
Prefaţă 


Prezentul volum reprezintă traducerea în limba română a capitolelor 24 (Neurologia) şi 25 (Bolile 
musculaturii voluntare) din „ Oxford Texbook of Medicine “, ediția a III-a, din 1995. 

Valoarea ştiinţifică a acestui tratat care însumează 33 de capitole cuprinse în aproape 4500 de pagini 
este remarcabilă nu numai prin sistematizarea unei uriaşe cantități de informaţii cu mare relevanță pentru 
ştiinţa medicală actuală, ci şi prin actualizarea acestor date într-un domeniu aflat în permanentă evoluție. 

Personalităţi ilustre ale medicinei britanice din domeniul neurologiei şi al bolilor musculare prezintă în 
mod atractiv subcapitolele care alcătuiesc acest volum. Ordonarea datelor clasice şi recente, îmbinarea şi 
expunerea lor clară sunt tot atâtea motive de satisfacție pe care sperăm ca şi cititorul de limbă română să le 
regăsească în prezenta traducere, care s-a dorit a fi cât mai fidelă, respectând spiritul şi, de câte ori a fost 
posibil, litera originalului. Dacă am reuşit în această încercare, suntem convinşi că am îndeplinit un act de 
cultură medicală necesar în literatura românească de specialitate. 

Volumul prezent se adresează medicilor neurologi şi celor de alte specialități care doresc să-şi 
actualizeze cunoştinţele din domeniu, dar mai ales studenţilor în medicină şi rezidenţilor care fac primii paşi 
în lumea ştiinţifică a profesiei medicale. Pe structura acestei lecturi de bază, completată în urma consultării 
permanente a revistelor ştiinţifice de profil, se poate dobândi o înaltă competență neurologică, fără de care 
practica de fiecare zi în folosul bolnavilor rămâne o iluzie periculoasă. 


Dr. Virgil Apostol, 
coordonatorul ştiinţific al traducerii 
din limba engleză 


Traducerea din limba engleză îngrijită de dr. Virgil Apostol, medic primar neurolog, 
doctor în ştiinţe medicale, în colaborare cu un colectiv din Clinica Neurologică a Spitalului 
Universitar „N. Gh. Lupu“, Bucureşti, alcătuit din: dr. Dan-Mihai Pasatta (subcap. 2.1-2.6, 4.1- 
4.3), dr. Elena Constantinescu (subcap. 3.9-3.11; cap.10), dr. Carolina Gubavu-lonete (subcap. 
15.1-15.5), dr. Ioana Crefescu (subcap. 3.1-3.3; cap. 18), dr. Sanda Nica (Cap. 14; 16; 
subcap.17.1), dr. Inimioara Cojocaru (subcap. 3.7-3.8;, 4.4-4.5;, 7.1-7,5), dr. Mădălina Stanciu 
(cap. 5; 8; 9), dr. Mircea Oprică (subcap. 3.4-3.6) şi cu participarea medicului rezident în 
neurologie Adina Petre şi a studentului în medicină Mihai V. Apostol. 

1.Introducere 


]. NEWSOM - DAVIS ŞI M. DONAGHY 
( Traducerea: Virgil Apostol ) 


Punctele de vedere tradiționale conform cărora diagnosticul 
neurologic necesită o abilitate medicală deosebită şi că bolile 
neurologice sunt în general de cauză necunoscută şi sunt 
netratabile pierd din ce în ce mai mult din valabilitate. Deşi 
istoricul bolii continuă să direcționeze examinarea clinică și 
investigarea pacientului, creşterea preciziei diagnostice se bazează 
pe tehnici de investigaţie recent descoperite. Descifrarea etiologiei 
bolilor neurologice la care au participat cercetări de genetică şi 
Perspectivele multor bolnavi neurologici s-au îmbunătăţit, în mod 
corespunzător, practica neurologică tinde să se transforme din una 


durată. 


Epidemiologie 


În Marea Britanie, în fiecare an, 9,5% din populație consultă 
medicul generalist într-o problemă neurolgică și aproape 7% dintre 
aceştia sunt îndrumați într-un spital de specialitate. Cele mai 
frecvente suferințe pentru care este solicitat neurologul sunt, în 
ordinea frecvenţei, următoarele: durerea de cap, epilepsia sau alte 
stări de suspendare temporară a conştienței, suferințele nervilor 
periferici sau radiculare, bolile cerebrovasculare, anxietatea, 
depresia şi tulburări ale personalităţii, scleroza multiplă, 
tulburările motilității, demența. Dar, neurologul trebuie să fie 
capabil să recunoască o mulţime de alte tulburări mult mai rare ca, 
de exemplu, tumori ale sistemului nervos, boli imunologice și cu 
transmisie genetică, neuroinfecţii. Unele din aceste boli mai rare 
necesită terapii specializate, sfat genetic, aprecieri prognostice. 
Tabelul 1.1 ilustrează incidența şi prevalența unor boli 
neurologice, cifre existente în banca de date a Clinicii Mayo. 


Tabelul 1.1. Media anuală aproximativă a incidenței şi prevalenţei 
bolilor neurologice la 100 000 locuitori în emisfera vestică (modificată 
după Kurland, 1980) 


Incidenţă Prevalență 
Boli cerebrovasculare 500 
Epilepsie 500 
Paralizie facială periferică Bell — 
Parkinsonism 200 
Tumori cerebrale primitive 40 
Scleroză multiplă 50 
Sindrom Guillain - Barre 9 
Boala neuronului motor 5 
Corea Huntington 6 
Polimiozite 6 
Miastenia gravis 8 
Boala Charcot - Marie - Tooth 2 
Ataxia Friedreich 1 


Diagnosticul clinic 


Anamneza este baza diagnosticului neurologic. Modul de 
apariţie şi ritmul agravării unui simptom este fundamental pentru 
aprecierea procesului patologic. Debuturi bruşte, ictale, au loc în 
atacuri vasculare cerebrale şi în epilepsii, o progresie lentă a 
Simptomelor este caracteristică tumorilor și bolilor neuro- 
degenerative; alternanța între acutizări şi remisiuni este tipică 
pentru scleroza multiplă şi alte boli neurologice inflamatorii, 
Multe boli neurologice sunt caracterizate prin simptome "negative" 
(de deficit) care implică pierderea unor funcții normale. 
Simptomele "pozitive" pot sugera diagnostice specifice, de 
exemplu convulsiile pentru unele epilepsii, un anumit tip de 
tremor pentru boala Parkinson. Martorii oculari sau anturajul 
bolnavului pot aduce date importante despre suferința acestuia 
dacă este vorba de o anume criză de epilepsie sau de instalarea 
unei demențe. Deseori, simptomele specifice trebuie căutate 
întrebând bolnavul sau anturajul fără însă ca medicul să 
influenţeze în vreun fel răspunsul acestora. 

De obicei, examinarea neurologică confirmă informaţiile 
anticipate de anamneză. Examenul obiectiv este valoros pentru a 
determina, de exemplu, originea anatomică a unei scăderi de forță 
musculară. Descoperirea neaşteptată a unui semn obiectiv anormal 
cum ar fi răspunsul plantar în extensie sau edemul papilar vor 
modifica crucial sugestiile anarnnestice cum ar fi deficitele motorii 
funcţionale (psihogene) sau o cefalee benignă ce urmeaza unei 
stări de încordare psihică. Bolnavii cu suferințe psihogene sau cu 
boli neurologice cu simptomatologie psihogenă supraadăugată vor 
da răspunsuri inconsistente la testările examenului neurologic 
obiectiv sau vor avea abilități motorii discrepante observate la 
mers, îmbrăcare, diverse teste motorii. 

Într-o fază ulterioară a examinării, recomandarea unor 
investigaţii paraclinice poate avea efecte imprevizibile asupra 
psihicului bolnavului. De exemplu, simpla recomandare pentru 
efectuarea unei examinări CT cerebrală (tomografie axiala 
computerizată cerebrală) poate relaxa bolnavul din punct de vedere 
psihic sau, dimpotrivă, îl poate speria considerând că medicul are 
în vedere o suferință neurologica serioasă. Investigarea 
antecedentelor heredocolaterale neurologice este dificilă la bolnavi 
cu arbore genealogic incomplet cunoscut de aceştia sau de familiile 
acestora. Vorbind pacientului, atunci când este cazul, de o boală 
progresivă cu invalidări viitoare sau cu evoluție fatală, trebuie 
împletită cu grijă onestitatea medicală cu compasiunea medicului. 
Conspirația cu rudele bolnavului, secretul unei boli fatale faţă de 
bolnav trebuie evitate deoarece mai târziu, în evoluţie, când 
bolnavul are nevoie de un anumit tip de relaţii interumane, va avea 
o încredere erodată în semenii săi. Confruntarea medic - bolnav de 
tip deschis este rareori benefică pentru bolnavi cu suferințe 
psihogene; în aceste cazuri, mai benefică este asigurarea 
bolnavului că nu există date obiective care să susțină un diagnostic 
de boală gravă, iar un tratament antidepresiv al unei posibile 
depresii ar trebui administrat. 


10 


NEUROLOGIE 


ÎN 


Imvalidităţi în bolile neurologice 


Bolile neurologice constituie o cauză majoră pentru 
invalidări de lungă durată. lată câteva exemple: traumatismele 
craniocerebrale, sechelele după boli vasculare cerebrale, scleroza 
multiplă, paraliziile de diferite etiologii, epilepsiile. Tehnicile de 
reabilitare explorează ce ar putea fi făcut pentru corectarea unor 
tulburări cognitive rezultate din afectarea structurală a creierului 
de cauză neurologică. Alegerea între tratamentul în clinici de 
reabilitare şi reabilitarea la domiciliul bolnavului depinde de 
facilitățile de care acesta dispune la domiciliu în raport cu gradul 
său de invalidare. În mod ideal, tratamentul recuperator ar trebui 
făcut de o echipă care să includă specialişti în reeducarea vorbirii, 
în terapie ocupaţională, fizioterapeuţi, infirmiere, asistenți sociali, 
toţi coordonați de un medic specializat în recuperarea bolnavilor 
neurologici. De asemenea, reprezentanți ai unor instituţii caritabile 
pot avea un aport suplimentar important mai ales în procurarea 
unui echipament care să minimizeze disconfortul sechelelor 
neurologice. Multe boli neurologice nu permit pacienților să 
conducă în siguranță autovehicule, ceea ce influențează profund 
relaţiile sociale şi profesionale ale acestora; este cazul bolnavilor 
cu epilepsie sau cu sechele după boli cerebrovasculare. Această 
interdicție trebuie explicată cu grijă bolnavului pentru a nu îi 
produce stări suplimentare de frustrare. 


Progrese recente 


În ultimii ani, dezvoltarea tehnicilor de neuroimagistică a 
jevoluționat acuratețea diagnosticului bolilor sistemului nervos 
central. Rezonanţa magnetică nucleară (RMN) completează 
tomografia axială computerizată (CT) în obținerea unui diagnostic 
precis în neurochirurgie şi neurologie. RMN reduce în mod 
substanțial practica unor investigații invazive neurologice sau 
neurochirurgicale, ca mielografia, şi permite vizualizarea unor 
structuri ale sistemului nervos care altădată rămâneau obscure din 
punct de vedere al investigaţiilor paraclinice. RMN cu 
administrare de gadolinium poate releva defecte ale barierei 
hemato-encefalice în scleroza multiplă, şi permite cu siguranță 
aprecierea progresiei bolii, pe de o parte, şi a eficienţei 
tratamentului, pe de altă parte. Ca instrument pentru cercetarea 
clinică, tomografia cu emisie de pozitroni (PET) poate deosebi 
procesele degenerative cerebrale corticale de cele subcorticale ŞI 
poate elucida mecanismele  fiziopatologice ale distrugerii 
parenchimului cerebral în bolile vasculare şi în alte leziuni 
avea o tehnică mai puţin scumpă şi deci mai ușor disponibilă 
numită tomografie computerizată cu emisie de fotoni (SPECT), 

Stimularea magnetică a creierului dă neurofiziologului şi/sau 
clinicianului posibilitatea de a studia conducerea motorie în 
structuri cerebrale şi medulare; se pot astfel stabili sediul şi natura 
leziunilor în căile motorii într-o modalitate analoagă cu studiul 
conducerii nervoase din nervii periferici. Dezvoltarea electro- 
miografiei (EMG) pe fibră unică şi, mai ales, realizarea EMG cu 
stimularea de fibră unică a permis realizarea celor mai fine metode 
de studiu a transmisiei neuromusculare. 


Date recente de genetică moleculară pot ajuta la stabilirea 
diagnosticului în boli ca: forme familiale de boală Alzheimer 
(o mutație în gena pentru sinteza proteinei precursoare 
amiloidului), encefalopatii spongiforme ca boala Creutzfeldt-Jakob 
(mutații în gena proteinei prionice), scleroza laterală amiotrofică 
familială (anomalii ale genei superoxid. dismutazei), boala 
Charcot-Marie-Tooth (reduplicarea unei gene a cromozomului 17) 
şi distrofia musculară tip Duchenne şi Becker (lipsuri în gena 
distrofinei). Amplificări anormale ale unor repetări de trinucleotide 
particulare au loc în atrofia musculară bulbospinală X-legată, 
sindromul X-fragil şi în distrofia miotonică. Lipsuri ale ADN 
mitocondrial constituie baze moleculare pe care apar atrofia optică 
Leber, encefalopatia necrozantă infantilă Leigh şi miopatiile 
mitocondriale. 

Imunologia se dovedeşte de neprețuit atât pentru diagnostic, 
cât şi pentru urmărirea evoluţiei unor boli sub tratament. Testările 
anticorpilor oferă informaţii diagnostice în neuropatiile periferice 
imunomediate, în miastenii, în manifestări paraneoplazice care 
afectează sistemul nervos central şi/sau periferic. Imunocitochimia 
este un mijloc esenţial de diagnostic în unele sindroame 
neurologice paraneoplazice şi în boli musculare inflamatorii. 
Plasmafereza, care reduce concentrația unor factori umorali 
agresivi, permite scurtarea evoluţiei şi convalescenţei în sindromul 
Guillain-Barre şi oferă ameliorări, în general de scurtă durată, într- 
un număr de boli autoagresive. Terapia medicamentoasă 
imunosupresoare a îmbunătăţit prognosticul la pacienții cu boli 
grave autoimune cronice ca miastenia gravis, neuropatia 
demielinizantă inflamatorie cronică, vasculite ale sistemului 
nervos şi polimiozite. 

Un progres major în unele boli extrapiramidale l-a constituit 
injectarea localizată de toxină botulinică (în torticolis spasmodic, 
blefarospasm). În boala Parkinson, un inhibitor de monoamino- 
xidază de tip B, numit L-deprenyl, pare să încetinească progresia 
bolii şi să întârzie astfel necesitatea administrării tratamentului 
substitutiv cu L-dopa. O speranță pentru un tratament mai eficient 
şi de lungă durată al bolii Parkinson o constituie heterotransplantul 
stereotaxic al unor celule secretante de dopamină în nucleul caudat 
al pacientului. Încercările terapeutice cu sumatriptan, un 
antagonist de S-hidroxitriptamină, sugerează eficiența acestuia în 
atacurile migrenoase, una din cele mai comune suferințe pentru 
care pacienţii se prezintă la medicul neurolog. 

O mai deplină înțelegere a bolilor neurologice şi, ca un 
corolar, descoperirea de noi tratamente eficiente rămân obiectivele 
majore pentru viitor. Progresele viitoare depind de strânsa legătură 
dintre clinică şi cercetarea de laborator. 

2. Investigaţii 


2.1. Principii de neuroradiologie 

În decursul ultimei decade s-a înregistrat un progres rapid în 
neuroradiologie, iar noile metode de imagistică au avut un impact adânc 
asupra practicii clinice. Căutarea unei metode pentru a pune în evidență 
țesutul nervos direct in vivo s-a realizat, în mare măsură, cu concursul 
larg al tomografiei axiale computerizate (CT) şi al imagisticii prin 
rezonanță magnetică nucleară (RMN). Progresul remarcabil al 
tehnicilor de terapie endovasculară a extins rolul neuroradiologiei la 
tratamentul tulburărilor cerebrovasculare. Metodologia diagnostică şi 
terapeutică este azi mai complexă decât oricând, iar cunoaşterea valorii, 
limitelor şi rolului potenţial în manipularea clinică a diverselor metode 
disponibile este esențială pentru clinicienii neurologi. 


Patologia intracraniană 
Radiografia 


Prezenţa CT în majoritatea unităţilor neuroradiologice a dus 
la reevaluarea rolului radiografiei craniene convenţionale, deşi 
importanța ei în investigarea traumatismelor craniofaciale şi în 
evidenţierea leziunilor pituitare a rămas neschimbată. 

Incidențele radiografice fundamentale includ o incidență 
laterală, o incidență posteroanterioară cu o înclinare caudală de 202 
a tubului, una semiaxială cu o înclinare caudală de 30* a tubului 
(incidența Towmne) şi una submentoverticală sau bazală. Proiecţii 
radiografice suplimentare, inclusiv tomografia simplă, pot fi 
necesare pentru a demonstra existența unor modificări structurale 
localizate. 

Tomografia simplă este o metodă de a prezenta un singur plan 
din țesut, estompând structurile de deasupra şi de dedesubt. Imaginea 
este obținută prin mişcarea opusă şi egală a tubului de raze X şi a 
filmului. O asemenea mişcare este în mod obişnuit lineară, dar poate fi 
complexă, circulară, eliptică sau hipocicloidală. Amplitudinea mişcării 
determină grosimea planului focal, care poate fi redus până la 1-2 mm. 
Tomografia simplă poate oferi imagini excelente ale structurilor osoase 
fine, în special ale stâncii temporale şi ale aparatului auditiv. Ea a fost 
înlocuită în majoritatea centrelor neuroradiologice cu CT de rezoluţie 
înaltă. 


Tomografia axială computerizată (CT) 


În CT, filmul este înlocuit cu detectori sensibili care se 
mişcă sincron cu un fascicul de raze X convergent, direcționat către 
o felie îngustă de ţesut. Măsurătorile precise, multiple, ale 
cantității de radiație transmise sunt prelucrate de un calculator, 
pentru a produce informaţie asupra unor foarte mici volume de 
țesut (voxeli) din felia investigată. Grosimea feliei este cuprinsă de 
obicei între 1,5 și 12 mim iar secțiunea unui voxel este mai mică de 


1mm/1mm, ceea ce reprezintă pe monitor o unitate de informaţie 
numită pixel. Cu cât este mai mic pixelul cu atât este mai mare 
rezoluția. Valorile atenuării transmisiei radiaţiei pentru diferiţi 
voxeli se exprimă în unități Hounsfield (uH) care variază între 
-1000 (aer) şi +1000 (os), apa având valoarea 0. Detaliile osoase 
pot fi investigate folosind o scară Hounsfield extinsă între +2000 şi 
+4000 uH. 


Fig. 2.1. CT a unui creier normal, secțiune prin ventriculi. De notat 
discriminarea substanței albe de cea cenușie şi calcificarea glandei pineale. 


Fig. 2.2. CT al unui carcinom  nazofaringian cu extensie orbitală şi 
intracraniană. De notat poziţia extraconală a tumorii şi eroziunea osoasă. 


Imaginea este proiectată pe ecranul unui monitor ca 0 
versiune analoagă în tente scalare de gri a datelor numerice 
(digitale). Valorile mari sunt albe iar valorile mici negre, Natura 
digitală a imaginii facilitează explorarea întregii game de țesuturi 
conținute de felia fină de țesut examinat. Sensibilitatea metodei 
face posibilă diferenţierea unor atenuări din cele mai fine ale 

radiaţiei X ia traversarea țesuturilor şi detectarea unor posibile 
leziuni. La nivelul creierului, se pot discrimina substanța albă şi 
substanța cenuşie, sistemul ventricular etc. (fig. 2.1). În orbită se 
pot distinge nervul optic, mușchii globului ocular şi alte structuri 
retrobulbare, datorită prezenței grăsimii înconjurătoare care 
produce o atenuare scăzută (fig. 2.2). Calcificările sunt uşor de 
vizualizat datorită capacităţii înalte de absorbţie a razelor X de 
către calciu. Secţiuni coronale pot fi obținute prin poziționarea 
corespunzătoare a capului (fig. 2.3) iar combinarea datelor digitale 
obținute prin explorarea unor multiple secțiuni adiacente va 


permite reconstrucția în orice plan sau prezentarea unor imagini 
tridimensionale. 


Fig.2.5. Aspect CT al unui infarct întins în teritoriul arterei cerebrale medii de 
parte dreaptă. 


Fig.2.3. Secţiuni CT orbitale coronale la un pacient cu exoftalmie basedowiană 
severă. De notat hipertrofia bilaterală a muşchilor globilor oculari şi compresia 
nervului optic (săgeata) în zona posterioară a orbitei. 


Fig. 2.6. Aspect CT cu creşterea contrastului într-un astrocitom chistic al 
lobului temporal stâng, Un nodul tumoral apare în partea laterală a chistului. 


Hematoamele intracraniene recente, intra- sau extra- 
cerebrale, produc o atenuare marcată datorită prezenței 
hemoglobinei (fig.2.4). Rezoluţia hemoragiei determină refacerea 
acestei densități care va deveni izodensă cu țesutul normal al 
creierului la 2-4 săptămâni, după care va prezenta o atenuare 
scăzută dacă nu se va produce o nouă sângerare. Ariile de 


Fig. 2.4. CT arătând o hemoragie subarachnoidiană şi intra-ventriculară 
provocată de un anevrism al arterei comunicante anterioare. De notat prezența 
hematomului în cavumul septului pelucid (săgeata). 


ramolisment cerebral pot fi izodense cu creierul normal până la 
24 de ore după ictus, iar apoi apare o imagine hipodensă, 
corespunzătoare leziunii (fig.2.5). 

Sensibilitatea scanningului cerebral poate fi crescută prin 
folosirea injecţiilor intravenoase cu o substanță de contrast iodată. 
Vascularizaţia bogată sau defectele barierei hematoencefalice duc 
la acumularea locală de substanță iodată înalt atenuantă. Folosirea 
injecţiilor intravenoase cu substanțe de contrast permite detecția a 
99% din masele tumorale supratentoriale. Deşi pot fi recunoscute 
câteva tipuri de creşteri ale contrastului (fig. 2.6), caracterizarea 
precisă a țesutului modificat de procesul patologic nu este 
posibilă, 


Fig. 2.7, Aspect CT cu creştere a contrastului arătând un microadenom pituitar 
areactiv înconjurat de țesut pituitar, cu contrast normal. 


Combinarea examenelor pre- şi postcontrast împreună cu 
reformarea imaginilor în diverse planuri sunt de un interes 
particular în investigarea leziunilor pituitare. Glanda hipofiză 
normală se evidenţiază mai bine după aplicarea intravenoasă a 
substanțelor de contrast. Tumorile glandei se evidenţiază, de 
asemenea, mai bine cu contrast sau, în cazul microadenoamelor, 


apar arii de lipsă de contrast în mijlocul unui ţesut cu contrast 
normal (fig.2.7). 


În absența unei presiuni  intracraniene crescute, 
cisternografia, urmând injecţiei intratecale a unei substanțe iodate 
de contrast nonionic, solubilă, cu osmolaritate scăzută, permite o 
vizualizare CT detaliată a. căilor LCR şi a circulaţiei acestuia. 
Cisternografia cu volum de aer foarte mic (5 ml), introdus prin 
puncția lombară şi poziționarea selectivă a capului, permite 
evidenţierea CT detaliată a canalului auditiv intern şi a unghiului 
pontocerebelos (fig.2.8). Această tehnică de meatografie cu 
ajutorul CT a fost înlocuită cu RMN acolo unde aceasta poate fi 
folosită. 


Datorită uşurinței sale şi a caracterului noninvaziv, 
posibilității folosirii ei la bolnavi ambulatori şi a capacității ei de a 
obține direct imagini cerebrale, CT este principala investigaţie 
neuroimagistică în multe cazuri. Recunoaşterea pericolului de 
iradiere impus de CT şi creşterea posibilităților de investigare prin 
RMN au schimbat totuşi prioritățile în multe laboratoare de 
neurologie. 


Fig. 2.8. CT după cisternografia cu aer arătând: a - un mic neurinom acustic în 
interiorul meatului auditiv; b - un nerv auditiv normal, 


Imagistica prin rezonanţă magnetică 
nucleară (RMN) 


RMN foloseşte radiaţia de frecvenţă radio în prezența unui câmp 
magnetic pentru a produce imagini. În unii nuclei atomici, numărul 
impar de neutroni, protoni sau al ambilor determină apariția unei 
sarcini electrice de spin” care, la rândul său, produce un mic câmp 
magnetic orientat de-a lungul axei spinului. Hidrogenul, care conține un 
singur proton, este cel mai abundent dintre aceşti nuclei în corpul 
uman, fiind un component de bază al apei şi grăsimilor. Pentru RMN, 
pacientul este plasat în inelul unui puternic magnet (0,02 — 2 'T), care 
determină hidrogenul şi alți atomi magnetici să se alinieze de-a lungul 
liniilor de forță magnetică şi să oscileze la frecvențe caracteristice 
(Larmor). Aplicarea unui puls de radiofrecvență, perpendicular pe 
principalul câmp magnetic şi acordat la frecvența Larmor a 


ă Mişcarea de spin este mişcarea unei particule în jurul propriei axe (n.1.) 

hidrogenului, perturbă aliniamentul. O dată ce pulsul de radiofrecvenţă 
încetează, aceşti protoni perturbaţi se întorc în poziția lor anterioară 
printr-un proces de relaxare. În acest moment ei generează o radiaţie de 
radiofrecvenţă care stă la baza imaginii digitale finale. Fenomenul de 
relaxare are două componente: T1, legată de țesutul înconjurător, şi 2, 
legată de protonii adiacenţi. În imagistica bazată pe protoni, semnalul 
de rezonanță magnetică este afectat de multiple interacțiuni, printre 
variabile numărându-se nu numai densitatea protonilor şi timpii de 
relaxare, ci şi fluxul, susceptibilitatea magnetică, difuzia şi perfuzia. 
Contrastul imaginii depinde de toţi aceşti factori precum şi de 
parametrii temporali ai pulsului de radiofrecvență şi nu numai (ca în 
CT) de capacitatea de atenuare a transmisiei razelor X de către țesuturi. 
Variația temporală şi a compoziţiei pulsului de radiofrecvență aplicat îi 
permite operatorului să exercite un control al tuturor variabilelor care 
au efect asupra contrastului imaginii finale (fig.2.9). 


Fig. 29. a - Imagine RMN în T, revelînd un gliom chistic (săgeata). 
b - Imagine RMN în T> la acelaşi nivel. 


Imaginile ponderate în T; oferă detalii anatomice de înaltă rezoluţie cu o 
excelentă delimitare a sistemului lichidian cefalorahidian. Imaginile 
ponderate în T> sunt foarte sensibile la creşterea conținutului de apă din 
parenchimul cerebral -(fig.2.10, 2.11). Combinarea imaginilor obținute 
în T, şi T2 permite identificarea unor țesuturi (fig. 2.12), a apei, 
grăsimii şi a coagulilor de sânge (fig. 2.13). Diversele stadii ale 
descompunerii hemoglobinei din oxihemoglobină la dezoxihe- 
moglobină, methemoglobină și hemosiderină pot fi diferențiate prin 
semnale caracteristice. 

Agenţii de contrast, conținînd gadolinium chelat injectaţi 
intravenos, sunt paramagnetici şi pot scurta timpii de relaxare Ti şi 12 
ai țesutului ţintă, producînd o creştere a intensității semnalului, în 
special în cazul imaginilor ponderate în Ti (fig. 2.13). Agenţii de 
contrast paramagnetici au un comportament farmacocinetic similar cu 
al agenților de contrast iodaţi, penetrând țesuturile vasculare şi trecînd 
prin bariera hematoencefalică alterată. Ei sunt, de asemenea, excretați 
prin rinichi. 


Fig. 2.10. RMN transaxială. Imagini în T, (a) şi T> (P) ale unui infarct 
occipital bilateral. 

Fig.2.11. a - Imagine RMN coronală în T, la un pacient cu encefalită herpetică 
la debut (CT era normală). De notat semnalul scăzut în lobul temporal stâng. b 


- Imagine transaxială arătînd o marcată schimbare de semnal în lobul temporal 
afectat. 


Rezoluția spațială a RMN poate fi îmbunătăţită prin aplicarea 
unor bobine specializate de radiofrecvență pe suprafața pielii sau în 


imediata vecinătate a ariei investigate. Asemenea bobine pot transmite. 


şi capta pulsuri de radiofrecvență, oferind un raport mai înalt 
semnal/zgomoi şi o calitate a imaginii îmbunătăţită. Bobinele de 
suprafață sunt folosite în investigările de rutină ale coloanei vertebrale. 
Mici bobine de suprafață pot fi, folosite în investigarea orbitei şi a 
articulgțiilor temporomandibulare. Rezoluţia spaţială poate fi, de 
asemenea, îmbunătățită prin modificarea secvenței pulsurilor de 
radiofrecvenţă, utilizate în obținerea datelor de rezonanță magnetică. 


Achiziţia datelor de la un întreg bloc de țesut poate produce un model 
computerizat tridimensional ce se examinează vizual pe consola 
aparatului de rezonanță magnetică. Achiziţia de date în volum 
tridimensional permite operatorului să "se plimbe” prin structură, 
producând secțiuni fine cu înaltă rezoluţie în orice plan dorit, inclusiv în 
planuri curbe (fig.2.14). Această tehnică poate oferi secțiuni de 1 mm 
grosime şi poate evidenția structuri care nu sunt vizibile pe o RMN de 
rutină. Folosirea proiectării tridimensionale a imaginilor permite, de 
asemenea, aplicarea unor tehnici sofisticate de prelucrare pe calculator, 
făcând posibile producerea de reprezentări tridimensionale importante 
pentru planificarea intervențiilor chirurgicale. 


Fig.2.12, a - Imagine RMN în T,. Intensitatea scăzută a semnalului confirmă 
prezența unui chist lichidian. b - Imagine T, posteontrast a unui adenom 
hipofizar. Semnalul înalt confirmă o masă solidă. 

Fig. 2.13. Imagine RMN axială în T, a unui ependimom chistic, (a) înainte şi (b) după administrarea substanţei de contrast. Ariile cu semnal înalt înainte de 
contrast indică o hemoragie în tumoare. Ariile de semnal scăzut corespund cu formațiunea chistică. Extinderea semnalului înalt în b indică țesutul tumoral. 
(c) Imagine în T, parasagitală postcontrast demonstrînd relaţia anatomică a tumorii cu corpul calos şi trunchiul cerebral. 


Fig. 2.14. Imagini RMN tridimensionale prin trunchiul cerebral la un subiect normal. Schimbarea unghiului planului de reconstrucție permite vizualizarea (a) 
nervilor şi chiasmei optice, (B) a nervului oculomotor comun (săgeată) şi (€) a nervului şi ganglionului trigeminal (săgeată). 


RMN craniocerebrală oferă avantaje considerabile față de CT şi 
este cea mai sensibilă modalitate neuroimagistică, evidențiind 
majoritatea proceselor patologice din creier. Osul cranian conține puţini 
protoni şi este perceput ca o lipsă de semnal pe RMN, ceea ce face ca 
metoda să fie deosebit de potrivită pentru evidenţierea leziunilor 
adiacente sau intraosoase. Ariile de calcifiere distrofică a țesuturilor 
moi produc, de asemenea, mici zone de lipsă de semnal, dar atât de 
mici încât nu pot fi uşor identificate pe imaginea finală. Această 
nesiguranță în detecția calcificărilor țesuturilor moi poate fi un 
dezavantaj şi, în asemenea cazuri, CT poate oferi un diagnostic tisular 
mai specific. RMN nu presupune expunerea la radiații, dar toți 
pacienţii trebuie examinați cu grijă în privința factorilor de risc înainte 
de a fi acceptaţi pentru investigaţie. Unele aparate pacemaker cardiac 
sunt sensibile la câmpurile paramagnetice şi prezența lor constituie o 
contraindicație absolută. Unele mici corpuri metalice, de tipul 


clipsurilor chirurgicale, pot fi deplasate de câmpul magnetic primar. 
Ținînd seama de frecvența utilizării RMN, majoritatea clipsurilor 
vasculare sunt făcute acum din materiale non-feromagnetice. 

RMN oferă cea mai sensibilă metodă pentru vizualizarea 
tumorilor cerebrale şi este deosebit de eficientă în investigarea 
fosei posterioare de unde se pot obține imagini lipsite de 
artefactele supărătoare care estompează imaginile CT. RMN 
detectează peste 95% din tumorile cerebrale iar folosirea injecțiilor 
intravenoase cu agenți paramagnetici de contrast poate creşte 
această sensibilitate şi poate oferi o delimitare şi mai plină de 
acuratețe a acestora. Neurinoamele acustice sunt bine evidențiate 
iar imaginile postcontrast obținute în Ti pot demonstra prezența 
unor tumori intracanaliculare de până la 1-2 mm diametru 
(fig.2.15). Tehnica a fost propusă ca o alternativă superioară altor 
procedee în investigarea surdităţii senzorineurale. 

Rig, 2.15, RMN în Ti: a - imagine fără contrast, b - cu folosirea substanţei de 
contrast într-un caz de neurinom acustic bilateral, Se notează existența a două 
tumori de partea dreaptă. 


Sensibilitatea imaginilor în > la schimbările în conținutul 
tisular de apă face metoda foarte sensibilă ia modificările de tip 
infecțios şi inflamator ale țesutului cerebral, permițând 
identificarea manifestărilor encefalitice într-un stadiu în care CT 
este normală (vezi fig. 2.11). Majoritatea afecţiunilor substanţei 
albe se sefiectă în anormalitatea imaginilor RMN obţinute în T2, 
deşi ariile de glioză cronică se evidenţiază mai bine în Ti. RMN 
poate evidenția leziunile demielinizante ia peste 95% din bolnavii 
de scleroză multiplă, dar nu oferă suficientă diferenţiere de alte 
boii ale substanței albe (fig. 2.16). Anomalii microvasculare 
nespecifice în substanța albă sunt prezente la peste 50% dinire 
subiecţii normali după 50 de ani. 


Mişcarea protonilor în vasele de sânge circulant oferă 
posibilitatea evidențierii structurii vaselor cerebrale şi extra-cerebrale, 
S-au elabora metode care combină cartografia de fază şi angiografia în 
rezonanță magnetică (ARM), pentru înregistrarea şi măsurarea fluxului 
sangvin cerebral (fig, 2.17). ARM este o tehnică netradiantă şi 
neinvazivă de investigare a structurilor vasculare intra- şi 
extracerebrale, fără folosirea agenţilor de contrast. Tehnica se 
adaptează ariei investigate, direcției fluxului şi vitezei de curgere a 
sângelui. Detaliile. morfologice rămân totuşi inferioare angioprafiei 
convenționale şi până acum neadecvate pentru investigarea corectă a 
anevrismelor sau pentru planificarea terapiei endovasculare, ARM 
oferă imagini de foarte bună calitate ale vaselor magistrale la nivelul 
gâtului şi, în unele centre, a devenit investigația de elecţie a bolii 
ateromatoase carotidiene şi vertebrale. Studiile fluxului LCR pot ajuta 
la clarificarea etiologiei hidrocefaliilor şi pot avea importanță 
prognostică în evaluarea preoperatorie a pacienților suspectați de 
hidrocefalie cu presiune normală. 


Tehnicile de imagistică RMN evoluează rapid şi câteva inovaţii 
recente conțin promisiuni pentru aplicaţii clinice utile în viitorul 
apropiat. Tehnicile experimentale pentru demonstrarea mişcării 
protonilor în interiorul voxelilor au fost folosite pentru obținerea de 
imagini "de difuziune" ale țesutului cerebral. Difuzia anisotropă în 
tecile de mielină a făcut posibilă evidențierea selectivă a tracturilor de 
substanță albă. Tehnici similare utilizate în demonstrarea perfuziei 
cerebrale pot permite identificarea "ariilor de risc” într-o hipopertuzie. 
Stimularea fotică sau motorie asociată cu tehnici de obținere foarte 
rapidă a imaginilor au fost folosite pentru a demonstra activitatea 
metabolică cerebrală regională fără substanțe de contrast. Modificările 
de semna] observate se consideră a se datora scăderii concentrației 
dezoxi-hemoglobinei ce se produce la creşterea locală a fhixului 
sanguin cerebral. Această tehnică, denumită RMN funcțională sau 
RMNf, oferă posibilitatea  evidenţierii anomaliilor cerebrale 
Îimeţionale, acolo unde modificările anatomice sunt absente, extinzânc 
rolul RMN la investigarea unei game largi de stări patologice. 


Fig, 2.16. a - imagine RMN transaxială în To a unor piăci de deinieiinizare extinse, situate periventricular la 
un pacient cu seleroză multipiă. b - Imagine parasagitată în T» cu imagini asemănătoare în corpul calos şi în 
îrunchiul cerebral inferior (săgeți). 

Angiografia cerebrală 


Vizualizarea circulaţiei intracraniene poate fi obținută prin 
injectarea percutană sau prin cateterizarea selectivă a arterelor 
carotide sau vertebrale şi administrarea substanțelor iodate de 
contrast. Cateterizarea: selectivă se efectuează prin tehnica 
Seldinger, o metodă percutană de introducere a cateterului şi a 
sârmei flexibile de ghidaj în artera periferică. Artera femurală este 
cel mai frecvent folosită şi cea mai sigură. Angiografia cerebrală 
este o tehnică bine implantată în laboratoarele de neuroradiologie 
pentru demonstrarea anatomiei topografice a vaselor. Punerea în 
evidenţă a detaliilor vasculare poate fi obținută prin filmări seriale 
rapide cu substracție şi magnificare radiografică. Substracţia este o 
tehnică fotografică sau electronică prin care fondul perturbator al 
unei imagini cu contrast poate fi eliminat. 


Fig.2.17. a - Angiogramă RMN (ARM) arătând structura ateromatoasă ia 
originea carotidei extene drepte (săgeată). b - Angiogramă RMN (ARM) a 
cercului lui Willis evidențiind arterele cerebrale mijlocii (săgeata lungă) şi 
posterioare (săgeata scurtă). 

Deplasarea locală sau la distanță a vaselor cerebrale poate 
permite un diagnostic anatomic, iar demonstrarea unei circulații 
anormale poate stabili diagnosticul fiziopatologic (fig.2.18). 
Delimitarea precisă a anomaliilor vasculare şi a bolilor ocluzive 
poate fi obținută numai prin angiografie. Folosirea angiografiei 


“cerebrale ca metodă de screening a fost înlocuită azi prin 


tomografia computerizată (CT). 


Fig. 2.18. Substracţie pe angiograma carotidiană a unui meningiom sfenoidal : 
a - faza arterială ; b - faza capilară. 


Fluorografia digitală 


Fluorografia digitală este o tehnică ce realizează digitizarea 
ieşirii unui intensificator de imagine video. Deşi rezoluția spaţială a 
imaginii nu este la fel de bună ca pe filmul convenţional, substracția 
electronică a cadrelor video, împreună cu alte tehnici de prelucrare a 
imaginii, permit vizualizarea vaselor intra- şi extracerebrale prin simpla 
injecție intravenoasă a substanței de contrast. Tehnica intravenoasă are 
avantaje particulare în cazurile în care penetrarea directă a sistemului 

arterial ar fi hazardată, în monitorizarea afecțiunilor intracerebrale şi în 
evitarea manipulării asupra anevrismelor arteriale mari. Este uşor de 
practicat și poate fi efectuată ambulator. Dezavantajul său constă în 
natura neselectivă a vaselor evidențiate. Fluorografia digitală, în 
asociere cu injectarea arterială a mediului de contrast, permite folosirea 
unor cantități mai mici de substanță decât în arteriografia convenţională 
(îig.2.19,b). Prezintă calitatea suplimentară de a putea fi proiectată 
imediat pe un televizor. Ambele calități sunt importante în cursul 
intervențiilor chirurgicale. 


Îmtervenţii chirurgicale 


Perfecţionarea tehnică a cateterelor şi descoperirea agenţilor 
imjectabili au făcut posibilă dezvoltarea unor 


embolizanți 

tratamente endovasculare de succes în tulburările circulatorii 
intra- şi extracraniene. Un cateter larg, introdus într-o arteră 
vertebrală sau carotidă internă/externă, permite introducerea 
unei game de microcatetere specializate, care pot fi la rândul 
lor folosite pentru introducerea de material embolizant, pentru 
dilatarea stenozelor vasculare sau pentru dizolvarea trombului 
intravascular. Asemenea microcatetere pot fi direcționate de 
fluxul sangvin sau ghidate activ pentru a ajunge profund îs 
circulaţia cerebrală. 


Embolizarea preoperatorie a unor tumori vasculare cu 
particule embolice de 50-—200u m poate simplifica mult extirparea 
chirurgicală ulterioară (fig.2.20). Asemenea embolizări pot 
produce numai ocluzii vasculare temporare şi, de aceea, trebuie 
efectuate la mai puţin de cinci zile de intervenţie. 


Fig. 2.19. a - Imagine RMN ponderată în T, arătând 
o creştere de semnal (săgeată) datorită, trombozei 
arterei bazilare terminale. b - Substracţie digitală a 
circulaţiei posterioare, arătînd ocluzia completă a 
arterei bazilare distale imediat deasupra originii 
arterei cerebeloase inferioare (săgeată). 


Fig. 2.20. Angiogramă carotidiană cu substracție digitală la un angiofibrom juvenil : a) pre- şi P) postembolizare. 

Fig. 2.21. Scintigrafie cerebrală cu radionuclizi (*”Tc) la un caz cu metastaze 
multiple. În stânga, proiecție anteroposterioară;, în dreapta, proiecție laterală 


stângă. (Cu bunăvoința dr. H.G. Testa, Manchester Royal Infirmary. Marea 
Britanie.) 


Ocluzia vasculară permanentă poate fi obținută prin 
injectarea de polimeri lichizi embolizanţi precum methoxy- și 
cianoacrilatul. Acest tip de embolizare este metoda de elecţie 
folosită în multe malformații arterio-venoase  intracerebrale 
inoperabile. Scopul este de a reduce malformaţia la o dimesiune 
convenabilă (2cm) pentru radioterapie. Embolizarea în aceste 
circumstanțe comportă un risc semnificativ, este laborioasă, 
scumpă şi cere multă experiență. 

Tratamentul endovascular al anevrismelor cerebrale implică 
ocluzia lumenului anevrismal prin balonaşe detașabile ori prin 
introducerea unor mici fragmente de metal care să provoace 
tromboza. Tehnica este practicată tot mai frecvent, dar rezultatele 
sunt încă imprevizibile, iar beneficiul pe termen lung, în 
comparație cu cel al clipării chirurgicale, încă nesigur. Ocluzia 
endovasculară are valoare mai mare în tratamentul anevrismelor 
gigante şi a înlocuit în mod curent ocluzia chirurgicală în 
tratamentul anevrismelor de sinus cavernos inoperabile. 

Folosirea baloanelor sau a angioplastiei cu laser în 
tratamentul stenozei arterelor carotide sau vertebrale este în 
creştere. Grija inițială că angioplastia ar favoriza propagarea 
embolilor nu a fost confirmată. Experienţa a arătat că angioplastia 
cerebrală este o tehnică relativ sigură şi este cea mai bună opțiune 
la mulți bolnavi arteriopaţi la care riscul anesteziei generale este 
inacceptabil. 

Angioplastia folosind catetere cu microbalonaş a fost 
folosită pentru a trata spasmul arterial consecutiv hemoragiei 
subarachnoidiene. Angioplastia arterelor cerebrale mijlocii şi 
anterioare pare să îmbunătățească prognosticul pacienţilor cu 
spasm sever dar comportă un oarecare risc de perforaţie 
arterială.  Injecţia agenţilor trombolitici a fost folosită pentru 
a minimiza efectele produse de embolii arteriali cerebrali. 
Tehnica necesită o cateterizare superselectivă, iar tratamentul 
trebuie inițiat timpuriu, de preferat în primele două ore după 
embolizare. Tromboliza imediat postoperatorie la pacienții 
care au suferit migrarea unor emboli cerebrali în cursul 
operaţiei de by-pass cardiac poate să şteargă complet deficitul 
neurologic. Încercările de tromboliză la mai mult de două ore 
după eveniment se asociază cu o rată mai scăzută de succes şi 
cu un rise crescut de hemoragie cerebrală. Tromboliza nu şi-a 
demonstrat valoarea în tromboza cerebrală spontană, din cauza 
intervalului prea lung de la debut la prezentare. 


(pb) 


Fig, 2.22. Imagini transaxiale cu %Te HM-PAO: a - subiect normal; b - 
boala Alzheimer. A se nota distribuţia uniformă a trasorului la subiectul 
normal şi captarea scăzută în regiunile parieto-occipitale la pacientul cu 
boala Alzheimer. (Cu bunăvoința dr. H. G. Testa, Manchester, Royal 
Infirmary, Marea Briatnie.) 


Scintigrafia cerebrală cu radioizotopi 


Substanțele radiofarmaceutice administrate intravenos se 
echilibrează în fluidul extracelular și în mod normal nu pătrund 
prin bariera hematoencefalică. Techneţium (*Tc) sub formă de 
pertechnetat este cel mai folosit agent intravenos pentru studiul 
cerebral static. Detectorii aşezaţi într-un scanner rectilinear, gama- 
camera, înregistrează activitatea din țesuturile moi, sinusurile 
venoase majore şi unele procese patologice ale creierului. 
Structurile normale ale creierului nu sunt vizualizate, Numai 
anomaliile vasculare care distrug bariera hematoencefalică se 
evidenţiază. Imagistica folosind radionuclizi este sigură, comportă 
doze mici de radiaţii şi poate fi efectuată ambulator. Sensibilitatea 
metodei depinde nu numai de localizarea şi dimensiunea anomaliei 
ci şi de natura acesteia (fig 2.21). O frecvență mare a rezultatelor 
fals negative poate fi anticipată pentru fosa posterioară şi baza 
craniului, indiferent de dimensiunea sau caracterul histologic al 
leziunii, datorită activităţii țesuturilor supraiacente. Imagistica cu 
radionuclizi suferă semnificativ din cauza lipsei de caracterizare 
tisulară. Zonele de infarctare cerebrală pot mima, de exemplu, în 
primele două săptămâni, o activitate tumorală datorită captării de 
izotopi. Au fost propuse câteva metode de măsurare a fluxului 
sangvin folosind trasori nedifuzabili, precum 1%xe, prin inhalație 
sau injecții intracarotidiene. Ele nu sunt metode de rutină în 
examinarea paraclinică. Un minicalculator cuplat la o gama- 
cameră permite obţinerea rapidă de imagini în dinamică (una pe 
secundă sau mai mult), ce pot fi sortate digital şi apoi prelucrate. 
O asemenea angiografie cu radionuclizi permite demonstrarea unor 
variaţii patologice ale circulaţiei. 

Aparatele moderne pot produce imagini care arată distribuţia 
radioizotopilor într-o secțiune de țesut. Single proton emission 
computed tomography (SPECT) foloseşte tehnici de reconstrucție 
pe calculator similare cu cele întrebuințate în CT, dar poate furniza 
şi imagini în planul standard axial. O nouă clasă de agenţi 
cerebrali marcați cu emițători fotonici de radiaţii gama: iodo- 
izopropyl amfetamina (IMP) şi hexa-metyl-propolinamina (HM- 
PAO), care traversează rapid bariera hematoencefalică, oferă un 
mijloc de a genera imagini ale metabolismului cerebral regional. 
Captarea de HM-PAO a fost folosită pentru a identifica activitatea 
neuronală crescută, responsabilă de epilepsia focală, pentru a 
diferenţia varietatea tulburărilor atrofice din demențe (fig.2.22) 
sau pentru a confirma moartea creierului. 

Fig. 2.23. Secţiuni coronale transcraniene cu ultrasunete, arătând o hemoragie 
periventriculară bilaterală cu extensie intracranială (săgeata mică) şi 
intraventriculară (săgeata mare). De notat dilatarea ventriculului III şi a 
ventriculilor laterali datorită hidrocefaliei secundare neobstructive. (Cu 
bunăvoința dr.S. Russell, Si. Mary's Hospital, Manchester, U.K.). 


Tomografia prin emisie de pozitroni (PET=Posizron 
Emission Tomography) permite detectarea unor izotopi radioactivi 
cu viață scurtă precum !1C, ÎN şi 150, dar necesită prezența unui 
ciclotron în apropiere, Studiile privind metabolismul glucozei şi 
sinteza proteinelor ca funcții ale activității cerebrale sunt 
încurajatoare, în special în studiul tulburărilor cognitive. 

Cisternografia radioizotopică poate fi efectuată folosind 
material solubil nonlipidic injectat intratecal, ca, de exemplu, o 
proteină marcată, precum albumina serică radioizotopică (RISA), 
sau chelaţii anorganici precum 1%Yb. Astăzi, CT şi RMN sunt 
metode mai atractive pentru a vizualiza morfologia. sistemului 
ventricular şi dinamica circulaţiei LCR. 


Ventriculografia 


Vizualizarea sistemului  ventricular cerebral prin 
introducerea de aer, ulei iodat sau substanțe de contrast iodate 
solubile printr-un orificiu de trepan, cere o intervenție chirurgicală 
şi va fi recomandată după accepiul pacientului. Ventriculografia a 
fost înlocuită azi aproape complet prin CT şi RMN, rămânând 
folosită numai în perspectiva unor intervenţii stereotaxice. 


Pneumoencefalografia 


Vizualizarea sistemului ventricular şi a spaţiilor sub- 
arahnoidiene necesită introducerea fracționaiă de 25-30 ml aer pe 
cale lombară şi poziționarea selectivă a capului pacientului pentru 
a contrasta cu aer structurile de interes. Ea nu trebuie efectuată, în 
afara unor circumstanțe excepționale, în prezența hipertensiunii 
intracraniene. Pneumoencefalografia este azi înlocuită de CT şi 
RMN. | 

Învestigaţiiie cu ultrasunete 


Vibraţiile ultrasonice se produc prin trecerea unui curent 
electric printr-un cristal special. Undele ultrasonore generate astfel 
trec liber prin substraturile omogene dar sunt refiectate de unele 
interfețe, urmând a fi detectate de acelaşi cristal. Acest procedeu 
este cunoscut drept scanning "A". Scanningul "2" este desemnat a 
produce o imagine a structurilor interne prin mișcarea controlată a 
sondei, imagine care poate fi obținută în timp real. Metoda nu 
întrebuințează radiaţii ionizante şi nu prezintă riscuri, dar necesită 
o îndemânare considerabilă a operatorului. 


Fig.2, 24. Disrafism spinal: a - mielografie cu contrast lichid, b - mielografic 
asistată de calculator. 

Scanningul "A" poate vizualiza structurile intracraniene de linie 
mediană, pereții ventriculari şi colecţiile subdurale. Scanningul 
"B" poate fi folosit cu succes în interiorul cutiei craniene la sugari 
prin "fereastra" fontanelei deschise. La nou-născuţi el poate arăta 
dimensiunea ventriculilor sau prezența hemoragiilor intracerebrale 
(fig.2.23). Tehnica poate fi folosită intraoperator la adulți. 


Patologia medulo-spinală 


Radiografia simplă 


Radiografia convenţională poate revela anomaliile 
congenitale şi câştigate ale coloanei vertebrale, precum şi bolile 
discurilor intervertebrale. În cazul eroziunii tumorale, leziunea 
poate fi detectată numai atunci când o parte semnificativă a 
corpului vertebrei a fost distrusă. Demonstrarea interesării 
țesutului nervos sau a țesuturilor moi necesită tehnici mai 
sofisticate. 


Scintigrafia cu radioizotopi a 
coloanei vertebrale 


Vertebrele sunt sediul frecvent al metastazelor scheletice din 
cancere. Detectarea lor reprezintă aplicația cea mai importantă a 
scanningului scheletic. Dispunem de mai multe substanțe 
radiofarmaceutice utilizabile, iar captarea lor este influențată de 
aportul de sânge şi de metabolismul mineral al osului. Una dintre 
cele mai folosite este fosfatul de techneţium marcat (methylene 
diphosphonate). 

Rolul scintigrafiei radioizotopice, ca metodă de screening în 
studiul bolii metastatice vertebrale, este bine precizat, deşi multe 


Fig. 2.25. Imagini RMN parasagitale ponde- 
rate în T,: a - malformaţie Chiari II - prolaps 
al bulbului şi al cerebelului posterior prin 
foramen magnum; b - cavitate siringomielică 
în măduva cervicală. 


centre folosesc acum RMN ca investigație primară. Un număr de 
alte condiţii, boli degenerative sau modificări artritice ale 
articulaţiilor, pot determina de asemenea creşterea activităţii 
izotopice, deci şi în acest caz o radiografie, o CT sau o RMN pot fi 
necesare în completare. 


Mielografia 


Investigația țesutului nervos din interiorul canalului spinal 
necesită introducerea unui contrast radiografie în spaţiul 
subarahnoidian. Medii de contrast negative (aer) şi pozitive 
(substanţe iodate) au fost, pe rând, folosite, Mielografia cu aer 
necesită o tomografie suplimentară. Uleiul iodat (Myodil) a fost 
cândva larg folosit în mielografie, dar este abandonat. Substanțele 
preferate astăzi sunt agenții neionici, cu osmolaritate scăzută, care, 
datorită hidrosolubilităţii şi densităţii mici, oferă contur rădăcinilor 
nervoase și conţinutului intratecal. Mediul de contrast poate fi 
introdus pe cale lombară sau cisternală. Când este limitată la 
coloana lombară, tehnica poartă numele de radiculografie 
(fig.2.24). Rolul mielografiei este acela de a indica localizarea 
anatomică a proceselor patologice din canalul vertebral şi de a 
clarifica relaţia lor cu dura (extra- sau intradurale) sau cu măduva 
spinării (extra- sau intramedulare). 


Tomografia axială computerizată (CT) şi 
mielografia asistată de calculator (CAM) 


După cum s-a arătat mai sus, CT este un procedeu non-invaziv, 
oferind o proiecție axială a anatomiei topografice spinale pe fondul 
detaliat al muşchilor paravertebrali, al structurilor vasculare şi 
organelor cavitare. Ea oferă în special o identificare precisă a 
configurației articulare, a joncțiunii apofizelor şi a relaţiilor lor cu 
canalul vertebral şi cu orificiile intervertebrale. Prin natura sa 

cantitativă, ea poate oferi, de asemenea, o estimare directă a gradului de 
mineralizare osoasă din scheletul axial. 

CAM reprezintă studiul prezenţei mediului de contrast în spațiul 
subarachnoidian spinal prin CT. Sensibilitatea mai mare a CT permite 
detectarea mediului de contrast hidrosolubi! în concentrații mult mai 
mici decît prin radiografia convenţională. Injectat pe cale lombară, 
mediul de contrast apare în coloana toracică la o oră şi în cea cervicală 
sau în spațiul subarachnoidian cerebral la 1-2 h de la injectare. 


Rolul CT şi CAM în evaluarea leziunilor spinale este tot inai 
mult concurat de RMN. 


Fig. 2.26. RMN posteontrast ponderată în T, a unui astrocitom chistic 
(săgeată) al măduvei cervicale superioare însoţit de o cavitate întinsă, 
conținând resturi degradate de țesut, ce coboară până la nivelul Ce. 


RMN oleră câieva avantaje majore asupra celorlalte tehnici de 
investigație spinală şi, “cal unde este accesibilă, a înlocuit aproape 
complet mielografia, CT şi CAM drept investigaţii de selecție. RMN 
este neinvazivă, nu presupune iradierea şi permite obținerea de imagini 
secționate în multiple planuri. Înregistratoarele de suprafață oferă 
imagini de o înaltă rezoluție cu zgomot de fond scăzut. Grilele de 

detectori fazați permit vizualizarea întregii coloane vertebrale. 
Combinarea imaginilor ponderate în Ti şi 1» oferă un grad de 
caracterizare a țesuturilor neatins de nici o altă modalitate de 
investigare. 

Leziunile SR 1 pa sunt vizualizate direct de RMN. Întin- 
derea lor craniocaudală poate fi demonstrată prin folosirea imaginilor 
parasagitale şi coronale. Diferenţierea dintre chisturile siringomielice 
(fig.2.25) şi tumorile solide este relativ facilă (fip.2.26). Aplicarea 
substanțelor de contrast accentuează imaginea de tumoare 
intramedulară în aproape toate cazurile iar investigația postcontrast în 
T: oferă o metodă precisă pentru a elucida extinderea tumorii înainte de 
intervenţia chirurgicală sau radioterapie. 

Leziunile extramedulare intradurale şi relația lor exactă cu 
măduva spinării şi rădăcinile nervilor rahidieni se văd bine pe imaginile 
obținute în Ti sau în T> (fig.2.27). Spre deosebire de meningioame, 
tumorile neurofibromatoase au de obicei un semnal înalt. Majoritatea 
leziunilor spinale extradurale produc o adâncire a sacului tecal care 
poate fi bine demonstrat prin aplicarea anumitor radiofrecvențe la care 
lichidul cefalorahidian apare cu semnal înalt (alb), producând un efect 
de mielogramă (fig.2.28). Distrugerea osoasă consecutivă a leziunilor 
neoplazice extradurale nu se poate demonstra bine pe imagistica 
obișnuită. Imaginile de ecou în gradient şi discordanță de fază pot oferi 
în acest caz o demonstrare de mare acuratețe a invaziei osului prin 
metastaze (fig 2.29). 

RMN are un rol aparte în examinarea bulilor degenerative ale 
coloanei. Boala degenerativă a discului intervertebral poate fi 
identificată timpuriu prin pierderea semnalului înalt — normal — al 
nucleului pulpos pe imaginile ponderate în T> (fig.2.28). Prolapsul, 
protruzia sau fragmentele sechestrate de disc pot fi clar evidenţiate. 
Modul de compresie asupra structurilor nervoase poate fi determinat pe 
imagini parasagitale şi axiale. Pot fi, de asemenea, puse în evidenţă cu 
exactitate stenoza canalului spinal, contribuția afectării fațetelor 
artriculare şi hipertrofia ligamentelor. Imaginile parasagitale ponderate 
în T, evidenţiază direct orificiile de conjugare şi prezența unei 
compresii a rădăcinii nervilor rahidieni. 


Angiografia spinală 


Principalele surse de irigare a măduvei spinării sunt artera 
spinată anterioară şi cele două artere spinale posterioare care merg de-a 
lungul rahisului, fiind alimentate de arterele radiculare. Vasele aferente 
anomaliilor vasculare spinale emerg la distanță de leziune şi o 
cateterizare selectivă a mai multor asemenea vase este de obicei 
necesară. Angiografia spinală are valoare în diagnosticul malformaţiilor 
arieriovenoase şi al fistulelor arteriovenoase durale, dar are un rol 
jimitai în investigarea tumorilor spinale. 


Întervenţii chirurgicale 


Intervenția endovasculară în canalul spinal se limitează la 
embolizarea malformațiilor arteriovenoase şi a fistulelor arteriovenoase 
durale. Malformaţiile arteriovenoase spinale sunt rare, ele apar de 
obicei la adultul tânăr, însoțindu-se lent de un deficit neurologic 
progresiv. Diagnosticul este adesea sugerat de demonstrarea unei vene 
spinale dilatate pe mielografie sau RMN, dar angiografia este chemată 
să confirme diagnosticul şi să identifice vasele aferente majore care ar 
putea fi disponibile pentru embolizare. 


24 


NEUROLOGIE 


- Fig, 2.27, Imagine coronală RMN ponderată în T; a unui meningiom toracic 
intradural comprimând măduva spinării. 


Fig. 2.28. Secţiune sagitală RMN ponderată în T2 a coloanei lombare. De 
notat degenerarea discurilor intervertebrale la La - Ls şi Ls - Su, cu pierderea 
semnalului discal şi herniere a discului. 


Fig. 2.29. Imagini RMN la un pacient cu metastaze prostatice extinse: 
a - imagine în gradient de ecou; b - imagine în gradient de ecou și discordanță 
de fază. Măduva spinală normală apare ca o arie de semnal scăzut (neagră); 
ariile cu semnal înalt reprezintă invazia metastatică. 


Se folosesc agenți de embolizare permanentă introduşi după 
cateterizarea supraselectivă a principalelor artere aferente. 
Injecţiile se pot face numai distal de ramurile radiculare care 
irigă măduva, dar injecția în vasul care alimentează artera 
radiculară spinală principală (Adamkiewicz) este rareori 
posibilă tehnic. În ciuda acestor dificultăți, malformaţiile 
arteriovenoase spinale pot fi tratate prin embolizare în 
majoritatea cazurilor. 

Fistulele durale arteriovenoase apar la pacienţii de vârstă 
medie şi la bătrâni. Ele induc simptome prin compresie 
vasculară a conului medular datorită dilatării mari a venelor 
spinale şi  extradurale. Majoritatea fistulelor  durale 
arteriovenoase sunt alimentate de o singură fistulă 
arteriovenoasă directă localizată în jurul tecii unei rădăcini 
nervoase de la nivel lombar sau dorsal inferior. Embolizarea 
este, de obicei, tehnic posibilă, dar rezultatele favorabile apar 
numai în 50% din cazuri. 

CT şi flmoroscopia pot fi folosite cu considerabilă 
acuratețe în ghidarea biopsiilor spinale. Biopsia sub observaţie 
CT are o mare valoare şi oferă, de obicei, suficient țesut pentru 
studiul histologic şi microbiologie, evitând deschiderea 
chirurgicală altădată necesară. 

Colapsul vertebral dureros, provocat de hemangioame, 
malformații venoase sau ncoplasme (limfom, leucemie, 
mielom), poate fi tratat radical sau paliativ prin injectarea 
ghidată radiologic de ciment osos metacrilat. În această tehnică 
numită vertebroplastie, se umplu cu ciment spațiile trabeculare 
ale vertebrei tasate, îmbunătăţind stabilitatea şi rezistența 
osului afectat. În cazurile bine 'seiectate, vertebroplastia poate 
opri un proces distructiv benign şi poate calma pentru o bună 
perioadă de timp durerile pacienţilor cu tumori spinale 
distructive maligne. 

2.2. Electroencefalografia 


B.B. MACGILLIVRAY 
(Traducerea: D.M. Psatta) 


Electroencefalograma (EEG) evaluează aspecte ale funcției 
cerebrale şi este, în general, o sursă de informaţii subutilizată. 
Investigația de rutină este relativ ieftină, simplă, neinvazivă şi 
poate fi folosită la patul bolnavului sau pentru o monitorizare pe 
termen lung. Oferă informaţie funcțională şi este de cel mai mare 
folos în cazul în care nu există anomalii structurale clar 
demonstrabile. Cum este adeseori utilă în elucidarea efectelor 
secundare sau a naturii modificărilor structurale, ea nu este o 
metodă alternativă ci mai degrabă una complementară pentru 
tomografia computerizată (CT) sau investigația prin rezonanță 
magnetică nucleară (RMN). Întrucât nu revelează decât 
modificările funcţionale, unele leziuni structurale sau afectări 
structurale tranzitorii pot fi trecute cu vederea. Este o bună metodă 
de urmărire în evoluţie a unor boli neurologice. 


Natura EEG 


EBG furnizează date despre creier cam în acelaşi mod în 
care EKG fumizează date despre inimă iar modul lor de 
interpretare este similar. Dacă geneza EKG este bine cunoscută, 
EEG este o funcție mult mai complexă, cu multipli generatori 
distribuiţi în tot creierul şi sensibilă la influențe subtile ca nivelul 
atenției, conştienţei etc. Topografia manifestărilor este importantă. 
Înregistrările se măsoară în microvolți (uV) şi necesită un 
echipament destul de sofisticat pentru a evita artefactele şi 
influențele externe. Interpretarea necesită o foarte bună cunoaştere 
a tehnologiei şi a relaţiilor clinice, neputând fi făcută de către 
neinițiați. 

Din considerente practice, EEG se poate presupune a fi generată 
numai de neuronii scoarței cerebrale. Elementele paraneuronale, 
tumori, cheaguri de sânge, infarcte, chisturi sau abcese sunt intrinsec 
silențioase, deşi adeseori pot avea efect asupra funcționării şi deci a 
activității EEG a neuronilor adiacenţi şi a conexiunilor lor la distanță. 
Comportamentul funcțional al neuronilor corticali reflectat de EEG este 


afectat de circumstanţe locale, cicatrice gliale, infiltrate, infecţii, anoxie, 
tulburări metabolice, sau, mai ales, de influențe excitatorii şi 


„imhibitorii din structurile profunde conectate la neocortex precum 


talamusul şi trunchiul cerebral. Unele dintre cele mai importante 
modificări EEG apar în cursul somnului şi le pot depăși cu mult pe cele 
întâlnite în condiții patologice. 


Fig. 2.30. Exemple de trasee EEG: a - înregistrare normală şi efectele atenţiei 
la deschiderea ochilor (între săgeți). Montajul în dreapta; b - anomalii modeste 
intermitente într-o afecțiune cerebrovasculară; c - activitate neregulată în 
encefalită, d - stânga, vârfuri epileptice focale, dreapta, debutul descărcării 
epileptice generalizate; e - descărcări supravoltate repetitive după o anoxie 
cerebrală globală prevestind sfârşitul fatal. Marcajul orizontal în (a) indică 
secunda pentru toate traseele; barele verticale = 100 uV. 


Anomaliile EEG sunt datorate fie deconectării corticale, 
rezultând adesea din leziuni la distanţă, fie unei descărcări 
patologice sincrone a neuronilor, în caz de epilepsie. Cititorul 
trebuie să înțeleagă că prezenţa unei anomalii EEG cu o anumită 
localizare pe scalp nu arată în mod obligatoriu o patologie locală, 
cortexul subiacent putând fi normal. 'Toate anomaliile EEG trebuie 
interpretate în lumina conexiunilor anatomice din interiorul 
creierului. 


Fiecare electrod “priveşte” activitatea coordonată sau sincronă a 
neuronilor dintr-un volum aproximativ de 2-3 cm în diametru din 
cortexul subiacent, reprezentând activitatea medie a câtorva zeci sau 
sute de mii de neuroni (strict vorbind, electrodul captează media 
potenţialelor postsinaptice ale neuronilor mari piramidali ai 
neocortexului). Desincronizarea acestor neuroni, atunci când 
cortexul prelucrează activ informaţia, se traduce printr-un traseu 
EEG de voltaj scăzut fără unde evidente, asemănătoare zgomotului 
de fond. Acesta este prezentat în fig. 2.30, a unde ritmul normal 

occipital de 10 c/s este abolit de deschiderea ochilor, ca răspuns de 
trezire. Această simplă manevră de răspuns ne permite concluzia 
foarte importantă că sistemele de alertă din trunchiul cerebral sunt 

„funcţionale şi operează asupra neocortexului prin conexiuni 
anatomice intacte. 

Aproximativ o treime din cortexul cerebral din profunzimea 
şanțurilor, cel îngropat sub opercule precum insula sau cel de pe fața 
medială şi bazală a creierului, este în general inaccesibilă înregistrării 

EEG directe. Leziuni active în aceste zone pot fi însă deduse din 
modificările apărute altundeva, dar această diferență în reprezentare 
trebuie reţinută atunci când legăm EEG de condiţia clinică. 


Înregistrarea EEG 


EEG este în mod normal înregistrată cu 20-22 de electrozi 
plasați la 6-8 cm unul de altul pe scalp, într-o poziție regulată, 
standard, care leagă ariile înregistrate de anumite regiuni anatomice din 
creier. Fiecare din cele 8, 16 sau mai multe trasee (canale) ale 
înregistrării reprezintă diferențele de potenţial care se produc între 
perechi de electrozi, determinate conform montajului (fig.2.30,4). 
Înregistrarea standard durează aproximativ 40 de minute (20 de minute 
de înregistrare propriu-zisă pe hârtie pliată şi adnotată). Procedeul 
include în mod obişnuit o perioadă de trei minute de hiperventilație 
care are efectul de a activa anomaliile EEG latente prin alcaloza 
hipocapnică. 


Interpretarea EEG 


Interpretarea EEG ia în considerare forma şi distribuția undelor, 
ritmurile şi complexele de undă, incidența aspectelor normale și 
patologice, simetria și evenimentele paroxistice. Raportul EEG începe 
cu un sinopsis asupra înregistrării, având scopul de a servi drept aide- 
memoire asupra principalelor anomalii ale EEG. Pentru iniţiaţi, 
raportul cuprinde indicaţii utile privind gradul de anormalitate al EEG 
şi chiar interpretări legate de condiția clinică. 

Un oarecare jargon este de folosinţă curentă. Ritm alfa se referă 
la o secvență de unde normale, aproape sinusoidale, având o frecvență 
de 8-13 c/s întâlnite în ariile occipitale atunci când pacientul se află cu 
ochii închişi, în condiţii de repaus (fig.2.30,a). Acest ritm se poate 
încetini într-o serie de condiții metabolice şi toxice. Ritmurile beta sunt 
frecvenţe rapide, mai mari de 13 c/s, întâlnite în mod normal în 
regiunile anterioare şi centrale; ele pot fi de amplitudine mare, 
reflectând o predispoziție genetică (modelul individual al EEG pare a fi 
determinat genetic). Activitatea de tip beta este crescută de drogurile 
sedative şi poate să dispară în cazul leziunilor superficiale şi cronice. 
Ritmul delta sau undele izolate delta sunt unde lente, cu frecvență mai 
mică de 4c/s. El este întotdeuna anormal la adultul treaz şi de obicei 
asociat cu patologia, însă apare în timpul somnului normal precum. şi la 
sugari, copii şi adolescenți. Undele sera sau frecvențele lente 
intermediare, 4-8 c/s, sunt foarte variabile, apar de obicei în regiunile 
temporale şi scad la maturitate. Ele au adeseori semnificație patologică. 

Raportul care urmează oferă o posibilă interpretare a 
înregistrărilor, bazată pe investigația clinică paralelă. Majoritatea 
anomaliilor EEG sunt nespecifice şi posibila lor variabilitate este mare. 
Dacă informaţia clinică paralelă este omisă, inadecvată sau incorectă, 


raportul poate fi de asemenea greşit sau nepotrivit. Este o practică bună 
de a discuta concluziile raportului cu electroencefalografistul dacă vrem 
ca folosul investigaţiei să fie maxim. Interpretarea trebuie întotdeauna 
legată de context. 


Utilizarea EEG -— Principii generale 


Investigaţiile neurofiziologice reflectă starea funcțională a 
neuronilor. Observațiile EEG fluctuante reflectă, foarte corect, starea 
funcţională schimbătoare a creierului, observaţiile însele pot fi corecte 
chiar dacă semnificaţia lor nu este întotdeauna clară. 

EEG de rutină nu este decât o mostră de 15-20 min într-un 
continuum de reactivitate cerebrală. Cum se va arăta în -continuare, 
investigația poate fi deseori negativă în prezența unei patologii clar 
identificabile, rezultatul negativ având mică valoare în unele 
circumstanțe. Un rezultat pozitiv, totuşi, are aceeaşi semnificație ca 
orice semn fizic obiectiv şi necesită întotdeauna o explicaţie. EEG este 
de mare valoare şi în depistarea unor modificări de stare a activității 
cerebrale nelegate de patologie. Schimbările de stare acute produc 
anomalii EEG mult mai dramatice decât modificările intervenite lent. 
Există, de asemenea, o tendință a EEG de a reveni la normal o dată cu 
recuperarea insultului cerebral acut, deşi continuă să persiste o 
substanțială simptomatologie clinică. 


Aplicaţii specifice 
În pediatrie 


Creierul sugarului este foarte reactiv din punct de vedere EEG, 
deşi în mod diferit față de adult. Principiile generale de interpretare 
menţionate la adult rămân, dar este adeseori imposibil de a spune mai 
mult decât că ceva nu este în regulă. Observațiile repetate sunt adeseori 
necesare. Hypsaritmnia este o importantă entitate diagnostică. EEG este 
utilă în toate formele de epilepsie, în tulburări paroxistice ale 
sistemului nervos, în encefalite și encefalopatii, în dezechilibre 
metabolice şi boli degenerative. 


În tumori 


EEG are valoare limitată, fiind prea imprecisă pentru localizare. 
Investigaţiile de elecție sunt cele de imagistică. EEG are valoare atunci 
când acestea. sunt negative sau echivoce. Apar deseori anomalii care 
antedatează dezvoltarea unor imagini radiologice clare, îndeosebi în 
glioamele infiltrative cu dezvoltare lentă. Este uneori de folos a 
identifica efectele asupra EEG înainte de apariția imagisticii clare. 


În leziuni vasculare 


EEG poate fi utilă în diagnosticul diferențial al acestora faţă de 
tumori. Ea este foarte valoroasă atunci când avem de a face cu simple 
modificări ischemice (înainte de infarct) şi poate fi folositoare în 
depistarea atacurilor ischemice tranzitorii, adesea indicând o suferință 
cerebrală minimă (fig. 2.30,b). Infarctele complete şi vechi, ca şi 
infarctele în ganglionii bazali şi unele părţi din talamus pot îi 

silențioase. În hemiplegia acută clasică survenită după ictus, EEG de 
aspect normal este virtual semnul unui infarct capsular. Hemoragia 
intracerebrală produce de obicei anomalii marcate. EEG este adesea 
folositoare în determinarea lateralității şi sediului unei hemoragii 
subarahnoidiene. Hematoamele subdurale sunt adeseori descoperite 
întâmplător dar pot fi tăcute dacă sunt relativ mici sau bilaterale şi 
cronice. Malformaţiile cerebrovasculare pot fi silențioase dacă nu 
produc un infarct, o hemoragie sau epilepsie. EEG este adesea folosi- 
toare în definirea demenţei vasculare. Migrena poate produce anomalii 
EEG marcate chiar şi între atacuri, uneori de aspect epileptiformn. 


În traumatismele craniocerebrale 


Foarte folositoare în stadiile primare ale traumatismului cranian 
închis, EEG poate oferi informații despre gradul comoţiei cerebrale. Fa 
este, de asemenea, folositoare în evoluţia cazurilor, putând. arăta o 
vindecare sau o potențială epilepsie. 


În tulburări metabolice şi toxice şi în encefalopatii 


EEG are deseori importanţă diagnostică în aceste condiții şi este 
o metodă de monitorizare utilă în encefalopatiile hepatice şi la bolnavii 
cărora li se efectuează o dializă. Hipocalcemia are efecte marcate. Un 
EEG normal exclude practic o dezordine severă toxică sau 
encefalopatică. 


În encefalite şi meningite 


EEG are de obicei valoare diagnostică în encefalite (fig. 2.30,c) 
şi este folositoare în identificarea unei encefalite herpetice. Ea poate 
confirma un diagnostic de panencefalită sclerozantă subacută sau de 
boală Creutzfeldt-Jakob, când apar complexe de undă caracteristice. În 
meningite, modificările EEG sunt mici, în afară de cazurile asociate cu 
o suferință cerebrală. Ele sunt mai evidente în cazul abcesului cerebral. 


În epilepsii 


Epilepsia este un fenomen clinic şi un diagnostic clinic. Prezenţa 
unei activități epileptice EEG, caracteristic paroxistică şi conţinând 
vârfuri foarte ascuţite de durată scurtă (fig.2.30,d), este hotărâtoare 
pentru determinarea tipului de epilepsie localizată sau generalizată, a 
unor forme particulare (absenţele însoţite de vârf-undă), a gradului de 
stabilitate neuronală. EEG trebuie să fie o investigaţie de rutină în 
pierderile de conştiență episodice nediagnosticate. Monitorizarea de 
durată prin videotelemetrie EEG şi comportamentală poate rezolva 
cazurile incerte, ceea ce pot, de asemenea, realiza unele tehnici de 
înregistrare mai speciale cum ar fi înregistrările după privare de somn 
sau în timpul somnului indus farmacologic. Aceste tehnici, împreună cu 
aplicarea unor electrozi speciali (sfenoidali, la foramen ovale sau 
implantați profund ) sunt folosite în pregătirea tratamentului 
neurochirurgical al epilepsiilor. Aproximativ 15-20 % din epilepticii 
cunoscuţi pot avea ocazional o EEG normală. 


În tulburări psiho-comportamentale 


Sindroamele psihiatrice clasice, tulburările personalităţii şi 
nevrozele prezintă puţine modificări ale EEG, care este adesea 
normală. Valoarea ei principală constă în a avertiza asupra unei 
boli organice sau a unei epilepsii ca factor etiologic. EEG poate fi 
folosită pentru un screening, dar rezultatele negative nu sunt 

suficiente pentru a ne oferi siguranță. Anomalii apar destul de 
frecvent în tulburările comportamentale şi ele au o semnificaţie 
necunoscută. Drogurile psihotrope pot agrava anomalile EEG sau 
le pot produce. 


În come 


EEG poate ajuta la diagnosticul şi la monitorizarea comelor. 
Activitatea EEG absentă nu este suficientă pentru demonstrarea 
morții cerebrale în Marea Britanie dar este deseori luată în 
considerare în alte tări (vezi subcapitolul 4.5). Există cerinţe 
speciale de înregistrare. În unele condiţii, de exemplu în 
infarctarea trunchiului cerebral sau în anoxia globală, EEG este un 
indicator sigur al deznodământului fatal (fig. 2.30,e). Totuşi, în 
fazele inițiale ea poate greşi prognosticul, semnele clinice fiind un 
indicator mai sigur. EEG poate servi la monitorizarea anesteziei, în 
chirurgia de by-pass vascular, de exemplu. 


Concluzii 


Folosirea tehnicilor de calcul, cuantificarea EEG, cartografia 
EEG (mapping) şi magnetoencefalografia (MEEG) evoluează rapid 
dar, până acum, nu au un impact sigur asupra practicii clinice. Ele 
nu implică principii substanțiale noi. În acest capitol s-au 
evidenţiat principiile generale ale EEG în speranţa de a oferi o 
înțelegere asupra naturii EEG ca metodă de diagnostic. Folosită cu 
discernământ, pe baza unui instructaj clar, ea poate fi de nepreţuit. 
Ea permite o privire unică asupra activităţii cerebrale pentru care 
nu există nici un alt substitut. 

2.3. Potenţiale evocate 


A.M. HALLIDAY 
(Traducerea: D.M. Psatta) 


Investigația electrofiziologică a potențialului de acțiune din 
nervul periferic poate fi extinsă, datorită tehnicii de mediere 
automată (averaging) introdusă de către Dawson în 1951, la 
studiul potenţialelor generate de voleele de impulsuri aferente în 
sistemul nervos central. Din cauză că aceste potenţiale sunt 
înregistrate de la nivelul scalpului sau al cefei, la o distanță 
considerabilă de generatorii reali din măduva spinării, trunchiul 
cerebral sau hemisferele cerebrale, tensiunile generate sunt extrem 
de mici, în general de ordinul 0,25-25uYV. Răspunsuri atât de mici 
sunt uşor mascate de potenţialele mult mai ample produse de 
activitatea musculară sau de undele EEG concomitente şi pot fi 
clar evidențiate numai prin însumarea lor la un mare număr de 
stimuli repetitivi. Acest rezultat se poate obține în mod convenabil 

interferentă de fond, zgomotul, nu are o relaţie sistematică în timp 
cu stimulul şi tinde să se anuleze pe măsură ce numărul de 
răspunsuri incluse în calcul creşte, în timp ce suma răspunsurilor 
propriu-zise evocate de către fiecare stimul (semnal) creşte 
constant în memoria calculatorului, proporțional cu numărul de 
repetiţii adăugate. Această tehnică de mediere automată permite 
înregistrarea unor potenţiale evocate clar exprimate la aplicarea de 
stimuli vizuali, auditivi sau somato-senzoriali, cu condiţia ca 
frontul de aplicare a stimulului să fie abrupt, strict determinat în 
timp şi sincronizat cu declanşarea digitizării. 

Înregistrate astfel, potenţialele evocate s-au dovedit utile în 
investigarea suferințelor care afectează căile senzoriale centrale. 
Potenţialul evocat somestezic (PES), de exemplu, poate suplimenta 
cu succes investigația potenţialului de acţiune al nervului periferic 
în neuropatiile severe deoarece răspunsul cortical la stimularea 
electrică a unui nerv periferic persistă deseori mult după dispariția 
potenţialului de acţiune al acestuia. Mai mult, înregistrarea 
combinată a răspunsurilor centrale şi periferice permite adesea 
determinarea mai exactă a sediului leziunii în acele cazuri de 
suferință centrală în care aceasta este incertă. Astfel, metoda are 
un loc bine determinat în investigarea cazurilor dificile de scădere 
a vederii, auzului sau altor funcţii senzoriale. 

Întrucât aceste înregistrări oferă o metodă obiectivă de testare a 
funcţiilor senzoriale, ele pot fi folosite în diagnosticarea pacienților 
incapabili sau nedoritori să coopereze. De aceea, răspunsurile evocate 
auditive (PEA) şi-au găsit o aplicare importantă în testarea tulburărilor 
de auz la copiii mici la care audiometria subiectivă este imposibilă şi la 
care diferențierea unei surdități organice de o debilitate mintală, de 
autism sau de sechele ale unei suferințe cerebrale minime (minimal 
brain damage) pune probleme majore. Din aceleaşi motive, ea poate fi 
folositoare în diferențierea unei deficiențe senzoriale funcționale sau 
organice la subiecţii maturi suspectaţi de simulare sau isterie. Poate că 
cea mai valoroasă calitate a metodei pentru investigația clinică este 
totuşi marea ei sensibilitate la leziunile demielinizante sau compresive, 
ceea ce îi permite să pună în evidenţă anomalii atunci când leziunea nu 
se manifestă clinic sau determină semne clinice minime. 


Potenţialul evocat vizual 


Potenţialul evocat vizual (PEV), cel mai folosit în testarea 
clinică, este răspunsul la o alternare bruscă a pătratelor albe şi 
negre de pe un display în tablă de şah (pattern reversal) 
(fig. 2.31). PEV poate fi, de asemenea, obținut prin stimuli 
repetitivi de tip blitz (flash) declanşaţi fie de un tub cu descărcare 
în gaz, fie de un şir de diode emițătoare de lumină (light emitting 
diodes, LEDS). În general, răspunsurile la un stimul nestructurat 
variind iluminarea, de tip flash, sunt mult mai puţin sensibile la 
leziunile mici ale căilor vizuale decât răspunsurile la pattern 
reversal, deşi, fiind mai robuste, ele persistă atunci când răspunsul 
la pattern a dispărut (de exemplu în cazurile de tulburări severe 
ale acuităţii vizuale). Flashul este, de asemenea, mai eficient 
pentru studiul electroretinogramei, deşi electroretinograma la 
pattern este şi ea folositoare în tulburările vederii centrale de la 
nivel retinian (din maculopatii ). Răspunsul cortical la stimularea 
de tip pattern reversal este foarte sensibil în prezența unor leziuni 
timpurii, clinic nemanifestate, ale căilor retinocorticale, fie 
demielinizante fie compresive, iar amplitudinea lui prezintă o 
corelație mult mai strânsă cu modificările nivelului de acuitate 
vizuală decât cea a potenţialului occipital evocat de flash. 


Fig. 2.31. Răspuns de tip pattern reversal la o lună după un atac de nevrită 
optică. Răspunsul de la ochiul drept are morfologie şi latenţă normală, 
componenta, pozitivă majoră (P100) fiind evidentă, precedată şi urmată de 
componente negative mai mici (N7S, N145). Răspunsul de la ochiul stâng este 
întârziat cu 45 ms. Scara de timp 10, 50 şi 100 ms. 


Anomaliile PEV în bolile demielinizante 
Nevrita optică 


După un atac de nevrită optică, 95% dintre pacienți prezintă 
un răspuns a cărui latenţă este crescută peste limita superioară a 
normalului, la ochiul afectat (fig.2.31). Chiar şi la cei 5% dintre 
pacienţii la care latenţele se încadrează în limitele normale, putem 
găsi o diferență de latenţă între răspunsul ochiului afectat şi al 
celui normal care depăşeşte diferența de latență normală 
interoculară. O dată apărute, aceste creşteri ale latenţei sunt de 
obicei persistente, deşi în 10% din cazuri, la pacienţii adulți, 
răspunsurile pot recăpăta latenţa normală sau aproape normală, 
după câţiva ani. Procentul de răspunsuri întârziate care revin la 
norma! este mult mai mare la copii faţă de adulți. 

Modificările de amplitudine sunt comparativ mult mai 
labile, tinzând să însoțească modificările de acuitate vizuală 
asociate cu atacul acut sau recuperarea vederii. Întârzierea medie a 
latenţei componentei pozitive majore după o nevrită optică acută 
este de ordinul 35-45 ms, dar se pot întâlni şi întârzieri de până la 
100 ms. Aceste valori sunt pentru răspunsul la pattern reversal. 
Răspunsul la flash este invariabil mai puţin întârziat şi prezintă de 
asemenea modificări de amplitudine mai mici decât cel la pattern 
reversal, corespunzător cu sensibilitatea mai mică la efectul 
leziunilor. 


INVESTIGAŢII 


Scleroza multiplă 


PEV similar întârziate la stimularea de tip pattern reversal se 
întâlnesc la pacienţii cu scleroză multiplă care nu au antecedente de 
nevrită optică şi chiar la unii pacienţi cu fund de ochi, vedere colorată şi 
perimetrie normală. Asemenea anomalii PEV clinic silențioase se 
întâlnesc la mai mult de jumătate din pacienţii cu scleroză multiplă 
sigură şi la peste o treime din cei cu scleroză multiplă probabilă sau 
posibilă. Procentajul exact a variat de la un studiu la altul şi depinde, în 
general, de selecția bolnavilor şi de tehnica de testare folosită. 


Anomaliile PEV în paraparezele spastice 
nediagnosticate 


Aproximativ o treime din pacienţii care se prezintă cu parapareză 


spastică de etiologie necunoscută prezintă un PEV anormal întârziat la 
stimularea pattern reversal. 


Leziunile compresive 


PEV întârziate nu sunt specifice bolii demielinizante deoarece 
pot fi, de asemenea, întâlnite în leziunile compresive afectând căile 
vizuale, deşi morfologia răspunsurilor tinde a fi mult mai marcat 
alterată de compresiune decât de boala demielinizantă primară iar 


mărimea întârzierii este mai mică. PEV la stimularea patern reversal 
este foarte sensibil de timpuriu la compresia căilor și poate prezenta 
modificări importante atunci când semnele clinice sunt minime. Ca şi 
în mnevrita retrobulbară, compresia nervului optic se asociază cu 
anomalii ale răspunsului la stimularea ochiului afectat iar acestea sunt 
foarte uşor de detectat prin comparația răspunsului patologic cu cel 
obținut de la ochiul neafectat. Compresia chiasmei optice, frecvent 
întâlnită la pacienți cu adenom hipofizar sau craniofaringiom, se 
însoţeşte de anomalii ale răspunsului evocat de la ambii ochi, 
producând aşa-numita asimetrie încrucişată, ce constă în deprimarea 
răspunsului evocat din hemicâmpul temporal al fiecărui ochi (fig.2.32). 
Leziunile plasate mai posterior, înteresând tractul optic sau căile 
vizuale intraemisferice, afectează răspunsurile din hemicâmpurile 
omonime contralaterale, producând asimetrii directe ale PEV, adică o 
anomalie similară a răspunsului indus de stimularea ochiului drept şi 
stâng (fig.2.33). Limitele asimetriei normale pot fi deduse din 
observaţiile clinice de control la populația sănătoasă, care permit 
fiecărui laborator să-şi elaboreze criterii de recunoaştere a unui răspuns 
sigur anormal. 

Detecţia precoce a leziunilor  chiasmatice şi 
retrochiasmatice poate fi mult îmbunătăţită prin folosirea 
stimulării de tip pattern reversal aplicată separat pe cele două 
hemicâmpuri vizuale. 


Fig. 2.32. Răspunsuri de tip pattern reversal la 
stimularea completă a câmpului vizual pentru 
fiecare ochi, la un bărbat de 48 de ani suferind de 
un craniofaringiom şi hemianopsie bitemporală. 
Răspunsurile prezintă o asimetrie încrucişată, P100 
apărând prin înregistrare cu electrodui de linie 
mediană şi ipsilateral cu câmpul vizual păstrat, de 
partea dreaptă la stimularea ochiului stâng şi de 
partea stângă pentru stimularea ochiului drept. 
(Reproducere după Halliday, 1993, cu permisiunea 
autorului). 

Boli degenerative ereditare 


PEV poate prezenta, de asemenea, anomalii minore în multe 
alte condiţii, în special în cele asociate cu atrofie optică, precum 
ataxia Friedreich, atrofia optică Leber, degenerarea cerebro- 
maculară precum şi în parkinsonism, paraplegia spastică ereditară 
sau coreea Huntington. 


Demenţa 


O incidenţă mare a anomaliilor răspunsului la flash a fost : 


raportată în boala Alzheimer, dar numai într-un stadiu în care 
demența este evidentă clinic, astfel încât utilitatea lor în 
diagnosticul precoce este îndoielnică. 


Tulburări carențiale 


Anomalii ale PEV pot fi, de asemenea, întâlnite în carențele 
de vitamina Bi, asociate sau nu cu anemia pernicioasă şi 
degenerarea combinată subacută. O modificare foarte caracteristică 
a morfologiei răspunsului la pattern apare în asociere cu 
scotoamele centrale dense, când componenta pozitivă majoră 
(P100) este înlocuită de un vârf negativ (N105), cum ar fi în 


cazurile netratate de ambliopie prin intoxicație cu alcool — tutun 
sau în ambliopia Indiilor de Vest. i 


Potenţialul evocat somatosenzorial 


Tehnica 


Potenţialul evocat somatosenzorial (PES) este indus de un 
stimul electric aplicat transcutanat pe un nerv periferic, fie ia 
membrul superior (se stimulează de obicei nervul median sau 
cubital la nivelul încheieturii mâinii), fie la membrul inferior (se 
stimulează nervul tibial posterior la nivelul gleznei sau nervul 
popliteu lateral la nivelul genunchiului) fie,. mai rar, la nivelul 
feței (nervul trigeminal). Pe răspunsul normal la stimularea 
nervului median (fig.2.34) se pot identifica o serie de componente 
subcorticale şi corticale, provenind din regiunea plexului brahial 
(No), rădăcinilor spinale sau coloanelor dorsale (Ni), coarnelor 
posterioare în vecinătatea intrării în măduvă a rădăcinilor (Ni3), 
lemniscului medial (Ni4), şi cortexului somatosenzorial (N20). 
Alterarea uneia sau alteia dintre aceste componente oferă 
informaţii cu valoare localizatorie în cazul leziunilor focale, în 
special dacă ele sunt unilaterale şi dacă se pot compara 
răspunsurile de cele două părţi ale corpului. 


Fig. 2.33. Răspunsuri de tip pattern reversal la o 
stimulare globală în tablă de şah la un bărbat de 26 
de ani cu hemianopsie omonimă incompletă, 
datorată unei leziuni vasculare în circulaţia 
cerebrală posterioară din hemisfera stângă. 
Răspunsurile demonstrează o asimetrie directă, 
componenta P100 fiind vizibilă la nivelul 
electrozilor de linie mediană şi ipsilateral cu 


hemicâmpul stâng păstrat, 
Lă 

Boli demielinizante 


PES de la membrul superior sunt anormale la aproximativ 
75-80% dintre pacienţii suferind de scleroză multiplă sigură 
(fig.2.34) şi în 40-50% din cazuri la pacienţii care nu au prezentat 
nici un fel de simptome sau semne. Procentajul de răspunsuri 
anormale este ceva mai mare pentru stimularea membrului inferior 
decât a membrului superior, probabil din cauza lungimii mai mari 
a căii interesate. Astfel, metoda este capabilă sa ofere dovezi 
pentru existența unor leziuni diseminate "clinic tăcute" şi poate fi 
foarte utilă în stabilirea diagnosticului de scleroză multiplă. Totuşi, 
cazurile prezentând o nevrită optică retrobulbară izolată prezintă 
rareori potenţiale somestezice anormale (mai puţin de 10%, după 
datele noastre) iar incidența anomaliilor în cazurile precoce sau 
îndoielnice nu este la fel de înaltă ca în cazurile sigure. RMN 
poate revela existența unor leziuni periventriculare la peste 60% 
dintre pacienţii cu nevrită optică clinic izolată. Modificarea cea 
mai des întâlnită a PES în bolile demielinizante constă în 
întârzierea negativităţii inițiale a răspunsului cortical şi a 
componentei precedente lemniscale, cu păstrarea latenţei normale 
a componentelor mai timpurii. Anomalii izolate ale acestor 
componente (N:3/P+3) se pot, de asemenea, întâlni. 


Tumori şi infarcte ale trunchiului cerebral, 
talamusului şi hemisferelor cerebrale 


PES poate oferi informaţii despre localizarea unei leziuni 
vasculare sau neoplazice afectând căile somatosenzoriale centrale. 
Păstrarea componentelor iniţiale combinată cu întârzierea, 
reducerea sau dispariția componentelor tardive, face deseori 
posibilă localizarea leziunii la nivelul măduvei, trunchiului, 
talamusului sau scoarței cerebrale, în timp ce compararea 
răspunsurilor de cele două părți arată dacă leziunea este unilaterală 
sau bilaterală. Chiar și compresiunile extrinsece, de tipul 
meningioamelor sau hemoragiei subarahnoidiene, pot fi asociate cu 
anomalii ale PES. 


Boli degenerative 


PES prezintă alterări în multe boli afectând căile 
somatosenzoriale periferice sau centrale. Deşi anomaliile nu sunt 
diagnostic specifice, combinarea lor este, în unele cazuri, foarte 
caracteristică pentru o anumită boală. În general, anomaliile 
întâlnite în bolile degenerative ereditare sunt bilaterale şi simetrice 
în opoziţie cu cele întâlnite în scleroza multiplă care sunt 
unilaterale sau marcat diferite de cele două părți. În ataxia 
Friedreich, componenta periferică (N9) este absentă sau mult 
redusă în amplitudine, în relaţie cu tipul axonal de degenerare a 
nervilor periferici, iar negativitatea iniţială corticală (N2o) prezintă 
o neobişnuită lărgire, astfel încât durata proprie de la debutul la 
vârful undei poate creşte de 4 ori. În tipul 1 de neuropatie 
senzorimotorie ereditară ( boala Charcot-Marie-Tooth), potenţialul 
de acțiune periferic este din nou neidentificabil (foarte scăzut), dar 
negativitateu corticală inițială nu prezintă o lărgire marcată, deşi 
latența la vârf a componentelor atât subcorticale cât şi corticale 
este crescută. 

Anomalii au fost menționate, de asemenea, la unii bolnavi cu 
ataxie cerebeloasă ereditară şi paraplegie spastică ereditară. În coreea 
Huntington, componenta centrală iniţială este numai uşor întârziată, dar 
de amplitudine mult redusă. În boala Parkinson, pe de altă parte, PES a 
fost găsit esențialmente normal. Răspunsuri corticale mult crescute au 
fost întâlnite în  epilepsia  mioclonică progresivă asociată 
anatomopatologic cu corpi Lafora, incluziuni lipidice sau degenerare 
sistemică a substanței cenuşii (boala Unverricht-Lundborg). În această 
condiţie, componentele corticale timpurii pot creşte de 5-10 ori în 
amplitudine, îndeosebi atunci când pacienţii prezintă spasme 
mioclonice accentuate. Controlul miocloniilor prin medicaţie ( de tipul 
clonazepam ) se asociază cu diminuarea amplitudinii componentelor 
PES corticale, adesea până la limita normalului. 


Fig. 2.34. Răspunsuri somatosenzoriale la stimularea electrică a nervului 
median la încheietura mâinii, la un subiect normal (înregistrare la mâna 
stângă) şi la un pacient suferind de scleroză multiplă (înregistrare la mâna 
dreaptă). Răspunsul rolandic contralateral (canal I) prezintă o componentă 
inițială corticală (N2o) bine definită la subiectul normal. Componenta este mult 
întârziată la pacientul cu scleroză multiplă, apărând la aproximativ 32 ms. 
Componenta. periferică Ns din plexul brahial, înregistrată deasupra claviculei 
(canalul 4), este în limite normale în ambele înregistrări. Răspunsul cervical 
(canal 3, stânga) prezintă o componentă N13 proeminentă precedată de un Niu 
mai puţin amplu şi de un No şi mai puţin amplu. Componenta N.4 se vede cel 
mai bine pe înregistrarea mastoidiană (canal 2), unde apare ca o prelungire a 
lui Na. În afară de Ny, nici una dintre componentele înregistrării spinale nu 
mai apare la pacientul cu scleroză multiplă. Scara de timp 1,5 şi 10 msec. 
(Reproducere după Halliday, 1978, cu permisiune), 


Traumatisme 


PES s-a dovedit folositor în decelarea şi monitorizarea 
leziunilor traumatice ale nervilor periferici, rădăcinilor spinale, 
măduvei spinării ca şi în detectarea leziunilor secundare strivirii 
nervului. Înregistrarea PES este valoroasă mai ales în leziunile 
proximale în care studiul vitezei de conducere este dificil. În 
tracțiunile plexului brahial, de exemplu, se poate dovedi: 
]) persistența răspunsului central la stimularea periferică, atunci 
când continuitatea rădăcinilor spinale smulse este îndoielnică; sau 
2) persistenţa lui Ng arătând că fibrele periferice sunt încă intacte, 
cel puţin până la nivelul ganglionului de pe rădăcina posterioară. 

Fig. 2.35. Răspuns mediu la 4000 de stimuli clic, 70 dB HL, 20/s, înregistrat 
între lobul urechii stângi şi vertex la un individ sănătos, evidențiind cinci din 
cele şapte componente ale potenţialului evocat precoce de trunchi cerebral. Ca 
în multe cazuri normale, componenta IV nu se distinge net de componenta V, 
iar componenta VII este absentă. Studiul efectului leziunilor localizate au 
sugerat, atât la om cât şi la animal, că generatorii componentelor individuale 
sunt situaţii în interiorul sau în apropierea următoarelor structuri: I (N 1,5), 
nerv auditiv; II (N3,0), nucleu cochlear; III (N4,0), olive superioare; IV 
(N5,0), nucleul lemniscului lateral; V (N5,8), coliculul inferior; VI (N7,4), 
? nucleul geniculat medial; VII (N9,5) ? radiaţia geniculocorticală. 
(Reproducere după Halliday, 1978 b, cu permisiune). 


Monitorizarea intraoperatorie 


Înregistrarea PES la stimularea membrului inferior poate fi 
monitorizată continuu în cursul intervențiilor chirurgicale (pentru 
scolioză sau anevrisme, de exemplu), pentru a avertiza chirurgul 
asupra efectelor adverse ale tracţiunilor sau ischemiei măduvei ori 
trunchiului cerebral. 


Coma şi moartea creierului 


Spre deosebire de potenţialul evocat auditiv de trunchi 


cerebral precoce ( PEA p ), care dispare la pacienţii cu moarte a 
creierului, uneori după fracturile bazei craniului dispărând chiar şi 
unda 1 originară din nervul acustic, componentele timpurii 
somatosenzoriale Pus /Ni3 persistă în asemenea situaţii. Întrucât 
aceste componente arată că voleul de impulsuri ajunge în sistemul 
nervos central, dispariția componentelor ulterioare capătă o 
deosebită importanţă. În aceste condiţii, păstrarea componentelor 
corticale ale PES comportă un prognostic relativ bun. La pacienții 
în comă, prelungirea timpului de conducere centrală poate constitui 
un semnal pentru suferința ischemică incipientă. 


Potenţialul evocat auditiv (PEA) 


Potenţialul evocat auditiv precoce (PEA p) constă din şapte 
componente subcorticale, apărând într-un interval de 10 ms după 
aplicarea unui clic sau a unui ton scurt, el este urmat de un număr 
de componente tardive, generate în cortexul cerebral. 
Componentele cu latenţă scurtă ale PEA p (fig.2.35) sunt generate 


de ajungerea voieului senzorial aferent în preajma următoarelor 
puncte de pe calea auditivă, : nervul acustic (unda ID), nucleul 
cochlear (unda ID), complexul olivar superior (unda III), lemniscul 
lateral (unda IV), coliculul inferior (unda V), nucleul geniculat 
medial (unda VI) şi fibrele geniculocorticale (unda VII ). Originea 
ultimelor două componente este mai puţin sigură şi lor nu li se 
acordă mare importanță clinică, cele mai importante componente 
fiind undele I şi V. PEA p are aplicaţii clinice în două domenii 
majore : 

— testarea auzului la sugari, copii şi adulți care sunt 
incapabili sau nedoritori să coopereze la audiometria convenţională 
(audiometria prin PEA); 

— investigarea pacienţilor cu presupusă demielinizare sau cu 
alte leziuni ale căilor auditive centrale. 

PEA p s-au dovedit foarte valoroase în detecția unor plăci 
"clinic silențioase” din trunchiul cerebral şi în detectarea tumorilor 
unghiului ponto-cerebelos. La interpretarea rezultatelor, caracterul 
anomaliilor este util pentru a indica sediul leziunii (fig.2.36). 


Boli demielinizante 


Aproximativ 2/3 dintre pacienții cu scleroză multiplă clinic 
sigură prezintă anomalii ale PEAp, dar rata anomaliilor este 
considerabil mai mică în scleroza multiplă "probabilă" sau "posibilă" 
(aproximativ 1/3 din cazuri). În cazurile denumite "silențioase”, fără 
semne sau simptome care să sugereze o leziune de trunchi cerebral, rata 
anomaliilor scade la 1/5 sau chiar mai jos. Aceste valori sunt sigur mai 
mici decât valorile corespunzătoare ale incidenţei alterărilor PES. 
Împreună, însă, aceste teste sunt capabile să deceleze leziuni care nu 
sunt evidenţiate în mod separat. De aceea este util , din punct de vedere 
diagnostic, de a practica mai mult decât o singură testare dacă vrem să 
exploatăm la maximum informația ce poate fi oferită de studiul 
potenţialelor evocate. i 


Tumori de fosă posterioară 


Răspunsul auditiv de trunchi cerebral s-a dovedit util şi în 
detectarea precoce a neurinomelor de acustic, deşi trebuie avută 
multă grijă la interpretarea înregistrărilor, imagini fals pozitive şi 
fals negative fiind posibile. Răspunsul este invariabil alterat în 
glioamele de trunchi cerebral şi dă adeseori indicații asupra 
nivelului leziunii. Leziunile vasculare ale circulației vertebro- 
bazilare se asociază cu anomalii ale răspunsului numai dacă 
leziunea interesează căile auditive, PEA p putând rămâne normal 
la unii bolnavi cu atacuri ischemice tranzitorii. 


Coma şi moartea creierului 


PEAp pot persista nealterate în necroza corticală şi 
sindromul apalic, astfel încât răspunsul prezent, deşi indică 
păstrarea funcţiilor trunchiului cerebral, nu este întotdeauna de 
bun prognostic. Invers, completa absenţă a tuturor componentelor 
PEA p poate apărea secundar unei leziuni periferice a sistemului 
auditiv, mai ales în cazurile de traumatism cranian asociate cu 
fractura bazei. O asemenea situație nu este deci incompatibilă cu o . 
funcţie normală a căilor auditive centrale. Din aceste cauze, PEA p 
are o relevanță mai mică în stabilirea morții creierului. Păstrarea 
unor PEA p normale poate fi, totuşi, un semn favorabil la pacienţii 
care au ingerat o supradoză de barbiturice sau de alte droguri, căci 
răspunsul poate rămâne normal în absenţa tuturor reflexelor 
convenţionale de trunchi cerebral. 


INVESTIGAȚII 

Hecox-Galambos (1974) 
Starr-Achar (1975) 
Yamada, et al. (1975) 
Picton et al 41977) 


Alte condiții 


PEA p a fost investigat într-o multitudine de alte condiţii şi 
au fost descoperite anomalii ale lui în unele boli degenerative 
progresive, ca în leucodistrofii, ataxia spinocerebeloasă, boala 
Charcot-Marie-Tooth, paraplegia spastică ereditară, alcoolismul 


cronic, uremia şi retardarea mentală. 


Audiometria prin răspunsuri evocate 


PEA p pot îi produse cu stimuli auditivi situaţi la pragul 
de audiție, amplitudinea lor creşte iar latenţa scade pe măsură 
ce creşte intensitatea stimulului (fig.2.37, dreapta sus). 
Această curbă de variaţie a latenţelor are un profil alterat în 
surditatea senzorineurală (de percepţie) datorită afectării 
celulelor cochleare (de exemplu în boala Meniăre), mai abrupt 
la intensităţile de stimul joase (fig. 2.37, dreapta jos). În 
hipoacuzia de conducţie, latenţa este anormal crescută la toate 


Fig. 2.36. PEA p la un subiect normal (traseele superioare) şi la un pacient cu 
scleroză multiplă (traseele inferioare). Medii a 2000 răspunsuri înregistrate 
între mastoida stângă sau dreaptă şi punctul de vertex (Cz). Componenta !, 
generată de nervul acustic, se înregistrează numai ipsilateral. La pacient apare 
o marcată degradare a componentelor care succed unda III și o întârziere a 
componentelor IV-V la stimularea urechii drepte. 


Fig. 2.37. Curbe latenţă/intensitate pentru unda V 
a PEA p la populaţia normală (stânga) şi în 
hipoacuziile de conducere şi de recrutare senzori- 
neuronală (dreapta). De notat devierea 
caracteristică a curbei către dreapta în hipoacuzia 
de conducere datorată maladiilor urechii medii şi 
alterarea formei curbei în hipoacuzia datorată 
afecțiunilor organului cochlear. (Reprodus din 
Picton et al. 1977). 

intensităţile de stimulare (surditate de ureche medie) (fig.2.37, 
dreapta sus). Folosirea PEA p în detectarea surdităţii la copilul 
mic este de acum bine stabilită, deşi, folosind un clic unic sau 
o scurtă secvență de stimuli, testul nu oferă o informaţie 
specifică pentru diversele frecvenţe sonore precum audiometria 
convenţională. S-au făcut unele încercări de a evita acest 
defect, utilizând un filtru trece-bandă pentru stimul, plasat pe 
gama îngustă de frecvenţă, combinat cu un zgomot alb în care 
se practică o fereastră situată în aceeași gamă de frecvenţe cu 
stimulul (aşa-numita tehnică a "zgomotului spart“). Galambos 
a propus o tehnică alternativă constând din folosirea unui 
stimul auditiv de 40 Hz care oferă un răspuns cu o sensibilitate 
adecvată în deficienţele de auz pentru sunetele de frecvenţă 
joasă. 

Componentele cu latență mai lungă ale potenţialului evocat 
auditiv (de exemplu P3o şi N o ) au fost folosite în teste de 
recunoaştere a stimulilor diferențiați, în investigarea funcţiilor 
mentale superioare (în testarea deficitelor cognitive sau în 
audiometria vorbirii). 

2.4. Investigarea căilor motorii 
centrale: stimularea cerebrală 
magnetică 


K.R. MILLS 
(Traducerea:D.M. Psatta) 


Posibilitatea de a stimula percutanat, fără durere, sistemul 
nervos central la omul treaz, a deschis noi domenii de investigaţie 
neurofiziologică, atât în vederea diagnosticului precoce al bolilor 
neurologice cât şi pentru înțelegerea controlului motor normal sau 
patologic. Stimulatoarele magnetice existente sunt acum capabile 
să stimuleze individualizat ariile specifice ale cortexului motor 
pentru membrele superioare sau inferioare, sau nervii cranieni, 
căile motorii şi nervii periferici profunzi. 


Stimulatoarele magnetice 


Stimulatorul magnetic este în esență un aparat simplu: un 
puls scurt de curent electric este trecut printr-o bobină care 
generează un câmp magnetic intens, pătrunzând neatenuat în 
mediile înconjurătoare. Orice conductor electric, inclusiv creierul, 
aflat în vecinătatea bobinei, va genera curenţi în interiorul său. 
Aceşti curenți induşi sunt capabili să excite neuronii cerebrali. 
Bobina este aplicată pe scalp şi poate fi plană, circulară, în formă 
de opt, sau dublu con, ultimul tip fiind îndeosebi eficace în 
excitarea ariilor corticale motorii ale membrelor inferioare. Unele 

stimulatoare magnetice produc un puls predominant monofazic, 
altele produc pulsuri multifazice. Cu primele, partea bobinei mai 
apropiată de scalp determină hemisfera care va fi predominant 
excitată, în timp ce cu ultimele, ambele emisfere sunt aproximativ 
egal excitate. 


Fiziologie 


Dacă se aplică un singur şoc anodic pe scoarța cerebrală 
expusă, la o maimuţă, şi se înregistrează din tractul piramidal, se 
poate vedea că, la o stimulare de intensitate suficientă, apare o 
undă iniţială, produsă de activarea neuronilor tractului piramidal 
(unda D), urmată de un număr variabil de alte unde, produse prin 
activarea indirectă transsinaptică (undele 1) a aceloraşi neuroni ai 
tractului piramidal; stimulii mai puternici pot excita celulele în 
mod direct. Efectul stimulului unic este de a produce o salbă de 
impulsuri de înaltă frecvență (500-1000 Hz) care coboară pe 
fibrele cele mai rapide ale tractului piramidal, motoneuronii 
spinali sunt antrenați în această descărcare şi, dacă excitabilitatea 
lor este suficient de înaltă şi există o suficientă sumare 
temporală/spaţială, descărcarea lor produce o contracție musculară. 
Există o considerabilă convergenţă şi divergență a fibrelor tractului 
piramidal asupra motoneuronilor spinali: acelaşi motoneuron 
spinal primeşte multiple aferențe corticospinale şi, la rândul lor, 
fibre unice din tractul piramidal se ramifică pentru a activa mai 
mulţi motoneuroni spinali. Muşchii intrinseci ai mâinii sunt cel 
mai uşor excitați de stimularea cerebrală, dar toți muşchii 
voluntari, inclusiv diafragmul, mușchii paravertebrali, muşchii 
feţei şi sfincterele par accesibili stimulării corticale. Amplitudinea 
răspunsului unui muşchi depinde de intensitatea stimulului, în mai 
mică măsură de plasamentul bobinei pe scalp, dar mai ales de 
gradul de preactivare voluntară a mușchiului. Astfel, amplitudinea 
răspunsului unui muşchi al mâinii poate fi de 20-30 de ori mai 
mare, dacă subiectul execută o contracție voluntară uşoară a 
muşchiului. Această facilitare este datorată, probabil, unor 
mecanisme atât corticale cât şi subcorticale (spinale), mişcarea 
voluntară crescând concomitent eficiența stimulului la nivel 
cortical şi spinal. Mulţi factori, inclusiv factori mentali, afectează 
în mod clar mărimea răspunsului muscular la stimulare, şi trebuie 
subliniat că această variabilitate a răspunsului contrastează cu 
egalitatea şi reproductibilitatea răspunsurilor obținute prin 
stimularea electrică a nervilor periferici, studiul vitezei de 
conducere motorie centrală nu trebuie privit drept o simplă 
extensie a măsurătorilor vitezei de conducere periferice. 

Şocurile unice aplicate pe scalp pun în mişcare, probabil. şi 
mecanisme inhibitori, dacă un subiect menţine o contracție 
voluntară musculară constantă, excitația iniţială produsă de stimul 
este urmată de o perioadă de linişte. Mecanismele care stau la baza 
acestei linişti bioelectrice sunt încă neclare, dar ele implică 
probabil inhibiția, atât la nivel cortical cât şi spinal. 


Riscurile stimulării magnetice 


O serie de cercetări au studiat efectele stimulilor magnetici 
la animal. S-a arătat că stimularea magnetică ia pisică are puține 
efecte detectabile pe frecvența cardiacă, presiunea sanguină 
arterială sau fluxul sanguin cerebral. La om, stimularea magnetică 
a creierului nu are efecte acute asupra EEG sau execuţiei unor 
teste cognitive simple. Nu s-au raportat efecte secundare la 
subiecţii sănătoşi, dar, desigur, trebuie să rămânem vigilenți 
asupra posibilităţii unor efecte secundare tardive care sunt mai 
greu de dovedit. 

Calculele au arătat că puterea disipată în creier în cursul 
stimulării magnetice este de 1,8 uJ/em* per stimul la frecvența 
maximă de stimulare care este de 0,3 [z, disiparea medie de 
putere fiind de 53 uW, de 5 ori mai mici decât ordinul de mărime 
al ratei medii a metabolismului bazal al creierului. 

S-a considerat prudent, la început, să se excludă de la 
stimularea magnetică pacienții cu antecedente de epilepsie. 
Actualmente, stimularea magnetică este folosită chiar şi pentru a 
localiza focarele epileptice, la pacienţii cu epilepsie intratabilă. 
Riscurile de findling (antrenare a descărcărilor) sunt considerate 
mici, deoarece stimulii repetitivi aplicaţi direct pe cortex, la 
animalul cu focar penicilinic, devin eficienți numai la frecvenţe 
mai mari de 5 Hz. Deşi stimularea magnetică a fost efectuată până 
în prezent pe multe mii de pacienţi, mulţi dintre ei predispuşi la 
epilepsie, există numai o singură menţiune privind apariția unui 
acces convulsiv legat de stimularea cerebrală, era vorba despre un 
pacient care suferise un infarct întins de arteră cerebrală medie, cu 
6 luni înainte. - i 


Măsurarea timpului de conducere 
motorie centrală 


Latenţa răspunsurilor musculare include o componentă de 
conducere centrală şi una periferică, precum şi o întârziere datorată 
transmisiei sinaptice din măduvă. Există dovezi că, cel puţin 
pentru muşchii membrelor, conexiunea tractului piramidal cu 
motoneuronii este  monosinaptică. Componenta centrală a 
conducerii — timpul de conducere motorie centrală (TCMC) — 
poate fi calculată extrăgând din timpul global de conducere de la 
scoarța cerebrală la muşchi o estimare a timpului de conducere 
periferică obținută fie prin măsurarea undei F (vezi subcapitolul 
2.5) fie din evaluarea latenței răspunsurilor la stimularea 
rădăcinilor. La subiecții normali, latenţa medie a răspunsurilor în 
musculatura mâinii este de 19,7 + 1,2 ms iar TCMC este de 6,1 + 
0,9 ms. Amplitudinea răspunsurilor obținute prin stimularea 
magnetică a creierului este de obicei comparată cu aceea obținută 
prin stimularea periferică maximală; există o mare variabilitate, 
dar, la subiecţii normali, amplitudinea răspunsurilor la stimulii 
corticali fiind cel puţin 15% din cea obținută la stimularea nervilor 
periferici. Întrucât mulți factori pot influența aceste valori, fiecare 
laborator trebuie să-şi dezvolte o bază proprie de date normative. 

Rădăcinile motorii pot fi stimulate direct, electric sau 
magnetic. Tipul de stimulare electric este preferabil deoarece nu se 
pot obține răspunsuri maxime cu bobinele magnetice, nici chiar cu 
cele mai perfecționate, bine orientate și bine poziționate. Ambele 
stimulări activează rădăcinile motorii la nivelul orificiilor 
intervertebrale şi astfel timpul de conducere periferică exclude 
conducerea pe micul segment de rădăcină plasat în interiorul 
canalului vertebral, TCMC fiind uşor supraestimat. Metoda trebuie 
folosită totuși dacă nu se pot obţine unde F. 

Răspunsurile complexe ale muşchilor pot fi înregistrate cu 
electrozi de suprafaţă, iar răspunsurile de fibră musculară pot fi 
înregistrate cu, electrozi-ace;, prima metodă este utilizată clinic, 
ultima fiind indicată mai ales în cercetare. Cunoaşterea 
parametrilor răspunsului de suprafaţă este folositoare; 
amplitudinea maximă, latența instalării răspunsului la muşchiul 
relaxat sau contractat, pragul de evocare al răspunsului şi 
variabilitatea în latență şi amplitudine a răspunsului trebuie 
cunoscute. 

Alungirea TCMC a fost raportată în multe condiţii și nu este 
specifică. intârzierea poate fi produsă de o multitudine de procese 
patologice:  demielinizarea fibrelor centrale poate duce la 


încetinirea propagării pe căile motorii centrale; desincronizarea 
impulsurilor descendente poate duce la pierderea sumării 
temporale la nivelul motoneuronului şi la o întârziere a descărcării 
lui, degenerarea axonilor corticospinali poate duce la tulburarea 
sumării spaţiale şi poate, de asemenea, întârzia descărcarea. 


Scleroza multiplă 


În scleroza multiplă, TCMC este prelungit la aproximativ 
70% din cazuri, când există semne clinice sigure de leziune 
piramidală (fig. 2.38). Întârzierea este considerabilă în unele 
cazuri, TCMC fiind de 5 ori mai lung decât în cazurile de control. 
Este foarte posibil ca, în aceste cazuri, demielinizarea fibrelor 
centrale să fie responsabilă de această întârziere. În alte cazuri, 
întârzierea răspunsului motor este mai modestă, de numai câteva 
milisecunde, iar mecanismul este mai nesigur. Întârzierea de 
conducere se corelează mai strâns cu exagerarea reflexelor 
osteotendinoase şi spasticitatea decît cu pareza sau tulburările de 
coordonare ale membrelor. Anomaliile TCMC la membrele 
inferioare se corelează cu apariţia răspunsurilor plantare în 
extensie. 

TCMC poate fi anormal totuşi chiar şi în absenţa semnelor 
clinice. Pe o serie mare de cazuri, s-a constatat că timpul central de 
conducere este anormal în 20% din cazurile de scleroză multiplă 
fără tulburări motorii. Metoda poate fi deci folosită pentru un 
screening al sclerozei multiple, deşi potenţialele evocate vizuale 
prezintă un coeficient mai mare de confirmări ale anomaliilor în 
absența semnelor clinice. Aceasta reflectă de fapt gradul de 
acuratețe cu care poate fi examinat sistemul motor în clinică. 
Studiile conducerii motorii pot fi, de asemenea, utile pentru 
aprecierea importanței unor simptome motorii echivoce, cum ar fi 
tulburarea uşoară a mişcărilor fine ale degetelor. 


Boala neuronului motor 


În boala neuronului motor, anomalia cea mai des întâlnită 
este o creştere a pragului de excitație a cortexului motor. În unele 
cazuri, răspunsurile nu pot fi obținute nici chiar cu cei mai 
puternici stimuli. TCMC poate fi prelungit, uneori marcat, iar 
răspunsurile sunt adeseori reduse în amplitudine în comparaţie cu 
răspunsurile la stimularea maximală a nervului. Testul poate fi 
folosit pentru a confirma o componentă de neuron motor central, 
atunci când predomină semnele de suferință a neuronului motor 
periferic, sau pentru detectarea unei leziuni a neuronului motor 
central în lipsa semnelor clinice. 


Boli cerebrovasculare 


În caz de accident vascular, răspunsurile la membrul afectat 
pot fi normale, întârziate sau absente, anomaliile fiind în general 
paralele cu invalidarea clinică. Studiile TCMC au fost folosite 
pentru a prevedea consecințele accidentului; testată în primele 48 
de ore după accident, absența răspunsului indică un prognostic 
funcţional prost iar răspunsurile prezente o evoluţie favorabilă. Nu 
se poate spune dacă predicția este superioară celei clinice, dar cel 
puțin metoda este cantitativă şi poate fi repetată serial pentru a 
urmări recuperarea. 

Tulburările motilităţii 


Majoritatea studiilor au arătat că TCMC este normal în 
boala Parkinson, deşi un studiu efectuat pe un număr mare de 
cazuri raportează amplitudini mai mari ale potenţialelor de acțiune 
complexe din muşchi şi timpi de conducere centrală mai scurți. În 
boala Huntington, TCMC este normală atât la subiecții bolnavi cât 
şi la rudele cu risc de îmbolnăvire. În unele cazuri de boală 
Wilson, s-au găsit întârzieri ale TCMC. 


Boli neurologice degenerative 


Un număr de boli degenerative rare au fost investigate cu 
această tehnică, răspunsuri întârziate şi dispersate apar în boala 
Friedreich dar şi în ataxia cerebeloasă cu debut precoce, 
severitatea anomaliilor reflectând durata bolii. În degenerarea 


cerebeloasă tardivă, răspunsurile sunt normale în 62% din cazuri. - 
În parapareza spastică familială şi parapareza spastică tropicală, 


răspunsurile sunt normale la membrele superioare şi absente la 
cele inferioare. Anomalii ale TCMC s-au mai descris în unele 
cazuri de neuropatie senzori-motorie de tip 1 şi II, în special la 
bolnavii cu semne asociate de neuron motor central. Anomalii ale 
TCMC au fost, de asemenea, semnalate la o familie cu neuropatie 
senzori-motorie ereditară şi semne piramidale (HMSM tip V'), 


Traumatismele măduvei spinării 


Stimularea magnetică a creierului a fost folosită pentru a 
stabili întinderea leziunii medulare. Pot fi folosite o serie de 
tehnici adjuvante: modularea reflexelor de flexie de către stimulii 
cerebrali ne arată dacă leziunea medulară este completă, în 4 din 
26 de investigaţii, studiul. a indicat o leziune incompletă la 
pacienţii la care clinic leziunea părea completă. 


* Abreviere în originalul din ib.engleză (n.t) 

Fig.2.38. Încetininirea conducerii motorii centrale 
în scleroza multiplă. Potenţiale de acţiune 
musculară compuse, înregistrate cu electrozi de 
suprafață din muşchii abductori ai degetului V 
stâng şi drept. Stimulii sunt aplicaţi pe nervul 
cubital la încheietura mâinii (traseele din stânga), 
pe rădăcinile motorii C7 /Ti (traseele din mijloc) și 
pe cortexul motor (traseele din dreapta). Latenţele 
sunt măsurate la debutul undei. Se poate observa 
variabilitatea răspunsurilor la stimularea corticală. 
De partea stângă, TCMC este de 7,4 ms, în timp ce 
de partea dreaptă el este prelungit la 13,9 ms. 


Aplicaţii pediatrice 


TCMC a fost determinat la 457 subiecți normali cu vârste 
variind între 32 de săptâmâni şi 55 de ani. S-a arătat că TCMC 
scade rapid în primii doi ani de viață şi apoi rămâne constant la 
vârsta adultă. În contrast, conducerea periferică creşte proporțional 
cu lungimea brațului după vârsta de $ ani. Se sugerează că această 
conducere centrală constantă ar putea fi folositoare în cursul 
achiziţiei îndemânărilor motorii. S-a studiat TCMC într-o serie de 
boli neurologice ale copilăriei. De exemplu, la 13 din 20 de copii 
cu sindrom de neuron motor central de diverse etiologii, TCMC a 
fost anormal, dar RMN sau TC au arătat anomalii focale la numai 
7 dintre aceştia. La 15 copii cu sindroame extrapiramidale, TCMC 
a fost normal. 


Folosirea stimulării cerebrale în 
monitorizarea neurochirurgicală 


Deşi monitorizarea somatosenzorială s-a demonstrat a fi utilă 
în cursul procedeelor neurochirurgicale, alertând operatorul asupra 
posibilităţii lezării măduvei, folosirea monitorizării motorii este de 
departe mai relevantă, deoarece paraplegia este una dintre cele mai 
temute (deşi rare) consecințe ale chirurgiei din vecinătatea 
măduvei. Stimularea electrică a creierului şi înregistrarea din 
măduvă cu electrozi epidurali a fost reuşită; răspunsurile constau 
dintr-o serie de unde, presupuse a fi analoge cu undele D şi | 
înregistrabile la animal. Stimularea magnetică pare să producă 
unde 1 dar răspunsurile sunt foarte sensibile la anestezie. Mai 
multe studii au demonstrat efectul depresor al agenţilor anestezici, 
în special ale oxidului de azot, asupra răspunsurilor la stimularea 
cerebrală. În comparaţie cu stimularea electrică, stimularea 
magnetică este nedureroasă. 

Concluzii 


Stimularea neinvazivă a creierului este accesibilă numai din 
1985, dar ea s-a dovedit o tehnică importantă în diagnosticul și 
prognosticul suferințelor sistemului nervos central, oferind indicii 
noi privind controlul normal al mişcării voluntare. Metoda poate fi 
folosită serial pentru a monitoriza efectul unor droguri, poate fi 
folosită fără accidente la nou-născuţi şi la copii precum şi pentru a 
demonstra plasticitatea pe termen scurt a sistemului nervos uman 
după o leziune. 

2.5. Investigaţiile electrofizio- 
logice ale sistemului nervos 
periferic 


J. PAYAN 
(Traducerea: D.M Psatta) 


Când simptomatologia pacientului include scăderea forței 
musculare sau atrofia musculară, tulburări senzoriale sau 
parestezii, este de dorit şi adesea esențial de a suplimenta 
examinarea clinică prin studiul activităţii electrice a nervului şi 
mușchiului. Această formă de investigaţie este cunoscută drept 
electromiografie clinică (EMG) şi îşi are originile în descoperirile 
italienilor din a doua jumătate a secolului al XVIII-lea privind 
natura "electricității animale”. Electrodiagnosticul a fost bazat la 
început pe folosirea curenților galvanic și faradic, iar curba 
"intensitate-durată”, reflectând excitabilitatea diminuată a unui 
muşchi denervat, a fost testul cel mai obişnuit înainte de 
progresele înregistrărilor electrice care au permis electromiografiei 
să se dezvolte ca o metodă independentă. 


Electromiografia clinică (EMG) 


Termenul este folosit convenţional pentru a desemna atât 
studiul unității motorii, cuprinzând neuronul motor şi fibrele 
- musculare pe care le activează, cât şi studiul conducerii periferice 
a impulsulni nervos. EL are scopul de a detecta și de a distinge 
suferințele neuronilor din cornul anterior, suferințele rădăcinilor, 
plexurilor, nervilor periferici, joncțiunilor neurorausculare, şi 
mușchilor, de a determina întinderea şi severitatea lor,'şi de a lega 
anomaliile neurofiziologice de contextul clinic în care ele apar. 

Modificări anatomo-patologice specifice, cum ar fi inflamaţia 
muşchilor sau demielinizarea nervului, pot fi inferaie, deși 
electromiografia nu oferă prin ea însăşi diagnosticul. Ea are rareori 
valoare atunci când examinarea clinică oferă rezultate complet 
normale, mai ales atunci când singura acuză din partea pacientului 
este durerea. Electromiografia nu poate nici confirma, nici infirma 
existenţa unei leziuni a neuronului motor central. 


Unitatea motorie 


Aceasta este studiată inserând un electrod-ac în mușchi şi 
înregistrând activitatea electrică ce apare la repaus și la diferitele 
grade de contracție musculară. Electrodul cel mai folosit este 
bipolar concentric şi are un fir interior de platină, izolat şi expus 
numai la ieşirea din canula de oțel care este, la rândul ei, izolată; 
diferenţele de potenţial dintre cei doi electrozi sunt amplificate, 
proiectate pe un ecran de osciloscop şi monitorizate auditiv pe un 
difuzor. Aşa-numitul potenţial de unitate motorie voluntară este 
suma potențialelor din acele fibre musculare care se află în 
vecinătatea acului; este necesară culegerea din locuri diferite 
pentru a obține un tablou reprezentativ. Modificări patologice 
subtile ale unității motorii sau ale transmisiei neuromusculare pot 
fi studiate prin electromiografia de fibră unică, care utilizează un 
electrod-ac special, cu o suprafață de înregistrare foarte mică. 
Tehnica complementară de "macroelectromiografie" foloseşte 
semnalul canulei pentru a estima numărul şi mărimea fibrelor 
musculare din întreaga unitate motorie. 

Electromiografistul trebuie 'să aprecieze semnificația unor 
proprietăţi ale potenţialului unităţii motorii precum forma, durata, 
amplitudinea, stabilitatea, frecvența de descărcare şi relația cu 
efortul. Studiul trebuie făcut în cursul unui efort uşor când 
potenţialele de unitate motorie pot fi văzute separat (fig. 2.39). La 
un efort mai puternic, potenţialele unui număr mare de unități 
motorii se suprapun şi creează un model de "interferenţă" ale cărui 
caracteristici se schimbă în funcţie de tipul de deficit motor 
funcțional sau organic, secundar afectării neuronului motor central 
sau periferic, nervului sau muşchiului. Capacitatea de a decela 
devieri de la normalitate şi de a trage concluzii de utilitate clinică 
vine cu experiența şi are desigur un caracter subiectiv. Rolul 
calculatorului în interpretarea rezultatelor creşte, dar nu s-a găsit 
încă o metodă automată de interpretare acceptabilă. 


Activitatea spontană 


Activitatea spontană a unui mușchi în repaus nu este 
neapărat patologică, dar poate avea o mare valoare diagnostică. 
Când un nerv matur degenerează, proprietăţile membranei fibrelor 
musculare pe care le inervează suferă modificări care duc, după 
1-2 săptămâni, la apariția unor unde pozitive ascuţite şi la 
fibrilaţie. Acestea pot apărea şi în boli ale mușchiului, în special în 
polimiozita acută şi în distrofia musculară severă. Apariția 
fibrilației în botulism, şi chiar după un blocaj prelungit al 
conducției nervului, sugerează că întreruperea fluxului de 
impulsuri poate fi singură, uneori, cauza ei. 

Fibrilația reprezintă contracția unei fibre musculare unice şi 
de aceea poate fi văzută cu ochiul liber numai la mușchiul limbii și 
nu prin piele. Fasciculaţia, contracția spontană întâmplătoare a 
unui întreg segment al unităţii motorii, este vizibilă prin piele dacă 
nu apare în profunzimea mușchiului. Caracteristică bolii 

neuronului motor periferic, este văzută mai puţin frecvent în 
afecțiunile nervilor şi rar în bolile musculare. Ea este o bine 
cunoscută sursă de neliniște pentru subiecţii sănătoşi, care pot fi 
asiguraţi că fasciculația lor este benienă prin demonstrarea 
potenţialelor de unitate motorie normale. Myokimia este o mişcare 
continuă lentă ondulatorie sau tremurătoare a pielii supraiacente, 
propagate de la salve de descărcări rapide şi spontane ale unităților 
motorii. La nivelul feței ea poate denota existența unei tumori în 
trunchiul cerebral sau a unei plăci de scleroză multiplă. Alteori, ea 
poate urma unei iradieri a plexurilor sau unei leziuni nervoase 
periferice. Termenul a fost aplicat prea uşor şi pentru fasciculațiile 
benigne sau pentru "bătaia pleoapelor” observate la stres sau la 
oboseală. Aceasta se poate distinge electromiografic de spasmul 
hemifacial în care salve bruşte de activitate ale unității motorii 
apar sincron în mai mulți muşchi de aceeaşi parte şi de 
neuromiotonie (“activitatea continuă a fibrei musculare”). Electro- 
miografia este importantă şi în studiul altor forme de activitate 
musculară susținută cum ar fi: miotonia, tetania, crampa comună şi 
foarte rarul "stiff man syndrome" (sindromul de om înțepenit). 


Fig. 2.39. Potenţiale de unitate motorie ce apar pe ecranul osciloscopului la un 
efort slab. Măsurătorile pentru amplitudine -se fac în microvolți (uV), pentru 
viteză în milisecunde (ms) şi se apreciază numărul de faze. De notat că unele 
potențiale sunt simple, altele polifazice. Înregistrare din primul muşchi 
interosos dorsal la un pacient cu leziune cronică de nerv cubital arătând o 
incidență crescută a potenţialelor polifazice datorită încorporării fibrelor 
musculare degenerate în unităţile viabile prin creşterea numărului 
colateralelor fibrelor nervoase. 


Conducerea nervoasă 


Când se aplică scurte pulsuri electrice pe un nerv periferic, 
potenţialul de acţiune care rezultă poate fi înregistrat şi măsurat în 
nerv sau muşchi. Stimulii sunt de obicei transmişi prin electrozi 
mici înmuiaţi în soluţie salină, dar un electrod-ac poate fi folosit 


dacă nervul este situat profund. Răspunsul este cules prin electrozi 
de suprafaţă sau tip ac şi este caracterizat prin amplitudine, formă 
şi latenţă. 


Viteza de conducere 


Principiul metodei de măsurare va fi ilustrat prin stimularea 
nervului median. Un stimul supramaximal (capabil să excite toate 
fibrele nervului) aplicat la încheietura mâinii va fi urmati de un 
potenţial al mușchiului tenar după aproximativ 3 ms, interval 
denumit latenţa motorie distală. Dacă nervul este acum stimulat la 
nivelul cotului şi răspunsul apare după 7 ins, conducerea între cot 
şi încheietură este de 4 ms iar viteza de conducere, dată fiind 
distanţa de 240 mm dintre cele două puncte, va fi de 60 mmm/ms 
sau 60 m/s. 

Încetinirea conducerii poate fi focală, ca în sindromul de 
canal carpian, în care se produce o creştere a latenței motorii 
distale a nervului median, sau generală, ca în polineuropatii. 
Viteza de conducere în fibrele cele mai rapide este, în mod normal, 
de 50-70 m/s la membrele superioare şi de 40-60 m/s la cele 
inferioare. Împărţirea largă a neuropatiilor în neuropatii de tip 
axonal şi demielinizant se bazează pe gradul încetinirii conducerii. 


Unda F 


Deosebit de folositoare este măsurarea latenţei undei F. 
Aceasta reprezintă răspunsul tardiv al mușchiului la o descărcare a 
neuronului motor din coarnele anterioare, excitat antidromic de 
acelaşi stimul care evocă şi răspunsul motor precoce, direct. 
Aşadar, o stimulare a nervului la nivelul gleznei rezultă într-un 
răspuns muscular direct al piciorului după, să zicem, 5 ms, şi 
într-un răspuns tardiv, unda F, care apare după 50 ms, ultima 
valoare reprezentând timpul de conducere de la gleznă la măduva 
spinării şi înapoi. Acest timp poate fi crescut în absența creşterii 
vitezei de conducere distale a nervului, dovedind existența unei 
polineuropatii incipiente sau a unei interesări a porțiunii proximale 
a acestuia ca, de exemplu, în sindromul Guillain-Barre. 

Unda F nu trebuie confundată cu un alt răspuns tardiv, 
reflexul H, care este echivalentul electric al reflexului tendinos şi 
apare la un stimul prea slab pentru a excita direct mușchiul . El 
este important numai atunci când ne atrage atenţia asupra unei 
leziuni ignorate a neuronului motor central. 


Potenţiale de acțiune pe nerv 


Acestea pot fi culese din nervii senzoriali sau micşti. 
Amplitudinea lor reflectă numărul fibrelor nervoase mielinizate 
mijlocii şi groase din apropierea electrodului de culegere. şi este de 
mare importanță în studiul leziunilor nervoase de orice tip. 
Potenţialele de acţiune sunt un foarte sensibil indicator al prezenței 
unei polineuropatii şi ele scad în amplitudine înainte ca pacientul 
să devină conştient de tulburarea de sensibilitate, atunci când 
reflexele sunt încă prezente. Potenţialele de acţiune ale nervului nu 
sunt afectate de leziuni ale căilor senzoriale proximale 
ganglionului rădăcinii dorsale, cum sunt cele din smulgerea 
rădăcinilor, siringomielie sau scleroză multiplă. 

Fibrele mielinizate subțiri şi cele nemielinizate sunt direct 
accesibile numai la o tehnică numită "microneurografie”. 
Electromiografia nu se aplică în investigația de rutină a sistemului 
nervos autonom, deşi echipamentul poate fi folosit pentru 
înregistrarea răspunsului simpatic cutanat şi a variaţiei intervalului 
electrocardiografic R-R. 

Deficitul motor 


Acut, generalizat 


Când deficitul motor se generalizează rapid, diagnosticul 
diferențial va include poliomelita anterioară, poliradiculo- 
neuropatia acută inflamatorie demielinizantă (Guullain-Barre), 
porfiria, polineuropatia toxică, miastenia gravis şi polimiozita 
acută. Distincția între o afecțiune a nervului, a plăcii 
neuromusculare sau a muşchiului poate fi făcută cu uşurinţă prin 
studiul adecvat electromiografic, care, prin excludere, poate indica 
şi o evenţuală tulburare funcţională sau un sindrom piramidal. 


Acut, focal 


Deficitul motor brusc, izolat, de tip periferic, când nu este 
imediat reversibil şi deci nu se datoreşte unei ischemii locale 
tranzitorii, este aproape întotdeauna consecința unui blocaj al 
conducerii nervoase care apare atunci când o compresie sau o 
întindere a trunchiului unui nerv rezultă în demielinizarea unui mic 
segment al său (neurapraxia). În condiţii ca acelea din "paralizia 
de sâmbătă seara" a nervului radial, paralizia facială de tip Bell, 
sau paralizia de nerv peroneal comun, consecutivă şederii 
prelungite în poziţia genuflectată, stimularea nervului distal de 
leziune rezultă într-o mişcare normală, deşi degenerarea axonală 
ulterioară (axonotmesis) din leziunile severe o face uneori 
imposibilă. Electromiografia ajută, de asemenea, la diagnosticul 
unor condiții dureroase acute asociate cu pareză şi mai târziu 
atrofie, cum ar fi amiotrofia brahială nevralgică sau radiculopatia 
diabetică, 


Cronic, generalizat 


Diagnosticul clinic al deficitului motor cronic nedureros şi 
fără deficit senzorial este dificil, dacă nu imposibil, mai ales la 
copii, EMG fiind indispensabilă pentru a decide între principalele 
două posibilităţi : boală neuronală sau boală musculară. Cele două 
alterează potenţialul de unitate motorie în mod foarte diferit şi 
caracteristic, fie că sunt determinate genetic sau câştigate. În boala 
neuronilor din cornul anterior apare o mare creştere în 
amplitudine, în durată şi în instabilitatea potenţialelor, în boala 
musculară primitivă, apare o predominanță a potenţialelor mici, 
complexe, în general stabile. O bună sortare a lor şi o comparație 
statistică cu normalul ar trebui să rezolve majoritatea cazurilor, dar 
modificări patologice secundare duc uneori la confuzie şi chiar la 
un dezacord cu examenul histologic. Astfel se pot întâlni în atrofia 
musculară spinală potenţiale tipice pentru o miopatie, iar în bolile 
de colagen musculare cronice, amplitudini sugerând o denervare 
parţială cronică. O altă problemă, uneori insolubilă, asociată cu 
ultimul grup de afecţiuni musculare, este de a decide dacă pareza 
progresivă este datorată condiţiei însăşi sau unei miopatii 
steroidice supraadăugate. 

Cauza unei paralizii poate fi o afectare, evidentă clinic, a 
neuronului motor central dar, când se dezvoltă şi o leziune a 
neuronului motor periferic la membrul spastic, aceasta nu poate fi 
depistată decât prin electromiografie. O asemenea combinație 
confirmă suspiciunea de scleroză laterală amiotrofică. 


Cronic, focal 


Diagnosticul depinde de distribuţia şi tipul anomaliilor EMG 
dar tinde să se bazeze mai mult pe studiul vitezei de conducere, ca 
atunci când o creştere marcată a latenţei motorii distale la nivelul 

muşchiului adductor al policelui arată că mica atrofie musculară a 
mâinii nu este datorată unei leziuni neuronale ci unei leziuni a 
ramurii palmare profunde a nervului cubital. 


Funcţional 


Cu ajutorul electromiografiei, deficitul motor se poate 
dovedi a fi funcțional când testarea clinică insistentă rămâne fără 
rezultat, iar stimularea electrică se dovedeşte a fi eficientă pentru 
obținerea mișcării solicitate de examinator, exemplul tipic este 
piciorul căzut, mai frecvent de partea nedominantă, care se 
mobilizează prompt la un stimul electric aplicat adecvat (pe nervul 
peronier comun). În aceste împrejurări este vorba fie de un pacient 
isteric care crede că nu poate mobiliza corect piciorul, fie de un 
simulant sau pur şi simplu de un leneş. 

Când toate datele EMG sunt normale, cauza unei paralizii 
aparente trebuie căutată şi în afara sistemului nervos ca, de 
exemplu, în cazul ruperii unui tendon, al unei întinderi ligamentare 
sau când mişcarea este limitată de durere sau de o boală articulară. 


Atrofia 


Volumul şi forța unui muşchi poate rămâne normală chiar 
atunci când nervul său suferă de o leziune progresivă, dacă prin 
colateralizare ("înmugurire") axonii păstraţi îl reinervează şi astfel 
îi păstrează funcția. Când acest proces compensator este 
inadecvat, muşchiul se va atrofia. Neglijarea acestui aspect poate 
duce uneori la ideea eronată că denervarea nu poate fi prezentă 
dacă nu apare atrofie. 

EMG diferenţiază atrofia datorată unei leziuni a neuronului 
motor periferic, în care apar anomalii ale potenţialelor de unitate 
motorie, de atrofia de nefolosire, de atrofia parietală şi de absenţa 
congenitală a unor muşchi (cum ar fi abductorul scurt al policelui 
sau marele pectoral) în care nu apar anomalii. Astfel, un pacient 
căzut la pat, cu muşchii tibiali atrofiați, poate fi apreciat ca având o 
atrofie de nefolosire, până când EMG revelează o compresie a 
nervului care ar fi trebuit să fie prevenită. O leziune nebănuită a 
nervului poate fi uneori detectată la un membru a cărui 
incapacitate motorie a fost considerată în întregime ca datorân- 
du-se unui accident vascular cerebral. 

Atrofia din vecinătatea unei articulaţii inflamate are adesea 
mai multe cauze: luând exemplul determinărilor de la nivelul 
articulaţiilor metacarpofalangiene din artrita reumatitoidă, atrofia 
tenară poate fi datorată unei combinaţii de atrofie prin nefolosire 
asociată cu durerea, de miopatie inflamatorie, de polineuropatie 
reumatoidă şi de compresie de canal carpian. Cum ultima dintre 
aceste condiţii este rapid remediabilă, recunoaşterea ei EMG este 
de mare folos. 

Bolnavii fragili, în vârstă, sunt uneori trimişi înutil pentru 
electromiografie numai pentru că sunt slabi (emaciaţi) sau cu o 
pierdere de greutate datorată de exemplu tireotoxicozei, bolilor 
maligne sau a unei anorexii nervoase. Sunt şi cazuri, însă, când 


“EMG detectează o miopatie. 


Fatigabilitatea 


Când un bolnav se plânge că oboseşte uşor, deşi nu este în 
permanență obosit; stimularea nervoasă repetitivă poate rezulta 
intr-o reducere progresivă a amplitudinii potențialului evocat 
muscular, evidențiind o miastenia gravis. În cazurile uşoare, acest 
test nu este suficient de sensibil dar o creştere semnificativă a 

dispersiei răspunsurilor (Gifter) poate fi demonstrată prin 
înregistrările de fibră. Jiter -ul reprezintă variabilitatea în timp a 
intervalului dinire potenţialele de acţiune din fibrele musculare 
izolate la descărcări consecutive ale unității motorii. O creştere a 
sa apare în orice condiție în care transmisia neuromusculară e 
tulburată, şi peste 80% din cazurile de miastenie generalizată pot îi 
diagnosticate astfel (mai puţin formele pur oculare). EMG este 
întotdeauna necesară pentru a exclude condiții care pot coexista cu 
miastenia gravis: polimiozite si miopatie tireotoxică. Testul cu 
Tensilon (clorură de edrophonium) este folositor, dar el poate da 
uneori rezultate fals negative ca și fals pozitive. 

În sindromul miastenic de tip Lambert — Eaton stimularea 
repetitivă a nervului este testul decisiv diagnostic. În acest caz un 
potenţial evocat muscular, mic inițial, creşte serios în amplitudine 
la frecvenţe de stimulare rapide. 


Neuropatiile prin încarcerare 
(compresive) 


Compresia acută a nervului a fost deja discutată. Când apare 
o compresie cronică, EMG trebuie să precizeze nu numai nivelul 
ei, dar şi cât de mult din tabloul clinic se datorează blocului de 
conducere şi cât degenerării axonale. Cu cât este mai mare 
proporția blocajului, cu atât sunt mai mari şansele de recuperare 
spontană. La modul ideal, un examen EMG trebuie să preceadă 
întotdeauna intervenţia chirurgicală pentru a stabili o bază de la 
care să poată fi apreciat rezultatul. Dacă intervenţia nu aboleşte 
simptomele de compresie în canalul carpian, de exemplu, de vină 
poate fi o tehnică greşită sau prezența unei neuropatii generalizate, 
dar dacă se poate arăta că ca a restabilit conducerea nervoasă, 
cauza simptomelor trebuie sigur căutată altundeva. Anomaliile de 
inervaţie sunt o sursă mai rară de dificultăţi ce trebuie rezolvate 
prin EMG. 


Polineuropatia 


Importanţa EMG în polineuropatie este triplă: 1) poate pune 
un diagnostic precoce, 2) clasifică polineuropatia (de exemplu 
senzorială axonală, demielinizantă multifocală), 3) monitorizează 
evoluţia ei spontană sau după tratament. 

În polineuropatia comună cu interesare simetrică distală a 
axonilor senzitivi şi motori, anomaliile cele mai precoce sunt 
reducerea potenţialului de acţiune senzorial sural şi întârzierea 
undei F la muşchii piciorului. La diabetici aceste modificări preced 
adesea conştientizarea subiectivă a anormalității, în timp ce în 
neuropatia prin abuz de alcool lucrurile se petrec invers. 
Diagnosticul se pune de obicei atunci când un pacient, trimis 
pentru confirmarea unui sindrom de tunel carpian de o parte, se 
dovedeşte a prezenta nu numai semnele unei compresii subclinice 
de partea cealaltă, dar şi leziuni subclinice bilaterale ale nervului 
ulnar ia nivelul cotului. Asemenea leziuni, pentru care termenul de 
mononevrită multiplă este impropriu, atrag pur şi simplu atenția 
asupra unei polineuropatii simetrice ascunse, clinic nedetectabile. 
Clasificarea electrodiagnostică se realizează analizând distribuţia 
anomaliilor, balanţa implicării senzitiv — motorie, gradul încetinirii 
vitezei de conducere precum şi prin detectarea blocului de 
conducere, 


Studiul vitezei de conducere nu pretinde neapărat cooperarea 
bolnavului; el poate fi efectuat la un bolnav inconştient. Acest fapt 
creşte valoarea metodei la vârstele extreme, când antecedentele 
sunt puţine sau greu de obținut iar examenul obiectiv este dificil 
sau înşelător, Polineuropatia descoperită în comă, confuzie sau 
spasticitate indică posibilitatea unei encefalopatii Wernicke, unui 
deficit de vitamina Bi», unei porfirii sau a unei leucodistrofii 
metacromatice. Importanţa separării polineuropatiilor în axonale şi 
în demielinizante a fost deja menționată; ea este crucială pentru 
identificarea diverselor neuropatii ereditare şi pentru diferenţierea 
lor de afecţiuni precum boala Friedreich şi atrofiile musculare 
spinale. Ş 

Dacă studiul sistematic al vitezei de conducere a nervilor de 
la membrul superior şi inferior dă rezultate negative la un pacient 
cu simptome sugestive pentru o polineuropatie, există mai multe 
explicaţii posibile: neuropatia poate fi prezentă dar nu suficient de 
severă pentru a produce valori anormale prin metoda testată; 
fibrele afectate sunt inaccesibile datorită diametrului lor mic şi 
situării lor foarte periferice; simptomele pot fi datorate unui proces 
patologic neidentificat la nivel proximal, cum ar fi modificarea 
reumatoidă a vertebrelor cervicale, tabesul sau scleroza multiplă. 
În sfârşit, se poate presupune că nu există o bază organică pentru 
tulburările de sensibilitate acuzate de bolnav (de exemplu, în 
stările anxioase care sunt însoțite de hiperventilație). 


Electromiografia în chirurgie 


În afară de rolul metodei în investigarea unor organe înalt 
specializate cum ar fi ochiul, laringele, vezica urinară, rectul, 
există două mari domenii de aplicare: diagnosticul şi tratamentul 
compresiilor nervoase, deja menţionate, şi traumatismele nervilor. 
Când examinarea clinică sugerează o degenerare completă a 
nervului, ca, de exemplu, în cazul membrului balant la copilul cu 
paralizie obstetricală sau în cazul tânărului venit după un accident 
de motocicletă, EMG poate detecta unități motorii viabile şi astfel 
schimbă prognosticul. Electromiografistul este întrebat adesea dacă 
a apărut regenerarea, fie în mod spontan, fie după repararea 
chirurgicală a nervului. 


Utilizarea extradiagnostică a EMG 


Tehnicile electromiografice şi-au găsit aplicare dincolo de 
interesul strict clinic, în studiul factorilor de risc ambiental de tip 
toxic sau în studiul efectelor posturii celor angajaţi într-o muncă 
foarte statică. Imaginarea unor metode de reabilitare este un câmp 
de cercetare deosebit de activ. 

2.6. Puncţia lombară 


R.A. FISHMAN 
(Traducerea: D.M_ Psatta) 


Indicaţii 


Puncţia lombară trebuie efectuată numai după examinarea 
clinică a bolnavului şi aprecierea valorii potențiale şi a riscurilor 
procedeului. Examinarea lichidului cefalorahidian (LCR) este 
importantă pentru diagnosticul diferențial al unei game de infecţii 
ale sistemului nervos central (SNC), meningite, encefalite, precum 
şi al hemoragiei subarahnoidiene, stărilor confuzionale, acciden- 
tului vascular cerebral acut, statusului epileptic, neoplaziilor 
meningeale, bolilor demielinizante şi vasculitei. Examenul LCR 
este, de obicei, necesar la pacienții suspectaţi de hemoragii 
intracraniene, deşi tomografia computerizată (CT), când există, 
poate fi mai valoroasă. De exemplu, hemoragia intracerebrală 
primară sau hemoragia posttraumatică sunt adesea uşor de observat 
prin CT, făcând ca puncția lombară să devină un risc inutil. Totuşi, 
în hemoragia subarahnoidiană primară, puncţia lombară poate 
stabili diagnosticul dacă CT este fals negativ. Puncţia este utilă, de 
asemenea, pentru a stabili dacă LCR este necontaminat cu sânge 
înainte de începerea terapiei anticoagulante a ischemiilor (deşi, 
sângerarea subarahnoidiană întinsă este o complicație rară a 
terapiei anticoagulante). Puncţia lombară are şi o utilitate 
terapeutică limitată, de exemplu în terapia intratecală. a 
neoplaziilor meningeale şi a meningitelor fungice. 


Contraindicaţii 


Puncţia lombară este contraindicată în prezența infecțiilor 
pielii din regiune. O complicaţie serioasă este posibila agravare a 
unui sindrom preexistent, adeseori ignorat, de herniere cerebrală 
(uncală, cerebeloasă sau cingulată) asociat cu hipertensiunea 
intracraniană. Acest risc stă la baza considerării edemului papilar 
ca o contraindicație pentru puncţie. Existenţa CT a simplificat 
diagnosticul pacienţilor cu edem papilar. Dacă CT nu evidenţiază o 
leziune de masă, puncția lombară ește necesară în prezenţa 
edemului papilar pentru a stabili diagnosticul de encefalopatie 
pseudotumorală şi pentru a exclude inflamaţia meningeală sau 
malignitatea. 


Riscul de hemoragie 


Trombocitopenia şi alte diateze hemoragice predispun 
pacienţii la hemoragii subarahnoidiene, subdurale sau epidurale 
produse de puncţie. Dacă trombocitele scad sub 50 000 /ul, puncţia 
lombară trebuie efectuată numai pentru indicaţii clinice urgente. 
Transfuzia plachetară chiar inainte de puncţie este recomandabilă 
dacă numărul trombocitelor este sub 20 000 /ul sau scade rapid. 
Administrarea de protamină înainte de puncţia lombară la subiecţii 
tratați cu heparina şi de vitamina K sau plasmă proaspată la cei 
care primesc warfarină este recomandată pentru a scădea riscul 
procedurii. 


Complicaţii 


Complicaţiile puncției lombare includ agravarea hernierilor 
cerebrale şi a compresiilor medulare, cefaleea, sângerarea 
subarahnoidiană, diplopia, durerile în rahis şi simptome radiculare. 
Cefaleea care apare după puncție este cea mai obişnuită 
complicaţie;, ea apare la 25% dintre pacienţi şi durează 2 — 8 zile. 
Ea este urmarea scăderii presiunii LRC datorată scurgerii de lichid 
prin orificiul de puncţie dural rămas dechis după retragerea acului. 
Durerea este prezentă în ortostatism şi cedează prompt în poziția 
culcată. Durerile în ceafă şi în coloana lombară sunt, de asemenea, 
frecvente. Cefaleea este agravată de tuse şi efort. Ocazional ea se 
asociază cu greață, vărsătură sau tinitus. Poate fi evitată dacă se 
folosesc ace speciale foarte subțiri şi dacă nu. se fac orificii 
multiple. Tratamentul constă în repausul strict la pat, în poziţie 
orizontală, hidratare adecvată şi analgezice simple. Dacă măsurile 
menționate nu au efect, se recomandă folosirea unui „petic 
sangvin“. Tehnica foloseşte injectarea epidurală de sânge autolog 
în vecinătatea orificiului dural pentru a realiza o tamponadă 
trombotică. 


Presiunea lichidului cefalorahidian 


Presiunea LCR trebuie măsurată de rutină. Nivelul presiunii 
din atriul drept la pacientul în decubit lateral serveşte drept nivel 
de referință. Presiunea LCR lombară normală variază între 50 şi 
200 mm HO (până la 250 mm la indivizii foarte obezi). 
Măsurătorile cu manometrul clinic ascund presiunea pulsatilă dar 
pun în evidență unde de presiune respiratorie reflectând 
modificările presiunii venoase. Presiuni scăzute apar în 
deshidratare, blocaj subarahnoidian spinal, după puncţia lombară 
sau alte scurgeri LCR, sau în anumite condiții tehnice defectuoase. 
Presiuni crescute ale lichidului apar în edemul cerebral, în 
tumorile cerebrale, în infecţii, în accidente vasculare cerebrale 
acute, în ocluziile venoase cerebrale, în insuficiența cardiacă acută, 
în insuficiența pulmonară şi în hipertensiunea intracraniană 
benignă (pseudotumor cerebri) de diverse etiologii. 


Celulele lichidului cefalorahidian 


LCR normal nu conține mai mult de cinci limfocite sau 
mononucleare/ul. Un număr mai mare de celule albe este 
patognomonic pentru o afecțiune a SNC sau pentru meningite. Un 
frotiu de sediment colorat este necesar pentru o numărătoare 
celulară corectă. S-au folosit mai multe metode de centrifugare şi 
sedimentare. Pleiocitoza apare într-o gamă largă de afecțiuni 
inflamatoare. Modificările caracteristice pentru diferitele 
meningite sunt listate în tabelul 2.2. Diversele forme de neuro - 
SIDA se asociază cu un larg spectru de răspunsuri celulare. Alte 
modificări asociate cu pleiocitoza includ infarctul cerebral, 
sângerarea subarahnoidiană, vasculita cerebrală, demielinizarea 
acută şi tumorile cerebrale. Infestările parazitare, de exemplu 
Cisticercoza, se însoțesc adesea de eosinofilie. Stadiile citologice 
pentru celule maligne pot descoperi uneori o neoplazie a SNC. 

Traumatismul provocat de puncție poate contamina cu sânge 
LCR. O aproximare utilă a numărului celulelor albe necesită 
următoarea corecție pentru prezența de sânge. adăugat: dacă 
pacientul are o formulă sangvină normală, se scade din numărul 


> celulă albă pentru fiecare 
1, dacă lichidul conţine 10 000 
de hematii şi 100 de leucocite/ui, 10 celule albe sunt posibil 
provenite din sângele adăuga! iar valoarea corectată a numărului 
de leucocite este de 90/ul. Dacă formula sangvină a pacientului 
indică o anemie semnificativă sau leucocitoză, următoarea formulă 
poate fi folosită pentru a determina mai precis numărul de 
area provocată de puncție: 


nger 


i 


Prezenţa sângelui în spațiul 


subarahnoidian produce o 
reacție inflamatorie secundară care duce la o creştere 
disproporționată a numărului celulelor albe. Această creştere este 
cea mai marcată la 48 de ore de la o hemoragie subarahnoidiană 
acută, când semnele meniugeale sun! foarte evidente. 

Valorile proteinelor din LOR trebuie de asemenea corectate: 
se scad 0,001 g pentru fiecare 1000 hematii descoperite. Astfel, 
dacă numărătoarea indică un număr de 10000 hematii/ul şi 
cantitatea de proteine este de 1,1 g/l, nivelul corectat al proteinelor 
va fi de 1 g/l. Corecţiile sunt valabile mumai dacă determinarea 
proteinelor şi a numărului de celule este făcută pe acelaşi eşantion. 


Sângele în LCR: diag 


stic diferenţial 


Pentru a diferenţia un accident de puncție de o hemoragie 
preexistentă, lichidul trebuie colectat în cel puţin trei tuburi (testul 
celor trei tuburi). În puncţiile traumatizante, lichidul se clarifică de 
obicei între prima şi a treia prelevare. Fenomenul este detectabil 
vizual dar trebuie confirmat prin numărătoarea celulelor. În 
hemoragia subarahnoidiană, sângele este egal amestecat în cele 
trei tuburi. Un eşantion de lichid trebuie centrifugat şi 
supernatantul comparat cu apa pentru a exclude prezenta 
pigmenților. Supernatantul esie perfect clar dacă numărul de 
hematii este mai mic de 100 000 / ul. În cazul unei contaminări 
sangvine mai importante, proteinele plasmatice pot fi suficiente 
pentru a produce o xantocromie minimă; este necesar destul de 
mult ser pentru a mări concentrația proteinelor în LCR la 1,5g!/l. 

Într-o hemoragie subarahnoidiană, supernatantul rămâne de 
obicei clar 2 - 4 ore de ia debut. Supernatantul clar poate deruta 
examinatorul, făcându-l să creadă că sângele observat provine de 
la traumatismul puncţiei dacă aceasta a fost efectuată în primele 
4ore de la ruperea unui anevrism. După o puncție foarte 
traumatizantă, o oarecare cromie poate persista 2 — S zile. În 
unele stări patologice asociate cu un nivel al proteinelor în LCR 
mai mare de 1,5 g/l se poate detecta o slabă xantocromie în 
absența sângerării. Când nivelui inelor este foarte crescut, ca 
în blocajul spinal, în polinevrite, în meningită, xantocromia poate 

x cu nivel normal de proteine 


fi considerabilă. Ur 
=ştere de pâni moragie subarahnoidiană 


ha 
3 


i din hematii pot În 
ilirubina. Methemoglobina 
Oxibemoglobina, elberată 
upernatant 2 ore după o 
maxim la aproximativ 
— 10 zile. Bilirubina 

este produsă in vivo de celulele leptomeningelor după hemoliza 
hematiilor. Bilirubina este detectată începând după 10 ore de la o 
hemoragie subarahnoidiană. Atinge un maxim la 48 ore şi poate 
persista 2 — 4 săptămâni după o sângerare masivă. Severitatea 
semnelor meningeale se corelează cu reacția inflamatorie 
(pleiocitoza leucocitară). 


Proteinele totale 


Nivelul proteinelor în LCR variază intre 0,15 şi 0,30 g %o. 
Deşi nivelul ridicat al proteinelor nu are specificitate, el indică o 
creştere patologică a  permeabilității celulelor endoteliale. 
Nivelurile de proteinorahie foarte crescute, de peste 3 g %o, se 
întâlnesc în meningite, lichide sanghinolente sau în tumorile 
măduvei insoțite de blocaj spinal. Poliradiculonevrita Guillain 
Barre, radiculonevrita diabetică şi mixedemul pot creşte, de 
asemenea, nivelul proteinelor la 1 — 3 g %o. Nivelurile scăzute sub 
0,15 g %o apar cel mai frecvent în scurgerile de lichid datorate unor 
fistule durale traumatice sau după puncție. 


Imunoglobulinele 


Deşi multe proteine pot fi regăsite în LCR, numai creşterea 
imunoglobulinelor are importanță diagnostică. Asemenea creştere 
semnalează un răspuns inflamator în SNC şi apare în boli 
imunologice, bacteriene, virale, spirochetozice şi fungice. 
Determinarea  imunoglobulinelor este foarte folositoare în 
diagnosticul seleorozei multiple, altor boli demielinizante ŞI 
vasculitelor SNC. Nivelul lichidian este corectat cu nivelul intrării 
imunoglobulinelor din ser, calculând indicele IgG (vezi tabelul 
2.1). Prezenţa a mai mult de o bandă oligoclonală pe electroforeza 
în gel a ler (şi absența lor în ser) este de asemenea anormală, 
apărând în 90 % din cazurile de scleroză multiplă. 


Glucoza 


Concentrarea glucozei în LCR depinde de nivelul glucozei 
în sânge. Ea este de 2,5 — 4,5 mmol/| la pacienţii cu o glucoză 
sanvină între 4 şi 7 mmol / |, adică 60 — 80 % din nivelul sangvin. 
Valori ale glicemiei în LCR. de 2,2 — 2,5 mmol / 1 sunt de obicei 
anormale, cele sub 2,2 mmol sunt sigur anormale. Hiperglicemia 
cu o durată de 4 ore înaintea puncţiei lombare duce la o creştere 
paralelă a glucozei în LCR. Raportul glucozei între LCR şi sânge 
poate fi de 0,35 în prezența unei glicemii foarte crescute şi în 
absența unor manifestări neurologice. Creşterea glucozei în LCR 
nu are semnificație diagnostică în afara faptului de a reflecta 
hiperglicemia sistemică. Hipoglicorahia poate apare în unele boli 
ale sistemului nervos independent de hipoglicemie. Ea este 
caracteristică pentru meningita purulentă acută și uzuală în 
meningita tuberculoasă şi fungică. Este de obicei normală în 
meningita virală, deşi este redusă în aproximativ 25 % din cazurile 
de meningită urliană şi în unele cazuri de meningită cu herpes 
simplex sau de meningoencefalită zosteriană. Glucoza este, de 
asemenea, redusă în LCR în alte meningite inflamatorii, inclusiv în 
cisticercoză, în meningita amoebiană (naegleria), în meningita 
sifilitică acută, în sarcoidoză, în arterita granulomatoasă şi în alte 
vasculite. Nivelul glucozei âpare scăzut şi în meningita chimică 
consecutivă injecţiilr intratecale, şi în hemoragia sub- 
arahnoidiană, 4 — 8 zile după sângerare. Cauza scăderii nivelului 
glucozei rezidă în glicoliza anaerobă în țesutul nervos adiacent şi în 
activitatea leucocitelor  polimorfonucleare. Astfel, scăderea 
glucozei în LCR se însoţeşte şi de o creştere a nivelului lactaților. 

Tabelul 2.1. Modificările LCR în meningite 


Meningita 


Acută bacteriană 


Tuberculoasă 


Criptococică 


Virală 


Sifilitică acută 


Cisticercoză. 


Sarcoidoză 


Tumorală 
carcinomatoasă 


Imunoglobulinele sunt crescute în LCR. în toate cazurile de 
mai sus, inclusiv în meningita carcinomatoasă, în scleroza multiplă 
şi în vasculite. Metoda de calcul : 


Indicele IgG = 


Indicele normal este mai mic de 0,65. Benzile oligoclonale 
(electroforeza în gel) prezente în LCR şi absente în ser indică o 


Presiunea (mm HO) Leucocite / ul 


De obicei crescută 


Proteine (g/1) 


1-3; 
ocazional 
peste 10 


Predominant polimorfonucleare; 
| câteva sute — peste 60 000, de obicei 
câteva mii, ocazional sub 100 (în 

meningita meningococică timpurie) 


De obicei crescută; 
scade în caz de blocaj 
dinamic în stadii 

avansate 


Predominant limfocitară (cu exceptia 
stadiilor primare când apar 
polimorfonucleare 80 %); 

25 — 100; rareori mai mult de 500 


Obişnuit 1 —2; 
mult mai mult în 
blocajul dinamic 


De obicei crescută Predominant limfocitară; 


0 — 800 (media 50) 


0,2- 5; 
media 1 


Normală sau moderat 
crescută 


Predominant limfocitară (cu excepția 
primelor zile), de la 5 la câteva sute; în 
coriomeningita limfocitară peste 1000 


Normale sau uşor 
crescute; mai 
puţin de 1; în 
cazuri severe cresc 
mai mult 


De obicei crescută 


Uzual limfocitară; media 500; 
rar polimorfonucleare 


Media 1 


Ades crescută (scade 
în blocul dinamic) 


Creştere a mononuclearelor şi 
polimorfonuclearelor cu 2 — 7 % 
eozinofilie în 1 / 2 din cazuri 


Obişnuit 0,5 — 2 


Normală sau 
considerabil crescută 


Mononucleare, 0 —:100 Creştere uşoară 


sau moderată 


Mononucleare + celule maligne; 
0 — câteva sute 


Normală sau crescută Crescute adeseori 


la valori mari 


Glucoză (mmol /1) 


0,2 — 2,2 în majoritatea cazurilor (în 
absenţa hiperglicemiei) 


De obicei redusă; 
mai mică decât 2,5 în 3 / 4 din cazuri 


Redusă în majoritatea cazurilor; 
media 1,7 (în absenţa hiperglicemiei) 


Normală (redusă în 1 / 4 din cazuri în 


oreion sau herpex simplex) 


Normală (rareori redusă) 


Redusă în 1 / 5 din cazuri 


Redusă în 1 / 2 din cazuri | 


Normală sau mult scăzută; 
scăzută în 3 / 4 din cazuri 


fungici specifici este utilă pentru stabilirea etiologiei. Tehnicile de 
amplificare a ADN folosind reacția în lanţ a polimerazei 
(polymerase chain reaction, PCR) promit o îmbunățăţire a 


sensibilităţii diagnostice. Testele serologice în LCR pentru sifilis 


lg G(LCR) x albumina (ser ) includ: (1) testarea anticorpilor la reagină şi (2) testarea 
I8G ( pi er) lia ( LCR) anticorpilor specifici pentru treponemă. Prima este foarte utilă 


„deoarece poate da rezultate pozitive chiar şi în prezența unei 


creştere a sintezei imunoglobulinelor în SNC. concentrație mai mare. 


Reacţii microbiologice şi serologice Bibliografie 


Folosirea unor culturi şi a unor coloraţii speciale este 
esențială în cazurile suspecte. Testarea de antigeni bacterieni şi 


serologii sanghine negative. Testarea anticorpilor specifici pentru 
treponema este mai indicată în plasmă, unde ei prezintă o 


Fishman, R.Q. (1992). Cerebrospinal fluid in deseases of the nervous 

3.Organizarea creierului și trăsăturile 
disfuncţiilor cerebrale 


3.1. Tulburări ale funcţiilor 
cerebrale superioare 


J.M.OXBURY ŞI S.M.OXBURY 
(Traducerea: Joana Cretescu) 


Patologia consecutivă tulburărilor funcțiilor cerebrale 
superioare poate fi difuză ca, de exemplu, în boala Alzheimer sau 
focală ca în infarctul cerebral sau în dezvoltările tumorale de 
dimensiuni mici. Patologia difuză induce demența cu o scădere 
globală a intelectului, personalității, memoriei, concentrării şi 
atenţiei. Modificările de personalitate pot conduce la izolare 
socială, ținută dezordonată, abuz de alcool, aberaţii sexuale şi, în 
ultimă instanță, neglijarea completă a propriei persoane sau 
vagabondaj. Starea psihică variază de la apatie la depresie sau 
euforie. Pot apărea fenomene de frică sau anxietate, în particular 
când manifestările exterioare sunt controlate. Amnezia este un 
factor comun, astfel încât diagnosticul de demență trebuie pus la 
îndoială atunci când nu există tulburări de memorie. Tulburările 
cognitive pot apărea în oricare din combinaţiile descrise mai jos. 

Patologia focală produce tulburări cognitive mult mai 
restrânse. Natura acestor tulburări depinde de localizarea leziunilor 
corticale. Frecvent, nici nu există modificări ale personalității sau 
memoriei. Cu toate acestea, patologia ce induce tulburări focale 
poate produce uneori şi efecte secundare generalizate. De exemplu, 
tumorile pot atinge asemenea dimensiuni încât să ducă la creşterea 
presiunii intracraniene şi să distorsioneze vasele sanguine la 
distanță de tumoare. Rezultatul este că apar efecte secundare 
generalizate care se suprapun peste o tulburare inițial specifică 
funcţiilor cerebrale superioare şi, în eventualitatea în care gradul 
de conştiență nu este alterat, tabloul clinic poate fi greşit 
interpretat ca fiind un sindrom demenţial generalizat. 


Localizarea funcţiei cognitive 


Conceptul conform căruia funcţiile cognitive superioare ( de 
exemplu: limbajul, percepţia auditivă şi vizuală, controlul voluntar 
al motilităţii ) sunt corelate cu arii corticale specifice are o lungă şi 
complicată istorie. Noţiunea de "localizare" începe cu Franz Gall 
(1758-1828), întemeietorul frenologiei, şi creşte ca interes prin 
contribuțiile multor cercetători ulteriori. Pionierii acestei noțiuni 
au avut tendința de a neglija factorii anatomici şi clinici care nu 


corespundeau teoriilor lor, dar aportul lor a rămas important în 


dezvoltarea neuropsihologiei. 

Secolul al XIX-lea a fost martorul unor critici vehemente 
adresate teoriilor localizatorii. Acestea şi-au găsit expresia prin 
Hughlings Jackson, Henry Head, care au etichetat "localiza- 
ționiştii" cu titlul peiorativ de "creatori de diagrame”, cât şi prin 
Kurt Goldstein. La începutul secolului al XX-lea, punctul de 
vedere  antilocalizaționist s-a dezvoltat şi ca urmare a 
experimentelor pe animale, în special celor ale lui Lashley, care a 
propus "principiul acţiunii de masă”, de exemplu activarea tuturor 
ariilor corticale, ca un întreg, în timpul procesului de învățare, el a 


adăugat că cel mai important factor în tulburările procesului de 
învăţare consecutive leziunii corticale este întinderea leziunii şi nu 
localizarea ei ("efectul de masă"). 

Cercetări recente asupra modificărilor funcțiilor cognitive la 
pacienţii cu patologie cerebrală focală au întors pendulul înapoi 
către punctul de vedere localizaționist şi există acum dovezi 
importante împotriva conceptului de unificare a funcţiilor mentale 


.. şi a noțiunilor corespunzător cărora regiuni cerebrale diferite sunt 


echipotente în controlul funcţiilor cognitive. Apariţia tehnicilor 
imagistice structurale şi funcționale, inițial tomografia compu- 
terizată şi, mai recent, tomografia cu emisie de pozitroni sau 
rezonanța magnetică nucleară a reprezentat un stimul în plus 
pentru atenţia crescută acordată localizării în neuropsihologie. 
Printr-o coincidență, un stimulent de natură diferită a venit din 
câmpul neuropsihologiei cognitive. Aici, scopul a fost de a crea 
modele de comportament care să explice şi să valideze teste 
privind modificările de comportament descrise la pacienți 
neurologici. Slăbiciunea acestei metode constă în faptul că modelul 
este construit în jurul unui caz tipic, fără a se lua în considerare 
variabilitatea naturii şi localizării patologiei asociate. Această 
tendință poate duce la progrese în înțelegerea sistemelor cognitive, 
dar limitează progresul în cunoaşterea relaţiilor creier- 
comportament, aşa cum s-a întâmplat cu genetica bazată pe legile 
mendeliene înainte de a înţelege structura și funcţiile ADN și de 
dezvoltare a biologiei moleculare. 

O atenţie specială în cercetare a fost acordată explorării 
diferențelor dintre emisfera dreaptă şi cea stângă, demonstrând 
asimetrii şi interconexiuni funcționale. Aceasta a venit ca o 
completare a deja bine-stabilitei separări în funcții corespunzătoare 
divizării anatomice a creierului în lobi (frontali, temporali, 
parietali, occipitali). Aceste împărțiri anatomice sunt în parte 
arbitrare, dar, o listă simplificată a tulburărilor cognitive majore 
asociate în mod tradițional cu diferite regiuni cerebrale, poate 
reprezenta o introducere în sfera neurologiei comportamentale 
(tabelul 3.1). 


Dominanţa cerebrală și asimetria funcțiilor 
cerebrale 


Mai întâi Dax şi apoi Broca, ambii la mijlocul secolului al 
XIX-lea, au observat legătura dintre afazie, hemiplegie dreaptă şi 
patologia de emisferă stângă. Aceste observații au condus la 
conceptul de emisferă cerebrală dominantă care, în forma să 
inițială, implica faptul că bazele anatomice ale limbajului sunt 
localizate exclusiv într-o emisferă cerebrală "majoră", de obicei cea 
stângă. Ulterior a devenit evident că şi emisfera "minoră" - de 
obicei cea dreaptă - are rol în limbaj. Mai mult decât atât, a 
devenit, de asemenea, clar că emisfera "minoră" pentru limbaj este 
"majoră" pentru alte funcții non-verbale ca, de exemplu, percepția 
vizuo-spaţială. Unele funcţii cognitive par a fi afectate de leziuni 
ale emisferei stângi, altele de către leziuni ale emisferei drepte, 
altele sunt afectate în egală măsură de către leziuni ale oricăreia 
dintre cele două emisfere şi, în sfârşit, altele sunt modificate doar 

dacă există leziunea ambelor emisfere. Tabelul 3.1 oferă o schemă 
simplificată. Există o relație complexă între funcţiile cognitive, 
lateralizarea leziunii şi folosirea mâinii drepte sau stângi. Mai mult 
decât atât, o abilitate specială, ca, de exemplu, cea de a construi 
structuri tridimensionale poate fi afectată în mod diferit 
corespunzător lateralizării leziunii cerebrale, această abilitate poate 
fi afectată în mod similar de o leziune difuză, mai mult sau mai 
puțin dependentă de topografie într-o emisferă, sau de o leziune 
focală particulară în cealaltă emisferă. Astfel, conceptul de 
dominanţă a emisferei stângi a fost abandonat pentru a fi înlocuit 
cu noțiunea de specializare complementară în care emisfera stângă 
este legată de limbaj iar cea dreaptă este legată mai ales de 
abilitatea vizuo-spaţială. 


Afazia 


Afazia reprezintă o tulburare de limbaj dobândită prin 
leziune cerebrală. De obicei se manifestă în toate cele patru 
"forme" ale limbajului: expresia verbală, recepţia verbală, cititul şi 
scrisul. Afazia trebuie deosebită de tulburările motorii ale vocii ca 
dizartria sau balbismul (definit mai jos), de sărăcirea limbajului 
prin tulburări ale intelectului, de anomalii ale limbajului ca cele 
din schizofrenie sau de mutismul isteric. O distincţie între termenii 
de "afazie" şi "disfazie" mu este necesară: primul va fi unicul 
folosit, 


Dizartria este o tulburare de producție verbală provenită din 
disfuncția musculaturii articulare. Ea poate fi secundară lezării 
sistemului motor la oricare nivel de la cortex (când dizartria poate 
fi asociată cu afazie) până la musculatura însăşi. Forma specifică a 
dizartriei va depinde de sediul leziunii, diferenţiindu-se astfel 
diverse forme ca, de exemplu, dizartria spastică sau cea ataxică. 
Balbismul este o tulburare de producție verbală caracterizată prin 
ezitări sau repetări ale sunetelor în aşa fel încât sunetul aşteptat 
este întârziat sau nu se produce. Întreruperea secvenţei proprii de 
activitate a musculaturii implicate în. articulare poate fi 
acompaniată de grimase sau alte stereotipii de mişcare ale capului, 
gâtului şi membrelor. Această stare poate reprezenta o manifestare 
a unei tulburări în programul motor. S-a ridicat şi posibilitatea 
unei baze psihogenice. Uneori, balbismul este considerat a fi 
asociat cu dominanța incompletă a limbajului şi, rareori, se poate 
asocia tranzitor cu afazia. 


Lateralizarea reprezentării limbajului 


Mai mult de 90% din populaţia dreptace are limbajul 
reprezentat în stânga, în sensul că leziuni ale emisferei stângi îi pot 
face să devină afazici, pe când leziunile drepte nu. Oricum, se pare 
că şi emisfera dreaptă a acestor persoane are anumite capacități şi 
pentru limbaj. Dovada provine din mai multe observaţii. Mai întâi, 
un anume grad de exprimare şi înțelegere ca şi abilitatea 
rudimentară de a scrie şi citi pot reveni după ce s-a efectuat 
emisferectomie stângă la vârstă adultă, în scopul ablației unei 
tumori. . 


Tabelul 3.1. Corelaţia dintre tulburările comportamentale şi localizarea leziunii cerebrale 


Lob Tulburare comportamentală 
Limbaj-afazie, fluenţă verbală |, 
Vorbire-dizartrie 
Modificări ale memoriei recente 
Controlul motilității | 
Abilitatea elaborării planului ! 
Dezinhibare socială şi motorie 
Memorie-aspecte verbale | 
Aspecte non-verbale | 
Amnezie severă 
Percepţie muzicală Y 
Recepție verbală | 
Sindromul Kluver-Bucy 
Agresivitate, furie, depresie 
Indiferenţă, euforie 
Sensibilitate vizuo-tactilă primară y 
Discriminare vizuală j 
Devierea privirii 
Apraxia privirii 
Dezorientare vizuală 
Agnozie vizuală 
Prosopagnozie : 
Hemineglijare vizuo-spaţială şi corporală 
Dezorientare spaţială - Majoră 
- Minoră 

Apraxie de îmbrăcare 
Apraxie constructivă 
Apraxie ideomotorie 
Acalculie - Spațială 

- Anaritmie 
Agnozie digitală 
Dezorientare dreapta-stânga 
Alexie şi agrafie 


Frontal 


Temporal 


Parictai şi occipital 


Principala emisferă implicată 


Stângă = Dreaptă | Bilateral 
+ 


+ 
+ 
+ 
+ < + 
- < i 
+ 
+ 
+ 
+ 
+ 
+ 
+ 
< 
FE 
+ 
+ 
+ 
+ 
+ 
+ 
+ 
+ 
+ 


descrie verbal sau în 

ital sodic într-o carotidă internă 
rmacologică temporară şi care 
forei neinjectate (testul Wada) 
vă injectării oricăreia dintre cele 
Alte informaţii privind rolul 
| provin de la pacienţi la care 
i fost întrerupte chirurgical în tratarea 
zuri oferă posibilitatea studierii 
> drepte şi stângi în mod 
deoarece, transferul interemisferic 
ibolit postoperator, fiecare emisferă 
informației dobândite prin căi primare 
. pacientul are ochii închişi, un obiect 
na stângă nu poate fi recunoscut prin 
ă şi invers. În mod asemănător, dacă 
i arătate pentru scurt timp în hemicâmpul 
tipărite (deci restrângând inputul vizual la 
Eis i dea identifica prin pipăit cu mâna stângă 
obiecie corespurizăloare cuvintelor prezentate, deşi nu le pot 
scris. Studii la pacienţi cu emisferele 
separate chirurgical au confirmat asimetriile funcționale între 
emistera dreaptă şi cea stângă dar şi date care indică participarea 
în oarecare măsură a emisferei drepte în limbaj. 


caz 
i 


Dominanta manuală, dominanța 
ernisferică şi afazia 


Conceptul dominanței cerebrale porneşte de la faptul că 
emisfera dominantă este contralaterală mâinii preferate. 
Aceasta se aplică la 95—98% dintre dreptaci fără patologie 
cerebrală în copilăria timpurie. Oricum, emisfera stângă este 
de asemenea dominantă la aproximativ 70% dintre stângaci; 
aproximativ 20% dinire stângaci au dominanță emisferică 
dreaptă şi la aproximativ 10% funcţia limbajului este mai mult 
sau mai puțin egal distribuită între cele două emisfere 
(reprezentare bilaterală). Incidenţa dominanței emisferei stângi 
poate fi considerabil mai mică de 70% la stângacii cu leziuni 

cerebrale stângi în prima copilărie, depinzând însă de natura şi 
extinderea leziunii, 

Stânpacii au o tendință crescută de a dezvolta tulburări 
afazice faţă de dreptaci, posibil prin aceea că o proporție mai mare 
dintre ei au o reprezentare bilaterală a limbajului, făcându-i 
iși la afazie indiferent care este emisfera afectată. Pe de 
afazia stângacilor are tendinţa de a fi mai puţin severă şi 
scupera nai repede decât cea a dreptacilor, ceea ce 
că limbajul este mai difuz reprezentat la stângaci, fără 

oii ala einisferică, 


pi sii 


ate pentru, limbaj sunt reprezentate în 
ca tacea a girusului frontal inferior 
imediat anterior de reprezentările feţei, 
aria motorie primară, partea posterioară a 
super rior (aria Wermnicke), lobulul parietal 

girii supramarginal şi angular şi cortexul 
„rietal, Deşi aceste arii sunt prioritare, tehnici 
escută pot detecta anomalii ale limbajului după 
părți ale emisferei stângi, inclusiv ale ariilor 


Caracteristicile afaziei 
Limbajul spontan 


Dificultatea în găsirea cuvintelor este deficiența majoră 
existentă în afazii şi este responsabilă de ezitările şi sărăcirea 
limbajului. Limbajul spontan al pacientului poate fi definit ca fiind 
"fluent" sau "nonfluent” 


* Stereognoziile Stereognoziile 


Urechea $ 
Urechea D 
| Abilităţi spaţiale 
i înțelegerea limbajuluit 
implu : 
deaţia non-verbală 


îi Urechea D 
rechea S 


Centrii limbajului 
Centrii pentru calcul 


Hemicâmpul 
vizual D 


Hemicâmpul 
vizual S 


Fig. 3.1. Separarea chirurgicală a unor funcții: o combinaţie simplificată a 
cunoștințelor de neuroanatomie, de leziuni corticale şi de testări postoperatorii 
(după Sperry, 1974). Lateralizarea funcțională emisferică prin separare 
chirurgicală. În Neurosciences 3rd study program (eds. F.O.Schmitt and F.G. 
Warden. MIT Press, Cambridge, Mass.). 


Afazia nonfiuentă 


În cea mai severă formă a sa, afazia nonfluentă constă în 
pierderea completă a limbajului şi fonaţiei. Aproape întotdeauna 
este însoţită de dificultăți în înțelegere, cu excepția înțelegerii 
limbajului simplu, şi cu imposibilitatea totală de a citi sau de a 
scrie. Frecvent se asociază şi apraxia buco-facială (tulburări de 
motilitate voluntară a limbii şi palatului precum şi a musculaturii 
feţei, ca, de exemplu, la fluierat, râs sau suflat, deşi toate aceste 
mişcări sunt normale dacă sunt executate automat), în faza acută 
pot exista şi tulburări de deglutiție voluntară. După o perioadă de 
recuperare, pacientul poate emite sunete fonematice sau 
nearticulate ori poate dezvolta o perseverare fonematică ce poate fi 
ușor de recunoscut. Ultima posibilitate poate fi reprezentată şi de 
un cuvânt, cel mai frecvent "da" sau "nu" şi, uneori, de o frază. 

Emisii asemănătoare sunt produse fără discriminare, ori de câte ori 
limbajul este necesar, neavând deci relevanță pentru interlocutor. 
Uncori limbajul în propoziții scurte poate apărea pentru o perioadă 
scurtă, mai ales în situații emoţionale. Alteori, pacientul se poate 
exprima doar în mod automat, ca, de exemplu, prin înjurături. 

Atunci când afazia este mai puţin severă, nonfluența 
limbajului provine din dificultate în pronunție, producţie verbală 
încetinită, fraze scurte. Stilul este agramat, cu caracter telegrafic. 
Limbajul este redus la minimum prin omiterea cuvintelor auxiliare 
şi relaționale, în special a prepoziţiilor care îl îmbogăţesc. Cu toate 
acestea, conținutul în informaţie este mai mare şi semnificaţia este 
evidentă pentru ascultătorul atent, în ciuda ezitărilor şi a 
tulburărilor de pronunție. Salutul şi limbajul social cotidian se pot 
produce aproape normal. Calitatea scrisului este similară celei a 
limbajului vorbit. 


Fig. 3.2. Vedere laterală a emisferei cerebrale stângi (a) pentru a arăta ariile 
importante pentru funcţiile limbajului şi aria motorie şi vederea medială (8) 
pentru a arăta corpul calos şi aria vizuală primară. 


_ Afazia fluentă 


Aceasta este caracterizată prin limbaj spontan anormal sau 
Chiar complet incomprehensibil şi nu pentru că ar fi redus 


cantitativ — în fapt rata producției verbale poate fi mai mare decât 
în mod normal — sau pentru că ar fi greu articulat, dar pentru că el 
cuprinde cuvinte greşite, inexistente sau distribuite într-o ordine 
necorespunzătoare, astfel încât semnificaţia lor se pierde. În mod 
obişnuit se însoţeşte de tulburări de înțelegere. Cuvintele greşite 
reprezintă parafazia şi au fost descrise numeroase tipuri. Acestea 
includ: 

— parafazia semantică: înlocuirea unui cuvânt cu unul 
apropiat ca semnificație (de exemplu: pisică-câine), 

— parafazia fonemică: înlocuirea unui cuvânt cu unul 


apropiat ca sonoritate (de exemplu: masă-mapă); 
cu un 


— neologismul: înlocuirea cuvânt inexistent 


(de exemplu: lingură-culelă). 


Fig. 3.3. Tulburări de scris (a). Scrisul spontan al unui pacient cu leziune de 
emisferă stângă având afazie fluentă şi caligrafie păstrată (B). Încercările unui 
pacient nonafazic cu leziuni bilaterale posterioare de a scrie numele propriu, 
alfabetul, cifre, care ilustrează o agrafie apraxică severă. 


În anumite clasificări, cuvinte ce conțin una sau câteva silabe 
nepotrivite sunt etichetate ca parafazie literală, în cazul în care 
cuvântul original mai poate fi recunoscut, iar termenul de 
neologism este rezervat cuvintelor care fie nu există, fie nu pot fi 
recunoscute. Cuvintele greşite pot reprezenta perseverări ale 
cuvintelor folosite anterior sau aleator, în sensul că nu au relație 
directă  determinabilă cu celelalte cuvinte ale frazei sau 
propoziției. Jargonafazia reprezintă condiția în care anormaliile 
sunt prezente într-o asemenea măsură încât limbajul mai are foarte 
puțină semnificație, deşi rata producţiei verbale, pronpnția şi 
prozodia (melodia limbajului) rămân normale. Discernământul 
lipseşte, astfel încât pacientul cu jargonafazie poate fi greşit 

diagnosticat ca fiind confuz sau ca având o psihoză acută. 
Examinarea atentă relevă frecvent, pe lângă afazie, o hemianopsie 
homonimă laterală dreaptă şi/sau tulburări de sensibilitate în 
hemicorpul drept. Ecolalia reprezintă repetarea compulsivă a 
cuvintelor folosite de interlocutor fără o aparentă înțelegere a 
semnificației lor. Palilalia este repetarea unor cuvinte/silabe cu 
creşterea frecvenţei de repetare. Ecolalia şi palilalia sunt, de 
obicei, manifestări ale leziunilor cerebrale difuze ca boala 
Alzheimer sau encefalita. 


Denumirea obiectelor 


Cei mai mulţi afazici prezintă o tulburare în legătură cu 
denumirea obiectelor, deşi o afazie uşoară poate crea dificultăți 
doar pentru denumirea obiectelor mai puţin obişnuite. Această 
anomie este uneori prima manifestare a afaziei. Are anumite 
caracteristici ce o disting de anomia datorată altor cauze ca, de 
exemplu, agnozia. Anomia afazică este, de obicei, independentă de 
modalitatea senzorială prin care obiectul de denumit este perceput. 
De aceea, o legătură de chei, de exemplu, va fi la fel de greu de 
denumit indiferent dacă ele sunt arătate pacientului, pipăite sau 
agitațe în așa fel încât să poată fi auzite dar nu şi atinse sau văzute. 
Prin contrast, anomia din agnozia vizuală se limitează la obiectele 
percepute vizual. Cu excepția cazurilor cele mai severe, toți 
afazicii pot descrie sau indica folosirea obiectelor pe care nu le pot 
denumi. Tot astfel, ei acceptă denumirea corectă când le este 
sugerată, respingând sugestiile incorecte şi pot indica obiectul 
corect dintr-o înşiruire atunci când denumirea le este oferită. Când 
un afazic oferă o denumire incorectă, aceasta este cel mai frecvent 
una înrudită semantic (de exemplu: masă pentru scaun sau pălărie 

“pentru haină) sau una legată fonemic (de exemplu: cană peniru 
casă, mapă pentru masă). Obiectele neobişnuite sunt mai greu de 
denumit decât cele uzuale. 


Înțelegerea limbajului 


Scăderea posibilităţii de înțelegere a limbajului reprezintă 
un foarte important defect funcțional în afazii. Nu există dubii 
asupra faptului că dificultatea în înțelegere creşte cu complexitatea 
lingvistică şi cu creşterea lungimii frazelor. Ca şi pentru expresia 
verbală, confuzia poate fi semantică, fonemică sau sintagmică. 
Analiza imediată a înţelegerii este dificilă şi o greşeală frecventă 
este supraestimarea capacității afazicului de a înțelege ceea ce i se 
spune. 


Serisul 


Tulburarea de scris — agrafia — se poate datora unor cauze 
diverse ce includ afazia, apraxia şi tulburările spaţiale consecutive 
leziunii parietale (fig. 3.3). Ocazional, agrafia este izolată, dar 
această situaţie este rară. Scrisul afazicilor cuprinde, de obicei, 
aceleaşi anomalii lingvistice ca şi limbajul. Există erori 
gramaticale, ale sintaxei, parafazie, litere sau cuvinte pot fi omise 
iar greşelile de ortografie sunt în mod special frecvente. Copierea 
este, de obicei, mai puţin afectată, scrierea după dictare este mai 
evident afectată, iar scrierea spontană cel mai mult. Leziunile de 


lob parietal, atât ale celui stâng cât şi ale celui drept, produc 


modificări suplimentare nonafazice ale scrisului. Caligrafia este 


slabă, rândurile pot fi oblice sau se pot intersecta, pot exista 
margini excesive sau slabă paginaţie, iar litere sau grupări de litere 
adecvate pot fragmenta cuvântul. Se întâlneşte, frecvent, un număr 
excesiv de bucle mai ales pentru m,n şi [. Aceste anomalii se pot 
datora şi tulburărilor vizuo-spaţiale. În leziunile de lob parietal 
drept, tulburarea de limbaj scris poate fi localizată în marginea 
dreaptă a paginii, stânga fiind neglijată. 


Cititul 


Ca şi pentru scriere, tulburările de citire sunt, de obicei, 
proporționale cu alte aspecte ale afaziei. Există ezitări, substituții 
de cuvinte, omisiuni şi tulburări de înțelegere. Abilitatea de a citi 
cu voce tare este uneori mai bine păstrată decât abilitatea de a 
înțelege materialul, dar se poate întâlni şi situația inversă. 
Ocazional, tulburarea de citit — alexia —este disproporționat mai 
severă decât defectul de înţelegere a limbajului şi, rareori, există 
alexie severă fără alte manifestări de afazie (a se vedea secțiunea 
despre alexia pură). 


Tulburările cognitive nelegate de limbaj 


Aceste tulburări pot influența considerabil abilitatea 
pacientului afazic de a progresa precum şi de a beneficia de 
încercările terapeutice, astfel încât ele trebuie identificate ca atare. 


Examinarea pacientului afazic 


Un istoric complet trebuie obținut de la pacient în măsura în 
care afazia o permite. Aceasta oferă o posibilitate excelentă de 
evaluare a limbajului spontan al pacientului, în special atunci când 
afazia este atât de uşoară încât nu poate fi decelată decât la 
examenul clinic şi prin investigații afaziologice. Uneori, este 
esenţială obținerea unui istoric de la rude sau persoane apropiate, 
în special în cazurile foarte uşoare. 

Orice tulburare anterioară ca, de exemplu, balbismul sau 
dificultăţi în învăţarea scrisului sau cititului trebuie cunoscute. 
Bazele limbajului trebuie explorate. Care a fost limba maternă? 
Vorbeşte limbi străine? A fost un vorbitor fluent sau a prezentat 
întotdeauna ezitări? Putea citi fluent sau ezitant şi laborios? 
Educaţia şi profesia trebuie, de asemenea, cunoscute. O afazie 
uşoară poate invalida anumite persoane ca, de exemplu, avocaţii, 
pe câtă vreme în alte profesii pacientul poate lucra eficient în ciuda 
afaziei. Mâna folosită preferenţial trebuie cunoscută, ținând cont 
de faptul că anumite persoane scriu cu dreapta dar o preferă pe cea 
stângă sau sunt ambidextri pentru alte activități. Trebuie amintită 
existența în familie a stângacilor. La cei stângaci, la ambidextri 
sau la cei cu numeroşi stângaci în familie, relația dintre afazie şi 
emisfera stângă nu este obligatorie. 

O schemă de examinare este dată în tabelul 3.2. Mare parte 
din aceasta constă din căutarea anomaliilor descrise anterior. 
Gradul de înţelegere este în mod particular greu de apreciat direct 
la patul pacientului. Un anumit grad de apreciere se poate obține 
determinând capacitatea pacientului de a executa corect ordine de 
complexitate crescută. Astfel, prezentându-i-se mai multe obiecte, 
i se cere pacientului să execute un ordin anume ca, de exemplu: 
"închide cartea" (foarte simplu) sau "închide cartea, atinge cana Şi 
dă-mi nasturele” (mai complex). Cu acest gen de testare, erorile 
apar doar când afazia este moderată sau severă şi chiar şi atunci ele 
se pot datora unei apraxii sau unei tulburări de memorie. Pentru 


„cazurile uşoare trebuie folosit un test standard ca testul Token. În 


acest test, eşantioane a două forme diferite (pătrat şi cerc), două 

dimensiuni diferite (mare şi mic) şi 5 culori diferite sunt așezate în 
fața pacientului căruia i se dă o serie de 36 de ordine de 
complexitate progresiv crescută ca, de exemplu, "atinge pătratul 
galben" (simplu) sau "ia cercul galben mare împreună cu pătratul 
negru mic" (complex). Performanța este afectată de o uşoară 
deteriorare intelectuală generalizată. Se obține un scor cantitativ 
(număr de răspunsuri corecte) şi testul poate fi repetat după un 
interval de timp pentru a aprecia ameliorarea sau agravarea. 


Clasificarea și localizarea 
sindroamelor afazice 


Studiile de clasificare şi localizare sunt strâns legate între 
ele prin aceea că tulburarea de limbaj (sindrom afazic) trebuie 
definită în mod precis dacă se urmăreşte corelarea ei cu o structură 
cerebrală bine precizată. În concordanță cu concepțiile actuale, 
ideea că leziunile cerebrale bine determinate dau naştere la forme 
pure de afazie nu se mai poate susține. Cu toate acestea, se acceptă 
faptul că sindromul afazic poate fi strâs legat de leziuni ale unor 
arii corticale relativ bine delimitate şi ale conexiunilor acestora. 

Actualmente, cea mai larg, folosită clasificare a afaziilor este 
cea propusă de Geschwind (tabelul 3.3). E1 a clasificat tulburările 
de limbaj în două grupe principale: cele ce rezultă din leziuni 
aflate anterior de şanțul Rolandic (central) şi cele provenite din 
leziuni aflate posterior de acesta. Fiecare din grupe este ulterior 
subdivizată în: 

— afazii anterioare care sunt în mod caracteristic nonfluente 

(afazia Broca, afemia şi afazia motorie transcorticală); 

— afazii posterioare care sunt în mod caracteristic fluente 

(afazia Wernicke, afazia anomică, afazia senzorială 
- transcorticală, afazia de conducţie şi surditatea verbală). 
În plus, termenul de “afazie globală" este folosit pentru a descrie o 
tulburare severă a tuturor funcțiilor limbajului. Validitatea acestei 
clasificări bazate pe corelaţii clinico-anatomice a câştigat teren 
prin studii noi care au arătat o bună corelare între sediul leziunii 
vizualizate la CT cerebrală şi tipul de afazie. 


Afazii anterioare 
Afazia Broca (motorie / expresivă) 


Aceasta este cea mai comună formă de afazie cu excepția 
celei globale. În mod caracteristic, pacientul își pierde fluența 
verbală prezentând dizartrie corticală şi agramatism. Limbajul 
devine telegrafic şi cuvintele de legătură ca articolele, prepozițiile 
şi conjuncțiile lipsesc. Înțelegerea verbală a pacientului este 
adecvată, deşi nu complet normală. Sediul leziunii este cel mai 
frecvent la piciorul celei de a treia circumvoluţii frontale, dar 
implică în mod frecvent şi lobul insulei, partea inferioară a ariei 
motorii şi/sau structuri profunde ca nucleul caudat şi capsula 
internă. Afazia poate fi însoțită de paralizie facială dreaptă sau 
hemiplegie, dar de obicei fără tulburări de câmp vizual. 


Afemia 


Este considerată a fi o formă rară de afazie. Constă în 
mutism sau dizartrie corticală. Poate exista şi disprozodie care 
reprezintă o anomalie de ritm şi intonaţie ce dă o nuanţă "străină" 
limbajului. Pacientul nu face greşeli gramaticale sau ale altor 
aspecte ale limbajului, inclusiv ale scrisului şi cititului. De obicei 
este greu de făcut diferența între afemie şi afazia Broca pură. O 
cauză psihogenă trebuie luată în consideraţie atunci când există 
mutism fără alte caracteristici ale afaziei (de exemplu, fără 
tulburări de înțelegere, ale scrisului și cititului). 


Tabelul 3.2. Examinarea pacientului afazic 


Istoric: obţinut complet, inclusiv de la familie/prieteni (esenţial dacă 
afazia este pronunţată) 

Limbajul spontan: de evaluat în conversaţie, dacă aceasta este posibilă; 
de menţionat pronunția şi ritmul, ezitările şi dficultăţile în găsirea 
cuvintelor, substituirile, erorile gramaticale, parafazia şi 
neologismele 

Examinarea capacităţii pacientului de: 

1. Denumire a obiectelor — se notează frecvenţa/natura. erorilor 
(Standard prezentarea este vizuală dar şi auditivă sau tactilă 
dacă există posibilitatea de agnozie), se folosesc fotografii 
clare sau obiecte tridimensionale, se cere pacientului să 
indice la ce foloseşte obiectul prin cuvinte sau gesturi pentru 
a stabili dacă el este recunoscut 

2. Enumerare a seriilor (de exemplu zilele săptămânii, lunile 
anului) înainte şi înapoi — erorile tinzând să apară mai ales 
în seria inversă 

3. Evocare a cuvintelor prin enunțarea a cât mai multe cuvinte 
cu anumite caracteristici (de exemplu care încep cu litera 
“"c" sau nume de oraşe) într-o unitate de timp, de exemplu 1 
minut 

4. Repetare a unor propoziţii de complexitate variată 

5. Scriere a numelui, a adresei şi a unor propoziții spontane sau 
la dictare — de observat erorile de ortografie, omisiunea de 
cuvinte, caligrafia 

6. Citire a unor pasaje în proză — de observat natura şi 
frecvența erorilor, să execute un ordin scris ca, de exemplu, 
"închide ochii” 

Înţelegere: se cere pacientului să arate obiecte denumite şi să execute 
ordine (a se vedea textul) 

Alte abilități cognitive ca, de exemplu, abilitățile vizuo-spațiale, praxia 
sau memoria trebuie să fie examinate cel puţin sumar 

Examinarea obiectivă a altor aspecte ale tulburărilor neurologice (în 
special tulburări de câmp vizual, hemipareză şi tulburări 
senzitive lateralizate) este foarte importantă deoarece afazia este 


frecvent asociată cu alte semne de leziune a emisferei stângi 


Tabelul 3.3. Clasificarea Geschwind a sindroamelor afazice 


Afazii anterioare (nonfluente) 
Afazia Broca 
Afemia 
Afazia motorie transcorticală 
Afazii posterioare (fluente) 
Afazia Wernicke 
Afazia anomică . 
Afazia senzorială transcorticală 
Afazia de conducţie 
Surditatea verbală 
Afazia globală 
Tulburări legate strâns de afazie 
Alexia pură 
Agrafia pură 
Alexia cu agrafie 
Anomia culorilor 
Acalculia 


Afazia motorie transcorticală 


Reprezintă o formă rară de afazie ce se aseamănă cu afazia 
Broca prin aceea că există o scădere evidentă a fluenței verbale, 
fără o tulburare gravă a înţelegerii. Diferă de afazia Broca prin 
aceea că repetiţia verbală este mult mai puţin afectată. S-a 
presupus că provine din izolarea ariei Broca de restul lobului 
frontal. 

Afazii posterioare 


Afazia Wernicke (senzorială / receptivă) 


înţelegere a limbajului. În mod obişnuit, pacientul are un limbaj 
fluent cu marcată logoree sau o vorbire rapidă cu numeroase 
parafazii. Pot apărea neologisme şi jargonafazie. Cititui şi scrisul 
sunt în mod obişnuit afectate. Leziunea se găseşte de obicei în 
partea posterioară a girusului temporal superior. Afazia este în 
mod frecvent însoțită de hemianopsie dreaptă şi tulburări somato- 
sensitive drepte, fără hemipareză. 


Afazia nominală (amnestică / anomică) 


Principala caracteristică a acestei tulburări este imposibi- 
litatea de a păsi denumirea corectă a obiectelor, culorilor, literelor 
şi numerelor. Erorile de denumire sunt de îrei mari categorii: 
circumlocuțiuni (exemplu: foloseşte "în uşă" în loc de "cheie”), 
erori fonemice şi erori semantice. Limbajul spontan este fiuent, 
deşi există dificultăți frecvente în găsirea cuvintelor. Nu există 
tulburări de înţelegere. Cea mai frecventă localizare a leziunii este 
în regiunea girusului temporal postero-superior ce mărgineşte 
girusul angular a cărei implicare poate adăuga alte tuibuzări ca, de 
exemplu, ale scrisului şi cititului. Tulburarea anomică poate 
proveni şi din lezarea altor regiuni cerebrale şi se admite în 
general că afazia nominală nu are valoare localizatorie certă. 


Afazia senzorială transcorticală 
(izolarea ariei limbajului) 


În această tulburare, spre deosebire de afazia motorie 
transcorticală, există un deficit important de înțelegere atît a 
limbajului vorbit cât şi a celui scris. Cu toate acestea, pacientul 
poate repeta fără dificultate cuvinte izolate şi propoziții. Limbajul 
spontan are caracteristicile afaziei fluente şi pacientul prezintă, 
frecvent, ecolalie evidentă. Nu poate denumi obiectele ce îi sunt 
arătate şi nu poate scrie după dictare. Leziunea este de obicei 
jocalizată în zona posterioară a ariei temporo-parietale. 


Afazia de conducție 


Se caracterizează printr-o dificultate frapantă în repetarea 
cuvintelor şi a frazelor. Limbajul este de obicei fluent, deşi evident 
marcat de existența a numeroase parafazii. Înțelegerea verbală este 
bună. Leziunile asociate afaziei de conducție implică regiunea 
perisylviană, incluzând fasciculul arcuat care face legătura dintre 
aria Wemicke şi aria Broca. 


Surditatea verbală pură 


Această tulburare rară se caracterizează prin inabilitatea de a 
înțelege limbajul vorbit sau de a-l repeta, deşi nu există defecte 
auditive primare. Cu toate acestea, pacientul poate înţelege 
materialele scrise şi este capabil să scrie. Leziunea cerebrală 
afectează aria auditivă primară din fiecare emisieră sau aria 
auditivă primară stângă împreună cu fibrele de legătură cu cea din 
dreapta. 


Afazia globală (centrală) 


Multe afazii moderat-severe nu pot fi uşor încadrate în forma 
Broca sau Wernicke. Ele au tulburări expresive caracteristice 
afaziei Broca combinate cu tulburări de înțelegere din afazia 
Wernicke, fără disproporţii între cele două. Când afazia este 
severă, limbajul se poate limita la sunete nearticulate sau 
pronunțări repetate. Există aproape întotdeauna o importantă 
tulburare de înţelegere şi imposibilitatea de a citi sau de a scrie. 
Aceasta este situaţia caracteristică după infarctul în teritoriul irigat 
de artera cerebrală medie stângă, astfel încât există implicarea atât 
a ariei a cărei afectare duce la afazia Broca cât şi a celei 
răspunzătoare de afazia Wernicke. Afazia este de obicei însoțită de 
hemiplegie dreaptă cu anestezie şi frecvent cu hemianopsie 
homonimă. Prognosticul pentru recuperare este rezervat. 


Limbajul şi nucleii subcorticali 


În ultimii ani s-au adunat dovezi ce arată că leziuni ale 
structurilor subcorticale pot duce la afazie. Aceste dovezi provin în 
primul rând din analizarea pacienţilor cu hemoragii subcorticale, 
din observarea tulburărilor de limbaj apărute consecutiv chirurgiei 
stereotaxice şi din studiul electrostimulării diferiților nuclei 
subcorticali, 


Talamusul 


Afazia consecutivă hemoragiei sau infarctului talamic pare a 
fi asemănătoare afaziei motorii transcorticale. Există o importantă 
lateralizare stângă, dar afazia apare doar într-un număr limitat de 
cazuri. O explicaţie ar fi aceea că afazia nu are legătură cu 
distrugerea unui anume nucleu, ci depinde de lezarea unui anumit 
grup nuclear, când acest fapt are loc, tulburarea poate fi de lungă 
durată. Informaţia provenită din observaţii făcute în timpul 
chirugiei stereotaxice sugerează că lezarea nucleului ventrolateral 
stâng poate avea importanță în generarea unor tulburări atât 
receptive cât şi expresive. Tulburările expresive includ modificări 
ale fluenţei, ezitări sau blocarea limbajului precum şi elemente 
anomice. 


Ganglionii bazali 


S-au raportat cazuri de afazie şi după infarctul ganglionilor 
bazali din emisfera dominantă. Tiparul tulburărilor apărute după 
infarctul în nucleii caudat şi/sau lenticular nu a fost încă stabilit, 
dar câteva cazuri au prezentat caracteristici ale afaziei Broca 
combinate cu trăsături ale afaziei transcorticale sau nominale. 
Chirurgia stereotaxică a globului palid poate fi urmată de o scădere 
a acurateţei şi complexității formulării şi exprimării, poate exista 
totodată şi o scădere a fluenţei limbajului cu un anume grad de 
tulburare a cititului şi înțelegerii. Ă 


Tulburări corelate cu afazia 


Un număr de tulburări, unele rare, sunt de obicei considerate 
ca fiind trăsături corespunzătoare lezării părții posterioare a 
emisferei stângi. Ele sunt corelate cu afazia atât datorită unui 
mecanism neuropsihic subzistent comun cât şi unei strânse legături 
între substraturile lor anatomice. 

Alexia cu agrafie 


Leziunea cerebrală corespunzătoare include girusul angular 
stâng. Alexia este severă, astfel încât doar câte un cuvânt ocazional 
poate fi citit şi pacientul face numeroase greşeli în identificarea 
literelor izolate. Abilitatea de a citi numere şi note muzicale este 
uneori păstrată. Identificarea literelor nu este facilitată de 
urmărirea lor cu degetul, ceea ce reprezintă o diferență între alexia 
cu agrafie şi alexia pură. Citirea pe litere este îngreunată şi 
pacientul are mari dificultăți în identificarea cuvintelor enunțate 
literă cu literă. Agrafia, de obicei, este asemănătoare alexiei, astfel 
încât, pacientul poate fi chiar incapabil de a scrie litere izolate atât 


spontan cât şi la comandă. Copierea este mai puţin afectată, dar nu 
este normală. 


Alexia pură (cecitatea verbală pură) 


Acest sindrom este considerat a se datora patologiei căii de 
legătură dintre cortexul vizual primar şi girusul angular stâng, care 
este de primă importanță pentru citit, astfel încât se produce o 
deconectare a celor două structuri. Caracteristicile alexiei sunt 
aceleaşi ca în alexia cu agrafe, cu excepția faptului că literele pot 
ti în mod obişnuit recunoscute dacă sunt în relief şi pipăite cu 
degetele (deci folosind informaţie somatosenzorială în locul celei 
vizuale), într-adevăr, folosind această metodă se pot recunoaşte 
cuvinte întregi sau chiar fraze. Abilitatea de a citi numere sau note 
muzicale poate sau nu să fie păstrată. Enunţarea cuvintelor pe 
litere sau recunoaşterea cuvintelor astfel enunțate este 
nemodificată. În mod similar, scrisul este normal, cu excepția 
acelor greşeli datorate inabilităţii pacientului de a citi ceea ce a 
scris. Mulţi pacienţi au şi hemianopsie homonimă laterală dreaptă 
iar unii au şi anomia culorilor. Dislexia de dezvoltare reprezintă 
acea condiție patologică în care abilitatea de a citi este mult 
întârziată în comparaţie cu alte aspecte ale dezvoltării intelectuale. 
Este descoperită în mod obişnuit în copilărie sau în adolescenţa 
timpurie. Unii copii cu retard pentru citit au şi retard mental, unii 
au deficienţe vizuale şi auditive încă nedepistate, unii au suferințe 
cerebrale, unii au tulburări emoţionale, iar alții nu au motivația 
necesară învăţării sau au fost greşit educați. O mică proporţie (mai 
mulţi băieţi decât fete) au dislexie de dezvoltare idiopatică, pentru 
care nu se poate identifica nici o cauză. Aceştia au un coeficient de 
inteligenţă ridicat sau normal, în ciuda inabilităţii de a citi şi, chiar 
dacă abilitatea de a citi devine adecvată cu vârsta, ei pot prezenta 
în continuare dificultăți în pronunție. 


Anomia culorilor 


Aceasta reprezintă o tulburare bizară în care pacienţii nu 
denumesc corect culorile şi fac greşeli în a arăta culoarea indicată, 
deşi potrivesc normal culorile şi au o vedere colorată normală 
dovedită cu planşele psendoizocromatice Ishihara. Ocazional, 
prezintă şi agnozie vizuală, dar acalculia este prezentă în mod 
obişnuit. | 

Sindromul de alexie pură şi/sau anomia culorilor se datoresc 
în mod obișnuit ocluziei arterei cerebrale posterioare stângi ce 
produce infarctarea lobului occipital stâng şi a spleniumului 
corpului calos. Ea poate fi indusă uneori de un gliom al 
spleniumului ce se întinde către lobul occipital stâng, caz în care se 
însoţeşte şi de amnezie severă. 


Agrafia pură (motorie) 


Agrafia, mai mult sau mai puţin contaminată de alte 
caracteristici ale afaziei, a fost prezentată ca o manifestare a 
leziunii regiunii parasagitale a lobului parietal stâng. După lezarea 
girusului supramarginal stâng, poate apărea agrafie ca parte a 
sindromului Gerstmann. A fost prezentată şi ca o consecință a 
leziunii părții posterioare a girusului mijlociu (al doilea) frontal 
stâng, imediat anterior de reprezentarea corticală motorie a mâinii 
drepte. 


Sindromul Gerstmann 


Aceasta constă în  agnozie digitală, dezorientare 
dreapta/stânga, agrafie şi acalculie. În agnozia digitală, pacienţii nu 
îşi pot denumi propriile degete sau pe cele ale altor persoane. Nu 
este obligatorie existența unei dizabilități motorii a mâinii. În 
cazurile uşoare nu sunt incluse policele şi degetul mic. Cazurile 
severe nu numai că implică toate degetele unei mâini şi ambele 
degete mari, dar fac ca pacientul să nu mai poată denumi sau 
identifica degetele de la picioare sau alte părți ale corpului. 
Această tulburare este în mod aproape invariabil bilaterală și se 
datorează leziunii emisferei stângi ce include şi girusul 
supramarginal. Dezorientarea dreapta/stânga se aplică părților 
corporale (ale pacientului sau ale altor persoane) în mai mare 
măsură decât pentru obiectele aflate în spaţiul extracorporal. 
Semnificația patologică a sindromului Gerstmann nu este clară 
pentru că trăsăturile sale pot fi găsite în combinaţii multiple, cu 
sau fără alte tulburări ca, de exemplu, apraxie constructivă, afazie 
sau alexie. Se poate afirma că sindromul izolat sau complet este rar 
întâlnit. 


Acalculia 


Scăderea abilității de a face calcule se poate datora unor 
cauze multiple. Este un semn comun şi precoce de scădere a 
memoriei, ca în demență, pentru că uitarea rezultatelor 
intermediare interferă cu calculul. La rândul ei, afazia poate 
interfera cu abilitatea de a calcula pentru că pacientul nu înţelege 
exact ceea ce 1 se cere sau nu poate exprima rezultatele calculului. 
Acalculia asimbolică este o tulburare de calcul datorată inabilităţii 
de a aprecia semnificația semnelor digitale sau a altor simboluri 
folosite în aritmetică (ca, de exemplu, X sau +). Această formă de 
acalculie este strâns legată de afazie, dar poate exista şi în absenţa 
oricărei manifestări a acesteia. Anaritmia este o tulburare primară 
a abilității de a calcula, deşi semnificația semnelor și a 
simbolurilor este înțeleasă. Anaritmia şi acalculia asimbolică apar 
în mod obişnuit în leziunea cortexului extrastriat al lobului 
occipital stâng. Acalculia spaţială poate proveni din leziunea 
oricărui lob parietal şi produce dificultăți în special pentru 
calculele scrise. Această tulburare este secundară imposibilității de 
a organiza componentele spaţiale implicate în calcul. Anumite cifre 
sau coloane sunt ignorate sau sunt poziționate incorect, iar 
direcţiile verticale şi orizontale pot fi interschimbate cu inevitabilă 
confuzie. 


Apraxia 


Este definită ca fiind acea condiţie în care există un grad 
important de modificare a mişcărilor active segmentare, ce nu 
poate fi atribuită scăderii de forță musculară, tulburărilor de 
coordonare sau tulburărilor senzitive şi nici nu poate fi atribuită 
unei afazii senzitive. Mişcări învățate sunt executate incorect. S-a 

descris un număr relativ mare de apraxii. Aici se vor lua în 
discuţie doar apraxia ideatorie, cea ideomotorie şi cea constructivă. 
Apraxia bucofacială a fost menționată la capitolul afaziilor, iar 
apraxia de îmbrăcare va fi menţionată la capitolul tulburărilor de 
percepție corporală. 


Apraxia ideomotorie 


Apraxia ideomotorie este un defect de mimare a acțiunilor, . 


de a imita cum pot fi folosite o unealtă sau un obiect şi de a face 
gesturi simbolice. Performanța este îmbunătățită atunci când chiar 
se foloseşte o unealtă sau un obiect real pentru a-i demonstra 
modul de folosire, dar chiar şi atunci secvența mişcărilor şi 
orientarea spaţială pot fi anormale. Astfel, pacientul poate avea 
mari greutăţi, de exemplu, în a demonstra acțiunea de rămas bun, 
în a mima acțiunea de a tăia cu foarfeca, sau în a executa acțiunea 
secvenţială de împăturire a unei bucăţi de hârtie, de a o pune 
într-un plic, de a lipi plicul şi de a-l timbra. Tulburarea se 
datorează aproape în exclusivitate patologiei de emisferă stângă 
posterioară, iar mulți dintre pacienţii apraxici sunt şi afazici. 
Apraxia se poate limita la membrele stângi dacă sunt lezate fibrele 
transcaloase ce merg către emisfera dreaptă. Heilman a sugerat că 
această tulburare apare atunci când patologia cerebrală “distruge 
engramele motorii sau când întrerupe căile dintre localizarea 
acestor engrame şi cortexul motor ce controlează membrul afectat. 
El a mai sugerat că engramele motorii sunt localizate exclusiv în 
emisfera stângă la unele persoane şi bilateral la altele (dar foarte 
rar, dacă nu chiar niciodată, în mod exclusiv în emisfera dreaptă la 
dreptaci). Aceasta poate explica de ce apraxia nu apare la fel de 


frecvent ca afazia în cazurile de leziuni ale emisferei stângi, chiar | 


dacă apare rar la dreptaci cu leziune în emisfera dreaptă. 
Apraxia ideatorie 
Apraxia ideatorie este mai severă prin aceea că folosirea 


obiectelor sau uneltelor este accentuat tulburată, dar probabil că ea 
nu diferă calitativ de apraxia ideomotorie. Mulţi dintre pacienții 


ic) (d) 


consideraţi a avea apraxie ideatorie au şi o deteriorare intelectuală 
generalizață. 


Apraxia constructivă 


Apraxia constructivă se manifestă în acțiunea de a construi, 
aranja şi desena. Există dificultăți în asamblarea părților pentru a 
forma un întreg atunci când este implicată o componentă spațială. 
Pacienţii se pot plânge de simptomele apraxiei constructive. 
Aceştia nu mai sunt capabili de a îndeplini acţiuni ca asamblarea 
unui dispozitiv casnic, mici reparații uzuale sau de a aşeza masa. 
Cel mai frecvent, tulburarea este demonstrată numai prin 
examenul clinic. Desenatul spontan şi prin copiere este tulburat 
(fig.3.4). Pacienţii sunt incapabili de a copia desene simple 
folosind beţișoare. Desenul are tendința de a fi mai mic decât 
modelul şi poate fi înghesuit în colțul unei pagini. Liniile sunt 
unduite, nu se unesc şi se pot suprapune modelului. Există tendința 
de a face oblice liniile orizontale sau verticale. O dimensiune a 
obiectului poate fi mărită, şi părți mari pot fi omise, mai ales la 
pacienţii cu lezare de emisferă dreaptă care își ignoră partea stângă 
(neglijarea hemispaţiului stâng - vezi mai jos şi fig. 3.5). Există o 
lipsă generală a perspectivei şi apare, de asemenea, inversarea în 
oglindă. Încercarea de a copia aranjamente cu beţişoare duce la 
modificări asemănătoare iar examinarea neuropsihologică a 
desenului şi a asamblării obiectelor testate cu ajutorul scalei 
Wechsler sunt modificate. 

Spre deosebire de apraxia ideomotorie, apraxia constructivă 
poate proveni din leziuni atât ale emisferei drepte cât şi ale celei 
stângi. Leziunea emisferei drepte este, de obicei, situată la 
joncțiunea  parieto-temporo-occipitală şi poate provoca, de 
asemenea, neglijarea vizuo-spaţială în hemicâmpul stâng, o 
tendinţă de a ignora partea stângă a corpului şi, uneori, apraxie de 
îmbrăcare. Leziunea localizată în emisfera stângă are tendinţa de a 
fi mai difuz distribuită în partea posterioară a emisferei. Au existat 
multe încercări de a demonstra că apraxia constructivă prin leziune 
dreaptă se datorează în mod principal unui defect vizuo-spaţial şi 
că cea din stânga este, în primul rând o tulburare de execuţie, 
apropiată apraxiei ideomotorii. Cu toate acestea, această diferență 
nu a fost încă stabilită. 


Fig. 3.4. Tulburări ale desenului. Încercările a trei pacienți 
de a copia după model (a) un cub şi o stea: (5) cu leziuni 
bilaterale posterioare, având apraxie severă pentru scris, 
ideomotorie şi constructivă; (c) cu demenţă de tip Alzheimer 
în fază precoce, având apraxie constructivă, celelalte praxii 
fiind bine conservate; (4) cu atrofie parietală dreaptă focală, 
având apraxie constructivă severă şi tulburări vizuospațiale. 


(b) 


Fig. 3.5. Neglijare (ignorare) unilaterală. Exemple de desene ale unor pacienţi 
cu patologie de emisferă dreaptă şi neglijare vizuo-spaţială stângă: a - copii 
ale unor stele cu cinci colţuri ; b - desen liber după o floare şi după cadranul 
unui ceas. 


Tulburări ale percepţiei vizuale, 
spaţiale şi ale schemei corporale 


Aceste tulburări se datorează lezării cortexului de la nivelul 
ariei de joncțiune parieto-temporo-occipitală a emisferei drepte sau 
bilaterale şi doar foarte rar prin lezarea unilaterală a emisferei 
stângi (agnozie digitală şi dezorientare dreapta-stânga, ca părți ale 
sindromului Gerstmann). 


Tulburări ale percepţiei vizuo-spațiale 
şi ale explorării spaţiului 


Importanța "dominanţei” emisferei drepte în controlul 
comportamentului legat de percepţia vizuo-spaţială şi al explorării 
spaţiului se aseamănă cu cea a emisferei stângi în relație cu 
limbajul. Vederea este un simţ bine dezvoltat al omului, simţ care 
este mult folosit în explorarea spaţiului înconjurător şi nu este 
surprinzător că tulburările spaţiale sunt îndeaproape corelate cu 
tulburările vizuale, mai ales ale controlului mişcărilor globilor 
oculari şi ale atenției. 


Neglijarea vizuo-spaţială unilaterală 


Ea este o ignorare sau o imposibilitate de a lua în seamă o 
jumătate a spațiului exterior, aproape în mod constant cea stângă. 
Pacienţii au tendinţa de coliziune cu obiecte situate în stânga şi au 
o marcată preferință de a coti către dreapta şi nu către stânga astfel 
încât se pot rătăci pe drumul dintre un loc către altul. Ei au 
tendinţa de a neglija partea stângă atunci când copiază sau fac 
desene libere (fig. 3.5), deşi partea dreaptă poate fi desenată foarte 
bine. Scrisul poate fi înghesuit către dreapta, partea stângă a 
paginii rămânând nescrisă. Ei pot avea mari dificultăți în a cati, 
deoarece neglijează partea stângă a rândurilor sau a cuvintelor. 
Tulburarea este asociată, de obicei, cu hemianopsie stângă şi cu 


Ii) 

tulburări de sensibilitate în hemicorpul stâng. Nici unul dintre 
aceste deficite nu poate fi răspunzător în întregime de neglijarea 
unilaterală şi mulţi pacienţi care au una din aceste tulburări sau pe 
amândouă nu au şi neglijarea hemispaţiului. Pacienţii pot fi 
conştienţi de tulburare, dar incapabili de a o corecta. Lezarea 
lobului parietal inferior drept pare a reprezenta substratul anatomic 
cel mai obişnuit. O tulburare de atenție în partea stângă, ce poate 
merge până la neglijarea spaţiului, a fost, de asemenea, descrisă la 
pacienți cu patologie limitată la lobul frontal drept. Atunci când 
apare neglijare spaţială dreaptă, asociată unei leziuni parietale 
stângi, aceasta este numai într-o formă uşoară şi se recuperează 
rapid. Neglijarea poate să apară şi în vizualizarea ambientală. De 
exemplu, când o piață este descrisă cum este văzută dintr-un 
unghi, clădirile din partea stângă pot fi omise, aceleaşi clădiri sunt 
incluse în descrierea imaginii dintr-un unghi opus, atunci când ele 
vor fi deci în partea dreaptă. 

Nu toţi pacienții cu neglijare spaţială prezintă toate 
simptomele şi poate că neglijarea spaţială ar trebui supusă uni 
clasificări gnoseologice asemănătoare cu cea folosită pentru afazii. 


Apraxia privirii 


Aceasta este o inabilitate de a fixa ochii în direcția unui 
obiect care apare în câmpul vizual, în absența paraliziilor de 
oculomotricitate, atât mişcările globilor oculari cât şi reflexele 
oculocefalogire fiind normale. Apraxia privirii este, de obicei, 
asociată cu leziuni biparietale, şi cei mai mulţi pacienți au 
dezorientare vizuală. 


Dezorientarea vizuală 


Aşa cum a fost descrisă de Holmes, dezorientarea vizuală 
este o inabilitate de orientare către şi de localizare a obiectelor în 
spaţiu, folosindu-se numai văzul, deşi acuitatea vizuală şi câmpul 
vizual sunt nemodificate. Ea este, de obicei, asociată cu apraxia 
privirii şi lezarea ambilor lobi parietali . Aprecierea distanțelor, 
lungimii şi a dimensiunilor este greşită. Tatonările prin pipăit şi 
imposibilitatea bolnavilor de a fixa un obiect dau impresia că sunt 
orbi, dar ei pot recunoaşte corect obiectele şi pot indica în mod 
corect sursa sunetului. 


Sindromul Balint 


Acesta constă într-o combinaţie de apraxie a privirii şi 
dezorientare vizuală cu simultanagnozie, situaţie în care atenţia 
vizuală este limitată numai la un singur stimul dintr-o ambianță 
complexă. Pacienţii cu sindrom Balint au o inabilitate vizuală 
severă, astfel încât ei pot fi considerați aproape orbi. Leziunea 
corespunde, de obicei, unui infarct biparietal secundar unei 
ischemii în teritoriul vertebro-bazilar sau în teritoriul de frontieră 
între circulația vertebro-bazilară şi carotidiană. 


Memoria topografică redusă sau 
dezorientarea topografică 


Aceasta se datorează, de obicei, leziunii cerebrale bilaterale, 
care mu poate fi restrânsă la cortexul parietal. Pacienţii au 
incapacitatea de a-şi aminti sau de a descrie trasee ce le pot îi 
foarte familiare. De exemplu, ei se pot rătăci în propriile lor case 
sau în sate unde şi-au petrecut întreaga existență. Tulburarea este 
asociată, de obicei, cu alte trăsături ale modificărilor cognitive, dar 
ocazional pot exista în mod izolat, situaţie care se datorează unei 
leziuni restrânse la cortexul parietal posterior şi occipital drept. D 

astfel de leziune unilaterală poate provoca tulburări uşoare ale 
relațiilor topografice, ducând, de exemplu, la imposibilitatea 
bolnavului de a se orienta corect după o hartă, dar cu păstrarea 
abilității de a găsi şi de a descrie trasee. În anumite cazuri, 
imposibilitatea de a găsi trasee este parte dintr-o tulburare 
agnostică, astfel încât pacientul nu mai recunoaşte aspectele 
caracteristice ale peisajului şi nu le mai poate folosi pentru a se 
ghida. Aceasta se asociază, de obicei, cu prosopagnozia. 


Tulburări ale percepţiei vizuale 


Studii de laborator sugerează că pacienţii cu leziune de 
emisferă dreaptă posterioară au mai multe dificultăți cu 
discriminarea vizuală complexă decât cei cu leziuni similare ale 
emisferei stângi. Cu toate acestea, majoritatea pacienţilor cu 
tulburări de percepție vizuală identificabilă clinic au fie leziuni 
focale în ambele emisfere fie leziuni difuze. 


Dă 


Agnozia vizuală 


Agnozia vizuală este imposibilitatea de a identifica obiectele 
numai prin văz, deşi acuitatea vizuală şi funcţia corticală există, iar 
pacientul este capabil de a recunoaşte obiectele în cauză prin alte 
modalități senzoriale ca pipăitul sau auzul. Imposibilitatea 
recunoaşterii constă într-o anomie care poate fi luată drept afazie. 
Cu toate acestea, caracteristicile imposibilității de denumire în 
agnozia vizuală sunt diferite de cele din afazie. Anomia se 
limitează la obiectele prezentate vizual, erorile sunt în mod 
frecvent mai degrabă bizare decât confuzii semantice sau fonetice, 
aşa cum se întâmplă în afazie, iar modul de folosire a obiectelor nu 
poate fi descris prin. cuvinte sau mimat. Mai mult, pacientul 
oreşeşte în mod frecvent în a indica obiectul numit. În viața de zi 
cu zi, tulburarea de recunoaştere din agnozia vizuală duce la 
comportament anormal, ca, de exemplu, de a pune în ceai gem în 
loc de zahăr. 

Această descriere a agnoziei vizuale corespunde agnoziei 
vizuale “aperceptive" — o imposibilitate de a percepe obiectele sau 
de a le recunoaşte, ce se restrânge la percepţia vizuală. Ea este 
diferită de afazia optică, care este o tulburare anomică tipică, dar 
care se limitează la imposibilitatea de a denumi obiectele 
prezentate vizual, cu păstrarea posibilității de a le recunoaşte. 
Afazia optică se. datorează unei patologii localizate în partea 
posterioară a emisferei stângi şi tinde a fi asociată cu hemianopsie 
omonimă dreaptă, alexie şi anomia culorilor. 

Tulburările de percepție vizuală detectabile prin metode de 
laborator se asociază cu patologia focală a emisferei . drepte, 
posterior. Cu toate acestea, majoritatea pacienţilor cu agnozie 
vizuală au fie patologie de emisferă stângă posterioară cu 
hemianopsie homonimă dreaptă şi alte semne ale unui sindrom de 
deconectare posterioară (alexie cu anomia culorilor), fie patologie 
bilaterală. S-a descris, de asemenea, o agnozie vizuală "asociativă". 
În acest caz, tulburarea depăşeşte imposibilitatea recunoşterii 
obiectelor la prezentarea vizuală, până la o stare în care există o 
pierdere a recunoaşterii sau a semnificației obiectelor, asemănă- 
toare unei tulburări a memoriei semantice (a se vedea mai Jos). 


Prosopagnozia 


Prosopagnozia reprezintă imposibilitatea de a recunoşte 
persoane după fizionomia acestora sau după fotografii. Această 
tulburare este rară. Ea poate fi atât de severă, încât chiar rudele 
sau persoanele apropiate nu pot fi recunoscute până când nu 


vorbesc sau până când un anumit obiect de îmbrăcăminte al 
acestora nu este văzut. Tulburarea poate fi foarte invalidanță. La 
mulți pacienţi cu prosopagnozie leziunea este localizată, mai mult 
sau mai puţin simetric, în lobul temporal posterior şi în lobul 
parietal inferior al ambelor emisfere, mai ales ventromedial şi, de 
obicei, este posibil de demonstrat hemianopsia homonimă 
bilaterală. Cu toate acestea, există dovezi importante că emisfera 
dreaptă are un rol major în procesarea informaţiilor despre 
fizionomie şi prin intermediul RMN şi al tomografiei cu emisie de 
pozitroni a devenit clar că prosopagnozia poate fi asociată cu o 
patologie limitată la regiunea occipito-temporală dreaptă (nu şi 
stângă). 


Tulburări ale percepției corporale 
> 
Tulburările percepţiei corporale, cu excepția sindromului 
Gerstmann, afectează predominant membrele stângi, aşa după cum 


neglijarea vizuo-spaţială este un fenomen predominant stâng. 


Hemiasomatognozia 


Aceasta este o pierdere a aprecierii unei părți a corpului, de 
obicei partea stângă, ce provine din tulburări de funcționare ale 


lobului parietal contralateral. Pacienţii se pot plânge în mod 
spontan că o parte a corpului sau un membru nu mai este perceput 


ca fiind la locul lui sau că le-ar aparține. Acest simptom este de 
obicei de durată scurtă și se datorează epilepsiei, migrenei sau 


“unui atac ischemic tranzitor. Atunci când există o leziune | 
permanentă aceasta este de obicei situată în regiunea parieto- * 


tempoio-occipitală dreaptă. 
Neglijarea 


Neglijarea unei părți a corpului este o tulburare mai puțin 
tranzitorie. În forma sa cea mai completă, apare ca o aproape totală 
nerecunoaştere şi, ocazional, chiar ca o totală negare a existenței 
unei părți a corpului. Afectează aproape invariabil partea stângă şi 
se datorează unei leziuni extinse a emisferei drepte cu confuzie 
supraadăugată. Această tulburare este, de obicei, asociată cu 
hemiplegie. Poate exista anozognozie, care reprezintă negarea 
paraliziei ce afectează membrul afectat. Pacienţii pot fi convinşi că 
îşi pot mişca normal membrele paralizate şi par chiar a crede că şi 
pot demonstra acest lucru. Lipsa de apreciere este un factor ce face 
ca recuperarea unor pacienţi cu hemiplegie stângă să fie foarte 
dificilă. Pierderea somatosenzitivă severă, hemianopsia, apraxia 


“constructivă şi de îmbrăcare şi neglijarea vizuo-spaţială unilaterală 


sunt. frecvent asociate cu neglijare somatică unilaterală şi 
anozognozie. 


Apraxia de îmbrăcare 


Aceasta este o tulburare severă şi bizară. a abilității 
bolnavului de a se îmbrăca. Cel mai frecvent apăre în leziuni 
parietale drepte. Mulţi pacienți au şi apraxie constructivă, 
neglijare vizuală spaţială stângă şi hemiasomatognozie stângă. 
Pacienţii au mari dificultăţi în a potrivi obiectele de îmbrăcăminte 
la propriile părți corporale. Nu este numai o dezorientare 
dreapta/stânga şi faţă/spate. Există şi o mare nesiguranță în a 
aprecia unde şi cu ce se potriveşte articolul de îmbrăcăminte: de 
exemplu, pacientul poate încerca să tragă mânecile cămășii pe 
membrele inferioare sau să tragă pantalonii peste cap. 

Leziuni de lob frontal 


Leziunea de lob frontal produce în mod clasic o combinație 
de schimbare a personalității cu deteriorare intelectuală. Cu toate 
acestea, nu este neobişnuit ca leziuni extinse să fie prezente în 
lipsa unor semne sau simptome decelabile şi acesta este motivul 
pentru care tumori frontale ce cresc lent pot rămâne mute până 
când ating dimensiuni considerabile. Tulburări ale dispoziției şi 
caracterului includ euforia, impulsivitatea şi revolta cu aparent 
scăzută anxietate și fără preocupare pentru consecințele propriilor 
acțiuni. Astfel de dezinhibiţii pot să apară fără nici o altă dovadă a 
unor tulburări cognitive. Pacientul poate fi pe deplin conştient de 
propria dezinhibiție şi cu toate acestea nu este capabil să şi-o 
controleze. Prin contrast, tulburarea de personalitate poate induce 
un Status asemănător depresiei, cu scăderea inițiativei şi a 
spontaneității. 

Deteriorarea cognitivă este dificil de caracterizat, în special 
paraclinic. Pare a exista o abilitate scăzută pentru gândirea 
abstractă şi pentru planificarea comportamentului, luând în 
considerare experienţe trecute şi consecințe viitoare. Perseverarea, 
de mai multe tipuri, este frecventă. Pacienţii pot fi foarte distraţi și 
în imposibilitate de a se concentra sau de a-şi păstra atenţia asupra 
unei probleme mai mult timp. Aceasta produce o interferenţă 
aparentă cu memoria. Cu toate acestea, leziunea frontală nu 
produce amnezie în sensul strict, exceptând probabil leziunea de 
cortex cingulat bilateral. Pacienţii cu meningioame frontale mari 
pot fi dezorientaţi, hipokinetici şi apatici; ei au de obicei şi o 
presiune intracraniană crescută pe lângă leziunea care se extinde 
mult dincolo de lobii frontali. Leziunea restrânsă la ariile 
prefrontale ale emisferei stângi poate produce ceva asemănător 
unei afazii uşoare fără defect de pronunție sau parafazie. Este 
aparentă o pierdere a spontaneităţii limbajului fără dificultăți în 
alegerea cuvintelor potrivite şi fără tulburări de înţelegere şi poate 
include o marcată dificultate în "fluență” măsurată, de exemplu, 
prin abilitatea de a găsi cuvinte ce încep cu anumite litere. 


Amnezia 


Memoria nu este o funcţie unitară şi au fost recunoscute mai 
multe categorii. O clasificare utilă pentru scopuri clinice este dată 
în tabelul 3.4. 

Sisteme bine definite ale memoriei depozitează informaţia 
care poate fi accesată în mod conştient şi care include o 
componentă majoră a bazei de cunoaştere a individului, materialul 
poate fi verbalizat şi discutat. Sistemul pe termen scurt reține 
material pentru perioade de timp de ordinul secundelor sau, cel 
mult, al câtorva minute; de exemplu, acest sistem reține un număr 
de telefon din momentul în care a fost găsit în repertoar până în 
momentul în care a fost format şi poate fi apoi uitat. Sistemul pe 
termen lung reţine pentru perioade variabile până la restul vieţii. 
Este bine de împărțit sistemul de lungă durată în memorie 
semantică şi în memorie episodică. Prin memoria semantică se 
înțelege memorarea, de exemplu, a obiectelor, locurilor, 
cuvintelor, conceptelor etc. Memoria episodică este memoria 
evenimentelor, inclusiv a celor autobiografice. În mod evident, 
memoria episodică și cea semantică trebuie să fie legate 
îndeaproape. Cu toate că psihologii împart memoria în cea de 
lungă şi de scurtă durată, pentru scopuri practice este necesară 
identificarea unei categorii intermediare pentru acea memorie ce 
durează ore sau zile şi care are mare importanţă în viaţa de zi cu zi, 
dar care nu mai este apoi utilă şi în mod intuitiv nu mai este 
reținută pe termen lung, 

Memoria implicită este depozitul de informaţii care permite 
ca activitățile să fie duse la îndeplinire mai mult sau mai puţin 


automat fără o participare conştientă activă şi fără ca persoana să 
tie în mod necesar capabilă de a explica cum a procedat. Sistemul 
memoriei implicite include acele informații care determină 
răspunsurile reflex condiționate şi care permii executarea unor acte 
motorii complexe ca, de exemplu, plimbarea cu bicicleta. Este 
posibil într-o oarecare măsură să se descrie modul în care s-a 
executat o astfel de acțiune motorie complexă şi să fie supuse unei 
analize conştiente, dar este aproape imposibil ca acestea să fie 
exhaustive. 

Aceste sisteme ale memoriei depind de funcţionarea 
corespunzătoare a mai multor structuri corticale şi tulburarea de 
memorie de un tip sau altul este o trăsătură comună a multor boli 
cerebrale. Structurile mediale ale lobului temporal — reprezentând 
hipocampul, amigdala, girusul parahipocampic şi cortexul 
entorinal (fig. 3.6) — împreună cu fornixul, corpii mamilari, 
talamusul, în special nucleul dorsomedial și girusul cingulat, 
contribuie la un circuit neuronal (circuitul lui Papez) care este de 
importanță majoră în formarea unor noi achiziţii semantice și 
episodice, deşi depozitele se află probabil în alte părți ale 
neocortexului. Lezarea oricărei părți a acestui circuit produce o 
tulburare de memorie anterogradă, de exemplu, imposibilitatea 
formării de noi achiziţii începând din momentul instalării 
procesului patologic. Poate produce, de asemenea, o tulburare de 
memorie retrogradă manifestată prin imposibilitatea de a accede la 
date de memorie stocate, amintirile recente fiind mai susceptibile 
de a fi pierdute decât cele achiziționate mai demult. Acesta este un 
motiv de a presupune că leziuni ale talamusului (inclusiv corpii 
mamilari), aşa cum se întâmplă în sindromul Korsakoff, produc o 
perioadă mai lungă de tulburare retrogradă decât leziunea lobului 
temporal medial apărută după encefalita cu virus herpetic. O 
pierdere progresivă şi iniţial selectivă a memoriei poate apărea în 
numeroase boli cerebrale degenerative, inclusiv bolile Alzheimer şi 
Pick. Studierea pacienților cu aceste boli a dus la concluzia că cel 
puţin anumite depozite sunt localizate în neocortexul lobului 
temporal. Nu este clar dacă pierderea memoriei semantice este 
asociată cu pierderea memoriei episodice. 

Leziunile bilaterale ale oricărei părți din circuitul Papez 
provoacă un sindrom amnezic sever. În această situație, tulburarea 
de memorie anterogradă este atât de importantă încât noile achiziţii 
pot îi ținute minte doar pentru câteva secunde, cel mult câteva 
minute, şi atunci numai dacă nu se distrage atenția (memoria pe 
termen scurti este păstrată). Dincolo de acest scurt moment, noul 
material nu mai poate fi învăţat, nici evenimentele nu mai pot fi 
rememorate, cu excepţia că noi acţiuni motorii şi perceptuale mai 
pot fi învăţate (memoria implicită) fără ca cel cu amnezie să-şi mai 
poată aminti propria expunere la acea acţiune. De exemplu, 
pacientul nu îşi aminteşte că a văzut o persoană care a părăsit: 
încăperea în urmă cu 2-3 minute. Există de obicei şi amnezie 
retrogradă asociată, dar alte aspecte ale cunoaşterii sunt păstrate. 
Cauzele comune ale amneziei severe sunt prezentate în tabelul 3.5. 

Patologia ce implică circuitul Papez şi/sau neocortexul 
lobului temporal dintr-o parte a creierului tinde să producă o 
tulburare mai ales a memoriei verbale dacă leziunea este în stânga 
şi o tulburare nonverbală dacă leziunea este în dreapta. Un deficit 
al memoriei verbale face ca pacientul să aibă dificultăți în a-şi 
aminti ceea ce i s-a spus sau ceea ce a citit; el uită mesaje, nume şi 
conţinutul unei conversații, iar cititul încetează a mai fi o plăcere 
pentru că nu-şi mai poate aminti mai mult de câteva rânduri 
dintr-un paragraf. Această tulburare este în mod particular asociată 
cu lezarea hipocampului stâng şi poate reprezenta caracteristica 
unei tumori de lob temporal stâng. Tulburarea de memorie 
nonverbală datorită lezării lobului temporal medial drept este mult 
mai subtilă. Frecvent, simptomele sunt minime, dar defectul apare 
paraclinic, ca o dificultate în a-şi aminti materialul care nu poate fi 
cu uşurinţă verbalizat, ca, de exemplu, localizarea spaţială sau 
trăsăturile feţei. 

Fig. 3.6. Vedere medială a emisferei cerebrale (a) şi o secţiune coronală (b) 
care arată structurile cerebrale importante pentru memorie. 


Tabelul 3.4. Categoriile de memorie 
NIN 8 N RR E a UR MI RI E NE E CTT 

Explicită (declarativă) 
Pe termen scurt (operațională) 
Intermediară 
Pe termen lung 
Episodică 
Semantică 

Implicită (procedurală) 
Îndemânare motorie şi perceptuală 


Condiţionare clasică 
Amnezia traumatică 


Amnezia este frecventă după traumatisme craniene care suni 
suficient de severe încât să provoace pierdere de conşiiență. Durata 
amneziei posttraumatice (adică perioada de tulburare severă a 
memoriei anterograde) reprezintă perioada dintre producerea 
traumatismului şi redobândirea unei memorii "normale" continue. 
Ea include o perioadă de pierdere a conştienței şi perioada 
următoare de confuzie, poate de asemenea include o perioadă 
ulterioară în care comportamentul pare a fi normal, dar care nu 

poate fi reamintită în detaliu, ulterior. Durata amneziei posttrau- 
matice este unul dintre cele mai fidele indicii ale gravității 
traumatismului cranian. Atunci când durează mai mult de 24 de 
ore, traumatismul este considerat ca fiind sever şi poate exista 
lezare cerebrală permanentă. Durata amneziei retrograde este 
intervalul dintre traumatism şi ultima amintire clară dinaintea 
acestuia. În mod caracteristic, acest interval se restrânge încet, 
devenind tot mai scurt pe măsură ce timpul scurs de la traumatism 
creşte. Procesul de restrângere poate dura câteva luni, dar în cele 
mai multe cazuri pacientul păstrează doar o amnezie retrogradă 
finală de doar câteva secunde şi este mai mare doar la cei cu 
leziuni foarte grave. În mod ocazional, amnezia retrogradă conţine 
o "insulă" de memorie pentru evenimentele imediat anterioare 
lezării. În mod asemănător, amnezia postiraumatică conține 
intervale care sunt reținute parțial. 


Tabelul 3.5. Cauzele amneziei severe 


Alcoolul (psihoza Korsakoff) şi alte cauze de deficit de tiamină 
(inclusiv hrana necorespunzătoare, vărsăturile din sarcină, 
cancerul de stomac) ce duc la pierdere de celule în nucleii 
talamici dorsomediali şi în corpii mamilari 

Leziunea bilaterală temporală medială ce include encefalita cu herpes 
simplex şi alte encefalite limbice (inclusiv carcinomatoza non- 
metastatică), pierdere neuronală secundară anoxiei/ hipo- 
glicemiei/ convulsiilor severe, chirurgicală 

Degenerative: bolile Alzheimer şi Pick pot prezenta tulburări foarte 
grave de memorie cu deteriorare generală minoră 

Vasculare: infarctul talamic bilateral, infarctul hipocampic secundar 
ischemiei în teritoriul arterei cerebrale posterioare, infarctul 
bilateral al cortexului cingulat secundar rupturii de anevrism de 
arteră comunicantă anterioară 

Patologia învecinată ventricolului III: tumori (în special chisturile 
coloidale), meningitele cronice (în special cea TBC), 
neurosarcoidoza 


Amnezia globală tranzitorie 


Reprezintă o situație de amnezie care durează câteva ore, dar 
care uneori poate dura mai puţin, timp în care pacientul se 
comportă ca având amnezie severă. Noile achiziții mnezice nu pot 
fi expuse şi, ca într-o amnezie severă, materialul nou poate fi 
reținut doar pentru câteva secunde sau cel mult minute, cu condiția 
să nu i se distragă atenţia. Atacul este urmat în mod obişnuit de o 
aparent completă revenire a funcţiei mnezice, cu excepţia faptului 
că evenimentele care au avut loc în intervalul de timp respectiv nu 
pot fi reproduse (examinarea la 2-3 săptămâni după atac poate 
evidenția un deficit uşor de memorie verbală sau nonverbală, dar 
aceasta persistă numai ocazional mai mult de 6 luni). La instalarea 
atacului există amnezie retrogradă care poate acoperi o perioadă de 
câţiva ani, acest interval se restrânge în timpul atacului şi este 
descris ca fiind scurt imediat înaintea vindecării, dar după 
rezoluţia completă a atacului poate exista o pierdere permanentă ce 
acoperă un interval de aproximativ două ore dinaintea atacului. 
Pacientul este pe deplin conştient pe toată durata şi poate duce la 
îndeplinire acţiuni complexe ca, de exemplu, a şofa pe distanţe 
lungi în mod normal. De obicei, par a fi uşor confuzi şi agitați, 
repetând frecvent aceeaşi întrebare. Cei mai mulți pacienţi nu au şi 
alte semne neurologice, dar uneori există semne sugestive pentru o 
ischemie în teritoriul vertebrobazilar. Aceste atacuri tranzitorii de 
amnezie globală trebuie diferenţiate de “ automatismele din 
epilepsia temporală şi de amnezia psihogenă, un fenomen aproape 
identic este uneori descris ca o parte a unei crize migrenoase. 


ORGANIZAREA CREIERULUI ŞI TRĂSĂTURILE DISFUNCŢIILOR CEREBRALE 


Bibliografie 


Hodges, J.R. (1994). Cognitive assessment for clinicians. Oxford 
University Press. 


Rapur, N. (1988). Memory disorders in clinical practice. Butterworth, 
London. 


McCarthy, R.A. and Warrington, E.K. (1990). Cognitive 
neuropsichology: a clinical introduction. Academic Press, San 
Diego, CA. | 

Swash, M. and Oxbury, J. (ed.) (1991). Clinical neurology, vol.. pp. 
10-59, 71-81. Churchill Livingstone, Edinburgh. 


3.2. Sisteme motorii şi 
senzitive, mezencefalul şi 
trunchiul cerebral 


W. B. MATTHEWS 


(Traducere: loana Creţescu) 


Sistemul motor 


Neuronul motor periferic 


Unitatea motorie constă într-un număr de fibre musculare, 
mergând de la 100 pentru mușchii faciali până la 2000 pentru 
cvadriceps, care sunt inervate de o singură fibră motorie alfa 
rapidă. Acestea au originea în celulele mari din coarnele anterioare 
ale substanței cenușii ale măduvei spinării şi nucleii motori 
somatici ai nervilor cranieni şi sunt cunoscute sub denumirea de 
neuroni motori periferici. Pierderea funcţiei celulelor comului 
anterior sau întreruperea axonilor lor provoacă scăderea de forță 
sau paralizia muşchilor pe care îi inervează, cu pierderea reflexelor 
miotatice, dovedită prin hipotonie şi pierderea reflexelor 
osteotendinoase şi, dacă paralizia persistă, cu amiotrofie prin 
pierdere de țesut excitabil. Extinderea şi severitatea acestor semne 
variază cu distribuţia, viteza de instalare şi cu durata leziunii 
neuronale. Distrugerea acută a celulelor cornului anterior provoacă 
paralizia muşchilor inervaţi în întregime de segmentul interesat, 
dar mulți mușchi primesc fibre motorii de la mai multe segmente. 
Reducerea progresivă a numărului de celule din cornul anterior şi a 
axonilor lor nu produce la început scădere de forță sau amiotrofie, 
deoarece axonii ce supraviețuiesc "înmuguresc" şi inervează fibrele 
musculare lipsite de inervaţia proprie. Unitatea motorie gigantă ce 
rezultă este instabilă şi poate descărca spontan, realizând o 
fasciculaţie: o contracție scurtă, neregulată a unei părți dintr-un 
mușchi, vizibilă clinic. Aceasta este diferită de fibrilație, care 
reprezintă o contracție spontană a unei singure fibre musculare ce 
poate apărea în mușchiul denervat, dar care poate fi decelată 
numai electromiografic. Pentru nervul periferic, blocul de 
conducere reversibil este o modalitate frecventă ce determină 
paralizie temporară, fără fibrilaţie sau atrofie. 

Neuronul motor central 


Calea motorie descendentă principală provine din neuronii 
girusului precentral. Mişcările piciorului sunt controlate de 
neuronii de pe faţa medială a emisferelor, iar pe fața laterală de 
sus în jos se află ariile pentru membrul inferior, trunchi, braţ, 
mână, fața şi limbă, deşi nu există o demarcare rigidă a acestor 
centri. Axonii descendenţi converg în piciorul posterior al capsulei 
interne şi ocupă apoi treimea mijlocie a pedunculului cerebral. În 
punte fibrele sunt mai dispersate şi ele se concentrează din nou la 
nivelul piramidei (de la care provine si numele de tract piramidal) 
de pe fața anterioară a bulbului. Cele mai multe fibre se 
încrucişează la capătul distal al bulbului şi coboară prin coloanele 
laterale ale măduvei spinării. Numai o mică parte a fibrelor 
corticospinale fac sinapsă direct pe neuronii motori periferici, cele 
mai multe terminându-se pe interneuroni. 

O leziune acută şi completă a tractului corticospinal 
provoacă paralizie flască cu pierdere de reflexe osteotendinoase. 
O dată cu trecerea timpului sau printr-o leziune parţială ori 
progresivă, consecința caracteristică este deficitul spastic sau 
paralizia spastică. Scăderea forței este însoțită de o creştere a 
activităţii reflexe osteotendinoase. La membrul superior, scăderea 
de forță este de obicei mai evidentă la musculatura distală, dar 
mişcările în articulaţia şoldului pot fi afectate chiar atunci când nu 
se găseşte nici o altă modificare de forță la membrul inferior. 
Pierderea mişcărilor fine, mai ales ale degetelor, este de obicei mai 
evidentă decât scăderea de forță. Pentru multe mișcări complexe, 
ca mersul, secvența precisă şi normală a contracției şi relaxării 
muşchilor antagoniști se pierde. 

Rezistenţa crescută la mişcările pasive este mai evidentă la 
muşchii flexori ai brațului şi la mușchii extensori ai membrului 
inferior. În mod frecvent această rezistență este "în lamă de 
briceag", adică cedează brusc prin întinderea tendoanelor. 
Reflexele osteotendinoase sunt exagerate și contracția reflexă este 
observată şi în alți muşchi decât cei examinaţi. La membrul 
inferior, reflexul rotulian şi cel ahilian pot fi exagerate până la 
nivel de clonus, când menţinerea întinderii tendonului produce 
răspunsuri repetitive neexhaustive. Aceste semne sunt consecința 
eliberării activităţii reflexe medulare de sub efectele inhibitorii ale 
tractului corticospinal. 

Reflexele plantare normale constau în flexia tuturor 
degetelor la excitarea viguroasă a marginii laterale plantare. În 
reflexul de extensie, sau semnul Babinski, halucele face 
dorsiflexia şi celelalte degete se răsfiră în evantai. Acest răspuns 
este găsit în mod constant atunci când există leziune de neuron 
motor central, dar este mult mai puţin folositor în cazurile 
dubitabile, în care este consemnat ca echivoc. Semnul lui 
Hoftmann, obținut prin flexia şi eliberarea bruscă a falangei distale 
a mediusului, constă în flexia reflexă a tuturor degetelor. EL indică 
doar o creştere a activităţii reflexe şi nu este specific leziunii de 
neuron motor central. 

O caracteristică bizară a leziunilor de neuron motor central 
reprezintă pierderea anumitor reflexe cutanate. Reflexele 
abdominale superficiale, obținute prin excitarea pielii în fiecare 
cadran, sunt cele mai bine cunoscute, deşi variabile, în special 
după vârsta medie, dar pierderea lor unilaterală reprezintă în mod 
ocazional un semn valoros. | 

Spasticitatea membrului inferior în extensie contribuie la un 
sprijin efectiv la mers. În bolile progresive spinale apare, cu toate 
acestea, o creştere a tonusului musculaturii flexoare. Spasmul 
muşchilor, frecvent dureros, duce la flexie permanentă a şoldului şi 
genunchiului, la disconfort postural, nemaiputând fi folosit nici un 
reziduu de forță. 

În teritoriul nervilor cranieni, o leziune de neuron motor 
central provoacă, de obicei, disfagie şi dizartrie numai pentru 
câteva zile. Leziunile bilaterale provoacă semne permanente cu 
mişcări lente ale limbii şi, uneori, un reflex mandibular exagerat 
provocat de percuţia obrazului cu gura pe jumătate deschisă. 
Această situaţie este cunoscută ca paralizie pseudobulbară pentru a 
o distinge de paralizia bulbară dată de suferința neuronului motor 
periferic. Este frecvent însoțită de spasticitate uşoară a membrelor, 
echilibru nesigur şi o mare labilitate emoțională. 

Paralizia facială de tip neuron motor central diferă prin mai 
multe aspecte de cea nucleară sau periferică. Musculatura părții 
superioare a feței este parțial sau complet cruțată, din cauza unui 
control cortical bilateral. Mişcările emoţionale pot fi afectate când 
mișcările voluntare sunt virtual nemodificate. 


Simptome 


Pacientul se plânge de scădere de forță iar atrofia provenind 
din leziuni de neuron motor periferic este de obicei greu de 
interpretat, deşi distribuția acestora trebuie determinată cu 
precizie. Slăbirea centurii pelviene poate duce la instabilitate. 
Acuza inițială în leziunea de neuron motor central poate fi 
pierderea abilității de folosire mai degrabă decât scăderea de forţă. 
Dacă spasticitatea este marcată, degetele de la picioare, fixate în 
flexie, pot împiedica mersul după cum pot exista căderi bruşte prin 
scăderea tonusului extensor. În toate formele de scădere a forței 
musculare, bolnavul poate acuza (înşelător pentru medic) senzația 
de amorțeală, ceea ce reflectă dificultatea distincției subiective 
între pierderea senzaţiei şi pierderea forței musculare, familiară 
însă pentru oricine a suferit o anestezie dentară. 


Alte sisteme implicate 


Conceptul de neuton motor central şi periferic este o 
aproximaţie clinică folositoare care a rezistat testului timpului, dar 
care aduce puţine detalii despre complexitatea inițierii şi 
controlului mișcărilor voluntare şi automate. Fibrele fuzimotorii 
mici provenind din substanța cenuşie a măduvei nu sunt direct 
implicate în mişcare dar reglează sensibilitatea  fusurilor 
musculare. Sincronizarea şi precizia tuturor formelor de mişcare 
este controlată mai ales prin input-ul provenit de la aceste organe 
senzitive complexe. Mişcarea este profund influențată atât de 
cerebel cât şi de sistemul motor extrapiramidal. Consecințele 
bolilor acestor structuri pot fi recunoscute, dar modalităţile prin 
care ele îşi exercită controlul rămân încă obscure. 


Sistemul senzitiv 


Aferenţele provenind de la piele, muşchi, tendoane şi 
articulații iau naștere din. terminaţii adaptate specific pentru a 
răspunde la stimuli corespunzători, precum şi dintr-o reţea 
nespecifică de terminații nervoase cutanate. În context clinic, 
anatomia căilor senzitive este de maximă relevanţă. 

Fibrele aferente de la membre sunt formate de o ramură a 
axonilor neuronilor din ganglionii rădăcinii posterioare, cealaltă 
ramură axonală intră în măduva spinării. Nervii cranieni somatici 
senzitivi sunt organizați în mod asemănător cu ganglioni 
echivalenți în nervii V şi IX. Fibrele rădăcinii posterioare a 
nervului spinal intră în măduvă unde, multe dintre ele, aparent 


răspunzătoare de activitatea reflexă formează sinapse cu 
interneuronii sau cu celulele cornului anterior. Calea aferentă 
principală se împarte în: I) axonii răspunzători în principal de 
simțul postural şi cu unele aspecte ale simțului tactil şi, probabil, 
cu simţul vibrator, trec în cordoanele posterioare de aceeaşi parte a 
măduvei spinării către nucleii coloanelor dorsale din bulb de la 
care pleacă axoni senzitivi secundari care se încrucişează și acced 
în lemniscul medial către talamus, II) fibrele răspunzătoare pentru 
durere şi senzaţia termică fac sinapsă în coamnele posterioare şi 
axonii căji secundare urcă pe aceeaşi parte câteva segmente, 
înainte de a se încrucişa în centrul măduvei şi de a trece în 
cordoanele laterale ca fascicule spinotalamice. Calea senzitivă se 
continuă către girusul postcentral şi către o arie largă din partea 
posterioară a emisferelor cerebrale. Multe fibre aferente conduc 
informaţii care nu se conștientizează dar care au legătură cu 
activitatea seflexă sau cu calea aferentă către cerebel.. 

Fibrele aferente ale nervului trigemen fac sinapsă în nucleul 
din punte dar şi în nucleul descendent care se extinde către 
măduva cervicală. Axonii secundari incrucişează linia mediană și 
acced cu tracturile spinale în talamus. 

Pierderea de sensibilitate prin întreruperea unui nerv 
periferic sau a unei rădăcini posterioare afectează toate modurile 
de sensibilitate. Cu toate acestea, secţionarea unei singure rădăcini 
posterioare poate să nu ducă la pierderea de sensibilitate 
decelabilă, datorită supleerii de la rădăcinile învecinate. În mod 
asemănător, aria de pierdere a sensibilităţii provenită dintr-o 
leziune periferică de nerv va fi mult mai restrânsă decât distribuția 
întreagă a nervului. În cadrul sistemului nervos central, separarea 
tracturilor senzitive în măduva spinării atrage o pierdere selectivă 
a diferitelor moduri de sensibilitate. Durerea și simțul termic vor fi 
scăzute când este lezat tractul spinotalamic, în timp ce lezarea 
coloanelor posterioare atrage pierderea simțului postural. Simţul 
tactil este distribuit ambelor căi, cel implicat în atingere (gâdilat) 
trecând prin fasciculele spinotalamice. Sensibilitatea vibratorie, 
atât de importantă pentru neurolog, se crede a fi condusă prin 
cordoanele posterioare, dar este atât de frecvent scăzută izolat încât 
există loc pentru îndoieli. 

Leziunile cortexului parietal pot duce la pierderea tuturor 
formelor de sensibilitate, inclusiv a durerii, dar uneori există 
pierdere severă a sensibilităţii discriminative cu păstrarea 
aprecierii modalităţilor simple. 


Simptome 


Acuzele datorate tulburărilor sistemului senzitiv sunt în mod 
frecvent dificil de interpretat. Pierderea senzaţiilor tactile poate iii 
destul de evidentă, bolnavii acuzând că nu mai simt solul cu 
piciorul sau nu mai apreciază temperatura apei la baie, dar alte 
simptome senzitive sunt mai greu de atribuit unui anumit mod de 
sensibilitate, şi distincția dintre simptome pozitive şi negative este, 
de asemenea, dificilă. Obişnuitele parestezii, "furnicături", pot 
rezulta aparent din leziuni ale căilor senzitive aflate la orice mvel. 
Acuza că membrul afectat este prea mare sau că "nu îmi aparține”, 
de obicei, dar nu întotdeauna, indică pierderea simțului postural, 
iar când mâna este cea implicată, atunci senzaţia este de 
“inutilitate”. Senzaţia de a avea un bandaj strâns în jurul piciorului 
este acuza obişnuită a pacienţilor cu leziuni ale cordoanelor 


posterioare medulare. 


Pierderea sensibilităţii proprioceptive duce la ataxie 
senzitivă. Dificultatea în menţinerea ortostaţiunii este mult mărită 
dacă este pierdută şi informaţia provenită prin văz, ceea ce la 

examinare determină apariţia semnului Romberg, ce constă în 
cădere la statul în picioare cu picioarele lipite şi cu ochii închişi, şi 
cu imposibilitatea bolnavului de a se plimba afară după căderea 
întunericului. 

Durerea poate proveni din boli ale sistemului nervos 
periferic si, mai rar, ale sistemului nervos central. Compresia unui 
nerv periferic sau, în particular, a unei rădăcini dorsale, poate 
provoca parestezii şi durere în teritoriul de distribuţie a fibrelor 
senzitive. Durerea cu caracter ciudat, sâcâitor, de arsură poate 
proveni din leziuni ale tractului spinotalamic din măduva spinării 
şi trunchiul cerebral, iar durerea asemănătoare, şi chiar mai 
persistentă, cu disestezie, sau modificarea neplăcută a senzaţiei 
tactile la stimulare, provine din leziuni talamice. Durerea din 
leziunile corticale este de obicei episodică şi este un simptom al 
epilepsiei focale senzitive. 


Leziuni subcorticale: capsula internă, 
mezencefalul și trunchiul cerebral 


Capsula internă 


În capsula internă fibrele motorii descendente sunt 
condensate într-un spaţiu mic, imediat anterior spațiului îngust 
similar al fibrelor ascendente. Leziuni relativ mici în această zonă 
pot provoca hemiplegie severă a membrelor de partea opusă, iar 
gradul de pierdere a sensibilităţii depinde de extinderea leziunii. 


Mezencefalul 


Printre aglomerările de tracturi şi nuclei ai mezencefalului, 
cele care pot fi cel mai uşor identificabile şi care contribuie la 
simptomatologia leziunilor din această zonă sunt tracturile 
descendente corticospinale şi corticobulbare, nucleii nervilor 
cranieni II şi IV, substanța reticulată şi, oarecum speculativ, 
nucleul roşu. Pedunculii cerebeloşi superiori din proximitate pot fi 
de asemenea implicați. Un număr de sindroame au căpătat 
eponime care ajută la exprimare concisă. 

Sindromul Weber este o paralizie de nerv III cu hemiplegie 
contralaterală şi rezultă din leziunea pedunculului cerebral ce 
cuprinde nervul [II la ieşirea din creier. Sindromul Benedikt este o 
paralizie de nerv III cu mişcări involuntare ale membrelor opuse şi 
este considerat a fi rezultatul unei leziuni de nucleu roşu. 

Un semn caracteristic de implicare a mezencefalului superior 
este sindromul Parinaud, care, în forma sa completă, constă în 
paralizia privirii de verticalitate şi a convergenţei. În forma 
vestigială, pierderea privirii de verticalitate este caracteristică unei 
creşteri a presiunii intracraniene cu deplasarea în jos a 
mezencefalului. 

Leziunile substanţei reticulate sunt considerate a fi 
responsabile de tulburări ale stării de conștiență şi, de asemenea, 
de mutismul akinetic în care pacienții nu execută nici o mișcare 
voluntară cu excepția mișcărilor globilor oculari. 


Puntea și bulbul 


Puntea şi bulbul conţin nucleii nervilor cranieni V şi XII, 
conexiuni cerebeloase importante şi căi motorii, senzitive şi 
autonome. Localizarea precisă a leziunilor este uneori posibilă prin 


studierea îndeaproape a semnelor clinice şi prin cunoaşterea 
profundă a anatomiei, dar procesele patologice nu afectează 
întotdeauna zone bine delimitate ce apar în diagramele didactice. 
Leziuni bilaterale, asimetrice şi discontinue pot produce semne 
foarte variabile. 

Sindromul lateral bulbar al lui Wallenberg este relativ 
obişnuit, el include disfagie şi dizaririe (nucleii IX şi X), vărsături 
şi sughiț (nucleul ambiguu) şi vertije (nucleii vestibulari) 
împreună cu ataxia cerebeloasă a membrelor de partea leziunii 
(peduncul cerebelos inferior), sindromul Horner ipsilateral (fibre 
autonome descendente), pierderea sensibilităţii termoalgice a feței 
de partea leziunii (nucleul nervului V) și a membrelor de partea 
opusă (lemniscul lateral). Nu există scădere de torță musculară 
dacă tracturile piramidale nu sunt atinse. 

Sindromul medial bulbar este rar şi constă în scăderea de 
forță musculară cu pierderea sensibilităţii posturale a membrelor 
de partea opusă leziunii (tractul piramidal şi lemniscul medial) şi 
paralizie ipsilaterală a limbii (nucleul nervului XII). 

Leziunile laterale din punte dau naştere la implicare 
ipsilaterală de nervi cranieni cu paralizie sau pierderea de 
sensibilitate de partea opusă, ca în sindromul Millard-Gubler cu 
paralizie de nerv VI şi VII şi cu hemiplegie contralaterală. În 
sindromul Foville se adaugă paralizia privirii conjugate de partea 
leziunii. O leziune acută a punţii, plasată central, duce la o comă 
cu pupile miotice, punctiforme. 

Anumite semne ale patologiei de trunchi cerebral pot apărea 
izolate sau împreună, ca dovezi ale unor boli extinse. O 
oftalmoplegie interucleară, în forma sa obişnuită, constă în 
imposibilitatea adducției ochiului în privirea conjugată către una 
sau ambele părți, dar cu păstrarea convergenței, ceea ce indică 
faptul că dreptul intern nu este afectat dar nu poate acționa 
simultan cu dreptul extern contralateral. Aceasta provine dintr-o 
leziune a fasciculului longitudinal medial ce leagă nucleii nervilor 
II şi VI. 

Situația neobişnuită a miocloniilor palatine este asociată 
degenerării nucleului dentat ipsilateral din cerebel şi a olivei 
bulbare inferioare contralaterale. Vălul palatin se contractă 
aproape ritmic, o dată sau de două ori pe secundă, uneori cu un clic 
perceptibil. 

Sindromul „locked-in“ rezultă din întreruperea fibrelor 
descendente şi ascendente lungi din trunchiul cerebral. Cum nu 
sunt posibile nici vorbirea nici mişcările membrelor, ar fi de 
presupus că starea de conştiență este abolită, dar nu este aşa, şi 
astfel de pacienți învaţă să comunice folosind mişcări ale globilor 
oculari. Acest sindrom diferă de mutismul akinetic unde, deși 
mişcările globilor oculari sunt posibile, nu este posibilă 
comunicarea prin intermediul acestora. 

3.3. Structurile subcorticale — 
cerebelul, talamusul și 
ganglionii bazali 


N. P. QUINN 


(Traducerea: oana Creţescu) 


Creierul uman este atât activ cât şi reactiv, nu numai la 
stimuli exteriori dar, prin mecanisme „feed-back“, şi la propriile 
sale reacții. Complexitatea acestor operaţii necesită subspecializări 
în cadrul sistemului nervos, în așa fel încât o sumă de aferenţe să 
poată fi integrată semiautomat și în mare parte subconştient, 
eliberând conştiența pentru alte activităţi. Acestea sunt sarcinile 
cerebelului şi ale majorităţii nucleilor care constituie talamusul şi 
ganglionii bazali. Acest capitol va trata anatomia, funcţionarea, 
interconexiunile şi aspectele clinice ale acestor structuri. 


Cerebelul 


Structură și funcţie 


Cerebelul ocupă cea mai mare parte a fosei posterioare, între 
tentorium rostral şi foramen magnum caudal, întinzându-se dorsal 
de puntea inferioară şi bulb, de care este separat prin ventriculul 
IV. Supleerea sanguină este asigurată de circulația posterioară prin 

„arterele cerebeloase superioară, anteroinferioară şi postero- 
inferioară. Există mai multe posibilități de clasificare a părților 
componente, pentru fiecare existând "regula celor trei”. Cerebelul 
poate fi împărțit în: (1) cortex, (2) nuclei intrinseci şi (3) substanța 
ulbă interpusă. Cortexul are trei straturi celulare: de la suprafață 
către profunzime acestea sunt (1) stratul molecular, (2) stratul 
celulelor Purkinje şi (3) stratul celulelor granulare. Unicele celule 
eferente ale cortexului sunt celulele Purkinje. Aferenţele către 
cortexul cerebelos cuprind atât fibrele agăţătoare cât şi fibrele 

" mușchioase. Primele fac sinapsă direct cu celulele Purkinje. Cele 
din urmă fac sinapsă cu celulele granulare din stratul trei, ale căror 
axoni ajung în stratul unu unde formează fibre paralele care fac 
sinapsă cu dendritele celulelor Purkinje ce provin din stratul doi. 

Cerebelul mai poate fi împărțit în: (1) arhicerebel (lobul flo- 
culonodular) cu numeroase conexiuni vestibulare, (2) paleocerebel 
(lobul anterior) cu importante conexiuni medulare şi (3) neo- 
cerebel (posterior, cel mai mare lob) cu conexiuni de la cortexul 
cerebral, prin punte. O modalitate asemănătoare de a împărți 
vermisul medial, emisferele laterale ale cerebelului şi nucleilor 
intrinseci în "unități" funcționale este următoarea: 

1) zona vermiană, cuprinzând nucleii fastigiali şi zona de 
mijloc, unică, a cerebelului proiectează fibre în nucleii vestibulari 
şi controlează mai ales postura axială, tonusul, echilibrul şi 
locomoţia; 

2) zonele paravermiene ce cuprind nucleii globos, embo- 
liform şi cortexul cerebelos corespunzător, proiectează eferențe 
prin nucleul roşu contralateral şi alți nuclei ai substanţei reticulate 
pentru a influenţa tonusul membrelor, ipsilateral, 

3) zonele laterale, cuprinzând nucleii dințați şi cortexul 
cerebelos lateral, proiectează fibre prin talamusul contralateral 
către cortexul motor pentru a influența coordonarea motorie 
ipsilaterală. 

Funcţia integrativă a cerebelului este evidentă prin aceea că 
fibrele aferente (fig. 3.7) sunt mai numeroase decât cele eferente, 
cu o raţie de aproximativ 40 la 1. Conexiunile străbat cei trei 
pedunculi cerebeloşi, cei doi inferiori predominant aferenți şi cel 
superior predominant eferent: 

1) pedunculul cerebelos inferior (corpul restiform) cuprinde 
fibrele spino - vestibulo - şi olivocerebeloase şi aferențele de la alți 
nuclei bulbari (precerebeloşi); 

2) pedunculul cerebelos mijlociu (brachium pontis) cuprinde 
fibrele aferente majore de la nucleii pontini responsabili de 
integrarea unor numeroase aferențe provenite din toate ariile 
cortexului cerebral; 

3) pedunculul cerebelos superior (brachium conjunctivurm) 
conține puţine fibre spinocerebeloase aferente, dar cea mai mare 
parte a volumului său conţine fibre eferente cerebeloase care îşi au 
originea în nucleii cerebeloşi intrinseci şi merg în sus către nucleul 
roșu contralateral sau către talamus în principal pentru a influența 
circuitele neuronale talamocorticale şi pe cele corticospinale. Alte 
eferențe cerebeloase merg la nucleii vestibulari şi la nucleii din 
substanța reticulată pontină şi bulbară. Aceste eferențe spre 
trunchiul cerebral oferă acces către tracturile rubrospinal, 
vestibulospinal si reticulospinal. 


Aspecte clinice 


Există mai multe teorii asupra funcţiilor principale ale 
cerebelului şi anume: 

1) poate acţiona ca un dispozitiv temporal ce controlează 
durata şi latenţa activității musculare; 

2) poate acţiona ca un dispozitiv de învăţare, stabilind 
circuite pentru repetarea unor mişcări realizate în prealabil, 

3) poate acţiona ca un coordonator ce armonizează și 
gradează corect contribuţia diferitelor arii cerebrale pentru 
realizarea unei anumite mișcări intenționate. 

Simptomele şi semnele ce rezultă din leziuni ale cerebelului 
sau ale conexiunilor sale la om se bazează pe observaţiile din 
traumatisme (mai ales cele prin arme de foc), tumori, accidente 
vasculare şi boli degenerative sau demielinizante;, o leziune 
cerebeloasă pură este în mod progresiv mai puţin probabilă în 
ordinea enumerată mai sus. 

Leziunile mediane vermiene provoacă ataxia trunchiului, 
frecvent neasociată cu ataxia membrelor. Mersul este cu bază largă de 
susţinere şi în mod special nesigur la întoarcere bruscă sau la mersul pe 
vârfuri ori pe călcâie. Aceasta poate fi uneori greu de deosebit de 
tulburarea de mers indusă de hidrocefalia secundară, aşa cum apare ea 
ca o aparentă "ataxie cerebeloasă" la pacienţii cu tumori cerebeloase. 
Tratamentul neurochirurgical paliativ cu şunt ventricular se face uneori 
fără posibilitatea ablaţiei tumorale în sine. Pacienţii cu tumori frontale 
mari pot, de asemenea, prezenta un mers aparent ataxic, ceea ce a dus 
la efectuarea greşită a unui număr mare de craniotomii posterioare 
înainte ca neuroimagistica să fie disponibilă. Pacienţii pot fi nesiguri 
pe picioare din multe motive, printre care doar unul este ataxia, astfel 
încât termenul de mers nesigur este de preferat atunci când există dubii. 
Leziunile emisferice cerebeloase unilaterale pot provoca devieri sau 
căderi ipsilaterale. Spre deosebire de ataxia senzitivă, ataxia 
cerebeloasă nu este agravată de închiderea ochilor. Pacienţii cu leziune 
cerebeloasă pură pot folosi în mod inadecvat cuvântul "ameţeală”. Dacă 
Îi se dau posibilități de alegere, pacienții cu leziune de trunchi cerebral 
sau vestibulară afirmă a fi "amețiți la cap”, iar cei cu leziune 
cerebeloasă afirmă frecvent a fi "ameţiți la picioare”. În mod general, 
pacienţii ataxici au mai multe dificultăţi la coborârea scărilor, iar cei Cu 
scădere de forță musculară la urcarea scărilor. . 

Boli ale emisferelor cerebeloase sau ale tracturilor eferente 
provoacă frecvent ataxia membrelor, care este de fapt un amalgam 
de mai multe componente. În primul rând, poate exista dismetrie 
(defect de atingere a țintei sau de depăşire a ei) evidenţiată la 
membrele superioare prin proba indice-nas sau la membrele 
inferioare prin proba călcâi-genunchi. În al doilea rând, există o 
modificare de forță, frecvenţă şi ritm, cunoscută ca 
disdiadocokinezie. Aceasta poate fi mai bine evidențiată cerând 
pacientului să bată tactul cu palma pe mâna examinatorului sau pe 
masă, se produc ruperi ale ritmului, ale mişcărilor regulate 
decelate de examinator tactil sau prin sunet ("ascultând 
cerebelul"), examinatorul ținând ochi închişi. Al treilea element 
este tremorul intențional. Multe persoane care pretind a avea un 
astfel de tremor, în mod real nu îl au, principala eroare provenind 
din folosirea acestui termen pentru a descrie un tremor care apare 
sau se accentuează la sfârşitul mişcării. Astfel, multe feluri de 
tremor postural sunt dependente de poziție, iar unele se 
vizualizează doar atunci când mâinile menţin o poziție dată, mai 
ales întinse ori menținute în faţa nasului. Alte feluri de tremor 
non-cerebelos pot fi prezente, sau pot să apară în timpul acțiunii 
(tremor de dcţiune sau kinetic). Numai dacă există şi semne 
adiționale de disfuncţie cerebeloasă descrise anterior este 
justificată folosirea termenului de tremor intenţional.Astfel de 
tremor trebuie să se accentueze în timpul mişcării de la inițiere la 
finalizare. O formă particulară de tremor poate fi produsă de 
leziuni plasate strategic într-o mică zonă dintre cerebel, mezencefal 
şi subtalamus. Astfel de tremor "rubral” (sau de mezencefal sau 
peduncular) combină tremorul de repaus cu tremorul postural şi cu 

Fig. 3.7. Diagramă simplificată care arată 
principalele aferenţe ale cortexului cerebelos şi ale 
nucieilor cerebeloși intrinseci. Aferenţele prin 
fibrele  muşchioase (stânga) şi prin fibrele 
cățărătoare (dreapta) ajung atât la cortexul 
cerebelos cât şi la nucleii intrinseci. 


un tremor intenţional sau de mişcare. În sfârşit, orice apreciere 
referitoare la ataxia membrelor poate fi făcută numai după ce se 
iau în considerare orice scădere de forță musculară, pierdere 
senzitivă, akinezie sau apraxie, ce pot coexista. 

Dizartria cerebeloasă se poate manifesta frecvent doar ca 
pronunție nedesluşită, ca într-o intoxicație. Cu toate acestea, în 
plus, unii pacienţi pot avea limbaj scandat sau exploziv, datorat 
inabilității de a modula corespunzător frecvenţa, ritmul şi forța 
articulării verbale, Dizartria însoţeşte de obicei leziunile de 
vermis, ale întregului cerebel sau ale conexiunilor acestuia, dar 
poate lipsi dacă este implicată o singură emisferă. Deşi leziunile 
cerebeloase pot cu certitudine face reversibilă hipertonia datorată 
altor cauze, rămâne încă un fapt controversat dacă la om ele produc 
hipotonie. Cu toate acestea, reflexele osteotendinoase rotuliene pot 
deveni pendulare, fără ca aceasta să se datoreze în mod special 
hipotoniei. Leziunile cerebeloase pot provoca de asemenea 
fenomenul de „rebound“ rezultat din ineficiența mecanismului de 
amortizare a unor mişcări tonice atunci când forța opusă acesteia 
este brusc înlăturată (ca în proba Stewart-Holmes). 

Mişcările globilor oculari sunt frecvent anormale în bolile 
cerebelului şi ale conexiunilor sale. Următoarele anomalii pot fi 
observate: nistagmusul poziţional, mişcările sacadate ale globilor 
oculari, urmărirea vizuală sacadată (oscilații macrosacadice), 
defecte ale reflexelor vestibulo-oculare, „skew deviation“”. 
Prezenţa diplopiei implică, de obicei, o suferință adițională în afara 
celei cerebeloase propriu-zise. 


€ În literatura medicală românească se foloseşte termenul din limba engleză 
şi nu îraducerea lui (deviaţie oculară piezişă) n.t. 

Talamusul 


Structură şi funcţii 


Cele două structuri talamice sunt aşezate la capătul rostral al 
trunchiului cerebral, părțile lor mediale fiind separate prin 
ventriculul a! III-lea, dar frecvent fuzionate prin masa intermedia. 
.. Supleerea sanguină provine din circulația posterioară prin arterele 
cerebrale posterioare şi perforante din porțiunea terminală a arterei 
bazilare. Talamusul constituie cea mai mare masă nucleară din 
diencefal (celelalte fiind hipotalamusul şi subtalamusul) şi ocupă o 
poziţie strategică atât anatomic cât şi funcțional. 

Structura talamusului, complexă, este în mod suplimentar 
confuză prin existenţa diferitor nomenclaturi (cea folosită aici este 
cea a lui Walker). În linii mari, există trei grupuri nucleare 
talamice (anterior, medial şi lateral). Grupul lateral este împărţit în 
masele laterală şi ventrală, fiecare conţinând un număr de nuclei. 
Masa celulară ventrală laterală este principala regiune unde se 
termină aferențele somatosenzoriale. 

Talamusul primeşte aferențe de la cortexul cerebral, 
tracturile senzitive, ganglionii bazali şi cerebel. Aproape toate 
eferențele sale sunt îndreptate către cortexul cerebral, fie sub 
forma unor circuite reciproce fie a unei bucle mai complexe (a se 
vedea mai jos) de la cortex prin alte structuri subcorticale la 
talamus şi înapoi la cortex, dar există doar o mică eferență către 
striatum. 


Aferenţele talamice 
Aferențe somatice şi viscerale 


Aferențele somatice şi viscerale ale corpului trec prin 
lemnisculul medial şi tractul spinotalamic către nucleul ventral 
posterolateral caudal (VPLc), unde părţile inferioare ale corpului 
sunt reprezentate lateral, iar cele superioare medial. Aferenţele de 
la față (prin tracturile trigeminotalamice) trec chiar mai medial 
către nucleul ventral posteromedial (VPM). Reprezentarea 
somatotopică este menţinută în toate conexiunile până la cortexul 
parietal în forma homuncusului senzitiv, cu membrele inferioare 
proiectate medial iar cele superioare şi fața spre convexitate. 
Aferențe ale gustului ajung în nucleul ventral posteromedial 
parvocelular (VPMpc), iar aferenţele auditive şi vizuale ajung în 
ganglionii geniculați mediali şi respectiv laterali. 


Aferenţe de la ganglionii bazali 


Globul palid medial (GPM) proiectează în nucleul 
centromedian (CM), în nucleul ventral anterior parvocelular 
(VApc) şi în nucleul ventral lateral oral (VLo) şi medial (VLm), 
iar omoloaga sa, substanța neagră pars reticulata (SNr) în nucleul 
mediodorsal (MD) -şi nucleul ventral anterior magnocelular 
(VAmc). 


Aferenţe de la cerebel 
Aferenţe de la nucleii cerebeloşi intrinseci urcă spre nucleul 


ventral lateral caudal (VLc), către nucleul ventral posterolateral 
oral (VPLo) şi zona x adiacentă. 


Eferenţele talamice 


Toţi nucleii talamici proiectează în cortexul cerebral, cu 
excepția unor eferențe de la complexul nuclear intralaminar 
centromedian- parafascicular către striatum. 


Aspecte clinice 


Din cele de mai sus rezultă că, în funcție de nucleii 
implicaţi, leziunile talamice pot influența atât funcţia senzitivă cât 
şi cea motorie, iar uneori pe amândouă. Cel mai frecvent, un 
infarct sau o hemoragie (10-15% din toate hemoragiile 
intracerebrale sunt hemoragii talamice) provoacă pierderea sau 
scăderea contralaterală a sensibilităţii. Un mic infarct lacunar în 
nucleu ventral posterolateral poate duce la un ictus pur senzitiv, 
ocolind uneori fața. O leziune mai mare poate provoca sindromul 
talamic Dejerine-Roussy, în care o hemiplegie uşoară, tranzitorie 
este însoțită de o pierdere persistentă a sensibilităţii superficiale şi 
profunde, hemiataxie uşoară şi astereognozie. Acestea sunt în mod 
obişnuit însoțite de mişcări coreoatetozice şi durere severă, 
persistentă, paroxistică, de partea hemiplegică. În forma uşoară, 
mişcările pot fi coreoatetozice prin deaferentarea; în forma gravă, 
ele sugerează că leziunea se poate extinde dincolo de talamus 
pentru a implica şi conexiunile ganglionilor bazali. O hemiplegie 
importantă şi persistentă sugerează fie o leziune talamică mare, ce 
implică şi capsula internă, fie posibilitatea unei leziuni primare 
capsulare şi nu talamice. O formă particulară de afazie subcorticală 
a fost descrisă în leziunile talamice. 

În sfârşit, leziunile chirurgicale sunt uneori plasate stereotaxic în | 
nucleul ventral lateral caudal (cunoscut şi ca nucleul ventral | 
intermediar - Vim în nomenclatura lui Hassler) pentru a ameliora 
tremorul din boala lui Parkinson sau tremorul benign esențial şi de 
asemenea rigiditatea (dar nu şi akinezia) din prima situaţie. Este 
eficientă şi stimularea electrică cronică a aceleiaşi arii. 


Ganglionii bazali 
Structură şi funcţie 


Nu există o înțelegere unanimă asupra a câți dintre nucleii 
subcorticali trebuie incluşi în categoria ganglionilor bazali şi a 
sistemului motor extrapiramidal. Cu toate acestea, există un acord 
deplin că acestea includ cel puţin neostriatul (nucleii caudat şi 
putamen, frecvent denumiți împreună striatul) şi paleostriatul 
(globul palid lateral şi medial cu omoloaga celui din urmă, 
substanța neagră pars reticulata). Termenul de corp striat se referă 
la neostriat plus paleostriat iar nucleul lenticular se referă şi la 
putamen plus globul palid. Substanța neagră pars compacta, 
nucleul subtalamic şi complexul limbic amigdaloid al arhistriatului 
ar trebui, de asemenea, să fie considerate părți ale ganglionilor 
bazali. Claustrumul, substanța nenumită, nucleul roşu, nucleul 
pedunculopontin şi chiar talamusul sunt considerate în anumite 
clasificări a face parte din ganglionii bazali, dar nu vor fi tratate 
aici ca atare. 

Putamenul se întinde lateral de talamus, fiind separat de 
acesta (şi de cea mai mare parte a nucleului caudat, cu excepția 
părţii anterioare) prin capsula internă. Nucleul caudat, care se 
întinde antero-dorso-medial de putamen, descrie cea mai mare 
parte a curburii, urmărind şi tapetând ventriculul lateral cu corpul 
său posterior, iar coada se întinde mai departe până când vârful ei 

ascuţit şi încurbat rostral se termină în nucleul amigdaloid. Globul 
palid se află medial de putamen dar lateral de capsula internă, 
fund împărțit în segmentul palidal lateral (GPL) şi medial (GPM). 
Substanța neagră se află în mezencefal, fiind situată transversal 
deasupra pedunculilor cerebrali. Partea sa reticulată (SNI), 
terminația căii striatonigrale, este omoloaga globului palid medial, 
iar partea sa compactă (SNc) conţine neuronii dopaminergici ce 
formează calea nigrostriatală. Sub talamus, medial de capsula 
internă şi rostral de mezencefal se află nucleul subtalamic. 

Cea mai mare parte a caudatului, putamenului şi globului 
palid îşi asigură aportul sanguin din circulaţia anterioară prin 
arterele laterale lenticulostriate şi ramuri ale arterei coroidiene 
anterioare și ale arterei cerebrale anterioare. Ca şi talamusul, 
regiunea subtalamică şi substanța neagră sunt irigate prin 
circulația posterioară, 

Ganglionii bazali și (înter)conexiunile lor, structuri bogate în 
neurotransmițători, au fost extensiv studiate. "Complexul striopalidal" 
primeşte o mare varietate de aferenţe de la cortexul cerebral. Principala 
sa eferență este către talamus, care, la rândul său, proiectează către 
cortex completând astfel o buclă cortico-striato-palido-talamo-corticală. 
Este important a se nota prezenţa unei eferenţe adiţionale spre trunchiul 
cerebral, tractul palido-tegmental, care ajunge în nucleul colinergic 
pedunculopontin. Această structură este considerată a juca un rol 
important în controlul locomoţiei şi al mişcărilor asociate acesteia şi în 
menţinerea rigidității. Caudatul şi putamenul sunt aferenţe iar globul 
palid şi substanța nigra pars reticulata sunt eferențe ale complexului 
striopalidal. În plus, aferențe dopaminergice de la substanța nigra pars 
compacta şi de la aria tegmentală ventrală vecină (VIA) din trunchiul 
cerebral modulează activitatea striată. O schemă simplificată a acestor 
circuite motorii este prezentată în fig. 3.8. 


Impulsul corticostriat este în cea mai mare parte excitator 
utilizând glutamatul ca neurotransmițător. Alte aferențe, neilus- 
trate în fig. 3.8, vin de la nucleii intralaminari talamici, de la 
amigdală şi de la nucleul dorsal al rafeului. Prin calea nigrostriată 
de la pars compacta, dopamina stimulează preferenţial receptorii 
dopaminergici Di pentru a activa neuronii căii directe către globul 
palid medial care conţine dinorfină, substanța P şi acid 
Y-aminobutiric (GABA) fiind, prin acestea, inhibitorii. 


Cortex cerebral 


Striat 


MGP/SNr 


Fig. 3.8. Schemă simplificată care arată principalele conexiuni ale ganglionilor 
de la bază. Sinapsele excitatorii sunt indiacte cu "+" iar cele inhibitorii cu "-", 
D, - receptori dopaminici D, ; Da - receptori dopaminici Da; GPL şi GPM - 
globus pallidus lateralis şi respectiv medialis; STN - nucleus subtalamic; SNr şi 
SNc - substantia nigra pars reticulata și respectiv pars compacta, PPN - nucleus 
pedunculopontin; CS- colliculus superior. 


Fig. 3.9. Schemă simplificată a circuitelor între 
ganglionii bazali, talamus şi cortex (după 
Alexander ş.a. 1986, cu permisiune). Aceleaşi 
abreviaţii ca în fig. 3.8, în plus: SMA- aria motorie 
suplimentară; AOF- arii oculomotorii frontale; 
CPD- cortexul prefrontal dorsolateral;, AOL. aria 
orbitofrontală laterală, ACA- aria cingulată 
anterioară; PUT- putamen, C- caudat; SV- striatul 
ventral; VL.- nucleul talamic ventral lateral, VA- 
nucleul talamic ventral anterior; DM- nucleul 
talamic  dorsomedial. Părți separate striate, 
palidale şi talamice au reprezentate căile proprii 
(segregate pentru cele trei structuri). 

Stimularea preferenţială a receptorilor dopaminergici D> inhibă primii 
neuroni ai căii indirecte către globul palid lateral, ce conține enkefalină 
şi GABA. Aceşti neuroni inhibă neuronii subtalamici care, la rândul 
lor, folosind probabil glutamatul, excită celulele globului palid medial 
şi ale substanței negre pars reticulata. La rândul lor, acestea folosesc 
GABA pentru a inhiba neuronii talamici care, în final, completează 
circuitul cu o cale excitatorie talamocorticală. 

Acest model poate fi folosit pentru a prevedea consecințele 
fimcționale ale supra- sau subactivităţii părților componente atât în 
statusul patologic uman cât şi experimental, la animale. În cele din 
urmă, studiile autoradiografice cu 2-deoxiglucoză pot fi folosite pentru 
a confirma asemenea predicții şi pentru a valida modelul. Astfel, 
consecinţele pierderii celulelor părții compacte a substanţei negre ce 
survine în boala Parkinson pot fi următoarele: de-a lungul căii directe 
apare o scădere a stimulării celulelor striatale care inhibă în mod 
normal neuronii globului palid medial/substanţei negre pars reticulata, 
astfel încât aceştia din urmă devin hiperactivi. De-a lungul căii 
indirecte, există o scădere a inhibiţiei (deci o hiperactivitate) a 
neuronilor care inhibă globul palid lateral care va deveni deci hipoactiv. 
În orice caz, acestea conduc la mai puţină inhibiţie (deci hiperactivitate) 
a nucleului subtalamic (STN) care creşte inputul excitator către globul 
palid medial/substanţa neagră pars reticulata (deja hiperactive prin 
calea directă). La rândul ei, această hiperactivitate inhibă talamusul, 
deci activitatea corticală. Acest model presupune că lezând nucleii 
subtalamici hiperactivi sau părți ale globului palid medial se obţine 
ameliorarea  parkinsonismului şi, într-adevăr, acest fapt a fost 
comunicat recent în experimente pe primate care au fost tratate cu 
MPTP (1-metil 4-fenil 1,2,3,6 -tetrahidroxipiridină) şi la pacienţi cu 
boală Parkinson. 

Modelul poate fi folosit, de asemenea, pentru a înţelege 
mișcările patologice hiperkinetice. Hemibalismul (coree severă 
unilaterală proximală) este în mod clasic provocat de o leziune 
distructivă a nucleului subtalamic sau a vecinătății acestuia. În 
această situaţie, un nucleu subtalamic subactiv va elibera 
talamusul şi deci cortexul de inhibiţia părții mediale a globului 
palid/substanța neagră pars reticulata, iar această secvenţă a fost 
demonstrată prin experimente cu 2-deoxiglucoză la animale. 

Tot ceea ce a fost menționat până acum se referă la funcţiile 
motorii în mod tradiţional echivalate cu funcţiile ganglionilor bazali. În 
orice caz, complexitatea şi diversitatea anatomiei circuitelor şi funcției 
ganglionilor bazali devenind evidentă, s-a dezvoltat conceptul a 
numeroase circuite funcționale între ganglionii bazali, talamus şi cortex. 
Însă anumite eferențe corticale sunt canalizate către striat şi nu prin 
intermediul acestor circuite complexe, permiţând astfel procesări 
funcționale independente în ganglionii bazali. Au fost propuse cinci 
astfel de circuite: 1 — motor şi 2 — oculomotor, implicate în funcția 
senzorimotorie a corpului şi globilor oculari; 3 — prefrontal dorsolateral 
şi 4 — orbito-frontal, implicate în aspectele cognitive ale compor- 
tamentului şi 5 — circuitul cingulat anterior corelat funcțiilor limbice. O 
reprezentare simplificată a acestor bucle este dată în fig. 3.9. 

Ultimul deceniu a adus progrese remarcabile în cunoaşterea 
anatomiei striatale şi a neurochimiei. Tehnici morfologice au 
demonstrat o varietate de tipuri neuronale striatale. Acestea sunt 
fie neuroni de proiecţie (tipul I spinos mediu, marea majoritate, şi 
tipul II spinos mare) sau neuroni intrinseci (tipurile I-III fără spini). 
Totuşi, striatul ca ansamblu pare mai degrabă amorf din punct de 
vedere al morfologiei neuronăle, cel puţin până când markerii 
neurochimici sunt folosiți, tehnică ce deschide noi puncte de 
vedere în această privinţă. Astfel, neuronii de proiecție tip 1 mediu 
spinoşi reprezintă principalele ţinte ale transmiterii nigrale 
dopaminergice şi fac contact sinaptic cu interneuronii mari fără 
spini, colinergici. Primele celule sunt pierdute în mod selectiv în 
coreea Huntington, ducând la pierderea transmiţătorului inhibitor 

GABA, împreună cu colocalizata metenkefalină sau substanță P. 
Prin contrast, intereuronii fără spini de tip I, care conțin 
neuropeptida Y şi somatostatina, şi tipul II de înterneuroni fără 
spini, ce conțin acetilcolină, sunt neimplicaţi în boala Huntington. 

Este de acum recunoscut faptul că neuronii striatali sunt 
organizaţi într-un tipar mozaicat ce cuprinde zone sau striozomi, cu 
nivelurile crescute de receptori u-opiacei şi niveluri scăzute de 
acetilcolinesterază intricate cu o matrice celulară cu un conţinut crescut 
de acetilcolinesterază, somatostatină şi calbindină. Zonele şi matricele 
descrise mai sus primesc diferite aferențe de la mezencefal, talamus şi 
cortex. În special straturile profunde ale cortexului prefrontal sau limbic 
tind să se proiecteze în striozomi iar straturile mai superficiale ale 
cortexului senzorimotor în matrice. Zonele (striozomii) se proiectează 
preponderent în substanța neagră pars compacta, în timp ce neuronii 
matriciali pot lua calea directă sau indirectă către globul palid 
medial/substanța neagră pars reticulata. 


Aspecte clinice (a se vedea şi capitolul 10) 


Pe baza celor prezentate anterior, nu se mai poate afirma că 
patologia ganglionilor bazali induce doar semne şi simptome 
motorii. Astfel, pacienţii cu boală Parkinson, cu boala Huntington 
şi cu boala Steele-Richardson, care, toate implică în mod principal 
(dar nu exclusiv) ganglionii bazali, se pot întâlni tulburări afective, 
"demenţe subcorticale” sau "deficite de lob frontal”. Prin 
proiecţiile sale către coliculul superior, activitatea anormală a 
substanței negre pars reticulata poate fi responsabilă de tulburările 
de motilitate ale globilor oculari observate, de exemplu, în boala 
Parkinson (latenţă întârziată în iniţierea mișcărilor voluntare). 

Oricum, este un fapt stabilit că cele mai evidente trăsături 
clinice ale bolilor ganglionilor bazali rămân cele din sfera motorie, 
cuprinzând tremorul, rigiditatea, akinezia şi modificările posturale, 
dovedite în boala Parkinson şi tulburările hiperkinetice de 
motilitate ca de exemplu coreea şi distonia observate în boala 
Huntington şi la pacienții parkinsonieni trataţi cu levodopa. 


Tremorul clasic din boala Parkinson este lent (4-6 Hz) şi dispare 
sau se diminuează la mişcare, pentru a reapărea o dată ce a fost 
adoptată o nouă postură. În studiile pe animale, o leziune la nivelul 
substanței negre pare a fi necesară, dar nu suficientă, pentru a provoca 
acest tremor, deşi acesta pare a fi datorat unei leziuni pure a substanței 
negre la unele primate şi la ființe umane care au suferit intoxicații cu 
MPTP. Desigur, patologia bolii Parkinson implică mai mult decât 
simpla leziune a substanţei negre (deşi aceasta este de departe cea mai 
importantă). Cu toate acestea, nu s-a observat nici o diferență în 
neuropatologie între boala Parkinson cu sau fără tremor sau cu sau fără 
rigiditate. Un al doilea tip de tremor, mai rapid, postural (de 6-8 Hz) 
poate fi observat împreună cu, sau înlocuind tremorul de repaus din 
boala Parkinson. Ca fenomen, acesta poate fi imposibil de diferențiat de 
tremorul esențial, pentru care încă nu s-a descoperit substratul 
morfopatologic. O componentă de acţiune sau terminală a tremorului a 
fost de asemenea observată. 


Akinezia este un simptom complex reprezentând lentoare de 
mişcare (bradikinezia), sărăcie de mişcare, diminuare progresivă şi 
oboseală în cazul mişcărilor altemnante rapide şi dificultate în inițierea 
şi în desfăşurarea mişcărilor ca şi în îndeplinirea actelor motorii 
simultane. Modificările descărcărilor neuronale în corelație cu mișcarea 
par a surveni mai târziu în ganglionii bazali decât în cortexul motor. S-a 
sugerat deci că ganglionii bazali sunt mai implicaţi în folosirea 
informaţiei de la mişcări precedente pentru a influența ariile premotorii 
în alegerea parametrilor corecți pentru declanşarea programelor motorii 
consecutive. În boala Parkinson, levodopa face reversibilă în mod 
evident akinezia, deşi, uneori, o caracteristică, de exemplu bradikinezia 

(lentoarea mişcărilor) se poate ameliora, în timp ce o alta, ca de 
exemplu sărăcirea mişcărilor spontane poate rămâne neinfluențată. 
Talamotomia sau stimularea talamică nu ameliorează akinezia la ființa 
umană, dar stimularea nucleului subtalamic sau a globului palid 
medial, sau palidotomia selectivă o pot face. (În această ultimă situaţie, 
stimularea electrică cu frecvență înaltă modifică în mod temporar și 
reversibil funcția unui mic volum de ţesut din jurul vârfului 
electrodului), 

Rigiditatea însoţeşte aproape întotdeauna  akinezia. 
Rezistenţa la mobilizarea pasivă este aceeaşi pentru flexie și 
extensie, deşi uneori este mai importantă în prima, ceea ce explică 
postura în flexie sau simiană a bolnavului. Ea este descrisă ca 
hipertonie musculară în "țeavă de plumb" sau, dacă există tremor 
supraadăugat (atât vizibil cât şi invizibil), ca "roată dințată”. 
Modificări ale reflexelor tonice de. întindere sunt bănuite a 
contribui la fiziopatologia rigidității. 

Ca şi akinezia, atât tremorul cât şi rigiditatea răspund la levo- 
dopa. Spre deosebire de akinezie, ambele răspund la talamotomie, dar 
leziunea trebuie să fie mai mare pentru rigiditate decât pentru tremor. 

Instabilitatea posturală este o altă caracteristică a parkin- 
sonismului. Aceasta este datorată, în parte, răspunsurilor anticipative și 
ajustărilor posturale asociate mișcării şi problemelor legate de controlul 
mişcărilor corporale. Spre deosebire de caracteristicile anterioare, 
aceasta poate fi frecvent rezistentă la levodopa. 

Dintre tulburările hiperkinetice ale mişcărilor, coreea (în cazul 
bolii Huntington) şi distonia (când este secundară unei boli cerebrale 
evidențiabile) pot fi legate de boli ale ganglionilor bazali (a se vedea: 
capitolul 10). Deşi coreea poate fi produsă de leziuni ale nucleului 
subtalamic la maimuțe sănătoase, sau prin tratament dopaminergic 
cronic la primate cu un circuit nigrostriatal lezat, nu s-a dovedit încă a fi 
posibilă producerea spontană a coreei la animale provocând numai O 
leziune a nucleului caudat analoagă celei din boala Huntington. În mod 
asemănător, deşi distonia poate fi observată la oameni după lezarea 
putamenului (în principal) nucleului caudat sau talamusului, nici aici 
nu există un model animal validat deşi ea poate fi indusă prin droguri 
dopaminergice la primate la care s-a administrat MPTP. 

3.4. Căile vizuale 


R.W. Ross RUSSELL 
(Traducerea: Mircea Oprică) 


Structură şi funcţie 


Fiecare nerv optic are patru regiuni: 


1) papila şi extremitatea anterioară a nervului din interiorul | 


globului ocular; 
2) porţiunea orbitală; 


3) porţiunea canaliculară care traversează gaura optică din | 


osul sfenoid; 

4) porțiunea intracraniană care ajunge până la chiasma 
optică. 

Opt la sută din fibrele mielinice ale nervului optic sunt axoni ai 
celulelor ganglionare retiniene mici care proiectează în stratul 
parvocelular al nucleului geniculat lateral. Restul axonilor aparțin 
celulelor ganglionare mari care proiectează fie în stratul magnocelular 
al nucleului geniculat lateral fie prin fibre subțiri direct în trunchiul 
cerebral. Densitatea celulelor ganglionare retiniene este maximă în 
centrul retinei şi majoritatea fibrelor nervoase de toate tipurile servesc 
vederii centrale. 'Toate celulele ganglionare (mari şi mici) primesc 
aferențe de la celulele cu conuri, dar numai celulele ganglionare mici 
servesc vederii colorate. Fiecare nerv optic este învelit într-o teacă 
durală rezistentă iar pia şi arahnoida se continuă cu spațiul 
subarahnoidian intracranian. 

Vascularizaţia porțiunii orbitale a nervului optic se realizează 
prin artera oftalmică şi arterele ciliare scurte, cu o contribuție 
neînsemnată din partea arterei centrale a retinei. Porțiunea 
intracraniană este vascularizată prin numeroase ramuri mici din arterele 
cerebrale anterioare și oftalmice. Pe măsură ce nervii optici se apropie 
de chiasmă, axonii din partea nazală a retinei (60% din totalul axonilor) 
se separă de restul axonilor, se încrucişează și apoi participă la 
formarea tractului optic. Fibrele superioare şi inferioare ale nervului 
optic au un traiect uşor diferit (a se vedea fig. 3.10). Axonii celulelor 
care servesc părțile centrale ale câmpului vizual ocupă centrul nervului 
optic şi se încrucişează în partea posterioară a chiasmei. Poziţia 
chiasmei este variabilă, de obicei ea fiind situată deasupra şeii turcești; 
cele mai importante raporturi sunt cu hipofiza (inferior) şi cu sinusurile 
cavernoase şi arterele carotide (lateral). Vascularizaţia chiasmei se face 
prin ramuri mici provenite din partea terminală a arterei carotide, artera 
cerebrală anterioară şi artera comunicantă anterioară. 

Tracturile optice se întind de la chiasmă la corpul geniculat 
lateral, înconjurând pedunculii cerebrali. În partea anterioară a tractului 


optic, fibrele maculare se găsesc medial, dar ulterior ocupă o poziţie ! 


dorsală. În corpul geniculat lateral, axonii din porțiunile corespondente 
ale celor două retine se termină în coloane verticale de celule. 
Majoritatea axonilor din tracturile optice fac sinapsă în acest loc, dar 
câțiva axoni trec de acest nucleu şi se îndreaptă spre coliculii superiori 


şi tectum. Aceştia din urmă sunt implicaţi în reflexul fotomotor şi în 


reflexele oculogire care orientează ochii în direcția stimulului vizual. 

Radiația optică începe la nucleul geniculat, se răspândeşte pentru 
a forma un tract lat de substanță albă şi se termină în cortexul striat. 
Fibrele superioare trec prin lobul parietal în drumul lor spre buza 
superioară a fisurii calcarine, fibrele inferioare au un traiect mai lung 
prin lobul temporal, pentru a se termina pe buza inferioară a fisurii 
calcarine. 

Vascularizația radiaţiei optice este complexă; prima porțiune este 
vascularizată de artera coroidiană posterioară, porțiunea superioară de 
artera cerebrală medie iar partea inferioară de artera cerebrală 
posterioară, 

Cortexul vizual primar (striat) ocupă fața medială a părții 
posterioare a fiecărui lob occipital. Cea mai mare parte a sa se găseşte 

în jurul fisurii calcarine. Proiecţiile de la jumătăţile retiniene 
corespondente se termină astfel încât fiecărui punct de pe retină îi 
corespunde un punct în coloane celulare aranjate precis, sub forma unei 
hărți retinotopice. Unii neuroni corticali răspund la stimuli veniţi de la 
ambii ochi iar alţii la stimuli veniţi de la un singur ochi. Părţile centrale 
ale câmpului vizual au o reprezentare corticală relativ mai întinsă decât 
părțile nai periferice, Acestea se proiectează la nivelul polului posterior 
sau în vecinătatea acestuia, în timp ce părţile periferice se proiectează 
mai anterior. 

Coloanele neuronale din cortexul striat sunt adaptate astfel încât 
să detecteze marginile şi planurile vizuale; analiza ulterioară a 
semnalului vizual în ceea ce priveşte culoarea, mişcarea, vederea 
stereoscopică și torma este realizată printr-o serie de relee paralele spre 
cortexul prestriat din lobul occipital şi, de asemenea, spre lobul parietal 
şi temporal. Există două căi principale: una superioară, 
occipitoparietală implicată în detectarea mișcării şi localizarea 
stimulilor vizuali şi una inferioară, sau occipito-temporală implicată în 
detectarea formelor şi culorilor. Releele ulterioare spre cortexul parietal 
şi temporal completează procesul recunoaşterii şi sistematizării vizuale. 
În aceste arii se produce un transfer extensiv de informaţii prin corpul 
calos;, proiecția contralaterală strictă este pierdută, ambele câmpuri 
vizuale fiind reprezentate aici. În plus, specializarea fiecărei emisfere 
este evidentă la acest nivel, lobul parietal nou-dominant (normal 
dreptul) fiind implicat în recunoaşterea caracteristicilor spaţiale ale 
obiectului, în timp ce lobii parietal şi temporal din emisfera dominantă 
sunt implicați în recunoaşterea funcției și numelui obiectului. În mod 

Fig. 3.10. Chiasma optică şi artera carotidă stângă 
în vedere posterioară, pentru a arăta defectele de 
câmp vizual produse prin leziuni cu localizare 
variabilă: a - leziune ia joncțiunea nervului optic 
cu chiasma- scotom central ia ochiul stâng, defect 
temporal superior la ochiul drept (observați 
traiectul fibrelor inferioare încrucişate ale nervului 
optic drept); b - leziune chiasmatică centrală care 
întrerupe toate fibrele încrucișate- hemianopsie 
bitemporală totală; c - leziuni de nerv optic drept- 
scădere generală a câmpului vizual cu scotom 
central; d - leziunea tractului optic drept- 
hemianopsie homonimă stângă (incongruentă); 
e - leziune care afectează partea posterioară a 
Chiasmei (fibrele încrucişate de la porțiunile 
centrale ale câmpului vizual) - hemianopsie 
bitemporală şub formă de scotoame; f - leziune care 
afectează partea stângă a chiasmei- defecte centrale 
şi nazale de câmp vizual la ochiul stâng, 
cvadranopsie temporală superioară la ochiul drept. 


similar, lobul temporal drept are rol în stocarea şi actualizarea 
memoriei vizuale, în timp ce lobul temporal stâng are rol mai important 
în memoria verbală. 


Leziuni ale căilor vizuale (fig 3.11) 
Nervul optic 


O mare varietate de procese patologice pot afecta unul sau ambii : 
nervi optici, în oricare punct de pe traiectul acestora. Leziunile 
anterioare, din interiorul orbitei tind să producă, pe lângă: scăderea 
acuității vizuale, exoftalmie şi oftalmoplegie. Harta câmpului vizual 
arată de obicei o scădere generală a acestuia cu un scotom central 
absolut sau relativ, dar defectele arcuate (fasciculare) pot apărea în 
leziuni situate lângă papilă. Se produce scăderea acuităţii vizuale iar 
vederea colorată este afectată timpuriu. În leziuni unilaterale, 
amplitudinea răspunsului pupilar direct la lumină este redusă de partea 
afectată (defect aferent relativ). 

În cazurile acute papila poate fi edemaţiată, iar în cele cronice 
devine atrofică. 

Edemul papilar are cauze variabile (tabelul 3.6). Termenul de 
edem papilar este rezervat, convențional, pentru edemul produs prin 
creşterea presiunii intracraniene, Acesta este, de regulă, bilateral, nu 
afectează semnificativ vederea şi se însoţeşte de alte elemente ale 
creşterii presiunii intracraniene cum sunt cefaleea, voma şi alterarea 
nivelului de conştiență. Examenul câmpului vizual arată mărirea petei 
oarbe şi uşoară îngustare periferică. Afectarea bilaterală, de scurtă 
durată a vederii reprezintă o caracteristică a edemului papilar sever care 
poate duce ulterior la pierderea permanentă a vederii. 

Pseudoedemul papilar se referă la anomalii congenitale care 
se aseamănă cu edemul papilar dar apare în absenţa creșterii 
presiunii intracraniene. Acesta se caracterizează prin aspectul 
granular al papilei; poate fi transmisă autosomal dominant şi poate 
determina pierderea progresivă a vederii şi hemoragii retiniene. Pe 
papilă poate fi văzută, de obicei, o excrescență perlată iar un 
examen TC care arată un mic depozit calcificat este patognomonic. 

ANL a. 
Fig. 3.11. Leziuni ale căilor vizuale: a - meningiom orbital: CT la o femeie de 45 de ani cu exoftalmie progresivă şi pierderea vederii la ochiul stâng, b - boală oculară 
distiroidiană: CT orbitală axială la o femeie de 34 de ani, cu exoftalmie bilaterală, edem papilar şi pierderea vederii prin compresia nervilor optici de către muşchii oculari 
edemațiați şi infiltrați, c - gliom de nerv optic- CT la un copil de 14 ani cu scăderea progresivă a acuității vizuale la ochiul stâng, i - TC axială prin partea mijlocie a orbitei, îi - 
CT sagitală prin nervul optic, d - meningiom paraselar: CT la o femeie de 50 de ani cu meningiom de aripă sfenoidală extins la nervul optic stâng şi la sinusul cavernos; e - 
adenom hipofizar: RMN la o femeie de 37 de ani cu hemianopsie bitemporală produsă prin extensia superioară a unui prolactinom hipofizar- chiasma este tensionată pe partea 
Superioară. a tumorii; f- craniofaningiom: CT la un bărbat de 25 de ani cu întârzierea creşterii şi dezvoltării sexuale, atrofie optică şi hemianopsie bitemporală; tumora chistică, 
ocupă porțiunea supraselară şi provine din hipotalamus, i - CT axială, ii - reconstrucţie sagitală. 

Fig. 3.11 (continuare) g - anevrism carotidian: angiogramă la o femeie de 65 de ani cu scădere progresivă a acuităţii vizuale prin anevrism supraselar gigant care 
comprimă chiasma; h - scleroză multiplă: RMN coronală prin lobii frontali la un pacient de 28 de ani.cu nevrită optică stângă; leziuni cu semnal înalt se văd în 
nervul optic şi în substanța albă emisferică; i - gliom: CT la un bărbat de 46 de ani cu crize epileptice, hemianopsie homonimă stângă şi dispraxie de îmbrăcare; 
gliom malign care interesează radiaţia optică dreaptă; j - infarct cerebral: RMN axială la o femeie de 56 de ani cu hemianopsie homonimă dreaptă cu debut brusc; 
este un infarct cerebral în teritoriul arterei cerebrale posterioare produs prin embolizare din atriul stâng. 


Tabelul 3.6. Edemul papilar; cauze și caracteristici 


Ischemie 


Lateralitate Unilateral sau bilateral Bilateral Unilateral Unilateral 

Acuitate De obicei normală Normal până în stadiile avansate Pierdere precoce De obicei afectată 

Vederea colorată De obicei normală Normală Pierdere precoce Pierdere precoce 

Pupile Normale Normale DPAR* DPAR* 

Câmpul vizual Normal / pierdere Mărirea petei oarbe Scotom central Defect altitudinal . 
variabilă 

Papila Vase anormale ca Edem Edem Edem, palid 
mărime, formă 

Fundul de ochi Poate exista pigment Normal Normal Modificări vasculare 


coroidal 
Cauze comune Tumori intracerebrale, intraorbitale, 
hematoame, ocluzii de sinusuri venoase, 


tromboză de venă retiniană, retenţie de CO, 


Nevrită optică Hipertensiune, diabet, arterită 


*DPAR, defect pupilar aferent relativ 


Edermaţierea papilei prin demielinizare, inflamație sau ischemie  papilar, marginile acesteia pot fi estompate iar vasele retiniene pot fi 
se numeşte papilită. Caracteristicile sunt similare edemului papilar, dar fibrozate (atrofie optică poststază). 
pierderea acuității vizuale şi a câmpului vizual sunt mai importante, 


Atrofia optică poate fi consecința unei varietăţi de afecțiuni ale Boli demielinizante 
papilei; discul devine alb şi ceros prin glioză, pierdere axonală şi 
reducerea vascularizației. Marginile papilei rămân bine delimitate şi Sunt unele dintre cele mai frecvente cauze de leziuni ale nervului 


vasele retiniene sunt normale. Dacă atrofia a fost precedată de edem optic şi afectează de obicei tinerii; este adesea primul semn al sclerozei 


ORGANIZAREA CREIERULUI ŞI TRĂSĂTURILE DISFUNCŢIILOR CEREBRALE 69 


multiple. Demielinizarea este parcelară, poate afecta orice zonă a 
nervului optic, iar în cazurile acute, papila poate fi edemaţiată. Atrofia o 
succede într-un stadiu ulterior. Durerea oculară este frecvent prezentă şi 
este accentuată de mișcările oculare. Poate apărea orice grad de 
pierdere a vederii, iar defectul obişnuit de câmp vizual este scotomul 
central, cu pierderea în mod particular a vederii colorate. Conducerea 
impulsului nervos prin segmentele demielinizate ale nervului optic este 
foarte sensibilă la variații mici de temperatură şi pacienţii observă 
adesea o deteriorare marcată a vederii la efort sau la încălzire extemă 
(fenomenul Uthof). In pofida severități inițiale, majoritatea pacienţilor 
prezintă o bună recuperare funcțională în câteva săptămâni. Totuşi, în 
decurs de $ ani, două treimi vor dezvolta şi alte semne de scleroză 
multiplă. Potenţialele evocate corticale la un stimul standard sunt 
întârziate semnificativ (vezi subcapitolul 2.3) şi această anomalie 
constituie baza unui test sensibil în scleroza multiplă. EI poate fi pozitiv 
chiar la pacienţi fără simptome vizuale. 


Leziuni compresive şi infiltrative 


Compresia tumorală a nervului optic este de regulă extrinsecă şi 
afectează partea posterioară a nervului, lângă gaura optică. Pot apărea 
exoftalmie şi oftalmoplegie. Cele mai comune cauze sunt 
meningioamele cu originea în teaca nervului sau în marginile canalului 
optic, limfoame, plasmocitoame, carcinoame  nasofaringiene sau 
metastaze. Carcinoamele metastatice pot infiltra orbita şi produc 
neuropatie optică indoloră progresivă fără exoftalmie. În boala oculară 
distiroidiană compresia nervului se poate produce prin hipertrofierea 
semnificativă a mușchilor extraoculari. În interiorul cutiei craniene 
nervul optic poate fi comprimat direct sau indirect la nivelul marginilor 
rigide ale durei prin leziuni ca meningioame, adenoame hipofizare, 
anevrisme carotidiene sau artere carotide ectatice. Compresiuni 
intrinseci apar în gliomul de nerv optic, o tmmoare care apare în 
copilărie şi este asociată frecvent cu neurofibromatoza. 


Leziuni inflamatorii 


Înflamaţia acută sau cronică a sinusurilor etmoidale şi sfenoidale 
se poate extinde la orbită, constituind o cauză rară de nevrită optică. 
Intecţiile fungice ca mucormicoza sau aspergiloza, care afectează 
diabeticii şi persoanele. imunocompromise, tind să aibă această 
localizare ca și granuloamele din sarcoidoză şi granulomatoza Wegener. 
În interiorul cutiei craniene, unul sau ambii nervi optici pot fi afectaţi 
într-o meningită cronică bazală produsă de infecții ca tuberculoza, 
sifilisul, criptococoza. Nervii optici pot fi afectați prin infecții virale 
specifice ca herpesul zoster sau consecutiv unor reacții imunologice 
secundare infecţiei virale sau vaccinării. 


Leziuni vasculare 
(neuropatia optică ischemică) 


Această cauză frecventă afectează de regulă pacienţii vârstnici cu 
boală degenerativă arterială sau cu arterită craniană. Extremitatea 
anterioară a nervului optic este o arie vulnerabilă datorită 
vascularizației deficitare prin arterele ciliare posterioare. Scăderea 
acuităţii vizuale este rapidă şi indoloră, iar discul optic apare edemaţiat 
şi palid, În varianta nonarteritică deficitul de câmp vizual este adesea 
altitudina! şi parțial iar acuitatea vizuală centrală poate fi păstrată. În 
varianta arteritică, pierderea vederii este adesea totală. În ambele 


variante există tendința extinderii la ochiul contralateral, după un scurt 
interval. Tratamentul cu doze mari de corticoizi pare să suprime 
procesul arteritic şi să prevină afectarea ochiului contralateral, dar are 
un efect minim în variantele nonarteritice. 


Ambliopiile toxice și nutriționale 


„Aceste afecțiuni sunt caracterizate prin absența durerii, progresie 
lentă, pierderea bilaterală a vederii reprezentată prin scăderea acuității, 
scotom central şi centrocecal şi un grad variabil de atrofie optică. Ele 
apar în malnutriții generalizate sau în caz de deficiențe specifice 
(vitamina Bi, B, sau deficit de tolaţi). Sindromul poate fi consecința 
expunerii cronice la o varietate de substanțe toxice sau medicamente ca: 
alcool (adesea în combinaţie cu abuzul de tutun), etambutol, izoniazidă, 
hidroxichinolone halogenate, clorpropamidă, cloramfenicol, strepto- 
micină, D-penicilamină, ergotamină, digitală şi metale grele. 


Atrofia optică ereditară 


Există mai multe variante de atrofie optică ereditară, dintre care 
cea. mai bine caracterizată este atrofia optică Leber. Aceasta provoacă 
pierderea severă a vederii la pacienţi tineri în plină stare de sănătate, 
începând din decada a doua de vârstă. Aproximativ 85% dintre pacienţi 
sunt bărbaţi şi 18% dintre femeile purtătoare sunt afectate. Debutul 
poate fi acut și unilateral. În stadiile inițiale discurile optice pot fi 
edemaţiate, cu  arteriolele retiniene tortuoase şi teleangiectazii 
precapilare, dar atrofia optică devine evidentă în curs de câteva luni. 
Boala este moştenită pe linie feminină, iar transmiterea este legată de o 
mutație la nivelul ADN-ului mitocondrial. Au fost identificate trei asitel 
de mutații la familiile afectate. Boala progresează până la pierderea 
completă a vederii centrale, dar produce rareori orbire completă. Nu 
există tratament care să împiedice progresia bolii. Ocazional apar şi alte 
simptome şi semne neurologice ca distonie, ataxie sau de afectare a 
tractului corticospinal. 

Au mai fost descrise şi alte tipuri de atrofie optică ereditară, 
transmise autosomal dominant. 


Chiasma optică 


Axonii proveniţi de la porțiunile nazale ale retinei, care se 
încrucişează la nivelul chiasmei, prezintă un risc crescut de afectare în 
leziuni compresive. Multe leziuni afectează, de asemenea, și axonii 
neîncrucişați şi pierderea acuității vizuale este regula, spre deosebire de 
leziunile cortexului occipital, în care acuitatea vizuală este păstrată. 
Defectul clasic în leziunile chiasmatice este hemianopsia bitenporală 
cu demarcare netă la nivelul meridianului vertical. Majoritatea 
pacienților au atrofie optică, 

Leziunile centrale produc o afectare simetrică de câmp 
vizual care interesează ambii ochi în mod egal, dar există două 
varietăți importante în caz de leziuni plasate excentric: o leziune la 
joncțiunea nervului optic cu chiasma poate produce un scotom 
central ipsilateral şi cvadrananopsie temporală superioară la ochiul 
contralateral. O leziune care afectează partea laterala a chiasmei 
poate produce afectarea nazală şi centrală a câmpului vizual 
ipsilateral şi cvadrananopsie temporală superioară la ochiul 
contralateral. Majoritatea leziunilor importante care afectează 
chiasma sunt compresive, iar caracteristicile principale sunt arătate 
în tabelul 3.7. 

Tabelul 3.7. Leziunile chiasmei optice 


Hipofizare Adulţi Hemianopsie 


bitemporală 


Meningiom paraselar Adulţi, F > B Hemianopsie 
bitemporală 
asimetrică 

Hemianopsie 
bitemporală 
omonimă 


Variabil 


Craniofaringiom Orice vârstă 


Gliom de nerv optic / 
chiasmatic 
Anevrism carotidian 


Copii 


Vârstnici, F> B Sindrom chiasmatic 


lateral 


* STH, hormon de creştere 
| » ACTH, hormon adrenocorticotrop 
“ HSA, hemoragie subarahnoidiană 


Adenoamele hipofizare sunt cel mai frecvent tip de tumoare; 
se prezintă cu pierdere de câmp vizual indoloră, cu sau fără 
manifestări endocrine. Dintre tumorile secretante de hormoni, 
prolactinoamele sunt cele mai frecvente, urmate de adenoamele 
acidofile care produc acromegalie şi adenoamele bazofile care 
produc sindrom Cushing. Adenoamele nesecretante sau alte leziuni 
hipotizare distructive se pot prezenta cu semne de hipopituitarism. 

Meningioamele apar în majoritatea cazurilor la femei de 
vârstă medie şi se prezintă cu pierdere asimetrică, nedureroasă de 
câmp vizual, dar fără tulburări endocrine. Craniofaringioamele iau 
naștere din resturi embrionare, şi pot apărea la orice vârstă. Sunt 
situate mai frecvent supraselar decât în interiorul fosei pituitare şi 
se manifestă prin semne hipotalamice cum ar fi întârzierea creşterii 
şi dezvoltării sexuale, diabet insipid sau hipersomnie. La copii tind 
să obstrueze ventriculul trei şi să producă hidrocefalie. 


Atrofie 


Atrofie 
Atrofie, edem 

papilar (copii) 
Atrofie 


Atrofie (tardivă) 


NEUROLOGIE 
iai NEUROLOGIE, 


Trăsături asociate 


Tratament 


Endocrine, prolactină, Chirurgical, 
STR, ACTH? bromocriptină, 
radioterapie 
“Nu prezintă Chirurgicai 


Întârzierea creşterii şi 
dezvoltării sexuale 


Chirurgical, radical sau 
paleativ, radioterapie ? 


Neurofibrom Creştere foarte lentă, 
posibil radiosensibil 
De obicei conservator, 


ligatură carotidiană ? 


Durere, rar HSA“ 


Fig. 3.12. Emisfera cerebrală dreaptă în vedere 
medială pentru a prezenta căile geniculocalcarine şi 
defectele de câmp vizual produse prin leziuni la 
diferite nivele: a - leziune care afectează fibrele 
inferioare ale radiaţiei optice drepte în traiectul lor 
în jurul cornului temporal al ventriculului lateral - 
cvadrananopsie superioară stângă; b - leziune care 
afectează fibrele superioare ale radiaţiei optice 
drepte în lobul parietal posterior - cvadrananopsie 
inferioară stângă; c - leziune localizată la nivelul 
cortexului calcarin-scotoame  hemianopsice 
homonime stângi; d-leziune subcorticală care 
afectează radiația optică posterioară - hemianopsie 
homonimă stângă totală, 


Anevrismele porțiunii terminale a arterei carotide determină 
pierderea vederii prin compresia părţii laterale a chiasmei. Durerea 
intermitentă apare adesea, dar ruptura şi hemoragia 
subarahnoidiană sunt rare. Alte procese expansive care apar în 
această regiune sunt pinealomul ectopic (disgerminom), cordomul, 
gliomul intrinsec sau hamartomul chiasmatic, microgliomul 
hipotalamic şi granuloamele din sarcoidoză. 

Radiografia simplă de fosă hipofizară nu mai este de 
actualitate în investigarea hipofizei sau a leziunilor paraselare, 
locul ei fiind luat de TC, suplimentată în unele cazuri de RMN. 
Imaginile tomografice moderne cu substanță de contrast 
demonsirează şi diferențiază  adenoame,  meningioame şi 
craniofaringioame.  Angiografia poate fi necesară pentru 
confirmarea unui anevrism. 

Tratamentul leziunilor chiasmatice 


O varietate de tratamente medicale şi chirurgicale sunt acum 
accesibile pentru compresiile chiasmatice în funcție de localizarea şi 
mărimea tumorii, severitatea deficitului vizual şi tipul de tulburare 
endocrină. Pentru prolactinoame s-a arătat că bromocriptina scade 
volumul tumoral şi nivelul prolactinemiei, oferind posibilitatea unui 
control medical pe termen lung, Este posibil ca somatostatina să 
furnizeze o opțiune terapeutică asemănătoare pentru adenoamele 
secretante de STH. 

Abordul neurochirurgical clasic pentru tumorile hipofizare şi 
parahipofizare este prin craniotomie subfrontală. Aceasta este încă 
indicată pentru meningioame și pentru unele tumori hipofizare cu 
extensie superioară semnificativă. Craniofaringioamele pot îi tratate 
prin excizie radicală sau printr-un procedeu mai conservator cum ar fi 
drenajul chistic sau şuntarea. Totuşi, pentru majoritatea adenoamelor 
hipofizare tratamentul chirurgical de elecţie rămâne excizia 
transsfenoidală. Acest tip de abord determină o morbiditate scăzută față 
de craniotomie şi este aplicabil mai ales la vârstnici. Riscul de 
recurenţă este scăzut dacă operaţia este urmată de radioterapie. 
Tratamentul chirurgical în tumorile hipofizare are ca obiectiv principal 
prevenirea pierderii ulterioare a vederii, la mulți pacienţi se observă o 
ameliorare rapidă şi susținută după cura chirurgicală, mai ales dacă 
tumora este formată din țesuturi moi sau este hemoragică. De regulă 
este necesar un tratament hormonal substitutiv permanent. 


Tractul optic 


Leziunile tractului optic sunt rare, cele mai frecvente fiind 
craniofaringiomul, un adenom hipofizar cu topografie anormală sau 
secundare chirurgiei hipofizare. Defectul de câmp vizual este homonim, 
dar incongruent, afectarea vederii la cei doi ochi fiind de grade diferite. 
Atrofia optică este frecventă şi serveşte la diagnosticul diferențial cu o 


leziune emisferică. Poate exista un defect pupilar aferent la ochiul 
contralateral leziunii. 


Radiația optică: lobul parietal 


Tumorile cerebrale sunt cel mai frecvent tip de leziune în această 
arie. Ele sunt de obicei glioame maligne, dar pot apare şi metastaze sau 
meningioare. Leziunile vasculare includ hemoragia cerebrală spontană 
şi infarctul cerebral de graniță care afectează zona situată între 
teritoriile celor trei artere cerebrale principale. Toate aceste leziuni tind 
să afecteze fibrele superioare ale radiaţiei optice, producând 
cvadrananopsie homonimă inferioară (fig. 3.12,b). În caz de tumoare, 
defectul de câmp vizual se poate mări treptat pentru a deveni complet, 
iar nistaemusul optokinetic este abolit frecvent la urmarirea unei ținte 
de partea leziunii. În plus față de deficitul vizual pot exista manifestări 
de hipertensiune intracraniană şi de epilepsie. Pacienţii pot prezenta şi 
alte defecte de vedere perceptuale de tip integrativ care reflectă 
funcţiile diferite ale celor două emisfere. Leziunea emisferei dominante 
(de obicei stânga) produce dislexie, disgrafie, discalculie, dezorientare 
dreapta — stânga şi agnozie digitală. Pe partea nedominantă pacienții au 
anosognozie stângă, dezorientare spațială cu dificultate în găsirea 
traseelor obişnuite şi apraxie de îmbrăcare, elemente care se adaugă la 
hemianopsia homonimă stângă. 


Radiația optică: lobul temporal 


Leziunile posterioare ale lobului temporal pot întrerupe fibrele 
interioare ale radiaței optice, determinând cvadrananopsia homonimă 
inferioară (fig. 3.12,a). În emisfera dominantă pot apărea pierderea 
memoriei şi disfazie. Tumorile intrinseci de tipul glioamelor pot avea 
grade variabile de malignitate şi tind să producă crize parțiale 
complexe, un tip de epilepsie focală. Pacienţii prezintă stări onirice cu 
pierderea parțială a conștienței şi halucinaţii vizuale, formate sau 
neformate, automatisme motorii şi fenomene de tip dejă-vu (vezi 
subcapitolul 4.1). 

Alte tipuri de leziuni în lobii temporali sunt: abcese cu originea 
din urechea internă, malformații arteriovenoase şi cavernoame. Radiația 
vizuală este de asemenea o localizare preferenţială a plăcilor de 
demielinizare din scleroza multiplă, deşi acestea pot fi asimptomatice. 
Cowmpresia externă se poate produce prin meningiom, anevrism sau 
tumoră hipofizară. 


Cortexul vizual: lobul occipital 


Leziunile cortexului calcarin (vizual) produc hemianopsie 
homonimă, adesea completă, dar cu păstrarea acuităţii vizuale centrale 
(maculare) (fig. 3.12,c). De obicei, acesta este un defect izolat, fără 
deficite motorii sau senzoriale. Reflexele pupilare la lumină sunt 
păstrate, iar nistagmusul optokinetic este normal bilateral. Leziunile 
mici pot produce defecte congruente sub formă de scotoame (identice la 
cei doi ochi). În leziunile occipitale poate să apară epilepsia focală, 
reprezentată prin halucinații vizuale neformate de tipul liniilor 
angulare, uneori colorate sau a scotoamelor luminoase similare aurei 
din migrene. Majoritatea leziunilor din această arie sunt ischemice (fig. 
3.11, j): vascula-rizația provine din artera cerebrală posterioară, dar 
zona de graniţă între acest teritoriu şi cel al arterei cerebrale medii se 
află în vecinătatea polului posterior. Păstrarea vederii maculare, care 
este o caracteristică a leziunilor vasculare, se explică probabil prin 
această sursă alternativă de vascularizaţie a polului posterior, unde este 
reprezentat câmpul vizual central. Alte varietăți patologice includ 
meningiomul, gliomul şi abcesul. Anevrismele muriforme în această 
regiune sunt rare, dar pot să apară angioame arteriovenoase şi alte 
tipuri de malformații vasculare, inclusiv sindromul Sturge-Weber. 

Ocluzia simultană sau succesivă a ambelor artere cerebrale 
posterioare produce hemianopsie homonimă bilaterală sau cecitate 
corticală. Vederea poate fi pierdută complet dar, mai frecvent, este. - 
păstrată o insulă centrală de câmp vizual. Reflexul fotomotor se 
menţine normal. Aceşti pacienţi pot avea semne de afectare ale ariilor 
adiacente ale cortexului cerebral, sub forma halucinațiilor vizuale şi 
amneziei. Unii pot nega cecitatea (anosognozie). 

Alte defecte vizuale mai rare care pot să apară la pacienţii cu 
leziuni vasculare bilaterale includ pierderea vederii colorate 
(acromatopsie cerebrală), incapacitatea recunoaşterii  fizionomiilor 
(prosopagnozie) şi dezorientare vizuală, în care pacientul este incapabil 
să aprecieze distanțe sau mărimi şi are dificultate în fixarea şi 
urmărirea obiectelor cu privirea (sindromul Balint). Aceste defecte 
arată de obicei lezarea ariilor de asociație vizuale sau a fasciculelor de 
asociație. Agnozia vizuală reală, în care pacientul îşi păstrează 
percepția vizuală normală dar este incapabil să recunoască obiectele 
sau funcţia lor, este un defect foarte rar care apare ca im fenomen 
tranzitor în leziunile extensive ale emisferei dominanie. 


72 


Bibliografie 


Glaser, ].S. (1990). Neuro-ophihalmology. Harper and Row, Maryland 
Walsh, F.B. and Hoyt, W.F. (1969). Clinical neoro-ophthalmology. 
Williams and Wilkins, Baltimore. 


3.5. Nervul cranian VIII 
(acustico-vestibular) 


P. RUDGE 
(Traducerea: Mircea Oprică) 


Nervul acustico-vestibular are două componente, părțile 
auditivă şi vestibulară. Partea auditivă a nervului opt primeşte 
aferenţe de la receptorii senzoriali cohleari; toate fibrele nervului 
sunt mielinizate, iar mielina înconjoară atât corpii neuronali cât şi 
axonii. Căile acustice centrale sunt complexe cu decusații 
multiple: sinapsele se fac în nucleii cohleari, complexul olivar 
superior, lemniscurile laterale, coliculii inferiori şi corpii 
geniculaţi mediali. Există câteva arii corticale asociate cu auzul, 
inclusiv girii Heschl, la acest nivel menţinându-se o organizare 
tonotopică precisă. 

Nervul vestibular primeşte aferențe de la două tipuri de 
receptori, canalele semicirculare şi organele otolitice (saccula și 
utricula). Acceleraţia angulară în cele trei planuri ale spaţiului este 
detectată de canalele semicirculare care integrează parţial şi 
semnalul privitor la viteza de mișcare. Acceleraţia lineară este 
detectată în planuri coronale şi sagitale de către structurile 
otolitice. Există conexiuni extrem de complexe între deutoneuronii 
din nucleii vestibulari şi musculatura somatică, muşchii extrinseci 
ai globilor oculari, cerebel şi cortexul cerebral. În clinică, 
conexiunile cu muşchii extrinseci ai globilor oculari sunt cele mai 
importante, ele stând la baza reflexului vestibulo-ocular, care 
menţine poziţia relativă a ochilor în raport cu Pământul şi a cărui 
modificare oferă indicii asupra localizării lezionale. 

În plus față de cele două aferențe majore ale nervului opt, 
există eferențe atât spre organul cohlear cât și spre organul 
vestibular. Eferenţele spre cohlee sunt în totalitate inhibitoare; au 
originea în complexul olivar superior şi ajung la celulele cu cili, 
bilateral. 95% din toate fibrele eferente inervează celulele cu cili 
exteme şi pot fi importante în acordarea fină a răspunsului prin 
frecvenţă. Eferenţele spre sistemul vestibular sunt excitatoare şi 
inhibitoare, funcţia lor este neclară. 


Simptome şi semne datorate 
disfuncţiei nervului acustico- 
vestibular 


Sistemul auditiv 
Simptome 


Surditatea este trăsătura esenţială a leziunilor cohleei sau ale 
căilor aferente. Aceasta poate fi unilaterală doar când procesul 
patologic afectează organul periferic, nervul acustic sau nucleul 
cohlear. Leziunile localizate mai central determină pierderea 
simetrică a auzului, dar aceste leziuni nu produc o surditate 
semnificativă. Deformarea auzului, cum ar fi tinnitusul, însoţeşte 

frecvent afectarea cohleară, dar nici un simptom nu este 
caracteristic unor astfel de leziuni. 


Testarea funcției auditive 


Prima etapă în investigarea unui pacient care acuză 
pierderea auzului este confirmarea acesteia. Aceasta se realizează 
prin audiometria cu conducere aeriană de tonuri pure, în care 
pulsuri de tonuri pure la intervale de octave (aproximativ 
250 —8000 Hz) sunt aplicate prin căști, cu variaţia intensității 
sunetului. Nivelul la care un ton începe să fie auzit reprezintă 
pragul auzului pentru această frecvență. 

După confirmarea deficitului auditiv este importantă 
determinarea, prin teste cu diapazonul, dacă surditatea este de 
conducere sau neurosenzorială. La subiectul normal, celulele 
cohleare cu cili pot fi stimulate pe două căi: prin conducere aeriană 
sau osoasă. Prima poate fi testată prin plasarea unui diapazon de 
256 sau 512 Hz în vecinătatea conductului auditiv extern. Undele 
de presiune formate în aerul din conductul auditiv determină 
vibrația membranei timpanice şi a oscioarelor cu transmiterea 
undelor vibratorii sonore la cohlee. Conducerea osoasă poate fi 
testată prin plasarea unui diapazon în vibrație pe craniu, care 
transmite apoi semnalul vibrator direct la celulele cu cili. Deoarece 
conducerea aeriană este mai eficientă decât cea osoasă la indivizii 
normali, un diapazon în vibraţie plasat lângă meatul acustic extern, 
până când sunetul nu mai este detectat, nu poate fi auzit dacă este 
plasat apoi pe craniu. O situaţie similară apare în cazul unui deficit 


"neurosenzorial;, anomalia afectează cohleea sau fibrele ei nervoase, 


iar aceasta nu alterează eficienţa relativă a transmiterii undelor 
sonore, pe cele două căi spre cohlee. Dimpotrivă, dacă există o 
anomalie a conductului extern cum ar fi prezenţa de cerumen sau 
afectarea oscioarelor ca, de pildă, otoscleroza, va fi afectată doar 
conducerea aeriană. În această situaţie sunetul va fi transmis mai 
bine prin conducere osoasă. Pentru detectarea clinică a acestui 
fenomen, diapazonul pus în vibraţie este plasat în vecinătatea 
meatului acustic extern până când sunetul nu mai este auzit, apoi 
este plasat pe procesul mastoid. Sunetul va fi din nou auzit dacă 
există o deficiență de conducere. Acesta este testul Rinne. În mod 
similar, dacă un diapazon pus în vibraţie este plasat pe dinți sau pe 
creştetul capului, sunetul va fi localizat pe linia mediană. Pe de 
altă parte, într-un deficit neurosenzorial unilateral, sunetul este 
auzit de partea indemnă şi este perceput atenuat sau neperceput de 
partea afectată, Acesta este testul Weber. 

După eiectuarea acestor teste clinice de bază, trebuie să fie 
clar dacă pacientul are surditate de conducere sau neurosenzorială. 
Surditatea de conducere nu va mai fi abordată ulterior, aceasta 
fiind preocuparea otologilor. În cazul existenței surdității 
neurosenzoriale, testele de intensitate a zgomotului, de adaptare şi 
de audiometrie verbală vor ajuta la diferențierea unei surdități 
datorată pierderii funcţiei celulelor receptoare, ca, de exemplu, în 
boala Meniăre, de o surditate datorată unor leziuni retrocohleare 
cum ar fi tumorile de nerv acustico-vestibular. În continuare vor fi 


" prezentate foarte succint testele folosite cel mai frecvent în această 


situaţie. 


Teste de recrutare (testul de alternare în 
balanță a zgomotului, nivelul de disconfort al 
zgomotului) 


Zgomotul esie o percepție dependentă în parte de 
intensitatea stimulului. La subiecții normali, un ton de o anumită 
intensitate aplicat la nivelul unei urechi poate fi potrivit în ceea ce 
priveşte zgomotul cu un ton de intensitate similară aplicat la 
nivelul celeilalte urechi. S-ar putea crede că dacă un subiect are un 

deficit de auz unilateral, un ton va părea la fel de puternic pentru 
cele două urechi (una normală, cealaltă afectată) dacă intensitatea 
aplicată de partea urechii afectate va fi mai mare decât cea de la 
nivelul urechii indemne, proporțional cu deficitul auditiv. Acesta 
este cazul în toate surdităţile de conducere şi în unele 
retrocohleare, dar nu este valabil şi pentru surditatea de tip 
cohlear, unde creşterea zgomotului cu intensitatea este mai mare 
decât cea anticipată. Acesta este fenomenul de recrutare şi 
constituie motivul pentru care persoanele vârstnice care suferă de 
presbiacuzie roagă interlocutorul să vorbească mai tare, motivând 
scăderea auzului pentru ca, apoi, când se dă curs cererii, să afirme 
că nu este nevoie să se țipe chiar așa ! 

Fenomenul de recrutare poate fi evaluat prin două metode. 
Una este testul de alternare în balanță. Acesta poate fi utilizat doar 
în cazurile de surditate unilaterală: un ton de o anumită intensitate 
este aplicat la urechea normală şi pacientul încearcă să-l echivaleze 
cu un ton de aceeaşi frecvență aplicat la urechea afectată. Acesta 
este repetat cu diferite intensități şi frecvenţe. În surditatea de 
origine cohleară se produce recrutarea; într-adevăr, în unele cazuri 
la intensități mari, tonul pare mai puternic de partea urechii 
afectate, aşa-numita suprarecrutare. Dimpotrivă, în uele cazuri de 
afecțiuni retrocohleare nu apare recrutarea; poate să apară chiar 
reversul, astfel că rata creşterii zgomotului o dată cu creşterea 
intensității scade. A doua metodă, aplicabilă în toate cazurile de 
surditate, inclusiv în cele bilaterale, este folosirea unor niveluri de 
zgomot care produc disconfort. În această tehnică, intensitatea 
tonului este crescută până când produce disconfort. Acest nivel 
este remarcabil de constant la subiecții normali şi la cei cu 
scăderea numărului de celule receptoare, valoarea lui fiind de 
aproximativ 100 dB. Nivelurile zgomotului care produc disconfort 
sunt crescute la mulţi pacienţi cu leziuni retrocohleare. 


Teste de atenuare a tonului 


Dacă un ton este aplicat la o ureche normală la o intensitate 
mai mare decât cea prag, el va continua să fie auzit timp indefinit. 
În general, aceasta se întâmplă, de asemenea, în surditatea 
cohleară. Pe de altă parte, unii pacienţi cu surditate retrocohleară 
sunt capabili să perceapă un ton pentru o perioadă scurtă de timp, 
iar intensitatea acestuia trebuie să fie crescută pentru a redobândi 
Şi menține percepția tonului. Aceasta se numeşte atenuarea 
tonului, iar gradul cu care trebuie crescută intensitatea constituie 
măsura ei. Atenuarea tonului poate fi marcată în unele leziuni 
retrocohleene, dar nu în toate. 


Audiometria verbală 


Capacitatea de a discrimina cuvinte echilibrate fonetic poate 
fi determinată prin audiometria verbală de rutină în care liste de 
cuvinte sunt prezentate la diferite intensităţi. Astfel, este posibil să 
se determine intensitatea la care toate cuvintele sunt identificate 
corect şi să se realizeze un grafic-scor al intensității (audiogramă 
verbală). Deşi discriminarea verbală este frecvent afectată în 
leziunile cohleare, afectarea este crescută disproporționat în 
leziunile retrocohleare. Într-adevăr, în leziunile retrocohleare, 
discriminarea verbală scade uneori la intensități mari, în loc să se 
îmbunătățească. Acesta este fenomenul cunoscut sub denumirea de 
"roll-over”. 


Reflexul stapedian 


Dacă un ton de intensitate mare este aplicat unilateral, 
mușchiul stapedius se contractă bilateral, tensionând membrana 
timpanică şi modificându-i conductanța. Reflexul depinde de 
cohlee şi de nervul acusticovestibular pentru componenta aferentă, 
şi de nervul facial pentru componenta eferentă,. conexiunile între 
cei doi nervi realizându-se în trunchiul cerebral. La subiecții 
normali, reflexul este obținut, de regulă, pentru frecvenţe de 4 kHz 
sau mai mici, la intensități de 85-—100 dB. Dacă tonul este 
menținut timp de 10 secunde, contracția reflexă prezintă o mică 
atenuare la frecvențe de 500 şi 1000 Hz, dar există o atenuare 
notabilă la 2000 şi 4000 Hz. 

Surditatea cohleară produce modificarea minimă a pragului 
reflexului stapedian datorită recrutării şi nu prezintă atenuare 
anormală peste 10 secunde. Pe de altă parte, leziunile 
retrocohleare, ca neurinoamele de acustic, cresc în mod 
caracteristic pragul reflexului şi produc atenuarea lui patologică. 


Potenţialele evocate auditive de trunchi 
cerebral 


Activitatea neuronală generată ca răspuns la un stimul de 
foarte scurtă durată (click) şi înregistrată prin electrozi de scalp 
poate fi scoasă din zgomotul de fond (activitatea electro- 
encefalografică) prin tehnici de suprapunere şi mediere algebrică a 
răspunsurilor, luând drept 7o momentul aplicării c/ick-urilor 
("averaging techniques"). În primele 10 ms după To (click) apar o 
serie de componente ale răspunsului evocat auditiv generate în 
nervul acustic şi în căile auditive ale trunchiului cerebral. Acestea 
sunt numerotate convențional 7 (nerv auditiv, porțiunea distală), 17 
(nerv auditiv porțiunea proximală şi nucleii cohleari), 777 (corpul 
trapezoid sau complexul olivar superior, unii susțin și participarea 
nucleului cohlear), IV (nucleii lemniscului lateral) şi Y (coliculul 
inferior) (fig. 3.13). Componentele VI şi VII precum şi undele 
tardive sunt generate în structurile diencefalice şi corticale. Undele 
apărute după componenta VIII sunt clasificate după latenţă în 
componente medii şi tardive. 

Potenţialele evocate de trunchi cerebral s-au dovedit a fi 
valoroase pentru diagnosticul a două categorii de boli şi anume 
surditatea şi unele suferințe neurologice ca scleroza multiplă şi 
coma. Vom limita discuţia la prima categorie, surditatea. Dacă un 
click de intensitate înaltă este utilizat ca stimul auditiv, efectul 
recrutării va fi minim, este cazul leziunilor cohleare, de exemplu al 
bolii Meniăre, unde apar modificări minime în componentele 
potenţialelor evocate auditive de trunchi cerebral dacă scăderea 
auzului nu este prea severă (mai mare de 70 dB). Pe de altă parte, 
în deficitele auditive datorate leziunilor retrocohleare, în care ni 
apare recrutarea, ca în neurinoamele de nerv acustic, se produc 
modificări marcate ale potenţialelor evocate auditive de trunchi 
cerebral: acestea pot consta din pierderea tuturor componentelor de 
partea afectată, cu excepția componentei /, întârzierea marcată a 
componentei V sau creşterea semnificativă a intervalului /-Y în 
comparaţie cu partea normală. Deosebit de interesant este faptul că 
potenţialele evocate auditive sunt frecvent anormale în leziunile 
retrocohleare, chiar dacă scăderea auzului se însoţeşte de recrutare, 
ceea ce sugerează că ipoteza conform căreia gradul de recnitare 
diferenţiază leziunile periferice de cele retrocohleare este falsă. 
Dar chiar şi în această situaţie testul este extrem de valoros (a se 
vedea subcapitolul 2.3). 

- Electrocohleografia 


Potenţialul de acţiune al nervului acustico-vestibular este 
mic şi este greu detectabil cu electrozi plasați pe scalp. Plasarea 
unui ac-electrod pe peretele medial al urechii medii, prin 
membrana timpanică, permite înregistrarea unui amplu potenţial 
de acţiune al nervului acustico-vestibular şi a potenţialelor 
cohleare microfonice şi de sumaţie. Această tehnică este utilă 
pentru identificarea componentei ] a potenţialelor evocate auditive 
de trunchi cerebral şi pentru studiul morfologiei componentei 7 în 
diferite situaţii, inclusiv în neurinoamele de acustic şi în boala 
Mânitre. 


Fig. 3.13. Potenţialele evocate auditive de trunchi cerebral la un subiect 
normal. Un stimul este aplicat în dreptul săgeţii. Deflexiunea inferioară arată 
că electrodul de pe vertex este pozitiv, relativ cu electrodul mastoidian 
ipsilateral. Filtrul de tip high-pass este astfel aranjat pentr a accentua 
componenta V. Componentele J - V îşi au originea în nervul acustic şi în 
structurile trunchiului cerebral (v. textul). Notă: aparatele comerciale au 
polaritatea şi caracteristicile filtrelor variabile. Cfick=stimul. 


Emisiile acustice auditive (ecouri) 


În 1978, Kemp a descoperit că aplicarea unui ton pur la o 
ureche normală permite înregistrarea unui răspuns mecanic de 
frecvență similară la nivelul meatului extern, sub forma unui ecou 
(fig. 3.14). Se pare că acest răspuns necesită integritatea 
receptorului cohlear, în special a celulelor ciliate externe care au o 
supleere eferentă importantă. În practică, înregistrarea emisiei 
acustice devine tot mai importantă, absența unui ecou la o anumită 
frecvență demonstrează disfuncţia celulelor ciliate din porțiunea 
cohleei care ar trebui să răspundă la frecvența respectivă. Este 
important de ştiut că la unii pacienţi cu tumori de nerv acustic, 
ecoul este absent, posibil din cauza compresiei cu interesarea 
irigației cohleare, deşi afectarea componentei eferente cohleare 
poate reprezenta o explicaţie alternativă. 


Sistemul vestibular 
Simptome 


Lezarea receptorilor vestibulari sau a conexiunilor lor 
neuronale determină o neconcordanță a aferențelor între acestea 
(aşa-numita neconcordanță de tonus) cu alţi receptori implicaţi în 

orientarea spațială cum sunt vederea, sensibilitatea proprioceptivă 
şi kinestezică. Aceasta determină o senzație neplăcută de 
dezechilibru şi vertije care, în situații extreme, produc greață şi 
vomă, pacientul este refractar la mişcare şi preferă să stea la pat. 
Leziunile sunt de obicei distructive şi efectele lor sunt rapid 
compensate central, astfel încât pacientul devine asimptomatic 
după o perioadă de câteva săptămâni. În mod excepțional, 
compensarea care depinde de structurile din trunchiul cerebral, 
inclusiv nucleii olivari şi cerebelul, este incompletă şi simptomele 
persistă. 


Nistagmusul 


Nistagmusul spontan, care apare sub diferite forme, produce 
confuzii în rândul clinicienilor, dar este un semn extrem de util al 
disfuncției vestibulare. Vom începe discuţia noastră cu 
nistagmusul în plan orizontal. Convenţional, direcţia nistagmusului 
este dată de faza rapidă. 

Fig. 3.14. Emisia otoacustică la un subiect normal. Stimulul este reprezentat în 
stânga sus. Răspunsul duplicat (4, B) este reprezentat dedesubt. Observaţi 
începutul ecoului la aproximativ 3 ms. Spectrul de putere al răspunsului este 
arătat în dreapta sus. Aria neagră este zgomotul obținut prin scăderea lui A din 
B. Aria albă este spectrul de putere al răspunsului cohlear. Un artefact al 
click-ului a fost eliminat din traseul prelucrat prin aplicarea unei ferestre 
rectangulare între 2,5 şi 20 ms. 


Nistagmusul vestibular 


Aparatul şi nucleii vestibulari sunt pereche, câte unul de 
fiecare parte a capului. Canalele orizontale şi nucleii vestibulari cu 
care sunt conectate deplasează ochii printr-o mişcare lentă spre 
partea opusă. La subiectul normal forțe opuse şi egale acţionează 
asupra ochilor, poziția lor rămânând astfel centrală. Distrugerea 
organelor vestibulare, a nervilor sau a nucleilor de o parte 
determină o mişcare lentă a ochilor către partea respectivă 
(fig. 3.15). Acest fenomen se produce datorită acţiunii singulare și 
nebalansate a aparatului vestibular intact. Această acțiune este 
detectată rapid şi o mişcare de sens opus esie generată de un alt 
sistem, generatorul de secuse rapide situat în formațiunea 
reticulată pontină paramediană (FRPP). Această secusă rapidă este 
generată de formațiunea  reticulată  pontină  paramediană 

ipsilaterală. Astfel, într-o leziune vestibulară dreaptă ochii sunt 
deplasaţi lent spre dreapta, de către aparatul vestibular intact, iar 
apoi” sunt deplasaţi rapid spre linia mediană sub influenţa 
formaţiunii reticulate  pontine paramediane. Repetiţia acestora 
determină nistagmusul vestibular cu unda caracteristică, în formă 
de dinţi de fierăstrău” şi cu faza rapidă către partea opusă leziunii. 


Noţiuni de fiziopatologie a nistagmusului 


Nu toate tipurile de nistagmus au forma în dinţi de 
fierăstrău. În unele tipuri componenta lentă este exponențială. 
Când ochii sunt deviaţi într-o parte, în orbită există forţe 
„vâscoase“ şi elastice care se opun devierii. Ca să se obțină o 
secusă mai rapidă este necesară inervarea muşchilor drepți 
orizontali cu un plus de activitate neuronală care să învingă iniţial 
forțele „vâscoase“ intraorbitale şi apoi cu o inervaţie tonică 
crescută să învingă forțele elastice intraorbitale în vederea 
menţinerii globilor oculari în poziţia lor excentrică. Această 
activitate neuronală este realizată de celule fazice şi celule tonice 
din formația reticulată paramediană pontină şi din porţiuni ale 
nucleului abducens; în termeni matematici, răspunsul fazic este 
integrat pentru a obține deviația tonică. O varietate de nistagmus 
poate fi indusă prin proasta funcționare a acestui sistem, în toate 
cazurile existând însă o fază lentă exponențială. Când există o 
neconcordanță între mişcarea rapidă (explozivă) şi cea lentă 
(tonică), mişcarea rapidă fiind prea amplă, ochii vor fi deviaţi 
exponențial către linia mediană până la atingerea unui punct în 
care inervaţia tonică este suficientă pentru a-i menţine într-o 
poziţie excentrică. 


Fig.3.15. Explicarea diagramatică a  nistagmusului vestibular datorat 
distrugerii aparatului vestibular, nervului sau nucleului de partea dreaptă. 
Faza lentă este reprezentată în dreapta, faza rapidă în stânga iar sumaţia celor 
două faze este ilustrată pe electronistagmograma de jos. NV - nucleul 
vestibular, PPRF - formaţia reticulată paramediană pontină, ENG - electro- 
nistagmograma. 


” Această formă se referă la reprezentarea grafică a nistagmusului (n.t.) 


Fiecare tentativă de atingere a unei ţinte vizuale va 
determina aceeaşi neconcordanţă care va produce o serie de sacade 
cu amplitudine de obicei descrescătoare, urmată de o fază lentă 
exponențială, ceea ce duce la menţinerea nistagmusului. Acest tip 
de nistagmus apare în mod tipic la ochiul în abducţie în cadrul 
unei oftalmoplegii internucleare. 


Fig. 3.16. Nistagmogramă efectuată după labirintectomie stângă. Remarcaţi 
intensificarea nistagmusului când privirea este direcționată spre faza rapidă 
(legea lui Alexander) şi accentuarea nistagmusului şi deplasarea spre pariea 
afectată, cu eliminarea fixării la D, R,L - ochii deviaţi la dreapta sau stânga; 
P - ochii în poziţia primară. 


Nistagmusul secundar fixaţiei unei ţinte vizuale laterale 
apare când există un deficit al inervaţiei tonice; în termeni 
matematici integratorul este slăbit. Rezultatul este revenirea 
exponențială a ochilor spre linia mediană după fiecare tentativă de 
privire laterală (excentrică). Acest tip de nistagmus (de fixaţie) 
apare într-o mare varietate de situaţii incluzând leziuni pontine şi 
cerebeloase, şi după ingestii de droguri, în mod particular droguri 
antiepileptice. 


Semnificația nistagmusului orizontal 


Nistagmusul orizontal unilateral, în special dacă 
amplitudinea deplasării creşte pe măsura devierii ochilor în 
direcţia fazei rapide (legea lui Alexander), se datorează cel mai 
frecvent unei leziuni periferice, dar poate să apară în leziuni ale 
nervului opt sau ale nucleului vestibular. Pe de altă parte, 
nistagmusul orizontal care apare simultan bilateral se datorează 
invariabil unei leziuni centrale. 


Eliminarea fixației şi înregistrarea mişcărilor oculare prin 
electronistagmografie (ENG) sau observarea ochilor cu o lampă cu 
infraroşii ajută la diferenţierea leziunilor periferice şi centrale. 
Caracteristic, nistagmusul din leziunile periferice este accentuat 
prin eliminarea fixației (fig. 3.16), spre deosebire de leziunile 
centrale, inclusiv cele ale nucleilor vestibulari. Calea anatomică 
pentru supresia fixației porneşte de la retină, în special de la fovee 
şi prin tractul olivar accesor ajunge la cerebel şi apoi la nucleii 
vestibulari. Afectarea acestei căi centrale face ca nistagmusul 
vestibular să nu poată fi inhibat complet de fixaţie, în aceste 
condiții nistagmusul este puţin afectat de eliminarea fixaţiei. 
Dimpotrivă, când calea este intactă, se poate produce inhibiţia 
fixaţiei ca la subiecții normali, iar eliminarea fixaţiei determină 
accentuarea nistagmusului care, în unele cazuri, devine aparent 
doar la întuneric. 

Procesele patologice afectează de obicei toate cele trei canale 
semicirculare, efectul fiind identic cu distrucţia singulară a 
canalului semicircular orizontal, deoarece vectorii verticali ai 
canalelor posterior și anterior se anulează reciproc, rămânând doar 
cel orizontal. Afectarea selectivă a unor părți din canalele 
semicirculare se poate concretiza în nistagmus oblic sau rotator. În 
cele prezentate anterior s-a presupus că leziunea este de tip 
distructiv. Dacă ea este iritativă, nistagmusul este în sens opus. 


Nistagmusul vertical 


Deşi nistagmusul dobândit spontan în plan vertical nu este 
practic niciodată consecința unei leziuni a nervului VIII, va fi 
realizată o abordare succintă a sa. 


Nistagmusul superior 


Faza rapidă este orientată în sus. Apare la pacienţi cu leziuni 
ale podișului ventriculului patru, ale tegmentului pontin şi, posibil, 
ale cerebelului anterior. Rareori apare izolat, dar nu este rar în 
oftalmoplegia internucleară. 


Nistagmusul inferior 


Faza rapidă este orientată în jos. Apare rar. Indică o 
anomalie structurală la nivelul găurii occipitale ca, de exemplu, 
hernierea amigdalelor cerebeloase sau disfuncţii cerebeloase, în 
special în procese atrofice. Caracteristic, acest tip de nistagmus se 
accentuează când ochii sunt deplasaţi orizontal cu 30%, de o parte 
sau alta. De asemenea, depinde de poziţia pacientului; de exemplu, 
poate apărea doar în decubit, dispărând când pacientul este în 
poziție verticală sau aplecat înainte. Nistagmusul inferior este 


important deoarece poate indica prezența unei anomalii 
corectabile. 


Nistagmusul rotator orar sau antiorar 


Rotaţia în jurul meridianului sagital este rară, dar apare în 
leziuni centrale, mai ales cele în care este afectat nucleul 
vestibular medial şi la pacienţi cu ectopie cerebeloasă asociată cu 
siringomielie. 


Nistagmusul pozițional sau de poziționare 


Nistagmusul indus prin modificarea poziţiei capului în 
funcție de câmpul gravitațional este cunoscut sub numele de 
nistagmus de poziţionare, iar cel apărut prin menţinerea acestei 
poziţii este nistagmusul pozițional. 

Cea mai bună metodă de examinare clinică a pacienţilor este 
o poziție şezândă pe o canapea, cu ochii deschişi şi capul rotat spre 
dreapta sau stânga. Capul este ţinut de examinator iar pacientul 
este instruit să fixeze cu privirea fruntea examinatorului, în timp 
ce capul este coborât rapid sub planul orizontal, la marginea 
canapelei. Este observată apariția nistagmusului și apoi pacientul 
revine la poziţia inițială. Se repetă manevra cu capul înţors în 
partea opusă. Apar două tipuri de răspuns, unul datorat unui defect 
periferic, celălalt unui defect central (tabelul 3.8). 


NEUROLOGII 


LE) 


Nistagmusul pozițional benign 


În această formă există un nistagmus rotator cu faza rapidă 
spre urechea dependentă, antiorar dacă urechea dependentă este 
dreapta, orar dacă urechea dependentă este stânga. Acest tip de 
nistagmus apare după o latenţă de câteva secunde şi durează 10-20 
de secunde. Este însoțit de vertije. La revenirea în poziţia iniţială 
apare un nistagmus în sens opus, de amplitudine mai mică. 
Repetarea testului determină atenuarea răspunsului, această 
adaptare fiind de câteva ore. Clasic, nu există nistagmus când 
cealaltă ureche este dependentă. 

Dix şi Hallpike (1952) au arătat că acest tip de nistagmus se 
asociază cu leziunea utriculei şi Schuknecht (1969) a presupus, pe 
baza puţinelor studii patologice, că detritusurile provenite de la 
utricula afectată se colectează pe cupula canalului semicircular 
posterior, partea cea mai declivă a aparatului vestibular, astfel că 
masa acestuia este mai mare decât cea normală. Cupula devine 
astfel sensibilă la atracţia gravitațională. Când capul este în poziție 
inversă, cupula se deplasează sub influența gravitaţiei şi induce 
nistagmus. Detritusurile cad rapid de pe cupulă care revine apoi la 
poziţia inițială şi nistagmusul încetează. Repetarea acestei manevre 
nu induce nistagmus, deoarece reziduurile nu au timp să se 
reacumuleze pe  cupulă. Secţionarea nervului canalului 
semicircular posterior vindecă pacientul, susținând conceptul de 
cupulolitiază. Totuşi, în cele mai multe cazuri, terapia conser- 
vatoare cu sedative vestibulare sau un ciclu de terapie fizicală a 
extremității cefalice pentru dispersarea reziduului otoconial şi 
indicaţii privind poziţionarea capului sunt suficiente pentru această 
afecţiune autolimitată. 


Tabelul 3.8. Caracteristicile nistagmusului poziţional 


Direcţie 
Vertije 
Interval de latență 
Adaptare 
Fatigabilitate 


++, sever, +, moderat, + , uşor, 0, absent 


Spre urechea inferioară 
++ 


Nistagmusul pozițional central 


Această formă diferă de precedenta prin faptul că direcția 
nistagmusului nu este spre urechea dependentă; poate fi în orice 
direcţie şi este persistent şi adesea neasociat cu vertije. Este 
produs frecvent prin poziționare de fiecare parte. Se crede că 
această formă de nistagmus semnifică o leziune centrală, în special 
una care afectează vestibulocerebelul. 

În practică, majoritatea pacienților cu nistagmus pozițional 
benign de tip clasic au o leziune periferică benignă (deseori secundară 
unui traumatism cranian sau asociat cu hipertensiune arterială sau 
spondiloză cervicală), în timp ce nistagmusul pozițional central necesită 
investigații pentru excluderea unei afecțiuni a sistemului nervos central * 
(de exemplu, scleroza multiplă, tumoare), deşi în majoritatea cazurilor 
nu se va depista etiologia. 


Mersul şi postura 


Afectarea aparatului vestibular determină anomalii de mers 
şi de postură, deoarece tracturile vestibulo-spinale conduc 
informaţii neadecvate. Pacientul tinde să cadă spre partea leziunii 
dacă aceasta este distructivă şi deviază spre aceeaşi parte în timpul 
mersului. Aceste anomalii sunt mai accentuate când ochii sunt 
închişi şi leziunea este periferică. 

Testarea funcției vestibulare 


Nistagmusul indus prin stimuli vizuali sau vestibulari poate 
să-l ajute pe clinician în localizarea anatomică a leziunii. Sunt 
utilizate, de regulă, două tipuri de investigaţii ale aparatului 
vestibular şi anume testul caloric şi teste rotaţionale variate. 
Ambele tehnici examinează integritatea canalelor semicirculare şi 
a conexiunilor lor. Nu există teste de rutină care să studieze funcția 
otolitică. 

Observarea directă a mișcărilor oculare induse poate fi de 
mare valoare în timpul acestor teste, în special în timpul 
răspunsului caloric, dar înregistrarea mişcărilor oculare este 
indispensabilă pentru evaluarea completă a pacientului. 
Electronistagmografia (ENG) este cea mai utilizată tehnică pentru 
obținerea unei înregistrări continue a mișcărilor oculare induse, 
permițând cuantificarea nistagmusului, sacadelor şi a urmăririi 
țintei. Tehnica este dependentă de vectorul potenţialului 
corneoretinian în timpul variatelor teste. O tehnică mai precisă 
constă în utilizarea unui dispozitiv electronic scleral, dar în prezent 
aceasta ține doar de domeniul cercetării. Înregistrarea în infraroşu 
este utilizată, de asemenea, în anumite clinici şi se bazează pe 
reflectarea undelor electromagnetice, în spectrul infraroșu, de la 
nivelul joncţiunii sclerocorneene. 


Testul caloric 


Testul caloric bitermic, biauricular este singura metodă de 
apreciere a funcției unui canal semicircular, independent de 
celelalte. Capul este plasat astfel încât canalul orizontal să fie 
vertical cu ampula în poziţie superioară ( capul este flectat la 30% 
când pacientul stă întins cu fața în sus). Irigarea cu apă rece (30% C 
timp de 40 de secunde) determină deplasarea endolimfei în partea 
opusă ampulei, în timp ce apa caldă (44* C timp de 40 de secunde) 
determină contrariul. Deoarece fibrele nervoase aferente ale 
canalului orizontal îşi cresc frecvența de descărcare la mişcarea 
ampulopetală, apa caldă produce nistagmus ipsilateral iar apa rece 
nistagmus contralateral. Durata nistagmusului la irigație este 
apreciată vizual sau prin electronistagmografie, ultima permițând 
determinarea altor parametri, cum ar fi viteza fazei lente. 

Apar două tipuri de anomalii. Primul tip, care constă în 
reducerea unilaterală a funcţiei, este cunoscut ca pareză de canal şi 
implică afectarea unilaterală a aparatului vestibular, a nervului opt 
sau a nucleului vestibular. Celălalt tip de anomalie este 
caracterizat prin nistagmus mai accentuat într-una din direcții 
decât în cealaltă. Aceasta este denumită preponderență 
direcțională. Apare în leziuni cu localizare variabilă în sistemul 
nervos central, ca şi în disfuncţii ale nervului sau organelor 
periferice. În cazul unei leziuni distructive acute unilaterale, 
preponderența direcțională este în partea opusă leziunii, adică în 
aceeaşi direcție ca şi nistagmusul spontan. Prezenţa preponderenței 
direcționale în aceste circumstanţe denotă compensarea incompletă 
apărută în contextul acestor leziuni. 


Teste rotaționale 


Testele rotaționale sunt realizate prin rotirea rapidă a 
pacientului în jurul axei proprii, accelerarea progresivă a rotației 
sau rotirea sinusoidală. Avantajul acestor tehnici comparativ cu 
testul caloric constă în posibilitatea de cuantificare a stimulului şi 
aprecierea sensibilităţii canalelor semicirculare. Dezavantajul este 
reprezentat de testarea simultană a ambelor canale orizontale, unul 
crescându-şi frecvența descărcărilor, iar celălalt scăzând-o. Astfel, 
nu este posibilă determinarea cu certitudine a unei afectări 
unilaterale. 


Efectul fixației asupra nistagmusului indus fie de testul 
caloric fie de stimuli rotaționali poate oferi indicii importante 
asupra localizării leziunii, în acelaşi fel ca în cazul nistagmusului 
spontan (vezi mai sus). O metodă accesibilă de evaluare clinică a 
efectului fixaţiei asupra nistagmusului indus de stimuli rotaţionali 
constă în fixarea de către pacient a unei ţinte al cărei braţ este ţinut 
de pacient cu dinții şi apoi rotirea orizontală a capului într-o 
mişcare sinosoidală, cu viteză mică. La subiecții normali, 
nistagmusul nu apare până când viteza capului nu atinge 40 sau 
50*/s, în timp ce la pacienţii cu afecţiuni ale SNC, supresia fixaţiei 
poate fi complet abolită şi nistagmusul apare precoce, chiar la 
viteze mici. 


Nistagmusul optokinetic 


Dacă un cilindru cu dungi verticale negre alternate cu, dungi 
verticale albe este rotit în fața pacientului, apare nistagmusul. Faza 
rapidă este în direcția opusă rotației. Această probă este una de 
urmărire şi este dependentă de fovee. În laborator, pacientul poate 
fi înconjurat de o perdea dungată asemănător pentru stimularea 
întregului câmp vizual . Acest tip de nistagmus depinde de întreaga 
retină şi este mai puţin dependent de urmărire. Caracteristic, 
nistagmusul optokinetic este normal în leziunile periferice 
compensate, deşi poate exista o preponderență direcţională când 
compensarea este incompletă. Pe de altă parte, este adesea anormal 
în leziunile centrale, în special în cele care afectează cgrebelul. 


Afecţiuni specifice nervului opt 


Există multe afecţiuni ale nervului opt, iar în paragrafele 
următoare vor fi abordate unele dintre cele mai importante. 


Tumorile de unghi pontocerebelos 


Deşi tumorile de unghi pontocerebelos sunt rare, 
diagnosticul precoce este important deoarece majoritatea sunt 
benigne şi riscurile operatorii sunt mai scăzute dacă intervenţia 
chirurgicală este practicată când dimensiunile tumorii sunt mici. 
Aproximativ 70% din tumori sunt schwanoame, restul fiind 
meningioame, tumori epidermoide, neurinoame ale altor nervi 
decât nervul opt şi alte tipuri de leziuni foarte rare. 


Schwanoame și neurofibroame de nerv acustic 
Patologie şi incidență 


Schwanoamele acustice au originea de. obicei în nervii 
vestibulari, în special în componenta superioară, sunt sporadice şi 
nu sunt mai frecvente la pacienţii cu neurofibromatoză tip I (NEI, 
boala von Recklinghausen). În mod excepţional, tumorile sunt 
bilaterale; aceasta se întâmplă doar în neurofibromatoza de tip II 
(NFII, neurofibromatoza centrală). Nici o vârstă nu este exceptată, 
dar incidența maximă este semnalată în decadele a 4-a şi a 5-a, în 
afara unor cazuri de neurofibromatoză tip II când debutul este mai 
precoce. Incidenţa este aproximativ egală Îa bărbaţi şi la femei. 

Simptome 


Simptomul de debut este în mod caracteristic diminuarea 
progresivă a auzului însoțită de dezechilibru. Când tumoarea se 
extinde dincolo de meatul acustic intern sau are originea mai 
central, sunt afectaţi şi alți nervi cranieni. Nervul trigemen este 
vulnerabil în mod particular, afectarea lui produce diminuarea 
sensibilităţii faciale de partea ipsilaterală. Tumorile mai 
voluminoase care comprimă trunchiul cerebral produc o pierdere 
progresivă a echilibrului şi, în ultimă instanţă, în cazurile netratate 
apare hidrocefalie. Cefaleea occipitală este un simptom frecvent al 
tumorilor de acustic, chiar înainte de apariţia hidrocefaliei. 


Semne 


Pierderea auzului este neurosenzorială şi la mulţi pacienți cu 
tumori mici are mai degrabă caracteristicile unei surdităţi cu 
origine cohleară, decât a uneia retrocohleare — apare recrutare, iar 
recepţia limbajului este păstrată în limite rezonabile. Ulterior, pe 
măsură ce tumoarea creşte, apar semnele clasice ale surdităţii 
retrocohleare. Reflexul stapedian este anormal prin creşterea 
pragului şi atenuarea anormală a răspunsului într-o proporție mare 
de cazuri. 


Fig. 3.17. Potenţiale evocate auditive de trunchi cerebral (PEA) la un pacient 
cu o tumoare de unghi pontocerebelos stâng. Audiograma anexată. Observaţi 
morfologia anormală a PEA obținută la stimularea urechii stângi, cu 
întârzierea marcată a componentei V şi un răspuns anormal obținut la 
stimularea urechii drepte. IT V creşte semnificativ. 


Potenţialele evocate de trunchi cerebral sunt cel mai bun test 
funcțional neinvaziv pentru detectarea tumorilor de unghi 
pontocerebelos, în special a schwanoamelor acustice. Anomaliile 
care apar în peste 90% din cazuri includ absența totală a tuturor 
componentelor de după unda J, sau întârzierea. componentei Y la 
Stimularea urechii ipsilaterale şi o diferență anormală între 
componentele V (IT V) sau ale intervalelor 1 — V (IT 1 — VP) obţinute 
la stimularea urechii situată ipsilateral cu tumoarea sau respectiv 
a celei contralaterale (fig. 3.17). Anomaliile potenţialelor evocate 
de trunchi cerebral apar la stimularea urechii normale în caz de 
tumori voluminoase. Deoarece în boala Menire există o alterare 
ușoară a potenţialelor evocate de trunchi cerebral până la stadiile 
în care pierderea auzului este semnificativă (>70 dB), acest test are 
o semnificație considerabilă şi poate fi utilizat pentru diagnosticul 


diferențial între numeroasele cauze periferice de surditate . şi 
tumorile de unghi pontocerebelos. 

Funcţia vestibulară este anormală la o proporție mare de 
pacienți. Majoritatea au în momentul prezentării la medic o pareză 
de canal la testul caloric. Devierea este de partea leziunii şi testul 
Romberg este adesea pozitiv. Nistagmusul apare la toţi pacienţii, la 
un moment dat, în cursul evoluţiei. Iniţial, nistagmusul este 
vestibular şi este orientat în partea opusă tumorii; ulterior, când 
tumoarea devine voluminoasă şi exercită efect compresiv asupra 
truchiului cerebral apare nistagmus la privirea ipsilaterală. 


Fig. 3.18. Rezonanța magnetică nucleară la un pacient cu schwanom acustic 
drept. Deasupra, imagine ponderată în 7, fără priză de substanță de contrast, 
dedesubt imagine cu priză de gadolinium. Tumoarea este indicată prin 
săgeată. Imaginea a fost obţinută cu un scanner 0,5, ceea ce demonstrează că 
imagini adecvate pot fi obținute chiar cu aparatură care nu aparține ultimelor 
generaţii. 

Semnele de nerv trigemen, în special pierderea reflexului 
cornean, apar în cazul unor tumori voluminoase dar, în mod 
surprinzător, deficitul de forță la nivelul muşchilor faciali nu 
constituie un semn predominant, în multe cazuri. Semnele de fibre 
lungi, în special semne piramidale uşoare, ipsilaterale, cum ar fi 
hiperreflexia osteotendinoasă, pot fi întâlnite când tumoarea 
deplasează prin împingere trunchiul cerebral. 


Alte tumori 


Meningioamele, care sunt mai frecvente la femei, şi tumorile 
epidermoide sunt mult mai rare decât schwanoamele acustice, dar 
pot avea o prezentare asemănătoare. Deficitul auditiv este în 
general mai puţin sever iar răspunsurile la testul caloric sunt mai 
frecvent în limite normale. Potenţialele evocate auditive de trunchi 
cerebral la urechea neafectată sunt de obicei normale, chiar când 
tumoarea este mare. 


ORGANIZAREA CREIERULUI ŞI TRĂSĂTURILE DISFUNCŢIILOR CEREBRALE 79 


Imagistică şi tratament 


Rezonanţa magnetică nucleară este cea mai bună tehnică de 
evidenţiere a tumorilor de unghi pontocerebelos, în special a 
tumorilor intracanaliculare. Priza de gadolinium este esenţială 
fig.3.18). Alte tehnici, ca tomografia computerizată, aduc rareori 
informaţii suplimentare, dacă nu sunt necesare imagini osoase. 
Intervenția chirurgicală este singura terapie curativă. 
Morbiditatea este direct proporțională cu mărimea tumorii. 
Conservarea auzului este foarte rară, dar nervul facial poate fi 
menajat cu ajutorul tehnicilor chirurgicale moderne. Morbiditatea 
exprimată prin pierderea auzului poate fi scăzută dacă se practică 
înregistrarea interoperatorie a potenţialelor evocate de trunchi. 
Dacă tumoarea este bilaterală, este bine ca pacientul să înveţe 
cititul pe buze înainte de operaţie, dacă este posibil. 


Boala Meânitre 


Patologie 


Boala Mâniere este o afecțiune rară, asociată cu hidropsul 
endolimfatic al părţii inferioare a capsulei otice. Cauza este 
necunoscută. Nici o vârstă nu este exceptată, incidența maximă a 
debutului vertijului se situează în decadele patru şi cinci. Deşi 
femeile sunt afectate mai frecvent, nu există probabil 
predominanță pe sexe dacă sunt luate în considerare numai 
cazurile tipice. 


Simptome 


Triada reprezentată de vertij episodic, tinnitus şi pierderea 
fluctuantă a auzului sunt trăsăturile clasice ale bolii Mâniăre. 
Există adesea un simptom premonitor de tensiune auriculară 
ipsilaterală. Iniţial, deficitul auditiv se remite între atacuri, ulterior 
devenind progresiv şi permanent. Tinnitusul este un simptom 
caracteristic care se accentuează în mod tipic, în timpul atacurilor. 
Vertijul este cel mai supărator simptom, pacientul fiind de obicei 
imobilizat şi prezentând greață şi vomă. El durează mai puţin de 24 
de ore. Atacurile apar grupate cu pauze de săptămâni sau luni; 
remisiunile sunt mai lungi pe măsura progresiei bolii. 


Semne 


Caracteristic, scăderea acuității auditive în boala Menitre 
este inițial pentru frecvenţe joase, dar ulterior devine severă 
(aproximativ 60 dB) pentru toate frecvențele. Studiile arată că 
scăderea activității auditive este de origine periferică şi, în unele 
cazuri, fenomenul de recrutare poate fi extrem de marcat, astfel că 
la intensități mari ale sunetului, acesta apare mai puternic de 
partea urechii afectate, aşa-numita suprarecrutare. Deficitul auditiv 
devine bilateral în 20-25% din cazuri. 

Afectarea funcţiei vestibulare este de obicei bilaterală. O 
pareză de canal unilaterală sau bilaterală este tipică. Nistagmusul 
apare la toți pacienții în timpul episodului acut şi tinde să fie 
orientat spre urechea afectată. În timpul remisiunilor, nistagmusul 
apare adesea când fixaţia este înlăturată, dar direcţia este variabilă 
chiar în boala aparent unilaterală. 

Potenţialele evocate auditive de trunchi cerebral sunt 
normale până când deficitul auditiv devine sever, moment în care 
apare creşterea latenţei componentelor tardive. Testele de 
deshidratare (de exemplu cu glicerol) sunt utile pentru diagnostic, 


audiograma cu tonuri pure ameliorându-se în timpul testului în 
boala Meniăre, dar nu şi în alte cazuri de surditate neurosenzorială. 


Tratament 


Dieta hiposodată şi administrarea de diuretice sunt utile 
pentru reducerea severităţii şi frecvenţei atacurilor de vertije. 
Betahistina (8-16 mg, de trei ori pe zi) poate reduce, de asemenea, 
frecvența atacurilor, posibil prin acţiunea asupra striei vasculare. 
Terapia chirurgicală sub forma decompresiei saculare are 
susținătorii săi, deşi nu există dovezi privind eficacitatea acesteia. 


Alte afecţiuni vestibulare 
Vertijul episodic 


Numeroase afecțiuni sistemice (arterite, diabet, hiper- 
tensiune şi boli degenerative de sistem) pot produce afectarea 
auditivă sau vestibulară. Spaţiul limitat nu permite o discutare a 
acestora, dar cititorul este îndrumat spre lucrările lui Konigsmark 
şi Gorlin (1976), Rudge (1983) şi Winter şi Baraitser (baza de 
date) pentru o abordare detaliată a multora dintre aceste afecţini. 

Trebuie menţionat, totuşi, în acest context pacientul cu vertij 
episodic, neacompaniat în mod uzual de surditate. Nu toţi pacienţii 
cu vertij episodic au boala Menitre. Într-adevăr, majoritatea nu o 
au. Ocazional, un pacient poate avea sifilis. Sifilisul poate mima 
perfect boala Meniăre. O caracteristică interesantă a sifilisului 
localizat la nervul opt este progresia surdității în pofida 
tratamentului cu penicilină. Este obligatorie efectuarea testului cu 
fluorescenţă al anticorpilor antitreponemă la oricine se prezintă cu 
boala Mâniere. Migrena este o afecțiune care afectează 
semnificativ sistemul vestibular şi, într-o mai mică măsură, auzul. 
Atacurile acute de migrenă sunt frecvent asociate cu anomalii 
vestibulare (vertije, greață şi vomă) şi disfuncție auditivă 
(fonofobie) atât în formă de migrenă bazilară cât şi în migrena 
clasică. În plus, pacienţii care au avut migrenă în antecedente 
dezvoltă ocazional vertije sporadic, neînsoţit de migrenă, cauza 
este necunoscută. 

Neuronita vestibulară este un sindrom de vertije paroxistice, 
descris prima dată de Dix şi Hallpike (1952). Ei credeau că 
anomalia este în ganglionul Scarpa şi, într-adevăr, studiile 
anatomo-patologice au confirmat acest lucru. Sindromul este, 
totuşi, frecvent și este întâlnit în particular la pacienţii cu 
hipertensiune şi consecutiv infecțiilor virale sistemice, când 
termenul de neuronită implică o precizie etiologică nejustificată a 
diagnosticului. Simptomele apar în urma unui episod de 
insuficiență vestibulară, în care neuronita este doar una dintre 
cauze. 

În final, trebuie menţionată insuficiența vestibulară ca o 
complicație rară a toxicității aminoglicozidice, de obicei la 
vârstnici cu afectare renală. Aceşti pacienţi acuză iniţial, în mod 
clasic, o tulburare vizuală cu oscilopsie datorită pierderii reflexului 
vestibulo-ocular, şi mai puţin vertije sau simptome auditive; nu 
există mecanism care să înlocuiască reflexul vestibulo-ocular de 
stabilizare a ochilor la frecvențe mari de mişcare ale capului 
GC 1H2). Funcţia auditivă se păstrează nealterată cu amino- 
glicozidele actuale ca, de exemplu, gentamicina. Nu există metodă 
de depistare a insuficienţei vestibulare incipiente datorată acestor 
medicamente; prescrierea atentă şi măsurarea nivelurilor sanghine 
ale gentamicinei sunt cele mai bune precauţii iar tratamentul 
trebuie întrerupt dacă apar vertije, administrându-se când este 
posibil o antibioterapie alternativă. 

Tratamentul pacientului cu vertije 


În timpul unui episod de insuficienţă vestibulară acută, 


pacienții sunt îngroziți şi au senzaţia că pot muri. Ei trebuie - 


asiguraţi că starea este trecătoare, aşezaţi în pat şi sfătuiţi să nu îşi 
mişte capul. Sedative vestibulare de tipul proclorperazinei (12,5 
mg intramuscular) vor fi necesare dacă pacientul are stare de 
vomă. Terapia orală poate fi administrată după ce încetează starea 
de vomă. O mare varietate de astfel de sedative este disponibilă, 
dintre care nici unul nu este ideal; în general o combinaţie de 
simpatomimetice şi anti-parasimpatomimetice este cea mai eficace 
pentru atenuarea simptomatologiei, deşi, în practică, se 
administrează uzual doar medicamente anticolinergice. Cinnarizina 
(15 mg, de trei ori pe zi) sau proclorperazina (5 mg, de trei ori pe 
zi) sunt cel mai frecvent prescrise şi au o eficiență moderată. De 
obicei medicamentele pot fi întrerupte după 2-4 săptămâni, când 
majoritatea pacienţilor şi-au revenit. 

Ocazional, simptomele persistă. Uneori pot-lua forma de 
vertij poziţional benign pentru care se indică sedative vestibulare, 
terapie fizică pentru extremitatea cefalică şi menţinerea 
clinostatismului. Unor pacienți le este teamă să se deplaseze şi au 
nevoie de exerciții pentru aparatul vestibular în scopul reantrenării 
acestuia, utilizând aferențe de la alte modalităţi senzoriale. La unii 
pacienţi este eficient clonazepamul, în parte datorită proprietăților 
lui sedative dar şi datorită acțiunii centrale pe sistemul vestibular. 
Astfel de pacienţi pot necesita consult psihiatric, chiar dacă vertijul 
are O cauză organică. 


Concluzii 


Nervul opt inervează două organe senzoriale importante. 
Pierderea completă a auzului poate fi un dezastru pentru orice 
pacient, în timp ce afectarea componentei vestibulare constituie un 
handicap fizic şi social. Evaluarea atentă a acestor două 
componente constituie un element esenţial pentru tratamentul 
adecvat al pacientului care prezintă surditate, afectarea auzului, 
tulburări de echilibru sau vertije. 

3.6. Alţi nervi cranieni 


P. K. THOMAS 
(Traducerea: Mircea Oprică) 


Nervul olfactiv 


Pierderea mirosului (anosmia) apare cel mai frecvent ca o 
sechelă a  traumatismelor craniocerebrale şi este probabil 
determinată de leziunea fibrelor centripete ale neuronilor mucoasei 
olfactive, la trecerea prin lama cribriformă spre bulbul olfactiv. Ea 
este de obicei permanentă . Tulburarea olfacţiei (parosmia) poate 
apărea şi poate fi foarte persistentă. Simţul mirosului poate lipsi 
congenital sau poate fi pierdut în mod acut şi permanent după o 
coriză. Anosmia bilaterală este acompaniată frecvent de afectarea 
gustului datorită reducerii detecției substanțelor volatile care 
conferă arome alimentelor. Anosmia unilaterală poate să apară în 
meningioame de şanţ olfactiv sau în alte tumori subfrontale. 
Aceasta nu este de regulă detectată de către pacient. 

Conexiunile centrale ale căilor olfactive sunt complexe şi 
includ proiecții spre lobii temporali, hipotalamus, regiunea septală 
Şi nucleii amigdalieni. Halucinaţiile olfactive sunt cunoscute ca o 
manifestare a.epilepsiei de lob temporal. Identificarea substanțelor 
odorante poate fi afectată de leziuni temporale mediale bilaterale şi 
în scleroza multiplă, secundar demielinizării tracturilor olfactive. 
Hipersensibilitatea olfacţiei are frecvent o bază psihonevrotică, 
pacienții psihotici acuzând halucinaţii olfactive persistente. 
Parosmia persistentă este produsă uneori prin leziuni de lob 
temporal. 

Nervii oculomotor, trohlear şi 
abducens 


Nervul III sau oculomotor inervează toţi muşchii extririseci ai 
globului ocular, cu excepția mușchilor oblic -superior şi drept 
lateral. Asigură, de asemenea, inervâţia  parasimpatică a fibrelor 
pupiloconstrictoare ale irisului. Într-o leziune completă de nerv 
oculomotor pupila este dilatată şi areactivă, apare ptoză palpebrală 
completă şi incapacitatea de mobilizare” superioară, inferioară şi 
medială a globilor oculari. Ochiul este deviat inferior şi lateral. 
Diplopia apare doar când pleoapa este menţinută ridicată. 

Nervul IV sau trohlear inervează mușchiul. oblic superior. O 
leziune a acestui nerv determină rotația externă a ochiului când 
privirea este direcţionată în afară. Când pacientul priveşte inferior 
şi medial apare diplopie. Această tulburare este în mod particular 
supărătoare deoarece apare când pacientul priveşte în jos, 
“producând deci dificultate la mers, mai ales la coborâtul scărilor. 
Pacientul poate compensa defectul prin înclinarea capului în partea 
opusă. 

Nervul VI sau abducens inervează mușchiul drept extern. 
Leziunea acestui nerv produce strabism convergent, incapacitatea 
de abducţie a ochiului afectat și diplopie care este maximă în 
privirea laterală, de partea mușchiului afectat. 

Nervii oculomotor, trohlear şi abducens pot fi afectaţi 
individual sau în combinaţie şi paralizia poate fi completă sau 
parțială. În unele cazuri, leziunea este în trunchiul cerebral unde 
pot fi afectaţi nucleii sau porțiunea intranevraxială a fibrelor 
nervoase. La vârstnici, cauza cea mai frecventă sunt bolile 
vasculare şi neoplaziile. 

Leziunile extranevraxiale ale celor: trei nervi sunt mai 
frecvente şi se pot produce în orice punct de pe traiectul acestora, 
intracranian sau în interiorul orbitei. O paralizie de nerv 
oculomotor se poate produce în regiunea hiatusului tentorial ca un 
semn fals de localizare în cazul deplasării trunchiului cerebral 
produsă de leziuni ocupatoare de spaţiu. Paralizii unilaterale sau 
bilaterale de nerv abducens pot să apară, de asemenea, ca o 
consecință a creşterii tensiunii intracraniene, probabil prin 
tracțiunea secundară deplasării trunchiului cerebral. Aceşti nervi 
pot fi afectaţi individual sau împreună în caz de meningite cronice 
bazale sau în carcinoame ale bazei craniului. Sindromul Gradenigo 
este reprezentat de paralizie de nerv abducens și durere cu 
distribuţie trigeminală. Este produs de o leziune la nivelul 
apexului porțiunii pietroase a osului temporal. Acest sindrom era 
cel mai frecvent de origine infecțioasă şi apărea în contextul unor 
boli cronice ale urechii medii, azi el este întâlnit mult mai rar. 

Nervii oculomotor, abducens şi trohlear traversează sinusul 
cavernos împreună cu primele două diviziuni ale nervului 
trigemen. În această situaţie ei sunt cel mai frecvent afectaţi prin 
anevrisme intracavernoase ale arterei carotide interne. Nervul 
oculomotor este afectat mult mai frecvent decât nervii trohlear și 
abducens. Oftalmoplegia consecutivă, internă şi externă, este 
acompaniată frecvent de durere şi uneori de deficit senzorial şi 
parestezii localizate în regiunea frontală corespunzătoare, secundar 
compresiei primei diviziuni a nervului trigemen şi, ocazional, la 
nivelul obrazului prin leziunea diviziunii maxilare. În sindromul de 
fisură orbitală superioară, produs de exemplu de o tumoare 
invadantă, poate apărea oftalmoplegia completă, asociată cu dureri 
şi deficit senzorial în teritoriul primei ramuri trigeminale. Apare 
frecvent exoftalmia datorită obstrucţiei venei oftalmice. Sindromul 
Tolosa-Hunt constă din oftalmoplegie extemă dureroasă, 
consecutiv unei angeite granulomatoase. În orbită, nervii 


oculomotor, trohlear şi abducens pot fi afectați de tumori sau 
granuloame. Ei pot fi lezaţi traumatic în orice punct al traiectului 
lor, individual sau în combinaţii, şi pot fi afectaţi, de asemenea, 
individual sau în combinaţii, în cadrul unor neuropatii craniene 
dintre care cele mai importante ca etiologie sunt cele diabetice, din 


“sindromul Miller-Fisher, din boala. Lyme 'sau din sarcoidoză. 


Oftalmoplegiile interne şi externe sunt frecvente şi lista cauzelor 
lor nu este nici pe departe epuizată. 


Anomalii pupilare 


Constricția pupilei (mioza) apare ca rezultat al paraliziei 
inervaţiei simpatice a fibrelor pupilo-dilatatoare ale irisului şi 
poate fi însoțită de alte elemente ale sindromului Horner, cum ar fi 
o uşoară ptoză şi vasodilatația şi anhidroza facială ipsilaterală. 
Manifestările oculare pot fi întâlnite izolat dacă leziunea este 
localizată la porțiunea intracraniană a plexului simpatic din jurul 
arterei carotide inteme. Sindromul Raeder conţine aceste 
componente ale sindromului Homer, la care se adaugă atectarea 
nervului oftalmic. Poate fi determinat de tumori ale bazei 
craniului. Mioza mai poate fi produsă prin acțiunea locală a 
substanțelor colinergice, prin morfină şi compuși înrudiți. 

Dilataţia pupilară poate fi produsă prin leziuni ale nervului 
oculomotor, deşi este interesant că paraliziile izolate de nerv 
oculomotor de origine presupusă vasculară, care pot să apară în 
diabet, în contradicție cu leziunile compresive ale nervului, nu 
afectează pupila. Substanțele anticolinergice, ca atropina şi 
compuşii înrudiți, determină dilatație pupilară, ca şi cocaina. 

Pupila Argyll-Robertson este mică, areactivă la lumină dar 
reactivă la convergența oculară şi, în caz de bilateralitate, pupilele 
sunt frecvent inegale (anizocorie). Pupila poate avea conturul 
neregulat şi nu se dilată complet la midriatice. Pupilele Argyll- 
Robertson sunt aproape întotdeauna consecutive neurosifilisului, 
dar pupile oarecum similare sunt întâlnite ocazional în neuropatia 
diabetică şi în alte neuropatii ereditare. 

Pupila miotonică (sindromul Holmes-Adie) reacționează 
anormal de lent, atât la lumină cât şi la convergenţă, dar în mod 
particular ca răspuns la iluminare. Este necesară o lumină foarte 
puternică pentru a evidenția constricția pupilară sau, dacă 
pacientul rămâne într-o cameră întunecată pentru câteva minute, 
pupila se dilată lent. Această situație poate apărea unilateral sau 
bilateral şi este mai frecventă la femei decât la bărbaţi. Pupilele 
miotonice pot fi asociate cu absența sau depresia reflexelor 
osteotendinoase şi, ocazional, cu anhidroza membrelor. 


Nervul trigemen 


Nervul trigemen este predominant senzitiv, dar inervează şi 
muşchii masticatori. Are originea în punte şi se îndreaptă, 
anterior,spre ganglionul Gasserian situat în foseta lui Meckel din 
stânca temporalului. Cele trei diviziuni senzitive ale nervului 
pornesc din partea anterioară a ganglionului. Prima diviziune sau 
frontală (sau nervul oftalmic) trece prin sinusul cavernos şi fisura 
orbitală superioară. Ramurile ei asigură inervaţia senzitivă a părții 
anterioare a scalpului, fruntea şi ochiul, inclusiv corneea şi 
conjunctiva. Diviziunea a doua sau maxilară părăseşte craniul prin 
gaura rotundă, traversează canalul infraorbitar şi inervează obrazul. 
Diviziunea mandibulară părăseşte craniul prin gaura ovală pentru a 


- ajunge în fosa infratemporală, unde se uneşte cu rădăcina motorie 


formând un trunchi unic. Se distribuie la buza inferioară, bărbie şi 

partea inferioară a obrazului, iar ramura auriculotemporală 
inervează parte din ureche şi aria temporală. Inervează, de 
asemenea, fața internă a obrazului şi cele două treimi anterioare 
ale limbii iar ramura linguală conţine fibrele gustative de la cele 
două treimi anterioare ale limbii, care o părăsesc şi intră în nervul 
coarda timpanului pentru a ajunge în nervul facial. Este important 
faptul că tegumentul de pe unghiul mandibulei este inervat de 
rădăcina celui de-al doilea nerv cervical şi absenţa acestei "lacune 
trigeminale” poate fi utilă în diferenţierea anesteziei faciale 
isterice, care nu respectă unghiul mandibulei. Fibrele motorii 
inervează mușchii  temporali,  maseteri, pterigoidieni, 
milohioidieni, porțiunea anterioară a digastricului şi muşchii 
tensor al timpanului şi al vălului palatin. În paralizia unilaterală a 
mușchilor masticatori, maxilarul deviază de partea afectată în 
timpul deschiderii gurii datorită acţiunii singulare a mușchiului 
pterigoidian extern de partea indemnă. 

Nervul trigemen poate fi afectat prin leziuni intranevraxiale 
sau de-a lungul traiectului intracranian; ramurile sale pot fi lezate 
şi extracranian. Un neurinom acustic poate comprima nervul în 
fosa posterioară sau nucleul rădăcinii descendente poate fi afectat 
prin compresia directă a trunchiului cerebral de către tumoare. 
Pierderea sensibilităţii corneene este, de obicei, primul semn. S-a 
menționat deja afectarea nervului trigemen în asociere cu nervul 
abducens la nivelul apexului stâncii temporale (sindromul 
Gradenigo) precum şi afectarea primelor două diviziuni în sinusul 
cavernos sau a primei diviziuni în fisura orbitală superioară. 


Nevralgia trigeminală 
Simptome 


Această afecțiune este caracterizată prin dureri paroxistice 
strict localizate în teritoriul trigeminal. De cele mai multe ori cauza 
este necunoscută. Este întâlnită de regulă după 50 de ani. La tineri 
poate să apară în contextul sclerozei multiple. Rareori cauza o 
constituie compresia nervului în tumori de unghi pontocerebelos. 

Trăsătura tipică a acestei afecțiuni este durerea, care este de 
obicei unilaterală și este resimţită în teritoriul unei singure 
diviziuni a nervului sau poate afecta două diviziuni adiacente sau 
întregul teritoriu al nervului. Mai rar, nevralgia trigeminală poate 
fi bilaterală, 

Durerea apare în paroxisme scurte, fiecare atac durând doar 
câteva secunde. Durerea este descrisă adesea ca fiind sfredelitoare, 
asemănătoare pătrunderii unui cuţit, Intensitatea durerii face ca 
pacientul să grimaseze vizibil, de aici denumirea de "ic 
douloureux". Paroxismele pot fi spontane sau provocate de mișcări 
ale feței şi maxilarului, atingerea tegumentelor sau insuflarea de 
aer rece spre faţă. Alimentarea şi vorbirea pot deveni extrem de 
dificile. Pot exista zone "frigger" la nivelul feţei, a căror atingere 
provoacă paroxisme. Atacurile pot fi urmate de o durere 
persistentă , mai puțin severă dar supărătoare şi de sensibilitatea 
tegumentelor feței . Din fericire, atacurile se remit de obicei în 
cursul nopții. 

Tipul durerii este caracteristic şi, când nevralgia trigeminală 
este prezentă, diagnosticul nu este greu de stabilit, mai ales dacă se 
asistă la un paroxism. Eroarea uzuală constă în atribuirea 
nevralgiei trigeminale unei alte cauze şi, din moment ce există 
multe situații în care poate să apară durere facială, posibilităţile de 
eroare sunt numeroase. Durerea cu caracter continuu nu este 
nevralgie trigeminală şi trebuie luate în considerare alte cauze. 
Absența provocării durerii de către masticaţie, vorbire sau 
atingerea punctelor "trigger" face diagnosticul improbabil. O dată 
ce diagnosticul este acceptat, este esenţială excluderea leziunilor 
compresive care afectează nervul. 


În stadiile precoce, remisiunile durează luni sau ani dar la 
vârstnici ele sunt de regulă mai scurte. În toate cazurile, 
remisiunile tind să fie din ce în ce mai scurte pe măsura trecerii 
timpului şi, în lipsa tratamentului, afecțiunea persistă toată viaţa. 

Distribuţia durerii este de regulă în una sau două diviziuni 
ale nervului. Prima diviziune este afectată rar inițial, dar durerea 
poate iradia în teritoriul ei, provenind de la diviziunea a doua. 
Dacă durerea începe în teritoriul celei de a doua diviziuni poate, 
după un timp, să o afecteze pe a treia şi viceversa. 


Tratament 


Introducerea carbamazepinei a revoluționat tratamentul 
acestei afecțiuni. Într-o proporție semnificativă de cazuri, 
paroxismele pot fi abolite sau reduse. Este necesară o doză de 
200 mg de 3-5 ori pe zi. Ataxia şi somnolenţa sunt efecte adverse 
care apar la dozele mari, agravarea ataxiei chiar la doze moderate 
poate influența negativ tratamentul în cazurile de scleroză 
multiplă. Pot să apară reacţii de hipersensibilitate manifestate prin 
rash tegumentar sau, mai rar, depresie medulară dar acestea sunt 
din fericire rare. al 

Când carbamazepina este ineficientă sau netolerată, pot fi 
încercate alte medicamente ca fenitoină sau clonazepam, dar ele 
sunt rareori eficiente. În această situație se poate lua în considerare 
termocoagularea ganglionară. Aceasta trebuie efectuată numai dacă 
boala este instalată iar o remisiune de lungă durată este 
improbabilă. Nu trebuie efectuate decât dacă pacientul este 
complet incapabil să tolereze afecțiunea în pofida analgeticelor și 
sedativelor şi dacă este pe deplin conştient de consecințe. 
Anestezia persistentă şi, uneori, disesteziile pot fi supărătoare iar 
când prima diviziune devine anesteziată, trebuie evitate 
complicațiile secundare leziunilor corneene. Este posibilă limitarea 
anesteziei la aria afectată, menajând, de exemplu, ochiul dacă 
prima diviziune nu este implicată în simptomatologia dureroasă. 
Dacă termocoagularea eşuează, este indicată secționarea rădăcinii 
senzitive printr-o tehnică microchirurgicală care utilizează un 
abord prin fosa posterioară. 


Herpes-zoster oftalmic 


La vârstnici, este susceptibilă afectarea nervului trigemen 
prin herpes zoster, prima diviziune fiind cea mai vulnerabilă. O 
sechelă gravă poate fi afectarea vizuală prin cicatrice corneene 
reziduale. La vârstnici, în mod particular, nevralgia postherpetică 
poate fi o sechelă. Aceasta determină dureri persistente, 
neremisibile spontan, asociate cu hiperestezie cutanată în aria 
afectată. Tratamentul este dificil. Unele analgetice, sedative şi 
antidepresive pentru combaterea depresiei secundare, adesea 
prezentă, pot avea oarecare efect. 


Neuropatia trigeminală izolată 


Rareori, afectarea cronică izolată unilaterală sau bilaterală a 
nervului trigemen poate apărea ca manifestare în sindromul Sâgren 
sau în lupusul eritematos sistemic deşi, în cele mai multe cazuri, 
ea este idiopatică. Cicatrice nazale extinse şi pierderi tisulare pot 
apărea secundar unor injurii repetate produse de scărpinat şi 
zgâriat. 

Nervul facial 


Nervul facial este în principal motor. Nervul traversează 
canalul facial din stânca osului temporal, în apropierea urechii 
medii şi iese prin gaura stilomastoidiană. Ramurile sale se 
îndreaptă spre anterior, prin glanda parotidă pentru a se distribui la 
musculatura feței, inclusiv platysma coli. În interiorul osului 
pietros se desprinde o ramură pentru muşchiul scăriței. Nervul 
coarda timpanului, care transportă fibrele gustative de la două 
treimi anterioare ale limbii, se unește cu nervul facial în canalul 
facial, iar o ramură scurtă asigură inervaţia senzitivă cutanată a 
unei regiuni din meatul acustic extern. Nervul conţine şi fibre 
parasimpatice preganglionare destinate glandei lacrimale. 

Deosebirea dintre leziunile de neuron motor central ŞI 
periferic ale muşchilor faciali este de obicei facilă. În general, în 
leziunile neuronului motor central este păstrată forța musculară la 
nivelul muşchilor faciali superiori, deoarece aceştia au inervaţie 
emisterică bilaterală. Tonusul muscular nu se pierde în leziunile 
de neuron motor central, astfel că imobilitatea facială, care este o 
trăsătură dominantă a sindromului de neuron motor periferic, nu 
apare. 

Nervul facial poate fi afectat împreună cu nervul trigemen în 
tumori de unghi pontocerebelos. În trecut, afectarea în infecţii ale 
urechii medii era frecventă. Poate fi afectat în carcinomatoza 
meningeală, fracturi şi tumori ale bazei craniului, într-o diversitate 
de neuropatii craniene şi herpesul zoster cefalic, dar cea mai 
frecventă este, de departe, paralizia Bell (paralizia facială 
periferică "a frigore”). Mai periferic, nervul poate fi afectat în 
tumori parotidiene. 


Paralizia Bell 


Acest termen descrie o paralizie facială unilaterală cu debut 
relativ rapid, datorată unei leziuni a nervului în canalul facial. 
Gustul poate fi de asemenea afectat. Poate apărea la orice vârstă, 
cel mai frecvent între 20 şi 50 de ani şi afectează ambele sexe în 
mod egal. Cauza este necunoscută. În stadiul acut nervul este 
edemațiat şi compresia în interiorul canalului facial poate 
determina afectarea fibrelor nervoase. 

Debutul este rapid şi este frecvent precedat sau acompaniat 
de durere puternică retroauriculară, în regiunea mastoidiană. 
Aceasta dispare în câteva zile şi nu este prezentă în toate cazurile. 
Paralizia atinge maximum de severitate în 1-2 zile, dar poate 
progresa în decurs de câteva zile. Poate apărea paralizie completă. 
În etajul inferior al feței aceasta poate produce o uşoară dizartrie şi 
oarecare dificultate la alimentare, deoarece resturile alimentare se 
acumulează între arcadele dentare şi obraji, iar lichidele băute 
refluează. Faţa devine imobilă şi, când pacientul zâmbeşte, aceasta 
deviază de partea sănătoasă. Paralizia muşchiului orbicular al 
ochiului determină imposibilitatea ocluziei voluntare a pleoapelor 
şi apariţia ectropionului, în special la subiectul vârstnic. Aceasta 
poate determina leziuni conjunctivale prin corpi străini sau 
conjunctivită. Dacă paralizia este parțială, etajul facial inferior 
este, în general, mai afectat decât cel superior. 

În cazurile mai severe, pierderea gustului în două treimi 
anterioare ale limbii este adesea prezentă, iar paralizia muşchiului 
scăriței determină scăderea toleranței la sunete puternice de 
tonalitate înaltă. 

Paralizia Bell trebuie diferențiată de leziunile selective ale 
nervului facial în trunchiul cerebral, caz în care gustul nu este 

afectat. O paralizie facială mai uşoară, asemănătoare cu paralizia 
Bell, poate să apară în scleroza multiplă, în care examenul clinic 
evidenţiază afectări neurologice mai extinse sau istoricul indică 
antecedente de suferință neurologică. În ceea ce priveşte leziunile 
periferice, trebuie excluse afecțiunile urechii medii. Paralizia 
facială datorată herpesului zoster cefalic va fi discutată ulterior. O 
paralizie facială poate fi o mononeuropatie în cadrul unei afecţiuni 
generalizate, dintre care cele mai importante sunt diabetul, 
borelioza Lyme şi sarcoidoza. Paralizia Bell este rareori bilaterală, 
dar într-o astfel de situație trebuie suspectată existența unui 
sindrom Guillain-Barre. Acesta poate debuta prin deficit de forță la 
nivel facial, sau simptomatologia se poate limita la musculatura 
facială. Apariţia deficitului de forță musculară la nivel facial 
bilateral ridică de asemenea suspiciunea de sarcoidoză. 

În aproximativ 85% din cazurile de paralizie Bell, aceasta 
este rezultatul blocajului conducerii în interiorul canalului facial 
fără degenerare axonală, aceasta fiind efectiv situaţia în cazurile de 
paralizie uşoară. Blocajul de conducere este consecința probabilă a 
demielinizării segmentare. În cazul în care deficitul de forță 
musculară nu se agravează, toate aceste cazuri se remit complet în 
câteva săptămâni. În cazurile de paralizie totală, o proporţie dintre 
acestea vor îi rezultatul blocului de conducere, dar în aproximativ 
15 % din cazuri apare degenerare axonală. Cei cu bloc de 
conducere se vor remite satisfăcător în câteva săptămâni. La 
pacienţii cu leziune degenerativă recuperarea trebuie să se producă 
prin regenerare axonală. Reinervarea nu apare mai devreme de 3 
luni iar recuperarea este adesea incompletă sau chiar absentă. 
Sincineziile sunt frecvente după reinervare, astfel încât clipitul, de 
exemplu, poate determina contracția simultană a comisurii bucale 
ipsilaterale. Se poate produce, de asemenea, o reinervare 
parasimpatică aberantă, ceea ce determină apariţia lăcrimării ca 
răspuns la stimuli gustativi ("lacrimi de crocodil”). 

Excitabilitatea axonală se păstrează distal de leziune timp de 
3-4 zile după întrerupere. Nu este posibilă certificarea degenerării 
axonale prin teste electrodiagnostice, în această perioadă. După 
acest interval, stimularea electrică a nervului facial la nivelul 
găurii stilomastoidiene prin impulsuri scurte va determina 
contracția musculară dacă paralizia este prin bloc de conducere sau 
nu se va obține nici un răspuns dacă s-a produs degenerare 
axonală. 

În stadiile precoce, obiectivul principal al tratamentului este 
prevenirea fie a unei leziuni parţiale, fie a paraliziei complete 
datorată unui bloc de conducere care progresează spre o leziune 
degenerativă. Există dovezi că tratamentul cu corticosteroizi este 
avantajos prin reducerea edemului nervului. Astfel, este justificat 
tratamentul cu corticosteroizi al tuturor cazurilor diagnosticate în 
primele zile de la debut. Este indicat un tratament cu durata de o 
săptămână, cu doză inițială mare. 

S-a luat în considerare decompresia chirurgicală a nervului. 
Pentru a fi eficientă, aceasta trebuie efectuată precoce, ceea ce nu 
se justifică deoarece 85% din cazuri se remit satisfăcător fără 
iratament. Până în prezent, nu se pot determina cu exactitate 
cazurile care vor evolua spre o leziune degenerativă. Dacă aceasta 
ar [i fost posibil, decompresia. s-ar fi putut efectua în aceste cazuri 
selecționate. 

Este utilă efectuarea de studii electrodiagnostice la o 
săptămână de la debut. Dacă aceasta depistează o leziune 
degenerativă, atunci se ştie că recuperarea va fi întârziată. Poate fi 
utilă o proteză dentară care să ridice comisura bucală pentru a 
reduce deformarea facială. Pacienţii cu ectropion sever pot necesita 
o tarsorafie laterală pentru protejarea ochiului. Stimularea electrică 
a muşchilor faciali paralizați nu modifică în nici un fel 
prognosticul. 

În cazurile în care nu se produce regenerarea, operația poate fi 
efectuată din considerente estetice, pentru compensarea deformării 
faciale. Comisura bucală poate fi ridicată printr-o bandă fascială 
ataşată de fascia temporală, dar rezultatul nu este niciodată 
suficient de bun. Restaurarea tonusului facial poate fi obținută prin 
anastomozarea nervului hipoglos la facial, dar cu prețul denervării 
limbii pe partea ipsilaterală. Nici o intervenţie chirurgicală nu 
trebuie întreprinsă dacă nu a trecut suficient timp care să permită 
regenerarea. Această aşteptare trebuie să fie de circa 9 luni. 


Paralizia facială datorată herpesului 
zoster "'geniculat" (sindromul 
Ramsay-Hunt) 


Paralizia facială cu debut rapid, acompaniată de durere 
severă în interiorul şi în jurul meatului acustic extern şi la nivelul 
gâtului poate însoţi zosterul cefalic. Pot fi detectate vezicule în 
ureche şi ulceraţii în conductul auditiv sau în orice altă zonă a 
capului. Ocazional, apar concomitent  vertije, tinnitus şi un 
oarecare grad de surditate prin afectarea nervului opt (herpes 
zoster otic).Prognosticul pentru recuperarea paraliziei faciale este 
mai rezervat decât în paralizia Bell. 


Spasmul hemifacial 


Aceasta este o afecțiune unilaterală care afectează muşchii 
faciali şi produce mişcări contractile şi clonice neregulate ale 
acestora, de obicei, cu debut insidios. Apare cel mai frecvent la 
femei de vârstă medie. Poate exista un uşor deficit de forță a 
musculaturii faciale, dar nu apar paralizii severe. De obicei nu 
poate fi evidențiată o cauză subiacentă. Această afecțiune 
interesează selectiv nervul facial, în interiorul trunchiului cerebral 
sau la nivelul fosei posterioare. 

Debutează prin contracții intermitente la nivelul mușchilor 
faciali perioculari şi la nivelul comisurii bucale. Aceste mişcări 
cresc progresiv ca frecvență şi se extind afectând şi restul 
musculaturii faciale, adesea progresia făcându-se pe parcursul mai 
multor ani. Dacă devin severe, faţa este contorsionată prin spasme 
clonice neregulate care pot menţine ochiul închis perioade 
îndelungate. Distorsiunea facială poate fi extrem de neplăcută 
pentru pacient, care observă că spasmul tinde să se accentueze la 
stresul emoţional, 

Această afecțiune trebuie diferențiată de fasciculațiile faciale 
benigne ("bătaia pleoapelor”), de obicei perioculare care apar în 
caz de fatigabilitate, stres şi de contracțiile miokimice care sunt 
întâlnite ocazional ca o manifestare în scleroza multiplă. Ultimele 
sunt mişcări neregulate, persistente ale muşchilor faciali care 
retrocedează în 102 săptămâni. Diagnosticul diferenţial al acestor 
afecțiuni se face prin electromiografie (vezi subcapitolul 2.5.). 

Nu există nici un tratament satisfăcător disponibil. Dacă 
accentuarea la stimulii emoţionali este evidentă, administrarea de 
diazepam sau preparate similare poate produce o uşoară 
ameliorare. În cazurile severe, injectarea de toxină botulinică poate 
fi utilă, dar această operațiune trebuie repetată. Este menţionată 
intervenţia neurochirurgicală ca tratament al compresiei nervului 
în cursul traiectului său intracranian de către vase aberante. 


NEUROLOGIE 


Nervul glosofaringian 


Cel de-al IX-lea nerv cranian părăseşte craniul prin gaura 
jugulară, lângă nervul X. Nervul glosofaringian inervează muşchiul 
stilofaringian şi muşchii constrictori ai faringelui. Fibrele 
parasimpatice asigură inervația glandei parotide. Fibrele senzitive 
provin din treimea posterioară a limbii, din ureche, din conductul 
auditiv şi din nazofaringe, iar aferenţele chemoreceptoare şi 
baroreceptoare provin de la sinusul carotidian. 

Rareori nervul glosofaringian este afectat izolat. Leziunile 
apar de obicei împreună cu cele ale nervului vag şi dau „naștere 
gustative în treimea posterioară a limbii. Poate fi afectat în 
sindromul de gaură jugulară (sindromul Vernet) împreună cu 
nervii vag şi accesor, cele mai frecvente cauze fiind tumorile 
glomice şi carcinoamele metastatice. Nervul poate fi, de asemenea, 
afectat în neuropatia difterică şi polinevrita craniană. 

Nevralgia glosofaringiană este o formă rară de nevralgie. 
Caracteristicile sale sunt de altfel comparabile cu cele ale 
nevralgiei trigeminale în ceea ce priveşte severitatea durerii, 
circumstanțele apariţiei scurtelor paroxisme, provocarea ei de către 
diferite acțiuni precum vorbitul sau mestecatul şi remisia sa. Ca şi 
nevralgia trigeminală este întâlnită frecvent la vârstnici iar durerea 
poate fi limitată iniţial la ramuri individuale. Astfel, durerea poate 
fi simțită în profunzimea urechii, datorită ramurii timpanice, sau la 
nivelul gâtului, datorită ramurilor faringiene. 

Tratamentul cu carbamazepină poate fi eficace. În cazul 
durerilor severe, necalmate de acest medicament, poate fi necesar 
un tratament chirurgical care constă de obicei în secționarea 
nervului. 


Nervul vag 


Nervul cranian zece are o structură complexă. În interiorul 
cutiei craniene este însoțit de diviziunea craniană a nervului 
accesor, Părăsește craniul prin gaura jugulară. Fibrele 
somatosenzitive provin de la conductul auditiv iar fibrele 
visceroaferente provin de la faringe, laringe, trahee, esofag şi 
viscerele toracice şi abdominale. Fibrele motorii se distribuie la 
musculatura striată a palatului şi faringelui şi prin nervii laringei 
extern şi recurent la musculatura laringelui. Fibrele parasimpatice 
asigură inervaţia glandei parotide (prin nervul glosofaringian), a 
inimii şi a viscerelor abdominale. 

Simptomele importante de afectare a nervului vag sunt cele 
legate de inervaţia faringiană şi laringiană. Celulele de origine ale 
nucleului ambiguu din bulb pot fi lezate în sindromul medular 
lateral, afecțiunile neuronului motor şi în poliomelita acută bulbară 
determinând disfagie şi disfonie. Afectarea împreună cu nervul 
glosofaringian în sindromul de gaură jugulară a fost deja 
menţionată. Nervul laringeu recurent poate fi afectat în timpul 
operaţiilor pe tiroidă sau prin tumori cervicale ori intratoracice, de 
obicei carcinom bronșic. Nervul laringeu recurent stâng poate fi 
afectat în anevrismele de arc aortic. Nu sunt rare leziunile izolate, 
inexplicabile de nerv laringeu recurent. 

Leziunile nucleare sau vagale înalte, ca şi cele care afectează 
laringele, produc paralizie de văl palatin şi faringiană. Dacă 
paralizia palatofaringiană este unilaterală, ea este asimptomatică. 
Lueta este deplasată de partea contralaterală în timpul fonaţiei iar 
sensibilitatea faringiană este afectată pe partea leziunii. În 
paralizia bilaterală există pareza de palat care determină vocea 
nazonată şi regurgitarea nazala a lichidelor în timpul tentativelor 


ORGANIZAREA CREIERULUI ŞI TRĂSĂTURILE DISFUNCŢIILOR CEREBRALE 85 


de a înghiți. Paralizia palatofaringiană bilaterală poate fi întâlnită 
în leziunile de neuron motor, poliomielită bulbară, neuropatie 
difterică şi polinevrita craniană. 

Paralizia laringiană intrinsecă unilaterală prin leziuni ale 
nervului recurent poate fi asimptomatică sau poate determina 
Tăguşeală. Dacă este afectat şi nervul laringeu superior 
determinând paralizia muşchiului cricotiroidian, coarda vocală 
afectată se găseşte în poziție paramediană, relaxată. Efectele 
leziunii bilaterale a nervilor laringei recurenți depind de gradul de 
apropiere a corzilor vocale. Leziunile cu debut insidios au tendința 
să determine disfonie şi, de asemenea, stridor la efort. În leziuni 
parțiale, apropierea semnificativă a corzilor vocale poate rezulta 
prin paralizia selectivă a mușchilor abductori, determinând 
îngustarea căilor aeriene şi necesitând uneori traheostomie. În 
leziunile bilaterale care afectează concomitent nervii laringei 
recurenți şi superiori, ambele corzi vocale sunt paralizate şi se află 
în poziţie relaxată. Fonaţia este imposibilă. 


Nervul spinal accesor 


Nervul cranian unsprezece îşi are originea în măduva 
cervicală superioară şi bulbul inferior. Nervul trece prin gaura 
occipitală şi se uneşte cu porțiunea craniană a nervului înainte ca 
acesta să părăsească craniul prin gaura jugulară. Nervul spinal 
accesor se separă ulterior şi inervează muşchii 
stemnocleidomastoidian şi trapez, ultimul fiind inervat şi de către 
plexul cervical. 

Nervul poate fi afectat de leziuni în regiunea găurii jugulare, 
dar mai frecvent în cadrul traumatismelor cervicale sau al 
operațiilor de extirpare a unor formaţiuni cervicale, în mod 
particular când se traversează triunghiul posterior al gâtului. 
Leziuni izolate, inexplicabile ale nervului pot fi întâlnite ocazional. 

Paralizia unilaterală a mușchiului sternocleidomastoidian 
trece de obicei neobservată de către pacient. Muşchiul nu proemină 
când capul este întors spre partea contralaterală. Paralizia 
trapezului determină, pe de altă parte, dificultate în ridicarea 
brațului deasupra orizontalei, în ridicarea umărului şi apropierea 
scapulei de linia mediană şi, prin acestea, dificultate în deplasarea 
posterioară a braţului în extensie, Umărul este căzut când braţul 
atâmă de partea ipsilaterală şi scapula proemină moderat când 
pacientul încearcă să ridice braţul lateral. 


Nervul hipoglos 


Nervul hipoglos inervează toți muşchii limbii, atât intrinseci 
cât şi extrinseci. Părăsește craniul prin gaura condiliană anterioară. 
O leziune unilaterală a nervului hipoglos determină paralizia şi 
atrofia ipsilaterală a limbii. În timpul protruziei limba deviază de 
partea paralizată. Articularea cuvintelor nu este modificată. Nervul 
poate îi afectat prin tumori în regiunea găurii condiliene 
anterioare, sau prin tumori sau traumatisme cervicale penetrante. 
Dacă leziunea este situată unilateral, în regiunea inferioară a 


trunchiului cerebral, poate fi combinată cu  hemiplegie 
contralaterală. 


Regiunile bilaterale determină atrofie generalizată a limbii. 


Protruzia devine imposibilă şi articulaţia cuvintelor este afectată. - 


Cauza cea mai frecventă o reprezintă leziunea de neuron motor 


(paralizia bulbară progresivă). Atrofia limbii este însoțită de obicei 
de fasciculaţii. 

3.7. Sistemul nervos autonom 


R. BANNISTER 
(Traducerea: Inimioara Cojocaru şi Virgil Apostol) 


Sistemul nervos autonom inervează toate viscerele corpului. 
Acesta prezintă o organizare nervoasă complexă la nivelul creierului, 
măduvei spinării şi periferic ca şi sistemul nervos somatic, dar rămâne 
predominant involuntar şi autonom. După cum a afirmat Claude 
Bernard, “natura a gândit prevăzător să scoată aceste fenomene 
importante de sub controlul unei voințe posibil ignorante“. Langley, 
care în 1898 a propus termenul “sistem nervos autonom”, şi-a bazat 
experienţele pe blocarea sinapselor din ganglioni sub acțiunea nicotinei. 
În 1921, Loewi a descoperit “Vagusstoff” (substanţa vagală), care este 
eliberată prin stimularea nervului vag şi care s-a dovedit a fi acetil- 
colina. În acelaşi an, Cannon a descoperit că simpatina, identificată mai 
târziu cu noradrenalina, este produsă prin stimularea trunchiului 
simpatic. Baza a fost deci fixată pentru distincția făcută de Dale între 
transmisia colinergică şi adrenergică din sistemul nervos autonom. 


Anatomie şi fiziologie 


Sistemul nervos autonom periferic, un sistem eferent, este 
alcătuit din neuroni care sunt dispuşi în afara sistemului nervos 
central şi care asigură inervaţia viscerală. Atât sistemul simpatic 
cât şi cel parasimpatic au neuroni preganglionari la nivel cerebral 
ŞI medular situați după cum se observă în fig.3.19. Ramurile 
aferente ale reflexelor autonome pot fi situate în orice nerv aferent. 

Fibrele simpatice preganglionare sunt mielinice şi părăsesc 
rădăcinile spinale ca ramuri comunicante albe şi fac sinapsă la 
nivelul ganglionilor. Fibrele postganglionare nemielinice ajung la 
nivelul rădăcinilor spinale anterioare prin modalități ilustrate în 
fig 3.20, deşi unele fibre simpatice traversează ganglionii şi fac 
sinapsă în ganglioni mult mai periferici, urmând dispoziţia fibrelor 
parasimpatice. 


Transmiţătorul la nivelul tuturor terminaţiilor pregan- 
glionare este acetilcolina, care nu este blocată de atropină (efect 
nicotinic), în timp ce acţiunea acetilcolinei la nivelul căpătului 
distal al fibrelor postganglionare colinergice este blocată de 
atropină (efect muscarinic). Noradrenalina este principalul 
transmițător pentru nervii simpatici posteanglionari, excepție fiind 
nervii cu rol în sudorație, care la oameni sunt colinergici, unele 
fibre  vasodilatoare pentru muşchi şi, de asemenea, 
adrenosuprarenala, care este inervată de fibre preganglionare 
(colinergice) şi care, ea însăşi, secretă îndeosebi adrenalină. 
Noradrenalina este depozitată la nivelul terminaţiilor şi este 
eliberată prin activitatea nervoasă sau prin medicamente 
simpatomimetice, care pot să acţioneze parţial indirect asupra 
ganglionilor sau central (ca efedrina şi amfetamina) sau asupra 
terminaţiilor (precum fenilefrina sau tiramina). Acţiunile diferite 
ale noradrenalinei şi adrenalinei sunt determinate de efectele 
relative asupra diferiților receptori. o-Receptorii pot fi atât 
postsinaptici (04) sau presinaptici (02, care atunci când sunt 

Fig.3.19. Sistemul nervos autonom. periferic. 
Inervaţia simpatică a vaselor, glandelor sudoripare 
şi a muşchilor piloerectori nu este figurată. Liniile 
continue — axoni preganglionari; liniile întrerupte — 
axoni postganglionari (reprodus după Bannister, 
1992, cu permisiunea autorului). 


stimulați scad eliberarea transmițătorului). B-Receptorii mediază 
vasodilataţia, în special în muşchi, cresc ritmul şi forța inimii cu 
tendința la aritmii şi determină relaxare bronşică. Ei sunt divizați 
în fi. receptori, mediind acțiunea cardiacă cronotropă a 
izoprenalinei şi f>-receptori, care sunt responsabili pentru 
majoritatea efectelor periferice ale stimulării B-adrenergice. 
Celulele sistemului nervos autonom tind să funcționeze în 
asociere şi aceasta este realizată predominant prin joncțiuni 
intercelulare la nivelul celulelor ganglionare care au fost 
demonstrate prin microscopie electronică şi tehnici de secționare la 
criostat. Ganglionii autonomi conţin, de asemenea, celule mici 
intens fluorescente, care conțin multe peptide, considerate a fi 
modulatori şi transmițători la nivel sinaptic. Substanța P, peptidul 
vasoactiv intestinal (VIP), enkefalinele şi somatostatina au fost 
identificate la nivelul ganglionilor autonomi, deşi rolul lor precis 
în controlul transmisiei nervoase nu este încă bine cunoscut. 
Informaţiile anterioare asupra unui simplu antagonism între 
sistemul simpatic-adrenergic, determinând mai degrabă răspunsuri 
neselective de tipul “totul sau nimic”, şi sistemul parasimpatic- 
colinergic, dovedind activitate tonică, au deschis drumul către o 
nouă imagine a sistemului nervos autonom cu mare selectivitate. 
Deşi cele două sisteme, în general, prezintă funcții antagoniste, 
există o subtilitate a acțiunii integrative cel puţin la fel de 
complexă ca cea a sistemului nervos somatic. Au fost descoperiți 
noi transmițători şi modulatori, mulţi foarte activi, precum şi 

receptori, atât presinaptici cât şi postsinaptici, care pot fi blocaţi, 
activaţi sau modificaţi ca număr sau afinități. Au paz principii 
generale biologice noi privitoare la reglarea “în sus” şi “în Jos” 
prin agonişti ai mumărului şi afinităţilor receptorilor şi prin 
manipularea farmacologică a receptorilor presinaplici şi 
postsiraptici prin eliberarea transmițătorilor, depleţie sau blocaj. 


Fig. 3.20. Arcul reflex spinal autonom (Reprodus după Bannister, 1992, cu 
permisiunea autorului). 


Clasificarea afecţiunilor autonome 
(tabelul 3.9) 


O clasificare convenabilă a sindroamelor de insufuciență 
autonomă primară, cazuri fară cauze determinante cunoscute, este 
următoarea: 

1) insuficiența autonomă pură, fără afecțiuni neurologice 
asociate; 

2) insuficiența autonomă şi atrofia multisistemică cu o 
varietate de tulburări neurologice (de obicei, dar nu întotdeauna 
inclunzând parkinsonismul); 

3) insuficienţa autonomă şi boala Parkinson aparentă. 

Insuficienţa autonomă apare izolat sau ca element asociat 
în două tipuri distincte şi recunoscute de afecțiuni 
neurodegenerative: atrofia 'multisistemică şi boala -Parkinson 
(vezi capitolul 10). Shy şi Drager (1960) au descris sindromul 
neurologic complex care le poartă numele, denumit în prezent 
insuficiență autonomă cu atrofie multisistemică, în care 


hipotensiunea posturală poate fi însoțită de semne pirmaidale, 


extrapiramidale şi cerebeloase. Mai târziu a fost recunoscută o 
variantă rară în care insuficiența autonomă a fost asociată cu 
boala Parkinson aparent tipică. Cazurile de insuficiență 
autonomă pură examinate la necropsie au evidențiat fie 
incluzii intranucleare cu corpi Lewy, legând aceste cazuri de 
boala Parkinson, fie modificări minore de tipul atrofiei 
multisistemice. 


Tabelul 3.9. Clasificarea afecţiunilor autonome (adaptată după Bannister 
şi Mathias, 1992, cu perinisiune) 


Centrale, primare 
Insuficienţa autonomă pură 
Insuficienţă autonomă cu atrofie multisistemică 
Insuficienţă autonomă cu boală Parkinson 
Centrale, secundare 
Leziuni cerebrale centrale: craniofaringioame, leziuni vasculare 
Infecţii ale sistemului nervos central; tabes dorsalis, boala lui Chagas, 
HIV 
Leziuni ale măduvei spinării 
Disautonomie familială 
Genetice: deficiență a dopamin 
Neuropatii autonome distale 
Afecțiuni medicale generale: diabet, amiloidoză, porfirie, boala 
Tangier, boala Fabry, HIV 
Afecțiuni autoimune: pandisautonomia acută sau subacută;, 
sindromul Guillain-Barre, miastenia, artrita reumatoidă 
Medicamente 
Substanțe neurotoxice: alcoolism, encefalopatie Wernicke 
Tranchilizante: fenotiazine, barbiturice 
Antidepresive: triciclice, inhibitori de monoaminoxidază 
Medicamente hipotensoare vasodilatatoare: prazosin, hidralazine 
Medicamente hipotensoare cu acțiune centrală: metildopa, clonidină 
Medicamente blocante ale neuronilor adrenergici: guanetidină, 
betanidină, debrisochină 
Medicamente blocante [l-adrenergice: fenoxibenzamină, labetalol 
Medicamente blocante ale ganglionilor: hexametoniu, 
mecamilamina 


Inhibitori ai enzimelor de conversie a angiotensinei: captopril 


Rarele cazuri de insuficiență autonomă cu boală Parkinson sunt 
distincte de cele cu atrofie multisistemică în care degenerarea 
striatonigrală sau atrofia olivopontocerebeloasă sau ambele pot fi 
prezente. 


-hidroxilazei 


Caracteristicile clinice ale sindroamelor 
insuficienţei autonome primare 


Caracteristicile clinice ale insuficienței autonome primare sunt 
similare atât în insuficiența autonomă pură, cât şi în insuficiența 
autonomă cu atrofie multisistemică. Dacă efectele medicamentelor sau 
insuficiența adrenergică au fost excluse, hipotensiunea posturală 
persistentă este sigur datorată unei leziuni nervoase şi cele mai 
frecvente simptome ale hipotensiunii posturale suni vertijul postural şi 
oboseala sau crizele de pierdere a conştienței la etort sau după mese. 
Totuşi, primele simptome ale insuficienței autonome sunt ușoare, 
insidioase şi frecvent neobservate sau diagnosticate greşit. Pacienţii 
sunt de vârstă medie sau vârstnici iar bărbaţii sunt afectați aproximativ 
de două ori mai mult decât femeile. La bărbaţi, impotența şi pierderea 
libidoului sunt frecvent primele simptome. Pacienţii care trăiesc într-un 
mediu cald se pot plânge de incapacitatea de a transpira. Mai târziu, 
apar primele simptome ale vertijului postural sau sincopă, urmate de 
simptome ale vezicii urinare, incluzând incontinența. Atacurile 
posturale pot fi atacuri de cădere asemănătoare cu disfuncția vasculară 
bruscă a trunchiului cerebral, dar mai frecvent apare o reducere gradatii 
a conştienței de aproximativ o jumătate de minut, în timp ce pacientul 
stă în picioare sau merge. O durere tranzitorie la nivelul cefei, iradiind 
către regiunea occipitală a craniului şi către umeri, precede frecvent 
pierderea propriu-zisă de conştiență. Uneori există tulburări de vedere 
tranzitorii, scotoame, halucinații pozitive sau vedere telescopată, 
sugerând o ischemie a lobului occipital. Pacientul poate cădea în 
genunchi. Experienţa îl învață că după ce stă culcat câteva minute 
dispar toate simptomele, inclusiv cefaleea occipitală. Recuperarea după 
astfel de simptome neurologice tranzitorii este de obicei completă. 

Accidentele cerebrovasculare ocluzive sunt rare, fapt posibil 
întrucât bolnavul prezintă vasodilataţie cerebrală continuă datorită 
perioadelor lungi — ani — de hipotensiune posturală. Atacurile 
diferă de leşinul obişnuit prin aceea că bolnavul nu transpiră și nu 
există bradicardie vagală. Boala pare a progresa timp de 5 sau mai 
mulți ani înainte de a surveni o incapacitate semnificativă. Apar 
unele acuze rare nonneurologice. Unii pacienţi, dacă sunt trataţi 
prin repaus la pat pentru simptome hipotensive, dezvoltă o 
hipertensiune de decubit persistentă de o asemenea severitate încât 
pot prezenta edem papilar cu hemoragii retiniene. 

La pacienţii cu insuficiență autonomă, ingestia alimentelor 
determină modificări hormonale, nervoase şi hemodinamice 
regionale care pot fi legate de o scădere marcată a presiunii 
sanguine, chiar în poziţie de decubit. Aceasta poate fi o problemă 
Clinică considerabilă. După ingestia alimentelor, apare 
vasodilataţia splanhnică, datorită peptidelor vasoactive (posibil 
somatostina), care nu este contracarată de efecte hemodinamice 
adecvate în alte teritorii circulatorii. 

Modificările neurologice din atrofia multisistemică sunt la 
fel de insidioase ca şi manifestările cardiovasculare. Ele pot fi însă 
mai precoce. Cele mai frecvente semne precoce sunt din categoria 
bolilor extrapiramidale în care rigiditatea este mai evidentă decât 
akinezia sau tremorul. Diagnosticul real este stabilit dacă 
hipotensiunea posturală uşoară se agravează sub tratamentul cu 
levodopa sau dacă se constată o lipsă neaşteptată de efect a acestui 
tratament, medicul considerând inițial cazul ca fiind boală 
Parkinson. La unii pacienţi, tremorul cerebelos, adeseori cu o 

Fig. 3.21. Diagrama mecanismelor de control 
cardiovascular. LC-locus coeruleus; NTS-nucleul 
tractuluiui solitar, R-renină (Reprodus după 
Bannister şi Mathias, 1992, cu permisiunea 
autorilor). 


marcată componentă de trunchi, este semnul cel mai precoce al 
implicării cerebeloâse. Sindromul extrapiramidal poate progresa şi 
pot fi prezente semne şi simptome adiționale, incluzând semne 
piramidale, atrofii musculare, inegalitate pupilară şi anomalii 
respiratorii, incluzând apneea de somn şi stridorul. laringian. 
Ordinea apariției simptomelor neurologice este variabilă. Atrofia 
trunchiului cerebral cu atrofia punţii, a pedunculilor cerebrali, 
atrofia vermisului şi cortexului cerebelos pot fi demonstrate prin 
examen CT, RMN sau PET. : 


Testarea funcției autonome 
Introducere 


Testarea funcției autonome (tabelul 3.10) este 
complicată prin faptul că în interiorul fiecărei părți eferente 
din sistemul nervos autonom apar răspunsuri parţiale şi orice 
defect, central sau periferic, poate fi parțial corectat de alte 
mecanisme neuronale, chimice sau hormonale. Dacă adăugăm 
că leziunile cauzate de boală sunt frecvent multiple şi 
variabile, sarcina de a corela defectele reflexelor cu patologia 
poate părea dificilă. Totuşi, sistemul cardiovascular s-a 
dovedit a fi indicat pentru analiza disfuncţiilor autonome; 
analiza controlului cardiovascular este dublu relevantă, 
întrucât hipotensiunea posturală este unul dintre cele mai 
frecvente simptome ale funcţie autonome afectate. 

Tabelul 3.10. Câteva teste clinice utile ale insuficienței autonome (adaptate după Bannister şi Mathias, 1992, cu permisiunea autorilor 


Reflexe cardiovasculare 
Teste folosite şi răspunsurile: 


1. Modificare a posturii: presiunea sanguină şi alura ventriculară monitorizate atunci când subiectul este în decubit, apoi repetarea măsurătorilor la 60%, 
Rata pulsului şi răspunsul la noradrenalina plasmatică în ortostațiune. Presiunea negativă asupra regiunii inferioare a corpului este o alternativă la 


ortostațiune 


2. Respirația profundă: prezența sau absenţa aritmiei sinusale; test al căii eferente vagale 
3. Masajul sinusului carotudian: de partea dreaptă şi stângă, apoi monitorizarea ritmului cardiac şi a presiunii arteriale; test al căii eferente vagale. precauție 


4. Hiperventilaţie: timp de 30 s, determinând hipocapnie şi scăderea presiunii arteriale, răspunsul sugerează leziune aferentă, dacă este blocat baroreflexui 
5. Apneea inspiratorie: determină vasoconstricţie reflexă a mâinilor, reflex medular 
6. Stres: determină hipertensiune şi tahicardie, teste ale căii eferente simpatice: 


a) strângerea pumnului, susținută submaximal pentru 90s 

b) trezire corticală bruscă la zgomot neaşteptat 

c) calcule mentale (scăderi seriate rapide ale numărului 7 din 100) 
d) testul presor la rece - mâna menţinută în apă la 4% C timp de 90 s 


7. Ţinerea voluntară a respiratiei: test al controlului central al respirației; prelungit dacă există disfuncție aferentă vagală 

8. Manevra Valsalva: după o inspirație profundă, bolnavul efectuează o expirație forțată de 12 s printr-un tub conectat la un manometru cu mercur. 
Majoritatea subiecților pot menţine o o presiune de 30 mm Hg. La subiecţii normali există o tahicardie crescândă cu durata de 10 s sub expiraţie forțată 
susținută. Presiunea sanguină scade iniţial , dar poate înceta să scadă după primele câteva secunde dacă vasoconstricția simpatică periferică este normală. 
La eliberarea respirației în mod normal presiunea sanguină creşte şi apare o bradicardie compensatorie 


9. Teste farmacologice: 


a) noradrenalina plasmatică în repaus şi după 30 min de ortostatism 


b) răspuns presor şi bradicardie la perfuzia de noradrenalină (sau fenilefrină), test al sensibilităţii baroreflexe 
c) răspuns presor şi răspuns noradrenalinic la perfuzia cu tiramină; testul acumulării citoplasmatice a noradrenalinei 


d) bradicardie la atropină,; test a] funcţiei vagale 
Transpiraţie 


1. Răspuns la încălzirea corpului pentru a determina ridicarea temperaturii orale sau rectale cu 1% C în 90 min, Înregistrarea transpirației şi măsurarea 
perfuziei sanguine la mâini. Test al căii simpatice de la hipotalamus la periferie 
2. Răspuns la încălzirea de scurtă durată a trunchiului cu o lampă electrică pentru 90 s; un răspuns reflex, fără implicarea schimbării temperaturii corpului, 


utilizând aceleași căi eferente ca la răspunsul la încălzirea corpului 


3. Răspunsuri la pilocarpina intramusculară;, acționează direct pe glandele sudoripare 
4. Răspuns pilomotor şi sudomotor la metacolină intradermică; absent în leziunea postganglionară completă 


Răspunsuri pupilare 


1. Instilarea a 1:1000 adrenalină. Răspuns: dilatare după eaenltă postganglionară simpatică; făra efect pe pupila normală 
2. Instilarea soluţiei proaspete de cocaină 2,5 %. Răspuns: dilatarea pupilei normale; fără efect după denervarea simpatică 
3. Instilarea soluției proaspete de 2,5 % metacolină. Răspuns: Constricţie după denervare parasimpatică; fără efect asupra pupilei normale 


Răspuns cutanat 


Injectarea intradermică a 0,05 ml din soluție 19%o de fosfat de histamină determină apariția unui disc eritematos, Acest răspuns este un reflex axonic mediat 
de transmisia antidromică de-a lungul fibrelor senzitive 


Controlul homeostatic al presiunii sanguine poate fi perturbat prin 
leziuni la câteva niveluri, de la hipotalamus la periferie. Figura 
3.21 reprezintă o diagramă mult simplificată a unora dintre căile 
nervoase implicate în reglarea presiunii sanguine. Există “centrii” 
corticali, limbici, hipotalamici anteriori şi posteriori, medulari la 
care aferenţele de la sinusul carotidian şi alte aferenţe pot fi 
integrate și eferențele prin vag şi sistemul simpatic către cord şi 
vasele sanguine pot fi coordonate. În insuficiența autonomă, 
baroreceptorii, ca transductori de tip „feed-back“ în termeni 
cibernetici, nu produc răspunsurile cerute la nivelul efectorilor, a 
rezistenţei şi capacității vaselor, a inimii şi a rinichilor. Această 
determină atât modificare la nivelul presiunii “fixe”, cât şi 
instabilitate la stresuri. 


Testarea clinică a funcţiei autonome 


Când este găsită o reducere mai mare de 20 mm Hg a 
presiunii sistolice în ortostatism la un pacient simptomatic, 
investigarea în continuare este justificată şi o baterie de teste este 
necesară, ca cea sintetizată în tabelul 3.10. Cateterizarea arterei 
radiale sau brahiale va arăta cu precizie reducerea posturală şi 


fluctuațiile la manevre diferite. Presiunea sanguină arterială 
digitală poate fi măsurată neinvaziv folosind manşeta gonflabilă cu 
emiţător de infraroşii şi senzor (Finapress) (Imholz şi col., 1988). 
În  ortostatism presiunea arterială scade datorită absenței 
constricției vaselor musculare și din regiunea splanhnică 
(fig. 3.22). De asemenea, există absența denivelării în faza a IV-a a 
manevrei  Valsalva, care normal survine ca rezultat al 
vasoconstricției periferice reflexe. Instabilitatea presiunii sanguine 
în insuficiența autonomă este secundară parțial absenței 
controlului baroreflex, dar şi hipersensibilităţii vaselor parţial 
denervate la transmițătorul noradrenalinic; aceasta poate dermina 
hipertensiune în decubit. 

Reflexele cardio-vasculare, asemenea reflexelor somatice, 
prezintă verigi eferente, centrale şi aferente, investigarea 
hipotensiunii posturale şi a manevrei Valsalva sunt necesare 
pentru evidențierea topografiei leziunii: aferentă sau eferentă. Dacă 
Tăspunsul vasoconstrictor la stres, răspuns care porneşte din 
hipotalamus, lipseşte, aşa cum este în majoritatea cazurilor de 
induficiență autonomă, atunci leziunea se consideră a fi eferentă. 
Nu există o metodă simplă de testare a căii aferente în prezența 
unei leziuni eferente. Au fost utilizate tehnici de investigare 
asociind hemoabaterea de la nivelul regiunii inferioare a corpului 


pal 


pentru a stimula efectul de postură cu presiunea la nivelul gâtului 
pentru a “descărca” baroreceptorii carotidieni şi izolând astfel 
zontribuția altor aferenţe, inclusiv acelea din regiuni cu presiune 
joasă. O dovadă a absenței activităţii simpatice a fost, de 
asemenea, evidenţiată prin testarea noradrenalinei plasmatice, care 
prezintă nivel scăzut la pacienţii cu insuficiență autonomă şi care 
nu creşte în ortostatism (fig. 3.23). Pacienţii cu insuficiență 
autonomă pură prezintă nivel noradrenalinic de repaus mai scăzut 
decât în insuficienţă autonomă cu atrofie multisistemică, deşi in 
nici una nu există creştere în ortostatism. 

Fig. 3.22. a - Răspunsul Valsalva la un subiect normal, evidențiind presiunea 
sanguină (linia superioară) şi înregistrarea cardiacă bătaie cu bătaie (linia 
inferioară). b - Manevra Valsalva, prezentând răspunsul profund anormal în 


insuficiența autonomă. (Înregistrări reproduse după Bannister şi Mathias, 
1992, cu permisiunea autorilor). ă 


O dificultate majoră este de a decide dacă leziunea eferentă 
simpatică este preganglionară, posteanglionară sau mixtă. Aceasta 
prezintă importanță practică întrucât afectează gradul 
hipersensibilității denervării şi răspunsul la droguri presoare. Ca 
urmare a denervării simpatice postganglionare complete, apare 
hipersensibilitatea vaselor la transmițătorul noradrenalinic, cu 
absența răspunsului la tiramină. Tiramina acționează prin 
eliberarea noradrenalinei din depozitul citoplasmatic, dar nu din 
depozitul granular, care este accesibil la impulsul nervos. Toţi 
pacienții cu insuficiență autonomă prezintă hipersensibilitate la 
noradrenalina administrată intravenos şi este evident că aceasta 
este mai mare în insuficiență autonomă pură decât în insuficiența 
autonomă cu atrofie multisistemică. 

Astfel de studii la cazurile de insuficiență autonomă au 
dovedit existența unei leziuni simpatice eferente care este mai 
mult postganglionară în insuficiența autonomă pură decât în 
insuficiența autonomă cu atrofie sistemică multiplă. Leziunea 
eferentă simpatică, afectând rezistența şi capacitatea vaselor şi 
inimii este, de obicei, mult mai severă decât leziunea 'vagală, fapt 
evidenţiat de absenţa aritmiei sinisale. Aceasta. determină un 
xontrast interesant cu neuropatia autonomă diabetică distală în care 

leziunea vagală eferentă este de obicei mai severă decât leziunea 
eferentă simpatică. 


Fig. 3.23. Efectul poziţiei înclinate la 60" față de orizontală asupra 
concentraţiei plasmatice de noradrenalină (nmol/1) la pacienții cu insuficiență 
autonomă (stânga) şi la subiecții martori (dreapta). R, şi R2 sunt înregistrări 
după 1, respectiv 2 ore de decubit. Înregistrarea T după 10 min.de poziție la 
60” iar înregistrarea R, dupa 1 oră de decubit (Reprodus după Bannister şi 
col., 1977, cu permisiunea autorilor). 


Anatomia patologică a insuficienței 
autonome primare 


Mai mult de 10% din cazurile Băncii de Creiere cu boală 
Parkinson din Londra considerate intravitam ca având boală 
Parkinson au dovedit la necropsie că prezentau atrofie 
multisistemică şi deci că insuficiența autonomă cu atrofie 
multisistemică are o frecvență mult mai mare decât a fost 
suspectată anterior. La aproape toți pacientii cu insuficință 
autonomă şi atrofie multisistemică studiați amănunţit s-a observat 
o reducere de până la 80% a numărului neuronilor preganglionari 
simpatici în cordoanele intermediolaterale ale măduvei spinării. 
Existau anomalii ale trunchiului cerebral cu pierderea pigmentului 
în nucleii ce conțin melanină care derivă din placa bazală a tubului 
neural primitiv, incluzând substanța neagră, nucleul dorsal al 
vagului, locus coeruleus şi nucleul tractului solitar. La pacienţii cu 
insuficiență autonomă şi boală Parkinson, s-au găsit corpi Lewy. 
Aceştia sunt corpi cu incluzii care conțin resturi de melanină 
produsă prin oxidarea catecolaminelor. Defectele neurochimice în 
insuficiența autonomă cu atrofie multisistemică pot fi deosebite de 
cele din boala Parkinson. La nivel limbic-hipotalamic în 
insuficiența autonomă cu atrofie multisistemică există o marcată 
reducere a noradrenalinei în nucleii septali, care nu este prezentă 
în boala Parkinson. Aceasta este dovedită prin observarea reducerii 
foarte marcate a tirozinhidroxilazei, enzima limitantă a ratei pentru 
sinteza noradrenalinei în hipotalamus, absentă în boala Parkinson. 
Aceasta observaţie se corelează, de asemenea, cu niveluri reduse în 
LCR ale noradrenalinei în insuficiența autonomă cu atrofie 
multisistemică. Depleţia noradrenalinică asociată în atrofia 
multisistemică pare a fi o explicație pentru răspunsul redus al 
manifestărilor extrapiramidale ale atrofiei multisistemice la agenții 
dopaminergici, ceea ce contrastează marcant cu boala Parkinson. 

Au existat puţine studii complete în insuficiența autonomă pură, 
dar câteva lucrări evidenţiază reducerea celulelor cordoanelor 
intermediolaterale ca şi prezența leziunilor ganglionare bine 
definite. Aceasta sugerează existența unui mecanism mult mai 
distal în insuficiența autonomă pură decât în atrofia 
multisistemică. La mulţi pacienţi cu insuficiență autonomă există, 
după cum era de aşteptat, o reducere a fluorescenței catecolaminice 
ia nivelul terminaţiilor nervoase simpatice ale mușchilor vaselor 
sanguine şi studiile de microscopie electronică ale terminatiilor 
evidenţiază faptul că există o reducere a numărului veziculelor 
noradrenergice mici, cu centru dens. 


Patogenia insuficienţei autonome primare 


Patogenia insuficienţei autonome rămâne necunoscută, dar o 
posibilitate este expunerea la un virus neurotrop pe fondul unei 
„imunităţi alterate. Există ipoteza conform căreia unele degenerări 
neoronale cronice prezintă caracteristici în acord cu părerea actuală 
asupra insuficienței autonome şi care oferă speranţa că, o dată cu 
aprofundarea cunoaşterii etiologiei, tratamentul precoce și eficient 
de substituire a neurotransmițătorilor va putea întârzia pierderea 
neuronală secundară anterogradă sau retrogradă. 


Neuropatii autonome distale 


În plus faţă de insuficiența autonomă există neuropatii 
autonome  distale adevărate (vezi tabelul 3.10) în care 
câracteristicile clinice care rezultă din întreruperea căilor 
autonome eferente produc anumite simptome şi semne care 
seamănă cu acelea ale insuficienței autonome. Debutul este mult 
mai acut şi pot surveni remisiuni parțiale sau complete. Unele 
dintre neuropatiile generalizate distale secundare unor cauze 
variate, dar cu afectare autonomă minoră, sunt descrise în altă 
parte în această carte, dar metodele de investigare şi tratamentul 
insuticienţei autonome sunt similare cu acelea descrise anterior la 
sindroamele insuficienței autonome primare. Există totuşi o 
neuropatie distală care necesită o menţiune specială. Aceasta este 
pandisautonomia acută sau subacută, o neuropatie rară care 
implică fibrele simpatice, parasimpatice sau amândouă tipurile de 
fibre. Defectele autonome pot fi identificate ca şi în insuficiența 
autonomă primară. Această boală pare a avea o bază autoimună cu 
tendinţă la remisiune treptată dar care poate să rămână incompletă. 
Fa poate fi considerată ca variantă a tipului de neuropatie 
autonomă care însoţeşte sindromul  Guillain-Barre, unde 
manifestările autonome sunt frecvent prezente, dar mascate de 
neuropatia somatică (vezi capitolul 17). 


a 


Tratamentul sindroamelor insuficienței 
autonome primare 


Hipotensiunea ortostatică 


Există câteva metode, de complexitate variabilă, care pot fi 
utilizate pentru a contracara hipotensiunea posturală, dar toate 
sunt, din diverse motive, nesatisfăcătoare. Evident, dacă volumul 
în care se produce acumulare de sânge în ortostatism este redus, 
aceasta va ajuta pacientul; sau dacă volumul de sânge circulant 
este crescul, atunci acesta va reduce, de asemenea, severitatea 
hipotensiunii posturale. Totuși, din cauza lipsei baroreflexelor, toţi 


pacienţii prezintă o presiune sanguină foarte labilă, crescută în 
decubit şi redusă în ortostatism şi relativ joasă dimineaţă şi după 
mese şi crescută către seară. Este, de aceea, dificil, dacă nu sunt 
efectuate - observații sistematice, să se cunoască ce presiune 
sanguină sistemică ar trebui să fie măsurată dacă se încearcă 
compararea unor forme de tratamente diferite. Cea mai 
impresionantă modificare a presiunii arteriale la acești pacienţi 
este dată de sensibilitatea lor exagerată la modificarea posturii. 

În insuficiența autonomă este important a nu fi exageraţi faţă de 
o presiune sanguină joasă, dacă pacientul nu prezintă simptome. 
Pacienţii pot tolera o presiune sanguină sistolică în ortostatism de 80 
mm Hg fără vertije sau sincope, întrucât capacitatea lor de autoreglare a 
circulaţiei cerebrale este mai bună decât la subiecţii normali. În decubit 
nocturn, pacienții cu insuficiență autonomă pierd mai mult sodiu şi 
lichide decât un individ normal. Unii sunt capabili de eliberare normală 
a reninei la poziţia ridicată a capului și această observaţie a determinat 
introducerea cu succes a tratamentului postural (prin ridicarea capului) 
în timpul nopții. Dacă pacientul este îndrumat să doarmă în poziţie 
semişezând, întrucât are o presiune sanguină scăzută în cursul nopții şi 
reţine mai multe fluide şi sodiu, poate apărea o creştere a greutății 
corporale, care, pe durată scurtă, ar putea fi atribuită unei creşteri a 


„volumului lichidelor extracelulare, astfel presiunea sanguină în 


ortostatism se ameliorează. Aproape toți pacienții cu hipotensiune 
posturală secundară oricărei forme a insuficienței autonome pot fi 
ajutaţi prin ridicarea căpătâiului patului în cursul nopții. O dată ce 
pacienţii au experimentat beneficiile, ei vor fi de obicei gata să tolereze 
gradul disconfortului pe care această măsură o poate determina. Cu 
precauţii de a evita hiponatriemia, insuflarea nocturnă intranazală a 
DDAVP (un analog sintetic al vasopresinei; n.t.) poate fi folosită pentru 
a preveni pierderile nocturne de lichide la aceşti pacienți, ca alternativă 
la poziţia cu capul ridicat, dar cum pacienții sunt foarte sensibili la 
DDAVP acesta trebuie administrat în doză mică (5-40 ug la culcare) şi 
în spital pentru a se asigura că nu apare hiponatriemia, înainte de 
stabilirea dozei de folosit după externare. 

O a doua linie a tratamentului cu efect benefic este utilizarea 
fludrocortizonului. Într-o doză mai mică (0,1 mg) decât necesarul 
pentru a creşte volumul sanguin, fludrocortizonul pare să crească 
sensibilitatea vaselor sanguine la'niveluri foarte mici de noradrenalină 
care poate fi încă eliberată în insuficiența autonomă. Nu există motiv să 
se considere că efectele acestei doze mici sunt rezultatul unei creşteri a 
volumului sanguin. Doze mai mari de fludrocortizon determină, desigur 
un volum sanguin crescut, dar acesta pare a fi un efect de “scăpare” 
care survine după două sau trei săptămâni şi astfel efectul asupra 
volumului sanguin nu este atât de satisfăcător ca cel acționând prin 
creşterea sensibilităţii la adrenalină, determinată de o doză mică. 
Utilizarea unui suport extem al piciorelor şi al trunchiului cu 
îmbrăcăminte elastică sau cu “costum antigravitațional” este 
nefiziologică prin aceea că reduce tonusul muscular intrinsec şi este 
rareori cu beneficiu pe termen lung. 

În insuficiența autonomă au fost studiate multe medicamente 
presoare. Acestea includ fenilefrina, care acționează direct asupra 
terminaţiilor vasculare simpatice şi efedrina, care acţionează indirect, 
au existat studii asupra combinațiilor de tiramină și inhibitori de 
monoaminooxidază. B-blocanții, ca propanolul şi blocanţii selectivi cu 
unele acțiuni directe agoniste, ca pindololul, au fost, de asemenea, 
utilizați şi s-a aşteptat să crescă răspunsul vaso-constrictor utilizând 
inhibitorul de  prostaglandină,  indometacinul. Toate aceste 
medicarhente au dezavantajul de a determina o hipertensiune de 
decubit relativ mare. Aceasta se produce întrucât nu există mecanisme 
baroreflexe naturale care să scadă presiunea sanguină când pacientul 
este în decubit. Asocierile de droguri presoare ameliorează foarte rar 
presiunea sanguină ortostatică. 

Unii pacienţi cu insuficiență autonomă pură pot să nu 
prezinte simptome mulți ani chiar la presiune sistolică otostatică 
de 80 mm Hg. Elementul important de care medicul trebuie să ţină 
cont în tratarea hipotensiunii posturale este gradul în care aceasta 
determină simptome supărătoare pentru bolnav. 


Hipotensiunea postprandială 


Încercările terapeutice față de acest simptom neplăcut includ 
alimentaţia cu mese mici şi repetate, restricţia de hidrocarbonate şi 
interzicerea alcoolului. Un medicament eficient care să prevină 
hipotensiunea postprandială în insuficiența autonomă este analogul 
somatostatinei, octreotidul, inhibitor al eliberării peptidelor având 
acțiune de lungă durată. Pentru atitudinea practică este necesar un 
analog eficient cu administrare orală. 


Evoluţia insuficienţei autonome pure 


Deși istoria naturală a insuficienței autonome pure este cu o 
progresie lentă de peste 10-15 ani, pacienții cu insuficiență 
autonomă și atrofie multisistemică supraviețuiesc rar mai mult de 
10 ani de la diagnosticarea bolii. Evoluţia descendentă este 
marcată de creşterea rigidității, incontinență urinară şi uneori 
stridor care poate necesita traheostomie. La unii bolnavi tulburările 
centrale ale respirației şi apneea de somn pot fi cauza decesului. 
Hipersensibilitatea denervării receptorilor simpatici &« şi Ș ai 
inimii poate determina la pacienţii mai vulnerabil apariţia de 
aritinii cardiace prin care aceştia pot deceda. Manifestările 
extrapiramidale răspund rar la levodopa ( în forma levodopa plus 
inhibitori de dopadecarboxilază), deoarece defectul central al 
noradrenalinei ca şi al dopaminei împiedică probabil să fie atinse 
nivelurile efective ale dopaminei. 


Deficiența de dopamin f-hidroxilază 


În anul 1986 au existat primele comunicări asupra unei 
afecțiuni nou descoperite — deficiența de dopamin B-hidroxilază. 
Clinic, pacienții prezintă o hipotensiune posturală severă din 
copilărie cu alte simptome şi semne ale defectelor reflexului 
simpatic pur. Investigaţiile au evidenţiat că nu există adrenalină 
sau noradrenalină plasmatică dozabilă, dar există niveluri anormal 
crescute de dopamină. Datele sugerează un blocaj între dopamină 
şi noradrenalină pe calea biosintezei din tirozină în adrenalină. 
Această etapă necesită prezența dopamin f-hidroxilazei, care 
există în plasmă la subiecții normali şi la pacienţii cu alte forme 
ale insuficienţei autonome, dar nu este dozabilă la pacienţii cu 
deficiența de dopamin B-hidroxilază. Din fericire, există un peptid 
sintetic, dihidroxifenilserina (DOPS) care este structural similar cu 
noradrenalina, cu excepţia că acesta prezintă un grup carboxil ca şi 
la dopa (3,4-dihidroxifenilalanina). El este astfel activat printr-o 
dopa-decarboxilază nespecifică care este prezentă atât intraneural, 
cât şi într-un număr de țesuturi extraneurale, incluzând rinichiul şi 
ficatul şi este convertit direct la noradrenalină, şuntând sistemul 
enzimatic dopamin f-hidroxilazic. Acest peptid s-a dovedit foarte 
util Îa puținii pacienţi cu afecțiunea descrisă. 

Un locus care determină nivelurile de activitate ale dopamin 
B-hidroxilazei a fost legat de gena sistemului grupelor sanguine 
ABO pe cromozomul 9. Studiile actuale urmăresc clonarea şi 
secvențializarea genei structurale şi a regiunilor reglatoare 
adiacențe de la indivizii cu expresie înaltă sau joasă a activității 
fenotipurilor pentru a stabili natura mutaţiei răspunzătoare. 

3.8. Problemele respiratorii în 
bolile neurologice 


J. NEWSOM-DAVIS 
(Traducerea: Inimioara Cojocaru şi Virgil Apostol) 


Respirația poate fi afectată de boli ale sistemului nervos 
central şi perific iar înțelegerea controlului ei nervos este esențială 
pentru diagnostic şi atitudine. Este deosebit de important să se ştie 
că muşchii respiratori sunt controlați de două sisteme majore— 
autonom (chemosenzitiv) şi comportamental (voluntar) — care sunt 
anatomic diferite şi ale căror proiecții descendente concură la 
controlul asupra activităţii neuronului motor spina! respirator. 
Acest capitol descrie mai întâi mecanismele de control central şi 
rolul muşchilor respiratori înainte de a fi prezentate afecțiunile 

specifice şi tratamentul lor. Natura progresivă a proceselor 
patologice a condus uneori la o abordare pesimistă, dar, după cum 
se va vedea, la cei cu insuficiență ventilatorie periferică cronică, 
terapia poate fi frecvent eficientă şi recuperatoare. 


Mecanismele nervoase ale controlului 
respirator 


Localizarea structurilor generatoare şi mediatoare ale 
funcției respiratorii este mai importantă pentru clinician decât o 
cunoaştere a interacțiunii lor detaliate, care este în orice caz puțin 
înțeleasă. Figura 3.24 ilustrează schematic organizarea neurală a 
respirației. 


Sistemul autonom 


Sistemul autonom depinde în primul rând de structurile 
trunchiului cerebral. El este responsiv la stimulările  chemo- 
receptorilor şi la cele  vagale. Două coloane de neuroni din bulb 
par esențiale pentru geneza ritmului respirator la om, respectiv 
nucleul retroambiguu şi nucleul tractului solitar. (fig.3.24). 
Nucleul retroambiguu este situat ventrolateral de nucleul ambiguu, 
extinzându-se de la rădăcinile vagale, rostral, la rădăcina cervicală 
superioară,  caudal. Nucleul tractului solitar este situat 
ventrolateral de tractul solitar. El este alcătuit predominant din 
neuroni inspiratori care primesc o aferență vagală (Hering-Breuer) 
puternică. Un nucleu în partea superioară a' punţii, nucleul 
parabrahial medial, cunoscut şi cu denumirea de regiune 
pnewmotaxică, are rol în comutările dintre fazele respiratorii. 
Integrarea activității neurale a acestor nuclei, care determină 
modelul respirator normal, nu este înțeleasă. 

Corpusculii carotidieni şi aortici inervați de către nervul 
sinusului carotidian mediază principala acţiune a hipoxiei asupra 
respirației la oameni. Acţiunea hipercapnică este mediată în special de 
chemoreceptorii apropiați de suprafaţa ventrală a bulbului care răspund 
la modificările în CO» via modificărilor de pH în LCR. 

Căile respiratorii descendente de la nucleul retroambiguu. şi 
nucleul tractului solitar traversează o regiune relativ mare din bulb 
şi coboară în regiunea ventrolaterală a măduvei (îig.3.24). 
Întreruperea bilaterală a acestor căi deasupra metamerului C3 
deconectează sistemul autonom de muşchii respiratori şi respiraţia 
spontană se opreşte. 


Sistemul comportamental 


Sistemul comportamental subordonează toate activităţile 
voluntare implicând muşchii respiratori, incluzând reținerea 
voluntară a respirației şi respiraţia voluntară profundă (de exemplu 
la examinarea capacității vitale). Efecte inhibitorii şi excitatorii 
asupra respirației pot fi produse prin stimularea electrică a 
diferitelor regiuni ale cortexului cerebral, în special a regiunii 
cingulare anterioare şi a regiunii ventromediale a lobului temporal. 
Stimularea magnetică transcraniană a cortexului motor la omul 
conștient a arătat recent că excită muşchi inspiratori contralaterali, 
predominant hemidiafragmul. 

Calea descendentă pentru sistemul comportamental este 
considerată a avea legături cu principalele proiecţii corticobulbare şi 
corticospinale. Ultimele decusează in regiunea bulbară inferioară şi 
coboară în cordoanele dorsolaterale ale măduvei spinării (fig.3.24), 
separate total de calea respiratorie automată descendentă. 


„. vespiratorie. 
mu automat 


su 


 Muşchii - 
intercosta 
interni 


Fig. 3.24. Organizarea neurală a respirației (schematică); TS-tractului solitar; 


NTS-nucleul tractului solitar;  NA-nucleul ambiguu;  VRA-nucleul 
retroambiguu. Secţiunile transversale sunt prezentate la nivelul A (bulb 
mijlociu) şi B (măduva cervicală superioară). 


Interacțiunea sistemelor autonome și 
comportamentale 


Aceste două sisteme interacționează atât la nivel bulbar, cât 
şi la nivel medular. În somnul fără mişcări oculare rapide (non- 
REM sleep), sistemul comportamental este pasiv şi în aceste 
condiţii sistemul autonom. funcționează: în izolare funcțională şi 
respiraţia este în mod caracteristic regulată. În perioda de veghe, 
sistemul autonom poate fi tranzitor suprasolicitat de către sistemul 
coportamental, mai mult în timpul reţinerii voluntare a respirației. 
Disfuncţia respiratorie (respiraţia cu întreruperi) care survine la 
trecerea între somn şi veghe pare a fi dependentă de sistemul 

autonom normofuncțional. Interferenţa cu sistemul prin blocaj 
vagal sau întreruperea completă a comenzii la nivelul mușchilor 
prin curarizare inhibă disfuncţia. 

În cazuri extreme, l&ziunile, fie ale sistemului Compor- 
tamental fie ale celui autonom, pot lăsa alte sisteme să funcționeze 
în izolare anatomică. Distrugerea regiunii ventrale a punţii, care 
determină sindromul “locked-in“ deconectează sistemul compor- 
tamental şi respirația devine “hipernormală” în regularitatea sa. 
Invers, disconexia sistemului autonom (prin distrugerea nucleilor 
respiratori, de exemplu) se manifestă prin respiraţie foarte 
neregulată (“comportamentală”) în cursul veghei și încetarea 
respirației în cursul adormirii sau somnului (“blestemul lui 
Ondine”), 


Aparatul ventilator periferic principal 


Principalul muşchi inspirator este diafragmul. Mişcarea de 
coborâre (inspiratorie) a diafragmului este însoţită de proeminenţa 
peretelui abdominal, astfel încât cele două structuri acţionează în 
serie; aceasta se produce întrucât planșeul şi peretele posterior ai 
abdomenului sunt rigide şi conţinutul lor necompresibil. 

Alţi muşchi inspiratori şi expiratori sunt prezentaţi în 
fig. 3.24. Activitatea inspiratorie accesorie (sternocleidomasto- 
idienii şi scalenii) este evidentă când alţi muşchi inspiratori sunt 
paralizaţi sau când nivelul cerinţelor respirației este înalt. 


Tulburări centrale ale respirației 


Insuficiența respiratorie centrală 


Leziunile care afectează nucleul tractului solitar, nucleul 
retroambiguu sau căile respiratorii autonome la nivelul măduvei 
cervicale superioare determină insuficiența respiratorie centrală, 
care poate fi acută sau cronică. Principalele entităţi sunt figurate în 
tabelul 3.11. 


Tabloul clinic 


În insuficienţa respiratorie acută, pacienţii pot acuza un grad 
de dificultate respiratorie și se tem (justificat) să adoarmă. 
Respirația cu întreruperi, care, după cum s-a menţionat anterior, 
necesită un sistem autonom intact, nu reprezintă o caracteristică. 
Pot fi prezente semne ale hipoventilatiei (a se vedea mai jos). 
Există întotdeauna evidența disfuncţiei trunchiului cerebral, în 
glosofaringiene (NC IX) poate apărea sughiţul iar reflexul de tuse 
(de exemplu în timpul stimulării traheale) poate fi deprimat. Tipul 
respirator este anormal (fig. 3.25). În timpul veghei, volumul şi 
frecvenţa respirației variază anormal şi variabilitatea creşte în 
cursul adormirii şi a somnului, probabil evoluând spre apnee. 
Ţinerea respirației poate fi prelungită iar controlul voluntar este 
neafectat. 

În insuficiența respiratorie cronică, vor fi prezente 
caracteristicile hipoventilației persistente (hipoventilaţie alveolară 
centrală). Acestea includ cefalee matinală, insomnii, coşmaruri, 
somnolență diurnă, oboseală, toleranță redusă la efort, cianoză, 
policitemie şi hipertensiune pulmonară. Acestea pot culmina cu 
insuficiență cardiacă dreaptă, convulsii, confuzie şi comă. 


NEUROLOGIE 


Leziunile măduvei spinării care afectează măduva deasupra 
nivelului C3 determină abolirea completă a respirației autonome. 
Leziunile măduvei cervicale mai joase permit continuarea 
inspirației spontane (via diafragm), expiraţia este pasivă,prin 
revenirea elastică a grilajului costal și a plămânilor, dar poate fi 
utilizată de asemenea activitatea conservată a muşchilor accesori 
expiratori 


Evaluare 


Atât în cazurile acute, cât şi în cele cronice, monitorizarea 
tipului respirator şi a gazelor sanguine (utilizând linia arterială sau 
oximetru) în timpul adormirii sau somnului este esenţială. 
Măsurătorile gazelor sanguine în timpul stării de veghe sunt 
frecvent inutile, întrucât contribuţia sistemului comportamental nu 
poate fi evaluată. Similar, capacitatea vitală (manevră comporta- 
mentală) nu dă nici o informaţie asupra integrității sistemului 
autonom, şi chiar tipul respirator în veghe poate fi fals dacă 
subiectul încearcă să respire “normal”. Răspunsul ventilator la 
CO,» sau la O» va fi redus. 


Atitudine terapeutică 


În insuficiența respiratorie centrala acută este necesară 
intubaţia imediată şi ventilația asistată dacă este identificată 
patologia asociată (tabelul 3.11) şi dacă sunt luate măsurile 
adecvate. Mai târziu poate fi necesară traheostomia şi trebuie 
acceptată ventilaţia asistată nedefinit. Ventilaţia cu comanda 
pacientului ("pacienr-triggered ventilation") este în mod clar 
neadecvată. Dacă li se permite pacienţilor să respire spontan în 
timpul stării de veghe, trebuie utilizat un monitor al respirației cu 
un sistem de alarmă corespunzător. Stimularea nervului frenic este 
potențial utilizabilă la aceşti pacienţi, dar nu are încă accepțiune 
generală. Disfagia asociată va necesita intubaţie nasogastrică. 
Absența răspunsului de tuse determină ca fizioterapia şi nursingul 
traheal să fie importante. 

În insuficiența respiratorie cronică, ventilația nocturnă 
asistată va fi necesară, fie prin intermediul unei chiurase cu 
pompă, fie, mai convenabil, prin ventilație nazală cu presiune 
intermitent pozitivă via o mască nazală bine fixată. Ambele metode 
pot fi adaptate pentru utilizare la domiciliu. 


Tulburări ale tipului respirator 


Acest capitol se va ocupa de tulburarea tipului respirator 
altul decât respiraţia neregulată din insuficiența respiratorie 
centrală descrisă anterior. Aceste tulburări nu sunt în mod normal 
asociate cu hipoventilaţia. Ele pot ajuta la localizarea leziunilor din 
sistemul nervos central. Pentru majoritatea nu există vreun 
tratament specific. 


Respirația Cheyne-Stokes 


Aceasta este caracterizată printr-un model de creştere apoi 
de scădere gradată a amplitudini respirației, cicluri cu durată de 
ordinul minutelor sau mai mult, uneori cu apnee scurtă interciclică 
(fig. 3.25). Hiperventilaţia însoţeşte în permanență ciclurile. 
Tulburarea este un semn al disfuncţiei cardiace şi/sau a cortexului 
cerebral dar nu de afectare a trunchiului cerebral. 


ORGANIZAREA CREIERULUI ŞI TRĂSĂTURILE DISFUNCŢIILOR CEREBRALE 95 


Tabelul 3.11. Principalele cauze neurologice ale insuficienței respiratorii 


Centrale 
Bulb Infarct 

3 Hemoragie 
Abces 


Encefalită (de exemplu poliomelită) 
Compresiune (de exemplu ectopie cerebeloasă) 


Traumatism 
Hipoxie 
Medicamente 
Compresiune 
Traumatisme 


Măduva cervicală (C1-C3) 


Periferice 


Corn anterior Poliomielită 


Nerv periferic 
Difterie 

Toxine 

Porfirie 

Miastenia gravis 
Miastenie congenitală 
Botulism 

Polimiozită 

Paralizie periodică 
Metabolice 


Joncțiune neuromusculară 


Muşchi 


Fig.3.25. Tulburări ale ritmului respirator (schematic). A se nota că respirația 
neregulată asociată cu o leziune medulară indică insuficiența respirației 
automate. 


Cele mai frecvente cauze sunt afecțiunile cerebrovasculare (de 
exemplu, infarcte multiple) şi timpul de circulație prelungit (ca în 
insuficiența cardiacă). Mecanismele care contribuie la periodicitate 
sunt complexe, dar includ interferența între sistemul -tip 
“dumping” a cortexului cerebral (un efect comportamental) şi 


Sindrom Guillain-Barr6 


Congenitale 

Tumori 

Encefalită 

Boala Leigh 

Boala neuronului motor 
Scleroza multiplă 


Tumori 
Compresiune 
Mielită transversă 
Scleroză multiplă 


Boala neuronului motor (SLA) 
Atrofie musculară spinală 
Poliomielită 

Polineuropatie inflamatorie progresivă 
Neuropatie paraneoplazică 


Deficiența în acid maltazic 

Distrofia musculară, forma centurilor 

Distrofia miotonică 

Polimiozita 

Miopatia nemalinică 

sistemul automat, efectele congestiei pulmonare şi hipoxemiei şi 
consecințele prelungirii timpului de tranzit la nivel pulmonar 
asupra chemoreceptorilor. i 


Hiperventilaţia neurogenă 


Această situaţie foarte rară este caracterizată prin respiraţie 
profundă şi rapidă (fig. 3.25) cu PaCO» redusă şi PaO> normală. 
Hiperventilaţia  neurogenă poate fi secundară leziunilor 
mezencefalice, în special a substanței cenuşii periapeductale şi a 
fost asociată cu tumorile trunchiului cerebral. Ea nu trebuie să fie 
confundată cu cea mai frecventă hiperpnee care survine la pacienții 
obnubilați și care apare secundar congestiei pulmonare şi 
stimulării reflexe vagale a sistemului automat, aceşti pacienți pot 
avea PaCO» joasă, dar, în contrast cu hiperventilația neurogenă, 
PaO» este redusă din cauza șuntului pulmonar la nivelul alveolelor 
slab ventilate. 


Respirația apneustică 


Constă în apariţia reţinerii respiratorii voluntare în inspiraţie 
sau mai rar în expiraţie care se poate prelungi şi care este urmată 
de perioade de respiraţie ritmică rapidă (fig. 3.25). Tulburarea este 
asociată cu leziunea regiunii rostrale dorsolaterale a punţii 
implicând nucleul parabrahial medial. 


Respirația „în ciorchine“ 


Acestei respirații neregulate îi lipseşte modelul de 
creştere/scădere gradata a amplitudinii din. respirația Cheyne- 
Stockes (fig. 3.25). Pot fi prezente: secuse respiratorii ample 
involuntare. Ea apare în leziunile tegmentului pontin rostral. 

Apneea epileptică 


Contorm proiecților inhibitorii puternice de la nivelul 
lobului temporal la neuronii motori respiratori, nu surprinde faptul 
că apneea apare în epilepsie şi într-adevăr, dar rareori, poate fi o 
cauză a decesului. În rare situaţii, apneea poate fi unica 
manifestare a crizelor de lob temporal. Diagnosticul şi atitudinea 
terapeutică sunt la fel ca şi pentru alte forme ale epilepsiei lobului 
temporal (vezi subcapitolul 4.1). 


Sughiţul 


Sughiţul constă într-o contracție sincronă intensă a muşchilor 
diafragm şi intercostali inspiratori care durează circa 500 ms, 
urmată la 30 ms după debutul său de închidere glotică, care 
generează sunetul inspirator şi disconfortul caracteristic. Frecvența 
medie a sughițului este mai mică de 30/min. Creşterea PaCO» sau 
reglarea respirației reduce frecvența sughițului (şi pot să-l 
oprească), scăderea PaCO, creşte amplitudinea sughițului, dar nu 
frecvenţa sa. Sughiţul apare în viața fetală târzie şi este frecvent la 
nou-născut. El pare să fie reglat de un mecanism supraspinal 
distinct de sistemul respirator autonom. Caracteristicile lui 
sugerează o cauză gastrointestinală, funcția sa (dacă există) este 
necunoscută. 

Sughiţul persistent sau recurent poate apărea în afecţiuni 
neurologice în care este lezat bulbul cu predilecție la nivelul 
tractului solitar (tabelul 3.11), în special tumori ale trunchiului 
cerebral, infarct, encefalită şi ocazional meningită. EI survine, de 
asemenea, în boli metabolice ca uremia şi într-o diversitate de boli 
toracice, cardiace şi abdominale, probabil mediat via nervii vagi. 
Sughițul “patologic” poate continua în timpul somnului, fiind unul 
dintre puţinele mişcări involuntare care se manifestă astfel. 
Stimuli emoționali (ca şocul sau actul sexual) pot determina 
„oprirea acestui sughiț. 

Atitudinea terapeutică față de sughiț este dificilă. Sughiţul 
postprandial fie se rezolvă spontan, fie răspunde la măsurile care 
stimulează faringele (de exemplu băutul apei reci) fie la creşterea 
PaCO> (de exemplu reținerea respirației). Stimularea mucoasei 
nazale suficientă pentru a provoca strănutul poate aboli sughiţul, 
după cum a fost comunicat prima oară de Platon (Symposium, 416 
Î.Ch.), ale cărui observaţii nu au fost întotdeauna acceptate de 
autori. Stimularea nazofaringiană opreşte sughițul într-o mare 
proporție de cazuri postoperatorii. Dacă sughițul este secundar 
afecțiunilor metabolice sau neurologice, nici una din aceste metode 
nu pare a avea o bază solidă. Numărul mare de remedii propuse 
pentru sughițul cronic denotă că nici unul nu este efectiv. 
Clorpromazina” este bine de încercat în bolus intravenos. 
Haloperidolul, metoclopramidul, clonazepamul sau anticonvul- 
sivantele sunt mai rar eficiente în sughițul rezistent cu origine 
neurologică. Secționarea nervului frenic, deşi uneori subestimată, 
pare de nerecomandat întrucât sughițul va continua prin alți 
mușchi inspiratori şi capacitatea ventilatorie poate fi compromisă 
prin paralizia diafragmului. 


Insuficienţa ventilatorie periferică 
Insuficienţa ventilatorie periferică este mult mai frecventă 


decât insuficiența centrală. Ea apare terminal la mulți bolnavi cu 
afecțiuni neuromusculare progresive şi poate fi o caracteristică 


NEUROLOGIE 


predominantă precoce în alte afecțiuni. Principalele cauze sunt 


redate în tabelul 3.11. 
Caracteristici clinice 


Insuficiența ventilatorie acută este caracterizată prin 
anxietate, respiraţie scurtă, tahicardie şi somn redus, ducând la 
confuzie hipoxică, convulsii şi comă. Insuficiența ventilatorie 
cronică se dezvoltă mai insidios şi este inițial neobservată. Apar 
caracteristicile clinice ale hipoventilaţiei (a se vedea mai jos). 
Dispneea este frecvent absentă în repaus şi pacienţii pot tolera 
valori anormale ale gazelor sanguine fără inconveniente. Crizele 
pot surveni în cursul exacerbării hipoxiei cronice, 


Evaluare clinică 


Există o activitate a musculaturii accesorii şi bătăi ale 
aripilor nasului, în special în insuficiența acută. Scăderea de forță 
sau abolirea mișcărilor diafragmului, care poate fi relativ selectivă 
în unele afecţiuni (ca în deficiența de maltază acidă), determină 
dificultate respiratorie în clinostatism (ortopnee), astfel de pacienți 
preferă să doarmă în poziție şezândă. Oboseala diafragmului poate 
contribui la pierderea funcțiilor sale. 

Un semn important (şi uneori ignorat) al slăbiciunii 
diafragmului sau al paraliziei sale este mișcarea paradoxală (“în 
basculă”) a peretelui abdominal în timpul inspiraţiei în 
Clinostatism (a se vedea mai sus despre cuplarea în serie a 
diafragmului şi peretelui abdominal). Forţele gravitaționale cresc 
acest efect în poziţia cu capul în jos (care este de obicei netolerată 
de acești pacienți), dar îl scad în poziție ridicată. Un alt semn al 
paraliziei diafragmului este mişcarea aparent excesivă a cutiei 
toracice în timpul inspiraţiei în poziţie şezândă, care este uneori 
fals interpretată ca fiind datorată anxietăţii sau ca fiind 
“funcțională”. Această mișcare excesivă a cutiei toracice este 
necesară pentru a compensa lipsa de deplasare în jos a 
diafragmului în inspiraţie. 


Evaluare de laborator 


Capacitatea vitală va fi redusă. Cea mai precoce modificare a 
gazelor sanguine este reducere PaCO» cu PaO» normală sau redusă, 
întrucât probabil microatelectaziile determină şuntarea şi creşterea 
reflexă a reglării respirației. În insuficiența ventilatorie cronică, 
hipoxia şi hipercarpnia pot creşte considerabil în cursul somnului. 
Monitorizarea gazelor sanguine (prin utilizarea cateterului arterial 
sau a oximetrului) este necesară. 

Funcţia diafragmului este cel mai uşor testată prin 
măsurarea capacității vitale în poziție ortostatică şi în clinostatism. 
O reducere în cursul trecerii din ortostatism în clinostatism implică 
scăderea, selectivă a funcţiei diafragmului. O reducere de 50% 
înseamnă paralizia totală a  diafragmului. “Screening-ul” 
(fluoroscopic), în special în ortostatism, este de nerealizat În 
cazurile la care ambele jumătăţi ale diafragmului sunt paralizate, 
întrucât nu se poate deosebi rapid între mișcarea de coborâre activă 
şi pasivă a diafragmului, dar este valabilă în diagnosticul paraliziei 
unilaterale a diafragmului. Presiunea transdiafragmică este cel mai 
bun index al funcţiei diafragmului, dar măsurarea este posibilă în 
puţine centre speciale. Maximumul presiunii inspiratorii oferă un 
index al întregii forțe inspiratorii. Măsurarea vitezei conducerii 
nervoase a nervului frenic poate fi folositoare uneori. 


ORGANIZAREA CREIERULUI ȘI TRĂSĂTURILE DISFUNCŢIILOR CEREBRALE 97 
et oua a aid alis e e e N Cala Să a aia A a. E II Re 7 


Atitudine terapeutică 


Infecţiile respiratorii sunt frecvente şi pot avea prognostic 
vital prost. Ele necesită fizioterapie eficientă şi tratament antibiotic 
precoce. 

In insuficiența respiratorie acută, controlul căilor respiratorii 
(prin intubaţie, de exemplu) şi ventilația asistată pot fi începute 
imediat, Înaintea inițierii tratamentului etiopatogenic. Dacă 
insuficiența respiratorie acută nu este posibil să fie corectată în 
câteva zile, va fi necesară traheostomia. 

În insuficiența respiratorie cronică, tratamentul iniţial prin 
ventilaţie asistată continuă corectează gazele sanguine şi 
consecințele sistemice ale hipoventilaţiei cronice. Ameliorarea 
poate fi menţinută ulterior prin ventilaţie asistată numai noaptea. 
Aceasta este bine realizată printr-o jachetă-chiurasă ataşată la o 
pompă sau prin ventilație cu presiune pozitivă intermitentă 
nocturnă, ambele putând fi utilizate la domiciliu. Ventilația 
asistată nocturnă prin traheostomă poate fi necesară la unii 
pacienţi. Tratamentul prin acest mod nu numai'că ameliorează sau 
corectează gazele sanguine, dar ameliorează calitatea vieţii 
diminuând oboseala şi somnolența. Boala musculară progresivă 
afectează frecvent adulţii tineri care necesită îngrijire din partea 
familiei de care devin dependenţi. Ventilaţia asistată nocturnă 
determină ca pacienţii să fie incapabili să se reîntoarcă la muncă 
sau să îşi reia activităţile casnice anterioare. Trebuie să fie 
observată la timp tulburarea respiratorie la pacienţii afectaţi mai 
sever, în special în acele cazuri de boală a neuronului motor în care 
mușchii respiratori sunt afectați precoce şi sever. Ventilaţia 
asistată nu este indefinită, întrucât paralizia bulbară progresivă şi 
cea a mușchilor respiratori determină apariția unor infecţii 
respiratorii terminale. 

3.9. Măduva spinării 


W.B. MATTHEWS ; 
(Traducerea: Elena Constântinescu) 


Anatomie 


Diagnosticul clinic şi tratamentul leziunilor măduvei spinării 
se bazează pe cunoaşterea anatomiei funcționale a acesteia. 
Diagnosticul afecțiunilor medulare a fost mult facilitat prin 
folosirea RMN, a CT şi a angiografiei (vezi capitolul 2). 

Măduva spinării este cuprinsă între foramen magnum şi 
marginea inferioară a primei vertebre lombare, ea fiind învelită de 
membrana arahnoidă şi dura mater, care se întinde dincolo de nivelul 
terminal al măduvei, până la nivelul canalului sacrat. Vascularizaţia 
măduvei constă într-un sistem posterior, ce irigă coloanele posterioare 
şi partea posterioară a substanței cenușii, şi un sistem anterior, irigând 
restul măduvei, incluzând aici tracturile corticospinale şi spinotalamice, 
ca şi coamele anterioare ale măduvei, cu ramuri separate simetrice 
pentru jumătățile dreaptă şi stângă. Atât arterele anterioare cât şi cele 
posterioare sunt alimentate de vase situate la mai multe niveluri, fluxul 
sanguin putând lua o direcţie fie rostrală, fie caudală. Cele mai 
constante surse pentru artera spinală anterioară sunt din arterele 
vertebrale şi artera magna a lui Adamkiewicz, aceasta din urmă 
desprinsă, de regulă, din artera intercostală stângă To, există o mare 
variabilitate iar arterele radiculare pot aborda sistemul spinal la diferite 
niveluri. 

Principalele căi senzitive şi motorii ale măduvei spinării 
sunt descrise în subcapitolul .3.11 şi nu trebuie decât rezumate 


” aici. Tractul corticospinal încrucişat se află în cordoanele laterale 


ale substanței albe. In cordoanele posterioare urcă fibre directe 
care transmit simțul postural şi unele elemente ale simțului tactil. 
Fibrele ce conduc simțul algic şi termic urcă pentru câteva 
segmente ipsilateral şi apoi se încrucişează în regiunea centrală a 
măduvei, formând tractul spinotalamic așezat contralateral în 
cordoanele laterale şi anterioare ale substanței albe. În vecinătatea 
lor se afla căile ascendente ce conduc impulsuri de la nivelul 
vezicii urinare şi al intestinului şi fibrele descendente ce 
controlează inițierea sau inhibiţia voluntară a activităţii acestora. 

Cunoaşterea segmentelor spinale implicate în arcurile 
reflexelor osteotendinoase şi ale reflexelor cutanate examinate 
curent în practica clinică poate ajuta la localizarea leziunilor 
spinale. Trebuie avute în vedere o oarecare variaţie individuală şi 
întinderea pe mai mult de un segment a inervaţiei, dar reperele 
importante sunt: 

Cs - reflexul bicipital şi supinator, 

Cy - reflexul tricipital; 

La - reflexul rotulian; 

Si - reflexul achilian; 

T-Tu» - reflexele cutanate abdominale; 

La - reflexul cremasterian; 

Si - reflexul cutanat plantar. 

Reflexul nu mai poate fi obținut dacă arcul său esțe întrerupt 
prin lezarea segmentului spinal corespunzător. 

Relaţia dintre segmentele spinale şi corpii vertebrali, adică 
apofizele spinoase palpabile, este importantă pentru practica 
medicală. La nivel cervical, segmentul medular este situat la 
nivelul procesului spinos imediat superior, de exemplu, segmentul 
medular C este la nivelul spinoasei vertebrei Cs. În regiunea 
toracală decalajul se măreşte progresiv, segmentul spinal Lu fiind 
situat la nivelul vertebrei To. Măduva se termină la marginea 
inferioară a vertebrei Ly. 

Cu ajutorul acestor aproximări anatomice se pot aprecia 
nivelul şi întinderea leziunilor spinale. O leziune a conului 
medular va produce scădere de forță şi atrofie la nivelul muşchilor 
imervați de segmentele sacrate inferioare, mai ales în muşchii 
glutei. Tulburarea de sensibilitate va afecta regiunea fesieră şi 
perineul. Anusul este flasc şi dispare contracția reflexă a 
sfincterului produsă în mod normal la înțeparea pielii adiacente. 
Dispare senzaţia de umplere a vezicii urinare şi a rectului, iar 
reflexul de evacuare este şi el afectat, ducând la vezică mare, atonă 
cu incontinență prin supraplin. La bărbat este pierdută şi funcția 
sexuală. 

O leziune transversă completă a măduvei toracale produce 
paralizie spastică şi pierderea oricărei forme de sensibilitate sub 
nivelul segmentului afectat. Organizarea segmentară a sensibilităţii 
cutanate este ilustratată în fig.3.29 — subcapitolul 3.11. În cazul 
leziunilor parţiale, deficitul motor şi senzitiv sunt incomplete şi 
uneori se poate stabili dacă leziunea are impact predominant 
unilateral la nivelul măduvei, realizând sindromul de hemisecţiune 
medulară Browmn-Sequard. Acesta constă în paralizie spastică de 
partea leziunii şi pierderea sensibilităţii termoalgice de partea 
opusă, cu afectarea mai redusă a simțului tactil. Nivelul unilateral 
de pierdere a sensibilităţii este adesea cu mai multe segmente sub 
nivelul leziunii medulare. Uneori se poate stabili şi un nivel motor 
pentru - regiunea  mediotoracică, căci paralizia musculaturii 
abdominale corespunzătoare leziunii duce la ascensiunea 
ombilicului la comanda de ridicare a umerilor. Reflexele cutanate 
abdominale pot fi pierdute sub nivelul lezional, dar ele sunt prea 
inconstante pentru a fi de mare utilitate în diagnostic. 

O leziune în porțiunea inferioară a umflăturii cervicale duce 
la atrofia mușchilor mâinii, o leziune limitată la nivelul 
segmentului Cs duce. la paralizia de tip neuron motor periferic 
pentru flexia cotului cu abolirea reflexului bicipital şi supinator, 
împreună cu paralizie spastică sub acest nivel. O leziune medulară 
completă la nivel cervical inferior produce tulburări respiratorii 
prin paralizia musculaturii toracice, în timp ce o leziune similară 
situată deasupra segmentului Ca, originea principală a nervilor 
frenici, este incompatibilă cu viață fără ventilație artificială. . 

O leziune completă a măduvei la orice nivel produce retenţie 
de urină cu eventuală incontinență prin supraplin. Leziunile 
parțiale pot duce la pierderea sinergiei dintre contracția 
detrusorului şi relaxarea sfincterului vezical, realizând urgenţa 
micțională (micţiunea imperioasă) şi incontinenţa. 

Nu toate fenomenele clinice sunt uşor de explicat în termeni 
anatomici simpli. De exemplu, activitatea reflexă este adesea 
crescută deasupra nivelului unei leziuni cervicale şi, dimpotrivă, o 


leziune situață la foramen magnum poate duce la atrofia muşchilor . 


mâinii. Aceste efecte derutante au fost atribuite unor infarctizări 
rezultate prin obstrucția fluxului venos. 

Paraplegii nontraumatice 


Forme acute şi subacute 


Pacientul cu paralizie la membrele inferioare brusc apărută 
sau rapid progresivă reprezintă o urgență de diagnostic şi 
tratament. În aceste cazuri se presupune existența unei leziuni 
focale medulare, dar trebuie considerate şi cauzele ce realizează 
afectare medulară difuză, cum ar fi poliomielita sau 
poliradiculonevrita acută Guillain-Barre (capitolul 17). Confuzia 
este posibilă, deoarece într-o leziune spinală acută paralizia poate 
fi flască, cu reflexe osteotendinoase abolite şi reflexe cutanate 
plantare absente. Prezenţa unui nivel de sensibilitate la nivelul 
trunchiului este un argument puternic pentru o leziune medulară. 

Trebuie făcut cât mai rapid diagnosticul diferenţial între o 
compresie medulară şi o leziune medulară intrinsecă, cele două 
situații având indicaţii terapeutice foarte diferite. Durerea şi 
sensibilitatea la nivelul coloanei vertebrale ca şi durerea cu 
distribuţie radiculară evidentă au valoare diagnostică redusă şi pot 
apărea în multe leziuni noncompresive. Retenţia de urină este 
obişnuită, uneori mai pregnantă clinic decât slăbiciunea 
membrelor inferioare. 


Leziuni medulare intrinseci 


Cauzele noncompresive de mielopatie acută includ scleroza 
multiplă, encefalomielita acută diseminată, infecțiile virale, 
lupusul eritematos sistemic, boala Behget, sarcoidoza, sindromul 
paraneoplazic, infarctizări. 

Trăsăturile distinctive ale acestor boli, descrise în capitolele 
respective, sunt de obicei suficiente pentru diagnostic, deşi uneori 
lupusul eritematos sistemic poate mima îndeaproape scleroza 
multiplă. Acestea sunt cauze extrem de rare de paraplegie acută, cu 
excepţia sclerozei multiple şi a mielitei acute postinfecțioase sau a 
mielitei necrotice. Diagnosticul de scleroză multiplă nu trebuie să 
se bazeze pe criterii clinice sau de laborator dubioase, cum ar fi 
paloarea papilară temporală, nistagmusul în privirea laterală 
extremă sau paresteziile în extremități. O leziune transversală 
completă este mai probabil un episod izolat de mielită decât o 
manifestare de scleroză multiplă, aceasta din urmă realizând de 
obicei leziuni incomplete. 


Compresia medulară 


Diagnosticul diferenţial al paraplegiei acute trebuie să aibă 
în vedere următoarele cauze: abcesul epidural, hemoragia 
epidurală, mielopatia cervicală spondilozică, dislocarea vertebrală 
cervicală din poliartrita reumatoidă, arahnoidita, tumorile benigne, 
tumorile metastatice, malformaţiile arteriovenoase. 

Acestea sunt descrise în secțiuni separate. Tumorile benigne 
şi mielopatia cervicală produc mai frecvent paraplegie cronică 
progresivă, dar pot produce şi paralizie acută după traume minore. 


Atitudinea terapeutică 


Retenţia acută de urină trebuie înlăturată. Nivelul leziunii 
trebuie stabilit prin mijloace clinice. Examinarea trebuie să 
includă desigur și căutarea unor posibile surse de leziuni 
metastatice sau de infecție. 

Nu se va face puncţie lombară numai în scopul de a examina 
lichidul cefalorahidian, deoarece modificările acestuia pot fi 

nespecifice şi variația presiunii intratecale sub nivelul unei tumori 
spinale poate precipita o paralizie severă. Dacă însă leziunea nu 
poate fi evidenţiată prin radiografii, CT sau RMN şi suspiciunea 
de compresie medulară nu poate fi eliminată, riscul va fi asumat și 
se va efectua o mielografie. 


Parapareza cronică progresivă 


ȘI aici, distincția cea mai importantă care trebuie făcută este 
între compresia medulară şi o leziune medulară intrinsecă. Dintre 
leziunile intrinseci, forma spinală progresivă a sclerozei multiple 
este de departe cea mai frecventă cauză în regiunile geografice în 
care această boală este obişnuită. Alte afecţiuni intrinseci medulare 
cu acest mod de prezentare includ boala neuronului motor 
(capitolul 16), paraplegia spastică ereditară (capitolul 8), 
paraplegia spastică tropicală şi mielopatia SIDA. Scleroza 
combinată subacută şi siringomielia au trăsături distincte, care nu 
se pretează la confuzie. 

Compresiunea spinală cronică se produce, de obicei, din 
cauze benigne: mielopatia cervicală spondilozică, hernia de disc, 
neurofibromul, meningiomul şi malformaţiile arteriovenoase. 
Abcesul epidural cronic este de obicei tuberculos şi este o raritate 
în regiunile în care tuberculoza este sub control. Cauzele maligne 
includ mielomul, cordomul şi gliomul. Ependimomul intramedular 
este benign şi adesea greu de diagnosticat din cauza formării de 
chisturi alungite, care produc semne fizice neobișnuite. 


Tabloul clinic al compresiei medulare 
progresive 


Simptomele senzitive preced de obicei tulburările motorii şi 
pot fi greşit interpretate. Durerea radiculară este uşor de 
recunoscut la nivel cervical, dar la nivel toracic ea poate'mimă o 
durere viscerală. Evocarea caracteristică a durerii la mișcări sau 
tuse poate fi atribuită unei afecțiuni intratoracice. Compresia căilor 
senzitive poate produce parestezii sau dureri la membrele 
inferioare. Pierderea sensibilităţii cutanate prin afectarea 
tracturilor spinotalamice poate uneori cruța segmentele sacrate, 
datorită laminaţiei la nivelul acestor tracturi, care permite fibrelor 
din segmentele inferioare să scape de procesul lezional; dar acest 
semn nu are valoare diagnostică pentru compresia medulară. 

Tulburările motorii sunt de obicei asimetrice şi într-o 
leziune cervicală apare în mod clasic tabloul afectării secvențiale: 
brațul de partea leziunii, membrul inferior ipsilateral, apoi celălalt 
membru inferior şi în cele din urmă celălalt braţ.Tulburarea 
sfincteriană este foarte variabilă. 

Principiile stabilirii diagnosticului topografic prin mijloace 
clinice sunt enunțate în altă secţiune, dar adesea nu se poate obține 
decât o aproximare. Leziunile pot afecta mai multe segmente în 
mod asimetric şi în practică semnele fizice nu se suprapun 
întotdeauna pe schemele convenţionale. 


Investigaţii 


A confunda o compresiune medulară benignă cu o scleroză 
multiplă poate fi fi o eroare dezastruoasă. Potenţialele evocate 
vizuale anormale pot fi argumente puternice, dar nu întru totul 
concludente pentru leziuni cu localizare supramedulară, care pot fi 
evidenţiate şi mai bine prin RMN cranian. Nu trebuie omise 
radiografiile simple, inclusiv încidențe oblice ale coloanei 


cervicale, uneori relevante. Valoarea relativă a diferitelor metode 
imagistice este discutată în capitolul 2. RMN la nivel spinal se 
poate substitui mielografiei în multe cazuri. Dacă se practică 
puncția lombară, lichidul cefalorahidian va fi examinat inclusiv 
pentru benzi oligoclonale de IgG, caracteristice pentru scleroza 
multiplă. 


Scleroza combinată subacută a măduvei 
spinării 


Aceasta este cea mai frecventă şi mai importantă complicație 
neurologică a deficienței de vitamină Bu care duce şi la anemia 
pernicioasă. Denumirea aceasta se referă la degenerescența 
combinată observată la necropsie în cordoanele laterale și 
posterioare ale măduvei, de cauză iniţial necunoscută. Distrucția 
axonală este precedată de demielinizare, cel puţin în parte 
reversibilă, şi afectează şi nervii periferici. 


Tabloul clinic 


Pacienţii au vârsta de apariție a anemiei percinoase — deci 
sunt de vârstă medie sau înaintată. Primul simptom îl constituie 
adesea paresteziile în extremităţi, de obicei cu debut la membrele 
inferioare, dar ocazional debutând şi la mâini. Pierderea simțului 
postural produce ataxie a mersului şi, dacă nu se intervine 
terapeutic, apare deficitul motor la membrele inferioare, 
Examinarea în stadii precoce arată tulburări de sensibilitate 
distale, frecvent însoţite de pierderea severă a simțului postural la 
membrele inferioare. Reflexele achiliene pot fi absente şi, într-un 
stadiu mai avansat, reflexul cutanat plantar devine în extensie. 
Înainte ca tratamentul acestei boli să fie disponibil, evoluţia era 
inexorabilă spre paraplegie severă, fatală în decurs de un an, ceea 
ce astăzi nu se mai întâmplă. 

Pot fi evidenţiate şi alte efecte neurologice ale deficienței de 
vitamină Bi, cel mai adesea o scădere moderată a activității 
mentale. Tulburările vizuale, sub forma unor scotoame 
centrocecale, sunt rare. 

Semnele clinice ale anemiei pot fi evidente sau pot lipsi cu 
totul. Sângele periferic poate fi normal, iar măduva osoasă nu este 
întotdeauna megaloblastică. Nivelul seric al vitaminei Bi» este însă 
aproape întotdeauna semnificativ redus. 

Diagnosticul diferenţial include neuropatiile periferice de 
alte cauze şi, la pacienţii tineri, scleroza multiplă. O eroare mai 
frecventă este aceea de a se considera paresteziile și dificultatea la 
mers ca aparținând în mod inevitabil înaintării în vârstă. 
Paresteziile izolate la nivelul mâinilor pot fi în mod eronat 
atribuite unui sindrom de canal carpian. 


Tratament 


Se va administra imediat hidroxicobalamină, injectabil. 
Datorită unui exces de zel în scopul de a reduce leziunile spinale 
se folosesc uneori doze mai mari decât cele necesare, Img zilnic 
timp de o săptămână, apoi 1 mg săptămânal timp de câteva 
săptămâni, urmate de o administrare lunară pentru o perioadă 
prelungită, pentru a evita recidivele, este o schemă acceptabilă. 
Răspunsul la tratament este în general excelent. Chiar pacienţii 
imobilizaţi la pat pot recupera mersul normal, și răspunsul cutanat 
plantar trece de la extensie la flexie. Pentru tulburările care 
depășesc o anumită limită, tratamentul poate deveni nesatisfăcător, 
probabil datorită fenomenelor de degenerescenţă axonală, care nu 

trebuie deci lăsate să apară. Simptomele senzitive pot fi foarte 
persistente şi pacientul cu o formă severă de boală poate continua 
să acuze parestezii supărătoare. Simptomele mentale răspund şi ele 
rapid la tratament, dar recuperarea pentru tulburările vizuale este 
mai puţin predictibilă. 


Siringomielia 


Leziunea definitorie a acestei boli este prezența unei cavități 
în interiorul măduvei spinării. Această cavitate ar putea aparţine şi 
unei tumori chistice, în special unui ependimom, dar termenul de 
siringomielie a fost restrâns la condiții nontumorale. 


Patologie 


Măduva spinării conţine o cavitate neregulată, asimetrică, 
plină cu lichid cerebrospinal întinsă pe mai multe segmente sau 
Chiar pe toată lungimea măduvei, deși de obicei este mai dezvoltată 
la nivelul umflăturii cervicale. Structurile aflate în contiguitate 
sunt distruse, în special corul anterior, fibrele senzitive 
termoalgice care decusează la nivelul măduvei şi tracturile 
corticospinale laterale. Cavitatea se poate extinde şi la nivel 
bulbar. 

Anomalia măduvei este frecvent însoţită de o anomalie 
congenitală cunoscută ca malformaţia Chiari, în care porțiuni ale 
țesutului cerebelos se extind în canalul spinal cervical. Frecvent se 
asociază un grad de hidrocefalie. Semnificația acestor modificări 
este prezentată în continuare. 


Tabloul clinic 


Debutul simptomelor se produce de obicei în primii ani ai 
vieții adulte. Primele simptome sunt de obicei la unul din 
membrele superioare, combinând atrofii ale muşchilor mâinii, 
scădere de forță şi tulburări de sensibilitate ce duc adesea la arsuri 
nedureroase (de la țigară sau de la gătit). Atrofia depăşeşte 
teritoriul unui singur nerv şi este însoțită de abolirea reflexelor 
osteotendinoase la membrul superior. Deficitul senzitiv, clasic “de 
tip disociat”, cu păstrarea tactului epicritic şi a proprioceptivității, 
dar cu pierderea simțului termoalgic, se poate extinde adesea la 
întregul braţ şi la toracele superior, sau poate fi bilateral, cu aspect 
“în mantie”. Cicatricele lăsate de leziunile indolore pot fi un bun 
indiciu diagnostic. Prezenţa unui sindrom Horner sau sudorația 
excesivă unilaterală la nivelul feței pot indica afectarea 
simpaticului cervical. Aproape invariabil este prezentă o scolioză 
dorsală moderată. 

Există multe variante la acest tip clasic de debut. Poate 
apărea o durere severă la nivelul brațului. Tractul corticospinal 
poate fi afectat precoce, ducând la parapareză spastică, dar trebuie 
să existe câteva semne anormale şi la nivelul membrelor 
superioare. Deşi debutul este de obicei insidios, exacerbările 
bruşte sunt frecvente, în special după efort fizic, tuse sau strănut. 

Simptomele şi semnele pot uneori să rămână neschimbate 
timp de mai mulți ani, dar de obicei siringomielia evoluează 
progresiv. Atrofiile musculare de la membrul superior se extind şi 
pierderea de sensibilitate se accentuează, cuprinzând în cele din 
urmă foate modurile sensibilităţii. Mâinile se umflă şi ulceraţiile 
indolore pot ajunge la leziuni distructive ale degetelor. Artropatia 
distructivă indoloră Charcot afectează frecvent articulația 
scapulohumerală. Parapareza spastică se accentuează. 

Afectarea bulbară, siringobulbia, poate apărea şi fără semne 
de leziune medulară, dar mai frecvent ea este o extindere a 

siringomieliei. Distribuţia obișnuită a tulburărilor senzitive este la 
porțiunile periferice ale feței, cu respectarea regiunii nasului şi a 
gurii. Prinderea nucleilor motori ai ultimilor nervi cranieni produce 
atrofie a limbii, disfagie şi paralizia corzilor vocale. Nistagmusul 
rotator este frecvent. 


Diagnostic 


În stadiile precoce, siringomielia trebuie diferențiată de 
multe alte cauze de atrofii ale musculaturii mâinii, dar aspectul 
particular al tulburării de sensibilitate şi abolirea ROT tranşează 
de obicei diagnosticul. O tumoare medulară intrinsecă poate realiza 
un tablou identic. 

Diagnosticul de siringomielie nu mai este însă suficient. 
Acum este evident că în marea majoritate a cazurilor cauza 
acesteia este o obstrucție a fluxului LCR la nivelul orificiilor 
situate în tavanul ventriculului al patrulea, cel mai adesea printr-o 
malformaţie Chiari. Mecanismul prin care se produce la nivelul 
măduvei cavitatea extensivă, cu efect distructiv, este controversat, 
dar probabil canalul centromedular vestigial este destins de către 
undele de presiune intermitentă ale LCR, ducând la dilacerări 
(efracții) în interiorul substanței medulare. Alte cauze de 
obstrucție a fluxului LCR sunt mai puţin frecvente, cea mai 
importantă fiind arahnoidita spinală. 


Tratament 


Siringomielia postraumatică este descrisă în continuare. 
Diagnosticul de siringomielie, cu precizarea extinderii și cauzei 
acesteia, se poate acum realiza prin RMN sau, mai dificil, prin 
mielografie şi CT. Aceste investigaţii sunt esenţiale pentru 
stabilirea tratamentului chirurgical adecvat, având ca obiectiv 
îndepărtarea obstrucţiei fluxului LCR sau drenarea cavității 
siringomielice. Primul obiectiv presupune decompresia fosei 
posterioare şi a canalului cervical, Au fost propuse mai multe 
operații ingenioase, menite să reducă presiunea de la nivelul 
cavității. Tratamentul chirurgical nu este întotdeauna indicat şi nu 
este întotdeauna eficace, dar el trebuie luat în considerație în 
formele progresive în care nu s-a atins încă o invaliditate severă. 
Sirigomielia secundară arahnoiditei este practic netratabilă. 


Afecţiuni vasculare ale măduvei spinării 


Arterele care irisă măduva nu sunt susceptibile de 
arteroscleroză şi ischemia la acest nivel este rezultatul unor 
afecțiuni “la distanță”. Infarctul medular poate rezulta din 
ateroame sau anevrisme disecante ale aortei, prin intervenții 
chirurgicale cardiace sau pe aortă, sau ca urmare a unei 
hipotensiuni severe, ca în stopul cardiac sau în infarctul de 
miocard. Embolismul poate apărea în cadrul endocarditei 
bacteriene. O sursă arterială principală ia naştere, de obicei, din 
artera intercostală To şi intervenţiile la acest nivel pot fi riscante. 
Debutul este de obicei cu dureri intense la nivelul leziunii. Foarte 


rapid apare paraplegia şi deoarece infarctul se distribuie de obicei 


în teritoriul arterei spinale anterioare, tulburările de sensibilitate 
exprimă numai afectarea tracturilor spinotalamice, deci se 
modifică numai simțul termoalgic, cu respectarea simțului 
postural. Un infarct unilateral poate realiza un sindrom Brown- 
Sequard; alteori se poate infărctiza total măduva sub un anumit 
nivel segmentar. 

Recuperarea după leziunile incomplete este adesea 
neaşteptat de bună, dar este posibil şi să persiste o invaliditate 

severă. La pacienţii arteriopatici pot apărea atacuri ischemice 
tranzitorii la nivel medular, realizând paraplegii cu durată de o oră 
sau mai puţin. 

Hemoragia la nivel spinal — hematomielia — este rară. Poate 
apărea prin ruptură unei malformații arteriovenoase, ca rezultat al 
unui traumatism, prin tulburări de coagulare sau fără o cauză 
aparentă. Debutul este de obicei abrupt, dar poate fi şi progresiv, 
simptomele fiind cele ale unei leziuni centromedulare. 

Tromboflebita poate produce mielită subacută necrozantă, de 
obicei cu dezvoltarea rapidă a semnelor unei leziuni incomplete. 
Aceasta poate fi atribuită diseminării unei infecții de la nivelul 
pelvisului sau al membrelor inferioare, dar frecvent cauza nu poate 
fi stabilită. Prognosticul este rezervat şi pot apărea episoade 
succesive cu extensia afecțiunii la niveluri superioare ale măduvei. 


Mielopatia de iradiere 


Măduva spinării este vulnerabilă la iradierea cu raze X a 
structurilor cervicale. Incidenţa acestui tip de leziune este redusă şi 
în mod evident dependentă de doză. Simptomele senzitive de la 
nivelul membrelor, adesea însoţite de semnul Lhermitte, de 
senzaţie de şoc electric de-a lungul coloanei produsă la flexia cefei, 
apar rapid după expunere şi în cele din urmă se remit. Dacă sunt 
supărătoare, acuzele de tip Lhermitte pot fi tratate cu 
carbamazepină, 

Mielopatia tardivă, care apare la 6 luni — 5 ani de la iradiere 
şi care duce la o paraplegie severă instalată progresiv, este însă 
mult mai gravă. Perioada de latență prelungită nu a fost explicată 
în mod satisfăcător. 


Mielita 


O leziune medulară transversală acută poate apărea ca 
urmare a unei infecţii virale sau fără o cauză detectabilă. Evoluția 
este variabilă, între remisiune completă şi paraplegie remanentă. O 
cură scurtă de corticosteroizi i.v. în doze mari este indicată, deşi nu 
întotdeauna este urmată de remisiune. 

Cu exceptia poliomielitei, invazia virală directă a măduvei 
este rară, dar s-a semnalat mielita prin infecţii cu virus Epstein- 
Barr. 


Mielita necrozantă subacută 


Este o afecțiune rară, în care leziunea medulară nu este 
transversală, implicând numai unul sau două segmente, ci este 
afectată întrega măduvă de sub un anumit nivel. De aceea, 
paralizia rămâne flască şi activitatea reflexă nu reapare. Pot exista 
pusee succesive, cuprinzând niveluri ascendente ale măduvei. Aşa 
cum s-a menţionat deja, în unele cazuri leziunile par a avea la bază 
o anomalie vasculară preexistentă dar, de obicei, cauza nu poate fi 
găsită. Tratamentul este ineficient şi nu se produce recuperarea 
deficitelor neurologice. 


Arahnoidita spinală 


Arahnoidita spinală cronică poate apărea la mai mulți ani 
după o meningită acută, alte cauze incluzând hemoragia 
subarhnoidiană, administrarea intratecală de steroizi, folosirea 
mediilor de contrast nonhidrosolubile pentru mielografie (în 
prezent prohibite). Modul de prezentare este cu parapareză lent 
progresivă sau cu tablou de siringomielie. Tratamentul chirurgical 
este fără rezultat, căci arahnoidita este de obicei difuză. 


Hemoragia epidurală 


Hemoragia în spațiul epidural este o complicație a terapiei 
anticoagulante. Sediul obişnuit este măduva cervicală şi această 
hemoragie trebuie suspectată printre cauzele unei tetraplegii rapid 
instalate la un pacient aflat sub tratament anticoagulant. 
Recuperarea după evacuarea sângelui este de obicei completă. 


Abcesul epidural . 


Abcesul acut în spaţiul epidural spinal este de obicei 
rezultatul unei infecţii stafilococice, metastatice sau extinse prin 
contiguitate. Progresia spre paraplegie este rapidă şi durerea locală 
este o trăsătură constantă. Febra şi leucocitoza sunt de obicei 
prezente. Lichidul cefalorahidian poate prezenta un exces de 
celule, dar poate fi şi normal şi puncţia lombară nu este prea utilă 
pentru diagnostic. Factorii predispozanți, în afara unei infecții cu 
altă localizare, includ diabetul, alcoolismul şi orice cauză de 
imunodeficienţă. Principalul mijloc de diagnostic este examinarea 
prin RMN. 

Din păcate, chiar cu un diagnostic prompt şi o evacuare 
rapidă, prognosticul privind recuperarea funcțională completă 
rămâne rezervat. Tratamentul conservator, bazat numai pe 
administrarea de antibiotice, poate fi uneori eficient. 


Tumorile medulare 


Spre deosebire de tumorile cerebrale, majoritatea tumorilor 


“ medulare sunt extrinseci şi mare parte dintre ele sunt benigne. 


Neurofibroamele pot lua naştere din celulele Schwann ale 
rădăcinilor spinale de la orice nivel. Pot aparține unor 
neurofibromatoze generalizate, dar de obicei sunt unice şi izolate. 
Din cauza acestei origini, durerea radiculară este frecvent un 
simptom precoce. Rezultatele exerezei chirurgicale, chiar atunci 
când leziunea medulară pare severă, sunt remarcabile şi adesea se 
obține o recuperare completă. Meningiomul spinal nu poate fi 
deosebit clinic de un neurofibrom şi este tratabil chirurgical cu 
rezultate bune. 

Tumoarea malignă care realizează cel mai frecvent 
compresia medulară este carcinomul metastatic cu metastaze 
vertebrale sau infiltrare meningeală. Cea mai bună metodă de a 
limita dezastrul este administrarea imediată de dexametazonă în | 
doze mari, apoi localizarea precisă a tumorii şi radioterapie. 
Laminectomia este rareori utilă, dar tentativele de cură mai 
radicală, cu excizia tumorii, pot avea un succes temporar. 

Cordomul, o tumoare malignă dezvoltată din vestigii ale 
notocordului, poate apărea în regiunea sacrată sau, mai rar, în 
regiunea cervicală. 

Tumorile medulare intrinseci sunt de obicei maligne, dar 
rareori rapid expansive. Formele cele mai frecvente sunt 
astrocitomul şi ependimomul benign. Acesta din urmă se poate 
dezvolta uneori din filum terminale, realizând un sindrom de coadă 
de cal, dar şi edem papilar, explicat nesatisfăcător ca o consecință 
a hiperproteinorahiei. Având această localizare, tumoarea poate fi 
îndepărtată chirurgical, dar în restul cazurilor exereza tumorilor 
intramedulare este hazardată. Radioterapia are uneori rezultate 
neaşteptat de bune, dar aceste cazuri nu sunt verificate histologic. 
Scleroza multiplă poate produce o creştere a volumului măduvei, 
evidenţiată uneori la mielografie. 

Malformaţiile arteriovenoase 


În momentul diagnosticului, aceste leziuni constau de obicei 
în conglomerate de vene conţinând sânge arterial, aproape 
întotdeauna situate pe faţa dorsală a măduvei, dar uneori putând 
afecta şi dura mater. Anomalia esenţială o constituie unul sau mai 
multe şunturi arterio-venoase, probabil de origine congenitală. 

Modul de prezentare clinică este variabil. O hemoragie 
subarahnoidiană spinală produce, de obicei, durere acută severă la 
nivel vertebral — “lovitură de pumnal” — cu semne de iritaţie 
meningeală şi chiar pierderea conştienţei. Semnele de leziune 
medulară nu sunt obligatorii. Maltformaţiile durale au tendință 
mult mai mare de sângerare. 

Debutul este mai frecvent cu parapareză, adesea progresivă, 
în trepte, sau fluctuantă, cu remisiuni considerabile. Diagnosticul 
se pretează la confuzii, îndeosebi când simptomele recidivează în 
timpul sarcinii, cu remisiune ulterioară, după un model urmat şi de 
meningioame, şi sunt adesea atribuite în mod greşit unei scleroze 
multiple. Prezenţa unui angiom cutanat poate fi un indiciu 
important şi uneori se poate ausculta un suflu la nivelul leziunii. 

Confirmarea diagnosticului şi localizarea  şunturilor 
vasculare înaintea tratamentului chirurgical sau prin embolizare 
cere o echipă neuroradiologică expertă. Modul în care aceste 
leziuni devin simptomatice nu este pe deplin cunoscut, dar 
probabil că intervin atât fenomene de furt sanguin de la nivel 
medular cât şi fenomene de compresie medulară, ambele putând fi 
contracarate prin obliterarea şunturilor şi colapsarea venelor 
arterializate. Rezultatele tratamentului pot fi bune dacă acesta se 
face înaintea producerii unor leziuni ireversibile. 


Mielopatia cervicală spondilozică 


Spondiloza şi leziunile medulare prin protruzie discală sunt 
prezentate în capitolul 3.11. 

3.10. Leziunile medulare şi 
îngrijirea paraplegiei 


D.J]. GRUNDY 

Leziunile medulare traumatice 


Introducere 


De abia în ultimii 50 ani s-a produs un progres semnificativ 
în asistenţa leziunilor traumatice ale măduvei spinării. Mai înainte 
predomina o atitudine defetistă şi aceste afecțiuni erau considerate 
ca având un prognostic foarte prost, cu exitus în câteva zile, 
datorită efectelor directe ale traumatismului, sau în câteva luni 
datorită escarelor și infecțiilor urinare. Astfel, în 1917, aproape 
50% dintre pacienți decedau în primele două luni prin infecții 
urinare. Prognosticul s-a ameliorat prin munca unor pioneri ca 
Gutimann în Marea Britanie şi Munro în Statele Unite, care au 
arătat necesitatea unei asistențe multidisciplinare. 


traumatismelor medulare au fost înființate în 1944, oferind servicii 
de reabilitare răniților de război. Primele rezultate au fost 
încurajatoare, cu o reducere imediată a morbidității şi mortalităţii, 
dar chiar şi în anii *60 mortalitatea pacienţilor tetraplegici 
rămânea de 35%. Progresele ulterioare în domeniul terapeutic au 
redus mortalitatea globală în primul an după traumatism la sub 
5%. Internarea promptă într-un serviciu specializat şi reducerea 
morbidităţii şi mortalității au mărit proporția pacienţilor cu leziuni 
medulare incomplete. 

Un studiu recent indică o supraviețuire medie de 32 ani 
pentru pacienţii rămaşi în viață după primul an de la traumatism. 
Supravieţuirea a fost mai mare pentru cei cu leziuni incomplete şi 
cei cu leziuni medulare joase. Cauzele de deces, mai ales pentru 
leziunile incomplete, au cunoscut o mutație de la cauzele 
tradițional asociate cu leziunile medulare ca insuficienţa renală, 
spre cele ale deceselor din populaţia generală. Astiel, 24% dintre 
pacienți au decedat prin infecţii urinare, 23% prin cauze 
cardiovasculare şi 14% prin afecțiuni respiratorii, acestea din urmă 
fiind mai frecvente la pacienţii tetraplegici. 

80% din traumatismele medulare se produc la bărbaţi. 
Aproximativ 50% sunt accidente de circulaţie, iar 25% se 
datorează unor accidente domestice sau industriale, mai ales prin 
căderi pe scări sau de pe schele. Accidentele sportive, ca cele 
produse la sărituri în apă, la călărie şi gimnastică, răspund de cel 
puţin 15% din cazuri. 


Primul ajutor la locul accidentului 


Un rănit suspectat de leziune medulară trebuie manipulat 
corect, pentru a nu i se agrava tulburările neurologice. Diagnosticul 
poate fi mai dificil atunci când pacientul a consumat alcool, 
droguri sau coexistă un traumatism cranian. Din păcate, unii 


Leziunea medulară poate fi sugerată de o plagă, o echimoză 
sau o deformare locală. De exemplu, prezența unor escoriaţii sau 
plăgi la nivelul feţei sugerează o mişcare forțată înapoi a capului, 
antrenâ nd leziuni prin hiperextensie cervicală, prezenţa unei cifoze 
sau lărgirea spaţiului dintre două apofize spinoase adiacente se 
asociază cu o leziune prin hiperflexie. 

Pacientul cu leziune medulară care este conştient poate 
acuza dureri cervicale sau toracale, alterarea sau pierderea 
sensibilităţii precum şi scădere de forță musculară sub un anumit 
nivel. În leziunile înalte, apare respiraţia diafragmatică datorită 
paraliziei intercostale, iar în cele foarte înalte, cu leziune de nerv 
frenic, poate fi necesară asistarea respiratorie. Paralizia simpatică 
apărută la tetraplegici sau în cazurile de paraplegie înaltă duce la 
hipotensiune, bradicardie şi, frecvent, priapism. 

După eliberarea căilor respiratorii se va asigura o cale 
venoasă pentru a putea susține la nevoie funcţia cardiopulmonară. 
Manevra de îndepărtare a secreţiilor din căile respiratorii poate 
duce la bradicardie marcată, uneori chiar la stop cardiac, prin 
hiperactivitate vagală, în special la pacienţii hipoxici. Pentru a 
reduce acest risc, trebuie supravegheat ritmul cardiac, iar înainte 
de aspiraţia faringiană se administrează atropină şi oxigen. Pentru 
utilizările repetate se preferă glicopironium în locul atropinei. 

Dacă rănitul este inconștient, până la obţinerea radiografiilor 
de coloană cervicală, trebuie presupus că forța care a dus la 
abolirea conştienței ar fi putut leza şi coloana cervicală. Capul şi 
gâtul vor fi imobilizate în poziție neutră cu un colet rigid, iar 
trunchiul trebuie să nu fie flectat sau rotat, pentru eventualitatea 
unei leziuni toracolombare. 

Pacientul inconștient riscă să-şi aspire vărsătura şi, de aceea, 
poziția în decubit dorsal, deşi protejează coloana și permite 
resuscitarea cordiopulmonară, ca şi evaluarea rapidă a leziunilor 
asociate, este periculoasă înainte de momentul intubării. Intubaţia 
orotraheală este relativ lipsită de riscuri dacă există un asistent 
care să susțină capul, nepermițând mișcarea gâtului. Altă metodă 
de a asigura căile aeriene este de a rostogoli pacientul într-o 
poziţie laterală modificată, cu capul sprijinit într-o poziţie neutră şi 
cu grija de a nu se rota coloana. 


Leziuni asociate 


Aproape 50% dintre pacienți au şi alte leziuni, în special la 
cap, torace şi membre. Leziunile coloanei toracale sunt adesea 
asociate cu fracturi costale multiple, hemotorax, pneumotorax şi 
contuzii pulmonare, care compromit şi mai mult respirația și 
necesită un tratament de urgență. 


Șocul spinal 


Stadiul de flacciditate cu reflexe absente sub nivelul leziunii 
— perioada de şoc spinal — persistă un timp variabil, de la câteva 
ore până la mai multe săptămâni de la traumatism. Dacă leziunea 
se află deasupra segmentelor sacrate ale măduvei, sfârşitul 
perioadei de șoc spinal este marcat de revenirea activităţii reflexe 
sub nivelul leziunii. Reflexul anal și bulbocavernos sunt de obicei 
primele care reapar, urmate de reflexele de la nivelul membrelor 
inferioare. În leziunile conului medular sau ale cozii de cal, aceste 
reflexe nu mai reapar. Reflexul cutanat plantar nu are întotdeauna 
valoare diagnostică în leziunile medulare acute. 


Transportul la spital 

Un dispozitiv de imobilizare spinală tip Kendrick poate fi un 
mijloc de fixare a coloanei foarte util în timpul evacuării şi 
transportului rănitului la cel mai apropiat departament pentru 
urgenţe şi accidente majore. Se scot din buzunare obiectele grele, 
pentru a îndepărta presiunea exercitată de acestea. Dacă pacientul 
zace liber, este ideal să fie deplasat de patru persoane care să-l 
ridice simultan, menţinând capul, gâtul şi coloana în poziție neutră 
(anatomică). Persoana care ţine capul și gâtul dirijează mișcările, a 
doua persoană ridică umerii şi toracele, a treia abdomenul şi 
pelvisul, iar a patra picioarele. Transportul la spital se va face pe o 
targă dură, după ridicarea cu grijă a rănitului cu ajutorul unei 
brancarde moi “înfăşurate” atent în jurul rănitului, 

Pacienţii cu  tetraplegie sau paraplegie înaltă sunt 
poikilotermici din cauza paraliziei simpatice, care duce la 
pierderea răspunsului  vasomotor obişnuit la schimbarea 
temperaturii ambientale. Pe vreme rece, trebuie folosite cearşafuri 
şi pături cu efect termoreflectorizant pentru a preveni hipotermia. 

Cei mai mulți dintre răniţi trebuie duși la cel mai apropiat 
departament de urgenţe şi accidente, dar va fi contactat şi centrul 
regional specializat în traumatisme medulare pentru a se putea 
discuta asupra terapiei iniţiale şi a se aranja imediat transferul, 
excepție făcând pacienţii cu politraumatisme sau insuficiență 
respiratorie severă. 


Tratamentul iniţial în spital (tabelul 3.12) 


O anamneză completă, examenul fizic general şi examenul 
neurologic sunt esenţiale, mai ales că există frecvent leziuni asociate. 
Trebuie urgent evaluate funcția respiratorie, detectând eventuala 
paralizie a muşchilor respiratori şi complicațiile traurmatismelor 
toracice, ca pneumotoraxul sau hemotoraxul, care pot necesita drenaj. 
Se va face determinarea gazelor sanguine şi a capacităţii vitale, la 
nevoie în mod repetat. Diagnosticul leziunilor intraabdominale este 
dificil la pacienţii cu leziuni medulare înalte din cauza lipsei 
sensibilităţii abdominale, cu absența semnelor obişnuite ale iritației 
peritoneale (durere, apărare şi rigiditate). Ileusul paralitic nu este 
semnificativ, el producându-se de regulă după traumatismele majore şi 
după traumatismele spinale, timp de două-trei zile. Diagnosticul 
leziunilor traumatice intraabdominale (sau cel al peritonitei tardive prin 
ulcer gastroduodenal de stres cu perforație) poate fi astfel omis sau 
întârziat. Ocazional, iritaţia diafragmatică poate duce la durere referită 
la nivelul umărului. La nevoie se va face lavaj peritoneal în scop 
diagnostic. Se vor administra fluide intravenos, administrarea orală 
Bind prohibită timp de cel puțin 48 ore de la traumatism, până când 
reapar zgomotele intestinale. Riscul ulceraţiei de stres este redus dacă 
se administrează un antagonist de receptor He în primele 3 săptămâni. 

Tabelul 3.12. Evaluarea inițială şi primul ajutor la un pacient cu leziune spinală prezumtivă 


Resuscitarea 


Anamneza 
Detalii privind accidentul 
Durere cervicală sau toracică 
Parestezii sau tulburări motorii 
La pacientul inconştient se presupune existenţa leziunii spinale până 
la proba contrarie 

Examinarea 
Inspecţie: plăşi sau escoriaţii (sugerând mecanismul traumatic) 
Căutarea unei deformări sau echimoze la nivelul coloanei vertebrale 
(inspecţie, palpare: sensibilitate sau diformitate) 


1. Asigurarea căii aeriene şi a oxigenării adecvate (A) 
2. Evaluarea tulburărilor respiratorii (B) 
Semne de leziuni toracice: 
fracturi costale 
hemotorax 
pneumotorax 
contuzie pulmonară 
Respirație diafragmatică la tetraplegici 
Paralizie variabilă a musculaturii intercosiale în funcție de nivelul 
leziunii, pentru leziunile toracale 
3. Corectarea tulburărilor circulatorii (C) 
Semne de paralizie autonomă (hipotensiune, bradicardie) 
Pierderi de volum sanguin prin leziuni asociate 


Determinarea nivelului senzitiv şi motor, a tonusului muscular şi a reflexelor 


Excluderea altor leziuni : — craniene, toracice, ale membrelor (frecvente) 


— abdominale (rare) 
Investigaţii 
Semne vitale 
Capacitatea vitală 
Gaze sanguine, saturație în oxigen prin oximetrie 
Radiografii toracice şi ale coloanei vertebrale 
Analiza urinii 


Dacă internarea este întârziată, pacientul va fi plasat pe o 
saltea tare şi rostogolit în poziţie laterală timp de 1 minut la fiecare 
jumătate de oră. 


Investigația radiologică 


După o primă evaluare clinică şi aplicarea măsurilor 
adecvate de stabilizare a stării pacientului, se vor efectua 
radiografii de coloană şi o radiografie toracică, în funcție de 
existența suspiciunii unor leziuni asociate. Pentru leziunile 
coloanei cervicale sunt necesare incidența laterală, antero- 
posterioară şi o radiografie a odontoidei prin gura deschisă. Cea 
mai importantă este incidența laterală care nici nu presupune 
schimbarea poziţiei pacientului. Umerii pot masca regiunea 
cervicală inferioară, dar prin întinderea uşoară a brațelor (pentru a 
cobori umerii) se poate pune în evidență joncţiunea cervico- 
toracică. Dacă totuşi aceasta nu este vizualizată, se va încerca o 
poziție de “înotător”, cu braţul ridicat deasupra capului, lipit de 
casetă şi fasciculul de raze X direcționat prin umărul opus. Uneori 
este necesară o tomografie sagitală. 

O dislocare la nivelul coloanei cervicale duce, de obicei, la 
deplasarea anterioară a vertebrei superioare față de cea inferioară. 
O deplasare anterioară dincolo de jumătatea corpului. vertebral 
denotă dislocarea bilaterală interapofizară, pe când cele mai mici 
de jumătate din corpul vertebral implică o dislocare interapofizară 
unilaterală. Mărirea spațiului dintre procesele spinoase adiacente 
în incidența laterală semnifică ruptura complexului ligamentar 
cervical posterior. Deplasarea unui proces spinos de pe linia 
mediană în incidența antero-posterioară implică o rotație a 
coloanei prin dislocare interapofizară unilaterală. 


La copii, leziunea medulară poate apărea şi fără semne 
radiologice de leziune osoasă. De asemenea, la vârstnicii cu 
spondiloză cervicală, o hiperextensie aparent minoră ca o cădere cu 
impact facial sau frontal poate duce la tetraplegie, fără a se 
evidenția leziuni osoase. 

Pentru nivelul toracal şi lombar se efectuează radiografii în 
incidență laterală şi antero-posterioară, dar o vizualizare 
satisfăcătoare a coloanei toracice superioare poate necesita 
tomografii sagitale. 

Tomografia computerizată (CT) oferă detalii excelente 
asupra coloanei vertebrale, evidenţiază fragmentele osoase 
pătrunse în canalul spinal şi uneori şi hernia de disc traumatică. La 
rezonanța magnetică nucleară (RMN) detaliile osoase sunt mai 
sărace, dar măduva însăşi şi orice tip de compresie sunt evidenţiate 
foarte clar. 


Tratamentul leziunilor spinale 


Coloana cervicală 


Dislocările pot fi de obicei reduse prin aplicarea unui 
extensor cranian cu reglaje milimetrice, crescând treptat forța de 
tracțiune, cu gâtul în poziție de flexie, până ce fațetele 
interapofizare se dezangajează, apoi cu gâtul în extensie se reduce 
tracțiunea la un nivel de “întreţinere”, folosit pentru a menţine 
poziționarea corectă a coloanei. Se continuă tracțiunea timp de 
6-8 săptămâni, urmărindu-se radiologic vindecarea. Tracţiunea cu 
cască, înlocuită apoi cu un dispozitiv tip Minerva, permite o 
mobilizare precoce a pacientului. La pacienţii cu leziuni instabile 

poate fi indicată fuziunea vertebrală, mai ales atunci când leziunea 
medulară este incompletă. La pacienții în vârstă cu leziuni prin 
hiperextensie asociate unei spondiloze cervicale, dar fără fractură 
sau dislocatie, tracțiunea nu este necesară şi se poate realiza 
mobilizarea precoce. 


Leziuni toracale și lombare 


Leziunile coloanei toracale şi lombare pot fi adesea tratate 
conservator prin “reducție posturală”, plasând o pernă sub 
regiunea lombară pentru a reface şi menţine lordoza lombară 
normală, dar hiperextensia coloanei poate produce vomă, printr-un 
sindrom de arteră mezenterică superioară. De obicei, după 8-12 
săptămâni de repaus la pat, pacientul poate fi mobilizat într-un 
corset spinal. Fracturile toracale înalte sunt fixate la stern, dar cum 
aceste. fracturi se asociază uneori cu o fractură sternală, există 
riscul ca pacienţii să dezvolte o deformare în flexie a coloanei, 
dacă mobilizarea se face prea devreme. La nivel toracal inferior şi 
lombar, fixarea internă permite o mobilizare precoce şi este din ce 
în ce mai larg recomandată, mai ales pentru leziuni incomplete şi 
instabile. 


Tipuri de leziuni medulare incomplete 


Recuperarea neurologică este mai probabilă pentru o leziune 
medulară incompletă. Cel mai frecvent tablou de leziune 
incompletă este sindromul medular anterior produs de o forță de 
flexie-rotaţie sau de compresie la nivelul coloanei, cu dislocare sau 
fractură compresivă şi lezare a părții anterioare a măduvei şi 
adesea şi a arterei spinale anterioare. Lezarea tracturilor 
corticospinale şi spinotalmaice duce la deficit motor şi tulburări de 
sensibilitate termică şi algică sub nivelul leziunii. 

Sindromul medular posterior, rar întâlnit, se produce mai 
ales prin hiperextensie, cu lezarea arcului posterior vertebral şi a 
cordoanelor medulare posterioare. Deşi forța musculară poate fi 
conservată, ca și sensibilitatea termoalgică, mersul este adesea 
dificil, din cauza ataxiei marcate prin lipsa sensibilităţii 
proprioceptive. 

Sindromul centromedular se produce în mod clasic printr-un 
mecanism de hiperextensie la vârstnici cu spondiloză cervicală. 
Adesea nu există fractură sau dislocație, dar măduva este 
comprimată între osteofite şi discuri intervertebrale, anterior şi 
ligamentul flavum îngroșat, posterior. Tracturile cervicale, situate 
central sunt cele mai afectate, tracturile situatea periferic, lombar 
şi sacrat, fiind adesea cruțate. Cel mai adesea tabloul este al unui 
pacient cu sindrom de neuron motor periferic la membrele 
superioare, având forță conservată dar cu spasticitate la membrele 
inferioare. Cruţarea nivelurilor sacrate duce la o bună funcţie 
vezicală şi intestinală. 

Fracturile maselor laterale vertebrale sau leziunile 
penetrante pot realiza un sindrom Brown-Sequard (hemisecțiune 
medulară). i 


Progrese farmacologice recente în 
tratamentul leziunilor spinale acute 


Un studiu multicentric american publicat în 1990 sugerează 
că pacienţii care au primit doze mari de metilprednisolon 
intravenos, administrat din primele 8 ore şi continuat timp de 
24 ore, au o rată de recuperare la 6 luni mult mai bună decât cei 
tratați cu placebo; dar această terapie nu a fost încă universal 
acceptată. Mecanismul de acțiune este probabil impiedicarea 


leziunilor de membrană prin inhibarea lipoperoxidării şi hidrolizei 
la nivelul leziunii. 

În 1991, un studiu asupra administrării gangliozidului GMI 
începând din primele 48 ore, în medie timp de 26 zile, arată o 
evoluție neurologică mai bună comparativ cu lotul de control. 
Gangliozidele stimulează creşterea celulelor nervoase şi regene- 
rarea țesutului nervos în studiile pe animale. Pentru a se stabili 
eficacitatea şi siguranța administrării la om este necesar un studiu 
mai amplu, dar se întrevăd perspective terapeutice valabile, atât 
pentru tratamentul farmacologic în faza precoce,cât şi pentru cel 
aplicat mai târziu în leziunile medulare acute. 


Complicaţiile respiratorii 


Complicaţiile respiratorii sunt frecvente, mai ales la 
pacienții tetraplegici cu paralizie a muşchilor abdominali şi 
intercostali şi cu respirație diafragmatică. Nucleul de origine al 
nervului frenic fiind în segmentele C3-C5, funcționalitatea 
diafragmatică depinde de nivelul leziunii. În plus, nivelul 
neurologic creşte adesea cu un segment în primele 48 ore de la 
traumatism prin edem medular. Aceasta poate duce la o deteriorare 
precoce a funcţiei respiratorii, necesitând asistența respiratorie. 
Reducerea rezervei musculare respiratorii favorizează şi ea 
insuficiența respiratorie prin oboseala musculară. Trebuie evitată 
distensia abdominală prin ileus paralitic, altfel diafragmul 
supratensionat devine fixat şi poate fi precipitată astfel insuficienţa 
respiratorie, în special la pacienţii cu leziuni înalte. 

Lipsa capacității de tuse eficientă duce rapid la retenția 
secrețiilor şi atelectazie, urmate de infecție. Se produc alterări ale 
raportului ventilaţie-perfuzie, agravând şi mai mult funcția 
respiratorie. 

Hipoxia contribuie la o stare confuzională, în special la 
pacienţii cu traumatisme craniene asociate și, la rândul ei, 
agravează leziunea medulară. Fizioterapia toracică perseverentă, cu 
asistarea tusei, este vitală, urmărirea progreselor făcându-se prin 
determinări repetate ale capacităţii vitale, ale gazelor sanguine şi 
pulsoximetriei. În stadiul acut este necesară administrarea de 
oxigen, iar gazele inspirate trebuie umidifiate pentru a preveni 
formarea unor secreţii vâscoase, greu de eliminat. Bronhoscopia 
fibrooptică prin tub endotraheal este un procedeu sigur, indicat 
dacă se produce .atelectezia chiar şi la pacienții cu leziuni ale 
coloanei cervicale. Uneori este necesară o minitraheostomie pentru 
a ajuta eliminarea secreţiilor din trahee. 


Ventilația asistată 


Folosirea presiunii pozitive continue în căile aeriene (PPCA) 
sau a unuia dintre dispozitivele bifazice mai recente de suport 
ventilator, permiţând prestabilirea nivelului presiunii pozitive în 
expirație şi inspirație, reduce travaliul respirator şi creşte 
capacitatea funcțională reziduală. Aceste dispozitive oferă suport 
ventilator şi pot suplini o asistare ventilatorie completă, fiind utile 
mai ales la pacienţii cu slăbiciune musculară respiratorie, care au 
tendință la atelectezie. Dacă ventilația asistată devine necesară, 
este posibil ca intubaţia orotraheală să fie utilă pentru câteva zile. 
Iniţial este mai bine să se evite traheostomia, în special din cauză 
unei complicaţii, rare dar serioase, care este stenoza traheală. 


Ventilaţia prelungită 
Un număr tot mai mare de pacienți cu leziuni medulare 


foarte înalte pot fi acum resuscitați după accident. Unii dintre ei 
pot avea paralizie frenică totală şi vor necesita ventilație 

prelungită. Se poate folosi un ventilator alimentat cu baterii, ataşat 
unui cărucior electric, pentru a permite pacientului un grad de 
independență şi mobilitate în timpul zilei. Se practică din ce în ce 
mai mult ventilația la domiciliu. Ritmarea activității diafragmului 
este posibilă dacă nucleui nervului frenic este intact şi nervul 
stimuiabil. Se plasează electrozi pe nervul frenic la nivel cervical 
sau toracic, conectaţi la un receptor implantat în peretele anterior 
al toracelui. Stimularea nervului frenic se realizează cu ajutorul 
unui radioemițător care acționează asupra acestui receptor. 


Complicaţii cardiovasculare 


Paralizia eferenţelor simpaticului toracolombar (Ti-L2), care 
apare în leziunile medulare înalte, duce la hipotensiune. Dacă nu 
există leziuni asociate se poate pune eronat diagnosticul de şoc 
hipovolemic, iar excesul de fluide administrate poate produce 
edem pulmonar. Paralizia simpatică duce, de asemenea, la 
predominanță vagală şi apare riscul bradicardiei şi al stopului 
cardiac, 

Creşterea presiunii intratoracice în timpul ventilației cu 
presiune pozitivă interimitentă scade întoarcerea venoasă. De 
aceea, este importantă refacerea completă a volumului circulant la 
pacienții cu leziuni medulare înalte înainte de a-i supune 
ventilație, pentru a evita o scădere severă a debitului cardiac. 

Hipotensiunea ortostatică poate fi o problemă la începerea 
mobilizării unui pacient tetraplegic. Ciorapii elastici (cu presiune 
reglabilă) şi un corset abdominal ajută la reducerea sechestrării 
periferice de fluide. Cel din urmă ajută şi respirația, susținând 
peretele abdominal şi reducând complianța acestuia, permițând 
astfel o mai bună poziție de repaus a diafragmului în poziţie 
ortostatică. Dacă, totuși, apare o hipotensiune ortostatică, se poate 
administra efedrină 15-30 mg, cu 20 min înaintea mobilizării, 

Folosirea unor miorelaxante depolarizante, ca suxametoniul , 
trebuie evitată în perioada cuprinsă între 3 zile şi 9 luni de la 
agresiunea medulară, deoarece produce brusc hiperpotasiemie, cu 
risc de stop cardiac. Dacă este nevoie de relaxare musculară pentru 
intubația endotraheală, miorelaxantul nondepolarizant care este 
pancuroniul este mai sigur. 


Tulburările vegetative 


După şocul spinal, pacienţii cu leziuni medulare la Tg sau 
mai sus pot prezenta tulburări vegetative, produse prin activitatea 
simpatică reflexă lipsită de control sub nivelul lezional. Factorul 
precipitant este de obicei distensia vezicală datorită blocării sondei 
sau proastei evacuări vezicale. Alte cauze mai pot fi: calculii 
vezicali, infecția tractului urinar, plenitudinea rectală, o fisură 
anală. Creşterea activităţii simpatice reflexe sub nivelul lezional 
duce la vasoconstricție periferică şi hipertensiune, cu stimularea 
baroreceptorilor carotidieni și aortici. Fi răspund — via centrul 
vasomotor — prin creşterea tonusului vagal şi bradicardie, dar 
vasodilatația periferică nu este posibilă, deoarece stimulii nu pot 
trece distal de leziunea medulară. Astfel, hipertensiunea nu poate 
fi contracarată. Pacientul acuză cefalee, transpiraţii şi roşeaţa 
tegumentelor deasupra nivelului leziunii medulare. Fără un 
tratament urgent, se poate produce o hemoragie intracraniană. 
Pacientul trebuie ridicat, cauza precipitaniă trebuie identificată şi 
tratată, iar la nevole se administrează şi 5-10 mg nifedipin 
sublingual. Rareori este necesar un tratament parenteral, de 
exemplu fentolamină 5-10 mg intravenos. 

Complicaţiile tromboembolice 


Incidența trombozei venoase profunde după leziunile 
medulare severe este de peste 90%, iar embolismul pulmonar este 
cea mai frecventă cauză de deces la pacienţii care supraviețuiesc 
după perioada imediat posttraumatică. De aceea trebuie 
administrate anticoagulante începând de la 24-36 ore de la 
accident, folosind inițial heparină subcutanată, apoi anticoagulare 
completă cu dicumarinice (warfarină), în lipsa contraindicaţiilor, 
cum ar fi traumatismul cerebral sau toracic. 


Ingrijirea căilor urinare (fig. 3.26) 
Faza acută 


În timpul stadiului de şoc spinal, vezica urinară este lipsită 
de contractilitate şi fără un tratament adecvat se produce 
incontinența prin supraplin. Majoritatea pacienţilor cu leziuni de 
neuron motor central la nivel medular dezvoltă ulterior o activitate 
reflexă a detrusorului, la cei cu leziuni de neuron motor periferic, 
însă, ca şi în sindromul de “coadă de cal”, vezica rămâne 
necontractilă. Vezica poate fi drenată printr-una din cele trei 
metode descrise în continuare. 

La pacienții cu politraumatism, inserția unei sonde vezicale 
“A demeure” este esenţială pentru monitorizarea corectă a diurezei. 
Sondele “ă demeure” se asociază cu o incidență crescută a 
calculilor vezicali şi a infecțiilor urinare, de aceea este 
recomandabil, în aceste cazuri, să se obțină un flux urinar de peste 
3 litri. Riscul litiazei este mai mare imediat posttraumatic, prin 
hipercalcemia asociată cu paralizia şi imobilizarea. Se vor folosi 
catetere 12FG-14FG siliconice, cu balonaş de 10 ml. 

Cateterizarea suprapubiană are avantajul inserției cateterului 
fără risc de leziune uretrală, de prostatită sau orhiepididimită. În 
plus, cateterul poate fi clampat intermitent pentru a sesiza dacă 
vezica se poate evacua spontan. 

Cateterizarea uretrală intermitentă este metoda obişnuită de 
tratament inițial al tulburărilor vezicale în unitățile cu profil de 
traumatisme spinale. Pentru a permite o cateterizare la 6 ore, 
inițial este necesară o restricție de fluide, astfel încât volumul 
vezical să nu depăşească 500 ml. După faza de şoc spinal, 
activitatea reflexă a detrusorului poate realiza evacuarea vezicală 
la pacienții cu leziuni de neuron motor central, iar la bărbaţi se 
poate fixa un dispozitiv extern de colectare a urinii și volumul de 
fluide administrate poate creşte. Pe măsură ce golirea vezicii se 
ameliorează şi volumul urinar ce se evacuează prin cateterizare 
scade, se poate reduce numărul cateterizărilor, iar când volumul 
rezidual de urină este constant sub 100 ml, se pot întrerupe 
cateterizările. În acest stadiu, pacientul are o vezică “reeducată” și 
poate folosi numai drenajul extern (sondă cu condom). 

Nu întotdeauna se produce o golire eficientă a vezicii, mai 
ales din cauza unei dissinergii detrusor-sfincter, în care sfincterul 
uretral distal se contractă activ în timpul contracției detrusorului, 
ducând la evacuare incompletă şi la creşterea presiunii 
intravezicale. Dacă volumul urinar rezidual este important, este 
probabil că va apărea infecția urinară recurentă. Dacă obstrucția nu 
este înlăturată, se pot produce refluxuri vezico-ureterale, 
hidronefroze şi pielonefrite. 

Fig. 3.26. a - Ecografia abdominală ce arată subțierea difuză a corticalei 
renale la un pacient tetraplegic în vârstă de 34 ani, cu o leziune traumatică 
medulară de la vârsta de 15 ani. b - Cistouretrograma micţională arată o 
strictură uretrală strânsă la joncţiunea dintre uretra membranoasă şi cea 
bulbară, ca şi un diverticul la nivelul uretrei peniene. c - Cistouretrogramă 
evidențiind presiunea crescută, contracția susținută a detrusorului şi o rată 
scăzută a fluxului urinar, descărcarea vezicii având loc în mare parte de abia 
când vezica (şi sfincterul distal) începe să se relaxeze. Acestea sunt 
caracteristicile dissinergiei detrusor-sfincter, 


De obicei, după primele 3 luni de la traumatism se practică 
urografia intravenoasă şi videourodinamica. Studiul -videouro- 
dinamic (studiul relațiilor presiune-volum la nivelul vezicii în 
timpul umplerii şi evacuării) poate detecta precoce dissinergia 
detrusor-sfincter, înainte să apară leziunea renală. Urmărirea 
urologică este completată de ecografia renală şi radiografia renală 
pe gol. 


Tratamentul pe termen lung al tulburărilor 
urinare 


Există mai multe posibilități în această privință. Scopul 
principal rămâne păstrarea funcţiei renale, deşi realizarea 
continenţei urinare este, de asemenea, de dorit. 

Pacienţii de sex masculin care au evacuare vezicală reflexă 
pot folosi un dispozitiv de colectare externă a urinii (de tip 
prezervativ), dar o treime dintre ei necesită o sfincterotomie 
uretrală distală endoscopică pentru a se asigura o golire adecvată a 
vezicii. 

Mai ales pacienţii cu detrusor necontractil vor fi candidaţi la 
autocateterizare intermitentă, de obicei la fiecare 6 ore, efectuată 
imediat ce se vor putea mobiliza. Scopul este restabilirea 
continenței între aceste cateterizări. La pacienţii cu activitate 
reflexă a detrusorului poate fi necesară administrarea de 
anticolinergice (ca propantelina) pentru a reduce activitatea 
detrusorului, antidepresivele triciclice, ca imipramina, pot fi de 
asemenea utile prin creşterea rezistenței la evacuarea vezicii, ca şi 
prin reducerea activităţii  detrusorului.  Autocateterizările 
intermitente au rezultate favorabile pe termen lung, comparabile cu 
cele ale altor metode de evacuare vezicală. 

Cateterele uretrale permanente sunt convenabile la pacienţii 
tetraplegici care nu-şi pot face autocateterizări sau la vârstnici şi 
tarați. La femei cu vezică neuropatică contractilă se poate produce 
uneori expulzarea sondei cu balonaşul umflat, ducând la dilatare 
uretrală. Dacă se întâmplă acest lucru, nu se va proceda la 
creşterea Calibrului sondei şi a volumului balonaşului, căci s-ar 
putea produce din nou o leziune uretrală şi mai mare. O 
colposuspensie ar putea ameliora continența prin reajustarea 
colului vezica] şi a uretrei. 

Cateterizarea suprapubiană de lungă durată, eventual 
asociată cu ocluzia uretrei (procedeul Feneley) s-a practicat din ce 
în ce mai mult în ultimii ani la pacientele la care nu se poate 
obține continența prin colposuspensie. Riscul calculozei vezicale 
este același ca pentru sondajele uretrale permanente. 

La unii pacienţi cu activitate reflexă a detrusorului se poate 
realiza o stimulare a rădăcinilor sacrate anterioare. Se implantează 
un dispozitiv cu radiocomandă la nivelul rădăcinilor So, S3 şi Sa. 
Separarea rădăcinilor sacrate posterioare creşte complianța 
vezicală şi aboleşte activitatea reflexă a detrusorului şi dissinergia 
detrusor-sfincter. Această metodă asigură o bună evacuare a 
vezicii, cu risc scăzut de infecţii şi şanse bune de a realiza 
continența. 

Sfincterul urinar artificial este adecvat pentru pacienţii 
imobilizaţi care au o activitate slabă sau nulă a detrusorului—tipic 
pentru bolnavii cu leziuni de neuron motor periferic. Se poate 

obține astfel continența, dar există un oarecare risc de eroziune 
uretrală şi infecţie la locul implantului. 

Efectuarea unei derivații urinare prin realizarea unui conduct 
din material ileal nu este adecvată, din cauza presiunii mari 
generate la nivelul acestui conduct;, speranţa de viaţă relativ lungă 
a multor pacienţi cu leziuni medulare duce la o mare incidență a 
complicaţiilor renale prin folosirea acestei proceduri. 

Totuşi, cistoplastia îşi are locul ei la pacienţii selectaţi fiind 
utilă mai ales în combinaţie cu o stomă continentă şi cateterizabilă, 
după tehnica Mitrofanoff. Se realizează un traiect de calibru mic, 
dar cateterizabil, între vezică şi peretele abdominal, folosind 
adesea apendicele. în acest scop. Anastomoza submucoasă 
antireflux cu vezica poate asigura continența. 


Tranzitul intestinal 


Imediat după leziunea medulară, partea inferioară a 
intestinului este flască, dar se poate obține o evacuare manuală a 
acestuia după 48-72 ore, continuându-se apoi zilnic sau la 2 zile 
în perioada imobilizării la pat. În leziunile medulare de neuron 
motor central se produce evacuarea reflexă a intestinului la inserția 
supozitoarelor cu glicerină sau la stimulare digitală. Mai dificilă 
este problema evacuării la pacienţii cu leziuni de neuron motor 
periferic, supozitoarele fiind ineficiente, la aceştia fiind necesară 
evacuarea manuală eventual combinată cu folosirea “presei 
abdominale”. Este recomandată o dietă bogată în fibre. 


Îngrijirea membrelor și a articulaţiilor 


Articulațiile paralizate trebuie mobilizate pasiv zilnic, pentru 
a menţine mobilitatea completă şi pentru a preveni contracturile, 
iar mâinile pot fi fixate în poziție funcțională pe atele. Pentru a 
preveni durerile şi redoarea umerilor la tetraplegici, poziția 
brațului va fi schimbată la orice întoarcere a bolnavului. 


Fig. 3.27. Osificare heterotopică în jurul ambelor articulații coxofemurale la 
2 ani de la traumatismul spinal. 


Osificarea heterotopică se manifestă prin tumefacție şi 
indurare periarticulară, datorită unei activități osteoblastice şi 
neoformației osoase (fig. 3.27). Deşi etiologia este necunoscută, au 
fost incriminate traumele locale. O dată apărută această 
complicaţie, fizioterapia agresivă la nivelul articulației respective 
trebuie evitată. Uneori, această osificare duce la o mare restricţie a 
mişcărilor, dar excizia țesutului osos heterotopic trebuie amânată 
cel puţin 18 luni, până ce osul se maturizează. 


Îngrijirea escarelor 


S-a demonstrat că frecvența escarelor este cu atât mai mare 
cu cât pacienţii cu leziuni medulare ajung mai târziu într-o unitate 
specializată. Cel mai frecvent sediu al escarelor în stadiul acut este 
regiunea sacrată. i 

O bună înţelegere a metodelor de îndepărtare a efectelor 
presiunii prelungite poate preveni agravarea stării neurologice, 
apariţia escarelor şi a contracturilor. Iniţial, pacientul trebuie întors 
la 2 ore, apoi după câteva zile, la 3 ore (dacă nu apar semne la 
nivelul pielii, care impun intervale mai scurte). Patul comandat 
electric, Egerton, care se roteşte şi se înclină este foarte adecvat 
pentru pacienţii cu leziuni multiple. Suportul Stryker este de 
asemenea util, dar uneori greu tolerat de tetraplegicii în decubit 
ventral, prin efectul de îngreunare a respirației. Metodele manuale 
de a întoarce bolnavii pot fi folosite dacă echipa de infirmiere are 
calificarea necesară. Pacienţii paraplegici şi tetraplegici pot fi 
rostogoliți, fără riscuri pentru măduvă, “asemenea unui butuc”, 
Răsucirea pelvisului, cu ridicarea şi rotația unei fese pentru a 
elibera de presiune sacrul, este adecvată la tetraplegici dar este 
contraindicată la paraplegici, deoarece realizează rotația porțiunii 
inferioare a coloanei. 

Pacienţii trebuie avertizați despre riscurile pe care le aduce 
pierderea sensibilităţii şi, o dată mobilizați în cărucior, ei vor 
trebui să-şi inspecteze mereu tegumentele, în special la nivelul 
proeminențelor osoase — în regiunile ischiatice, trohanteriene şi 
sacrată,la nivelul călcâielor şi al maleolelor. La pacienţii cu 
paralizie medulară constituită pot apărea escare ischiatice, prin 
presiunea prelungită asupra tuberozităţilor ischiatice, la şederea în 
cărucior. Pacientul trebuie instruit să se ridice din cărucior la 
fiecare 15 min, dacă este posibil. Dacă nu se poate ridica, se va 
folosi o pernă specială care îi permite şederea prelungită în 
cărucior fără a se produce escare. Rănile trohanteriene se observă 
la cei care dorm în decubit lateral şi nu sunt întorşi în timpul 
nopții. 

Dacă apare o &scară, este esențial ca zona respectivă să nu 
mai fie expusă la presiune. Se va face debridarea şi decaparea 
țesutului necrotic prin agenţi farmacologici şi excizie chirurgicală. 
Escarele întinse necesită, de obicei, excizia atât a țesutului moale 
cât şi a proeminenţei osoase, cu închiderea chirurgicală a plăgii 
sau cu folosirea unui lambou cutanat artificial. 


Spasticitatea 


Spasticitatea din leziunile medulare ale neuronilor motori 
centrali este adesea mai pronunțată în leziunile incomplete şi în 
prezența unor focare iritative ca escare, infecţii urinare sau calculi 
renali. Deşi contribuie la menţinerea masei musculare, 
spasticitatea exagerată poate reduce mobilitatea. 

Folosirea regulată a unui dispozitiv de susținere la mers 
reduce spasticitatea şi previne contracturile. Spasticitatea poate fi 
diminuată şi de baclofen şi dantrolen sau, în cazurile severe, prin 
injecții locale la nivelul plăcii motorii, blocare nervoasă locală sau 
neurectomie, de exemplu neurectomie obturatorie în spasticitatea 
severă în adducție prin rotaţie externă a coapselor. Administrarea 
intratecală a unei soluţii apoase de fenol 6% sau blocada prin 
alcoolizare sunt acum rar folosite, deorece transformarea unei 
leziuni de neuron motor central într-una de neuron motor periferic 
afectează funcţiile vezicale, intestinale şi sexuale. Administrarea 


intratecală de baclofen sub forma unui implant cu pompare reglată 


este eficientă şi nu are neajunsurile procedurilor mai sus 
menţionate. 


Siringomielia posttraumatică (fig. 3.28) 


Apare la cel puţin 2% dintre pacienţi după traumatisme 
spinale, iar simptomele de debut sunt durerea unilaterală şi 
paresteziile unui membru superior cu tulburări de sensibilitate 
disociate. Deşi uneori simptomele apar la câteva săptămâni de la 
traumatism, alteori ele pot fi întârziate, apărând numai după 
câțiva ani. Diagnosticul este confirmat prin RMN sau CT 
combinată cu mielografie. Tratamentul chirurgical, cu inserția unui 
şunt siringoperitoneal sau siringopleural aboleşte durerile, dar 
ameliorarea senzitivă sau motorie este mai greu realizabilă. 


Factorii psihologici și sociali 


Trauma psihologică a unei leziuni spinale este enormă. În 
leziunile medulare înalte, teama şi anxietatea sunt exacerbate de 
deprivarea senzitivă. Oscilaţiile mari ale dispoziţiei, cu furie, 
depresie reactivă şi identificarea rațională a stării deplorabile 
proprii sunt frecvente. Deciziile pe termen lung trebuie luate cu 
participarea pacientului, dacă se doreşte succesul reabilitării. 
Majoritatea pacienților vor să se întoarcă acasă şi mulți dintre cei 
mai sever invalidaţi îşi realizează acest scop. 


Pig. 3.28. Cavitate siringomielică multiloculară care se întinde de la locul 
fracturii (T4) până la foramen magnum. Pacientul prezintă pierderea simțului 
algic în dermatoamele Ca-T, stângi, fără deficit motor la membrele 
superioare, 


Durerea 


Durerea la nivelul leziunii neurologice sau sublezională este 
foarte frecventă, în special în leziunile de coadă de cal. Adesea 
începe la câteva săptămâni după traumatism şi este frecvent 
descrisă ca arsură sau junghi, putând fi continuă sau intermitentă. 

Starea multor pacienţi se ameliorează dacă ei vor fi ocupați 
într-un program de recuperare susținut, sau sub tratament cu 
antidepresive triciclice sau anticonvulsivante. Stimularea nervoasă 
transcutanată, acupunctura, hipnoterapia sau tehnicile de relaxare 
pot, de asemenea, ajuta. Stimularea cordoanelor dorsale, care 
probabil întrerupe căile ascendente ale durerii şi eliberează 
endorfine endogene, poate uneori să ajute, dar metodele 
chirurgicale de întrupere a căilor durerii, ca rizotomia posterioară, 
tractotomia spinotalamică şi coagularea zonei de intrare a rădăcinii 
dorsale nu sunt recomandabile, deoarece orice beneficiu terapeutic 
va fi probabil de scurtă durată. 


Funcţiile sexuale 


Acestea sunt de obicei afectate, cu excepția cazurilor de 
leziuni medulare foarte restrânse. Pacienţii bărbaţi, cu leziuni de 
neuron motor central, prezintă adesea erecții reflexe, deorece 
conexiunile parasimpatice ale segmentelor S2-S, medulare cu 
corpii cavernoşi rămân intacte. Majoritatea nu ejaculează însă 
decât folosind metode artificiale — prin aplicarea unui vibrator 
penian sau prin electroejaculare rectală. 

Cum la pacienții cu leziuni de neuron motor periferic arcul 
reflex S2—S, este lezat, erecţiile reflexe sunt pierdute, dar erecţiile 
psihogene sau ejaculările se produc dacă fibrele. simpaticului 
pelvin din segmentele Ti-l» (care formează nervii hipogastrici) 
rămân conectate cu centrii superiori. 

La bărbaţii care nu pot obţine erecții suficiente pentru actul 
sexual, se pot folosi papaverina administrată intracavernos, 
sisteme de facilitare a erecției cu vacuum, rareori chiar implante 
peniene. 

Deşi spermograma are de obicei valori reduse, ca şi 
motilitatea spermatozoizilor, probabil din cauza lipsei ejaculărilor, 
a infecției sau a temperaturii crescute a testiculelor, calitatea 
fluidului seminal tinde să se amelioreze după ejaculări repetate 
folosind un vibrator sau un electroejaculator sau un dispozitiv- 
implant de stimulare a plexului hipogastric, Posibilitatea de a 
deveni tată a fost ameliorată prin tehnici de concepție asistată, 
incluzând ameliorarea lichidului seminal, înseminarea intrauterină 
şi fertilizarea “in vitro” 

La femei fertilitatea rămâne normală, dar în leziunile 
superioare, deasupra nivelului To, travaliul poate fi nedureros şi 
poate fi necesară aplicarea forcepsului. 

În cazurile cu leziuni înalte există un risc de disreflexie 
autonomă atât pentru ejaculare, cât şi pentru travaliu, 


Cazurile nontraumatice de 
leziuni medulare 


Infecţii vertebrale 
Osteomielita vertebrală 


În această afecţiune medulară relativ rară, debutul este 
adesea insidios, cu febră moderată, stare proastă, scădere 
ponderală, durere vertebrală. Modificările radiologice, cu leziuni 
ale platoului vertebral, apoi cu distrucţii vertebrale, apar uneori 

numai după 1-2 luni de la debutul infecției. Astfel, diagnosticul 
este adesea tardiv. 

Osteomielita vertebrală este mai frecventă la bărbaţi şi la 
pacienţii cu diabet zaharat şi artrită reumatoidă. În aceste cazuri 
sau la vârstnici, ca şi la infecțiile cu nivel mai înalt, riscul 
apariției paraliziei este mai mare. În ultimii ani, s-a remarcat o 
asociere crescândă a consumului de droguri cu această afecțiune. 

Cel mai frecvent, sursa de infecţii este la nivelul tractului 
urinar sau respirator, ca şi de la infecțiile țesuturilor moi. Cel mai 
frecvent agent patogen este Staphylococcus aureus. 

Pentru identificarea germenului se practică biopsie sau 
puncţie cu ac, după care se administreză antibioterapie parenterală 
prelungită, timp de 6-8 săptămâni. Uneori este necesară 
decompresia chirurgicală. 


Tuberculoza coloanei vertebrale 


Această afecțiune, “paraplegia lui Pott”, constituie încă o 
cauză frecventă de paralizie de origine medulară în multe zone ale 
lumii, deşi în Occident ea a devenit rară, cu excepția populațiilor 
imigrante. Administrarea promptă a tuberculostaticelor aduce 
adesea o ameliorare neurologică importantă, iar intervenţiile 
chirurgicale de urgenţă, în scop de decompresie, se impun rareori. 


Alte cauze de paralizie medulară nontraumatică 


Acestea sunt discutate în subcapitolul 3.9. Principiile 
generale de tratament sunt aceleaşi ca pentru traumatismele 
medulare, iar prognosticul depinde de patologia de bază. 


Concluzii 


Aceşti pacienți necesită supraveghere medicală pentru toată 
viaţa, ca şi sprijin şi asistență din partea comunităţii. Deşi leziunile 
lor au efecte fizice şi emoţionale dramatice, se pare că ei pot învăța 
să-şi domine invaliditatea şi un număr tot mai mare dintre ei 
reuşesc să redevină independenți, să muncească, să aibă copii şi să 
se reintegreze în societate. 

3.11. Suferințele rădăcinilor 
nervilor spinali 


R.S. MAURICE- WILLIAMS 
(Traducerea: Elena Constantinescu) 


Anatomie 


La nivelul fiecărui segment medular iau naştere, de fiecare 
parte a acestuia, câte o rădăcină ventrală (motorie) şi una dorsală 
(senzitivă).. Acestea se unesc la nivelul găurii de conjugare și 
părăsesc canalul spinal sub forma unei rădăcini mixte, senzitivo- 
motorii. Cum măduva spinării se termină la marginea inferioară a 
vertebrei Li, rădăcinile spinale inferioare iau naştere din măduvă 
la niveluri mai înalte decât vertebrele corespunzătoare lor şi 
urmează un traiect din ce în ce mai oblic şi mai lung până să iasă 
prin găurile de conjugare respective. Dura mater spinală, ca şi 
spaţiul subarahnoidian spinal, se întind până la mijlocul canalului 
sacrat, iar mănunchiul de radăcini situate în interiorul acestui 

spaţiu, împreună cu filum terminale, o bandă fibroasă care 
continuă capătul inferior al măduvei, formează cauda equina. 

Există 8 perechi de rădăcini cervicale, 12 dorsale, 5 lombare, 
5 sacrate şi una coccigiană. Fiecare rădăcină conţine fibre motorii 
şi senzitive, care contribuie la închiderea unor arcuri reflexe 
osteotendinoase la anumite nivele (tabelul 3.13). Eferenţele 
simpatice părăsesc măduva prin rădăcinile D.-Lu, în timp ce 
eferențele parasimpatice caudale sunt incluse în rădăcinile S2-S4. 
Aria cutanată a cărei sensibilitate este asigurată de o singură 
rădăcină este denumită dermatom, iar țesuturile subiacente 
corespunzătoare alcătuiesc un sclerotom. Figura 3.29 arată harta 
dermatoamelor. Prima rădăcină cervicală nu conţine fibre ale 
sensibilităţii cutanate, astfel încât dermatomul C2 este adiacent 
teritoriului cutanat al trigemenului. Suprapunerea parţială a 
dermatomului şi variațiile anatomice individuale fac ca leziunea 
unei singure rădăcini să ducă la tulburări senzitive variabile, 
uneori nedetectabile clinic. Inervaţia motorie asigurată de diferitele 
rădăcini este înfăţişată în tabelul 3.14. Şi din punctul de vedere al 
inervaţiei motorii există variaţii anatomice individuale, astfel încât 
localizarea exactă a leziunii radiculare după aspectul deficitului 
motor este uneori dificilă, în special pentru rădăcinile Cs-Cs. 


Consecințele leziunii radiculare 


Iritația sau compresiunea radiculară pot genera dureri şi 
parestezii în teritoriul de distribuţie al rădăcinii respective, ca şi 
deficit motor şi senzitiv şi abolirea reflexelor osteotendinoase. 
Durerea radiculară este agravată în mod caracteristic de mişcările 
coloanei vertebrale şi de orice acțiune care produce creşterea 
presiunii în spaţiul subarahnoidian spinal, ca tusea sau strănutul. 
Durerea radiculară de la nivelul membrelor are adesea două 
componente: una surdă, profundă, prost delimitată, 
corespunzătoare probabil inervaţiei senzitive osoase şi musculare 
(sclerotomul) şi alta ascuţită, superficială, mai bine delimitată la 
nivelul dermatomului. 

La nivelul câtorva dintre rădăcini există şi surse arteriale 
importante pentru rețeaua longitudinală a măduvei, în special 
pentru artera spinală anterioară; leziunile acestor rădăcini pot fi 
însoțite de ischemie medulară. Surse arteriale importante se află 
de obicei la nivelul uneia dintre rădăcinile cervicale inferioare şi al 
uneia dintre rădăcinile de la joncţiunea dorsolombară (marea arteră 
Adamkiewicz). 


Tabelul 3.13. Participarea rădăcinilor la reflexele osteotendinoase. 


Reflexul Rădăcinile 


Bicipital 

Supinator Cs-Ce 
Tricipital CC 
Flexor al degetelor C-Ca 
Rotulian Lala 


Achilean 


Cauzele leziunilor radiculare 


Afecţiuni degenerative aie coloanei 
vertebrale | 


Acestea constituie cea mai frecventă cauză a leziunilor 
radiculare, de obicei la nivelul rădăcinilor lombare sau cervicale 
inferioare. Ele sunt prezentate în continuare. 


Tumori 


Tumorile spinale extradurale, cum sunt carcinoamele 
metastatice sau limfoamele, localizate fie la nivelul osului 
vertebral, fie în țesutul fibroadipos din spaţiul epidural, produc 
adesea compresie şi durere radiculară. Dintre tumorile spinale 
intradurale, durerea radiculară apare cel mai frecvent în cazul unui 
neurofibrom, având originea la nivelul rădăcinii dorsale. 
Carcinomul de vârf pulmonar poate interesa prima rădăcină 
dorsală, ducând la dureri şi parestezii pe marginea internă a 
brațului, scădere de forță la nivelul muşchilor mici ai mâinii şi 
sindrom Horner. Acest tablou clinic este sindromul Pancoast. 
Tumorile pelvine sau retroperitoneale pot afecta rădăcinile după 
ieşirea acestora din canalul spinal. 


Tabelul 3.14. Inervaţia motorie radiculară 


Muşchii gâtului (cu excepţia sternocleidomastoidianului şi a 
trapezului ce primesc inervaţie din nervul spinal accesor) 
Muşchii vertebrali longitudinali 
Diafragmul (Ca — Cs, în principal C4) 
Abducţia braţului 

Flexorii cotului 

Extensorii cotului 

Extensorii şi flexorii pumnului 
Extensorii şi flexorii degetelor 
Muşchii mici ai mâinii 

Muşchii trunchiului 

Flexorii coapsei 

Flexorii coapsei 

Abductorii coapsei 

Extensorii genunchiului 

Extensorii genunchiului 

Flexorii coapsei 

Extensorii genunchiului 

Flexorii dorsali ai piciorului 

Flexorii genunchiului 

Extensorii coapsei 

Flexorii dorsali ai piciorului 

Flexorii dorsali ai halucelui 
Extensorii coapsei 

Flexorii genunchiului 

Flexorii plantari ai piciorului 
Extensorii coapsei 

Flexorii genunchiului 


Traumatisme 


Rareori rănile prin împuşcare sau înjunghiere pot duce la 
leziuni radiculare. Mişcările violente în sus sau în jos ale centurii 
scapulohumerale sau ale trunchiului pot leza rădăcinile care 
contribuie la formarea porțiunii superioare sau a celei inferioare a 
plexului  brahial. Paralizia Erb-Duchenne, prin smulgerea 
rădăcinile Cs-C6, se poate produce printr-o mişcare forțată în jos la 
nivelul umărului, de exemplu în traumatisme obstetricale sau 
într-un accident rutier în care o persoană este proiectată de pe 
motocicletă şi cade pe unul din umeri. Paralizia Klumpke, prin 
smulgerea rădăcinile Ca-T, poate urma unei căderi în care umărul 
este proiectat violent în sus. 

Fig. 3.29. Ariile cutanate de distribuţie a segmentelor spinale şi a nervilor periferici. a - Aspectul anterior. 

Fig. 3.29. (continuare). b - Aspect posterior. (Reproduse după Bannister R. (1992), Brain 's Clinical Neurology, 
Oxford University Press, cu permisiunea autorului). 

Sindromul de coastă cervicală 


Rădăcinile Cs şi D. îşi urmează traiectul de-a lungul primei 
coaste, împreună cu artera subclavie. Toate aceste structuri pot fi 
comprimate la acest nivel de prezența unei coaste cervicale sau a 
unei benzi fibroase congenitale între vârful unei apofize transverse 
hiperdezvoltate la nivel C» şi prima coastă. Semnele radiculare se 
asociază în aceste cazuri cu semne de insuficiență circulatorie la 
nivelul mâinii, datorită compresiei arterei subclavii, sub forma 
unor fenomene de tip Raynaud sau a unor leziuni multiple prin 
embolii de la nivelul unei tromboze apărute la locul compresiei 
arteriale. Sindromul de coastă cervicală propriu-zis este rar. În 
trecut el era probabil supradiagnosticat, fiind confundat cu 
leziunile radiculare prin protruzii discale. 


Amiotrofia nevralgică 


Este considerată ca o afecţiune inflamatorie a rădăcinilor Cs, 
Cs şi uneori C7. Poate apărea izolat sau consecutiv unei boli 
infecțioase sau unei injecții în scop de imunizare la nivelul 
deltoidului. În timp de câteva zile, durerea din jurul umărului este 
urmată de slăbiciune musculară apoi şi de atrofie a muşchilor 
inervaţi de rădăcinile respective. În cele mai multe cazuri se 
produce vindecarea spontană după câteva luni. Ca şi sindromul de 
coastă cervicală, şi această condiţie era frecvent confundată cu 
compresiile realizate prin protruzii discale. 


Arahnoiditele 


Fibroza progresivă a membranei arahnoide este o afecțiune 
rară, ce poate afecta rădăcinile nervoase, mai ales la nivelul cozii 
de cal. În cele mai multe cazuri se poate identifica în mod clar în 
anamneză o injurie la nivelul arahnoidei, cum ar fi infecțiile, 
radioterapia, traumatismele, intervenţiile chirurgicale. Efectele 
iritante ale mediilor de contrast liposolubile folosite până nu 
demult pentru mielografie au fost răspunzătoare de multe 
asemenea cazuri, mai ales dacă puncţia lombară în scop 
mielografic fusese laborioasă şi însoțită de sângerare în spaţiul 
subarahnoidian. 


Zona zoster 


Procesul inflamator din zona zoster este localizat inițial la 
nivelul rădăcinii posterioare şi primele simptome sunt durerea şi 
hiperestezia cutanată în dermatomul respectiv, urmată după câteva 
zile de erupția cutanată caracteristică. Extinderea infecției spre 
cornul anterior medular poate produce deficit motor la nivelul 
segmentelor corespunzătoare. 


Afecţiunile degenerative ale coloanei 
vertebrale 


Patogenie 


Aceste afecțiuni sunt cauza principală de leziune radiculară. 
Termenul de “afecțiuni” este oarecum inadecvat, deoarece înspre 
vârsta de 60 ani marea majoritate a populației prezintă modificări 
radiologice de tip degenerativ la nivelul coloanei. Acestea nu sunt 
neapărat simptomatice şi fac parte probabil din procesul norma: de 
îmbătrânire, care apare, cu viteză variabilă, la fiecare individ. 


NEUROLOGIE 


Modificarea patologică de bază este degenerarea discului 
intervertebral. Această structură are rol de pivot şi tampon între 
corpurile vertebrale. Discurile permit mişcarea relativă a 
vertebrelor, amortizând efectul forțelor cu acțiune longitudinală, 
Discurile sunt mai groase în zonele mai mobile ale coloanei, adică 
în regiunile cervicală şi lombară. Discurile de la aceste niveluri 
sunt supuse celui mai mare stres şi sunt, de aceea, mai susceptibile 
de a suferi modificări degenerative, adesea asimptomatice. 

La adultul tânăr, nucleul discului intervertebral este o 
structură fermă, bine hidratată, care ţine la distanță cele două 
corpuri vertebrale adiacente. Degenerarea începe să apară în a 
doua decadă de viață şi constă într-o deshidratare progresivă cu 
colaps a acestui nucleu, care începe să se fisureze şi să se 
fragmenteze. La o vârstă mai avansată, procesul de fibroză poate 
duce la anchiloza fibroasă între corpii vertebrali adiacenţi. 
Degenerarea discală este un proces normal, consecință inevitabilă 
a acțiunii forţelor de “forfecare” la nivel vertebral şi nu este 
neapărat corelată cu eforturi fizice mari (profesionale). 

Colapsul spaţiului discal duce la câteva fenomene 
secundare. Inelul discal este proeminent în afară, împingând 
periostul corpilor vertebrali şi ducând la depunerea imarginală de 
calciu, cu formarea osteofitelor. Îngustarea spaţiilor intervertebrale 
duce şi la malpoziționarea faţetelor articulaţiilor poaterioare care 
suferă şi ele modificări hipertrofice, osteoartritice. Prin apropierea 
corpilor vertebrali, ligamentul longitudinal posterior şi ligamentele 
galbene formează acum bucle în interiorul canalului spinal. În 
sfârşit, îngustarea discurilor şi  dezalinierea articulaţiilor 
interapofizare permit diferite grade de subluxaţie vertebrală 
anterioară sau posterioară. Aceasta se produce mai ales la nivel 
L4-Ls, unde axurile articulaţiilor interapofizare permit apariția 
unui spondilolistezis anterior. 

Toate. modificările descrise anterior, crestele osteofitice, 
edemul articulaţiilor interapofizare, pliurile ligamentare, pot 
proemina în canalul spinal sau în găurile intervertebrale, realizând 
compresie medulară sau radiculară. Toate aceste modificări 
degenerative cronice sunt cunoscute sub numele de spondiloză 
vertebrală. Spondiloza cervicală este mai accentuată la nivelurile 
Cul/C5, Cs/Cs şi C6/C7. Ea se poate asocia cu mielopatii (a se vedea 
mai jos) sau cu compresie radiculară. Aceasta din urmă se produce 
la nivelul găurilor intervertebrale, care pot fi îngustate anterior de 
către osteofitele dezvoltate lateral la nivelul discurilor sau la 
nivelul articulaţiilor uncovertebrale, şi posterior de către procesele 
hipertrofice ale articulaţiilor interapofizare. Spondiloza lombară 
poate conduce la stenoza canalului lombar şi compresia cozii de 
cal, sau la compresia unor rădăcini la nivelul recesurilor canalului 
spinal, înainte de pătrunderea lor în găurile intervertebrale. Aceste 
stenoze ale recesurilor laterale sunt realizate anterior de protruzia 
discală şi posterior de către articulațiile interapofizare şi buclele 
ligamentare. 


Protruziile discale 


Pe lângă compresia radiculară sau medulară cronică, 
insidioasă, protruzia unui disc intervertebral poate realiza şi 
tabloul unei compresiuni cu instalare mai rapidă. Protruzia discală 
constă în dislocarea posterioară acuta sau subacuta a unei porțiuni 
discale. Poate lua forma unei proeminențe de material discal cu 
păstrarea inelului fibros intact, sau poate duce la fisurarea inelului 
fibros, permiţând hernierea în canalul spinal a unui fragment din 
nucleu; acestei din urmă situaţii îi se aplică termenul de 
“sechestrare discală”. Protruzia discală se poate produce în orice 

direcție, dar numai protruzia posterioară este simptomatică, fie 
prin compresia radiculară sau medulară, fie numai prin tensionarea 
ligamentului longitudinal posterior bogat inervat, sau chiar a 
inelului fibros. Ligamentul longitudinal posterior întăreşte 
porțiunea mediană (centrală) a inelului fibros posterior, astfel că 
protruzia discală este deviată posterolaterai. Protruziile discale se 
produc adeseori după un efort brutal sau prea mare, dar au la bază 
degenerarea şi fisurarea anterioară a discului, dezvpltate de-a 
lungul timpului, ca urmare a forțelor de forfecare ce actionează la 
nivelul coloanei. 


Protruzii discale cervicale 


Acestea apar cel mai frecvent la nivelurile C4/Cs, Cs/Cs şi 
Cs/C7 realizând compresia rădăcinilor Cs, Cs şi respectiv C7. 
Protruzia simptomatică se produce cel mai adesea între 25 şi 50 
ani. Simptomele apar în cursul câtorva zile, spontan sau după un 
efort fizic mai neobişnuit. Primul simptom constă în durere însoțită 
de rigiditate cervicală, iradiată de obicei la nivelul umărului sau 
brațului (unilateral), fără o delimitare clară. Aceasta poate îi 
durerea referită rezultată din tensionarea inelului fibros. Când se 
produce compresia radiculară, apare o durere mai bine definită, 
severă, lancinantă în teritoriul respectiv. Pe măsură ce compresia 
radiculară se agravează, pot apărea parestezii şi amorțeală în 
dermatomul respectiv, cu reducerea sau abolirea reflexelor 
osteotendinoase. Deficitul motor evident apare mai rar şi indică o 
leziune radiculară foarte severă. Limitarea antalgică a unor mişcări 
la nivelul coloanei cervicale este o constatare aproape invariabilă. 

Principalele diagnostice diferențiale sunt paraliziile de nerv 
median sau vlnar, leziunile prin hiperrotaţie ale articulației 


umărului şi afectarea porțiunii inferioare a plexului brahial prin - 


cancerul de vârf pulmonar (sindromul Pancoast). Paraliziile de 
nervi periferici nu sunt însoțite de dureri la nivel cervical sau la 
nivelul proximal al brațului şi ele pot fi confirmate prin studiul 
vitezelor de conducere. Leziunile capsulei articulației umărului 
produc limitarea mişcărilor pasive la acest nivel. Carcinomul 
apical pulmonar produce un sindrom Horner prin întreruperea 
eferențelor simpatice conţinute în rădăcina Di. Mulţi dintre 
pacienții diaenosticaţi în trecut cu amiotrofie nevralgică sau 
conipresie de plex brahial inferior prin coastă sau bandă fibroasă 
cervicală pot avea de fapt compresii radiculare datorită unor 
protruzii discale. 

În marea majoritate a cazurilor, simptomele retrocedează în 
câteva săptămâni sub tratament conservator — purtarea unui colar, 
la nevoie repaus la pat şi analgetice. Recurenţele sunt mult mai 
rare decât în cazul protruziilor lombare. Tratamentul chirurgical 
este rezervat celor câtorva pacienţi cu durere severă, invalidantă, 
persistentă sau recurentă sau cu compresie radiculară severă, 
ducând la tulburări senzitive sau motorii importante din punct de 
vedere funcțional. Progresele recente ale tehnicilor imagistice au 
produs unele modificări în ordinea investigaţiilor preferate de 
clinicieni. Totuşi, mielografia CT rămâne cea mai valoroasă 
investigație. Ea exclude o altă patologie cauzatoare de compresie 
radiculară, cum ar fi o tumoare, şi oferă, pe sectiunile axiale, 
maximum de informaţii privind gradul de compresie radiculară, 
precizând, de exemplu, dacă aceasta este realizată prin ţesut moale 
discal sau printr-un fragment osos. Când patologia este foarte 
accentuată, RMN sau uneori CT simplu pot fi suficiente ca 
explorare preoperatorie. Decompresia radiculară chirurgicală poate 
fi practicată prin abordare posterioară (fațetectomie sau 
foraminotomie) sau prin abordare anterioară. În ultimul procedeu, 
se realizează incizia ligamentului iongitudinal anterior, permiţând 
deschiderea spațiului discal şi excizia directă a  fragmentului 

migrat înspre rădăcină sau măduvă. În general, rezultatele 
chirurgicale sunt foarte bune. 

O protruzie discală cervicală mediană poate duce la o 
compresie medulară acută sau subacută. Sunt afectați mai ales 
adulții tineri şi debutul este frecvent posttraumatic. Este indicată 
decompresia chirurgicală de urgenţă, prin abordare anterioară. 
Abordarea posterioară, prin laminectomie, este de obicei mai 
hazardată, necesitând mobilizarea măduvei prin tracțiune asupra 
acesteia. 


Protruzii discale dorsale 


Protruziile discale dorsale sunt extrem de rare, deoarece 
coloana dorsală este relativ imobilă şi fixată de cutia toracică. 
Compresiile radiculare sunt rar întâlnite. În majoritatea cazurilor, 
protruziile discale duc la compresie medulară. Aceasta se poate 
instala insidios. Materialul hermniat este adesea dur, calcificat şi 
poate eroda în mod gradat prin dura mater anterioară, ajungând să 
proemine înspre interiorul măduvei. Tratamentul chirurgical este 
dificil şi grevat de riscuri, existând posibilitatea unei agravări 
neurologice catastrofale după intervenţie, mai ales dacă aceasta se 
face prin abord posterior, cu laminectomie. Se preferă accesul 
lateral sau anterior la materialul herniat, care nu necesită tracțiune 
asupra măduvei — de exemplu prin costotransversectomie sau pe 
cale transtoracică. 


Protruzii discale lombare 


Majoritatea protruziile discale simptomatice sunt cele 
lombare şi 90% dintre acestea se produc la două niveluri 
inferioare, La/Ls şi Ls/S:. Herniile de disc lombare răspund de 
multe dintre durerile lombare acute şi sciatalgii, probabil de 
majoritatea acestora, deşi numai o parte din cazuri ajung să fie 
confirmate prin  mielografie sau chirurgical. Manifestările 
caracteristice ale herniei de disc lombare sunt atacuri recurente de 
dureri lombare cu iradiere în unul sau ambele membre inferioare. 
Incidența maximă este între 25 şi 50 ani. Recurenţele apar adesea 
după efort fizic, dar frecvenţa bolii nu este mai mare la cei cu efort 
fizic profesional mare, față de cei cu ocupații sedentare. Durerea 
apare brusc şi contractura antalgică a muşchilor erectori spinali 
poate duce la imobilizarea totală (“anchiloză”) a coloanei lombare, 
atunci când durerea este severă. La început, puseele constau în 
dureri lombare cu iradiere în regiunea sacroiliacă şi fesieră. Aceste 
simptome sunt atribuite distensiei inelului fibros posterior și a 
ligamentului longitudinal posterior, bogat inervate senzitiv. La 
mulți pacienţi, afecțiunea nu depăşeşte acest stadiu, dar la alţii se 
poate produce compresie radiculară. Când se ajunge aici, durerea 
lombară scade în intensitate, fiind înlocuită cu o durere severă 
localizată cu precizie în teritoriul radicular respectiv şi agravată de 
tuse sau efort. O hemie L4/Ls comprimă rădăcina Ls în drumul spre 
gaura de conjugare, ducând la dureri pe fața laterală a gambei 
iradiate pe faţa dorsală a piciorului, unde poate să apară amorțeală, 
o hemie Ls/S; comprimă rădăcina Sy, ducând la durere iradiată 
posterior la nivelul gambei şi la plantă, eventual asociată cu 
tulburări senzitive pe marginea laterală a piciorului. 

Examenul clinic evidențiază semne de compresie radiculară. 
În cazul afectării unuia dintre ultimele 3 discuri lombare, deci al 
rădăcinilor L4/S., există o limitare a elongaţiei radiculare la 
manevra de ridicare a membrului inferior extins (proba Lasegue). 
Compresia rădăcinilor Lu-L, iradiază anterior de articulația 
şoldului şi duce la o probă de elongație femurală pozitivă. 
Modificările neurologice depind de rădăcina afectată şi de gradul 

compresiei acesteia. Compresia rădăcinii Ls duce la scăderea forței 
de flexie dorsală şi eversiune a piciorului, tulburări de sensibilitate 
pe fața dorsală a piciorului şi pe fața laterală a gambei, fără 
modificare a reflexelor osteotendinoase. Compresia rădăcinii Si 
duce la tulburări de sensibilitate pe marginea laterală a piciorului 
şi la nivelul degetului mic, scăderea forței de flexie plantară şi 
diminuarea sau abolirea reflexului achilean. 

La majoritatea pacienţilor, durerea retrocedează -după 2-3 
săptămâni de repaus la pat. Tratamentul chirurgical este indicat 
numai la cei cu durere prelungită sau recurentă, cu compresie 
radiculară importantă funcțional sau atunci când deficitul motor 
este marcat, în special în cazul hermiilor La/L.s cu scădere mare de 
forță a flexiei dorsale a piciorului. Singura indicație chirurgicală 
absolută o constituie hernia mediană care produce compresia cozii 
de cal (a se vedea mai jos). Pacienţii cu semne clare de compresie 
radiculară beneficiază de tratamentul chirurgical. Cei care au 
durerea ca simptom dominant se ameliorează mult mai puțin după 
intervenţie. 

Se vor efectua radiografii simple ale coloanei lombare şi 
pelvisului pentru a elimina posibilitatea unei tumori sau a unei 
leziuni inflamatorii cu distrucție osoasă; dar acestea nu au valoare 
prea mare pentru localizarea herniei. În viaţa adultă, majoritatea 
indivizilor prezintă modificări radiologice degenerative pe 
radiografia simplă de coloană. Îngustarea spaţiului intervertebral 
este adesea constatată, dar ea nu se corelează destul de bine cu o 
hernie semnificativă clinic. În prezent, investigaţiile radiologice 
care oferă informaţia maximă asupra acestor afecțiuni sunt RMN si 
mielografia CT (inieloCT) - adică efectuarea mielografiei cu 
scanare CT imediată, înainte de dispariţia substanței de contrast. 
Mielografia CT este deosebit de utilă la pacienţii deja operați sau 
la cei care nu prezintă modificări patologice prea evidente. 
Dezavantajul acestei metode este că nu se poate efectua în 
ambulator, din cauza cefaleei postpuncționale care apare la circa 
20% dintre pacienți, uneori severă şi care poate dura câteva zile. 
În general, aceasta apare la pacienții cu mielografie negativă, în 
special în cazurile cu o componentă nevrotică a simptomatologiei. 
Adesea, pacienţii dar şi medicii sunt îngrijoraţi de posibilele efecte 
secundare ale injectării substanței de contrast. Până prin anii 1970, 
când se folosea o substanță liposolubilă, Pantopaque (Myodil) sau 
Lipiodol, aceste temeri aveau o bază reală, căci reacția inflamatorie 
la nivelul meningelor nu era tocmai rară şi la câțiva dintre pacienţi 
apărea, cu timpul, o arahnoidită severă. În prezent se folosesc 
substanţe de contrast hidrosolubile, la care această complicație nu 
apare. 

Intervenţia chirurgicală presupune accesul la rădăcina 
afectată dinspre posterior, prin laminectomie sau printr-o excizie 
mai limitată a ligamentului galben şi a osulului adiacent 
(“fenestrarea”) de o parte. Efectuarea unei laminectomii complete 
este recomandabilă atunci când canalul spinal este îngust la 
nivelul protruziei discale, sau atunci când există hernie de disc 
mare, centrală, în special când aceasta produce compresia cozii de 
cal. Adesea se constată agravarea compresiei radiculare în cazul în 
care unghiul lateral (recesul lateral) al canalului spinal este mai 
puţin adânc. În aceste cazuri, este foarte important să se asigure o 
bună eliberare a rădăcinilor, în special posterior, chiar dacă aceasta 
implică excizia porțiunii mediale a articulației interapofizare. După 
ce s-a obținut o expunere completă a rădăcinii, aceasta este 
tracționată spre a permite îndepărtarea oricărui material discal 
ajuns în vecinătate. Prin punctul de fisură al inelului fibros se 
poate introduce un instrument cu care se curăță orice rest de 
material discal degenerat, care ar putea hernia ulterior. Rezultatele 
tratamentului chirurgical depind de selecţia cazurilor, dar, oricum, 
în circa 80% dintre cazuri, pacientul îşi poate relua viața normală, 

cu foarte mică limitare funcţională. Rezulatele sunt. mai puţin 
satisfăcătoare în cazul repetării actului chirurgical atunci când 
predomină durerea locală lombară şi nu sciatică, sau pentru 
cazurile posttraumatice în care există un litigiu în privința 
circumstantelor de producere a accidentului. Cândva, mulți dintre 
chirurgi (mai ales ortopezi) recomandau să se realizeze o fuziune 
vertebrală după îndepărtarea protruziei, acum, s-a renunțat, în 
general, la această practică. 


Leziunile cozii de cal 


Compresia cozii de cal duce la scăderea bilaterală a forței şi 
la tulburări de sensibilitate la nivelul membrelor inferioare, la 
pierderea controlului sfincterian şi a potenței sexuale. Nivelul 
superior al tulburărilor motorii şi senzitive depinde de nivelul 
compresiei, dar scăderea de fortă este mai mare pentru mişcările 
gleznei, iar tulburările de sensibilitate sunt mai evidente la nivelul 
dermatoamelor sacrate, în “şa” (la nivelul feselor şi al perineului). 
Reflexele achileene şi anale sunt aproape abolite şi, în funcţie de 
nivelul compresiei, pot fi diminuate şi reflexele rotuliene. 
Tuburările sfincteriene apărute sunt de tip neuron motor periferic 
cu anusul flasc și vezica atonă care pierde urina în continuu, 
picătură cu picătură. 

Cauzele cele mai frecvente ale compresiei cozii de cal sunt 
hernia de disc lombară centrală, spondilolistezisul degenerativ (cel 
mai frecvent la nivelul L4—Ls) sau tumorile. O compresie moderată 
intermitentă realizată prin îngustarea (stenoza) degenerativă a 
canalului spinal lombar duce la sindromul de “claudicaţie a cozii 
de cal” (a se vedea mai jos). Compresia tumorală a cozii de cal este 
produsă cel mai frecvent de o tumoare malignă extradurală — de 
exemplu metastază sau limfom. Tumorile intradurale sunt mult 
mai rare, dar sunt importante deoarece frecvent sunt benigne, 
incluzând neurofibroame, meningioame şi ependimoame. Ultimele 
se dezvoltă din celulele ependimare din filum terminale. 
Simptomele unei tumori benigne de coadă de cal debutează de 
obicei insidios şi sunt prezente cu mult timp înainte de momentul 
diagnosticului. Caracteristică este durerea locală lombară sau 
radiculară mai mare în decubit şi care se ameliorează când 
pacientul se ridică şi merge. Această durere nocturnă are o relaţie 
inversă cu activitatea fizică în comparaţie cu hernia de disc. 

Compresia cozii de cal prin hemie de disc lombară 
debutează adesea brusc. Debutul brutal reflectă, de obicei, 
desprinderea completă a unui fragment de nucleu pulpos, migrat 
printr-o fisură a inelului posterior în canalul spinal. Prezenţa unor 
pusee dureroase lombare sau sciatice, în anamneză, este un bun 
indiciu de diagnostic. În general, compresia cozii de cal este 
însoţită de dureri sciatice bilaterale violente, pe lângă deficitul 
senzitivo-motor de sub nivelul lezional. Intervenţia chirurgicală 
este o mare urgenţă, ca să rămână şansele unei recuperări a 
tulburărilor neurologice. 


Claudicaţia cozii de cal și stenoza 
canalului lombar 


În această afecţiune, simptomele de disfuncție a cozii de cal 
apar la mers sau ortostațiune prelungită şi dispar la repaus. Cauza 
o constituie, aproape întotdeauna, o stenoză congenitală a canalului 
lombar care se agravează la vârstă medie prin dezvoltarea 
modificărilor degenerative. Proeminența unor discuri, plicaturarea 
ligamentului galben şi hipertrofia articulaţiilor interapofizare 
îngustează şi mai mult acest canal, astfel încât structurile nervoase 

conţinute în interiorul lui suferă o compresie uşoară sau moderată 
cu evoluție cronică. Stenoza se poate realiza la nivelul unuia sau 
mai multor segmente ale coloanei lombare. În cazul unui singur 
segment, cel mai frecvent afectat este nivelul L4/Ls, căci acesta 
este şi în mod normal segmentul cel mai îngustat al canalului 
lombar şi cel mai predispus la spondilolistezis datorită 
modificărilor degenerative ale articulaţiilor interapofizare. 

În general, simptomele sunt absente în repaus şi apar numai 
la mers sau în ortostațiune prelungită. La mers, se produce o 
frecare a rădăcinilor nervoase de pereţii canalului lombar îngust, 
iar în ortostațiune se realizează extensia coloanei lombare care are 
tot un efect de îngustare a canalului lombar. Iritaţia cozii de cal 
duce la dureri care iradiază de la nivelul coloanei lombare, spre 
fese şi pe fața posterioară a membrelor inferioare până la nivelul 
picioarelor. Adesea este însoțită de parestezii și tulburări de 
sensibilitate, care se extind la nivelul dermatoamelor sacrate dacă 
pacientul merge sau stă în picioare în continuare. Diagnosticul 
diferenţial cu o claudicatie vasculară poate fi dificil. Ambele 
afecțiuni apar la vârstă medie sau avansată şi ele pot coexista la 
aceeaşi persoană. Caracteristicile sugestive pentru o claudicație de 
cauda equina sunt iradierea progresivă a durerii, asocierea cu 
parestezii şi faptul că simptomele dispar la repaus în 5-10 min, pe 
când cele ale claudicaţiei vasculare necesită o perioadă mult mai 
lungă pentru a se remite. Uneori simptomele dispar mai rapid dacă 
pacientul adoptă o poziţie cu fiectarea coloanei lombare — stând 
ghemuit pe călcâie sau aplecat înainte în fotoliu; aceasta deoarece 
flexia tinde să lărgească canalul lombar. 

În repaus, semnele fizice sunt sărace. Probele de elongație 
sciatică sau femurală sunt negative şi uneori singurul deficit 
neurologic este absenţa reflexului achilean. Dacă, însă, pacientul 
este supus unei probe de efort până la apariţia simptomelor, apar 
semne neurologice mai bogate şi proba de elongaţie devine 
pozitivă. Singurul tratament este chirurgical, el fiind recomandat în 
cazurile în care simptomele sunt invalidante. Laminectomia 
compleță cu decompresie posterioară largă a structurilor nervoase 
duce la dispariţia simptomelor în marea majoritate a cazurilor . 

Uneori există o stenoza focală, la un singur nivel vertebral, 
de obicei la L/Ls printr-o protruzie discală cronică. Aceasta poate 
îi suficientă şi singură pentru a produce claudicaţie a cozii de cal. 
În aceste cazuri se poate face numai îndepărtarea materialului 
protruzionat. Mai recent, unii neurochirurgi au tratat această 
afecțiune prin fenestrări bilaterale la niveluri multiple, cu 
păstrarea apofizelor spinoase şi a ligamentelor interspinoase. 
Totuşi, această procedură, mai puţin “invazivă”, este puțin 
probabil să aducă aceeaşi amelioare simptomatică, la fel cu o 
laminectomie completă. 


Mielopatia cervicală spondilozică 


La unele persoane vârstnice există o afecțiune a măduvei 
cervicale asociată cu modificările de spondiloză cervicală. Aceste 
modificări spondilozice includ protruzii discale cronice cu formare 
de  osteofite posterioare, plicaturarea ligamentului galben, 
hipertrofia articulaţiilor interapofizare şi mici alunecări anterioare 
sau posterioare ale vertebrelor adiacente. Toate aceste modificări 
poi să proemine în interiorul canalului spinal cervical şi se poate 
presupune în mod firesc că miclopatia asociată este produsă prin 
compresia medulară cronică, în special la pacienții care au şi un 
canal cervical mai îngust, pe lângă modificările spondilozice. 
Totuşi, în cursul intervențiilor chirurgicale, s-a constatat că gradul 
compresiei medulare era relativ mic, în comparație cu amploarea 
fenomenelor neurologice şi decompresia chirurgicală nu aduce o 

amelioare neurologică prea mare. Situaţia aceasta este opusă celei 
din compresiile medulare realizate prin tumori cu evoluţie 
îndelungată, în care compresia măduvei poate ajunge foarte 
marcată înainte să apară tuburări neurologice importante şi în care 
îndepărtarea chirurgicală a compresiei duce în general la o 
ameliorare neurologică spectaculoasă. Această deosebire frapantă a! 
sugerat că mielopatia spondilozică este mai mult decât o simplă 
compresie. Printre celelalte mecanisme implicate ar fi şi compresia : 
arterelor radiculare ce contribuie la alcătuirea sistemul arterei 
spinale anterioare, ca şi stresul de tracțiune sau frecare apărut 
datorită limitărilor mişcărilor în sus sau în jos ale măduvei la . 
mişcarea gâtului. 

Nici una dintre aceste explicatii nu este pe deplin 
satisfăcătoare şi este posibil ca în multe dintre cazuri asocierea 
mielopatiei cu spondiloza să fie o pură coincidență. S-a admis de 
mai multă vreme că există un grup de pacienţi de vârstă medie sau 
avansată cu disfunctie a măduvei cervicale de cauza obscură. 
Inevitabil, multe dintre acestea prezintă spondiloză cervicală, care 
este frecventă la aceste grupe de vârstă. 

Trebuie însă separate două afecțiuni înrudite cu cea descrisă 
mai sus, în care relația dintre modificările degenerative ale 
coloanei vertebrale şi leziunea medulară este indubitabilă. Ina 
este compresia acută a măduvei cervicale printr-o hernie de disc 
(cu material moale, în acest caz). Aici, compresia directă a 
măduvei este mecanismul indiscutabil al tulburărilor şi 
îndepărtarea chirurgicală a hermniei discale poate aduce o 
ameliorare neurologică mulțumitoare. Cealaltă situaţie este a unei 
leziuni focale medulare produse printr-o combinaţie de modificări 
spondilozice cu o leziune prin hiperextensie. Extensia gâtului, care 
se produce la căderea cu impact facial sau in timpul intubării 
pentru anestezie duce la o îngustare a canalului cervical. Dacă 
acesta este deja îngustat prin spondiloză cervicală, hiperextensia 
bruscă poate duce la o contuzie medulară focală. O leziune prin 
hiperextensie aparent minoră produsă la un vârstnic cu spondiloză 
cervicală poate duce la o leziune medulară severă, în absența 
oricărei fracturi sau dislocaţii. 

Evoluţia naturală a mielopatiei cervicale spondilozice este 
variabilă. La câţiva dintre pacienţi, evoluția este progresivă, spre 
invalidare severă în 2-3 ani, în timp ce la alţii, progresia este 
lentă, insidioasă, uneori cu episoade de agravare bruscă. Cea mai 
frecventă modalitate evolutivă este o perioadă de progresie inițială 
de câteva luni, urmată de o fază de stabilizare care poate dura 
indefinit sau chiar poate fi urmată de o fază de ameliorare 
spontană. Evoluţia “naturală impredictibilă face ca evaluarea 
rezulatelor tratamentului să fie dificilă. Posibilitatea efectuării 
mielografiei-CT, la nivel cervical, arată că la mulţi dintre pacienți 
leziunea compresivă este o combinaţie între punți osteofitice dure 
şi protruzii de material moale. Acestea din urmă sunt probabil 
responsabile de cazurile care debutează brusc sau suferă agravări 
bruşte. : 

Simptomele predominante sunt parestezii (furnicături) la 
nivelul mâinilor, însoţite de scăderea forței musculare la acest 
nivel şi contractura şi imobilitatea funcţională a membrelor 
inferioare. Tulburările sfincteriene sunt de obicei minore şi 
controlul sfincterian rămâne păstrat chiar şi în cazurile cele mai 
grave. Examenul fizic constată spasticitatea membrelor interioare 
cu reflexe osteotendinoase exagerate şi reflex cutanat plantar în 
extensie. Poate apărea o uşoară scădere de forță a [lexiei coapsei 
şi a flexiei dorsale a piciorului, dar tulburarea de mers este 
produsă îndeosebi de spasticitate (şi nu de scăderea de forță). 
Tulburările senzitive obiective sunt şi aici uşoare şi se pot limita la 
o mică zonă cu parestezii şi pierdere de sensibilitate la nivelul 
mâinii sau al degetelor. Reflexele osteotendinoase de la nivelul 

membrelor superioare sunt vii sub nivelul compresiei spondilozice 
şi abolite la nivelul leziunii medulare, arcul reflex fiind întrerupt 
fie la nivelul măduvei, fie prin compresia unei rădăcini de către 
osteofite. 

Primul tratament. care va fi recomandat pacientului va fi 
purtarea unui colar. Nu este sigur că el poate influența evoluția 
bolii, dar cel puţin nu va face nici un rău. Din păcate, puţini 
pacienţi suportă colarul destul de mult timp, sau destul de strâns 
pentru a limita într-adevăr mişcările gâtului. Unii chirurgi susțin 
că intervenţiile: chirurgicale precoce, în primele stadii ale bolii ar 
da cele mai bune rezulate.; dar asta înseamnă să fie operați multi 
pacienți a căror: evoluție naturală ar fi ea însăşi uşoară şi 
autolimitată. Cei mai mulți neurochirurgi rezervă tratamentul 
chirurgical pacienţilor care prezintă o progresie severă în ciuda 
purtării colarului. Chiar şi la aceşti pacienți, tratamentul 
chirurgical trebuie considerat cu reținere. Agravarea neurologică 
postoperatorie nu este deloc rară şi sunt puţini neurochirurgi care 
să nu fi avut şi experiențe catastrofale. Există două procedee 
chirurgicale posibile. Atunci când leziunea medulară pare a se 
datora unei compresii spondilozice la niveluri multiple şi dacă 
exista indicii de stenoză de canal spinal, este necesară 
laminectomia pe mai multe segmente pentru decompresia măduvei. 
Mai înainte era o practică obişnuită deschiderea durei cu separarea 
ligamentelor dințate pentru a. putea permite măduvei să se 
îndepărteze de osteofitele situate anterior. Acum, însă, puţini 
chirurgi mai procedează astfel. Dacă modificările spondilozice 


compresive se limitează la osteofite anterioare la unul sau două, 


niveluri, este preferabilă decompresia anterioară. Mulţi chirurgi 
asociază decompresiei fuziunea vertebrală la nivelurile respective 
(operaţia Cloward). În acest procedeu, se expune partea anterioară 
a coloanei vertebrale şi se extrage un fragment cilindric din discul 
afectat şi osul adiacent cu un dispozitiv special. Astfel se expune o 
zonă circulară a durei anterioare iar materialul discal şi osteofitele 
pot fi îndepărtate sub control vizual direct. Apoi, spaţiul este 
umplut cu o grefă osoasă în general prevalată din creastă iliacă. 
Mai recent, mulți neurochirurgi au abandonat procedeul extragerii 
cilindrului osos şi a reumplerii lui, realizând direct fuziunea. Prin 
curățarea întregului material discal şi apoi prin lărgirea spațiului 
intervertebral cu un instrument special, se poate obține, de 
asemenea, un spațiu. suficient pentru excizia completă a 
osteofitelor de ambele părţi ale discului şi este decomprimată 
astiel dura mater (decompresia anterioară). Această modalitate de 
abordare este mai simplă decât operația Cloward şi pune mai 
puține probleme postoperatorii. Pacientul poate fi mobilizat 

imediat fără a fi necesar colarul şi poate fi, de obicei, extemat 
după o zi, două de la operaţie. Există o mare varietate între 
rezultatele chirurgicale raportate, care ar putea fi efectul 
diferențelor în selecţia pacienţilor. În general, rezultatele 
operaţiilor anterioare sunt mai bune, în special dacă investigaţiile 
preoperatorii au evidențiat o compresie realizată în mare parte prin 
țesut moale. Aceasta s-ar putea datora faptului că pacienții 
selectaţi pentru o operaţie anterioară au probabil cea mai bună 
corelaţie intre nivelul modificărilor spondilozice şi nivelul leziunii 
medulare. La aproximativ 25% dintre pacienți se ameliorează 
starea după intervenţia chirurgicală, iar la alți 50% operaţia duce 
la stabilizarea bolii. La restul pacienţilor boala continuă să 
evolueze sau chiar apare o agravare postoperatorie. Rezultatele 
nesatisfăcătoare se pot datora unei decompresii insuficiente sau, 
alteori, prezenței unei alte afecţiuni medulare nelegate de 
modificările spondilozice. 

4. Tulburări ale conştienţei 


4.1. Epilepsia la copil şi la adult 


A.P. HOPKINS 
(Traducerea: D.M. Psatta) 


Definiţii 


Accesul epileptic 


În tot cursul vieţii, neuronii interacționează ordonat şi organizat, 
cum se poate arăta prin înregistrări cu microelectrozi intra- sau 
extracelulari, ori prin electrozi de scalp de diametru relativ mare care 
integrează modificările de voltaj generate de populaţii celulare vaste. 
Înregistrările prin electrozi de scalp sunt cunoscute sub numele de 
electroencefalogramă (EEG). Evenimentul fundamental, comun tuturor 
crizelor epileptice, este o descărcare paroxistică a neuronilor cerebrali. 
Nu toate descărcările paroxistice au expresie clinică. De exemplu, EEG 
la un pacient epileptic poate prezenta, între crize, vârfuri într-un lob 
temporal, ceea ce reprezintă descărcări paroxistice ale neuronilor. 
Asemenea fenomene, neînsoțite de manifestări clinice, nu sunt 
considerate crize epileptice. Pentru definirea crizei este necesar, de 
aceea, ca ea să se manifeste clinic, fie prin convulsii de tip grand mal 
fie, de exemplu, printr-o experiență perceptuală anormală, ca în cazul 
descărcărilor repetitive localizate şi rămase cantonate într-un lob 
temporal. 

” Casinonime pentru termenul criză se pot întâlni denumirile atac 
sau acces. Se foloseşte de obicei cuvântul criză asociat cu adjective 
descriind tipul crizei, preferabilă fiind clasificarea recomandată de Liga 
Internaţională Împotriva Epilepsiei. 

În literatura mai veche, evenimentele cerebrovasculare acute din 
hemoragia cerebrală se denumeau de asemenea „criză“ apoplectică, dar 
cuvântul criză implică astăzi o descărcare paroxistică a neuronilor. 


Epilepsia 


Din perspectivă practică, epilepsia poate fi definită drept 
tendința recurențială la crize epileptice. Din punct de vedere 
epidemiologic, epilepsia presupune apariţia a mai mult de un acces 
convulsiv nonfebril de orice tip. 

Această definiţie creează unele confuzii. De exemplu, o cauză 
obișnuită pentru trimiterea subiectului într-o clinică neurologică este 
investigarea după o criză unică, inițială, de pierdere a cunoştinței. Dar o 
minoritate semnificativă a pacienţilor nu mai fac ulterior asemenea 
crize. Sau, ce se poate spune despre un pacient care face o criză la 18 
ani şi a doua la 50 ? Care este diagnosticul în acest interval ? Sau 
despre o femeie de 21 de ani care a avut câteva crize în preajma 
primelor menstruații, dar nici una în ultimii 5 ani ? Trebuie să spunem 
că ea are epilepsie, că epilepsia se află în remisie, sau că epilepsia a 
încetat ? Desigur, se ştie că şansa ei de a prezenta ulterior crize de 


pierdere a conştienţei este mai mare decât a unei persoane care nu a 
făcut astfel de crize şi, de aceea, nu se poate spune că epilepsia ei a 
încetat cu siguranță. 

Unele neconcordanțe poi fi eliminate dacă realizăm că un 
acces epileptic este doar una din modalităţile prin care creierul poate 
arăta că este în suferință. Este un simptom, la fel cum dispneea este un 
simptom în diferitele tipuri de insuficiență pulmonară. Un epidemiolog, 
încercând să elucideze cauzele şi prognosticul epilepsiei, este exact în 
aceeaşi poziţie cu un epidemiolog în boli respiratorii încercând să 
determine prevalența, cauzele şi prognosticul dispneei. Din păcate, 
majoritatea lucrărilor nu evidenţiază această dificultate, multe lucrări 
Ştiinţifice privind tratamentul şi prognosticul epilepsiei grupând 
pacienții de vârste diferite, cu constituţii genetice diferite, cu crize de 
tipuri diferite, având o multitudine de cauze diferite. 

Al doilea punct care poate clarifica această confuzie este 
conștiința faptului că orice individ poate face o convulsie dacă este 
stimulat adecvat. O substanţă volatilă, pentylentetrazolul, induce accese 
în 100% din cazuri când este inhalată. Este, evident, ilogic să 
considerăm epileptici asemenea subiecți. Substanţa este suficient de 
puternică pentru a face pe oricine să treacă pragul convulsiilor. Totuşi, 
pragul acesta diferă de la individ la individ, astfel încât un stimul care 
este suficient pentru a produce accesul la o persoană, o va lăsa pe alta 
neafectată. Oricine poate face o criză epileptică dacă este suficient 
stimulat, dar marea majoritate a oamenilor nu fac niciodată crize în 
viața lor. Cei cu un prag scăzut vor avea o tendință mai mare la crize 
epileptice în cursul vieții, un număr mare de stimuli fiind capabili să le 
declanşeze un acces. 


"Epilepticii"! 


Bolnavii de epilepsie sunt în general nemulțumiți să fie numiţi 
“epileptici”, mulţi considerând: termenul peiorativ, Este normal să 
respectăm asemenea reticențe. Totuşi, în comunicarea medicală 
claritatea este esențială. Folosirea termenului "epileptoid” sau 
"epileptiform” arată că medicii tind să estompeze realitatea unei crize. 
Desigur, dacă există o îndoială asupra fenomenului clinic aşa trebuie 
spus, iar denumirea trebuie însoțită de o descriere amănunțită a lui. Nu 
cred că adjectivul "epileptic” asociat crizei însăşi ( şi mu pacientului ) 
poate fi evitat. Se poate spera că folosirea corectă a tremenului va scuti 
cu vremea cuvântul de conotaţia lui peiorativă. 

Diagnosticul poate fi în mod util asociat unor date 
suplimentare cuprinzând vârsta pacientului, vârsta la debutul 
manifestărilor, tipurile de crize prezentate, frecvența acceselor de 
diverse tipuri, cauza probabilă, trăsăturile clinice asociate precum 
retardarea mentală şi poziția social-economică a pacientului. De 
exemplu, nu ne este de prea mare folos să ştim că "lon este 
epileptic” ci este mult mai util să ştim că "Ion, un învățător de 33 
de ani, a avut prima din cele trei crize generalizate tonico-clonice 
la 12 ani şi ultima la 31. El a avut tot timpul şi crize parțiale 
complexe ( vezi mai jos ), începând de la 15 ani, care acum apar o 
dată pe săptămână. Superiorii din şcoală nu cunosc existența bolii 
sale. Cauza ei este necunoscută, dar ea poate fi datorată unei 
presupuse meningite pe care pacientul a avut-o la 9 ani”. 

Incidenţa, prevalența şi incidenţa 
cumulativă a epilepsiei 


Unele date statistice sunt oferite în tabelul 4.1; ele trebuie 
explicate. Problemele apar din cauza dificultății de a defini 
epilepsia, cum s-a spus mai înainte. Trebuie considerat epileptic 
un câz care a prezentat o singură criză ? Este un caz care nu a mai 
avut crize timp de 3 ani un caz "prevalent" ? Cifra prevalenţei de 
aproximativ 500/100 000 (0,5%) a fost stabilită în câteva ţări 
europene şi din America de Nord, incluzând în lot acei pacienţi 
care au avut mai mult de o singură criză nonfebrilă în ultimii doi 
„ ani Şi pe toți acei care se aflau sub medicaţie anticonvulsivă 
continuă pentru apariția unor crize în trecut. Cum epilepsia activă 
este de două ori mai frecventă la copii decât la adulți, cifra 
prevalenţei se poate defalca, ea fiind de aproximativ 700/100 000 
la copii sub 16 ani şi aproximativ 330/100 000 la adulţi. În ţările 
în curs de dezvoltare, unde există o asistență medicală antenatală 
şi obstetricală mai precară, meningita bacteriană şi infecțiile 
parazitare (cistercoza) sau traumatismele craniene contribuie, de 
asemenea, la leziunea cerebrală generatoare de epilepsie (vezi mai 
jos), astfel încât prevalența este mai ridicată. 

Figura 4.1 prezintă incidența cazurilor noi de epilepsie pe 
grupe de vârstă. Se poate vedea că incidența acestora este cea mai 
mare în copilărie şi la bătrâneţe, dar cazuri noi pot apărea la orice 
vârstă. Incidenţa anuală pentru toate tipurile de criză pe o perioadă 
de mai mult de 30 de ani a fost de 49/100 000 pe an. Rezultă că, 
dacă durata medie de viaţă este de 70 de ani, şansa apariţiei 
epilepsiei este de cel puţin 49 x 70/100 000, adică aproximativ 
3,4%. Numim, aşadar, "incidența cumulativă" riscul apariţiei unei 
crize la o vârstă dată. Această incidență surprinzător de mare (din 
nefericire incorect numită de unii prevalență cumulativă) se 
bazează pe un studiu efectuat la Tonbridge, Marea Britanie, în care 
a fost examinată o populaţie de 6000 subiecţi, de către un singur 
cercetător. Incidența cumulativă medie a crizelor nonfebrile a fost 
cu puţin peste 2% (tabelul 4.1). Ţinând seama de faptul că unele 
fişe puteau fi incomplete şi că studiul s-a făcut la vârste foarte 
diferite, se poate vedea că epilepsia nu este o condiţie rară sau 
neobișnuită, ci una care afectează 1/30 din populaţie la un moment 
dat pe parcursul vieții. Relația dintre incidență, prevalență şi 
incidență cumulativă este arătată în fig. 4.1. 


Tabelul 4.1. Epidemiologia epilepsiei: cifre reprezentative într-o țară 
dezvoltată 


Incidenţa anuală 72-86/100 000* 

Prevalenţa 680/100 000? 

Incidenţa cumulativă pe toată durata vieții 3400/100 000* 
20307100 000“ 


* Hauser şi Kurland (1975), include crize care au rămas izolate pe timpul 
urmăririi. 

* Hauser, ş.a. (1991). 

" “Hauser, ș.a. (1993). 

4 Goodridge şi Shorvon (1983), a se vedea textul, 


Un alt mod de a exprima frecvența epilepsiei este acela de a 
lua în considerare faptul că în Marea Britanie, în fiecare zi, 65 de 
oameni fac prima lor criză de epilepsie. Un practician generalist va 
avea în medie, în sarcină, aproximativ 4 adulţi şi trei sau patru 
copii care au avut o criză în ultimii doi ani, şi aproximativ doi 
adulți şi doi copii trataţi cu droguri anticomiţiale pentru crizele lor. 
În Marea Britanie, aproximativ 136 000 adulți şi 90 000 copii sunt 
tratați cu anticonvulsivante, 

Fig. 4.1. Incidenţa specifică vârstei, incidența cumulativă şi prevalența în 
funcţie de vârstă a epilepsiei ( după Hauser ş.a., 1983). 


Tabelul 4.2. Clasificarea crizelor epileptice 


|. Crize parțiale: crize care încep prin activarea unui grup de neuroni 
limitat la o zonă dintr-o emisferă 


A. Simple, fără tulburarea conştienţei. În funcţie de sediul anatomic 
al descărcărilor, simptomele iniţiale pot fi motorii, senzoriale, 
afazice, cognitive, afective, dismnezice, iluzionale, olfactorii sau 
psihice. Sinonime sunt crizele Jacksoniene, de lob temporal, sau 
psihomotorii 


B. Parţiale complexe, cu tulburare de conştiență 
a) Debut parţial simplu urmat de pierdere de conştiență 


b) Pierdere de conştiență la debut: simptome asemănătoare cu 
cele din crizele parţiale simple amintite mai sus 
C. Crize parţiale, simple sau complexe, care evoluează spre crize 
generalizate tonico-clonice; sinonime: crize secundar generalizate. 
Uneori crizele se generalizează atât de rapid încât nu mai apar 
dovezi clinice pentru debutul parţial, el putând fi stabilit numai 
prin EEG 


II. Crize generalizate: mai mult sau mai puţin simetrice, fără evidență 
de debut focal 


A. Crize de tip absenţă 


1) Absenţe tipice: debut şi încetare bruşte ale tulburării de 
conştiență cu sau fără automatisme motorii, spasme 
mioclonice, componentă tonică sau autonomă. EEG arată în 
mod obişnuit apariția unor descărcări de vârf-undă cu 
frecvența de 3 c/s 


2) Absenţe atipice: debut şi încetare mai puțin bruşte ale tulburărilor 
de conştiență, modificări mai durabile de tonus, alte anomalii 
EEG diferite de descărcările de vârf-undă de 3 c/s 


B. Crize mioclonice. Spasme mioclonice unice sau multiple 

C. Crize clonice 

D. Crize tonice 

E. Crize tonico-clonice: sinonime: grand mal, convulsii majore 
F. Crize atone sau astatice 


III. Crize neclasificate - încă nedefinite 

Fig. 4.2. Originea diferitelor tipuri de crize epileptice (pentru detalii vezi 
textul). 


Diferitele tipuri de crize epileptice 


O clasificare internațională a tipurilor de crize epileptice a 
fost adoptată de Liga Internaţională Împotriva Epilepsiei, în 1981, 
şi a fost revizuită în 1989 (tabelul 4.2). Această clasificare este 
folosită astăzi de majoritatea comunităților ştiinţifice, dar mulți 
clinicieni regretă încă termenii anteriori, mai uşor de înţeles, 
precum epilepsie de lob temporal sau crize psihomotorii. Acestea 
au devenit acum "accese parțiale complexe", 

Clasificarea crizelor depinde de analiza fenomenelor clinice 
(intracritice), de modificările EEG (intercritice), de substratul 
anatomic presupus, de etiologie şi de vârsta debutului. Vom da mai 
jos o descriere detaliată a fiecărui tip de criză. 

Figura 4.2 ilustrează cele două mecanisme de generare a 
crizelor. Ariile circumscrise indică populația neuronală relativ 
anormală care tinde să descarce paroxistic. Ea are posibilitatea de 
a antrena alți neuroni în modelul ei anormal de descărcare. Căile 
pe care acționează sunt arătate prin săgeți. Cât timp descărcarea 
Tămâne cantonată într-o anumită parte a creierului, criza este 
parțială. Ce se întâmplă clinic în cursul unei asemenea crize 
depinde de localizarea focarului şi de tipul de descărcare a 
neuronilor afectaţi. În fig. 4.2,a se prezintă un focar de anomalii în 
lobul temporal, care este de departe sediul cel mai obişnuit al 
crizelor parțiale. 

Descărcarea anormală poate iradia, cum se arată în 
fig. 4.2,b, prin conexiuni legând cele două emisfere, sau prin 
afectarea unor populaţii de celule centrencefalice (termen slab 
definit), inițiind accesul generalizat. În acest caz criza este 
considerată parțială, secundar generalizată. Unele crize tonico- 
clonice (grand mal) sunt de acest tip. 

Figura 4.2,c ilustrează a doua clasă principală de crize 
epileptice. În acest caz, populaţiile centrencefalice de neuroni au 
ele însele un comportament anormal, deşi pot fi găsite structural 
sănătoase la un examen histologic. Din cauza poziției centrale, 
direcției şi forței propagării lor, descărcările critice generalizate în 

aceste zone iradiază mai mult sau mai puţin simultan în toate 
zonele creierului. Un asemenea acces, generalizat de la debut, 
reprezintă criza primar generalizată. Absenţele tipice (petit mal) şi 
unele crize tonico-clonice (grand mal) sunt de acest tip. 


Crizele tonico-clonice (crizele grand mal, 
convulsiile generalizate) 


Fie că se datorează descărcării paroxistice primare, fie 
generalizării secundare a descărcării unifocale, crizele grand mal 
se caracterizează prin contracții musculare dezordonate. Prima fază 
este cunoscută drept faza tonică. Corpul devine rigid, astfel încât 
este incapabil să menţină o postură coordonată, normală, subiectul 
căzând la pământ. Muşchii toracelui se contractă forțând ieşirea 
aerului prin laringe și determinând ţipătul involuntar. Muşchii 
masticatori se contractă şi ei, limba putând fi muşcată. Absența 
ventilației pulmonare şi consumul mare de oxigen datorat 
contracțiilor musculare puternice duc la instalarea rapidă a 
cianozei. Faţa este congestionată, sângele neputând drena prin 
torace din cauza presiunii intratoracale crescute. Se pierd mişcările 
normale de înghiţire, astfel încât saliva se poate scurge din gură. 
Contracţia dezordonată a muşchilor abdominali şi a sfincterelor 
poate rezulta în incontinență de urină, uneori de fecale. 

După o perioadă tonică variind de la câteva secunde la un 
minut, criza trece într-o fază clonică sau convulsivă, caracterizată 
prin contracţii ritmice ale mușchilor membrelor şi trunchiului. 
Amplitudinea acestor contracţii este variabilă. Ele durează de la 
câteva secunde la câteva minute, după care subiectul trece într-o 
stare de  stupor profund, câre se disipează gradat, trecând 
printr-un stadiu de confuzie, apoi revenire la conştiență. După 
acces, pacientul poate prezenta cefalee şi se poate simţi epuizat de 
contracțiile musculare violente. - Confuzia postictală trebuie 
diferențiată de comportamentul automat, acesta apărând în crizele 
de Job temporal (vezi mai jos). | 

Rudele bolnavilor de epilepsie doresc, în mod raţional, să 
ştie ce au de făcut în cursul unui astfel de atac. Dacă la originea 
crizei tonico-clonice stă o criză parţială, există posibilitatea ca 
pacientul să fie avertizat, el poate fi aşezat într-un loc sigur iar cei 
din preajmă pot să-i împiedice căderea. O dată căzut, subiectul 
trebuie întors în "poziție de comă" — adică în semipronaţie — astfel 
încât secrețiile să poată fi drenate din gură şi să nu pătrundă în 
laringe. Emisiile de vomă vor fi astfel şi ele drenate. Nu este 
indicat a se forța introducerea unui obiect între dinții încleştați, 
limba este de obicei muşcată la începutul crizei, respirația nu este 
ameliorată prin deschiderea gurii, iar dinţii pot fi lezaţi. Confuzia 
postictală poate fi diminuată acţionând calm, explicând clar 
subiectului ce s-a întâmplat şi evitând chemarea salvării atunci 
când nu s-a produs nici o leziune. 


Absenţele tipice (crizele petit mal) 


Descrierea ce urmează trebuie legată numai de absenţele 
asociate cu activitatea EEG tipică de vârf undă 3c/s (fig. 4.3). 


Crizele de petit mal debutează în copilărie, rareori acest tip 
de crize persistând la vârsta adultă. O absenţă tipică este foarte 
scurtă, ea durând numai câteva secunde. Declanşarea şi oprirea 
crizei sunt bruşte. Copilul se opreşte din acțiunea pe care o avea de 
efectuat, priveşte în gol, păleşte puţin şi poate prezenta un tremor 
al pleoapelor. Uneori apar mişcări corporale mai ample, cum ar fi 
căderea înainte a capului, şi pot apărea câteva mişcări clonice ale 
braţelor. Accesele pot fi provocate frecvent de hiperventilația de 

3 minute, aceasta putând fi o metodă valabilă pentru testarea 
ambulatorie clinică sau EEG. Întreruperea fluxului conştienței este 
foarte scurtă, copilul putând să nu-şi dea seama de crizele sale, ca de 
altfel uneori şi părinţii care presupun că el "visează" cu ochii deschişi. 

“În cursul înregistrărilor EEG, copilul poate prezenta 
frecvente salve scurte de activitate vârf-undă fără nici un semn 
clinic. Totuşi, se poate arăta prin teste psihologice de raționament 
abstract că procesarea intelectuală este mai lentă în cursul 
descărcărilor. 

Aproximativ o treime dintre copiii cu absenţe prezintă, de 
asemenea, convulsii tonico-clonice. 


Crizele parţiale (focale) 


Crizele parțiale reflectă o descărcare neuronală mai mult sau 
mai puţin localizată la o zonă a creierului. Percepția interioară 
exactă şi manifestările exterioare depind de sediul descărcărilor. 
Dacă acesta se află în cortexul motor, manifestarea inițială va fi o 
contracție a mușchilor de partea opusă a corpului. Crizele parțiale 
motorii debutează frecvent la colțul gurii, la degetul arătător sau 
police, la degetul mare de la picior. Dacă descărcarea iradiază apoi 


pe neocortex, manifestările clinice se extind şi ele la segmentele 
omologe ale corpului. O criză de acest tip este denumită 
Jacksoniană, după numele unuia dintre neurologii care le-au 
descris. Debutul în zonele amintite se datorează fie faptului că un 
număr mare de neuroni controlează mişcările fine legate de 
manualitate şi de expresia facială, fie pragului lor scăzut de 
excitație, demonstrabil prin stimularea corticală directă. 


Un alt tip de criză parțială asociată cu mișcarea este criza 
adversivă. Adversia se produce de partea opusă emisferei în care 
se află zona cerebrală anormală. Într-un astfel de acces ochii sunt 
deviaţi, urmează devierea capului şi uneori devierea întregului 
corp faţă de axa lui, adeseori cu ridicarea şi abducţia brațului. 
Focarul de origine al unui asemenea acces este situat în regiunea 
frontală posterioară sau, ocazional, în porțiunea posterioară a 
lobului temporal. 


În crizele parțiale descrise, există o exprimare motorie 
evidentă. Alte grupuri de neuroni epileptici pot produce numai 
evenimente anormale subiective. De exemplu, o criză somato- 
senzorială poate rezulta numai în experiența subiectivă a unei 
călduri sau a unei furnicături în membrele contralaterale grupului 
neuronal epileptogen din cortexul parietal. 


Fig. 4.3, Înregistrarea EEG a unei crize tip absenţă tipică. Primele 2,5 s ale înregistrării sunt perfect normale. Evenimentul debutează cu o deflexiune largă în jos 
care marchează închiderea ochilor, urmată în toate canalele de o descărcare de vârf-undă cu frecvenţă de 3c/s. Accesul se termină tot atât de brusc cum a început. 
(Inregistrare oferită de dr. David Fish.) 

Fig. 4.4. Complexe vârf-undă lentă apărând interictal Ja un pacient cu crize parțiale complexe. Descărcările sunt foarte evidente în lobul temporal stâng (73, 75), dar 
se pot vedea de asemenea descărcări independente în lobul temporal drept (74, 76) (înregistrare oferită de dr. David Fish). 


Totuşi, tipul de criză parţială, de departe cel mai obişnuit, 
este cel care apare în urma descărcării unor neuroni anormali din 
lobul temporal. Asemenea crize sunt denumite frecvent crize de 
lob temporal, dar mai recent au fost reevaluate drept crize parțiale 
complexe. Conform acestei clasificări, ele se consideră crize 
parțiale cu simptome psihice sau vegetative, ori cu simptome 
senzoriale aparte. 

Descărcarea critică din crizele parţiale complexe se însoţeşte 
de alterări ale conştienței, variind de la pierderea ei parţială de tip 
confuzie (pacientul nu este capabil să răspundă), până la pierderea 
ei completă (inaccesibilitate la conştiența bolnavului cu amnezia 
evenimentelor din timpul crizei). Chiar şi în acest caz este posibil 
de a descoperi un comportament normal suprapus cu accesul; de 
exemplu, pacientul poate sta pasiv într-un scaun astfel încât îşi 
poate petrece accesul şezând. 

Crizele parţiale originare din lobul temporal sunt adesea 
însoțite de comportament motor stereotip interesând zona 
inferioară a feței. Mişcările de grimasare şi supt sunt foarte 
obişnuite: alteori poate apărea rotația capului şi a ochilor, atunci 
când descărcarea iradiază anterior. Uneori poate apărea un 
comportament stereotip complex de tipul dezbrăcatului sau 
mersului, pacientul traversând străzi cu aprecierea corectă a 
traficului, deși se află în deplina confuzie provocată de acces. 


Percepţiile distorsionate, care apar în cursul crizei parțiale 
de lob temporal, pot fi hotărâtoare pentru diagnostic. Subiectul 
poate raporta un sentiment de irealitate, deşi este parțial conştient 
de ceea ce îl înconjoară. Expresia "dejă vu" este folosită pentru a 
descrie senzația că tot ceea ce se petrece s-a mai petrecut cândva 
anterior. Expresia "jamais vu" este folosită pentru a descrie 
senzația că ceea ce se petrece este atât de ireal încât nu are nici o 
relație cu experiența anterioară a subiectului. Poate să apară și o 
senzație puternică de frică sau amețeală, halucinaţiile olfactive şi 
vizuale nefiind rare. Halucinaţiile vizuale sunt uneori structurate în 
aşa fel încât pacientul poate raporta scene complexe analoage cu 
un film. De exemplu, un băiat de 12 ani mi-a spus că în timpul 
unei crize îi apărea un alt băiat care îi era oarecum familiar deşi nu 
îl cunoştea. Îl vedea pe acest băiat stând de cealaltă parte a unui 
duş şi băgând din când în când piciorul sub apă. Asemenea 
halucinaţii sunt foarte diferite de scânteierile şi scotoamele care 
însoțesc fenomenele migrenoase care, de obicei, provin din lobul 
occipital. i 

Un simptom frecvent care apare la debutul unei crize de lob 
temporal este senzația vagă de disconfort în abdomenul superior, 
ce poate fi însoțită de borborisme, disconfortul ridicîndu-se apoi la 
torace şi fiind urmat, pe măsură ce criza evoluează, de o senzație 


„de cap plin. Vertijul poate fi un alt simptom care apare într-o criză 


parțială complexă de lob temporal. 

Termenul de "aură" este folosit adesea pentru a descrie o 
senzaţie epigastrică sau o percepție distorsionată. Trebuie totuși 
remarcat faptul că aceste senzații sau percepții sunt simptomele 
inițiale ale accesului însuşi. 

După cum s-a arătat în fig. 4.2, descărcarea din orice criză 
parțială poate deveni generalizată. De exemplu, o scurtă 
halucinație olfactivă poate fi simptomul inițial care precede 


imediat o criză generalizată tonico-clonică. Aceasta arată că - 


descărcarea paroxistică a fost limitată pentru scurt timp la unul sau 
la ambii lobi temporali înainte de a se generaliza. Pot să apară 
nenumărate variante de criză. De exemplu, în unele zile, pacientul 
poate prezenta mumai crize parţiale, iar în alte zile generalizarea 
secundară este atât de rapidă încât nu mai pare a fi precedată de 
simptome premonitoare. Sunt şi pacienţi la care singura dovadă 
pentru debutul focal al unei crize este oferită de EEG (fig. 4.4). 


Tipuri rare de criză 


Absenţele atipice se pot întâlni uneori. Clinic ele pot fi 
identice cu absențele tipice dar descărcările care apar pe EEG sunt 
diferite de descărcările tipice vârf-undă de 3 c/s ilustrate în 
figura 4.3. Modelul EEG al acestor crize poate fi reprezentat de 
apariția unui "ritm epileptic de recrutare”, iniţial rapid şi de mică 
amplitudine, care creşte apoi şi devine din ce în ce mai lent. O altă 
variantă este reprezentată de complexele vârf-undă degradate, cu o 
frecvență mai lentă decât clasica frecvență de 3 Hz. Asemenea 
absențe variante sunt adeseori asociate cu retardarea mentală şi 
semne de disgenezie cerebrală, şi au un prognostic mult mai 
defavorabil. Aspectul este uneori cunoscut drept sindromul 
Lennox-Gastaut. 

Uneori apar crize strict tonice. Este vorba despre o 
contractură tonică a tuturor membrelor sau numai a membrelor de 
o parte a corpului. Asemenea accese apar uneori (rar) şi în scleroza 
multiplă sau în unele lipidoze ale copilului. 

Spasmele infantile se manifestă printr-o bruscă flexie a 
capului, trunchiului şi membrelor ca şi cum copilul s-ar înclina 
într-un salut ("salaam"). De aceea, ele sunt numite uneori crize 
"salaam” şi se însoțesc adeseori de oprirea dezvoltării şi de 
retardare mentală progresivă (sindromul West). Aspectul EEG este 
caracteristic şi se distinge prin apariția unor complexe lente, 
neregulate, ample, de vârf-undă, repetate la intervale scurte pe 


fondul umor ritmuri lente de înalt voltaj. Epilepsia mioclonică este 
prezentată mai jos. 


Tipuri diferite de epilepsii 


În afară de Clasificarea Internaţională a Crizelor Epileptice, 
ilustrată în tabelul 4.2, există şi o Clasificare Internaţională a 
Epilepsiilor şi Sindroamelor Epileptice. Rațiunea acestei duble 
clasificări este aceea că există grupe clinice caracteristice cu 
evoluție similară, chiar dacă sunt datorate unor cauze primare 
diferite (de exemplu, sindromul West, deja menţionat). Trebuie 
recunoscut totuşi că această clasificare a fost elaborată de pediatri 
şi că utilitatea ei în asistența primară este îndoielnică. Spre 
exemplu, din cele 594 de cazuri ale unui studiu din practica 
generală a epilepsiei în Marea Britanie, două treimi din cazuri a 
îrebuit să fie atribuite unor categorii nespecifice ale clasificării. 
Neurologii din rețeaua pentru adulți găsesc această clasificare 
complexă de puţin folos. 


Relaţia dintre tipul crizelor și 
tipurile de epilepsie 


Figura 4.5 prezintă relația dintre tipul crizelor şi tipurile de 
epilepsie. Termenul de epilepsie "idiopatică" este folosit atunci 
când nu există o cauză aparentă a acceselor. Înregistrări EEG mai 
prelungite, folosind diferite tehnici de activare (vezi mai jos) şi în 
specia] introducerea imagisticii prin rezonanță magnetică (RMN) 
au arătat că unele crize tonico-clonice considerate anterior 
idiopatice provin dintr-o structură lezată. Crizele parțiale sunt 
întotdeauna generate de o arie focalizată de anomalii structurale 
din creier şi, dacă ele apar, epilepsia este sigur .simptomatică 
pentru o asemenea leziune structurală, chiar dacă ea este puţin 
întinsă anatomic, ca în cazul unei mici arii de atrofie a lobului 
temporal. 


Tipuri de epilepsii 

(a)+(b) Epilepsii simptomatice 

(o) Epilepsii criptogenetice 

(d)+(e) Epilepsii idiopatice (primar generalizate constituționale) 


Fig. 4.5. Relaţia dintre diferitele tipuri de crize epileptice şi diferitele tipuri de 
epilepsie. A se vedea textul pentru explicaţii. 


Există o excepţie de la această regulă. La copiii mari pot să 
apară unele crize parţiale sau generalizate, în care înregistrarea 
EEG interictală se caracterizează prin descărcări de vârfuri ample 
din ana Rolandică a unei emisfere. Această epilepsie "benignă" a 
copilăriei, însoțită de vârfuri EEG centrotemporale, nu se asociază 
cu nici o leziune structurală şi are un prognostic excelent. Ea nu se 
armonizează ușor în concepția expusă anterior referitoare la 
originea crizelor şi sistematizarea epilepsiilor şi a sindroamelor 
epileptice. 

Epilepsia idiopatică veritabilă este cunoscută acum drept 
epilepsie primar generalizată. În acest tip de epilepsie crizele sunt 
generalizate de la debut, luând fie forma unor accese tonico- 
clonice, fie cea de absenţe tipice, sau de accese mioclonice asociate 
cu absenţe. Activitatea caracteristică EEG de tip vârf-undă 3 c/s, 
ilustrată în fig. 4.3 este marca acestui tip de epilepsie. 


TULBURĂRI ALE CONŞTIENȚEI 


a 


Tabelul 4.3. a) Prevalenţa (la 100 000) crizelor epileptice de diferite 
tipuri şi frecvența lor 


Bolnavi cu 
crize în orice 


Accese în | Accese Fără accese 


Tipul crizei ultimele | în ultimii | timp de2 ani moment din 
6 luni 2 ani sub tratament viață 
Absente tipice 240 
Crize parțiale 2100 
Crize tonico- 1300 
clonice 


Orice tip de criză 
Surse: Hopkins şi Scambler (1977), Hauser şi Kurland (1975) 


b) Clasificarea tipului dominant de criză la 6 luni de la debut 
(n=564; toate vârstele) 


Procentaj 
Clasificabile 91,0 
Neclasificabile 9,0 
Crize generalizate 39,0 
Absenţe 1,0 
Crize mioclonice <1,0 
Crize tonico-clonice 35,0 
Alte crize generalizate 2,5 
Crize parțiale 52,0 
Simple 3,0 
Complexe 11,0 
Parţiale, secundar generalizate 27,0 
Parţiale mixte i 12,0 


Sursa: Sander, ş.a. (1990) 


Uneori nu putem fi siguri dacă crizele generalizate tonico-clonice 
apar ca o epilepsie primar generalizată, în care EEG nu arată nici o 
descărcare intercritică sau dacă, alternativ, crizele tonico-clonice se 
generalizează foarte rapid de la un focar clinic silențios. Asemenea 
cazuri "criptogenice" nu ar trebui numite idiopatice. 

„ Tabelul 4.3 prezintă prevalența crizelor de diferite tipuri şi cu 
diferite grade de activitate. Datele derivă din analiza cazurilor primare 
descoperite în studiul unor comunități. Proporția crizelor parțiale sau cu 
debut parţial este mare. În studiul lui Hopkins şi Scambler (1977), 56% 
dintre pacienţii epileptici avuseseră cândva crize parțiale, iar în 12% 
din cazuri exista un debut parţial al acceselor sau dovada EEG a unui 
debut focal al crizelor generalizate tonico-clonice. De aceea, chiar fără a 
beneficia de aportul studiilor imagistice, există dovezi clare pentru 
originea structurală a atacurilor în aproape 70% din cazuri. În Studiul 
Naţional Englez al Practicienilor Generalişti, 52% dintre pacienții 
trataţi au avut crize parțiale sau cu debut parțial în primele 6 luni ale 
bolii. Pe un lot de adulți, epilepsia idiopatică pură, aşa cum a fost 
definită, a fost neobişnuită. Experiența generală arată că, în viața 

„adultă, imagistica prin rezonanță magnetică arată frecvent existența 
unor anomalii structurale minore. Chiar dacă investigația se restrânge la 
copiii de vârstă şcolară, numai 12% prezintă absenţe tipice (petit mal) 
şi o proporție încă mai mică crize parțiale benigne, cum s-au descris 
anterior. 


Cauzele epilepsiei . 
Ereditatea 


Există multe dovezi că factorii genetici sunt importanți în 
etiologia unor forme de epilepsie. Formele ereditare de epilepsie ar 
reprezenta aproximativ 20% din toate epilepsiile. Este necesar să 


A. 


distingem acele condiții în care crizele de epilepsie recurente 

reprezintă doar o componentă a unui fenotip mai complex, de 
acelea în care ele reprezintă un fenomen izolat. Primele sunt 
tulburări datorate unei singure gene care se supun unui modei 
mendelian de ereditate, iar ultimele, aproape toate, se supun unui 
model complex nemendelian, indicând acțiunea mai multor gene şi 
a unor factori ambientali. 

Se cunosc peste 120 de anomalii mendeliene în care epilepsia 
apare la pacienți ca o componentă a fenotipului. Ele includ erori 
înnăscute ale metabolismului aminoacizilor, afecțiuni neurocutane de 
tipul neurofibromatozei şi sclerozei tuberoase şi unele afecțiuni 
neurodegenerative cu aspect progresiv precum ceroid-lipofuscinozele şi 
maladia Unverricht-Lundborg sau mioclonusul baltic. Cel puţin două 
boli mitocondriale, o formă particulară de epilepsie mioclonică şi 
encefalomiopatia mitocondială cu sindrom de acidoză lactică, sunt 
complicate de epilepsie. În unele din aceste condiţii, gena mutantă şi 
produsul ei se cunosc, iar fiziopatologia crizelor generalizate este cel 
puţin parțial înțeleasă. Asemenea tulburări mendeliene implică per total 
o mică fracțiune, poate 1% din numărul bolnavilor de epilepsie 
familială. 

Majoritatea sindroamelor epileptice cu crize recurente care apar 
la indivizi neurologic şi cognitiv intacți, deşi prezintă agregare 
familială, au un model "complex" de transmitere. Unele dificultăți 
specifice epilepsiei au compromis încercările de a discerne 
mecanismele de transmitere în studiile de segregare genetică în cadrul 
familiilor cu epileptici. Chiar dacă putem defini tipurile de criză, 
realitatea clinică poate sfida sistematizarea în fenotipuri particulare a 
epilepsiei. Penetranţa depinzând de vârstă face ca diagnosticul să fie 
nesigur la indivizii mai în vârstă, iar relația dintre anomaliile EEG şi 
epilepsie rămâne, de asemenea, controversată, deşi aceste anomalii sunt 
în unele cazuri un indicator biologic al maladiei. 

Totuşi, studiul fenotipului a oferit dovezi suficiente pentru 
etiologia genetică în câteva tipuri de epilepsie. Acestea includ 
epilepsiile idiopatice generalizate cum ar fi epilepsia juvenilă 
mioclonică, epilepsiile cu crize de tip absenţe şi epilepsiile parțiale 
idiopatice, în particular epilepsia infantilă benignă cu vârfuri 
centrotemporale. Factorii genetici sunt, de asemenea, importanţi în 
apariţia convulsiilor febrile, deşi unii autori nu clasifică aceste 
convulsii printre epilepsii. Un sindrom epileptic [Il convulsiile 
familiale neonatale benigne O prezintă un model mendelian de 
transmitere, segregarea făcându-se în modul autosomal dominant. 

Revoluţia în metodologia geneticii moleculare a oferit noi tipuri 
de abordare în investigația bolilor ereditare, inclusiv a epilepsiei. Ele 
permit înțelegerea bazei genetice a epilepsiei la nivel molecular. Există 
două strategii generale pentru aplicarea acestor tehnici la studiul 
epilepsiilor: clonarea pozițională şi analiza genelor responsabile. 

__ Clonarea poziţională începe cu stabilirea unor hărți ale localizării 
genelor bolii prin analiza asocierii genelor (linkage). Regiunea 
genomului care conţine gena 'maladiei este tot mai îngustată iar 
tehnicile de clonare moleculară se folosesc pentru a identifica gena 
însăşi. Două gene epileptice au fost deja identificate folosind analiza 
menționată: gena convulsiilor neonatale familiale benigne pe 
cromozomul 20 și gena epilepsiei mioclonice progresive Unverricht- 
Lundborg pe cromozomul 21. Ambele sunt boli cu transmisie 
mendeliană și asocierea genelor cu indicatori specifici este fără echivoc. 
Transmisiile nemendeliene — mai comune — sunt mai dificil de abordat 
prin această metodologie. Una dintre acestea, epilepsia mioclonică 
juvenilă, a făcut obiectul unor studii de genetică, dar observaţiile 
existente sunt contradictorii. Două studii au adus dovezi în favoarea 
existenței unei gene (denumite EIMI) predispunând la apariţia 

” epilepsiei mioclonice juvenile, situată în regiunea HLA a cromozomului 
6 p, dar al treilea nu a putut identifica prezenţa acestei gene. 


126 


NEUROLOGIE 

Genele "candidate" la inducerea epilepsiei sunt acelea care 
codifică proteinele, mediind unele funcţii care, atunci când sunt 
tulburate, duc la exagerarea sincroniei neuronale și la crize convulsive - 
clinice, inclusiv acelea mediind inhibiția neuronală, inactivarea neuro- 
transmiţătorilor excitatori . şi transportul ionic prin membranele 
excitabile. Genele care codează transportul prin canalele de potasiu, ale 
căror mutații produc apariția unui fenotip asemănător celui epileptic, 
reprezintă un important grup "candidat". Metodele existente permit o 
evidențiere rapidă a mutaţiilor acestor gene la indivizii afectați. 
Genomul mitocondrial (ADNmm0), cu rolul său esenţial în. generarea 
energiei în sistemul nervos central, este o altă genă "candidată", şi 
unele mutații punctuale ale ADNimr au fost identificate drept cauza unei 
forme particulare a epilepsiei imioclonice şi a encefalomiopatiei 
mitocondriale cu sindrom de acidoză lactică. 

Studiile extinse ale geneticii epilepsiei la om, efectuate în 
ultimii 50 de ani, au stabilit în mod clar contribuţia etiologică a 
factorilor genetici. Aplicarea unor noi tehnici de genetică 


moleculară poate permite înţelegerea factorilor genetici la nivel * 


molecular: genele implicate, harta localizării lor, proteinele pe care 
le încodează, mutaţiile care tulbură funcția lor pot fi acum 
elucidate. Noi metode de diagnostic, bazate pe studiul AND, pot 
deveni funcționale şi astfel pot apărea abordări terapeutice cu 
desăvârşire noi, bazate pe metode de Tarile sau de prevenire 
a exprimării genei mutante. 


Traumatismul 


Leziunile craniene penetrante precum cele produse de schije sau 
de glonţ în timp de război sunt o cauză potenţială de epilepsie. Totuşi, 
în activitatea civilă, majoritatea traumatismelor cranio-cerebrale sunt 
produse de accidentele traficului rutier şi de accidentele industriale şi 
pot rezulta într-o leziune produsă de structuri osoase craniene prin 
decelerarea creierului, fără o penetrare a craniului însuşi. Leziunile 
cranio-cerebrale sunt una din cauzele cele mai frecvente de internare în 
serviciile de urgență după accidente, dar foarte puţine duc la 
dezvoltarea ulterioară a epilepsiei. 


Prezentă/e 
[6] Absentă/e 
 Necunoscută/e 


W.B.Jennett s-a străduit să identifice acei factori legaţi de 
traumatismul cranio-cerebral. care sunt capabili să se asocieze cu 
dezvoltarea epilepsiei. În general, traumatismele cranio-cerebrale 
care se însoțesc de o amnezie posttraumatică îndelungată (perioadă 
în care pacientul, chiar conştient, cu un comportament normal, nu 
poate reţine evenimentele recente) poi fi urmate de tulburări ale 
funcţiilor cognitive şi ale memoriei, dar nu neapărat de dezvoltarea 
epilepsiei, dacă nu s-a produs o leziune corticală printr-o fractură 
cu înfundare sau printr-o hemoragie. 

Un alt factor pe care Jennett l-a considerat de o mare importanță 
este apariția unei crize convulsive în prima săptămână după un 
traumatism cranian. Este posibil ca o asemenea criză timpurie să indice 
un prag convulsivant scăzut ereditar. Ea s-a dovedit un potenţial pre- 
dictor al epilepsiei posttraumatice tardive, după cum se arată în dia- 
grama din fig. 4.6 care listează incidenţa epilepsiei (la diferite perioade 
de urmărire) în cazurile de fractură craniană cu înfundare în diverse 
combinații. Aproximativ 70% din cei care dezvoltă o epilepsie posttrau- 
matică tardivă prezintă prima lor astfel de criză în primii doi ani de la 
traumatism. Din nefericire, s-a arătat că tratamentul profilactic anticon- 
vulsivant nu influențează incidența epilepsiei posttraumatice tardive. 


Disgenezia cerebrală 


Există, desigur, şi alte leziuni cerebrale decât cele produse de 
accidentele rutiere sau industriale. Paraliziile şi epilepsia sunt frecvent 
asociate. Tradițional, şi încă acceptat de mulţi jurişti, leziunile cerebrale 
neonatale se datoresc unei proaste asistențe obstetricale. Totuși, studiile 
epidemiologice au arătat că factorii prenatali de disgenezie cerebrală 
sunt responsabili în majoritatea cazurilor de apariția paraliziei now- 
născutului (cerebral palsy). În cazul retardării mentale, fără paralizie 
evidentă, prevalența epilepsiei creşte progresiv cu gradul retardului. La 
cei cu dificultăți severe de învăţare (1Q<50), incidența cumulativă a 
epilepsiei este de cel puţin 30%. Atât convulsiile cât şi retardarea sunt 
manifestări ale unei disfuncţii cerebrale subiacente, datorate fie unor 
anomalii de metabolism, cum ar fi lipoidozele sau distrofiile meta- 
cromatice, fie condițiilor displastice ale creierului în care migrarea 
neuronală embrionară este tulburată, ducând la arii de displazie 
corticală, heterotopii sau scleroză tuberoasă. Sindromul Sturge-Weber 
şi malformaţiile arteriovenoase de diferite tipuri sunt, de asemenea, 
asociate evident cu epilepsia. 


Fig. 4.6. Incidența epilepsiei tardive după fractura 
complicată cu înfundare a craniului, când trei din patru 
factori au fost cunoscuţi (Reprodus după Jennett, 1975). 


TULBURĂRI ALE CONȘTIENŢEI 


Tumorile 


Tratatele mai vechi de medicină susțin necesitatea unei 
investigaţii intensive a pacienţilor suferind de o epilepsie "cu 
debut tardiv”. Supoziţia este că epilepsia cu debut tardiv este 
neobişnuită şi frecvent datorată unei tumori care nu trebuie 
neglijată. Totuşi, astăzi este cunoscut şi demonstrat, în fig. 4.1, că 
incidenţa în funcţie de vârstă a epilepsiei este oarecum egală între 
10 și 59 de ani, crescând brusc după aceea. Cauza creşterii bruşte a 
incidenței la vârste înaintate este creşterea proporției de pacienţi 
cu crize datorate degenerărilor neuronale şi bolii cerebrovasculare. 
Tumorile joacă, comparativ, un rol relativ mic (tabelul 4.4). 
Totuşi, procentajul cazurilor în care tumorile determină epilepsia 
creşte cu vârsta, atingând 19% între 50 şi 59 de ani în Marea 
Britanie. În practică, a ignora o tumoare cerebrală primară nu este 
Chiar atât de devastator, cum cred majoritatea non-neurologilor. 
Multe tumori cerebrale sunt metastatice, provenind de obicei de la 
bronhii, torace, deci o manifestare a diseminării unei boli maligne 
în care tratamentul este în mare ineficient, chiar dacă se face 
diagnosticul timpuriu al diseminării. Mai mult, rezultatul extirpării 
„chirurgicale sau iradierii astrocitoamelor maligne este dezamăgitor, 
şi în multe cazuri neurologul va opina împotriva operaţiei radicale, 
chiar dacă a fost demonstrat clar că epilepsia este datorată tumorii. 
Tumorile epileptogene benigne, cum ar fi meningioamele, 
constituie mai puțin de 5% din toate formațiunile intracerebrale 
înlocuitoare de spațiu. Introducerea imagisticii prin RMN şi 
implicarea vastă a chirurgiei în tratamentul epilepsiei intratabile 
au arătat că mici arii de disgenezie focală (hamartomul) pot fi 
responsabile de apariția unor crize. Distincția dintre o "tumoare" şi 
un "hamartorm" este uneori extrem de dificilă. 


Tabelul 4.4, Cauzele epilepsiei identificate în două studii 


Cauze Studiul 1, % Studiul 2, % 
Cauze perinatale/congenitale 8,0 ni. 
Traumatism cranian postoperator 5,5 3 
Infecțioasă 2,5 2 
Vasculară 10,9 15 
Tumorală 41 6 
Alcool 7 
Alte cauze, de exemplu Alzheimer 3,5 6 
Total 34,5 39 
Idiopatice/criptogenetice 65,5, 61 


Studiul 1, Hauser ş.a. (1993); Rochester, Minnesota 
Studiul 2, Sander ş.a. (1990), 564 cazuri. 
n.i.= non-informații 


Bolile infecțioase 


Meningita bacteriană poate produce cicatrice la nivelul 
scoarței cerebrale, determinând dezvoltarea ulterioară a unor crize. 
Infecţiile bacteriene acute sub formă de abces cerebral pot, de 

. asemenea, genera crize epileptice. Chiar dacă abcesul este drenat 
Şi vindecat, cicatricea glială restantă se poate asocia ulterior cu 
apariția unor crize. De aceea, abcesele cerebrale sunt adeseori 
excizate după drenaj. 


Encefalita virală poate induce crize în faza acută şi crize 
ulterioare după ce infecția inițială a trecut. În Anglia, cauza cea 
mai frecventă a unor asemenea encefalite este virusul herpex 
simplex. Infecția virală persistentă după infecția inițială poate fi, 
de asemenea, însoțită de accese convulsive generalizate şi de 
mioclonii. 

Chisturile  echinococozei,. cisticercoza,  toxocaroza şi 
toxoplasmoza sunt, în Marea Britanie, cauze mai rare de crize, deşi 
unii consideră că larga contaminare a locurilor de joacă pentru 
copii cu Toxocara canis este o cauză importantă de epilepsie în 
copilărie. Infestările parazitare, îndeosebi cisticercoza, sunt cauze 
comune de epilepsie în țările lumii a treia. 


Bolile degenerative 


După cum s-a arătat, incidenţa crizelor creşte la vârstă 
înaintată. Ele apar în boala Alzheimer, deşi în mod obişnuit sunt 
umbrite de deteriorarea socială şi intelectuală a indivizilor, 


Bolile vasculare 


Crizele epileptice pot apărea după infarctele embolice. De 
exemplu, în boala mitrală, embolii cerebrali pot proveni din 
formarea de trombi în atriul stâng. După protezarea valvei mitrale, 
embolii cerebrali pot proveni de la formarea unor trombi pe noua 
valvă. Crizele pot fi, de asemanea, induse de emboli consecutivi 
unui infarct miocardic, de emboli ateromatoşi asociați cu o 
afecțiune carotidiană sau de emboli septici în endocardita 
bacteriană subacută. Ocazional, o anoxie cerebrală difuză ca aceea 
din stopul cardiac tranzitor poate avea ca rezultat o epilepsie 
consecutivă. 

Studiile de imagistică arată un considerabil exces de infarcte 
în creierul acelora suferind de o epilepsie tardivă (faţă de imaginile 
de la loturile simetrice de control). Aceste infarcte sunt adeseori 
lacune situate profund, uneori clinic silențioase. Lacunele profunde 
pot să nu fie ele însele cauza acceselor ci să reprezinte numai 
semnalul unei boli vasculare extinse. 


Alcoolul 


Abuzul cronic de alcool poate duce la apariţia de convulsii 
care continuă chiar şi după ce subiectul nu mai bea. Accesele apar 
uneori în intoxicația acută şi adeseori după sevrajul alcoolic ca 
parte a sindromului de delirum tremens. 


Crizele simptomatice acute 


În afara exemplului intoxicației acute alcoolice, este bine 
cunoscut că anumite droguri pot precipita crizele. Drogurile de uz 
comun frecvent incriminate includ fenotiazinele, antidepresivele 
triciclice, lignocaina, penicilina şi izoniazida. * Alte cauze 
metabolice ale crizelor includ hipoglicemia, adeseori indusă de 
administrarea de insulină, hipocalcemia, îndeosebi la nou-născuţi, 
şi uremia. Hiperglicemia este uneori cauza unor crize parțiale. 
Sevrajul barbituric, benzodiazepinic şi mai ales alcoolic se poate 
asocia cu apariția de crize. 

Alte crize simptomatice acute apar ca rezultat al unei boli 
cerebrale acute precum meningita sau encefalita prin herpes 
simplex. 


Proporția cazurilor de epilepsie 
datorate unor cauze diverse 


Tabelul 4.4 prezintă cauzele crizelor convulsive identificate 
în două studii. De notat că o cauză identificabilă poate fi 
descoperită numai în 34-39% din cazuri. Nu există încă un studiu 

în care fiecare subiect să aibă o investigaţie prin rezonanţă 
magnetică, dar este probabil că proporţia cazurilor cu etiologie 
identificabilă ar creşte într-un asemenea studiu. Studiile ilustrate 
în tabelul 4.4 provin din țări dezvoltate. În ţări mai puţin 
dezvoltate proporţia cazurilor de epilepsie asociate cu cauze 
infecțioase, precum tuberculoza şi cisticercoza, ar putea fi mai 
mare. 


Factori declanşatori 


Deosebite de cauzele care produc o tendință constantă la 
apariţia crizelor, există şi cauze care precipită crizele. De exemplu, 
mulţi bolnavi de epilepsie spun că ei fac mai multe crize când sunt 
enervaţi sau îngrijoraţi; alții, în special cei cu crize complexe, fac 
mai multe crize când sunt relaxaţi, sau când atenţia nu le este 
concentrată pe nici o sarcină. Alţi factori precipitanți sunt 
reprezentaţi de alcool şi droguri, după cum s-a menţionat mai sus 
sau de lipsa de somn şi boli intercurente. Toţi aceşti factori se pot 
dovedi foarte "personali". Astfel, dacă lipsa de somn poate 
precipita crizele la un copil, aceasta nu este valabil la orice copil 
iar apariția unor crize în urma unor evenimente zilnice nu trebuie 
să ducă la măsuri de hiperprotecţie. 

Deşi deprivarea de somn poate precipita crizele a doua zi, 
somnolența şi somnul pot permite, de asemenea, " scăparea" de 
sub control a crizelor. Somnolența este un activator atât de puternic 
al descărcărilor anormale EEG încât electroencefalografiştii 
încurajează adeseori subiecții la somn în cursul înregistrării. La 
unii epileptici, apariţia crizelor este practic limitată la orele de 
somn. Totuşi, o urmărire a bolnavilor cu crize nocturne de grand 
mal a arătat că aproximativ o treime dintre aceştia au cel puţin o 
criză diurnă în următorii 5 ani. 

La unii subiecți, factorii precipitanți pentru crize sunt atât de 
puternici şi de stereotipi încât pot induce o așa-numită epilepsie 
reflexă. Multe asemenea cazuri fac parte dintre curiozităţile 
medicinei, de exemplu, bolnavul care făcea crizele numai când 
auzea clopotele de la biserică, sau la citit, sau la privirea unui 
desen ori a unui pavaj. Se poate presupune că percepția unor 
asemenea stimuli externi determină un model particular de 
descărcare neuronală D acesta fiind probabil în parte mecanismul 
prin care noi recunoaştem tonuri, cuvinte, simboluri. Se poate 
imagina că acest set particular de descărcări neuronale poate 
acționa la indivizi susceptibili ca o placă turnantă specifică, ca o 
cheie în broască ce eliberează descărcarea. 

Cel mai obişnuit tip de epilepsie reflexă este epilepsia la 

„televizor. Aceasta nu este legată de nici o defecțiune a aparatului, 
crizele fiind declanşate la copiii susceptibili chiar la baleiajul 
norma! al tubului. Riscul creşte când ecranul ocupă o parte mare 
din câmpul vizual, deci atunci când ecranul este mare sau copilul 
stă aproape de ecran. S-a arătat că privitul ecranului cu un singur 
ochi previne apariţia acestor crize. 


Diagnosticul diferenţial al 
crizelor epileptice - 


Reprezintă o parte esențială a efortului neurologului care 
tratează boala. Înaintea începerii tratamentului el trebuie să se 
asigure că simptomele bolnavului se' datorează într-adevăr 
descărcării paroxistice a neuronilor cerebrali. Ce alte posibila 
trebuie iale în considerare? 

Sincopa vasovagală 
(vezi subcapitolul 4.2) 


Sincopa vasovagală se deosebeşte de o criză epileptică prin 
circumstanțele în care apar fenomenele. Sincopa vasovagală nu 
apare niciodată în pat sau în poziţie orizontală. 

Pierderea de cunoştinţă care apare în trenurile încărcate, în 
stațiile de autobuz, în adunările: şcolare, trebuie întotdeauna 
suspectate de a fi sincopală înainte de proba contrarie. Acestea 
sunt circumstanţe în care mulţi dintre noi ne simţim rău și pot duce 
la pierderi de conştienţă, în special la adolescenţi. 

Simptomele ce apar înaintea pierderii conştienţei pot ajuta la 
găsirea diagnosticului corect. Unul-două minute înainte de leşin 
subiectul va resimțţi greață, frig, vederea se va împăienjeni datorită 
hipoperfuziei retiniene. O senzaţie că vocile pe care subiectul le 
aude sunt îndepărtate apare adesea înaintea sincopei, deşi 
asemenea tulburări de conştiență pot apărea uneori şi în crizele 
parţiale complexe. 

Dacă sincopa este profundă, hipoperfuzia cerebrală poate 
determina câteva spasme şi chiar incontinență. Înregistrările EEG 
în timpul acestor evenimente nu arată descărcări paroxistice ci 
grupări ample de unde lente. Deosebirea unei asemenea " crize 
anoxice" de epilepsie este importantă. 

Sincopa la micţiune poate fi diagnosticată prin conjunctura 
caracteristică. Ea apare când un subiect se dă jos din pat noaptea 
pentru a urina şi de obicei imediat după efectuarea actului. S-a 
arătat că în acel moment apare o cădere posturală a presiunii 
sanguine, iar instalarea micțiunii produce un reflex de vasodilatare 
în membrele inferioare. 


_ Sincopa cardiacă 
(vezi subcapitolul 4.2) 


Scăderea debitului cardiac datorită bradicardiei sau 
tahicardiei paroxistice poate duce la tulburări de conștiență cu 
simptome similare sincopei vazovagale, dar în condiţii în care 
ultima e improbabilă, cum ar fi cititul liniştit în fotoliu. Efortul la 
un pacient cu stenoză aortică severă poate induce de asemenea o 
sincopă. Distincția între asemenea cazuri şi criza epileptică poate fi 


” dificilă, în special dacă nimeni nu examinează pulsul subiectului în 


cursul atacului. Monitorizarea poate detecta tulburări tranzitorii ale 
ritmului cardiac, cu sau fără tulburări neurologice asociate. 

„Frecvența cu care asemenea cazuri sunt diagnosticate 
depinde de performanţa clinicii în care se efectuează examenul, o 
serie de investigații arătând că aproximativ o cincime din 
tulburările tranzitorii de conştiență se datorează tulburărilor de 
ritm cardiac. . 


Atacurile ischemice tranzitorii 


Sunt constituite din tulburări .focale ale funcţiilor 
neurologice, de obicei deficite neurologice tranzitorii cu o 
tulburare redusă a nivelului de conştiență. Nu induc mişcări 
clonice. 


Migrena 
(vezi capitolul 11) 


Migrena este un alt tip de tulburare tranzitorie a funcției 
cerebrale în care fenomenele "pozitive" (productive) de tipul 
halucinaţiilor predomină. Totuşi, asemenea halucinații sunt 

aproape întotdeauna slab organizate, mai degrabă scintilaţii decât 
halucinaţii vizuale structurate ca în cazul crizelor parțial complexe. 
Dacă aria depresiei corticale se extinde anterior, simptomatologia 
se apropie de aceea a unui atac ischemic tranzitor, cu slăbiciune 
musculară, parestezii sau tulburări ale funcţiei limbajului. 


Narcolepsia şi cataplexia 


Relaţia acestor stări cu epilepsia este încă obscură, dar 
diagnosticul este rareori ratat dacă sunt luate în considerare. Un 
episod narcoleptic este de obicei precedat de o nevoie irepresibilă 
de somn, chiar şi de scurtă durată, împotriva căruia bolnavul 
încearcă să lupte. Acest simptom nu apare în nici un tip de 
epilepsie. 

Asocierea narcolepsiei cu cataplexia — brusca dispariție a 
tonusului muscular precipitată de furie sau râs — este atât de 
caracteristică încât nu lasă îndoieli asupra diagnosticului. Este, de 
asemenea, . necesară căutarea altor simptome asociate precum 
paralizia de somn sau halucinaţiile hipnagogice. 


Atacurile de cădere 


Atacurile de cădere nu sunt rare la femeile de vârstă 
mijlocie. Ele relatează că în timpul mersului cad brusc în 
genunchi, fără nici o tulburare a conştienței. Nu există nici o aură a 
evenimentului, şi ele pot să se ridice imediat ce recuperează 
deficitul. Deşi multe tratate sugerează ischemia vertebrobazilară 
drept cauză a acestor episoade, distribuţia pe grupe de vârstă şi sex 
a acestor cazuri este atât de diferită de cea în care «apare boala 
arterială încât este greu de crezut că acesta este într-adevăr un 
factor important. Oricare ar fi cauza lor, atacurile dispar de obicei 
după 1-2 ani, şi este clar că nu au nici un raport cu epilepsia. 


Coșmarurile 


Coşmarurile nocturne la copii pot fi uneori confundate cu 
atacurile epileptice. Ele afectează copii în vârstă de 6[18 ani, care 
se trezesc brusc din somn ţipând, cu ochii larg deschişi, imposibil 
de consolat. Dimineaţa ei uită episodul din noaptea precedentă. 
Coşmarurile pot să apară în egală măsură la copii cu dificultăți 
familiale sau şcolare. Din fericire ele dispar de asemenea repede, 
şi o dată luate în considerare diagnosticul este uşor. 


Atacurile apneice 


Crizele de apnee afectează copiii mult mai mici, între 1 şi 2 
ani. Anamneza tipică arată un copil care a suferit un traumatism 
psihic minor sau o stare conflictuală ce l-a făcut furios sau speriat. 
EI ţipă cu vigoare o dată, de două ori, apoi respirația se blochează 
la sfârşitul unei expiraţii. După câteva secunde se cianozează şi îşi 
pierde conştiența. Pot să apară una sau două tresăriri, după care 
copilul îşi reia respirația normală şi conștiența. Asocierea cu 
frustrarea, furia sau o traumă bruscă este indicatorul cel mai util 
pentru un diagnostic corect. Şi asemenea atacuri încetează spontan, 
fără tratament. 


Ticuri, mișcări rituale 


Acestea încep de obicei la vârsta de 7-3 ani şi afectează mai 
ales porțiunea superioară a feței, sunt bilaterale şi nu se însoțesc 

de tulburări ale conştienţei. Deşi copilul prezintă asemenea mişcări 
cu caracter convulsiv, ele pot fi controlate, cel puţin pentru un 
interval scurt, la ordin. Uneori copiii prezintă mişcări repetitive de 
legănare a trunchiului, care sunt considerate masturbatoare. 


Vertijul 


Vertijul, îndeosebi cel puternic care poate apărea într-o criză 
de tip Meniăre, poate fi confundat cu epilepsia. Este adevărat că 
vertijul poate reprezenta uneori un simptom iniţial al unei crize de 
lob temporal, dar în cele mai multe cazuri este vorba despre o 
disfuncție periferică, labirintică. 


Hiperventilaţia 


Anxietatea sau stresul pot cauza, în special la adolescente, 
hiperventilaţie și alcaloză respiratorie, scăderea fracțiunii calciului 
ionic, contracția tetanică a mâinilor şi încețoşarea conştienței. 
Asemenea simptome dispar rapid dacă subiectul îşi reinspiră aerul 
expirat într-o pungă de polietilenă. 


Crizele simulate 


Crizele simulate sunt adeseori o problemă în diagnosticul 
diferenţial, îndeosebi la subiecţii care au şi crize autentice. 
Accesele simulate pot fi folosite de subiecţi pentru a atrage atenția 
sau uneori de frați sau prieteni ai copiilor cu epilepsie. Poate fi 
surprinzător de dificil de a distinge accesele adevărate de cele 
simulate. Cel mai bun ghid este faptul că simulantul tinde să 
exagereze manifestările accesului şi acela că accesele apar mai ales 
în prezența unor observatori. Alte simptome precum 
traumatismele, muşcarea limbii şi incontinența pot fi, de 
asemenea, simulate. După o criză reală, timp de 20 de minute 
poate fi găsită o creştere de 4-5 ori a nivelului seric al prolactinei, 
nivelul revenind la normal în decurs de 24 de ore. Nivelul seric 
crescut al prolactinei poate fi găsit după criza tonico-clonică sau 
criza parțial complexă, dar nu după accesele simulate sau după 
crizele parțiale (focale) altele decât cele de 1ob temporal. 


Investigația crizelor epileptice 


O dată diagnosticul clinic al crizelor stabilit, este rațional să 
ne întrebăm dacă mai sunt necesare alte investigații. Există trei 
rațiuni principale pentru asemenea teste: 

1) pentru a creşte certitudinea diagnosticului de criză; 

2) pentru a stabili tipul crizelor, care este important 
când se va hotări tratamentul, 

3) pentru a elucida cauza acceselor, când tratamentul 
acesteia este posibil. 

Acestea sunt -cele trei motive absolut diferite pentru 
investigaţiile paraclinice. Să luăm exemplul unui bărbat de 35 de 
ani care face prima criză la aproximativ 7 luni de la un traumatism 
craniocerebral major. În acest caz EEG-ul său este aproape sigur 
anormal, iar înregistrarea nu va ajuta nici diagnosticul cauzei, nici 
tratamentul ulterior. EEG este totuşi util pentru a diferenția 
diferitele tipuri de criză. Uneori pot să apară confuzii între 
tulburările de conştiență din absenţele tipice şi cele din crizele 
parțiale complexe. Examinate concomitent cu ajutorul EEG (în 
care descărcarea de tip vârf-undă apare numai în primul caz), poate 
să facă distincția clară între cele două tipuri de criză. Aceasta are 

valoare nu numai pentru alegerea terapiei corecte (vezi mai jos) 
dar şi pentru prognostic. 

Înregistrările prezentate în fig. 4.3 şi 4.4 arată anomalii 
indubitabile. Marea majoritate a înregistrărilor arată însă 
modificări mult mai greu de interpretat. Există pericolul unei 


superinterpretări, când asimetrii minore ale ritmului EEG temporal 


sunt considerate a avea valoare diagnostică. Trebuie clar înțeles că 
EEG nici nu confirmă nici nu infirmă diagnosticul de epilepsie. 
Înregistrarea poate fi normală la unii bolnavi cu epilepsie sigură. 
Alteori, medicul poate pune diagnosticul de epilepsie pe anomalii 
marginale ale EEG. Dacă înregistrarea prezintă o activitate 
paroxistică clară, atunci ea aduce un aport considerabil la 
diagnostic. Dacă înregistrarea demonstrează numai un uşor exces 
de unde lente, şi raportul spune că înregistrarea este "compatibilă 
cu epilepsia”, nu se adaugă nici un element suplimentar în 
elucidarea diagnosticului. 

Efectuarea de înregistrări în serie este rareori indicată. 
Ameliorarea controlului acceselor nu se însoţeşte întotdeauna de o 
îmbunătățire a activității EEG. Pe de altă parte, anomaliile EEG la 
adulți nu s-au dovedit un semnal sigur pentru. reapariţia crizelor 
sau pentru stoparea terapiei anticonvulsivante, deşi la copii 
recăderea este mai sigură dacă persistă anomalii EEG la oprirea 
administrării anticonvulsivantelor. 

Oricare i-ar fi limitele, EEG este singura metodă disponibilă 
pentru a înregistra funcția creierului. Studiile folosind izotopii 
radioactivi generați de ciclotron (tomografia prin emisie de 
pozitroni-PET scanning) prezintă un mare interes deoarece pot 
oferi imagini şi măsurători directe ale tulburărilor metabolismului 
cerebral în diferite arii. Datorită necesității unui ciclotron, tehnica 
este mai tar disponibilă, metoda fiind restrânsă practic la un număr 
de centre de cercetare. 

În unele centre, tehnica s-a dovedit utilă pentru localizarea 
focarelor epileptice înainte de intervenţia operatorie; focarul este 
de obicei hipermetabolizant în cursul crizelor şi hipometabolic în 
perioada interictală, Mai accesibilă este tomografia computerizată 
prin emisie de fotoni (SPECT scanning), care reflectă în mare 
variațiile geografice ale fluxului sanguin; şi prin această metodă se 
poi identifica ariile hipometabolice. 

În prezent, imagistica prin rezonanță magnetică (RMN) este 
cea mai bună metodă pentru a detecta anomaliile structurilor 
cerebrale. Pe măsură ce scannerele sunt tot mai accesibile, devine 
dificil de decis care pacienţi trebuie tomografiaţi şi care nu. În mod 
clar, orice pacient cu crize instalate recent şi simptomatologie 
neuroliogică necesită o tomografie,deoarece crizele pot reprezenta o 
manifestare a unei anomalii structurale. De asemenea, un pacient 
ale cărui crize par greu de controlat, sau ale cărui crize îşi schimbă 
brusc aspectul, merită o tomografie. După cum am menționat, o 
mare parte dintre bolnavii de epilepsie prezintă crize datorate unei 
anomalii structurale a creierului. 

RMN este desigur accesibilă numai în țările dezvoltate. 
Tomografia computerizată (CT) este mai accesibilă şi poate arăta 
multe cauze organice ale epilepsiei — tumori, infarcte etc. Totuşi, 
sensibilitatea RMN în detectarea leziunilor mici este atât de 
copleşitoare încât nu există nici o justificare pentru preferarea CT, 
atunci când ambele tehnici sunt disponibile. Aceasta mai ales 
pentru investigarea crizelor parţial complexe de lob temporal, unde 
CT produce confuzii prin efecte de volum parțial, unii pixeli 
conținând mixturi de informaţie de la creier şi os (din fosa 
mijlocie) sau de la creier şi lichidul cefalorahidian. 

Alte tipuri de examinare radiologică mai sunt încă ocazional 
folosite în unele centre dar par astăzi realmente irelevante. 
Radiografiile de craniu nu pot oferi mare lucru. Pneumo- 
encefalografia este azi desuetă. Arteriografia poate fi indicată dacă 


tomografia a pus în evidență existența unui angiom sau o tumoare 
ce trebuie extirpată. 

Nu este prea obişnuit ca unele teste sanguine să elucideze 
etiologia epilepsiei la adult. Ocazional, o dozare a alcoolului sanguin 
sau un test serologic pentru sifilis pot aduce unele informaţii utile. De 
asemenea, dozările glucozei, calciului, magneziului sau metabolismului 
proteic la copii pot fi relevante în unele cazuri. 

Puncţia lombară este rareori necesară în investigarea 
epilepsiei însăşi, deşi ea poate fi justificată dacă accesele apar pe 
fondul unei suspiciuni de meningită sau de altă boală acută. 

Examinarea histologică directă a țesutului cerebral nu se 
efectuează în mod obişnuit, deşi poate fi justificată în cazuri 
excepționale. Biopsia unor leziuni cutanate asociate cu scleroza 
tuberoasă sau neurofibromatoza poate confirma diagnosticul. 
Biopsia rectală poate fi utilă, în cazul în care lipide anormale sunt 
depozitate în neuronii din plexurile submucoase. 


Tratamentul epilepsiei 


Prescrierea drogurilor antiepileptice 


În tabelul 4.5 sunt listate şapte principii utile ale terapiei 
anticomiţiale. Primul punct priveşte decizia aplicării tratamentului. 
Nu rareori întâlnim pacienţi cu crize foarte rare, la intervale de 
307 ani, şi în aceste condiţii mulți dintre ei preferă, în mod foarte 
raţional, să nu folosească nici o medicaţie. 


Tabelul 4.5. Cele 7 principii ale terapiei antiepileptice 


1. Consideraţi decizia: trebuie administrate drogurile antiepileptice 
2. Alegeţi un drog, ţinând cont de următorii factori: 
— tipul crizelor 
— vârsta 
— posibila existenţă a sarcinei 
— interacțiunea cu alte droguri 
— preţul 
3. Administraţi un singur drog, cu excepţia unor cazuri deosebite 
4. Începeţi aplicarea drogului ales cu doze moderate 
5. Daţi informaţii complete pacientului, privind numele preparatului şi 
alternativele sale comerciale, schema tratamentului, dozajul, 
modificările de dozaj planificate, precum şi efectele adverse 
6. Monitorizaţi tratamentul: 


— informaţi subiectul asupra datei şi locului consultații următoare 
— monitorizaţi frecvenţa crizelor 

— monitorizați efectele secundare ale drogului 

— monitorizaţi nivelul sanguin al drogului 


7. Decideţi metodologia pentru oprirea tratamentului 


Efectele crizelor frecvente asupra angaţării în serviciu sau 
obținerii permisului de conducere auto pot influența subiectul în 
această privință. 

Mulţi pacienţi merg la doctor după prima lor criză tonico-clonică 
şi acesta trebuie să decidă dacă este bine să prescrie tratamentul 
antiepileptic în acest stadiu. Numeroase cercetări au arătat că 
majoritatea celor care fac o primă criză epileptică o vor avea şi pe a 
doua în 1-2 ani (fig.4.7). Riscul maxim este în. primele săptămâni, 
după cum reiese din panta abruptă a curbei prezentate. Figura 
demonstrează, de asemenea, că tratamentul poate reduce riscul, o 
observaţie confirmată ulterior de un studiu efectuat în Italia. Totuşi, 
mulți pacienți preferă să încerce şansa abținerii de la droguri. 
Majoritatea acceptă însă tratamentul după următoarele crize, dacă 
acestea au efecte serioase asupra vieții şi muncii lor, 

Fig. 4.7. Probalilitatea recurenței crizelor după un prim atac de epilepsie. 


Alegerea drogului antiepileptic 


Primul factor de care trebuie ţinut cont este tipul crizelor. Este 
necesar ca tipul de criză să fie diagnosticat corect, folosind în 
combinație date anamnestice şi EEG. Tabelul 4.6 prezintă drogurile 
anticomițiale de elecţie în diferite tipuri de epilepsie, dozele zilnice 
uzuale pentru adult şi nivelul sanguin eficace, 


Droguri de primă linie 
Carbamazepina 


Acest drog a fost introdus la începutul anilor 60 şi a primit o 
utilizare crescândă în tratamentul crizelor parțiale sau al celor tonico- 
clonice cu debut focal. Este relativ lipsit de efecte secundare. Puţini 
pacienţi prezintă o erupție cutanată câteva zile după administrare. S-au 
descris, de asemenea, foarte rar cazuri de depresie medulară. Sedarea 
este relativ uşoară. Există o relație aproape lineară între doza orală şi 
nivelul sanguin, ceea ce înseamnă că doza orală poate fi crescută în 
raport cu nivelul sanguin testat anterior, fără un pericol semnificativ de 
intoxicare. 


Valproatul de sodiu 


Acesta a devenit drogul de elecție pentru epilepsia primar 
generalizată (absenţe tipice şi accese tonico-clonice asociate cu absențe 
tipice). Este probabil la fel de eficient ca şi pfenitoina sau 
carbamazepina în tratamentul crizelor parțiale şi secundar generalizate. 

Drogul trebuie introdus, ca toate medicamentele anticomiţiale, 
într-o doză relativ mică şi crescut până la maximum 2,5 g zilnic. Mulţi 
pacienţi sunt controlaţi terapeutic cu doze mai mici. Există, astăzi, 
dovezi că efectul clinic nu depinde de fapt de nivelul sanguin, care 
oricum fluctuează accentuat după administrare. Cauza acestei lipse de 
corelaţie între observaţiile farmacokinetice şi cele clinice nu a fost 
elucidată, existând doar unele sugestii: 

1) pătrunderea lentă a acidului valproic la locul de acțiune, 

2) acumularea unui metabolit activ cu timp de înjumătățire 
mai lung decât al acidului valproic; 

3) drogul își exercită acțiunea indirect printr-o serie de 
procese biochimice, iar acumularea sau epuizarea compușilor 
intermediari este afectată numai gradat. 

Valproatul de sodiu este relativ inofensiv, dar este posibil ca 
un mic număr de pacienţi să dezvolte o insuficienţă hepatică acută. 

Este greu de prevăzut care pacient o va face, dar este clar că drogul 
trebuie evitat la cei cu antecedente hepatice, iar producătorii 
recomandă efectuarea unor teste hepatice înainte de a creşte doza. 
Mai poate să apară o creştere nedorită în greutate. În doză mare, 
drogul poate induce tremor, dar acesta dispare repede la reducerea 
dozei. Chiar şi la doze medii, un efect secundar posibil este rărirea 
părului. Din fericire, părul creşte la loc, chiar dacă se continuă 
administrarea, dar părul nou-crescut poate fi neobişnuit de creţ. 


Fenitoina 


Este un drog de succes în tratamentul crizelor tonico-clonice şi în 
măsură mai mică al crizelor parțiale. Deoarece enzimele responsabile 
de hidroxilarea fenitoinei pot fi saturate, o creştere mică a dozei, de 
fenitoină poate genera creşteri bruşte ale nivelului sanguin. Din această - 
cauză, este relativ dificil a se prescrie o creştere adecvată a dozei în 
zona pragului sanguin superior, deşi astăzi, când experiența este mai 
mare, aceasta se poate realiza în mod curent. Au fost publicate 
îndreptare pentru a ajuta aceste calcule. Fenitoina prezintă dezavantaje 
semnificative la tineri. Produce hirsutism, asprirea feţei, hipertrofia 
gingiilor, acnee. Efecte secundare mai neobişnuite rezultă din creşterea 
nivelului hepatic al enzimelor hidroxilante, Aceste enzime nu 
hidroxilează numai fenitoina, ci şi hormonii steroizi, inclusiv vitamina 
D. Poate rezulta uneori osteomalacie dacă subiectul are o expunere 
redusă la soare sau o piele pigmentată. Estrogenii din pilulele 
contraceptive pot fi de asemenea hidroxilați în exces, ducând la o 
protecție contraceptivă inadecvată. Fenitoina poate produce de 
asemenea roşirea pielii (rash). Supradoza poate induce o sedare 
pronunțată, uneori sindrom cerebelos. Tremorul, ataxia şi nistagmusul 
sunt caracteristice. O altă manifestare neobişnuită a intoxicației este 
coreea. Administrarea prelungită a fenitoinei poate induce o neuropatie, 
degenerescenţă cerebeloasă şi retracţii tendinoase Dupuytren. În ciuda 
acestei liste alarmante, se ştiu astăzi multe despre acest drog, nivelurile 
sanguine sunt relativ uşor măsurabile şi, în multe cazuri, epilepsia 
poate fi controlată cu doze relativ modeste. Totuşi, majoritatea 
neurologilor cred că fenitoina nu este un drog de primă elecție pentru 
tratarea epilepsiei la femeile tinere, din cauza hirsutismului, acneei și 
riscului crescut de ineficiență a contraceptivelor. 


Alte droguri 
Fenobarbitalul 


Fenobarbitalul este indubitabil un drog anticomițial eficient, 
şi merită a fi încercat dacă alte droguri au eşuat în controlul 
crizelor. Totuşi, nu este în mod sigur un drog de primă elecție, 
deoarece pacienţii mai vârstnici pot deveni deprimaţi şi confuzi, iar 
copiii excitabili şi iritabili. Cei de vârstă mijlocie spun adeseori că 
se simt neplăcut de sedaţi chiar la dozele medii. 


Lamotrigina 


Atunci când este adăugată la un tratament anterior cu 
drogurile clasice, aplicarea ei va produce o reducere utilă a 
frecvenţei crizelor (>50%) la 25% dintre pacienţi. Totuşi, starea 
unora dintre pacienţi, în special a celor cu mioclonii frecvente, se 
poate deteriora la aplicarea acestui medicament. 

Doza inițială optimă pentru adult este de 100mg/zi, ea putând 
creşte la 500 mg/zi (mai puţin dacă pacientul este tratat cu valproat de 
sodiu). Reacţiile adverse includ erupțiile cutanate, sedarea şi, uneori, o 
neaşteptată exacerbare a crizelor, îndeosebi a celor mioclonice. 

Tabelul 4.6. Droguri de elecţie în tratamentul anticomiţial în funcţie de tipul crizelor 


„Tipul crizelor 


Absenţele tipice (petit mal) Valproat de sodiu 
(Ethosuximide - 
Clonazepam) 
Valproat de:sodiu 
(Nitrazepam | 
Clionazepam) 
Valproat de sodiu | 
(Fenitoin îi 
Fenobarbital) 
Carbamazepin 
„Valproat de sodiu 
Fenitoin 
Vigabatrin 
Lamotrigină 
Gabapentin 
ACTH/prednisâri 
Nitrazepâm 
Vigabatrin 


Crize mioclonice şi akinetice - 

Crize tonico-clonice (grand mal) în 

asociaţie cu absențe tipice (petit mal) 
Crize tonico-clonice (grand mal) în” 


asociaţie cu crize:parţiale sau crize 
parţiale izolate î 


Spasme infantile 


Drogul anticomiţial de elecție 


Doza zilnică tipică pentru adult 


Nivelul terapeutic sanguin 
mol/f 


285 -700 


*Nivelurile sub care efectele nu pot apărea şi peste care sunt posibile efectele toxice. Dozarea benzodiazepinelor şi valproatului nu sunt necesare deoarece nu există 


o relaţie clară între efectul terapeutic şi nivelul sanguin. Dozarea lamotriginei, vigabatrinei si gabapentinului nu se efectuează încă în mod obişnuit, 


Vigabatrina 


„Acesta este, un alt drog nou, care-are un efect util asupra 
bolnavilor „cu epilepsie - intratabilă. Aproximativ . 50% . dintre 
pacienți vor suferi-o reducere a frecvenţei crizelor cu 50%. Doza de 
întreținere medie este de 1500.mg, de două ori pe zi. Studiile mai 
vechi au arătat că la câine şi şobolan (nu şi la Simnuța) substanța 
poate induce un edem intrarhielinic extins. 


| Gabapentinul 


Acest drog are, de asemenea, efecte benefice asupra 


frecvenţei crizelor parțiale, rezistente la alte droguri. Reacţiile 
adverse includ sedarea, ameţeala, tremorul şi neliniştea. 


Primidona 


Primidona este un anticomiţial eficace. Aceasta decurge 
probabil din faptul că drogul este metabolizat în fenobarbitonă, 
deși un alt metabolit (phenil-etil malonamida) are, de asemenea, 
activitate antiepileptică. Dacă, se alege primidona, tratamentul 
trebuie început cu o doză mică, şi crescut treptat pentru. a nu 
induce o sedareie severă. Chiar şi la un sfert de tabletă de 250 mg 
(de două. ori pe. zi), nu este suficient de precaută iniţierea 
tratamentului la un adulț, 


Ethosuximidul 


Ethosuximidul este un drog folositor în epilepsia de tip 
absențe. La unii pacienți poate precipita apariţia de crize tonico- 
clonice, A fost înlocuit în general cu i valproatul de sodiu. 


Clobazamul. 


Clobazamul este o benzodiazepină cu oarecare succes în 
tratarea crizelor parțiale complexe. Din nefericire, efectele lui par 
a fi de scurtă durată în sensul că ele se erodează în timp. 


Clonazepamul 


a Clonazepamul este o benzodiazepină folosită uneori în 
tratamentul epilepsiei severe la copii, deşi efectul sedativ este 
neplăcut de puternic. Poate fi eficient în CPIlepăzA mioclonică 
atunci când alte droguri au dat greş. 


Nitrazepamul 


Această - benzodiazepină poate fi eficientă. în controlul 
secuselor 'mioclonice: dacă acestea: 'sunt singurele manifestări 
epileptice rămase după o epilepsie primar generalizată. 


Diazepamul 


Deşi este eficient în tratamentul statusului epileptic (vezi 
mai jos), medicamentul nu este eficient în tratamentul de durată. 


Corticosteroizii 
Sunt folosiţi numai în tratamentul sindromiilui West. 
Utilizarea drogurilor antiepileptice 


Cunoașterea mai bună a farmacokineziei diverselor droguri 
anticomițiale a permis utilizarea lor rațională. Cunoaşterea timpului 
de înjumătățire a fenobarbitalului, fenitoinei şi primidonului au 
permis aplicarea necesarului zilnic de drog într-o singură doză 
înainte de culcare. Timpul de înjumătățire al carbamazepinei este 
semnificativ mai scurt, ceea ce impune fragmentarea dozei zilnice 
în trei sau patru doze. Deoarece doza din timpul zilei este deseori 


"uitată de copii sau de cei cu activităţi diurne, este rațional ca ea să 


fie înlocuită cu un drog cu acţiune mai prelungită. Valproatul are 
aparent un timp de înjumătățire seric relativ scurt, dar, după cum 
s-a arătat, timpul de înjumătățire biologic este mult mai lung. 

Tabelul 4.4 prezintă şi alți factori, în afară de tipul crizelor, 
care trebuie luaţi în considerare la alegerea unui drog antiepileptic. 
Din fericire, prețul nu este, în general, o problemă cu aceste 
droguri, deşi valproatul este destul de scump. Tratamentul pe un 
an cu 1500 mg zilnic costă 170 de lire sterline, comparativ cu 
3 lire sterline cât costă tratamentul cu fenitoină, dată în doze de 
300 mg pe zi. Cele trei droguri introduse recent (Lamotrigina, 
Vigabatrina şi Gabapentinul) sunt semnificativ mai scumpe decât 
drogurile vechi, dar, la pacienţii sensibili, ele pot produce o 
îmbunătăţire notabilă a calității vieţii. 

Posibilitatea sarcinii trebuie luată în considerare la 
prescrierea unor droguri antiepileptice. Valproatul de sodiu 
produce efecte teratogene la animal, astfel că trebuie folosit numai 
dacă efectele benefice în epilepsia severă, rezistentă la alte 
droguri, depăşesc riscurile de teratogenitate. S-a arătat că femeile 
epileptice care utilizează fenitoina sunt de 21]3 ori mai expuse la a 
naşte un copil anormal decât alte femei. Riscul apariţiei unei boli 
congenitale de cord este de 4 ori mai mare, iar cel pentru anomalii 
ca buză de iepure sau gură de lup este de 8 ori mai mare. Riscurile 
malformaţiilor fetale trebuie cântărite cu riscurile epilepsiei 
necontrolate pentru mamă şi făt. Cum orice leziune fetală apare în 
primele săptămâni de sarcină, poate chiar înainte ca mama să 
realizeze că este însărcinață, decizia întreruperii tratamentului este 
destul de complicată. În acest caz, mama poate continua 
tratamentul antiepileptic cu doze medii, pentru a se proteja pe sine 
şi a proteja copilul faţă de riscurile epilepsiei. 

Nu există încă dovezi clare că sarcina însăşi creşte frecvența 
crizelor epileptice, deşi modificările hormonale pot avea influență 
asupra captării drogurilor antiepileptice. De aceea, epilepsia nu 
este niciodată un indicator virtual pentru întreruperea sarcinii, deşi 
există destule semnale sociale că mamele cu multe crize au 
dificultăți în îngrijirea copiilor. 

Un singur drog antiepileptic trebuie aplicat iniţial în tratamentul 
epilepsiei; acest drog trebuie crescut apoi în cantitate până la atingerea 
nivelului seric eficient sau până la controlul epilepsiei. Numai dacă 
acest drog nu reuşeşte să controleze crizele trebuie încercat un alt drog, 
şi aceasta mai întâi izolat decât în combinaţie. Interacțiunile dintre 
drogurile antiepileptice sunt complexe. De exemplu, nivelul sanguin al 
carbamazepinei este semnificativ redus când se administrează asociat 
fenitoină sau fenobarbital. Există, de asemenea, interacțiuni importante 
între drogurile anticomiţiale şi alte droguri, mai ales hormonii steroizi 
sau anticoagulantele. 

Tabelul 4.5 atrage atenţia asupra necesităţii de a oferi pacienţilor 
informaţii asupra numelui şi numelor altemative ale drogurilor 
administrate şi asupra manevrării dozelor. Confuzia poate fi mare, 
astfel încât merită să se alcătuiască scheme de tratament cu datele 
modificărilor planificate şi să se atragă atenția pacienților că se poate 
obține un control al epilepsiei mai ales atunci când se respectă instruc- 
țiunile primite. Este greu de spus cât de mult trebuie avertizat bolnavul 
asupra reacţiilor secundare ale tratamentului. Lista completă a efectelor 
adverse ale fenitoinei este atât de alarmantă încât mulți pacienți ar 
refuza să o folosească, nerealizând cât de rare sunt aceste efecte 
adverse. Totuşi, principalele efecte trebuie desigur menţionate; în spe- 
cial femeile trebuie avertizate asupra protecției reduse oferite de contra- 
ceptivele orale la administrarea de fenitoină. Drogul induce enzime 
hidroxilante hepatice care inactivează, de asemenea, hormonii steroizi. 

Cum mulţi pacienți epileptici ajung să fie internați în spital, 
este important de ştiut ce responsabilități revin în tratament 
neurologului şi medicului generalist. Lipsa acordului pacientului 
se datorează mai frecvent lipsei de comunicare decât "neascultării" 
din partea bolnavului. Pacientul trebuie informat că nu este cazul 
să intre în panică dacă una sau două doze dintr-un antiepileptic cu 

acțiune prelungită au fost omise. Drogul se metabolizează atât de 
lent încât doza respectivă poate fi suplinită a doua zi. 

Deşi metoda duce la acumularea unor informaţii redundante, 
este util de a cere pacienţilor să-şi noteze frecvența, tipul şi 
severitatea crizelor, astfel încât să poată fi observate ameliorările 
rezultate din schimbarea medicaţiei. Cum crizele pot adeseori să 
apară întâmplător, fără cauze precipitante, şi uneori grupate, nu 
există metode statistice pentru a ciasifica schimbările în frecvenţa 
crizelor. Probabil că cea mai bună metodă rămâne cea a aprecierii 
cumulative (număr de crize/perioade). 

O chestiune la care pacienţii doresc adesea răspuns este dacă şi 
când pot întrerupe tratamentul. Aceasta depinde în mod clar de gradul 
de control a! crizelor, dar dacă apare un control imediat, mulți clinicieni 
sunt de părere că medicaţia antiepileptică trebuie continuată încă 
aproximativ 3 ani. Majoritatea celor ale căror crize au încetat văd în 
aceasta punctul final al unei cure, iar alții sunt în mod raţional 
îngrijorați de posibilele efecte pe termen lung ale medicaţiei. Din 
nefericire, chiar dacă se respectă acest termen (de 3 ani), unii pacienţi 
vor recădea în momentul încetării tratamentului. Crizele de tip absență 
din copilărie au în general un prognostic bun dacă se întrerupe 
tratamentul după 3 ani de absenţă a crizelor. Invers, cei cu epilepsie 
juvenilă mioclonică pot continua să prezinte crize sporadice, uneori 
separate prin perioade lungi de câţiva ani, în tot cursul vieții. In 
general, durata lungă a bolii şi a tratamentului (exceptând cazul 
absențelor), continuarea prezentării crizelor sub tratament şi necesitatea 
utilizării mai multor droguri antiepileptice sunt factori nefavorabili 
pentru întreruperea tratamentului. În schimb, lungimea perioadei de 
remisie sub droguri, înaintea întreruperii administrării acestora, este 
considerată drept factor favorizant. Aceste date provin dintr-un studiu, 
efectuat pe un eşantion de pacienţi aleşi la întâmplare, realizat de 
Medical Research Council sub conducerea lui Chadwick. Rolul EEG în 
prezicerea recăderilor este controversat, dar, cel puţin în copilărie, EEG 
anormală înainte de sevraj pare să anunţe o probabilitate mai mare de 
recădere. Majoritatea celor care recad prezintă asemenea anomalii în 
primul an după sevraj. Adeseori, subiectul recade la foarte scurt timp 
după întreruperea tratamentului, sugerând că efectul obținut era datorat 
unei doze foarte mici de drog, normal considerată inadecvată pentru 
controlul epilepsie. 

Există şi factori care încurajează pacientul să continue a lua 
droguri mai degrabă decât să le întrerupă. De exemplu, încercarea 
de sevraj poate fi dezastruoasă dacă ea are ca rezultat pierderea 
unui permis de conducere. Dacă decizia de a întrerupe medicația a 
fost luată, atunci pare logică reducerea progresivă a dozelor, pe o 
perioadă de mai multe luni. - 


Status epilepticus 


- Ocazional, crizele pot să apară una după alta, fără pauze. Dacă 
ele sunt reprezentate de crize generalizate tonico-clonice, cu convulsii 
majore ce apar secvențial, fără intervale libere, pacientul este supus 
riscului unui deces prin insuficiență cardiorespiratorie. Este necesar 
controlul imediat al acestor crize. Deşi diazepamul (Valium) este 
ineficient în tratarea de zi cu zi a epilepsiei, el reprezintă un tratament 
foarte eficient pentru stoparea unui status epilepticus, Diazepamul sau 
drogurile similare: lorazepam, clonazepam, trebuie administrate 
intravenos imediat ce devine clar că subiectul prezintă crize subintrante, 
fără remisie. Doza optimă de diazepam este de 10 mg administrate în 
205 minute. La o administrare mai rapidă poate apărea o depresie 
respiratorie. Alternativ, poate fi administrată intravenos o doză de 4 mg 
de lorazepam. Tratamentul acesta, prompt efectuat, poate opri un status 
epilepticus. Dacă crizele reapar, la un anumit timp după administrare, 
tratamentul poate fi repetat de 1[12 ori. Dacă şi aceste încercări 

eșuează, există mai multe soluții posibile. Se poate injecta fenitoină 
intravenos la o doză de 18 mg/kg cu o viteză mai mică de 50 mg/minut. 
Această doză poate fi aplicată chiar şi la un pacient aflat sub tratament 
cu fenitoină. Altemativ, se poate folosi perfuzia cu diazepam, 
lorazepam sau clormetiazol. Este bine să fim familiarizați cu una din 
aceste tehnici. Dacă şi după acest tratament crizele continuă, pacientul 
trebuie anesteziat cu propofol sau thiopental şi ventilat artificial 120124 
ore după ultima criză înregistrată electric, Un monitor al funcției 
cerebrale, un fel de EEG comprimată, este extrem de util în îngrijirea şi 
supravegherea acestor bolnavi. 

Există, de asemenea, un status de crize de tip absenţă sau 
crize de lob temporal, caz în care nu apar crize convulsive ci doar o 
stare confuzională a cărei origine nu este uşor de recunoscut. 
Principiile de tratament sunt foarte asemănătoare cu cele amintite 
anterior şi este necesar din nou controlul EEG. Epilepsia motorie 
subintrantă este cunoscută drept epilepsia partialis continua şi 
este, deseori, extrem de greu de controlat, ea continuând multe zile 
fără o tulburare semnificativă a conştienţei. 


Alte forme de tratament 


Există şi alte metode de tratare a epilepsiei decât folosirea 
drogurilor antiepileptice. În cazurile în care factorii precipitanți, 
cum ar fi televiziunea, au fost clar stabiliți, pacienţii trebuie 
sfătuiți să le evite. Totuşi, sunt relativ puţine ocazii în care factorii 
declanşatori pot fi clar identificaţi. 

Copiii epileptici care răspund la dozele moderate de 
anticonvulsivante pot beneficia de o dietă cetogenă. Aproximativ 
70% din necesarul caloric este oferit sub formă de uleiuri 
conţinând trigliceride cu lanț mediu, restul fiind constituit din 
proteine şi hidraţi de carbon cu supliment de vitamine. 

Cazurile refractare la tratamentul medicamentos pot 
beneficia de tratamentul chirurgical. Frecvent refractară la 
medicaţie este epilepsia de lob temporal şi se consideră că mulți 
pacienți din această categorie ar putea beneficia de intervenţia 
chirurgicală. Înregistrările EEG prelungite şi repetate trebuie să 
arate dacă leziunea epileptică este limitată la un lob temporal, 
deoarece lobectomia temporală bilaterală nu este posibilă, ea fiind 
urmată de un sindrom amnestic sever. În operaţia originală, 
porțiunea anterioară constând din 5 cm din lobul temporal este 
ampulată în bloc, extirpându-se astfel uncusul, amygdala şi 
hipocampul anterior. Studiile histologice ale acestor structuri 
amputate au avansat cunoştinţele privind geneza epilepsiei de lob 
temporal. Scleroza medio-temporală a fost leziunea cel mai 
frecvent descoperită, deşi uneori au apărut şi tumori mici, anterior 
neidentificate sau hamartoame 'sau chiar simple agregate de 
neuroni giganți cu aspect anormal. Recunoaşterea tot mai frecventă 
a unor asemenea arii displazice, împreună cu metodele tot mai 
rafinate pre- şi intraoperatorii de înregistrare electrofiziologică, au 
determinat neurochirurgii să efectueze operaţii din ce în ce niai 
limitate, restrânse la amygdală sau hipocamp. 

Epilepsia focală poate fi generată din diverse structuri 
cerebrale și, ocazional, -excizia unui focar cortical, datorat unui 
angiom sau a unei cicatrice posttraumatice, a putut avea ca efect 
controlul unor crize anterior refractare la medicaţie. 

O altă abordare neurochirurgicală constă în a produce leziuni 
stereotaxice în substanța albă care mediază descărcările de la 
diencefal la scoarța cerebrală. S-au produs leziuni cu oarecare 
succes în talamusul lateral sau în câmpul subtalamic al lui Forel, 
în încercarea de a preveni generalizarea descărcărilor paroxistice, 


Au fost efectuate, de asemenea, studii asupra capacității 
terapiei biofeedback de a readuce FEG la normal. Deşi nu există 
dubii că subiecţii pot învăţa să-şi crească proporţia de ritm alfa, 
problema dacă aceasta modifică frecvenţa crizelor este mai puţin 
elucidată. Deşi cercetări suplimentare în acest domeniu sunt în 
mod clar justificate, părerea generală este că terapia biofeedback 
este prea costisitoare în termeni de timp şi de echipament folosit. 


Prognosticul şi complicațiile 
epilepsiei 


Prognostic 


Pesimismul în ceea ce priveşte prognosticul epilepsiei derivă 
din studiile spitaliceşti. În studiile de urmărire efectuate în afara 
spitalelor, în comunitățile umane, prognosticul este mult mai 
favorabil. Figura 4.8 arată posibilitatea bolnavilor de a parcurge 5 
ani consecutivi fără crize. Se poate vedea că 6 ani după diagnostic 
(curba superioară) 42%. din subiecții investigați au îndeplinit 
această condiție. Este necesar de a vorbi în termenii unei remisiuni 
de 5 ani în loc de "vindecare" deoarece, ca şi în cazul cancerului de 
sân, o recădere după mulţi ani este oricând posibilă. Curbele din 
fig. 4.8 se turtesc cu trecerea timpului. Aceasta înseamnă că dacă ' 
emisiunea nu s-a produs în primii ani de la debut, remisiuni 
notabile ulterioare sunt mai puţin probabile. De exemplu, deşi 
probabilitatea netă de a obține 5 ani de remisie în primii 10 ani 
este de 65%, pentru pacienţii care nu au prezentat o remisie în 
primii $ ani, probabilitatea intrării în remisie în decurs de 10 ani 
este de numai 33%. 


Fig. 4.8. Remisia epilepsiei. Curba superioară: probabilitatea de a menţine 
bolnavul 5 ani consecutivi fără crize. La 6 ani de la debut, 42% din subiecţi 
intră în această categorie. Curba medie: probabilitatea remisiei, în orice 
moiment, cel puţin în ultimii 5 ani. Diferenţa dintre primele două curbe este 
datorată recăderilor care apar după o remisie de 5 ani. Curba inferioară: 
probabilitatea de a prezenta perioade de remisie a crizelor pentru 5 ani la 
bolnavii netratați. În rezumat, la 20 de ani de la debut, 50% dintre bolnavi au 
avut perioade de remisie de cel puţin $ ani fără terapie anticonvulsivantă. Alți 
20% continuă să ia medicaţia anticonvulsivantă şi sunt de asemenea fără crize. 
Accesele continuă să apară, în ciuda medicaţiei, la 30% dintre bolnavi 


(Anneger, ].F, Hauser, W.H., Elveback, L.R. (1979), Epilepsia, 29, 729). 


Unele condiții cum ar fi: combinaţia de crize parţiale 
complexe cu crize tonico-clonice, gruparea crizelor, leziunile care - 


“apar în cursul crizelor tonico-clonice, simptomele neurologice” 


asociate, tulburările de memorie şi învățare asociate sunt cunoscute 
a fi deosebit de nefavorabile din punct de vedere prognostic, 


TULBURĂRI ALE CONŞTIENȚEI 


Complicaţii 


Există circumstanțe în care epilepsia este consecința unor 
alterări progresive, care pot avea o importanță mai mare decât 
epilepsia însăşi. Totuşi, există şi unele complicaţii ce par asociate 
cu epilepsia în sine. Primele dintre acestea trebuie considerate 
tulburările psihice asociate cu epilepsia. Bolnavii cu crize 
frecvente au o reducere semnificativă a speranței de viaţă. 
Greutățile în obținerea unui serviciu şi de obicei în conducerea 
auto reduc puterea de câştig, starea socială şi securitatea financiară 
pe termen lung. Relaţiile personale. cu sexul opus pot fi deranjate 
de epilepsie. Nu e de mirare dacă mulți bolnavi de epilepsie sunt 
nefericiţi, deprimaţi. Sinuciderile sunt de aproximativ 5 ori mai 
frecvente decât la restul populaţiei. 

Când epilepsia este de cauză prenatală, natală sau imediat 
postnatală, pot apărea defecte psihologice asociate de învățare sau 
hiperkinezie. Manifestări de psihoză similare cu cele din 
schizofrenia paranoidă pot apărea în epilepsia temporală. Unii 
pacienţi cu epilepsie de lob temporal se plâng de pierderea 
libidoului şi de impotență, care pot răspunde la tratamentul cu 
droguri anticonvulsivante. 

Nu există dovezi care să demonstreze că accesele numeroase 
duc la demenţiere. Totuşi, episoadele prelungite şi repetate de 
status epilepticus pot induce leziuni cerebrale permanente prin 
hipoxia aferentă. 


Aspectele sociale ale epilepsiei 


Copiii epileptici trebuie să fie educați, pe cât posibil, 
laolaltă cu copiii normali. Sigur, dacă există dificultăți cognitive, 
copiii trebuie plasați în şcoli ajutătoare. Ocazional, copiii cu accese 
frecvente dar cu inteligență normală pot evolua mai bine în şcoli 
speciale pentru epileptici, unde personalul să fie antrenat în 
manevrarea acestor copii. 

Restricţiile de activitate a copiilor epileptici trebuie să fie 
cât mai puţine. Evident nu este înțelept să le permitem să înoate 
singuri sau să se cațăre în sălile de gimnastică. La îmbăiere, 
nivelul apei din cadă trebuie să fie mic. Nu există pericole la 
practicarea sporturilor uzuale. 

Restricţiile impuse adulţilor epileptici trebuie, de asemenea, 
să fie cât mai puţine. De exemplu, mamele epileptice nu trebuie 
să-şi spele copiii mici neasistate. 

Problema obținerii unui permis de conducere auto este de 
asemenea importantă. Este necesară Iuarea în considerare, pe de o 
parte, a protecţiei pietonilor şi, pe de altă parte, a nevoii 
pacienţilor a căror epilepsie este controlată de a beneficia de 
avantajele pe care le oferă şofatul. Reglementările diferă de la țară 
la ţară, dar în Marea Britanie se cere a se demonstra absența 
crizelor pe o perioadă de cel puţin 1 an. Reguli mai stricte se 
aplică pentru şoferii de pe autobuzele publice şi de pe vehiculele 
de transport. 

Problemele privind angajarea apar frecvent. Evident, 
epilepticii nu trebuie să lucreze cu maşini grele sau la înălțime. 
Din nefericire, problemele apar mai frecvent din cauza 
incapacității patronilor de a realiza că marea majoritate a 
bolnavilor de epilepsie au numai ocazional crize şi rareori la lucru. 
Ei nu acceptă responsabilitatea de a angaja un pacient suferind de 
epilepsie, nici măcar într-un birou sau spațiu comercial. Din 
această cauză, 1nulți bolnavi cu crize bine controlate îşi ascund 
suferința patronilor. În Anglia, legislaţia privind persoanele 
handicapate (din 1944 şi 1958) cere conducătorilor firmelor cu mai 

mult de 25 de angajaţi să angajeze o cotă de 3% din funcționari din 
rândul celor înscrişi în Registrul Persoanelor Handicapate. 


Notă. Secţiunea de genetică a epilepsiilor a fost elaborată împreună cu dr. 
Mark Gardiner. 

4.2. Sincopa 


L.D.BLUMHARDT 
(Traducerea: D.M. Psatta) 


Definiție 


Sincopa este o scurtă pierdere de conştiență ce rezultă dintr- 
o scădere acută a fluxului sanguin cerebral (din grecescul 
synkoptein, a tăia, a rupe). Este cauza cea mai comună pentru 
apariția unor episoade recurente de tulburare a conştienţei. 

NEUROLOGIE 


- i 


Fiziopatologie 


Deşi există o listă aparent nesfârşită de cauze şi factori 
predispozanţi (tabelul 4.7), secvența fenomenelor reflexe care, o 
dată declanșate, generează sincopa este relativ constantă. Pierderea 
conștienței (probabil datorată în ultimă instanță ischemiei 
trunchiului cerebral) derivă dintr-o reducere bruscă a perfuziei 
cerebrale cuplată cu insuficiența mecanismelor compensatorii, 
datorită fie unei reduceri reflexe a întoarcerii venoase la inimă, fie 
răspunsului inadecvat al inimii la necesităţi crescute care cer o 
creştere a debitului cardiac. 

În leşinul comun (sincopa vazovagală), întoarcerea venoasă 
redusă este cauzată mai ales de o reducere bruscă a rezistenţei 
vaselor periferice cu staționarea sângelui în abdomen şi membrele 
inferioare. Apare în general o scădere asociată dar mai puţin 
importantă a frecvenței cardiace (de unde termenul de vazovagal 
atribuit inițial de Sir Thomas Lewis), iar la unii indivizi 
bradicardia reflexă sau chiar un bloc sinusal datorat hiperactivităţii 
vagale pot fi factorul dominant care reduce debitul cardiac (sincopa 
cardio-inhibitorie). Acesta este principalul factor al pierderii 
conştienței care apare la presiunea globilor oculari (reflexul 
oculocardiac). În sincopa prin tuse, presiunea intratoracică mare 
generată de tusea violentă (putând depăşi 250 mm Hg) se 
transmite baroreceptorilor extratoracici, declanșând o cădere 
reflexă a debitului cardiac. Mecanisme similare stau la baza 
sincopei: asociate cu manevra "Valsalva şi contribuie la apariţia 
sincopei la defecaţie (care este rară). Mecanismele responsabile de 
sincope de sinus  carotidian includ  hipersensibilitatea 
baroreceptorilor la nivelul sinusului afectat şi posibile contribuţii 
ale răspunsului vagal exagerat sau ale hipersensibilității nodului 
sinusal. În sincopele la înghiţire, bradicardia vagală poate fi indusă 
de întinderea esofagului sau de stimuli foarte reci (sincopa la 
înghețată). La alți subiecți, rărirea critică a ritmului cardiac” poate 
fi indusă de destinderea rectului (proctoscopie, masaj prostatic). În 
sincopa la micțiune, mecanismul considerat este o combinaţie a 
pierderii bruşte a reflexului vazopresor determinat de vezica plină, 
a hipotensiunii posturale şi a tonusului vagal nocturn crescut. 


Trăsături clinice 


Mulţi pacienți prezintă o secvență caracteristică de 
simptome premonitorii (presincopa). O descriere tipică include 
"amețeli", transpirații, greață, senzaţii de cald sau de frig şi 
tulburare bilaterală a vederii. Mai pot să apară tinitus, zgomote în 
urechi, slăbiciune, salivaţie crescută, nevoia de micţiune, vomă sau 
diaree. Aceste simptome pot evolua în orice combinaţie şi unele 
sau Chiar toate pot lipsi. "Trebuie exclus vertijul elementar 
(elementul rotațional) care nu apare în sincopă. Un martor ocular 
poate descrie transpirația, neliniştea, căscatul excesiv, respiraţia 


superficială şi paloarea facială. La unii indivizi, pierderea de - 


conştiență este abruptă şi fără aură, în timp ce la alţii presincopa 
poate varia de la o perioadă scurtă de câteva secunde la o 
dezvoltare mai lentă de câteva minute. Când sunt avertizaţi, unii 
subiecți pot fi capabili să prevină sincopa aşezându-se şi ridi- 
cându-şi membrele inferioare, dar mulți nu realizează această 
posibilitate, sau sunt incapabili de a o folosi la timp. 

Dacă nu apare nici o corecție, urmează sincopa cu o pierdere 
bruscă de conştiență şi cu pierderea tonusului muscular. În funcție 
de circumstanțe, pot să apară traumatisme. Dacă vezica este plină 


- Hiperventilaţie 


poate apărea incontinenţă. În cursul atacului tonusul muscular este 
scăzut (nu apar rigiditatea, muşcarea limbii) iar pacientul zace de 
obicei nemişcat. La unii subiecţi pot exista un tremor al pleoapelor 
şi unele tresăriri ale membrelor. Pulsul este adeseori imperceptibil, 
dar poate deveni rapid sau lent. Dacă anoxia este profundă, 
pacientul poate voma sau poate fi dublu incontinent. Dacă efectul 
postural nu se compensează prin cădere, poate apărea o convulsie 
anoxică secundară (sincopa convulsivă) care este frecvent 
confundată cu epilepsia. Dacă nu se produce un traumatism 
cranian secundar (sincopa complicată), sau o criză tonico-clonică 
secundară, apare o recuperare rapidă a conştienței în 1-2 minute, 
fără confuzie sau dezorientare. Transpiraţia şi paloarea datorate 
vazoconstricției cutanate pot persista mult timp după revenire. 


- Dacă pacientul se ridică prea brusc, un nou episod sincopal poate 


apărea. 


Tabelul 4.7. Cauzele sincopei şi factorii predispozanți/declanșatori 


Leşinul comun (sincopa 
vazovagală) 


Statul prelungit în picioare 
Schimbări posturale bruşte 
Căldură, mediu sufocant 
Emoţie 
Durere j 
Oboseală extremă 
Alcool 
Foame 
Vârsta înaintată 
Convalescenţa 
Droguri 
Hipotensiune ortostatică 
Instrumente de suflat 
Defecaţie 
Ridicare de greutăți 
Micţiune nocturnă 

Alcool 
| Boli obstructive ale căilor respiratorii 
Fumat 
Ateroscleroză 
Suferința nodului sinusal 
Tachiaritmii 
Bradiaritmii 
Cardiomiopatie hipertrofică 
Stenoză valvulară 
Pericardită (constrictivă) 
Mixom atrial 
Durerea 
Emoţia 
Hemoragia 
Pierderea proteică 
Pierderea acută de sodiu/apă 
Boala Addison 
Arsuri 
Diabet 
Polineuropatii” 
Tabes dorsalis 
Sindromul Shy-Drager 
Droguri 
Tetraplegie 
Hipoxie 
Hipoglicemie 
Anxietate 
Boală vestibulară 


Hipotensiune posturală - 


Mecanismul Valsalva 


Sincopa la micțiune 
" Sincopa la tuse 
Boala sinusului carotidian 
 Aritmii cardiace cu 
sincopă 


Cauze cardiace 
structurale 


Crize anoxice (vagale) 
(nonepileptice) 
Hipovolemia 


Hipotensiune posturală. 
areflexivă (paralitică) 


Metabolică 


Vertij 


TULBURĂRI ALE CONȘTIENȚEI 


Variantele principale ale sincopei 
Sincopa vazovagală 


Leşinul comun apare de obicei pentru prima oară în copilărie 
sau adolescență şi reapare în condiții bine determinate (de 
exemplu după injecții, manevre dentare, la vederea sângelui, după 
emoții bruşte, durere acută, şederi prelugite în picioare la adunări 
sau la biserică). Există aproape invariabil un element postural, 
leşinurile apărând în poziție ridicată sau şezând, rareori în poziție 
întins. Convalescenţa, privarea de somn, hipoglicemia, anemia, 
hipotensiunea posturală, drogurile, hemoragiile, bolile cardio- 
vasculare pot predispune subiectul susceptibil la lipotimii. Deşi 
există o recrudescență tardivă, trebuie interpretate cu precauţie 
lipotimiile care apar de novo la subiecţii în vârstă, deoarece 
sincopa poate fi modul de manifestare al unei aritmii cardiace (de 
controlat antecedentele privind leşinul în situații tipice). 

Susceptibilitatea la lipotimie este foarte variabilă şi unii 
indivizi vor prezenta sincope numai în asociere cu factori 
declanșatori bine determinaţi. Diagnosticul este relativ simplu 
când o durere intensă de tipul colicilor abdominale, nevralgie 
glosofaringeană, migrenă, sau unele manevre diagnoștice cum ar fi 
esofagoscopia, endoscopia, bronhoscopia, puncția venoasă sau 
examinarea rectală provoacă atacul. El poate fi mai dificil atunci 
când un episod de vertij sever datorat unei afecțiuni vestibulare 
induce evenimentul sincopal. 


Sincopa la micțiune 


Apariţia sincopei în timpul nopţii, în cursul sau după o 
micțiune, este foarte caracteristică pentru acest tip de suferință 
care nu este o complicaţie a prostatismului cum s-a crezut, apărând 
mai frecvent la indivizi sănătoşi, în a 3-a şi a 4-a decadă. Unii 
dintre aceşti bolnavi suferă şi de sincope vazovagale. Bărbaţii mai 
în vârstă cu hipotensiune posturală şi boli vasculare şi rareori 
femeile tinere pot fi afectați de această condiție. Tratamentul 
constă în a recomanda şederea în timpul micțiunii de noapte şi 
întârzierea ridicării după micțiune, deşi aceste precauţii nu sunt 
întotdeauna eficiente. 


Sincopa la tuse 


Această suferință este de obicei asociată cu bolile obstructive 
ale căilor respiratorii şi cu fumatul. Un atac de tuse sau chiar un 
efort simplu de a tuşi este urmat de o cădere cu pierderea de scurtă 
durată a conştienței. În cursul acestei sincope pot să apară unele 
tresăriri, spasme, care trebuie diferenţiate de epilepsie. Descrierea 
prezentată de martorii oculari este adeseori importantă. 
Tratamentul se adresează bolii respiratorii şi unei educări a 
pacientului şi rudelor acestuia în privința mecanismului sincope şi 
evitării ei. Leziunile din fosa cerebrală posterioară cu compresie 
bulbară pot declanşa fenomene asemănătoare. 


Sincopa de sinus carotidian 


Aceasta reprezintă o cauză rară dar importantă de sincopă 
deoarece este potenţial curabilă. Diagnosticul trebuie luat în 
considerare la acei pacienți ale căror lipotimii se asociază cu 
întoarcerea capului, purtarea unui guler strâmt, sau chiar presiunea 

sau poziţia din timpul  bărbieritului, mai ales la bolnavii mai în 
vârstă cu boală aterosclerotică, hipertensiune sau diabet. Suferinţa 
mai poate apărea la pacienţii cu tumori cervicale infiltrative sau 
după iradieri cervicale. Criteriile de diagnostic sunt oarecum 
controversate. La acești bolnavi masajul unilateral al sinusului 
carotidian efectuat sub control EKG timp de 6 secunde poate 
produce un bloc cardiac sau oprirea inimii. Denervarea sinusului 
carotidian este de obicei un tratament eficient. 


Sincopele cardiace 


Acestea pot fi împărțite în sincope datorate unei obstrucții la 
pomparea sângelui din ventriculul stâng şi din sincope datorate 
tulburărilor de ritm cardiac. Incapacitatea de a creşte debitul 
cardiac după necesităţi, în cursul exerciţiului fizic sau al unui act 
sexual, se poate solda cu o sincopă în cardiomiopatia hipertrofică, 
stenoza aortică, pericardita constrictivă, insuficiența ventriculară 
stângă sau mixomul atrial. Totuşi, mai frecvente sunt sincopele 
datorate aritmiei, chiar în prezența unor leziuni structurale ale 
cordului. Pierderea conştienței poate fi brutală, fără avertisment 
(de exemplu în blocul de conducere sau oprirea ritmului sinusal) 
sau pot apărea amețeli, palpitaţii, dispnee, durere toracică (de 
exemplu în tachiaritmie). Simptomele le pot mima îndeaproape pe 
cele din crizele parțial complexe care, la rândul lor, pot induce 
aritmii cardiace secundare. După o oprire tranzitorie a cordului 
poate apărea roşirea obrajilor în momentul reluării circulației. 
Aspectul clinic al pacientului, adesea bătrân, cu puls rar şi atacuri 
sincopale a fost recunoscut de multă vreme (sindrom Adams- 
Stokes) şi poate fi datorat unui bloc atrioventricular, tachicardiei 
ventriculare sau fibrilaţiei. Atacuri similare mai apar în afecțiunile 
nodului sinusal (sindromul tachicardie-bradicardie) şi în sindromul 
QT prelungit. 


Crizele anoxice reflexe (vagale) 


Crizele anoxice reflexe sunt frecvent confundate cu 
epilepsia. În forma cea mai des întâlnită, un copil sau un adult 
tânăr prezintă lipotimii declanşate de traumatisme minore: starea 
se complică cu rigiditate, paloare, spasme şi uneori incontinență. 
De obicei apare o recuperare rapidă, cu foarte slabă confuzie. 
Înregistrările simultane EKG şi EEG arată că mecanismul apariţiei 
fenomenelor rezidă într-o asistolie cardiacă, urmată de apariția 
unor descărcări generalizate de unde lente supravoltate pe EEG 
(efecte anoxice secundare) fără manifestări iritative (epileptice). 
Atacuri similare pot fi induse de presiunea globilor oculari. 
Tratamentul, dacă este necesar, se face cu preparate atropinice cu 
efect prelungit. 


Hipotensiunea posturală 


Pacienţii mai în vârstă sau convalescenţii pot fi expuşi la 
căderi ale presiunii arteriale la schimbările posturale, în special 
după o şedere sau alungire prelungită. Multe medicamente, 
inclusiv diureticele, antihipertensivele, L-dopa, tranchilizantele 
majore, antidepresivele, antagoniştii de calciu pot juca un rol 
important sau de primă mărime. Hipotensiunea posturală 
"paralitică” şi sincopa pot fi uneori simptomele unor boii serioase 
ale sistemului nervos autonom, cum ar fi hipotensiunea ortostatică 
idiopatică, bolile extrapiramidale, tabes dorsalis, polineuropatiile, 

leziunile înalte ale măduvei spinării. Unii indivizi, altminteri 
sănătoşi, pot fi foarte sensibili la hipotensiunea posturală. Poziţia 
lordotică poate contribui la apariţia sincopei, de exemplu în cursul 
statului prelungit în picioare în poziție de paradă. Pierderea 
conștienţei poate fi abruptă sau cu o foarte scurtă aură constând din 
încețoşarea privirii. 


Abordarea diagnostică 


Cheia diagnosticului de sincopă se află în informaţiile 
anamnestice privind circumstanțele apariției căderii. Menţionarea 
unor evenimente similare în circumstanțe similare oferă adeseori 
diagnosticul. Medicul trebuie să-şi pună câteva întrebări: există 
factori care au favorizat sincopa, cum ar fi o şedere prelungită în 
picioare sau, o modificare posturală bruscă? A existat un factor 
Valsalva sau un episod emoțional ori dureros anterior? Există 
factori de fond care favorizează sincopa, cum ar fi convalescenţa, 
oboseala, prezența unei boli cardiace, anemii, pierderi de sânge? 
Istoricul fenomenelor trebuie refăcut amănunţit. iar informaţiile 
oferite de un martor ocular sunt foarte utile. Trebuie stabilit dacă 
tonusul muscular a fost scăzut şi nu a existat o muşcare a limbii, 
rigiditate sau mişcări sugerând criza epileptică. Dacă o criză 
convulsivă a apărut în ciuda circumstanțelor evocatoare pentru o 
sincopă, analiza atentă poate stabili că poziția pacientului după 
cădere nu a permis o reluare adecvată a irigării creierului, ceea ce 
a permis apariţia unei crize anoxice secundare (sincopa 
convulsivă). Prezența unor traumatisme (în afară de muşcarea 
limbii) mu pledează în mod particular pentru diagnosticul de 
epilepsie, iar confuzia nu apare după sincope decât în cazul unor 
traumatisme cerebrale puternice. 

Tinerii care cad noaptea în baie pot fi destul de frecvent 
greşit diagnosticați. Circumstanţele ar trebui să atragă atenția 
asupra posibilităţii unei sincope micţionale. Pacienţii cu sincope la 
tuşe sunt adesea amnezici după atac, dar informaţiile oferite de un 
martor ocular pot ajuta diagnosticul. Afecţiunile asociate cum ar fi 
bronşita cronică (sincopă la tuse), bolile cardiace (sindromul 
Adams-Stokes), sau ateroscleroza (boala sinusului carotidian) pot 
oferi indicaţii diagnostice importante privind etiologia. 


Tratamentul 


Lipotimiile simple necesită o instruire a pacienţilor și a 
rudelor acestora asupra felului în care pot fi evitate situaţiile 
predispozante sau declanșatoare ale căderilor şi asupra măsurilor 
ce trebuie întreprinse în cursul episodului presincopal. În afară de 
o hemogramă (dacă se suspectează anemia)şi o glicemie (dacă 
există posibilitatea unei hipoglicemii), pacienţii nu necesită în mod 
obişnuit investigaţii suplimentare. A investiga complex fiecare 
pacient cu sincopă este prea scump şi nu oferă multe informaţii 
pozitive. Episoadele sincopale ce apar de novo la adulţi necesită o 
investigaţie cardiologică, EKG, şi poate chiar monitorizări Holter. 
Trebuie excluse o boală organică a inimii sau o insuficiență 
cardiacă. Atunci când epilepsia este posibilă, examenul EEG sau 
examenul asociat EEG-EKG pot fi indicate. 

4.3. Narcolepsia și tulburările 
de somn înrudite 


C.D.MARDSEN 
(Traducerea:D.M. Psatta) 


Definiţie 


Descrisă de Gelineau în 1880, narcolepsia este definită ca "un 
sindrom de origine necunoscută, caracterizat prin anomalii ale somnului. 
incluzând somnolența diurnă exagerată, somn nocturn patologic şi 
manifestări anormale ale somnului REM (cu mişcări rapide ale globilor 
oculari), ultimele apar sub forma instalării bruşte a somnului REM şi a 
corelatului proceselor inhibitorii caracteristice, cataplexia și paraliziile 
de somn, somnolenţa diurnă, cataplexia şi, mai rar, paraliziile de somn 
şi halucinaţiile hipnagogice sunt simptomele majore ale bolii”, 
(Definiţie extrasă din raportul primului Simpozion Internaţional de 
Narcolepsie, 1975). 


Etiologia 


Cauza narcolepsiei nu este cunoscută. Narcolepsia simptomatică 
este foarte rară, cazurile ocazionale au fost atribuite unei encefalite 
Îetargice sau sclerozei multiple. Narcolepsia idiopatică apare la 20-— 
50/100 000 de locuitori. Între 10 şi 40% dintre pacienți raportează 
tulburări asemănătoare în familia din care provin, iar 1/4 dintre ei 
descriu afecțiunea la părinți. Modul de transmitere cel mai probabil 

este autosomal dominant cu penetranță variabilă. Virtual, toţi pacienţii 
cu narcolepsie prezintă antigenii de histocompatibilitate HLA-DR2 şi 
DQwl, față de numai un sfert dintre subiecții normali de control. 
Aceasta confirmă originea genetică a bolii și o leagă de brațul scurt al 
cromozomului 6. i 

Nu s-au găsit până în prezent anomalii structurale sau biochimice 
în narcolepsie, dar studiile neurofiziologice au revelat tulburări ale 
mecanismelor de somn. Somnul normal începe cu o modificare a 
activității EEG rapide de veghe şi înlocuirea ei cu frecvențe din ce în ce 
mai lente. După aproximativ 90 de minute de somn, apar perioade 
scurte (10-15 minute), intermitente, de somn REM în care se produce o 
sistare a mişcărilor corpului, dispariția tonusului muscular şi episoade 
onirice. În cursul unei nopți apar între 3 şi 6 perioade de somn REM, 
durata totală a acestui tip fiind de 20-25% din timpul de somn. La 
pacienţii cu narcolepsie, somnul începe cu o perioadă REM şi această 
anomalie este considerată responsabilă pentru paralizia de somn 
datorată inhibiţiei mişcărilor şi pierderii tonusului muscular și pentru 
halucinaţiile hipnagogice. Atacurile de somn diurn debutează, în mod 
obişnuit, cu o perioadă de somn REM, iar atacurile bruşte de cădere din 
cataplexie pot fi şi ele asociate cu izbucniri ale activității REM. Aceste 
anomalii neurofiziologice sugerează o disociere anormală între 
mecanismele tronculare responsabile de menţinerea stării de veghe prin 
activarea cortexului cerebral şi alte mecanisme tronculare paralele 
responsabile de geneza activității REM şi de menţinere a tonusului 
muscular. Nu se ştie de ce se dereglează controlul somnului REM în 
narcolepsie, dar experimentul pe animale a arătat că mecanismele 
somnului sunt controlate de căile reticulate ce utilizează neuro- 
transmițătorii monoaminergici. Aceasta poate explica de ce drogurile 
care influențează monoaminele cerebrale, cum ar fi amfetaminele şi 
antidepresivele triciclice, sunt utile în tratamentul afecțiunii. 


Simptome clinice 


Tetrada simptomatică narcoleptică constă din somnolenţă diumă 
excesivă cu atacuri de somn (narcolepsie), episoade de cădere bruscă 
din picioare care apare la emoţii (cataplexie), paralizii de somn şi 
halucinaţii hipnagogice. Virtual toți pacienții dezvoltă somnolență 
diurnă exagerată şi atacuri de somn, aproximativ două treimi prezintă 
cataplexie, o treime suferă halucinaţii hipragogice, iar o şesime 
fenomene de paralizie de somn. Cam o treime dintre pacienți prezintă 
toate patru simptomele. 


Somnolenţa diurnă şi atacurile de somn 


Acestea sunt elementele esenţiale ale narcolepsiei. În medie, 
pacienţii relatează între două şi şase atacuri de cădere bruscă în somn 
pe zi, dar unii pot prezenta şi 20-30 de episoade. Fiecare atac durează, 
în medie, 10 — 30 de minute, dar uneori pot fi scurtate până la 1 minut 
sau alungite la 2 ore. Atacurile sunt frecvente după mesele îmbelșugate, 
alcool, la monotonie, în camere încălzite, în cursul călătoriilor sau a 
conducerii auto. Desigur, și o persoană nonnală poate adormi în 
asemenea condiţii dar marca narcolepsiei ţine de bizareria situațiilor în 
care pacientul cade în somn. Astfel, narcolepticii pot cădea adormiţi 
peste mâncare, stând în picioare, în cursul actului sexual, în timp ce 
conduc o maşină sau chiar un avion. Pacienţii descriu asemenea 
episoade drept irezistibile şi sunt copleşiți de somnolența lor. Mulţi 
trebuie să renunțe la a mai merge seara la prieteni sau la un spectacol. 
La femei, severitatea narcolepsiei poate creşte în timpul ciclului 
menstrual. Somnul de noapte este, de asemenea, tulburat de 
narcolepsie. În afara problemelor legate de paralizia de somn şi 
halucinaţiile hipnagogice, somnul excesiv din timpul zilei duce frecvent 
la reducerea somnului nocturn, deşi timpul total petrecut în somn REM 


este de obicei normal. Per total, majoritatea narcolepticilor nu dorm 
peste media normalului în decurs de 24 de ore. 


Cataplexia 


Prin cataplexie se înțelege o paralizie bruscă dar reversibilă 
în care pacientul narcoleptic este precipitat în cursul unor 
manifestări emoţionale. Severitatea atacurilor cataplectice poate 
varia de la o paralizie totală cu cădere la pământ, până la grade 
mai mici în care cad numai obrajii sau capul. Conștienţa este 
păstrată în cursul atacului, dar pacientul poate vedea dublu. 
Atacurile durează de obicei câteva secunde, dar se pot prelungi 
până la 10 minute. Ele apar mai frecvent la stres, oboseală sau 
după mesele copioase. Râsul şi furia sunt declanşatorii cei mai 
obișnuiți, dar orice emoție intensă poate fi suficientă pentru a 
precipita apariția unui episod. Stimulul poate fi reprezentat de ceva 
auzit sau văzut, sau poate apărea în timpul ascultării muzicii, 
citirii, sau pur şi simplu la reamintirea unui eveniment fericit sau 
emoțional. O reuşită sportivă sau actul sexual pot declanşa un 
episod. Frecvența atacurilor este foarte variabilă, dar unii bolnavi 
pot avea multe atacuri în cursul zilei. Cataplexia tinde să se 
amelioreze la vârsta adultă. 


Paralizia de somn 


În paralizia de somn, pacientul devine total incapabil de a 
executa un act voluntar în ciuda faptului că rămâne conştient. 
Poate apărea fie la adormire (hipnagogică) fie la trezire 
(hipnapomică). În cursul unui episod, pacientul este lipsit de 
puterea de a se mişca, vorbi sau chiar de a deschide ochii, deşi este 
deplin conştient de condiţia sa, pe care şi-o poate reaminti corect 
după aceea. Natural, asemenea episoade pot cauza o spaimă 
extremă, mai ales dacă sunt însoţite de halucinaţii terifiante, 
Pacientul poate crede că moare şi, cum nu poate mişca, este 
îngrozit de ideea că poate fi îngropat de viu. Un episod durează 
rareori mai mult de 10 minute, de obicei mai puţin. Episoadele 
tind a se rări şi ameliora cu vârsta. 


Halucinaţiile hipnagogice 


Acestea implică aproape întotdeauna viziuni, care pot consta 
din simple forme colorate, imobile sau în mişcare, sau pot lua 
formă de animale sau peroane. Scenele înspăimântătoare sau 
erotice sunt frecvente. Zgomotele, vocile, sau melodiile apar mai 
puţin frecvent. Halucinaţiile psihice, luând forma unei impresii că 
cineva este prezent, pot fi foarte incomodante. Narcolepticul 
interpretează adesea aceste halucinaţii drept vii şi reale, ele 
devenind astfel cu atât mai terifiante. 

Dacă atacurile de somn, cataplexia, paralizia de somn şi 
halucinaţiile hipnagogice formează tetrada caracteristică, aceşti 
pacienți pot prezenta şi alte simptome. Deosebit de supărătoare 
sunt perioadele de comportament automat, lapsurile de memorie, 
sau tulburările mnezice. În asemenea episoade pe care pacientul nu 
şi le aminteşte, el poate să-şi continue o activitate care nu implică 
îndemânare deosebită, dar poate face numeroase greșeli. Mulţi 
pacienți prezintă asemenea episoade în timp ce conduc sau 


"dezvoltă un comportament automat în situaţii sociale. La 


întrebările simple ei răspund corespunzător, dar dacă conversaţia 
necesită mai multă gândire, răspunsul poate fi necorespunzător sau 
fără sens. Asemenea episoade pot apărea zilnic şi pot cauza mari 

dificultăți. Comportamentul poate fi asemănător cu automatismele 
ce apar în somnambulism. Datorită multiplelor simptome bizare 
care apar în narcolepsie, o parte dintre bolnavi pot fi sever 
handicapaţi de afecțiunea lor. Depresia sau anxietatea reactivă 
secundară nu sunt rare şi se pot adăuga la simptomatologie. În 
evaluarea simptomelor psihice, efectele tratamentului 
medicamentos trebuie avute în vedere. 


Evoluție 


Narcolepsia începe în adolecență sau în prima tinerețe Şi 
durează toată viaţa. Remisiunile sunt foarte rare. În aproximativ 
60% dintre cazuri boala debutează între 15 şi 30 de ani, dar poate 
începe uneori chiar înainte de 10 sau după 50 de ani. Atacurile de 
somn reprezintă primul simptom în 90% din cazuri, dar unele 
cazuri debutează cu cataplexie sau halucinaţii hipnagogice. O dată 
instalate, somnolența şi atacurile de somn diurne nu mai încetează 
toată viaţa, dar cataplexia tinde să devină mai rară cu vârsta. 


Diagnosticul diferenţial 


Somnolența exagerată diurnă şi atacurile de somn 
caracteristice ale narcolepsiei sunt uneori greu de definit. Cel mai 
bun indicator al caracterului patologic al somnolenței sunt 
episoadele de somn din pșrioadele improprii ale zilei, situaţiile 
bizare în care narcolepticii adorm; majoritatea pacienților 
raportează tulburări de conştiență şi comportament automat dacă 
sunt interogați în amănunțime. Dacă există dubii, apariția 
fenomenelor de cataplexie rezolvă problema. 

Probleme de diagnostic apar la diferenţierea narcolepsiei de 
epilepsie, la diferenţierea cataplexiei de alte cauze de atacuri de 
cădere şi la identificarea somnolenţei narcoleptice faţă de alte 
forme patologice de somn. 

Atacurile de somn pot fi confundate cu unele crize minore, 
halucinaţiile hipnagogice şi coşmarurile nocturne cu crizele 
epileptice nocturne sau crizele parţiale complexe de lob temporal, 
iar atacurile cataplectice cu crizele akinetice. Perioadele de 
automatism din narcolepsie sunt, de asemenea, greu de distins de 
comportamentul automat postepileptic; în ambele situaţii pacientul 
este capabil să se deplaseze normal, dar este lipsit de înțelegerea 
situației sau de scop şi, consecutiv, nu-şi poate aminti ce s-a 
întâmplat în timpul automatismului. O stare similară apare în 
amnezia tranzitorie globală, datorată uneori unei ischemii în 
teritoriul arterelor cerebrale posterioare. 

Multe leziuni structurale ale sistemului nervos central pot 
cauza o somnolență patologică, dar aceasta seamănă rareori cu 
narcolepsia, iar celelalte trăsături ale bolii lipsesc. Leziunile 
organice din hipotalamus pot cauza somnolență periodică Şi 
tulburări hormonale, dar nu simptomele clasice de narcolepsie. 

Narcolepsia poate fi distinsă de alte condiţii care produc 
hipersomnie diurnă prin durata ei scurtă (1-30 minute), atacurile 
de somn irezistibil şi prin prezenţa cataplexiei, paraliziei de somn 
şi a halucinaţiilor hipnagogice, celelalte condiţii produc perioade 
de somn mai lungi (ore, zile, chiar săptămâni). 


Hipersomnia simptomatică 


Apare într-o serie de boli cerebrale organice, precum 
encefalita, encefalopatiile toxice sau metabolice, tumori, leziuni 
cerebrale vasculare sau traumatice. Somnul, spre deosebire de 
coma din care pacientul nu poate fi trezit, este mai mult sau mai 
puţin continuu în aceste condiţii. 


Hipersomniile funcționale 


Acestea sunt periodice. Atacurile de somn pot dura câteva 
ore, şi să apară frecvent (ciclu scurt), sau pot dura zile, chiar 
săptămâni, şi să apară la intervale de o lună până la câțiva ani 
(ciclu lung). Atât în cazul ciclurilor lungi, cât şi în al celor scurte, 
pacienţii cu hipersomnie sunt normali în afara atacurilor. Alte 
hipersomnii funcționale sunt însoţite de tulburări ale respirației, 
aşa-numita apnee de somn. Se disting patru tipuri de hipersomnie 
funcţională cu ciclu scurt. 

Hipersomnia idiopatică se caracterizează prin prelungirea 
excesivă a somnului de noapte, dificultate extremă la trezire, 
semne de "beție prin somn" la trezire şi perioade prelungite de 
somn în cursul zilei. Asemenea pacienţi pot dormi 15, chiar 20 de 
ore pe zi dacă nu sunt tulburați. Condiţia este ereditară în 1/3 până 
la 1/2 din cazuri. 

Hipersomnia nevrotică poate apărea la unii isterici sau la 
neurastenici, iar oboseala excesivă este întâlnită în depresie. 

Sindromul miocloniilor nocturne se caracterizează prin 
apariția unor scurte salve de tresăriri musculare, care tulbură 
somnul. Acesta este asociat cu extrema nelinişte a membrelor și 
somnolență diurnă. O doză nocturnă de clonazepam poate ajuta. 

Apneea de somn se caracterizează prin încetarea respirației 
în cursul somnului, care produce o nelinişte marcată cu pauze 
respiratorii frecvente şi sforăit, iar ziua prin somnolență şi 
iritabilitate. Un asemenea sindrom poate apare: 

1) la subiecţii obezi, cu hipoventilație alveolară cronică, 
insuficiență a inimii drepte şi policitemie (sindrom Pickwick), 

2) la pacienţii cu obstrucţie a tractului respirator superior 
datorat, de exemplu, prognatismului,  acromegaliei, guşei, 
hipertrofiei tonsilare sau adenoide, stenozei laringelui; | 

3) la pacienţii cu boli musculare sau neuropatii afectând 
muşchii respiratori  (miopatii, miotonie, boala neuronului 
motor); 

4) la pacienţii cu afecțiuni ale truchiului cerebral (tumori, 
accidente vasculare, encefalite) care produc insuficiență respira- 
torie (apneea de somn centrală). Pot să apară anomalii de 
dezvoltare ale mecanismelor respiratorii de trunchi cerebral 
(“blestemul lui Ondine”). 


Diagnosticul se stabileşte prin înregistrarea poligrafică de 
somn care evidențiază apariţia unor perioade de apnee (cel puţin 
30 episoade de 10 sau mai multe secunde în 7 ore de somn), 
asociate cu o cădere a saturaţiei arteriale în oxigen. Bolnavii sunt 
obosiţi cronic în timpul zilei, se plâng de dureri de cap şi 
instabilitate, prezintă somn diurn exagerat şi diverse compor- 
tamente de tip automat. Netratată, afecțiunea poate conduce la 
hipertensiune pulmonară şi sistemică, aritmie cardiacă Şi moarte 
subită. Pierderea în greutate, unele corecții chirurgicale şi asistența 
respiratorie nocturnă pot ajuta. Traheostomia poate deveni 
necesară pentru a restaura somnul normal. 

Hipersomnia periodică cu ciclu lung este rară şi poate fi 
însoţită sau nu de bulimie (sindromul Kleine-Levin). Asemenea 


- pacienți, în majoritate adulţi tineri, încep să mănânce foarte mult, 


devin iritabili, neliniştiți şi hipersexuali, iar apoi cad într-un somn 
adânc pentru o zi până la câteva săptămâni, timp în care se trezesc 
numai pentru a merge la toaletă sau pentru a mânca. La revenire, 
ei sunt amnezici pentru perioada care s-a scurs, dar se întorc 
repede la comportamentul şi la somnul normal, rămânând astfel 
luni sau chiar ani de zile. O altă cauză de hipersomnie recurentă la 
intervale lungi este tulburarea periodică a ciclului somn-veghe 
întâlnită uneori la echipajele aeronautice. 

Tratament 


Atacurile de somn narcoleptic şi somnolența diurnă sunt mult 
ameliorate în majoritatea cazurilor de administrarea amfetaminelor (5 
40 mg zilnic) sau mazindolului (2-8 mg zilnic). În ciuda posibilelor 
erori în aplicare şi a efectelor secundare nedorite în tratamentul de 
durată, în prezent aceste droguri sunt singurele eficiente. În fapt, deşi 
unii pacienți dezvoltă toleranţă şi necesită doze progresiv crescânde, 
dependenţa la narcoleptici este rară. Aceste droguri nu influențează 
catalepsia, dar antidepresivele triciclice precum clorimipramina (10-— 
150 mg pe noapte) pot aboli atât cataplexia cât şi paralizia nocturnă. 
Clorimipramina poate fi folosită în asociere cu amfetaminele, cu 
condiția monitorizării tensiunii arteriale. 

4.4. Coma 


M.J.G. HARRISON 
(Traducerea: Inimioara Cojocaru şi Virgil Apostol) 


Acest subcapitol descrie ordinea investigațiilor neurologice 
şi cum se ajunge la diagnostic. 

Conşiienţa este menținută prin activitatea formației reticulate a 
trunchiului cerebral (fig. 4.9). Coma poate fi datorată supresiei globale 
a funcțiilor neuronale sau prezenței unei leziuni focale în trunchiul 
cerebral. Ultima poate fi o leziune intrinsecă, ca infarctul de trunchi 
cerebral, sau poate fi secundară unui proces expansiv de emisferă 
cerebrală (fig. 4.10). După primele etape esențiale În îngrijirea 
pacientului inconştient — menţinerea permeabilitătii căilor respiratorii, 
menținerea echilibrului hidroelectrolitic, atitudinea asupra leziunilor 
care amenință viața şi rezolvarea problemelor cardio-respiratorii — 
anamneza Şi examinarea trebuie să fie direcționate în scopul de a 
deosebi cauzele globale şi metabolice ale comei de acelea cu originea la 
nivelul trunchiului cerebral. Este important să se detecteze cazurile al 
căror nivel de conştiență redus este secundar compresiunii trunchiului 
cerebral, pentru că poate fi necesară o atitudine neurochirurgicală 
urgență În tratarea unui proces expansiv supratentorial. 


Anamneza 


Anamneza poate aduce date importante. Pacientul poate să fi 
avut o criză epileptică, coma fiind numai o stare tranzitorie după o 
criză de grand mal; sau pacientul poate să fi căzut la podea, ținându-se 
cu mâinile de cap ca şi când ar fi fost lovit de o cefalee severă, ceea ce 

sugerează hemoragia subarahnoidiană. O cutie golită de medicamente 
sau bănuiala unei depresii poate sugera o supradoză medicamentoasă, 
iar o anarnneză de diabet obligă rapid la evaluarea comnei cetozice sau a 
hipoglicemiei. Simptomele mentale vagi şi cefaleea de câteva 
săptămâni indică suspiciunea unei tumori care determină comă prin 
compresiune asupra trunchiului cerebral. Legătura telefonică cu 
aparţinătorii sau personalul medical care s-a ocupat de pacient pot fi 
relevante şi eficiente. 


Evaluarea clinică 
Examinarea generală 


Aceasta poate oferi elemente utile pentru etiologia comei. 
Hipertermia sugerează meningita sau coma metabolică care 
complică infecțiile; hipotermia sugerează hipotiroidismul sau 
coma hipotermică primară. Hipertensiunea poate fi datorată unor 
cauze cerebrale, după cum encefalopatia hipertensivă poate 
explica tulburări ale conştienței. Hipotensiunea poate acompania O 
septicemie, o hipovolemie sau o reducere a eficienței ventriculului 
stâng. Cianoza, paloarea sau culoarea roşie-violacee a intoxicației 
cu carboxihemoglobină vor sugera probleme metabolice; trauma- 
tismele craniocerebrale pot fi evidenţiate de echimoză În monoclu 
sau echimoză retroauriculară care pot atesta existența unor 
contuzii sau dilacerări cerebrale. 


Nivelul comei 


Determinarea repetată a nivelului comei este importantă 
întrucât deteriorarea progresivă sugerează suferința rostro-caudală a 
trunchiului cerebral. Din contră, majoritatea pacienţilor cu cauze 
metabolice ale comei sau cu o leziune intrinsecă a trunchiului cerebral 
prezintă un nivel stabil al stării de comă sau ameliorarea acesteia, 
Pentru a determina modificările subtile ale nivelului de conştienţă, este 
necesară descrierea cu grijă a răspunsului pacientului la stimuli 
specifici. Cuvintele ca “semicomă” trebuie evitate Întrucât ele sunt 
inexacte şi semnifică lucruri diferite pentru diferiți examinatori. Scala 
comei a lui Jennett şi Teasdale este în general folosită Şi depăşeşte 
aceste dificultăţi (tabelul 4.8). Aceasta înregistreză răspunsul 
pleoapelor, verbal şi al motilității membrelor la comenzi verbale, 
zgomote Şi stimuli dureroşi. Deteriorarea poate fi rapid detectată, Chiar 
dacă examinarea este efectuată de diferiți observatori. De exemplu, un 
pacient ai cărui oclii se deschid dacă i se vorbeşte şi care la reexa- 
minare deschide ochii numai la stimulare dureroasă iar răspunsul 
verbal constă într-un geamăt arată o deteriorare a stării sale de 
vigilență. 


Semnele focale 


Prezența “hemiparezei sugerează posibilitatea unei leziuni 
emisferice cerebrale drept cauză a comei. Aceasta trebuie dedusă la 
pacientul inconştient, prin observarea asimetriilor la nivelul feței în 
timpul expirului, a mişcărilor spontane ale membrelor, a tonusului 
muscular Şi a răspunsurilor la stimuli dureroşi. Dacă se observă poziții 
de decorticare sau decerebrare simetrice ca răspuns la stimuli dureroşi, 
nu se pot face aprecieri topografice despre leziune. Dacă, totuşi, 
răspunsurile sunt asimetrice, de exemplu flexia unui braț şi extensia 
celuilalt, atunci ultima evidențiază sediul hemiparezei. Rar, asimetriile 
de răspuns motor sunt secundare hipoglicemiei, hiponatriemiei sau 
insuficienței hepatice. Majoritatea reflectă leziuni structurale la nivelul 
emisferelor cerebrale sau al trunchiului cerebral. 

Fig. 4.9. Reprezentarea schematică a rolului formaţiei reticulate a trunchiului 
cerebral în menţinerea stării de veghe. 


Fig. 4.10. Ilustrarea hermnierii lobului temporal (săgeată mică) şi deplasarea 
regiunii superioare a trunchiului cerebral (săgeată mare) rezultante ale unei 
leziuni intracraniene extra- sau intracerebrale. 


Tabelul 4.8. Scala Glasgow pentru evaluarea comei 


“Deschiderea ochilor 


Spontană 
La stimulare verbală 
La durere 

Răspuns absent 
Adecvat 

Confuz 

Cuvinte neadecvate 
Sunete neinteligibile 
Răspuns absent 
Execută comenzile 
Localizează durerea 
Prin retragere 

Prin flexie la durere 
Prin extensie la durere 
Absența răspunsului 


Răspunsul verbal 


Răspunsul motor 

Semnele oculare 


O parte importantă a examinării priveşte evaluarea reflexelor 
pupilare şi a mișcărilor oculare. Dacă aceste funcţii ale trunchiului 
cerebral sunt normale, cauza comei poate să fie metabolică sau 
secundară unei boli generale. Leziunile structurale la nivelul trunchiului 


cerebral, locale sau secundare, se manifestă prin abolirea reflexelor 
pupilare şi anomalii ale motilităţii oculare. Hemnierea transtentorială a 
lobului temporal determină compresiunea perechii a treia, astfel încât o 
pupilă cu midriază fixă este un indiciu al prezenței unei leziuni 
ipsilaterale compresive. Hernierea centrală a trunchiului cerebral prin 
hiatusul tentorial reflectă un gradient de presiune între regiunea 
supratentorială care conține un proces expansiv şi fosa posterioară. Un 
astfel de gradient de presiune este accentuat dramatic şi periculos prin 
puncția lombară. Hernierea centrală determină compresiunea 
progresivă a trunchiului cerebral cu pierderea răspunsurilor pupilare şi 
apoi anomalii ale mişcărilor oculare trecând de la mișcări oculare 
conjugate pe orizontală la stadiul de mişcări oculare disociate sau 
paralizii unilaterale ale privirii şi, în final, la imobilitatea totală a 
globilor oculari. Mişcările oculare la pacientul inconştient sunt testate 
prin întoarcerea capului în sens opus devierii conjugate a globilor 
oculari sau prin injectarea apei reci în meatul auditiv extern 
contralateral devierii, pentru a determina  supresia unilaterală a 
stimulării vestibulare tonice asupra centrilor oculomotilităţii din 
trunchiul cerebral. Pacienţii cu comă metabolică profundă pot prezenta, 
abolirea mişcărilor oculare, dar pot avea reflexe pupilare. În hernierea 
centrală, reflexele pupilare sunt abolite, iar mişcările oculare sunt 
anormale sau abolite. Anoxia poate determina midriază fixă bilaterală 
cu comă secundară leziunilor neuronale difuze. 


Respirația 


S-au spus puţine lucruri despre tipurile respiratorii, întrucât 
acestea prezintă valoare diagnostică limitată. Respirația profundă 
sugerează acidoza, ca în coma diabetică, respirația regulată dar 
superficială sugerează depresia respiratorie prin supradoză de 
medicamente, iar respirația  Cheyne-Stokes mu prezintă 
semnificație diagnostică. Toate aceste abateri de la modelul 
respirator normal, dacă nu sunt datorate afecțiunilor respiratorii, 
sugerează o oarecare afectare a trunchiului cerebral. 


Diagnosticul tipului şi cauzei comei 


Deosebirea între cele trei mari categorii de comă enumerate în 
tabelul 4.9 poate să fie efectuată prin observarea la patul bolnavului. 
Caracteristicile clinice asociate şi investigaţiile speciale ca EEG și CT 
sunt utilizate pentru a obține diagnosticul etiologic al comei (tabelul 
4.10). Dacă coma pare a fi de tip metabolic şi nu au fost diagnosticate 
afecţiuni sistemice sau intoxicații medicamentoase trebuie să se 
examineze LCR. Atât meningita cât şi hemoragia subarahnoidiană pot 
determina comă, iar redoarea de ceafă poate lipsi dacă coma este 
profundă. Dacă există semne focale sau dacă se detectează edem 
papilar, este contraindicată puncția lombară până când examenul CT, 
RMN, EEG sau angiografia exclud o leziune expansivă. Alte 
investigaţii care pot fi utilizate, dacă diagnosticul este dubios, sunt 
presiunea parțială a gazelor sanguine arteriale, ureea, electroliți, testele 
funcționale hepatice, osmolaritatea, cortizolul şi funcţiile tiroidei. 
Glicemia trebuie întotdeauna să fie dozată, întrucât corecţia întârziată a 
hipoglicemiei poate determina sechele neurologice permanente severe. 
EEG poate fi utilă pentru detectarea encefalitei, în special cea cu virus 
Herpes hominis, unele tipuri de come metabolice ca cea secundară 
encefalopatiei hepatice şi în statusul epileptic. 

Dacă este suspectată o leziune focală, CT sau RMN sunt 
necesare pentru a vedea dacă este un caz abordabil 
neurochirurgical ca hematomul subdural sau meningiomul. 
La nivelul fosei posterioare, hemoragia  cerebeloasă poate 
determina o comă rapid evolutivă secundară compresiunii pontine 

locale, Aceasta poate determina într-un stadiu precoce ataxie 
unilaterală şi poate fi recunoscută prin prezenţa paraliziei oculare 
de lateralitate în absența unei hemipareze contralaterale la un 
pacient la care nivelul conştienței se degradează. Intervenţia 
chirurgicală este indicată pentru toate leziunile focale cu excepția 
micilor hematoame. Hemoragia pontină determină comă cu 
abolirea mişcărilor oculare orizontale şi pupile punctiforme care 
încă mai reacţionează la lumină puternică. Există semne de 
afectare a căilor lungi şi pacienţii prezintă frecvent hiperpirexie. 
Intervenţia chirurgicala este rareori posibilă. Hemoragia cerebrală 
masivă care determină coma este, de asemenea, inoperabilă. 


Situaţii înrudite 


Starea confuzională 


Pacienţii cu o stare confuzională acută prezintă o reducere şi 
labilitatea atenției. Ei apar frecvent perplecşi şi au dificultate în 
urmărirea întrebărilor şi comenzilor. Memoria lor este săracă şi au 
unele probleme de orientare. Ei tind să interpreteze greşit ceea ce 
văd. Debutul acut al unei astfel de stări cu somnolenţă variabilă şi 
neatenţie se datoreşte, de obicei, intoxicaţiilor endogene şi 
diagnosticul depinde de definirea bolii de bază. Cauzele psihiatric 
pure ale confuziei şi demenţa în stările sale precoce nu afectează 
nivelul de vigilență, aşa încât identificarea stării de somnolență 
este cel mai important factor de diagnostic diferențial. 


Delirul 


Acesta este determinat, de obicei, de cauze toxice sau 
metabolice, precum sevrajul alcoolic sau barbituric şi insuficiența 
hepatică sau de encefalite. Poate fi observat în remisiunea după 
traumatisme craniocerebrale. Există, ca şi în stările confuzionale , 
dezorientare, confuzie, atenţie redusă, dar tabloul este predominat 
de agitație, iritabilitate, frică, iar dezorientarea este mai 
accentuată. Iluziile şi halucinaţiile vizuale predomină (halucinațiile 
auditive sunt mai frecvent observate în psihoze). 


Tabelul 4.9. Diagnosticul comei 


Tipul diagnosticului 
A. Metabolic 


B. Trunchi cerebral: leziuni intrinsece 

Sindromul “locked-in” 


Dacă pacienții prezintă paralizia vocalizării, a limbajului şi a 
motilității feței şi membrelor, ei par inconştienți dar de fapt nu 
sunt. Ei sunt capabili să perceapă durerea pentru că aplicarea de 
stimuli adecvaţi produce midriază. Frecvent, pacienţii prezintă 
leziuni ale regiunii ventrale ale punţii sau bulbului, datorită (de 
exemplu) sclerozei multiple sau accidentului vascular cerebral. De 
obicei, poate fi stabilită o oarecare comunicare. Ei pot clipi sau pot 
mobiliza globii oculari pe verticală, ceea ce poate fi codificat cu 
“da” şi “nu” la întrebările. personalului medical şi pot conversa 
astfel într-un mod limitat. O incapacitate similară poate surveni în 
miastenia gravis sau în sindromul Guillain-Barre, dar evoluţia lor 
particulară nu ridică problema de a afla dacă pacientul este vigil 
sau nu. EEG poate ajuta în a evidenția starea vigilă, reactivă la 
stimuli externi. 


Mutismul akinetic 


Acesta se aseamănă cu sindromul “ locked-in”, pacientul 
fiind mut şi imobil, deşi aparent este vigil. Totuşi, nu poate fi 
stabilită vreo comunicare iar pacientul prezintă incontinența 
urinară şi fecală. Cauzele obişnuite sunt leziunea bilaterală a 
lobului frontal, leziuni difuze, anoxice sau 0 mică lei uie în 
formaţia reticulată a trunchiului cerebral. 


Lipsa de răspuns psihogenă 


Mutismul şi absenţa răspunsului la factorii din jur pot fi 
observate în boli psihiatrice precum catatonia, depresia sau isteria. 
În aceste situaţii, reflexele pupilare sunt normale şi stimularea 
calorică otica provoacă nistagmus ca la subiectul normal. EEG 
evidenţiază un model de vigilitate (din contră, pacienții cu mutism 
akinetic de natură organică prezintă EEG dominată de activitate cu 
unde lente). 


Caracteristicile diagnosticului 


Răspuns pupilar normal 
Mişcări oculare normale sau absente dependente de profunzimea comei 
Respirație Cheyne-Stokes sau respiraţie cetozică 
Semne simetrice la nivelul membrelor, de obicei hipotone 
De la debut: 

— răspunsuri pupilare anormale 

-— mişcări oculare anormale 
— model respirator anormal 
— semne de nervi cranieni 


C. Trunchi cerebral : leziuni compresive 


— semne bilaterale ale căilor lungi 
Edem papilar 
Hemipareză 
Progresiv: 
— absența răspunsurilor pupilare 
— absența mişcărilor oculare 
— model respirator anormal 
şi/sau 
— semne ale fibrelor lungi 
— apariția paraliziei de nerv cranian III 


- 

Tabelul 4.10. Cauzele comei 


Metabolice 


Însuficiența hepatică 
Hiponatriemie 
Hipercalcemie 

Sepsis 

Alcool | 
Encefatopatia Wernicke 
Intoxicaţie cu CO 


Supradoză medicamentoasă 
Ischemie/hipoxie 

Diabet 

Hipoglicemie 

Insuficiență cardiacă 
Insuficienţă respiratorie 
Insuficiență renală 


Afectarea 
intracraniană 


Traumatisme craniene 
Meningite 


difuză Hemoragie subarahnoidiană 
Encefalite 
Epilepsie 
Encefalopatia din hipertensiune 
arterială 
Malarie cerabrală 
Leziune Infarct cerebral 
emisferică Hemoragie cerebrală 
cerbrală (cu | Hematom subdural 
compesiunea | Hematom extradural 
trunchiului Abces 
cerebral Tumoare 
Leziuni Infarct de trunchi cerebral 
de trunchi Hemoragie de trunchi cerebral 
cerebral Tumoare/ abces 


Infarct/ hemoragie cerebeloase 


Starea vegetativă cronică 
(vezi subcapitolul 4.5) 


Supraviețuirea prelungită după traumatisme craniocerebrale 
severe sau anoxii cerebrale poate determina dezvoltarea acestei 
stari. Nu există vreo dovadă a reluării funcţiilor superioare, dar 
apar cicluri EEG de veghe. Unii pacienţi sunt akinetici, alții nu. 
Ochii se pot deschide la stimulare verbală. Respirația spontană şi 
menținerea presiunii sanguine asigură continuarea vieții, până 
când survine moartea prin complicaţii precum bronhopneumonia. 
La necropsie, trunchiul cerebral este relativ neafectat, dar regiuni 
anterioare ale creierului evidențiază leziuni întinse. În cortex se 
observă, de obicei, necroză laminară. 


Prognosticul remisiunii din 
coma netraumatică 


Prognosticul este rezervat când coma persistă peste 6 ore. 
Revenirea după coma netraumatică este improbabilă dacă 
răspunsurile pupilare şi reflexele craniene sunt încă absente la 24 
ore, dacă cel mai bun răspuns motor la trei zile este cuprins între 3 
şi 1 după scala Glasgow şi dacă mişcările oculare spontane nu 
revin în 7 zile. Severitatea comei evaluată după scala Glasgow este 
predictivă ținând cont de etiologie. Coma indusă medicamentos 
prezintă evoluţia cea mai bună, anoxia, ischemia şi accidentele 
vasculare cerebrale cea mai proastă, iar cauzele metabolice ocupă 
poziții intermediare. Din nefericire, la unele cazuri individuale, 
prognosticul este nesigur şi trebuie avute rezerve în acest sens. 


Bibliografie 


Bates, D. (1991). Defining prognosis in medical coma. În: Journal of 
Neurology Neurosurgery and Psychiatry 54, 569-71, 

Bates, D. (1993). The management of medical coma. În: Journal of 
Neurology Neurosurgery and Psychiatry 56, 589-98. 

Plum, F. and Posner, J.B. (1980). Diagnosis of stupor and coma. 
(3rd edn). F.A. Davis, Philadephia. 


Sacco, R.L., Van Goot, R., Mohr, J.P, and Hauser, W.A. (1990). 
Non-traumatie coma 47, 1181-4, 

Shewman, D.A. and De Giorgio, C.M. (1989). Early prognosis în 
anoxic coma. În: Neurelogic Clinics 7, 823-43. 


4.5. Moartea cerebrală şi 
starea vegetativă 


B. JENNETT 
(Traducerea: Inimioara Cojocaru şi Virgil Apostol) 


Resuscitarea cardiopulmonară şi terapia intensivă ocupă azi 
un loc obişnuit în spitale de urgenţă din țările dezvoltate şi dacă 
ele sunt utilizate adecvat pot duce la recuperarea completă şi 
supraviețuirea îndelungată a pacienţilor. Dar preţul acestor succese 
poate fi, la un număr mare de pacienți, prelungirea procesului 
morții de la câteva minute la mai multe zile, sau poate duce la 
supravieţuire de luni sau ani în stare vegetativă, pe care unii au 
descris-o ca pe "o moarte vie". Acest preţ poate fi foarte mare dacă 
nu se ştie când trebuie iniţiat, continuat sau oprit un tratament 
intensiv ținând cont de şansele de supraviețuire ale celui în 
suferință. Problema este foarte importantă. Spitalul american care 
a inițiat dispoziția “nu resuscitaţi” * a găsit zece ani mai târziu că o 
treime din pacienții internați care au murit în spital fuseseră supuşi 
la una sau mai multe încercări de resuscitare cardiopulmonară. În 
Marea Britanie, unde paturile de reanimare sunt mai puţine decât 
în S.U.A., se estimează că, anual, sunt 2000 de cazuri de moarte 
cerebrală; probabil să fie mult mai multe la care s-au făcut 
încercări prelungite de resuscitare deşi, categoric, erau cazuri de 
moarte cerebrală. Se pare că în viitor vor fi mai mulți pacieţi în 
aceste situații dacă nu se vor stabili reguli precise pentru 
continuarea resuscitării la unii pacienţi şi pentru abandonarea 
acesteia la alţii, de îndată ce este recunoscută moartea cerebrală 
ireversibilă. Din fericire, azi există date din care derivă criterii 
valabile pentru recunoaşterea morţii cerebrale şi a stării vegetative. 
Societatea trimite semnale medicilor atât în Marea Britanie cât şi 
în S.U.A., cerându-le să contraindice insistența inutilă cu 
resusciterea dacă nu există nici un beneficiu potenţial. Nu putem 
fi capabili să anticipăm frecvența acestor excese, a căror natură 
este un produs secundar al inovației tehnologice medicale, dar 
putem în cele din urmă să insistăm numai unde este necesar. 

Multe din controversele despre moartea cerebrală azi 
cunoscute iau naştere din ideea falsă despre natura morții. Numai 
când conceptele asupra morţii au fost clarificate, criteriile în 
consonanță cu acestea au fost acceptate cu încredere. Primul 
concept este că moartea este un proces şi nu un eveniment, că 
organele încetează să funcționeze în câteva etape şi ceea ce se 
observă în momentul decesului este consecința unor procese deja 
desfăşurate. Decesul survine atunci când corpul ca întreg încetează 
ireversibil să funcționeze, dar aceasta nu implică faptul că toate 
organele (chiar şi celulele) au murit deja. Este stabilită 
succesiunea obișnuită a verigilor care determină moartea. Cel mai 
frecvent, cordul este primul care devine insuficient şi, în câteva 
minute, hipoxia determină suferința trunchiului cerebral, apoi se 
opreşte stimularea respiratorie şi încetează respirația. Mult mai 
puțin frecvent insuficiența respiratorie este primară, trunchiul 
cerebral nu mai este funcțional iar cordul mai poate funcționa 
în aceste condiții încă 15-30 minute. Deşi resuscitarea pentru 
stopul cardiac sau respirator poate fi un succes deplin, uneori este 


” DNR - " do not resuscitate" în limba engleză (n.1.). 

prea târziu pentru a salva cortexul cerebral, care este mult mai 
vulnerabil la hipoxie decât trunchiul cerebral, pacientul 
supravieţuieşte îritr-o stare zisă vegetativă. Aceasta poate rezulta, 
de asemenea, secundar traumatismului cerebral, deci în absența 
stopului cardiorespirator. Uneori, resuscitarea. este prea tardivă 
chiar şi pentru supraviețuirea trunchiului cerebral, dar cordul 
continuă să bată, întrucât miocardul este mult mai rezistent la 
hipoxie decât trunchiul cerebral. Mult mai frecvent, această 
asociere de moarte cerebrală, ventilaţie menţinută mecanic şi 
activitate cardiacă spontană (sindromul morţii cerebrale) este 
rezultatul unor leziuni severe intracraniene primare. Respirația se 
opreşte prin disfuncția trunchiului cerebral, dar ventilația mecanică 
este continuată în speranța că leziunile intracraniene vor fi 
reversibile. Uneori resuscitarea respiratorie promptă este 
recunoscută pe bună dreptate ca fiind salvatoare. Când leziunile 
cerebrale nu sunt reversibile rezultatul acestor eforturi este nul şi 
se produce moartea cerebrală. 


Moartea cerebrală 


Leziunea principală este pierderea ireversibilă a funcțiilor 


trunchiului cerebral cu pierderea ulterioară a controlului asupra 
centrilor inferiori responsabili de a coordona respirația și cu 
absența activării cortexului cerebral prin căile reticulate 
ascendente. Excepţie făcând hipoxia sistemică ca factor iniţial de 
suferință a cortexului cerebral, acesta poate fi structural intact şi pe 
EEG pot fi detectate porțiuni de activitate bioelectrică. Totuşi, 
acest fapt nu determină dezacorduri privind inevitabilitatea 
apariţiei unei asistolii cardiace spontane în intervalul de câteva zile 
care poate duce la moartea trunchiului cerebral. Primele definiții 
ale morţii cerebrale conform criteriilor Harvard, din 1968, 
menţionau că sistemul nervos trebuie să fie mort în totalitate cu 
trasee EEG plate și cu absenţa oricărei activități motorii. Dar 
măduva spinării este mai rezistentă la hipoxie şi este neafectată de 
leziuni intracraniene care ating trunchiul cerebral, astfel încât 
reflexele spinale persistă frecvent după moartea cerebrală. Într- 
adevăr, mişcările reflexe ale membrelor devin uneori mai active 
dacă ventilația este menţinută peste 24 ore după ce trunchiul 
cerebral a încetat să mai funcționeze. S-a sugerat că incertitudinile 
şi neînțelegerile ar putea fi îndepărtate, dacă starea ar fi denumită 
moarte a trunchiului cerebral dar termenul consacrat de moarte 
cerebrală este dificil de înlocuit după un sfert de secol. 

Din punct de vedere practic, dacă trunchiul cerebral este 
mort, întreg creierul este mort. În ambele situaţii, persoana este 
moartă. Cu mult timp în urmă, în anul 1970, statul Kansas a 
promulgat prima lege asupra morţii cerebrale şi Finlanda a fost în 
fruntea, Europei un an mai târziu. În anul 1983, 16 state americane 
aveau o astfel de lege şi şase dintre excepții aveau precedente 
juridice pentru acceptarea morţii cerebrale ca indicator al decesului 
legal. Marea Britanie este mai puţin susceptibilă de a-şi considera 
juriştii pioneri în această privință, numai în 1979, Memorandumul 
Colegiului Medical Regal a siatuat că moartea poate fi declarată 
dacă este diagnosticată moartea cerebrală şi nu mai târziu, când se 
opreşte cordul. Aceasta a îndepărtat orice ambiguitate asupra 
acțiunii medicului care întrerupe ventilația după diagnosticul 
morții cerebrale. E] este pur şi simplu oprit să facă acte lipsite de 
utilitate pentru cineva care este deja mort, ceea ce este diferit de 
lipsirea de asistența medicală pentru cineva care este grav bolnav, 
astfel încât să i se grăbească sfârşitul. 

Cauzele şi frecvenţa morţii cerebrale 


Datele despre epidemiologia morții cerebrale s-au obținut 
din studii asupra donării de organe, deşi aceasta se aplică numai 
unei subgrupe de astfel de pacienți. 

Aproape jumătate din cauzele morţii cerebrale în Marea 
Britanie sunt urmarea traumatismelor craniocerebrale, insuficiența 
respiratorie survenind după ore sau zile de tratament intensiv. 
Aceasta poate fi datorată distorsionării trunchiului cerebral de 
către un hematom intracranian compresiv care poate fi evacuat 
chirurgical, dar, mai frecvent, rezultă din asocierea edemului 
cerebral cu perfuzia cerebrală redusă. Circa o treime dintre cazurile 


“de moarte cerebrală este asociată cu hemoragia intracraniană 


spontană, fie anevrism rupt la persoane tinere, fie hemoragie 
hipertensivă ia pacienţi vârstnici. Moartea cerebrală este în mod 
deosebit posibilă când hemoragia subarahnoidiană recurentă 
survine la un pacient care aşteaptă în spital pentru investigații sau 
pentru intervenţie chirurgicală, situaţie pentru care este necesar să 
fie pregătit un aparat de ventilaţie artificială. Celelalte cazuri de 
moarte cerebrală sunt secundare ineficienței tratamentului într-o 
gamă de boli neurologice (de exemplu tumori sau infecţii), sau 
după eşecul resuscitării cardiopulmonare de cauze extracraniene, 
Studiul sistematic al morţii cerebrale în Marea Britanie a 
evidențiat că trei sferturi din cazuri survin în spitalele 
neuniversitare care nu au unitate neurochirurgicală. Criteriile 
pentru diagnosticul morţii cerebrale necesită, de aceea, să fie uşor 
de apreciat, ele nu ar trebui să fie aplicate numai de neurochirurg, 
de neurolog, sau să depindă de investigaţii care sunt făcute numai 
în centrele regionale specializate în neurologie sau neurochirurgie. 


Criterii de diagnostic 


S-a subliniat în mod neadecvat că. absenţa totală a funcțiilor 
cerebrale este cheia confirmării diagnosticului de moarte cerebrală, 
ceea ce a deturnat atenţia de la procesele succesive care au loc 
până la instalarea morţii cerebrale propriu-zise. În această ultimă 
situație menţionată, pacientul este apneic, în comă profundă, 
datorată modificărilor structurale ireversibile din creier, ceea ce 
implică excluderea certă a unor stări reversibile de depresie a 
funcțiilor trunchiului cerebral. De obicei este clară o leziune 
structurală cerebrală fie că este vorba de un traumatism 
craniocerebral, de o hemoragie intracraniană sau de o leziune mai 
puţin acută a parenchimului cerebral. Ireversibilitatea unei asttel 
de leziuni este stabilită pe baza lipsei de ameliorare în timp sub un 
tratament adecvat (corecția hipotensiunii arteriale sistemice, a 
hipoxiei, a hipertensiunii intracraniene). Alţi factori care pot 
determina suspendarea numai temporară a funcțiilor trunchiului 
cerebral sunt unele medicamente, drogurile, inclusiv alcoolul, 
relaxantele neuro-musculare şi factori fiziologici ca hipotermia sau 
dereglările metabolice importante. Prima categorie (medicamente, 
droguri, relexantele neuromusculare) pot complica aspectul clinic 
al unor leziuni structurale cerebrale dar, rareori, pot să determine 
contuzii diagnostice serioase. De exemplu, când un pacient este 
găsit inconştient şi nu există o anamneză corectă, poate deveni 
necesară analiza toxicologică (medicamente, droguri) care să 
infirme o suspendare a funcțiilor trunchiului cerebral, durata 
efectuării probelor toxicologice este suficientă pentru a întârzia o 
eventuală diagnosticare greşită a morţii cerebrale. 

Testele care indică absența funcțiilor trunchiului cerebral 
sunt simple şi uşor de interpreiat. Reflexul fotomotor, reflexul 
comeean și grimasările la stimuli dureroşi trebuie să fie abolite, la 
fel reflexul de tuse constatat la introducerea sondei traheale şi 

reilexele calorice vestibulo-oculare. Numai dacă la aceste teste nu 
s-au obținut răspunsuri, se verifică dacă bolnavul este apneic prin 
suspendarea ventilaţiei asistate până la creşterea PaCO» la 
60 mm Hg cu asigurarea pasivă pe sondă traheală a unui flux de Oz 
de 6 l/min. Se atestă apneea dacă bolnavul nu schiţează mişcări 
respiratorii la testări repetate pentru a exclude orice posibilitate de 
eroare. Repetarea tuturor testelor amintite mai sus se face la 
intervale de maximum 1/2 oră. 

Validarea acestor criterii s-a făcut pe mii de cazuri cu câţiva 
ani înainte ca medicii să aibă destulă încredere pentru a întrerupe 
asistarea respiratorie la pacienţii cu moarte cerebrală, ținând cont 
de faptul, deloc neglijabil, că inima continuă să bată până la 14 
zile, în medie 2-4 zile după moartea cerebrală. Totuși, conceptul 
de mai sus nu este împărtăşit de toți medicii, pentru unii, 
activitatea cardiacă automată este încă un semn confient de viață, 
concepție veche care nu dispare uşor. Acest fapt, împreună cu 
unele îngrijorări publice asupra transplantelor de organe, mai ales 
de inimă, a determinat apariţia prin anii 1970 a unor suspiciuni că 
medicii ar fi tentaţi să diagnosticheze moartea cerebrală cu 
oarecare ușurință, prematur, pentru a avea la dispoziţie organe 
pentru transplant. Adevărul este că, aşa cum afirmă frecvent 
chirurgii din secţiile de transplant, puţini dintre pacienţii cu 
moarte cerebrală devin donatori de organe. Dar, chiar dacă nu s-ar 
urmări problema transplantelor de organe, manevra de întrerupere 
a asistării respiratorii ar fi de luat în consideraţie în caz de moarte 
cerebrală. În anii 1970 au apărut în literatura nemedicală 
comunicări sporadice despre pacienți care şi-au revenit după 
presupuse morți cerebrale. Cazurile au fost mediatizate prin anii 
1980 la BBC. De aceea, a fost nevoie ca, în ediţia a Il-a a Codului 
de Practică al Departamentului de Sănătate din Marea Britanie, să 
fie reafirmate criteriile de apreciere a morții cerebrale elaborate de 
Colegiul Regal și publicate în anul 1976. De atunci, conceptul de 
moarte cerebrală a fost mai larg acceptat de medici şi public, cu 
consecința diagnosticului precoce și a încetării asistenţei 
respiratorii la cazurile cert diagnosticate, 

Nu în cele din urmă, este important a fi sensibili la 
neînțelegerea care poate apărea în domeniul delicat al luării 
deciziei în medicină. Probabil că cea mai frecventă situaţie este 
când unei familii i se comunică imediat după un episod acut de 
leziune cerebrală că revenirea este “aproape fără speranță”. 
Reanimarea unor asemenea pacienţi este uneori cu succes, iar în 
cazul contrar ea nu ar trebui continuată, dar, uneori, rudele pot 
ridica ele însele problema donării organelor. Mai degrabă decât a 
se răspunde că această ofertă este bine venită dar prematură, 
medicii sau infirmierele pot fi atraşi în discuţii asupra procedurilor 
implicate dacă moartea cerebrală se produce. Este uşor de observat 
cum apare apoi ideea că “ei aproape i-au prelevat rinichii”. Acelaşi 
lucru se poate întâmpla în cazul în care nu s-a suspectat inițial 
efectul unor droguri supresoare asupra trunchiului cerebral, iar 
depresia acestuia s-a dovedit tranzitorie. Ocazional, doctorii 
nefamiliarizaţi cu moartea cerebrală consideră această stare ca 
expresie a altor stări de inconștiență, ca starea vegetativă. Dar 
activitatea trunchiului cerebral exclude orice confuzie. Uneori, un 
pacient cu moarte cerebrală este suspectat de necunoscătorii din jur 
că este încă viu din cauza persistenţei reflexelor spinale — o falsă 
înțelegere care poate fi prevenită prin explicaţiile necesare date 
tuturor martorilor. 

Cea mai bună precauţie pentru a evita această neplăcere este 
un ghid scris la îndemâna unor medici cu experiență. Experienţa 


medicală este mai importantă pentru stabilirea diagnosticului de 
bază în cazul morţii cerebrale decât pentru testarea prezenţei 
acesteia cu ajutorul testelor funcționale de trunchi cerebral. 
Rapiditatea stabilirii diagnosticului cauzal şi a celui de moarte 
clinică şi rapiditatea asigurării că starea nu este reversibilă sunt 
factorii importanţi de siguranță pentru prestația medicului. Timpii 
necesari stabilirii diagnosticului sunt variabili: cel puţin 6 ore, dar 
în medie 12-24 ore. Mai puţin timp este necesar unui pacient cu 
diagnosticul stabilit care face o recidivă (de exemplu recidivarea 
unei hemoragii subarahnoidiene după o angiografie), un timp mai 
îndelungat este necesar pentru pacientul găsit în stare de comă, 
fără anamneză, cu suspiciune de ingestie de droguri. 

În trecut, unii clinicieni au căutat suport diagnostic în 
investigaţiile de laborator desemnate să evidenţieze fie oprirea 
circulaţiei cerebrale, fie absența activităţii bioelectrice cerebraJe. 
Testele circulatorii sunt complexe şi nu fără risc, în timp ce EEG 
este de multe ori importantă şi nu implică vreun hazard. Dar, 
criticii susțin că EEG este nerelevantă şi potenţial înșelătoare, 
întrucât ea reflectă activitatea la nivelul cortexului cerebral şi nu la 
nivelul trunchiului cerebral şi asigurarea unei înregistrări corecte 
poate fi dificilă din punct de vedere tehnic în mediul electric activ 
al unei secții de terapie intensivă. Criteriile folosite în Marea 
Britanie pentru diagnosticul morții cerebrale specifică faptul că 
EEG nu este necesară, în timp ce recomandările americane mai 
recente statutează utilizarea ei opțională. Totuşi, în 1984, două 
treimi din neurochirurgii şi neurologii americani întrebaţi, încă mai 
foloseau EEG printre criterii. Contrar Marii Britanii, unde normele 
naționale au fost întărite în 1976, o treime din aceşti medici 
americani nu au urmărit in 1984 cazurile pe baza standardelor 
naționale, deşi acestea fuseseră publicate în 1981. Elementele 
obişnuite ale practicii şi legislația privind moartea cerebrală în 
lumea întreagă au fost trecute în revistă de Pallis (1990). Ghidul 
pentru determinarea morții cerebrale la copii după prima 
săptămână de viaţă a fost publicat în S.U.A. în 1987. El recomandă 
ca sub vârsta de un an să fie utilizate teste de laborator. Acestea 
sunt precauţii pentru exactitatea diagnosticului de moarte cerebrală 
în primele 7 zile de viață iar Colegiile Regale din Marea Britanie 
au declarat, în 1988, că organele nu trebuie să fie prelevate de la 
nou-născuţi în primele 7 zile de viaţă. 


Acţiuni după diagnosticul morții cerebrale 


Există conceptul larg acceptat azi că dacă creierul este mort 
persoana este decedată. Aceasta poate ajuta la clarificarea situației 
dacă un deces poate fi certificat înaintea întreruperii ventilaţiei. 
Unii medici sunt încă reținuți pentru a da acest diagnostic explicit 
şi deci să acționeze logic şi legal prin deconectarea ventilatorului. 
Ventilaţia inutilă la pacienţii cu moarte cerebrală reduce resursele 
pentru terapie intensivă, deprivează pacienţii de o moarte demnă, 
prelungeşte inutil suferința aparţinătorilor şi este negativă pentru 
moralul coiectivului medical. Pe lângă acestea, oportunitatea 
donării de organe pentru transplant este depăşită, întrucât 
insuficiența circulatorie treptată determină ca aceste organe să 
devină inutilizabile pentru donare. Ar fi mai util pentru familia 
bolnavului, infirmiere, ceilalți pacienţi din serviciul de terapie 
intensivă, dacă medicii ar acționa mai prompt în recunoaşterea 
morţii cerebrale şi în obligatiile ce decurg din aceasta. 

Starea vegetativă persistentă 


Termenul a fost introdus, în 1972, de Jennett şi Plum pentru 
a descrie situația clinică rezultată din abolirea funcției cortexului 
cerebral cu trunchiul cerebral funcţional. Pacienţii vegetativi 
respiră spontan şi nu sunt dependenţi de ventilator, altă deosebire 
de moartea cerebrală este că ei pot supraviețui mulți ani, dacă sunt 
alimentați şi îngrijiţi adecvat. Cea mai frecventă cauză a 
supraviețuirii vegetative după o leziune cerebrală acută este 
iraumatismul craniocerebral sever, mecanismul fiind leziunea 
axonală difuză severă care întrerupe conexiunile cortico- 
subcorticale pe o arie mare. În unele cazuri traumatice, leziunea 
cerebrală hipoxică secundară este un factor asociat. Cele mai rnulte 
cazuri netraumatice sunt secundare hipoxiei /ischemiei severe a 
creierului după stop cardiac, înec sau strangulare, în timp ce puţine 
cazuri sunt secundare hipoglicemiei la diabetici. La necropsia 
acestor cazuri se găseşte mnecroză neocorticală cu pierderea 
neuronilor corticali pe o suprafaţă mare. La copii infecția 
intracraniană este o cauză la fel de frecventă ca asfixia. Dacă acest 
termen a fost inițial aplicat supraviețuitorilor după leziuni 
cerebrale acute, azi este recunoscut că acest sindrom poate să 
survină în faza finală a bolii Alzheimer sau a demenţei multiinfaret 
precum şi la unii copii născuţi cu defecte cerebrale congenitale 
devastatoare. După leziuni traumatice sau netraumatice care 
determină supraviețuiri vegetative, apare timp de mai multe luni o 
degenerare progresivă a fibrelor nervoase la distanță de locul 
leziunii inițiale, demonstrată prin coloraţie specială la necropsie şi 
reflectate intravitam prin lărgirea progresivă a ventriculilor şi a 
spaţiilor  subarahnoidiene vizualizate prin CT sau RMN. 
Modificările EEG sunt variabile dar, de obicei, se observă absenţa 
răspunsurilor evocate corticale la stimuli somestezici. PET 
evidențiază depresia severă a metabolismului glucozei în substanța 
cenușie corticală până la niveluri găsite numai în narcoza 
barbiturică profundă experimentală. 

În practică, totuşi, diagnosticul depinde de 
caracteristicile clinice înregistrate de observatori cu experiență 
pe o perioadă de timp. Pacientul prezintă perioade lungi de 
deschidere spontană a ochilor (de aceea este inadecvată 
denumirea acestei stări comă ireversibilă sau prelungită). 
Ochii pot urmări un obiect în mişcare şi capul se întoarce 
retiex la un zgomot brusc care produce reacţia de tresărire. 
Cele patru membre sunt paralizate 'şi spastice, păstrând 
reflexele de postură şi de retragere. Faţa poate grimasa şi se 
poate auzi un geamăt, dar niciodată cuvinte. Nu există răspuns 
cu sens la stimuli externi sau comportamente învățate, nici 
semne ale gândirii elaborate, Se poate trage concluzia că, deşi 
ireji, aceşti pacienţi nu sunt conştienţi şi nu simt disconfort la 
durere. E necesar să fie deosebiți de pacienţii cu sindrom 
“locked-in” care sunt conştienţi şi pot comunica numai prin 
mijloace motorii reziduale, adică prin clipit sau prin mişcări 
oculare de verticalitate. 

Pacienţii cu stare vegetativă pot, după perioade variabile de 
timp, să prezinte ameliorări. Un număr substanțial de cazuri 
postiraumatice îşi pot câştiga independența după o lună de stare 
vegetativă, mai puţini după trei luni, copiii recuperând mai ușor. 
Alții recuperează un anumit grad de conştiență, devenind sever 
incapacități şi dependenți. Deşi există comunicări sporadice 
privind recuperarea tardivă cu grad limitat, există un consens că, 

după un an, starea vegetativă poate fi considerată permanentă. 
O dată ajuns în acest stadiu, se ridică probleme etice şi economice 
dacă este înțelept să se continue tratamentul de menţinere a vieţii. 
Există dovezi certe că multe persoane privesc supraviețuirea în 
această stare mai proastă decât moartea, fiind o existență nedemnă 
şi fără beneficiu pentru pacient şi un stres pentru familie. 
Supraviețuirea este posibilă 10-20 ani sau mai mult, cu o 
alimentaţie şi un nursing adecvate. 

Câteva grupuri de opinie au declarat că este adecvat ca aceşti 
pacienţi să fie lăsaţi să moară prin scoaterea sondei nasogastrice. 
În S.U.A, multe cazuri au fost aduse în instanță, unele la Curtea 
Supremă, cu cererea de a se scoate sonda de alimentaţie. Aceste 
instanțe au fost de acord cu aceasta şi au indicat că analiza 
judiciară nu trebuie să fie mult timp prelungită înaintea unei astfel 
de acțiuni, cu excepția cazurilor de dispută între eventuale părți 
implicate.La sfârşitul anului 1992, primul caz testat medico-legal 
din Marea Britanie â ajuns în fața Înaltei Curți, a Curţii de Apel şi 
a Camerei Lorzilor, oprirea tratamentului de menţinere a vieții 
fiind declarat legal în unanimitate. Aceasta concordă cu 
dezvoltarea eticii şi practicii medicale în ultimii ani, care prevede 
importanța susținerii sau a opririi raționale a tratamentului, chiar 
fără consimțământul (altfel imposibil) pacientului. Pacienţii 
incompetenți medico-judiciar, cum ar fi cei în stare vegetativă, pot 
să se asigure că preferințele lor vor fi respectate efectuând un 
testament legalizat în care să-şi exprime dorințele de îngrijire 
medicală în stări limită, sau să desemneze un executor testamentar 
care să hotărască în numele lor atitudinea în situaţiile medicale 
extreme. Aceste proceduri juridice au devenit în ultimii ani din ce 
în ce mai frecvente în S.U.A. şi în Marea Britanie. 

5. Durerea - fiziopatologie şi tratament 


J.W. SCADDING 
(Traducerea: Mădălina Stanciu şi Virgil Apostol) 


În acest capitol sunt prezentate mecanismele durerii cronice 
şi sunt sugerate indicaţii pentru diferitele forme de tratament. 
Durerea este cel mai comun simptom în medicină, fiind de obicei 
semnalul unor leziuni potenţial deteriorante, ea justifică 
întotdeauna tratamentul dar trebuie căutată de fiecare dată cauza 
ei. Pentru majoritatea durerilor tratamentul simptomatic adecvat 
este relativ uşor de realizat, dar în anumite circumstanțe durerea 
devine o problemă imposibil de tratat, fie din cauza bolii incurabile 
care se află la originea ei, fie din cauza faptului că este datorată 
unor leziuni ale segmentelor sensoriale periferice sau centrâle ale 
sistemului nervos, sau, uneori, din cauză că ea este o manifestare a 
unor tulburări psihiatrice ce nu au fost identificate. 


Definiție 


Durerea poate fi definită ca o senzaţie neplăcută, percepută 
ca având originea într-o anumită regiune a corpului, ea este 
provocată în mod obișnuit de procese care deteriorează, sau care 
sunt capabile să deterioreze țesuturi ale organismului. Cea de-a 
doua parte a acestei definiții se referă la dureri care sunt cunoscute 
tuturor şi care sunt numite dureri nociceptive, adică dureri cauzate 
de afectarea țesuturilor periferice şi semnalizate de către un sistem 
nervos intact. Acest tip de durere este diferit de durerea mai puţin 
obişnuită, totuşi frecventă, de tip neuropatic, adică durerea 
provocată de deteriorarea sistemului nervos însuși (tabelul 5.1). 
Durerea neuropatică este întotdeauna mai dificil de tratat decât 
durerea nociceptivă, şi aceasta din două motive. În primul rând 
deoarece multe din cauzele care o provoacă determină leziuni 
ireversibile la nivelul sistemului nervos periferic sau central şi, în 
al doilea rând, deoarece mecanismele care sunt răspunzătoare de 
durerea neuropatică sunt cu totul diferite de cele care provoacă 
durerea nocicepiivă şi sunt mai puţin bine înțelese. Astfel, deşi 
mai rară, durerea neuropatică este, de obicei, greu tratabilă sau 
intratabilă. 


Percepția durerii 


Intensitatea durerii care constitue răspunsul la un anumit 
stimul poate fi modificată de câţiva factori care includ: 
circumstanțele în care a survenit leziunea, anticiparea durerii, 
experiența anterioară şi factori psihologici, cum sunt dispoziţia şi 
gradul de preocupare. Intensitatea durerii poate să varieze ' la 
intervale scurte de timp, deşi leziunea inițială rămâne 
neschimbată. Astfel de observaţii sugerează că impulsurile 
nervoase care creează senzația de durere pot suferi modificări 
importante la diferite niveluri ale sistemului nervos. Au fost astfel 
identificate un număr de zone de modulare, atât pentru durerea 
nocicepiivă cât şi pentru cea neuropatică, deşi mijloacele prin care 
sunt activate aceste mecanisme endogene de control sunt doar 
parţial înțelese. i 


Mecanismul periferic al 
durerii nociceptive 


Tipul de fibră și senzaţia 


Fibrele senzitive mielinizate cu conducere rapidă (între 30 şi 
100 metri pe secundă) dispun de receptori cu prag foarte scăzut, în 
timp ce fibrele  mielinizaie delia de tip A cu conducere lentă 
(viteză de conducere de 4-30 metri pe secundă), ca şi fibrele 
aferente nemielinizate (cu viteză de conducere mai mică de 2,5 
metri pe secundă) au receptori care sunt activați de stimuli 
dureroşi. Stimularea selectivă la om a fibrelor aferente izolate, cu 
mijloace microneurografice, arată că activarea fibrelor groase 
provoacă o senzație de mâncărime sau de presiune, activarea 
fibrelor deita A şi a fibrelor mai groase de tip C provoacă senzații 
dureroase de scurtă durată resimțite ca înțepături iar activarea 
fibrelor C lente provoacă o durere difăză şi intensă, adesea cu o 
nuanță de arsură. 


Hiperalgia şi sensibilizarea chimică a 
receptorilor 


Hiperalgia, sau răspunsul exagerat la stimuli, care se 
situează deasupra pragului norma! al durerii, este adesea rezultatul 
unei deteriorări tisulare. Atât sensibilizarea receptorilor periferici 
cât şi sensibilizarea centrală secundară contribuie la hiperalgie. 


Sensibilizarea receptorilor 


Substanțele  mediatoare aie  inflamației, care includ 
bradikinina,  S-hidroxitriptamina, (SET)  histamina şi 
prostaglandinele eliberate ca unnare a leziunilor, sunt foarte 
algogene. Ele acționează sinergic pentru a determina coborârea 
pragului fibrelor C şi pentru a creşie activitatea acestora. 
Prostaglandineie, care joacă tin rol deosebit de important în 
potențarea durerii şi inflamației, sunt acizi graşi ce conțin acid 
arahidonic derivat din fosfolipidele membranelor celulare. 
Corticosteroizii inhibă formarea acidului arahidonic din 
fosfolipide, ceea ce constitue baza acțiunii lor analgezice şi anti- 
inflamatorii. Acidul arahidonic este convertit în prostaglandină și 
prostaciclină, trecând printr-o serie de compuşi intermediari, 
treapta inițială fiind formarea endoperoxizilor prin acțiunea cilo- 
oxigenazei. Aspirina, indometacina şi alți compuşi antiinfiamatori 
nonsteroidieni inhibă această enzimă. 


Sensibilizarea centrală 


În cazurile în care se produce o activare prelungită de tip 
nocicepiiv la nivel periferic, celulele din corul posterior al măduvei 
pot să se modifice din punct de vedere al modului în care sunt activate, 
Cele care în mod norma! sunt activate munai de factori nociceptivi 
încep să răspundă la aferențele cu prag scăzut, astfel încât stunuli 
periferici lipsiți de nocivitate pot să evoce senzații dureroase. 

O astfel de activitate constituie probabil, în parte cel puţin, 
cauza alodiniei (tulburare caracterizată prin aceea că toate tipurile 
de stimuli provoacă senzaţii dureroase) și a hiperpatiei (însumarea 
senzaţiei de durere la stimulări repetate şi persistența durerii după 
încetarea stimulării). 


Tabelul 5.1. Cauzele durerii neuropatice 


Nervi periferici 
Traumatisme 
Neuropatii cu încarcerare 
Transecţiune parţială sau completă: cauzalgie, amputaţie, durere de 
bont 
Cicatrici dureroase 
Post-toracotomie 

Alte mononeuropatii şi neuropatii multiple 
Diabet 
Invadarea nervilor / plexurilor de procese maligne 
Ischemie 
Plexopatie provocată de radiaţii 
Boli de țesut conjonctiv (artrită reumatoidă, lupus eritematos 
sistemic, 
poliarterită nodoasă) 
Polineuropatii 

Diabet 
Tulburări de nutriţie 
Boala Fabry 
Neuropatia mielo-optică 
subacută 
Idiopatică 

Afectarea rădăcinii şi a ganglionului rădăcinii dorsale 

” Expulzie de dise intervertebral Nevralgie post-herpetică 
Arahnoidită Nevralgie trigeminală 


Alcoolică 
Amiloidă 
Provocată de isoniazidă 


Smulgerea rădăcinii Compresie tumorală 
Rizotomie chirurgicală 

Măduva spinării 

- Secţiune completă Disrafism 

Hemisecţiune Deficienţă de vitamina Bi 
Compresie / contuzie Mielită luetică 
Siringomielie Proceduri chirurgicale 
Scleroză multiplă — cordotomie 
Tumori — mielotomie comisurală 


Malformaţii arteriovenoase 
Trunchiul cerebral 


Secţionarea tractului Lissauer 


Sindromul Wallenberg Scleroză multiplă 
Siringobulbie 'Tuberculom 
Tumori 
Talamus 
Infarcte Leziuni chirurgicale (ventro- 
posterioare mediale, ventro- 
posterioare laterale) 
Hemoragie Tumori 
Corticale şi subcorticale 
Infarcte Tumori 
Malformaţii arteriovenoase - - Traumatisme 


Sistemul nervos central 


Cornul posterior 


Se ştie în prezent că un rol crucial în prelucrarea durerii este 
cel al cornului posterior. Organizarea celulară complexă a acestuia 
permite răspunsurilor celulelor individuale la stimularea aferentă 
să fie profund modificate atât de impulsuri care vin prin alte căi 
aferente câi şi prin impulsurile descendente din creier. 


Anatomie şi fiziologie 


Cornul posterior are o structură laminată. Stratul cel mai 
superficial, lamina 1 (substanţa gelatinoasă), conţine neuroni de 
talie mică într-o zonă lipsită de mielină. Aceste celule primesc 
terminaţiile multor aferențe nociceptive şi îşi trimit proiecţiile în 
lamina 2, unde celulele primesc, de asemenea, şi aferenţe cu prag 
scăzut. Dimensiunile câmpului receptor şi răspunsurile acestor 
celule variază foarte mult, unele dintre ele având răspunsuri 
prelungite la o stimulare aferentă scurtă, altele adaptându-se rapid 
(detectoare de elemente noi), iar altele manifestând mari variaţii în 
forma şi dimensiunea câmpului receptor într-un interval de minute 
sau ore. Lamina 3 conține tot celule de dimensiuni mici, similare 
cu cele din lamina 2, şi o reţea considerabilă de dendrite care 
pătrund aici venind din laminele ventrale profunde. Celulele din 
laminele 3 şi 4 răspund mai ales la aferențe cu prag scăzut. În 
lamina 5 se găsesc neuroni cu o mare gamă dinamică, care răspund 
atât la stimuli cu prag jos cât şi la stimuli cu prag ridicat. 
Câmpurile lor receptoare includ deseori o zonă centrală la nivelul 
căreia toate tipurile de stimuli determină reacţii şi o zonă mai 
mare, externă, în care doar stimulii dureroşi provoacă un răspuns. 
Unele celule din lamina $ răspund la aferențe convergente, 
somatice şi viscerale cu prag înalt, un posibil substrat pentru 
durerea referită (a se vedea mai jos). Celulele din lamina 6 
răspund la aferenţe cutanate cu prag înalt şi scăzut şi la aferențe 
musculare cu prag scăzut, modul de răspuns fiind sub control 
descendent. Celulele cu răspunsuri complexe se găsesc şi în lamina 
7, proiecţiile lor îndreptându-se spre tractul spinotalamic. 

Complexitatea crescândă a răspunsurilor aferente din 
laminele mai profunde ale cornului posterior arată că acestea 
primesc mesaje nu numai de la periferie ci şi din laminele situate 
mai superficial. Un astfel de aranjament permite modularea 
recepţiei durerii sub influența a diverşi factori, inclusiv factori 
segmentari, descendenţi sau ascendenți. 


Controlul segmentar 


Modularea aferențelor dureroase prin aferențe nondureroase 
de la nivelul aceluiaşi segment spinal este unul din mijloacele de 
atenuare atât a durerii acute cât şi a celei cronice. Date 
experimentale arată că această acțiune de atenuare are loc la 
nivelul cornului posterior. De exemplu, stimularea electrică cu un 
curent de înaltă frecvență şi amplitudine joasă, de tipul celei 
folosite pentru stimularea electrică transcutanată a nervilor, reduce 
gradat, pe o perioadă de câteva minute, răspunsul în salve al 
celulelor din cornul posterior, determinat de impulsurile dureroase. 
Această inhibiție este mediată de interneuroni, care sunt deosebit 
de interesanți în special din cauza conținutului lor în peptide şi 
substanțe opiacee, ei fiind ţinta potențială a manipulărilor 
farmacologice. Aceşti interneuroni sunt probabil situaţi mai ales în 
lamina 2, fiind conectaţi cu neuroni similari din segmentele 
învecinate prin intermediul tractului Lissauer, formaţiune care 
poate avea funcția de influențare a excitabilităţii interneuronilor la 
nivelul mai multor segmente adiacente ale măduvei (control 
juxtasegmentar). 


Controlul descendent 


Stumularea anumitor zone din trunchiul cerebral poate 
produce o analgezie profundă, zona cea mai eficace din acest punct 
de vedere fiind cea a substanței cenuşii periapeductale şi a 
nucleului bulbar al rafeului. Substanţa cenuşie periapeductală îşi 
trimite proiecţiile către nucleul mare al rafeului, iar acesta, la 
rândul lui, trimite proiecții spre măduvă prin cordonul dorso- 
lateral, până la cornul posterior. O a doua cale descendentă 

importantă porneşte din locus coeruleus şi merge spre cornul 
posterior. 


Farmacologia măduvei spinării 


Neurotransmițători din neuronii sensoriali 
primari 


În fibrele aferente C şi în terminaţiile lor din cornul 
- posterior au fost identificate câteva peptide şi există date care arată 
că cel puţin o parte din acestea sunt implicate în funcția de 
neurotransmitere. Peptidele menţionate includ substanța P, 
polipepiidul intestinal vasoactiv, somatostatina, un peptid de tip 
colecistokininic și angiotensină. În afară de acestea, în cornul 
posterior se găsesc glutamat şi aspartat care au efecte excitatorii. 
Substanţa P este prezentă în aproape 20% din celulele ganglionilor 
rădăcinii dorsale şi ale terminaţiilor acestora din laminele / şi 2. 
Doar stimulii dureroşi periferici determină eliberarea acesteia. 
Aplicarea substanței P la nivelul neuronilor din cornul posterior 
determină o depolarizare întârziată dar prelungită, diferită de 
răspunsul acestora la stimularea periferică naturală. Pare deci 
improbabil ca substanța P să acţioneze ca un neurotransmițător 
clasic rapid şi este mai probabil ca ea să moduleze răspunsurile 
cornului posterior pe perioade lungi de timp, atunci când este 
eliberată împreună cu un alt transmițător. Alte peptide au o funcție 
similară, neuromodulatoare. 

Capsaicina, un extract din piperul roşu, puternic mirositor, 
desensibilizează fibrele C, epuizează substanța P şi aboleşte 
inflamația cutanată indusă de substanţe chimice iritante (mediată 
prin reflexe axonice în fibrele aferente C). Aplicarea topică a 
capsaicinei este utilă în tratamentul unor stări hiperalgice, inai ales 
în nevralgia postherpetică. 


Opiaceele endogene şi modularea activității 
măduvei spinării 


Prezenţa receptorilor specifici pentru opiacee şi pentru 
liganzii acestora, endorfinele, a fost pusă în evidenţă acum 20 de 
ani, iar mai recent au fost identificate câteva subtipuri de receptori 
pentru diferite opiacee. Receptorii pentru opiacee şi endorfine sunt 
larg răspândiţi în sistemul nervos, inclusiv în terminaţiile unor 
neuroni senzitivi primari. Laminele / şi 2 din coarnele posterioare, 
nucleii rafeului bulbar, substanța cenușie periapeductală, locus 
coeruleus, ganglionii bazali, hipotalamusul şi glanda pituitară 
conțin, de asemenea, acest tip de receptori. Au fost identificate 
câteva endortine, dintre care endorfina beta este un compus relativ 
stabil, posibil cu funcții de modulare, cum ar fi cele sugerate 
pentru substanța P, în contrast cu encefalinele care sunt instabile, 
fiind deci mai probabil neurotransmițători de tip clasic. 


Encefalina este prezentă în concentraţii mari în laminele J şi 
2 ale coamelor posterioare, unde există şi numeroşi alți receptori 
pentru opiacee, Aplicarea de morfină sau de encefaline pe neuronii 
din cornul posterior reduce răspunsul la stimulii nociceptivi 
aferenți, dar nu are efect asupra stimulilor aferenţi cu prag Jos, 
ceea ce indică o inhibiţie presinaptică selectivă a aferențelor 
dureroase, posibil mediată prin receptorii pentru opiacee de pe 
terminaţiile fibrelor C aferente. O eliberare redusă de substanță P 
din terminaţiile primare aferente ca urmare a aplicării de opiacee 
vine în sprijinul acestei idei. Aceste observaţii experimentale 
constitue o bază ştiinţifică pentru folosirea opiaceelor la nivel 
spinal în scopul uşurării durerii. 

În mod experimental, stimularea electrică la nivelul 
substanței cenuşii periapeductale, a nucleului mare al rafeului sau 
al locus cosruleus reduce răspunsurile celulelor din cornul 
posterior la stimulii primari dureroşi, iar microinjecțiile de opiacee 
în zona substanței cenușii periapeductale şi a nucleului mare al 
rafeului produce aceleaşi efecte, care sunt suprimate de naloxon. 
Atât substanța cenuşie periapeductală cât şi nucleul mare al 
rafeului conţin un mare număr de receptori pentru opiacee şi 
encefaline, astfel încât, luate împreună, observaţiile de mai sus 
sugerează că acesta reprezintă un mecanism endogen de control al 
durerii dependent de opiacee. Cu toate acestea, s-a arătat că SHT şi 
noradrenalina sunt neurotransmițătorii implicați în calea de la 
nucleul mare a! rafeului spre cornul posterior, în timp ce proiecţiile 
de la locus coeruleus spre cornul posterior sunt noradrenergice. 
Atât administrarea intratecală de SHT cât şi cea de noradrenalină 
produc analgezie în condiţii experimentale, iar administrarea 
epidurală de clonidină (un alfa-2-agonist) are efecte analgezice la 
om. 


Durerea viscerală şi durerea referită 


Durerea care porneşte din țesuturile profunde, inclusiv 
durerea viscerală, este diferită de cea superficială, în special în 
ceea ce priveşte localizarea şi calitatea, fiind resimțită diferit. 
Posibilitatea unei localizări rapide și precise a stiraulilor dureroşi 
cutanați are o funcţie protectoare evidentă care duce la 
îndepărtarea sursei nocive. Efectul durerii profunde şi viscerale 
este de obicei imobilizarea, deoarece îndepărtarea stimulilor 
dureroşi nu este posibilă. Localizarea şi promptitudinea senzaţiei 
de durere nu au caractere la fel de clare ca în durerea superficială; 
durerea viscerală este adesea prost localizată, ceea ce duce la 
dificultăţi de diagnostic. 

Spre deosebire de stimulii nociceptivi aferenți cutanați, 
identificarea stimulilor nociceptivi viscerali specifici este dificilă. 
De asemenea, este greu să să stabilească o relație clară între 
intensitatea şi răspunsul stimulului la nivelul a numeroase organe 
şi ţesuturi. Distensia severă a canalului hepatic sau a vezicii 
urinare poate, aşa cum s-a deinonstrat experimental, să activeze 
anumite clase de aferenţe nemielinizate, care au probabil o funcție 
nociceptivă. În ceea ce priveşte receptorii din capsula articulară 
situația este mult mai asemănătoare cu cea constatată la aferențele 
cutanate, în sensul că în stările inflamatorii fibrele delta A şi C 
prezintă o evidentă sensibilizare şi pot deveni active în mod 
continuu. În cazul mușchilor scheletici şi cardiac unele fibre 
nemielinizate de tip C sunt stimulate mai ales, dar nu exclusiv, de 
ischemie. 

Majoritatea aferențelor viscerale proiectează la nivelui 
celulelor din laminele 7 şi 5 din cornul posterior, undesexistă 
convergențe cu aferențe somatice. Unele tipuri de stimulare 
viscerală severă vor activa aceşti neuroni din cornul posterior, care 
produc impulsuri ascendente prin fibrele din tractul spinotalamic. 


Durerea referită 


Durerea de origine viscerală este în mod obişnuit însoțită de 
durere referită. De fapt, durerea referită poate să fie durerea 
predominantă şi singura de care se plânge pacientul, putând îi 
chiar asociată cu algi: cutanate şi musculare subiacente, ceea ce 
determină dificultăți potențiale de diagnostic. Astfel, deși 

majoritatea pacienţilor care au un infarct acut de miocard acuză 
durere toracică, cu sau fără iradiere, unii vor avea doar durere în 
zona cervicală anterioară şi în braţul stâng. În mod obişnuit, zonele 
de durere referită de la un anumit organ şi hiperalgia cutanată 
asociată, în cazul în care este prezentă, sunt destul de constante de 
la un pacient la altul, conformându-se aproximativ unei distribuții 
segmentare spinale;, acest model de distribuţie al durerii referite 
este mai previzibil în ceea ce priveşte durerea musculară, de 
exemplu miocardică, decât durerea care îşi are originea în alte 
viscere, 


Mecanismul durerii referite 


Explicaţia cea mai plauzibilă a durerii referite este 
convergența aferenţelor profunde şi viscerale cu cele somatice la 
celulele din corul posterior, astfel încât aferențele din ambele 
surse sunt capabile să stimuleze activitatea neuronilor 
spinotalamici. Deoarece creierul primește frecvent informaţii 
nociceptive de la structurile somatice, dar numai rareori de la 
viscere, el va localiza durerea în raport cu structura somatică 
relevantă. În cazul în care o aferență nociceptivă porneşte din 
viscere, creierul poate să aibă dificultăți cu privire la localizarea 
sursei durerii, ea poate fi atribuită structurilor somatice care 
activează în mod normal acea parte a tractului spinotalamic. 
Diterenţele de model dintre impulsurile nociceptive din structurile 
somatice şi din cele viscerale pot contribui, totuși, la identificarea 
sursei durerii ca fiind viscerală. 

Explicaţia hiperalgiei cutanate şi a sensibilităţii musculare 
asociate uneori cu durerea referită este mai dificilă. Durerea 
viscerală poate duce la contractură musculară somatică reflexă care 
va putea genera propria sursă nociceptivă secundară. O altă 
posibilitate ar fi ca o creştere reflexă a activităţii simpatice 
eferente indusă de durere să coboare pragul nociceptorilor cutanaţi 
şi musculari. Au mai fost observate şi alte manifestări de activitate 
eferentă simpatică, secundară durerii viscerale, care duce la 
apariţia de tulburări autonome. Dovada cea mai clară a unei astfel 
nivelul tegumentelor normale şi al mușchilor, este distrofia 
simpatică reflexă, în care blocajul simpatic poate uşura temporar 
hiperalgia şi sensibilitatea musculară (a se vedea mai jos). 


Originile tractului spinotalamic și 
terminațţiile talamice 


Tractul spinotalamic este un tract aproape complet 
încrucişat. El cuprinde fibre de Ja patru tipuri de neuroni: unii care 
răspund numai la stimuli non-nocivi şi care se află în laminele 4 şi 
5 din corul posterior, alți care sunt pur proprioceptivi, având 
originea în laminele profunde; în lamina 5 se găsesc neuroni cu o 
mare gamă dinamică ce răspund la stimuli nocivi şi non-nocivi; în 
fine, neuroni din laminele ] şi 2 răspund doar la stimuli nocivi. 

În apropiere de talamus, tractul spinotalamic se împarte într- 
un fascicul mare, care se termină în nucleul ventroposterior, şi un 
fascicul mai mic, medial, care proiectează în nucleii intralaminari 
şi parafascicularis. 

Împreună cu tractul spinotalamic urcă şi tracturile 
spinoreticular şi spinomezencefalic. Tractul spinoreticular conține 
fibre ale neuronilor care ajung la nucleii din formaţia reticulată 
bulbară, inclusiv nucleul mare al rafeului, şi de acolo spre grupul 


medial de nuclei talamici. Tractul spinomezencefalic conţine fibre 
ale neuronilor care ajung la formațiunea reticulată mezencefalică, 
la coliculii superiori şi inferiori și la substanța cenuşie peri- 
apeductală, de unde se dirijează spre nucleii talamici mediali. 


Proiecţiile talamice: aspecte funcţionale 


Există deci două subdiviziuni principale ale tractului 
spinotalamic, una care reprezintă o cale directă spre nucleul 
senzitiv principal talamic (nucleul ventroposterior) unde există o 
suprapunere cu terminaţiile din lemniscul medial. Nucleul are o 
organizare somatotopică şi principala proiecţie rostrală se 
îndreaptă spre cortexul primar somatosensorial. Această dispoziţie 
este concepută astfel încât să servească funcțiile senzitive 
discriminative ale durerii, adică localizarea, durata şi tipul de 
stimul dureros. 

Cealaltă subdiviziune a tractului spinotalamic, care se 
îndreaptă spre grupurile de nuclei intralaminari şi mediali, este 
suplimentată de proiecţii polisinaptice de la bulb şi mezencefal 
prin tracturile spinoreticulat şi spinomezencefalic. Neuronii din 
această parte a talamusului nu au o organizare somatotopică şi în 
mod caracteristic au cîmpuri de recepţie foarte mari. Proiecţia 
rostrală este foarte difuză şi include lobul frontal şi neocortexul 
limbic. Este probabil că această cale deserveşte componentele 
autonomă şi afectivă ale durerii. 


Alte mecanisme endogene de 
modulare a durerii 


În afară de influenţele segmentare şi descendente asupra 
transmisiunii aferente a informaţiilor nociceptive care acționează la 
nivelul cornului posterior, alte două. mecanisme au, probabil, 
importanţă clinică. 


Controlul ascendent 


Talamusul medial, care primeşte o parte din tractul 
spinotalamic împreună cu tracturile spinoreticulotalamic şi 
spinomezencefalotalamic, are numeroase zone care conţin 
encefaline şi concentraţii ridicate de opiacee. În afară de aceasta, 
în talamusul medial mai există şi multe zone care conţin 5HT şi 
care exercită o acțiune inhibitorie asupra celulelor care răspund la 
stimulii dureroşi. 


Controlul inhibitor difuz al 
stimulilor nocivi 


Numeroase observaţii clinice au arătat că apariția durerii 
într-o parte a corpului poate duce la dispariția durerii care se 
manifestă în altă parte a acestuia. S-a demonstrat experimental că 
răspunsul celulelor din cornul posterior la un stimul dureros poate 
fi redus prin acțiunea unui alt stimul dureros, separat, exercitat la 
un alt nivel segmentar al măduvei, aceasta fără a afecta răspunsul 
la stimularea aferentă cu prag coborât, ceea ce indică o inhibiţie 
presinaptică. Acest mecanism a fost denumit controlul inhibitor 
difuz al stimulilor dureroşi. Mecanismul lipseşte la preparatele 
experimentale (animalul spinal) la care nu există decât măduva, 
dispare după distrugerea nucleului mare al rafeului sau ca urmare 
a depleţiei de SHIT şi este reversibil la naloxon. Aceste observaţii 

sugerează că respectivul control este mediat prin căile dependente 
de opiacee din trunchiul cerebral şi de proiecţiile descendente 
mediate de SHT care merg de la nucleul mare al rafeului la cornul 
posterior. 


Controlul mecanismelor de 
modulare a durerii 


Nu se cunosc decât puţine lucruri despre circumstanţele care 
activează în mod normal inhibiţiile segmentare, ascendente şi 
descendente şi controlul inhibitor difuz al durerii. Aferenţele prin 
fibrele groase sunt, în mod evident, importante pentru controlul 
segmentar şi pentru influența inhibitorie juxtasegmentară mediată 
prin tractul Lissauer. S-a arătat că şi controlul descendent depinde 
într-o oarecare măsură de activitatea fibrelor primare aferente. De 
exemplu, descărcarea neuronilor din substanța cenuşie peri- 
apeductală poate fi declanşată de stiinularea nervilor periferici.. 
Naloxonul determină o creştere a răspunsului celulelor din cornul 
posterior la stimulii dureroşi periferici, indicând prezența unui 
mecanism analgezic, tonic-activ, mediat de opiacee. Mai rămân 
multe de aflat cu privire la activarea acestor sisteme analgezice 
endogene diferite, deşi pentru unele dintre ele este deja posibilă o 
extindere terapeutică. În âfară de metode cum ar fi stimularea 
electrică la diferite niveluri, atât centrale cât şi periferice, 
localizarea opiaceelor endogene, a SHT şi a căilor noradrenergice 
cu semnificaţie fiziopatologică demonstrată în ceea ce priveşte 
analgezia începe să ofere o bază raţională pentru tratamentul cu 
opiacee endogene şi oferă o speranță pentru aplicarea unor 
intervenţii din ce în ce mai selective în viitor. 


Durerea neuropatică 
Definiţie 


Termenul de durere neuropatică se foloseşte aici pentru toate 
durerile provocate de leziunile căilor senzitive, fie ele centrale fie 
periterice. Unii autori preferă să facă o separare între sindroamele 
dureroase periferice, neuropatice şi sindroamele dureroase 
centrale, dar, deoarece este din ce în ce mai clar că leziunile 
nervilor periferici pot determina schimbări centrale majore şi că 
durerea, în aceste situaţii, este, cel puţin parţial, rezuitatul alterării 
mecanismelor centrale, este probabil mai simplu să se folosească 
termenul de durere neuropatică şi să se detalieze apoi felul ei în 
funcţie de cauza care o provoacă. 

Numeroasele cauze ale durerii neuropatice sunt prezentate în 
tabelul 5.1. Luate laolaltă, condițiile care afectează neuronul 
senzitiv primar (inclusiv ganglionul rădăcinii dorsale şi rădăcina 
dorsală) sunt mult mai comune decât cauzele centrale. Boala 
malignă este o cauză relativ neobişnuită a durerii neuropatice. Cu 
toate acestea, majoritatea bolilor nonmaligne care sunt listate în 
tabel nu pot fi controlate complet şi permanent. Din acest motiv, 


pentru mulți bolnavi, durerea neuropatică este o acuză cronică 
severă. 


Deaferentarea 


Gradul de pierdere senzitivă determinat de durerea 
neuropatică este variabil, chiar în cadrul unei singure categorii 
diagnostice. Gradul de deaferentare nu reflectă o relaţie directă cu 
severitatea durerii. Cu toate acestea, există trei motive pentru care 

este util să se estimeze gradul de deaferentare. În primul rând, cu 
câi este mai mare deaferentarea cu atât este mai probabil că 
mecanismele din sistemul nervos central joacă un rol important în 
generarea durerii. În al doilea rând, metodele de contrastimulare, 
cum ar fi stimularea electrică transcutanată a nervilor, au mai 
puține şanse de a fi eficace dacă există un grad important de 
deaferentare, iar în al treilea rând, orice tratament care poate să 


determine o deaferentare mai importantă va provoca o intensificare 
a durerii. 


Caracterele clinice ale durerii neuropatice 


Caracteristicile clinice majore ale durerii neuropatice sunt 
prezentate în tabelul 5.2. Spre deosebire de durerea nociceptivă, 
este adesea imposibil să se pună în evidență un focar lezional în 
țesuturile periferice. Calitatea durerii este diferită şi nu intră în 
repertoriul experienţelor dureroase anterioare ale pacientului, ceea: 
ce face dificilă descrierea ei. Uneori, apar dureri paroxistice, acute, 
fulgurante, care se suprapun peste durerile de fond cu caracter 
continuu. Stările emoționale şi starea de oboseală pot face ca 
intensitatea durerii să varieze la intervale scurte de timp. Instalarea 
durerii neuropatice poate fi imediat consecutivă cauzei care o 
provoacă, dar adesea ea apare cu întârziere. De exemplu, este 
caracteristic pentru durerea talamică să apară într-un interval de 
2-3 luni după ce s-a produs infarctul talamic, iar durerea 
mielopatică să necesite multe luni pentru a se instala, după o 
leziune traumatică a măduvei spinării. Durerea ncuropatică şi 
hiperalgia asociată ei, alodinia şi hiperpatia nu sunt limitate în 
mod obligatoriu la teritoriul unui nerv afectat, sau al unei rădăcini 
nervoase, ci poate să iradieze pe arii extinse indicând o implicare 
secundară centrală, acest lucru putând genera dificultăţi de 
diagnostic. Cu toate acestea, există adesea o corelație clară între 
durere şi anomalia senzitivă, iar pierderea senzitivă este deosebit 
de utilă pentru a face diagnosticul diferenţial între durerea 
neuropatică şi cea nociceptivă. 

Durerea neuropatică este frecvent asociată cu anomalii ale 
activității simpatice locale sau regionale, în special când există 
leziuni ale nervilor periferici, dar aceste anomalii pot să apară şi în 
prezența leziunilor rădăcinilor posterioare, ale măduvei, sau ale 
talamusului. Rolul posibil al impulsurilor simpatice anormale în 
determinarea sau întreținerea durerii neuropatice precum şi 
implicaţiile terapeutice, sunt discutate în continuare. 


Mecanismele durerii în 
neuropatia periferică 


Studii morfometrice pe biopsii de nervi de la pacienţi cu o 
mare varitate de neuropatii au arătat că ideea mai veche care 
sugera că senzaţia de durere ar putea fi rezultatul unui dezechilibru 
de distribuţie a dimensiunilor fibrelor distruse în nervii periferici 
nu mai poate fi susținută. Deşi există neuropatii dureroase în care 
fibrele de dimensiuni mici sunt păstrate în mod selectiv, sunt alte 
neuropatii în care deteriorarea fibrelor mari determină rareori 
durere (de exemplu, neuropatia uremică). Clinica neuropatiilor 
periferice indică faptul că durerea pare a fi în relaţie cu rapiditatea 
modificărilor degenerative ale fibrelor cu diametru mic (de 
exemplu în neuropatia diabetică sau amiloidă) mai ales când 
coexistă şi o marcată activitate de regenerare a nervului. 

În unele mononeuropatii există sensibilitate la nivelul 
leziunii nervoase. Aceasta se datorează inflamaţiei locale şi 
anomaliilor structurale ale nervului. Durerea aceasta este 
semnalizată prin intermediul nervi nervorum, având mai curând un 

caracter nociceptiv decât neuropatic. Nu se ştie în ce măsură acest 
mecanism al durerii este relevant pentru polineuropatii. 


Tabelul 5.2. Caracteristicile clinice ale durerii neuropatice 


Calitatea durerii: adesea senzaţie de arsură, aspră, chinuitoare 

Uneori dureri fulgurante, paroxistice 

Durere asociată cu un grad de incapacitate senzitivă 

Asocierea alodiniei, hiperalgiei şi hiperpatiei este un lucru obişnuit 
Disfuncția simpatică este comună, în special în leziunile nervilor periferici 
Uneori se asociază distrofie simpatică reflexă 

Instalarea durerii poate fi imediata sau tardivă 


Intensitatea durerii este adesea puternic influențată de oboseală sau emoții 


În anumite situaţii, ischemia provoacă cu uşurinţă durere şi 
parestezii, cum este cazul sindromului de tunel carpian, şi este 
probabil că ea este un factor care contribuie la unele neuropatii, de 
exemplu în mononeuropatia diabetică şi în mononeuropatiile 
asociate cu boli ale țesutului conjunctiv care au o bază micro- 
angiopatică. 

Activitatea simpatică anormală este cu certitudine 
importantă pentru apariţia cauzalgiilor. Blocajul simpatic poate 
ușura durerea, alodinia şi hiperpatia la pacienții cu cauzalgii şi 
alte tipuri de nevralgii posttraumatice, fie că sunt asociate fie nu cu 
anomalii ale funcţiei simpatice la nivelul membrului afectat. 

Aceste observaţii clinice au fost completate de rezultatele 
experimentale obținute în cadrul unor studii efectuate pe diferite 
tipuri de leziuni nervoase, de la secționarea nervului şi formare de 
nevrom, până la leziuni moderate care determinau o demielinizare 
reversibilă. Au fost astfel puse în evidență unele anomalii 
relevante pentru durere, şi care sunt prezentate în continuare. 

1) Axonii nervilor periferici lezați generează impulsuri la 
locul leziunii. Acest fenomen este mai intens în cazul fibrelor 
senzitive axotomizate, în curs de regenerare şi afectează toate 
clasele de fibre mielinizate şi nonmielinizate. 

2)La nivelul fibrelor deteriorate apare o sensibilitate 
mecanică marcată, care se reflectă pe plan clinic prin semnul lui 
Tinel, producând parestezie şi dureri ce iradiază în teritoriul de 
distribuţie al nervului lezat la percuţia acestuia. 

3) Fibrele în curs de regenerare capătă sensibilitate alfa- 
adrenergică care face să crească numărul de descărcări ectopice. În 
regiunile în care nervul a fost deteriorat se poate pune în evidență 
o interacțiune nonsinaptică între fibrele simpatice eferente 
noradrenergice şi fibrele senzitive. Această proprietate oferă o 
explicație pentru efectul terapeutic obținut prin blocaj simpatic în 
cazurile de cauzalgie şi alte nevralgii posttraumatice. 

4) Ischemia, anoxia, potasiul extracelular crescut şi anumite 
peptide prezente în fibrele nemielinizate din nervii periferici pot să 
exercite o activitate anormală de generare a impulsurilor la nivelul 
fibrelor deteriorate, 

5) Căldura tinde să crească activitate de generare a 
impulsurilor ectopice la nivelul fibrelor mielinice, în timp ce 
răcirea are un efect similar asupra fibrelor de tip C, lucru care 
poate avea un rol în explicarea hiperalgiei la rece, una din 
caracteristicile frecvent observate în cazurile de leziuni nervoase 
periferice dureroase. 

6) Anestezia locală suprimă toate impulsurile ectopice care 
iau naştere în zonele de deteriorare a nervului. În cadrul 
experimentelor, utilizarea locală a glicerolului, corticosteroizilor, 
fenitoinei și carbamazepinei au redus activitatea anormală. 
Acţiunea lor în context clinic este, însă, prea puţin marcată (cu 
excepția administrării de glicerol în cisterna mare pentru 
tratamentul nevralgiei trigeminale). 


7) În afară de interacţiunea senzitivă simpatică, în cazul 
leziunilor nervilor, mai survin şi alte interacțiuni între fibre. 
Astfel, transmisia efaptică, o cuplare electrică strânsă între fibre, 
poate fi pusă în evidență experimental dar nu poate fi demonstrată 
clar la om. Un alt tip de interacțiune a fost denumit 
“postdescărcare încrucişată”, fenomenul constând din inducerea 
activității într-un grup de fibre senzitive învecinat cu un grup în 
care are loc o activitate aferentă. Nici în acest caz nu se poate 
afirma că mecanismul menţionat există la om. 

8) În afară de generarea de impulsuri la locul leziunii, 
impulsurile ectopice iau naştere şi proximal în celulele 
ganglionului rădăcinii dorsale. Activitatea continuă a nervului 
lezat, sensibilitatea mecanică precum. şi activitatea care ia naştere 
în celulele ganglionului rădăcinii posterioare au putut fi 
înregistrate în fibre izolate din nervul uman cu ajutorul metodelor 
microneurografice. 

9) În fine, diferite experimente au demonstrat că există o 
mare variabilitate în ceea ce priveşte intensitatea acestor 
fenomene, această variabilitate având şi un caracter specific. 
Aceasta poate explica enorma diversitate clinică a sindromelor 
dureroase care se instalează după leziunile nervoase la diferiți 
pacienţi şi indică existența posibilității unei variabilități clinico- 
fiziopatologice similare a durerii ce apare după leziuni ale 
sistemului nervos central. 


Reacţia sistemului nervos central la 
leziunile nervilor periferici 


Unele simptome şi semne asociate cu leziunile nervilor 
periferici nu pot fi explicate pe baza anomaliilor periferice, ele 
implică modificări secundare în sistemul nervos central. Acestea 
includ instalarea aproape imediată a durerii şi anomalii senzitive 
asociate care se observă la unii pacienţi (de exemplu cauzalgia care 
se istalează uneori după răniri provocate de glonț) şi care apar 
înainte ca vreuna din anomaliile descrise mai sus să fi avut timpul 
de a se instala. Alodinia, hiperpatia şi modificările simpatice 
reflexe se pot întinde dincolo de limitele teritoriului nervului 
afectat şi indică existența unor factori centrali. 


Sensibilizarea centrală 


În cazurile în care există o activare nociceptivă prelungită în 
periferie, celulele din comul posterior îşi pot modifica 
caracteristicile lor de activare. Celulele activate în mod normal de 
stimulii nedureroşi încep să răspundă la impulsuri aferente de prag 
scăzut, astfel încât stimuli periferici non-nocivi pot evoca senzații 
dureroase, lucru care se intensifică în timp. Acest tip de activitate 
poate contribui la instalarea alodiniei şi hiperpatiei. 


Inhibiţii reduse 


Imhibiţiile presinaptice normale din cornul posterior ale 
activităţii fibrelor subțiri, prezentate mai înainte, devin mai puţin 
eficiente în anumite tipuri de leziuni nervoase, iar unele inhibiţii 
postsinaptice sunt şi ele mai puţin intense. Mai mult, neuronii din 
cornul posterior care îşi pierd complet semnalele aferente încep să 
descarce salve de impulsuri cu frecvență înaltă, ca în situațiile 
clinice de tipul smulgerii plexului brahial şi a nevralgiei post- 
herpetice. 

Moartea celulei 


După producerea leziunii nervoase care provoacă un flux 
aferent foarte dureros se poate produce moartea transsinaptică a 
celulelor din cornul posterior. Este posibil ca aceasta să se producă 
în situații în care și inhibiţiile sunt reduse, mecanismul prin care 
este provocată moartea celulară este incert. 


Toate la un loc, aceste observaţii, arată că deteriorarea 
nervilor periferici poate să determine modificări centrale 
importante, dintre care unele pot deveni ireversibile. Orice 
intervenții terapeutice, în special cele periferice, vor avea, în cel 
mai bun caz, un efect limitat. 


Distrofia simpatică reflexă şi 
cauzalgia 


Aspecte clinice 


Distrofia simpatică reflexă este denumirea dată unui grup de 
tulburări, care au drept trăsături comune durerea, alodinia, 
hiperpatia, modificări sudomotorii şi vasomotorii şi leziuni 
distrofice care pot afecta atât țesuturile moi cât şi țesutul osos, 
ducând la o pierdere importantă a funcției membrului implicat. În 
cazul în care tulburările distrofice sunt marcate, afecțiunea se 
numeşte atrofie Sudeck. Astfel definită, distrofia simpatică reflexă 
include o serie de tulburări cum sunt algodistrofia, osteoporoza 
posttraumatică, atrofia acută a oaselor şi distrofia neurovasculară. 
Distrofia simpatică reflexă are multe cauze, dar se ştie prea puţin 
despre rațiunea apariţiei ei, şi aceasta doar la o mică minoritate de 
pacienţi care prezintă condiţiile listate în tabelul 5.3, nu se ştie, de 
asemenea, care este patogenia modificărilor observate. Nici măcar 
criteriile de diagnostic nu sunt complet acceptate şi cu toate că 
apar anomalii la investigarea izotopică a oaselor, diagnosticul 
rămâne de domeniul clinic. Afecţiunea poate fi autolimitantă şi de 
intensitate moderată, dar în unele cazuri este continuu progresivă 
şi duce la incapacitatea funcțională a membrului afectat, care 
devine foarte dureros şi sensibil. 

Cauzalgia este definită ca o formă de durere cu nuanță de 
arsură. Uneori termenul se foloseşte numai pentru a denumi o 
astfel de durere asociată cu leziuni parţiale ale nervilor majori ai 
membrelor. În aceste situaţii, cauzalgia este aproape totdeauna 
însoţită de alodinie, hiperpatie şi anomalii sudomotorii şi 
vasomotorii, îndeplinind criteriile pentru clasificare în categoria 
distrofiei simpatice reflexe. Acelaşi tip de durere-arsură, însoțită şi 
de alte caracteristici, este provocată de variate cauze ale distrofiei 
simpatice reflexe. Este deci preferabil să se folosească termenul de 
cauzalgie pentru a descrie un tip de durere-arsură, fără să se 
stabilească vreo legătură cu o cauză anume, cu atât mai mult cu cât 
nu există încă o justificare fiziopatologică pentru a face acest lucru. 


Patogenie 


Patogenia distrofiei simpatice reflexe este incertă. Alodinia 
şi hiperpatia care o însoțesc adesea sunt mediate prin fibrele 
aferente de calibru mare mielinizate, fiind ameliorate la mulţi 
dintre pacienţi prin blocaj simpatic. Aceasta implică o sensibilizare 
la noradrenalină a terminaţiilor normale ale fibrelor aferente cu 
prag scăzui. care nu au fost afectate. Conform modelului cel mai 
larg acceptat al distrofiei simpatice reflexe, ia naştere un cerc 


vicios. Cauza iniţială care determină durerea duce la transmiterea 
unor impulsuri nociceptive către măduvă, care, printr-un mecanism 
necunoscut, provoacă o activare simpatică reflexă prin intermediul 
neuronilor simpatici preganglionari din coloana intermediolaterală 
a măduvei spinării. Acest fenomen duce la o creştere a activității 
simpatice eferente postganglionare care, la rândul ei, şi tot printr- 
un mecanism necunoscut, poate să sensibilizeze terminaţiile 
neafectate ale fibrelor primare din periferie, coborând pragul lor de 
stimulare, ceea ce duce la un flux aferent crescut şi la închiderea 
cercului vicios, În afară de aceasta, este nevoie de o sensibilizare 
centrală pentru ca fluxul aferent crescut să fie perceput ca durere. 
Blocajul simpatic va întrerupe acest cerc vicios prin îndepărtarea 
sensibilizării periferice a terminaţiilor primare aferente. 


Tabelul 5.3. Cauzele distrofiei simpatice reflexe 


Țesuturi periferice 
Leziuni ale ţesuturilor moi, inclusiv infecții 
Fasciită, tendinită, bursită, întindere ligamentară 
Fracturi şi dislocări 
Artrite 
'Tromboze venoase profunde 
Tromboze arteriale 
Imobilizare 
Nervi periferici şi rădăcina dorsală 
Traumatismele nervilor periferici 
Leziunile plexului brahial 
Nevralgia postherpetică 
Leziunile radiculare, în special traumatice 
Sistemul nervos central 
Leziunile măduvei spinării, în special traumatice 
Traumatisme craniene 
Infarcte cerebrale 
Tumori cerebrale 


Idiopatică 


Problemele pe care le ridică această teorie includ absenţa 
oricărei explicaţii pentru raritatea distrofiei simpatice reflexe şi a 
lipsei de efect a blocajului simpatic la unii pacienţi. De fapt 
blocajul simpatic poate chiar să exacerbeze durerea la unii dintre 
bolnavi. Se pare că există o mare variaţie fiziopatologică în cadrul 
sindromului pe care îl denumira, din punct de vedere clinic, 
distrofie simpatică reflexă. 


Tratament 


Analgezia simplă este rareori eficace. Analgezicele 
puternice, inclusiv opiaceele, au de cele mai multe ori un efect 
minim. Blocajul simpatic poate uneori să uşureze în mod dramatic 
simptomele. În acest caz, blocajele în serie combinate cu 
fizioterapia pot fi suficiente pentru restabilirea progresivă a 
bolnavului. În cazurile refractare, analgezia prelungită realizată 
prin perfuzie epidurală cu anestezice locale, asociată cu proceduri 
fizioterapice, poate să aibă succes. Nu există trialuri controlate 
pentru vreunul din tratamentele folosite în distrofia simpatică 
reflexă, dar s-au comunicat cazuri de ameliorare a simptomelor cu 
ajutorul corticosteroizilor, al substanțelor antiinflamatoare non- 
steroidiene, calcitoninei, medicamentelor antiepileptice, blo- 
cantelor canalelor de calciu şi antidepresivelor triciclice. Cu toate 
acestea, niciunul din medicamentele de mai sus nu este eficace în 
cazurile severe de distrofie simpatică reflexă, cum este şi cazul 
altor modalități terapeutice (stimulare electrică, măsuri 
psihologice). În ciuda tuturor eforturilor, se menţine totuşi un mic 
număr de pacienţi care au o distrofie simpatică reflexă cu adevărat 
refractară. 

Cererile pacienţilor de a li se efectua amputarea membrului 
afectat irebuie respinse din cauza riscului mare de apariţie a 
durerilor de tip membru fantomă, cu toate că există date care arată 
că incidenţa durerilor de bont şi de membru fantomă este redusă 
dacă se poate realiza o analgezie bună timp de 2-3 zile înainte de 
amputare. O astfel de analgezie se poate obţine prin blocaj spinal 
care se va menţine atât preoperator cât şi postoperator. 

Toţi pacienţii care sunt bănuiți de distrofie simpatică reflexă 
trebuie să fie îndrumați de urgență spre o clinică specializată în 
tratamentul durerii, deoarece există date care arată că un tratament 


instituit precoce poate să prevină instalarea unor forme severe ale 
bolii. 


Durerea provocată de sistemul 
nervos central 


Leziunile sistemului nervos central care duc la instalarea 
durerii neuropatice implică, de obicei, tractul spinotalamic sau 
proiecţiile rostrale talamoparietale ale acestuia (vezi tabelul 5.1). 
In talamus, leziunile care determină dureri de tip talamic (de obicei 
infarcte) interesează principalii nuclei senzitivi care primesc atât 
calea lemniscală cât şi o parte din tractul spinotalamic. Leziunile 
pure ale sistemului lemniscal din coloana dorsală nu produc durere 
de tip neuropatic, deşi leziunile coloanei cervicale dorsale, cel mai 
obişnuit fiind vorba de plăci de demielinizare, pot să determine un 
simptom Lhermitte ale cărui senzaţii sunt neplăcute. 

Există, de obicei, o insuficiență senzitivă care însoţeşte 
durerea neuropatică centrală, deşi gradul de incapacitate poate fi 
discret şi este adesea de tip spinotalamic disociat. Ca şi în cazul 
durerii neuropatice periferice, nu există o corelaţie clară între 
severitatea durerii şi gradul de pierdere senzitivă. 


Leziunile măduvei spinării 


Durerea provocată de leziunile măduvei spinării poate fi 
localizată, uni- sau bilaterală, dar adesea este difuză şi larg 
distribuită sub nivelul la care s-a produs leziunea. În unele cazuri, 
durerea este deosebit de intensă la nivel perineal. Ea este în mod 
uzual de tip continuu, putând avea un caracter de înțepătură, arsură 
sau de crampă dureroasă. Durerile suprapuse de tip paroxistic, 
focalizate sau difuze, sunt obişnuite. Atât durerile continue cât şi 
cele paroxistice sunt de obicei spontane, dar oricare dintre ele 
poate fi exacerbată de mişcare, oboseală sau emoție. 


Leziunile trunchiului cerebral 


Leziunile vasculare care afectează bulbul şi puntea sunt cele 
mai comune dintre leziunile trunchiului cerebral care provoacă 
durere. Scleroza multiplă, tumorile, siringobulbia şi tuber- 
culoamele sunt cauze ocazionale. Leziunile limitate la mezencefal 
nu provoacă durere. Intervenţiile operatorii mai vechi, de 
tractotomie spinotalamică şi tractotomie trigeminală pot avea, 
amăndouă, drept rezultat instalarea unor dureri severe, motiv 
pentru care aceste intervenţii nu se mai practică. 


Leziunile talamice 


Dejerine şi Roussy au fost primii care au descris, în 1906, 
durerea ca simptom al sindromului talamic. Întregul sindrom 


include hemianestezie superficială şi profundă, ataxie senzitivă, 
durere intratabilă, uşoară hemiplegie şi uneori coreo-atetoză. 
Sindromul este determinat aproape totdeauna de infarct, uneori de 
hemoragie şi de malformații arteriovenoase. Foarte rar el poate fi 
provocat de tumori care implică talamusul. Leziunile chirurgicale 
terapeutice la nivelul principalilor nuclei senzitivi ai talamusului 
pot să provoace durere, iar leziunile care iau naștere în mod 
spontan şi care provoacă durere apar predominent la nivelul 
acestor nuclei, nucleii medial şi posterior fiind cruţați. 


Leziunile corticale şi subcorticale 


Leziunile situate rostral față de talamus care produc durere 
neuropatică sunt extrem de rare şi includ leziuni vasculare, leziuni 
traumatice şi tumori. Apariția durerii s-a observat şi după 
cortextomie parietală terapeutică, intervenție care nu se mai 
practică în prezent, ca şi după hemisferectomie pentru epilpsii 
grave cu hemiplegie infantilă sau pentru tratamentul tumorilor. 


Mecanismul durerii neuropatice datorită 
leziunilor sistemului nervos central 


Hiperactivitatea celulară 


Hiperactivitatea celulelor din cornul dorsal care au fost 
deaferentate a fost discutată mai sus. În afară de aceasta, se ştie în 
prezent că rizotomia dorsală poate să provoace o deinhibare 
similară a celulelor din complexul ventrobazal al talamusului. 
Acest lucru arată că leziunile caudale pot determina schimbări la 
nivel rostral, la distanță. Înregistrări directe efectuate la nivelul 
neuronilor talamici în cursul explorării pacienților cu durere 
talamică sau mielopatică au pus în evidenţă salve de descărcări cu 
frecvenţă înaltă. 


Alterarea sensibilităţii celulelor 


La un mic număr de pacienţi s-au făcut observaţii psihofizice 
în cursul explorării talamusul înainte de a se provoca leziuni sau 
de a se folosi proceduri de stimulare pentru tratamentul durerii 
refractare. Acelaşi tip de observaţii (de control) s-a efectuat şi la 
pacienţi cu tulburări de motilitate, dar fără dureri. La pacienţii cu 
tulburări de motilitate şi la cei cu dureri nociceptive intratabile, 
stimularea tractului spinotalamic sau a complexului ventrobazal nu 
a provocat decât rareori dureri de tip arsură, spre deosebire de 
pacienţii care sufereau de durere neuropatică, la care durerea şi 
senzațiile de arsură puteau fi evocate prin stimularea mai multor 
puncte, se raportau la partea contralaterală şi se suprapuneau cu 
zona în care pacientul avea dureri permanente de tip neuropatic. 
Senzaţii similare puteau fi provocate de stimularea tractului 
spinotalamic la nivelul mezencefalului, sau a proiecţiilor rostrale 
ale talamusului, precum şi în cortexul somatosenzorial, fiind 
întotdeauna raporiate la zona în care pacientul acuza dureri 
permanente. 

Aceste fapte constitue dovezi suplimentare că o leziune care 
se produce la un nivel relativ caudal al sistemului nervos central 
poate să determine modificări rostrale în porțiuni ale sistemului 
nervos care nu sunt implicate în leziunea inițială. Activitatea unor 
celule este modificată în aşa fel încât senzațiile evocate de ea este 
percepută în mod anormal sub formă de durere. Mecanismul prin 
care sunt produse aceste moficări, în special la nivel rostral, este în 

mare măsură necunoscut, dar implicaţiile în ceea ce priveşte 
tratamentul, mai ales tratamentul neuroablativ, sunt clare. 


Opiaceele endogene şi durerea neuropatică 


Nu există destule date care să indice că opiaceele implicate 
în mecanismul endogen de suprimare a durerii sunt activate de 
durerea neuropatică. Trialurile terapeutice în care s-a stimulat 
electric substanța cenuşie periapeductală par să arate o eficiență 
mult mai mare în cazul durerii nociceptive decât în cel al durerii 
neuropatice. Mai mult, opiaceele administrate pe cale sistemică 
produc o bună reducere a durerii neuropatice doar la un număr mic 
de pacienţi, spre deosebire de durerea nociceptivă care răspunde de 
obicei bine. 


s 


Activitatea simpatică şi durerea 
neuropatică datorită leziunilor 
sistemului nervos central 


Blocajul simpatic periferic temporar poate uneori să 
amelioreze durerea neuropatică datorită leziunilor sistemul nervos 
central, ceea ce sugerează că acest blocaj poate acționa prin 
reducerea sau modificarea parțială a fluxului aferent, cu efecte 
terapeutice secundare la nivel central. Cu toate acestea, majoritatea 
pacienţilor care au dureri datorate leziunilor sistemul nervos 
central nu răspund la blocajul simpatic şi nu sunt comunicări care 
să menţioneze pacienți ce au avut rezultate bune după blocaj 
simpatic temporar, sau care să obțină o analgezie de durată ca 
urmare a simpatectomiei permanente. 


Implicații terapeutice 


Este clar că după leziunile produse la nivelul căilor 
somatosenzoriale pot apărea numeroase modificări fiziopatologice, 
la niveluri diferite. Modul în care acestea interacționează nu este 
cunoscut cu certitudine, deşi multitudinea sediilor posibile ale 
anomaliilor ar putea fi un factor important în explicarea variaţiei în 
apariţia durerii, fie că este vorba de leziuni periferice fie centrale. 
Este limpede în prezent de ce numeroasele proceduri neuroablative 
recomandate în trecut pentru tratamentul durerii neuropatice 
cronice au, în cel mai bun caz, un efect temporar și pot duce, ele 
însele, la instalarea durerii neuropatice, chiar după ani de zile. 
Acest lucru a determinat o trecere spre utilizarea procedurilor de 
stimulare terapeutică. O mică minoritate de pacienți sunt 
consideraţi ca posibili beneficiari ai tratamentului neuroablativ, 
aceştia fiind, aproape exclusiv, pacienți canceroşi la care 
prognosticul general este foarte reținut. 


Aspectele psihologice ale durerii 


Factorii psihologici sunt adesea de mare importanță în 
durerea cronică. Nerecunoaşterea lor şi lipsa încercărilor de a-i 
trata pot să contribuie în mod considerabil la apariția şi 
întreținerea durerii cronice a pacientului, ducând invariabil la un 
rezultat nesatisfăcător. Răspunsul individual la durere variază 
enorin, în special în ceea ce priveşte gradul în care durerea duce la 
pierderea funcțiilor normale. Lăsănd deoparte problema intensității 
durerii, care este evident de o mare importanţă, trebuie consideraţi 
cel puţin încă cinci alți factori. Primul este perceperea 

semnificației durerii de către pacient. De exemplu, o entorsă a 
gleznei, deşi foarte dureroasă, are o cauză precisă şi posibilitatea 
cunoscută de a se vindeca, în timp ce durerile de cap persistente 
pot da naştere temerilor de tumoare cerebrală şi pot îi asociate cu o 
pierdere funcțională mult mai importantă. În al doilea rând, 
deosebirile de personalitate şi de structură psihologică au şi ele o 
influență importantă. Acest lucru este în mod special valabil pentru 
persoanele anxioase, care au nevoie de o analgezie mai puternică şi 
la care decompensarea comportamentală este mai mare decât ar îi 
normal. În al treilea rând, factorii de mediu din viaţa socială, 
domestică şi din activitatea pacientului au o influență putemnică 
asupra modului de percepere al durerii şi asupra efectelor ei. În al 
patrulea rând, factorii culturali pot fi şi ei importanți. 
Comportamente legate de durere care sunt permise şi chiar 
aşteptate într-o societate pot fi inacceptabile într-o altă societate. 
În legătură cu acest aspect trebuie arătat că comportamentul față de 
durere este învățat într-o perioadă îndelungată, în copilărie şi 
adolescență, şi că pot exista circumstanțe neobişnuite şi 
individuale în unele familii care duc la reacţii anormale față de 
durere. În fine, beneficiile derivate din problemele medicale, 
nevoia de a prezenta un anumit tip de comportament cu conotații 
medico-legale, precum și dorința de a beneficia de concediu şi de a 
păstra indemnizaţiile de incapacitate pot să devină factori 
importanți, cu mare influență asupra exprimării acuzelor şi cu 
efecte asupra capacităţilor funcționale. 

O apreciere a acestor factori este deci esențială pentru 
evaluarea generală a pacienţilor care acuză dureri cronice. Adesea, 
pacienţii fie ignoră existența acestor factori fie nu doresc să discute 
aspectele psihologice, lucru care contrastează puternic cu 
disponibilitatea lor de a discuta aspectele somatice ale durerii. 

Există numeroase controverse legate de trăsături ale 
personalității care pot predispune unele persoane la instalarea 
durerii cronice. Problema principală în cazul pacienţilor care sunt 
asistați în clinicile pentru tratarea durerii este că ei au suierit de 
durere un timp îndelungat şi că acest lucru i-a modificat 
psihologic. Obţinerea unor date rezultate dintr-un control adecvat 
este foarte dificilă pentru multe tipuri de stări dureroase. Cu toate 
acestea, este clar că anumiţi factori psihologici par să predispună 
unii pacienți la instalarea durerii cronice. Anomalii psihologice 
obişnuite prezente la pacienții cu dureri cronice includ 
depresiunea, pierderea libidoului, tulburări de somn, starea de 
oboseală, reducerea activității şi preocupare pentru starea 
somatică. 


Factori psihiatrici care predispun la 
apariţia durerii cronice 


Pacienţii care suferă de depresie majoră se regăsesc mai 
frecvent în rândul celor care suferă de dureri cronice. Depresia 
preexistentă scade capacitatea pacienţilor de a se acomoda cu 
durerea cronică. Durerea intensifică depresia care, la rândul ei, va 
duce la o sporire a acuzelor dureroase. Atenţia exagerată acordată + 
tratamentului elementului somatic al durerii pacientului deprunat 
şi ignorarea depresiei şi a necesităţii de a o trata duc la rezultate 
nesatisfăcătoare ale tratamentului durerii. - 


Tulburările de somatizare 


Acestea se referă la c stare cronică, care debutează înainte 
de vârsta de 30 de ani, adesea mult mai devreme, în cadrul căreia 
pacienţii acuză un mare număr de simptome somatice, | momente 
diferite, asociate cu certitudini de nezdruncinat că suferă de boli 

grave. La acest grup de pacienţi durerea este adesea una din acuze. 
Uneori suni necesari mai mulți ani pentru ca tulburarea să devină 
evidentă şi, în general, ea este diagnosticată mai rar. Tratamentul 
este totdeauna dificil, dar diagnosticul ar trebui să determine o 
abordare mai atentă şi mai selectivă în investigarea simptomelor 
nou apărute. 


Tulburările de conversie 


Şi în acest caz este vorba de acuze care nu sunt sprijinite de 
existența unor modificări somatice. Pacienţii din această categorie 
tind să prezinte doar un singur simptom, acesta putând fi durerea 
cronică, spre deosebire de pacienţii din categoria precedentă care 
adesea au simptome multiple. O altă trăsătură distinctivă a acestei 
tulburări este relativa indiferență faţă de simptome şi a efectelor 
acestora, precum și provocarea lor de către evenimente cu mare 
semnificație afectivă pentru pacient. Tratamentul simptomatic are 
efecte foarte limitate iar vindecarea nu se poate obţine decât cu 
ajutorul tratamentului psihiatric corespunzător. 


Ipohondriile 


Prin ipohondrie se: înțelege preocuparea nejustificată în 
legătura cu prezența unei boli grave, frecvent o anumită boală, 
preocupare care dăinuie mulţi ani, de exemplu în legătură cu boala 
canceroasă. Pacientul se plânge excesiv în legătură cu simptome 
fără importanță şi devine extrem de anxios, deşi nu este incapacitat 
fizic, spre deosebire de unii pacienţi cu tulburări de somatizare şi 
mulţi dintre cei cu tulburări de conversie. Şi în acest caz, pentru a 
fi eficace, tratamentul necesită colaborarea psihiatrului. 


Durerea psihogenă 


Această categorie, distinctă de cele enumerate mai sus, este 
discutabilă. Cu toate acestea, la unii pacienţi, apariţia durerii este 
o modalitate de a sublima probleme de vinovăţie, care îşi au 
frecvent originea în sentimente de natură agresivă, sau în 
comportamente sau emoții sexuale inadmisibile sau inacceptabile. 
Experiențele din copilărie sunt considerate a fi importante. 
Ameliorarea simptomelor dureroase la aceşti pacienți necesită 
adesea un tratament psihiatric prelungit, care întâmpină dificultăți 
deoarece anomalia psihologică este adând înrădăcinată, fiind legată 
de evenimente din copilărie. 


Indicaţii pentru tratamentul 
durerii cronice 


Nu este scopul acestui capitol de a descrie tratamentul 
numeroaselor sindroame dureroase individuale pentru care 
pacienţii sunt îndrumați spre o clinică specializată. În tabelul 5.4 
sunt listate câteva dintre problemele cele mai obișnuite. Se poate 
vedea că unele dintre acestea necesită o colaborare cu un specialist 
corespunzător. La aceşti pacienți, problemele de diagnostic pot 
continua şi este esențial să se revizuiască periodic cauza durerii. 
Clinicile multidisciplinare pentru tratamentul durerii au un 
personal de bază ce include anestezişti, fizioterapeuţi, specialişti în 
boli profesionale şi psihologi, dar este important ca acestora să li 
se asocieze și alți specialişti, în special un neurolog şi un psihiatru. 


NEUROLOGIE 
ri ei ai NEUROLOGIE 


Măsuri locale 


Contrastimularea 


Majoritatea durerilor sunt locale şi măsurile de tratament 
local trebuie întotdeauna să fie aplicate în primul rând, deşi poate 
fi necesară o combinaţie de tratament local Şi sistemic. Indiferent 
de tipul de durere, fie că este vorba de durere nociceptivă fie 
neuropatică, tehnicile de contrastimulare pot fi de ajutor. Aceste 
metode simple şi eficace sunt adesea neglijate, în favoarea 
tratamentului sistemic cu medicamente care, de obicei, are efecte 
secundare nedorite. 


Căldura şi frigul 


Multe din durerile musculo-scheletice rezistente la tratament 
răspund la aplicarea de căldură fie sub formă de căldură radiată fie 
ca aplicaţii calde. Durerea neuropatică tinde să fie exacerbată de 
frig, excepție făcând nevralgia postherpetică unde aplicarea de 
împachetări reci timp de 20 de minute poate să reducă alodinia pe 
o durată de câteva ore. 


Vibraţiile şi ultrasunetul 


Atât durerea nociceptivă cât şi cea neuropatică pot să 
răspundă la aceste tratamente simple; vibraţiile sunt mai practice 
în cazul tratamentelor de durată, deoarece se pot aplica regulat de 
Către pacient la domiciliul său. Aplicarea regulată a ultrasunetelor 
timp de câteva săptămâni poate avea un efect de durată, de 
exemplu în nevralgia postherpetică. 


Stimularea electrică transcutanată şi 
acupunctura 


Stimularea electrică transcutanată, acționând prin inhibiţie 
segmentară, este eficace într-un mare număr de afecţiuni cronice 
dureroase diferite ca origine, dar este probabil mai eficientă în 
tratamentul durerilor neuropatice decât în cele nociceptive. 
Stimularea electrică transcutanată poate să producă analgezie pe o 
zonă mai mare decât ar fi justificat din punct de vedere al inhibiţiei 
segmentare, acest lucru fiind probabil datorat mecanismului difuz 
de control inhibitor al stimulilor dureroși despre care am vorbit 
deja. O perioadă de încercare de 2-3 săptămâni, în care pacientul 
aplică electrozii în diverse zone, este esenţială înainte de a trage 
concluzia că metoda este nefolositoare, 

Acupunctura acționează probabil prin inhibiţie segmentară şi 
prin controlul difuz inhibitor al stimulilor dureroși. Acesta din 
urmă este mai marcat în cazul contrastimulării prin acupunctură 
decât cu stimularea electrică transcutanată. 

Nivelul endorfinelor din LCR este crescut ca urmare a 
acupuncturii, dar nu şi după stimularea electrică transcutanată, iar 
analgezia indusă de stimularea electrică transcutanată nu este 
suprimată de naloxon. Deşi controlul inhibitor difuz poate fi 
mediat parțial de opiacee, stimularea electrică transcutanată pare 
să inducă un alt tip de control inhibitor difuz, care nu este 
dependent de mecanismul opiaceelor endogene. 


Anestezicul local 


Un unguent simplu cu lignocaină, deşi se absoarbe doar în 
mică măsură, poate fi de ajutor în zonele de alodinie şi hiperpatie 
severă, în special la unii pacienţi care au sindroame dureroase 
provocate de cicatrice, bonturi de amputaţie sensibile şi nevralgie 
postherpetică. 

Tabelui 5.4. Situaţii întâlnite în mod obișnuit în clinicile specializate în 
tratamentul durerii 


Dureri musculo-scheletice 

Artrita cronică degenerativă neinflamatorie, nai ales vertebrală 

Dureri greu de definit: fibromialgia 
Dureri mixte, musculo-scheietice şi radiculare 

Durerile lombare şi ale membrelor inferioare: 

— dureri lombare iradiate 

— dureri radiculare 

— eşecuri după tratamentul chirurgical lombar 

— arahnoidite 

Durerile cervicale asociate cu brahialgie: 

— dureri musculo-scheletice 

— dureri radiculare 

— eşecuri după tratamentul chirurgical cervical 
Nevralgia postherpetică 
Mononeuropatii dureroase: 

— post-traumatice 

— durere persistentă cu încarcerare 
Polineuropatii dureroase, mai ales neuropatii ale fibrelor subțiri 
Alte dureri neuropatice: 

— durerea talamică 

— durerea mielopatică, în special după traumatisme 

— smulgerile de plex brahiai 
Cefalee dificilă şi dureri faciale 
Durere cronică perineală, fără cauze locale evidente 
Tulburări psihiatrice: 


— tulburări de somatizare 


= durerea psihogenă 
Aplicarea topică de capsaicin 


Capsaicina (0,075%) poate, de asemenea, să fie eficace în 
astfel de situaţii, probabil prin acţiunea de desensibilizare a 
fibrelor aferente de tip C pentru perioade îndelungate de timp. Pe 
de altă parte, există riscul ca la anumiţi pacienţi să provoace o 
senzaţie de arsură dureroasă intolerabilă. 


Injecțiile locale de anestezic şi 
opiaceele administrate spinal 


Blocajul anestezic al ţesuturilor periferice, al nervilor 
periferici sau rădăcinilor poate fi folositor în trei moduri. În primul 
rând, se poate defini cu mai mare precizie originea unei anumite 
dureri. În al doilea rând, anestezicul administrat într-un punct de 
declanşare periferic, de exemplu în muşchi, poate să reducă aria de 
iradiere a durerii şi să constitue un tratament eficace cu serii de 
imjectări. În al treilea rând, în cazul durerii neuropatice datorită 
leziunilor nervilor periferici sau leziunilor radiculare, imposi- 
bilitatea de a suprima în totalitate durerea cu ajutorul unor blocaje 
corect efectuate indică contribuţia unui element secundar, de 
durere centrală, care este mai puţin tratabil cu măsuri terapeutice 
aplicate periferic. O serie de studii comunică un răspuns mai bun 
la aplicarea unei combinaţii de anestezic local și corticosteroizi în 
cazuri de cicatrice dureroase, şi leziuni ale nervilor periferici, cum 
ar fi neurinoamele. Pe de altă parte, modificările tisulare locale 
provocate de injecții pot să determine exacerbarea durerii. 

Înjectarea epidurală a unui anestezic local, cu sau fără 
asociere cu un opiaceu,poate produce analgezie pe o suprafață 
mare, Utilizarea acestei metode în analgezia obstetricală şi în alte 
proceduri este bine stabilită. În vederea reducerii durerii cronice, 
injectarea epidurală, unică sau repetată, poate avea un efect parțial 
de durată la unii pacienţi. Utilizarea unor opiacee foarte solubile în 
lipide, cum este fentanilul, asigură o absorbție locală rapidă în 


țesutul nervos din regiunea vârfului cateterului producând o 
analgezie bună şi cu reducerea riscului de difuziune a 
medicamentului. Astfel, calea epidurală poate fi folosită cu 
siguranţă la orice nivel al coloanei, cu excepţia zonei cervicale din 
cauza riscului mai mare de a produce depresie respiratorie. 
Durerile lombare asociate cu dureri radiculare care nu pot 
beneficia de tratament chirurgical, arahnoidita şi brahialgia 
asociată cu dureri cervicale pot să răspundă bine la astfel de 
tratamente. 

O metodă recent introdusă pentru tratamentul durerii care nu 
este de origine malignă este perfuzia epidurală cu un anestezic 
local asociat cu un opiaceu timp de 2-3 săptămâni. La unii pacienţi 
o astfel de perioadă de analgezie poate să rezulte în ușurarea de 
lungă durată sau chiar permanentă a durerii, deşi, în mod obişnuit, 
durerea reapare cu aceeaşi intensitate după zile sau săptămâni. 

Un grad variabil de blocaj motor se manifestă ca urmare a 
analgeziei epidurale, asociat uneori cu pierderea controlului 
sfincterian vezical şi intestinal, deşi este posibil să se titreze 
cantitatea de medicament care se foloseşte, astfel încât să se obțină 
blocaj sensorial unilateral localizat, ceea ce se însoţeşte de un 
deficit motor minim, fără tulburări sfincteriene. Perfuzia epidurală 
sau intratecală de opiacee pe perioade îndelungate de timp s-a 
dovedit a fi utilă în tratamentul durerii pelviene provocate de 
cancer. 

Înjectarea unor concentraţii foarte reduse de morfină în 
ventriculul III poate produce o analgezie profundă, riscul de 
depresie respiratorie fiind mic. Această procedură a fost 
recomandată pentru diminuarea durerii bilaterale provocată de 
cancerul regiunii cervicale şi a bazei craniului, dar este posibil ca 
ca să capete și aplicaţii mai largi. 


Blocajul simpatic 


Injectarea intravenoasă a blocantelor simpatice cu acțiune 
scurtă (fentolamin) are o oarecare valoare pentru identificarea 
acelor pacienți la care durerea este intreținută de o componentă 
simpatică şi pentru a prezice răspunsul la alte tipuri de blocaje 
simpatice, fie blocajul local anestezic al ganglionilor simpatici 
cervicali sau lombari, fie blocajul regional intravenos cu 
guanetidin (cu tehnica de blocaj Bier), prin care administrarea se 
face în braț sau în gambă, şi care permite să se obțină un blocaj 
simpatic parțial cu o durată de câteva zile. În cazurile în care 
durerea provocată de o leziune nervoasă periferică este întreținută 
de o componentă simpatică, se poate obține, uneori, un efect 
analgezic cumulat cu ajutorul unei serii de astfel de blocaje. 
Rezultatul simpatectomiei permanente, cu proceduri chirurgicale 
sau chimice (fenol), este adesea descurajant din motive care nu 
sunt clare. Un risc suplimentar pe care-l reprezintă simpatectomia 
cu fenol este acela de deteriorare a plexurilor din vecinătate 
(brahial sau lombosacral). Din acest motiv este preferabil să se 
folosească blocaje simpatice temporare repetate. 


Medicamente administrate pe cale 
sistemică 


Analgezicele simple, antiinflamatoarele non- 
steroidice şi opiaceele siabe 


Analgezicele simple, cum sunt paracetamolul şi aspirina, 
agenţii antiinflamatori nonsteroidici şi opiaceele slabe (inclusiv 
codeina, dihidrocodeina şi dextropropoxifenul), agoniştii parțial 

opiacei (buprenorfina), medicamentele mixte, agoniste-antagoniste 
(pentazocina) şi opiaceele puternice pot avea un efect benefic în 
cazul durerii nociceptive. Tratamentul de lungă durată poate fi 
limitat din cauza efectelor secundare, iar în cazul opiaceelor se pun 
şi probleme suplimentare legate de riscul de obişnuință şi de 
toxicomanie. Trebuie să se facă o evaluare clinică atentă atunci 
când se intenționează utilizarea oricărui medicament analgezic 
pentru perioade îndelungate de timp. Toate aceste analgezice sunt 
mult mai puţin eficace în tratamentul durerii neuropatice. Cu toate 
acestea, mulți pacienţi cu dureri neuropatice, atât de origine 
centrală cât şi periferică, confirmă un grad oarecare de analgezie 
de durată, mulți dintre ei preferând să li se administreze opiacee 
slabe sau simple analgezice pe termen lung. Trebuie totdeauna să 
se reziste la insistențele bolnavilor de a li se prescrie morfină sau 


alte opiacee puternice dacă durerea nu este provocată de o boală 
malignă. 


Medicamentele psihotrope: antidepresive, 
tranchilizante şi neuroleptice 


Depresia însoţeşte în mod frecvent durerea cronică şi scade 
toleranța la durere. Tratamentul antidepresiv va ajuta pacienții 
care suferă de depresie, indiferent care este tipul de durere pe 
care-l acuză. Antidepresivele triciclice au un efect de amplificare a 
căii analgezice bulbospinale descendente către cornul posterior, 
mediată de SHT, şi din punct de vedere teoretic au un efect 
analgezic independent de cel antidepresiv. Efectul analgezic al 
amitriptilinei a fost demonstrat clar în unele cazuri de dureri 
neuropatice, în special în cazurile de nevralgie postherpetică. 
Zimolidina, un agent triciclic cu efect serotoninergic mai puternic 
decât al amitriptilinei, este însă mai puţin eficace, iar noile 
preparate, mai selective, inhibitori ai serotoninei nu sunt 
superioare amitriptilinei din punct de vedere al efectului lor 
analgezic. 

Benzodiazepinele, cum sunt diazepamul, oxazepamul şi 
clordiazepoxidul pot fi de folos pentru diminuarea de scurtă durată 
a anxietăţii şi a spasmului muscular asociat cu unele dureri. Cu 
toate acestea, utilizarea lor cronică este limitată din cauza efectelor 
de tip sedativ, disforic, din cauza dependenţei şi a efectelor severe 
la întreruperea tratamentului care pot apărea la unii pacienţi. Acest 
lucru este în mod special valabil pentru lorazepam. 

Pentru tratamentul durerii neuropatice au fost recomandate 
adesea medicamentele neuroleptice dar în absenţa unor date clare, 
care să confirme efectele pozitive în cadrul trialurilor controlate, 
este preferabil să se evite administrarea acestor preparate din 
cauza efectelor lor extrapiramidale. O excepție este clorprotixenul 
care poate fi de folos într-o varietate de dureri neuropatice şi care, 
la dozele uzuale (până la 45 mg/zi), nu produce efecte extra- 
piramidale. 


Medicamentele antiepileptice 


Aceste medicamente nu au efecte asupra durerilor 
nociceptive. Cu excepția efectului remarcabil de specific al 
carbamazepinei în tratamentul nevralgiei trigeminale, medica- 
mentele antiepileptice sunt ineficiente şi în durerea neuropatică. 
Deşi s-a afirmat despre carbamazepin, fenitoin, valproat şi 
clonazepam că ar fi utile pentru tratamentul acestui tip de durere, 
singurele rezultate pozitive au fost raportate în cadrul unor studii 
pe termen scurt şi necontrolate. 


Medicamentele care blochează simpaticul 


Cu excepţia fentolaminei, nici alfa- şi nici beta-blocantele 
nu par să aibă un efect analgezic de lungă durată în tratamentul 
durerii cronice. 


Medicamentele cu efect de stabilizare a 
membranei 


Perfuziile intravenoase cu lignocain folosind doze de 
1 mg/kg reduc durerea neuropatică şi alodinia asociată acesteia, ca 
şi hiperpatia, dar acesta nu este un mod practic de tratament pe 
termen lung. Mexiletina, care poate fi administrată pe cale bucală, 
are proprietăți de tip anestezic şi de stabilizare a membranei, 
exercitând un efect analgezic de scurtă durată în neuropalia 
diabetică periferică dureroasă. Cu toate acestea, tratamentul pe 
termen lung, atât în cazul acestei neuropatii cât şi în altele, precum 
şi într-o varietate de dureri neuropatice centrale, nu are efecte 
analgezice. 


Rolul chirurgiei în tratamentul 
durerii cronice 


Îndicaţiile de tratament chirurgical a) durerii cronice sunt 
foarte limitate în prezent. Aceste indicații şi unele comentarii cu 
privire la aspecte particulare ale unor leziuni situate la niveluri 
diferite sunt discutate aici. 


Neuroliza periferică 


Riscul de a produce dureri de tip neuropatic prin aplicarea 
procedurilor neurolitice este mare. Neurectomia parțială percutană 
intercostală prin folosirea frecvențelor radio poate să reducă 
durerea provocată de invazia malignă a peretelui toracic. Aceeași 
tehnică. reduce alodinia din nevralgia postherpetică, dar tinde să 
amplifice deaferentarea şi poate determina o exacerbare a durerii. 
Neuroliza pentru tratamentul altor mononeuropatii senzitive 
benigne, cum este meralgia parestezică, poate să permită obținerea 
unei analgezii de scurtă durată dar, de obicei, are drept rezultat 
apariţia ulterioară a unui alt tip de durere, mai intensă. În afară de 
aceasta, pierderea senzitivă. însăşi este greu tolerată. Combinația 
de pierdere senzitivă şi durere este cunoscută sub numele de 
anestezie dureroasă şi constitue o problemă în special când se 
produce la nivel facial, fiind provocată de proceduri neurolitice 
folosite în tratamentul nevralgiei trigeminale, 


Rizotomia 


Aplicarea procedurilor chirurgicale la nivelul rădăcinilor 
posterioare are avantajul teoretic de a determina leziuni selective 
ale fibrelor senzitive, dar pot fi necesare intervenții pe mai multe 
rădăcini adiacente, deoarece majoritatea leziunilor periferice sunt 


3% 


rareori limitate la o singură rădăcină. În astfel de situații, pierderea 


de a produce un nou tip de durere neuropatică cronică este mare, 


Leziunile zonei de intrare a rădăcinii 
posterioare 


Leziunea zonei de intrare a rădăcinii posterioare în măduvă a 
fost imaginată de Nashold şi se bazează pe observaţia că neuronii 

deaferentați din corul posterior au o activitate dezinhibată. Acest 
lucru este relevant pentru unele situații cum este nevralgia 
postherpetică şi smulgerea plexului brahial. Leziunile sint produse 
prin fermocoagulare sau cu radiație laser în straturile superficiale 
- ale comului posterior la nivelul segmentelor spinale deaferentate. 
Ca şi în cazul altor proceduri neuroablative, dimensiunea leziunii 
provocate este dificil de controlat şi instalarea unui grad oarecare 
de slăbiciune piramidală ipsilaterală este destul de obişnuită, ceea 
ce indică o leziune care se extinde mult în profunzimea corului 
posterior. Durerea provocată de smulgerea plexului brahial este 
singura indicație acceptată în prezent pentru practicarea acestei 
intervenții, deşi ea ar putea avea un rol şi în durerea mielopatică 
asociată cu paraplegie. În nevralgia postherpetică există un risc 
inacceptabil de instalare a unor deficite motorii, iar acest fapt 
împreună cu rezultatele variabile în ceea ce priveşte obținerea 
analgeziei au determinat majoritatea centrelor să abandoneze acest 
„tip de intervenţie în nevralgii. 


Cordotomia anterolaterală 


Secţionarea tractului spinotalamic în cvadrantul anterolateral 
al măduvei, intervenţie care în prezent se efectuează cu ajutorul 
frecvenţelor radio termocoagulante aplicate percutan la nivelul C>, 
este folositoare pentru diminuarea durerilor canceroase 
contralaterale. Analgezia poate fi de scurtă durată, astfel încât 
procedura este indicată doar pentru pacienţii care au un prognostic 
de supraviețuire de maximum câteva luni. Practicată de un 
specialist cu experienţă, riscul de complicaţii este deosebit de 
redus. 


Talamotomia 


S-au făcut numeroase încercări de a obține o analgezie de 
durată prin producerea selectivă de leziuni la nivelul nucleilor 
talamici posteriori şi mediali în care sunt proiectate o mare parte 
din terminaţiile tractului spinotalamic. Leziunile provocate la 
nivelul grupului intralaminar produc cea mai bună analgezie şi 
sunt recomandate pentru durerile cronice rezistente la tratament, 
fie că este vorba de dureri nociceptive fie de dureri neuropatice. 


Din păcate, analgezia nu durează decât cîteva luni şi există riscul: 


apariţiei unor noi tipuri de disestezie legate de intervenție. 
Leucotomia 


Analgezia se poate obține prin leucotomie, intervenție care 
distruge conexiunile frontotalamice. Pacienţii afirmă că durerea 
este prezentă dar nu-i tulbură la fel de mult sau în acelaşi fel ca 
înainte de operaţie. Din păcate, această analgezie poate fi obținută 
doar cu prețul unor modificări ale personalității. 


Stimularea sistemului nervos central 


Stimularea coloanelor posterioare 


Stimularea directă a coloanelor posterioare are o serie de 
avantaje față de alte metode (de exemplu, metoda de stimulare 
electrică subcutanată) în sensul că poate avea efecte pe arii mult 
mai întinse. Stimularea coloanelor dorsale este eficientă doar în 
cazurile în care regiunea dureroasă este acoperită de stimulare, 
lucru care adesea este dificil de realizat din punct de vedere tehnic. 


În plus, la mulţi dintre pacienți rezultatele bune inițiale nu se 
menţin o perioadă mai îndelungată, din motive care nu sunt 
întotdeauna clare. Stimularea coloanelor dorsale poate fi deosebit 
de utilă în cazurile în care durerea afectează un singur membru 
inferior, de exemplu în cazul eșecurilor chirurgicale pentru 
tratamentul radiculitei lombosacrate, sau în prezența arahnoiditei. 
Inhibiţia segmentară la nivelul cornului posterior este unul din 
mecanismele posibile de acțiune ale stimulării coloanei 
posterioare, tot aşa cum este inhibiția rostrală la stimularea 
talamusului. Stimularea coloanelor dorsale nu ridică nivelul 
endorfinelor din LCR, iar analgezia pe care o induce nu este 
reversibilă la naloxon. 


Stimularea substanţei cenușii periapeductale 


Stimularea acestei formațiuni la nivelul extensiei ei rostrale 
spre ventriculul III din hipotalamus, aşa-numita substanță cenușie 
periventriculară, activează căile analgezice mediate de opiacee și 
s-a folosit pentru tratamentul durerilor refractare . Este însă o 
tehnică dificilă, iar difuzarea stimulării duce adesea la efecte 
secundare, inclusiv nistagmus şi alte tulburări oculomotorii, greață, 
vertij, dispnee, anxietate şi panică. Suprastimularea duce la 
obișnuință şi dispariția efectului. Procedura este relativ ineficace 
în tratamentul durerii neuropatice. În prezent se foloseşte puţin. 


Stimularea talamică 


Stimularea principalilor nuclei senzitivi talamici poate 
produce analgezie, probabil printr-un mecanism de poartă, similar 
cu cel care operează în stimularea electrică transcutanată şi în 
stimularea coloanelor dorsale. S-a folosit pentru tratamentul 
durerilor nociceptive şi neuropatice refractare, inclusiv pentru 
durerea talamică. Tehnicile stereotaxice asociate cu ghidaj 
tomografic computerizat permit o amplasare precisă a electrozilor 
şi, spre deosebire de talamotomie, riscul de a provoca leziuni 
capsulei interne învecinate şi altor structuri este acceptabil de mic. 
Cu toate acestea, aşa cum se petrec lucrurile şi cu alte tipuri de 
stimulare neurală, rezultatele sunt imprevizibile iar analgezia 
obținută este de scurtă durată. 


Măsuri psihologice 


Lăsând de-o parte tulburările psihiatrice asociate cu durerea, 
despre care s-a discutat anterior, şi care necesită în primul rând un 
tratament de specialitate, intervenția psihologică are un rol 
important în tratamentul durerii cronice. La un nivel fundamental, 
explicarea atentă a naturii problemei, şi în mod particular a durerii 
neuropatice nonmaligne, este foarte importantă, ca şi asigurarea 
pacientului că durerea nu indică o evoluţie progresivă a unui tip 
oarecare de deteriorare tisulară. A-i face pe pacienți să accepte un 
grad de responsabilitate pentru durerea pe care o resimt şi pentru 
tratamentul acesteia este uneori primul pas pe calea controlului 
durerii de către acesta. Implicarea pacientului în adoptarea unor 
măsuri terapeutice cui este stimularea transcutanată va face să se 
accentueze sentimentul pacientului că îşi poate controla durerea. 


În afară de aceste procedee simple, există o serie de alte 
proceduri psihologice utile care includ terapia de relaxare, 
biofeedback, precum şi metode cognitive şi comportamentale, care 
constitue baza a numeroase programe de control al durerii. 
Hipnoza are un rol limitat în tratamentul durerii cronice, dar poate 
să aibă succes în cazul persoanelor susceptibile. 

Reabilitarea 


Importanţa reabilitării pentru pacienţii cu durere cronică nu 
poate fi îndeajuns subliniată. Pentru mulţi dintre aceştia, durerea a 
constituit punctul central al existenţei lor perioade îndelungate de 
timp, efectele fiind considerabile din punct de vedere al limitării 
capacității de muncă şi al altor activităţi, precum şi al impactului 
asupra relaţiilor personale. Sunt necesare eforturi multidisciplinare 
la toate nivelurite pentru reabilitarea pacienților cu dureri cronice, 
dintre care mulți sunt confruntați şi cu alte probleme fizice şi 
uneori psihologice. O discuție detaliată despre reabilitare 
depăşeşte limitele acestui capitol, dar merită să se sublinieze un 
aspect. Atunci când o procedură de atenuare a durerii, oricare ar fi 


aceasta, are succes, indiferent cât de temporar este rezultatul 
obținut, este esențial ca zona afectată să înceapă a fi folosită 
imediat. Astfel, cu ajutorul blocajelor simpatice sau senzitive, 
fizioterapeutul poate să înceapă de îndată un program de mişcări 
pasive şi active. Analgezia singură este insuficientă pentru a 
redobândi funcția şi dacă nu se iau măsuri asidue și imediate 
reabilitarea are multe şanse să eşueze. 


Bibliografie 


P.D. Wall and R. Melzack (eds). (1994). Texrbook of pain. 3rd edn. 
Churchill Livingstone, Edinburgh 


6. Bolile cerebrovasculare 


C.P. WARLOW 
(Traducerea: Virgil Apostol) 


Bolile cezebrovasculare includ tulburări ale sistemului 
vascular care produc ischemia şi infarctarea parenchimului 
cerebral, precum și hemoragii în creier sau în spaţiile lichidiene 
cefalorahidiene. În țările dezvoltate, aceste boli sunt a treia cauză 
de deces după bolile coronariene şi cancer, şi sunt responsabile 
pentru multe din invaliditățile fizice sau mentale ale populaţiei 
vârstnice. British Nationai Health Service alocă 5% din bugetul 
său acestei probleme de sănătate. 


Definiţii 


Mulţi termeni descriptivi pentru bolile cerebrovasculare sunt 
confuzi, dar doi dintre ei sunt în general acceptaţi: 1) atacul 
ischemic tranzitor care constă dintr-un deficit acut focal cerebral 
sau din pierderea capacității vizuale monoculare cu durată de mai 
puţin de 24 ore, care prin investigare adecvată se poate dovedi a fi 
urmarea unei boli vasculare embolice sau trombotice; 2) ictusul 
(accidentul) cerebrovascular care este un episod cu dezvoltare 
rapidă, focal sau global, cu pierderea unor funcții cerebrale, 
mergând până la stare de comă, având simptomologie cu durată de 
peste 24 ore, cu evoluție uneori fatală, fără vreo altă cauză 
aparentă decât cea vasculară, şi care poate fi determinat de un 
infarct cerebral, o hemoragie intracerebrală primară sau o 
hemoragie subarahnoidiană. Aceste două definiții sunt cam rigide 
pentru că limita de timp care le separă, cele 24 ore, este uneori 
arbitrară. Astfel, există suferințe ale pacienților la care simptomele 
şi semnele dispar în câteva zile şi deci, prin definiție, pot fi numite 
accidente cerebrovasculare, dar care, după investigaţii, patogenetic 
Şi prin răspunsul terapeutic fac parte din categoria atacurilor 
ischemice tranzitorii, suferințe denumite uneori atacuri ischemice 
reversibile. Totuşi, atacurile cerebrale cu durată de ordinul 
minutelor sau orelor diferă de episoadele cu durată de zile prin 
aceea că primele nu sunt niciodată cauzate de hemoragii 
intracerebrale primare. 


Epidemiologie 


Incidența anuală a ictusurilor în țările dezvoltate este de 2%o, 
dar cifra depinde de structura de vârstă a populaţiei, incidența 
crescând cu vârsta (fig. 6.1). Incidenţele pot fi diferite între țări sau 
în interiorul unei țări datorită criteriilor de diagnostic, dacă 
raportările se referă numai la primul ictus sau la toate ictusurile pe 
care le poate avea un pacient sau pot depinde de perioada de 
raportare, deoarece, în ţările dezvoltate, se observă o scădere a 
acestora în ultimii ani. Prevalenţa ictusurilor este de 5 %o Incidenţa 
anuală a atacului ischemic tranzitor este de aproximativ 0,5 %o, 
astfel încât în Marea Britanie se prezintă la medic 25 000 de cazuri 
noi pe an. 


Până la introducerea examenului CT, diferențierea între 
infarctele cerebrale şi hemoragiile intracraniene, cu excepția 
hemoragiei subarahnoidiene, era nesigură numai pe baze clinice. 
Astăzi, după introducerea CT, este ştiut că 80% din ictusuri sunt 
datorate 1schemiei cerebrale, 10% hemoragiilor intracerebrale 
primare şi 10% hemoragiilor subarahnoidiene. În Japonia şi China 
procentajul datorat hemoragiilor intracerebrale primare este mai 
ridicat decât în Marea Britanie. 


Studiile epidemiologice au identificat factorii de risc pentru 
ictusuri, care sunt similari celor pentru boala coronariană. 
Hipertensiunea arterială este cel mai important factor de risc atât 
pentru infarctul cerebral cât şi pentru hemoragia intracerebrală 
primară. Riscul creşte o dată cu creşterea valorilor tensiunii 
arteriale la ambele sexe şi la toate vârstele; acest risc se dublează 
la fiecare creştere cu 7,5 mm Hg a presiunii sanguine diastolice. 
Este interesant că în cazul incidenţei infarctelor cerebrale există o 
diferență mult mai mică între sexe decât în cazul incidenței 
infarctelor miocardice (fig. 6.1). Alţi factori de risc pentru 
infarctele cerebrale sunt: toate bolile de inimă, cu un plus pentru 
fibrilația atrială, atacul ischemic tranzitor, bolile vasculare 
periferice, diabetul zaharat, fumatul,  hipercolesterolemia, 
fibrinogenemia crescută, activitatea factorului VII coagulant, 
consumul exagerat de alcool, suflurile arteriale cervicale, sănătatea 
maternă şi infantilă deficitare, factori sociali negativi. 
Contraceptivele orale cresc riscul ictusurilor de aproape trei ori. 
Prin identificarea factorilor de risc şi înlăturarea lor la o populaţie 
asimptomatică este posibil să se facă o profilaxie eficientă a 
ictusurilor;, ictusul este în mod clar neobișnuit la indivizii care nu 
au factori de risc pentru boli vasculare. 

Deși factorii rasiali şi genetici nu sunt deplin cunoscuţi, 
exista unele cauze rare dar recunoscute de ictusuri familiale 
(tabelul 6.1). 


Vascularizaţia creierului 


Datorită faptului că majoritatea ictusurilor sunt rezultatul 
infarctelor cerebrale cauzate de o lipsă de aport sanguin a 
creierului, este importantă cunoaşterea  vascularizaţiei intra- şi 
extracraniene şi a modului în care o placă de aterom, cea mai 
frecventă modificare arterială pentru suferințele în speţă, poate 
afecta irigarea cu sânge a structurilor cerebrale. Creierul are o 
irigație sanguină bogată, furnizată de patra mari artere: arterele 
carotide interne dreaptă şi stângă şi arterele vertebrale (fig. 6.2). 
Artera carotidă internă irigă ochiul prin artera oftalmică şi apoi se 
divide în două ramuri: artera cerebrală anterioară şi artera 
cerebrală mijlocie, artere care irigă 2/3 anterioare ale emisferei 
cerebrale, ganglionii de la baza creierului şi regiunea capsulei 
interne (fig. 6.3). Cele două artere vertebrale se unesc formând 
artera bazilară, ale cărei ramuri irigă trunchiul cerabral şi cerebelul 
şi apoi se divide în cele două artere cerebrale posterioare care irigă 
1/3 posterioară a emisferelor cerebrale (fig. 6.3). Sistemele 
arteriale carotidiene sunt interconectate prin artera comunicantă 
anterioară şi sunt legate de sistemul vertebrobazilar prin arterele 
comunicante posterioare, formându-se astfel la baza creierului 
formațiunea arterială denumită poligonul lui Willis (fig. 6.4). La 
mulți indivizi, părți ale acestui inel arterial sunt hipoplazice şi mai 
puţin de jumătate din el are modelul schematic amintit. El asigură 
o excelentă modalitate de compensare circulatorie dacă una din 
marile surse de sânge este ocluzionată. Această suplinire este 
asigurată dacă poligonul însuşi nu este afectat de vreun proces 
ocluziv. Alte căi potenţiale de suplinire pot deveni funcțional 
eficiente: anastomozele dintre ramurile arterelor carotidă externă şi 
internă din orbită şi din jurul acesteia, anastomozele dintre 
teritoriile arteriale diferite care irigă cortexul, anastomozele 
menigeale, întrucât dura mater este irigată de ramuri carotidiene 

interne şi externe și de ramuri ale arterelor vertebrale, precum şi 
variate anastomoze dintre arterele mari de la baza gâtului. 


n=675 

Fig.6.1. Incidența pe vârste şi sexe a primului ictus la indivizii din 
Oxfordshire, 1981-1986. Aproximativ 25% survin la oameni în vârstă sub 65 
ani, 50% la vârsta sub 75 ani şi 50% la vârsta de peste 75 ani. 

Fluxul sanguin cerebral se autoreglează pentru a asigura o 
irigare constantă cu sânge a creierului la valori ale tensiunii 
sistemice maxime cuprinse între 60 şi 160 mm Hg. Între aceste 
limite pentru creşterea presiunii de perfuzie se produce 
vasoconstricția iar pentru scăderea acesteia se produce 
vasodilataţia. În afara limitelor prezentate anterior, fluxul sanguin 
cerebral urmează variația presiunii de perfuzie: dacă presiunea 
sistemica scade apare ischemia, dacă presiunea sistemică urcă, 
apare edemul vasogenic iar ulterior encefalopatia hipertensivă. 
Limitele autoreglării sunt alterate la hipertensivii cronici, astfel 
încât la creşteri ale valorilor tensionale sistemice poate apărea 
ischemia cererbrală. Totuşi, la un pacient cu o hipertensiune 
susținută la care autoreglarea este adecvată valorilor tensionale, 
este mai puţin probabilă apariția unor leziuni de parenchim 
cerebral sau a unei encefalopatii hipertensive decât la un 
normotensiv la care apare o creştere bruscă a valorilor tensionale 
(de exemplu în eclampsie). 

Când creierul suferă un ictus sau se produc alte suferințe 
focale, ariile perifocale nu mai sunt capabile de autoreglarea 
perfuziei, iar fluxul sanguin cerebral urmează fluctuațiile uneori 
dramatice ale presiunii sanguine sistemice, în timp ce reactivitatea 
vasculară la presiunea parţială sanguină a CO» este deteriorată (în 
circumstanțe normale o creştere de 1 mm Hg în P„CO» creşte 
fluxul sanguin cerebral cu 5%). Aceste anomalii sunt imprevizibile 
şi sunt probabil dependente de vârsta leziunii cerebrale şi de 
distanţa față de focarul lezional (ischemic sau de altă natură). 

Fluxul sanguin cerebral scade o dată cu creşterea 
hematocritului chiar peste aşteptările normale, însă, deși 
vâscozitatea sanguină creşte şi o dată cu ea scade perfuzia, 
hemoglobina existentă într-o cantitate mai mare asigură un aport 
de oxigen crescut care compensează într-un fel situația existentă. 


Ateromul 


Ateromul este o suferință a arterelor mari şi medii care 
atectează clinic sau subclinic irigaţia sanguină a organelor țintă. EI 


tinde să apară în punctele de ramificație sau de sinuozitate 
arterială care sunt zone vulnerabile ale peretelui arterial, prin 
turbulența curgerii la aceste niveluri şi/sau stază sanguină. 
Ateromul este mai frecvent întâlnit la hipertensivi decât la 
normotensivi. Sediile obişnuite ale ateroamelor pe pereţii vaselor 
cerebrale sunt arătate în fig. 6.2 şi cele mai importante sunt la 
bifurcația arterei carotide primitive, la sifonul carotidian în 
porțiunea intracavernoasă, la originea şi terminarea arterelor 
vertebrale, la nivelul arterei bazilare, la nivelul poligonului lui 
Willis, în porțiunea proximală a celor trei artere cerebrale, la 
originea principalelor artere ale arcului aortic şi la nivelul arcului 
aortic însuși. Este remarcabilă absenţa ateroamelor între originea. 
şi sifonul arterei carotide interne. 


Fig. 6.2. Schema irigaţiei sanguine a creierului şi ochiului. Locurile cele mai 
afectate de aterotromboză sunt marcate în lumenul arterelor. 


Tromboza apare pe o placă ateromatoasă care este, de 
obicei, ulcerată ca rezultat al fracturării plăcii, necrozei 
acesteia, hemoragiei din/de sub placă şi, de asemenea, în 


„zonele de turbulență a fluxului de sânge datorată stenozelor 


ateromatoase arteriale suficient de strânse ca să aibă un efect 
hemodinamic important (turbulențe poststenotice).  Trombii 
pot obtura arterele, pot determina embolii la distanţă, pot fi 
lizaţi, pot fi încorporaţi în placa, care i-a creat, sau se pot 
propaga  proximal şi/sau distal. Întregul proces de 
aterotromboembolism poate fi găsit în diverse stadii evolutive 
la diferite niveluri arteriale sau chiar pe aceeaşi arteră la un 
acelaşi individ. Acest proces în diversele sale aspecte stă la 
baza celor mai multe ischemii şi infarcte cerebrale. Este 
important de accentuat că există o corelație strânsă între 
nivelul ateromatos al diverselor teritorii arteriale: al 
creierului, al coronarelor, al membrelor, astfel încât un pacient 
care are o boală ateromatoasă clinic manifestă într-un teritoriu 
arterial va avea, cu certitudine, determinări SuDRluaiesi sau 
clinice şi în celelalte teritorii arteriale. 

Fig. 6.3 Zonele cerebrale irigate de artera cerebrală anterioară (a), artera 
cerebrală medie (b) şi artera cerebrală posterioară (c) reprezentate pe o 
secţiune orizontală a creierului. Zonele închise reprezintă teritoriul minimal de 
irigație, iar zonele deschise teritoriul maximal de irigație (adaptat cu 
permisiune după Dr. Albert Van der Zwan). 


Atacurile ischemice țranzitorii 


Cauzele ischemiei cerebrale şi ale infarctului cerebral sunt 
identice, existând între ele diferențe cantitative şi nu calitative. 
Orice cauză a ischemiei, dacă se prelungeşte sau este severă, va 
determina apariţia infarctării mai ales dacă circulația colaterală a 
teritoriului ischemiat nu este eficientă, iar orice cauză a infarctului 
cerebral va determina apariția unui atac ischemic tranzitor, dacă 
aceasta este mai puțin severă şi mai puţin prelungită. Deşi un atac 


ischemic tranzitor este definit prin durata simptomatoiogiei şi 
semnelor sale mai mică de 24 ore, este improbabil ca ischemia 
reală a creierului sau a ochiului să fie atât de îndelungată. S-a 
putut observa persistența efectelor clinice ale tulburărilor 
funcţionale neuronale reversibile, determinate de scurte perioade 
de ischemie cu durată de numai câteva minuie. 


Fig. 6.4. Poligonul lui Willis de la baza creierului şi relația sa cu chiasma 
optică, 


Tabeiul 6.1. Unele cauze ale ictusului “familial” 


Anomalii vasculare Malformaţii vasculare 
Anevrisme saculare 
Teleangiectazia hemoragică ereditară 
Sindromul Ehlers-Danlos 
Pseudoxantoma elasticum 
Sindromul Marfan 

Boala rinichiului polichistice 
Prolapsul de valvă mitrală 
Hemofilia sau alte deficiențe de factori 
de coagulare 

Anemii cu hematii în “* seceră”, 
Deficiența de antitrombină HI 
Deficiența de proteină C 
Deficiența de proteină S 
Hipercolesterotemia familială 
Angiopatia cerebrală amiloidă 
Neurofibromatoza 

Scleroza tuberculoasă 
Hornocistinemia 

Boala Fabry 

Migrena 

Mixomul cardiac 

Sindromul Von Hippel-Lindau 
Citopatia mitocondrială 


Anomalii ale țesutului 
conjunctiv 


Boli hematologice 


Ahele 

Tabelul 6.2. Surse cardiace de embolism (în ordine anatomică) 


Embolismul paradoxal din sistemul venos 
Defect de sept atrial 
Defect de sept ventricular 
Persistenţa de “foramen ovale” 
Fistulă ateriovenoasă pulmonară 


Atriul stâng 
Fibrilaţia atrială 
Boli sinoatriale 
Mixomul 
Anevrism septal interatrial 


Valva mitrală 
Stenoza sau regurgitarea reumatică 
Endocardita infecțioasă 
Endocarditele trombotice nonbacteriale (marantice) 
Proteze valvulare 
Calcificări ale inelului mitralei 
Prolapsul de valvă mitrală 
Endocardita Libman-Sacks 


Trombuși de perete ventricular stâng 
Infarctul miocardic acut 
Anevrismul de ventricul stâng 
Cardiomiopatia 
Mixomul 
Traumatisme toracice neperforante 


Valva aortică 
Stenoza sau regurgitarea reumatică 
Endocarditele infecțioase 
Endocarditele trombotice nonbacteriene (marantice) 
Protezele valvulare 
Calcificările sau/şi sclerozele valvulare 
Sifilisul 
Boli cardiace congenitale (mai ales cele cu şunt dreapta-stânga) 


Chirurgia cardiacă 


Atacurile ischemice tranzitorii sunt datorate aterotrombo- 
embolismului, la pacienții cu manifestări episodice datorate 
suferinței arterei carotide interne, s-au demonstrat angiografic boli 
ale peretelui arterial în peste 50% din cazuri. Totuşi, inima 
(tabelul 6.2) este 'o sursă potenţială importantă de embolii în 
creier, ochi sau alte organe; aproximativ 30% din pacienții cu atac 
ischemic trahzitor cerebral au inima ca sursă potenţială sau sigură 
de embolism, cea mai frecventă cauză cardiacă incriminată fiind 
fibrilația atrială nonreumatică. Asemănător ictusului lacunar (a se 
vedea mai Jos), unele atacuri ischemice tranzitorii sunt datorate 
bolilor vaselor mici din creier. Altele pot fi datorate embolismului 
determinat de afectarea aterotrombotică a arcului aortic. O scădere 
tranzitorie a presiunii sanguine (de exemplu datorată hipotensiunii 
ortostatice, vasodi-latatoarelor sau altor droguri, aritmiilor 
cardiace, băilor fierbinți, alimentaţiei abundente) poate cauza 
atacuri ischemice tranzitorii, dar numai dacă unul sau mai multe 
trunchiuri arteriale principale ale creierului (sau artera oftalmică 
pentru ochi) este/sunt foarte stenozate sau total ocluzionate sau 
dacă exista o arie focală cerebrală cu defect autoreglator, 
consecința unor leziuni ischemice prealabile. În general, căderile 


tensionale sistemice produc simptome neurologice nonfocale ca. 


tulburări vizuale bilaterale, vertije, slăbiciune generalizată sau 
stări de lipotimie. Patogenia atacurilor ischemice tranzitorii 
vertebrobazilare a fost mai puţin studiată, dar este probabil 
similară cu cea din teritoriul carotidian deşi cauzele hemodinamice 
sunt mai frecvente decât cele embolice în teritoriul vertebrobazilar, 
probabil că în acest teritoriu contează atât distorsiunile arterelor 
vertebrale cât şi prezența spondilozei cervicale. 


Circa 5% din pacienţii cu atac ischemic tranzitor au forme 
rare de boli arteriale (tabelul 6.3) sau boli hematologice (tabelul 
6.4). Este important de insistat asupra faptului că patogeneza 
atacurilor ischemice tranzitorii este heterogenă şi că, deşi 
majoritatea episoadelor este datorată embolismului, emboliile în 
sine pot consista din orice combinaţie (plachete agregate, fibrină, 
fragmente calcifiate de la nivelul valvelor, particule de colesterol 
desprinse din placa de aterom). 


Trăsături clinice 


Un atac ischiemic tranzitor începe brusc, iar debutul poate fi 
în relaţie cu orice tip de activitate. Atacul poate fi unic, recurent 
dar nu frecvent şi poate implica una sau mai multe zone cerebrale 
sau ochiul. Deseori, atacurile ischemice tranzitorii sunt de o 
stereotipie remarcabilă. Simptomele apar în câteva secunde fără 
trecere de la o regiune Ja alta a corpului, fiind dependente de zona 
cerebrală sau de ochiul ischemiat. Elucidarea sediului exact al 
ischemiei poate fi deficilă la unii pacienţi, deoarece aceasta se 
bazează uneori exclusiv pe date anamnestice care pot fi neclare. . 
Totuşi, este important de stabilit dacă atacul ischemic tranzitor 
este carotidian sau vertebrobazilar, mai ales dacă se are în. vedere 
chirurgia vasculară (a se vedea mai jos). 

Ischemia în teritoriul carotidian poate provoca scăderea de 
forță musculară la nivelul feţei sau a membrelor contralaterale, 
deficite motorii care pot fi izolate sau în combinaţii diferite, 
amorţeli şi parestezii cu distribuţie similară, tulburări ale vorbirii 
în cazul afectării emisferei cerebrale dominante, dizartrie, de 
obicei asociată cu deficiențe motorii faciale sau orbire monoculară 
tranzitorie ipsilaterală (amaurosis fugax). Ischemia din amaurosis 
fugax poate altera întregul câmp vizual monocular sau numai 
jumătăţile inferioare sau superioare ale acestuia, descrise de 
bolnavi ca obturări ale vederii în aceste zone cu durată de secunde. 
Este important de reţinut faptul că amaurosis fugax nu este o boală 
ci un simptom având cauze variate (tabelul 6.5). 

Ischemia din teritoriul vertebrobazilar poate produce 
hemipareză sau tulburări de sensibilitate într-un hemicorp, orbire 
bilaterală, hemianopsii homonime, diplopii, vertije, vărsături, 
dizartrie, disfagie, ataxie, un deficit motor bilateral sau un deficit 
bilateral de sensibilitate. La pacientul cu tulburări unilaterale 
motorii sau de sensibilitate, este imposibil de precizat care din 
marile sisteme arteriale este afectat dacă nu se asociază simptome 
ca, de exemplu disfazia (pentru sistemul carotidian) sau diplopia 
(pentru sistemul vertebrobazilar). 

Simptomele unui atac ischemic tranzitor durează prin 
definiție până la 24 ore, dar în general nu depăşesc minute sau ore, 
iar o amaurosis fugax nu durează mai mult de 5 minute. Ritmul 
revenirii la normal este mai lent decât cel de instalare a 
tulburărilor de debut. | 

Unii pacienți acuză o uşoară cefalee în timpul sau după 
atacul ischemic tranzitor iar alții acuză o durere toracică sau 
palpitații la debutul acestuia, mai ales în cazul asocierii unei boli 
arteriale cerebrale cu tulburări notabile ale ritmului cardiac. | 
Pierderea de conștiență este neobişnuită pentru un atac ischemie 
tranzitor şi pentru ca ea să fie atribuită atacului este necesară 
asocierea altor semne neurologice focale. Vertijul, diplopia, 
lipotimia, dizartria, nesiguranța la mers sau la mişcări şi starea 
confuzională luate ca simptome izolate pot fi consecințele unui 
tromboembolism în teritoriul vertebrobazilar, dar pot fi 
determinate şi de alte cauze ca, de exemplu, căderile valogilor 
tensiunii arteriale, mişcările bruşte ale capului, tulburările 
labirintice. Deci nu se poate stabili diagnosticul de atac ischemic 
tranzitor când astfel de simptome apar izolat. 

Tabelul 6.3. Boli arteriale care pot determina apariția ischemiei sau infarctului cerebral 


Ateroame Disecţii 
Boli ale vaselor mici (lipohialinoză, microateroame) Traumatice 
Boli vasculare inflamatorii Necrozele chistice mediale 
Arterita cu celule gigante Displazia fibromusculară 
Lupus erirtematos sistemic Boli arteriale inflamatorii 
Vasculite sistemice Sidromul Marfan 
Angeite sarcoidozice Pseudoxantoma elasticum 
Boala Behget Sindromul Ehlers-Danlos 
Scleroza sistemică progresivă Boli arteriale infecțioase (de exemplu sifilis) 
Boala reumatoidă Congenitale 
Sindromul Sjsgren Displazia fibromusculară 
Policondrita recidivantă Anevrisme 
Boala Takayasu Alte anomalii arteriale (sinuozități etc.) 


Angeite granulomatoase izolate ale sistemului nervos 


Infecţii 
Papuloze atrofice maligne (Kohlmeier-Degos) 


Tonsilite, faringite 


Boala Buerger Limfadenite cervicale 
Traumatisme Endarterite obliterante cauzate de tuberculoză, sifilis, meningite bacteriene sau fungice 
Plăgi penetrante ale gâtului Herpes zoster i 
Traumatisme ale gâtului Mucormicoză 
Manipulări cervicale în forță Alte cauze variate 
Yoga Homocistinemia a 
Coasta cervicală Angioendotelioza 
Strangulări Invazia neoplazică a peretelui arterial 
Polipectomia şi amigdalectomia Iradierea 
Dislocaţia atlantoaxială Embolii de la anevrisme saculare intra sau extracraniene 
Fracturile de claviculă Boala Fabry 
Fracturile de baza craniului Boli inflamatorii ale colonului 
Angiografii Migrena 
Abuzul de droguri 
Citopatia mitocondrială 
Boala Binswanger 
Sindromul nefrotic 
Embolii grase 


Tabelul 6.4. Cauze hematologice de ischemie sau infarct cerebral 


Anemia cu hematii în ““seceră” 
Policitemia vera rubra 
Trombocitemia esențială 
Leucemia acută sau cronică | 
Purpura trombotică trombocitopenică 
Hemoglobinuria nocturnă paroxistică 
Sindroamele de “hipervâscozitate” 
Mielomul multiplu 
Macroglobulinemia Waldenstrăm 


Anemia severă (cauză probabilă de sindroame tranzitorii) 


Tabeiul 6.5. Cauze de orbire monoculară tranzitorie (amaurosis fugax) 


Ischemia retiniană 

Edemul papilar 

Glaucomul 

Fenomenul Uhthoff din nevrita retrobulbară 
Hemoragia retiniană 

Dezlipirea de retină 

Tromboza venoasă retiniană 

Tumori intraorbitale 

Degenerări maculare 

Fistula carotidocavernoasă 

Malformaţii arteriovenoase intracraniene 
Cataracta diabetică reversibilă 


Migrena retiniană (?) 


Embolii fibrocariilaginoase 


Atacurile de cădere 


Pacientul tipic este femeia de vârstă medie sau înaintată care 
cade brusc la sol în timpul mersului sau ortostaţiunii. Conştienţa 
poate fi pierdută pentru o fracțiune de secundă, astfel încât 
pacientul nu are memoria evenimentului. Se pot constata ulterior 
urme de lovituri uneori serioase. La mulți pacienți nu pot fi 
decelate cauze, nu există dovezi de boli vasculare şi nu se constată 
consecințe medicale cu termen lung. 


Amnezia globală tranzitorie 


Constă din pierderea memoriei pe o durată de câteva ore cu 
imposibilitatea evocării de către bolnav a oricărei informaţii 
cuprinsă în perioada suferinței şi poate exista în plus o amnezie 
retrogradă a cărei durată este variabilă (până la ani). Pacientul este 
pe deplin conştient, îşi ştie mumele, este capabil să-şi continue 
activitatea normală, chiar şi conducerea auto, dar este: incapabil 
să-şi amintească ce a făcut sau a spus în perioada de timp imediat 
anterioară. Uneori repetă aceleaşi întrebări pentru a-şi aminti 
evenimente imediat anterioare. Revenirea la normal este completă 
dar memoria pentru perioada atacului nu este recăpătătă. 
Sindromul de amnezie globală tranzitorie este rareori de cauză 
ischemică vertebrobazilară care afectează lobii temporali sau 
talamusul bilateral. Uneori acestă tulburare este de natură 
epileptică, mai ales dacă atacul este recurenţial şi durează mai 
puţin de o oră. În marea lor majoritate, aceste atacuri au o cauză 

obscură, iar prognosticul este foarte bun, mult mai bun decât dacă 
el are drept cauză un atac ischemic tranzitor. Chiar și atacurile 
provocate de cauze obscure pot fi recurente. 


Furtul subclavian 


Este un sindrom rar, în care datorită unei stenoze sau ocluzii 
a arterei subclavii situate proximal de originea arterei vertebrale şi 
a unei creşteri metabolice provocate de un efort al musculaturii 
membrului superior ipsilateral, fluxul sanguin este „furat” din 
sistemul  vertebrobazilar în scopul acoperirii necesităţilor 
metabolice ale musculaturii brațului cu apariţia consecutivă a unei 
„1schemii de trunchi cerebral tradusă mai ales prin suferințe 
vestibulare (vertije). Există întotdeauna o diferență de amplitudine 
a pulsului radial dreapta-stânga şi o inegalitate de acelaşi sens a 
presiunii sângelui la cele două brațe, de obicei mai mare de 
30mm Hg. Deseori se poate asculta un suflu în fosa 
supraclaviculară din focarul stenozei arterei subclavii. 


Diagnosticul diferenţial 


Atacurile ischemice tranzitorii pot fi determinate de cauze 
arteriale (tabelul 6.3), cardiace embolizante (tabelul 6.2), 
hematologice (tabelul 6.4) sau de alte boli care duc la o ischemia 
tranzitorie a creierului sau ochiului. Acest atac trebuie diferențiat 
de migrene sau de crize epileptice printr-o anamneză îngrijită luată 
de la bolnav sau de la anturajul său. Aura migrenoasă are o 
răspândire şi o intensificare lentă iar simptomele sunt de obicei 
pozitive (de exemplu scotoame sciantilante). În mod caracteristic, 
aura atinge un maximum în aproximativ 5 minute, persistă 20-30 
minute şi este urmată, de obicei, dar nu întotdeauna, de o durere 
de cap severă însoțită de preţuri şi vărsături. Crizele epileptice 
focale sunt caracterizate prin simptome pozitive constând în clonii 
sau disestezii cu extensiune în „pată de ulei” care are ca punct de 
pornire comisura bucală sau policele, putând să se extindă la un 
întreg hemicorp în decurs de unu sau câteva minute. Cauze mai 
rare ale unor tulburări neurologice focale tranzitorii includ boli ale 
creierului cum ar fi: tumorile, hematoamele subdurale, 
malformaţiile aterovenoase, anevrismele gigante. Alte cauze rare 
ale unor tulburări neurologice focale tranzitorii pot fi: 
hipertensiunea arterială malignă, hipoglicemia, anemia severă, 
simptome paroxistice care survin în evoluția sclerozei multiple, 
leziuni de nervi periferici, boala Menitre şi unele tulburări 
funcționale psihogene care, în mod curios, interesează cu precădere 
zone ale hemicorpului stâng. 


Semne fizice 


Dacă se întâmplă ca pacientul să fie examinat în timpul unui 
atac, vor putea fi găsite semne specifice de suferință pentru o 
anumită regiune cerebrală. Dar, de obicei, pacientul este examinat 
după atac, când nu se vor mai găsi semne obiective de suferință 
neurologică, iar dacă acestea există, fie sunt expresia unor boli 
mai vechi, fie tulburările neurologice curente încă nu s-au şters. 
Depistarea semnelor neurologice obiective poate fi, deci; 
consecința intervalului scurs de la debutul atacului ischemic 
tranzitor sau consecința gradului de competență a examinatorului. 
Examinarea arterelor retiniene este importantă pentru că se pot 
decela semnele unei embolizări (fig. 6.5), embolii plachetari sunt 
albi, de obicei circulanți;, fragmentele calcificărilor valvulare sunt 
dense, albe, care deseori obstrucţionează circulaţia retiniană în 


apropierea marginii papilei, embolii de colesterol sunt galbeni, 
strălucitori şi sunt observați mai ales la nivelul sau în apropierea 
bifurcaţiilor arteriolare retiniene. Este, de asemenea, importantă 
examinarea sistemului vascular cu cercetarea suflurilor arteriale 
subclavii şi carotidiene, a pulsului la nivelul arterelor pedioase, a 
suflurilor arterelor femurale, a pulsului şi a presiunii sanguine de 
la nivelul ambelor braţe precum şi a oricărui semn de boală 
cardiacă ischemică sau valvulară. Sediul suflurilor de la baza 
gâtului sunt arătate în fig. 6.6, iar cauzele lor sunt enumerate în 
tabelul 6.6. 


Fig. 6.5. Un embolus de colesterol (săgeata neagră) la bifurcația unei arteriole 
retiniene. Embolii de colesterol sunt galbeni, strălucitori, se găsesc de obicei la 
bifurcația arteriolelor retiniene și nu sunt în mod obişnuit obstructivi pentru 
fluxul sanguin. 


Tabelul 6.6. Cauzele suflurilor cervicale 


Boli arteriale 
Stenoză la originea arterei carotide interne 
Stenoză la originea arterei carotide externe 
Stenoză de arteră subclavie 
Stenoză la originea arterei vertebrale 
Sufluri transmise de la arcul aortic sau de la inimă 
Flux sanguin crescut 
Anemie 
Tireotoxicoză 
Febră 
Malformaţii arteriovenoase intracraniene 
Ocluzia arterei carotide interne contralaterale 
Guşă 
Proeminenţe venoase în regiunea supraclaviculară 
Suflurile arteriale benigne ale adulților tineri 


Investigaţii 


Scopurile investigaţiilor sunt următoarele: de a diferenția 
atacul ischemic tranzitor de alte cauze provocatoare de deficite 
neurologice focale tranzitorii, de a găsi cauza atacului ischemic 
tranzitor, de a defini factorii de risc vascular, de a decela boli 
vasculare asociate (tabelul 6.7). 

Tomografia axială computerizată (CT) sau rezonanța 
magnetică nucleară (RMN) exclud cele mai multe din modificările 
structurale intracraniene, deşi aceste modificări intră în discuţie la 
mai puţin de 5% din cazuri. La 25% dintre pacienţii cu atacuri 
ischemice tranzitorii, CT arată o arie sugestivă de infarct chiar 
dacă atacul a durat din punct de vedere clinic mai puţin de 24 ore. 
O radiografie toracică şi o ecocardiogramă urmate de alte 
investigații cardiologice mai elaborate sunt necesare dacă se 

bănuiește că la baza atacurilor ischemice tranzitorii stă o sursă exemplu, lipotimii sau vertije sau când atacului ischemic tranzitor 
cardiacă de embolie. Astfel, se pot decela semnele unei suferințe îi sunt asociate dureri toracice sau palpitaţii. EEG nu este de 


cardiace emboligene, semne de ischemie în mai multe teritorii 
vasculare, atacuri ischemice tranzitorii la bolnavi tineri fără boli 
arteriale evidente. 


Fig. 6.6. Sediul intensității maxime a suflurilor arteriale de la nivelul gâtului. 
Suflurile de la unghiul mandibulei pot fi datorate stenozelor de carotidă 
internă sau externă; suflurile din regiunea supraclaviculară pot fi datorate 
stenozei de arteră subclavie sau de arteră vertebrală. 


Înregistrările ECG de 24 ore sunt necesare când pacientul 
are în plus şi tulburări neurologice tranzitorii nonfocale ca, de 


utilitate deosebită. 


Fig. 6.7. Ultrasonografie în timp real (imaginea laterală) a unei bifurcaţii 
carotidiene normale. Artera carotidă comună (săgeata scurtă cu coadă) se 
bifurcă în arterele carotidă internă (săgeți fără coadă) şi externă (săgeată 


mare). (Reproducere cu bunăvoința Dr. Pierre-Jean Touboul). 


Tabelul 6.7. Investigaţiile recomandate în caz de atacuri ischemice tranzatorii 


Investigația 
Teste de bază pentru majoriatea pacienţilor cu atacuri ischemice tranzitorii 
Hemoleucograma 
VSH 
Glicemia 
Colesterolemia 
Serologia pentru sifilis 
Analiza urinei 
ECG 


Investigaţii ocazionale 
Electroliţi plasmatici la utilizatorii de diuretice 
Ureea (mai ales la hipertensivi) 
Funcţia tiroidiană (mai ales în fibrilația atrială) 
Radiografia toracică 


CT/RMN cerebrafă 
Ultrasonografie carotidiană 
Ecocardiografia 
ECG pe 24 ore 
Titmp de tromboplastină activată, timpul venomului de viperă diluat 
Russell, anticorpi anticardiolipinici 
Anticorpi antinucleari 
Electroforeza proteinelor serice 
Electroforeza hemoglobinei 
Electroencefalograma 
Proteina C, proteina S, antiirombina [II 
Aminoacizi plasmatici sau urinari 
LCR. 
Biopsie de arteră temporală 
Hemoculturi 
Enzime miocardice 


Boli tratabile detectate 


Anemii, policitemii, leucemii, trombocitemii 

Vasculite, endocardite infecțioase, hipervâscozitate 

Diabet zaharat, hipoglicemii 

Hipercolesterolemii 

Sifilis, anticorpi anticardiolipinici 

Diabet, boli renale : 

Hipertrofie de ventricul stâng, aritmii, blocuri de conducere, ischemii sau 
infarcte miocardice i 


Hiponatremie, hipokaliemie 

Tulburări renale 

Tireotoxicoză 

Silueta cardiacă modificată, calcificări de valve, malformații arteriovenoase 
pulmonare 

Leziuni structurale cererbrale 

Stenoze carotidiene 

Surse cardiace de emboli 

Aritmii cardiace 

Sindrom de anticorpi antifosfolipidici 


Lupus eritematos sistemic 

Mielom 

Anemie cu hematii în "seceră" 

Crize epileptice 

Deficiențe specifice 

Homocistinemie 

Neurosifilis, scleroza multiplă, endocardita infecțioasă 
Arterită cu celule gigante 

Endocardite infecțioase 

Infarct miocardic acut 

Imagistica circulației cerebrale 


Diagnosticul atacului ischemic tranzitor este clinic şi el nu derivă 
din rezultatele probelor de imagistică arterială. Acestea din urmă au 
rolui de a localiza şi delimita leziunea arterială propice de a fi tratată 
prin cură chirurgicală numai în cazul în care pacientul acceptă această 
variantă terapeutică. Primul pas al investigării imagistice este imaginea 
ultrasonică în timp real la bifurcația carotidei comune, combinată cu 
analiza Doppler a fluxului sanguin (aşa-numitul Duplex, fig. 6.7) 
pentru a se elimina practicarea angiografiei carotidiene (cu 1% risc de 
instalare a unui ictus cerebrovascular), mai ales la pacienţii fără stenoză 
sau cu stenoză arterială largă. Pentru pacienții cu stenoză sau ocluzie 
carotidiană decelată prin Duplex se practică angiografia carotidiană 
selectivă prin tehnică convențională sau digitală pentru detalii 
suplimentare (leziuni arteriale unice sau multiple la nivelul gâtului 
şi/sau în porțiunile arteriale intracraniene). Leziunile stenotice strânse 
la originea arterei carotide interne (fig. 6.8) sunt operabile (a se vedea 
mai jos), în timp ce leziunile distale ale arterei carotide interne şi cele 
arteriale intracraniene nu sunt operabile (fig. 6.9). Prezenţa unui suflu 
carotidian sugerează o stenoză înaltă a arterei carotide interne dar pot 
exista stenoze extreme cu flux sanguin foarte scăzut, neacompaniate de 
suflu, Și invers, pot exista în prezența unei artere carotide interne 
relativ normale, sufluri datorate unor stenoze ale arterelor carotide 
primitive sau externe sau sufluri datorate transmisiei de la nivelul 
valvei sau arcului aortic. Absența suflurilor carotidiene nu ar trebui să 
determine reținerea medicului față de un examen Duplex, dacă se are 
în vedere tratamentul chirurgical al atacului ischemic tranzitor 
diagnosticat clinic. Palparea carotidiană la nivelul gâtului este parţial 
folositoare, deoarece pulsaţiile la deget vin mai ales de la artera 
carotidă comună sau externă, absența oricărei pulsaţii este relevantă 
pentru ocluzia arterei carotide comune. Angiografia sub RMN va 
înlocui în viitor angiografia convenţională cu raze X evitând riscurile ei 
cunoscute, 


Tratamentul medical 


Atacul ischernic tranzitor este, prin definiţie, o suferinţă de 
scurtă durată şi rareori îngrijorează destul bolnavul pentru a-l 
determina să urmeze un tratament. Dar riscul unui ictus major este 
de 12% în primul an după atac, apoi de 7% pe an, riscul de infarct 
de miocard sau moarte subită este tot de 7% pe an şi riscul 
cumulat de îctus major, infarct miocardic şi moarte subită este de 
aproximativ 10% pe an. Riscul de ictus major la pacienţii cu atac 
ischemic tranzitor este de 7 ori mai mare decât la restul populatiei. 
Pacienţii cu risc înalt sunt cei care au atacuri ischemice tranzitorii 
frecvente, bătrânii, cei cu clauditaţie, cei cu stenoze carotidiene 
severe sau cu hipertrofie ventriculară stângă. 

„Cel mai important obiectiv în îngrijirea pacienţilor cu atacuri 
ischemice tranzitorii este reducerea riscului apariţiei ictusului 
complei sau a evenimentelor coronariene care pot apărea în ore, 
zile, săptămâni sau ani după atacul tranzitor. Devine astfel logic ca 
tratamentul să înceapă rapid după stabilirea diagnosticului, chiar 
în cazul unui atac ischemic tranzitor unic. Este important controlul 
unor factori de risc cum ar fi hipertensiunea şi fumatul. Presiunea 
sanguină diastolică va fi coborâtă la aproximativ 100 mm Hg la 
început prin măsuri nemedicamentoase (igieno-sanitare) iar apoi, 
dacă este necesar, cu droguri. La bătrâni, folosirea drogurilor 
hipotensoare necesită prudență pentru a evita efectele secundare 
periculoase cum ar fi hipoperfuzia cerebrală şi hipotensiunea 
posturală. Este de folos controlul toleranței ia glucoză chiar dacă 
lipsesc simptomeie diabetului. 

Fig. 6.8. Vedere laterală a unei angiograme carotidiene selective pentru a 
arăta stenoza originii arterei carotide interne (săgeată albă) imediat după 
bifurcația arterei carotide comune (săgeată neagră). 


Fig. 6.9. Vedere laterală a unei angiograme carotidiene selective pentru a 
arăta ocluzia arterei carotide interne la originea sa (săgeată cu coadă), Artera, 
carotidă externă este stenozată (săgeată). Este întotdeauna posibilă distingerea 
arterei carotide interne de cea externă pentru că ultima are mai multe ramuri 
la nivelul gâtului în timp ce prima nu are. 

Terapie 


îciri antiagregantă 


(7,1%) 


1349 
9385 
(14,4%) 


1058 

11542 

784 11(9,2%) 
434 poti 


Se va urmări scăderea ponderală, scăderea valorilor colestero- 
lemiei printr-o dietă adecvată ori de câte ori se pot evita drogurile 
hipocolesterolemiante şi încurajarea exerciţiilor fizice. 

Aspirina administrată ca antiagregan! plachetar în cură 
îndelungată reduce riscul evenimentelor vasculare serioase cu 
aproximativ o cincime (fig. 6.10). Doza este de 150 mg zilnic 
în absența contraindicaţiilor (ulcer peptic). Pentru prevenirea 
tulburărilor digestive există preparate cu resorbție intestinală. 
Când tulburarile digestive nu pot fi evitate, se pot administra 
doze mai mici, dar au sub 75 mg aspirină pe zi, iar dacă nici 
această doză nu este bine tolerată digestiv, se poate administra 
un antiagregani pachetar de a doua alegere, ticlopidina (250 
mg X 2 pe zi). Drogurile antiagregante plachetare cresc riscul 
de hemoragie intracraniană, fapt care determină scăderea 
valorii acestora în profilaxia infarctelor cerebrale. Aspirina nu 
controlează întotdeauna atacurile ischemice tranzitorii şi atunci 
este indicată încercarea tratamentului anticoagulant care poate 
îi reînlocuit cu aspirina la câteva săptămâni după încetarea 
atacurilor. Dacă apariția atacurilor ischemice tranzitorii nu 
încetează, fie diagnosticul este greşi! fie tratamentul medical 
esie ineficient, 

Pacienţii cu o boală valvulară cardiacă embolizantă bine 
definită  (stenoză  mitrală, protezare  valvulară) sau cu 
cardiomiopatie dilatativă vor primi tratament anticoagulant fără 
îermen în scopul prevenirii formării intracavitare de emboli, mai 
ales dacă coexistă fibrilația atrială. Coeficientul de protrombină 
trebuie menținut în jurul a 25%, iar timpul Quick să fie de 2 1/72 
ori timpul martor. Dacă un atac ischemice tranzitor apare în 
intervalul de zile sau săptămâni după un infarct de miocard, 
tratamentul anticoagulant trebuie menţinut 3-6 luni. La pacienții 
cu fibrilaţie atrială nonreumatică se indică cura anticoagulantă, iar 
dacă aceasta este dificil de controlat periodic sau riscantă din 
diverse motive, se înlocuieşte cu aspirina. 


Fig. 6.10. Efectele absolute ale terapiei 
antiagregante plachetare asupra evenimentelor 
vasculare majore (infarctul de miocard, istusul 
cerebral sau moartea subită) în principalele 
categorii cu risc înalt şi în riscul mic (prevenţie 
primară). Lunile pe ordonată înseamnă durata 
aplicării schemei terapeutice cu antiagregante. Nici 
un experiment nu a durat mai puţin de o lună. 
(Figură reprodusă cu permisiunea British Medical 
Journal and the  Antiplatelet  Trialist's 
Collaboration). 


- Chirurgia 


Endarterectomia carotidiană după atac/atacuri ischemice 
tranzitorii, care constă în îndepărtarea leziunii stenozante 
arterotrombotice, este o indicație chirurgicală logică, deoarece o 
astfel de leziune poate cauza un ictus prin embolii cerebrale 
detaşate din peretele arterial bolnav sau prin reducerea fluxului 
sanguin cerebral dacă stenoza arterială este strânsă. Sunt preferate 
pentru endarterectomii cazurile în care stenozarea depăşeşte 70% 
din lumenul arterial, adică acele cazuri în care apariția unui ictus 
ischemic complet este foarte probabilă, probabilitate care 
depăşeşte cu mult riscul de 5—10% de agravare sau deces prin 
endarterectomia în sine. Chiar şi aşa, endarterectomia trebuie 
efectuată în centre de chirurgie vasculară cu experiență adecvată. 
Ocluzia carotidiană este inoperabilă. 

Stenoza de arteră subclavie, cauză a furtului subclavian, 
poate fi operată printr-o varietate de procgduri chirurgicale care, în 
mod obișnuit, înlătură simptomele. Atacul ischemice tranzitor 
veriebrobazilar datorat stenozelor sau ocluziilor arterelor vertebrale 
poate fi redus în frecvenţă prin proceduri chirurgicale. 


Infarctele cerebrale 


infarctele cerebrale realizează în mod obişnuit aspectul clinic 
de ictus cerebral dar, uneori, ele se pot manifesta cu deficite 
neurologice tranzitorii care durează mai puţin de 24 ore (ca un atac 
ischemic tranzitor) sau pot fi chiar asimptomatice. Ca şi în atacul 
ischemic tranzitor, patogenia este aterotromboembolică sau 
embolică din cavitățile inimii, iar diferența între ischemie şi infarct 


„este una cantitativă. 

Un proces care produce ischemie, dacă se prelungeşte în timp, 
poate fi cauză de infarct, mai ales dacă colateralele arteriale care 
pot media circulația de supleere sunt compromise de suferințe 
prealabile. O cădere a presiunii sanguine sistemice nu produce în 
mod normal un infarct cerebral focal atât timp cât acea arie din 
paranchemul cerebral nu are o circulatie deficitară prealabilă, fiind 
irigată de o arteră în parte stenozată sau fiind dependentă la limită 
de o circulație colaterală consecutivă unei stenozări arteriale 
prealabile. Hipotensiunea prelungită sau anoxia cerebrală produce 
în mod normal infarctări cerebrale întinse, iar dacă pacientul 
supravieţuieşte acestei catastrofe circulatorii, infarctele se 
constituie la zonele de frontieră dintre teritoriile arteriale (a se 
vedea mai Jos). 

Înfarctele cerebrale sunt mai întâi palide ca aspect 
macroscopic dar, ulterior, pot deveni hemoragice, mai ales dacă 
zona infarctată este întinsă. Infarctul este înconjurat de o zonă de 
edem cerebral, marile infarcte suprateritoriale pot fi însoțite de 
edeme cerebrale atât de mari încât să se producă hemieri 
transtentoriale (fig. 6.11). În aceste cazuri se pot produce 
hemoragii secundare în trunchiul cerebral datorate distorsiunii sau 
rupturii micilor vase penetrante sau infarcte occipitale datorate 
compresiei arterei cerebrale posterioare pe marginea 
tentoriumului. Edemul cerebral asociat infarctului ajunge la 
maximum în câteva zile şi dispare lent în 3-4 săptămâni. 


Fig, 6.11. Secţiune coronală printr-un creier fixat, care arată un infarct mare în 
teritoriul arterei cerebrale medii drepte. Emisfera cerebrală dreaptă este 
edemațiată, existând o herniere în jos a talamusului şi a corpilor mamilari 
(săgeată închisă) şi o herniere de girus cingulat subfalcală (săgeată deschisă). 
Ventriculul lateral drept este comprimai şi deformat (săgeată fără coadă). A se 
nota lipsa demarcaţiei dintre substanta albă şi cenuşie în emisfera edemațiată 
(reproducere prin bunăvoința Dr. Richard Greenhall). 


Aspectele clinice ale ictusului ischemic 


Simptomele, semnele, durata şi severitatea ictusului datorat 
infarctului cerebral sunt foarte variate şi depind de localizarea şi 
mărimea leziunii (tabelul 6.8). Este dificil şi nu întotdeauna 
necesar de a face legătura între clinica ocluziei embolice sau 
trombotice a unei anumite artere cu anatomia teritoriilor vasculare 
cerebrale, deoarece circulaţia de supleere ca şi variațiile anatomice 
individuale sunt de mare importanță pentru mărimea leziunii şi, 
mai mult chiar, pentru diagnosticul diferențial între infarctul 
cerebral şi ischemia cerebrală. La o extremă poate exista ocluzia 
arterei carotide interne asimptomatică, iar la cealaltă extremă 
aceeaşi ocluzie poate determina distrugerea unei întregi emisfere, 
mai ales dacă poligonul Willis nu este funcțional. 


Debutul simptomelor este în mod obișnuit brusc, poate 
surveni în somn sau la trezirea din somn, dar poate să fie subacut, 
progresiv sau cu fluctuații în gravitate pe parcursul a câteva ore; 
uneori instalarea se poate produce în câteva zile sau (foarte rar) în 
câteva săptămâni. Agravarea deficitelor neurologice în ore sau zile 
caracterizează ictusul în evoluţie, care poate fi determinat de 
propagarea  trombozei dar şi de  embolizări ulterioare, 
transformarea hemoragică a infarctului sau de edemul cerebral. 
Clinic este greu sau imposibil de precizat care din aceste 
mecanisme determină evoluţia ictusului. 


Tabelul 6.8. Distribuţia subtipurilor de infarcte cerebrale în studiul 
ictusurilor comunității Oxfordshire 


Infarcte carotidiene totale 15% 
Infarctele carotidiene parțiale 35% 
Infarctele lacunare 25% 
Ietusuri pur motorii 50% 
Ictusuri pur senzitive 5% 
Ictusuri senzorimotorii 35% 
Hemipareze ataxice 10% 
Infarctele vertebro-bazilare 25% 


Infarctele cerebrale emisferice 


Infarctarea unei emisfere cerebrale determină apariția unei 
hemiplegii sau hemipareze, tulburări de sensibilitate sau 
hemianopsii homonime, toate contralaterale leziunii. Tulburările 
motorii şi/ sau de sensibilitate pot cuprinde întregul hemicorp sau 
membrul superior, fața şi membrul superior, ambele membre, 
membrul inferior şi rareori numai fața, toate contralaterale leziunii. 
Un infarct cortical mic poate determina tulburări de motilitate la 
nivelul mâinii sau numai la nivelul unor degete de la mână. La 
început hemiplegia este flască, cu reflexe osteotendinoase 
diminuate, cu reflex plantar în extensie pentru ca apoi, în zile sau 
săptămâni, să apară spasticitatea, cu reflexe osteotendinoase vii. 
Leziunile emisferei dominante pot determina tulburările de limbaj 
(vorbit, citit sau scris) iar cele ale emisferei nedominante pot 
determina apariția unor probleme vizuo-spaţiale cum ar fi apraxia 
constructivă sau de îmbrăcare. Dacă este afectat lobul parietal 
apare tendinţa ca bolnavul să ignore hemicorpul opus leziunii sau 
apar  astereognozii, inatenție senzorială, pierderea tuturor 
modalităților senzoriale sau numai pierderea simțului 
miocartrokinetic, toate contralaterale leziunii. Capul şi ochii pot fi 
deviaţi de partea leziunii, devieri care au tendința de retrocedare în 
câteva zile. Gradul de dizartrie este direct proporţional cu gradul 
parezei faciale. Iniţial poate exista o scădere a tonusului 
musculaturii palatale contralaterale, ceea ce determină apariţia 
unei disfagii. Durerea de cap este frecventă dar nu severă. Crizele 
epileptice nu sunt frecvente dar (precoce sau mai ales tardiv) pot 
complica un infarct cerebral în mai puţin de 5% din cazuri. Dacă 
infarctul cerebral este mare şi se produc hernieri transtentoriale, 
apar tulburări ale conştienței şi tulburări respiratorii (de exemplu 
respirația de tip Cheyne-Stokes). 

Infarctul carotidian total constă în paralizia însoțită sau nu 
de tulburări de sensibilitate în hemicorpul opus (membrul superior, 
membrul inferior, faţă) la care se asociază hemianopsia homonimă 
contralaterală şi deteriorări ale funcţiilor cerebrale superioare (de 
exemplu afazii, apraxii). Dacă pacientul este somnolent, este greu 
de apreciat hemianopsia şi deficitul funcțiilor cognitive. Infractarea 

totală a teritoriului arterei cerebrale medii este rezultatul 
aterotrombozei sau embolismului, produse în porțiunea sa 
proximală. Infarctele carotidiene parțiale, datorate ocluziei unor 
ramuri ale arterei cerebrale medii sau ocluziei arterei cerebrale 
anterioare, sunt recunoscute prin aceea că determină apariţia unor 
deficite neurologice mai restrânse: deficite motorii predominant 
faciobrahiale sau crurale, cu sau fără hemianopsii, cu sau fără 
tulburări de sensibilitate proprioceptivă, cu sau fără alterări ale 
limbajului sau ale funcțiilor cognitive. 


Infarctul lacunar 


Infarctele profunde cu dimensiuni mai mici de 15 mm în 
diametru situate în ganglionii bazali, talamus, capsula internă, 
pedunculii cerebrali şi punte se numesc lacune. Aceşti pacienţi pot 
fi recunoscuţi printr-un număr de sindroame caracteristice după 
cum urmează: 


Jctusul pur motor 


Constă din paralizia sau pareza a două din trei zone ale 
hemicorpului opus (faţă, membrul superior, membrul inferior). Pot 
coexista acuze senzitive neînsoţite de semne obiective, dizartrie Şi 
uneori disfagie. 


Ictusul pur senzitiv 


Constă din acuze senzitive cu sau fără tulburări obiective de 
sensibilitate, dar niciodată cu afectarea unică a simțului 
micartrokinetic; distribuţia este aceeaşi cu a ictusului pur motor. 


Ictusul senzori motor 


Este o combinaţie a ictusului pur motor cu a ictusului pur 
senzitiv. 


Hemipareza ataxică 


Este o combinaţie de hemipareză cu ataxie cerebeloasă de 
aceeași parte, deseori însoțită de dizartrie, instabilitate Şi 
nesiguranță în mişcarea mâinii. 


Cele mai multe infarcte lacunare sunt date de suferința 
arterelor mici, perforante, care ajung în structurile cerebrale 
profunde amintite mai sus. Această suferință constă în tortuozitate 
arterială, lipohialinoză şi dezorganizarea structurii peretelui 
arterial, modificări care pot determina apariția microanevrismelor 
tip Charcot-Buchard ale căror ruptură produce fie mici hemoragii 
localizate, fie masive hematoame intraparenchimatoase (a se vedea 
mai jos). În concluzie, infarctele lacunare sunt produse de afectări 
ale vaselor mici care determină apariția unor infarcte mici, 
profunde, a unor leziuni embolice sau a unor mici hematoame 
intracerebrale la acelaşi nival. 


Infarctele de trunchi cerebral 


Infarctele trunchiului cerebral au tendința de a produce 
deficite neurologice complexe datorită proximităţii la acest nivel a 
tuturor căilor cerebrale ascendente şi descendente. Astfel, pot 
apărea hemipareze, hemiplegii, tetrapareze, tetraplegii sau 
tulburări variate de sensibilitate uni- sau bilaterale. În plus, pot 


apărea paralizii ale oculomotilității, disfagii, dizartrii, sughiţ, 
ataxie, sindrom Horner (datorat leziunii căii simpatice 
descendente), surditate, vertije, vărsături, respiraţie periodică şi 
stopuri respiratorii mai ales în somn. Un infarct întins de trunchi 
cerebral poate determina apariția unui „locked-in syndrome“ în 
care pacientul, deşi este conştient, nu este capabil de nici o 
mişcare cu excepția clipitului şi a' mişcărilor de verticalitate ale 
globilor oculari, de asemenea, nu poate vorbi sau înghiți. 

Tromboembolismul sistemului arterial vertebrobazilar nu 
produce numai infarcte de trunchi cerebral ci şi infarcte occipitale 
cu hemianopsii homonime sau cecitate corticală datorate ischemiei 
în teritoriul arterei/arterelor cerebrale posterioare. Termenul de 
infarcte posterioare sau vertebrobazilare include leziuni ischemice 
occipitale, de trunchi cerebral, talamice sau cerebeloase în orice 
combinație posibilă. 


Infarctarea zonelor cerebrale „de graniță“ 
(„Watershed infarction“) 


O cădere tranzitorie a presiunii sanguine sistemice produce 
în mod obişnuit sincope (traduse prin lipotimii sau pierderi de 
conştiență), dacă durează câteva minute pot apărea convulsii. 
Hipotensiunile mai prelungite cum sunt cele care apar după stopuri 
cardiace, pierderi masive de sânge, excesul de droguri 
hipotensoare, pot duce la stări vegetative prelungite sau la moarte 
sau, uneori, la infarcte situate între marile teritorii arteriale şi în 
mod particular în regiunea parieto-occipitală care este zona de 
"graniță” între teritoriile arterelor cerebrale medii, anterioare şi 
posterioare. ÎInfarctul zonei de "graniță" din regiunea parieto- 
occipitală este, în mod obişnuit, bilateral, iar simptomatologia 
include cecitatea corticală sau dezorientarea vizuală asociate cu 
defecte de câmp vizual şi, deseori, cu tulburări de memorie. 
Ocluzia artertei carotide interne sau o stenoză severă a acesteia 
poate predispune la o infarctare unilaterală a zonei de “graniță” 
chiar şi în condiţiile unei scăderi relativ mici a presiunii sanguine 
sistemice, În aceste condiții pot suferi şi alte zone de "graniță": cea 
subcorticală (dintre teritoriile arterelor perforante lenticulostriate 
şi ramurile corticale superficiale ale arterei cerebrale medii) sau 
cea anterioară (dintre teritoriul arterei cerebrale anterioare şi cel al 
arterei cerebrale inedii.). 

Infarctele zonelor cerebrale de "graniță” pot fi recunoscute 
prin distribuția topografică observată la CT şi, parţial, prin 
circumstanțele de apariție a ictusului (scăderea presiunii sanguine 
sistemice şi/sau ocluzia sau stenoza severă carotidiană)). 


Infarctul cerebral şi migrena 


Uneori, în timpul unui episod migrenos, poate să se producă 
un infarct cerebral cu deficit neurologic persistent. Acest lucru este 
posibil prin îngustarea calibrului arterial consecutiv edemului 
peretelui acesteia și mai puţin datorită vazospasmului. Acesta din 
urmă apare probabil în timpul aurei migrenoase (la migrenoşi ci 
aură) iar modelul clinic de manifestare este cel al atacului 
ischemic tranzitor. 


Ictusul şi sarcina 


Ictusurile apar mai frecvent în ultimul trimestru de sarcină 
sau în puerperium. Totuşi, el este rar: aproximativ 30 cazuri la 
100 000 naşteri în Marea Britanie. Ocluzia cea mai frecventă apare 
în teritoriul arterei cerebrale medii, dar cauza acestei localizări este 
necunoscută, deoarece la acest nivel nu apar mai frecvent 
modificări ale pereților arteriali. Unele cazuri pot fi datorate 

emboliilor paradoxale de la trombozele sistemelor venoase pelvine 
sau ale membrelor inferioare. O altă cauză este tromboza venelor 
intracraniene. 


Tromboza venelor corticale şi/sau 
a sinusurilor durale 


Aceste tromboze constituie cauze mult mai rare de infarcte 
cerebrale decât bolile arteriale şi ele apar fie ca rezultat al unor 
condiţii locale care afectează venele corticale sau sinusurile durale, 
fie ca rezultat al unor tulburări sistemice (tabelul 6.9). Infarctele 
venoase sunt în general hemoragice. Aspectul clinic poate semăna 
cu cel produs de boli ocluzive arteriale, dar crizele epileptice şi 
tulburările de conştiență sunt mai frecvente, iar hipertensiunea 


intracraniană se dezvoltă rapid dacă sinusurile durale sunt . 


obturate. Trombozele venelor corticale şi ale sinusurilor se propagă 
extensiv şi produc encefalopatie catastrofică asemănătoare 
encefalitelor virale severe. Tromboza izolată a sinusului dural 
sagiial sau tranvers este una din cauzele sindromului de 
hipertensiune intracraniană benignă. Diagnosticul paraclinic se 
realizează mai uşor prin RMN decât prin examen angiografic 
convențional. Tratamentul anticoagulant este eficient şi, în mod 
surprinzător, foarte sigur chiar dacă infarctele venoase sunt 
hemoragice. Tromboza de sinus cavernos este rară şi este datorată 
infecțiilor piogene sau fungice cu puncte de plecare de la faţă, 
sinusurile aeriene ale feței sau spaţiile endonazale; simptomele 
includ durerea şi edemul orbital unilateral, ptoza palpebrală, 
scăderea acuității vizuale, edemul papilar şi deseori afectări ale 
nervilor cranieni II, IV, V şi VI. 


Tabelul 6.9. Cauzele trombozelor venoase intracraniene 


Condiţiile locale care afectează în mod direct venele cerebrale şi sinusurile 
Traumatisme craniocerebrale cu sau fără fracturi 
Chirurgia intracraniană 
Înfecţii locale (sinuzite, otite, mastoidite, nazofaringite, furuncule) 
Empiem subdural 
Meningite bacteriene | 
Invazii tumorale ale sinusurilor durale 
Malformaţii arteriovenoase durale sau cerebrale 
Cateterizarea venelor jugulare pentru nutriţie parentală etc. 
Boli sistemice | 
Deshidratarea, hipernatremia 
Septicemia 
Sarcina şi puerpernmul 
Contraceptive orale 
Tulburări hematologice (vezi tabelul 6.4) 
Boli vasculare inflamatorii (vezi tabelul 6.3) 
Diabetul zaharat | NR 
Insuficienţă cardiacă congestivă 
Boli inflamatorii ale colonului 
Terapia cu androgeni | 
Droguri antifibrinolitice 
Efecte nonmetastatice ale bolilor maligne extracraniene 
Sindromul nefrotic 


Diagnosticul diferenţial al 
infarctului cerebral 


Tabloul clinic al ictusului datorat infarctului cerebral este 
caracteristic, iar diagnosticul depinde nu atât de sediul presupus al 
leziunii ci de debutul brusc la un pacient fără antecedente recente 
de traumatizare craniocerebrală. De obicei pacientul are vârstă de 
peste 50 ani și are unul sau mai mulți factori de risc vascular 


(hipertensiune, boală coronariana). La un pacient comatos cu 
puţine (sau fără) semne de focar şi fără un debut brusc anamnestic 
este important să se ia în consideraţie posibilitatea existenţei unui 
hematom cronic subdural sau a unei intoxicații exogene voluntare . 
Encefalitele, abcesele cerebrale, agravările bruște ale unor bolnavi 
cu tumori cerebrale, cu scleroză multiplă, cu leziuni de nervi 
periferici, cu hipoglicemie, bolnavi cu supraadăugări funcționale, 
toate sunt cazuri care pot fi diferenţiate de infarctul cerebral printr- 
o anamneză adecvată urmată de un examen clinic şi paraclinic 
corespunzător. În ictusul cerebral acut, ca şi în alte suferinţe 
severe, apar frecvent şi tranzitor: hipertensiune, febră, hiper- 
glicemie, glicozurie şi leucocitoză cu neutrofilie. Uneori apar 
aritmii sau modificări ischemice pe electrocardiogramă (fără 
clasica undă Q din infarctul miocardic) care pot sugera în mod 
greşit existența unui infarct cerebral datorat mobilizării unui tromb 
mural ventricular postinfarct miocardic acut. În fața oricărui ictus 
cerebral este important ca medicul să-şi amintească că la baza lui 
pot sta cauze tratabile (vezi tabelele 6.2, 6.3 şi 6.4). 


Complicaţii 


Cea mai importantă complicaţie locală este edemul cerebral 
care împiedică, uneori numai teinporar, irigația sanguină normală a 
unei arii cerebrale care depăşeşte în mărime infarctul propriu-zis şi 
care, dacă este extensiv, poate determina hernieri cerebrale 
transtentoriale. Există un număr de complicaţii curente cum ar fi: 
bronhopneumonia, mai ales în cazuri de comă cu tulburări de 
deglutiție, tromboembolismul venos,  escarele, septicemiile, 
infecția urinară, mai ales dacă a fost nevoie de un sondaj vezical, 
uremia, contractura spastică a membrelor, anchilozări ale 
umărului, tulburări ale ritmului cardiac şi tulburări psihice (tabelul 
6.10). Moartea în prima săptămână de boală este datorată 
infarctului în sine şi a edemului cerebral asociat, iar în săptămânile 
urinătoare este datorată complicaţiilor generale, mai frecvent celor 
septice ca bronhopneumonia. 


Investigaţii 


Sunt aceleaşi ca în atacul ischemic tranzitor, dar trebuie 
ținut cont de vârsta bolnavului, de posibilitățile de recuperare şi de 
influenţa pe care acestea le-ar putea avea asupra stării bolnavului 
pe termen scurt sau lung. Diferenţa față de leziunile cerebrale 
hemoragice se face prin examenul CT practicat la câteva ore de la 
debut, pentru că nici examenul clinic, nici examenul LCR nu pot 
tranşa cu exactitate diagnosticul. Hiperdensitatea hematomului 
intracerebral apare imediat la debut, dar după zile (dacă 
hematomul este mic) sau săptămâni ea se şterge iar CT arata un 
aspect normal sau o arie hipodensă foarte asemănătoare cu cea 
observată după infarctul cerebral. (fig. 6.12). Uneori este necesar 
să treacă 1-2 zile pentru ca hipodensitatea din infarctul cerebral să 
apară clar pe CT (fig. 6.13 şi 6.14), deşi modificări subtile se pot 
observa şi la câteva ore după debut. Infarctele mai mici de 0,5 cm 
în diametru, mai ales dacă sunt situate în fosa posterioară, nu sunt 
vizibile la CT, dar sunt vizibile la RMN (fig. 6.15). RMN nu este 
însă la fel de valoarosă ca CT în detectarea hemoragiilor 
intracerebrale recente, mai ales dacă bolnavul este agitat sau 
necooperani. Un boinav cu ictus cerebral nu va primi niciodată 
anticoagulante sau chiar antiagregante plachetare dacă prin 
examenul CT nu s-a exclus diagnosticul de hemoragie cerebrală 
primară. Indicaţiile pentru CT sunt trecute în revistă în tabelul 
SI. 

Rig. 6.12. Examen CT în hemoragii cerebrale: a - la 4 zile după ictus hematomul apare ca o imagine clar hiperdensă în ganglionii bazali drepți (săgeată), 
b - la 12 zile hiperdensitatea este atenuată; c - la 18 zile imaginea hiperdensă a fost înlocuită de o zonă hipodensă (săgeata) care, în absenţa imaginilor precedente, 


ar putea fi greşit interpretată ca imagine de infarct cerebral. 


Angiografia cerebrală nu este, de obicei, indicată în timpul fazei 
acute a infarctului cerebral pentru că rezultatul este improbabil să 
stabilească cu exactitate conduita terapeutică iar investigația în sine 
poate agrava starea bolnavului Angiografia se poate practica de urgență 
a pacienții tineri cu posibile disecţii arteriale posttraumatice (şi 
eventuale implicaţii medico-legale), dar este mai bine să se aștepte 
ameliorare când se poate aprecia mai uşor dacă chirurgia, carotidiană 
este indicată. Nu există criterii arteriografice de diagnostic diferențial 
între tromboza şi embolismul arterial. . 


Fig. 6.13. Examen CT a unui infarct cerebral din 
teritoriul arterei cerebrale medii stângi: 

a - examinare la 24 ore de la debut, care arată o 
hipodensitate vagă a emisferei cerbrale stângi cu 
posibilă compresiune asupra cornului anterior al 
ventriculului lateral stâng; b - La trei săptămâni 
după debut, hipodensitatea infarctului este bine 
definită. 


Examenul lichidului cefalorahidian este necesar când trebuie 
eliminat diagnosticul de encefalită, neurosifilis sau scleroză 
multiplă. Este neindicat să se elimine diagnosticul de hemoragie 
intracerebrală în cazul obținerii unui lichid cefalorahidian clar 
pentru că pot exista hemoragii mici fără scurgeri de sânge în 
spaţiile lichidiene. În lichidul cefalorahidian nu pot exista postictal 
mai mult de 100 leucocite/mm? decât în cazul uneiAunor embolii 
septice. 

Tabelul 6.10. Complicaţiile generale ale ictusului cerebral 


Pneumonii 
Inhalaţie (aspirație traheobronşică) 
Embolii pulmonare 

Infarcte miocardice 

Insuficienţă cardiacă 

Aritmii cardiace 

Edem pulmonar acut neurogen 
Pneumonii 

Infecţii urinare 

Infecţii cutanate 

Septicemii 

Vărsături 

Deshidratări 

Tulburări electrolitice 

Hiperglicemii 

Insuficienţe renale 

Spasticitate 

Contracturi 

Anchiloze, subluxaţii 

Căderi cu fracturi osoase 

Osteoporoze 

Edeme ale articulaţiilor 

Paralizii de nervi periferici prin presiune 
Escare : 
Depresie, anxietate, apatie 
Crize epileptice 

Tromboza de vene profunde 
Ulcere gastrice acute 
Incontinenţa urinară/de fecale 

Fig. 6.14. Examen CT al unui infarct lacunar în regiunea limbului posterior al 

capsulei interne stângi (săgeată). Acest examen a fost făcut la 3 zile după 
debut. Dacă acest examen ar fi fost făcut la 4 săptămâni după debut, aspectul 
ar fi putul fi considerat fie de hemoragie veche, fie de infarct vechi. 


Fig. 6.15. Imagine RMN axială ponderată în T2 a fosei posterioare, care 
arată un mic infarct (săgeată neagră groasă) datorat ocluziei arterei vertebrale 
drepte (săgeată albă). Artera vertebrală stângă este normală (săgeată neagră 
subţire). Infarctul a fost invizibil pe CT. 


Fig. 6.16. Situaţia după 1 an de la primul ictus suferit de 675 de pacienți 
Cuprinşi în Oxfordshire Community Stroke Project după (a) tipul leziunii şi 
după () subtipul clinic al ictusului ischemic. ITCC - infarote totale în 
circulaţia carotidiană; IPCC - infarcte parţiale în circulaţia carotidiană, IL - 
infarcte lacunare;, ICVB - infarcte în circulaţia vertebrobazilară; IC - infarcte 
cerebrale; HIP - hemoragie intracerebrală primară, HSA - hemoragie 
subarahnoidiană. 


Prognosticul 


După infarctul cerebral, recuperarea parțială sau totală este o 
regulă dacă ictusul nu este atât de sever încât să ducă la moarte. 
Moartea subită, adică în cursul unei ore de la debut, este foarte rar 
datorată infarctului cerebral şi altor forme de boli cerebrovasculare 


BOLILE CEREBROVASCULARE 


cu excepția hemoragiei subarhnoidiene. Cele mai multe recuperări 
apar în primele 3 iuni, dar ele pot apărea şi în intervale de 1-2 ani. 
Prognosticul imediat este prost dacă pacientul este inconștient. În 
general se înregistrează circa 20% decese în cursul primei luni de 
evoluție pentru ictusuri, dar procentajul este mult mai mare în 
cazul leziunilor hemoragice decât în cazul leziunilor ischemice 
(fig. 6.16). Dintre supraviețuitorii ictusului, aproximativ o 
jumătate recuperează complet ori mai mult sau mai puţin complet 
în timp ce restul rămân sechelari cu variate grade de invaliditate. 
Din acest punct de vedere există diferențe considerabile între 
diferite tipuri sau subtipuri de ictusuri (fig. 6.16). Factori 
prognostici buni sunt: vârstele tinere, continența .urinară, 
ameliorare - promptă, deficitele  meurologice mici, absenţa 
tulburărilor perceptuale sau cognitive. 


Tabelul 6.11. Indicaţii pentru CT în ictusurile acute 


În incertitudini diagnostice ( tumori cerebrale, hematoame subdurale) 
în cazul lipsei datelor despre debut şi despre evoluţia deficitelor 
neurologice 
La pacienții cu medicatie antihemostatică (anticoagulante, antiagregante 
plachetare, trombolitice) 
În ictusuri cerebeloase' 
În hemoragiile subarahnoidiene 
La agravări necaracteristice pentru ictusurile ischemice în primele 
24 de ore după debut 
cazuri care sugerează necesitatea unei endarterectomii carotidiene 


La pacienții tineri 
Tratamentul 


Tratamentul imediat medical este limitat, iar cel chirurgical 
mu există în cazul infarctelor cerebrale. În teorie, reducerea 
edemului cerebral prin administrarea de manitol, glicerol sau 
dexametazonă ar fi folositor dar nu există studii clinice tranşante în 
această privință. Riscul de hemoragie  intracerebrală întrece 
beneficiul în utilizarea medicaţiei trombolitice. Beneficiul adus de 
aspirină este încă în evaluare. Heparina a fost recomandată în 
ictusurile ischemice în evoluţie, dar rezultatele clinice nu sunt 
convingătoare, mai ales datorită transformărilor hemoragice ale 
ischemiilor. Este important de reținut că există multe motive 
pentru agravarea stării pacientului, unele fiind potenţial reversibile 
(tabelul 6.12). 

Dacă există o sursă cardiacă sigură de embolism, pacientul 
ar trebui să primească medicaţie anticoagulantă pentru evitarea 
emboliilor ulterioare, dar numai după un control CT pentru 
decelarea unor eventuale hemoragii intracerebrale (a se vedea mai 
sus despre medicaţia anticoagulantă în atacurile ischemice 
tranzitorii). Anticoagulantele sunt interzise în  endocarditele 
infecțioase datorită riscului înalt de hemoragie a anevrismelor 
micotice care se formează când peretele arterial este slăbit de 
procesul infecțios răspândit de la un embolus infectat. Folosirea 
anticoagulantelor în ictusurile acute embolice este întotdeauna cu 
risc pentru transformarea hemoragică a zonei infarctate a 
creierului, astfel că există dilema între administrarea anticoagu- 
lantelor prea devreme (cu riscul transformării hemoragice) sau 
prea târziu (după producerea unor embolii suplimentare). Mai 
convenabilă ar fi utilizarea unui anticoagulant oral cu atingerea 
parametrilor doriți ai efectului coagulant pe parcursul a câteva 
zile. 

Înfarctul cerebral produce deseori creşteri ale valorilor 
tensionale cu revenire la normal fără tratament. Dacă pacientul era 
sub tratament hipotensor, acesta trebuie în mod normal continuat. 

Dacă presiunea sanguină sistolică este mai mare de 240 mm Hg, 
este cazul ca ea să fie redusă dar nu brusc, ci în câteva zile şi cu 
multă prudenţă, atât din cauză că autoreglarea circulaţiei cerebrale 
este abolită în jurul focarului ischemic, cât şi din cauză că la 
hipertensivi acest mecanism este funcțional la niveluri tensionale 
mai înalte şi o reducere a presiunii sanguine sistemice poate 
produce scăderi catastrofice ale fluxului sanguin cerebral şi, în 
consecinţă, extensiunea infarctării cerebrale. În mod surprinzător, 
până în prezent, nu s-au făcut studii adecvate ale modului în care 
ar trebui influențate medical cifrele tensionale în cazul infarctelor 
cerebrale. 

Dacă infarctul cerebral este produs de unele cauze tratabile, 
trebuie administrat tratamentul corespunzător, de exemplu cortico- 
steroizi în caz de arterită cu celule gigante, antibiotice pentru 
endocarditele bacteriene etc. Medicația simptomatică poate 
cuprinde  anelgezice,  tranchilizante,  antiermetice, laxative, 
antispastice. 

Tabelul 6.12. Cauzele deteriorării neurologice după ictus 
Locale Extensia trombusului 
Recurenţa emboliilor 
Recurenţa hemoragiei 
Transformarea hemoragică a infarctului 
Edemul cerebral 
Hernierile cerebrale 
Hidrocefalia 
Crizele epileptice 
Hipoxia (pneumonie, embolie pulmonară, insuficiență 
cardiacă) 
Hipotensiunea (insuficiență cardiacă, aritmii cardiace, 
septicemii, embolii pulmonare, deshidratare, pneumonii, 
droguri, sângerări, ulcer peptic perforat) 
Infecţii (urinare, pulmonare, septicemii) 
Deshidratare, hiponatriemii 
Hiper- sau hipoglicemii 
Sedative, hipnotice 


Depresie 


Complicaţiile infarctelor cerebrale se pot deseori preveni şi 
se pot trata (vezi tabelul 6.10). Grija pentru permeabilitatea căilor 
respiratorii superioare, cu precădere la pacienţii comatoşi sau la 
cei cu tulburări ale deglutiţiei, va reduce riscul pneumoniilor care, 
dacă apar, trebuie tratate cu antibiotice. Câteodată este necesară 
intubarea orotraheală sau traheostomia, în mod deosebit la 
pacienții cu tulburări ale reflexelor de trunchi cerebral. La 
pacienții cu tulburări de deglutiție, introducerea unei sonde 
nazogastrice este utilă, la început pentru hidratare şi echilibrare 
electrolitică, iar apoi pentru asigurarea hranei. O igienă corporală 
riguroasă va elimina riscul apariţiei escarelor. F izioterapia precoce 
va împiedica instalarea contracturii, durerilor şi artrozelor de 
neutilizare la nivelul membrelor paralizate, ceea ce ulterior va 
permite o reabilitare fizică activă. Cateterizarea urinară este uneori 
necesară, dar ar trebui evitată prin folosirea sondelor tip 
prezervativ la bărbaţi, la femei este necesară menţinerea unei 
igiene locale perfecte după introducerea sondei vezicale. Aritmiile 
cardiace trebuie tratate conform recomandărilor de tratament cu 
medicamente antiaritmice. Tromboflebita sistemelor venoase 
profunde ale membrelor inferioare sau embolia pulmonară ar 
trebui prevenite sau tratate cu medicaţie anticoagulantă, având însă 
în vedere posibile agravări prin transformarea leziunii ischemice 
cerebrale în leziune hemoragică. În acest scop se recomandă o cură 
scurtă de heparină urmată de anticoagulante orale, mai ales pentru 
evitarea emboliilor pulmonare majore. Dacă apar crize de 
epilepsie, ele se tratează corespunzător. 3 


Generale 

Reabilitarea cât mai precoce este esențială şi poate include 
fizioterapie, terapie ocupaţională şi terapia vorbirii în cazul 
afaziilor. Cluburile pentru sechelari, internările de o zi, asistenții 
cociali, surorile de ocrotire, ajutorul voluntar, psihoterapeuţii au 
rolul lor în perioadele de convalescență. Unii bolnavi au nevoie de 
sfaturi în legătură cu viața profesională, de familie, sexuală şi ele 
trebuie date de profesionişti competenţi. Pentru prevenţia 
secundară, factorii de risc vascular trebuie minimalizați în acelaşi 
mod ca la pacienții cu atacuri ischemice tranzitorii. Tot pentru 
prevenţia secundară se va administra aspirină. Tratementul 
hipertensiunii arteriale după primul ictus va reduce în mod 
semnificativ riscul recidivelor dacă drogurile hipotensoare sunt 
folosite cu grijă şi se evită hipotensiunea ortostatică. 

În Marea Britanie, până la 50% dintre pacienții cu ischemii 
cerebrale în antecedente sunt tratați la domiciliu de medicul 
generalist şi nu este sigur că tratamentul în spital ar conferi un 
beneficiu suplimentar atâta timp cât sunt condiţii bune de 
tratament ambulator, la domiciliul pacientului. În faza acută, 
unitățile spitalicești speciale pot interveni eficient pentru 
reducerea mortalității şi morbidităţii în ictusuri, stabilind şi 
tratamentul de urmat pentru fiecare pacient. Este de mirare cât de 
multe tratamente medicamentoase au fost sugerate pentru 
infarctele cerebrale şi cât de puţine au fost controlate adecvat din 
punct de vedere al eficienței. Orice unitate spitalicească pentru 
îngrijirea bolilor vasculare cerebrale ar trebui să aibă un serviciu 
de diagnostic precoce cu echipamentul neuroradiologic necesar şi 
un serviciu de îngrijire şi reabilitare. 


Demenţa multiinfarct 


Demenţa multiinfarct este definită ca o deteriorare a 
funcţiilor mentale prealabil normale datorată ischemiei sau 
infarctelor cerebrale. Este o cauză de demență mai rară decât boala 
Alzheimer. Principala diferenţă între aceste două tipuri de demență 
este că în demența multiinfaret evoluţia bolii nu are un caracter 
liniar ci în trepte, depinzând de episoadele ischemice sau de 
infarctarea. cerebrală, unele din ele având aspect clinic de ictus 
clar. La bolnavii hipertensivi, la cei cu semne sau simptome 
neurologice de focar, la cei cu modificări electroencefalografice 
lateralizate, la cei cu sufluri vasculare sau cu reduceri de flux 
sanguin cerebral, demenţa este mai probabil vasculară decât de tip 
Alzheimer, Deşi este imposibil să se facă un diagnostic diferențial 
de certitudine între aceste două tipuri de demenţă în timpul vieţii, 
faptul nu are o importanța deosebită, întrucât nici unul dintre 
aceste forme de demență nu are încă un tratament specific, eficient 
în practica neurologică de rutină. 

Unii autori cred că boala Binswanger (encefalopatia 
subcorticală progresivă cronică sau leucoaraioza) este o entitate 
nosologică distinctă care se traduce printr-o demențiere lentă şi 
progresivă însoțită de instabilitate la mers, evoluţie punctată cu 
atacuri ischemice tranzitorii şi episoade ictale şi caracteristică 
vârstelor medii sau avansate. Pacientul este de obicei hipertensiv 
iar la examenul CT sau RMN se observă deteriorări difuze sau 
insulare ale substanței albe periventriculare cu sau fără dilatări 
ventriculare sau infarcte lacunare. În aceste cazuri trebuie făcut 
diagnosticul diferenţial cu hidrocefalia internă normotensivă care 
este o suferință tratabilă. 

Bolile cerebrovasculare rareori realizează un sindrom 
parkinsonian bine definit clinic, iar când există, acesta se 
încadrează în paraliziile pseudobulbare. 

Hemoragia intracraniană spontană 


Aproximativ 20% din ictusuri sunt datorate hemoragiei 
intracraniene care, de obicei, se produc din cauza rupturii unor 
anevrisme saculare, a rupturii unor malformații arteriovenoase sau 
a bolii hipertensive. Cauzele mai rare sunt trecute în tabelul 6.13. 
Sediul sângerării, ca rezultat al hemoragiei, se produce în spaţiul 
subarahnoidian de la un anevrism sacular rupt sau în parenchimul 
cerebral (hemoragia intracerebrală primară) de la o malformaţie 
vasculară sau prin boală vasculară hipertensivă. După hemoragii 
intracraniene de orice cauză se poate găsi sânge atât în 
parenchimul cerebral cât şi spaţiile lichidiene. 


Hemoragia intracerebrală primară 


Nu toți pacienții cu hemoragii cerebrale primare sunt 
hipertensivi şi au afectări ale arterelor mici, perforante, ale 
creierului; uneori responsabile de hemoragie sunt rupturi ale unor 
malformații sau a unor afectări vasculare mai rare. Totuşi, 
rupturile anevrismelor de tip Charcot-Buchard ale unor artere 
perforante mici par să fie responsabile pentru hemoragiile cele mai 
frecvente cu localizare în ganglionii bazali, în talamus, în 
emisferele cerebrale, în punte, în arii subcorticale. Hemoragiile din 
emisferele cerebrale altele decât cele din ganglionii bazali 
(așa-numitele hemoragii lobare) sunt probabil produse prin alte 
mecanisme decât cele de mai sus (tabelul 6.13). Uneori, 
hemoragiile cerebrale primare pot fi multiple (tabelul 6.14). Un 
hematom poate produce hernieri cerebrale transtentoriale la fel ca 
infarctul cerebral. : 


Aspectele clinice 


Pe plan clinic este dificil sau chiar imposibil de a diferenția 
o hemoragie intrecerebrală primară de un infarct cerebral, cât timp 
o cantitate substanțială de sânge nu poluează lichidul 
cefalorahidian fie prin sistemul ventricular fie prin spaţiile 
subarahnoidiene, caz în care apare meningismul. Cefaleea sau 
coma pot apărea atât în hemoragie cât şi în infarctul cerebral, astfel 
încât nu pot fi luate drept criterii de diferenţiere diagnostică; 
totuşi, o cefalee severă cât şi o comă instalată la puţin timp după 
debut sunt mai caracteristece pentr hemoragie. Simptomele, 
semnele, investigațiile, diagnosticul diferențial şi îngrijirea 
generală sunt similare pentru infarcturi şi hemoragie cerebrală, cu 
câteva excepții care trebuie să fie discutate separat (a se vedea mai 
Jos). 


Hematomul cerebelos 


În această rară localizare a hemoragiei este importantă 
stabilirea unui diagnostic corect şi rapid pentru că tratamentul 
neurochirurgical poate salva viaţa şi este remarcabil de eficient 
pentru evitarea unor sechele neurologice grave. Pacientul se 
prezintă cu o cefalee occipitală apărută brusc, cu amețeli, ataxia 
trunchiului şi scăderea nivelului de vigilență, cu ochi deviaţi de 
partea leziunii, cu pareză facială ipsilaterală şi deseori cu semne de 
hipertensiune intracraniană datorată obstrucției căilor de drenaj 
lichidian. La pacientul comatos semnele de suferință cerebeloasă 
nu pot îi puse în evidență. Deficitele motorii hemiparetice sunt 
fruste, deși reflexul cutanat plantar este în extensie bilaterală. 
Tulburările de sensibilitate nu sunt obişnuite. Diagnosticul este 
confirmat prin examen CT (fig. 6.17). 

Tabelul 6.13. Cauze ale hemoragiei intracraniene spontane 


Hipertensiune (acută sau cronică) 
Anevrisme: 
— saculare 
— arieromatoase 
— micoitice 
— mixomatoase 
— disecante 
Malformaţii vasculare: 
— arteriovenoase 
— venoase 
— cavernoase 
— teleangiectazii 
Angiopatia cerebrală amiloidă: 
Insuficienţe hemostatice: 
— hemofilia sau alte tulburări ale coagulării 
— trombocitopenia 
— purpura trombotică trombocitopenică 
— medicaţia anticoagulantă 
— medicaţia trombolitică 
„— medicatie antiagregantă plachetară 
— policitemia vera 
— trombocitemia esenţială 
— anemia cu hematii „în seceră“ 
— paraproteinemiile i 
— coagularea intravasculară diseminată 
— insuficienţa renală 
— insuficiența hepatică 
— muşcăturile de şarpe 
Boli vasculare inflamatorii (vezi tabelul 6.3) 
Transformările hemoragice ale infarotelor cerebrale 
Trombozele venoase intracraniene (vezi tabelul 6 9) 
Sindromul Moyamoya 
Endarterectomia carotidiană 
Chirurgia fosei posterioare 
Excesul de alcool 
Tumorile vasculare: 
— melanomul 
— astrocitomul malign 
— oligodendrogliomul 
— meduloblastomui 
— papilomul de plex coroid 
— hipernefromul 
— carcinomul endometrial 
— carcinomul bronhogenic 
— coriocarcinomul 
Abuzul de droguri 
Infecţiile: 
— herpes simplex 
— leptospiroza 
— antraxul 


Muşcăturile de scorpion 


Tabelul 6.14. Cauzele hemoragiilor intracerebrale multiple sau 
aproximativ simultane 


Angiopatia cerebrală amiloidă 
Metastazele (vezi tabelul 6.13) 
Defectele de hemostază 
Trombozele venoase intracraniene 
Boli vasculare inflamatorii 
Malformaţiile vasculare 
Hipertensiunea malignă 

Iofarcte hemoragice multiple 
Traumatisme craniocerebrale 


Abuzuri de droguri 

Angiografia 


Angiografia cerebrală nu este necesară dacă hematomul a 
fost demonstrat prin examinare CT şi pacientul este într-o stare 
proastă. Dacă pacientul şi-a revenit din starea critică, este 
normotensiv, nu este prea în vârstă şi nu este suferind de alte boli 
grave, el poate face angiografia care poate arăta cauze tratabile 
chirurgical ale hemoragiei, cum ar fi o malformaţie arteriovenoasă 
sau un anevrism care a sângerat în masa creierului şi nu ca de 
obicei în spaţiul subarahnoidian. Aceste două tipuri de leziuni 
vasculare, dacă sunt mari, pot fi decelate şi la examenul CT cu 
substanță de contrast (fig. 6.18). O malformaţie arteriovenoasă 
poate produce un suflu care în mod obişnuit poate fi ascultat 
stetoscopic la nivelul orbitei; în astfel de cazuri poate exista un 
istoric de epilepsie. 


Tratamentul medical 


Evident, anticoagulantele sunt contraindicate. Nu este sigur 
dacă aspirina înrăutățește evoluţia unei hemoragii cerebrale, dar ea 
trebuie evitată întrucât determină fără îndoială un defect 
hemostatic. Când evoluția este complicată de o embolie 
pulmonară, este neclar dacă beneficiile instituirii medicaţiei 
anticoagulante depăşesc riscurile. Tratamentul medical şi 
reabilitarea sunt asemănătoare celor din infarctele cerebrale (a se 
vedea mai sus). Dacă pacientul supravieţuieşte, recuperarea şi 
prognosticul îndepărtat sunt deseori remarcabil de bune. 


Tratamentul chirurgical 


Evacuarea hematoamelor, mai ales a celor situate 
superficial, este una din posibilitățile chirurgicale. Unii chirurgi 
opereză precoce astfel de hematoame, dar nu există încă criterii 
obiective care să susțină o astfel de atitudine. În acest sens, o 
convergență de opinii o întruneşte intervenţia precoce la pacienţii 
cu scăderea nivelului conştienței datorată hernierilor trans- 
tentoriale. Chirurgia nu este indicată la bolnavii în comă profundă 
şi nici la cei în curs de ameliorare care au deficite neurologice 
mici. Evacuarea chirurgicală şi/sau drenajul ventricular este 
tratamentul hemoragiilor cerebrale care nu arată o tendință 
spontană de ameliorare. 


Hemoragia subarahnoidiană 
spontană 


La cei mai mulți pacienţi se produce o ruptură de anevrism 
sacular intracranian; la aproximativ 5% din ei se produc sângerări 
din malformații arteriovenoase;, la câţiva se decelează cauze mai 
rare de hemoragii intracraniene (tabelul 5.13). La aproximativ 
15% din cazuri nu se pot decela cauze ale hemoragiei 
subarahnoidiene, mai ales la cei cu hemoragii mici la care şi 
prognosticul este în mod particular bun. 

Tabloul clinic este caracteristic şi nu este confundat cu 
ictusul prin infarct cerebral sau prin hemoragie intracerebrală 
primară. Debutul constă în apariţia bruscă a unei cefalei, de obicei, 
dar nu întotdeauna severă, cu sediul occipital şi cu iradieri frontale 
sau în ceafă, alteori iradierile coboară pe rahis până în regiunea 
lombară sau cuprinzând şi membrele inferioare. Întinderea 
iradierilor depinde de cât de mult coboară sângele în canalul 
spinal. Conştienţa este deseori afectată, uneori tranzitoriu la debut; 

alteori, dacă hemoragia este mare, pacientul rămâne comatos. 
Vărsăturile sunt aproape o regulă iar ocazional apar precoce crize 
de tip epileptic. Meningismul poate apărea imediat sau la câteva 
ore de la debut. Nu există semne neurologice de focar dacă 
sângerarea nu are loc şi în parenchimul cerebral sau dacă un 
anevrism de arteră comunicantă posterioară sau de arteră carotidă 
internă (porțiunea distală) nu determină prin compresiune apariţia 
unei paralizii de oculomotilitate. Pacientul este frecvent agitat, 
confuz, cu fotofobie;, el poate fi somnolent pentru câteva zile iar 
durerea de cap poate persista săptămâni.  Malformaţiile 
arteriovenoase pot fi uneori diagnosticate clinic dacă ele determină 
sufluri. O creştere bruscă şi precoce a presiunii intracraniene în 
hemoragia subarahnoidiană este probabil datorată hemoragiilor 
subhialoide care sunt deseori vizibile la examenul fundului de 
ochi. 

Diagnosticul clinic poate fi uşor confirmat prin examinare 
precoce CT care aproape întotdeauna arată prezența sângelui în 
spaţiile lichidiene (fig. 6.19) şi uneori o colecție de sânge la sediul 
anevrismului rupt sau a malformaţiei arteriovenoase. Dacă un 
examen CT nu este posibil sau furnizează un rezultat normal, 
atunci puncția lombară devine obligatorie, cu examinarea completă 
a lichidului cefalorahidian. Acesta, inițial roşu, devine xantocrom 
în cazul în care vechimea hemoragiei subarahnoidiene depăşeşte 
12 ore. Dacă există dificultăți de diagnostic diferenţial între o 
hemoragie subarahnoidiană şi o meningită acută examinarea 
lichidului cefalorahidian este obligatorie. În cazul hemoragiei 
subarahnoidiene, lichidul cefalorahidian şi examenul CT devin 
normale în 2-3 săptămâni de la debut. 


Fig. 6.17. Hematom cerebelos În stânga examenul CT al fosei posterioare 
arată o hemoragie care apare ca o arie albă întinsă (săgeată). În dreapta CT 
trecând prin ventriculii laterali pentru a arăta hidocefalia datorată obstrucției 
drenajului lichidian şi poluarea ventriculilor cu sânge de la nivelul sângerării 


cerebeloase. 

Complicațiile hemoragiei subarahnoidiene sunt similare 
celor ale infarctului cerebral şi ale hemoragiei intracerebrale 
primare. În plus, organizarea de cheaguri de sânge în spațiul 
subarahnoidian poate determina obstrucția circulaţiei lichidiene cu 
apariția hidrocefaliei acute. Aceasta poate fi asimptomatică dar 
uneori poate duce la deteriorarea psihică sau a nivelului de 
conştiență ale bolnavului în interval de zile sau săptămâni de la 
debutul hemoragiei când aceasta, prin ea însăşi, ar trebui să 
evolueze satisfăcător.  Hidrocefalia secundară hemoragiei 
subarahnoidiene poate fi uşor diagnosticată prin examinare CT şi 
apoi tratată prin proceduri de drenaj ventricular. Uneori, tulburarea 
circulației lichidiene apare la intervale lungi de timp după 
hemoragia subarahnoidiană (chiar şi ani) iar aspectul clinic este 
hidrocefalia internă normotensivă. Vazospasmul este discutat în 
coritinuare. 


Fig. 6.18. Examen CT cu substanță de contrast pentru a arăta aspectul tipic al 
unei malformații arteriovenoase cerebrale mari. Vascularizaţia anormală în 
lobul occipital drept (săgeată mare) şi o venă grosă de drenaj (săgeată mică) 
sunt scoase cu claritate în evidenţă. 


BOLILE CEREBROVASCULARE 


Tabelul 6.15. Asocieri morbide ale anevrismelor saculare inracraniene 


Rinichiul polichistie 
Displazia fibromusculară 
Disecţia arterială cervicală” 
Coarctaţia aortică 
Malformaţii vasculare intracraniene” 
Sindromul Marfan” 
Sindromul Ehlers-Danlos" 
Pseudoxantoma elasticum” 
Teleangiectazia hemoragică ereditară” 
Sindromul Moyamoya 
Sindromul Klinefelter 
Progeria 

*Pot fi familiale. 


Anevrisme saculare ințracraniene 


Acestea se dezvoltă pe arterele cu calibru mediu de la baza 
creierului iar locurile de elecţie sunt: porțiunea distală a arterei 
carotide interne la jocțiunea cu artera comunicantă posterioară 
(30%), zona arterei comunicante anterioare (40%), la bifurcația 
arterei cerebrale medii (25%) şi pe artera bazilară (5%). 
Aproximativ în 25% din cazuri se găsesc anevrisme multiple. 
Anevrismele au dimensiuni variate, de la câţiva milimetri la mai 
mulţi centimetri în diametru. Unele anevrisme pot fi congenitale 
iar altele se pot dezvolta în cursul vieții, probabil ca rezultat al 
aterosclerozei şi hipertensiunii arteriale. La aceste anevrisme se 
pot asocia alte boli variate așa cum este arătat în tabelul 6.15. 
Rupturile anevrismale se pot produce la creşteri bruşte ale 
presiunii sanguine apărute în timpul unor eforturi fizice excesive 
(ridicare de greutăţi, defecaţie, acte sexuale). Multe anevrisme 
rămân asimptomatice şi sunt găsite la 2 % din necropsiile de 
rutină. Puţine dintre ele cresc până la dimensiuni mari şi se 
comportă ca leziuni ocupatoare de spaţiu (expansive). 


Fig, 6.19, Examen CT care arată sânge (arii albe) în spaţiile subarahnoidiene 
şi între coarnele froniale ale ventriculitor laterali (săgeată) unde s-a rupi un 
anevrism de arteră comunicantă anterioară. 

Malforinații vasculare 


Malformaţii arteriovenoase 


Acestea sunt anomalii vasculare congenitale care variază 
mult în dimensiuni: de la câțiva milimetri la mai mulţi centimetri 
în diametru. Ele constau în ghemuri vasculare care sunt irigate de 
O arteră grosă şi drenate de vene ale căror diametre cresc cu 
timpul. Malformaţiile arteriovenoase se manifestă prin crize 
epileptice, hemoragii subarahnoidiene, hemoragii intracerebrale 
primare şi mai rar ca leziuni expansive şi prin cefalee. La copiii 
mici pot determina apariția semnelor de insuficiență cardiacă 
(“high-output”). Moartea precoce (aproximativ 10%) şi riscul de 
resângerare este mult mai mic decât după rupturi anevrismale 
saculare, dar tulburările neurologice sunt mai extinse. Totuşi, chiar 
după mai multe recurențe de sângerare, pacienții pot supraviețui 
mulţi ani cu remarcabil de puţine sechele. 

Există şi alte malformații vasculare cerebrale dar mai puţin 
comune. Teleangiectaziile cuprind grupul dilatărilor vaselor 
capilare. Ele pot fi asociate sindromului Osler-Rendu-Weber şi 
ocazional se pot rupe, deşi această eventualitate este foarte rară. 
Malformaţiile  cavernoase  (angioamele) sunt spații bine 
circumscrise pline de sânge. Acestea se pot asocia cu angioame 
situate în alte zone ale corpului şi pot fi familiale. Ele sunt asociate 
cu epilepsia şi se rup rar. Hemangioblastoamele sunt tumori de 
origine angioblastică care se organizează în canale şi spaţii 
vasculare cu tendinţe de formare de chisturi, uneori sunt multiple, 
sunt de obicei localizate subtentorial, deseori în cerebel, bulb sau 
chiar în maduvă şi se comportă ca leziuni expansive. Sângerările 
sunt neobişnuite şi pot apărea policitemii. Sunt deseori asociate cu 
alte anomalii: hemangioblastoamele retiniene, chisturi pancreatice 
şi renale, hipernefroame si tumori ale glandelor suprarenale. 
Asociaţia acestor anomalii este cunoscută sub numele de sindrom 
von Hippel-Lindau, în multe cazuri cu transmisie autosoma! 
dominantă. În fine, în sindromul Sturge-Weber pot apărea 
malformații capilaro-venoase întinse care afectează o emisferă 
cerebrală, în mod particular regiunea parieto-occipitală a acesteia 
şi care se asociază cu calcificări subcorticale caracteristice, cu 
leziuni angiomatoase de culoare roşie pe hemifaţa ipsilaterală şi cu 
glaucom. Manifestarea clinică cea mai frecventă în sindromul 
Sturge-Weber er'e epilepsia. 


Tratamentul hemoragiei subarahnoidiene 


Aproximativ 25% dintre pacienți mor în primele 24 ore de la 
debutul hemoragiei. Alţi 25% mor în prima lună de boală, de 
obicei datorită recurenței hemoragiei sau a vazospasmului, iar 50% 
sunt supraviețuitori dar cu un risc de resângerare de 2% pe an. 
Prima săptămână este perioada celui mai mare risc de resângerare, 
astfel încât, dacă este posibil, intervenţia neurochinurgicală de 
clipare anevrismală trebuie să fie cât mai precoce. Totuşi, riscul 
neurochirurgical nu este acceptabil pentru bolnavii comatoşi şi 
pentru cei cu stare neurologică gravă. Dacă pacientul este 
conştient, fără deficite neurologice sau cu deficite minore, se face 
angiografia pe cele patru trunchiuri arteriale cerebrale importante 
pentru a decela cu exactitate sediul sângerării (fig. 6.20 şi 6.21) 
apoi se practică imediat intervenţia chirurgicală. 

Vazospasmul şi infarctarea cerebrală secundară pot apărea în 
proximitate sau la distantă faţă de anevrismul Tupt şi constituie 
factori de risc suplimentari pentru intervenţia chirurgicală. Cauza 
vazospasmului este necunoscută, dar pare să fie legată de unii 
constituenți ai sângelui prezent în spaţiile subarahnoidiene. 

Dacă o maiformaţie arteriovenoasă sângerează şi este 
accesibilă din punct de vedere chirurgical, ea va putea fi probabil 

îndepărtată. Numai ligatura vasului principal de alimentare cu 
sânge nu este eficientă pentru că, postoperator, vasele mici, 
neobservabile vor revasculariza malformaţia. Embolizarea sau 
radioterapia malformaţiei au fost sugerate pentru tratament dar nu 
există încă o apreciere clinică adecvată pentru a permite 
generalizarea acestor metode. 

Din punct de vedere medical, controlul hipertensiunii 
arteriale şi tratamentul tulburărilor cardiace figurează ca prime 
indicaţii. Anagezicele şi sedativele vor fi întrebuințate pentru 
calmarea  cefaleei şi a  agitaţiei bolnavilor. Medicația 
antifibrinolitică este teoretic recomandată pentru evitarea 


recidivelor prin împiedicarea mecanismelor naturale de liză a: 


cheagului, dar pronosticul general nu este îmbunătăţit datorită 
creşterii riscului de apariție a vazospasmului. Nimodipina 
administrată profilactic reduce riscul de vazospasm secundar 
hemoragiei subarahnoidiene prin ruptură anevrismală. Repausul la 
pat pentru câteva săptămâni este în mod curent recomandat, dar 
actualmente există tendința de mobilizare a pacientului când 
cefaleea dispare. 


Fig. 6.20. Vedere arteroposterioară a unei angiograme carotidiene drepte care 
arată un anevrism al arterei cerebrale medii (săgeată). 


Prevenirea ictusului 


Pentru că tratamentul medical şi chirurgical al ictusurilor 
cerebrale (ischemice, hemoragice) se dovedesc a fi nesatis- 
făcătoare, trebuie depuse eforturi pentru prevenirea acestora. 
În acest scop există două căi de acțiune: prevenirea primară (la 
persoanele  asimptomatice) şi prevenirea secundară (la 
pacienţii cu atacuri ischemice tranzitorii sau ictusuri în ante- 
cedente). Prevenirea primară trebuie să cuprindă controlul 
valorilor tensionale prin mijloace igienodietetice (exerciţiu fizic, 
scădere ponderală, regim alimentar fără sare, reducerea consumu- 


lui de alcool), reducerea sau renunțarea la fumat şi reducerea prin 
mijloace dietetice a hipercolesterolemiilor. Administrarea aspirinei 
ca mijloc de prevenţie primară a fost sugerată, dar nu există studii 
adecvate ale efectelor acestei măsuri. Anticoagulantele şi aspirina 
reduc riscul ictusului la pacienţii cu fibrilaţie atrială. Prevenţia 
secundară a fost deja discutată la tratamentul atacului ischemic 
tranzitor. 

Stenozele carotidiene asimptomatice sunt frecvente la 
persoanele în vârstă şi, deşi endarterctomia poate reduce riscul 
ictusului, acest risc nu este destul de mare încât să justifice actul 
chirurgical. 


Fig. 6.21. Angiogramă carotidiană care arată o malformaţie (săgeată it 
irigată de artera cerebrală medie (săgeată albă). 


Stenozele şi suflurile carotidiene asimptomatice sunt semne 
prețioase (“marker”) atât pentru bolile cerebrovasculare cât şi 
pentru bolile ischemice cardiace şi ele trebuie folosite pentru 
aprecieri evolutive şi pentru aprecieri asupra acţiunii factorilor de 
risc. 

7. Demenţa 


7.1. Introducere 


J.R. HODGES 
(Traducerea: Inimioara Cojocaru şi Virgil Apostol) 


Definiţie 


Demenţa este definită ca un sindrom care constă în afectarea 
progresivă a două sau mai multe domenii de cunoaştere (memorie, 
limbaj, capacitate vizuo-spaţială şi perceptuală, gândire şi calcul, 
personalitate) suficientă pentru a interfera cu munca, funcția 
socială sau cu relaţiile personale, în absenţa delirului sau a 
afecțiunilor psihiatrice “neorganice” (de exemplu depresia, 
schizofrenia). 

Definiţia diferă de aceea folosită anterior în care termenul 
“afectare globală a funcţiei intelectuale” a fost eliminat şi înlocuit 
cu o descriere îmbunătățită a deficitelor cognitive. Această 
modificare a permis ca afecțiunile care determină demența să fie 
diagnosticate cu o mai mare acuratețe şi mai precoce. Deşi 
pierderea globală sau difuză a funcţiilor cerebrale superioare este 
ultimul stadiu evolutiv al pacienţilor cu afecțiuni care determină 
demența, marea majoritate a cazurilor debutează cu deficite mult 
mai limitate. Afectarea a două sau a mai multor domenii cognitive 
în demenţă exclude pacienţii cu deficite cognitive izolate ca afazia 
sau amnezia (de exemplu sindromul Korsakoft), dar permite ca 
diagnosticul de demenţă să fie stabilit înainte ca pacientul să 
ajungă la stadiul de deteriorare mentală generalizată, masivă. 
Diagnosticul diferenţial al demenţei cu delirul, precum şi modelele 
deticitelor asociate cu diversele tipuri ale demenţei vor fi discutate 
în continuare. 


Epidemiologia şi cauzele demenţei 


Demenţa este predominant o afecțiune a vârstnicilor. 
Prevalența reală şi incidența nu au fost stabilite cu certitudine 
întrucât au fost făcute puţine studii populaționale cuprinzătoare, 
dar, ca cifră aproximativă, 5 până la 8% din totalul populației de 
peste 65 de ani suferă de un grad de demență. Această cifră 
maschează, totuşi, o creştere dramatică o dată cu vârsta; prevalența 
se dublează la fiecare 5 ani, ajungând la peste 20% la 80 ani. S-a 
estimat că există aproximativ 1 milion de bolnavi în Anglia şi 
peste 4 milioane în S.U.A., o treime dintre aceştia fiind sever 
afectaţi de boală. Femeile sunt mai des afectate decât bărbații, 
chiar dacă s-a aplicat corecția de longevitate a acestora. 

Numeroase afecţiuni neurologice pot fi cauza demenţei, după 
cum esie prezentat în tabelul 7.1; cele mai multe sunt, însă, rare. 
Multe din entitaţile enumerate, ca scleroza multiplă, lupusul 
eritematos sistemic şi afecțiunile metabolice ereditare determină 
demenţă, dar invariabil în contextul altor Simptome sau semne 
neurologice. Boala Alzheimer este cea mai frecventă cauză a 
demenţei: majoritatea studiilor epidemiologice găsesc că 50-70% 
din cazuri se datorează bolii Alzheimer. Studii recente indică, că 


alte două situaţii degenerative primare care au fost anterior incluse 
în cadrul bolii Alzheimer, respectiv boala cu corpi Lewy corticali 
difuzi şi atrofia lobară focală (boala Pick), par a fi relativ 
frecvente, evaluate ca reprezentând pâna la 25% din cazurile 
diagnosticate anterior ca boală Alzheimer. Demenţa vasculară 
rămâne a doua cauză după boala Alzheimer evaluată la 20—30% 
din cazuri, deși prevalență ei pare a fi în scădere. Termenul de 
demență vasculară cuprinde un număr de boli diferite, cea mai 
frecventa fiind demența multiinfaret secundară aterosclerozei 
arterelor extra- şi intracraniene. Dintre afecțiunile ereditare care se 
pot manifesta cu demență, boala Huntington este cea mai 
frecventă. Din nefericire, demenţele curabile sunt încă foarte 
puţine, 10-20% în seriile spitalizate, dar o proporție mult mai 
mică la cazurile nespitalizate. 


Modelele afectării cognitive: 
demenţa corticală comparativ cu 
demența subcorticală 


O împărțire a demenţelor, propusă recent, care şi-a 
demonstrat utilitatea teoretică şi practică, este în acele afecțiuni 
care interesează primar cortexul cerebral şi acelea care prezintă 
impact major anatomopatologic asupra structurilor subcorticale 
(adică ganglionii bazali, talamusul şi substanța albă subcorticală). 
Această clasificare clarifică două aspecte. Primul : bolile care 
afectează diverse structuri cerebrale se. pot manifesta prin 
disfuncţii cognitive; al doilea: modelul deficitelor cognitive 
observate la pacienţii cu diferite tipuri de demență poate fi diferit. 
Motivul pentru afectarea intelectuală în bolile corticale este 
evident întrucât cortexul cerebral este asociat cu funcţiile cerebrale 
superioare. Rolul important al structurilor subcorticale a fost 
evidențiat mult mai recent. Cortexul, în special aria prefrontală, 
este interconectat cu nucleii subcorticali ŞI, de aceea, bolile care 
afectează nucleii subcorticali pot avea influență asupra 
modificărilor funcționale ale cortexului de altfel normal. Tabelul 
7.2 arată diferențele majore între demențele corticale şi cele 
subcorticale. 


Demenţele corticale 


Boala Alzheimer este prototipul demenţei corticale în care 
tulburările de memorie, limbaj, praxie şi abilități vizuo-spaţiale şi 
perceptuale predomină. Afectarea importantă a memoriei este 
întotdeauna caracteristica cea mai precoce, acest deficit mnezic rezultă 
din incapacitatea de a înregistra (încoda) elemente noi şi, în mai mică 
rnăsură, de a-şi aminti (decoda) noțiunile vechi. În domeniul limbajului, 
afazia apare relativ devreme în cursul bolii; componența semantică a 
limbajului (înţelegerea cuvintelor) este afectată selectiv, determinând 
dificultăţi în găsirea cuvintelor în conversaţia spontană, în denumirea 
obiectelor la testele obișnuite, existând dificultăți în înțelegerea 
semnificației cuvintelor mai puțin comune şi o marcată reducere a 
răspunsurilor obținute la testele din categoria fluenţei (denumite ŞI 
asociere controlată de cuvinte în care pacientului i se cere să dea într-un 

minut cât mai multe exemple dintr-o categorie dată, ca, de exemplu, 
animale sau plante). Deficitele vizuo-spaţiale, evidențiate prin teste 
constructive, şi deficitele perceptuale care determină agnozie vizuală 
sunt, de asemenea, frecvente. Deficitul de atenție Şi încetinirea generală 
a proceselor cognitive care caracterizează demenţele subcorticale nu 
sunt observate în fazele inițiale ale evoluţiei bolii. De asemenea, 


personalitatea şi conduita socială sunt bine conservate în stadiile 
inițiale. 


Tabelul 7.i. Cauzele demenţei 


Afecţiunile degenerative primare 
Boala Alzheimer 
Boala Pick (atrofie focală lobară) 
Boala Huntington 
Boala Parkinson 
Boala cu corpi Lewy corticali difuzi 


Paralizia supranucleară progresivă (sindromul Steel-R ichardson- 
Olszewski) 


Degenerarea striatonigrală 
Degenerarea corticobazală 
Degenerarea olivopontocerebeloasă 
Epilepsiile progresive mioclonice 


Afecţiuni vesculare : 
Demenţa multiinfarct secundară bolii aterosclerotice a vaselor 
extracraniene sau emboliilor cardiace 
Encefalopatia hipertensivă 
Boala Binswanger (encefalopatia arteriosclerotică subcorticală) 
Vasculite: lupus eritematos sistemic, poliarterită nodoasă, boala Behget, 
arterita cu celule gigante, arteritele izolate ale sistemului nervos central 
Angiopatia amiloidă (congofilă) cerebrală primară 


Infecţii 
Complexul demență-SIDA 
Leucoencefalopatia multifocală progresivă 
Toxoplasmoza cerebrală 
Meningita criptococică 
Boala Creutzfeldt-Jakob şi alte afecţiuni prionice 
Sifilisul 
Panencefalita sclerozantă subacută şi panencefalita rubeolică progresivă 
Boala Whipple 

Cauze neoplazice 
Tumori cerebrale primare: glioame frontale care afectează corpul calos 
(gliom “în fluture”) tumori ale corpului calos posterior sau ale liniei 
mediane (talamice, pineale, ventriculul III), limfom cerebral etc. 
Tumori extracerebrale: meningioame frontale, tumori ale fosei 
posterioare (neurinom de acustic) care determină hidrocefalie Metastaze 
cerebrale multiple 
Meningita malignă 


Asociate cu 
imunocompromitere 


Boala Creutzfelăt-Jakob este o altă formă de afectare 
corticală care determină o demenţă progresivă rapidă, provocând 
frecvent decesul la câteva luni de la debut. Deficitele cognitive ale 
acestei entități nu au fost bine stabilite, dar afectarea severă a 
memoriei şi afazia sunt, de obicei, observate iar unii pacienţi 


prezintă cecitate corticală. Miocloniile sunt prezente la 80% din 
cazuri. 


Alte afecţiuni înlocuitoare de spaţiu nonneoplazice 


Hematomul subdural cronic 
Hidrocefalia normotensivă 


Intoxicaţii cronice 


Demenţa alcoolică 

Intoxicaţii cu metale grele: Pb, Hg, Mn 

Intoxicația cu CO 

Intoxicaţii cu medicamente: litiu, anticolinergice, barbiturice, digitală, 
neuroleptice, cimetidină, propanolol 


Afecţiuni metabolice dobândite şi stări deficitare 


Anoxia cerebrală 

Insuficiența renală cronică 

Encefalopatia portosistemică 
Hipotiroidismul 

Boala Cushing 

Boala Addison 

Panhipopituitarismul 

Hipoglicemia (cronică sau recurentă) 
Hipoparatiroidismul 

Deficiența vitaminică B12, B;, de acid folic 


Afecţiuni metabolice ereditare care pot prezenta demenţe la vârsta tânără- 
medie 


Boala Wilson 

Porfiria 

Leucodistrofiile: adrenoleucodistrofiile, leucodistrofia metacromatică, 
leucodistrofia cu celule globoide 

Gangliozidozele 

Boala Nieman-Pick 

Xantomatoza cerebrotendinoasă 

Lipofuscinoza ceroidă neuronală cu debut la vârsta adultă (boala Kufs) 
Citopatiile mitocondriale 

Encefalopatia necrozantă subacută (boala Leigh) 


Diverse 


Scleroza multiplă 

Sarcoidoza 

Talastemia (boala cu celule "în seceră” 

Macroglobulinemia 

Traumatismele craniocerebrale repetate, demența pugilistică 


Encefalita nemetastatică (limbică 


Tabelul 7.2. Diagnosticul diferenţial al demenţei corticale şi subcorticale 


Caracteristica 
Rapiditatea proceselor cognitive 
Capacităţi “executive” frontale 


Normală 


Memorie Amnezie severă 
Evocare şi recunoaştere afectate 
Limbaj Elemente afazice 


Capacităţi vizuo-spaţiale şi perceptuale 
Personalitate 

Dispoziţie 

Planificare, rezolvarea problemelor, iniţiativa etc. 


Afectate 
Neafectată până târziu 
De obicei normală 


Demenţa corticală : 


Păstrate în stadiile precoce 


Demenţa subcorticală 
Încetinită (bradifrenie) 

Afectate disproporționat de la debut 
Afectare moderată 

Recunoaştere mai bună 

Normal cu excepția dizartriei şi laconismului 
Afectate 

Tipic apatie şi inerție 

Depresie frecvent observată 


DEMENŢA 

Demenţele subcorticale 


În demenţele subcorticale, ca cele din boala Huntigton sau 
paralizia supranucleară progresivă (sindromul Steele-Richardson- 
Olszewski), predomină afectarea atenţiei şi a funcţiei frontale 
“executoare” (planificarea, rezolvarea problemelor, inițiativa). 
Pacienţii sunt bradipsihici (sau bradifrenici), modificările 
dispoziţiei, personalităţii şi conduitei sociale sunt frecvente, 
determinând apariţia unei stări de indiferenţă, de apatie. Limbajul 
spontan este redus şi răspunsurile la întrebări sunt lente şi 
laconice. Memoria este afectată moderat datorită atenţiei reduse, 
cu înregistrarea săracă a unui materia] nou, dar amnezia severă 
care caracterizează boala Alzheimer nu este observată în stadiile 
inițiale. Elementele specifice ale disfuncțiilor corticale focale ca 
afazia, apraxia şi agnozia lipsesc de obicei, dar deficitele 
vizuo-spaţiale sunt frecvent întâlnite. 

Termenul de demență subcorticală a fost de curând aplicat 
unor categorii de afecțiuni ale ganglionilor bazali şi ale substanței 
albe (tabelul 7.3). Dintre acestea, majoritatea cercetătorilor s-au 
concentrat asupra afecțiunilor, degenerative ale ganglionilor bazali, 
dar studii recente relevă că demența asociată cu infecția primară cu 
HIV a sistemului nervos central prezintă modelul de demenţă 
subcorticală. Complicaţiile neuropsihice ale sclerozei multiple sunt 
mai frecvente decât s-a presupus anterior şi se aseamănă cu 
prototipul afectării subcorticale. 

Atrofia lobară focală (boala Pick) reprezintă o problemă 
pentru această clasificare, în special când sunt afectați selectiv 
lobii frontali. În această variantă, denumită frecvent demență de tip 
frontal, există o atrofie progresivă şi marcată a cortexului frontal, 
deşi caracteristicile clinice şi neuropsihologice asociate clasic cu 
demenţa corticală lipsesc; în schimb, pacienţii prezintă modificări 
insidioase ale personalității, comportamentului şi ale atitudinii 
sociale; testele cognitive indică deficite ale funcțiilor frontale 
“executive”. cadrul dicotomiei cortico-subcorticale, aceste 
caracteristici ar aparține demenţei subcorticale. Această aparentă 
contradicție poate fi rezolvată dacă se aminteşte că demenţele 
subcorticale acţionează prin dezactivarea cortexului frontal. Prin 
urmare, există argumente că leziunile anatomopatologice 
subcorticale şi frontale pot coexista cu simptome clinice similare: 
într-adevăr, unii autori au folosit termenul de demenţă frontostriată 
pentru a le cuprinde pe amândouă. 


Demenţele mixte cortico-subcorticale 


S-a specificat că nu toate afecțiunile manifestate prin 
demență se încadrează net în dicotomia cortico-subcorticală.. În 
demența multiirifarct, de exemplu, leziunile lacunare care sunt 
responsabile pentru tulburările cognitive afectează preterenţial 
ganglionii bazali, talamusul şi substanța albă adiacentă, 
determinând un sindrom subcortical. Totuşi, accidentul vascular la 
nivelul unui vas mare poate coexista frecvent, determinând 
simptome caracteristice corticale (atazie, apraxie etc). 

Recunoaşterea recentă a entității bolii cu corpi Lewy 
corticali difuză ilustrează, de asemenea, această idee. Corpii Lewy 
sunt elemente anatomopatologice caracteristice bolii Parkinson dar 
în boala Parkinson ei apar limitați topografic la substanța neagră. 
În boala cu corpi Lewy corticali difuzi aceleaşi incluzii 
intraneuronale sunt observate abundent la nivelul structurilor 
corticale şi subcorticale. Corelatele comportamentale sunt legate 
de patologia cortico-subcorticală; deficitele de atenție şi cele 
„executive“ frontale sunt predominante dar există afectare 
importantă vizuoperceptuală şi mnezică. Halucinaţiile vizuale şi 


fluctuațiile performanței cognitive caracterizează, de asemenea, 
această afecțiune. 


Tabelul 7.3. Cauzele principale ale demenţei subeorticale 
Degenerative 
Paralizia supranucleară progresivă 
Boala Huntington 
Boala Parkinson 
Degenerescența striatonigrală 
Degenerescenţa olivopontocerebeloasă 
Afecţiuni vasculare 
Demenenţa multiinfarct (lacunarism cerebral)” 
Boala Binswanger 
Metabolice 
Boala Wison 
Afecţiuni demielizante 
Scleroza multiplă 
Leucodistrofiile 
Complexul demenţă SIDA 
Diverse 
Hidrocefalia normotensivă. 
Adesea coexistă caracteristici corticale 


Diagnostic diferenţial 
Pseudodemenţa 


Acest termen a fost folosit pentru a descrie două afecțiuni 
distincte — pseudodemența depresivă şi pseudodemenţa isterică. 
Dintre acestea, prima este mai frecventă şi reprezintă cea mai 
importantă cauză tratabilă a tulburărilor de memorie. 
Pseudodemența depresivă este aproape invariabil o afecțiune a 
persoanelor vârstnice. Pacientul prezintă tulburări de memorie şi 
concentrare, dar, de obicei, neagă simptomele nete de depresie. 
Elementele esenţiale ale diagnosticului sunt caracteristicile 
biologice ale depresiei, în mod special somn dereglat şi absența 
dispoziției pentru orice activitate, energie redusă, gânduri 
pesimiste, meditative și scăderea interesului pentru muncă şi 
hobby-uri. Debutul este de obicei acut sau subacut în săptămâni 
sau luni. Antecedentele personale sau heredocolaterale de boală 
afectivă pot fi un element diagnostic important. În ceea ce priveşte 
testările cognitive, atenţia este afectată iar performanța la testele 
pentru memorie şi pentru funcția executivă frontală sunt reduse și 
frecvent neconsistente. Bagajul lingvistic poate fi conservat şi nu 
se observă erorile de tipul parafaziei. Răspunsurile sunt frecvent de 
tipul “nu ştiu”. Chiar şi după testarea neuropsihologică detaliată, 
poate fi imposibil de a diferenția demența adevărată de 
pseudodemența depresivă; ca regulă generală, dacă unul din 
simptomele sau semnele de depresie menţionate anterior sunt 
prezente, trebuie cerută şi părerea psihiatrului. 

Pacienţii cu pseudodemenţă isterică vin la medic prezentând 
un debut relativ brusc al tulburărilor de memorie şi/sau 
intelectuale. Majoritatea sunt indiferenți. Spre deosebire de 
afecțiunile organice amnestice, pierderea memoriei este mai severă 
pentru evenimentele personale importante şi pentru cele din 
tinerețe. De obicei există un factor identificabil precipitant 
(supărări, probleme maritale, financiare sau ofense recente), 
precum şi anamneză psihiatrică. Pacienţii pot prezenta 
caracteristici ale așa-numitului “sindrom Ganser”, simptomul 
central constând în răspunsuri aproximative, bizare. De exemplu, 
dacă sunt întrebaţi “Câte picioare are o vacă”, ei răspund trei sau 
cinci. Ca şi în alte stări de conversie isterică, poate exista o 

afecțiune organică de bază, care a fost mult exagerată pe plan 


conştient sau subconştient. 


Tabelul 7.4. Diagnosticul diferențial al delirului şi demenţei 


Caracteristica 


Demenţa 
Debutul Acut sau subacut Insidios şi cronic 
Evoluţia Fluctuentă cu Stabilă pe parcursul 
perioade de luciditate, | zilei 
frecvent agravată 
nocturn 
Durată Ore sau săptămâni Luni sau ani 
Conştiența (răspunsul Neclară Limpede 
la ambient) 
„Atenţia Afectată cu marcată Relativ normală 
distragere 
Orientarea, Aproape întotdeauna Afectată în stadiile 
afectată temporal; tardive 
tendință de a încurca 
locul şi persoana 
Memoria Afectată Afectată 
Gândirea Dezorganizată, Sărăcită 
eronată 
Percepția Iluziile şi halucinaţiile | Tulburări absente în 
sunt frecvente, de stadiile precoce, 
obicei vizuale frecvente mai târziu 
Limbajul Incoerent, ezitant, rar Frecvent tulburări 


afazice 
De obicei normal 


sau rapid 
Intotdeauna perturbat 


Ciclul somn-veghe 


Delirul (starea confuzională acută) 


Acest sindrom clinic este caracterizat prin debutul acut al unor 
importante tulburări de atenție, modificări liminare ale conştienței, 
tulburări ale percepţiei, gândirii, memoriei, activității psihomotorii, ale 
ciclului somn-veghe şi o marcată tendință spre modificări ale 
performanței cognitive şi ale comportamentului. Caracteristicile 
demenței şi delirului sunt prezentate comparativ în tabelul 7.4. 
Afectarea atenției este cea mai importantă tulburare: pacienții sunt 
incapabili să fie atenți la stimuli externi, sunt uşor de distras şi pierd 
repede firul conversației. Dezorientarea temporală severă este 
invariabilă. Capacitatea de gândire este afectată sever şi confuziile sunt 
frecvente. Iluziile şi hatucinaţiile sunt o caracteristică frecventă, în 
special în domeniul vizual. Pacienţii sunt neliniștiţi, irascibili şi 
hipervigilenți. Alternativ, ei pot fi exagerat somnolenţi, dar cei mai 
mulți oscilează între aceste extreme, cu tendința de a fi mai treji şi mai 
neliniştiți noaptea. Delirul apare mai fiecvent la bătrâni. Cei cu debut 
de demnță sunt în mod special vulnerabili. Cauzele potenţiale sunt 
multe şi includ intoxicația medicamentoasă sau cu substanțe toxice, 
sevrajul de droguri sau alcool, infecțiile atât intra- cât şi extracraniene, 
traumatismele craniocerebrale, epilepsia (stări postictale sau status 
neconvulsivant), hipertensiunea intracraniană, hemoragia  intra- 
craniană, hemoragia subarahnoidiană şi leziunile cerebrale focale, în 
special dacă este implicată emisfera cerebrală dreaptă. Prognosticul 
depinde net de etiologie, dar dacă cauza principală este vindecată, 
atunci se poate conta pe revenirea la performanţele anterioare. 


Afectări izolate ale funcţiei 
cerebrale superioare 


Bolnavii cu deficite cognitive de cauză focală pot fi 
diagnosticați din greșeală ca demenţi. Aceasta se întâmplă mai 
frecvent la cei cu afazie fluentă de tip Wernicke, care adeseori nu 
prezintă alte semne şi care în mod eronat sunt consideraţi confuzi. 
Orice grad semnificativ al tulburărilor de limbaj împiedică testarea 
verbală a memoriei şi este necesară examinarea neuropsihologică 
specifică pentru a evalua inteligența neverbală şi memoria. 

Ocazional, pacienţii cu agnozie vizuală, secundară leziunilor 
cerbrale posterioare, pot fi diagnosticați greşit, ca şi pacienţii cu 
sindrom amnestic în care memoria este afectată sever, dar la care 
alte aspecte ale funcţiei cognitive sunt relativ neafectate (cauzele 
includ sindromul alcoolic Korsakoff, lezarea diencefalului prin 
infarct talamic paramedian bilateral sau tumori ale ventriculului al 
treilea, lezarea lobului temporal medial prin encefalită cu virusul 
herpes simplex, rezecții chirurgicale, traumatisme cerebrale, 
anoxie cerebrală sau accidente vasculare în teritoriul arterei 
cerebrale posterioare). 


Evaluarea suspiciunii de demenţă 


La evaluarea pacienților cu suspiciune de demenţă se ridică 
două întrebări. În primul rând , pacientul îndeplineşte criteriile 
pentru diagnosticul demenței şi pot fi excluse cu certitudine alte 
cauze potențiale (discutate mai sus) ale afectării cognitive? În al 
doilea rând, dacă răspunsul este pozitiv, care este cauza cea mai 
probabilă a demenței? La prima întrebare se poate răspunde pe 
baza examinărilor clinice elementare, respectiv anamneza şi testele 
cognitive esenţiale. A doua necesită o examinare neurologică 
atentă şi investigaţii suplimentare, care pot fi de la cele mai simple 
la cele mai complexe. Dacă boala Alzheimer este responsabilă 
pentru majoritatea cazurilor de demenţă, unul din scopurile 
fundamentale este de a se decela dacă există vreun simptom sau 
semn care nu sunt tipice pentru boala Alzheimer. Unele dintre cele 
mai obișnuite caracteristici clinice care pot orienta asupra 
posibilităților diagnostice non-Alzheimer sunt prezentate în 
tabelul 7.5. 


Anamneza 


Anamneza este elementul de bază al evaluării stării 
bolnavului. La fel de importantă ca anamneza obținută de la 
pacient este şi anamneza de la aparținători sau de la alte persoane 
din anturaj. Aceasta trebuie obținută uneori în absenţa: pacientului; 
mulţi pacienți cu demență sunt inconştienți de suferinţa lor sau cel 
puțin de dimensiunea acesteia şi vor protesta la detaliile prezentate 
despre boala lor şi, mai important, cel care oferă datele poate să fie 
în situația de a da detalii uneori supărătoare pentru bolnav. 
Trebuie stabilite primele simptome observate (de exemplu 


“tulburările de memorie, modificările personalității) precum şi 


evoluţia bolii. Modelul şi rata declinului psihic (insidios, treptat, 
rapid, progresiv etc.) sunt importante. La toate cazurile, aspectul 
narativ trebuie completat cu întrebări desemnate să testeze domenii 
specifice ale funcţiei cognitive. Mai jos este redată o listă în acest 
sens. Informaţiile asupra oricărui simptom sugestiv pentru deficite 
neurologice focale sau hipertensiune intracraniană sunt foarte 
importante fie că vin din partea pacientului fie că vin din partea 
aparținătorului. În această privință este de remarcat că pacienţii pot 
fi frecvent indiferenți chiar şi la mişcări involuntare destul de 
evidente. Trebuie notat în mod special orice simptom sugestiv 
privind antecedentele cerebrovasculare (atacuri ischemice tranzi- 
torii sau accidente vasculare constituite) și factori de risc pentru 
boala tromboembolică. Consumul de alcool, măsurat în unități 
/săptămână, fumatul, medicaţia, trebuie notate amănunțit. La 
pacienții mai tineri, mai ales la cei expuși, posibilitatea 
imunocompromiterii prin SIDA trebuie luată în seamă şi efectuată 
o anchetă adecvată asupra posibilei infecţii. La toţi pacienții, starea 
de sănătate sau cauza şi vârsta decesului rudelor de gradul întâi 
trebuie înregistrate şi trebuie efectuată o anchetă asupra anamnezei 
familiale privind afecțiunile neurologice sau psihiatrice. 

Tabelul 7.5. Caracteristicile clinice care sugerează alte diagnostice decât boala Alzeheimer 


Vârsta tânără <65 ani 


Progresie rapidă (săptămâni sau luni) 

Modificări ale personalității survenite precoce 
Incontinenţa sfincteriană cu debut precoce 

Afecţiuni cardiace, antecedente de AIT sau accident vascular constituit 
Simptome sugestive pentru HIC 

Performanță fluctuantă 

Îmunodeficiență 

Afecțiuni sistemice 

Antecedente familiale de demenţă cu mişcări involuntare 
Anosmie 

Tulburări de motilitate oculară 

Semne oculare 

Mioclonus 

Tulburări de mers 


Boala Huntigton, infecții (de exemplu SIDA, PESS), boli metabolice ereditare 
(de exemplu boala Wilson), vasculite, neoplazii 

Neoplazii, infecții, boala Creutzfeldt- Jakob 

Boala Pick, demenţe subcorticale, tumori frontale 

Tunori, hidrocefalie normotensivă 

Afecţiuni vasculare cerebrale (demenţă multiinfarct) 

Tumori, hematom subdural 

Hematom- subdural, demenţă vasculară 

Înfecţii (de exemplu LMP, toxoplasmoză), limfom intracerebral primar 

Boli metabolice, neoplazii, infecţii, vasculite 

Boala Huntigton, boli metabolice ereditare 

Meningiom frontal 

Paralizie supranucleară progresivă, scleroza multiplă, citopatii mitocondriale 

Sifilis, boala Wilson, HIC 

Boala Creutzfeldt-Jakob, PESS, stări postanoxice, epilepsii mioclonice 

Hidrocefalie normotensivă, tumori, paralizie supranucieară progresivă, 


boala Huntigton 


Prescurtări: SIDA - sindromul de imunodeficiență dobândită; PESS - panencefalită scierozantă subacută;, HIC - hipertensiune intracraniană; . 


LMP - leucoencefalopatie multifocală progresivă; AIT - atac ischemic tranzitor 


Funcţii cognitive: domenii sugestive 
pentru anamneză 


Memorie: 
— anterogradă: redarea unei informaţii noi în viață de toate 
zilele (de exemplu mesaje, întâlniri, veşti familiale etc.) repetiţia; 
— retrogradă: trecutul propriu şi evenimente publice. 
Limbaj: 
— redare: găsirea cuvintelor, gramatică, greşeli ale cuvintelor 
(parafazie); 
— înţelegere, 
— capacitatea de a citi şi de a scrie. 
Capacităţi numerice: 
— manipularea banilor, efectuarea cumpărăturilor, operarea 
notelor de plată. 
Capacități vizuo-spaţiale şi perceptuale: 
— îmbrăcarea,; 
— orientarea spaţială şi găsirea drumului, 
— recunoaşterea obiectelor, a culorilor şi a persoanelor. 
Gândirea şi rezolvarea problemelor 
Personalitatea şi conduita. 
Simptomele depresiei, 
Iluzii şi halucinaţii. 


Examinare 


Toţi pacienţii care au demență necesită o examinare 
neurologică completă. Unele posibile criterii diagnostice sunt date 
în tabelul 7.5. Evaluarea cognitivă este, de asemenea, obligatorie şi 
trebuie să includă teste de orientare, concentrare/atenție, judecată, 
memorie, limbaj, capacități numerice, praxie şi abilitate vizuo- 
spațială. Această testare calitativă a cunoaşterii trebuie să fie 
suplimentată printr-un scor cantitativ. Dintre multiplele 
instrumente concise de testare, „Mini-Mental State Exami- 
nation“(*) (tabelul 7.6) este cel mai frecvent standardizat şi validat. 
Un scor de 24 din 30 a fost sugerat iniţial ca limită inferioară a 
normalului, dar s-a arătat că scorul la acest test simplu poate fi 

influențat de vârstă şi de nivelul educațional. Astfel, un tânăr cu 
nivel educaţional universitar ar putea avea performanţa perfectă, în 
timp ce o persoană adultă normală care a părăsit școală la 14 ani 
poate prezenta un scor de maximum 22 sau 23. Cu aceste 
observaţii, „Mini-Mental State Examination“ se dovedeşte a fi un 
bun instrument de „screening“ şi este util pentru aprecierea şi 
monitorizarea severităţii demenţei. Totuşi, pacienţii cu boala 
Alzheimer în stadiu precoce pot prezenta un: scor normal la acest 
test. Mai mult, acesta ca şi alte teste similare sunt foarte 
insensibile la disfuncţia lobului frontal şi la deficitele observate la 
pacienții cu sindroame demenţiale subcorticale (a se vedea mai 
sus). În aceste cazuri şi în altele în care există îndoieli asupra 


diagnosticului, este esenţial să se efectueze o testare 
neuropsihologică aprofundată. 

Investigații 

Minimumul de investigații pentru un pacient nou 


diagnosticat cu demență este redat în tabelul 7.7. Indicația 
principală pentru a efectua CT este excluderea hidrocefaliei ŞI a 
tumorilor benigne. Dacă posibilitățile sunt limitate, CT trebuie 
rezervată pentru cazurile cu elemente atipice. Extinderea 
investigațiilor va depinde de gârsta pacientului, de prezența 
caracteristicilor distincte în anamneză şi la examenul clinic şi de, 
rezultatele investigaţiilor preliminare. Examinarea LCR este 
recomandată la pacienții tineri şi la aceia la care există 
incertitudinea diagnosticului. EEG este utilă la cazurile suspectate 
de boală Creutzfeldt-Jakob. Explorarea imagistică funcțională 
cerebrală cu PET sau SPECT poate fi utilă la cazurile dificile, în 
boala Alzheimer, modificările caracteristice temporale şi parietale 
bilaterale sunt prezente, contrastând cu hipoperfuzia focală frontală 
sau temporală observată în atrofiile lobare (boala Pick a 
deficitele de perfuzie în bolile degenerative sunt secundare 
reducerii metabolismului la nivelul regiunilor cerebrale afectate, 
demența vasculară este asociată cu deficit de perfuzie care 
corespunde teritoriilor vasculare. Biopsia cerebrală este necesară la 
pacienţii tineri la care nu se poate stabili diagnosticul prin alte 
mijloace, dar ea se practică rar. 

Tabelul 7.6. Miniexaminarea stării mentale“ 
Scorul 


1. Orientarea 
Anul, anotimpul, luna, data, ziua 
Ţara, regiunea, oraşul, spitalui, etajul 
2, Capacitatea de memorare 
Examinatorul numeşte trei obiecte (de exemplu: portocală, 
cheie, minge) 
Se cere pacientului să repete cele trei denumiri 
Se notează cu un punct fiecare răspuns corect 
Se cere apoi pacientului să repete toate cele trei nume de 
trei ori 3 
3. Atenţia 
Se cere pacientului să scadă din 100 din 7 în 7, înapoi: 93, 
86, 79, 72, 65, ... 
Variantă dacă pacientul face greşeli la scăderile seriate: 
să silabisească cuvinte în sens retrograd 
(de exemplu: o-i-d-a-r pentru radio) $ 
4. Memoria 
Se cere repetarea numelor obiectelor denumite ia punctul 2 3 
Limbajul 
Să denumească obiecte arătate: un creion, un ceas 
Să repete propoziția „Ea nu-i mai împrumuta bani“ l 
Executarea unui ordin triplu, Exemplu: ia această hârtie în 
mâna dreaptă, împătureşte-o în două şi pune-o pe scaun/ pe 
jos. Se va nota cu un punct fiecare executare corectă 3 
Se cere pacientului să citească şi să execute un ordin scris 
(de exemplu: „închide ochii“) 1 
Se cere pacientului să scrie o propoziţie, se va nota dacă 
aceasta are subiect, predicat, sens 1 
. Copierea 
Se cere pacientului să copieze cele două pentagoane care se 
intersectează. Se va nota dacă fiecare are cinci laturi şi dacă i 
se intersectează 


au 


m 


[oa 


Scor total 30 


* The Mini-Mental State Examination (în original). 
i ua original: Repeat „No ifs, ands, or buts*, în traducere „Fără dacă şi sau 
“ (o înşiruire de cuvinte operaţionale, fără conținut semantic şi fără 
gal d curent în limba română). — n.t. 


Demenţele tratabile 


Hidrocefalia normotensivă 


Tabloul clasic al hidrocefaliei normotensive cuprinde triada: 
tulburări cognitive, tulburări de mers şi incontinenţă sfincteriană. 
Profilul cognitiv este acela al demenţei subcorticale cu lentoare 
psihomotorie marcată. Tulburarea de mers este bine descrisă ca 
apraxie şi bolnavii pot prezenta semnul patognomonic al 
“reverenței” atunci când se ridică şi vor să meargă. Alţii prezintă 
îndeosebi mers nesigur cu bază de susținere lărgită şi tendință de 
cădere. În ciuda acestor anomalii ale mersului, există, de obicei, 
puţine semne piramidale sau extrapiramidale dacă examinarea se 
efectuează în decubit. Incontinența urinară este o caracteristică 
târzie şi variabilă a acestei entități. 

Măsurarea izolată a presiunii LCR prin puncție lombară 
evidențiază eronat că presiunea intracraniană la aceşti bolnavi este 
normală. De fapt aceştia prezintă uneori presiune ridicată datorită 
obstrucţiei căilor de drenare şi a tulburărilor de rezorbție LCR la 
nivelul vililor arahnoidiene. Cauzele cunoscute includ leziuni 
cerebrale primare, hemoragii subarahnoidiene şi meningite. În 
pofida investigaţiilor complete, în multe situații nu există o cauză 
identificabilă. Investigația de elecție este CT care evidenţiază 
lărgirea ventriculară disproporționată faţă de gradul atrofiei 
corticale, uneori însoțită de hipodensități periventriculare. 


Bolnavii cu hidrocefalie trebuie îndrumați la neurochirurg 
tru a se evalua oportunitatea fixării unui şunt ventricular. 
Înaintea fixării şuntului se efectuează de obicei monitorizarea 
presiunii intracraniere. La pacienţii care se vor. ameliora după 
fixarea şuntului, monitorizarea presiunii relevă unde periodice 
spontane cu o frecvență de 0,5-2 /min, — aşa-numitele unde B — 
timp de 5% din 24 ore. O varietate de teste circulatorii ale LCR, 
incluzând  cisternografia  radioizotopică,  cisternografia cu 
metrizimid, studii de perfuzie a LCR au fost utilizate, dar nu sunt 
de obicei utile. Au fost recomandate puncţiile lombare pentru 
evacuarea a 25-50 ml LCR, dar astfel de puncţii dacă rămân fără 
efect clinic nu exclud diagnosticul de hidrocefalie normotensivă. 
Fixarea şuntului ventricular reprezintă tratamentul rațional. La 
pacienţii care prezintă triada clinică completă, ameliorarea apare la 
peste 70% din cazuri, cu remisiune totală la o treime. Cei cu istoric 
scurt, tulburare de mers tipică, etiologie identificată şi la care 
examenele imagistice evidențiază sulcusuri mici, răspund cel mai 
bine la şuntare. Rezultatele sunt foarte slabe la pacienții cu 
demență izolată. Complicaţiile chirurgicale nu sunt de neglijat şi 
includ hematoame subdurale, infectarea şuntului, pneumonii, 
epilepsii, hemoragii intracerebrale şi embolii pulmonare. Multe 
studii raportează o rată a mortalității de 2—12% şi o rată a 
morbidităţii de peste 50%. 


Tabelul 7.7. Investigaţii recomandate în demențe 


Examene uzuale 
Hemograma completă şi VSH i 
Examene biochimice: uree sau creatinină, electroliți, calciu, funcția 
hepatică 
Vitamina B,» şi folaţii serici 
Funcţia tiroidiană 
Serologie pentru sifilis 
Radiografie toracică 
CT 
Alte teste care pot fi indicate în anumite cazuri 
EEG (de exemplu în boala Creutzfeldt-Jakob şi PESS) 
Imagini functionale cerebrale: SPECT 
Examinarea LCR (de exemplu în infecții, carcinomatoza meningeală etc.) 
Screening pentru embolii cu punct de plecare cardiac 
Teste imunologice pentru vasculite (de exemplu în LES) 
Examinarea cu lampă cu fantă pentru inel Kayser-Fleischer şi examinarea 
pentru evaluarea ceruloplasminei (boala Wilson) 
Teste sanguine şi/sau urinare pentru boli metabolice ereditare 
Biopsie cerebrală 


OIPSI COTUL GE a 
Prescurtări: PESS - panencefalita sclerozantă subacută; LES - lupus eritematos 


sistemic. 
Hematomul subdural cronic 


Această complicație tratabilă a traumatismului cranio- 
cerebral poate prezenta demență subacută, adesea asociată cu 
simptome de hipertensiune intracraniană. Pot fi prezente semne 
focale. Fluctuaţiile nivelului de conştiență şi ale performanţelor 
cognitive sunt caracteristice. Hematomul subdural cronic apare de 
obicei la indivizi cu posibile traumatisme cerebrale recurente 
(alcoolici, bătrâni, epileptici). Cei cu tulburări ale coagulării 
prezintă, de asemenea, un risc mare. Pe CT, hematomul subdural 
cronic se vizualizează ca un proces înlocuitor de spaţiu de 
intensități variabile ale semnalului. Tratamentul constă în 
evacuarea chirurgicală cu excepția cazurilor la care colecțiile sunt 
foarte mici şi fără efect de masă semnificativ. Recurența este foarte 
frecventă, survenind la 10-40% din cazuri şi bolnavii pot necesita 
repetate intervenţii de drenaj, dar prognosticul pe termen lung este 
de obicei foarte bun. 

Tumorile benigne 


Pacienţii cu meningioame frontale prezintă tulburări 
insidioase tipice ale personalității şi alte caracteristici ale 
sindromului de lob frontal. Examenul clinic poate releva anosmie 
şi ambliopie unilaterală cu atrofie optică. Rar, tumorile de linie 
mediană, relativ benigne, precum chisturile coloidale ale 
ventriculului al treilea şi tumorile pituitare nesecretorii pot 
prezenta tulburări cognitive secundare hidrocefaliei. 


Afecțiunile metabolice şi endocrine 


În mod virtual, orice tulburare metabolică dobândită (de 
exemplu hiponatriemia, uremia, insuficiența hepatică etc.) poate 
determina afectare cognitivă, dar manifestările clinice sunt mai 
degrabă de tip delir (stare confuzională acută) decât de tip 
demenţă. Hipocalcemia cronică şi hipoglicemia recurentă pot 
determina demență, uneori însoțită de ataxie şi de mişcări 
involuntare. Afecţiunile endocrine determină frecvent demență, 
deşi unele simptome psihiatrice clare pot coexista frecvent. 
Hipotiroidismul se manifestă uneori prin lentoare mentală şi acuze 
de tipul apatiei şi a memoriei reduse. Simptomele psihice ale bolii 
Addison şi hipopituitarismul sunt similare şi tabloul clinic general 
este asemănător cu acela observat mai degrabă în demenţele 
subcorticale decât în demenţele corticale (a se vedea mai sus). 
Sindromul Cushing este frecvent asociat cu simptome psihiatrice 

„ (depresie, iluzii paranoice) şi poate fi rar însoţit de demenţă. 


Stările carenţiale 


În anemia percinoasă netratată, secundară deficienței de 
vitamină Bi, manifestările clasice ale degenerării subacute ale 
măduvei spinării şi nervilor periferici sunt însoţite de demență 
progresivă moderată. Totuşi, este neobișnuit să predomine 
tulburările cognitive, cazuri de demnţă fără celelalte manifestări 
neuiologice fiind chiar rare. Deficiența în acid folic poate 
determina disfuncție cognitivă moderată, dar aceasta evoluează rar 
spre adevarata demenţă. Deficiența severă în tiamină (vitamina B.) 
determină sindromul Wernicke-Korsakoft. În stadiile acute, delirul 
este prezent. Dacă nu este tratat imediat, poate surveni un sindrom 
amnezie cronic. 


Înfecții 


În unele regiuni ale globului, infecția primară a sistemului 
nervos central cu HIV este cea mai frecventă cauză a demenței la 
vârste tinere, Encefalopatia cunoscută sub denumirea de complexul 
SIDA-demenţă, care apare precoce în evoluția bolii, poate fi 
singura manifestare. Ea este caracterizată prin concentrare mentală 
slabă, lentoare psihomotorie, modificări ale personalității şi alte 
caracteristici ale unei demenţe subcorticale. Investigaţiile relevă 
albuminorahie crescută, pleiocitoză şi benzi oligoclonale. La CT 
pot fi observate modificări ale substanței albe care sunt mai 
evidente la examenul RMN. Tratamentul cu azidothymidină poate 
ameliora deficitele cognitive. Pacienţii cu SIDA prezintă, de 
asemenea, risc crescut pentru infecții oportuniste, incluzând 
toxoplasmoza cerebrală, meningita criptococică şi leucoencefalo- 
patia multifocală progresivă, care pot evolua cu demență rapid 
progresivă. Neurosifilisul este în prezent o cauză rară de demenţă, 


dar trebuie să se țină cont de acesta la pacienţii cu alte manifestări 
neurologice (crize epileptice, dizartrie, ptoză, anomalii pupilare, 
tremor, semne piramidale, ataxie etc.). Testele serologice specifice 
suni pozitive şi examenul LCR evidenţiază creşterea 
albuminorahiei şi pleiocitoză. Tratamentul cu penicilină poate 
determina ameliorare moderată. 

7.2. Boala Alzheimer 


M.N. ROSSOR 


(Traducerea: Inimioara Cojocaru şi Virgil Apostol) 


Boala Alzheimer reprezintă 50-70% din cazurile de 
demenţă, fie singură fie asociată cu boala vasculară. Eponimul 
reprezintă observaţia din 1907 a unei femei de 50 ani cu o demenţă 
progresivă şi tulburări comportamentale. La necropsie s-au 
evidențiat degenerescențe neurofibrilare şi plăci senile la nivelul 
cortexului cerebral. Iniţial, termenul de “boală Alzheimer” a fost 
rezervat cazurilor presenile, dar actualmente el cuprinde toate 
cazurile de demenţă cu degenerescențe neurofibrilare şi plăci 
senile independent de vârsta debutului. Se notează o heterogenie 
marcată a acestei entități morbide, în ea putând fi incluse o 

multitudine de boli diferite. 


Epidemiologie 


Una din 5 persoane de peste 80 ani poate prezenta demenţă, 
dintre care boala Alzheimer este cauza cea mai frecventă. Totuși, 
aceasta nu este limitată la vârstnici şi poate fi prezentă şi la 
pacienţi de 30 ani. Vârsta reprezintă factorul de risc major, urmat 
de riscul familial. Prevalenţa crescută la bătrâni este determinată 
de multe cazuri familiale, dar transmisia autosomal dominantă netă 
este responsabilă probabil de numai 5—10% din cazuri, iar dintre 
acestea o mică proporție este asociată cu mutații ale genei 
proteinei precursoare a amiloidului PPA (vezi mai jos). Indivizii cu 
trisomie 21 (sindromul Down) dezvoltă, de asemenea, modificări 
histopatologice de tip Alzheimer în decada a treia şi a patra de 
viață, atribuite unei extracopii a genei PPA. Traumatismul 
craniocerebral constituie un factor de risc în unele studii, pare 
evident că expunerea crescută la aluminiu poate predispune la 
boala Alzheimer. Rolul aluminiului în encefalopatia de dializă este 
bine stabilit, dar contribuţia sa la boala Alzheimer este 
controversată. 


Anatomie patologică 


Macroscopic există atrofie corticală, care afectează în mod 
particular lobii temporali şi hipocampul. Markerii histopatologici 
ai bolii Alzheimer sunt degenerescenţele neurofibrilare şi plăcile 
senile (fig. 7.1). Degenerescenţele neurofibrilare sunt incluzii 
argentofile intraneuronale găsite în somă, care prin microscopie 
electronică au fost observate ca filamente helicoidale perechi. 
Acestea din urmă prezintă un miez central constând din proteina 
tau asociată microtubulilor, şi implicată în ansamblul de 
microtubuli. Proteina tau a filamentelor helicoidale perechi este în 
stare de fosforilare anormală, stare care determină anomalii ale 
agregării microtubulilor şi apoi colapsul citoscheletului. Ubiquitina 
este, de asemenea, găsită în asociere cu degenerescențele 
neurofibrilare şi, ca şi în alte incluzii, precum corpi Lewy, 
imunomarcarea antiubiquitină este un test histologic util. Prezenţa 
ubiquitinei este probabil o încercare a celulei de a degrada proteina 
anormală. Degenerescenţele neurofibrilare sunt observate în 
special la nivelul celulelor piramidale din stratul al treilea al 
ariilor asociative neocorticale, în hipocamp, amigdală şi în nucleii 
subcorticali care reprezintă conexiuni difuze cu cortexul, ca nucleul 
bazal al lui Meynert şi nucleul rafeului. S-a sugerat că 
degenerescențele neurofibrilare se formează în corpurile celulare ai 
căror axoni şi dendrite sunt implicate în formarea plăcilor senile. 


Corpii Hirano şi degenerarea granulovacuolară sunt, de asemenea, 
elemente intraneuronale şi sunt găsite în special în hipocamp. 
Corpii Lewy sunt observați într-un număr de cazuri de boală 
Alzheimer, nu numai în substanța neagră, dar mai ales la nivelul 
cortexului cerebral. Filamentele neuropilului sunt structuri 
filamentoase observabile la colorație argentică împrăștiate prin 
neuropil cu o distribuţie similară, dar nu superpozabilă cu a 
degenerescențelor neurofibrilare. Ultrastructural ele constau din 
filamente helicoidale perechi şi filamente liniare. 

Clasic, plăcile senile constau dintr-un nucleu central de 
proteină amiloidă înconjurat de neurite distrofice argentofile. În 
centrul nucleului amiloid se observă depunere de aluminosilicaţi, 
deşi dimensiunea depunerii anormale de aluminiu în creierul 
bolnavilor cu demența Alzheimer este controversată. Proteina 
amiloidă din plăcile senile este aceeaşi cu cea depozitată la nivelul 
vaselor sanguine cerebrale, care se formează în angiopatia 
congofilă sau amiloidă. Această proteină, formată din 39-43 
aminoacizi, tinde să alcătuiască fibrile insolubile datorate structurii 
secundare predominant f-plisate care conferă proprietăți amiloide; 
este cunoscută ca f-amiloid, peptidul fA4 sau proteina AP. EI 
derivă dintr-o moleculă transmembranară mult mai lungă, formată 
din 770 de aminoacizi, proteina precursoare a amiloidului. 
Ș-Amiloidul poate fi depozitat ca plăci preamiloide fără formare de 
fibrile, care pot fi demonstrate prin imunomarcare specifică. 
Aceasta a condus la ipoteza că plăcile încep cu depunerea 
preamiloidului, progresând către un centru amiloid fibrilar, cu 
formarea ulterioară a unei coroane neuritice distrofice care este 
identificată ca placă senilă clasică. Acest model este confirmat de 
studiile necropsice în sindromul Down cu trisomie 21, în care 
depunerea depozitelor de amiloid începe în adolescență. Totuşi, nu 
toate depozitele preamiloide urmează acest model, în cerebel, de 
exemplu, nu există plăci neuritice asociate. Plăcile senile sunt 
răspândite difuz în creier şi pot fi observate în toate straturile, dar 
sunt predominante în hipocamp şi în ariile asociative ale 
neocortexului. Angiopatia amiloidă în boala Alzheimer este 
variabilă, dar poate fi predominantă şi în unele situaţii este 
asociată cu hemoragie microscopică. hemoragia cerebrală 
ereditară cu amiloidoză de tip olandez, degenerescenţele 
neurofibrilare şi plăcile neuritice lipsesc, dar angiopatia este 
predominantă şi determină hemoragii cerebrale recurente. 


A. 


Hemoragia corticală semnificativă clinic este rară în boala 
Alzheimer. 

Reducerea numărului de neuroni este selectivă regional, 
neuronii piramidali mari ai cortexului cerebral şi neuronii nucleilor 
subcorticali, precum nucleul bazal al lui Meynert, fiind în mod 
particular vulnerabili, se consideră că celulele care conțin 
degenerescenţele neurofibrilare sunt acelea care mor. Modificările 
substanţei albe asociate pot fi legate de pierderile neuronale sau de 
efectele vasculare ale angiopatiei amiloide asociate, În general, 
modificările anatomopatologice sunt mai severe în cazurile cu 
debut precoce. Studiile post-mortem ale markerilor neuro- 
transmițătorilor au relevat existența deficitelor care reflectă 
vulnerabilitatea selectivă a unor sisteme neuronale speciale. 
Predominant este deficitul colinergic care reflectă lezarea 
proiecției subcortico-corticale de la nucleul bazal al lui Meynert. 
Activitatea enzimei biosintetice colinergice, colinacetiltransferaza, 
este redusă, cu păstrarea relativă a receptorilor colinergici 
postsinaptici din clasa muscarinică. Totuşi, acesta nu este singurul 
sistem de proiecție ascendentă implicat, fiind reduşi, de asemenea, 
S-hidroxitriptamina (serotonina) şi, cu mai mică întindere, 
markerii noradrenergici. Neuronii piramidali ai rețelei corticale de 
asociere utilizează glutamatul ca tramsmițător, care este mult mai 

dificil de măsurat, el fiind şi parte componentă a suportului 
metabolic. Totuşi, măsurarea recaptării glutamatului relevă că 
acest sistem este în mod particular vulnerabil, mai mult chiar decât 
transmiţătorul inhibitor cortical, acidul gamaaminobutiric (GABA). 
O varietate de nenropeptide corticale coexistente, precum 
somatostatina, este, de asemenea, redusă cantitativ. Modificările 
markerilor neurotransmiterii în această afecțiune par a fi mai 
degrabă consecința reducerii numărului celulelor sau a disfuncţiei 
precoce, decât o anomalie primară. Fără îndoială, ele prezintă 
importanță în stabilirea strategiilor tratamentului simptomatic 
bazat pe substituţia neuro-transmițătorilor. 


Fig. 7.1. a - Degenerescenţe neurofibrilare (vârfurile de săgeți) şi plăci senile 
(săgeți) în boala Alzheimer. Coloraţiei Bielschowsky modificată x300 (prin 
amabilitatea prof. P. Lantos, Institutul de Psihiatrie), b - Depunere de peptid 
Aa într-o placă senilă (săgeată) şi în peretele unui vas sanguin (vârful de 
săgeată) în boala Alzheimer. Imunocitochimie: metoda ABC x800 (Anticorpi 


anti BA, oferiţi prin amabilitate de prof. B.H. Anderson, Institutul de 
Psihiatrie). 


Fiziopatologie 


Cercetări recente asupra bolii Alzheimer familiale au oferit 
date privind posibilele mecanisme fiziopatologice. La subiecţii cu 
boală Alzheimer familială diagnosticată histologic au fost raportate 
ia nivelul genei PPA trei mutații diferite într-un singur punct şi o 
dublă mutație. (fig. 7.2). Aceste cazuri sunt foarte rare, dar întrucât 
caracteristicile histologice şi clinice par a fi identice, explicaţii ale 


patologiei moleculare pot fi extrapolate la cazurile sporadice. 


“Mutaţii ale genei APP concentreză atenția asupra depunerii de 


B-amiloid ca element esenţial. Proteina precursoare a amiloidului 
este metabolizată normal pe o cale endosomal-lizozomală care 
poate elibera fragmente de AB adiacent suprafeței celulare. 
Proteina Af) solubilă poate fi, de asemenea, generată ca un produs 
aparent normal al metabolismului proteinei precursoare a 
amiloidului, deşi rolul său fiziologic nu este cunoscut. Există probe 
că molecula este toxică, mai ales dacă se prezintă sub forma 
fibrilară agregată a f-amiloidului decât sub forma solubilă. 
Toxicitatea poate. determina tulburarea homeostaziei calciului şi 
creşterea toxicității glutamatului care pot explica formarea 
degenerescențelor neuro-fibrilare pentru că hiperfosforilarea tau 
este calciu-dependentă. Ipoteza amiloidă ar putea explica mutaţia 
rară a PPA în boala Alzheimer familială și, de asemenea, 
sindromul Down cu trisomie 2! în care există o extracopie a genei 
PPA. Traumatismul cerebral, factor de risc în boala Alzheimer, 
determină exagerarea acțiunii PPA şi, teoretic, poate iniţia o 
cascadă a modificărilor amiloid-dependente în boala Alzheimer. 
Totuşi, în ce măsură ipoteza amiloidă ar putea explica alte 
pedigree-uri ale bolii Alzheimer, familiale, multe din ele fiind 
legate de cromozomul 14, sau cele mai frecvente cazuri de boală 
sporadică, este departe de de a fi lămurită. Asocierea debutului 
tardiv al bolii cu genotipul apolipoproteină E. a fost legată de 
interacțiunea atât cu amiloidul, cât şi cu proteina zau, 

Fig. 7.2. Ideograma moleculei proteinei precursoare a amiloidului, prezentând 
situsuri ale mautației asociate cu boală Alzheimer familială. Zonele înnegrite 
indică regiunea Af. 


Simptome şi semne 


Tulburarea funcţiilor corticale superioare domină tabloul 
Clinic iar tipul deficitelor reflectă localizarea leziunilor 
histopatologice în special în hipocamp, lobul temporal şi ariile de 
asociere neocorticale. Afectarea memoriei este o caracteristică 
predominantă şi timpurie, mai ales a memoriei episodice, cu 
relativa păstrare în evoluția bolii a memoriei de scurtă durată 
apreciată prin testul memoriei numerice. Există sugestii conform 
cărora memoria îndepărtată poate fi relativ păstrată. Limbaţul este 
frecvent afectat, cu unele dificultăți în găsirea cuvintelor şi a 
înțelegerii, dar repetarea este, de obicei, neafectată în fazele 

incipiente ale bolii, amintind de afazia senzorială transcorticală. 
Deși mulți pacienți au o vorbire fluentă, unii pot prezenta o 
dificultate precoce a fluenţei verbale. Dificultăţile vizuo-spaţiale 
şi afectarea memoriei topografice sunt frecvent precoce şi pacienţii 
se rătăcesc dacă sunt scoşi din ambientul lor. La unii pacienţi, 
apraxia de îmbrăcare este deficitul predominant şi, la alţii, pot 
surveni evidente dificultăți dispraxice şi agnozice. Caracteristici 
ale suferinței lobului frontal tind să se manifeste ulterior ca 
afectări cognitive mult mai generalizate. Pelativa păstrare a 
vocabularului poate permite unor pacienţi să menţină contactul 
social pentru o perioadă considerabilă, dar chestionarul mai 
amănunțit relevă afectarea cognitivă profundă. Autoevăluarea este 
adesea afectată şi, ocazional, o anosognozie marcată poate 
determina probleme privind autoîngrijirea şi simţul autocritic. 

Problemele psihiatrice sunt frecvente şi mulți pacienţi 
prezintă o depresie precoce în evoluția bolii, astfel încât 
pseudodemența depresivă este un diagnostic diferenţial dificil în 
demența Alzheimer precoce. Iluziile survin la aproximativ 15% 
dintre pacienți şi pot constitui o dificultate considerabilă pentru 
aparținători. Halucinaţiile prezintă o frecvenţă similară şi sunt de 
obicei vizuale: frecvent, cei ce îngrijesc bolnavii interpretează 
defectuos erorile perceptuale ale pacientului ca halucinaţii. Pe 
măsura progresiei bolii, limbajul se reduce şi pacientul devine total 
dependent. Crizele epileptice apar târziu în evoluția bolii iar 
miocloniile pot fi predominante la unii pacienţi. Incontinenţa este 
rară până în fazele tardive, în contrast cu demența de lob frontal. 
Moartea este, de obicei, datorată bronhopneumoniei şi media 
latenţei de la stabilirea diagnosticului la deces este de aproximativ 
7-10 ani, dar variabilitatea în istoria naturală a bolii este 
considerabilă. 

Examenul clinic este normal la debutul bolii, cu excepția 
perturbării funcţiei corticale superioare. Tonusul muscular crescut 
este observat pe măsura progresiei bolii şi este, de obicei, de tip 
elastic, dar unii pacienți prezintă caractere extrapiramidale cu 
semnul “roții dințate”, Reflexele primitive ca sucțiunea, apucarea, 
apucarea forțată tind să apară tardiv, în contrast cu apariția precoce 
a acestora în demența de lob frontal. Semnele piramidale şi 
tulburările de mers sunt rar observate. 

Pe criterii clinice au fost recunoscute mai multe subtipuri de 
boală Alzheimer. Deosebirea inițială între boala Alzheimer 
presenilă şi demența senilă de tip Alzheimer este astăzi privită ca 
artificială, dar fără îndoială că există deosebiri asociate cu vârsta. 
Astfel, deficitele neurochimice sunt mai mari cu cât debutul este 
mai precoce dar aceasta poate să reflecte un efect prag, la care, în 
creierul tânăr, este necesară existența mai multor deficite severe 
înainte ca demența. să poată apărea. Boala Alzheimer familială 
pare să fie mai precoce, dar acest fapt se poate datora cercetătorilor 
care au avut atenția fixată de timpuriu pe membrii unor familii 
afectate. Mioclonusul tinde să fie predominant în boala Alzheimer 
familială şi în cadrul acestui grup există dovezi de heterogenitate 
clinică şi neuropatologică care pot reflecta heterogenitate alelică şi 
genetică. Astfel, în cadrul grupului cu mutație a PPA, există patru 
mutații asociate cu boala Alzheimer şi două cu angiopatia 
congofilă. Există heterogenitate genetică, cu un grup substanţial de 
boală Alzheimer familială precoce legată de markeri pe 
cromozomul 14, Boala Alzheimer familială cu debut tardiv nu 
prezintă legături nici cu PPA şi nici cu cromozomul 14, dar 
prezintă asociere cu apoproteine de genotip E. 

Unii bolnavi cu demență Alzheimer prezintă caractere 
exirapiramidale precoce şi pregnante cu rigiditate în “roată 
dințată”, bradikinezie şi tulburări de mers evidente. Această formă 

se suprapune probabil pe demența cu corpi Lewy difuzi şi o 
asociere de plăci, degenerescenţe fibrilare şi corpi Lewy corticali 
poate fi observată la autopsie. Debutul cu deficite focale poate fi în 
unele cazuri evident; cel mai frecvent se observă disfazie, dar unii 
pacienţi au hemipareze şi/sau tulburări de sensibilitate de tip 
cortical unilaterale severe. Au fost raportate cazuri de boala 
Alzheimer confirmate histologic cu tulburări cerebeloase evidente 
şi elemente piramidale apărute precoce. 


Investigaţii 


Nu există teste diagnostice specifice pentru boala Alzheimer. 
Criteriile clinice standardizate ale Institutului Naţional pentru 
Afecţiuni Neurologice şi Comunicative şi ale Asociaţiei pentru 
boala Alzheimer şi Afecţiuni Asociate dovedesc aproximativ 70% 
acuratețe, ceva mai mare în studiile de cercetare. Testarea 
neuropsihologică este importantă pentru a stabili extinderea şi 
tipul deficitului şi pentru a ajuta la excluderea pseudodemenţei 
depresive, Testele sanguine de rutină şi examenul LCR sunt 
normale. EEG evidențiază bradiritmie difuză precoce, în contrast 
cu demenţa lobului frontal şi boala Pick în care traseele tind să fie 
normale. Neuroimagistica este esențială pentru a exclude alte 
cauze, precum procese înlocuitoare de spațiu sau hidrocefalia. CT 
este adecvată pentru aceasta şi evidențiază frecvent atrofie 
corticală, dar RMN poate evidenția atrofii regionale circumscrise 
implicând hipocampul şi lobul temporal; la pacientul vârstnic se 
observă frecvent modificări ischemice 'ale substanţei albe. 
Investigația imagistică funcțională cantitativă pentru a demonstra 
metabolismul regional utilizând tomografie cu emisie de pozitroni 
(PET), fie cu oxigen-15 fie cu fluorodezoxiglucoză indică un model 
caracteristic al hipometabolismului biparietal şi bitemporal 
posterior. Deşi necantitativ, un model similar al hipometa- 
bolismului biparietal şi bitemporal posterior poate fi demonstrat 
prin tomografie computerizată cu emisie de fotoni (SPECT). 
Biopsia cerebrală clarifică diagnosticul în majoritatea cazurilor, 
dar nu este indicată în absenţa luării în consideraţie a posibilității 
diagnostice ale unor afecțiuni tratabile , ca vasculita cerebrală. 


Tratamentul și atitudinea medicală 


Nu există tratament specific pentru a opri procesul evolutiv 
al bolii. Strategiile de substituție a neurotransmițătorilor s-au 
dezvoltat, fiind concentrate asupra deficitului  colinergic. 
Anticolines-terazicele s-au dovedit eficace în trialurile de cercetare 
şi tetrahidroaminoacridina (Tacrin) a fost validată în S.U.A. şi în 
unele țări europene. Tratamentul simptomatic este important şi 
include controlul stărilor depresive, agitației şi halucinaţiilor 
supărătoare. Doze mici de neuroleptice pot fi benefice, dar pot 
determina exacerbarea severă a tulburărilor extrapiramidale la 
pacienți cu boala cu corpi Lewy coexistentă. Menţinerea unor stări 
generale şi de igienă bune este importantă întrucât afecţiuni ca 
infecțiile intercurente sau insuficiența cardiacă pot determina 
deteriorarea statusului cognitiv, acesta poate fi alterat şi de alcool 
sau de alte medicamente. Strategii simple de orientare a 
bolnavilor, ca marcarea vizibilă a camerelor, pot fi de ajutor. 
Explicaţiile şi prognosticul sunt utile pentru familie, chiar dacă 
diagnosticul precis este dificil în stadiile precoce şi deseori trebuie 
oferit contactul cu asociaţiile de nursing. Pacienţii sunt obligaţi să 
informeze poliția rutieră despre starea de sănătate, deciziile privind 
şofatul variind de la un pacient la altul. Când este cazul, 
reglementările legale ale afacerilor sau ale problemelor financiare 
ale bolnavului trebuie făcute din timp. 

7.3. Boala Pick (atrofia 
lobară focală) 


J.R. HODGES 
(Traducerea: Inimioara Cojocaru şi Virgil Apostol) 


Istoric și definiţie 


În 1892, Arnold Pick a prezentat cazul unui bărbat de 71 de 
ani cu deteriorare mentală progresivă şi afazie neobişnuit de severă 
care la necropsie avea atrofie marcată a girilor lobului temporal 
stâng. Pick a atras astfel atenţia asupra faptului că atrofia cerebrală 
progresivă poate determina simptome focale (de exemplu afazia). 
În lucrările următoare, el a descris alţi pacienţi cu atrofie a lobului 
temporal şi/sau frontal, subliniind tulburările progresive de limbaj 
şi tulburările de comportament asociate acestor modificări. 


Câţiva ani mai târziu, în 1910, Alzheimer a recunoscut 
histologic la pacienţii cu atrofie lobară focală leziuni distincte de 
acelea găsite în forma de degenerare cerebrală asociată mai târziu 
cu numele său. Alzheimer a descris în asemenea cazuri atât 
incluziile  intracitoplasmatice argirofile (corpii Pick) cât şi 
neuronii balonizaţi colorați difuz (celulele Pick). Aceste modificări 
caracteristice nu sunt observate la toţi pacienţii cu atrofie lobară, 
ceea ce a condus la confuzii importante în literatură privind 
utilizarea denumirii de “boală Pick”. Unii autori au rezervat 
diagnosticul pentru cazurile cu celulele Pick şi/sau corpi Pick, alții 
au inclus pacienţii cu atrofie lobară chiar dacă aceste leziuni 
anatomopatologice specifice lipseau. Întrucât nu este evident că 
pacienții cu sau fără modificări histologice diferă clinic, neurologic 
sau radiologic, am definit boala Pick ca un sindrom clinic 
caracterizat prin asocierea a (1) disfuncției progresive a lobilor 
temporal şi /sau frontal pe plan clinic şi (2) confirmarea 
radiologică sau anatomopatologică a atrofiei lobare, 

Există, de aceea, două variante principale ale bolii Pick (sau 
atrofia lobară focală) care reflectă regiunea cerebrală predominant 
implicată, prima, cunoscută ca demența de tip ftontal, este mai 
bine cunoscută. Celălalt sindrom clinic al afaziei progresive 
asociate cu atrofia de lob temporal stâng este mai puţin recunoscut 
pe scară largă. 


Epidemiologie 


Prevalența reală a bolii Pick în comunitate nu a fost stabilită. 
Este evident mai puţin frecventă decât boala Alzheimer, dar studii 
recente au evidenţiat că nu este atât se rară pe cât s-a presupus. 
Estimările raportului dintre boala Pick şi boala Alzheimer, derivate 
din observatiile clinico-anatomopatologice spitaliceşti, variază de 
la 1:5 la 1:20. Boala Pick afectează pacienţii mai tineri în 
comparaţie cu boala Alzheimer. Vârsta maximă a debutului este de 
65 ani. majoritatea seriilor, bărbaţii şi femeile sunt egal 
reprezentați. Au fost raportate cazuri izolate cu debut la 20 ani. 
Deşi există familii bine analizate în care boala Pick este ereditară, 
cu un tip autosomal dominant de ereditate, în general aspectul 
genetic a fost exagerat; cel puţin trei sferturi din cazuri sunt 
sporadice, 


Anatomie patologică 


Macroscopic, caracteristica bolii Pick este evidenta limitare 
topografică a atrofiei corticale. În cazurile sever afectate, regiunile 
frontotemporale apar profund atrofiate, având giri subțiri cu 
sulcusuri lărgite şi adânci. În aproximativ o jumătate din cazuri 
există atrofie frontotemporală; într-un sfert predomină atrofia 
lobului frontal, iar în celălalt sfert atrofia lobului temporal (în 


special regiunea anterioară). Atrofia este deseori asimetrică şi cel 


mai frecvent afectează emisfera stângă. 

Microscopic există o reducere masivă neuronală în regiunile 
atrofice, cu glioză corticală şi subcorticală. Corpii Pick , incluzii 
intracitoplasmatice argirofile constând din acumularea filamentelor 
nelegate de membrană într-o matrice granulovacuolară neregulată, 
sunt observați la aproximativ 20% din cazuri. Celulele Pick, 
neuroni globulari balonizați, sunt găsiți în aproximativ jumătate 
din cazuri. 

Au fost efectuate numeroase încercări pentru a subîmpărți 
cazurile conform caracteristicilor histologice ca, de exemplu, în 
cele cu şi fără incluzii. În general, există o relație strânsă între 
caracteristicile clinice și regiunea afectată, dar observaţiile 
histologice exacte au puţine legături cu fenomenele clinice. 

Reducerea masivă a  markerilor colinergici  (acetil- 
colinesteraza şi colinacetilesteraza) observate la nivelul cortexului 
în: boala Alzheimer nu este prezentă, dar au fost raportate 
modificări ale markerilor serotoninergici pre- şi postsinaptici. 


Caracteristicile clinice 


Pot fi identificate două tipuri clinice principale, care 
oglindesc topografia modificărilor anatomopatologice neurologice, 
dar caracteristicile amândurora pot coexista frecvent. 


Demenţa de tip frontal 


Pacienţii cu atrofie a lobului frontal prezintă modificări ale 
personalității şi comportamentului, constând în afectarea judecății, 
lipsa inițiativei, dificultăți în planificare. Frecvent există 
indiferență faţă de responsabilitățile casnice şi ocupaţionale şi 
neglijență în înfăţişare. Atitudinea socială se poate deteriora. Pot 
fi, de asemenea, observate un facies glumeţ, calambururi 
neadecvate sau comportament hipomaniacal. Mulţi pacienți sunt 
neliniștiți. Comportamentul obsesiv-compulsiv este foarte frecvent; 
rar pot. fi observate iluzii şi halucinații. Mulţi pacienţi cu disfuncție 
frontală pot fi considerați ca având o boală psihică funcțională, 
întrucât, în pofida modificărilor comportamentale mari, în stadiile 
precoce alte aspecte cognitive sunt tipic conservate. Ei obţin în 
mod aproape constant scoruri normale la bateriile de teste mentale 
simple ca Mini Mental-State Examination (vezi subcap. 7.1), 

Tulburările de limbaj sunt observate precoce dar sunt 
subtile; la mulți pacienți cu demenţă de tip frontal ele constau în 
vorbire banală, fără conţinut, redusă cantitativ. Aspectele articulare 
şi gramaticale ale limbajului sunt în mod particular păstrate. 
Afectarea denumirii (anomia) este frecvent prezentă, dar repetarea 
este normală. Mulţi pacienți prezintă ecolalie spontană (o tendință 
de a repeta ultimul /ultimele cuvinte/silabe ale examinatorului). În 
ultima fază apare mutismul. 

Memoria este relativ conservată în stadiile precoce, dar este 
afectată ulterior când boala avansează. Funcţiile motorie, 
senzorială şi reflexă rămân normale. Unii pacienți dezvoltă 
sindroame extrapiramidale cu akinezie și rigiditate. Mioclonusul şi 
epilepsia sunt rare. 


Afazia progresivă 


Principala manifestare a afectării lobului temporal în boala 
Pick este sindromul afazic cu vocabular redus şi tulburări severe 
ale probei denumirii obiectelor cu erori semantice, precum: scaun 
în loc de fotoliu, sau câine în loc de leu. Anomia progresivă la 
aceşti pacienți nu este un simplu deficit lingvistic sau de exprimare 
a cuvintelor, ci reflectă pierderea fundamentală a memoriei 
semantice (sau de cunoaştere). Afectarea memoriei semantice 
poate fi uneori atât de profundă încât “pacienţii nu pot recunoaşte 
obiecte uzuale san animale, o situație cunoscută ca agnozie 
asociativă. Acest sindrom clinic al pierderii progresive a memoriei 
semantice a fost denumit “demență semantică”. Memoria 
semantică este termenul aplicat componentei memoriei de lungă 
durată care conservă cunoştinţele noastre despre lucruri şi 
interferența dintre ele şi faptele generale, precum şi cuvintele şi 
semnificația lor. În contrast, alte aspecte ale limbajului competent 
sunt de obicei evident conservate, fluxul vorbirii rămâne fluent, 
corect gramatical şi bine articulat. Spre deosebire de pacienții cu 

boala Alzheimer, aceşti pacienți prezintă, cel puţin în stadiile 
precoce, memorie de scurtă durată (episodică) relativ bună, 
abilități aritmetice şi capacități vizo-spaţiale. 

O formă diferită de afazie primară progresivă a fost recent 
distinsă de Mesulam, care a descris pacienţi cu pierderea treptată a 
abilităților expresive la care aspectele fonematice şi gramaticale 
sunt afectate selectiv, determinând limbaj nefluent, distorsionat, 
agramat şi sărac articulat cu multiple erori parafazice fonemice 
(sotă pentru soră, sreion pentru creion). În contrast cu cazurile 
descrise anterior, înțelegerea cuvintelor şi recunoașterea obiectelor 
sunt păstrate. Aceşti pacienți cu afazie nonfluentă evoluează lent 
către o stare de mutism complet. Fi prezintă atrofie selectivă a 
ariei perisilviene a limbajului din emisfera dominantă şi modificări 
histologice variabile la necropsie. 

Pacienţii cu afectare severă a lobului temporal pot prezenta 
sindrom Kliiver-Bucy, care constă în placiditate emoţională, o 
tendință pronunțată de a duce lucrurile la gură (hiperoralitate), 
explorarea continuă a mediului, hipersexualitate sau orientare 
sexuală modificată şi schimbare a obiceiurilor alimentare cu 
bulimie. Sindromul, care este determinat de leziuni ale amigdalei, 
a fost descris iniţial la maimuțe după lobectomie temporală 
anterioară bilaterală. Un sindrom similar este observat la persoane 
cu leziuni bilaterale extensive ale lobului temporal determinate de 
o varietate de cauze, incluzând encefalita cu herpes simplex, 
traumatisme şi boala Pick. 


Prognostic şi atitudine medicală 


Durata evoluţiei este variabilă. Unii pacienţi se degradează 
foarte rapid, ajungând la o stare de demență avansată în cursul 
unui an de la debut, alții evoluează foarte lent. Durata medie a 
bolii este de 5-10 ani. Actualmente nu există tratament specific, 


Fig. 7.3. RMN ponderată în T, în plan coronal la un pacient cu afectare 
progresivă a memoriei semantice având un sindrom afazic fluent. A se nota 
atrofia selectivă a lobului temporal stâng. 

Tabelul 7.8. Diagnosticul diferenţial al bolii Pick și al bolii Alzheimer 


Boala Pick 
Vârsta debutului 
Trăsăturile clinice 


45-65 
Modificări de tip frontal 
Tulburări de personalitate 
Absența planificării, a organizării ete 
Comportament antisocial 
Comportament obsesiv-compulsiv 
Producţie verbală redusă 
Modificări de tip temporai 


Sindrom Kliiver-Bucy 
| Păstrata până târziu 
Păstrate până târziu 
Frecvent normale 


Memorie. 

Baterii de teste mentale (de exemplu 
MMSE) 

Îmagerie: CT-scan sau RMN 
„Hipoperfuzie SPECT sau PET 


Atrofie de lob fronta!/temporal 
Frontală sau temporală 


Afazie fluentă progresivă (demenţă semantică) 


Boala Alzheimer 


De obicei >65 
Modificările de tip frontal sunt tardive 


Rar cu aspect sever 

Foarte rar 

Afectată sever de la debut 
Afectate precoce în evoluție 
Scor afectat 


Atrofie cerebrală generală 
Temporo-parietală bilaterală 


Prescurtări: MMSE - mini-menta! state examination;, CT - tomografie computerizată, RMN - rezonanță magnetică mucicară; SPECT - tomografie computerizată cu 


emisie de fotoni, PET - tomografie cu emisie de pozitroni. 


Evaluare 


Diagnosticul bolii Pick (atrofie lobară focală) este bazat pe 
asocierea evaluării clinice, neuropsihologice şi neuroimagistice. 
Tabelul 7.1 compară caracteristicile bolii Pick cu ale bolii 
Alzheimer, 

Tipul deficitelor neuropsihologice va depinde de topografia 
predominant frontală sau temporală. În cazurile precoce implicând 
lobii frontali, intelectul general va fi normal. Astfel, testele de 
memorie şi de funcţie vizuo-spaţială pot să nu evidenţieze anomalii 
semnificative. Din contră, testele utilizate la evaluarea specifică a 
lobilor frontali (de exemplu, rezolvarea probiemelor, mobilitatea 
gândirii) vor evidenția o afectare marcată. O dată cu progresia 
bolii, capacitatea intelectuală se deteriorează simultan cu memoria, 
dar funcțiile vizuospaţiale sunt normale, chiar până târziu in 
evoluţia bolii, 

În cazurile cu afectare a lobului temporal survine declinul 
selectiv în aspectele semantice (semnificația şi utilizarea 
cuvântului). Acesta este mai evident la testele de denumire, de 
înțelegere a cuvintelor (cu indicarea imaginii obiectelor denumite) 
şi din categoria fluenţei (în care i se cere subiectului să dea într-un 
minut cât mai multe exemple dintr-o categorie definită, de 
exemplu animale). Ca şi în cazurile cu leziuni frontale, 
performanţele la testele dependente de ariile parietale şi occipitale, 
ca abilitățile vizuo-spațiale şi perceptuale, rămân normale până 
târziu în evoluţia bolii. 

Progresul cel mai semnificativ în diagnosticul premorbid s-a 
datorat imagisticii funcționale a creierului. Opus deficitului 
caracteristic al fluxului sanguin cerebral şi al metabolismului la 
nivel temporo-parietal bilateral, observat în boala Alzheimer 
precoce, în boala Pick există o reducere focală a perfuziei frontale 
şi/sau temporale evidenţiată la SPECT sau PET. 

Examenul CT poate evidenția atrofia lobului frontal, dar 
lobii temporali sunt incomplet vizualizați prin CT “convenţională 
din cauza orientării scanării şi artefactelor determinate de stâncile 
temporale. RMN, în special pe secţiunile coronale, poate 
demonstra o atrofie focală marcată a lobului temporal, ca cea 
ilustrată în fig. 7.3. 

7,4. Afecţiuni prionice 


J. COLLINGE 
(Traducerea: Inimioara Cojocaru şi Virgil] Apostol) 


Bolile prionice sunt entități neurodegenerative care afectează 
atât oamenii, cât şi animalele şi care au fost cunoscute sub 
denumirile de encefalopatii spongiforme, afecţiuni cu virus lent 
sau demenţe transmisibile. Boala Creutzfeldt-Jakob, sindromul 
Gerstmann-Străussler-Scheinker şi boala kuru sunt afecțiuni 
recunoscute de mult la om. Aceste boli sunt transmibile la 
animalele de experiență prin inoculare şi sunt, de asemenea, 
transmise în cazul formelor familiale ale bolilor prionice umane 
într-un mod autosomal dominant. Bolile prionice sunt biologic 
unice în această privință (transmisia prin inoculare coexistând cu 
transmisia genetică de tip mendelian). Timp de mai mulţi ani 
encefalopatiile spongiforme au reprezentat un domeniu intens şi 
controversat de cercetare datorită proprietăţilor unice ale agentului 
transmisibil denumit prion. Nevoia pentru înțelegerea mai bună a 
acestor boli umane rare a fost accentuată de epidemia unei boli 
prionice la vite în Marea Britanie (encefalopatia spongiformă 
bovină) cu amenințare potenţială a sănătății omului. 


Etiologie 
Cadrul istoric 


Prima entitate recunoscută a acestui grup a fost boala 
scrapie, care apare natural la oi şi la capre, cunoscută în Marea 
Britanie de peste 200 ani. În 1936 s-a demonstrat că este 
transmisibilă la oi prin inoculare experimentală, după perioade de 
incubație lungi. S-a presupus că agentul cauzal poate fi un tip de 
Virus Şi Sigurdsson a introdus, în 1954, termenul de infecție cu 
virus lent. În anii 1950, de mare interes a fost observarea 
epidemiei unei boli neurodegenerative, kuru, caracterizată în 
principal prin ataxie progresivă la grupul etnic Fore al Insulelor de 
Est din Papua Noua Guinee. Cercetările ulterioare au sugerat că 
boala kumu era transmisă prin ritual endocanibalic. În 1959, 
Hadlow a atras atenția asupra asemănărilor dintre bolile kuru şi 
scrapie din punct de vedere anatomopatologic, clinic şi 
epidemiologic, Un eveniment fundamental în acest domeniu a fost 
demonstrarea ulterioară a transmiterii, prin inoculare 
intracerebrală cu omogenate pe creier, a bolii kuru la cimpazei, în 
1966, de către Gajdusek şi colaboratorii, Acest fapt a determinat 
apariția conceptului de “demență  transmisibilă”. Boala 
Creutzfeldt-Jakob a fost o denumire introdusă, în 1922, de 
Spielmeyer pornind de la primele cazuri raportate de Creutzfeldt şi 
Jakob şi a fost utilizată în anii următori pentru, a descrie o categorie 
de situaţii neurodegenerative, multe dintre care azi nu ar mai 
îndeplini criteriile diagnostice actuale pentru această boală. Noile 
criterii de transmisibilitate permit redefinirea criteriilor de 
diagnostic pentru boala Creutzfeldt-Jakob. 


Afecțiunile  prionice animale sau umane prezintă 
caracteristici histopatologice comune. Ciasica triadă: vacuolizări 

spongiforme afectând orice regiune a substanței cenuşii cerebrale, 
pierderea neuronală şi proliferarea astrocitară poate fi asociată cu 
plăci amiloide. Ca rezultat al vacuolizării spongiforme, aceste boli 
au devenit cunoscute şi sub denumirea de encefalopatii 
spongiforme. Sindromul Gerstmann-Străussler-Scheinker a fost 
transmis la animalele de experienţă în 1981. 

Boala Creutzfeldt-Jacob apare în principal ca boală 
sporadică, deşi 15% din cazuri apar în context familial. Sindromul 
Gerstmann-Străussler-Scheinker este de obicei familial. Studiile 
epidemiologice extinse în anii 1970-1980 au confirmat distribuția 
aparent întâmplătoare a cazurilor de boală Creutzfeldt-Jakob (cu 
excepția a trei nuclee etnogeografice care vor fi discutate mai 
târziu), cu o incidență a cazurilor de 0,4-1/1 milion/an. Nu există 
vreo dovadă că incidența bolii Creutzfeldt-Jakob a fost legată de 
prevalența locală a bolii scrapie, boala Creutzfeldt-Jakob având 
aceeaşi frecvenţă în țări în care boala scrapie nu s-a observat mai 
mulţi ani şi, de asemenea, nu au fost mai multe cazuri de boală 
Creutzfeldt-Jakob la cei expuşi profesional la boala scrapie. Nu 
există o dovadă epidemiologică că boala Creutzfeldt-Jakob este 
determinată de expunerea în mediu cu material infecțios, cu 
excepția unor rare cazuri iatrogene (prezentate în continuare). 


Natura prionilor 


Natura agentului transmisibil în aceste boli a fost timp de 
mulți ani subiect aprins al dezbaterilor ştiinţifice. Presupunerea 
inițială că agentul trebuie să fie o formă de virus a fost respinsă 
atât de imposibilitatea demonstrării directe a unui astfel de virus 
(sau a unui răspuns imun la acesta) cât şi prin evidența că agentul 
transmisibil a demonstrat rezistență marcată la tratamentul scontat 
să inactiveze acizii nucleici (ca radiaţiile UV sau tratamentul cu 
nucleaze). Asemenea observaţii i-au determinat pe Alper şi 
colaboratori să sugereze, în 1966, că agentul transmisibil poate îi 
lipsit de acizi nucleici. Pattison şi, de asemenea, Griffith au 
sugerat, în 1967, că agentul transmisibil ar fi o proteină. 
Îmbogăţirea progresivă a omogenatelor de creier din punctul de 
vedere al infectivităţii a condus la izolarea unei sialoglicoproteine 
proteazo-rezistente, desemnate ca proteină prionică (PrP) de către 
Prusiner şi colaboratori în 1982. Această proteină a fost 
considerată a fi constituentul major al fracțiunii infecțioase şi a 
fost găsită acumulată la nivelul creierelor afectate formând. uneori 
depozite amiloide. Termenul de prion (provenit de la denumirea de 
particule infecțioase proteinacee”) a fost propus de Prusiner, în 
1982, pentru a deosebi agentul patogen infecțios de viruşi sau 
viroizi. Prionii au fost definiţi ca “particule infecțioase proteinacee 
mici care rezistă inactivării prin proceduri care modifică acizii 
nucleici”. 

Proteina prionică proteazo-rezistentă extrasă din creierele 
afectate are greutatea moleculară de 27-30 kDa şi a devenit 
cunoscută ca proteina prionică 27-30. În timp, proteina prionică 
s-a presupus a fi codificată de o genă din interiorul unui virus lent 
considerat a fi responsabil de această boală. În 1985 s-a demonstrat 
că proteina prionică este de fapt codificată de o genă cromozomială 
cu o copie unică şi deci codificată de gazdă. PrP27-30 este 
derivată dintr-o moleculă mai mare cu greutate moleculară 
33-35 kDa, denumită PrP* (adică izoforma scrapie a proteinei). 
Produsul normal al genei P:P este totuşi proteazo-senzitiv şi 
denumită PrP* (adică izoforma celulară a proteinei. Nu Sxistă 
diferenţe în secvenţa aminoacizilor între PrP* şi Pr“. PrP* este 
cunoscut că derivă din PrP* prin unele procese posttranslaționale. 
Natura precisă a acestor modificări este în curs de elucidare, 


” În limba engleză: proteinaceus infectious particle 

Argumentele care susțin că agentul transmisibil poate fi o 
izoformă anormală a unei proteine codificate de gazdă s-au bazat 
pe inabilitatea cercetătorilor de a demonstra acizi nucleici 
copurificatori semnificativi, astfel de argumente rămânând evident 
controversate. Argumentul că prionul poate consta în principal (sau 
în totalitate) din PrP** a fost recent dovedit (în 1989) printr-o serie 
de experimente remarcabile care au decurs din identificarea 
mutațiilor patogenice la nivelul genei PrP atât în boala Creutzfeldt- 
Jakob familială, cât şi în sindromul ' Gerstmann-Străussler- 
Scheinker. Dat fiind că boala Creutzfeldi-Jakob familială şi 


sindromul Gerstmann-Străussler-Scheinker au evidențiat un tip 


autosomal dominat al segregării bolii, PrP localizată pe brațul scurt 
al cromozomului 20 a fost o genă candidată evidentă. 
Demonstrarea inițială a înrudirii sindromul Gerstmann-Strănssler- 
Scheinker cu o variantă aberanta a PP a fost recent urmată de 
identificarea unei întregi familii de mutații PrP în formele 
ereditare ale acestor afecțiuni. Aceste mutații sunt observate la 
persoanele cu risc sau afectate din aceste familii, nu şi la populaţia 
normală. Evidenţe statistice solide au susținut ideea că acestea 
erau mutații patogenice. Prusiner şi colaboratorii au fost capabili 
să demonstreze, în 1990, că o mutație analoagă cu cea identificată 
în sindromul Gerstmann-Străussler-Scheinker a produs neurodege- 
nerare spontană la şoarecele transgenic, stabilind direct 
patogenitatea acestei variante ADN. Țesutul cerebral de la astfel 
de animale bolnave spontan pare să fie capabil să transmită boala 
la animale normale prin inoculare. Formele familiale ale acestor 
boli sunt afecţiuni autosomal dominante mendelian, în plus fiind 
transmisibile şi pe orizontală la animalele de experiență prin 
inoculare. Aceste boli sunt, până acum, biologic unice în acest 
sens, O astfel de apreciere că mutaţiile PrP produc neurodegenerări 
spontane la oameni care sunt apoi transmisibile prin inoculare 
(acest fenomen fiind modelat la  şoarecele  transgenic) 
argumentează sigur că PrP, sau mai degrabă o izoformă anormală a 
PrP, este componenta centrală a agentului infecțios. 

Cum se poate atunci replica PrP* şi cum o boală transmisă 
vertical pe linie genetică poate fi în acelaşi timp infecțioasă? 
Cercetările recente pe şoarecele transgenic și cele genetice 
moleculare umane au susținut din plin un model bazat pe 
importanța unei interacțiuni directe între moleculele de PrP. Ideea 
este că PrP* poate , prin dimerizare sau printr-o acțiune mai 
complexă asupra PrP“, să acționeze ca un suport, în felul acesta 
catalizând conversia PIPC la PrP*. Insuficiența identificării 
diferențelor între PrPC şi PrPS, cu privire la modificările 
positranslaționale cunoscute, sugerează că diferența între cele două 
izoforme ale PrP poate fi conformațională (fig.7.4,2). De aceea, 
PrPS, dacă este introdusă într-un primitor, declanşează o reacţie în 
lanţ de modificări conformaţionale, PrPC celulară fiind sechestrată 
în izoforma anormală şi proteazo-rezistentă, care se acumulează şi 
interferă cu funcția celulară. S-a sugerat apoi că efectul mutaţiilor 
PrP este de a livra mutanta PrP- nativ instabilă, astfel încât 
conversia la PrP* să survină spontan într-un moment din cursul 
vieții individului, redeclanşând apoi reacţia în lanţ a conversiei ca 
rai sus (fig. 7.4,b). O dată procesul inițiat, țesutul cerebral de ia 
astfel de cazuri ereditare poate apoi să transmită prin inoculare 
acesi mecanism la un individ normal. Un astfel de model de boală, 
deşi fără precedent, nu modifică principiile biologice 
fundamentale. PrP este produsă prin gena PrP gazdă în mod 
normal. Prionul nu necesită un genom independent, nai degrabă o 
replicare prionică se produce prin modificarea catalitică a PrP 
celulare. Deşi un astfel de modei de patogenie este nou, o situație 

foarte apropiată a fosi descrisă cu privire la proteina supresoare 
tumorală p53. Mutaţiile în p53 pot avea ca rezultat p53 cu 
conformație anormală şi inactivă biologic (nesupresoare). S-a 
demonstrat că cotranslația unei p53 mutante de tip sălbatic duce la 
apariția de proteină de tip sălbatic care adoptă o conformaţie 
anormală. Aşa se poate explica că mutația unei copii a genei p53 
poate determina inactivarea p53 produsă de alela normală, 
permițând astfel tumorii să se dezvolte. 


Fig. 7.4. a - Reprezentarea diagramatică a unui posibil mecanism al replicării 
prionice. Izoforma PrP“ legată de boală (simbolurile negre) formează un 
dimer cu izoforma celulară normală, PrPC (simbolurile clare). Se propune că 
PrP** catalizează o modificare conformaţională a PrPC, determinând o 
acumulare progresivă a PrP“ proteazorezistentă. b - În bolile prionice 
ereditere se propune că PrPC mutantă poate fi instabilă nativ şi se modifică 
spontan în PrP* în timpul vieţii. O dată ce PrP* este generată, reacția în lanţ a 
modificării conformationale poate să evolueze ca în (a), în care PrP* a fosi 
introdusă prin inoculare. 


Un argument pentru susținerea modelului de mai sus este 
observația că marea majoritate de cazuri de boală Creutzfeldt- 
Jakob sporadică este homozigotă privind polimorfismul proteic 
obişnuit în PrP. Reziduul 129 aj PrP poate să fie metionină sau 
valină şi întrucât la populația caucaziană normală frecvențele genei 
sunt estimate ia 38% homozigoți metiononici, 11% homozigoți 
valinici şi 51% heterozigoţi, aproape toate cazurile sporadice de 
boală Creutzfeldt-Jakob sunt homozigoţi fie metioninici, fie 
valinici. Această importanță a asemănării secvenței Pre este mai 
departe subliniată de observarea la uneie familii cu boli prionice 
ereditare că vârsta la debut este mai tardivă la persoanele 

heterozigote la codonul 129 comparativ cu homozigoţii. Toate 
cazurile ereditare de până acum sunt afecțiuni autosomal 
dominante asociate cu mutaţiile codificatoare ale PrP, ele fiind 
toate heterozigote privind mutaţia. Aceasta poate reprezenta, de 
asemenea, efectul interferării cu acțiunea proteo-proteică 
prezentată mai înainte şi contribuie la evoluţia clinică mult mai 
prelungită observată la cazurile ereditare comparativ cu boala 
Creutzfeldt-Jakob sporadică (unde moleculele PrP interactive sunt 
indentice). 

O problemă nerezolvată în biologia prionică este explicarea 
existenței diferitelor tipuri de prioni în boala scrapie 
experimentală. Existenţa acestor tipuri cu timpi de incubație 
distincți şi stabili şi care se manifestă prin leziuni anatomo- 
patologice caracteristice la şoarece este dificil de explicat în 
termenii unui singur model proteic. Pentru a explica totuşi 
existența acestor tipuri, s-a sugerat că PrPS*, când este suficient de 
infectivă, ar putea să se asocieze cu un acid nucleic celular mic sau 
“coprion”, care conferă fenotipul. Experiențele recente, care 
evidențiază că tipul, ca şi infectivitatea, sunt rezistente la 
tratamentele care inactivează acizii nucleici, fac puţin posibil un 
asemenea mecanism. Au putut fi identificate mai multe modele de 
glicolizare a PrP şi acest fapt ar putea sta la baza variabilității 
tipurilor prionice. Se ştie că diferitele populaţii neuronale pot 
glicozila proteine în mod diferit. De aceea, s-ar putea ca o formă 
glicozilată specifică a PrP să se replice mai intens (ca grad al 
asemănării structurale) într-o populaţie specifică de neuroni, 
determinând o progresie caracteristică a bolii atât anatomic cât şi 
temporar. 

Ce este atunci o boală prionică şi cum este cel mai bine 
definită? Cunoașterea biologiei acestor afecțiuni avansează astăzi 
foarte repede şi este important în această fază să nu fim dogmatici 
cu definițiile. ă cazul bolilor prionice ereditare, identificarea unei 
mutații patogenice a PrP reprezintă cel mai clar marker etiologic; 
totuși aceasta reprezintă numai o minoritate a cazurilor. In toate 
bolile prionice, PrP proteazo-rezistentă poate fi demonstrată prin 
identificarea imunohistochimică a amiloidului PrP sau prin tehnica 
immunoblotting a omogenatelor de creier. Nu putem să considerăm 
că toate bolile prionice pot fi transmise experimental. Această 
afirmaţie este deosebit de importantă în cazurile cu forme 
creditare, în care mutația poate face ca prionii produşi în asemenea 
cazuri să fie transmițători mai dificili pentru că interacțiunea 
proteo-proteică implicată are loc între molecule heteroloage. 
Transmiterea în aceste cazuri poate necesita utilizarea şoarecelui 
transgenic care exprimă o PrP homoloagă. Procesul sugerat a fi 
implicat în propagarea prionilor poate să nu fie legat numai de PrP. 
Multe alte proteine pot prezenta un astfel de efect. Totuşi, pentru a 
fi transmisibile, alte proteine de tipul PrP“ ar trebui să fie 
suficient de stabile în mediu (şi în tractul gastrointestinal) pentru a 
atinge ținta lor celulară din altă gazdă. Detecţia altor boli ipotetic 
prionice poate să fie posibilă numai în condiţii experimentale 
specifice. În viitor, o dată determinat mecanismul molecular precis 
al producerii PrPS, va putea fi dată o definiție mai precisă a bolii 
prionice, bazată pe principiile care pot avea semnificație şi pentru 
alte boli neurologice sau non-neurologice. 


Caracteristicile clinice 


Afecţiunile  prionice umane clasice cuprind boala 
Creutzfeldt-Jakob, sindromul Gerstmann-Străussler-Scheinker şi 
boala kuru. O dată cu progresele cunoaşterii etiologiei acestor 
afecțiuni pare mai adecvat să se împartă bolile prionice umane în 
forme ereditare, sporadice şi dobândite (tabelul 7.9), boala 
Creutzfeldt-Jakob, sindromul Gerstmann-Strâussler-Scheinker și 

boala Kuru pot fi considerate azi ca sindroame clinico- 
anatomopatologice în interiorul unui spectru mai larg de boli. 

Înrudite cu boala prionică ereditară, au fost descrise 
fenotipuri de boală Creutzfeldt-Jakob clasică, sindrom Gerstmann- 
Străussler-Scheinker şi, de asemenea, alte sindroame neuro- 
degenerative, incluzând insomnia familială fatală. Unele înrudiri 
prezintă o variabilitate fenotipică care poate cuprinde cazuri ca 
boala  Creutzfeldt-Jakob şi sindromul Gerstmann-Străussler- 
Scheinker, ca şi alte cazuri care nu sunt foarte asemănătoare cu 
vreunul din aceste fenotipuri. Cazurile diagnosticate prin analiza 
genică a PrP au fost raportate ca fiind nu numai atipice clinic, dar 
şi histologic. Suprapuneri clinic semnificative există cu boala 
Alzheimer familială, boala Pick, degenerescența lobului frontal de 
tip non-Alzheimer şi sindromul SLA-demenţă. Deşi sindromul 
Gerstmann-Străussler-Scheinker este descris în continuare, astăzi 
pare mai normal ca el să fie definit ca o boală familială ereditară 
prionică şi apoi subclasat în concordanță cu mutatia (tabelul 7.10). 

Bolile prionice dobândite includ boala Creutzfeldt-Jakob 
iatrogenă şi boala kuru. Boala kuru este descrisă detaliat în 
subcapitolul 7.5. 

Bolile prionice sporadice constau în prezent în boala 
Creutzfeldt-Jakob şi variantele atipice ale acestei boli (care pot fi 
încadrate ca boală Creutzfeldt-Jakob pe baza transmisibilităţii la 
primate). Cazurile la care lipsesc aspectele histologice carat- 
teristice bolii Creutzfeldt-Jakob au putut fi transmise. Întrucât nu 
există în prezent nici un marker de diagnostic etiologic echivalent 
pentru bolile prionice sporadice (ca pentru cele ereditare), nu poate 
fi exclus că există mai multe variante fenotipice ale bolii prionice 
sporadice, care nu pot fi uşor transmisibile la primate cum se 
întâmplă în cazurile cu encefalopatie spongiformă clasică. 


Tabelul 7.9. Afecţiuni prionice umane 


Tipul Exemple Etiologie 
Dobândit Kuru Canibalism 
Boala C-J iatrogenă Inoculare accidentală 
Sporadic Boala C-J Poate reprezenta somatic 
Boala C-J atipică mutaţia. genei PrP sau 
conversia rară a PrPC în 
Prp* | 
Ereditar Boala C-J familială Mutaţie pe linie genetică 
Gss 
Insomnia fatală familială 


Diverse demenţe atipice 
Boala C-] - boala Creutzfeldt-jakob, GSS= sindromul Gerstmann-Stirăussler- 
Scheinker, PrP=proteina prionică 


Tabelul 7.10. Boli prionice umane ereditare 


Boala prionică ereditară (PrP Leu 102) 

(PrP Val 117) 

(PrP Asp 178) 

(PrPSer 198) 

(PrPLys 200) 

(PrPArg 217) 

(PrP 96 inserţie la perechea de bază) 

(PrP 120 inserție la perechea de bază) 

(PrP 144 inserţie la perechea de bază) 

(PrP 168 inserţie la perechea de bază) 

(PrP 192 inserţie la perechea de bază) 
(PrP 216 inserție la perechea de bază) 


Prescurtări: PrP=proteina prionică 

Boala Creutzfeldt- Jakob 


Sindromul clinic principal al bolii Creutzfeldt-Jakob este cel 
al demenţei multifocale progresive rapid evolutive, de obicei cu 
mioclonii. Debutul este frecvent între 45 şi 75 ani, cu un maxim 
între 60 şi 65 ani. Evoluţia bolii este de mai multe săptămâni, 
progresând spre mutism akinetic şi moarte în 2-3 luni, 70% dintre 
cei bolnavi mor în mai puţin de 6 luni. Simptomele prodromale, 
prezente în circa o treime din cazuri, includ oboseală, insomnie, 
depresie, scădere în greutate, cefalee, stare de rău general şi 
senzații dureroase nedefinite. Asociat deteriorării mentale şi 
mioclonusului sunt observate frecvent elemente neurologice 
incluzând semne extrapiramidale, cerebeloase, piramidale şi 
cecitate corticală. Investigaţiile hematologice şi biochimice de 
rutină sunt normale, deşi cazuri sporadice au fost observate 
prezentând creșterea transaminazelor serice sau a fosfatazei 
alcaline. Nu există markeri imunologici iar proteinele de fază acută 
nu Sunt crescute. Examenul LCR este normal, deşi enolaza 
neuronal specifică crescută, care indică pierderea neuronilor, a fost 
propusă ca marker util. Neuroimageria cu CT sau RMN este utilă 
pentru excluderea altor afecțiuni neurologice, dar nu există 
caracteristici diagnostice, pot fi prezente atrofia cerebrală şi 
cerebeloasă. Cea mai utilă investigaţie este EEG, care poate 
evidenția o activitate periodică de unde ascuţite. Studiile 
epidemiologice prospective au demonstrat că acele cazuri cu 
demență progresivă, şi două sau mai multe din următoarele semne: 
mioclonus, cecitate corticală, semne piramidale, cerebeloase, 
extrapiramidale sau mutism akinetic, în prezența unei EEG tipice- 
aproape întotdeauna se dovedesc a fi boală Creutzfeldt-Jakob 
confirmată histologic la examinarea anatomopatologică (modificări 
spongiforme, pierderi neuronale şi astrocitoză). Plăcile amiloide 
PrP nu sunt, de obicei, prezente în boala Creutzfeldi-Jakob, deşi 
PrP proteazo-rezistentă, observată în toate bolile prionice 
recunoscute curent, poate să fie demonstrată folosind 
immunobiottingul  omogenatelor de creier. Susceptibilitatea 
genetică pentru boala Creutzfeldt-Jakob a fost demonstrată prin 
aceea că cele mai tipice cazuri de boală sunt homozigote privind 
polimorfismul proteic comun al PrP (vezi mai sus). Formele atipice 
de boală Creutzfeldt-Jakob sunt recunoscute. Aproximativ 10% din 
cazurile cu boală Creutzfeldt-Jakob prezintă o evoluţie clinică mult 
prelungită, cu o durată a bolii de peste 2 ani. Aceste cazuri pot 
reprezenta apariții ocazionale ale bolii Creutzfeldt-Jakob la indivizi 
heterozigoți cu polimorfismul PrP. 


Boala Creutzfeldt-Jakob iatrogenă 


Întrucât bolile prionice pot fi transmise la animalele de 
experienţă prin inoculare, este important de ştiut dacă ele sunt 
contagioase pentru oameni. Răspândirea de la caz la caz, 
documentată, a intervenit prin canibalism (kuru) sau după 
inoculare accidentală cu prioni. Căile iatrogene includ utilizarea 
electrozilor stereotaxici intracerebrali sterilizaţi inadecvat, grefele 
de dura mater şi de cornee şi utilizarea hormonului de creştere sau 
gonadotrofinei din hipofiza de la cadavrul infectat. Aceste cazuri 
sunt rare, dar o anamneză amănunțită asupra acestui mod de 
transmitere trebuie facută la cazurile suspecte. Cazurile care survin 
din inocularea intracerebrală sau optică se manifestă clinic ca 
boala Creuizfeldt-Jakob clasică, cu demență rapid progresivă, în 
timp ce acelea rezultate din inocularea periferică se prezintă 
frecvent cu ataxie progresivă inițială, amintind de boala Kuru. Cum 
este de aşteptat, perioda de incubație la cazurile intracerebrale este 
scurtă (19-46 luni pentru grefele de dura mater) comparativ cu 
cazurile periferice (tipic 15 ani sau peste). Există dovezi pentru 
susceptibilitatea genetică a bolii Creutzfeldt-Jakob iatrogene. 
Există un exces al codonului 129 homozigoţi, în particular valină 

129 homozigoți, la cazurile survenind din terapia cu hormon 
hipofizar. S-a considerat că valina 129 PrP poate fi mai 
susceptibilă la conversia la izoforma legată de boală decât 
metionina 129 PrP şi, de aceea, valina 129 homozigoți pot fi în 
mod particular susceptibili la boli prionice dobândite. 

Studiile epidemiologice nu au evidenţiat un risc crescut 
pentru cei cu meserii speciale care implică expunere la prioni 
umani sau animali, deşi cazuri izolate de boală Creutzfeldt-Jakob 


“au fost demonstrate la doi tehnicieni histopatologi, un neuroana- 


tomopatolog şi un neurochirurg. * 
Sindromul Gerstmann-Străussler-Scheinker 


Acesta se prezintă clasic cu ataxie cerebeloasă, semne 
piramidale şi cu demenţă survenind mai târziu în evoluţia clinică, 
care este mult mai prelungită decât cea observată în boala 
Creutzfeldt-Jakob. Durata medie a bolii este de aproximativ 5 ani, 
cu debut de obicei în decada a treia sau a patra. Markerul 
histologic este prezența plăcilor amiloide  multicentrice. 
Modificarea spongiformă, pierderea neuronală, astrocitoza şi 
pierderi ale substanţei albe sunt de obicei prezente. Numeroase 
înrudiri cu acest sindrom, din câteva țări (incluzând familia 
austriacă originală descrisă de Gerstmann-Străussler şi Scheinker 
în 1936) au fost azi demonstrate ca având mutații la nivelul genei 
PrP (a se vedea mai jos). Sindromul Gerstmann- Străussler- 
Scheinker este o afecțiune autosomal dominantă care poate fi acum 
clasificată în cadrul spectrului bolilor prionice ereditare. 


Boli prionice ereditare 


Identificarea uneia dintre mutaţiile patogenice ale genei PrP 
la un caz cu afecţiune neurologică degenerativă permite nu numai 
diagnosticul molecular al unei boli prionice ereditare, ci şi 
subclasificarea sa conform mutaţiei (vezi tabelul 7.7). Mutaţiile 
patogenice raportate până acum la nivelul genei umane PrP 
constau în două grupe: |) mutații de poziţie în ineriorul secvenței 
codificatoare, rezultând în substituţii ale aminoacizilor în PrP; 
2) inserții codificând patru până la nouă copii adiționale ale unei 
secvențe octapeptidice prezente în tandem ordonat de cinci copii în 
proteina normală. 


Boala prionică ereditară (PrP leucină 102) 


Această mutație a fost demonstrată la tipurile din S.U.A., 
Marea Britanie, Germania, Italia şi Japonia, inclusiv tipurile 
originale raportate de Gerstmann- Străussler și Scheinker, în 1936. 
Ataxia progresivă este caracteristica clinică dominantă, cu demență 
şi tablou piramidal: Actualmente a fost arătată marea variabilitate 
clinică și anatomopatologică . A fost comunicată o familie la. care 
sunt asociate aspectele clinice clare, caracteristice pentru SLA. Din 
punct de vedere neuropatologic, plăcile imunoreactive pentru PrP 
sunt în general prezente. 


Boala prionică ereditară (PrP valină 117) 


Este prezentă la irei familii în Franța, S.U.A. şi Marea 
Britanie, cu demență presenilă asociată cu semne piramidale, 
parkinsonism, semne pseudobulbare şi semne cerebeloase. 
Neurolpatologic, plăcile imunoreactive pentru PrP sunt de obicei 
prezente, 


Boala prionică ereditară (PrP asparagină 178) 


Descrisă pentru prima dată la tipurile finlandeze cu un 
fenotip caracteristic de boală Creuizfeldt-Jakob, această mutație a 

fost, de asemenea, demonstrată la familiile italine şi franceze cu 
insomnie familială fatală. Insomnia familială fatală este 
caracterizată prin insomnie netratabilă progresivă şi disautonomie. 
Mai târziu, aceşti pacienți au prezentat demență. Histologic, 
insomnia familială fatală este caracterizată prin degenerare 
talamică selectivă. Modificarea spongiformă este observată la 
puţine cazuri şi PrP proteazo-rezistentă a fost demonstrată prin 
immunoblotting. Până astăzi, nu este lămurit dacă aceasta 
reprezintă două manifestări fenotipice distincte ale PrP asparagină 
178 la diferite familii sau dacă, aşa cum pare mai plauzibil în 
comparație cu celelalte boli prionice, ambele fenotipuri pot fi 
observate la indivizi din aceeaşi familie şi astfel ar reprezenta părți 
ale unui spectru al bolii cu codon 178. 


Boala prionică ereditară (PrP serină 198) 


Această variantă a fost descrisă la o familie cu demență 
presenilă, ataxie şi parkinsonism. Histologic, sunt prezente 
numeroase degenerescențe neurofibrilare, ca în boala Alzheimer, 
asociate cu plăci amiloide PrP. Transmisibilitatea la animalele de 
experiență prin inoculare nu a fost încă demonstrată în această 
afecțiune. 


Boala prionică ereditară (PrP lizină 200) 


Aceasta a fost descrisă prima dată la familii cu boală 
Creuizfeldt-Jakob. Indivizii afectați dezvoltă o demență rapid 
progresivă cu mioclonus şi sindrom piramidal, cerebelos sau 
extrapiramidal. Durata bolii este de obicei sub 12 luni. EEG 
evidențiază aspecte caracteristice bolii Creutzfeldt-Jakob. Această 
mutație a fost observată în trei regiuni etnografice principale ale 
bolii Creutzfeldt-Jakob (la evrei libieni, în Slovacia şi în Chile). 
Prin screening genetic, în prezent sunt depistate formele atipice ale 
acestei boli. Această mutație evidenţiază penetranţă incompletă. 
Au fost comunicaţi vârstnici neafectați, purtători ai mutaţiei. 
Indivizii homozigoți pentru mutație sunt de nedeosebit fenotipic de 
heterozigoți, ceea ce demonstreză că aceasta este o boală pe deplin 
dominantă, 


Boala prionică ereditară (PrP arginină 217) 


Depistată la o singură familie suedeză, tabloul clinic al bolii 
constă în demență, urmată de ataxia membrelor, disfagie şi 
confuzie.  Histologic,  degenerescenţele  neurofibrilare sunt 
remarcabile ca şi în boala prionică ereditară (PrP serină 198). În 
această boală nu a fost demonstrată transmisibilitatea la animalele 
de experienţă, 


Boala prionică ereditară (PrP 144 inserție 
la perechea de bază) 


Acest subiip al bolii prionice ereditare evidențiază 
variabilitatea fenotipică remarcabilă atât la nivel clinic cât şi 
histologic. Îndivizii afectaţi dezvoltă (de obicei cu debut în decada 
a treia, a patra) o demență progresivă asociată cu combinaţia 
variabilă a ataxiei cerebeloase şi dizartriei, semnelor piramidale, 
mioclonusului şi ocazional cu semne extrapiramidale, coree şi 
epilepsie. Demenţa este frecvent precedată de depresie sau 
comportament agresiv. Unele cazuri prezintă o afectare de lungă 
durată a personalităţii, caracterizată prin agresivitate, iritabilitate, 
activitate antisocială şi criminală şi hipersexualitate care, la unii 
indivizi, este prezentă de la vârsta copilăriei, cu mult înaintea 
apariției evidente a afecțiunii neurodegenerative. Aspectele 
histologice variază de la acelea ale encefalopatiei spongiforme 


Clasice (cu sau fără plăci amiloide PrP) la cazuri fără 
caracteristicile specifice ale acestei boli. În această suferință, 
vârsta de debut poate fi prevăzută în conformitate cu genotipul 
codonului polimorfic 129, Întrucât mutaţia inserțială patogenică 
survine pe alela PrP 129 metionină, există două posibile genotipuri 
pentru indivizi afectaţi: homozigoţi 129 metionină sau heterozigoți 
129 metionină/129 valină. 

Heterozigoţii au vârsta de debut cu aproximativ un deceniu 
mai târziu decât homozigoţii. Nu a fost încă demonstrată 
transmiterea la animalele de experienţă. 


Alte mutații ale inserției 


Au fost descrise familii cu mutații constând în 4,5,7,8 şi 9 
octasecvențe extra PrP, asociate la cele 6 inserţii extrasecvenţe 
descrise mai sus. Câteva dintre aceste familii prezintă sindroame 
neurodegenerative atipice cu variabilitate intrafamilială marcată. 


Testări presimptomatice şi sfat genetic 


Disponibilitatea testelor genetice directe pentru formele 
creditare ale acestor boli permite testarea presimptomatică a 
membrilor neafectaţi dar cu risc familial şi testarea antenatală. La 
unele familii este posibil să se determine dacă un purtător al genei 
va prezenta un debut precoce sau tardiv al bolii prin genotiparea 
codonului 129. Cele mai multe boli prionice ereditare nu prezintă 
până acum argumente ale penetranţei incomplete, deşi experienţa 
cu unele dintre acestea este foarte limitată. O excepție notabilă 
este boala prionică ereditară (PrP lizină 200) în care au fost 
identificați purtători de gene vârstnici neafectaţi. În multe privinţe, 
sfatul genetic se aseamănă cu acela al bolii Huntington şi pare 
logic să se adopte aceleaşi protocoluri de sfaturi stabilite pentru 
această boală. Este important să se ştie că efectuarea analizei 
genice PrP în scop diagnostic poate avea consecințe importante 
pentru alți membri ai familiei şi, ideal pentru astfel de situaţii, ar 
trebui discutat cu familia înaintea testării. După identificarea unei 
mutații, familia ar trebui să fie îndrumată pentru sfat genetic, dar 
testarea indivizilor asimptomatici nu ar trebui efectuată până când 
aceştia nu şi-au dat consimțământul 


Encefalopatia spongiformă bovină 


Această nouă boală bovină a fost prima dată recunoscută la 
vitele din Marea Britanie în 1986 şi a căpătat rapid proporții 
epidemice. Studiile epidemiologice au indicat că acest ultim fapt 
s-a datorat obiceiului de a folosi suplimente alimentare din carcase 
de oi care fuseseră contaminate cu scrapie. Astfel de expuneri 
alimentare la prioni probabil că determină epidemii la diverse 
animale, incluzând printre ele encefalopatia transmisibilă a 
vizonului, boala paralizantă cronică a catârului, cerbului şi 
elanului, ca şi nou-recunoscuta encefalopatie spongiformă felină (a 
pisicii domestice). Elecţia infectării în encefalopatia spongiformă 
bovină ca şi în alte boli prionice a fost observată la nivelul 
sistemului nervos central şi al țesutului limforeticular. Aşteptata 
transmitere prin muşchi a fost negativă. De aceea, pare neverosimil 
că vitele reprezintă sau au reprezentat vreun risc de contaminare. 
Din 1989 s-a instituit interdicția utilizării unor resturi (deşeuri) 
bovine precum creierul. Totuşi, a existat clar o fereastră mare de 
risc înainte de recunoaşterea epidemiei de encefalopatie 
spongiformă bovină până când s-au iniţiat astfel de interdicții bine 
definite şi sigure, unele materiale infectate au putut pătrunde în 
circuitul alimentar uman. Dacă o astfel de expunere determină sau 
nu transmiterea encefalopatiei bovine mediate de serul animalelor 
bolnave la om, rămâne încă de determinat. Aceasta va depinde de 
numărul persoanelor expuse şi de eficacitatea bariere: interspecii 

(transmiterea bolii prionice între mamifere este teoretic posibilă 
dar mumai cu dificultate şi numai după perioade lungi de 
incubație). Eficacitatea barierei bovin-umane poate fi apreciată în 
anumită măsură utilizând experiențe pe şoarecele transgenic. 
Pentru moment pare puţin posibil ca encefalopatia spongiformă 
bovină să producă o boală epidemică la oameni, dar acest caz nu 
poate fi exclus în stadiul actual a] situaţiei. 


Prognostic 


Toate bolile prionice recunoscute în mod curent sunt lent 
progresive şi invariabil fatale. Nici un tratament obişnuit nu 
influenţează evoluţia. Durata bolii este de obicei măsurată în luni 
la cazurile sporadice de boala Creutzfeldt-Jakob, dar, la unele boli 
prionice ereditare, ea poate fi de 20 de ani sau peste. Îngrijirea 
generală, de susţinere a vieţii este tot ceea ce poate fi oferit în mod 


expresia genei PP. 

7.5. Boala kuru 
M.P. ALPERS 


(Zraducerea: Inimioara Cojocaru şi Virgil Apostol) 


Boala kuru prezintă importanță istorică ca fiind prima 
encefalopatie spongiformă umană evidențiată a fi transmisibilă, 
deschizând astfel întreaga arie de investigaţii ulterioare. 


Epidemiologie 


Boala kuru este o afecțiune similară cu boala Creutzfeldt- 
Jakob, dar cu ataxie cerebeloasă progresiv dominantă pe plan 
clinic față de demență. Boala Creutzfeldt-Jakob este o 
encefalopatie sporadică cu o incedenţă anuală în toată lumea de 
aproximativ 1/1 milion, uneori găsită sub formă de conglomerate 
familiale sau spațio-temporale, din care un număr mic s-a dovedit 
a fi iatrogene. Boala kuru este o encefalopatie transmisibilă 
similară, care a dobândit proporții epidemice în regiunea Okapa 
din Insulele de Est din Papua Noua Giunee, în care mecanismul 
transmiterii a fost practica locală de endocanibalism. Cazul 
sporadic originar care a determinat izbucnirea este presupus, din 
prezentările martorilor locali, să fi apărut în regiune la începutul 
acestui secol. Insulele erau total necunoscute de partea cealaltă a 
lumii până în 1930, iar contactul administrativ cu populaţia din 
Okapa nu a avut loc până în anii '50. 

Când boala kuru a fost investigată de știința medicală în 
1957, mortalitatea totală anuală determinată de boală era de 
aproximativ 200 de cazuri, cu o rată a mortalității specifice 
determinată de boală de 3% anual la grupurile cu incidența cea 
mai mare. Boala afecta femeile adulte şi copiii de ambele sexe; 
numai 2% din cazuri în momentul primei investigaţii erau bărbaţi 
adulți. Rata mortalităţii prin boala kuru la femei a fost, la unele 
grupe de vârstă, de 20% anual. Studiile epidemiologice ulterioare 
au evidenţiat o scădere bruscă a incidenţei bolii kuru cu eliminarea 
progresivă a acesteia din grupurile de vârstă mai tânără, cei născuţi 
după 1960 au crescut fără să prezinte boala. Modelele 
epidemiologice sunt explicate prin transmiterea unui agent 
infecțios, necontagios în mod obişnuit, prin practica endocaniba- 
lismului, care a încetat în regiune în jurul anului 1956 şi care s-a 
sfârşit sigur în 1960; femeile, precum şic copiii care le însoțeau, 
dar nu şi bărbații, se înfruptau din organele corpului infectat la 
sărbătorile mortuare care se țineau în amintirea decedatului. 
Încidenţa obișnuită a bolii, de ordinul a 5 pacienți/an, toţi de 40 
ani sau peste, concordă cu transmiterea prin canibalism înainte de 
1956 şi cu o perioadă de incubație de 40 ani sau inai mult. Se 
anticipează că acest focar epidemic al bolii se va sfârși. Este greu 
de estimat când va fi aceasta, întrucât rata declinului incidenţei 
bolii kuru a încetinit și longevitatea populatiei care trăieşte în 
regiune a crescut, dacă perioada de incubație poate fi, în unele 
situaţii, de acelaşi ordin cu durata de viată, noile cazuri ocazionale 
pot continua să apară la populaţia vârstnică pentru încă mulţi ani. 


„Etiologie 


Boala kuru a fost transmisă inițial la cimpanzei în 1965, 
Proprietăţile importante ale agentului cauzal sunt încă în studiu. 
Ca proprietăţi fizico-chimice, agentul bolii este similar cu agenții 
bolii Creutzfeldt-Jakob, ai sindromului Gerstmann-Străussler- 
Scheinker şi ai bolii scrapie cu toți congenerii săi (vezi 
subcapitolul 7.4). | 

Fig, 7.5, Serii de imagini selectate dintr-o secvenţă de film de 16 mm a unui pacient în stadiul ] al bolii kuru (umblând cu un băț). Instabilitatea posturală axială şi 
ataxia sunt evidenţiate când pacientul se ridică şi menţine ortostatismul. Întoarcerea, chiar şi cu ajutorul unui băț, determină instabilitatea severă şi pierderea 


echilibrului, 


Perioada de incubație se scurtează după trecerea experimentală la 
o nouă gazdă şi poate fi profund afectată de genele gazdei, în 
interiorul unui singur sistem această perioadă este dependentă de 
doza de inoculare. 

Evoluţia clinică a bolii kuru a fost găsită în mod esențial 
aceeaşi la toţi pacienţii, fiind afectate toate vârstele. Limitele largi 
de vârstă au depins atât de vârsta variabilă la transmitere, cât şi de 
variația duratei de incubație. Transmiterea la femei, dar nu şi la 
bărbaţi, pe o arie mare a vârstelor explică marea predominanţă la 
femei printre pacienţii adulţi observați în trecut. De la cazurile 
observate la copiii mici, se ştie că perioada de incubație poate fi 
scurtă (în acest context, un număr mic de ani). De la pacienții 
rămaşi în observaţie în ultimii ani, se ştie că perioada de incubație 
poate fi şi lungă (cel puţin de ordinul a 40 ani, deşi precizări finale 
urmează să fie efectuate). Boala kuru nu se transmite vertical. Este 
postulat că primul caz în regiune a fost un caz sporadic de boală 
Creutzfeldt-Jakob. Cazurile ulterioare au. fost dobândite prin 
ingestie sau prin inoculare accidentală a materialului infecțios. 

Tipul de transmitere a agentului sau conforinaţia sa proprie 
nativă datermină. forma clinică a bolii kuru, este relevant că o 
boală ataxică kuru-like rezultă din transmiterea iatrogenă 


periferică (ca în cazul administrării hormonului de creştere) în 
contrast cu transmiterea iatrogenă cerebrală (ca în cazul folosirii 
electrozilor infectați), care produce sindromul clinic demenţial 
obişnuit al bolii Creuizfeldt-Jakob. Conformaţia agentului proteic 
ia presupusa formă kuru şi induce o modificare similară în proteina 
prionică celulară (PrP) pentru a determina izolorma kuru 
infecțioasă a PrP, care se formează în interiorul aceluiaşi sistem al 
gazdei. Ca şi cu alţi agenţi prionici, replicarea izoformei celulare 
normale a PrP este codificată de gene PrP ale gazdei. Modificarea 
în forma prionică infecțioasă implică tranziția conformaţională de 
ia a helixuri la plicaturări de tip f, care permite polimerizarea lor 
şi depunerea proteinelor amiloide f-plicaturate insolubile. Acestea 
pot să apară ca forme filamentare sau ca plăci bine organizate. Din 
câteva motive, acest stadiu final nu apare la toate cazurile de boală 
Xuru, dar, dacă apare, sunt găsite plăci amiloide evidente descrise 
pentru prima dată de Klatzo. 

După cum s-a prevăzut că boala este o formă dobândită a 
bolii prionice sau. o encefalopatie amiloidă transmisibilă, nici unul 
din codoanele mutante în gena PrP care predispune la formele 
ereditare ale bolii prionice nu au fost găsite la pacienţii cu boală 

kuru. Totuși, nu se ştie încă dacă polimorfismul în gena PrP sau 
alte gene ale gazdei (care modifică susceptibilitatea la boala 
dobândită) survine la grupul populaţional Fore, făcându-l în mod 
particular sensibil la boala kuru. 


Anatomie patologică 


Anatomia patologică a bolii kuru, ca şi a bolii Creutzfeldt- 
Jakob, este caracterizată prin degenerare şi pierdere neuronală cu 
balonizarea neuronilor atât la nivelul corpului celular cât şi al 
prelungirilor, unde vacuolele apar ca modificări spongiforme, prin 
hipertrofie astrocitară marcată şi proliferare cu glicoză, prin 
absența răspunsului inflamator şi în circa 70% din cazuri prin 
depunerea plăcilor amiloide. Ultimele sunt de un tip particular cu 
filamente iradiind dintr-un miez central şi denumite plăci kuru; ele 
prezintă aceeaşi formă atât în boala kuru, cât şi în boala 
Creutzfeldt-Jakob. Deşi plăcile sunt răspândite şi numeroase la 
unii pacienți cu boala kuru, la alți pacienţi nu există. În această 
boală, modificările anatomopatologice cele mai avansate sunt 
observate în cerebel, deşi este afectat întreg creierul. Singura 
modificare macroscopică observată la nivelul creierului este atrofia 
vermisului, modificări anatomopatologice specifice nu au fost 
găsite în alte organe. Bolile din care face parte kuru au fost 
denumite encefalopatii spongiforme subacute, deşi modificarea 
spongiformă apare secundar transmiterii experimentale şi poate să 
nu fie găsită la toate tipurile bolii primare; în boala kuru care este 
o boală dobândită, modificarea spongiformă este găsită invariabil. 


Tabloul clinic 


Clinic, boala este limitată la nivelul sistemului nervos 
central, cu efecte majore asupra sistemelor motorii, predominant 
cerebeloase, Caracteristica principală a afecțiunii este ataxia 
cerebeloasă progresivă, înrăutăţire treptată care marchează evoluția 
clinică a bolii. Aceasta a fost împărțită în trei stadii: ambulator, 
sedentar şi final. Există, de obicei, simptome prodromale ca 
cefalee, membre dureroase, dureri articulare şi, mai puţin frecvent, 
diplopie. Debutul propriu-zis al bolii este marcat de instabilitatea 
axială a trunchiului şi astazie, titubări şi ataxia mersului (fig. 7.5). 
Astazia este principalul semn de diagnostic pentru progresia bolii 
cerebeloase cu evoluție subacută către moarte. Boala este 
invariabil fatală, cu durata medie de aproximativ 12 luni (cu limite 
de la trei luni la trei ani). Caracteristicile sale clinice nu s-au 
schimbat de când a fost investigată pentru prima dată. 

Această boală urmează acelaşi curs la toate grupele de 
vârstă, dar durata medie tinde să fie mai scurtă la pacienţii mai 
tineri. Sunt observate dismetria şi tremorul cerebelos static şi 
cinetic. Tulburările de coordonare afectează întreaga activitate 
motorie, incluzând mişcările globilor oculari şi expresia 


emoțională; strabismul poate apărea, dar nistagmusul nu este 
observat. Apar dizartria progresivă şi disfagia. Hipotonia şi 
scăderea forței musculare pot fi observate, dar nu se remarcă 
deficite motorii severe chiar şi în faze terminale. Nu există 
tulburări de sensibilitate. 

În afara semnelor cerebeloase, există elemente sugestive 
privind implicarea altor sisteme motorii şi a disfuncţiei corticale. 
Spasticitatea şi hiperreflexia cu clonus marcat sunt caracteristice 
fazei a doua tardive şi fazei precoce a stadiului al treilea al bolii, 
dar reflexele plantare rămân în flexie şi reflexele abdominale sunt 
prezente. Tulburări extrapiramidale cu atetoză, coree şi, ocazional, 
tremurături parkinsoniene pot fi observate; de obicei, aceste semne 
apar în cursul unei perioade scurte din evoluţia bolii, dar în puţine 
cazuri sunt floride şi persistente. În timpul fazei a treia pot fi 
semne diencefalice, pseudobulbare şi semne de disfuncţie 
corticală, reflexul de apucare forțată, reflexe primitive şi, în unele 
cazuri, demență. La majoritatea pacienţilor care mor din cauza 
bolii kuru, este surprinzătoare absența demenţei spre deosebire de 
boala Creutzfeldt-Jakob. Totuşi, la un mic număr de pacienţi, 
demenţa împreună cu ataxia este o componentă a tabloului clinic 
progresiv şi aceste cazuri se aseamănă foarte mult cu forma ataxică 
a bolii Creutzfeldt-Jakob. Boala kuru ar fi probabil mai bine 
încadrată ca formă rară a bolii Creutzfeldt-Jakob. Boala 
Gerstmann-Străussler-Scheinker se aseamănă mult cu boala kuru, 
dar are o evoluţie mai lungă. În boala kuru, moartea survine prin 
infecții intercurente sau prin afectare bulbară secundară severă. 

Există numeroase tulburări neurologice care sunt transmise 
genetic, precum şi altele la care se poate detecta o predispoziţie 
genetică. Tulburările moştenite ale sistemului extrapiramidal, ale 
nervilor periferici şi ale muşchilor, precum şi aminoaciduriile care 
sunt asociate cu tulburări neurologice sunt discutate în alt capitol, 
ca şi predispoziția genetică în etiologia unor boli cum sunt 
anomaliile de dezvoltare ale sistemului nervos, epilepsia, migrena, 
boala Alzheimer şi scleroza multiplă. 


Atasxiile ereditare 


Clasificarea  ataxiilor ereditare este o problemă 
controversată. În unele boli în care există o bază metabolică 
cunoscută poate apărea o degenerare spinocerebeloasă. În această 
categorie poate fi inclusă  abetalipoproteinemia,  ataxia 
telangiectazică şi xeroderma pigmentosum. Majoritatea degene- 
rărilor cerebeloase şi spinocerebeloase moştenite nu au o cauză 
cunoscută până în prezent. general, aceste tulburări pot fi 
împărțite în cele cu debut precoce (sub vârsta de 20 de ani), care, 
de obicei, se transmit autosomal recesiv (exemplul cel mai comun 
este ataxia Friedreich) şi cele cu debut tardiv care sunt cel mai 
adesea transmise dominant. 


Ataxiile ereditare cu debut precoce 


Ataxia Friedreich 


Această afecțiune este un exemplu de degenerare 
spinocerebeloasă. Elementul dominant îl constitue ataxia 
progresivă care debutează în copilărie sau adolescență. Boala este 
moştenită ca o trăsătură autosomală recesivă şi atinge în mod 
aproximativ egal persoane de ambele sexe. Gena purtătoare a fost 
localizată pe braţul lung al cromozomului 9 în regiunea qu3-qa. 
Leziunea constă în degenerarea celulelor ganglionare mari din 
rădăcina posterioară, însoțită de pierderea fibrelor mari mielinizate 
din nervii periferici şi de degenerarea coloanelor posterioare. 
Degenerarea este, de asemenea, evidentă în coloana Clarke, în 
tracturile spinocerebeloase şi în căile corticospinale. Se observă o 
pierdere de grad variabil a celulelor Purkinje din cerebel. 


Vârsta medie a debutului este 11-12 ani. Simptomul de 
debut este aproape invariabil o ataxie a mersului, deşi deformări 
ale piciorului sau ale coloanei vertebrale pot să apară anterior 
ataxiei. La început, ceea ce se poate observa este că mersul 
copilului devine greoi, că acesta are tendința să se împiedice şi să 
cadă cu ușurință. Pe măsură ce boala progresează, mersul devine 
mai lipsit de siguranță şi mai neregulat. Pacientul merge legănat, 
cu o bază de susținere largă. Implicarea membrelor superioare 
apare mai târziu, la început sub forma une: lipse de îndemânare 
pentru mişcările fine, iar ulterior pentru toate mișcările. Devine 
evidentă o tremurătură intenţională grosolană. Şi trunchiul este 
afectat, corpul executând mişcări oscilante atunci când nu este 
sprijinit în poziţie şezândă sau în picioare. Uneori apare şi o 
tremurătură regulată a capului (titubaţie). În circa un sfert din 


cazuri apare nistagmusul. Se instalează dizartria de tip cerebelos 
care uneori poate fi atât de gravă încât vorbirea este ininteligibilă. 

La început nu se remarcă scăderea forței musculare, dar ea 
se intensifică o dată cu evoluţia bolii, începând cu membrele 
inferioare şi afectând mai târziu membrele superioare. Aceasta este 
rezultatul degenerării căilor corticospinale, severitatea fiind 
variabilă de la caz la caz. Răspunsul la stimularea plantară devine 
în extensie dar tonusul nu este, de obicei, crescut din cauza 
tulburărilor care se dezvoltă în fibrele aferente de la fusurile 
musculare. Poate exista o atrofie moderată a masei musculare din 
regiunea anterioară a gambei şi a mușchilor mici de la mâini 
determinată de pierderea celulelor din cornul anterior al măduvei. 
Funcţiile emonctorii nu sunt afectate. 

Pierderea celulelor ganglionare mari din rădăcina posterioară 
duce la deteriorarea simțului mioartrokinetic, a percepției 
început distal, la membrele inferioare. Afectarea simțului 
proprioceptiv determină o suprapunere a unui element senzorial în 
cursul ataxiei cerebeloase. Reflexele tendinoase sunt diminuate 
sau lipsesc. | 

În afară de un nistagmus ocazional, mişcările oculare sunt de 
obicei nemodificate. Pupilele nu sunt afectate. În aproximativ o 
treime din cazuri apare atrofia optică şi 10% dintre pacienți 
prezintă surditate sensori-neurală. 

Deformările scheletice sunt asociate în mod frecvent, în 
special deformările piciorului (pes cavus, pes equinovarus), ca şi 
cifoscolioza. În stadiile tardive apar contracturi ale genunchilor. 
Electrocardiografia pune în evidență inversarea undelor T şi 
hipertrofie  ventriculară la aproape 70% dintre pacienți. 
Ecocardiografia sugerează prezența unei  cardiomiopatii 
hipertrofice obstructive, dar aceste elemente nu sunt specifice, iar 
electrocardiograma este mai sensibilă în detectarea cardio- 
miopatiei. Modificările electrocardiografice apar precoce în cursul 
bolii şi tind să nu fie asociate cu simptome corespunzătoare. 
Insuficiența cardiacă apare tardiv şi este accelerată de aritmiile 
supraventriculare. 

Deşi demenţa progresivă nu este una dintre trăsăturile bolii, 
în unele cazuri se observă o inteligență scăzută. Incidența 
diabetului zaharat se constată la 10% dintre pacienţii cu ataxie 
Friedrich. 

Boala are un caracter lent progresiv, vârsta cea mai obişnuită 
a decesului fiind spre sfârşitul celui de-al patrulea deceniu de 
viață. Deformările picioarelor şi ale coloanei vertebrale pot 
necesita corectare ortopedică. În cele din urmă, pacienții nu mai 
pot părăsi patul iar decesul survine, de obicei, ca urmare a unei 
infecții intercurente şi a insuficienței cardiace asociate. 


Ale ataxii ereditare cu debut precoce 


O altă afecţiune, genetic diferită dar asemănătoare ataxiei 
Friedreich, are un prognostic mai benign. Vârsta de debut este 
aceeaşi, şi aici transmisiunea se face în mod autosomal recesiv, dar 
reflexele osteotendinoase sunt păstrate şi nu există anomalii 
cardiace asociate sau diabet. Alte boli rare din această categorie de 
ataxii includ, sindromul Ramsay Hunt caracterizat printr-o asociere 

a unei degenerări spinocerebeloase cu epilepsia mioclonică și o 
degenerare cerebeloasă care este acompaniată de hipogonadism. 


Ataxiile ereditare cu debut tardiv 


Această categorie de afecțiuni, dintre care cea mai 
cunoscută este atrofia cerebeloasă tardivă Marie, include cazuri de 
ataxie ereditară în care debutul survine mai târziu decât în ataxia 
Friedreich, simptomele evoluând în cursul deceniilor 3 şi 4 de 
viață, sau chiar mai târziu. Este limpede că Marie a adunat laolaltă 
atecțiuni care constitue un grup heterogen, dar descrierea pe care a 
făcut-o subliniază mai bine diferenţa dintre categoria de ataxii 
ereditare tardive şi cea care include ataxiile instalate precoce. 


Ataxia cerebeloasă dominant autosomală 


Aceasta cuprinde grupul principal de tulburări ataxice 
ereditare cu debut în perioada adultă a vieţii. Vârsta la debut se 
situează între 30 și 50 de ani şi există o oarecare confuzie în ceea 
ce priveşte diagnosticul. O mare parte din această confuzie 
izvorăşte din variabilitatea simptomatologiei clinice între bolnavii 
din aceeași familie şi cei din familii diferite, astfel încât s-a 
afirmat că există numeroase boli separate. În cazul ataxiei 
spinocerebeloase de tip I (SCA 1), analiza de asociere a localizat 
gena în zona 6p22-p23. În această regiune a fost identificată la 
persoanele afectate o expansiune trinucleotidică repetată, alela 
anormală cea mai lungă fiind observată în cazurile cu debut 
juvenil. În alte tulburări, anomalia genetică este localizată pe 
cromozomul 12q23—q24 (SCA 2), sau 14924931 (SCA 3), în timp 
ce în cazul altor familii aceste trei tipuri de asociere a locusurilor 
genetice au fost excluse. Apariţia unei ataxii cerebeloase lent 
progresive, constând din dizartrie, tremurătură intențională a 
membrelor superioare şi un mers de tip ataxic sunt trăsăturile 
clinice principale. Aceşti pacienţi prezintă însă şi alte manifestări 
clinice, inclusiv demenţă, atrofie optică, oftalmoplegie şi rigiditate 
extrapiramidală, care apar în diferite combinaţii. Boala Machado- 
Joseph,  degenerarea cerebeloasă transmisă dominant, este 
caracterizată de o asociere cu oftalmoplegie şi alte elemente. Ea a 
fost descrisă la o familie portugheză originară din Azore iar 
anomalia genetică se află în zona 14q24-q31 (SCA 3). Din punct 
de vedere patologic, aceste ataxii cerebeloase transmise dominant 
(SCA 3) sunt considerate a fi identice cu atrofia olivo-ponto- 
cerebeloasă, deşi este clar că modificările neuropatologice sunt mai 
mari şi că tipul de modificare neuropatologică variază şi între 
membrii afectaţi ai aceleiaşi familii. 


Alte degenerări cerebeloase cu debut tardiv 


O degenerare cerebeloasă corticală tardivă care apare în 
jurul vârstei de 50 de ani a fost identificată de Marie, Foix şi 
Alajouanine. Ea este caracterizată de o ataxie predominant de mers 
şi truncală asociată degenerării vermisului cerebelos. S-au descris 
şi degenerări cerebeloase cu debut tardiv, moştenite dominant, cum 
este cea asociată cu surditate şi mioclonii, În multe cazuri, ataxia 
cerebeloasă cu debut tardiv, în special cea fără oftalmoplegie sau 
atrofie optică, este, probabil, de natură nongenetică. 


Paraplegia spastică ereditară 


Paraplegia spastică ereditară poate fi clasificată în forma 


“pură” (boala Striimpell) şi în cazuri în care coexistă o varietate de 


manifestări. În boala Striimpell, transmisiunea se face autosomal 
dominant sau autosormal recesiv. Boala poate debuta în copilărie, 
sau chiar în cursul primului an de viață, sub forma unei dezvoltări 
motorii întârziate. În alte cazuri, debutul survine în cursul vieții 
adulte. Din cauza spasticităţii şi a slăbiciunii membrelor inferioare 
bolnavii au dificultăți la mers. Reflexele osteotendinoase sunt 
exagerate iar răspunsul plantar este în extensie. În cazurile cu 
debut precoce pot apărea deformări ale piciorului. Unii dintre 
pacienți prezintă un grad moderat de ataxie cerebeloasă şi 
deficienţe senzoriale de tip columnar posterior. Boala progresează 
lent şi poate afecta ulterior membrele superioare. Pot să apară 
incontinență urinară sau micțiuni precipitate. Din punct de vedere 
anatomopatologic există o degenerare a căilor corticospinale din 
cordoanele laterale ale măduvei spinării şi o oarecare pierdere de 
fibre la nivelul fasciculelor gracilis din cordoanele dorsale. 

În ceea ce priveşie tratamentul, în cazurile în care 
spasticitatea este gravă, se poate administra baclofen sau dantrolen 
pe cale bucală, ceea ce poate uşura într-o oarecare măsură 
simptomele. Administrarea intratecală de baclofen cu ajutorul unei 
pompe este utilă în anumite cazuri. De asemenea, administrarea de 
propantelin poate ameliora problemele urinare. Uneori este 
necesară o corectare chirurgicală a deformărilor piciorului. 

Tulburări genetice în cadru! cărora este asociată o paraplegie 
spastică cu alte manifestări clinice includ sindromul Sjgren- 
Larsson, o afecțiune transmisă recesiv, care asociază ihtioză 
congenitală şi oligofrenie şi care debutează precoce cu paraplegie 
spastică, precum şi tulburarea ereditară transmisă mai ales 
dominant în care paraplegia este asociată cu amiotrofie distală a 
membrelor, asemănătoare atrofiei musculare peroniere. 


Tulburările metabolismului lipidice 
Neurolipidozele 


Lipidozele constitue un grup de tulburări caracterizate: prin 
acumularea intracelulară de diferite lipide. Unele afectează în mod 
predominant sistemul nervos, în timp ce altele interesează mai ales 
sistemul reticulo-edotelial, dar pot afecta concomitent şi țesuturile 
nervoase. Aceste manifestări sunt clasificate în funcţie de tipul de 
lipide care este depozitat. 


Boala Niemann-Pick 


Această afecțiune constă dintr-un grup de patru tulburări 
ereditare transmise recesiv caracterizate prin acumularea de lipide 
în “celule spumoase” din sistemul reticulo-edotelial. În tipurile A 
şi B se acumulează sfingomielină, ca urmare a unui deficit de 
sfingomielinază, a cărei genă se află pe cromozomul 11. În tipul A 
apar, în primele 6 luni de viață, deteriorare mintală progresivă, 
paralizie hipotonică şi hepatosplenomegalie, care duc la existus 
înainte de vârsta de 3 ani. În 50% din cazuri se constată la 
examenul fundului de ochi o pată de culoare roşie-cireşie în zona 
maculară. Tipul B nu afectează sistemul nervos. Tipurile C şi D 
sunt asemănătoare tipului A, dar materialul care este depozitat 
constă din colesterol şi lipide neutre. Activitatea sfingomielinazei 
este normală. 


Lipidoza glucozii-ceramidică (Boala Gaucher) 
Există trei variante, toate fiind moştenite recesiv şi 


caracterizate prin hepatosplenomegalie asociată acumulării de 
glucozil-ceramidă în histiocite, ca urmare a deficitului enzimatic de 

glucocerebrozidază. Tipul 1, cu debut în viața adultă, nu afectează 
sistemul nervos, dar tipurile 2 şi 3 care debutează în copilărie şi în 
adolescenţă, caracterizate de un progres mai rapid, sunt însoţite de 
afectarea considerabilă a creierului. 


Gangliozidozele 


Acestea includ un grup de tulburări moştenite, transmise 
recesiv, caracterizate de o combinaţie de demență progresivă, 
epilepsie şi pierdere a vederii. Tulburările sunt datorate unei 
degradări deficitare a gangliozidelor. Există câteva gangliozidoze 
GMI, care sunt rezultatul unui deficit moştenit al bera- 
galactosidazei. În forma infantilă, în care gena defectă se găseşte 
pe cromozomul 3p14.3, există o depozitare generalizată de 
gangliozide GMI care afectează creierul, viscerele, şi scheletul. 
Debutul coincide cu naşterea sau are loc în perioada copilăriei 
precoce și manifestarea inițială este o deficiență de creştere 
asociată cu  hepatosplenomegalie. Ulterior devine evidentă 
deteriorarea motorie şi mintală şi se poate constata prezența unei 
pete de culoare roşie-cireşie la nivelul maculei, consecința 
degenerării retiniene. Anomaliile scheletului, inclusiv trăsături 
faciale anormale, au făcut ca această afecțiune să fie denumită şi 
“sindrom pseudo-Hurler”. Decesul survine înainte de vârsta de 
3 ani. Există şi o variantă cu debut în perioada adolescenței. 

Gangliozidozele GM2 implică depozitarea de gangliozide 
GM2 mai ales în sistemul nervos. Într-o primă variantă, denumită 
boala Tay-Sachs, tulburările debutează din primele 6 luni de viaţă. 
Boala se observă mai frecvent la evreii Askenazi. La început se 
observă o întârziere în dezvoltare, urmată de demență progresivă, 
hipotonie şi pierderea «vederii. Ulterior apar crize epileptice şi în 
final se instalează o spasticitate generalizată. Moartea survine, de 
obicei, în al patrulea an de viață. Tulburarea este determinată de 
un deficit de hexozaminidază A şi gena purtătoare este localizată 
pe cromozomul 15q23-q24. Determinări efectuate pe probe de ser 
permit să se stabilească existența stării de purtător şi în unele țări 
s-au efectuat programe de triaj în masă în acest scop. De 
asemenea, este posibil diagnosticul antenatal prin amniocenteză. 
Nu există tratament specific. Tipul 2 de boală (boala Sandhoft) 
este similar din punct de vedere clinic dar implică o deficiență 
combinată de hexozaminidază A şi B. Există şi o formă cu debut 
juvenil, precum şi fenotipuri care se prezintă sub forma atrofiei 
musculare spinale, a degenerării spinocerebeloase sau a unui 
sindrom distonic. Gena este localizată pe cromozomul 5q13. . 


Lipofuscinoza ceroidă neuronală 


Sub această denumire sunt grupate un număr de tulburări 
rare caracterizate prin combinaţii diverse de degenerare retiniană, 
demență progresivă, epilepsie, spasticitate şi ataxie. Debutul poate 
fi în copilărie (Santavuori), în perioada prepuberală (Jansky- 
Bielschowsky), juvenil (Spielmeyer-Vogt), sau în perioada adultă 
(Kufs). Manifestările sunt cunoscute sub un mare număr de 
denumiri. Astfel, cazurile din perioada prepuberală şi juvenilă sunt 
denumite cu termenul colectiv de boala Batten. În aceste cazuri se 
observă depozitarea de lipopigment în neuroni, dar baza 
moleculară a tulburărilor nu a putut fi determinată. Gena pentru 
forma juvenilă este localizată pe cromozomul 16p12.1. 


Leucodistrofiile 


Aceste tulburări sunt caracterizate printr-o dezintegrare 
difuză a substanţei albe din sistemul nervos central şi uneori de o 
demielinizare segmentară a nervilor periferici. Corpurile celulare 
ale neuronilor sunt în general cruțate, deşi atât teaca de mielină, 
cât şi axonii arată zone de distrucție (observate în substanța albă). 


Leucodistrofia metacromatică 
(lipidoza sulfatidică) 


Varianta cea mai frecventă este cea care se manifestă în 
perioada infantilă tardivă — din al treilea an de viață. Debutul este 
caracterizat de scădere de forță şi ataxie la nivelul membrelor. 
Ulterior se instalează o demență progresivă, pot apărea crize 
epileptice şi, în unele cazuri, atrofie optică. Reflexele osteo- 
tendinoase pot fi diminuate la pacienţii la care implicarea nervilor 
periferici este importantă. Viteza de conducere prin nervi este 
scăzută. Decesul poate surveni după o evoluţie de câteva luni, dar 
uneori boala poate dura 5-6 ani. În faza terminală se constată 
demenţă, tetraplegie spastică şi adesea pierderea vederii. 

Termenul de leucodistrofie metacromatică este explicat prin 
prezența în țesuturile afectate a galactosil-sulfatidei care se 
colorează metacromatic cu coloranţi cum este violetul de cresyl şi 
albastrul de toluidină. Substanţa poate fi pusă în evidenţă în celule 
din urina proaspătă precum şi în celulele Schwann şi macrofage 
obținute prin biopsia nervilor periferici sau din peretele rectal. 
Gena afectată se găseşte pe cromozomul 22q13-l13qter iar 
transmiterea se face autosomal recesiv, fiind cauzată de o 
deficiență de aril-sulfatază A. Deficitul poate fi pus în evidenţă pe 
leucocite. 

Se observă şi forme juvenile şi adulte de leucodistrofie 
metacromatică, dar acestea sunt rare. Diagnosticul prenatal prin 
amniocenteză, precum şi testul activității aril-sulfatazei pe 
fibroblaştii din lichidul amniotic sunt posibile, în toate formele 
bolii. Sunt cunoscute şi variante determinate de asocierea 
deficitului de aril-sulfatază cu deficitul proteinei activatoare. 


Leucodistrofia celulelor globoide (boala Krabbe) 


Numele bolii este dat de prezența unor celule de dimensiuni 
mari, multinucleate, care conţin galactozilceramidă şi care se 
găsesc în zonele unde s-a produs deteriorarea substanței albe. 
Boala se manifestă de la vârsta de 2-3 luni sub forma unei 
întârzieri în dezvoltare. Regresia devine apoi evidentă şi se 
constată pierderea reflexelor osteotendinoase. Pe măsură ce boala 
progresează apare hipertonia generalizată, asociată cu diferite 
tipuri de crize epileptice şi pierderea vederii. Decesul survine cel 
mai adesea în cursul primului an de viaţă, uneori în al doilea. 
Cazurile cu debut tardiv sunt rare. 

Nervii periferici sunt şi ei afectaţi, biopsiile pun în evidență 
demielinizare segmentară şi incluzii în celulele Schwann. Viteza 
de conducere prin nervi este scăzută. 

Transmiterea acestei tulburări se face în mod autosomal 
recesiv şi se datorează unei deficiențe de galactosilceramid-bera- 
galactozidază. Gena purtătoare este localizată pe cromozomul 
14921-q31. Deficiența poate fi pusă în evidență pe leucocite sau 
ser. 


Adrenoleucodistrofia şi adrenomieloneuropatia 
(a se vedea capitolul 10) 


În cadrul marelui grup de tulburări care se însoțesc de 
demielinizare întinsă în creier, şi care debutează în copilărie, 
cazurile de adrenoleucodistrofie constitue un subgrup separat prin 
modul de transmitere, şi anume prin cromozomul X, ca şi prin 
asocierea cu insuficiență suprarenală, cu simptome care se 
aseamănă cu cele din boala Addison. Gena afectată se află pe 
cromozomul Xq28. Băieţii afectați prezintă o demenţă progresivă, 

orbire corticală, ataxie şi un deficit motor spastic al membrelor. 
Uneori boala se prezintă ca o mieloneuropatie. Fetele care sunt 


purtătoare pot să prezinte o parapareză spastică moderată sau 


insuficiență suprarenală. 
Alte tulburări demielinizante rare 


Boala Pelizaeus-Merzbacher este o boală transmisă recesiv, 
legată de cromozomul X, care apare în copilăria mică. Gena 
implicată se află pe cromozomul Xq22. Băieţii prezintă ataxie şi 
spasticitate. Tulburarea se datorează unei producții defectuoase a 
proteolipidelor în mielina centrală. Boala Canavan apare, de 
asemenea, în prima copilărie, se transmite autosomal recesiv şi 
duce la deteriorare mintală progresivă şi megalencefalie asociate 
cu degenerescența spongioasă a substanței albe. Boala este 
consecința unei deficiențe de aspartoacilază. Copiii afectaţi 
prezintă o eliminare crescută de acid N-acetilaspartic. Este posibil 
să se stabilească un diagnostic prenatal. 


Boala Fabry (deficitul de a/fa-galactosidază A) 


Această afecțiune, cunoscută sub numele de angiokeratoma 
corporis  diffusum, este determinată de o tulburare a 
metabolismului glicosfingolipidelor. Glicosfingolipidele neutre 
sunt depozitate în diverse țesuturi ca urmare a unei deficiențe de 
enzimă alfa-galactozidază A. Boala se moşteneşte recesiv prin 
cromozomul X şi gena implicată se găseşte pe cromozomul 
Xq21.33-q22. Băieţii hemizigoţi afectați prezintă o neuropatie 
periferică ce se manifestă sub forma unor dureri severe în 
extremități, adesea cu debut în copilărie. Apar şi leziuni 
cerebrovasculare, infarcte sau hemoragii cerebrale. Simptomele 
nonneurologice includ opacifierea corneei, leziuni punctiforme 
angiectazice la nivelul trunchiului inferior, al feselor şi părților 
superioare ale coapselor, precum şi leziuni cardiace şi renale. 
Fetele heterozigote pot să prezinte manifestări uşoare, cel mai 
adesea sub forma opacificărilor corneene. 


Deficiența lipoproteică ereditară 


Deficitul ereditar de lipoproteine cu densitate înaltă (boala 
Tangier) poate determina apariţia unei neuropatii periferice. 

Abetalipoproteinemia ereditară (boala Bassen-Komzweig) 
este o tulburare moştenită recesiv în cadrul căreia poate apărea o 
degenerare spinocerebeloasă cu manifestări care se aseamănă celor 
din ataxia Friedreich. Alte manifestări ale acestei boli rare includ 
malabsorbție intestinală, degenerare pigmentară retiniană şi 
prezenţa de acantocite în sângele periferic. În afară de absența 
lipoproteinelor serice cu densitate joasă, nivelul colesterolului 
seric este și el substanțial redus. Există indicaţii că apariţia 
leziunilor neurologice poate fi prevenită prin administrarea de 
vitamină E, a cărei absorbție din intestin este deficitară. S-a 
descris şi o degenerare spinocerebeloasă la persoanele homozigote 
pentru hipobetalipoproteinemia ereditară, o afecţiune diferită din 
punct de vedere genetic. 


Deficitul izolat de vitamina E 


Un sindrom spinocerebelos asemănător ataxiei Friedreich a 
fost descris recent ca o consiecință a deficitului de vitamină E, în 
absența malabsorbției generalizate de grăsimi. Mecanismul precis 
al acestei tulburări nu a fost încă stabilit. Transmiterea se face 


autosomal recesiv şi gena se găseşte pe cromozomul 8q. 
Tratamentul constă în administrarea de vitamină E. 


Sindroamele neurocutanate 


Această categorie cuprinde un număr de afecţiuni care 
asociază unele anomalii cutanate unor varietăți de tulburări 
neurologice. 


Neurofibromatoza 


Există două forme majore ale bolii, ambele fiind transmise 
autosomal dominant. Gena pentru neurofibromatoza de tip 1 (NFI, 
boala von Recklinghausen) se găseşte pe braţul lung proximal al 
cromozomului 17, la q11.2. Produsul genei, neurofibromina, face 
parte din familia de proteine care activează GTP-aza. Afecţiunea se 
manifestă cu un mare număr de simptome, cele mai caracteristice 
fiind apariția unor zone focale de hiperpigmentare cutanată (de 
culoarea cafelei cu lapte), a neurofibroamelor multiple și a 
nodulilor Lisch la nivelul irisului. Pigmentarea zonelor axilare şi 
inghinale este frecventă. Fibroamele cutanate sunt de dimensiuni 
variabile şi pot fi extrem de numeroase. Uneori se dezvoltă 
neuroame gigante plexiforme care conțin mari cantităţi de ţesut 
neurofibromatos subcutanat. Pot să apară neurofibroame 
plexiforme masive în mediastin, pelvis, sau în spaţiul 
retroabdominal, ca şi tumori cervicale paraspinale şi astrocitoame 
ale nervului optic, cerebelului sau ale trunchiului cerebral. 
Modificări maligne au loc într-un număr mic de neurofibroame 
periferice. În circa 10% din cazuri se observă deficit mintal datorat 
disgeneziei corticale difuze. Alte manifestări ale bolii includ 
glaucom congenital, feocromocitom, deformări ale coloanei 
vertebrale, fracturi patologice ale oaselor extremităților cu sudură 
imperfectă şi formarea de pseudoariroze şi gigantism local al 
membrelor. Neurofibroamele sunt formate: din celule Schwann 
proliferate şi fibroblaşti într-o matrice colagenică străbătută în 
mod neregulat de fibre nervoase. 


Fig. 8.1. Tomografie computerizată care arată neurinoame acustice la o 
pacientă cu neurofibromatoză de tip 2. Bolnava prezenta şi un astrocitom al 
măduvei toracice. 

Majoritatea cazurilor de neurofibromatoză de tip |! nu 
necesită tratament. Neurofibroamele care determină simptome de 
presiune pot fi excizate iar altele justifică îndepărtarea din motive 
cosmetice. Expansiunea rapidă a unei tumori, apariţia durerii şi 
semnele de deficit neurologic sugerează malignizarea, care survine 
mai frecvent la adolescenți sau la adulţii tineri. Instalarea 
hipertensiunii fac necesare investigaţii pentru eventuala decelare a 
feocromocitomului, iar deformările coloanei vertebrale pot necesita 
intervenții ortopedice. Produsul genei, merlina, este omologă cu 
proteinele de pe interfața membrană plasmatică/citoschelet. Gena 
pentru neurofibromatoza de tip 2 (NF2, sau neurofibromatoză 
centrală) se află pe cromozomul 22 la q12.2. Această formă de 
neurofibromatoză este caracterizată în special de neurinoame 
acustice bilaterale (fig.8.1). Tumorile se pot dezvolta şi la nivelul 
altor nervi cranieni sau al rădăcinilor medulare, precum şi 
paraspinal. Pot, de asemenea, să apară şi glioame sau 
meningioame. O altă caracteristică a bolii o constitue apariţia de 
opacitiți subcapsulare lenticulare posterioare de tip juvenil. 

Neurofibromatoza segmentară, care afectează doar o parte a 
corpului, poate fi datorată unei mutații somatice. 


Scleroza tuberoasă (boala Bournevilie, epiloia) 


Caracteristicile acestei afecţiuni sunt întârziere în 
dezvoltarea mintală, epilepsia şi apariţia unor leziuni cutanate 
specifice. Transmiterea se face dominant, dar poate fi transmisă şi 
de persoane care sunt asimptomatice, şi care au doar semne 
minime ale bolii. Cazurile izolate sunt frecvente, reprezentând 
80-90% din totalul cazurilor. Este probabil că multe din acestea 
reprezintă mutații noi, în timp ce altele sunt transmise de purtătorii 
de genă care au doar manifestări lipsite de importanţă. 
Heterogenitatea genetică a fost bine stabilită, existând locus-uri 
separate pe cromozomul 9 (TSC]) şi 16p13.3 (TSC2). Gena pentru 
scleroza tuberoasă de tip 2 (TSC2) a fost identificată, iar produsul 
ei, denumit tuberină, are structura unei proteine activatoare a 
GIP-azei. 

Leziunile cutanate cele mai precoce sunt zone de 
depigmentare foliacee neregulate care apar pe trunchi. Aceste zone 
sunt uşor de identificat când sunt examinate cu lampa Woods 
(iluminare ultravioletă). Adenomul sebaceu este un al doilea tip de 
leziune cutanată care apare pe obraji şi pe frunte, având o 
repartizare “în formă de fluture” (fig.8.2). Apar multipli negi 
cutanaţi de dimensiuni mici, care din punct de vedere histologic 
sunt fibromatoşi şi nu adenomatoşi. În cele din urmă un aspect 
“peticit” se dezvoltă pe porţiunea inferioară a trunchiului posterior, 
caracterizat de un aspect rugos al pielii, cu o coloraţie gălbuie, 
aspect care a fost asemănat cu pielea de rechin. 

Modificările cerebrale constau în retardare mintală cu debut 
în copilărie. Aceasta poate fi statică, sau poate evolua lent, 
afectând în mod progresiv funcțiile cognitive, adesea în asociere cu 
tulburări de comportament. Pot apărea manifestări epileptice cu 
crize recurente de tip focal sau generalizate, atât la bolnavii cu 
tulburări mintale cât şi la cei cu o dezvoltare intelectuală normală. 
Leziunile cerebrale, care pot fi puse în evidență prin tomografie 


computerizată sau rezonanță magnetică, sunt caracterizate de . 


prezența unor mase nodulare sau tuberoase care conţin celule gliale 
proliferate şi neuroni deformaţi de dimensiuni mari. Aceste leziuni 
se pot calcifica. Ele sunt diseminate în tot cortexul cerebral şi se 
întind şi în ventriculi unde dau un aspect particular pe 
pneumoencefalogramă (aspect comparat cu scurgerea de ceară de 
la lumânare). Uneori, din aceste leziuni, iau naştere glioame. 

Fig. 8.2. Adenoame sebacee la un pacient cu scleroză tuberoasă. 


Pot fi, de asemenea, prezente tumori retiniene denumite 
facoame, şi uneori se dezvoltă şi rabdomioame cardiace, precum şi 
hamartoame pulmonare şi renale. Se poate asocia şi boala renală 
polichistică. 

Tratamentul constă în controlul epilepsiei şi al tulburărilor 
mintale şi de comportament. Multe din cazurile grave necesită 
instituţionalizare. 


Hemangioblastoza cerebeloretiniană 
(boala von Hippel-Lindau) 


Această afecțiune determină apariția de tumori vasculare la 
nivelul retinei şi în sistemul nervos central, cel mai adesea în 
cerebel şi măduvă. Transmiterea se face în mod autosomal 
dominant. Gena afectată se află pe cromozomul 3p26-25. 


Leziunile retiniene constau din malformații vasculare 
angiomatoase, în timp ce leziunile cerebeloase sunt 
hemangioblastoame, frecvent de tip chistic, care se pot dezvolta 
lent ca o tumoare cerebeloasă, în care caz tratamentul chirurgical 
poate fi necesar. Astfel de tumori pot fi asociate cu policitemie, 
determinată de producţia tumorală de eritropoietină sau de 
substanţe similare. Hemangioblastoamele pot să se dezvolte şi în 
măduvă, dar numai rareori în emisferele cerebrale. 

Pielea nu este afectată, dar alte țesuturi, în afara sistemului 
nervos, pot fi implicate, hemangioblastoame putând apărea în 
pancreas, rinichi şi glandele suprarenale, asociate cu prezența unor 
chisturi multiple. Pot să apară şi hipernefroame. 

Trebuie subliniat aici că majoritatea hemangioblastoamelor 
cerebeloase nu sunt de natură genetică. 

Ataxia telangiectazică (sindromul Louis-Bar) 


Încluderea acestei tulburări printre sindroamele neuro- 
cutanate este determinată de coincidența unei degenerări 
cerebeloase progresive cu leziunile vasculare cutanate. 
Transmiterea se face autosomal recesiv iar gena este localizată pe 
cromozomul 11q22.3-q23.1. Ataxia debutează în fragedă copilărie, 
iar apraxia oculomotorie şi coreoatetoza începe mai târziu. 
Telangiectazia conjunctivală este prezentă aproape de la început, 
devenind evidentă ulterior la nivelul feţei şi la încheieturile 
membrelor. Unii dintre pacienţi prezintă o deficiență de 
imunoglobuline şi fac infecţii recurente, iar apariția malignizărilor 
poate complica tabloul clinic. În culturile de fibroblaşti cutanaţi 
poate fi demonstrat un defect de reparare a ADN după expunere la 
radiaţia X. Copiii afectaţi nu mai pot merge în jurul vârstei de 12 
ani, decesul survenind în cursul celui de-al doilea sau al treilea 
deceniu de existenţă. 


Epilepsiile mioclonice ereditare 
(a se vedea şi capitolul 10) 


Există un număr de tulburări în cadrul cărora crize epileptice 
generalizate cu mioclonii sunt asociate cu o degenerare neurologică 
progresivă care are la bază o anomalie genetică. 


Boala cu corpi Lafora 


Aceasta este forma cel mai clar definită de epilepsie 
mioclonică progresivă. Boala constă dintr-o combinaţie de crize 
epileptice majore, mioclonus şi demență progresivă. Debutul are 
loc în copilăria târzie sau la începutul adolescenţei, moartea 
survenind, de obicei, înainte ca bolnavul să atingă vârsta adultă. 
Mai târziu în cursul bolii pot apărea semne cerebeloase. 
Caracteristică este prezenţa corpilor de incluziune intracelulari în 
neuronii din cortexul cerebral şi în nucleii dințaţi din cerebel. 
Aceste incluziuni pot, de asemenea, să fie observate în ficat, în 
muşchii scheletului, de unde se pot recolta cu ușurință biopsii în 
vederea stabilirii diagnosticului. Corpii Lafora sunt constituiți din 
poliglucosan. Boala este cauzată de o genă care se transmite 
autosomal recesiv. Tratamentul este dirijat în sensul controlului 
epilepsiei. 

Există şi alte tulburări mai puţin bine caracterizate, cu o 


evoluţie mai îndelungată, în cadrul cărora epilepsia şi miocloniile _ 


sunt asociate cu ataxia. Printre acestea se numără ataxia 
mioclonică progresivă (sindromul Ramsay-Hunt) şi epilepsia 
familială progresivă de tip Unverricht-Lundborg (mioclonia baltică 
şi mediteraneană). În aceste forme nu sunt prezenţi corpii Lafora. 
Gena care determină boala Unverricht-Lundborg se găseşte pe 
cromozomul 21q22.3. Mioclonusul şi ataxia, asociate cu alte 
elemente, pot fi observate şi în boala mitocondrială. 


Sialidoza 


Sindromul caracterizat de pata roşie-cireşie în zona maculară 
şi mioclonus este o tulburare transmisă autosomal recesiv, care 
debutează în copilăria tardivă, în perioada adolescenţei sau la 
începutul vieţii adulte, şi care constă dintr-o combinaţie de 
mioclonus, ataxie şi pete roşii-cireşii la nivelul maculelor, precum 
şi cataractă. Sialidoza dismorfică a copilăriei este o afecțiune 
similară care debutează în fragedă copilărie și în care tulburările 
mentale, miocloniile şi ataxia sunt asociate cu trăsături faciale 

grosolane şi alte modificări dismorfice. Ambele tulburări sunt 
determinate de un deficit de sialidază. 

Miocloniile din cursul acestor afecțiuni pot răspunde la 
tratamentul cu clonazepam sau la doze mari de piracetam. 
S5-Hidroxitriptofanul este mai puf eficace decât în tratamentul 
miocloniilor postanoxice. 


Atrofiile musculare spinale ereditare 


Acestea constitue un grup de tulburări care implică o 
degenerare selectivă a celulelor din cornul anterior şi uneori şi al 
nucleilor motori ai nervilor cranieni inferiori. Ele pot fi clasificate 
în funcţie de tipul de implicare şi vârsta la care are loc debutul. 
Vor fi descrise mai jos doar variantele mai obişnuite. 


Atrofia musculară spinală proximală ereditară 


Boala, cunoscută şi sub numele de boala Werdnig- 
Hoffimann, debutează aproape totdeauna în primul an de viaţă. 
Poate avea chiar un debut prenatal şi este cauza sindromului 
copilului “moale”. Ulterior, deficitul de forță musculară progresivă 
se generalizează şi implică şi musculatura bulbară, decesul 
survenind de obicei înaintea vârstei de 4 ani. Există şi cazuri cu 
evoluţie prelungită (formă cronică a copilăriei). În cazul formei 
juvenile ereditare (boala Kugelberg-Welander), debutul are loc în 
jurul vârstei de 2 ani, uneori chiar în perioada adolescenței. 
Implicarea proximală a membrelor şi a musculaturii trunchiului 
imită distrofia musculară forma centurilor, dar se pot observa şi 
fasciculaţii. Evoluţia este relativ beningnă dar în unele cazuri se 
instalează în cursul vieţii adulte o incapacitate progresivă. În alte 
cazuri simptomele sunt uşoare. Toate cele trei forme de boală se 
transmit autosomal recesiv şi gena implicată se află pe cromozomul 
5q12.2-q13.3. Este vorba probabil de gene alelice. 


Neuronopatia bulbospinală legată de 
cromozomul X 


Această afecțiune, cunoscută şi sub numele de sindrom 
Kennedy, este caracterizată de apariţia, de obicei la vârsta de 
30-40 de ani, a unei slăbitiuni progresive a membrelor şi ulterior a 
unei paralizii bulbare. Se constată de regulă apariția fasciculaţiilor 
la musculatura facială. Adesea se observă, de la începutul vieții 
adulte, tremor postural al membrelor superioare și crampe 
musculare. În aproape 50% dintre cazuri apare ginecomastie şi unii 
dintre pacienți au diabet zaharat. Tulburarea se datorează unei 
expansiuni repetate trinucleotidice în gena androgenă receptoare 
de pe braţul lung proximal al cromozomului X la q21.3—q22. 


Alte tulburări diverse 


Există o mare varietate de alte tulburări moştenite, rare, 
dintre care cele de mai jos merită o scurtă menţiune. 


Neuropatia optică ereditară 

Neuropatia optică juvenilă transmisă dominant 

Această tulburare duce la instalarea insidioasă a atrofiei 
optice bilaterale în timpul copilăriei, pierderea de vedere putând fi 


moderată sau gravă. Se poate detecta un scotom central sau 
centrocecal. Electroretinografia şi potenţialele evocate vizuale nu 

pun în evidență o pierdere a receptorilor retinieni şi sugerează că 
leziunea afectează elemente retiniene neuronale. Nu există 
anomalii neurologice asociate. 


Neuropatia optică ereditară Leber 


În această afecțiune se instalează o pierdere acută sau 
subacută, bilaterală, a vederii la bărbaţi între 18 şi 30 de ani. 
Boala poate fi observată atât la vârste mai mici cât şi la vârste mai 
mari. Manifestările pot să se limiteze la un singur ochi un timp 
îndelungat. Iniţial se constată o creştere a dimensiunii petei oarbe 
pentru ca, ulterior, pierderea să afecteze vederea centrală, 
producând un scotom centrocecal de dimensiuni mari. În faza acută 
apare o umflare a stratului de fibre nervoase din jurul papilei, 
asociată cu  arteriole retiniene tortuoase şi  telangiectazii 
peripapilare. Mai târziu papila se atrofiază. În cazul pacientelor, 
instalarea bolii are loc la o vârstă mai avansată, fiind însoţită de un 
sindrom de tip scleroză multiplă. Boala este transmisă numai de 
femei şi recent s-a arătat că este datorată mutațiilor ADN din 
mitocondrii. 


Mucopolizaharidozele 


Mucopolizaharidozele constitue un grup de tulburări legate 
de deficitul unor enzime lizozomale specifice, determinând 
acumularea în diferite țesuturi a mucopolizaharidelor acide şi a 
gangliozidelor, precum şi prezența de mucopolizaharide în urină. 
Atât în sindromul Hurler transmis recesiv, cât şi în sindromul 
Hurler legat de cromozomul X, manifestările la nivelul scheletului, 
ca şi altele, pot fi însoțite de deficit mintal şi degenerare 
pigmentară retiniană. În sindromul Hurler apare şi o scădere de 
forță musculară asociată cu spasticitate la nivelul membrelor. Şi în 
sindromul Sanfilippo care se transmite recesiv se poate observa 
deficit mintal. Neuropatiile de încarcerare pot să apară în unele 
forme, fiind în legătură cu modificările osoase. 


Emcefalopatia necrozantă subacută 
(sindromul Leigh) 


Această denumire se aplică unei encefalopatii fatale care 
debutează în primii doi ani de viață sub forma unor combinaţii 
variabile de deficit mintal, crize epileptice, atrofie optică, ataxie 
cerebeloasă şi insuficiență respiratorie centrală asociată cu acidoză 
lactică. Examenul anatomo-patologic pune în evidență leziuni 
necrotice în trunchiul cerebral şi o dezvoltare anormală a vaselor 
mici. Nu apar hemoragii. Distribuţia leziunilor este într-o oarecare 
măsură asemănătoare cu cea din encefalopatia Wernicke. Boala 
poate avea şi un debut tardiv, leziunile fiind similare. Din punct de 
vedere genetic boala este heterogenă, unele dintre cazuri fiind 
transinise probabil autosomal recesiv, fiind în legătură cu deficite 
ale complexului de piruvat-dehidrogenază. Altele sunt de tipul 
encefalomiopatiei mitocondriale. 


Degenerarea neuronală progresivă infantilă cu 
boală hepatică (sindromul Alpers-Huttenlocher) 


Această afecțiune, transmisă probabil autosomal recesiv, 
debutează la vârsta de 3-15 luni cu retard în dezvoitare. 
Vărsăturile şi hipotonia sunt simptome curente, fiind urmate de 

crize epileptice intratabile, Decesul survine între 10 şi 90 de luni. 
Din punct de vedere anatomo-patologic se constată o pierdere 
importantă neuronală şi astrocitoză în special în cortexul cerebral, 
precum şi degenerescență grăsoasă, pierdere de hepatocite şi 
fibroză în ficat. Se presupune că boala se datorează unui defect 
biochimic care nu a fost încă identificat. 


Distrofia neuroaxonică infantilă 
(boala Seitelberger) 


Aceasta este o afecțiune rară, transmisă probabil recesiv, 
care debutează între 1 şi 3 ani cu scădere de forță musculară 
progresivă. Gena implicată se află pe cromozomul 22q13-—qter În 
plus, se instalează atropie optică, decesul survenind înainte de 10 
ani. Atât în creier cât şi în măduvă sunt prezente leziuni 
degenerative, cea mai importantă dintre acestea fiind apariția unor 
umflături axonice din substanța cenuşie a creierului şi măduvei. 


Sindromul Menkes 


Sindromul Menkes este o tulburare transmisă recesiv şi 
legată de cromozomul X, care debutează prin tulburări de 
dezvoltare în primele luni de viață. Locus-ul genic este Xq12-q13. 
Apar hipotonie sau hipertonie musculară şi crize epileptice, aceste 
simptome fiind asociate cu un aspect anormal al părului. Pe scalp 
firele sunt rare, rigide şi de culoare cenuşie. Examinate la lupă 
firele prezintă un aspect spiralat şi fragmentare parțială. Nivelul 
cuprului şi cerulopasminei serice sunt scăzute şi se presupune că 
această tulburare este rezultatul unei absorbții deficitare a cuprului 
din intestin. Este posibil un diagnostic prenatal. 


Sindromul Lesch-Nyhan 


Şi această afecţiune este legată de o anomalie a 
cromozomului X, transmisă recesiv (a se vedea şi capitolul 10) 
caracterizată de lipsa unei enzime implicată în metabolismul 
purinelor — hipoxantin-guanin fosforibosil transferază. Defectul 
este localizat la nivelul Xq25-q27.2 Simptomele cele mai 
importante sunt o hiperproducţie de acid uric, însoțită de 
hiperuricemie, asociată cu diverse manifestări neurologice şi 
comportamentale, inclusiv deficit mental,  automultilare, 
coreoatetoză, semne piramidale şi spasticitatea membrelor. 
Anomaliile neurologice apar în copilărie şi decesul survine, de 
obicei, la 20-30 de ani prin insuficiență renală. Alopurinolul poate 
reduce unele dintre efectele nonneurologice ale hiperuricemiei, dar 
nici un fel de tratament nu poate influența tulburările neurologice, 
al căror mecanism, de altfel, nu este înțeles. Este posibil atât un 
diagnostic prenatal cât şi detectarea purtătorilor. 


Sindromul Cockayne 


Este o tulburare transmisă autosomal recesiv care constă în 
nanism,  microcefalie, progerie, deficit mintal, cataractă, 
retinopatie pigmentară şi ataxie. Debutul are loc în copilărie. Se 
constată şi sensibilitate cutanată la ultraviolete. Modificările 
cerebrale sunt de tip leucodistrofic şi se descrie coexistența unei 
neuropatii demielinizante. 

9, Bolile demielinizante ale sistemului nervos central 


D.A.S.COMPSTON 


(Traducerea: Mădălina Stanciu şi Virgil Apostol) 


Clincienii bănuiesc existența demielinizării atunci când 
simptomele şi semnele datorate deteriorării tracturilor de substanță 
albă din sistemul nervos central apar cu un caracter subacut la 
adulți tineri, diagnosticul de scleroză multiplă — de departe 
afecțiunea demielinizantă cea mai obişnuită la om — devenind 
probabil în cazul în care simptomele recidivează şi afectează 
diferite părţi ale creierului şi măduvei. Demielinizări se găsesc şi 
la originea a numeroase sindroame neurologice declanșate de boli 
infecțioase sau de vaccinări. Manifestările clinice ale demie- 
linizării nu sunt specifice, simptome identice fiind întâlnite şi în 
alte tulburări care afectează aceleaşi părți ale sistemului nervos. 


Neurobiologie celulară 


Neuropatologie 


Anomalia iniţială în leziunile de scleroză multiplă, ca şi în 
demielinizarea focală izolată şi în encefalomielita acută dise- 
minată, o constitue inflamaţia perivasculară. În majoritatea 
cazurilor, evoluţia se face în sensul formării de plăci caracterizate 
prin axoni demielinizați în prezența unui număr crescut de 
astrocite. Demielinizarea fără inflamație perivasculară poate să 
apară în mielinoliza pontină centrală şi într-un grup heterogen de 
afecțiunii reunite sub numele de boli dismielinizante. 

Demielinizarea inflamatorie a sistemului nervos central 
depinde de pătrunderea limfocitelor activate prin bariera hemato- 
encefalică. Aceasta favorizează contactul țesutului cerebral 


perivascular cu toți mediatorii imuni celulari şi solubili, dar. 


modificările microscopice ale țesutului cerebral în stare de 
inflamație acută sunt limitate inițial la infiltrarea intensă 
perivenoasă cu celule mononucieate şi la hemoragie, fără să apară 
demielinizare. Celulele plasmatice se acumulează doar în leziunile 
mai vechi, în care se văd macrofage în contact cu oligodendrocite 
sau cu lamelele mielinice ale acestora, care suferă un proces de 
rupere, vacuolizare şi fragmentare. Uneori, fibrele nervoase sunt 
remielinizate în leziunile acute, aspecte cunoscute sub numele de 
plăci-fantomă, în care celule de tip oligodendrocitar resintetizează 
un strat subțire de mielină în jurul axonilor dezgoliţi. Leziunile 
cronice sunt caracterizate de o depleţie a oligodendrocitelor, de o 
proliferare a astrocitelor, de demielinizare, şi de rare celule 
inflamatorii şi oarecare pierdere de axoni. Plăcile de demielinizare 
sunt observate adesea în vecinătatea rețelelor venoase din jurul 
ventriculilor și în corpul calos, în nervul optic, în trunchiul 
cerebral şi în măduva cervicală. Modificări inflamatorii apar şi în 
retină, structură lipsită de mielină, şi în nervii periferici. 

În varianta Marburg a sclerozei multiple hiperacute, zone 
coniluente mari de demielinizare sunt asociate cu pierdere 
importantă de axoni şi edem periferic, dar nu sunt decât semne 
minime de inflamație. Aspecte similare se observă şi în scleroza 
cerebrală difuză (boala Schilder), uneori cu cavităţi centrale, 
interesând creierul, cerebelul şi trunchiul cerebral. În boala Devic, 
leziunile principale se observă la nivelul nervilor optici şi al 
măduvei, dar demielinizarea nu este circumscrisă la aceste 
formaţiuni. În mielinoliza pontină centrală se observă o singură 


zonă de distrugere mielinică, bine delimitată, situată în zona 
anterioară a punţii, şi afectând toate căile mielinizate, fără a 
implica fibrele axonale;, demielinizarea se observă uneori şi în 
afara punţii, dar nu există inflamație. 


Dezvoltarea glială şi mielinizarea 


Țesutul glial este constituit din astrocite, oligodendrocite şi 
microglie. Oligodendrocitele sintetizează şi menţin tecile de 
mielină din sistemul nervos central prin formarea de învelişuri 
pentru segmente ale axonilor din vecinătate. Oligodendrocitele 
care sunt complet diferenţiate nici nu proliferează şi nici nu 
migrează. De asemenea, ele nu pot să efectueze remielinizarea 
axonilor după ce aceştia au suferit leziuni. Studii in vitro au arătat 
că, dintre celulele gliale, oligodendrocitele sunt foarte vulnerabile 
la efectele agenţilor inflamatori. Astrocitele constitue structura 
fizică de rezistență a sistemului nervos, definind limitele externe 
ale acestuia, contribuind la formarea barierei hematoencefalice şi 
realizând contactul cu nodulii Ranvier. Nu se ştie exact dacă 
fiecare funcție este îndeplinită de acelaşi tip de celulă, şi este 
probabil că în creierul uman există linii separate de astrocite. 
Studii in vitro efectuate pe țesut glial de la rozătoare au arătat că 
oligodendrocitele derivă din celule precursoare cu dublu potenţial 
care, sub controlul factorilor de creştere, se diferenţiază fie în 
oligodendrocite, fie în astrocite de tip 2, care intră în contact cu 
axonii la nivelul nodulilor Ranvier. | 

Aceşti progenitori gliali au potenţialul de a se divide, de a 
migra şi de a se diferenţia. Identificarea şi caracterizarea factorilor 
de creştere care dirijează dezvoltarea țesutului glial, împreună cu 
identificarea prezenței unor celule adulte progenitoare cu dublu 
potenţial în creierul de rozătoare, şi descoperirea precursorilor 
oligodendrocitelor în sistemul nervos adult la om constitue un 
domeniu foarte interesant de cercetare, care permite să se spere că 
un proces endogen de reparaţie glială şi de remielinizare ar putea 
fi posibil dacă după leziuni provocate sistemului nervos matur s-ar 
restabili condițiile în care operează factorii de creştere în creierul 
în curs de dezvoltare (fig.9.1.). 


Creierul și inflamaţia 


În mod tradițional, creierul a fost considerat ca fiind protejat 
de acţiunea factorilor mediatori ai inflamaţiei, de către bariera 
hematoencefalică şi, în acelaşi timp, ca fiind lipsit de proprii 
factori imuni. În ciuda acestor ipoteze, s-a constatat că sistemul 
nervos central suferă adesea leziuni mediate de factori imunologici. 
Bariera hematoencefalică este constituită din celule endoteliale 
cerebrale înconjurate de o membrană bazală în jurul căreia 
prelungirile astrocitelor de tip 1 şi microglia stabilesc conexiuni 
strânse. Leziunile inflamatorii ale barierei hemato-encefalice 
survin atunci când celulele imune activate modifică moleculele de 
aderare de pe suprafața celulară şi sunt angrenate în procesele 
microvilare ale endoieliilor cerebrale; citokinele modifică 
exprimarea adresinelor vasculare de pe endotelii, care vor 
interacționa cu liganzii de pe suprafața celulelor inflamatorii 
circulante activate şi vor ajuta la migrarea acestora în creier. 

Fig. 9.1. a — Un oligodendrocit cultivat in vitro intrând în contact şi efectuând 
mielinizarea unor scurte segmente ale unui număr de 4 axoni din vecinătate, 
b-- Un proces oligodendrocitic în curs de fagocitare de către o celulă 
microglială in vitro. 

Infiltrarea creierului de către celulele inflamatorii activate 
are loc indiferent de specificitatea antigenică. Celulele care 
recunosc antigenele de țesut cerebral persistă şi determină apariţia 
de focare inflamatorii în interiorul sistemului nervos, în timp ce 
alte celule sunt îndepărtate prin apoptoză. Traficul celular prin 
bariera hematoencefalică permite ca o varietate de molecule 
potenţial patogene să se aglomereze în mod nespecific pe suprafaţa 
externă a vaselor cerebrale, dând naştere condiţiilor care pot cauza 
leziuni tisulare prin intermediul mediatorilor imuni solubili Şi 
celulari. În realitate, țesutul cerebral are propriile sale celule 
imunocompetente, celule microgliale derivate din macrofagele 
medulare. Aceste celule au receptori pentru o varietate de liganzi 
care permite realizarea de contacte cu celule-țintă opsonizate. În 
bolile demielinizante, evenimentele inflamatorii se încheie prin 
digestia oligodendrocitelor şi a mielinei de către microglie. 


Sindroamele demielinizante izolate 


Scleroza multiplă este caracterizată de evenimente demie- 
linizante repetate şi diseminate în întregul sistem nervos. În alte situații, 
demielinizareă are un caracter focal Şi monofazic, dar chiar şi în aceste 
cazuri o serie de studii imagistice au arătat că un mare număr de 
pacienți au mai multe leziuni. Diferenţierea dintre scleroza multiplă şi 
diferitele afecțiuni în care demielinizarea este izolată se poate face cu 
certitudine doar atunci când s-au produs mai multe episoade 
demielinizante cu două sau mai multe localizări în interiorul sistemului 
nervos central. În diferențiere mu contează atât de mult localizarea 
anatomică a leziunilor din substanța albă. 


Encefalomielita acută diseminată 


În mod tipic, encefalomielita acută diseminată apare la 
14 zile după o boală infecțioasă. Manifestarea este, de obicei, 
localizată la nivelul creierului, şi are drept rezultat instalarea de 
deficite neurologice, somnolență şi crize comiţiale. În unele cazuri 
manifestările sunt limitate la trunchiul cerebral, la nervii optici sau 
la măduvă. Aceste cazuri nu sunt rare. O parte dintre pacienții 
care recuperează după atacul inițial fac recăderi ulterioare şi boala 
lor nu poate fi diferențiată de forma encefalitică a sclerozei 
multiple. La unii bolnavi, deşi boala rămâne monofazică, apar 
localizările multiple, secvențiale, care se întind pe o perioadă de 
mai multe săptămâni, dar boala nu revine şi este deci deosebită de 
scleroza multiplă din acest foarte important punct de vedere. 

Forma hiperacută a encefalomielitei acute diseminate (boala 
Hurst) debutează cu cefalee şi evoluează în câteva ore spre 
dezorientare, confuzie, somnolență şi comă. Evenimentele se 
desfăşoară cu rapiditate şi decesul survine adesea înainte de a se 
stabili un diagnostic, Asocierea dintre pirexie şi pleiocitoza 
marcată în lichidul cefalorahidian, cu, predominență neutrofilică, 
este asemănătoare cu infecțiile piogene ale sistemul nervos central, 
dar evoluţia nu este influențată de tratamentul antimicrobian. 
Uneori, caracteristicile clinice şi patologice ale leucoencefalitei 
acute hemoragice au un caracter focalizat şi imită simptomele unei 
tumori cu expansiune rapidă sau ale unei encefalite cu herpes 
simplex. 

În trecut, encefalomielita acută diseminată afecta 19%0 
dintre copii, cu boli eruptive, riscul fiind mai mare după tusea 
convulsivă şi scarlatină decât după rujeolă şi rubeolă. O dată 
cu introducerea campaniilor de vaccinare, aceste boli sunt mai 
puțin frecvente, şi deci şi encefalomielita acută diseminată 
este mai rară. O mare parte din cazurile care apar în prezent nu 
au un diagnostic cauzal al agentului care le-a provocat. 
Aproximativ 50% din cazurile care apar după varicelă au 
manifestări exclusiv cerebeloase. În cazurile de encefalomielită 
acută diseminată la adult agenţii infecţioşi cauzali sunt mai 
variaţi, dar atât la copii cât şi la adulți diagnosticul este adesea 
prezumptiv şi se face în absenţa unei infecții bine precizate 
care să fi precedat instalarea bolii. Printre agenţii cauzali 
recent identificați ai encefalomielitei acute diseminate se 


numără  ecovirusurile, virusurile herpes şi  coxsackie, 
mycoplasma, borelia şi agenții asociați cu sindromul 
HIV/SIDA. 


Cefaleea, somnolenţa, iritația meningeală, semne de infecție 
sistemică, crize generalizate sau focale, şi combinaţii de leziuni care 
indică afectarea creierului, a nervilor optici, trunchiului cerebral și a 
măduvei evoluează pe parcursul câtorva zile. Lichidul cefalorahidian 
conține un amestec de polimorforiucleare şi limfocite, o cantitate 
crescută de proteine şi mai mică de glucoză, pot fi prezente benzile 
oligoclonale. Deşi mortalitatea este apreciabilă, majoritatea pacienţilor 
supraviețuiesc cu deficite neurologice persistente. Rezultatul este 
probabil influențat de utilizarea precoce a steroizilor în doze mari. 
Rezonanța magnetică arată modificări similare celor care apar în 
scleroza multiplă, dar leziunile sunt mai întinse şi simetrice, persistând 
mult timp după vindecarea clinică. Unii pacienţi prezintă noi leziuni 
după încheierea episodului inițial, ceea ce indică continuarea activității 
bolii, diagnosticul de scleroză multiplă devenind în acest caz mai 
probabil. 

Encefalomielita postvaccinală este mai rară, statisticile 
definitive fiind stabilite în urmă cu zeci de ani, ca urmare a 
necesității de a vaccina un mare număr de persoane împotriva 
variolei. Boala apare la 21 de zile după vaccinare şi se manifestă 


„Cu erupție cutanată şi simptome sistemice, urmate de semne 


cerebrale sau mielitice care dispar, de obicei, în mod spontan. 

Nevrita optică 


Nevrita optică se prezintă sub forma durerilor la mişcările 
globilor oculari, urmate de încețoşarea vederii care evoluează pe o 
perioadă de ore sau zile, putând ajunge uneori până la pierderea 
completă a vederii. Mai pot apărea pierdere selectivă a percepției 
pentru culori şi fosfene la mişcările ochiului. Durerea dispare în 
câteva zile iar vederea se ameliorează la 90% dintre pacienți într- 
un interval de câteva luni, dar deficiențele de percepție a culorii 
persistă adesea. În cazurile în care nevrita optică debutează cu 
pierderea progresivă a vederii, trebuie eliminată posibilitatea 
compresiunii căilor vizuale în porțiunea anterioară. Pierderea 
tranzitorie a vederii, care imită nevrita optică, mai poate apărea şi 
în neuropatia optică ischemică, în sarcoidoză sau în boala Eales. 
Este necesară o anamneză familială atentă deoarece pierderea 
vederii în neuropatia optică ereditară Leber se aseamănă foarte 
mult cu nevrita optică bilaterală secvenţială la bărbați. Leziunea 
care provoacă nevrita optică poate fi pusă în evidență prin metode 
imagistice in vivo. Inflamaţia din porțiunea intracanaliculară a 
nervului optic determină întârzierea recuperării vederii sau 
recuperarea incompletă. Corelaţia dintre aspectul imagistic, 
simptome şi modificările neurofiziologice arată că deficitul vizual 
din nevrita optică survine în momentul alterării permeabilității 
barierei hemato-encefalice, fiind asociat cu bloc de conducere, 
precedând demielinizarea şi degenerarea axonală. 

Frecvența cu care nervul optic este implicat în scleroza 
multiplă determină anxietatea pacientului informat, care poate şti 
că un episod de nevrită optică poate să însemne prima manifestare 
a sclerozei multiple. Riscul cel mai mare există în primii cinci ani, 
dar proporția de cazuri care prezintă demielinizări recurente creşte 
şi analiza statistică arată că în până la 80% din cazuri nevrita 
optică evoluează spre scleroză multiplă. La copii, nevrita optică 
este adesea bilaterală dar demielinizarea recurentă care să afecteze 
alte porțiuni ale sistemului nervos apare rareori. Nevrita optică 
bilaterală simultană la adult, deşi este mai rară decât la copii, are 
de asemenea un risc scăzut de a se transforma în scleroză multiplă. 
Nevrita optică recurentă este asociată cu o rată crescută de 
transformare în scleroză multiplă, acest risc fiind puțin mai mare la 
femei. Anomaliile substanței albe periventriculare, puse în 
evidenţă prin rezonanță magnetică nucleară, se observă la peste 
60% din pacienţii cu nevrită optică, iar riscul de evoluţie spre 
scleroză multiplă este substanţial mai mare pentru cei care au două 
sau trei astfel de anomalii. Prezența benzilor oligoclonale la 
electroforeza lichidul cefalorahidian în faza acută este de asemenea 
un factor de risc semnificativ. 


Mielita transversă 


Măduva spinării este vulnerabilă la acțiunea inflamație dar, 
aşa cum stau lucrurile şi cu encefalomielita diseminată acută de la 
adult, cauza care o determină este adesea neidentificată. Mielita 
necrozantă acută determină apariţia rapidă a paraplegiei flasce cu 
dispariția reflexelor, anestezie şi pierderea controlului sfincterian. 
Intensitatea inflamaţiei se corelează cu severitatea durerii, 
meningismului, pirexiei şi a simptomelor sistemice. Evoluţia 
simptomelor este asemănătoare celor observate în compresii 


medulare, iar modificările lichidului cefalorahidian sunt similare 


celor determinate de infecţiile cu piogeni sau de infecția 
tuberculoasă a sistemului nervos central. Din acest motiv, 
tratamentul cu doze mari de steroizi, care ar putea influența pozitiv 
mortalitatea şi ar limita incapacitatea pe termen îndelungat, poate 
să nu fie aplicat. Mai recent, mielita necrozantă a fost descrisă în 
asociere cu infecția virală herpetică, ca o complicaţie a leucemiei 
limfatice acute, a limfomului, carcinoamelor şi a sindromului 
HIV/SIDA. 


„_ Mielita transversă se prezintă cu durere intensă la nivelul 
leziunii, urmată de scădere de forță a membrelor inferioare, 
tulburări de sensibilitate şi afectarea sfincterelor. Deficitul motor 
se amplifică şi aspectul clinic este cel de şoc spinal, lucru rareori 
observat în leziunile acute ale măduvei datorate sclerozei multiple. 
Controlul sfincterian este pierdut, dar, spre deosebire de pacienţii 
cu scleroză multiplă, există mai curând dificultăți de golire a 
vezicii. Nevoia de a exclude o anomalie structurală la pacienţii cu 
mielită transversă face ca mulți pacienţi să fie supuşi investi- 
gaţiilor radiologice, care poate evidenția edemaţierea măduvei. 
Lichidul cefalorahidian conţine un număr crescut de mononucleare, 
intermediar între pleiocitoza marcată din mielita necrozantă acută 
şi anomaliile minime observate în scleroza multiplă. Proteinele 
totale sunt crescute şi la electroforeză pot apărea benzi oligo- 
clonale, dar glucoza este, de obicei, normală. Mielita transversă 
este mai frecventă la adulți decât la copii. Ea este însoțită de 
incapacitate fizică persistentă, dar transformarea în scleroză 
multiplă este mult mai rară decât în cazul nevritei optice. Adesea 
nu există un istoric de infecţie anterioară, dar printre cauzele 
recunoscute ca putând provoca afecțiunea se numără infecția virală 
cu herpes zoster sau herpes simplex tip-2, hepatita A. citome- 
galovirusuri şi, de asemenea, toxoplasmoza şi schistosomiaza. 


Boala Devic 


Boala Devic este caracterizată prin demielinizare masivă şi 
confluentă la nivelul căii vizuale anterioare, asociată cu o 
demielinizare de egală severitate a măduvei, demielinizările pot să 
apară simultan sau secvențial, indiferent de ordine, episoadele 
fiind, de obicei, separate de săptămâni sau luni. Boala 
demielinizantă urmează adesea modelul Devic la japonezi, 
populaţie î în rândul căreia scleroza multiplă este rareori întâlnită, 
iar câteva studii efectuate în Europa de nord pe bolnavi cu boala 
Devic au scos în evidenţă rata scăzută de conversiune în scleroză 
multiplă. Cu toate acestea, majoritatea pacienților europeni cu 
nevrită optică bilaterală simultană şi cu mielită transversă prezintă 
manifestări de demielinizare întinsă, şi cu timpul survin 
evenimente multiple. În cazurile în care evoluţia este bifazică, fără 
alte manifestări de demielinizare, cauza determinantă este rareori 
precizată. Uneori se descriu astfel: de simptome ca o complicație a 
tuberculozei pulmonare. 


Scleroza multiplă 


Etiologie 


Etiologia sclerozei multiple implică interacțiunea factorilor 
genetici şi de mediu. Este o boală care afectează locuitori ai 
Europei de nord şi care apare mai rar în alte grupuri rasiale. În 
Marea Britanie boala este mai frecventă în nord-estul Scoției decât 
în alte regiuni. Prevalența regională în America de Nord se 
suprapune grupurilor de imigranți din Europa de Nord, fiind invers 
corelată cu distribuţia americanilor de origine africană. În Africa 
de Sud, scleroza multiplă apare mai obişnuit la albii anglofoni 
decât la populaţia Afrikaaner sau la cei de culoare, şi nu se 
întâlneşte deloc la populaţia băștinașă. În Australia şi Noua 
Zelandă, boala este foarte rar descrisă la aborigeni sau la maori, 
dar apare în mod obişnuit la populaţia de origine europeană. La 
locuitorii din Europa de nord, riscul de a dezvolta scleroză multiplă 
în cursul vieţii este de aproximativ 1/800. Acest risc creşte la 1/50, 
120 şi respectiv 1/3 pentru copiii pacienţilor, fraţii şi surorile 
acestora şi gemenii monozigoţi ai persoanelor afectate (fig,.9.2). 

Susceptibilitatea la scleroză multiplă este poligenică. Genele 
“candidate” includ alele de clasa 2 din complexul de 
histocompatibilitate  (DRB1.1501, DRB5.0101,  DQA1.0102, 
DQB2.0602). Date preliminare sugerează că variațiile liniei 
germinale în regiunile variabile ale receptorilor lanțurilor beta ale 
celulelor T precum şi lanţul greu al imunoglobulinelor cresc riscul 
de scleroză multiplă. Transmisibilitatea ar putea în timp să se 
datoreze în întregime contribuţiei genelor care limitează răspunsul 
imun, iar afirmaţia că în unele populaţii diferențele moştenite în 
structura mielinei pot să contribue la susceptibilitate nu a fost 
confirmată, 


Distribuţia sclerozei multiple nu poate fi însă explicată 
numai pe baza geneticii populaţionale. La populaţia de rasă albă 
din Africa de Sud şi din Australia ratele de prevalenţă sunt de 50% 
în raport cu cele observate în multe regiuni ale Europei de nord, iar 
în Australia, ca şi în Noua Zeelandă se constată un gradient de 
frecvență care nu urmează structura genetică. Scleroza multiplă 
apare rarcori în zona Caraibelor, dar riscul sporește substanțial la 
descendenții din prima generaţie ai acestora, care au crescut în 


Anglia. Dimpotrivă, riscul albilor anglofoni care emigrează în - 


Atiica de Sud este mai mare dacă emigrarea are loc la vârsta 
adultă decât dacă ea s-a petrecut în copilărie. 


Fig. 9.2. Riscul de a dezvolta seleroză multiplă la locuitorii 
Europei de nord, persoane cu una sau mai multe produse genice 
susceptibile, şi cei despre care se ştie deja că au o rudă afectată. 


Studii prospective au arătat că există o mai mare proba- 
bilitate ca noi episoade de demielinizare să apară după expunere la 
virusuri, dar nu s-a reușit identificarea vreunui agent declanşator. 
Riscul de a dezvolta scleroză multiplă este mai mare pentru 
persoanele care sunt expuse la rubeolă, rujeolă, parotidită epide- 
mică şi infecţii cu virusul Epstein-Barr într-o perioadă mai tardivă 
a copilăriei sau în cursul adolescenței. Studiile efectuate nu 
implică nici unul dintre agenții menţionaţi ca fiind cauza exclusivă 
a sclerozei multiple, dar sugerează că există o perioadă de 
susceptibilitate la expunerea virală, legată de vârstă, la cei care au 
Un risc constituțional de a face boala. 


Fiziopatologie 


Leziunile mielinice determină o blocare a conducerii 
impulsurilor prin axonii mielinizați. Căile parţial demielinizate nu 
mai pot transmite impulsuri neuronale rapide. Depolarizarea poate 
traversa locul leziunii dar cu o viteză redusă, ceea ce explică 
Tăspunsul întârziat al potenţialelor evocate. Axonii parțial demie- 
linizați descarcă spontan determinând distorsionări dezagreabile 
ale sensibilităţii și miokimii faciale iar sensibilitatea mecanică 
crescută are drept rezultat apariția fosfenelor induse de mişcări 
fapide ale capului şi senzaţia de curent electric la flexiunea gâtului 

(simptomul Lhermiite). O creştere a sensibilităţii la temperatură 
explică creşterea temporară a intensității simptomelor după 
eforturi fizice sau după imersiune în apă fierbinte, iar transmisia 
între axoni învecinați şi parțial demielinizaţi este urmată de 
simptome paroxistice de demielinizare cum sunt nevralgia de 
trigemen sau crizele tonice ale trunchiului cerebral. Principiile 
fiziologice nu explică complet dinamica instalării simptomelor sau 
remisiunea lor. Unele simptome își au originea în căi ce nu au 
suferit încă procesul de demielinizare şi se cunosc doar puţine 
lucruri cu privire la contribuţia pe care o aduce remielinizarea la 
recuperarea funcţiei. 


Simptomatologia clinică 
Simţurile speciale (tulburări senzoriale) 


Calea vizuală este invariabil afectată, cel mai adesea fiind 
atins nervul optic (a se vedea mai sus). Uneori este implicată şi 
calea optică postchiasimatică, ceea ce determină deficiențe de câmp 
hemianopsice. În scleroza multiplă poate apărea şi surditatea, 
uneori chiar de la început. Senzaţia de nesiguranță în ortostațiune 
şi în mers este obişnuită iar demielinizarea acută a trunchiului 
cerebral determină instalarea umui vertij pozițional sever, vărsături, 
ataxie şi cefalee. Simţul gustului poate uneori să fie distorsionat 
dar ageuzia este rar întâlnită. i 


Simptome şi semne motorii 


Majoritatea pacienţilor cu scleroză multiplă prezintă o 
diininuare a motilității, în special ca urmare a afectării măduvei. 
Mişcările sunt lente, scăderea de forță musculară afectând în mod 
preferenţial grupurile musculare extensoare ale brațelor şi cele 
flexoare ale membrelor inferioare. Există semnele de leziune a 
neuronului motor central. Spasticitatea poate ridica mai multe 
probleme decât scăderea forței musculare, şi toate tulburările 
motorii sunt complicate de o stare de oboseală. Implicarea 
cerebeloasă provoacă un sindrom de arhi-, paleo- şi/sau 
neocerebel, de obicei asociat deteriorării corticospinale. Leziunile 
din pedunculii cerebeloşi superiori şi din nucleul roşu pot provoca 
o tremurătură incontrolabilă, proximală. Multe alte tulburări de 
motilitate au fost de asemenea observate. Semnele de neuron 
motor periferic apar în cazurile în care demielinizarea este extinsă 
şi se apropie de zona de intrare a rădăcinii posterioare. 


Simptome şi semne ale sensibilităţii 


Într-un stadiu sau altul al evoluției bolii aproape fiecare 
pacient cu scleroză multiplă prezintă tulburări de sensibilitate. 
Afectarea coloanelor posterioare din măduva cervicală provoacă 
senzaţii de strângere, arsură, răsucire sau tracţiune, de obicei 
dureroase. Funcţia este grav compromisă din cauza pierderii 
asociate a sensibilităţii proprioceptive. Afectarea tractului spino- 
talamic duce la pierderea sensibilităţii dureroase şi a percepției 
termica. Adesea se descrie o senzaţie de furnicătură nespecifică, 
care nu este însoţită de alte semne, iar un simptom des întâlnit este 
o senzaţie de vibrație în gambe. 

Demielinizarea segmentelor dorsale sau lombare ale 
măduvei provoacă parestezii la nivelul gambelor, care progresează 
spre trunchi, uneori fără implicarea zonei sacrate, deşi unul din 
sindroamele de sensibilitate caracteristice observate la pacienții cu 
scleroză multiplă este o. anestezie sau hipoestezia "în şea” 
(anestezia sau hipoestezia perineului şi a organelor genitale 
însoțite de tulburări sfincteriene). 


Afectarea funcţiilor vegetative 


Simptome de tip autonom se descriu la mulți dintre pacienţi; 
cele mai des observate sunt cele legate de vezica urinară la femei, 
şi de apariţia impotenţei la bărbaţi. Pierderea inhibiţiei la golirea 
reflexă a vezicii urinare, în mod normal mediată de neuronii 
colinergici care produc contracția detrusorului şi relaxarea 
sfincterului intern, provoacă o senzație imperioasă şi frecventă de 
micţiune, care se poate asocia cu incontinență dacă pacientul este 
imobilizat. În cazul leziunilor care afectează conul terminal, 
problema o constitue apariția dificultății de golire a vezicii. 
Incapacitatea de a umple şi de a goli vezica pot să coexiste, prin 
contracția detrusorului în acelaș timp cu închiderea sfincterului. 

Pierderea controlului asupra sfincterului rectal constitue 
o problemă mai puţin gravă decât incapacitatea de evacuare, 
Unii dintre bărbaţii cu scleroză multiplă care sunt impotenți au 
în continuare erecţii reflexe, situație în care adesea sunt 
invocaţi factori psihogeni. Alţi pacienţi sunt incapabili de 
erecţie din cauza afectării măduvei. Dificultățile mecanice, 
spasticitatea, alterarea. sensibilităţii escoriațiile, escarele 
precum şi cateterele permanente afectează funcţiile sexuale 
atât la bărbaţi cât şi la femei. : 


Mişcările oculare 


Anomaliile mişcărilor oculare sunt extrem de frecvente în 
scleroza multiplă şi apar adesea chiar în absenţa altor simptome. 
Parezele mușchiului drept extern, sau oftalmoplegia internucleară, 
pot produce diplopie. Aceasta poate coexista cu paralizia privirii 
realizând aspectul denumit “un sindrom şi jumătate”. Instabilitatea 
vizuală (oscilopsia) apare cel mai adesea în contextul oftalmo- 
plegiei internucleare sau al nistagmusului cu bătaie în jos, precum 
şi ca „flutter” ocular şi „opsoclonus”. Tulburări asimptomatice ale 
mişcărilor oculare includ nistagmus paretic al privirii şi înlocuirea 
mişcărilor conjugate continue de urmărire cu mișcări sacadate ale 
globilor oculari. 


Alte manifestări ale trunchiului cerebral 


Afectarea inervaţiei musculaturii faciale, care nu poate fi 
diferențiată de paralizia Bell, poate apărea la pacienţii cu scleroză 
multiplă fie izolat fie în asociere cu alte semne de afectare a 
trunchiului cerebral, inclusiv spasm hemifacial şi miokimii ale 
feței. Demielinizarea întinsă a trunchiului cerebral poate determina 
alterări ale conştienţei sau tulburări respiratorii. 

Simptome paroxistice, care rezultă din transmiterea 
ephaptică, includ nevralgia de trigemen, dizartria paroxistică Şi 
ataxia, tulburări complexe de sensibilitate (inclusiv explozii 
dureroase, distorsiune senzitivă, prurit), sughiţ şi crize tonice de 
trunchi cerebral care produc o hipertonie posturală dureroasă a 
membrelor cu durată de secunde sau rainute. 


Simptome cognitive şi afective 


În scleroza multiplă pot să apară, după cum s-a arătat, 
deficite auditive şi vizuale, uneori chiar din primele stadii ale 
bolii, acestea fiind detectabile şi la pacienți cu leziuni demie- 
linizante izolate. O diminuare generală a capacităţii intelectuale 
este determinată mai mult de durata evoluției bolii şi o dată cu 
progresia bolii este afectată memoria şi mai puţin limbajul. Uneori 
se întâlnesc deficite cognitive specifice determinate de implicarea 
hipotalamică, de exemplu stări de tip Korsakofi şi sindrom Kleine- 

Levin. Stările psihotice sunt rare, dar depresia apare mai frecvent 
decât la alţi pacienți cu incapacitate neurologică comparabilă. 
Uneori se descriu stări maniacale, dar acestea nu trebuie 
confundate cu râsul și plânsul patologic, care sunt stări determinate 
de pierderea imhibiţiei centrale a reflexelor faciale şi bulbare, 
asociate cu afectarea masivă a trunchiului cerebral. 


Manifestări rare ale sclerozei multiple 


Lista acestor manifestări include leziuni cerebrale extensive, 
afazie, cefalee, febră, tulburări de motiliiate, epilepsie, simptome 
hipotalamice şi hipofizare, insuficiență respiratorie, implicarea 
sistemului simpatic, tulburări comportamentale cu manifestări 
psihiatrice, și neuropatie periferică. Uneori, narcolepsia, spondilita 
ankilozantă, sindromul Sjâgren şi boli autoimune se pot asocia 
sclerozei multiple. 


Evoluţia clinică 


Optzeci la sută dintre pacienţi prezintă la început o formă de 
boală cu pusee acute şi remisiuni, puseele apărând cu o frecvență 
medie de 0,5 episoade/an, frecvență care diminuează cu timpul. 
Durata unui puseu acut este variabilă. Ulterior, un mare număr de 
pacienţi intră într-o fază lent progresivă a bolii, deşi în circa 20% 
din cazuri evoluţia este progresivă de la început. Speranţa de viață 
este de cel puţin 25 de ani, o mare parte dintre bolnavi decedând 
din alte motive, fără legătură cu scleroza multiplă. Remisiunea 
după fiecare atac este “invariabil mai lentă decât instalarea 

simptomelor şi poate să fie incompletă. La circa 5% dintre pacienți 
există o perioadă de latenţă de peste 20 de ani între primul şi al 
doilea episod. 

Cea mai mare parte a leziunilor în scleroza multiplă 
progresivă se produc la nivelul măduvei, dar o deteriorare lentă are 
loc şi la nivelul nervului optic, al creierului şi trunchiului cerebral. 
Boala medulară progresivă primară este modul obişnuit de 
manifestare al bolii în cazurile în care scleroza multiplă debutează 
după cea de a cincea decadă de viaţă. Scleroza multiplă secundară 
progresivă tinde să afecteze oricare din sistemele implicate în 
cursul fazelor cu recăderi. Evoluţia progresivă se poate instala 
imediat după un episod sever şi poate fi întreruptă de episoade 
acute ulterioare. 

Aproape 25% dintre pacienţi au o formă a bolii care nu este 
incapacitantă. Forma benignă apare, de obicei, la femei tinere şi 
este caracterizată mai ales de simptome sensoriale şi de o 
remisiune aproape completă a puseelor acute. La celălait capăt al 
spectrului clinic sunt cei aproximativ 5% din pacienți la care 
recăderile sunt frecvente, remisiunile nu au loc, incapacitatea se 
instalează rapid și decesul survine curând. Circa 15% dintre 
bolnavi devin grav incapacitați într-un interval de timp relativ 

„scurt. Uneori decesul survine ca urmare a insuficiențe respiratorii 
acute provocate de afectarea bulbară şi din cauza demielinizării 
cerebrale masive. 

La doi la sută dintre pacienți boala debutează înaintea 
vârstei de 10 ani, iar la 5% debutul survine înainte de 16 ani. Cu 
toate acestea, se observă o rezervă considerabilă când se pune 
problema unui diagnostic de scleroză multiplă la copii. Debutul 
este adesea similar cu cel de la adult, deşi uneori se poate observa 
un prim episod encefalitic care imită encefalomielita acută 
diseminată. 


Prognosticul 


Prognosticul este relativ bun în cazurile în care scena clinică 
este dominată de tulburări de sensibilitate sau vizuale. Implicarea 
motorie, mai ales dacă coexistă cu tulburări de coordonare şi de 
echilibru, are un prognostic mai puţin favorabil. Perspectivele suni 
de asemenea proaste la pacienţii la care debutul este tardiv, aceştia 
fiind mai adesea bărbaţi. Recăderile frecvente şi prelungite, cu o 
remisiune incompletă şi intervale scurte între primul episod şi cele 
următoare, au de asemenea un prognostic prost, dar factorul cel 
mai important care deterinină gradul de incapacitate este instalarea 
fazei progresive. 

Nouă la sută din infecțiile care survin la pacienţii cu scleroză 
multiplă sunt urmate de pusee acute, şi 27% din totalul 
episoadelor noi se produc în asociere cu o infecție. Riscul de 
recădere este mai mare în perioada puerperală. Datele existente nu 
sugerează că tramele ar declanşa noi episoade sau că ar influența 
evoluţia bolii. Manifestările fizice ale bolii sunt mai greu de 
controlat în cazul în care există stres emoțional, dar acesta nu pare 
să influenţeze evoluţia bolii. 


Investigaţii 


În cazul pacienţilor suspectați de scleroză multiplă sunt 
necesare unele investigaţii, mai ales atunci când examenul clinic 
nu este suficient pentru a stabili un diagnostic de certitudine. 
Investigaţiile se folosesc pentru a pune în evidenţă diseminarea 
anatomică a leziunilor şi ele oferă informaţii cu privire la 
inflamaţia intratecală. Ele sunt, de asemenea, necesare pentru 
diagnosticul diferenţial şi pentru a exclude bolile care imită 
demielinizarea. 


Electrofiziologie 


Demielinizarea poate fi detectată la căile afectate cu ajutorul 
potenţialelor evocate vizuale, auditive, somatosensoriale şi central 
motorii, constatându-se întârzierea caracteristică a latenței compo- 
nentelor acestora, amplitudinea fiind nemodificată, cu excepția 
leziunilor acute. Potenţialele evocate adaugă prea puțin la 
diagnostic în cazurile în care calea investigată este afectată clinic, 
rolul lor fiind preluat în mare măsură de tehnicile imagistice. 


Ţehnicile imagistice 


Leziunile cu densitate mică, care corespund ariilor de 
demielinizare, pot fi puse în evidență cu ajutorul tomografiei 
axiale computerizate cu contrast amplificat. Uneori leziunile aste! 
investigate pot avea aspect tumoral sau de abces. Tehnica 
tomografiei axiale computerizate este mult mai puțin sensibilă 
decât cea a rezonanței magnetice nucleare (fig. 9.3). Peste 95% 
dintre pacienţii cu, scleroză multiplă cu manifestări clinice prezintă 
leziuni periventriculare şi peste 90% au şi discrete anomalii ale 
substanței albe, fiecare din acestea corespunzând leziunilor histo- 
logice. Amplificarea cu gadolinium a expresiei imagistice a acestor 
leziuni indică o alterare a permeabilităţii barierei hematoencefalice 
precum. şi dacă leziunile sunt de dată recentă sau nu. Leziunile nu 
sunt specifice, modificări asemănătoare apărând în cazul bolilor 
vasculare sau inflamatorii, precum şi la vârste înaintate. 
Demielinizare focală poate fi pusă în evidență cu metode 
imagistice şi la nivelul nervului optic, trunchiului cerebral şi al 
măduvei. 

Fig. 9.3. Rezonanţă magnetică nucleară la un pacient cu scleroză multiplă. Se 
văd semnalele anormale ponderate în T-2 din zona periventriculară. 


Leziunea începe cu alterarea permeabilităţii barierei 
hematoencefalice care precede cu aproximativ o lună instalarea 
modificărilor evidenţiate prin rezonanța magnetică. Leziunile 
iniţiale pot dispărea complet, dar uneori se constată o reactivare, 
ciclurile având o durată de aproximativ 8 săptămâni. Leziunile 
periventriculare, care sunt cele mai caracteristice pentru scleroza 
multiplă, se suprapun zonelor de demielinizare persistentă, 
semnalul fiind generat de creşterea conţinutului în apă asociat cu 
astrocitoza. La orice pacient cu scleroză multiplă se poate vedea, în 
orice moment al evoluţiei bolii, un amestec de leziuni recente, în 
evoluție şi în remisiune. Leziunile evidențiate cu ajutorul 
rezonanței magnetice apar cu o frecvență de 15 ori mai mare decât 
evenimentele clinice noi. Nu există schimbări în frecvența 
leziunilor noi atunci când pacienții trec din perioada cu pusee acute 
în cea progresivă a bolii, numărul şi dimensiunile leziunilor 
nefiind corelate cu gravitatea sau evoluţia acesteia. Totuşi, la 
pacienții la care boala debutează cu forma ei progresivă, leziunile 
cerebrale sunt mai puţin numeroase, comparativ cu cei la care 
forma progresivă este secundară unei evoluţii episodice. 


Utilizarea tehnicilor imagistice nu este necesară pentru 
stabilirea diagnosticului la pacienţii care au un istoric de boală 
recurentă şi care prezintă semne ce sugerează afectarea a 
numeroase zone din sistemul nervos central. Utilitatea majoră a 
rezonanţei magnetice nucleare este evidentă pentru studiul persoa- 
nelor care au leziuni demielinizante izolate, episoade recurente 
care afectează o singură zonă, sau o boală progresivă care afectează 
măduva. În toate aceste cazuri, ceea ce se urmăreşte este exclu- 
derea altor leziuni structurale, deoarece acestea se pot prezenta cu 
simptome recurente. Rezonanța magnetică a înlocuit aproape 
complet tehnicile radiologice invazive ale măduvei (mielografia). 
Obţinerea unor imagini din orice porțiune a sistemului nervos, care 
este afectată izolat din punct de vedere clinic, va permite 
excluderea altor leziuni structurale care imită scleroza multiplă şi 
va pune în evidență existența unor modificări care corespund unei 
demielinizări focalizate, deşi nu va putea să facă distincţia între 
sindroamele de demielinizare izolată şi scleroza multiplă. O dată 

„ce regiunea afectată clinic a fost examinată fără a se evidenția o 
altă leziune structurală, stabilirea diagnosticului de scleroză 
multiplă necesită punerea în evidenţă a leziunilor periventriculare 
şi, în mod ideal, evidențierea leziunilor de vârste diferite cu 
ajutorul amplificării cu gadoliniura. 

NEUROLOGII 


Lichidul cefalorahidian 


Analiza lichidului cefalorahidian a pacienţilor suspecți de 
scleroză multiplă oferă informaţii care sunt complementare celor 
obținute prin metode imagistice. Numărătoarea de celule rareori 
arată cifre mai mari de 50 limfocite/mm?, chiar în perioadele de 
activitate clinică, iar la 50% dintre pacienţi valorile sunt normale. 
Proteinele totale cresc, mai ales imunoglobulinele, la peste 90% 
din cazuri fiind vizibile benzi oligoclonale pe electroforeze şi 
aceasta după corectarea poluării potenţiale cu proteine serice a 
lichidului cefalorahidian prin bariera hematoencefalică alterată, 
ceea ce confirmă sinteza de imunoglobuline în sistemul nervos 
central. Ca şi în cazul anomaliilor observate prin tehnici ima- 
gistice, rezultatele sunt sensibile, dar nu specifice. Specificitatea 
anticorpilor care apar în lichidul cefalorahidian este în mare 
măsură îndoielnică. Unii dintre aceştia sunt îndreptați împotriva 
componentelor din corpul celular al oligodendrocitelor, alții 
împotriva membranelor ei mielinice, iar alții împotriva antigenelor 
extrinsece, inclusiv împotriva unor virusuri. În totalitatea lor, 
aceşti anticorpi justifică doar o minoritate a benzilor observate. 

În fiecare situație clinică sunt necesare un număr 
suplimentar de investigaţii pentru a exclude afecțiuni care imită 
scleroza multiplă. 


Diagnosticul diferențial 


Eroarea gea mai obişnuită în practica clinică este de a pune 
un diagnostic de scleroză multiplă la bolnavi cu afecțiuni medulare 
progresive la care nu s-a exclus convingător o leziune structurală. 
Leziunile de la nivelul găurii occipitale sunt o cauză frecventă de 
confuzie deoarece ele pot să sugereze existența unor leziuni 
independente spinale şi de trunchi cerebral. De asemenea este 
posibil să apară erori din cauza existenței unor malformații 
arteriovenoase spinale sau ale trunchiului cerebral care au un 
caracter progresiv sau manifestări episodice repetate. 

Stabilirea diagnosticului de scleroză multiplă trebuie 
bine documentată când sunt afectați mai mulţi membri ai 
aceleiaşi familii. Paraplegia spastică ereditară imită scleroza 
multiplă familială, acest lucru trebuind a fi luat, de asemenea, 
în considerație când apare un caz izolat de paraplegie spastică 
progresivă în care manifestările piramidale sunt izolate şi 
spasticitatea disproporționată. Alte tulburări familiale care 
sunt confundate cu scleroza multiplă includ ataxiile ereditare 
şi leucodistrofiile cu debut la adulţi. Pedigriuri ale bărbaţilor 
afectaţi şi moştenirea pe linie maternă sunt exemple de 
adrenoleucodistrofie transmisă prin cromozomul X. În familiile 
care prezintă caracteristicile genetice şi clinice pentru boala 
Leber se observă uneori prezența unor indivizi cu fenotip 
pentru scleroză multiplă. 

În bolile granulomatoase ale creierului şi în vasculitele 
cerebrale, în special varietatea cerebrală a lupusului eritematos 
sistemic, care apare de obicei în absenţa unor manifestări sistemice 
sau a serologiei caracteristice, aspectele clinice, imunologice şi 
anomaliile puse în evidență cu tehnicile imagistice sunt practic 
imposibil de deosebit de cele din scleroza multiplă. Sarcoidoza 
poate, de asemenea, să afecteze sistemul nervos central, cu 
manifestări clinice, anomalii ale rezonanței magnetice şi ale 
lichidul cefalorahidian tipice, fără asociere cu leziunile pulmonare 
sau cutanate obişnuite; uveita apare şi în scleroza multiplă şi nu 
poate fi deci un element de diagnostic diferențial util. Ulceraţiile 
orogenmitale la un pacient cu manifestări clinice de scleroză 
multiplă pot sugera diagnosticul de boală Behcet. 


În cazul în care se pune un diagnostic de scleroză multiplă la 
persoane de origine africană sau orientală, acesta trebuie bine 
documentat deoarece la aceste grupuri bolile spinale progresive cu 
implicare vizuală sunt mai curând determinate de virusul leucemiei 
celulelor T (HILV-1) care provoacă paraplegia spastică tropicală. 

Infecţiile directe ale sistemului nervos pot imita sindroamele 
demielinizante izolate şi scleroza multiplă. Printre acestea se 
includ tuberculoza şi alte meningite cronice, manifestările 
neurologice ale infecției HIV/SIDA şi boala Lyme, borelioza poate 
să provoace o tulburare cronică sau recidivantă a sistemului nervos 
central, dar ea este de obicei precedată de poliradiculită cu dureri 
caracteristice şi de paralizie facială. Nu trebuie uitate asemănările 
sclerozei multiple cu neurosifilisul, în cadrul infecțiilor oportuniste 
care complică evoluţia infecției cu HIV. Distribuţia pe grupe de 
vârstă şi manifestările clinice fac, de obicei, mai uşoară diferen- 
țierea între degenerescența combinată subacută a măduvei şi 
scleroza multiplă, dar leziunile spinale focale, însoţite de 
simptomul Lhermitte, pot apărea şi în deficitul de vitamina Byp. 

În fine, scleroza multiplă, fiind o boală cunoscută unei 
bune părți din populaţie, prin intermediul bolnavilor cunoscuţi sau 
întâlniți întâmplător, poate să dea impresia unor persoane 
sugestibile că au o astfel de suferință, mai ales când este vorba de 
simptome vagi cum ar fi mici vertije, parestezii trecătoare etc. Un 
examen neurologic obiectiv competent poate înlătura astfel de false 
temeri, în spatele unor acuze neurologice polimorfe care pot fi 
întâlnite şi în scleroza multiplă, unde nu se găsesc însă semne 
neurologice obiective, pot sta suferințe psihiatrice care necesită 
tratament de specialitate sau diverse situații revendicative 
(obținere de avantaje necuvenite, pensionări etc.) 


Tratamentul bolilor demielinizante 


În general, recomandarea tratamentului se va face cu multă 
prudență în cazul pacienţilor care suferă de scleroză multiplă, 
deoarece nici un agent terapeutic nu şi-a dovedit eficacitatea în 
modificarea evoluţiei pe termen lung a bolii, iar, pe de altă parte, o 
proporţie semnificativă a celor afectați nu sunt incapacitaţi timp de 
câteva decenii. Cu toate acestea, pentru controlul cazurilor 
individuale sunt adesea folosite tratamente care ameliorează 
simptomele existente şi care grăbesc recuperarea după recăderi. 


Tratamentul puscelor acute 


Deoarece istoria naturală a puseului este evoluţia 
spontană spre recuperare, nu este necesară folosirea trata- 
mentelor pentru fiecare exacerbare. Corticosteroizii, de pre- 
ferință administrați intravenos în doze mari (netilpredni- 
solon), scurtează durata puseului acut şi au mai puţine efecte 
secundare decât steroizii administrați pe cale orală sau 
intramusculară. O ameliorare se observă după administrarea a 
3-58 de metilprednisolon, administrat prin perfuzie 
intravenoasă timp de câteva zile. Administrarea intravenoasă a 
metilprednisolonului reduce edemul tisular în zonele de 
inflamație acută și modifică temporar permeabilitatea barierei 
hemato-encefalice. Efectele imunologice ale administrării de 
metilprednisolon includ o reducere a activităţii macrofagelor. 


Tratamentul simptomatic 
Multe din manifestările sclerozei multiple pot fi ameliorate 


prin. medicație simptomatică. Pacienţii care au probleme urinare 
din cauza afectării măduvei pot să-şi golească mai uşor vezica prin 

compresiune abdominală, stimulare perineală, sau să accepte un 
grad tolerabil de incontinență. Senzaţia de micţiune imperioasă sau 
frecvența mare a micţiunilor răspunde bine la administrarea de 
preparate cu acţiune anticolinergică (oxibutinin sau propantelin), 
dar atunci când funcția detrusorului şi cea a sfincterului se 
decuplează, determinând în acelaş timp o umplere insuficientă și o 
imposibilitate de golire, tratamentul preferat este autocateterizarea 
intermitentă, uşor de efectuat de pacienții motivaţi care au o 
vedere bună şi mişcări adecvate ale brațelor. Această metodă 
asigură o golire completă a vezicii cu avantaje considerabile pentru 
viaţa socială şi pentru somn. Utilizarea permanentă a unui cateter 
este preferabilă unei incontinenţe cu riscurile asociate de escoriaţii 
cutanate. Constipaţia va fi controlată prin modificarea dietei şi 
utilizarea unor laxative, evitând agenţi care exercită acțiuni direct 
asupra peretelui intestinal. 

Funcţia sexuală este adesea tulburată la bărbaţi cu 
demielinizare spinală. Potenţa poate fi restaurată prin injecții 
intracavernoase de papaverină iar tehnicile mai complicate de 
stimulare a ejaculării se folosesc pentru a reda fertilitatea 
bărbaţilor impotenţi care doresc să aibă copii. 

Alterarea mobilităţii în scleroza multiplă este rezultatul 
scăderii de forță musculară, a deteriorării coordonării, a spasti- 
cității, a senzaţiei de oboseală și a pierderii simțului proprioceptiv. 
Tremurătura poate fi controlată prin folosirea beta-blocantelor şi 
ocazional a isoniazidei, primidonei şi blocarea receptorilor 
dopaminei. S-au folosit şi procedee chirurgicale stereotaxice 
pentru stabilizarea mişcărilor unui braţ la pacienţi care nu mai 
puteau îndeplini activități esenţiale ale vieţii de zi cu zi. 
Nesiguranța consecutivă unor tulburări vestibulare poate fi 
ameliorată cu ajutorul unor sedative vestibulare. Oboseala poate 
constitui un handicap pentru pacienţi care nu prezintă alte 
simptome. Un oarecare succes s-a obținut prin administrarea de 
clorhidrat de amantadină, dar acest simptom este adesea refractar 
la tratament. Scăderea forţei musculare şi spasticitatea contribuie 
în mod diferit la imobilizarea pacienţilor cu scleroză multiplă, în 
funcţie de căile spinale mai afectate. Diminuarea spasticității poate 
accentua scăderea forței şi, în mod paradoxal, reduce capacitatea - 
de mobilizare deoarece pacienţii au nevoie de un tonus muscular 
ridicat pentru a putea sta în picioare. Administrarea intravenoasă a 
unor doze mari de metilprednisolon, a baclofenului, a dantro- 
lenatului de sodiu sau a tizanidinului are un oarecare efect asupra 
spasticităţii şi folosirea lor se indică la persoane care au păstrat o 
oarecare forță musculară sau la cei care au spasme dureroase, 
crampe musculare şi care nu mai încearcă să stea în picioare sau să 
meargă. Aceste medicamente pot fi folosite în asociere, deoarece 
fiecare dintre ele acţionează la niveluri diferite în cadrul mecanis- 
melor de menţinere a tonusului muscular. Spasticitatea poate fi 
diminuată prin administrarea intratecală de baclofen, cu ajutorul 
unei pompe, sau, în ultimă instanţă, prin întreruperea chirurgicală 
a căilor reflexe sau prin secţionarea tendoanelor, dar aceste tehnici 
chirurgicale trebuie considerate ca având rezultate ireversibile. 

Manifestările paroxistice ale sclerozei multiple răspund, de 
obicei, foarte bine la tratament. Astfel crizele tonice de trunchi 
cerebral se opresc imediat după administrarea de carbamazepin sau 
a altor anticonvulsivante care cresc stabilitatea membranei. Ace- 
leaşi droguri sunt utile pentru pacienţii cu nevralgie trigeminală şi 
cu forme refractare ale durerii datorită demielinizării spinale,; 
aceste simptome dureroase sunt, de asemenea, influențate de starea 
de spirit şi răspund bine la antidepresive. 


Influențarea evoluţiei sclerozei multiple 


Încercările de a influența evoluția sclerozei multiple se 
bazează pe ipoteza că leziunile tisulare sunt mediate imunologic. 

Stimularea imună cu gama-interferon agravează boala în timp ce 
supresia imună stabilizează evoluţia clinică a acesteia în cazurile 
de progresie rapidă. Efectele negative ale supresiei imune suni însă 
frecvente iar beneficiile tratamentului se mențin doar scurtă vreme, 
ceea ce face acest tratament să nu fie întotdeauna util. 

O metaanaliză a studiilor în care s-a folosit azatioprina 
confirmă semnificaţia statistică a eficienţei sale dar şi rolul limitat 
la nivel individual al acestui agent imunosupresor cu toleranță 
bună. Majoritatea pacienților la care tratamentul ar putea modifica 
favorabil evoluţia bolii primesc azatioprină, această atitudine 
având o justificare teoretică şi permiţând obţinerea de rezultate 
modeste; nu există dovezi că efectul azatioprinei ar putea îi 
amplificat printr-o terapie combinată cu metilprednisolonul. 

Ciclosporina influențează în bine evoluţia bolii, rata recă- 
derilor şi gravitatea simptomelor, dar numai dacă se administrează 
în doze care sunt greu tolerate. Prin comparaţie cu azatioprina, care 
este bine tolerată dar are rezultate modeste, ciclosporina este 
probabil eficace, dar asociată cu efecte adverse inacceptabile, cel 
puțin nu pentru scleroza multiplă. Nici unul din aceste preparate 
(eiclosporina şi azatioprina) nu este recomandabil majorității 
pacienţilor. S-a folosit şi epurarea plasmatică (plasmafereza) în 
speranța că se va putea obține un rezultat asemănător celor 
obţinute în alte afecțiuni inflamatorii, dar numai ca un adjuvant al 
tratamentului imunologic şi fără să se constate un etect 
suplimentar. 

Probleme similare au caracterizat evaluarea ciclofosfamidei 
la bolnavii cu scleroză multiplă. După o serie de rapoarte inițiale 
care menționau ameliorarea simptomelor la pacienții cu boală 
progresivă cronică, studiile care au analizat dozele eficace au 
confirmat toxicitatea potenţială a ciclofosfamidei, deşi doze mici şi 
repetate lunar permit o navigaţie între toxicitate şi eficacitate. O 
comparație între tratamentul care consta din administrarea 
intravenoasă a ciclofosfamidei asociată cu corticosteroizi pe cale 
bucală și cel în care se administra ciclofosfamidă per os sau 
prednisolon la fiecare două zile şi schimb plasmatic săptămânal nu 
a pus în evidență nici o deosebire în ceea ce priveşte rezultatele 
obținute la cele două grupuri de bolnavi. Cu toate acestea, mulți 
neurologi folosesc încă tratamentul cu doze mici şi repetate de 
ciclofosfamidă la pacienții la care are loc o deteriorare rapidă, 
pentru care inactivitatea terapeutică este inacceptabilă, atât pentru 
bolnav cât şi pentru medic. Prin tratamentul sclerozei multiple cu 
beta-interferon au fost obținute rezultate promițătoare. După trei 
ani de tratament pacienţii cu episoade recurente au marcat 0 
reducere cu o treime a puseelor acute, fără însă ca aceasta să 
influențeze evoluţia bolii sau incapacitatea. La cei tratați s-a 
remarcat, de asemenea, o reducere cu 60-70% a numărului de 
leziuni recente identificate cu ajutorul rezonanței magnetice 
nucleare. 

Ținând seama de beneficiile parţiale pe care le are supresia 
imună la pacienţii cu scleroză multiplă, nu trebuie neglijaţi şi alți 
agenţi cu acțiune mai radicală şi cu efecte imunologice-mai precise 
decât cele pe care le au imunosupresoarele nespecifice, agenţi care 
ar constitui o cale alternativă de intervenţie în secvența de 
evenimente care duc la instalarea leziunilor. Astfel, s-au folosit 
anticorpi monoclonali care lizează limfocitele T sau care le 
blochează activitatea, proiectați în aşa fel încât să reducă la 
minimum răspunsurile anti-idiotipice (prin hibridarea regiunilor 
imunoglobulinice murine variabile cu regiuni imunoglobulinice 
umane constante). Aceşti anticorpi au fost utilizați în cadrul unor 
studii necontrolate, preliminare, şi se afirmă că ar fi avut rezultate 
bune dar nevalidate încă. Este cel mai promițător efort terapeutic 
recent care poate fi întrevăzut ca folositor în viitorul apropiat. 

Mielinoliza pontină centrală 


Această afecţiune nu este rară. O mare parte din cazurile 
descrise inițial au prezentat tulburări metabolice care erau 
determinate de abuzul de alcool, dar afecțiunea se manifestă şi în 
asociere cu encefalopatia Wernicke, cu ciroza nealcoolică, cu boala 
Wilson, după transplantul de ficat, ca o complicaţie a uremiei şi 
hemodializei, după emeze prelungite şi după terapia diuretică. În 
fiecare din aceste circumstanțe, persoanele afectate prezintă 
hiponatriemie înainte de instalarea simptomelor neurologice. 
Această observaţie a dus la ipoteza că mielinoliza pontină centrală 
este consecința unei corectări excesive a hiponatriemiei. Leziunile 
pontine sunt corelate atât cu gradul de hiponatriemie cât şi cu rata 
cu care se face corectarea. Pomind de la un nivel de 
110 milimoli/litru, sau de la o rată de corectare mai mare de 
2 milimoli/1/oră, riscul de mielinoliză pontină centrală este tot mai 
ridicat. În hiponatriemia acută, schi ile care survin în 
concentrația sodiului sunt mai bine rate decât în cazul 
hiponatriemiei cronice. Mielinoliza pontină centrală se întâlneşte 
uneori după corectarea rapidă a hipernatriemiei. 

Boala afectează căile situate central din punte şi se întinde 
centrifug. Tabloul clinic complet este cel al unei paralizii flasce, cu 
pareză sau paralizie facială şi bulbară, mişcări dezordonate ale 
globilor oculari, pierderea echilibrului şi alterarea stării de 
conştiență. Fenomene care să indice existența hiponatriemiei nu 
sunt, de obicei, prezente, deoarece demielinizarea pontină urmează 
corectării nivelului seric al sodiului. Prognosticul depinde de 
tulburarea metabolică de bază. Stabilizarea sodiului seric şi 
tratamentul insuficienței bulbare permite adesea o recuperare 
neurologică completă. Această tulburare nu are recurențe spontane. 

Caracteristicile clinice ale bolii sunt distincte şi diagnosticul 
nu ridică probleme, afară de cazul în care s-a ignorat scăderea 
sodiului seric. Modificările acute de mielinoliza centrală pontină 
pot fi puse în evidenţă prin tehnici imagistice şi ele se observă şi 
după vindecarea clinică. 


Seleroza difuză 


Sub acest nume sunt grupate o serie de boli metabolice care 
afectează substanța albă cerebrală. Dintre bolile care au constituit 
grupul inițial se pot menţiona scleroza difuză sudanofilă, boala 
Pelizaeus-Merzbacher, scleroza difuză Krabbe (leucodistrofia cu 
celule globoide), scleroza difuză Canavan (degenerescența 
spongioasă a substanței albe), boala Alexander şi leucodistrofia 
metacromatică. Toate acestea sunt sindroame dismielinizante 
însoţite de aspecte microscopice caracteristice, cu simptome clinice 
specifice și deficite enzimatice determinate genetic. 


Boala Schilder 


Boala Schilder este caracterizată de apariția unor zone de 
demielinizare bine demarcate îi partea posterioară a emisferelor 
cerebrale, însoţită de proliferare glială şi păstrarea axonilor. Boala 
apare în copilărie şi este rară. Multe din cazurile diagnosticate 
drept boală Schilder erau în realitate cazuri de  adreno- 
leucodistrofie. Unii specialişti continuă să susțină că boala 
Schilder este o formă deosebit de severă a sclerozei multiple care 
apare în copilărie sau la începutul vieții adulte. 

Boala se instalează insidios la un copil aparent sănătos, 
manifestările fiind afectarea intelectului şi tulburări de mers. În 
stadiu de debut apar tulburări vizuale, deteriorare mintală, 
epilepsie, afazie, scădere de forță şi lipsă de coordonare a 

mișcărilor membrelor, dar evoluţia obişnuită este cu instalarea 
orbirii corticale şi paralizia spastică progresivă a membrelor, 
Capacitatea sensibilităţii discriminative este alterată, cu pierderea 
sensibilităţii profunde şi superficiale. Tulburările mintale sunt 
caracteristice pentru demenţă progresivă, crize epileptice gene- 
ralizate sau focale putând surveni în orice stadiu. Boala este 
progresivă şi, de obicei, fatală în 1-2 luni, deşi pot apărea 
remisiuni temporare cu durata de ani de zile. Nu există tratament 
exceptând tratamentul simptomatic al crizelor epileptice. 

Instalarea precoce a orbirii însoțită de demenţă progresivă şi 
paralizie spastică constitue un tablou clinic distinctiv, dar este 
necesar să se facă diagnosticul diferențial cu o tumoare 
intracraniană în cazurile în care simptomele sunt unilaterale şi 
dacă apare edem papilar. REG este utilă pentru a face deosebirea 
de panericefalita subacută sclerozantă. Tehnicile imagistice pun în 
evidență zone întinse de substanță albă cu atenuare redusă în 
ambele emistere cerebrale, dar aceasta nu este o imagine specifică. 
Încstinirea vitezei de conducere motorii din cauza implicării 
nervilor periferici este un simptom care apare în boala Krabbe şi în 
leucodistrofia metacromatică. Granulaţii metacromatice pot fi puse 
în evidență în urină. În această boală este posibilă reducerea 
arilsulfatazei leucocitare, lucru care nu se petrece în scleroza 
difuză. 


Adrenoleucodistrofia 


Sub acest termen sunt grupate un număr de afecțiuni 
importante caracterizate prin depunerea de acizi graşi saturați în 
toate țesuturile care conţin lipide, fenomenul fiind consecința unei 
activități deficiente a sintetazei acil-coenzimei A a lanțurilor lungi 
lipidice din peroxizormi, ceea ce permite acumularea de incluzii de 
tip citoplasmic-membranar în țesuturile cerebrale. Diagnosticul se 
stabileşte prin examinarea ultrastructurală a nervilor biopsiaţi din 
piele sau din conjunctivă. 

Această anomalie biochimică acompaniază patru sindroame 
înrudite: adrenoleucodistrofia infantilă şi adrenomieloneuropatia 
adultă, ambele fiind caracterizate de transmitere legată de sex, 
precum şi adrenoleucodistrofia neonatală şi sindromul Zeliweger, 
ambele cu transmitere autosomală recesivă. 

Adrenoleucodistrofia infantilă se prezintă cu tulburări de 
comportament, demenţă şi epilepsie, urmate de implicarea organe- 
lor de simț şi a sistemelor motorii. Deşi o proporţie semnificativă 
din copii fac ulterior insuficiență suprarenală, boala Addison poate 
să preceadă cu câţiva ani tulburările neurologice. 

Adrenomieloneuropatia apare la adulți, manifestându-se cu 
parapareză şi tulburări de sensibilitate la nivelul membrelor 
inferioare de tip neuropatic, dar diagnosticul este adesea ignorat 
dacă nu există şi insuficiență suprarenală. Identificarea defectului 
peroxizomal în țesuturile din care pot fi obținute eșantioane a dus 
la descrierea unor cazuri la care manifestările clinice sunt obscure, 
incluzând leziuni focale cerebrale, sindromul Kliiver-Bucy, 
demență, degenerare spinocerebeloasă şi atrofie olivoponto- 
cerebeloasă. Parapareză spastică moderată cu tulburări sfincteriene 


şi neuropatie periferică pot apărea la purtătoarele obligatorii 


(femei heterozigote) la care se constată o creştere a concentrației 
de acizi graşi cu lanţuri foarte lungi. Gena implicată se află pe 
cromozomul X, la Xq28, în apropierea genei pentru deficiența de 
G-6- fosfat dehidrogenază şi pentru pierderea percepției culorilor. 
Adrenoleucodistrofia transmisă autosomal recesiv apare la 
nou-născuți, manifestându-se cu crize epileptice, hipotonie, 
întârziere mintală, degenerescență retiniană şi afectare hepatică. 
Sexul feminin este afectat mai frecvent decât cel masculin. Deşi 
manifestările clinice şi modul de transmitere sunt similare în 


adrenoleucodistrofia neonatală și sindromul Zellweger, aceste 
afecţiuni sunt considerate ca fiind entități separate. 

Tratamentul adrenoleucodistrofiilor nu este eficace. Concen- 
trația acizilor graşi. cu lanțuri foarte lungi este redusă prin 
administrarea de acid erucic, dar aceasta nu influențează evoluția 
bolii. 

10. Tulburările motilităţii 


C.D. MARSDEN 
(Traducerea: Elena Constantinescu) 


Afecţiunile sistemelor motorii extrapiramidale conduc fie la 
o sărăcie de mișcare (akinezie), acompaniată de o creştere a 
tonusului muscular (rigiditate), fie la mişcări involuntare anormale 
(diskinezii), adesea însoțite de o reducere a tonusului muscular. 
Sindromul _rigido-akinetic, numit parkinsonism, şi diskineziile 
reprezintă cei doi poli care delimitează întregul spectru al 
tulburărilor de motilitate. 


Sindroame rigido-akinetice 

Boala Parkinson 

Definiţie 

Este o boală cu debut insidios, de obicei în a 2-a jumătate a 
vieții, caracterizată prin akinezie, rigiditate, anomalii posturale şi 


tremor, având caracter lent progresiv (fig. 10.1). Simptomele bolii 
Parkinson, descrise de James Parkinson, în 1817, ca "paralizie 


agitantă” sunt astăzi atribuite deficienței de dopamină la nivelul . 


striatului ca urmare a pierderii de neuroni din substantia nigra. 
Anatomopatologic se constată pierderea neuronilor pigmentari din 
zona compactă a substanței negre şi prezența unor incluziuni 
cozinofile, corpii Lewy, în restul neuronilor. 


Etiologie 


Cauza bolii Parkinson este necunoscută. Un sindrom rigido- 
akinetic asemănător, cu tremor caracteristic, a fost semnalat în 
urma epidemiei de encefalită letargică (1918-1930) (parkinsonism 
postencefalitic). Medicamentele neuroleptice, ca reserpina, feno- 
tiazinele, butirofenonele, pot şi ele produce acest tablou clinic 
(parkinsonism indus medicamentos) prin blocarea receptorilor 
dopaminergici din striat. 

Parkinsonismul poate fi trăsătura principală a altor boli 
degenerative ale sistemului nervos central, manifestate clinic sub 
forma variatelor sindroame "parkinsonism plus”, dar în aceste 
cazuri se asociază şi alte anomalii, definitorii (tabelul 10.1). Este 
vorba despre paralizia supranucleară progresivă, atrofia multi- 
sistemică şi degencrescența corticobazală, prezentate în continuare. 

Parkinsonismul poate fi, de asemenea, expresia oricărei boli 
care produce leziuni difuze cerebrale. Pe lângă demență, paralizii, 
alte semne de leziuni cerebrale, se dezvoltă adesea un sindrom 
rigido-akinetic. La unii pacienți, degenerescența cu corpi Lewy se 
întinde de la nucleii pigmentari din trunchiul cerebral până la 
cortexul cerebral, realizând o boală cu corpi Lewy difuză, cu 
demenţă și parkinsonism. Parkinsonismul mai poate fi evident în 
boala Alzheimer şi în bolile cerebrovasculare, ca şi în multe alte 
afecțiuni (tabelul 10.2). "Parkinsonismul aterosclerotic" este un 
termen care a creat însă confuzie. Fără indoială că parkinsonismul 
poate apărea ca simptomatologie în bolile cerebro-vasculare, dar 
leziunile vasculare cerebrale nu pot .constitui cauza bolii 


Parkinson pure, deoarece substantia nigra este mai puţin 
vulnerabilă la leziuni vasculare. Leziunile focale izolate ale 
substanței negre prin traumatisme, tuberculoame, tumori pot duce 
la hemiparkinsonism contralateral, dar aceastea sunt cazuri foarte 
rare. 


Fig. 10.1. Reproducere după o fotografie a "Statuetei patologice" a lui Paul 
Richter, înfățişând un pacient cu boală Parkinson, 


Tabelul 1.10. Cauzeie sindromului rigido-akinetic la adult 


Parkinsonism pur 
Boala Parkinson 
Parkinsonism indus medicamentos 
Parkinsonism postencefalitic 
Toxicitatea MPTP 

Alte toxice (mangan, monoxid de. 
carbon) 


Parkinsonism -plus 
Paralizia supranucleară progresivă 
Atrofia multisistemică 
Degenerescenţă olivopontocerebeloasă 
Degenerescenţa striatonigrală 
Insuficienţa sistemului autonom 
Degenerescenţă corticobazală 
Sindromul parkinsonism-demenţă-SLA. 
(Guam) 

Calcifierea ganglionilor bazali 
SLA = scleroză laterală amiotrofică 

MPTP = l-metil-4-fenil-1,2,3,6 - tetrahidropiridină 


Boala Parkinson este o afecțiune frecventă , cu o prevalență 
în jur de 1 la 1000, putând ajunge la 1 la 200 în populația 
vârstnică. Apare în toate zonele lumii şi în toate grupele etnice 
(deşi este probabil mai puţin frecventă în China şi Africa% în toate 
clasele sociale şi este ceva mai frecventă la bărbaţi decât la femei. 
În cele mai multe cazuri, factorii ereditari nu pot fi implicaţi, dar 

la 5-10% dintre pacienţi există antecedente heredocolaterale. 
Există cazuri rare de agregare familială, cu, transmitere dominantă 
şi datele genetice obținute sugerează influența unei gene 
dominante cu penetranță redusă. Totuşi, studiile mai recente pe 
gemeni identici nu au putut evidenția o concordanță mare atunci 
când unul dintre gemeni este afectat. Aceasta sugerează că boala 
nu este ereditară. 


Tabelul 10.2. Atecţiuni cerebrale difuze ce realizează demență la adult şi 
pot fi însoţite de parkinsonism 


Frecvente 


Boala Alzheimer (inclusiv demența Boala Pick 


senilă) Boala Creutzfeldt-Jacob 
Boala difuză cu corpi Lewy Intoxicația cu mangan 
Demenţa multiinfarot Neurolues 


Boala Binswanger 

Angiopatia congofilică 
Traumatisme craniene (de exemplu 
la boxeri) 
Anoxie cerebrală 


Cisticercoza 
Hidrocefalia comunicantă 


Fig. 10.2. Aspectele anatomopatologice ale bolii Parkinson. Sus, imagini 
microscopice la putere medie. În stânga, aspect normal, în dreapta, aspect 
întâlnit la un parkinsonian; jos, imagini microscopice de .mare putere. 
Substantia nigra normală conţine numeroase celule nervoase pigmentare, cu 
coloraţie întunecată intensă, așezate într-o bandă verticală în profunzimea 
pedunculilor cerebrali. La parkinsonian, substantia nigra conţine foarte puţine 
celule pigmentare (hemotoxilin- eosină). 


Studiile extensive nu au reuşit să identifice un agent viral 
responsabil de boala Parkinson, iar încercările de a explica toate 
cazurile ca efecte reziduale ale encefalitei letargice au eşuat. Boala 
Parkinson nu există la animale şi nici nu poate fi transmisă 
animalelor, care probabil nu trăiesc destul de mult pentru a 
dezvolta o astfel de boală. 

Toxinele pot produce parkinsonism la om. În cursul sintezei 
unui substituent al heroinei, meperidina, unele persoane 
consumatoare de droguri au primit în mod întâmplător un 
contaminant, 1-metil-4-fenil-1,2,3,6-tetrahidropiridina (MPTP). La 
câteva zile de la injectarea acestui compus s-a constatat apariția 
unui parkinsonism acut sever, asemănător întru totul bolii 
idiopatice. Aceasta a dus la o căutare insistentă a unor toxine 
similare în mediul înconjurător, dar deocamdată nu s-a identificat 
nici una. MPTP nu este ea însăşi o toxină activă, ea este convertită 
în creier de către monoaminooxidaza B la l-metil-4 fenil- 
piridinium (MPP*), care este depozitat în neuronii dopaminergici 
(mai mult decât în cei nonadrenergici) prin sistemul de receptare a 
dopaminei. În neuronii dopaminergici MPP* se leagă de 
neuromelanină şi este concentrat în mitocondrii. MPP* paralizează 
ciclul 1 al activităţii mitocondriale şi duce la moartea celulară prin 
stresul oxidativ şi producerea de radicali liberi. 


Anatomopatologie şi biochimie 
Anatomie 


Anomalia esenţială este scăderea numărului de neuroni 
pigmentari din pars compacta a substanţei negre (fig. 10.2). Aceşti 
neuroni, care conţin neuromelanină, proiectează în nucleul caudat 
şi putamen (neostriat) şi folosesc ca neurotransmițător dopamina. 
Regiunea pigmentară ventro-tegmentară adiacentă, care îşi 
proiectează axonii dopaminergici în regiunile mezolimbice şi 
corticale, suferă de asemenea o degenerare. Sunt afectaţi şi alți 
nuclei pigmentari din trunchiul cerebral, printre care şi locus 
coeruleus (noradrenergic). 

În toate cazurile de boală Parkinson, neuronii pigmentari 
degeneraţi din trunchiul cerebral conţin incluziuni eozinofile, corpi 
Lewy, caracteristici bolii. Corpii Lewy se găsesc, de asemenea, și 
la circa 4% dintre pacienţii fără Parkinson, deoarece pentru 
apariția simptomelor clinice trebuie ca 80% din zona compactă să 
fie degenerată. Corpii Lewy nu apar numai în neuronii pigmentari, 
ci şi în alte zone, incluzând cortexul cerebral, substanța nenumită, 
comul lateral al măduvei toracale şi chiar ganglionii simpatici. 
Originea lor nu este cunoscută. 


Biochimie (tabelul 10.3) 


În 1960, Ehringer şi Homykiewicz au descoperit scăderea 
marcată a dopaminei din striat (mai mult în putamen decât în 
caudat) şi din substanța neagră la pacienţii decedați cu boala 
Parkinson. Scăderea dopaminei din nucleul caudat şi putamen se 
corelează cu pierderi celulare masive, atrofie precum şi proliferare 
glială în substanța neagră, leziunile fiind mai severe şi difuze la 
pacienţii cu afectare postencefalitică decât la cei cu boală 
Parkinson idiopatică. Există o corelație strânsă între nivelul 
pierderilor celulare din substanța neagră, nivelul depleției de 
dopamină din striat şi severitatea akineziei. 

Simptomele clinice ale bolii Parkinson nu apar decât după o 
pierdere mai mare de 50-60% din neuronii nigrali” şi după o 
scădere cu 80-85% a concentraţiei de dopamină din striat. 
Modificările anatomice, în special sărăcirea în celule nigrale a 
zonei compacte, sunt progresive. Se presupune că există o lungă 
perioadă de depleție asimptomatică a dopaminei striatale, până 
când este atins nivelul critic pentru apariţia semnelor clinice. În 
această perioadă asimptomatică există mai multe mecanisme de 
compensare a tulburărilor de la nivelul căii dopaminergice 
nigrostriatale. Concentrația acidului homovanilic, metabolit al 
dopaminei, scade mai mult decât cea a dopaminei însăşi: raportul 
acid homovanilic / dopamină creşte, sugerând o creştere a turn- 
overului dopaminei. Un al doilea mecanism compensator constă în 
modificarea sensibilităţii receptorilor  postsinaptici pentru 
dopamină din striat. La animale, leziunile sistemului nigrostriatal 
duc la hipersensibilitate de denervare a receptorilor postsinaptici 
dopaminergici. Acest lucru este demonstrat de creşterea răspun- 
sului farmacologic la agoniştii dopaminergici, ca şi de creșterea 
numerică a receptorilor, evidenţiată prin tehnici cu liganzi spe- 
cifici. Aceste tehnici au fost utilizate Şi la pacienți cu forme clinice 
de boală Parkinson, iar rezultatele sugerează că şi în aceste cazuri 
există o hipersensibilitate a receptorilor postsinaptici dopaminer- 
gici, cel puţin la începutul bolii. 


Tabelul 10.3. Neurotransmiţătorii şi enzimele lor în striat în boala 
Parkinson 


Boală Parkinson 


Dopamina (pi g/g) 


9% 
Acidul homovanilic (u.g/g) 18% 
Raportul DA/HVA 
Dopadecarboxilaza (nmol/100 mg/h) 7% 
Tirozinhidroxilaza (nmol/100 mg/h) 22% 
Monoaminooxidaza (nmol/100 mg/h) Normal 
Catecol-orto-mnetiltransferaza Normal 
(nmol/100 mg/h) 
S-hidroxitriptamina (ug/g) 44% 
Noradrenalina (ug/g) 40% 
Acetilcolintransferaza (4 mol/g/h) 75% 
Decarboxilaza acidului glutamic Normal 


proteină/h) 


_(hmol/100 me 


DA/HVA = raportul dopamină - acid homovanilic 

Valori medii măsurate în putamen, cu excepția noradrenalinei, determinată 
în nucleul accumbens. 

Diferenţele au fost semnificative statistic la p < 0,05, cu excepția cazurilor 
notate "normal". 

Datele provin de la Hornykiewicz er al, MeGeer and McGeer (citați de 
Marsden şi Fehn, 1982, 1987,1994). i 


În boala Parkinson sunt afectate majoritatea zonelor 
cerebrale ce conţin dopamină. În nucleul accumbens (care la om 
formează o parte inferioară a capului nucleului caudat, identificată 
printr-un conținut mare de noradrenalină), concentrația de 
dopamină este redusă la aproximativ 42% din normal, în 
comparaţie cu 36% reducere în caudat şi 9% în putamen. Unele 
arii ale cortexului cerebral conţin şi ele dopamină şi se evidenţiază 
o depleție severă de dopamină ŞI în girul paraolfactiv (aria 
Brodmann 25). Este tentant să se asocieze aceste modificări ale 
concentraţiei de dopamină cu tulburările afective Şi modificările 
psihice observate la unii pacienţi cu boală Parkinson. 


A 


Deoarece depleţia striatală de dopamină este datorată 
degenerescenţei căii nigrostriatale, enzimele ce participă la sinteza 
dopaminei sunt şi ele foarte scăzute. Activitatea dopadecarboxilazei, o 
enzimă intraneuronală responsabilă de conversia dopa-dopamină, 
este foarte scăzută în regiunea nigrostriatală la parkinsonieni. De 
asemenea, enzima  limitantă a ratei, tirozinhidroxilaza, 
responsabilă de conversia tirozină-dopa este Şi ea scăzută în 
regiunile cerebrale conținând dopamină. 

Pe lângă modificarea esențială a dopaminei cerebrale, în 
boala Parkinson a fost semnalată şi o depleție mai puțin severă a 
noradrenalinei şi a  S-hidroxitriptaminei. Studiul activității 
colinergice din preparatele cerebrale post-mortem sugerează că 
neuronii colinergici din striat sunt relativ respectaţi de procesul 
patologic din boala Parkinson. Totuşi, s-a descris o reducere a 
acetilcolintransferazei corticale (marker al neuronilor colinergici), 
în special la pacienţii cu demență. Aceasta reflectă o reducere a 
neuronilor colinergici din substantia innominata care proiectează 
pe cortexul cerebral. S-au evidențiat şi modificări ale 
glutamatdecarboxilozei (GAD), responsabilă de sinteza acidului 
gama aminobutiric (GABA): la parkinsonieni, concentrația GAD 
este scăzută în substanța neagră şi cortexul cerebral. Căile eferente 
majore ale striatului folosesc GABA ca neurotransmițător și 
modificarea concentrației nigrale a GAD ar însemna o reducere 
funcțională a acestor eferențe, deoarece terapia cu levodopa 
restabileşte nivelul normal al GAD. Legarea specifică a [%H]- 
GABA este şi ea alterată în boala Parkinson, există o scădere 
marcată a situsurilor de legare a GABA din substantia nigra, dar 
în putamen, caudat şi cortexul cerebral acestea sunt normal 
reprezentate. Deoarece căile striatonigrale GABA-ergice fac 
sinapsă cel puţin în parte cu neuronii dopaminergici nigrali, 
această reducere a legării nigrale a GABA este interpretată ca 
datorându-se sărăcirii populaţiei de celule nigrale dopaminergice 
care conțin receptori pentru GABA. Există şi reduceri ale altor 
sisteme neuronale peptidergice în ganglionii bazali, în special ale 
celor conținând enkefalină şi substanță P. 


Simptome 


Debutul este insidios şi la 70% dintre pacienți simptomul de 
prezentare este tremorul care, de obicei, începe unilateral, 
Tremorul parkinsonian este prezent în repaus, scade în acţiune, 
este accentuat de emoție sau stres şi dispare în somn. La început 
predomină la membrele superioare, dar mai apoi se poate extinde 
la față, bărbie și membrele inferioare. E1 se datorează unor 
contracţii ritmice alternative în muşchii antagoniști, cu frecvență 
de 4-6 Hz (fig.10.3). La membrul superior sunt caracteristice 
mişcările ritmice de pronaţie/supinație şi mişcarea de "numărat 
bani” (pill rolling) a policelui în raport cu celelalte degete. Uneori 
tremorul poate fi mai evident postural sau în acțiune, în special în 
stadiile inițiale ale. bolii, când şi frecvența sa este mai rapidă 
(6-7Hz). Rigiditatea este apreciată de bolnavi ca "înţepeneală 
musculară", iar examinatorul constată o rezistență plastică la 
mobilizarea pasivă, egal distribuită între grupele musculare 
antagoniste şi constantă la diferite grade ale amplitudini 
mobilizării. Rigiditatea afectează toată musculatura, dar este mai 
accentuată la nivel cervical şi troncular Şi în musculatura 
proximală a umărului sau şoldului. Când se asociază tremorul, 
caracterul plastic continuu al Tigidităţii este întrerupt de blocaje 
ritmice (fenomenul de "roată dințată"). Akinezia se referă la 
sărăcia de mişcare (hipokinezie) şi la încetineala mişcărilor 

(bradikinezie), atât de caracteristice bolii Parkinson. Ea nu este 
derivată din rigiditate, căci talamotomia stereotaxică (vezi mai Jos) 
poate aboli rigiditatea fără să anuleze akinezia. Există o întârziere 
în declanşarea mișcărilor, o încetinire în execuţia mişcărilor 
voluntare şi o lipsă a mişcărilor automate normale, cum sunt cele 
ale mimicii şi clipitului. Modificările posturale includ flexia 
generalizată a membrelor, gâtului şi trunchiului, şi instabilitatea 
posturală, ducând la căderi. 

Aceste patru semne cardinale ale bolii Parkinson —. tremor, 
rigiditate, akinezie şi modificări posturale — contribuie la trăsăturile 
clinice şi tulburările caracteristice bolii (fig. 10.1). Faţa este imobilă, ca 
o mască. Vocea îşi pierde volumul şi modularea normală, devenind 
slabă şi monotonă. Pacientul flectat, aplecat înainte, merge cu paşi mici, 
înceţi, fără a balansa braţele, poate avea dificultăţi la inițierea mersului 
("înghețare"), dar, o dată pus în mişcare, poate să fie incapabil de a se 
mai opri ("festinaţie”, precipitare). Poate deveni complet imobil când 
trece prin cadrul uşii sau printre mobile. Când este în picioare, o 
împingere îl face să cadă sau să se precipite în direcția impusă, căzând 
în cele din urmă, dacă nu întâlneşte un sprijin solid. Când este aşezat, 
rămâne flectat şi imobil ca o statuie. Ridicarea de pe scaun sau 
întoarcerea în pat pot deveni imposibile. Scrisul devine mic 
(micrografie), tremurat şi dezordonat (fig. 10.4). Mişcările rapide ale 
mâinilor şi picioarelor sunt alterate. Alimentarea, spălatul, 
autoîngrijirea devin din ce în ce mai dificile. 

Deşi sensibilitatea obiectivă nu este modificată, pacientul se 
piânge adesea de oboseală, dureri, disconfort, senzaţia de frig sau cald. 
Văzul, auzul, gustul şi mirosul rămân normale. Mişcările oculare nu 
sunt afectate, cu excepția paraliziei convergenţei, a unei limitări a 
privirii în sus şi a reducerii vitezei excursiilor voluntare. Pupilele sunt 
normale, Pleoapele pot tremura (blefaroclonus), pot apărea spasme ale 
orbicularului (blefarospasm). Scurgerea salivei din gură (deoarece nu 
poate fi înghițită) şi disfagia pot fi, de asemenea, semnalate. Consti- 
paţia este obişnuită, iar acuzele de micțiuni frecvente şi imperioase apar 
adesea. Transpiraţia excesivă şi pielea grasă (seboreică) contribuie la 
faciesul caracteristic. Unii pacienți dezvoltă hipotensiune posturală. 
Reflexele osteo-tendinoase şi plantare rămân normale. 

Fig, 10.3. Înregistrări ale tremorului cu accelerometre plasate pe brațul drept 
(deasupra) şi pe brațul stâng (dedesubt) la (a) un pacient cu tremor fiziologic 
accentuat al braţelor întinse ( frecvența 9-10 Hz ); b - un pacient cu tremor 
esenţial benign manifestat la întinderea braţelor (frecvenţă 7 Hz), c - un pacient 
cu boală Parkinson cu manifestări predominante în stânga, în repaus (frecvența 
5 Hz); d - un pacient cu afectare cerebeloasă severă, cu tremor intențional 
accentuat fa proba indice nas în dreapta (frecvenţa 2-3 Hz). Toate înregistrările 
au o durată de 4 secunde. (Prin amabilitatea Dr. M. Gresty). 


La început, majoritatea pacienților au funcțiile intelectuale 
normale, deşi se pot detecta unele tulburări ale abilităţilor 
cognitive, legate de funcțiile lobilor frontali;, alteori, încetinirea 
proceselor de gândire (braditrenia) şi dificultăţile de memorie şi de 
evocare a. cuvintelor (care rămân "pe vârful buzelor”) pot fi 
evidente. Şi tratamentul poate induce tulburări mentale şi, cu 
trecerea timpului şi cu progresia bolii, o parte din pacienți dezvoltă 
tulburări mentale organice. Depresia este foarte frecventă, apărând 
la peste 30% dintre pacienți, adesea remarcată înaintea apariţiei 
semnelor fizice caracteristice. Cea mai frecventă reacție adversă 
mentală a medicamentelor sunt stările confuzionale, dar pot apărea 
şi tulburări de comportament, psihoze schizofreniforme şi 
halucinoze izolate. Mulţi pacienţi acuză, în stadiile avansate ale 
bolii, agravarea încetinelii în gândire şi a tulburărilor de memorie, 
iar 0 parte dintre ei dezvoltă o demenţă globală (circa 20%). 
Aceasta se poate datora asocierii bolii Alzheimer, afecțiune 
probabilă la această populaţie vârstnică, sau unei boli difuze cu 
corpi Lewy. Apariţia demenţei la un parkinsonism necesită oricum 
investigarea completă a acestuia, pentru a exclude alte cauze 
tratabile. 

Fig. 10.4. Mostre de scris şi desene ale unei spirale de la: a - o femeie de 50 de 
ani cu tremor esențial benign; b - un bărbat de 38 de ani cu boală Parkinson, c 
_ un tânăr de 20 de ani cu distonie de torsiune (care încearcă să scrie 
"colegiu”). 


Evoluție 


Vârsta medie de debut a bolii Parkinson este în jur de 55 
de ani. Debutul sub 40 de ani este rar, dar după această vârstă 
incidența creşte exponențial. Majoritatea pacienţilor 
localizează simptomele de debut unilateral, dar progresia bolii 
duce de regulă la semne bilaterale. Semnele şi simptomele 
strict unilaterale (hemiparkinsonism) sunt neobişnuite. La cei 
mai mulți pacienți boala se agravează inexorabil, ducând la 
accentuarea tulburărilor în vorbire, alimentare, spălat, 
îmbrăcat, menţinerea ortostațiunii şi la mers. Cei mai sever 
afectaţi ajung în cele din urmă imobilizaţi în fotoliu sau la pat 
şi anartrici. Mulţi pacienţi pot rămâne însă relativ activi, deși 
au restricţii crescânde în activitate, şi mor din alte cauze. 
Ritmul de progresie a bolii este foarte variabil. Înaintea 
apariţiei terapiei cu levodopa decesul survenea în medie la 

9 ani de la debut (fig.10.5); extremele fiind cazuri benigne cu progresie 
foarte lentă pe o perioadă de 30 de ani sau mai mult, sau, dimpotrivă, 
parkinsonismul maligu, cu deces în 1-2 ani de la debut. Mortalitatea 
era de 3 ori mai mare decât în populaţia generală corespunzătoare ca 
vârstă şi sex, Decesul se” producea de obicei din cauze vasculare, prin 
bronhopneumonie sau apariția unei neoplazii. Tratamentele mai vechi 
ma influențează prognosticul bolii Parkinson, pe când levodopa 
prelungeşte probabil supraviețuirea. Astfel, unele studii au arătat că, 
sub tratamentele actuale, speranța medie de viață a pacientului cu boală 
Parkinson este similară cu cea a populației generale de aceeaşi vârstă. 

Fig, 10,5. Efectul tratamentului cu levodopa în boala Parkinson. O ipoteză 


asupra efectelor tratamentului cronic cu levodopa. Procesul patologic, de cauză 


necunoscută, este probabil progresiv în decursul anilor, indiferent de tratament. 
După o vreme el devine îndeajuns de sever pentru a produce simptome. Înainte 
de levodopa, modificările histologice şi invaliditatea progresau pentr» a 
produce decesul în medie la 4 ani de la debut. Tratamentul cu levodopa aduce 
o ameliorare simptomatică iniţial considerabilă, dar nu influențează aspectul 
histologic. Deşi după câţiva ani de tratament poate apărea o oarecare scădere a 
efectului terapeutic, speranța de Viață este prelungită. (Reprodusă, cu 
permisiune, după Marsden and Parkes, Lancet, 1977, i, 349) 


Diagnostic (vezi tabelele 10.1 şi 10.2) 


Combinația de tremor cu rigiditate, akinezie şi tulburări 
posturale constituie sindromul parkinsonian. Diagnosticul de 
parkinsonism postencefalitic poate fi indicat de antecedentele de 
encefalită letargică (în 1920-1930, apoi epidemia încetând), 
asociate unor trăsături distincte care constituie sechele posten- 
cefalitice. Acestea includ spasme oculogire (crize oculogire), 
anomalii pupilare şi diskinezii, precum distonia de torsiune. La 
80% dintre aceşti pacienți, simptomele apar în primii 10 ani de la 
infecție. Parkinsonismul postencefalitic este mai benign, numai 
25% din dintre pacienţi ajungând la invaliditate severă după 20 de 
ani de evoluţie. 

Antecedentele de utilizare a neurolepticelor indică parkin- 
sonismul indus medicamentos, care în 95% din cazuri se remite 
lent, în câteva săptămâni sau luni după întreruperea drogului. 
Medicamentele care pot induce parkinsonism nu sunt . doar 
neurolepticele antipsihotice folosite în tratamentul schizofreniei, ci 
şi antiemetice ca fenotiazinele şi metoclopramida, ca şi unii 


blocanţi de ioni de calciu. Toate aceste medicamente sunt . 


antagoniști ai receptorilor dopaminergici. 

Alte boli degeneraiive ce afectează nucleii bazali pol, de 
asemenea, realiza un sindrom parkinsonian, dar se asociază şi alte 
trăsături distincte care permit diagnosticul (tabelul 10.2). În 
general, aceste afecțiuni răspund slab sau deloc la tratamentul cu 


„ levodopa sau agonişti dopaminergici. O paralizie a mişcărilor 


conjugate ale globilor oculari, voluntare sau de urmărire, în special 
pentru privirea de verticalitate, cu păstrarea reflexelor 
vestibulooculare, indică paralizia supranucleară progresivă (a se 
vedea mai jos). Ataxia cerebeloasă sau aspectul de atrofie 
cerebeloasă la CT scan, ca şi hipotensiunea ortostatică împreună cu 
alte semne de neuropatie autonomă, indică atrofia sistemică 
multiplă (a se vedea mai jos). Rigiditatea marcată a unui membru, 
cu apraxie şi mioclonus sugerează degenerescența corticobazală (a 
se vedea mai jos). 

Prezența unei demenţe asociate cu semne piramidale indică 
o boală difuză, cum sunt boala difuză cu corpi Lewy, boala 
Alzheimer sau o boală cerebrovasculară, realizând demenţa 
multiinfarct. Aceasta din urmă apare mai frecvent la hipertensivii 
vechi, neglijaţi terapeutic, şi adesea este caracterizată de asocierea 
unui sindrom pseudobulbar cu incontinență emoţională şi mers 
caracteristic, cu trunchiul drept, dar cu paşi mici, cu aspect 
milităros. Tabloul de suferință cerebrală difuză incluzând un 
sindrom rigido-akinetic poate fi produs şi posttraumatic, printr-un 
traumatism unic sau prin traumatisme mici şi repetate 
(encefalopatia boxerilor), ca şi prin anoxie cerebrală severă în 
urma unui stop cardiac sau prin intoxicație cu monoxid de carbon. 
Ocazional, calcificările ganglionilor bazali se pot asocia cu 
parkinsonism (a se vedea mai jos). 

Diagnosticul de boală Parkinson rămâne atunci când 
sindromul apare la vârstă medie sau avansată, când nu, există alte 
semne de afectare neurologică şi în absența antecedentelor 
encetalitice sau medicamentoase specifice. 

Hemiparkinsonismul poate fi confundat cu hemipareza, dar 
în aceasta din urmă reflexele osteotendinoase sunt exagerate, 
reflexele cutanate abdominale absente şi reflexul cutanat plantar în 
extensie de partea afectată. Foarte rar, adevăratul hemiparkin- 
sonism poate fi datorat unei tumori cerebrale sau altei leziuni 
cerebrale focale din emisfera contralaterală. 


Tremorul esenţial benign este adesea confundat cu boala 
Parkinson. Totuşi, în aceste cazuri, adesea ereditare, tremorul este 
postural, iar celelalte semne ale parkinsonismului (akinezia şi 
Tigiditatea) sunt absente. Pe de altă parte, tremorul postural al 
mâinilor întinse poate fi simptomul inițial sau unic al bolii 
Parkinson, iar diagnosticul diferenţial este greu de tranşat în aceste 
cazuri. În general, în următorul an, aceşti pacienți vor dezvolta şi 
alte semne ale bolii Parkinson. 


Depresia poate pune probleme de diagnostic. Pacienţii cu 
tulburări psihomotorii marcate datorate unei depresii severe 
seamănă la prima vedere cu parkinsonienii, mai ales prin faciesul 
trist, inexpresiv, postura încovoiată şi imobilitate. Invers, mulţi 
pacienţi cu boala Parkinson la debut sunt considerați ca pacienţi 
psihici (depresivi), ei chiar având un grad de depresie. 

În fine, unii pacienți cu boală Parkinson se pot prezenta cu 
stare generală proastă, fatigabilitate, nelinişte motorie, dificultăți 
de somn, acuze senzitive bizare sau neurastenie nespecifică. La 
aceştia diagnosticul poate fi foarte dificil, dacă la interogatoriul 
bolnavului nu se remarcă faciesul fijat, postura în flexie și mersul 
cu paşi mici, fără mișcări asociate ale brațelor. 

Tratament 


Tratamentul bolii Parkinson este medicamentos, fizioterapie 
şi uneori chirurgical. 


Tratamentul medicamentos 


Până în 1967, când s-a introdus levodopa administrată oral, 
tratamentul se rezuma la anticolinergice şi chirurgie stereotaxică. 
Acum, levodopa este cea mai bună terapie disponibilă, iar 
chirurgia stereotaxică este rar indicată. În creier, levodopa este 
convertită la dopamină cu ajutorul dopadecarboxilazei, restabilind 
nivelul acțiunii dopaminergice din striat. Dintr-o doză orală de 
levodopa, mai puţin de 5% ajunge la creier, restul este metabolizat 
de către dopadecarboxilaza din peretele intestinal, ficat, rinichi şi 
capilarele cerebrale. Decarboxilarea periferică poate fi blocată prin 
asocierea unui inhibitor selectiv extracerebral al decarboxilazei, 
cum sunt carbidopa sau benserazida, care nu pătrund în creier. 
Levodopa asociată cu carbidopa (Sinemet?) sau cu benserazidă 
(Madopar€) constituie acum tratamentul de elecţie în cazurile cu 
indicație de levodopa. Aceste terapii combinate necesită doze mai 
mici de levodopa, ducând la un răspuns terapeutic mai prompt şi 
cu mai puţine reacţii adverse, datorate formării de metaboliți ai 
levodopa, la nivel extracerebral. Efectele adverse constau în greață 
şi vărsături, aritmii cardiace, hipotensiune posturală, pentru 
tratamentele combinate amintite mai sus, principalele reacţii 
adverse sunt diskineziile şi tulburările psihice. Ele sunt 
dependente de doză şi se remit la reducerea dozelor. 


Tratamentul iniţial 


Administrarea de Sinemet? sau Madopar”, care par similare 
ca eficacitate şi reacţii adverse, nu influențează procesul patologic 
sau cauza bolii Parkinson, ele reprezintă un tratament de 
substituție adresat deficienței de dopamină striatală. Ele nu trebuie 
neapărat prescrise oricărui pacient diagnosticat. Tratamentul, cu 
Sinemet sau cu Madopar, este indicat în cazurile de 
disfuncționalitate severă sau în cele care nu răspund la terapii 
simple. În formele uşoare, inhibitorul monoaminooxidazei B numit 
selegilină (Eldepryl”), 5 mg de două ori pe zi, poate amâna 
momentul introducerii de levodopa. Selegilina împiedică efectele 
neurotoxice ale MPTP (a se vedea mai sus) şi scade catabolizarea 
dopaminei care produce stres oxidativ, ambele acțiuni se datorează 
inhibiţiei MAO B. De aceea, s-a sugerat că selegilina ar putea 
încetini ritmul de progresie al bolii Parkinson, dar nu există dovezi 
certe în acest sens. 

Ca tratament iniţial se poate folosi un anticolinergic ca 
benzhexolul, 2 sau 5 mg /tb , sau orfenadrina, tablete de 50 mg, 
administrate de trei până la opt ori pe zi. Anticolinergicele produc 
blocajul parasimpaticului periferic, cu uscăciune a gurii, 
încețoşarea vederii şi constipație. Ele pot, de asemenea, să 
agraveze un glaucom sau o retenţie urinară, ori pot declanșa stări 
confuzionale, astfel încât la vârstnici trebuie în general evitate. La 
început se folosesc doze mici, care se cresc progresiv. Alternativa 
pentru formele uşoare o reprezintă amantadina hidroclorică, 
100 mg de două-trei ori pe zi. Amantadina, introdusă în terapeutică 
pentru efectul antiviral, are efecte antiparkinsoniene ceva mai 
puternice decât anticolinergicele, dar mai slabe decât levodopa. 


Are mai puţine efecte adverse, constând mai ales în edeme 
maleolare, erupții cutanate şi livedo reticularis. În doze mari poate 
să dea stări confuzionale sau convulsii. 

Când gradul de invaliditate este mai avansat se va admi- 
nistra Sinemet? sau Madopar” , începând cu doze mici crescute 
treptat în câteva săptămâni până la maximul tolerat sau până la 
obţinerea efectelor terapeutice. Aceste preparate combinate dau 
mai rar greață şi vărsături ca reacţii adverse, în comparație cu 
levodopa simplă şi, dacă ele totuşi apar, pot fi contracarate prin 
administrarea medicamentului după mese şi asocierea unui 
antiemetic (domperidona). De obicei, efectele adverse care impun 
limitarea dozelor sunt însă diskineziile şi tulburările mentale, care 
în principiu trebuie evitate. Doza iniţială obişnuită este pentru 
Sinemet? (1 tabletă de Sinemet-275 conţine 250 mg levodopa şi 
25 mg de carbidopa ) de jumătate de tabletă de două sau trei ori pe 
zi. Doza optimă medie este de 3-4 tablete pe zi. Bătrânii sunt 
deosebit de sensibili la levodopa, pentru aceştia putând fi folosit 
preparatul Sinemet-] 10 (conţine 100 mg de levodopa şi 10 mg 
carbidopa). Sinemet-plus (cu 100 mg levodopa şi 25 mg carbidopa) 
a fost introdus pentru a furniza o cantitate suficientă de carbidopa 
la cei cu doze mici de levodopa. Pentru Madopar” doza iniţială este 
o capsulă de Madopar-l25 (100 mg de levodopa şi 25 mg 
benserazidă) de două sau trei ori pe zi. Doza optimă este în medie 
de 2-4 capsule de Madopar-250 (200 mg de levodopa, 50 mg de 
benserazidă) pe zi. Doza maximă pentru Sinemet-275 este de 
6-8 tablete pe zi, iar pentru Madopar 250 de 5-8 tablete pe zi, dar 
unii pacienţi necesită chiar doze mai mari. Alte preparate sunt 
Sinemet LS* (conţinând 50 de mg levodopa şi 12,5 mg carbidopa) 
şi Madopar-62,5 (50 mg levodopa şi 12,5 mg benserazidă) care 
sunt utile la pacienţii hipersensibili la dopamină. Au fost introduse 
şi preparate cu acțiune prelungită și eliberare controlată (Sinemet 
CR, Madopar CR). 


Întreţinere 


Răspunsul la tratamentul cu levodopa este de obicei evident. 
La cei la care acest răspuns nu este satisfăcător se pot asocia un 
anticolinergic şi amantadină, ducând la ameliorarea răspunsului. 

Dintre pacienţii care răspund ia tratament, aproximativ 2/3 
vor prezenta o scădere a efectului terapeutic în 2 până la 5 ani de 
tratament (fig. 10.5). Pacienţii a căror situație se agravează în 
timpul tratamentului de lungă durată cu levodopa pot prezenta 
două tipuri de probleme. Unii remarcă reapariția progresivă a 
tulburărilor parkinsoniene, în special akinezia şi instabilitatea 
posturală cu fenomene de "înghețare" şi căderi. Aceşti pacienți 
sunt vârstnici şi asociază frecvent semne de demență. Această 
pierdere treptată a beneficiului terapeutic este greu de contracarat. 
Creşterea în continuare a dozei de levodopa poate produce stări 
confuzionale, fără să adauge ceva la efectele terapeutice. La câţiva 
dintre aceşti pacienți controlul terapeutic poate fi obținut prin 
înlocuirea levodopei cu un agonist dopaminergic direct cum este 
bromocriptina (a se vedea mai jos), dar aceste droguri dau frecvent 
tulburări mentale ca reacții adverse. 

Unii pacienţi cu boală Parkinson pot suferi agravări bruşte în 
contextul unei infecţii intercurente, în special de căi urinare, care 
sunt frecvente, sau al unei intervenții chirurgicale, care trebuie 
evitată dacă nu este absolut: necesară. Se produce o recădere 
dramatică şi poate dura câteva săptămâni sau luni până când se vor 
obţine din nou efectul terapeutic şi mobilitatea de dinainte. 


TULBURĂRILE MOTILITĂŢII 

Alţi pacienţi sub tratament prelungit cu levodopa, în special cei 
mai tineri, prezintă fluctuații ale mobilităţii în cursul zilei, asociate cu 
diskinezii medicamentoase, Aceste fluctuații apar iniţial ca fenomene 
"end-of-dose” ('wearing-oft effect). La începutul terapiei, efectul unei 
doze de levodopa ţine în jur de 4 ore. Cu trecerea anilor, durata de 
acțiune a unei doze scade la 1-2ore. Cu regimul obişnuit de 
administrare, de trei sau patru doze pe zi, aceasta înseamnă că înaintea 
dozei următoare pacientul prezintă o revenire a disfuncționalității, în 
special a imobilității. În acest stadiu, soluţia este fracționarea dozelor, 
administrate acum la intervale mai mici, uneori de numai două ore, sau 
mai bine, folosirea preparatelor retard, cu eliberare controlată (Sinemet 
CR, Madopar CR). 

Din nefericire, mulți pacienți care prezintă fenomene de 
"end- of- dose" nu pot fi controlaţi adecvat nici prin aceste ajustări 
ale dozelor sau dezvoltă alte tipuri de fluctuații ale răspunsului. De 
obicei, diskineziile induse de levodopa se agravează fie în 
momentul de concentrație maximă a levodopei, fie bifazic, înainte 
şi la sfârşitul acțiunii fiecărei doze. În plus, aceste treceri de la 
mobilitate excesivă cu diskinezii, la imobilitate cu accentuarea 
uneori şi a tremorului şi rigidității, devin din ce în ce mai frecvente 
ŞI mai abrupte, de unde și descrierea acestor tulburări ca fenomene 
de "on-off", prin asemănarea cu închiderea-deschiderea unui 
comutator, Aceste fluctuații devin tot mai imprevizibile şi variabile 
şi nu mai pot fi corelate cu momentele administrării dozelor, astfel 
încât pacientul trece brusc şi neaşteptat de la mobilitate la 
imobilitate, de mai multe ori în cursul zilei (treceri cunoscute Şi 
sub denumirea de "yo-yo”,.după cunoscuta jucărie a copiilor). 


Atitudinea în fața fenomenelor de „on-off”, care de obicei apar la 
pacienţi mai tineri, cu intelect prezervat, este foarte dificilă. Se va 
încerca găsirea unor intervale de administrare optime, apoi se va 
încerca asocierea unui agonist dopaminergic ca bromocriptina 
(Parlode!9). Acest preparat este folosit frecvent în endocrinologie, dar 
pentru tratamentul! bolii Parkinson sunt necesare doze mult mai mari. 
Bromocriptina are o eficacitate terapeutică asemănătoare cu a levodopei 
şi are efecte adverse “asemănătoare, tulburările psihice fiind mai 
frecvente, dar este mult mai scumpă. Ea rămâne "de rezervă” pentru 
pacienţii cu fenomene "on-off". Se introduce sub forma unei doze de 2,5 
mg, seara și este treptat crescută cu trepte de 2,5 mg, până la doze de 
20-40 mg pe zi, administrate în trei sau patru prize. Concomitent, 
dozele de levodopa trebuie reduse. Alţi noi agonişti ai dopamidei sunt 
lisuridul şi pergolidul (Celance”), care acționează ca Şi bromocriptina 
direct pe receptorii dopaminergici şi care au efecte secundare similare. 
Unii consideră că aceste substanțe sunt preferabile levodopei atunci 
când disabilitatea pacientului impune terapie de substituție dopa- 
minergică. Totuşi, la unii pacienți, beneficiul terapeutic nu poate fi 
obținut numai prin administrarea de agonişti dopaminergici direcți. O 
altă strategie care promite să reducă riscurile terapiei pe termen lung cu 
levodopa este asocierea de la început a unor doze mici de levodopa cu 
un agonist dopaminergic direct. 


Din păcate, unii pacienţi cu fenomene severe de "on-off", 
apărute în tratamentul cronic cu levodopa, devin în cele din urmă 
tezistenți la orice formă de tratament convenţional. Aceşti pacienţi 
pot beneficia de injecții cu apomorfină pentru a fi scoşi din 
perioadele "off' severe, sau de infuzie subcutanată continuă de 
apomorfină pentru menținerea mobilităţii. O altă metodă 
terapeutică este implantarea stereotaxică de substanță neagră fetală 
în striat, metodă aflată în stadiul experimental. 


Tratamentul chirurgical 


În anii 1950 şi la începutul anilor '60, chirurgia stereotaxică 
era folosită pe scară largă în tratarea bolii Parkinson. Înițial, ținta 

intervențiilor a fost globus pallidus, dar, ulterior, s-a constatat că 
era preterabil nucleul talamic ventrolateral. Producerea unei mici 
leziuni (mecanic, electric sau termic) la acest nivel (talamotomie 
stereotaxică) putea aboli rigiditatea și tremorul din membrele 
contralaierale dar, din păcate, nu influența akinezia, foarte 
invalidantă şi nici instabilitatea posturală. Ulterior, acestea au 
răspuns la ievodopa, cel puţin la început, astfel! încât la începutul 
anilor “70 în cele mai multe centre intervenţiile stereotaxice se 
practicau rar sau deloc. Astăzi, metoda chirurgicală este rezervată ' 
celor câteva cazuri de boală Parkinson precoce, cu tremor sever, 
rezistent la tratamentul medicamentos şi care este invalidant, 
împiedicând activitatea pacientului. S-au dezvoltat însă noi tehnici 
chirurgicale ca electrostimularea taiamică continuă, cronică. 


Terapia fizică 


Boala Parkinson produce un spectru larg de disfuncţii 
locomotorii, care pot fi ameliorate prin mijloace potrivite. O 
examinare inițială făcută de un fizioterapeut va identifica 
problemele fiecărui pacient în parte. Acesta poate fi antrenat 
pentru a putea mânca, pentru a se spăla, îmbrăca şi pentru a se 
deplasa. Antrenamentul intensiv poate ameliora echilibrul şi poate 
restabili mersul în bune condiții, iar apoi fizioterapeutul va trebui 
să învețe pacientul o serie de exerciţii simple pentru acasă, 
Alegerea pantofilor (în care piciorul să intre uşor, cu tălpi netede, 
nu de cauciuc), înlocuirea fermoarelor cu "arici" la obiectele de 
îmbrăcăminte, alegerea tacâmurilor sunt importante. O vizită la 
domiciliu poate evalua nevoia unor mânere plasate în baie sau 
lavabou, înălțarea scaunului de la toaletă, îndepărtarea pragurilor 
de la uşi, procurarea de scaune sau fotolii mai înalte (pacientul 
parkinsonian având uneori dificultăţi la ridicarea de pe un fotoliu 
jos sau de pe sofa), înlocuirea covoarelor nefixate care alunecă și 
folosirea unor mochete. Bastonul şi alte mijloace de "asistare" a 
mersului nu sunt prea utile pentru parkinsonieni, dar ele pot fi 
încercate. Fizioterapia intensivă nu este necesară, dar măsurile 
acestea trebuie reajustate atunci când se schimbă circumstanțele 
san gradul de invaliditate. La cei cu dificultăți de comunicare, 
consultarea unui specialist logoped poate fi foarte utilă. 


Tratamentul unor probleme specifice 


Tratamentul unui parkinsonian ridică probleme deosebite, cu 
dificultăți în luarea unor decizii. 


Tulburările psihice 


Stările confuzionale toxice sunt frecvente la parkinsonieni, şi ele 
se pot datora fie unui supradozaj medicamentos, fie unei afecţiuni 
intercurente (o infecţie febrilă). Practic, dacă o altă cauză nu este 
evidentă, se va presupune că există o cauză medicamentoasă, deoarece 
toate medicamentele folosite în tratamentul bolii Parkinson pot conduce 
la delir. La cei care primesc terapii asociate, prima care va fi oprită va fi 
amantadina, apoi se va reduce doza de anticolinergice la jumătate şi, 
după aceea, se vor întrerupe şi aceste droguri. În cele din urmă, dacă 
persistă starea confuzională, se vor scădea progresiv dozele de 
levodopa, până la limpezirea senzoriului sau până când apare agravarea 
imobilității. Confuzia poate persista oricum şi probabil în aceste cazuri 
este vorba despre o demență peste care s-a suprapus o stare 


„confuzională toxică, boinavul va fi investigat complet în această 


privință. 
Comportamentul psihotic, tulburând liniştea domestică sau 
din salon, este frecvent la aceşti pacienţi. Neurolepticele obişnuite 

este preferabil să fie evitate la parkinsonieni, ele antagonizând 
acțiunea dopaminei, dar uneori folosirea lor se impune. De fapt, 
pacientul agitat peste măsură poate fi calmat cu o doză adecvată de 
tioridazin (Melleril) sau alt neuroleptic, fără o deteriorare a 
mobilității sale. Aceste droguri pot fi utile şi pentru sedarea 
nocturnă a celor cu inversiune a ritmului somn-veghe. 

La parkinsonieni depresia este foarte frecventă şi adesea 
necesită tratament. Inhibitoarele de monoaminooxidază sunt 
contraindicate, căci ele interacționează cu levodopa şi pot produce 
hipertensiune severă. Antidepresivele triciclice însă, ca 
amitriptilina (Tryptizol?), pot fi administrate în mod uzual, iar 
proprietățile lor anticolinergice pot adăuga un mic efect 
antiparkinsonian. O doză mare de antidepresiv sedativ 
administrată seara — de exemplu 50-150 mg de amitriptilină — 
poate fi un foarte bun somnifer, mai bun uneori decât hipnoticele 
benzodiazepinice la parkinsonieni. Antidepresivele de generaţie 
mai nouă, cu efect sedativ mai redus şi cu efect anticolinergic 
periferic mai scăzut, pot fi de asemenea folosite. Dacă depresia 
severă nu răspunde la un tratament antidepresiv medicamentos 
corect, se poate recurge fără teamă la electroşocuri. Terapia 
electroconvulsivă poate chiar induce o ameliorare considerabilă, 
dar tranzitorie a simptomelor parkinsoniene. 

Terapia cu levodopa se poate asocia cu apariţia unor 
tulburări psihiatrice foarte variate. Exagerarea libidoului şi actele 
de bravadă sunt mai mult o exagerare a presei, dar uneori levodopa 
poate demasca un comportament sexual deviant latent, aceste 
tendinţe dispar la reducerea dozei. În mod similar pot să apară 
manifestări maniacale, tot reversibile. Foarte particulare şi tot 
reversibile sunt. halucinozele vizuale, în condiţiile prezervării 
conştienței, a gândirii şi perspicacităţii. În general, toate aceste 
tulburări se remit la reducerea dozelor de levodopa. 


Afecțiunile somatice intercurente 


Pacienţii cu boală Parkinson sunt vârstnici care pot fi atinşi 
şi de alte boli, ridicând o serie de probleme. 

Mobilitatea unui pacient cu boală Parkinson poate să se 
reducă dramatic la apariția unei gripe, infecții respiratorii sau 
urinare. De aceea, orice deteriorare bruscă, neexplicată a stării 
acestor pacienți impune căutarea insistentă a unei boli infecțioase. 
Tratamentul de substituție cu levodopa va fi continuat, la nevoie 
administrat pe sondă nazogastrică. Oprirea tratamentului cu 
levodopa ar duce la o pierdere severă de mobilitate, cu restricție 
respiratorie şi risc de tromboze venoase profunde. 


Multe din simptomele ce pot anunța asocierea altei boli sunt deja 
prezente la parkinsonieni. Constipaţia, de exemplu, este obişnuită, ea 
se datorează imobilității, restricţiilor în alimentaţie, neglijării hidratării 
şi tratamentului anticolinergic. Totuşi, o schimbare accentuată a 
tranzitului intestinal trebuie investigată după schemele obişnuite. 
Tulburările micţionale cu întreruperi ale micțiunii, polakiurie şi 
micţiuni imperioase pot aparține bolii Parkinson însăşi, dar pot fi 
realizate şi printr-o infecţie, hipertrofie de prostată sau prolaps vezical. 
În general, este preferabil ca aceste simptome să fie investigate adecvat 
şi să nu fie atribuite automat bolii Parkinson, deşi până la urmă se 
poate descoperi că aceasta este totuși cauza. Îndeosebi scăderea 
ponderală trebuie investigată, deşi ea poate fi apanajul unei forme rapid 
progresive de boală Parkinson. 

Infarctul miocardic recent pune probleme de terapie la un pacient 
parkinsonian deoarece levodopa poate induce aritmii, în special prin 
metaboliții săi vasoactivi. Combinarea levodopei cu un inhibitor 
selectiv extracerebral de decarboxilază (ca în preparatele Sinemet şi 
Madopar ) evită într-o oarecare măsură acest lucru, deoarece împiedică 


metabolizarea extracerebrală a levodopei. Totuşi, în primele luni după 
un infarct miocardic, nu este recomandabilă inițierea tratamentului cu 
levodopa, mai ales că ameliorarea mobilității poate invita la un efori 
fizic exagerat. La pacienţii aflaţi deja sub tratament, levodopa în forma 
combinată poate fi continuată, dar dozele pot fi reduse în perioadele de 
repaus la pat. 

ŞI alte simptome care apar relativ frecvent în boala Parkinson 
merită menționate. Edemele maleolare prin imobilitate (sau prin 
amantadină) nu sunt, de obicei, foarte importante. Hipotensiunea 
posturală, uneori exacerbată medicamentos, rareori este simptomatică 
şi nu trebuie tratată decât dacă simptomele apar. Seboreea poate fi 
severă, cu mătreață şi dermatite, ca şi conjunctivite care se pot complica 
cu ulcerații şi cruste ale pleoapelor şi pot necesita tratament local. 
Salivaţia poate deveni foarte neplăcută. Anticolinergicele pot fi utile în 
aceste cazuri, iar ameliorarea deglutiției prin levodopa poate preveni 
apariţia acestei probleme. 


Interacțiuni medicamentoase 


Pacienţii cu boală Parkinson necesită frecvent şi alte 
medicamente, pentru controlul altor afecțiuni. Medicamentele 
antiparkinsoniene nu interacționează cu: anticoagulante, 
antidepresive triciclice, digoxin, diuretice, trinitriți, propranolol, 
antiaritmice, antibiotice, tiroxină, hipoglicemiante. 

Controlul diabetului nu este de obicei modificat. Tratamentul 
hipotensor cu o»metildopa (Aldomet?) accentuează reacţiile adverse 
produse de levodopa, deoarece o-metildopa inhibă dopadecarboxilaza. 
Propranololul (Inderal”) sau alte B-blocante sunt probabil droguri de 
elecție pentru tratamentul hipertensiunii la acești bolnavi, căci pot 
atenua uşor şi tremorul parkinsonian. 

Levodopa nu se va administra niciodată împreună cu un inhibitor 
de monoaminooxidază de tip A, iar utilizarea concomitentă cu 
simpatomimeticele cu acţiune directă conţinute în bronhodilatatoare şi 
în unele preparate anticatar nazofaringian trebuie, de asemenea, evitate, 
datorită riscurilor de hipertensiune paroxistică. 

Faptul că neurolepticele, toate antagonişti ai dopaminei, pot 
produce o agravare a bolii Parkinson şi pot contracara efectele 
terapeutice ale levodopei, a fost deja semnalat. Fenotiazinele, 
butirofenonele şi tioxantinele este mai bine să fie evitate, ca şi 
papaverina, inclusă în aşa-zise vasodilatatoare cerebrale şi 
antagonistă a dopaminei. 

Piridoxina (vitamina Bg) este cofactor pentru decarboxilază 
astfel că ea favorizează metabolizarea levodopei simple. Multe 
preparate vitaminice combinate conţin piridoxină şi pot contracara 
efectul levodopei simple. Totuşi, piridoxina se poate asocia cu 
preparatele combinate de levodopa (Sinemet, Madopar). 


Intervenţii chirurgicale 


Pacienţii cu boală Parkinson pot avea neveie de intervenții 
chirurgicale pentru alte boli, dar nevoia aceasta trebuie pusă în 
balanţă cu riscurile. La unii pacienţi afecțiunea se agravează sever 
după anestezie şi repausul forțat la pat şi uneori nu se mai 
recuperează niciodată aceste pierderi. Dacă intervenţia chirurgicală 
este absolut necesară, se va administra levodopa până în noaptea 
dinaintea operaţiei, se va omite doza de dimineaţă, şi tratamentul 
va fi reluat imediat ce pacientul va putea să înghită din nou. La cei 
cu complicaţii postoperatorii, levodopa se va administra pe sondă 
nasogastrică sau se vor face injecții cu apomorfină. 


TULBURĂRILE MOTILITĂŢII 

<a 


Alte sindroame rigido-akinetice ale 
adultului 


Paralizia supranucleară progresivă 
Definiţie 


În 1964, Steele, Richardson şi Olszewski au descris un sindrom 
asemănător cu parkinsonismul, dar care asocia şi alte caracteristici şi 
anomalii de motilitate oculară cu valoare diagnostică. Afecţiunea este 
progresivă şi este caracterizată prin akinezie, rigiditate axială, 
dezechilibru postural, dizartrie, paralizie de tip supranuclear a 
mișcărilor voluntare verticale ale globilor oculari şi tulburări mentale, 
cu debut la vârsta medie sau la vârstnici. 


Etiologie 


Cauza paraliziei supranucleare progresive nu este cunoscută. 
Este o boală rară, sporadică. Bărbaţii sunt afectaţi mai frecvent 
decât temeile şi nu au fost descrise cazuri familiale. Debutul este 
de obicei situat în decadele 5-7. 


Anatomopatologie 


Se constată o distrucție neuronală extinsă şi glioză la nivelul 
trunchiului cerebral, interesând mai ales globus pallidus, 
substantia nigra, subtalamusul, nucleul roşu, tectumul şi substanța 
cenuşie periapeductală, ca şi nucleul dințat. Celulele afectate 
conțin degenerescenţe neurofibrilare. Cortexul cerebral nu este 
afectat şi la aceste cazuri nu s-au observat plăci senile. 


Simptome 


Boala debutează cel mai frecvent prin tulburări de echilibru şi 
tulburări vizuale. Acestea din urmă constau în dificultăţi la citit sau la 
cobortrea scărilor, ambele situații necesitând privirea voluntară în jos, 
iar boala afectează în mod caracteristic mişcările de verticalitate ale 
globilor oculari. Pacientul nu poate privi voluntar în sus sau în jos, nici 
să urmărească mişcarea în plan vertical a unui obiect (fig. 10.6). Se pot 
realiza însă mișcări oculare verticale complete în mod reflex prin 
modificarea rapidă a posturii capului (manevra "ochilor de păpușă"). Şi 
privirea orizontală poate fi afectată în mod similar, de obicei însă mai 
târziu decât cea verticală. Semnul cel mai precoce de tulburare a 
oculomotilității este fragmentarea excursiilor continue, line ale globilor 
oculari (în mişcările voluntare ) cu apariția unor mişcări sacadate. 
Tulburările marcate şi precoce ale privirii verticale sunt însoţite de o 
distonie în extensie a cefei şi o expresie de fixare intensă a privirii. 
Pacientul priveşte în jur mişcând mai curând capul decât globii oculari. 

Tulburările de echilibru şi căderile inexplicabile sunt o acuză 
fecventă la debut. În acest stadiu pacientul prezintă rigiditatea axială 
caracteristică a gâtului, trunchiului şi musculaturii proximale a mem- 
brelor şi o sărăcie a mişcărilor, în special ale corpului în ansamblu. 
Vorbirea este dizartrică, ca în paralizia pseudobulbară, şi poate fi afec- 
tată şi deglutiția. Pot apărea posturi distonice şi alte mișcări invo- 
luntare, inclusiv tremor. Akinezia şi rigiditatea sunt evidente, dar forţa 
musculară este conservată, ca şi sensibilitatea, reflexele osteoten- 
dinoase sunt vii şi răspunsul cutanat plantar poate fi în extensie. 

Funcţiile mentale sunt afectate. Pacientul poate să dea 
impresia unei demenţe cu dificultăți de memorie şi scăderea altor 
capacități intelectuale. O examinare atentă va descoperi însă că 
memoria şi intelectul sunt de fapt mai bune decât par la prima 


vedere, cu condiţia ca pacientului să i se lase destul timp pentru a 
răspunde. Acest tip de tulburare mentală, constând în încetineală şi 
ineficiență la testele adresate investigării disfuncţiilor lobilor 
frontali, a fost denumită "demență subcorticală". 


Evoluție 


Evoluţia este continuu progresivă, pacientul ajungând 
anartric şi imobilizat la pat, cu deces în 5-7 ani. 


Diagnostic 


Trăsătura crucială de diagnostic este paralizia supranucleară 
a privirii. Există totuşi tulburări de motilitate oculară și la pacienţi 
cu alte tipuri de parkinsonism. Diagnosticul de paralizie nucleară 
progresivă poate fi pus numai atunci când există o paralizie a 
privirii în jos, dar aceasta poate surveni târziu în cursul bolii și nici 
această tulburare a oculomotilității nu este cu totul specifică bolii 
Steele-Richardson-Olszewski. 


Fig. 10.6. Tulburările de motilitate oculară în paralizia supranucleară 
progresivă. Pacientul în vârstă de 67 de ani poate privi voluntar spre stânga sau 
dreapta (figurile de sus), dar nu poate privi voluntar în jos sau în sus şi nu 
poate urmări un obiect în mişcare verticală (figurile din mijloc). Totuşi, la 
extensia sau flexia pasivă a capului se obțin mișcări verticale reflexe ale 
globilor oculari (figurile de jos). 

Tratament 


Nu există un tratament eficient al acestei boli care, de 
obicei, nu răspunde la levodopa sau alți agonişti ai dopaminei, deşi 
aceste medicamente merită a fi încercate. Ocazional pot fi utile 
amantadina şi anticolinergicele. 


Atrofia multisistemică (vezi şi subcapitolul 3.7) 
Definiţie 


În această categorie sunt incluse trei afecțiuni distincte: 
atrofia olivopontocerebeloasă, degenerescența striatonigrală şi 
insuficiența autonomă (vegetativă). 

Termenul "degenerescență olivopontocerebeloasă” a fost 
folosit de Thomas şi Dejerine pentru un caz izolat de ataxie a vieţii 
adulte, cu degenerescență extensivă cu predilecție pentru cortexul 
cerebelos, olivele inferioare şi nucleii pontini. Spre deosebire de 
aiaxia  cerebeloasă familială asociată cu  degenerescența 
olivopontocerebeloasă, descrisă anterior de Menzel în 1891, în 
aceste cazuri sporadice se poate asocia un sindrom rigido-akinetic 
parkinsonian, prin extinderea degenerescenţei la striat şi substanța 
neagră şi o insuficienţă vegetativă. 

În 1961, Adams, van Bogaert şi Van der Eeken au descris un 
grup de pacienți de vârstă medie cu un tablou clinic identic cu cel al 
bolii Parkinson, dar asociind pierderi celulare severe şi glioză la nivelul 
striatului (mai ales în putamen) şi al substanței negre. Dintre aceşti 
pacienți rnulți aveau modificări de tip atrofie olivopontocerebeloasă şi 
dezvoltau insuficiență a funcţiilor vegetative. 

În 1960, Shy şi Drager atrag atenția asupra unui sindrom 
caracterizat prin insuficiență vegetativă cu hipotensiune posturală 
severă şi adesea cu akinezie şi rigiditate. Anatomopatologic, în aceste 
cazuri, se constată o pierdere masivă a celulelor din nucleii 
intermediolaterali ai coarnelor laterale medulare, aceste celule sunt 
neuronii simpatici preganglionari. În plus, s-au evidenţiat adesea 
pierdere celulară severă şi glioză în regiunea olivopontocerebeloasă şi 
striatonigrală. 

Aceste trei sindroame clinice, ataxia cerebeloasă prin 
degenerescența  olivopontocerebeloasă,  parkinsonismul prin 
degenerescenţa striatonigrală şi insuficiența sistemului autonom se 
pot întrepătrunde, realizând ceea ce Oppenheimer a numit atrofia 
multisistemică. 


Etiologie 


Cauza acestei afecțiuni, responsabilă de aproximativ 10% 
din cazurile de parkinsonism, este necunoscută. Aproape toate 
cazurile sunt sporadice. Sunt afectate ambele sexe iar debutul este 
de obicei la vârsta medie. 


Anatomie patologică (tabelul 10.4) 


Anatomie 


Cea mai evidentă anomalie, recunoscută şi cu ochiul liber în 
degenerescenţa olivopontocerebeloasă, este reducerea importantă 
de volum a punţii şi a pedunculilor cerebeloşi mijlocii, datorită 
pierderii celulare a nucleilor pontini şi a fibrelor transverse. La 
nivelul bulbului există pierderi celulare în olivele inferioare şi ale 
fibrelor olivocerebeloase: Cortexul cerebelos este sărăcit în celule 
Purkinje, dar nucleii cerebeloşi profunzi sunt respectaţi. 


În degenerescenţa striatonigrală există glioză şi pierderi 
marcate ale neuronilor din caudat şi mai ales din putamen, ca şi 
din substanța neagră. 

În insuficiența sistemului autonom se constată pierderi 
neuronale în nucleul caudat, substanța neagră, locus coeruleus, 
olivele inferioare, celulele Purkinje, nucleul dorsal al vagului, 
nucleul Onuf şi în coloanele intermediolaterale ale măduvei 
toracice, aceste ultime alterări ducând la insuficiența vegetativă. 

Recent au fost descrise incluziuni specifice în celulele 
afectate, neuronale şi gliale. 


Tabelul 10.4. Sediul leziunilor în diferite tipuri de degenerescență la 
nivelul ganglionilor bazali 


Boala 
Parkinson 


Atrofia 
multisiste- 
mică 


Paralizia 
supranucleară 
progresivă 


Cortexul cerebral 
Striatul 

Giobul palid 
Subtalamusul 
Nucleii pigmentari 
Nucleii pontini 
Olivele inferioare 
Celulele Purkinje 
Nucleul dinţat 
Coloanele 
intermediolaterale 
Ganglionii simpatici 
'Tracturile 
piramidale 
Modificări celulare Încluzii 
citoplasmatice 
gliale 


Degenerescenţe 
neurofibrilare 


++ întotdeauna sau aproape întotdeauna afectate 
+ frecvent afectate 

(+) uneori afectate 

- rareori sau deloc afectate 

După Oppenheimer, citat de Quinn (1994) 


Biochimie 


Principalele modificări biochimice constatate în atrofia 
multisistemică sunt: scăderea considerabilă a dopaminei din caudat 
şi putamen, nucleul accumbens şi substanța neagră (până la 5-10% 
din normal), scăderea marcată a noradrenalinei, mai ales în nucleul 
accumbens, nucleii septali, hipotalamus şi locus coeruleus, (până 
la 10-27% din valorile normale), o scădere a decarboxilazei 
acidului glutamic, generalizată în cortexul cerebral, trunchi şi 
cerebel (până la 1-48% din normal), o scădere difuză similară a 
acetilcolintransferazei în majoritatea zonelor cerebrale examinate 
(până la 10-47% din normal). Modificările concentrației de 
dopamină şi noradrenalină reflectă degenerarea substanţei negre şi 
a locus coeruleus, dar modificările decarboxilazei acidului glu- 
tamic sunt probabil expresia distrucţiei celulare anoxice 
prelungite. Scăderea acetilcolintransferazei reflectă pierderea 
masivă a neuronilor colinergici. 


Tabloul clinic 


Degenerescența olivopontocerebeloasă se prezintă ca o 
ataxie cerebeloasă progresivă a mersului şi a membrelor superioare 
însoţită de dizartrie și adesea de nistagmus. În plus, mai pot apărea 
semne piramidale, akinezie şi rigiditate. 

Degenerescenţa striatonigrală se prezintă ca un sindrom 
parkinsonian clinic inseparabil de cel al bolii Parkinson, dar atrofia 
cerebeloasă poate fi evidentă la CT scan sau RMN. 


TULBURĂRILE MOTILIT ĂȚII 


Insuficiența vegetativă se manifestă prin hipotensiune 
posturală (ortostatică), incontinență urinară, pierderea sudoraţiei, 
impotență sexuală, akinezie și Tigiditate, uneori cu tremor şi 
dizartrie severă. Stridorul respirator sever şi apneea în somn se pot 
de asemenea asocia. 

Cu timpul şi odată cu evoluţia bolii, pacienţii devin sever 
invalidați printr-un sindrom rigido-akinetic cu marcate tulburări 
posturale, hipotensiune ortostatică severă şi incontinenţă urinară. Inte- 
lectul este de obicei conservat. Decesul survine în aproximativ 10 ani. 

Aspectele clinice ale insuficienței vegetative sunt descrise 
detaliat în subcapitolul 3.7. 


Diagnostic 


Atrofia sistemică multiplă poate fi confundată cu orice altă 
cauză de sindrom cerebelos progresiv, incluzând tumorile cerebe- 
loase, alte degenerescențe spinocerebeloase, scleroza multiplă, 
ataxia cerebeloasă asociată cu mixedemul cu neoplasme la distanță 
sau cu alcoolismul. 

Degenerescența striatonigrală este de obicei diagnosticată în 
mod eronat ca boală Parkinson, dar nu răspunde la tratament. 

Hipotensiunea ortostatică se poate datora unor medicamente, 
diabetului sau altor cauze de neuropatie vegetativă, inclusiv amiloidoza. 
Foarte dificilă este diferenţierea între hipotensiunea ortostatică cu 
sindrom rigido-akinetic din atrofia multisistemică şi o boală Parkinson 
cu degenerescenţă difuză cu corpi Lewy care asociază hipotensiune 
posturală. Celelalte aspecte ale insuficienței vegetative nu apar însă în 
boala Parkinson. Denervarea _sfincterelor anal şi uretral, datorită 
degenerării neuronilor din nucleul Onuf și detectabilă electromiografic 
apare numai în atrofia multisistemnică şi poate avea valoare diagnostică. 


Tratament 


Din păcate nu există tratament pentru atrofia multisistemică. 
Tulburările rigido-akinetice nu răspund la terapia de substituție cu 
levodopa, spre deosebire de cele din boala Parkinson. Astfel, 
majoritatea pacienţilor cu atrofie multisistemică sunt rezistenți la 
tratamentul cu agonişti dopaminergici sau cu anticolinergice. 
Amantadina poate ajuta. 

Hipotensiunea posturală poate fi corijată prin ciorapi 
elastici, costum antigravitaţional şi fludrocortizon, combinat cu o 
poziţionare ridicată a extremității cefalice în timpul somnului. 

Tratamentul insuficienței vegetative este detaliat în 
subcapitolul 3.7. 


Degenerescenţa corticobazală 
Etiologie şi anatomopatologie 


Această afecțiune, care apare sporadic la vârsta medie sau înain- 
tată, a fost identificată recent. Se caracterizează anatomopatologic prin 
atrofie corticală fronto-parietală, atrofii ale striatului, globului palid, în 
subtalamus, substantia nigra şi alţi nuclei din trunchiul cerebral. 
Distrucţiile celulare din aceste zone sunt însoțite de glioză, iar neuronii 
rămași pot fi balonizaţi şi acromatici, similar celor din boala Pick; dar 
nu se observă corpi Pick sau corpi Lewy. Cauza este necunoscută. 


Simptome 
Debutul este insidios şi evoluţia este progresivă. Simptome de 


debut pot fi inabilitatea unui membru, de obicei superior, datorată unui 
amestec de akinezie, rigiditate şi apraxie. Membrul afectat poate 

prezenta mişcări involuntare, mioclonii spontane şi reflexe, distonie, 
tremor şi tulburări senzitive. Deficitul motor se extinde apoi şi la 
celelalte membre, echilibrul şi mersul sunt alterate, vorbirea devine 
dizartrică şi apare paralizia supranucleară a privirii. Fenomenele de 
eliberare frontală şi semnele piramidale sunt frecvente. Intelectul şi 
limbajul rămân intacte până în stadiile tardive ale bolii, aceasta ducând 
la deces după 7-10 ani. Nu se cunoaşte un tratament eficace. 


Anoxia cerebrală 
Etiologie şi anatomopatologie 


Anoxia cerebrală severă, produsă prin stop cardiac, 
intoxicație cu monoxid de carbon sau anoxie pură pot afecta cu 
predilecție ganglionii bazali, ducând la necroze bilaterale în striat 
şi globus pallidus. În timp ce afectarea cortexului cerebral este 
imediat evidentă, distrucţiile din ganglionii bazali se pot manifesta 
la o lună sau mai mult de la anoxie, având uneori un aspect 
evolutiv, din motive rămase nelămurite. Toate bolile ereditare ale 
copilului, care afectează nucleii bazali, pot de asemenea produce şi 
mişcări involuntare ca spasme de torsiune şi uneori coree. 


Simptome 


După episodul de anoxie cerebrală, pacientul îşi revine din coma 
iniţială, pentru ca după câteva săptămâni să recadă într-o stare rigido- 
akinetică severă cu dizartrie şi disfazie marcate. Membrele superioare 
sunt menținute caracteristic în flexie, iar cele inferioare în extensie, la 
toate membrele asociindu-se distonii şi mişcări atetozice ale degetelor. 

Boala poate evolua progresiv spre deces, dar se poate şi stabiliza 
sau Chiar ameliora, uneori find util tratamentul cu levodopa. 


Calcificările ganglionilor bazali 


La necropsia creierelor de la persoane vârstnice se observă 
adesea un grad moderat de calcificare a structurilor striatopalidale, 
mai evident în globus pallidus, care fuseseră asimptomatice în 
timpul vieţii. Aceste calcificări cerebrale asimptomatice se . 
întâlnesc la CT la 0,5% din subiecţii vârstnici. 

Aproximativ 20-30% din cazurile cu calcificări extinse ale gan- 
glionilor bazali şi ale altor structuri, incluzând nucleul dinţat, prezintă 
simptome şi semne neurologice ca: sindrom rigido-akinetic parkinso- 
nian, diskinezii cu aspect coreic şi uneori epilepsie, ataxie și demenţă. 

Unii dintre pacienţii cu calcificări simptomatice ale nucleilor 
bazali au suferit intervenții chirurgicale asupra tiroidei, alţii 
prezintă hipoparatiroidism idiopatic sau pseudohipoparatiroidism, 
Alte cauze pot fi iradierea cerebrală şi boala mitocondrială. Mulţi 
dintre aceşti pacienţi însă, inclusiv unele cazuri familiale, nu au 
tulburări endocrine sau metabolice evidente. 


Sindroame rigido-akinetice la copil 


Cauzele unui sindrom rigido-akinetic în copilărie sau 
adolescență diferă de cele responsabile de sindromul similar al 
vieţii adulte (tabelul 10.5). 

Mulţi copii cu boală Huntington prezintă forma Westphal, 
adică un sindrom rigido-akinetic. Alte boli ereditare, ca boala 
Wilson, boala Hallervorden-Spatz, atrofia . palidală progresivă, 
boala Pelizaeus-Merzbacher se poi, de asemenea, manifesta cu 
parkinsonism al copilului sau adultului tânăr, de, obicei însoțit şi 
de diskinezii-distonii sau coree precum şi de tulburări cognitive. 

Boala Wilson va fi descrisă amănunțit, deoarece este o 
afecțiune extrapiramidată (şi hepatică) tratabilă, cu debut la copil, 
adolescent san adultul tânăr. Celelalte afecţiuni vor fi caracterizate 
pe scut; alte afecțiuni rare ale copilăriei care se pot manifesta cu 
astfel de tulburări  extrapiramidale, cum sunt  alaxia 
teleangiectazică şi boala Lesch-Nyhan, sunt punctate în 
diagnosticul diferențial al tulburărilor de motilitate la copil. 


Tabelul 10.5. Cauzele sindromului rigidoakinetic la copil 


Cauze ereditare | Alte cauze 
Boala Wilson Medicamente 


Distonia-parkinsonism cu răspuns la Paralizia cerebrală atetozică 
levodopa 

Boala Hallervorden-Spatz 

Atrofia palidală progresivă 

Boaia Huntington juvenilă 

Boata Pelizaeus-Merzbacher 

Ataxia teleangiectazică 

Boala Lesch-Nyhan 


Boala Wilson 
Definiţie 


Este o boală rară, adesea familială, progresivă a sistemului 
nervos central şi a ficatului, datorată unei tulburări de metabolism 
al cuprului ce duce la retenție de cupru şi toxicitate. Este 
importantă datorită caracterului ei tratabil. 


Etiologie 


Boala Wilson, sau degenerescența hepatolenticulară, are o 
transmitere autosomal recesivă, Gena responsabilă pentru boala Wilson 
se află pe cromozomul 13. Homozigoţii dezvoltă boala, în timp ce 
heterozigoții sunt asimptomatici. Un defect primar ar putea fi deficitul 
congenital al proteinei plasmatice transportoare a cuprului, 
ceruloplasmina, dar aceasta nu pare a fi anomalia critică. O mică parte 
dintre bolnavi (în jur de 5%) au concentraţii normale ale cerulo- 
plasminei plasmatice, în timp ce unii heterozigoți asimptomatici (10- 
20%) au niveluri scăzute. În mod normal, ceruloplasmina leagă 98% 
din cuprul prezent în ser. Eliminarea biliară defectuoasă, în condițiile 
unei absorbții normale a cuprului, este probabil defectul esențial. 

Deficiența de ceruloplasmă este asociată cu scăderea 
concentrației serice a cuprului, cu depunerea excesivă a acestuia în 
creier, cornee, ficai şi rinichi şi cu excreţia crescută a cuprului în 
urină. Depunerea de cupru produce leziuni neuronale la nivelul 
creierului, ca şi leziuni hepatice şi renale. 


Anatomopatologie 


La nivelul cerebral sunt afectate cu predilecție globus 
pallidus şi putamenul (împreună denumiți nucleul lenticular, de 
unde şi numele de degenerescență hepatolenticulară), dar leziuni 
se produc şi în cortexul cerebral şi în alte structuri ale ganglionilor 
bazali. Ficatul prezintă ciroză portală. 


Simptomatologie 


Bolnavii cu boala Wilson se prezintă Ja neurolog pentru tulburări 
de comportament, sindrom rigido-akinetic şi diskinezii variate, sau la 
internist (hepatolog) cu hepatită sau ciroză şi complicațiile acestora. 


NEUROLOGIE 


Debutul este, de obicei, situat în copilărie sau adolescență, dar uneori 
poate fi tardiv, chiar în decada a cincea. Primele simptome sunt adesea 
de ordin psihiatric, cu tulburări de comportament, alterări ale 
personalităţii sau tulburări psihotice patente. Fenomenele neurologice 
inițiale includ tremorul, de orice tip, dizartria şi scurgerea salivei pe 
obraz (fig. 10.7), coreea, distonie spasmodică sau posturală, akinezie şi 
rigiditate. În lipsa tratamentului, progresia este inevitabilă, cu demenţă, 
dizartrie şi disfagie severă, accentuarea akineziei, rigidității şi distoniei, 
ducând la contracturi şi imobilizare. Văzul, auzul şi sensibilitatea nu 
sunt afectate, iar reflexele osteotendinoase şi plantare sunt de obicei 
normale. Convulsiile apar rareori. 

Inelul Kayser-Fleischer corneean poate fi văzut cu ochiul 
liber uneori; el este întotdeauna prezent în cazurile cu simptome 
neurologice dacă este căutat cu lampa cu fantă. Constă într-un inel 
brun-verzui la marginea corneei, apărut prin depunerea cuprului în 
membrana Descemet. O cataractă "în floarea soarelui”, prin 
depunerea de cupru la nivelul cristalinului, poate fi uneori 
observată. Depunerea de cupru la nivelul patului unghial poate 
realiza aspectul de lunule albastre. Depunerea de cupru la nivel 
renal produce proteinurie selectivă şi aminoacidurie. 

Semnele clinice ale bolii hepatice pot apărea înaintea 
simptomelor şi semnelor neurologice. La pacienţii cu tulburări 
neurologice, uneori nu există semne clinice evidente de boală 
hepatică, dar există antecedente de hepatită sau icter şi 
investigațiile pot pune în evidenţă alterările hepatice. Se poate 
ajunge la comă hepatică şi hemoragii gastrointestinale prin ruptura 
varicelor esofagiene. Fără tratament, boala este, de obicei, fatală în 
5-14 ani de la debut, 


Investigaţii 


La orice copil sau adult tânăr cu diskinezii, sindrom rigido- 
akinetic sau cu boală hepatică neexplicată, se vor efectua investigații de 
excludere a bolii Wilson. Pentru orice caz depistat, se va face 
screeningul rudelor apropiate care să permită tratamentul precoce, 
înaintea apariţiei semnelor neurologice sau hepatice, 

Se vor căuta anomaliile funcțiilor hepatice şi aminoaciduria, 
şi se va examina corneea la lampa cu fantă. Cuprul seric este de 
obicei scăzut (<12 umol/l sau 90 ug/100 mi) iar ceruloplasmina 
serică este scăzută (<0,2 umol/i sau 20 ug/100 ml) sau chiar 
absentă. Excreția urinară a cuprului este crescută (0,2 g/24 h), dar 
şi alte boli hepatice pot creşte cupruria şi orice afecțiune care 
produce proteinurie poate creşte şi cupruria. La unii pacienți aceste 
investigaţii pot fi normale, dar la biopsia hepatică se constată 
creşterea conținutului de cupru, de obicei peste 250 ug/a de țesut 
uscat (normal <55 ug/g). Studiile metabolismului cuprului cu 
izotopi radioactivi pot fi utile în unele cazuri cu dificultăţi de 
diagnostic. Oricum, pentru cazurile neurologice, absenţa inelului 
Kayser-Fleischer la lampa cu fantă şi conținutul normal în cupru la 
biopsia hepatică exclud diagnosticul. CT şi RMN cerebrale arată 
atrofia cerebrală şi modificări degenerative ale nucleilor bazali. 


Tratament 


Penicilamina  (dimetilcisteina) a scos din uz BAL 
(dimercaprolul) şi EDTA calcic (acidul etilendiamintetraacetic, 
versene) şi constituie tratamentul de elecţie, care chelează și 
elimină excesul de cupru din organism. Se va administra D- 
Penicilamină în doze de 1-1,5 g/zi pentru toată viața. Intreruperea 
tratamentului determină recidiva bolii. Se începe tratamentul cu o 
doză mică, apoi doza se creşte progresiv până când probele 
biochimice indică o balanță adecvată, negativă a cuprului. 


TULBURĂRILE MOTILITĂȚII 


Penicilamina poate produce rash, proteinurie, depresie medulară şi 
în aceste cazuri tratamentul alternativ este cu trietilentetraamin 
(trientene). Suplimentarea dietei cu sulfit de potasiu şi zinc inhibă 
absorbția cuprului și constituie un tratament adjuvant util; se va 
recomanda o dietă săracă în cupru. Pacienţii cu tulburări 
neurologice pot prezenta o agravare la iniţierea tratamentului şi 
ameliorarea poate începe tardiv după mai multe luni. Totuşi, când 
tratamentul este început devreme, boala poate fi complet controlată 
şi pacientul poate redeveni normal fizic şi mental. 


Fig. 10.7. Faciesul unui bărbat cu boală Wilson severă, realizând o paralizie 
pseudobulbară cu dizartrie şi disfagie severă şi un sindrom rigidoakinetic 
generalizat. La periferia corneei, în special în dreapta, se observă un inel 
Kayser- Fleischer. 


Boala Hallervorden-Spatz 


În 1922, Hallervorden şi Spatz au descris o afecţiune foarte 
rară, adesea familială, în care au loc depozitări de pigmenți ferici 
în special în globus pailidus şi zona reticulată a substanței negre. 
În aceste arii se găsesc formaţiuni sferoid-ovalare conținând 
probabil mucoproteine, considerate a fi produse prin degenerări 
axonale. 

Istoricul familial este obținut Ja mai puțin de un sfert dintre 
cazuri, de obicei fiind afectați mai mulţi frați (şi nu părinți şi 
copil), ceea ce sugerează transmiterea autosomal recesivă. 
Modificări distrofice neuroaxonale _sirnilare pot fi produse la 
animale prin factori exogeni, de exemplu deficienţa de vitamina E. 

Clinic, tabloul este de rigiditate progresivă, iniţial la 
membrele inferioare, cu deformare caracteristică în echinovarus a 
piciorului (picior scobit), apoi şi la membrele superioare. Mişcările 
distonice ale membrelor afectate apar frecvent; de asemenea, 
frecvent apar dizartria şi demența. Boala nu răspunde la tratament 
şi cei mai mulți dintre aceşti copii mor la începutul vieţii adulte, 


Atrofia palidală progresivă 


În 1917, Ramsay Hunt a descris un sindrom foarte rar de 
parkinsonism progresiv cu debut în copilărie sau adolescență 
("parkinsonismul juvenil”). Unul dintre acești pacienţi a fost 
necropsiat şi prezenta degenerare severă a globului palid şi alte 
alterări ale striatului. Ulterior, au fost descrise cazuri similare, cu 
degenerescență variabilă de globus pallidus, nuclei subtalamici 
(degenerescența palidoluysiană) şi căi piramidale (degenerescența 
palidopiramidală),. 

Mulţi dintre pacienți au antecedente familiale sugerând 
transmitere ereditară, de obicei autosomal dominantă, alteori recesivă. 

Clinic, boala apare la copil sau adolescent ca sindrom 
parkinsonian progresiv, incluzând akinezie, rigiditate şi tremor de 
repaus, cu păstrarea intelectului şi a sensibilităţii, dar asociind 
frecvent semne piramidale şi uneori distonie şi spasme de torsiune. 
Tulburările parkinsoniene pot răspunde la tratamentul cu levodopa. 


Boala Pelizaeus-Merzbacher 


Este o leucodistrofie dermielinizantă rară, de cauză 
necunoscută, distinctă histologic de boala Krabbe, leucodistrofia 
metacromatică şi adrenoleucodistrofie, cu transmisie autosomal 
recesivă sau legată Be sex. Boala debutează caracteristic în prima 
decadă de viață cu demență progresivă, nistagmus grosier, ataxie şi 
uneori atrofie optică şi spasticitate, frecvent şi cu convulsii, 
Tulburările extrapiramidale pot fi foarte accentuate, în special 
posturi distonice şi spasme de torsiune, iar în final cu o stare 
Tigido-akinetică. Majoritatea pacienţilor cu debut în copilărie mor 
înainte de 20 de ani, dar unele cazuri cu debut tardiv, în viața 
adultă, pot prezenta o evoluţie mai lentă. 


Ataxia teleangiectazică 


Doamna Louis-Bar a descris, în 1941, o boală, aparent cu 
transmitere  autosomal recesivă, caracterizată prin apariția 
progresivă, în prima copilărie a ataxiei, cu tulburări parkinsoniene 
şi mişcări involuntare precum coreea şi spasmele de torsiune. În 
plus, mai erau semnalate  dizartrie, nistagmus, paralizie 
supranucleară a privirii, apraxie oculomotorie asociate cu hipotonie 
şi areflexie. Intelectul este conservat până în stadiile avansate ale 
bolii, care are o evoluție lent progresivă. Teleangiectaziile se 
observă pe conjunctive, pavilionul urechii, la faţă şi la plicile 
membrelor, dar ele pot apărea uneori numai după vârsta de 5 ani. 
Aceşti copii sunt foarte vulnerabili la infecţii, în special 
respiratorii, deoarece au şi deficienţe imunologice, în mod 
caracteristic hipogamaglobulinemie cu scădere marcată sau absență 


a ÎgA. 

Tabelul 10.6. Cauzeie tremorului 


Tremor de repaus 
Boală Parkinson 
Parkinsonism postencefalitic 
Parkinsonism medicamentos 
Alte boli extrapiramnidale 
Tremor postural 
Tremor fiziologic 
Tremor fiziologic exagerat, ca în: 
— tireotoxicoză 
— stări anxioase 
— alcool 
— medicamente (simpatomimetice, antidepresive, acid 
valproic, litiu) 
— intoxicații cu metale grele (tremorul "pălărierului” din 
intoxicațiile cu mercur) 
Boli neurologice organice, ca în: 
— leziuni cerebeloase severe (“tremorul de nucleu roşu”) 
— boala Wilson 
— neurosifilis 
— neuropatii periferice 
Tremorul esențial (familial) benign 
Tremorul ortostatic 
Tremor intențional 
Afecțiuni ale trunchiului cerebral sau cerebelului, ca în: 
— scleroza multiplă 
— degenerescența spinocerebeloasă 
— boli vasculare 
— tumori 


Sindromul Lesch-Nyhan 


Este o afecțiune rară, părând a se transmite legat de 
cromozomul X (X recesiv), cu debut în primul an de viaţă sau în 
prima copilărie, cu mișcări involuntare progresive de tip coreic sau 
spasm de torsiune, cu retard mental, spasticitate şi, caracteristic, 
cu tendinţa de automutilare. Diagnosticul se pune pe valorile 
crescute ale acidului uric datorită deficienței de hipoxantin-guanin 
fosforibozil-transferaza. Se pot produce calculi renali de uraţi, 
astfel că tratamentul cu alopurinol este justificat, deşi reducerea 
acidului uric seric nu previne deteriorarea neurologică. 


Diskineziile 


Majoritatea mișcărilor: involuntare pot fi. încadrate într-una 
din aceste 5 categorii: tremor, coree, mioclonii, ticuri, distonii. 
Fiecare dintre aceste tipuri de diskinezii pot fi realizate de o 
varietate de boli. La unii pacienţi, diskinezia se asociază cu alte 
tulburări neurologice care pot sugera afecțiunea cauzală, alteori, 
mişcările involuntare apar izolat şi ele singure constituie boala. 
Aproape toate diskineziile dispar în somn, sunt agravate de 
anxietate şi stres şi ameliorate prin relaxare. 

Tremorul este o mişcare ritmică (cu reprezentare grafică de 
tip sinusoidă) a unei părți a corpului, produsă prin contracții 
musculare ritmice. Cauzele mai frecvente ale tremorului sunt 
expuse în tabelul 10.6. 

Coreea constă într-un flux continuu de mişcări neregulate, 
bruşte, explozive, care trec de la o porţiune a corpului la alta într-o 
secvență întâmplătoare. Fiecare contracție musculară este scurtă, 
adesea numai un fragment dintr-o mişcare normală, şi 
imprevizibilă ca localizare şi moment de apariție (fig. 10.8). 
Cauzele frecvente ale coreei sunt expuse în tabelul 10.7. 


Tabelul 10.7. Cauzele coreei 


Coreea Sydenham 
Variante: coreea de graviditate, coreea dată de contraceptive orale 
Boala Huntington 
Variante: corsea senilă, coreea juvenilă, forma Westphai 
Coreea ereditară benignă 
Neuroacantocitoza 
Coreea simptomatică 
Tireotoxicoza 
Lupusul sistemic eritematos 
Policitemnia vera 
Encefalita letargică 
Hipernatremia 
Hipoparatiroidismul 
Hematomul subdural 
Coreea indusă de medicamente 
Neuroleptice 
Anticonvulsivante 
Contraceptive orale 
Alcool 
Hemibalism (hemicoree) 
Accidente vasculare 
Tumori 
Traumatisme 
Post-talamotomie 


Miocloniile constau în mişcări foarte rapide ale unor grupe 
musculare, adesea repetitive şi uneori ritmice. Cauzele frecvente 
ale miocloniilor sunt expuse în tabelul 10.8. 

Ticurile sunt aparent asemănătoare cu miocloniile, dar sunt 
mişcări stereotipe, repetitive care pot fi mimate voluntar şi pot fi 
stopate printr-un efort de voință, cu creşterea stării de tensiune 
interioară. Ticurile simple sunt realizate de puţine grupe 
musculare; ticurile complexe pot implica mişcări coordonate cu 
aspectul unor acțiuni motorii cu finalitate. Cauzele frecvente ale 
ticurilor sunt expuse în tabelul 10.9. 


Distonia constă în spasme susținute ale contracţiei 
musculare, care distorsionează membrele şi trunchiul în posturi 
distonice caracteristice — gâtul sucit (torticolis), flectat (antecolis) 
sau în extensie (retrocolis), spatele arcuit (lordoză) sau răsucit 
(scolioză), braţul în hiperpronaţie, piciorul în flexie plantară şi 
inversie. Aceste spasme distonice apar în mod caracteristic în 
timpul mişcărilor voluntare (distonia de acțiune). Spasmele 
distonice pot fi intermitente, producând mișcări distonice, uneori 
ritmice, sau pot fi susținute, menţinând posturi distonice fixe. Cele 
mai frecvente cauze ale distonici de torsiune sunt enumerate în 
tabelul 10.10. 


Există o confuzie în folosirea termenilor de distonie şi 
atetoză, care sunt folosiţi frecvent unul în locul celuilalt. Distonia 
înseamnă literal orice anomalie a tonusului muscular, dar 
neurologii folosesc acest termen pentru a descrie mişcări şi posturi 
care pot fi recunoscute instantaneu ca distonice. Termenul de 
distonie este frecvent folosit în sintagma "distonie de torsiune” 
pentru a sublinia poziția "răsucită" a corpului. Mulţi pacienți cu 
distonie de torsiune, indiferent de cauză, nu au numai posturi 
anormale, ci şi mişcări involuntare. Ele sunt denumite distonice 
(spasme de torsiune) când afectează segmentele proximale 
(distonie axială de torsiune), sau atetozice, când afectează degetele 
(segmentele distale). Termenul de atetoză a fost introdus inițial 
pentru a descrie mişcările sinuoase, contorsionate ale degetelor, 
apărute după unele accidente vasculare. Ulterior, atetoza a denumit 
o formă de paralizie cerebrală consecutivă leziunilor cerebrale 
anoxice Ja naştere sau prin icter nuclear. Aceşti copii sunt flasci, 
prezintă întârziere în performanţele motorii şi uneori dezvoltă 
mişcări involuntare atetozică până la vârsta de 5 ani. Acest 


TULBURĂRILE MOTILITĂŢII 


sindrom este cunoscut sub numele de paralizie cerebrală atetozică 
sau, simplu, atetoză. 

Multe dintre bolile cunoscute a produce variatele diskinezii 
Gin tabelele 10.6-10.10 sunt discutate în alte capitole. Rămân de 
descris în acest capitol doar câteva dintre ele, în care diskinezia 
este tulburarea principală. 


Fig. 10.8, Coree datorată policitemiei vera la o femeie de 57 de ani. În cele trei 
ilustraţii sunt surprinse mişcările coreice figace caracteristice. 


Tremorul 


Tremorul esenţial (familial) benign 
Definiţie 


Este o afecţiune caracterizată prin tremor postura! al braţelor 
Şi capului, adesea transmisă ereditar autosomal dominant, care se 
manifestă la orice vârstă şi este, de obicei, doar lent progresivă şi 
produce invaliditate uşoară. 


Etiologie 


Cauza tremorului esențial benign, care poate apărea la copil, 
adolescent (tremor juvenil), adult tânăr sau vârstnic (tremor senil), 
este necunoscută. Istoricul familial se poate obţine la peste 
jumătate din cazuri şi transmiterea în aceste cazuri este autosomal 
dominantă. 


Fiziopatologie 


Nu au fost detectate anomalii biochimice sau anatomo- 
patologice în tremorul esențial benign, dar numai foarte puține 
cazuri au fost necropsiate. Boala ar putea reprezenta o instabilitate 
a circuitelor neuronale „feed-back” care controlează postura 

mâinilor, a capului şi a altor segmente ale corpului. Recent, s-a 


evidenţiat un defect în controlul cerebelos. 

Orice individ prezintă un tremor fiziologic al mâinilor 
întinse, cu frecvenţa de 8—12 Hz, prin sumarea mai multor factori 
care concură la generarea unei oscilații cu această frecvență 
(fig. 10.3). Aceşti factori sunt: 

1) tendința unităţilor motorii de a descărca la aproximativ 
8 Hz, sub nivelul de fuziune tetanică normală a mușchiului uman 
(aproximativ 12 Hz), 

2) frecvența normală de mişcare a braţelor întinse, care este 
între 8 şi 12 Hz; 

3) întârzierea în circuit a reflexului de întindere, care 
produce o oscilație de frecvenţă de 10 Hz 

Tremorul esenţial este de obicei cu o frecvență ceva mai 
joasă, între 5 şi 8 Hz (vezi fig. 10.3). Altă caracteristică este că 
tremorul esenţial este foarte influențat de factorii emoționali, 
datorită în parte activării receptorilor B-adrenargici din mușchi şi 
poate şi din sistemul nervos central. Alcoolul suprimă tremorul 
esențial, dar mecanismul implicat nu este cunoscut. 


Simptomatologie 


Tremorul este prezent la una sau la ambele mâini la 
menţinerea unei posturi, de exemplu când se ţine în mână un pahar 
sau o cană. Scrisul devine îmbâcsit şi tremurător (a se vedea fig. 
10.4). Acest tremor nu apare în repaus, dar când pacientul ţine 
braţele întinse se observă o oscilație ritmică. În acțiune ca, de 
exemplu, la proba indice-nas, tremorul persistă, dar nu se 
accentuează pe parcursul mişcării spre ţintă, spre deosebire de 
tremorul intențional cerebelos. Tremorul capului şi al bărbiei este 
prezent în 50% dintre cazuri iar tremorul picioarelor la circa o 
treime. În ciuda tremorului, probele de coordonare sunt trecute cu 
bine, şi nu se constată alte anomalii neurologice. Îndeosebi, nu 
există semne de ataxie cerebeloasă sau de parkinsonism (deși 
pacienţii cu tremor esențial pot prezenta fenomenul de roată 
dințată la mobilizarea pasivă a membrelor superioare, dar aceasta 
nu indică neapărat boala Parkinson). 

Această afecțiune mai are două caracteristici. Prima este 
istoricul familial (a se vedea mai sus), iar a doua — observaţia că 
alcoolul suprimă tremorul; 50 ml de băutură alcoolică pot fi 
suficienţi pentru a "linişti mâinile", Boala este staţionară sau lent 
progresivă la majoritatea pacienţilor, ducând numai la un 
disconfort social, dar pentru cei a căror activitate se bazează pe 
manualitate, de exemplu chirurgi, ceasornicari, violonişti etc,, 
tremorul devine foarte invalidant. La o mică parte din cazuri, boala 
poate avea o progresie mai rapidă, astfel că pacientul nu mai poate 
ține ceaşca sau farfuria şi nu mai poate să bea sau să mănânce, iar 
vorbirea devine şi ea tremurătoare, dizartrică, 

Ocazional se pot întâlni şi alte variante ale sindromului. 
Astfel, poate apărea un tremor izolat al capului, cu mişcări de "da- 
da” sau "nu-nu”, cu caracter ereditar, sau poate apărea o crampă 
tremurătoare a scriitorului (tremor primar al scrisului), Tremorul 
picioarelor în poziţie ortostatică, cu o frecvență de 5-8 Hz (tremor 
ortostatic) poate ţine de tremorul esenţial, dar alteori de 
spasticitate sau de o patologie cerebeloasă. Există şi o altă formă 
de tremor al picioarelor în poziţie ortostatică, mai rapid (16H2) 
(tremor ortostatic primar). 

CT 53 


Tabelul 10.8. Cauzele miocloniilor 


Miocionii generalizate 
Encefalopatii mioclonice progresive* 
Cauze metabolice demonstrabile: 
— boala cu corpi Lafora 
— gangliozidoza GM> (boala Tay-Sachs) 
— boala Gaucher 
— ceroid-lipofuscinoza (boala Batten) 
— sialidoza 
— encefalomiopatia mitocondrială 
Mioclonii ereditare fără cauză metabolică cunoscută; 
— epilepsia familială mioclonică (boala Unverricht-Lundborg) 
— mioclonia asociată cu degenerescența spinocerebeloasă 
— sindromul mioclonie-ataxie-surditate 
- distrofia neuroaxonală juvenilă 
— poliodisrofia infantilă (boala Aipers) 
Alte boli sporadice: 
— encefalita letargică 
— leucoencefalita sclerozantă subacută 
— boala Creutzfeldt -Jakob 
— boala Alzheimer 
Mioclonii metabolice: 
— uremie 
— hiponatremie 
— hipocalcemie 
= insuficiență hepatică 
— narcoză cu CO 
— induse de medicamente 
— prin sevraj alcoolic sau de droguri 
Encefalopatii mioclonice stabile** 
Encefalopatia mioclonică infantilă perinatală 
Mioclonii postanoxice (Sindromul Lance-Adams) 
Mioclonii posttraumatice 
Epilepsii mioclonice*** 
Primul an de viață: 
— spasme infantile 
— mioclonii infantile benigne 
— sindromul dansului ocular 
2-6 ani: 
— sindromul Lennox-Gastaut 
— epilepsia mioclonică criptogenetică (Aicardi) 
Alte vârste (copii, adolescenți, adulţi): 
— epilepsia mioclonică fotosensibilă 
— absențe mioclonice 
— epilepsia juvenilă mioclonică: 
— mioclonia esențială (familială) benignă 
Mioclonii focale: 
Mioclonii spinale 
Tumori 
Infarcte 
Demielinizări 
Traumatisme 
Mioclonii palatale 
Spasmul hemifacial 
Mioclonii corticale 
Epilepsia parțială continuă 
+ Mioclonus clar (eu sau fără crize) ce aparține unei encefalopatii progresive 
** Mioolonus clar apărut după suferințe cerebrale acute, neprogresive 
x** Epilepsie clară cu mioclonii asociate 


Tabelul 10.9. Cauzele ticuriler 
i a O E a n e 
Ticuri simple 
Ticul tranzitor al copilului 
'Ticuri cronice simple 
Ticuri multiple 
'Ticuri cronice multiple 
Sindromul Gilles de la Tourette 
Ticuri simptomatice 
Encefalita letargică 
Ticuri induse de medicamente 
_____Neuroacantocitoza 

Tabelul 10.10. Cauzele distoniei de torsiune 


Distonii generalizate 
Distonia idiopatică 
Ereditară: 
— autosomal dominantă 
— recesivă legată de cromozomul X 
— distonia parkinsoniană cu răspuns la levodopa 
Sporadică 
Distonia indusă medicamentos 
Reacţii acute distonice 
Distonia cronică tardivă 
Distonia simptomatică 
Paralizia cerebrală atetozică 
Encefalita letargică 
Boala Wilson 
Encefalomiopatia mitocondrială 
Lipidoze distonice 
Gangliozidoza GM, 
Gangliozidoza GM> 
Leucodistrofia metacromatică 
Acidurii organice 
Homocistinuria 
Ceroid-lipofuscinoza 
Boala Lesch-Nyhan 
Ataxia teleangiectazică 
Boala Huntington juvenilă 
Boala Hallervorden-Spatz 
Atrofia palidală progresivă 
Boala Pelizaeus-Merzbacher 
Degenerescenţa spinocerebeloasă 
Distonia postencefalitică 
Distonia postanoxică 
Distonia paroxistică (coreoatetoza paroxistică) 
Coreoatetoza paroxistică kinezigenică 
Coreoatetoza paroxistică distonică 
Distonii focale: 
Blefarospasmul 
Distonia oromandibulară 
Disfonia spasmodică 
Torticolisul spasmodic 
Distonia axială 
Crampa distonică a scriitorului (şi alte crampe ocupaţionale) 
Distonia hemiplegică: 
Accidente vasculare 
Tumori 
Malformaţii arteriovenoase 
'Traumatisme 
Post-talamotomie 


d 


Tratament 


Deşi alcoolul poate suprima efectiv tremorul şi ar avea o valoare 
terapeutică dacă ar fi folosit în mod înțelept, există riscul ca pacientul 
cu tremor esenţial benign să devină alcoolic. Benzodiazepinele, ca 
diazepamul, pot aduce o oarecare ameliorare în perioadele de stres, dar 
efectul lor asupra tremorului nu este major. O parte dintre pacienţi, cam 
30-40%, răspund satisfăcător la blocante B-adrenergice, cum este 
propanololul. Acest efect s-ar datora mai ales inhibiţiei receptorilor f- 
adrenergici periferici. În absenţa contraindicaţiilor, cam ar fi astmul 
etc., se obişnuieşte să se administreze acestor pacienți doze progresive 
de propanolol, începând cu 20 mg de trei-patru ori pe zi, până la doza 
suficientă pentru controlul tremorului sau până la maxim 240 mg/zi, 
dozele mai mari nu aduc de obicei efecte favorabile. Primidona, în 
dozele anticonvulsivante obişnuite, poate fi de asemenea utilă. Din 
păcate, mulți pacienți nu găsesc ameliorarea decât foarte puţin sau 
deloc sub propanolol sau primidonă, iar alte medicamente nu prea au 
efect. Medicația antiparkinsoniană nu este eficientă. La cei câţiva 
pacienţi cu forme severe poate fi necesară talamotomia stereotaxică. 

Coreea 
Coreea Sydenham 
Definiţie . 


Coreea (dansul Sfântului Vitus), adesea însoţită de tulburări 
psihice, apare în cadrul reumatismului poliarticular acut (coree 
reumatică) la copil şi adolescent. Cel care a descris această boală, 
în 1686, este Thomas Sydenham. 


Etiologie şi anatomopatologie 


Coreea Sydenham se întâlneşte rar astăzi, din cauza scăderii 
dramatice a incidenței reumatismului articular acut. Ea afectează 
copii şi adolescenți între 3 şi 20 de ani, mai ales în lunile de 
primăvară. La aproximativ o treime din cazuri, debutul este în 
primele trei luni după un puseu de reumatism datorat infecţiei cu 
streptococ grup A, dar restul cazurilor nu au un astfel de istoric. 
Poate recidiva în viața adultă, mai ales în timpul sarcinilor (chorea 
gravidarum) sau la femeile ce folosesc anticoncepţionale orale. 
Anatomopatologic, creierul prezintă o encefalită difuză infla- 
matorie. Alterările vasculare nu sunt pregnante, complicațiile 
cerebrale ale reumatismului articular acut putându-se datora 
depunerii de complexe imune, ca și în lupusul eritematos sistemic, 
dar acest lucru nu este demonstrat. 


Simptomatologie 


Majoritatea cazurilor (aproximativ 75%) apar între 7 şi 
12 ani. Debutul este de obicei treptat, dar poate fi şi abrupt. 
Simptomele iniţiale sunt adesea psihice, cu iritabilitate, agitaţie, 
neatenţie şi caracter recalcitrant. O stare confuzională patentă se 
manifestă numai la 10% dintre pacienți. Ulterior, apare coreea ca 
simptom şi ea se agravează în câteva săptămâni, copilul având 
dificultăți în apucarea obiectelor şi la mers. Vorbirea este afectată 
la circa o treime din cazuri, dar cefaleea, convulsiile şi tulburările 
senzitive nu apar. Coreea poate fi predominant unilaterală (la 
aproximativ 20% din pacienţi), iar în cazurile severe este însoțită 
de hipotonie musculară şi senzaţie de moliciune (chorea mollis). 
Deşi uneori se constată tulburări cardiace, copilul este, de obicei, 
afebril şi nu prezintă alte manifestări ale bolii reumatice. Viteza de 
sedimentare a hematiilor este tipic normală, iar titrul antistrep- 
tolizinelor nu este modificat. 

Coreea şi tulburările psihice se remit lent, în timp de 1 până 
la 3, rareori până la 6 luni, dar un sfert dintre pacienţi vor prezenta 
recurențe în următorii 2 ani. La aproximativ o treime din cazuri 
există şi semne de afectare cardiacă în momentul bolii, iar o altă 
treime vor prezenta mai târziu cardiopatie reumatică. Cei care au 
suferit unul sau mai multe atacuri de coree Sydenham au risc 
crescut de a dezvolta ulterior, în viaţa adultă, coree (coree 
gravidică), uneori la expunerea la medicamente ca digoxin, 
fenitoin sau contraceptive orale. 


Tratament 


Este necesar tratamentul reumatismului, cu repaus la pat şi 
sedare. Coreea poate fi controlată cu diazepam, fenotiazine sau 
haloperidoi ori tetrabenazină. Se va administra o cură de penicilină 
şi se va continua tratamentul profilactic cu penicilină orală până la 
Vârsta de 20 de ani pentru a preveni reinfecția streptococică. 


Coreea Huntington 
Definiţie 


Este o afecțiune rară, transmisă autosomal dominant, cu 
evoluţie progresivă, de obicei la vârsta medie, caracterizată prin 
coree şi demenţă, descrisă pentru prima oară în 1872 de către 
George Huntington, în primul său an de practică medicală. 


Etiologie 


Prevalenţa bolii este în jur de 1: 20 000; apare în toate 
zonele geografice şi la toate grupele etnice. Cauza este 
necunoscută. Boala este transmisă autosomal dominant cu 
penetranță completă, astfel încât copiii unui părinte bolnav au 50% 
risc de a face boala, care niciodată nu "sare" peste o generaţie. 
Riscul unui nepot al unui pacient, al cărui părinte este 
asimptomatic, este de aproximativ jumătate din riscul părintelui. 
La cei cu debut în copilărie, boala este mai frecvent transmisă de 
către tată (şi nu de mamă). Noi mutații aproape că nu se cunosc, 
dar rudele adesea ascund antecedentele familiale. 

Studiile de linkage au indicat că gena anormală este situată 
pe brațul scurt al cromozomului 4. Testul G8 pentru ADN 
identifică un polimorfism restrictiv al lungimii fragmentului 
asociat genei bolii Huntington. Cu alte teste, s-a putut delimita şi 


mai mult zona de interes, iar în prezent gena însăşi a fost 
identificată, 


Anatomopatologie 


Creierul este în general atrofic, cu leziuni marcate ale 
cortexului şi corpului striat, unde se observă pierderi neuronale şi 
glioză reactivă, fără modificări inflamatorii. 

Pe o secțiune coronală, aspectul caracteristic este dilataţia 
ventriculilor laterali al căror planşeu devine concav şi nu convex, 
din cauza atrofiei marcate a caudatului (fig. 10.9); de obicei, este 
evidentă şi atrofia corticală. Principala anomalie histologică se 
observă în caudat şi putamen, unde se constată pierderea masivă a 
neuronilor mici, cu scăderea volumului acestor structuri, lăsând o 
falsă impresie de glioză. Şi în alte zone, mai ales în talamus, zona 
reticulată a substanței negre (dar nu şi zona pigmentată, 
compactă), oliva superioară, hipotalamus, nucleii profunzi ai 
cerebelului, se constată pierderi ale neuronilor mici. Pierderi 
neuronale şi glioză se remarcă şi la nivelul cortexului, în stratul II 
şi mai puţin în straturile IV şi V, în special în lobii frontali. 


Biochimie 


S-au făcut numeroase studii asupra modificărilor neurotrans- 
miţătorilor în creier la pacienții cu boala Huntington (tabelul 10,11). 
Există o reducere importantă a enzimelor de sinteză a acidului 
gamaaminobutiric (GABA) (decarboxilaza acidului glutamic, GAD) Şi 
a acetilcolinei (acetilcolintransferaza) la nivelul striatului, datorită 
scăderii numerice marcate a neuronilor GABA-ergici și colinergici la 
acest nivel. Totuşi, unele tipuri neuronale din striat, îndeosebi neuronii 
ce conțin somatostatină, sunt respectate. Există o depleție de GABA Şi 
GAD, ca şi a enzimei de conversie a angiotensinei şi a metenkefalinei 
în zona reticulată a substanței negre, expresia sărăcirii tuturor tipurilor 
de căi striatonigrale. La majoritatea cazurilor, activitatea dopaminei şi 
tirozinhidroxilazei nu este modificată, așa cum era de aştepiat, datorită 
respectării celulelor pigmentare din zona compactă a substanței negre. 

Fig. 10.9. Secţiune coronală cerebrală — în stânga la o pacientă cu boală 
Huntington (vârsta 49 de ani, greutatea creierului 1065 g), comparativ cu un 
creier normal — în dreapta (femeie de 65 de ani, greutatea creierului 1415 g). 
Se observă (a) marcată pierdere de substanță în nucleul caudat şi putamen, (P) 
subțierea cortexului şi lărgirea şanțurilor corticale. Reprodusă după Corsellis 
(1976), în Greenfield's Neuropathology, ediţia a 3-a, Arnold, Londra - cu 
permisiune). 


Tabelul 10.11. Neurotransmiţătorii şi enzimele lor din striat în boala 
Huntington 


| Marori_| 


Boala Huntington 


Dopamina (pi g/g) | Normal 
'Tirozin hidroxilaza (nmol/g/h) Normal 
Acetilcolintransferaza (pmol/g/h) 44% 
GABA (umo//g) 59% 
Decarboxilaza acidului glutamic 18% 
(GAD) (umol/g/h) 

Enzima de conversie a angiotensinei 49% 
(pmol His-Leu/min/mg) 

Substanţa P (pmol/meg) 

Metenkefalina (pg/mg) 


 GABA — acid gamaaminobutiric 

— Valori medii determinate în putamen, cu excepţia substanței P şi a 
metenkefalinei, măsurate în pars ieticulata a substanței negre, zona de 
proiecție a căilor striatonigrale 

— Toate diferenţele au fost statistic semnificative la p<0,05 sau mai puţin, 
cu excepția celor indicate ca "normale" 

— Datele provin de la Bird şi Iversen, Kanazawa et al., Arregui et al. (a se 
vedea Marsden 1981) 

— Diferențele între tabelele 3 şi 11 în valori absolute reflectă tehnici 
diferite de disecţie şi analiză. 


Coreea Huntington pare a fi rezultatul unei hiper- 
activități relative a mecanismelor dopaminergice la nivel 
cerebral, probabil fiindcă circuitele dopaminergice nigro- 
striatale eliberează cantități normale de dopamină care 
acționează pe un număr redus de neuroni striatali restanţi. 
Studii PET, folosind deoxiglucoză marcată !SF, au arătat o 
reducere marcată a metabolismului glucozei în striat, chiar la 
pacienţii fără atrofie de striat la CT scan. 

Simptomatologie 


Debutul este insidios, la vârstă medie, de obicei între 30 şi 50 de 
ani. Simptomele inițiale sunt de obicei alterări ale personalității şi 
comportamentului, dar coreea poate fi şi ea primul semn de boală. 
Tulburările mentale sunt iniţial discrete. Familia, dacă este prevenită, 
poate observa modificarea personalității, cu scăderea motivaţiei şi 
tocirea afectelor, iritabilitate şi brutalitate, tendințe spre un 
comportament agresiv necontrolat sau devieri sexuale. În acest stadiu, 
pacientul este conştient de ceea ce se întâmplă, având trăiri autocritice. 
Frecvent apare o depresie severă, cu risc suicidal. Tulburările de 
comportament la locul de muncă sau în societate pot aduce bolnavul la 
psihiatru, uneori se dezvoltă chiar o psihoză schizofreniformă. O dată 
cu evoluția bolii, demența se accentuează, iar coreea devine mai severă 
şi grotescă. Sunt afectate mersul, vorbirea şi utilizarea mâinilor. Un 
flux continuu de mişcări coreiforme distorsionează orice acțiune 
normală. Încercarea de a apuca o ceaşcă sau de a ține un creion duce la 
mişcări "smucite”, violente, iar mersul are un aspect curios, deformat, 
"dansant”, cu împleticiri bruște, şovăieli şi pulsiuni la fel de bruște. 
Faciesul are un aspect curios, provocator, cu ridicări (bruște) ale 
sprâncenelor, țuguieri ale buzelor, înclinări bruşte şi neregulate ale 
capului. În stadiile avansate, mulți pacienţi prezintă rigiditate şi 
akinezie progresive, care încetinesc şi diminuează coreea. În final, 
pacientul este imobilizat la pat şi devine emaciat. Decesul se produce în 
medie la 14 ani de la debut. 

Nu întotdeauna coreea Huntington debutează în acest mod, 
fiind cunoscute câteva variante. Aproximativ 6% dintre pacienți 
prezintă la debut nu coree, ci un sindrom rigido-akinetic 
parkinsonian (forma Westphal), variantă mai frecventă la copii. 

Majoritatea pacienților cu boală Huntington prezintă primele 
simptome la vârstă medie, dar câţiva dintre ei (8%) au debutul 
bolii în copilărie (boala Huntington juvenilă). Această formă de 
boală, cu debutul între 10 şi 20 de ani, diferă sub unele aspecte de 
forma comună, cu debut la adult. Epilepsia se asociază frecvent, 
fiind prezentă la jumătate din cazurile juvenile, în timp ce la 
bolnavii cu forma adultă obişnuită ea apare numai la 2% din 
cazuri. DDemenţa apare precoce şi este profundă în formele 
juvenile. Jumătate din cazurile juvenile prezintă de la început sau 
dezvoltă rapid forma rigido-akinetică Westphal. 

Boala Huntington poate debuta şi la vârstnici, dar dacă nu 
există antecedente familiale şi coreea este unica manifestare (coree 
senilă), diagnosticul poate fi dificil. Anatomopatologic, cazurile - 
necropsiate de coree senilă au aspectul similar bolii Huntington. 


Diagnostic 


În ciuda polimorfismului clinic, diagnosticul nu este greu în 
cazurile cu istoric familia! clar. Problemele apar atunci când 
antecedentele familiale sunt necunoscute sau ascunse. La copii, 
coreea Huntington trebuie diferențiată de coreea Sydenham, de 
parkinsonismul juvenil şi paralizia cerebrală atetozică, ca şi de 
multe alte boli degenerative ale ganglionilor bazali cu apariție în 
copilărie (vezi tabelul 10.5). 

Mai există o formă rară de coree, numită coree ereditară 
benignă, şi aceasta cu transmitere autosomal dominantă. Boala 


" debutează la copil, dar fără afectarea intelectului, iar progresia este 


uşoară, pacienții având numai un handicap minor. Alte cauze 
ereditare de coree sunt neuroacantocitoza (a se vedea mai jos) şi 
boli degenerative rare ca atrofia dentato-rubro-palido-luysiană. 

La adulţi, trebuie excluse tireotoxicoza, unele tulburări 
induse de medicamente (neurolepticele, pilula contraceptivă), 
policitemia vera, lupusul eritematos sistemic care sunt cauze de 

coree sporadică. Coreea senilă trebuie separată de coreea 
hemiplegică ce poate urma unui accident vascular. 


Tratament 


Nu există tratament curativ. Coreea poate fi controlată cu 
fenotiazine cum sunt clorpromazina sau perfenazina sau cu 
haloperidol, pimozide, flupenthixol, rezerpină sau tetrabenazina. 
Aceste medicamente se administrează în doze progresive până ce 
se obține controlul mișcărilor involuntare sau până când apar 
tulburări severe de tip parkinsonian. Aceste droguri ajută şi la 
controlul complicaţiilor mentale ale bolii, dar nu şi al depresiei, 
care adesea este severă. Mai devreme sau mai târziu, aceşti 
bolnavi vor avea nevoie de internare prelungită în servicii de boli 
cronice. Internarea poate fi impusă de problemele de nursing, dar 
cel mai frecvent de situaţia familială din ce în ce mai stresantă, 
care reclamă instituţionalizarea bolnavului. 

Trebuie acordată atenţie şi asistență psihologică şi familiei, 
natura acestei boli punând adesea probleme etice şi emoționale 
mari. B 


Sfatul genetic 


Soțul sau soția şi rudele apropiate se confruntă cu furiile, 
frustrările şi dezintegrarea mentală ale pacientului, iar natura 
ereditară a bolii pune probleme dramatice. Copiii unui părinte cu 
boală Huntington au inevitabil un risc de 1:2 de a face boala, iar 
copii acestora au un risc de 1:4. Aceste predicții se reduc în valoare 
pe măsura avansării în vârstă, existând calcule de risc pentru 
fiecare vârstă; dar riscul maxim este încă operant la momentul 
când sfatul genetic ar fi cel mai necesar, atunci când un copil cu 
risc atinge vârsta procreaţiei. Tendinţa de a evita discutarea acestor 
probleme, pentru a feri individul în cauză de stresul inerent, a fost 
înlocuită în ultima vreme de o abordare realistă a dorinţei naturale 
a acestor persoane de a cunoaște riscurile. Explicaţiile trebuie 
însoțite de toată compasiunea. Cei aflați la risc vor să ştie dacă au 
moştenit sau nu boala, iar acum sunt disponibile teste genetice care 
pot răspunde la această întrebare. Trebuie recoltate probe de sânge 
pentru analiza ADN de la cât mai mulți membri ai familiei. Testul 
de excludere se poate face şi in utero. 


Hemibalismul (Hemicoreea) 


Hemibalismul se referă la mişcări bruşte de azvârlire a unui 
membru superior sau inferior. Aceste mişcări, ca şi cele coreice, 
sunt neregulate ca forță şi moment de apariţie, dar afectează 
predominant musculatura proximală a centurii scapulare şi pelvine. 

Ocazional, un copil sau adolescent cu coree Sydenham poate 
prezenta hemibalism, dar sindromul apare mai frecvent la vârstnici 
cu diabet şi hipertensiune, ca rezultate al unui accident vascular. 
Hemibalismul apare după ce deficitul motor (hemiplegia) se remite 
şi este adesea însoţit de durere talamică. [a alți pacienţi, 
hemibalismul apare brusc, fără deficit motor sau senzitiv. 
Intensitatea mişcărilor variază de la moderate la foarte severe, 
putând produce leziuni somatice Şi necesitând tratament. 
Hemibalismul acut este de obicei, dar nu întotdeauna, produs de o 
leziune vasculară a mnucieului subtalamic contralateral (corpul 
Luys) sau a conexiunilor acestuia. Rareori, tumorile de la acest 
nivel pot realiza hemibalism progresiv. 


Hemibalismul postaccident vascular se remite, de obicei, 
treptat şi spontan, în timp de 3-6 luni. Tratamentul cu fenotiazine, 
haloperidol sau tetrabenazină poate de obicei controla 


hemibalismul în această perioadă, dar ocazional este nevoie de 
chirurgie stereotaxică. 


Neuroacantocitoza 


Această afecțiune ereditară (cu mod de transmitere incert) 
produce o degenerescenţă cerebrală însoțită de coree, ticuri, mioclonii 
sau distonie şi tulburări mentale, neuropatie periferică şi acantocite (în 
lipsa malabsorbției sau deficienței de vitamina E). Poate fi confundată 
cu boala Huntington sau cu multe alte tulburări de motilitate. 


Miocloniile 


Tresăririle neaşteptate, involuntare ale mușchilor, pot fi 
realizate de multe afecțiuni neurologice (vezi tabelul 10.8). 
Miocloniile generalizate apar în patru circumstanţe clinice: 

1) ca trăsătură dominantă a unei boli cerebrale progresive 
(encefalopatii mioclonice progresive ); 

2) ca sechelă a unei leziuni cerebrale mai vechi (encefalo- 
patii mioclonice stabile, "statice”); 

3) asociate unei epilepsii (epilepsia mioclonică), 

4) ca unic simptom al bolii (mioclonia esenţială). 


Encefalopatii mioclonice 


Cele mai multe dintre encefalopatiile mioclonice progresive 
sunt descrise în detaliu în alte capitole, în special la tezaurismoze 
prin defectul unor enzime lizozomale sau la alte boli metabolice şi 
la degenerescenţele spinocerebeloase (vezi capitolul 8 ). 


Epilepsia familială mioclonică 


Descrisă iniţial de Unverricht și Lundborg, este transmisă 
autosomal recesiv. Boala, frecventă în țările baltice, poate apărea 
în orice zonă geografică. Convulsiile şi miocloniile apar din 
copilărie însoţite de ataxie şi dizartrie cu caracter lent progresiv. În 
final apare şi spasticitatea şi individul ajunge imobilizat în 
cărucior, dar progresia este lentă şi demența este uşoară sau 
absentă. Miocloniile sunt evident provocate de stimuli sau de 
mişcările voluntare (mioclonia de acțiune). La necropsie se 
constată pierderi ale celulelor Purkinje, fără incluziuni, 


Boala cu corpi Lafora 


Această boală, în care la necropsie se constată în creier 
incluziuni neuronale conţinând mucopolizaharide, debutează de 
asemenea în copilărie sau adolescență cu mioclonii şi convulsii şi 
este frecvent familială, cu transmitere autosomal recesivă. Evoluţia 
este progresivă spre demenţă, orbire, ataxie şi spasticitate, cu 
deces în 5-10 ani de la debut. Corpii Lafora sunt prezenţi şi 
extracerebral, de exemplu în ficat şi mucoasa intestinală. 


Mioclonusul postanoxic 


Entitate distinctă, apare după o perioadă de anoxie cerebrală 
prin stop cardiac sau altă leziune anoxică. După revenirea 
conştienței, aceşti pacienţi prezintă tresăriri musculare la nivelul 
feței, trunchiului şi al membrelor, adesea provocate de stimuli 
senzoriali şi, în mod frapant, de orice mişcare voluntară. Poate să 
existe şi o ataxie cerebeloasă evidentă, ca şi demenţa, spasticitatea 

şi incontinenţa sfincteriană. Miocloniile spontane şi de acțiune pot 
fi singura sechelă evidentă a anoxiei la aceşti pacienţi. Tratamentul 
cu clonazepam, piracetam şi valproat de sodiu poate avea un efect 
spectaculos în unele cazuri, 


Epilepsiile miocionice 


În epilepsiile mnioclonice, trăsătura clinică dominantă a bolii 
sunt crizele epileptice. Există un grad de confuzie în clasificarea 
multiplelor afecțiuni care pot realiza acest sindrom, ce apare 
îndeosebi ia copii. Un criteriu convenabil de clasificare este vârsta 
debutului, 

În primul an de viață, spasmele infantile (sindromul West) 
pun o problemă deosebită. Acest tip particular de epilepsie, 
denumit şi ” ticul salaan: ", începe de obicei între 3 şi 9 luni. Mulţi 
factori ereditari, antenatali şi postnatali, pot produce spasmele 
infantile, care se asociază cu retard mental în 80% din cazuri. 

La copii mai mari, de până la 6 ani, poate să apară un 
sindrom epileptic cu mai multe tipuri de crize, incluzând absenţe, 
crize atonice şi tonice, mişcări de înclinare a capului şi trunchiului 
("salaara”) şi căderi. Aceşti copii pot suferi leziuni repetate în 
urma unor căderi neaşteptate, care pot impune purtarea unor căşti 
de protecţie. La mulți dintre ei se constată o activitate cu complexe 
vârfundă atipice ("degradate") pe electroencefalogramă (EEG), 
amintind de clasicele complexe vârf-undă de 3 Hz întâlnite în petit 
mal-ul adevărat. Lennox şi Gastaut au denumit acest sindrom 
"petit mal variant", termen nefericit ales, pentru că el diferă 
esenţial de petit mal, care prezintă absenţe ca trăsătură dominantă 
şi are un prognostic bun. Din păcate, prognosticul celor cu sindrom 
Lennox-Gastaut este întunecat, cea mai mare parte dintre ei (90%) 
având epilepsie severă necontrolabilă, cu căderi repetate şi 
deteriorare mentală. Aceşti copii prezintă complexe vârf-undă 
neregulate, cu frecvență de 1,5-2,5 Hz (deci mai lente decât cele 
din petit mal ) pe EEG. Ca şi spasmele infantile ale vârstei de 
sugar, acest sindrom indică o tulburare severă a funcţiilor 
cerebrale. Există însă şi unii copii de această vârstă cu crize tonice, 
"salaami" şi căderi, cu complexe vârf-undă de 2,5 Hz (sau ceva mai 
frecvente) pe EEG, la care prognosticul nu este atât de rezervat ca 
pentru cei cu sindrom Lennox-Gastaut. 

La copii de peste 7 ani şi la adolescenți, epilepsia poate 
asocia diferite tipuri de miocionii. Mulţi copii cu epilepsie 
idiopatică prezintă dimineața devreme tresăriri mioclonice ale 
braţelor (fenomenul "farfuriei zburătoare", constatat ia micul dejun 
când. din cauza mniocloniilor obiectele din mână sunt azvârlite la 
distanță). Această formă de epilepsie mioclonică juvenilă, adesea 
ereditară, poate fi controlată cu succes cu valproat de sodiu. De 
asemenea, există un sindrom al miocloniei şi epilepsie; 
fotosensibile, în care copiii prezintă mioclonii perioculare și 
faciale, adesea prefaţând o convulsie generalizată declanşată de 
"licăririle" imaginii de la televizor. Aceşti copii cu foto- 
sensibilitate, care au frecvent antecedente familiale ale unei 
afecţiuni similare, ştiu să-şi provoace crizele agitându-şi mâna cu 
degetele răsfirate în fața ochilor atunci când privesc spre soare. 


2 


Miocionusul esenția 


Friedreich a descris primul, sub numele de "paramioclonus 
multiplex", o afecțiune mioclonică cu secuse musculare difuze, afectând 
toate cele patru membre, trunchiul, gătul şi faţa, cu o freovenţă de 10- 
50fmin, favorizată de acțiune sau stimul serzorial. De atunci au fost 
descrise multe farnilii în care această afecțiune se transmite autosomal 
dominant, Debutul este de obicei în copilărie sau adolescență, dar 


invalidarea este foarte uşoară, nu există progresie, intelectul rămâne 
nomnal, nu apar convulsii şi nici alte deficite neurologice. Unii pacienți 
semnalează efectul favorabil al alcoolului, care reduce miocloniile, 
mulți răspund la blocante bera-adrenergice ca propranololul. 


Mioclonii focale 


Există unele afecţiuni în care miocloniile pot fi circumscrise 
într-un segment al corpului. Unele procese patologice pot produce 
mioclonii focale, limitate la acele segmente inervate de porțiunile 
lezate ale trunchiului cerebral sau măduvei spinării (mioclonii 
segmentare). Leziuni similare cerebrale, în special la nivelul 
cortexului cerebral, pot produce mioclonii focale repetitive, 
ritmice, asociate cu semne electroencefalografice de descărcare 
corticală epileptică (epilepsia parţială continuă). 


Mioclonii spinale 


Miocloniile repetitive, adesea ritmice, limitate la un membru 
sau chiar la câțiva muşchi, alteori la membrele de aceeași pare, se 
pot produce în mielite virale, tumori sau angioame ale măduvei sau 
după traumatisme medulare. (Rareori, aceste mioclonii focale pot 
fi datorate unor leziuni radiculare, de plexuri sau neuropatice.) 
Mioclonii segmentare similare pot apărea şi în musculatura 
bulbară, când o patologie similară afectează trunchiul cerebral. 
Tresăririle ritmice apar spontan, cu frecvența de 20-180/min, nu 
sunt afectate de stimuli periferici, adesea persistă şi în somn și nu 
asociază modificări REG. Anticonvulsivantele pot fi utile, dar 
adesea aceste mioclonii segmentare sunt foarte greu de controlat. 


Epilepsia parțială continuă 


Encefalite, tumori, abcese, infarcte, hemoragii, traumatisme 
la nivelul cortexului cerebral — toate pot produce, rareori, mișcări 
repetitive, ritmice, cu frecvență de 1-2/s, limitate la câteva grupe 
musculare, persistând și în somn, timp de câteva zile, săptămâni 
sau luni. De obicei, leziunile sunt nu numai corticale, ci şi la 
nivelul structurilor mai profunde, inclusiv al talamusului. Din 
cauza întinderii reprezentării corticale, sediul cel mai frecvent al 
epilepsiei parţial continue este mâna. Crizele jacksoniene motorii 
tipice şi convulsiile generalizate de tip grand mal poi şi ele să 
apară la aceşti bolnavi. Traseul EEG de suprafață arată descărcări 
de vârfuri la nivelul cortexului motor contralateral, care preced 
fiecare tresărire cu un scurt interval. Tratamentul se face cu 
anticonvulsivante, dar poate fi ineficient. 


Miocloniile palatale 


Un infarct al trunchiului cerebral sau, mai rar, leziuni 
demielinizante sau tumorale ale acestei regiuni pot realiza tabloul 
curios al miocloniilor palatale, ca rezultat al lezării circuitului dentato- 
rubro-olivar. În unele cazuri, nu se găseşte o cauză evidentă. 

Apar contracții ritmice ale vălului palatin cu o frecvenţă de 60- 
180/mnin, care persistă zi şi noapte. Aceste contracții perturbă vorbirea, 
care devine "tremurată”, dizartrică, ca şi deglutiția. Uneori miocloniile 
se extind la faringe şi laringe care se "plimbă" în sus şi în jos sincron cu 
vălul palatin, ca şi ia muşchii intercostali şi diafragm şi chiar şi la globii 
oculari (mioclonus ocular). Foarte supărător este un clic perceput în 
ureche ca urmare a contracţiilor ritmice ale tensorului timpanului. 
Tratamentul medicamentos de obicei nu ajută, au fost comunicate 
ocazional rezultate favorabile obținute cu clonazepam şi anticolinergice. 


TULBURĂRILE MOTILITĂŢII 


Spasmul hemifacial 


Spasmul hemifacial afectează cel mai frecvent femei de 

vârstă medie sau avansată, de obicei apărând fără o cauză evidentă. 
Rareori poate fi simptomatic unei compresii de nerv facial printr-o 
tumoare de unghi pontocerebelos sau printr-un angiom, când poate 
fi însoţit de nevralgie trigeminală. Unii pacienți cu boală Paget pot 
prezenta spasmul hemifacial probabil prin compresia nervului 
datorită expansiunii osoase; sau spasmul hemifacial poate apărea 
după o paralizie facială periferică (Bell) remisă incomplet. În cele 
mai multe cazuri, însă, se crede că ar fi produs de vase aberante la 
nivelul fosei posterioare, cu efect compresiv asupra nervului facial 
la ieşirea sa din trunchi. 
Boala constă în contracţii clonice neregulate, dar repetitive 
ale musculaturii hemifeţei. De obicei, muşchii perioculari sunt 
primii afectaţi, producând o senzaţie identică cu miokimia benignă 
a pleoapei inferioare ce apare la oameni normali în condiţii de 
oboseală. Aceste contracţii repetitive se propagă lent la întreaga 
faţă, fiecare spasm ducând la ocluzie oculară şi ridicarea colțului 
gurii. În acest stadiu se constată un grad de deficit motor şi 
contractură la nivelul hemifeței, dar nu apare o paralizie facială 
propriu-zisă. În spasmul hemifacial idiopatic nu apar tulburări de 
sensibilitate la nivelul feţei şi nici alte semne fizice. 

Afecțiunea unilaterală și atât de caracteristică rareori poate 
fi confundată cu alte boli. A fost deja semnalată asemănarea în 
stadiile inițiale cu miokimia benignă. Adevărata miokimie facială, 
produsă de tumori sau demielinizări ale trunchiului cerebral, 
constă în contracții continue, ondulante, ale musculaturii faciale, 
dând aspectul tipic "vermicular". 

Tratamentul medicamentos este, de obicei, ineficient. Explo- 
rarea chirurgicală a fosei posterioare, cu separarea nervului facial 
de vasele aberante oferă o remisiune îndelungată. O metodă mai 
simplă și eficace de tratament este injectarea de toxină botulinică 
în musculatura facială, repetată la 3-4 luni. 


Ticurile 


Conceptul de ticuri a evoluat. Ticul simplu este o mişcare 
bruscă, rapidă, asemănătoare unui spasm, totdeauna aceeaşi şi cu 
aceeaşi localizare. Aceste ticuri fac parte din personalitatea noastră 
motorie, de exemplu un tic ocular, o grimasă, trasul aerului pe nas, 
un anumit gest al mâinii. Ticuri motorii simple apar la circa un 
sfert dintre copii şi adesea dispar după aproximativ un an (ticul 
tranzitor al copilului). Uneori, însă, ele persistă în viața adultă, dar 
rareori sunt considerate anormale (ticul cronic simplu). La unele 
persoane, ticurile simple pot fi atăt de accentuate încât să aducă 
subiectul la medic. De obicei acesta este un psihiatru, căci ticurile 
sunt expresia unei tulburări psihice de bază. 

Câteodată apar ticuri mai extinse şi severe, luând forma unor 
acțiuni motorii complicate, cu model stereotip (ticuri complexe). În 
mod caracteristic ticurile, atât cele simple cât şi cele complexe, pot 
Îi suprimate voluntar. Această supresie duce însă la creşterea 
tensiunii interioare, care poate fi redusă când se dă din nou frâu 
liber ticurilor. Ticurile complexe multiple pot fi însoțite de 
emisiuni vocale, de obicei injurioase (coprolalie) şi gânduri 
compulsive. Acesta este sindromul Gilles de la Tourette. Psihiatrii 
pot aplica termenul de tic şi unei idei sau acțiuni impulsive bruşte, 
repetitive (tic psihic), dar această accepţie tinde să fie scoasă din 
Uz. 

Sindromul Gilles de la Tourette 
Etiologie 


George Gilles de la Tourette a publicat cel dintâi o descriere 
completă a sindromului ticurilor cronice multiple, însoțite de 
vocalizări, în 1885, deşi primul caz fusese descris mult mai 
devreme, în 1825, de către Itard. Cauza acestei afecţiuni bizare 
este necunoscută şi nu s-au identificat anomalii fiziopatologice sau 
anatomice la aceste cazuri. Afecţiunea pare a se transmite 
autosomal dominant, cu penetranță variabilă. În familiile afectate, 
anomalia genetică se poate manifesta sub forma sindromului 
complet, numai ca ticuri cronice multiple, sau ca nevroză obsesiv- 
compulsivă (a se vedea mai jos). Se crede că ar fi afectaţi 
ganglionii bazali, deoarece simptome asemănătoare apar în 
encefalita letargică, iar drogurile cu acțiune pe ganglionii bazali, 
de exemplu haloperidolul, pot controla simptomele bolii. 


Simptomatologie 


Boala începe de obicei între 5 şi 15 ani, cu ticuri musculare 
involuntare repetitive multiple. Acestea afectează mai întâi 
porțiunea superioară a corpului, în special faţa, gâtul şi umerii, mai 
mult decăt membrele şi trunchiul. Simptome iniţiale clinice sunt 
clipitul din ochi, datul din cap, "fornăitul” sau bâlbâielile. Cu 
timpul apar şi alte ticuri mai complexe, afectând şi alte porţiuni ale 
corpului. Ticurile sunt scurte, variabile dar repetitive şi repro- 
ductibile. Severitatea şi frecvența lor fluctuează, fiind mai 
accentuate în perioadele de relaxare şi mai scăzute când pacientul 
se controlează sau se concentrează asupra unei acțiuni. Ticurile 
motorii sunt adesea precedate de o: senzaţie imperioasă (uneori 
denumită "tic senzitiv"). Ele pot fi suprimate, deşi temporar, 
printr-un efort de voinţă. În cele din urmă, pacientul este nevoit să 
"elibereze" ticurile. 


Mai devreme sau mai târziu, pacienţii cu ticuri multiple 
încep de obicei să emită zgomote involuntare asemănătoare cu 
geamătul, grohăitul, schelălăitul, scâncetul, lătratul. Asocierea 
acestor zgomote cu ticurile multiple este esențială pentru 
diagnosticul sindromului Gilles de la Tourette. La aproape 60% 
din cazuri, aceste zgomote se transformă în cuvinte injurioase 
(coprolalia). Coprolalia apare de obicei în copilărie, dar uneori 
numai târziu în viața adultă. Aproape o treime din pacienţi prezintă 
şi ecolalie — o tendință involuntară de a repeta cuvintele sau frazele 
care li s-au adresat. O mică proporţie dintre pacienți prezintă, de 
asemenea, copropraxie (gesturi obscene involuntare) şi ecopraxie 
(imitarea involuntară a gesturilor celorlalți), ca şi palilalie 
(repetarea involuntară a propriilor cuvinte sau sunete). Ecolalia şi 
palilalia se întâlneau şi după encefalita letargică. 

O mare parte din bolnavii cu sindrom Gilles de la Tourette 
prezintă şi trăsături de tip obsesiv D compulsiv. Aceste tulburări 
psihice pot fi şi mai invalidante decât ticurile. Pot apărea autoloviri 
şi chiar automutilări. La copii este frecventă o tulburare a atenției 
prin hiperactivitate. 


O dată instalat, sindromul Gilles de la Tourette durează de 
obicei toată viața, deşi severitatea sa suferă fluctuații. O mică parte 
dintre cazuri, probabil mai puţin de 1 din 20, suferă remisiune 
spontana după adolescență, dar la majoritatea pacienţilor ticurile şi 
vocalizările persistă. Nu apar alte anomalii neurologice; intelectul 
şi coordonarea mişcărilor rămân normale. 

Diagnostic 


Pacienţii cu ticuri şi cu vocalizări, esenţiale pentru 
diagnosticul sindromului Gilles de la Tourette, sunt adesea 
etichetați ca pacienți psihiatrici, alteori se consideră că au coree 
sau distonii. Atunci când este evidentă coprolalia, nu mai există 
dificultăți de diagnostic, dar chiar în absenţa acesteia, ticurile au 
un caracter destul de caracteristic, ca şi vocalizările. Ticurile sunt 
scurte, bruşte spasme musculare, diferite de contracțiile prelungite 
din distonia de torsiune. Deşi neregulate, ele au un caracter 
repetitiv ca aspect, localizare, moment de apariţie, diferind de 
natura haotică, întâmplătoare a mişcărilor coreice. 


Tratament 


Atât ticurile multiple, cât şi emisiunile verbale cu coprolalie, 
produc discomfort, izolare socială şi tulburări psihice. 
Neurolepticele ca haloperidolul sau pimozidul, pot controla 
satisfăcător ambele aspecte. Atingerea dozei eficiente necesită o 
titrare atentă la fiecare pacient, reacţiile adverse sunt frecvente. 
Cea mai serioasă este apariția diskineziei tardive la câteva luni sau 
ani de tratament (a se vedea mai jos). Deoarece tratamentul este de 
obicei pentru toată viața, riscurile trebuie atent evaluate, 
apreciindu-se cât de reală este nevoia de tratament. O terapie 
alternativă, utilă la unii pacienți, este cu clonidină sau 
tetrabenazină. Simptomele obsesiv - compulsive pot fi tratate cu 
clomipramină sau fluoxetină. Severitatea bolii având fluctuații, se 
poate recurge la un tratament intermitent, pentru a acoperi 
perioadele de agravare. 


Distoniile 
Definiţie 


Sunt un grup de afecţiuni caracterizate prin spasme 
prelungite ale contracţiei musculare, afectând diverse porțiuni ale 
corpului şi ducând ia posturi şi mişcări anormale. Distonia poate 
afecta întregul corp (distonie generalizată), câteva porțiuni 
adiacente ale acestuia, cum ar fi brațul şi gâtul (distonie 
segmentară), sau poate fi limitată la o parte a corpului (distonie 
focală), ca în torticolisul spasmodic, crampa distonică a 
scriitorului, blefarospasm, distonia oromandibulară, distonia 
laringiană. 


Etiologie 


Distonia poate fi produsă de o varietate de leziuni cerebrale 
sau iatrogen (distonia simptomatică). Variatele boli metabolice şi 
alte afecţiuni ereditare sau sporadice care produc distonii (vezi 
tabelul 10.10), de obicei produc şi alte semne şi simptome 
neurologice — tulburări cognitive, convulsii, tulburări de motilitate 
oculară, ataxie, semne piramidale şi neuropatii periferice. La circa 
50% dintre copiii cu distonie se poate găsi o cauză (distonia 
simptomatică), dar la adulți cauza se găseşte mult mai rar. La 
adulţi, distonia rămâne de obicei cantonată la locul ei de origine, 
deci e o distonie focală, iar membrele inferioare rareori sunt 
afectate. La copii, simptomele se extind la membrele inferioare şi 
adesea distonia inițial focală evoluează spre distonie segmentară 
sau generalizată. Când nu i se găseşte o cauză, deci nu poate fi 
considerată simptomatică, distonia este caracterizată ca idiopatică 
sau primitivă. Deoarece tulburarea caracteristică în distonia 


simptomatică este leziunea la nivelul nucleilor bazali, s-a presupus prin 
inferență că şi distonia de torsiune idiopatică ar avea ca substrat 
tulburări funcționale încă neidentificate ale nucleilor bazali. 

Distonia idiopatică este adesea ereditară (a se vedea mai 
jos), dar distoniile focale ca torticolisui spasmodic, crampa 
scriitorului, blefarospasmul, distonia oromandibulară apar de 
obicei sub formă sporadică, cu debut la vârstă medie. Totuşi, 
aceste distonii focale pot fi considerate ca fragmente ale 
sindromului distoniei idiopatice de torsiune deoarece: 

î)pot apărea în familiile cu distonie de torsiune, cu 
transmitere autosomal dominantă; 


2) pot fi forma de debut la copil a distoniei musculare 
deformante. 


Distonia idiopatică 
Simptomatologie 


Boala poate debuta în copilărie, când apare frecvent ca o 
afecţiune cu transmitere autosomal dominantă, sau în viața adultă, 
când de obicei antecedentele familiale lipsesc. Studiile de linkage 
efectuate în multe familii afectate au localizat gena anormală pe 
cromozomul 9. Evreii ashkenazi sunt în deosebi vulnerabili la 
aceasta boală. Debutul este, de obicei, la copil cu spasme distonice 
ale membrelor inferioare la mers, alteori cu distonii ale braţelor 
trunchiului şi gâtului. Copilul merge adesea pe vârfuri, cu piciorul 
în flexie plantară şi inversie. Tipic, în acest stadiu distonia apare 
numai la mers şi chiar numai la mersul înainte, nu şi la mersul 
înapoi sau la alergare. Anomaliile distonice inițiale la nivelul 
membrelor superioare se manifestă la scris, degetele strângând 
excesiv creionul şi braţul contorsionându-se, cu ridicarea cotului 
atunci când pacientul se străduieşte să scrie lizibil. În acest stadiu 
celelalte activităţi manuale pot fi efectuate normal. 

Când debutează în copilărie, boala este de obicei progresivă; 
spasmele se extind la întreg corpul, ducând la invalidare severă în 
circa 10 ani. Intelectul este conservat şi nu se constată semne de 
tulburări senzitive sau piramidale. Vorbirea este şi ea adesea 
respectată, astfel că pacienţii pot desfăşura o activitate intelectuală 
în ciuda handicapului fizic sever. La 1 din 20 de pacienţi se 
produce o remisiune spontană, de obicei în primii 5 ani de boală. 
Nu există posibilitatea de a prezice care dintre pacienți vor avea 
remisiune, sau când va apărea aceasta. Cele mai multe remisiuni 
sunt tranzitorii, cu o durată de câteva săptămâni sau luni şi numai 
ocazional ele pot fi permanente. 

La adulţi, boala se prezintă de obicei ca distonie focală 
(blefarospasm, distonie oromandibulară, disfonie spasmodică, 
torticolis, distonie axială, crampa scriitorului). Membrele infe- 
rioare, de obicei, nu sunt afectate iar progresia este lentă, distonia 
rămânând limitată la sediul originar. La unii adulți există o 
extindere a distoniei spre o distonie segmentară, cel mai frecvent o 
combinaţie de distonii craniale afectând ochii, gura, bărbia şi alți 
muşchi bulbari;, sau combinaţia torticolis — braţ distonic, cu aspect 
de crampă distonică a scriitorului. 


Tratament 


Tratamentul este dificil, adesea deprimant prin ineficiență. 
Orice pacient, copil sau adult tânar, va primi un tratament de proba 
cu levodopa (Sinemet - Plus” până la 2 tablete de 3 ori pe zi timp 
de 3 luni), deoarece ar putea fi vorba de o "distonie — parkinsonism 
cu răspuns la levodopa" (a se vedea mai jos). 


TULBURĂRILE MOTILITĂȚII 


Medicamentele considerate ca utile de către majoritatea 
pacienților şi folosite de aceștia pentru suprimarea spasmelor sunt 
benzodiazepinele, ca diazepamul, adesea în doze mari, 20 — 50 
mg/zi şi anticolinergicele, ca benzhexolul, de asemenea în doze 
mari. Pentru obţinerea beneficiului terapeutic maxim pot fi 
necesare doze foarte mari de benzhexol (până la 120 mg/zi). 
Tratamentul cu benzhexolul se începe în doze mici şi apoi se creşte 
foarte încet pentru a evita efecte adverse. Este util la 50% dintre 
copii şi la circa 10% dintre adulți, aceştia din urmă fiind şi mult 
mai vulnerabili la reacţiile adverse anticolinergice. Fenotiazinele şi 
alte neuroleptice, ca haloperidolul, pot fi de asemenea utile la unii 
pacienți, ca şi tetrabenazina, dar adesea preţul este apariția 
parkinsonismului medicamentos. Din păcate, distonia răspunde 
mult mai puţin decît coreea la neuroleptice, iar intervalul dintre 
efectele terapeutice şi efectele secundare poate fi foarte mic. 
Baclofenul poate avea efect la unii pacienţi. S-au încercat multe 
alte medicamente, dar niciunul nu a fost larg acceptat. 

În stadiile avansate, boala poate deveni atât de invalidantă 
încât să necesite chirurgie stereotaxică. Talamotomia unilaterală 
poate suprima distonia membrelor contralaterale, cu un risc de 
hemiplegie de 1%. Din păcate, distonia severă este, de obicei, 
bilaterală şi implică structurile axiale. În aceste cazuri este nevoie 
de talamotomie bilaterală, existând riscul unor tulburări severe de 
vorbire la 15% dintre pacienţi, iar distonia cranială şi a gâtului 
Tăspund mult mai slab la talamotomie decât distonia membrelor. 
Adesea, decizia în favoarea chirurgiei este dificilă, şansa unui 
beneficiu. oarecare fiind de aproximativ 50%, iar riscul apariției 
tulburării de vorbire la un pacient cu inteligența conservată până 
atunci fiind considerabil. 


Distonia — parkinsonism cu răspuns la levodopa 


Este o afecțiune rară, dar importantă, cu caracter familial, 
transmisă autosomal dominant şi caracterizată prin apariția unor 
posturi distonice şi spasme de torsiune tipice ale membrelor 
inferioare, la copil sau adolescent, având o marcată variație diurnă 
a severității simptomelor. Aceşti pacienți pot prezenta o distonie 
minoră la trezirea din somn, dar în timpul zilei distonia se 
accentuează progresiv, mai ales la efort, asttel că după amiaza sau 
seara simptomatologia va atinge apogeul. Odihna neînsoţită de 
somn nu ajută, numai somnul poate ameliora distonia. Mulţi dintre 
aceşti pacienți au şi trăsături parkinsoniene. Alte trăsături sunt 
dezechilibrul postural, cu căderi, şi semne pseudopiramidale 
(reflexe osteotendinoase vii cu extensie plantara distonică), Aceşti 
pacienți primesc în mod eronat diagnostice ca “parapareză 
spastică", paralizie cerebrală cu diplegie, paralizie cerebrală 
atetozică sau sindrom ataxic. 

Cealaltă trăsătură caracteristică a acestui sindrom este 
răspunsul dramatic la tratamentul cu levodopa, care poate 
îndepărta complet toate semnele bolii. Sunt suficiente doze mici şi 
răspunsul terapeutic rămâne stabil mult timp (zeci de ani). 


Torticolisul spasmodic 
Simptomatologie 


Torticolisul spasmodic poate fi simptomul de debut al unei 
distonii la copii, dar torticolisul spasmodic izolat apare de obicei la 
vârstă medie sau avansată. Acest efect îl poate avea şi encefalita 
letargică, dar în cele mai multe cazuri nu se poate evidenția o 
cauză. Atribuirea bolii unei isterii sau depresii este infirmată de un 
examen psihiatric atent. Debutul este de obicei insidios, de regulă 

însoțit de durere, uneori părând a fi precipitat de traumatism. 
Spasmele distonice afectează sternocleidomastoidianul, splenius 
capitis şi alți muşchi ai gâtului, ducând la rotația capului de o parte 
sau alta (torticolis) (fig. 10.10), sau alteori la extensie (retrocolis) 
sau flexie (antecolis). Spasmul poate fi repetitiv, torticolisul având 
un aspect tremurat, sau susținut, cu menţinerea posturii patologice. 
Trunchiul prezintă de obicei o lordoză compensatorie. 


Fig. 10.10. Torticolis spasmodic la un bărbat de 57 de ani. Hipertrofia 
sternocleidomastoidianului este evidentă, 


Boala durează, de obicei, toată viața, dar uneori (la 
aproximativ 1 din 5 cazuri) apar remisiuni cu durata în jur de 1 an. 
Majoritatea pacienților sunt normali în rest, unii dintre ei pot 
prezenta un tremor similar tremorului esențial benign, iar o mică 
parte dintre pacienţi vor dezvolta distonie şi la alte niveluri, de 
obicei sub forma distoniei brațului, realizând un tablou de distonie 
segmentară. Ca în toate tipurile de distonie, frecvența și 
intensitatea spasmelor musculare variază considerabil, fiind mult 
accentuate de stresul mental şi emoţional. O trăsătură caracte- 
ristică este "gestul antagonist”, descoperit de pacient a fi în stare să 
controleze deviația capului. O atingere a mentonului cu degetul 
poate fi suficientă, iar alteori este vorba de gesturi mai complexe şi 
mai bizare. 

Distonia izolată a trunchiului (distonia axială) este o altă 
variantă. În această boală apar spasme ale musculaturii abdominale 
şi paravertebrale, ce produc flexia sau extensia trunchiului, cu 
lordoză excesivă sau scolioză. 


Tratament 


Torticolisul spasmodic, ca şi alte tipuri de distonii focale ale 
adultului, nu beneficiază de obicei de tratament medicamentos. Totuşi, 
benzodiazepinele, ca diazepamul, sau anticolinergicele, ca benzhexolul, 
pot fi de folos. Levodopa şi alți agonişti ai dopaminei au fost 
considerate ca eficiente în câteva cazuri. Şi fenotiazinele şi alte 
neuroleptice, ca haloperidotul, pot aduce o ameliorare, dar reacțiile 
adverse sunt frecvente și complicațiile tratamentului prehngit, ca 
diskinezia tardivă (vezi mai jos), sunt importante. De asemenea, 
tetrabenazina se poate dovedi utilă, dar dă frecvent depresie. 

Talamotomia stereotaxică era folosită mai demult, dar cu 
rezultate nesigure şi intervenţiile bilaterale produceau adesea 
tulburări de vorbire, astfel că, acum, această metodă este 
abandonată. O metodă chirurgicală alternativă este secționarea 
inervaţiei responsabile de spasmele musculare la nivel periferic. 
Secţionarea locală a nervului XI la nivel cervical s-a dovedit 
inadecvată. Este nevoie de o denervare mai radicală, sub forma 
secționării primelor trei sau patru rădăcini motorii cervicale, 
bilateral, cu secționarea intratecală a perechii a Xl-a. Aceasta 
reduce torticolisul, dar preţul este inițial un gât "balant”, iar 
ulterior o spondiloză dureroasă, severă, invalidantă. Recent, 
această operaţie a fost modificată, practicându-se secționarea unor 
ramuri ale rădăcinilor cervicale superioare, fără a fi nevoie de 
laminectomie. 

Tratamentul de elecţie disponibil în prezent este injectarea 
toxinei botulinice tip A în muşchii cei mai afectați. Toxina 
botulinică impiedică eliberarea acetilcolinei şi realizează dener- 
varea funcțională, cu un grad de paralizie musculară locală. 
Remisiunea acestei paralizii se produce în 2 — 4 luni printr-un 
proces de înmugurire axonală. Toxina botulinică este injectată în 
sternocleidomastoidian şi splenius capitis pentru corectarea 
torticolisului. Injecţiile trebuie repetate de 3 — 4 ori pe an. 


Crampa distonică a scriitorului 
Simptomatologie 


O tulburare specifică de inabilitate a scrisului (sau pentru 
cântatul la pian, bătutul la maşină sau manevrarea oricărui 
instrument manual) se poate datora mai multor cauze, incluzând 
cauze articulare, sindromul de canal carpian, mâna spastică sau 
ataxică, boala Parkinson sau tremorul esenţial benign. Totuşi, la 
unii pacienţi nu se constată nici un deficit neurologic obiectiv, cu 
excepţia posturii anormale a mâinii şi a braţului la scris. În mod 
tipic, creionul este apucat cu mare forța şi împins în hârtie 
(fig. 10. 1). La unii pacienți şi braţul adoptă o postură distonică 
tipică, şi la aceştia sunt afectate şi alte acte motorii manuale, ca 
folosirea cuţitului sau a șurubelniței. Crampa distonică a 
scriitorului poate fi simptomul iniţial al distoniei de torsiune 
generalizate, dar la adulți ea rămâne de obicei un simptom izolat. 
La unii pacienți este afectat numai scrisul, nu şi alte activităţi 
inanuale (crampa simplă a scriitorului). Totuşi, câţiva dintre ei 
dezvoltă ulterior crampa distonică a scriitorului şi chiar distonii cu 
altă localizare, astfel că şi crampa simplă poate fi simptomul iniţial 
al unei distonii de torsiune. 

Aceleași considerații sunt valabile şi pentru alte crampe 
ocupaţionale ca, de pildă, a pianistului, a toboşarului, a violo- 
nistului, a dactilografei, crampa operatorului în cod Morse 
(a telegrafistului), ca şi alte variate tulburări asociate unor 
activităţi manuale repetitive. Un punct de vedere ar fi că aceste 
crampe ocupaţionale sunt tulburări psihologice sau reacții 

nevrotice la o situație profesională nesatisfăcătoare. Totuşi, este 
remarcabil cât de mulți pacienţi învață, deşi cu mare greutaie, să 
scrie cu cealaltă mână sau să folosească alte mijloace în activitățile 
lor, astfel încât să-şi poată continua munca, şi cât de mulţi dintre ei 
nu prezintă semnele unei afecțiuni psihiatrice. Similitudinea 
acestor tulburări cu distonia de acţiune ce caracterizează distonia 
de torsiune generalizată, ca şi apariția lor frecventă în această 
boală, indică o origine neprecizată, dar foarte probabil o afecțiune 
a sistemului motor. 


Tratament 


Crampa scriitorului şi alte afecțiuni similare sunt de obicei 
tulburări permanente care nu răspund satisfăcător la tratamente 
psihiatrice, comportamentale sau medicamentoase. Într-o eră în 
care majoritatea oamenilor îşi câştigau existenţa ţinând un creion 
în mână, acestor pacienți li se recomanda repaus şi aparent 
tulburările se remiteau. Astăzi, asemenea recomandări sunt inutile. 
Indicaţia de a scrie cu mâna cealaltă poate acoperi nevoile zilnice, 
de exemplu semnarea corespondenţei, dar circa | din 20 de 
pacienți dezvoltă o tulburare similară și la mâna nedominantă. 
Medicamentele au rareori efect, deoarece reacţiile adverse sunt 
mai supărătoare adesea decât tulburarea iniţială. Pot fi încercate 
trihexifenidilul şi diazepamul, dar alte droguri sunt rareori 
indicate. Sfatul de a folosi diverse instrumente de scris şi de a se 
adapta la tulburările apărute este adesea cel mai bun. Injectarea 
toxinei botulinice în braţul afectat îi poate ajuta pe unii pacienți. 


Blefarospasmul si distonia oromandibulară 
(distonia cranială) 


Simptomatologie 


Blefarospasmul se referă la spasme recurente de închidere a 
ochilor. Apare o contracție forțată a orbicularului ocular cu durata 
de câteva secunde sau minute, adesea repetitivă, uneori atât de 
frecventă încât pacientul prezintă "orbire funcţională” (fig. 10.12). 
Închiderea spasmodică a ochilor apare la citit, la privitul la 
televizor sau la lumină puternică; ea se reduce sau dispare când 
pacientul este avizat sau se concentrează. Distonia oromandibulară 
se referă la spasme recurente ale contracţiei musculaturii gurii, 
limbii, mandibulei, laringelui şi faringelui, ducând la spasme de 
protruzie sau retracţie a buzelor, închidere sau deschidere a 
buzelor (fig. 10.13) şi la dificultăți în articularea cuvintelor şi la 
înghiţit. Aceşti pacienţi îşi pot muşca buzele sau limba, sau chiar 
îşi pot disloca mandibula. orbirea poate îmbrăca un caracter 
forțat, tensionat caracteristic, iar masticaţia şi deglutiția pot fi 
alterate. 

Aceste două afecțiuni sunt strâns legate, căci pacientul cu 
blefarospasm poate evolua spre distonie oromandibulară şi vice- 
versa. Ambele tulburări pot fi induse medicamentos, dar ele pot 
apărea şi ca tulburări izolate, la vârsta avansată şi fără o cauză 
evidentă. Alte fenomene distonice se asociază rar, dar la câțiva 
dintre pacienți pot apărea torticolis, disfonie spasmodică (a se 
vedea mai jos), crampa distonică a scriitorului sau spasme ale 
diafragmului sau ale muşchilor trunchiului. Tulburările psihiatrice 
sunt neobişnuite la debut, dar într-o astfel de tulburare permanen- 
tă, depresia reactivă, datorită handicapului fizic şi disconfortului 
social, este frecventă. 

Fig. 10.11. Crampa distonică a scriitorului la un bărbat de 52 de ani: cotul 


drept este ridicat, degetele țin creionul foarte strâns (a), astfel încât scrisul şi 
desenatul spiralei devin aproape imposibile. i 


Fig. 10.12. Blefarospasm la o femeie de 57 de ani. Şi mandibula se închide 
forțat, cu muşcarea gingiilor, se observă, de asemenea, spasme ale 
orbicularului gurii, nu numai ale orbicularului ochilor. 


Tratament 


Din păcate, atât blefarospasmul cât şi distonia oromandibulară 
sunt cunoscute ca foarte greu controlabile medicamentos. Tulburările 
pot fi ameliorate de agenți de tip benzhexol, iar o benzodiazepină, ca 
diazepamul, este utilă pentru contracararea anxietății. După unii, : 
neurolepticele ca fenotiazinele sau haloperidolul, ar avea o valoare 
terapeutică; în alte cazuri se obțin ameliorări la tetrabenazină sau 
baclofen. De cele mai multe ori, aceste droguri produc parkinsonism 
medicamentos şi depresie, foarte supărătoare şi invalidantă, 
împiedicând continuarea tratamentului. Dacă există o tulburare 
depresivă asociată, aceasta necesită tratament corespunzător. 

Pentru cei cu distonie oromandibulară nu există tratament 
chirurgical. Acesta poate fi util la pacienții cu blefarospasm. 
Tratamentul chirurgical eficient constă în izolarea şi secţionarea 
ramurilor pentru orbicularis oculi ale facialului, realizând astfel 
paralizia ocluziei palpebrale. Operația trebuie să se facă bilateral, 
pentru a păstra simetria feței, şi trebuie secționate şi ramurile pentru 
buza superioară pentru a preveni reinervația şi recurența. Aceste 
metode drastice previn blefarospasmul fără a realiza paralizia 
pleoapelor, dar faţa rămâne inexpresivă. Ele se justifică numai la 
pacienții care prezintă blefarospasm accentuat cu "orbire funcțională”. 

Cel mai bun tratament este injectarea de toxină botulinică în 
orbicularis oculi. Blefarospasmul dispare la 70 — 80% din cazuri timp 
de circa 3 luni, pacientul recăpătându-şi motilitatea palpetrială normală. 
Injecţiile pot fi repetate la nevoie. Injectarea de toxină botulinică poate 
controla şi unele spasme ale mandibulei. 

Fig, 10.13. Distonie oromandibulară la o femeie de 42 de ani. Spasm cu 
deschidere forţată a gurii şi protruzia limbii. 


Disfonia spasmodică 


Spasmele distonice ale musculaturii corzilor vocale conduc 
la disfonia spasmodică, cu dificultăți manifestate la vorbit şi 
cântat, uneori atât de intense încât pacientul nu mai poate 
comunica. Tipul cel mai frecvent afectează muşchii adductori, 
ducând la o vorbire strangulată, cu întreruperi şi ezitări. Mai puţin 
frecventă este disfonia abductorilor, care duce la o voce şoptită, cu 
volum redus. Diagnosticul se pune prin vizualizarea directă 
noninvazivă a corzilor vocale în timpul vorbirii. Disfonia spas- 
modică poate apărea în asociere cu distonia cranială sau 
generalizată, sau ca o o distonie focală izolată a adultului. Vorbirea 
poate fi restabilita prin injectarea toxinei botulinice în musculatura 
vocală hiperactivă, identificată prin electromiografie. 


Tabelul 10.12. Afecţiuni extrapiramidale induse medicamentos 


Medicament 
responsabil 


"Tulburarea 


Grupul de vârstă 
susceptibil 


Incidență 


Distonia paroxistică 


Distoniile focale încep adesea cu apariţia unei posturi sau a 
unui spasm distonic în timpul unei acțiuni motorii (distonie de 
acţiune), dar există şi forme rare de boli, de obicei familiale, cu 
apariția dramatică a distoniei în atacuri intermitente, pacientul 
fiind asimptomatic între aceste atacuri. 


Coreoatetoza paroxistică kinesigenică 


Este o boală rară, transmisă autosomal dominant la peste 
70% din cazuri, cu debut în copilărie sau adolescență, prin scurte 
atacuri de mişcări involuntare anormale provocate de mişcările 
bruşte. În mod caracteristic, pacientul observă că la ridicarea 
bruscă de pe scaun, la plecatul brusc din loc sau la orice gesti- 
culare bruscă pot apărea posturi distonice, spasme de torsiune sau 
mişcări hemibalice. Unii pacienţi suferă căderi, dar fără pierderea 
conștienței. Atacurile durează mai puţin de 5 minute, de obicei în 
jur de 1 minut, dar pot fi frecvente, uneori până la 100 pe zi. 

Aceşti pacienţi nu au alte anomalii neurologice şi sunt 
normali între atacuri. Crizele epileptice de obicei nu se asociază și 
EEG este normală, dar atacurile pot fi controlate cu 
anticonvulsivante. 


Coreoatetoza distonică paroxistică 


Este o altă afecţiune rară, transmisă autosomal dominant, 
debutând în copilărie sau adolescență cu atacuri spontane de 
posturi distonice şi spasme de torsiune, fără pierderea conştienței, 
cu durata cuprinsă între 5 minute şi 4 ore. Aceste atacuri sunt de 
obicei rare. Nu s-a evidenţiat nici un factor precipitant imediat, dar 
alcoolul şi oboseala tind să crească frecvența episoadelor. Între 
atacuri aceşti pacienţi sunt normali, iar EEG este, de asemenea, 
normală. 


În general, anticonvulsivantele nu au valoare terapeutică, dar 
clonazepamul poate scădea frevenţa atacurilor. 


Debut după Efectul înlăturării Tratament 
inițierea drogului 
tratamentului 


Tremor Bronhodilatatoare Oricare Dependentă de Înlăturarea 
Triciclice doză; în jur de 35% drogului 
| Carbonat de litiu 
Cofeină 
Parkinsonism Rezerpină Oricare, dar creşte Dependentă de Treptat, în primele Dispare încet Anticolinergice 
Tetrabenazină cu vârsta doză; în jur de 50% | luni (posibil într-un an) 
Neuroleptice 
Distonie acută Neuroleptice Copii, adulți tineri 205% Acut, în câteva ore Dispare Anticolinergice 
Diazoxid sau zile Diazepam 
AkKatisie Neuroleptice Oricare Aproximativ 30% Gradat, în primele Dispare Anticolinergice 
luni 
Diskinezia tardivă | Neuroleptice Creşte cu vârsta 20040% Tardiv, dar Se poate agrava; Întreruperea 
| progresiv persistă la 40% drogului 


Tetrabenazină 

Tulburări extrapiramidale induse medicamentos 


Folosirea largă a neurolepticelor antipsihotice (incluzând 
fenotiazine, butirofenone, thioxantine, dibutilpiperidine) a dus 
frecvent la tulburări extrapiramidale iatrogene. Aceste droguri, 
care blochează receptorii dopaminergici din ganglionii bazali şi de 
la alte niveluri, sunt folosite pe scară largă pentru controlul 
tulburărilor psihotice acute de comportament, indiferent de cauză, 
şi pentru prevenirea recidivelor în schizofrenie. Ele pot fi utilizate 
şi ca antiemetice, alături de droguri similare ca metoclopramidă, şi 
ca antivertiginoase. Complicaţiile neurologice majore ale acestor 
terapii medicamentoase sunt rezumate în tabelul 10.12. 

Despre tremorul sau parkinsonismul medicamentos s-a 
discutat deja. Dacă neurolepticul este absolut necesar şi nu poate fi 
întrerupt, ca în unele afecţiuni psihiatrice, se poate asocia un 
anticolinergic pentru a contracara parkinsonismul iatrogen. Nu se 
vor administra automat anticolinergice oricărui pacient sub 
tratament neuroleptic. 

Akatisia este o senzaţie irezistibilă şi neplăcută de nelinişte 
motorie, însoțită de imposibilitatea de a sta liniştit (aşezat sau în 
picioare), tulburări ce pot fi în mod greşit atribuite unei recurenţe 
de comportament psihotic. Aceşti pacienţi nu numai că se plâng de 
neliniște motorie, dar chiar prezintă mişcări stereotipe, akatisii 
repetitive, în special la membrele inferioare. Akatisia se remite la 
întreruperea neurolepticului sau la reducerea suficientă a dozelor. 
De obicei, akatisia nu răspunde la anticolinergice, dar poate fi 
diminuată de benzodiazepine sau propranolol. 

Reacţiile distonice acute constau în crize oculogire, trismus, 
retracția gâtului sau torticolis şi pot fi luate drept tetanos sau 
meningită. Deşi rare, reacţiile distonice acute pun probleme de 
diagnostic în serviciile de urgenţă. Cei neavizați pot considera 
aceste posturi sau mişcări bizare drept comportament | isteric. 
Distonia acută dispare rapid la injectarea intravenoasă a unui 
anticolinergic sau a unei benzodiazepine. 

Diskineziile cronice tardive sunt cele mai serioase 
complicaţii, căci ele pot persista chiar după înlăturarea drogului. 
Circa 20 % dintre pacienţii aflați în tratament cronic cu 
neoroleptice prezintă diskinezii tardive. Sindromul caracteristic 
este cel al unor grimase orofaciale cu plescăitul buzelor şi 
protruzia limbii (diskinezie orolinguală), însoțite de balans al 
trunchiului şi coree distală a mâinilor şi picioarelor. La pacienții 
mai tineri, tabloul poate fi dominat de distonii axiale Şi craniale 
(distonie tardivă). Diskineziile tardive apar de obicei după mai 
mult de 6 luni de tratament neuroleptic, incidența lor fiind 
proporțională cu gradul de expunere la neuroleptice şi cu vârsta 
pacientului. Diskineziile tardive se agravează adesea în primele 
săptămâni după întreruperea administrării drogului cauzal, sau 
chiar pot apărea pentru prima dată în acest moment. După 
întreruperea drogului, diskineziile tardive dispar la 60% sau la mai 
mulți dintre pacienți în următorii trei ani, dar în restul cazurilor ele 
continuă să se manifeste la fel ca înainte. Diskineziile tardive sunt 
greu de tratat. Indicaţia de administrare a neurolepticului trebuie 
reevaluată în aceste cazuri, şi dacă este posibil se va întrerupe 
acest medicament. Totuşi, mulți pacienți psihiatrici, în special 
schizofrenicii cronici, au indicație de terapie neuroleptică de lungă 
durată pentru a preveni recăderile bolii. Neurolepticele au toate 
aceeaşi tendință la producerea acestor efecte adverse, cu o singură 
excepție: clozapina (a se vedea mai Jos). Totuşi, unii specialişti 
recomandă trecerea pe sulpirid sau tioridazin atunci când este 
absolut necesară continuarea tratamentului neuroleptic, 


Anticolinergicele tind să agraveze diskineziile orolinguale, dar pot 
ameliora distonia tardivă. Baclofenul poate fi util în unele cazuri. 
Drog recent introdus, clozapina este un neuroleptic eficient şi are 
mult mai puţin tendința de a produce reacții adverse extra- 
piramidale. Din păcate, a produs în unele cazuri depresie 


“medulară, astfel că nu se poate administra decât sub supraveghere 


hematologică şi psihiatrică riguroasă. 

S-a remarcat că multe alte droguri pot produce diskinezie 
tardivă (vezi tabelele 10.6-10.10) şi s-a pomenit deja despre 
levodopa, care poate da orice formă de diskinezie la parkinsonienii 
tratați. Probabil că în majoritatea cazurilor aceste diskinezii 
iatrogene se datorează efectelor asupra mecanismelor 
dopaminergice din nucleii bazali, ducând la hiperactivitate 
dopaminergică, contrastând cu sindromul rigido-akinetic realizat 
prin depleția sau blocada dopaminergică. 

11. Durerea de cap 


J.M.S. PEARCE 
(Traducerea: Virgil Apostol) 


Pentru a înţelege durerea de cap trebuie cunoscute 
mecanismele apariției ei şi cauzele care deteriorează echilibrul 
normal, fiziologic. Abordarea clinică se bazează pe analiza 
detaliată a simptomelor şi pe o examinare neurologică obiectivă 
completă. Investigaţiile speciale se fac numai unui număr restrâns 
de pacienţi şi anume: celor care au simptome și semne sugestive 
pentru o patologie organică, celor cu semne clinice semnificative 
(de exemplu, edem papilar pentru hipertensiunea intracraniană sau 
o arteră temporală dilatată şi congestivă pentru arterita temporală), 
celor care nu răspund la tratamentul medical convențional şi celor 
cu progresia în timp a semnelor fizice. 

Durerea de cap poate fi acută (sugestivă pentru iritația 
meningeală sau — mai rar — pentru hipertensiunea intracraniană), 
recurentă (ca în migrene) sau cronică (ca în cefaleea tensională). . 

Tabelul 11.1 ilustrează comparativ cele mai frecvente cauze 
ale durerilor de cap cronice sau recurente pe grupe de vârstă. 


Tabelul 11.1. Durerea de cap recurentă şi cronică la grupe de vârstă 
diferite 


Vârstnici 
peste 65 ani) 
Cervicogenică 


Copii (3 — 16 ani) 
Migrena 


Adulţi (17 — 65 ani) 
Cefaleea tensională 


Psihogenă Migrena Arterite craniene 
(oboseală) 

Posttraumatică Cefaleea în ciorchine | Cefaleea tensională 
Tumorală (rară, cu Tumorală /hematom | persistentă 

excepția tumorilor subdural Migrena persistentă 

de fosă posterioară) Cervicogenică Cefaleea „în ciorchine“ 


Boala Paget 
Glaucomul 


(rară) 
Tumorală/ hematom 
subdural 

Boala Paget 
Glaucomul 
Cefaleea de somn 


Mecanisme 


Mare parte din arahnoidă, ependimul ventricular şi parenchimul 
cerebral sunt insensibile la durere. Tracţiunea sau presiunea directă 
exercitate asupra nervilor cranieni având în componență fibre aferente 
somatice vor determina apariția durerii. Structurile sensibile la durere 
includ dura, arterele, sinusurile venoase, timpanele, sinusurile 
paranazale, ochii şi coloana vertebrală cervicală. Principalii factori 
precipitanți ai durerii sunt distensiunea, tracțiunea şi modificările 
inflamatorii ale vaselor sanguine şi ale durei. Inervaţia senzitivă a 
acestor structuri este asigurată de nervul trigemen şi de cei trei nervi 
spinali cervicali superiori. Deplasarea acestor structuri de către procese 
tumorale, abcese sau hematoame, precum şi scăderea presiunii LCR, de 


exemplu după puncţii lombare, pot produce durerea; o durere pulsatilă, 


este obişnuită în multe leziuni intracraniene, ea fiind mediată de fibre 


aferente care ajung la talamus şi la cortex prin conexiunile . 


corespunzătoare. Migrena este cea mai comună durere vasculară. 

Dacă leziunile generatoare de durere se află în fosa cerebrală 
anterioară sau mijlocie, durerea referită prin ramurile trigemenului 
este resimțită în ochiul şi regiunea frontală ipsilaterală; dacă 
același tip de leziune se află în fosa posterioară sau la nivelul 
coloanei cervicale superioare, durerea referită prin intermediul 


primilor trei nervi spinali cervicali este resimţită în regiunea 
occipitală şi în ceafă. Tumorile supra- şi infratentoriale pot 
determina apariția unei dureri frontale prin hidrocefalia obstructivă 
secundară, care destinde ventriculii laterali cu deplasarea vaselor 
adiacente pereţilor acestora. Hernierea amigdalelor cerebeloase 
produce o durere referită în ceafă. 

Puţine dureri de cap nu produc stări anxioase care pot 
amplifica expresia clinică primară. 


Durerea referită şi cefaleea prin 
contracție musculară 


Structurile orbitei, sinusurile paranazale și dinţii determină 
apariția unor dureri referite via ramuri ale nervului trigemen în 
frunte şi regiunile temporale. Exemplele tipice sunt sinuzitele şi 
durerile dentare, dar același tip de dureri frontotemporale poate fi 
determinat de glaucom, celulite orbitale şi tromboze de sinus 
cavernos. Durerile sunt exacerbate de contracția secundară 
involuntară a mușchilor faciali şi ai scalpului, provocatoare de 
“cefalee tensională”, care este generalizată şi care poate masca 
sursa primară a durerii. 

Cefaleea tensională primară este psihogenă, mecanismele ei 
nefiind în întregime înțelese. Întinderea terminaţiior nervoase sensibile 
la durere din mușchi și compresia şi tracțiunea vaselor scalpului sunt 
cauze principale pentru acest tip de durere de cap temporar ameliorată 
de infiltrații anestezice locale aplicate pe ramuri ale trigemenului sau 
pe nervii cervicali superiori, ameliorare care atestă căile durerilor 
referite în această situaţie patologică. 


Nevralgiile craniene 


Nevralgiile „idiopatice“ de nerv trigemen şi de nerv 
glosofăringian se consideră a fi expresia unor leziuni iritative ale 
acestora, produse prin compresii microvasculare date de 
tortuozități ale vaselor fosei posterioare, care produc dureri cu 
localizare anatomică strictă (vezi subcap. 3.6). Calitatea durerii 
este similară când nevralgiile sunt secundare sclerozei multiple sau 
compresiunilor extrinseci. 

Nevralgia postherpetică este un exemplu clasic de durere 
secundară unui proces lezional iritativ de natură inflamatorie; 
evoluția sa prelungită se pare că este datorată unei „componente 
centrale“ legată de facilitarea unor circuite ale durerii din formaţia 
reticulată către talamus. 

În afara acestor nevralgii craniene localizate, sediul durerii 
de cap nu este un indiciu al originii sale. Durerea vasculară, 
pulsatilă, este accentuată de medicaţia vasodilatatoare, alcool, efort 
fizic, tuse şi strănut. Totuşi, acest fapt, deşi tipic pentru migrenă, 
nu este absolut specific, pentru că o cefalee vasculară sau 
hidrodinamică poate semnala o tumoră sau o hidrocefalie la debut. 


Reflexul triseminovascular (fig. 11.1) 


Acest mecanism este probabil comun multor cauze de 
cefalee. Pe calea aferentă există un „centru“ medular cervical 

superior. Fibrele pentru durere coboară în rădăcina spinală a 
nervului trigemen până ia C», unde converg cu aferențele de la C- 
Ca pe neuronul de ordinul doi. Această dispoziţie asigură o cale 
pentru medierea dureri de la cap la ceafă şi viceversa. Nucleii 
rafeului și locus coeruleus proiectează rostral la cortex şi candal ca 
parte a circuitului endogen de control al durerii. Stimularea acestor 
nuclei ai trunchiului cerbral şi a complexului trigeminal creşte 
fluxul sanguin extracranian prin conexiunile reflexe cu 
componenta parasimpatică a nervului facial, ganglionii otic şi 
sfenopalatin, via marele nerv petros superficial. Astfel se 
constituie o legătură între mecanismele neurale şi vasculare, baza 
„reflexului trigeminovascular“, 

Stimularea antidromică a fibrelor trigeminale de pe vasele de 
sânge determină extravazare plasmatică la nivelul durei. Extravazarea 
plasmei este stimulată de fibre senzitive perivasculare, care eliberează 
neurokinina A, calcitonina G legată de peptide şi substanța P. 
Stimularea nervului trigemen produce, de asemenea, o creştere 
măsurabilă a acestor peptide în sinusurile venoase. Agoniştii de 5- 
hidroxitriptamină (5 IT) — ergotamina, sumatriptanul — blochează 
receptorii determinând constricția vaselor piale şi ale durei, 
împiedicând  extravazarea plasmei. Acţiunea  prejoncțională a 
receptorilor SHT asupra axonilor trigeminovasculari mediază afectul 
antimigrenos al ergotaminei şi sumatriptanului, 

Totuşi, stimulul inițial sau cauza atacului nu este 
întotdeauna evident şi importanța reflexului trigeminovascular 
rămâne neclară. 


Migrena 
Definiţie 


Migrena clasică; sinonim: migrena cu aură 
(20% din pacienţi) 


Aceasta este o tulburare paroxistică cu durere de cap deseori 
unilaterală la debut, asociată cu grețuri, anorexie și de multe ori 
vărsături, este precedată sau acompaniată de tulburări vizuale, 
senzoriale, motorii sau de dispoziţie şi este deseori familială. 


Migrena comună; Sinonim: migrena fără aură 

(75% din pacienţi) 

Constă din paroxisme similare de durere de cap, fără aură. 
Cele două tipuri de atacuri migrenoase pot să apară în episoade 
diferite la acelaşi pacient. Între atacurile migrenoase pacienții au 


în mod obişnuit cefalee tensională, fapt care trebuie corect 
identificat de medic pentru a preveni tratamente inadecvate. 


Variante migrenoase 


Apar la 5% dintre pacienţii cu migrenă. 


Fig. 11.1. Mecanismul ipotetic al migrenei clasice. 

Prevalenţa 


Migrena este o suferință frecventă, care afectează aproximativ 
20% dintre femei şi 15% dintre bărbaţi, într-un anumit moment al vieții 
lor. Totuşi, multe atacuri nu sunt incapacitante, iar jumătate din 
pacienţi nu recurg niciodată la ajutorul medicului. 


Aspecte clinice 


Frecvența atacurilor migrenoase variază de la 1-2 pe săptămână 
până la câteva pe parcursul întregii vieţi. Durerea de cap zilnică nu este 
„ niciodată migrenoasă. 


In copilărie 


La o treime din pacienţi, primele atacuri apar înaintea vârstei de 
10 ani. Diagnosticul poate fi omis dacă copilul este incapabil să descrie 
„corect durerea de cap şi (unde este cazul), aurele sau poate fi incorect 
sub diferite denumiri: „atacuri biliare“, „sindrom periodic“ sau 
„acidoză“. Copiii migrenoşi pot fi palizi, cu facies suferind, fără vlagă, 
inerţi, acuzând uneori dureri abdominale fără localizări tipice pentru 
vreo suferință abdominală. Durerea de cap şi vărsăturile sunt de obicei 
prezente, iar febra poate ajunge uneori la 38,5%C. Adenitele 
mezenterice şi apendicita pot fi avute în vedere, dar episoadele 
autolimitate în timp pledează pentru migrena abdominală. 


La adulți 


La peste 80% dintre migrenoși, primele atacuri apar înainte de 
30 ani, iar acest diagnostic ar trebui să rămână cu un semn de întrebare 
când debutul este după 40 ani. Unii subiecți au câteva atacuri în cursul 
vieţii, cei mai mulți având câteva atacuri pe an. Promisele remisiuni la 
menopauză nu se bazează pe argumente solide, deşi atacurile tind să se 
Tărească după vârsta de 50ani, când cefaleea poate să dispară, 
rămânând din întreg atacul numai aura (fig, 11.2). Sarcina determină 
remisiuni în 70% din cazuri. Contraceptivele orale pot determina 
exacerbări ale migrenelor sau complicarea lor cu infarcte cerebrale. 

Prodroamele migrenoase au probabil origine hipotalamică. Ele 
constau în căscat, euforie, impetuozitate sau depresie, letargie, uneori 


cu pofte culinare de nestăpânit sau dezgust alimentar, stări care preced 
atacul cu 24 ore. 


Aura este de obicei vizuală, constând din sclipiri scurte, zig- 
zaguri, sfere sau filamente luminoase care apar la periferia câmpului 
vizual şi iradiază centripet sau invers, cu apariţie centrală şi deplasare 
lentă spre periferie. Fragmentări, contururi zimţate (în „dinți de 
fierăstrău“) cu sau fără scotoame centrale tip „geam. îngheţat“, 
micropsii şi metamorfopsii (sindromul „Alice în Tara minunilor“) sunt 
percepții distorsionate comune. Vederea vag neclară nu este 
migrenoasă. Tipic, aura durează 30 minute, după care apare durerea de 
cap. Atacurile pot începe cu parestezii ale mâinilor, feţei, buzelor satu 
limbii. Extinderea paresteziilor este lentă și nu trebuie confundată cu 
extinderea mai rapidă a crizelor jacksoniene senzitive. Scăderea de 
forță musculară, neîndemânarea, uneori o hemipareză cu sau fără 
tulburări de vorbire de tip afazic pot apărea (cazul migrenei 
hemiplegice). 

Durerea de cap este, în mod obișnuit dar nu exclusiv, unilaterală 
Ea începe în veghe, în timpul zilei, şi mai rar poate trezi pacientul din 
somn. Descrisă tipic ca o durere vie, pulsatilă, ea poate fi uneori o 
durere surdă, nespecifică şi deseori pacienţii se pot plânge de o 
presiune în bandă în jurul capului. Această senzaţie nu trebuie 
confundată cu cefaleea tensională, care nu are caracterul paroxismal 
migrenos şi care nu este asociată cu manifestări ca fotofobia, fonofobia, 
aura migrenei clasice însoţită de obicei de prostraţie şi de vărsături. 

Greţurile şi vărsăturile apar în perioada de maximum de durere. 
Aceasta poate fi calmată de vărsături, după care urmează somnolența cu 
intrarea în somn, care marchează sfârşitul episodului dureros şi care 
face parte din configurația atacului tipic. Diareea, frisoanele, paloarea, 
leşinul, retenția de lichide sau congestia feței pot complica aspectul 
clinic. Toate activităţile viguroase sunt evitate de bolnav, lumina şi 
zgomotele agravează suferința, de unde şi tendinţa bolnavului de a se 
retrage la pat într-o încăpere obscură. Majoritatea atacurilor se sfârșesc 
lent în 24-48 ore, iar la copii atacurile durează numai 2-6 ore. 

Atacurile se pot înrăutăți la menopauză, dar, în general, 
frecvența şi intensitatea durerii de cap diminuează. Aceasta poate să 
dispară complet, rămânând numai aura („migraine sine cephalgia“). 
Mecanismul acestei transformări nu este cunoscut, Migrena care 
debutează la persoane vârstnice implică prezența aterosclerozei, a bolii 
tromboembolice. 


Fig. 11.2. Schema tipică a atacurilor migrenoase de-a 
lungul vieții. 

Modelul fazic şi diversitatea agenților precipitanți 
(tabelul 11.2) sugerează o tulburare cerebrală şi nu una vasculară 
primitivă. Factorii genetici sunt implicaţi în 70% din cazuri, dar ei 
nu se manifestă mendelian. Distensiunea arterelor durei mater şi a 
celor ale scalpului, însoţită de pulsatilitate crescută şi de eliberarea 
unor peptide vasoactive generatoare de durere sunt verigi în relație 
cu durerea. Simptomele aurei pot fi corelate cu depresiunea 
extensivă a activității neuronale (teoria lui Leăo) urmată de 
extensiunea secundară a oligoemiei regionale (fig. 11.2). 


Tabelul 11.2. Factorii precipitanți ai migrenei 


Anxietatea 

Relaxarea după stres 

Efortul fizic (în special fotbalul) 
Modificările în modelul somnului 
Lumina puternică 

Regimul alimentar (omisiunea meselor) 
Alcoolul 

Intoleranţele alimentare specifice 
Contraceptivele orale 


Menstruaţia 


Idiosineraziile şi alergiile alimentare, vinul roşu, anumite 
amine alimentare (de exemplu tiramina) şi omisiunea meselor sunt 
de obicei factori precipitanţi ai crizelor, dar nu sunt cauze ale 
acestora. Rolul factorilor hormonali este important dar încă 
nedescifrat, pentru acest rol pledează cele 70% remisiuni ale 
mmigrenei în sarcină, precum şi agravarea ritmată de menstruaţie şi 
cea datorată utilizării contraceptivelor orale. Agravarea migrenei 
de către factori emoţionali şi de oboseală este importantă dar aceşti 
factori nu pot fi considerați cauzali. Serotonina plachetară este 
scăzută în aură; au fost comunicate alte anomalii biochimice ale 
opioidelor, prostaglandinelor şi ale diverselor peptide, dar faptele 
nu sunt armonios explicate. 

Migrena este determinată de un mecanism cerebral (neural) 
primar cu prag de apariție fluctuant, care determină tipul şi 
evoluţia în timp a atacurilor. Mecanismul neural activează reflexul 
trigeminovascular (a se vedea mai sus) cu eliberare de amine 
vasogene din pereţii vaselor de sânge, care produc distensia 
pulsatilă şi durerea. 

Mecanismul cerebral este dependent de dispoziția de moment, 
de emoţii, de oboseală, de relaxare, de modificări hormonale precum şi 
de stimuli periferici ca lumina puternică, zgomote şi posibil de 
modificări meteorologice. Pragul acestui mecanism este influențat de 
funcția hipotalamică care, la rândul ei, este modulată de cicluri 
sezoniere și alte bioritmuri şi de factori hormonali (agravare cu 
contraceptive orale şi ameliorare în sarcină). Personalitatea și variația 
comportamentală şi de dispoziţie influențează, de asemenea, modelul 
crizelor şi al remisiunilor. 


Tratament 


Stabilirea obiceiurilor individuale, datele asupra profesiei, 
asupra personalității, asupra stresurilor sunt importante. Cunoaşterea 
factorilor precipitanţi se poate realiza cu ajutorul unei agende şi ei ar 
trebui eliminaţi atunci când este posibil, (tabelul 11.2). Un beneficiu ar 
putea fi obținut prin asigurarea pacientului de benignitatea suferinței 
sale, cu sfaturi de a o accepta, având însă în vedere evitarea situațiilor 
stresante, În general, bunele raporturi interpersonale favorizează efectul 
placebo al tuturor terapiilor folosite. 


Tratamentul simptomatic 


Acest tratament trebuie individualizat (tabelul 11.3). Când 
este posibil, se vor asigura repausul, obscuritatea şi liniştea dorite 
de pacient, suplimentate de anelgezice simple (paracetamol 1 g sau 
aspirină 0,6 g) sau antiinflamatoare nesteroidice ca naproxenul, 
500 mg. Adăugarea cafeinei şi spasmoliticelor la medicamentele 
de mai sus face tratamentul mai scump, dar fără beneficii în plus. 
Codeina, 15-30 mg, poate ajuta suplimentar la controlul durerii. 
Analgezicele ar trebui luate imediat, la inceputul atacului și apoi 
repetate la nevoie (la 4- 6 ore). Absorbția aspirinei şi 
paracetamolului este facilitată dacă o dată cu ele sau după 
10 minute se administrează 10 mg metoclopramid sau 10-20 mg 
domperidon. Aceste droguri evită staza gastrică şi sunt 
antiemetice, În vărsături severe se administrează pe cale rectală 
domperidon, proclorperazină sau clorpromazină. Ergotamina este 
eficientă în 50% din cazuri dar, fiind greu absorbită oral, ar trebui 
administrată în supozitoare sau prin inhalaţii (Medihaler — 
Ergotamine€, 0,36 mg/puf). Dacă o doză unică nu este eficientă, nu 
se va repeta. Ergotamina nu are efect profilactic şi când este 
folosită în exces determină obişnuința, putând să apară durerea de 
cap indusă de ergotamină. Această situație poate fi confundată cu 
statusul migrenos, iar când se ajunge într-o astfel de situaţie 
ergotamina trebuie eliminată. 

Sumatriptanul este un agonist selectiv al SHT, (similar 
ergotaminei), care determină vasoconstricție şi reducerea 
extravazării plasmei din vasele durale. O doză de 6 mg 
subcutanat sau 100 mg oral asigură controlul prompt al 
simptomelor la 60-70% dintre pacienţi, dar durerea de cap 
recidivează (uneori mai puternic) în 1/3 din cazuri. Acest 
tratament scump poate fi repetat. 

Măsurile prezentate anterior sunt simptomatice şi nu 
curative; cererile pacienţilor pentru injecții cu anelgezice opioide 
trebuie descurajate. 


Tabelul 11.3. Tratamentul migrenei 


De evitat Profilactic* Simptomatic 
Factori fizici Ciproheptadină Oral 


Lumini puternice Pizotifen Aspirină sau paracetamol cu 
metoclopramid 

Sumatriptan 

Rectal (supozitoare) cu: 


Ergotamină, Clorpromazină 


Pizitofen 


Oboseala 


Indisciplină a somnului | Metisergid 
Dietetici Amitriptilină Inhalaţii 


Precipitanţi individuali Ergotamină „Medihaler“ 
Tiramină(?) - în brânză Întramuscular**: Codeină, 
Ciorpromazină, 
Proclorperazină 


Omisiuni ale meselor 


Feniletilamină(?) - în 

ciocolată 

Alcool 

Nitrat de sodiu 

Glutamat monosodic 
* La crize mai frecvente de 2 pe lună. 
**Roarte rar întrebuințat. 


Profilaxia 


Profilaxia trebuie încercată dacă atacurile sunt mai frecvente 
de două pe lună. Acupunctura, hipnoza şi tehnicile de biofeedback 
pot fi utile în unele cazuri, dar generalizarea aplicării lor este 
privită cu scepticism. Profilaxia tinde să reducă frecvenţa crizelor 

şi nu să vindece. La pacienții stresaţi sau cu anxietate exacerbată 
se poate administra seara, deseori cu efecte favorabile 50-100mg 
amitriptilină (în doze progresive). Nu se ştie care din efectele ei 
(sedativ, antidepresiv, antiserotoninergic sau blocant de ioni de 
calciu) este implicat. Propranololul, atenololul şi metoprololul sunt 
eficiente în aproximativ 60% din cazuri şi sunt mai active la 
persoanele tensionate psihic, cu hipertensiune arterială, cu 
tahicardii şi semne fizice de hipertonie simpatică. Acţiunea lor este 
corelată cu receptori cuplați la mesagerii intracelulari, pentru 
reducerea  vasoconstricției reflexe, reducerea descărcărilor 


simpatice, a stabilizării de membrană şi pentru reducerea activării. 


eliberării serotoninei din plachete. 

Inhibitorii serotoninei (5HT) au valoare în 60-70 % din 
cazuri. Ciproheptadina, în doza de 4 mg de 3 ori pe zi, inhibă 
canalele de calciu şi activitatea histaminei şi serotoninei. 
Pizotifenul, în doza de 0,5 mg de 3 ori pe zi sau 1,5 mg la culcare, 
este moderat eficient şi lipsit de riscuri, având totuşi un efect 
sedativ şi de creştere în greutate. Metisergidul, 1-2 mg de 3 ori pe 
zi, este cel mai puternic medicament din acest grup, dar ar trebui 
folosit numai sub supraveghere medicală în spital şi numai pe 
perioade care să nu depăşească 3-4 luni. La folosire mai 
îndelungată provoacă fibroze pleurale, pericardice Şi retro- 
peritoneale, efecte secundare serioase care însă, de obicei, 
regresează la încetarea administrării. Ischemia miocardică Şi 
vasculară periferică este o complicaţie rară. Antagoniştii de calciu 
(Flunnarizine” , verapamil) şi valproatul de sodiu sunt consideraţi 
a avea efecte profilactice utile. 


Migrena menstruală 


Migrena care apare exclusiv cu menstruaţia este neobişnuită, 
dar poate fi ameliorată de estrogeni (în plasture sau implante). 
Migrena din perioada intermenstruală şi agravată de menstruație 
este obişnuită (35%) dar, de obicei, rezistentă la diuretice ŞI 
tratamente hormonale. 


Cefaleea „în ciorchine“ 


(Sinonime: 
sindromul Horton). 


nevralgia  migrenoasă, sindromul Harris, 


Aspecte clinice 


Este un sindrom clinic, distinct față de migrenă, care 
afectează predominant bărbaţii (10/ 1). Începe la orice vârstă dar 
mai frecvent între 20 şi 50 ani şi se caracterizează prin atacuri 
zilnice de durere de cap unilaterală, de mare severitate, cu durata 
de 30-120 minute. Durata scurtă, severitatea, lipsa aurei, a 
Vărsăturilor, apariţia zilnică în „ciorchine“ timp de 4-16 
săptămâni, o diferenţiază clar de migrenă. Durerea este brutală, 
sfredelitoare şi penetrantă, centrată pe o orbită, cu iradieri în 
frunte şi tâmplă sau în față (obraz, mandibulă). O caracteristică 
este că apare noaptea cam la o oră după adormire Şi poate reapărea 
ziua, deseori la aceaşi oră (durerea de cap tip „ceas deşteptător“). 

În multe cazuri, ochiul ipsilateral devine Toșu şi lăcrimează 
abundent. Nara ipsilaterală este obstrucționată sau cu rinoree 
apoasă. În 25% din cazuri există un sindrom Horner, uneori 
persistent. Neliniştea, gemetele şi mişcările repetate ale capului 
NR Me N MU E AA N Re ANRE: 

* Necomeroializat în Marea Britanie dar disponibil în S.U.A. şi Europa. 


trădează severitatea durerii și, în contrast cu migrenoşii, aceşti 
pacienți părăsesc patul şi umblă prin cameră sau fac chiar plimbări 
nocturne. Alcoolul și alte vasodilatatoare sunt factori precipitanţi 
importanți; nitroglicerina a fost folosită ca test provocator de criză: 
O criză tipică apare după o oră de la administrarea sublinguală a 
unei tablete de 0,5 mg. „Ciorchinele“ durează 1-4 luni, deşi uneori 
durează un an sau mai mult (nevralgia migrenoasă CONICĂ). 
Remisiunea este completă, dar recurenţa „ciorchinilor““ se produce 
la fiecare 1-2 ani. 


Etiologie 


Cauza este necunoscută, iar nivelul de histamină crescut în 
sânge din timpul atacului are o semnificaţie nesigură. Implicarea 
autonomă este atestată de sindromul Horner, iar edemul peretelui 
sifonului carotidian a fost evidenţiat prin angiografie. Investigaţiile 
suplimentare sunt rareori necesare deoarece cefaleea în “ciorchine” 
tipică este rar confundată cu alte leziuni craniene. Calitatea, 
momentul, durata şi distribuţia durerii diferenţiază această formă 
de durere de cap de nevralgia trigeminală, de migrenă, de alte 
cefalalgii. Nu există antecedente familiale şi coexistența migrenei 
şi a cefaleei în “ciorchine” la acelaşi pacient este neobişnuită. 
Există o inexplicabilă incidență crescută de ulcer peptic la aceşti 
bolnavi. 


Tratament 


Prevenţia este esențială în tratament. În perioda 
„Ciorchinelui“ dureros ergotamina se administrează cu 0 oră 
înaintea crizei de zi şi la culcare pentru prevenirea atacului 
nocturn. Supozitoarele au eficiență superioară. Rezultatele sunt 
excelente la 75% dintre pacienți şi drogul este oprit în fiecare 
duminică pentru a controla dacă „ciorchinele“ mai durează. Dacă 
este cazul, ergotamina va fi administrată pentru încă o săptămână, 
ş.a.m.d. până când „ciorchinele“ încetează. Dacă ergotamina este 
ineficientă, se vor încerca sumatriptan 100 mg oral, metisergid 
1-2 mg de 3 ori pe zi sau verapamil 40-80 mg de 3 ori pe zi. 
Oxigenul administrat la debutul crizei în cantitate de 5-10 l/min 
timp, de 10 minute, este eficient în timp ce B-blocantele şi 
pizotifenul nu sunt eficiente. Litiul poate fi utilizat în varianta 
cronică (nevralgia migrenoasă cronică) dacă alte droguri nu sunt 
eficiente. În cazuri intratabile, o cură scurtă cu macrodoze de 
corticosteroizi poate avea efecte benefice spectaculoase. 


Cefaleea tensională 


(Sinonime: durerea de cap prin contracția  muşchilor 
epicranieni). 


Cefaleea tensională este cea mai frecventă suferință umană, 
constituind 70% din totalul solicitărilor la o clinică pentru dureri 
de cap, iar dintr-un eşantion de subiecți voluntari sănătoşi, 90% au 
relatat episoade recunoscute de medici ca fiind cefalei tensionale. 
În cele mai multe cazuri, este vorba despre o suferință trecătoare 
cu o cauză bine precizată: suprasolicitări, deprivări de somn sau 
crize emoţionale. Suferinţa este benignă şi recunoscută de subiect 
ca o durere de cap „normală“. 

Rareori, durerea de cap apare pe parcursul a câtorva. ore Şi 
devine foarte severă, căpătând aspectul de urgență. Pacientul apare 

bolnav, anxios, palid şi tahicardic, aspectul poate simula 
hemoragia subarahnoidiană, mai ales dacă la cele amintite se 
adaugă fotofobia şi redoarea de ceafă. Nu există alte semne 
neurologice obiective, pacientul este afebril, dar puncția lombară 
este uneori necesară pentru a exclude iritația meningeală prin 
prezența de sânge sau infecție în lichidul cefalorahidian. Mai 
frecvent, factorii psihogeni sunt clari, iar după psihoterapie, 
analgezice şi sedative revenirea la normal este rapidă. 


Cefaleea tensională cronică 


Sindromul cronic este mai frecvent decât cel acut. El este 
întâlnit de medic în toate specialităţile medicale. Durerea este 
difuz resimțită în tot capul. Uneori este resimţită numai în vertex 
cu puncte de plecare fie frontale fie de la ceafă. Unii pacienți 
punctează cu degetul locul sau locurile dureroase, de obicei în 
regiunile temporale sau mai spre creştet. Ea poate iradia în 
glabelă, spre rădăcina nasului sau spre mandibulă. De obicei, 
durerea este bilaterală, dar poate fi şi unilaterală. 

Calitatea durerii este caracteristică. Pacienţii se plâng de o 
senzaţie de presiune, de strânsoare sau de o greutate ce le apasă 
creştetul. O „bentiță strânsă în jurul capului“, „un capişon strâns“ 
sau „capul strâns într-o menghină“ sunt cele mai obişnuite 
comparații folosite de aceştia. De multe ori ei recunosc că nu este o 
durere ci o senzaţie de presiune. Alteori, pacienții relatează 
simptome cu origine în interiorul craniului: „îmi arde creierul“ sau 
„Simt că-mi explodează capul“. Alţi pacienți se plâng de 
furnicături sub pielea capului sau de senzaţii de înțepături sau 
arsuri sub piele. 

Cefaleea tensională apare zilnic spre deosebire de atacurile 
migrenoase care sunt periodice și paroxistice. De obicei, spre 
deosebire de migrenă, cefaleea tensională apare vesperal. Nu apar 
tulburări vizuale sau vărsături deşi câteodată prețurile pot însoţi 
durerea de cap. 

Cei mai mulţi pacienţi îşi pot continua activitatea în timpul 
cefaleei tensionale. Ei nu au fotofobie și nu se refugiază în pat, 
într-o încăpere întunecoasă, ca în migrenă. Simptomele durează 
luni şi ani fără deteriorarea stării generale de sănătate. Această 
durere de cap devine mai supărătoare când subiectul este obosit, 
sub presiunea unei activităţi sau în fața unor stresuri survenite pe 
diverse planuri ale vieții personale. O anamneză amănunțită poate 
clarifica atât diagnosticul cât şi cauzele care îi stau la bază. 

Examinarea clinică a acestor cazuri poate să pară absolut 
inutilă, dar ea este de o deosebită importanță. Cei mai mulți 
pacienţi sunt speriaţi, traumatizați emoţional şi anxioşi. Uneori au 
incubată în minte ideea că suferă de tumoră cerebrală, 
hipertensiune sau „cheaguri pe creier“. O examinare amănunțită 
ajută la o reală liniştire a pacientilor. În practica mea, am obiceiul 
să mă edific asupra temerilor pacienților de boli cerebrale grave, 
indiferent dacă ei îmi cer acest lucru în mod tacit sau explicit. 
Bolile prezentate la televiziune sunt frecvent „contagioase“, ca şi 
cele ale unor rude sau cunoştinţe, şi în astfel de cazuri se cere grijă 
în abordare. 


Tratament 


Tratamentul este cu atât mai eficient cu cât istoricul este mai 
scurt. Să vindeci o asemenea suferință veche de 10 ani este de 
multe ori un ţel iluzoriu. Cel mai important pas este de a stabili 
evenimentele care au determinat apariția suferinței. Deseori 
acestea sunt uitate sau voluntar suprimate de către pacient, dar 
prin persuasiune, la vizitele ulterioare, pot apărea date care, 

coroborate, pot explica suficient cauzele apariţiei suferinței. Nici o 
încercare psihoterapeutică nu va influența starea pacientului dacă 
originea bolii sale va rămâne obscură. În mod similar, drogurile 
sedative şi tranchilizante vor avea o valoare limitată atâta timp cât 
aberaţiile psihologice nu sunt adecvat cunoscute. Când istoricul 
bolii este scurt şi cauza este cunoscută, psihoterapia este eficientă, 
drogurile nefiind necesare. În cele mai frecvente situaţii, cele în 
care durerea zilnică persistă de ani, prognosticul este mai greu de 
precizat dar cure scurte de 4 săptămâni cu benzodiazepine sau cu 
amitriptilină pot fi folositoare. 

Depresia latentă care se prezintă ca o cefalee tensională 
poate fi uşor ignorată. Insomnia de dimineață, negativismul, 
sentimentul de vinovăţie şi modificările diurne ale stării sufletești 
sunt sugestive pentru depresia latentă. Durerea de cap este mai 
puternică dimineața (ca în hipertensiunea intracraniană) şi cauza 
suferinței este deseori inaparentă. Dozele mari de antidepresive 
triciclice sau fluoxetin (la nevoie cu internare în spital) se 
dovedesc necesare şi utile. Prognosticul este bun. 


Durerea de cap ca simptom al bolilor 
intracraniene 


Având în faţă un bolnav cu dureri de cap, responsabilitatea 
clinică majoră este de a exclude cauze structurale sau dinamice, 
Orice leziune expansivă cerebrală poate determina dureri de cap. 


Caracteristicile durerii de cap din 
hipertensiunea intracraniană 


Localizarea durerii nu este specifică deşi când o durere de 
cap progresivă începe la ceafă, hernierea amigdalelor cerebeloase 
este iminentă. Cefaleea este: 

a) mai accentuată dimineața; 

b) agravată de şedere sau ortostațiune şi ameliorată în 
clinostatism; 

c) agravată de tuse, strănut şi efortul de vomă; 

d) ameliorată de aspirină sau paracetamol în stadiile precoce 
(în contrast cu cefaleea psihogenă); 

e) asociată cu vărsături şi în cele din urmă cu edem papilar 
şi semne progresive de focar. În stadiul stuporos cu hemiplegie şi o 
pupilă midriatică (Hutchinson) diagnosticul este tardiv. 


Durerea de cap acută 


Durerea de cap cu debut brusc apare în traumatisme 
craniocerebrale, hemoragii intracraniene spontane, hidrocefalii sau 
iritaţii meningeale la orice vârstă, bătrânii nefiind imuni. Cea mai 
obişnuită cauză este iritația meningeală acută datorată hemoragiei 
subarahnoidiene sau meningitelor bacteriene sau virale (rar fungice 
sau maligne). Un debut abrupt cu febră, redoare de ceafă şi semnul 
Kermnig acompaniază cefaleea severă, vărsăturile şi fotofobia. 
Analiza licidului cefalorahidian este obligatorie dacă se are în 
vedere o infecție dar după ce se exclude un abces cerebral, o 
tumoare sau un hematom. 

CT sau RMN sunt de obicei primele invesfigaţii care să 
excludă o tumoare, un hematom sau hidrocefația, toate aceste 
situații interzicând efectuarea puncţiei lombare. Hemoragia 
subarahnoidiană poate fi vizualizată prin CT, dar poate da false 

rezultate la 20% dintre pacienţii internaţi. Când o leziune 


expansivă este exclusă, puncţia lombară este necesară pentru . 


examinarea lichidului cefalorahidian, care poate fi hemoragic 
(hemoragie subarahnoidiană) sau infectat (meningită). Migrena 
aculă sau cefaleea tensională pot rareori reproduce aspectul de 
iritație meningeală, diagnosticul diferențial fiind făcut prin 
excludere, 

Durerea de cap acută trebuie deosebită de obișnuitul şi total 
benignul „sindrom de cap care explodează“, în care pacientul este 
alarmat de un zgomot brusc, scurt şi puternic în fazele de somn 
superficial. O durere de cap uneori severă cu durată între 
30 minute şi 24 ore poate urma orgasmului — „cefalgia coitală“. 
Rapotul între sexe este de 5,4/1 în favoarea bărbaţilor la care se 
decelează şi un istoric de migrenă în 47% din cazuri. Apare în 
timpul actului sexual în mod recurenţial timp de câteva luni. 
Propranololul (40-80 mg) administrat înaintea actului sexual este 
eficient şi poate fi întrerupt la o lună după dispariția simptomului. 


Durerea facială atipică 


Acest concept include un număr de cazuri cu dureri faciale 
ale căror cauze nu le înțelegem încă. Dacă anamneza este obținută 
în grabă, aceste dureri pot fi greșit diagnosticate ca nevralgie de 
trigemen. Pacienţii prezintă totuşi caracteristici clinice definitorii. 
Ei sunt în general de sex feminin, cu vârste între 30 şi 50 de ani, 
cu o durere constantă şi sâcâitoare în unul sau ambii obraji. Nu 
există o zonă „trigger“, dar este accentuată cu oboseala Şi cu 
eforturi mentale. Durerea este continuă, uneori putând să dispară 
în somn şi poate iradia în ureche, frunte şi bărbie. Nu există semne 
fizice asociate şi nici depresie. Uneori debutul poate fi asociat 
unor grave jigniri sau agresări freudiene. Prin psihoterapie şi o 
cură prelungită cu antidepresive triclice sau inhibitori de 
monoamino-xidază se pot obţine ameliorări de durată. 


Durerea temporo-mandibulară 


Deşi pacienții cu modificări reumatoide Şi osteoartritice ale 
articulaţiilor temporo-mandibulare vizibile la radiografii, de obicei, nu 
au dureri, disfuncţiile dureroase miofasciale sunt cauze obişnuite ale 
unor suferințe pentru adulţii tineri. Tendinţele moderne tind să 
considere redus rolul malfuncțiitor articulare şi malocluziilor şi să pună 
accentul pe disfuncţiile neuromusculare, cauze ale oboselii ŞI spasmului 
mușchilor masticatori. Importanța poziționării defectuoase a cartilajului 
articular așa cum se vede ea pe CT şi RMN este incertă. Sindromul 
constă în dureri în zona preauriculară, accentuate de deschiderea gurii 
Şi acompaniate de cracmente ale articulației temporo-mandibulare — 
acest ultim semn frecvent întâlnit şi la persoanele asimptomatice. 
Calitatea şi relația durerii cu mestecatul şi deschiderea gurii o 
diferenţiază de nevralgia trigeminală (vezi subcapitolul 3.6); 
radiografiile elimină suspiciunile în ce priveşte bolile sinuzale şi 
neoplaziile. Anxietatea şi depresia latentă sunt factori importanţi, dar în 
ciuda investigațiilor exhaustive, tratamentul se bazează pe psihoterapie 
şi analgezice simptomatice, Multe cazuri se remit spontan şi după 
10 ani de studii un expert în materie afirma că „Cea mai bună terapie 
ta în majoritatea cazurilor pare să fie absenţa ei.“ Fără îndoială că 
măsurile de corecție a malocluziei grosolane pot avea rezultate de 
neprețuit, injectarea de steroizi și lidocaină 2% intraarticular poate 
aduce ameliorări spectaculoase la unii pacienţi. O cură de amitriptilină 
poaie aduce beneficii substanţiale la alţii. 


Durerea de cap posttraumatică 


Durerea de cap care urmează traumatismelor craniocerebrale 
este obişnuită. În cele mai multe împrejurări aceste traumatisme 
provoacă echimoze şi escoriaţii iar durerea locală durează câteva 
zile, după care dispare fără sechele. Vulnerabilitatea emoțională a 
traumatizării craniului şi desele interese medico-legale complică 
simptomele şi mecanismele. Multe din victimele cu traumatisme 
craniocerebrale severe cu amnezie posttraumatică de 24 ore sau 
mai lungă nu acuză dureri de cap. De asemenea, durerea după 
craniotomii majore nu durează mai mult de 3-7 zile. Cele mai 
frecvente acuze dureroase vin din partea celor cu traumatisme 
minore, deseori fără pierderea conştienţei. 

Traumatismele craniocerebrale minore sunt considerate cele 
care sunt acompaniate de pierderi de conştiență mai scurte de 
20 minute, cu un scor Glasgow al comelor de 13-18 (vezi 
subcapitolul 4.4) şi o spitalizare mai scurtă de 48 ore. 

Importanţa crucială a unor definiţii precise este imperios 
necesară datorită acuzelor subiective vagi şi revendicative ale unor 
subiecți, cum ar fi prezența unor deficite cognitive după 
traumatisme cu scurte pierderi de conştiență sau scurte perioade de 
amnezie posttraumatică. În marea lor majoritate, însă, aceste 
cazuri părăsesc spitalul în câteva zile, nu au semne neurologice 
organice, se recuperează rapid şi se întorc la muncă fără alte 
complicaţii. Aceasta este, de obicei, situația unor traumatizaţi de 
pe terenurile de sport, multe victime reluând întrecerea sau 


revenind la o activitate normală în ziua următoare, fără semne de 
suferință. 


Aprecierea simptomelor şi a incapacității: 
sindromul posttraumatic 


Medicul este confruntat cu necesitatea aprecierii 
semnificației unor simptome şi cu stabilirea unor incapacități ce 
decurg din traumatizarea craniocerebrală (tabelul 11.4). Durerea 
de cap poate persista fără să fie însoțită de semne neurologice, dar 
deseori acompaniată de un grup de acuze subiective care împreună 
alcătuiesc sindromul posttraumatic. Aceste acuze constau în: 
tulburări ale memoriei, iritabilitate, lentoare psihică, slabă 
concentrare mentală, oboseală, amețeli, somnolență, intoleranţă la 
alcool, lumină sau zgomote, lipsă de iniţiativă, depresie, anxietate, 
dezinteres, tulburări de libido. Numărul acuzelor este uneori invers 
proporțional cu severitatea traumatismului. 


Tabelul 11.4. Aprecierea simptomelor şi a incapacității urmând 
traumatismelor craniocerebrale 


1. Durerea iniţială, suferința, incapacitatea de a lucra 
2. Estimarea severităţii: durata spitalizării şi a tratamentului 
3.Persistenţa simptomelor organice 
4. Persistența simptomelor psihogene 
5. Incapacitatea în legătură cu: 
a) capacitatea de muncă profesională 
b) capacitatea pentru activităţi domestice 
C) calitatea vieţii 


d) pierderi salariale 


Ratarea de către medic a unei psihoterapii eficiente precoce 
poate fi un factor determinant pentru teama pacientului față de 
existența unor suferinţe cerebrale serioase, cum ar fi hematomul 
subdural; această stare poate să prelungească perioada de 
incapacitate cu inducerea unei anxietăți morbide. Durerea de cap 
poate fi localizată (la locul traumei) şi însoțită de sensibilitatea 

zonei cutanate corespunzătoare sau poate fi difuză, cu caracterele 
ceiaisei tensionale. Durerea este rezistentă la analgezice iar 
investigaţiile suplimentare la aceşti pacienţi nu au nici o relevanţă. 
Anxietăţile, fobiile, scăderea încrederii în propria persoană, 
resentimentele şi depresia acompaniază simptomatologia unor 
: cazuri şi nu fac decât să inducă sau să agraveze durerea de cap. 
Simularea deliberată este, în unele cazuri, motivată financiar. În 
unele litigii apar presiuni din partea unor oficialități sau a 
avocaţilor, care, împreună cu prelungirea cauzei juridice, 
contribuie ja perpetuarea şi agravarea simptomelor. Durerea de cap 
setrocedează când pacientul reia lucrul şi deseori, dar nu 
totdeauna, când obține satisfacția aşteptată. 


Durerea de cap la bătrâni 


În plus față de cauzele deja discutate, apar unele sindroame 
cefalgice mai particulare la vârste mijlocii şi înaintate, deşi vârsta 
nu este un reper pentru diagnostic, 


Durerea de cap cervicogenă 


Aceasta este durerea datorată spondilozei cervicale (vezi 
subcapitolul 3.11). Este, fără îndoială, o durere frecventă, uni- sau 
bilaterală, cu. iradieri occipitale dar uneori şi temporale sau frontale. 
Poate fi agasantă, ca o durere de dinți, mai accentuată dimineaţa la 
ridicarea din pat, mai ales atunci când ceafa a fost prost poziționață pe 
pernă. Durerea se poate manifesta în tot cursul zilei şi poate fi agravată 
de mişcări ale cefei. Ea nu poate fi descrisă de pacient, au este 
acompaniată de vărsături, iar la examenul obiectiv se constată o 
reducere marcată a amplitudini mişcărilor de lateralitate şi flexie ale 
capului, precum şi reducerea mişcării de rotație a acestuia. Aceste 
semne sunt obişnuite și la persoanele care nu acuză dureri de cap şi ele 
au deci o valoare diagnostică limitată. Simptome vagi şi intermitente ca 
tinitusul, amețelile şi tulburările de vedere sunt uneori atribuite 
coinpresiei arțerelor vertebrale în traiectul acestora prin canalul format 
de foramina transversaria, afirmație speculativă neprobată. Probabil că 
durerea este datorată modificărilor degenerative ale articulaţiilor 
interapofizare şi ale ligamentelor adiacente, precum şi osteofitelor, 


iritația rădăcinii nervului spinal Co sau a marelui nerv occipital sunt. 


factori contribuabili importanți, dovada fiind bunele rezultate ale 
injectărilor locale cu xilină şi hidrocortizon, Imobilizarea cu un colet 
este deseori utilizată, dar rareori cu rezultate. Manipulările osteopaților 
sau ale fizioterapeuților pun în pericol circulația prin arterele 
vertebrate şi sunt deci contraindicate. 


Arterita cu celule gigante 
(Sinonime: arterite craniene, arterita temporală) 


terita cu celule gigante apare mai rar înaintea vârstei de 
69 ani, este o cauză importantă dar tratabilă a durerilor de cap şi 
ignorată poate duce la orbire şi paralizii.. Durerea de cap poate fi 
generalizată sau poate fi localizată la nivelul unei artere temporale 
sau. a unei artere occipitale, care apare dilatată şi congestionată. 
Durerea locală este sfredelitoare, mai accentuată noaptea. Istoricul 
este restrâns că durată la o săptămână, timp în care pacientul are o 
stare generală proastă, cu dureri musculare la nivelul centurilor 
(polymyalgia renmatica), cu febră, transpiraţii şi claudicații 
maseterine. Tulburările vizuale care apar la 50% din pacienți sunt 
datorate urmei neuropații optice ischemice şi se traduc prin orbire 

unilaterală sau prin ocluzii ale ramurilor arteriale retiniene, Aceste 
tulburări sunt ireversibile. Leziunile similare ale arterei cerebrale 
posterioare produc hemianopsie. 

Oftalmoplegia este datorată leziunilor ischemice ale nervilor 
cranieni II, IV şi VI, iar diplopia poate preceda starea generală 
proastă şi durerea de cap, fiind deci un important simptom 
diagnostic precoce. Această boală poate afecta şi arterele 
vertebrale precum şi (mai puţin frecvent) artera carotidă, situație 
în care pacientul se prezintă cu un ictus ischemice sau cu un atac 
ischemic tranzitor. Unii pacienţi au anemie normocromă, iar o 
treime din ei au anticorpi citoplasmatici antineutrofili (ANCA). 
Proteinele granulare eozinofile citotoxice pot contribui la leziunile 
arteriale necrotice şi la dezvoltarea de trombi. Orice vârstnic cu 


dureri recente de cap ar trebui suspectat de acestă suferință. Viteza. 


de sedimentare a hematiilor (80-120 mm la o oră) suplimentată de 
o biopsie de la nivelul vasului afectat şi examinată prin sectiuni 
seriate vor parafa diagnosticul. Biopsia este mai ales indicată în 
cazurile incerte cu valori la limită ale vitezei de sedimentare a 
hematiilor sau cu vâscozitate plasinatică de 30-50 mm/h, Terapia 
cu steroizi va împiedica instalarea orbirii în aproape toate cazurile 
şi trebuie instituită de urgeriţă. Acest tratament nu va modifica 
aspectul biopsiei cel puţin în primele 48 ore. Doza iniţială de 
60 mg prednison pe zi va fi redusă pe măsura diminuării 
manifestărilor clinice, a valorilor vitezei de sedimentare a 
hematiilor şi a vâscozității plasmatice, se va menţine o doză de 
întreținere de 5—10 mg/zi prednison 1-2 luni, cu controlul periodic 
al vitezei de sedimentare a hematiilor. Recidivele fiind obişnuite, 
tratamentul poate fi prelungit pentru mai mulți ani, cu reducere 
treptată a prednisonului cu 1 mg pe lună numai atunci când viteza 
de sedimentare a hematiilor s-a stabilizat la valori normale pentru 
2 ani. De multe ori, doze mici de întreţinere sunt necesare în 
permanenţă pentru că suspendarea corticoterapiei poate determina 
recidive. 

Cazurile atipice vor trebui investigate prompt şi cu asiduitate 
şi ele ar fi următoarele: 1) pacienţi cu dureri de cap minime; 2) 
pacienţi cu viteza de sedimentare a hematiilor inițial normală; 3) 
pacienţi cu febră de etiologie neprecizată, 4) pacienţi cu simptome 
psihiatrice: halucinații, depresie, confuzie; 5) pacienți cu paralizii 
izolate de nervi cranieni II şi VI. 


Durerea de cap hipnică 


Este o suferință curioasă care apare la bolnavi de peste 
60 ani. Pacienţii sunt treziţi din somn de dureri de cap pulsatile, 
uneori acompaniate de grețuri, episoade repetate de 1-3 ori pe 
noapte. Episoadele apar în fiecare noapte, durează aproximativ 
30 minute şi pot coincide cu perioadele de somn paradoxal (somn 
cu mişcări rapide ale globilor oculari). Această suferință este 
diferită de cefaleea în „ciorchine“ prin vârsta în care apar, durerea 
de cap difuză și absenţa tulburărilor autonome. Nu există semne 
neurologice obiective, iar această suferință este benignă. 
Răspunsul la tratamentul cu litiu (300 mg la culcare) este deseori 
spectaculos. 

12. Tumori intracraniene 


„P.J. TEDDY 
(Traducerea: Virgil Apostol) 


Introducere 


Ca oriunde în corp, tumorile intracraniene pot fi benigne 
sau maligne, primare sau secundare. Totuşi, poate mai mult decât 
în alte localizări, tratamentul tumorilor intracraniene este 
influenţat de sediul exact al leziunii, de posibilul efect advers al 
tratamentului asupra zonelor peritumorale normale şi de gradul de 
malignitate a procesului tumoral. Multe tumori primare ale 
creierului la adulţi apar supratentorial şi trebuie să fie considerate 
în general maligne. Tumorile intracraniene ale. copiilor diferă 
considerabil de cele ale adulților în privința localizării 
intracerebrale, a tipului histologic şi a prognosticului. 


Incidenţă și distribuţie 


Rezultatele autopsiilor sugerează că tumorile intracraniene 
reprezintă aproximativ 8% din toate neoplaziile primare. Incidenţa 
anuală în Marea Britanie este de aproximativ 5/100 000. Leziunile 
metastatice reprezintă circa 25% din toate tumorile intracraniene 
găsite la necropsii. La copii, sistemul nervos central este al doilea 
sediu ca frecvență pentru tumorile primare şi aproximativ 70% din 
aceste tumori sunt situate subtentorial. La adulți, tumorile 
intracraniene ocupă locul al şaselea din punct de vedere al 
localizării, 70% din ele dezvoltându-se supratentorial. Gliomul 
cerebral apare rar în primele două decade de viață, apoi incidența 
creşte cu vârsta. E] este de două ori mai frecvent la bărbaţi decât 
la femei. Meningioamele şi schwannoamele apar mai ales la femei 
şi sunt rare la copii. Meduloblastoamele, astrocitoamele 
cerebeloase şi tumorile pineale apar mai ales în copilărie. Pare să 
se observe o creştere a incidenței craniofaringioamelor şi 
germinoamelor pineale în Japonia, a ependimoamelor în India şi a 
meduloblastoamelor în Europa şi America de Nord. Altfel, 
distribuția geografică a tumorilor intracraniene este probabil 
aceeaşi în toată lumea. 


Etiologie şi leziuni asociate 


S-a estimat că riscul apariției unei tumori intracraniene de 
orice tip este (la limită) mai mare la cei care au printre rudele 
apropiate bolnavi cu glioame cerebrale. S-au comunicat, de 
asemenea, cazuri de familii cu o incidență crescută a unor variate 
tumori intracerebrale dar nu s-a putut demonstra un model de 
transmisie genetică în aceste situații. Boala Von Recklinghausen 
(neurofibromatoza) se asociază cu glioame optice sau hipotalamice, 
cu schwannoame ale diferiților nervi cranieni. (mai frecvent de 
nerv VII) şi cu meningioame intracraniene. Scleroza tuberoasă se 
asociază cu gliomul periventricular, iar boala Von Hippel-Lindau 
cu hemangioblastomul cerebelos care are tendința la recidivă. O 


opinie mai veche că traumatismele craniene sau cicatricile gliale ar 
creşte riscul apariţiei gliomului nu a fost probată, dar menin- 
gioamele pot apărea uneori în zona de traumatizare a calvariei. 
Pacienţii care au beneficiat de transplante şi alți pacienţi care 
primesc tratament imunopresor prezintă un risc crescut pentru 
neoplasme limforeticulare intracraniene. La unii pacienţi s-a 
constatat apariția unor meningosarcoame sau glioame după iradiere 
locală a scalpului pentru impetigo sau după iradieri cu doze înalte 
pentru neoplasme hipofizare. 


Patologie 


Tumorile intracraniene primare pot proveni din structurile 
osoase ale craniului, din orice structură din interiorul cutiei 
craniene sau din ţesuturi precursoare ale acestora. Ele pot fi 
împărțite în tumori de origine neuroectodermală (derivate din 
tubul neural, crestele neurale şi din ectoderm) şi în tumori 
provenite din alte tipuri de celule (tabelul 12.1). Este mai bine să 
se evite stabilirea malignităţii unei tumori intracraniene primare 
numai după criterii histologice ori pe tendința de metastazare în 
exteriorul sistemului nervos central]. Tumorile primare pot implica 
aproape orice parte a creierului, nu respectă sulcusurile, pot depăşi 
linia mediană prin corpul calos, hipotalamus sau talamus. În mod 
asemănător, tumorile histologic benigne pot implica structurile 
vitale, ceea ce creează dificultăți de tratament uneori mai mari 
decât tumorile maligne. Glioamele cu malignitate redusă din punct 
de vedere histologic pot suferi modificări rapide ale malignității 
după evoluţii lent progresive de mai mulţi ani. Metastazările în 
afara sistemului nervos central de la tumori intracraniene primitive 
sunt rare, dar pot apărea mai ales în meduloblastoame. Diseminări 
la nivelul creierului şi măduvei pot fi determinate de medulo- 
blastoame, ependimoame şi germinoame pineale., Răspândirea de 
acest tip are loc pe suprafața pială sau ependimară sau prin 
intermediul LCR. Depozitele leucemice sau carcinomatoase de pe 
meninge pot fi, de asemenea, diseminate prin intermediul LCR. 

Estimarea gradului de malignitate a tumorilor neuro- 
ectodermale este făcută după criterii histologice ca în ciasificările 
OMS sau ale lui Kernohan (a se vedea mai jos). Aceste diferențieri 
sunt aproximative întrucât masa tumorală poate fi extrem de 
eterogenă, iar țesutul examinat provine din biopsii limitate, O 
estimare mai adecvată a malignităţii poate fi de multe ori obținută 
prin observaţia clinică a bolnavului. O listă cuprinzătoare a 
tumorilor intracraniene împreună cu celulele de origine este dată 
în tabelul 12.1, iar clasificarea şi frecvența de apariţie a celor mai 
comune tumori intracraniene sunt date în tabelul 12.2. Se va nota 
că, deşi termenul de gliom poate fi folosit liber în denumirea 
tuturor tumorilor derivate din tubul neural şi în particular a acelora 
cu originea în celulele gliale (astrocite, oligodendrocite şi 
ependimare), în limbajul de fiecare zi e! este limitat pentru tumori 
cu origine astrocitară, adică astrocitoame şi glioblastoame. 

Tabelul 12.1. Clasificarea tumorilor intracraniene 


Tipul de tumoarei 


Astrocitomul Astrocite 
Glioblastomul Astrocite 
Oligodendrogliomul Oligodendrocite 
Ependimomul Celulele ependimare 
Chistul coloid 

Papilomul de plex coroid 

Meduloblastomul Neuroni 
Ganglioneuromul 

Gangliogliomul 

Pinealomul Pinealocite 

Blastomul pineal 

Neurofibromul 

Schwannomul Celula Schwann 
Meningiomul Celulele arahnoidiene 
Craniofaringiomul Celule epiteliale 
Colesteatomul 

Cordomul Notocord 
Germinomul Celule germinative 
Teratomul 

Microglia Incert 

Sarcomul Țesutul conjunctiv 
Tumora de glomus Glomusul jugular 
Adenomul hipofizar Celule adenohipofizare 
Hemangioblastomul Incert 

Tumori secundare Bronşii, sâni, rinichi, tiroidă, melanoame, colon, 


leucemii, limfoame 
Colesteatomul, osteomul, cordomul, 

osteoblastomul, chisturi osoase, mielomul, 
osteosarcomul, tumori secundare 


Tumori ale craniului osos 


Astrocitoamele 


Sunt cele mai frecvente tumori intracraniene primare şi 
derivă din rețeaua astrocitară de susținere a țesutului cerebral. În 
termeni de malignitate au fost împărțite în grade de la I la IV, dar 
această schemă a fost înlocuită de tipologia histologică adoptată de 
OMS în 1993. Aceste tumori sunt considerate azi a fi astrocitoame, 
astrocitoame anaplastice sau glioblastoame, după o scală crescă- 
toare din punct de vedere al malignității. Această clasificare 
recentă se corelează mult mai bine cu perioada de supravieţuire, 
iar deosebirea histologică între cele trei grupe este fermă, 
dependentă de prezența mitozelor, de hiperplazia celulelor 
endoteliale şi de necroze. Astrocitoamele supratentoriale la copil 
au fost considerate a fi mai benigne decât la adulti, dar cercetări 
recente sugerează că această opinie este falsă. Astrocitoamele 
benigne ale copilului apar în nervul optic sau chiasmă, în 
hipotalamus sau în cerebel. În cerebel ele sunt „ de obicei, chistice 
iar peretele chistului are o componentă solidă, bine circumscrisă, 
de mărime variabilă. Partea solidă a tumorii secretă un fluid chistic 
gălbui - mucilaginos. Aceste leziuni sunt, de obicei, foarte lent 
crescătoare şi sunt curabile prin extirpare chirurgicală completă, 
deşi unele sunt net maligne având tendință la recidive. Aşa- 
numitul astrocitom piloid care se localizează la nivelul căilor 
optice și a hipotalamusului este lent crescător, dar din cauza 
poziției sale este greu de extirpat. 

Astrocitoamele cu  malignitate redusă, localizate în 
emisferele cerebrale la adulți sau copii, rămân bine circumscrise 
pentru mulți ani sau sunt foarte lent infiltrative, fiind sărace în 
simptome neurologice. Unele suferă procese de calcificări insulare, 
dar altele suferă alunecări evolutive spre o malignitate crescută, 
după lungi perioade de aparentă linişte. 


i Celuleie/locul de origine [_ 


„Precursori celulari 


= lecție 
Tubul neural 


IE Loc de predilecție 
Emisferele cerebrale, cerebel, trunchi 
cerebral, căile optice 

Emisferele cerebrale 

Emisferele cerebrale 

| Ventriculii laterali, ventriculul IV 

| Ventriculul III 

Ventriculii laterali, ventriculul IV 

| Ventriculul III, vermisul cerebelos 


Tubul neural 
Tubul neural! 
Tubul neural 


Tubul neural 


Tubul neural ! Glanda pineală 


Creasta neurală | Nervii cranieni VIII și V 
Nervii cranieni VIII şi V 
Suprafaţa durei, ventriculi 
Hipotalaraus, ventriculul III 


Ectoderm 


Clivus 
Glanda pineală 
Glanda pineală 
Emisferele cerebrale 
Meninge 
Glomusul jugular 
Hipofiza 
| Cerebel 
| Emisferele cerebrale, cerebel, meninge 


Straturi germinative 


Vasculari ? 


Nazofaringe, sâni, prostată, 
bronşii, tiroidă 


Astrocitoamele maligne apar mai fecvent în trunchiul 
cerebral, de obicei la copii sau adolescenţi şi produc deformări la 
nivelul trunchiului cerebral (“megapons”), Apar tulburări ale 
mersului, paralizii de lateralitate ale privirii şi afectări ale nervilor 
cranieni inferiori, dar, ceea ce este interesant, hidrocefalia 
obstructivă este o complicaţie tardivă. 


Tabelul 12.2. incidenţa celor mai obișnuite tumori intracraniene 


Vârsta de 
apariție 


incidența în procente 


Astrocitoamele şi 40-60 ani 

glioblastoamele (ia 

adulți) | 

Astrocitoamele (la 50% din tumorile | 6-12ani 

copii) intracraniene primare la 

: copii 

Oligodendroglioamele | 3% | 30-60 ani 

Ependimoamele 3% 6-12 ani, rar la 
| adulți 

Meduloblastoamele 3% 5--15 ani, rar la 
| adulţi 

Schwannoamele 8% | 40-70 ani 

Meningioamele 18,5% | 40-60 ani 

Craniofaringioameie 2% | 5-60 ani, peste 
| 1/2 din copii 

Hemangioblastoamele | 9% 10-20 ani 

Adenoamele hipofizare | 10% La adulţi 

Metasiazele 4% (dar 25% din totatul 


tumorilor intracraniene 
găsite a necropsie) 


Altele 1,5% 

La adulţi, astrocitoamele maligne se dezvoltă mai frecvent în 
emisferele cerebrale. Sunt tumori rapid crescătoare, infiltrative şi 
frecvent au centrul necrozat. Cea mai malignă formă este 
glioblastomul multiform. Glioamele maligne produc în mod 
obişnuit un considerabil edem cerebral perilezional (fig. 12.1). 


Yig, 12.1. CT cu contrast care arată un gliom malign “în fluture” (săgeata A) 
trecând linia mediană pe la nivelul porțiunii posterioare a corpului calos. A se 
nota compresia cu deplasare a ventriculului lateral (B). 


Oligodendroglioamele 


Sunt, de obicei, tumori lent crescătoare cu un istoric foarte 
lung (10-15 ani) şi care apar aproape întotdeauna la adulți. Pot 
prezenta calcificări insulare. Uneori suferă modificări încât nu se 
pot deosebi de astrocitoamele maligne. Când tumora se 
învecinează cu ventriculul, ea are tendința de a însămânţa peretele 
ventricular, iar când se învecinează cu suprafața emisferică are 
tendița de însămânţare pială. 


Ependimoamele 


Sunt tumori ale copiilor şi ale adulților tineri şi apar pe 
pereţii ventriculului IV şi mai rar pe pereții ventriculilor laterali. 
Uneori sunt maligne şi, atunci, diseminează pe căile LCR. 


Meduloblastoamele 


Sunt tumori cu malignitate înaltă apărând de obicei pe 
plafonul ventriculului IV şi infiltrează vermisul cerebelos. Apar 
mai ales în prima decadă de viață şi rar după 15 ani. Au tendinţă la 
metastazare nu numai prin căile lichidiene dar, de asemenea, în 
afara sistemului nervos central, în oase, măduva osoasă şi în 
ganglionii limfatici, S-au avansat ipoteze că după chirurgia de fosă 
posterioară pentru ependimom sau meduloblastora, sau după 
operația paliativă de şuntare, apar diseminări importante, dar 
probele acestor ipoteze sunt dubioase. 


Tumorile pineale 


Tumorile pineale şi parapineale constituie o grupare 
neomogenă, iar istoria naturală a cazurilor individuale este incertă, 
deoarece accesul chirurgicai în zonă este deseori limitat şi 
periculos, astfel încât multe dintre ele au fost tratate prin 
proceduri de şuntare sau prin iradiere, fără să fi avut la dispoziţie 
biopsii. Grupul include teratoamele, aşa-numitele glioame pineale, 
adevăratele pinealoame şi germinoamele, ultimele fiind tipul 
histologic cel mai frecvent. Unele teratoame sunt ectopice, 
dezvoltându-se în tavanul ventriculului II şi extinzându-se în 
ariile parapineale. Destul de frecvent, pinealoamele se extind în 
căile LCR, invadând uneori și canalul spinal. Histologic, 
germinomul se aseamănă cu disgerminoamele ovariene şi cu 
seminoamele şi apar cu preponderență marcată la bărbaţi. 


Sechwannoamele 


Aceste leziuni derivă din celulele Schwann ale tecii 
neuronale şi sunt cunoscute ca neurilenoame sau neurinoame ca şi 
sub numele mai obișnuit, dar neadecvat, de neuroame. Sunt tumori 
benigne şi, de obicei, apar pe componenta vestibulară a nervului 
VIII sau, mai rar, pe nervul V sau X. În mod obişnuit sunt tumori 
lent crescătoare dar poi atinge mărimi enorme cu efecte 
compresive asupra structurilor învecinate.  Schwannoamele 
bilaterale ale nervului VIII sunt asociate deseori neurofibromatozei 
Von Recklinghausen. 


Meningioamele 


Aceste tumori aparțin structurii arahnoide care acoperă 
creierul şi în primul rând vililor arahnoidieni, fiind prin aceasta 
situate în apropierea marilor sinusuri venoase durale. Sunt 
localizate mai ales pe dura sinusului parasagital, pe aripile 
sfenoidului, pe convexitatea emisferelor cerebrale şi în zona 
nervului olfactiv din fosa anterioară. Pot deriva din toate 
componentele durale, astfel că pot să se dezvolte pe tentorium, în 
regiunea supraselară şi chiar în ventriculii laterali. Sunt, de obicei, 
tumori ale adultului, apărând între 40 şi 50 ani şi uneori sunt 
multiple. Cele mai multe meningioame sunt benigne dar, extirpate 
incomplet, au tendință la recidivare. Unele au malignitate 
evidentă, cu recidive rapide, chiar după extirpări complete. 
Meningosarcomul poate da metastaze pulmonare. S-au observat 
rare cazuri de meningiom cu dezvoltare exclusiv extracraniană. 
Una din formele “maligne” ale meningiomului vascularizat este 
hemangiopericitomul (un tip de tumoră care poate să apară şi în 
alte regiuni ale corpului, care are tendință la recidivare şi care 
poate metastaza). 

Meningioamele tind să afecteze osul din proximitatea locului 
de origine din dură, provocând apariţia unor endostoze focale şi, 
mai rar, a unor exostoze. Uneori, poate exista hipertrofie osoasă şi 
osteoscleroză, aspecte mai comune în meningioamele “în placă” 
ale aripilor sfenoidului. Forma şi consistenţa meningioameior este 
variabilă.  Microscopic, pot fi tumori asemănătoare endo- 
telioamelor, cuprinzând celule care amintesc de celulele epiteliale, 
aranjate în straturi sau insule, separate de către trabecule de țesut 
vasculo-conjunctiv, realizând un aspect spiralat, deseori cu 
hialinizări sau calcificări (realizând așa-zisele psamoame). Unele 
meningioame apar mai fibroblastice. Cele mai vascularizate tumori 
pot eroda osul adiacent. Meningioamele sunt, de obicei, benigne şi 
lent crescătoare, dar pot atinge mărimi considerabile mai ales dacă 
sunt situate în vecinătatea unor zone cerebrale silențioase din 
punct de vedere neuroiogic (fig. 12.2). Ele tind să formeze un cuib 

în masa cerebrală şi au un strat arahnoidian relativ clar, situat între 
capsula tumorală și structurile corticale învecinate. Leziunile fără 
manifestări clinice se pot calcifica şi chiar osifica. Chiar când este 
integral benign, poziționarea meningioamelor le face uneori 
inoperabile sau parţial extirpabile. Aceasta este în special situația 
localizărilor care implică sinusurile cavernoase, sagitale şi a celor 
din vecinătatea arterei carotide interne. 


Fig, 12.2. CT cu contrast. Meningiom bifrontal mare (4) cu edem de 
vecinătate (8). 


Craniofaringioamele 


Aceste tumori, care apar atât la copii cât şi la adulţi, sunt 
formate din resturi epiteliale din regiunea tijei pituitare. S-a 
presupus că ele reprezintă persistența pungii lui Rathke, dar teoria 
este dubitabilă. Considerate a fi o anomalie congenitală, ele cresc 
în mod extensiv, determinând compresii asupra nervilor şi 
chiasmei optice, hidrocefalie prin obstrucția ventriculului II şi 
hipopituitarism prin invazia fosei hipofizare. Craniofariongiomul 
poate să se dezvolte cu extensiune preponderentă spre sinusul 
cavemos, sub lobii temporali sau frontali şi chiar în fosa 
posterioară. Aproximativ 50% din craniofaringioame se calcifică şi 
pot fi observate pe radiografiile simple ca pete de calcificare 
situate deasupra apofizelor clinoide posterioare. Puţine din aceste 
tumori sunt limitate intraselar. Ele pot fi în întregime sau parțial 
Chistice; chistul conţine un fluid cu multe cristale de colesterol, 
care are sclipiri de un aspect caracteristic. 


Adenoamele hipofizare 


Sunt cele mai obișnuite neoplazii ale hipofizei şi sunt în mod 
obişnuit benigne; ele variază în dimensiuni de la mărimi cuprinse 
în adenohipofiza rămasă la aspectul normal până la forme gigante. 
Pot avea componente supraselare extinse sau se pot extinde lateral, 
cuprinzând sinusul cavernos sau invadând spaţiile cisternale 
bazale şi bazele lobilor frontali şi/sau temporali (adenoame 
invazive). Adenocarcinoamele hipofizare sunt extrem de rare şi se 

“aseamănă cu leziunile metastatice. 
Adenoamele hipofizare pot fi secretante şi nesecretante şi, 


deşi încă persistă diferenţierea între adenoamele cromofile şi 


cromolobe, tehnicile recente de imunofluorescență şi studiile de 


microscopie electronică au mutat clasificările pe terenul termenilor 
histologici puri. Adenoamele nesecretante cuprind celule de 
mărimi şi morfologie variabile, dispuse într-o masă omogenă sau 
după un model trabecular. Adenoamele secretante conțin tipuri 
diferite de celule dependente de precursorii celulari din care au 
derivat. Ele pot produce prolactină, hormon de creştere şi hormoni 
adrenocorticotropi. Anomaliile produse de adenoamele hipofizare 
secretante includ sindromul Cushing, acromegalia sau gigantismul 
şi hiperprolactinemia. Tumorile nesecretante pot comprima tesutul 
hipotizar normal, producând hipopituitarisrn. 

Atât adenoamele hipofizare secretante cât şi cele 
nesecretante pot produce efecte ocupante de spaţiu, cel mai 
obișnuit fiind sindromul de compresie chiasmatică (de jos în sus). 
Uneori, tumoarea devine destul de mare ca prin ocluzia 
ventriculului III să producă hidrocefalie obstructivă. 


Chisturile coloide 


Apar în ventriculul III, întotdeauna în partea sa rostrală. 
Sunt tumori rare şi apar mai ales la adulţii tineri. Sunt benigne, cu 
originea probabilă în zona telei choroidea ependimară. Tumoarea 
are o capsulă căptuşită cu un epiteliu şi conţine un material mucoid 
vâscos cu resturi celulare și produse de descuamare. Căptuşeala 
chistului este uneori alcătuită din celule cu cili. Deşi manifestările 
clinice sunt lente, cu tulburări mentale şi demenţă progresivă, 
deseori pot determina episoade acute cu pierderi de conştiență. Se 
crede că aceste episoade ar fi în legătură cu o posibilă acţiune 
intermitentă de valvă care împiedică circulația lichidiană prin 
foramenul Monro. Alteori aceste tumori sunt destul de mari încât 
să umple în întregime ventriculul III şi să obtureze intrarea în 
apeductul lui Sylvius. 


Papiloamele plexurilor coroide 


Aceaste tumori în formă de frunză de ferigă sunt, de obicei, 
benigne şi apar în prima decadă de viaţă în ventriculii laterali şi 
ventriculul IV. Rar apar în ventriculul III. Pot atinge dimensiuni 
enorme (fig. 12.3) şi produc prin efecte compresive sau prin 
hipersecreţie lichidiană hidrocefalii obstructive, Ocazional ele sunt 
maligne, determinând însămânțări la distanţă prin căile lichidiene. 
Chiar când sunt benigne, vascularizația lor abundentă face 
tratamentul chirurgical riscant. Din punct de vedere histologic sunt 
creşteri papilomatoase identice cu plexurile coroide. 


Fig. 12.3. CT cu contrast ilustrând un papilom de plex coroid mare în 
ventriculul lateral drepti (A). Hidrocefalia asociată (B). 


264 


NEUROLOGIE 


'Gangiioneuroamele şi ganeglioglioamele 


Sunt tumori rare, bine delimitate, care apar mai ales la copii, 
predominant pe planşeul ventriculului II. Pot conţine un amestec 
de celule de două tipuri, provenite din componente neuronale şi 
astrocitare înconjurate de un ţesut conjunctiv fibros; pot fi parțial 
chistice. Nu au manifestări clinice şi nu au tendință la recidive 
dacă sunt extirpate. 


Colesteatoamele 


Sunt dezvoltate din resturi epiteliale care conţin incluzii 
embrionare încorporate în straturi mai profunde. Sunt incluse aici 
şi chisturile dermoide şi epidermoide. Chisturile epidermoide au o 
capsulă conjunctivă subțire şi conțin un material bogat în 
colesterol provenit din dezintegrarea cheratinei celulelor epiteliale 
descuamate. Chisturile dermoide conţin foliculi, glande sebacee şi 
glande sudoripare. Aceste tumori rare sunt localizate preferenţial 
în unghiurile pontocerebeloase şi în regiunile paraselare. Au 
tendință la recidivă după ablație. Deşi materialul din chist este 
uşor de evacuat, capsula fiind subțire şi foarte aderentă la 
numeroasele structuri învecinate, este greu de extirpat în totalitate, 
ceea ce face ca resturi ale ei să refacă prin descuamări ulterioare 
conținutul chistului. 


Cordoamele 


Sunt tumori care apar pe seama resturilor notocordului 
primitiv, Cele intracraniene apar pe clivus şi pe şaua turcească. 
Conţin celule clare înconjurate de ţesut conjunctiv trabecular şi 
sunt în general lobulate. Pot fi invazive erodând osul din 
vecinătate deşi esențialmente sunt benigne. Problema delicată este 
cea a inaccesibilității lor chirurgicale. 


Fig. 12. 4. CT cu contrast, fosă posterioară. Nodulul solid (4) cu cavitatea 
chistică tipica (B) ale unui hemangioblastom. 


Hemangioblastoamele 


Aceste tumori sunt întâlnite la copiii mari sau la adulții 
tineri şi sunt cel mai frecvent localizate în cerebel. Constituie 2% 
din toate tumorile craniene. Rar sunt localizate bulbar sau 
supratentorial. Multe sunt solitare, dar pot fi şi asociate cu chisturi 
retiniene, renale sau pancreatice şi cu apariţie familială - boala 
Von Hippel-Lindau. Hemangioamele sunt uneori tumori solide dar 
mult mai frecvent sunt chistice, conținând un mic nodul mural 
ataşat peretelui intern al chistului (fig. 12.4). Fluidul chistului este 
galben auriu, iar nodulul solid este roşu. Nodulul conţine multiple 
vase capilare, fibre de reticulină şi celule clare. Originea lor este 
incertă, dar ele sunt considerate a fi tumori vasculare. Sunt în 
general formaţiuni benigne, iar leziunile solitare nu recidivează 
dacă extirparea a fost completă. Formele familiale au tendință mai 
accentuată la recidivare. Uneori aceste tumori sunt asociate cu 
producție de eritropoetină ectopică şi policitemie: 


Tumorile de glomus jugular 


Acestea sunt neoplazii foarte rare, care apar din structuri 
adventiciale ale glomusului jugular. Tumoarea se dezvoltă în 
urechea medie şi poate să se manifeste ca o leziune vasculară 
pulsatilă care apare în meatul auditiv extern. În aproape 1/2 din 
cazuri, creşterea tumorală are loc spre fosa posterioară şi se 
manifestă 'ca o leziune expansivă de unghi pontocerebelos. 
Tumoarea este similară cu cea a glomusului carotidian cu celule 
mari, clare, cuprinse într-o structură de țesut conjunctiv, cu o 
vascularizație foarte bogată. Poate secreta serotonină. 


Limfoamele cerebrale 


Sunt tumori inițial identificate ca sarcoame cu celule 
reticulare şi microglioame şi recunoscute astăzi ca fiind limfoame 
ale sistemului nervos central. Ele pot fi primare sau secundare. 
Astăzi sunt întâlnite mai frecvent şi apar mai ales la pacienții 
imunodeprimaţi. Nu pot fi diferenţiate de alte forme de tumori 
intracraniene prin examen CT sau RMN, ceea ce conferă suficiente 
argumente pentru obținerea unor diagnostice histologice chiar în 
cazurile cu prognostic considerat sumbru. 

Celulele microgliale sunt corespondentele din sistemul 
nervos central ale sistemului monocite/fagocite şi în creier nu 
există tumori care să reprezinte acest sistem. 


Metastazele intracraniene 


Deşi în practica neurochirurgicală incidența neoplasmelor 
intracraniene secundare este de numai 4,5 % din toate tumorile 
intracraniene, acest tip de tumori reprezintă aproximativ 25% din 
totalul tumorilor intracraniene găsite în studii necropsice. Ele se 
pot dezvolta în oasele craniului sau în oricare din structurile 
intracraniene. Deşi apar cel mai fecvent la nivel emisferic sau în 
cerebel, ele pot apărea şi la nivelul trunchiului cerebral, 
meningelor sau al nervilor cranieni. De obicei, sunt multiple 
(fig. 12.5), variabile ca mărime şi bine circumscrise, dar 
diferențierea între tumoare şi creierul din jur nu este întotdeauna 
clară. Sunt leziuni tumorale variabile în consistență şi grație 
examinărilor CT s-a constatat că hemoragiile intratumnorale sunt 
mult raai frecvente decât s-a crezut altădată. Aspectul celularității 
depinde de sursa primară, dar originea tumorilor mai anaplastice 

sau a celor cu necrozare severă centrotumorală este mai greu de 
stabilit histologic. Cele mai frecvente neoplasme primare 
metastazante pentru creier sunt cancerul bronşic şi de sân, urmate 
de melanoamele maligne, carcinoamele renale şi carcinoamele de 
tub digestiv. Carcinomul tiroidian, deşi rar, metastazează în creier. 
Retinoblastomul copilului poate infliltra spațiul subarahnoidian la 
fel ca depozitele leucemice sau limfomatoase. Limfomul malign și 
melanomul pot fi văzute ca neoplasme primare intracraniene. 
Infiltraţiile meningelor de către carcinoame, leucemii și limfoame 
pot produce o meningită malignă, deseori asociată cu paralizii de 
nervi cranieni inferiori, mărturie a infiltrării bazale din jurul 
trunchiului cerebral. 


Fig, 12.5. CT cu contrast. Metastaze multiple (4), fiecare înconjurată de edem 
cerebral (8). 


Fiziopatologie 


Efectele oricărei leziuni expansive intracraniene în progresie 
depind de caracteristicile morfologice ale acesteia, de rata 
(rapiditatea) creşterii sale, de localizarea sa, de structurile 
cerebrale comprimate, deplasate sau invadate, de capacitatea de a 
produce edem cerebral şi de deplasarea sau obstrucția 
componentelor lichidiene intracraniene (sanguine sau LCR). 
Aceste efecte pot fi localizate, generalizate sau combinate. 

Ă Infiltrarea sau compresia unor structuri cerebrale normale 
din proximitatea tumorii produc deficite neurologice. Iritaţia unor 
structuri emisferice poate produce epilepsie, iar infiltrarea durei 
poate determina apariția durerii şi a iritației meningeale. Creşterea 
masei tumorale în cavitatea craniană inextensibilă va determina 
hipertensiune intracraniană. Dintre toate efectele enumerate, cel 
din urmă este şi cel mai important pentru că este capabil de 
deteriorări ireversibile şi rapide care pot precipita o evoluţie 
nefavorabilă. 

„În scop practic, cavitatea craniană poate fi considerată o 
cutie rigidă conținând trei elemente importante: parenchimul 
cerebral, lichidul cefalorahidian şi sânge. Creşterea în volum a 

oricărei componente de mai sus va determina creşterea presiunii 
intracraniene care, inițial, poate fi mascată de mecanisme 
compensatorii. De exemplu, o tumoare lent crescătoare poate 
contribui la creşterea în volum a conţinutului cranian care poate fi 
compensată prin reducerea în volum a LCR evacuat din ventriculii 
laterali şi din cisternele bazale comprimate. În mod clar, 
mecanismele compensatorii vor fi mai eficiente dacă factorii care 
cresc presiunea intracraniană acționează lent şi progresiv. Curba 
presiune/volum a presiunii intracraniene nu este liniară: ci, 
exponențială , astfel încât efectele creşterii volumului datorată 
unei tumori lent crescătoare pot fi compensate mult timp fără 
riscuri deosebite. Apoi se ajunge la un punct critic, la care 
reducerea volumului LCR, deplasarea structurilor cerebrale şi, 
poate, reducerea perfuziei cerebrale nu mai pot fi eficiente pentru o 
menţinere a presiunii intracraniene la valori acceptabile. De la 
acest punct critic, chiar mici creşteri de volum vor produce creşteri 
substanțiale ale presiunii intracraniene. 

O dată cu creşterea leziunii expansive, apar şi alte fenomene 
care sunt semnificative pentru buna desfășurare a funcţiilor 
cerebrale şi care pot anunța o deteriorare clinică rapidă (fig. 12.6 şi 
fig. 12.7). Deplasările axiale ale creierului la nivelul marii găuri 
occipitale însoţite de hemnieri în canalul spinal al amigdalei 
cerebeloase sunt aspecte obişnuit întâlnite în tumorile de fosă 
posterioară. Termenul de herniere este folosit şi pentru deplasările 
axiale sau laterale ale creierului la nivelul hiatusului tentorial. O 
tumoare emisferică unilaterală poate deplasa transtentorial partea 
mediană ipsilaterală a lobului temporal (uncusul). Deplasarea 
laterală a creierului spre partea sănătoasă, combinată cu hernierea 
uncusului, poate împinge pedunculul cerebral contralateral spre 
marginea liberă a tentoriului. Conducerea nervoasă prin fibrele 
pedunculului comprimat suferă, determinând apariția unui fals 
semn de localizare manifestat prin hemipareză ipsilaterală 
(fenomenul Kernohan). Hernierea transtentorială a uncusului, 
secundară - deplasării laterale a masei emisferei tumorale, poate 
comprima nervul oculomotor pe ligamentul petroclinoidian, nerv 
care poate fi, de asemenea, întins de către artera cerebrală 
posterioară (sau de ramuri ale acesteia) obligată să se deplaseze 
caudal. Toate aceste acțiuni asupra nervului oculomotor vor 
determina apariția midriazei fixe, care poate fi reversibilă într-un 
stadiu precoce, dar care poate fi ireversibilă dacă vascularizația 
nervului devine ineficientă. 

Fig. 12.6. Hernierea amigdalelor cerebeloase. (Reproduse după Jefferson, 
Oxford Textbook of. Medicine, ist ed.). 

Fig, 13.7. Diagrama aspectului inferior al creierului cu o tumoare de lob 
temporal stâng. Săgeata arată uncusul comprimând nervul oculomotor. A se 
nota, de asemenea, cum ramuri din artera cerebrală posterioară traoționează 
nervul (Reproducere după Jefferson, Oxford Textbook of Medicine, 1st ed.) 


Tumorile supratentoriale pot apăsa pe tentoriurn deplasând 
conținutul fosei posterioare caudai, realizând şi prin acest 
mecanism. hernierea amigdalelor cerebeloase prin marea gaură 
occipitală. Modificările de poziție a trunchiului. cerebral exercită 
tracțiuni asupra vaselor care îl irigă, ceea ce determină apariția la 
acest nivel a unor leziuni secundare ischemice sau hemoragice care 
pot fi fatale. Hernierile incipiente transtentoriale sau amigdaliene 
generează dezechilibre între presiunile supra- şi infratentoriale sau 
între presiunile infratentoriale şi spinale care pot. avea efecte 
catastrofale. De aceea, puncțiile lombare trebuie sirici interzise 
înaintea excluderii unor leziuni tumorale, această manevră putând 
debalansa echilibrele de presiune precar stabilite. 


Edemul papilar este expresia presiunii intracraniene crescute * 


şi se realizează prin pătrunderea LCR cu presiune crescândă prin 
teaca nervului optic. Totuşi, tumori foarte mari dar lent crescătoare 
nu sunt totdeauna însoțite de edem papilar demonstrabil. Acest 
fapt ar putea să aibă legătură şi cu permeabilitatea tecii nervului 
optic pentru LCR. Edemul papilar va fi absent în cazul în care a 
apărut atrofia optică (numită poststază). 

Presiunea intracraniană crescută prelungită determină 
eroziuni ale unor structuri osoase de la baza craniului, aşa încât 
pacienții ajunşi în astfel de situaţii pot avea rinoree cu LCR sau 
pot face meningite. Eroziunea extensivă a fosei hipofizare poate 
apărea mai ales în hidrocefaliile severe, când apofizele clinoide 
posterioare pot fi erodate. Presiunea intracraniană crescută şi 
cronică poate produce eroziuni ale tăbliei interne a calvariei, 
determinând aspectul de “impresiuni digitale” vizibile pe 
radioscopiile simple. 


Aspecte clinice 


În ciuda variabilităţii lor, toate tumorile intracraniene se vor 
manifesta prin combinaţii variabile a trei. manifestări: presiune 
intracraniană crescută, deficite neurologice focale şi epilepsie. 

Crizele epileptice focale pot avea valoare de localizare. 
Deficitele neurologice vor depinde, în mare măsură, de sediul 
tumorii, iar hipertensiunea intracraniană depinde de volumul 
tumorii, edemul peritumoral şi de eventuala hidrocetalie 

obstructivă secundară. Tulburări mai generale, sistemice, pot să 
apară mai ales în cazul tumorilor secretante de hormoni hipofizari 
sau în bolile cerebrometastatice. Rigiditatea cefei și durerea la 
pacienții cu tumori intracraniene pot fi datorate fie infilirărilor 
tumorale locale ale meningelor, fie hernierilor amigdalei 
cerebeioase, 


Presiunea intracraniană crescută 


Semnele presiunii intracraniene crescute sunt cele mai 
sumbre manifestări ale leziunilor tumorale intracraniene, care 
obligă clinicianul la practicarea unor investigații urgente. 
Simptomele cardinale sunt durerea de cap, vărsăturile şi 
somnolența. Durerea de cap poate să apară în orice moment al 
zilei, dar de obicei este matinală, trezind pacientul din somn. Acest 
fapt este în parte datorat creşterii presiunii parțiale a CO» în 
sânge, care determină vasodilatație, factor care creşte presiunea 
intracraniană. Durerea de cap este accentuată în poziția aplecată 
sau la tuse şi este recunoscută ca fiind diferită calitativ de durerea 
de “cap prealabilă, chiar în cazul unor pacienţi cu antecedente 
migrenoase. Durerea de cap poate fi acompaniată de vărsături,care 
o pot ameliora. Durerea de cap are rareori valoare de localizare, 
dar în general tumorile de fusă posterioară se prezintă cu dureri 
occipitale sau cervicooccipitale. Redoarea de ceafă acompaniată de 
dureri occipitale la un pacient cu suspiciune de leziune expansivă 
intracraniană necesită investigaţii imediate: 

Vărsăturile apar uneori ca simptom izolat sau precedând 
cefaleea cu iuni de zile, mai ales în cazurile de tumori ale 
ventriculului IV. i 

Două simptome sumbre ale presiunii intracraniene crescute 
sunt scăderea acuității vizuale şi deteriorarea nivelului de 
vigilență. Edemul papilar este prezent la numai o jumătate dintre 
pacienţii cu tumori intracraniene. Edemul papilar cronic se poate 
manifesta cu mărirea petei oarbe sau cu scotoame centrale iar nai 
apoi, în evoluţie, cu episoade de orbire tranzitorie. Aceste episoade 
pot fi precipitate de tuse, alte eforturi fizice sau poziții aplecate. 
Presiunea  intracraniană crescută prelungită poate produce 
pierderea vederii, o dată cu instalarea atrofiei optice. 

În stadiile precoce, modificările nivelului de conștienţă pot fi 
observate de rude sau prieteni, ele manifestându-se prin apatie, 
oboseală şi somnolență. Grade mai severe de hipertensiune 
intracraniană asociată cu distorsiuni ale trunchiului cerebral şi cu 
hernieri ale amigdalelor cerebeloase sau tentoriale pot duce ia 
deteriorări dramatice ale stării de conştiență, stare care necesită o 
atenţie medicală crescută. 

La copiii mici, presiunea intracraniană crescută poate 
determina alterarea stării generale, apatie, ațitudini care sugerează 
durerea de cap, vărsături şi, de asemenea, proeminența 
fontanelelor neînchise încă sau creşterea circumferinței craniului. 
La copiii mai mari pot să apară dehiscenţe de suturi între oasele 
craniului, îar la percuţia capului se poate percepe un sunet de 
““uleior crăpat”. 


Deficite neurologice focaie 


Ele depind de tipul de tumoare şi de sediul iniracranian al 


acesteia. Aici vor fi descrise numai unele sindroame specilice 


asociate celor mai frecvente tumori intracraniene. 

În general, leziunile expansive ale emisferelor cerebrale, 
situate frontal, vor produce modificări mentale şi comportamentale, 
iar cele care afectează lobul frontal posterior vor produce" şi 
heimipareze contralaterale;, leziunile expansive parietale vor 
produce tulburări de sensibilitate contralaterale de tip cortical şi 
hemianopsie homonimă;, leziunile expansive temporale vor produce 
tulburări ale memoriei, ale afectivității, uneori hemianopsii sau 

i n i o ani a oa 


cvadrananopsii şi tulburări de vorbire de tip afazic în leziuni ale 
ariilor iemporoparietale sau temporofrontale din emisfera 
dominantă. Tumorile de trunchi cerebral se manifestă prin 
tulburări ale oculomotilităţii, echilibrului și de motilitate. 
Leziunile din emisferele cerebeloase vor determina apariția ataxiei 
membrelor iar cele cerebeloase mediane vor determina apariţia 
mersului ataxic. Tumorile care comprimă sau invadează căile 
vizuale vor produce tulburări ale vederii și tulburări de câmp 
vizual. Tumorile situate în unghiul pontocerebelos vor determina 
compresie asupra trunchiului cerebral şi a cerebelului împreună cu 
afectarea nervilor cranieni V, VII, VII şi uneori X. Tumorile 
frontale sau de lob temporal anterior din emisfera nondominantă şi 
cele din treimea anterioară a corpului calos sau din ventriculi pot 
să se manifeste numai prin semne de hipertensiune intracraniană 
fără deficite neurologice focale. Leziunile bifrontale pot determina 
apariția unei deteriorări intelectuale cu pierderea memoriei și cu 
incontinență urinară, iar cele care implică ventriculul II şi 
hipotalamusul pot produce modificări hormonale şi metabolice, dar 
şi alte modificări induse de posibila apariţie a hidrocefaliei 
obstructive. 

Două tehnici ale examenului neurologic obiectiv pot fi 
ignorate sau pot fi prost puse în practică de către clinicienii mai 
puțin experimentați: testarea simțului mirosului Şi examinarea 
câmpului vizual. Există, probabil, mulți pacienţi diagnosticaţi ca 
având o simplă demenţă şi care de fapt suferă de meningiom de 
şanţ olfactiv la care a fost omisă testarea simțului mirosului. 
Acesta poate fi pierdut şi în cazul tumorilor extrinseci care 
invadează baza fosei craniene anterioare. 

Exceptând efectul edemului papilar, vederea poate fi 
afectată când masa tumorală comprimă nervul optic sau chiasma 
optică şi când întrerupe parţial! sau in întregime radiaţiile optice. 
Clasic, leziunile chiasmatice produc hemianopsie bitemporală dar, 
luând cazurile cele mai frecvente, deficitul de vedere este 
asimetric, producând tulburarea clară de câmp vizual la un ochi în 
timp ce la celălalt sunt necesare testări rafinate pentru decelarea 
anomaliilor de câmp vizual. Când sunt lezate radiaţiile optice, sunt 
atectate hemicâmpul nazal la un ochi şi hemicâmpul temporal la 
celălalt  (hemianopsia homonimă contralaterală). Leziunile 
temporale afectează mai ales cvadranul superior contralateral iar 
cele parietale — cvadranul inferior contralateral. Deficitul de 
vedere poate fi surprinzător de mare fără ca pacientul să realizeze 
existența acestuia, de exemplu, pierderea totală a vederii la un 
ochi rămâne ignorată până când apar, din anumite motive, 
tulburări de vedere la ochiul celălalt sau când prin tulburări ale 
câmpului vizual bolnavul face un accident. de circulație rutieră. 
Determinarea acuităţii vizuale şi a tuburărilor de câmp vizual sunt 
greu de stabilit la copii. 

Tumorile mezencefalice pot produce modificări complexe ale 
mișcărilor globilor oculari (paralizii oculare internucleare). 
Paralizia izolată de nerv III poate fi nucleară, dar este mai frecvent 
tronculară când este determinată de hernierea uncală. Paralizia de 
nerv VI poate fi uni- sau bilaterală, având rareori valoare de 
localizare. De obicei, această paralizie este un efect secundar al 
creşterii presiunii intracraniene, când deplasarea creierului 
comprimă nervul pe artera cerebeloasă anteroinferioară. Tumorile 
pineale comprimă mezencefalul dorsal, ceea ce determină abolirea 
posibilității de a privi în sus și, de asemenea, reacții pupilare 
anormale (sindromul Parinaud). 

Tulburările nervului V se manifestă cu dureri sau parestezii 
ale feței pe teritoriul uneia sau mai multor ramuri ale rădăcinii 
senzitive. Locul de elecţie al tumorilor care afectează nervul V este 
în regiunea punţii, cel mai frecvent fiind vorba de schwannoame 
sau meningioame de unghi pontocerebelos. Uneori, tulburări de 


sensibilitate şi motorii trigeminale sunt observate împreună în 
leziunile tumorale pontine. 

Leziunile periferice ale nervului facial sunt deseori asociate 
unor leziuni tumorale ale bazei craniului, dar cele mai frecvente 
afectări ale nervului facial sunt cele centrale, care apar în tumori 
emisferice cu invazia capsulei interne. Schwannoamele acustice 
pot, deseori, întinde nervul facial dar parezele faciale de tip 
periferic constituie un semn neurologic foarte tardiv. 

Cea mai mare parte a schwannoamelor nervului VIII apar pe 
componenta vestibulară a acestuia, prezentând clinic hipoacuzie 
senzorineurală unilaterală (a se vedea şi subcapitolul 3.5). 
Răspunsul vestibular caloric este diminuat sau scăzut (apa rece 
instilată în conductul auditiv extern stimulează în mod normal 
canalul semicircular lateral, ceea ce produce nistagmus cu 
componenta rapidă de partea opusă instilării), Extinderea în jos a 
tumorii poate afecta nervii cranieni IX şi X, extinderea posterioară 
atectează cerebelul cu apariţia ataxiei membrelor sau a trunchiului, 
iar extinderea medială poate comprima nervul cranian V şi 
trunchiul cerebral, traduse clinic prin tulburări ale sensibilităţii 
feţei şi semne de suferință de fibre lungi. Tumorile de nerv acustic 
sunt observate mai ales la persoane de vârstă înaintată, la care 
demența, surditatea şi ataxia sunt atribuite uneori altor suferințe. 

Nervii cranieni XI şi XII sunt afectaţi de tumori ale bazei 
craniului, cum ar fi cordomul sau alte tumori mari ale fosei 
posterioare care se extind spre foramen magnum. 


Epilepsia 
(a se vedea şi subcapitolul 4.1) 


Neoplaziile intracraniene supratentoriale furnizează 10% din 
epilepsiile cu debut tardiv (după vârsta de 25 ani). Diagnosticul de 
tumoare trebuie totuşi avut în vedere, mai ales în cazul epilepsiilor 
focale în care se observă modificări ale caracterelor crizelor. 
Epilepsiile apar în 30% din cazurile cu tumori supratentoriale, iar 
tipul de criză poate da unele indicaţii cu privire la locul şi natura 
tumorii. Crizele olfactive şi gustative implică existența unei tumori 
a lobului temporal medial, în timp ce atacurile focale, mai ales de 
tip senzitiv cu debut crural, îndreaptă atenția către un meningiom 
parasagital (de coasă a creierului). Uneori, crizele aparent 
idiopatice pot preceda cu ani de zile alte simptome sugestive 
pentru tumori intracraniene şi oferă astfel cheia adevăratei istorii 
naturale a leziunii tumorale. Acesta este mai ales cazul 
oligodendroglioamelor. În  astrocitoamele maligne rapid 
crescătoare, intervalul de timp dintre apariţia crizelor ŞI apariția 
altor semne neurologice focale determinate de tumoare, poate fi de 
numai câteva săptămâni. 


Alte simptome şi semne 


Când apar modificări comportamentale sau tulburări ale 
memoriei, istoricul trebuie obținut de la rudele sau prietenii 
pacienților şi mu de la aceştia, care pot furniza date false. 
Modificările pot fi deseori ignorate de pacienți. Apropiaţii 
pacientului pot relata date mai exacte despre modificări psihice 
recente ca agresivitate, apatie, negativism, lipsă de cooperare sau 
tulburări de memorie. Afazia expresivă poate fi luată în mod greşit 
drept confuzie, iar afazia receptivă drept surditate, de unde derivă 
importanța folosirii unor teste clinice simple pentru diagnosticul 
diferențial. 

Tulburări sistemice mai generalizate pot fi observate la 
pacienţii cu metastaze cerebrale la care unele semne pot fi în 
relație cu neoplasmul primar. Adenoamele hipofizare nesecretante 

şi craniofaringioamele pot produce hipopituitarism, în timp ce 
tumorile hipofizare secretante pot determina apariția acromegaliei 
şi gigantismului sau hiperprolactinemiei cu infertilitate, galactoree 
şi amenoree. Pinealoamele sunt uneori asociate cu pubertatea 
precoce, iar leziunile hipotalamice (de exemplu craniofaringiomul) 
pot produce diabet insipid, hiperfagie şi tulburări ale termoreglării. 


Diagnosticul diferenţial 


Simptomele tumorilor intracraniene au, de obicei, debut 
foarte lent, astfel că majoritatea diagnosticelor diferenţiale se fac 
cu suferințe care determină creşterea presiunii intracraniene 
asociată cu apariţia semnelor neurologice progresive şi cu crize, şi 
mai puţin cu boli cu debut brusc, cum ar fi cele ale patologiei 
cerebrovasculare. Totuşi, sunt meningioame cu debut fluctuant, 
care pot mima un atac ischemic tranzitor sau un ictus incomplet 
constituit. Diagnosticul diferențial al tumorilor intracraniene se 
face cu:hematomul subdural cronic care nu întotdeauna este 
precedat de un traumatism craniocerebral şi de multe ori se 
manifestă numai prin fluctuații ale nivelului de conștiență, 
infarctele cerebrale; tromboza venelor corticale; hipertensiunea 
intracraniană benignă care apare mai ales la femei tinere şi se 
manifestă cu dureri de cap, edem papilar, pareză de nerv cranian 
VI dar fără somnolență, abcesele cerebrale asociate în mod 
obişnuit cu infecții sinuzale, otice sau cu boli congenitale de inimă, 
encefaliteie cu herpes simplex; bolile granulomatoase incluzând 
goma sifilitică sau tuberculoza; diverse hidrocefalii, altele decât 
cele asociate cu tumori (de exemplu stenoza apeductală). Pacienţii 
deja cunoscuți cu afecțiuni maligne, având localizări 
extracerebrale şi care au simptome neurologice, vor fi obligatoriu 
investigaţi pentru prezumtive metastaze cerebrale. 


Investigaţii 


Rapiditatea progresiei simptomelor va determina urgentarea 
investigaţiilor cu internarea în spital dacă acest lucru se consideră 
necesar. Investigaţiile neradiologice vor include campimetria în 
cazul suspectării compresiilor de nervi sau chiasmă optică, teste 
vestibulare calorice, audiometrie, potențiale evocate de trunchi 
cerebral în cazul suspectării unei tumori de nerv acustic, examinări 
paraclinice endocrinologice în cazurile suspecte de adenoame 
hipofizare, teste serologice şi hematologice pentru excluderea 
sifilisului şi a altor infecţii bacteriene. 

Electroencefalografia are un rol limitat în diagnosticul 
tumorilor cerebrale. Ea poate fi utilă în unele cazuri de epilepsie 
focală şi împreună cu înregistrări sfenoidale poate fi valoroasă în 
diagnosticul crizelor de lob temporal la copil. În aceste cazuri, ea 
poate decela existența crizelor monofocale în lobul temporal 
mezial şi poate oferi indicaţii în legătură cu oportunitatea 
efectuării lobectomiei temporale sau a hipocampectomiei. 

Radiografia pulmonară este obligatorie în toate cazurile 
suspecte de tumori intracraniene pentru a exclude neoplasmui 
primar pulmonar sau tuberculoza. 


Radiografiile de craniu 


Radiografiile simple de craniu pot arăta semne ale presiunii 
intracraniene crescute atât la adulți cât şi la copii (eroziunea 
dorsului selar, impresiuni digitale, dehiscență de suturi). 
Calcificările sunt observate în oligodendroglioame, în aproape 
toate cazurile de craniofaringiom al copiilor şi la o jumătate din 

cele ale adulților. Caicificarea glandei pineale la copil este 
sugestivă pentru tumoarea pineală. Tumorile unilaterale misferice 
ale adultului pot deplasa o glandă pineală calcificată. 

Hiperostoza sau eroziunea osoasă pot să apară în 
proximitatea meningioamelor iar schwannoamele de nerv acustic 
pot eroda meatul auditiv intern. În acest ultim caz este indicată 
tomografia sau RMN de stâncă temporală. 


Scintigrafia cerebrală 


Această investigaţie este azi rareori utilizată. Deşi poate să 
vizualizeze 50-75% din neoplaziile supratentoriale, metoda este de 
mică valoare pentru cele subtentoriale. 


Rezonanţa magnetică nucleară şi 
tomografia axială computerizată 


Deşi RMN nu pare probabil să înlocuiască complet CT, în 
investigația tumorilor intracraniene ea este de mare valoare, mai 
ales în vizualizarea metastazelor cerebrale multiple şi mici, a 
tumorilor de bază de craniu, în diferențerea tumorilor de leziuni de 
demielinizare și în decelarea masei tumorale din interiorul unei 
zone de edem. Actualmente, RMN este investigația de elecţie 
preoperatorie pentru tumori intracraniene, deşi uneori este util de 
avut atât imagini RMN cât şi imagini CT. Pentru vizualizarea 
bună a tumorilor intracraniene, RMN se ponderează atât în Ti cât 
şi în 2, iar creşterea de contrast cu gadolinium este în mod 
particular utilă în diagnosticul meningitelor maligne (fig. 12.8). 


Fig. 12.8. RMN coronală conirastată cu gadolinium care arată o tumoare 
emisferică întinsă înconjurată de edem cerebral şi cu inflitrare meningeală. 


Chiar dacă RMN este accesibilă, unii pacienți nu pot fi 
supuşi acestei investigații din cauza clausirofobiei, a 
antecedentelor neurochirurgicale cu inserție de materiale metalice 
(de obicei clipsuri de tip vechi folosite pentru tratamentul 
anevrismelor) sau a pacemaker-urilor cardiace. RMN este mai 
puţin utilă în diferenţierea hemoragiilor intratumorale de 
hematoamele intracerebrale primare. 

CT cu substanță de contrast decelează peste 95% din 
tumorile intracraniene cu o rezoluție de aproximativ. 2 mim, 
depinzând de densitatea tumorală în comparaţie cu țesutul cerebral 

învecinat. CT poate arăta dacă tumoarea este solidă sau parțial 
chistică şi, de asemenea, arată deplasarea laterală produsă de 
tumoare sau de edemul peritumoral. Mărimea tumorii nu este 
întotdeauna fidel redată şi pot apărea uneori dificultăți de 
diferenţiere între glioamele infiltrative şi edemul cerebral 
peritumoral. Tumorile produc, deseori, hiperemii periferice 
reactive iar când neoplasmul este partial necrotic apare o 
imagine circulară hiperdensă, inconjurând un centru hipodens. 
În aceste împrejurări este imposibil de diferențiat prin CT o 
tumoare de un abces cerebral, diferenţiere posibilă prin RMN. 
În fine, atât CT cât şi RMN pot vizualiza prezența 
hidrocefaliei obstructive asociată tumorilor cerebrale. 


Angiografia cerebrală 


Înainte de apariţia CT, angiografia era metoda de elecţie 
utilizată în diagnosticarea paraclinică a tumorilor cerebrale. În 
momentul de faţă, este utilizată ca metodă asociată altor 
metode  modeme  neuroimagistice pentru excluderea 
malformaţiilor  arteriovenoase, este utilizată pentru 
embolizarea preoperatorie a unor tumori puternic vascularizate 
şi ca investigaţie preoperatorie pentru decelarea arterelor de 
vascularizație a tumorii şi a relaţiilor acestora cu structurile 
vasculare de vecinătate mai importante. Dacă RMN nu este 
accesibilă, atunci faza venoasă a angiografiei poate fi utilă în 
stabilirea planului operator pentru ablația meningioamelor 
parasagitale care pot implica sinusul sagital. 


Tratament 


Cu excepția cazurilor la care vârsta sau condiția fizică 
precară exclud operaţia, cele mai multe tumori intracraniene vor 
necesita o formă sau alta de intervenție neurochirurgicală, fie 
pentru obţinerea unor detalii histologice, fie paliative, pentru 
controlul crizelor sau al simptomelor neurologice, fie curative, cu 
ablația completă a tumorii. Pentru tumorile maligne, intervenţia 
neurochirurgicală este deseori asociată cu radioterapia (tabelul 
12.3). Tratamentul medical este de susținere sau simptomatic sau 
cu agenţi antitumorali specifici. 


Tratamentul de urgență 


Principalele tulburări asociate tumorilor intracraniene care 
necesită investigaţii şi tratament de urgență sunt presiunea 
intracraniană crescută, mai ales cea asociată cu tulburări ale 
conştienței şi/sau scăderea acuităţii vizuale şi crize epileptice. 
Crizele vor fi întrerupte cu 10 mg diazepam administrat intravenos, 
iar în caz de eşec cu 10 ml paraldehidă injectată intramuscular 
(doza pentru adult). Stabilirea cauzei creşterii presiunii 
intracraniene este importantă şi mijloacele cele mai certe în acest 
scop sunt RMN sau CT. Hipertensiunea intracraniană datorată 
tumorii şi edemului peritumoral poate fi redusă prin administrarea 
intravenoasă de - furosemid sau de manitol 20% (200ml în 
aproximativ 15 minute). Dexametazona în doze de 12-16 mg poate 
fi, de asemenea, utilă în cazuri extreme. 


Tabelul 12.3. Tratamentul și prognosticul celor mai frecvente tumori intracraniene 


Tumoarea 


Glioblastomul 


Metoda chirurgicală cea mai obişnuită 


Biopsie sau ablaţie parțială 


Astrocitomul Biopsie sau ablaţie parțială; 
decompresie 


Biopsie sau ablaţie subtotală 


Oligodendrogliomul 


Astrocitomul cerebelos chistic 
Ependimomul 


Ablaţie completă 

Ablaţie radicală posibil asociată cu 
şunt | 
Ablaţie radicală posibil asociată cu 
şunt 

Ablaţie radicală posibil asociată cu 
şunt 


Meduloblastomul 


Hemangioblastomui 


Meningiomul Ablaţie completă 


Schwannomul de nerv acustic Ablatie completă 


Craniofaringiomul Ablaţie completă sau subtotală 


Adenoamele hipofizare Microadenectomie transnazală; 
craniotomie transfrontală pentru 
tumorile supraselare; ablaţie totală pe 
cale transsfenoidală sau pe cale 


transetmoidală 


Tabelele 12.2 şi 12.3 provin din tabelele publicate în Medicine International şi reproduse cu permisiunea Medical Education (International) Ltd. 


Efectul radioterapiei 


Minim 


Variabil, în medie eficientă în 10% 
din cazuri 

Indicată în recurenţe 

Efecte modeste 


În general nu se foloseşte 
Variabil, probabil sensibil 


Iradierea întregului nevrax 
îmbunătăţeşte prognosrticul 
În general nefolosită 


Efect minim 


Nefolosită 


Indicată în ablaţii subtotale, scade 
la sub 10% recurențele la 5 ani 


Indicată pentru tumori invazive sau 
recurente. Răspuns variabil, 
probabil cu beneficii 


Supravieţuiri pe un an în mai puţin de 
20% din cazuri 

Supravieţuiri de 5 ani la aproximativ 
50% din cazuri 

Supravieţuiri de 10 ani la 55% din 
pacienţi | 

Tendinţă la malignizare 

Peste 70% din cazuri nu au recurențe 
Supravieţuiri de 5 ani în 40-50 % din 
cazuri 

Supravieţuire de 1 an în medie; cifrele 
recente net mai favorabile 

Recurenţe în 15% din cazuri, 
prognostic excelent dacă ablaţia este 
totală 

Recurenţe în 10% din cazurile cu 
ablaţie “completă” ocazional 
malignitate clară 

Prognostic excelent în cazul ablației 
totale; recurențe frecvente la ablaţiile 
subcapsulare 

| 10% recurenţe la 5 ani după ablaţie 
totală dar cu risc înalt de disfuncţii 
endocrine 

Aproximativ 12% recurenţe după cură 
chirurgicală asociată cu radioterapie 


NEUROLOGIE 


Corticosteroizii pot fi folosiți în cazuri mai puţin urgente, de 
exemplu în cele la care CT a arătat o leziune tumorală 
intracraniană înconjurată de edem dar cu semne neurologice lent 
progresive. Dexametazona, 4 mg la fiecare 6 ore, produce 
ameliorarea simptomelor neurologice prin reducerea edemului 
cerebral mărind astfel siguranța actului chirurgical care va urma. 
În cazul dubiilor diagnostice între o leziune tumorală şi un abces 
cerebral nu se vor administra corticosteroizi decât după tranșarea 
diagnosticului către cel de tumoare. 

Presiunea intracraniană crescută datorață ' hidrocefaliei 
obstructive necesită drenaj veniricular realizat prin diferite 
proceduri sau prin şuntare ventriculară. O dată acest lucru realizat, 
se pot continua mai în linişte restul investigaţiilor necesare pentru 
intervenţia neurochirurgicală de elecţie. 

Durerea de cap puternică poate fi tratată cu codeină sau 
dihidrocodeină, alte analgetice opiacee fiind contraindicate datorită 
tendinței lor de a deprima respiraţia, de a scădea nivelul de 
conștiență și răspunsul pupilar. Vărsăturile pot fi calmate cu 
metoclopramid sau ciclizină. 


Tratamentul chirurgical 


De câte ori este posibil, tratamentul chirurgical are drept 
țintă ablaţia totală a tumorii fără ca aceasta să producă deficite 
neurologice. Tumorile benigne accesibile chirurgical, care nu 
interesează structuri cerebrale importante ca trunchiul cerebral, 
ganglionii de la bază sau vasele mari, sunt curabile prin excludere 
chirurgicală totală. Intraoperator se pun în balanță riscurile unei 
intervenţii chirurgicale radicale, care ar putea periclita funcţiile 
vitale, pe de o parte, cu posibilele recurențe acceptabile de peste 
ani, sau a unor intervenții mai puțin radicale (deci cu lăsarea pe loc 
a unor mici fragmente tumorale), pe de altă parte. Tumorile la care 
în mod obişnuit se tentează excizia completă sunt meningioamele, 
chisturile coloide, neurofibroamele, schwannoamele şi adenoamele 
hipofizare. Cele mai multe tumori supratentoriale sunt înlăturate 
prin craniotomie, abordarea făcându-se în raport cu sediul tumorii. 

„Adenoamele hipofizare sunt abordate pe cale transsfenoidală, 
transetmoidală sau transcraniană. Adenoamele cu componentă 
supraselară importantă, mai ales cele asociate cu compresiuni 
chiasmatice sau de nervi optici, sunt în mod tradiţional abordate 
prin craniotomie. Totuşi, astăzi, chiar şi cele mai mari adenoame 
hipofizare sunt eficient abordate pe cale transsfenoidală, cu 
rezultate mai bune atât privind prezervarea funcţiilor hipofizare 
cât şi a riscului micşorat de epilepsie posteură chirurgicală. 

Glioamele polare de lob frontal, temporal şi occipital sunt 
curabile prin lobectomie cu o linie de excizie care să depăşească 
limitele aparente ale tumorii apreciate la CT sau (cu exactitate mai 
mare) la RMN. Totuşi, chiar şi în aceste împrejurări examinările 
histologice pot arăta că tumoarea nu a fost exclusă în totalitate. 
Beneficiul acestor intervenții rămase paliative constă în 
decompresie intemă şi (în cazul unor tumori lent crescătoare) în 
remisiuni considerabile ale simptomatologiei. Lobectomia este cea 
mai adecvată metodă în cazul tumorilor polare cu hipertensiune 
intracraniană şi cu puţine semne neurologice focale. 

Ablația completă a metastazelor cerebrale unice este 
adeseori satisfăcătoare. Chiar şi în cazurile în care nu se poate 
prelungi viaţa, calitatea supravieţuirii este uneori remarcabilă. De 
exemplu, pacienți complet incapacitați datorită ataxiei şi 
vărsăturilor determinate de o metastază cerebeloasă pot fi mult 
ameliorați prin excizia tumorală. 


Decizia de a încerca îndepărtarea chirurgicală completă a 
craniofaringioamelor este uneori foarte dificilă. Aceste tumori au o 
mare tendință la recidivare dacă nu au fost extizpate în totalitate și 
cea mai mare şansă pentru bolnav este o extirpare cât se poate de 
completă, urmată de radioterapie. Totuşi, extirparea completă este 
deseori urmată de disfuncţii severe hipotalamice şi hipofizare, cu 
deficite endocrine care, uneori, pot face viaţa intolerabilă pentru un 
pacient. 

În med similar, supraviețuirea îndelungată în cazurile cu 
meduloblastom sau cu ependimom este oferită de extirparea pe cât 
posibil completă a acestora, urmată de radioterapie. La aceste 
cazuri, încercările de excizie completă sunt limitate de riscurile de 
a leza structuri ale planşeului ventriculului IV; excizia completă 
este de dorit ori de câte ori este posibilă. 

Glioamele maligne cu infiltrare difuză sunt rareori posibil de 
extirpat în totalitate. Scopul chirurgical este de a extirpa cât mai 
mult din tumoarea, fără ca intervenţia să producă apariția unor 
deficite neurologice suplimentare. Deseori, prin” operaţie se 
realizează o decompresie internă bună, ceea ce conferă avantaje 
teoretice ulterioare pentru o cură radioterapică mai eficientă. 
Decizia abordării unei extirpări subtotale depinde de vârsta şi 
starea generală a pacientului, de consistenţa tumorii judecată după 
criterii CT sau RMN (tumorile cu componente dense mici și cu 
chisturi mari pot fi uşor decomprimate) şi de sediul tumorii. 
Tumorile superficiale din emisfera nondominantă pot fi supuse 
unor intervenții mai radicale decât cele profunde din emisfera 
dominantă. 

Cu ajutorul CT şi RMN s-a crezut că se poate obține o 
precizie diagnostică suficientă pentru diferenţierea neoplasmelor 
intracraniene între ele precum şi pentru a le distinge de alte 
suferințe neurologice. În ciuda acestor metode de diagnostic 
paraclinic avansate, rămân încă dificultăţi de diagnostic diferențial 
între abcesele cerebrale, tumorile benigne şi neoplaziile maligne. 
Din aceste motive este de dorit în aproape toate cazurile să se 
obțină ţesut cerebral pentru biopsie. Acest lucru se poate realiza cu 
ajutorul acelor de biopsie introduse prin mici orificii de trepan 
după metode stereotaxice sau prin craniotomie. Totuşi, tumorile 
pot fi uneori profunde, situate în ganglionii bazali, în talamus, în 
trunchiul cerebral, cazuri în care chiar biopsia cu ajutorul acului 
poate îi periculoasă. Biopsia stereotaxică cu ghidaj CT sau RMN 
este astăzi cu mult mai simplă decât cea din trecut când se folosea 
ventriculografia cu contrast., metoda actuală este mult mai puțin 
riscantă şi mai sigură în a obține probe din tumoare pentru 
examene histologice. Aceasta ar fi astăzi metoda de elecție pentru 
precizări preoperatorii amănunțite despre tumorile profunde şi 
mici. Chiar şi aşa, biopsia stereotaxică prezintă riscuri în cazul 
unor tumori profunde, mai ales în cele de trunchi cerebral. În 
aceste cazuri pare mai rezonabilă recomandarea de radioterapie 
fără un diagnostic histologic sau pur şi simplu urmărirea 
neuroimagistică periodică, cu recomandarea intervenției 
chirurgicale numai când apare hipertensiunea intracraniană sau 
când riscurile evolutive ale tumorii întrec riscurile intervenţiei. 

Alte procedee chirurgicale includ şuntările ventriculoatriale 
sau ventriculoperitoneale şi inserția unui drenaj ventricular 
tempofar în cazul hidrocefaliilor obstructive asociate tumorilor de 
fosă posterioară sau de ventricul III. Aceste procedee pot preceda 
intervenția chirurgicală radicală sau pot reprezenta proceduri 
paliative în cazuri inoperabile. Chisturile tumorale mari pot fi 
uneori drenate prin dispozitive cu sistem rezervor inserate prin 
găuri de trepan, astfel poate fi evacuată cavitatea chistică şi pot fi 
introduse în chist chimioterapice locale. 


TUMORI INTRACRANIENE 


Radioterapia 


Cea mai utilizată metodă de iradiere a tumorilor 
intracraniene este administrarea radioterapiei în doze fracţionate, 
cu durata de aproximativ 6 săptămâni, la sediul tumorii. Tehnicile 
îmbunătățite adoptate în ultimii ani au redus mult efectele 
secundare nedorite ale iradierii craniene, deşi apatia, pierderea 
părului şi tulburări cutanate de iradiaţie apar aproape invariabil. 

vumorile benigne sunt în general insensibile la iradiere; 
meningioamele benigne cu confirmare histologică şi parţial 
extirpate nu sunt influențate de radioterapia postoperatorie. 
Aceasta este deseori recomandată în cazuri de meningioame 
maligne cu tendința de recidivare rapidă chiar după excizie 
completă, dar acest tratament trebuie încă studiat ca eficiență. 

Tumorile cu cea mai mare sensibilitate la radioterapie sunt 
meduloblastoamele şi germinoamele pineale. Ependimoamele şi 
astrocitoamele chistice ale cerebelului au o sensibilitate variabilă, 
dar radioterapia postoperatorie este în general recomandată mai 
ales dacă excizia chirurgicală nu a fost completă. Medulo- 
blastoamele, ependimoamele şi germinoamele pineale sunt tratate 
prin iradieri ale întregului nevrax (creier şi măduvă) datorită 
tendinței lor de diseminare pe căile lichidiene. Chiar după 
extirpări complete și iradieri cu doze mari, prognosticul pentru 
meduloblastom a fost întotdeauna considerat sumbru (aproape 30% 
supraviețuiri de 2 ani) dar mai recent, prin asocierea iradierii 
întregului nevrax, cifrele comunicate sunt mult mai favorabile 
(aproximativ 80% supraviețuiri de 5 ani). 

Craniofaringioamele, glioamele de nerv optic şi cele 
hipotalamice sunt în mod obişnuit iradiate, cel mai frecvent după 
cure chirurgicale. Tulburările induse de iradiere asupra căilor 
vizuale, hipofizei şi hipotalamusului trebuie comparate cu riscul 
scăzut de recurenţă, mai ales în cazurile în care s-ar putea face o 
extirpare completă a tumorii. Radioterapia postoperatorie este 
recomandată în cazul adenoamelor hipofizare invazive tratate prin 
excizii parțiale. De asemenea, iradierea postoperatorie se 
recomandă postoperator pentru metastaze cerebrale provenite de la 
tumori primare radiosensibile. 

Rolul radioterapiei în tratamentul glioamelor maligne este 
nesigur. S-au făcut multe studii comparative asupra eficienței 
radioterapiei, chimioterapiei şi chirurgiei în tratamentul acestora şi 
împotriva unor păreri contrare, nu există încă dovezi evidente că 
radioterapia ar creşte durata vieţii sau ar îmbunătăţi calitatea 
acesteia la pacienţi având glioame cu grad de malignitate înalt. La 
pacienții cu stare generală bună, având tumoarea susceptibilă de a 
fi operată, cu grad histologic I sau II, tratamentul de elecţie va fi 
rezecția (subtotală) combinată cu radioterapie extemă post- 
operatorie. Radioterapia postoperatorie creşte cu 10% durata de 
supraviețuire. Prognosticul tumorilor cu malignitate crescută este 
mult mai puţin favorabil (vezi tabelul 12.3). 

Împotriva probelor disponibile există tendința administrării 
radioterapiei pacienților tineri cu glioame maligne în virtutea 
faptului că sunt tineri, cu o stare generală bună, şi cu un statut 
familial aparte (familie de întreținut). Fără îndoială că trebuie 
apreciată durata de supravieţuire iar dacă aceasta este scurtă, ar fi 
de preferat ca pacientul sa-şi petreacă restul zilelor în mijlocul 
familiei şi nu pe culoarele spitalelor. În aceste ocazii, o discuţie 
sinceră cu pacientul și familia este foarte importantă, iar decizia 
ulterioară va fi luată în comun de medic şi familie. 


Tehnicile neuroradioterapeutice au perspective de a progresa 
prin introducerea radiochirurgiei stereotaxice (cu beneficii în 
tratamentul precoce al glioamelor mici şi profunde şi al 
malformaţiilor arteriovenoase) şi a iradierii cu captură de 

bor/neutroni (“boron/neutron capture irradiation”). Această din 
urmă metodă implică rezecția subtotală a tumorii şi administrarea 
sistemică de bor care este preferenţial captat de țesutul tumoral. 
Restul tumoral avid de bor va fi apoi bombardat cu neutroni. 


Chimioterapia 


Modele variate de chimioterapie şi-au găsit locul în 
tratamentul leziunilor cerebrale secundare (de exemplu cis-platinul 
în tratamentul seminomului, nitrozoureele, vincristina şi procar- 
bazina în limfomul secundar), dar nu există argumente reale că, în 
tratamentul tumorilor primare intracraniene, chimioterapia ar 
putea avea un rol major. 


Prognosticul şi tratamentul cronic 


Prognosticul celor mai frecvente tumori intracraniene este 
enunțat în tabelul 12.3. Pacienţii cu glioblastoame au o 
supraviețuire medie de 6-12 săptămâni de la prezentarea la medic, 
Pacienţii cu tumori cu malignitate scăzută supraviețuiesc aproape 
9 luni după intervenţia neurochirurgicală şi radioterapie, deşi s-au 
comunicat studii cu supravieţuiri de 5 ani la 50% dintre pacienţii 
cu tumori de gradul I. 

Meningioamele aparent total rezecate sunt asociate cu 
recidiva de 5—10% în 10 ani care urmează operaţiei, acest procent 
crescând la 20% în cazul unor reziduuri tumorale postoperatorii. 
Astrocitoamele  cerebeloase şi hemangioblastoamele au un 
prognostic bun după excizie completă, deşi, uneori, astrocitomul 
cerebelos poate avea un comportament malign. Ependimomul de 
ventricul IV are un prognostic prost dacă nu este extirpat în 
totalitate; prognosticul meduloblastomului a fost deja discutat. 
Rata de recidive general acceptată în cazul craniofaringiomului 
operat radical şi iradiat este de 25% în primii 5 ani postoperatori, 
dar unele studii arată că recidivele apar în mai puţin de 10% din 
cazuri. Tratamentul radical, deşi creşte durata de supravieţuire, 
înrăutățeşte calitatea vieţii (morbiditate severă). Schwannomul 
acustic va recidiva dacă nu este complet rezecat dar ritmul lui de 
creştere este lent, astfel că la pacienţii în vârstă cu tumori mari 
poate fi preferată acceptarea riscului de recurenţă cu opțiunea de a 
face o rezecţie subcapsulară. În toate celelalte cazuri se va avea în 
vedere rezecția radicală. 

Pacienţii cu tumori intracerebrale însoțite de edem cerebral 
mare vor primi tratament cu steroizi pre-, intra- și postoperator 
imediat şi cu doze mai mici de steroizi în timpul iradierii. Ei vor 
trebui să fie avertizaţi asupra efectelor secundare ale tratamentului 
cu steroizi. Unii pacienţi cu: glioame maligne sau cu recidive 
tumorale neoperabile care au presiune intracraniană crescută, dar 
fără semne neurologice focale rapid progresive, pot fi, de 
asemenea, tratați cu dexametazonă. Totuşi, tratamentul de lungă 
durată cu steroizi trebuie evitat pentru că SL devine mai puţin 
eficient după câteva săptămâni. 


Pacienţii vor trebui sfătuiți în legătură cu unele posibile 
consecințe sociale ale afecțiunii lor tumorale cerebrale cu referire 
specială asupra capacităţii de a conduce autovehicule. În Marea 
Britanie, pacienţii operați pentru tumori supratentoriale nu au 
drept de conducere auto timp de 1 an postoperator, chiar dacă în 
acest interval nu au avut crize de tip epileptic. La conducătorii auto 
profesionişti, licența de conducere se retrage definitiv. La pacienţii 
cu crize de tip epileptic de cauză tumorală, permisul de conducere 
se suspendă pentru o perioadă care să acopere 2 ani de la ultima 
criză. Aceste reguli trebuie respectete cu grijă. După craniotomii 
pentru tumori supratentoriale, cei mai mulți chirurgi vor 
recomanda tratament anticonvulsivant pentru 1-2 ani. 

13. Hipertensiunea intracraniană benignă 


N.F. LAWTON 
(Traducerea: Virgil Apostol) 


Sinonime 


Pseudotumor cerebri, hipertensiune intracraniană idiopatică: 


Definiţie 


Hipertensiunea intracraniană benignă este un sindrom de 
creştere a presiunii intracraniene care apare în absenţa unei tumori 
intracraniene sau a hidrocefaliei. Sinonimele pseudotumor cerebri 
sau hipertensiune intracraniană idiopatică sunt preferate pentru că 
nu întotdeauna evoluția acestei entități morbide este benignă. Deşi 
rareori pune viața în pericol, creşterea presiunii intracraniene 
poate avea drept consecință pierderea definitivă a vederii datorată 
leziunilor nervului optic. 


Incidență 


Hipertensiunea intracraniană benignă este o boală rară. 
Incidenţa este de aproximativ 1/100 000 în populaţia generală, dar 
poate ajunge la 19/100 000 la femeile obeze mature. Această boală 
este în mod sigur mai obișnuită la femei, rația faţă de bărbaţi fiind 
de la 3/1 până la 8/1. Deşi hipertensiunea intracraniană benignă 
poate să apară la copii şi la bătrâni, este predominant o boală a 
femeilor tinere, cu vârste cuprinse între 17 şi 44 ani. Foarte rar, 
hipertensiunea intracraniană benignă este o boală familială, putând 
să apară la mai mult de o generaţie. 


Aspecte clinice 


Semnele cardinale ale hipertensiunii intracraniane benigne 
sunt cele ale presiunii intracraniene crescute. Diagnosticul nu ar 
trebui pus în prezența unor manifestări neurologice de leziune 
focală. Există o remarcabilă conservare a stării de conștiență şi a 
funcțiilor intelectuale, rareori întâlnită la bolnavii cu tumori 
cerebrale sau la cei cu hidrocefalie. Epilepsia generalizată sau 
focală anamnestică exclude în mod virtual diagnosticul de 
hipertensiune intracraniană benignă, deşi în unele cazuri rare de 
tromboză de sinusuri venoase pot să apară crize. Conservarea 
funcţiilor cerebrale distinge hipertensiunea intracraniană benignă 
de meningoencefalitele bacteriene sau virale. Pacienţii cu 
hipertensiune intracraniană benignă se adresează de obicei 
policlinicii şi rareori spitalelor de urgenţă. 


Durerea de cap 


Este cel mai obişnuit simptom şi este prezentă practic în 
toate cazurile. Caracteristicile sunt tipice pentru durerea de cap din 
presiunea intracraniană crescută. Este deci generalizată, pulsatilă, 


agravată de mers şi de factori care determină creşterea presiunii 
LCR, cum ar fi eforturile, tusea sau diverse modificări ale poziţiei. 
Nu rareori, totuşi, durerea de cap este uşoară şi nespecifică, astfel 
încât ea nu poate fi diferențiată de cefaleea tensională comună. De 
obicei ea apare cu săptămâni sau luni înainte de prezentarea la 
medic. Deşi până la 50% din pacienți se plâng de greață, 
vărsăturile matinale “în jet”, tipice, sunt rare. 


Obezitatea 


Este suficient de comună pentru ca să constituie o trăsătură 
caracteristică a hipertensiunii intracraniene benigne. Până la 90% 
din pacienți sunt cu surplus ponderal dar creşterile în greutate . 
rapide, care să preceadă debutul bolii, sunt rare, 


Edemul papilar 


Este un semn aproape întotdeauna prezent astfel încât 
examinarea fundului de ochi trebuie să fie o regulă în aceste 
cazuri. Edemul papilar este în mod obișnuit moderat şi poate fi 
unilateral. Uneori este atât de discret încât pentru a fi diagnosticat 
trebuie făcută angiografie cu fluorescenţă. 

Simptomul clasic al edemului papilar, care nu este specific 
pentru hipertensiunea intracraniană benignă, constă din eclipse 
vizuale tranzitorii descrise deseori de pacienți ca pete cenușii 
volante cu persistență de câteva secunde. Eclipsele vizuale pot fi 
provocate prin modificări ale poziției capului cu aplecarea în faţă a 
acestuia şi a trunchiului, sau pot să apară spontan. Înceţoşarea 
vederii poate fi persistentă, cu apariția unor scotoame deseori 
dependente de gradul de suferință a nervului optic. Infarctarea 
nervului optic poate avea ca rezultat pierderea persistentă a vederii 
cu instalare brutală. Eclipsele vizuale, încețoșarea vederii și/sau 
scotoamele, apar la 30-70% din pacienţi. 


Tulburările de câmp vizual 


Analiza câmpului vizual este o investigaţie esenţială la 
examinarea şi urmărirea în evoluție a pacienţilor cu hipertensiune 
intracraniană benignă. Cele mai obișnuite defecte de câmp vizual 
sunt extinderea petei oarbe, îngustarea concentrică a câmpurilor 
vizuale şi scotoame datorate leziunilor de nerv optic. Poate exista 
o predilecție pentru pierderea vederii în cvadranele nazale 
inferioare. 


Diplopia 


Aproximativ 30% din pacienți acuză diplopie orizontală 
datorată parezei de nerv VI, care poate fi bilaterală. Cauza este 
presiunea intracraniană crescută, semnul neavând valoare de 
localizare. 

Figura 13.1 arată un pacient tipic cu hipertensiune intracraniană 
benignă având un istoric de 6 săptămâni, cu dureri de cap, eclipse 
vizuale şi diplopie, dar fără tulburări ale conştienţei. 

Fig. 13.1. Edem papilar bilateral şi pareză de nerv VI în stânga, la un pacient cu hipertensiune intracraniană benignă (pacientul priveşte către stânga) - 


Reprodusă cu permisiune, 
Etiologie 


La majoritatea pacienţilor cu hipertensiune intracraniană 
benignă nu se poate identifica cauza. S-au comunicat numeroase 
asocieri clinice care s-au dovedit a fi doar, coincidențe. În această 
categorie se includ traumatismele craniocerebrale minore şi 
infecțiile intercurente. Asocierile cu alte suferințe sunt rare, dar 
asocierea cu obezitatea şi marea predominanţă la femei sunt certe. 
Ereditatea, deficiențele vitaminice şi unele medicamente sunt 
factori care se asociază la mai puţin de 2% din cazuri. 


Trombozele sinusurilor durale 


Anterior erei antibioticelor, hipertensiunea intracraniană 
benignă era frecvent asociată cu boli cronice ale urechii medii, 
complicate cu tromboze ale sinusurilor durei. Termenul de 
“hidrocefalie otică” era folosit pentru denumirea acestei condiţii, 
termen bazat pe credința greşită că trebuie să existe şi o mărire a 
ventriculilor cerebral. 

Deşi adevărata hidrocefalie otică este acum rară, sindromul 
de hipertensiune intracraniană benignă poate apărea după 


tromboza sinusurilor venoase durale sau a sistemului venos jugular . 


exiracranian. Tromboza de sinusuri poate complica sarcina, 
folosirea  anticoncepționalelor orale, bolile cu stări de 
hipercoagulabilitate sau obstrucţiile mediastinale. Trombozele de 
sinusuri pot fi suspectate clinic când debutul durerii de cap este 
brusc şi acompaniat de semne neurologice de focar sau de tulburări 
ale conșiienței. La majoritatea pacienților, obstrucția venoasă nu 
este cauza predispozantă, iar sistemul venos cerebral este normal. 


Tulburări menstruale 


În afară de complicații ale trombozelor venoase, 
hipertensiunea intracraniană benignă se asociază cu sarcina. Nu 
este clar dacă hipertensiunea întracraniană benignă asociată cu 
tulburări ale ciclului menstrual este mai frecventă decât asocierea 


acestora din urmă cu obezitatea la femei tinere. S-au comunicat 
asocieri cu menarha. 

În ciuda asocierilor sugestive pentru tulburări endo- 
crinologice, studiile hormonale nu au decelat anomalii notabile. 
Axa hipofizo-adrenaliană este normală şi răspunsurile anormale 
obținute câteodată par să fie datorate obezității şi nu hipertensiunii 
intracraniene benigne. Funcţia tiroidiană şi secreția de prolactină 
apar normale. Nivelul vasopresinei din LCR este crescut, dar acest 
aspect nu este specific, putând: apărea într-o diversitate de boli 
neurologice. Comunicările referitoare la o creştere specifică a 
estronei în LCR care ar putea constitui o legatură între 
hipertensiunea intracraniană crescută şi obezitate (deoarece 
adipocitele sunt sursa majoră de estrone) nu au putut fi confirmate. 


Stările deficitare 


O cauză rară de hipertensiune intracraniană benignă la copii 
este hipovitaminoza A datorată unei deficiențe nutriționale 
generalizate sau a malabsorbției. Suferința răspunde favorabil la 
administrare suplimentară de vitamina A. Este interesant că şi 
intoxicația cu vitamina A, datorată consumului excesiv de peşte 
sau de ficat animal, poate determina apariţia hipertensiunii 
intracraniane benigne. 


Hipertensiunea intracraniană benignă 
indusă medicamentos 


Tetraciclinele şi derivatele vitaminei A  (retinoidele) 
întrebuințate timp îndelungat, mai ales pentru tratamentul acneei, 
pot produce hipertensiune intracraniană benignă. Aceste două 
medicamente nu ar trebui folosite în asociație. Alte medicamente 
ocazional producătoare a hipertensiunii intracraniane benigne sunt: 
acidul nalidixic, nitrofurantoina şi litiul. La întreruperea 
tratamentului cortizonie cronic poate apărea hipertensiunea 
intracraniană Denignă. 


HIPERTENSIUNEA INTRACRANIANĂ BENIGNĂ 


Sindromul de “șa goală” 


În 4% din cazuri se consideră că sindromul de “şa goală” 
este dat de asocierea hipertensiunii intracraniene benigne cu 
incompetenţa diafragmei selare. Teoria este susținută de decelarea 
unei presiuni crescute a LCR măsurată prin puncție lombară. 
Semnele clinice ale hipopituitarismului nu apar, dar uneori 
sindromul de “şa goală” poate însemna prezenţa unui prolactinom. 


Patogenie 


Mecanismul apariției hipertensiunii intracraniene nu este 
încă înțeles iar contribuția unor factori favorabili la acest 
mecanism este controversată. Cum conţinutul intracranian este 
adăpostit într-un container rigid, creşterea presiunii LCR poate fi 
determinată de creşterea volumului de sânge, de edemul 
parenchimului cerebral sau de creşterea volumului LCR fie prin 
producere excesivă fie prin deficit de absorbţie. 


Creşterea volumului de sânge 


Măsurarea volumului de sânge cerebral bazat pe clearence- 
ul izotopic arată o creştere a acestuia cu revenirea la normal o dată 
cu remiterea hipertensiunii intracraniene benigne. Totuşi, creşterea 
volumului de sânge cerebral ar putea fi răspunzătoare de 
aproximativ 1% din creşterea în volum a conţinutului intracranian 
şi nu ar fi suficientă pentru a produce o creştere susținută a 
presiunii lichidiene. De aceea, se consideră că volumul sanguin 
crescut joacă un rol minor şi poate fi secundar creşterii presiunii 
intracraniene. 


Edemul parenchimului cerebral 


Probe clare ale prezenței edemului parenchimului cerebral 
nu există. Un studiu privitor la modificări edematoase ale 
creierelor biopsiate nu a fost ulterior confirmat, astfel încât în 
cazurile de hipertensiune intracraniană benignă nu se practică în 
mod curent nici biopsia şi nici decompresiunea chirurgicală. 
Totuşi, volumul mic al ventriculilor cerebrali poate fi un indiciu al 
creşterii în volum a creierului. 

Dacă edemul cerebral este un factor semnificativ, este 
aproape sigur că acesta se datorează extravazării de lichid din 
vasele cerebrale şi nu penetrării LCR din sistemul ventricular în 
parenchimul cerebral. CT în hipertensiunea intracraniană benignă 
nu arată scurgeri lichidiene periventriculare ca în hidrocefalii. Deşi 
nu există în mod curent probe directe de edem cerebral vasogenic, 
acest factor nu poate fi ignorat, deoarece ar fi singurul mecanism 
pentru creşterea presiunii “intracraniene care nu anticipează 
producerea unei hidrocefalii. 


Creşterea producerii de LCR 


Măsurători indirecte nu sugerează că acesta ar fi un factor 
semnificativ. Triplând volumul lichidian prin injectare de soluţie 
salină în spaţiul subarahnoidian la un subiect normal, se produce o 
uşoară creştere a presiunii LCR. 


Scăderea resorbției de LCR 


Un defect de resorbție a LCR este privit ca un factor 
patogenic important pentru hipertensiunea intracraniană benignă. 
În afara cazurilor la care există o tromboză a sinusurilor durale, se 

presupune că defectul este la nivelul vililor arahnoidieni ale 
sinusului sagital superior unde are loc resorbția de LCR. 
Clearence-ul întârziat al albuminei serice umane radioiodate din 
sistemul ventricular, după injectarea substanței prin puncție 
lombară, este o probă evidentă a resorbției reduse de LCR. 
Canularea simultană a sinusului sagital superior şi a spaţiului 
subarahnoidian a arătat creşterea rezistenţei de resorbție lichidiană 
la majoritatea cazurilor. În fine, deficitul de vitamină A la şoarece 
şi la vaci produce o creştere a presiunii intracraniene asociată cu 
diminuarea resorbției de LCR precum şi modificări histologice ale 
vililor arahnoidieni, reversibile la administrarea de vitamină A. 

Absența hidrocefaliei în hipertensiunea  intracraniană 
benignă este o obiecțiune la teoria resorbției lichidiene reduse. 
Este probabil mai semnificativ că trombozele de sinus pot produce 
sindromul de hipertensiune intracraniană benignă prin împie- 
dicarea resorbției LCR în prezența unor ventriculi cerebrali de 
dimensiuni normale sau mai mici. 


Investigaţii 


Diagnosticul hipertensiunii intracraniene benigne poate fi 
confirmat numai prin măsurarea presiunii LCR, dar în cazurile 
suspecte trebuie exclus diagnosticul de tumoare cerebrală sau de 
hidrocefalie înainte de a se efectua puncţia lombară. 


Radiologia 


Radiografiile simple arată modificări numai la 5% din 
cazuri. Fosa hipofizară poate fi lărgită reflectând posibila asociere 
cu sindromul de “şa goală”. 

În mod caracteristic, CT arată ventriculii cerebrali de 
mărime redusă care revin la dimensiunile normale în momentul 
rezolvării hipertensiunii intracraniene benigne. Un aspect 
asemănător este văzut la RMN. Tromboza de sinus sagital superior 
poate fi vizualizată pe CT printr-un semn caracteristic datorat 
cheagurilor din sinus (“delta - A - goală”). Angiografia este în mod 
obişnuit necesară dacă se suspectează tromboza de sinus. Tehnica 
preferată este cea de substracţie digitală după injecţia intravenoasă 
a substanței de contrast, dar RMN elimină necesitatea injectării 
substanței de contrast. 


Presiunea lichidului cefalorahidian 


Prin puncție lombară presiunea lichidului poate fi mai mare 
de 200 mm dar este important de notat că în obezitatea simplă, 
aceasta poate ajunge la 250 mm. Deci, semnificaţia diagnostică a 
presiunii LCR trebuie corelată cu aspectele clinice şi apoi 
apreciată. La puținii pacienţi la care presiunea lichidiană este 
echivocă se practică: monitorizarea acesteia, care poate evidenția 
creşteri intermitente ale presiunii. 


Analiza lichidului cefalorahidian 


Compoziţia LCR este absolut normală în hipertensiunea 
intracraniană benignă, iar prezența unei proteinorahii crescute sau 
a unor elemente (leucocite) în număr mai mare decât normal te 
determină să ai dubii serioase asupra diagnosticului. O excepţie de 
la această regulă este un sindrom rar, care seamănă cu 
hipertensiunea intracraniană benignă şi care apare în asociere cu 
polineuropatia postinfecțioasă sau cu tumorile spinale. Ambele 
condiţii pot duce la hipertensiune intracraniană benienă cu edem 

papilar şi dimensiuni ventriculare normale, dar cu o marcată 
creştere a proteinorahiei. 


Tratament 


Terapia anticoagulantă cu heparină dă rezultate bune în 
trombozele acute de sinusuri durale, ceea ce accentuează 
importanța efectuării angiografiei la acest grup restrâns de 
pacienți. Cu excepția altor cazuri rare datorate folosirii unor 
medicamente, celelalte cazuri de hipertensiune intracraniană 
benignă sunt tratate simptomatic, în scopul reducerii presiunii 
intracraniene cu ameliorarea durerilor de cap şi evitarea apariției 
tulburărilor vizuale. Metodele disponibile pot fi evaluate cu 
dificultate din cauza frecventelor remisiuni spontane şi a lipsei 
loturilor de control. Alegerea tratamentului este complicată prin 
lipsa unor factori de risc cu care ar putea fi apreciată apariția 
tulburărilor de vedere. Diagnosticarea unei presiuni lichidiene 
crescute nu are valoare prognostică. 

În trecut se practicau puncţii lombare terapeutice la 2-5 zile 
interval, în scopul reducerii temporare a presiunii lichidiene 
crescute, ceea ce ducea uneori la remisiuni. Astăzi, când există 
indicații pentru tratamentul medicamentos al fazelor acute, se 
administrează prednison 40-60 mg/zi. Acest tratament ameliorează 
durerea de cap şi eclipsele vizuale datorate edemului papilar. 
Totuşi, tratamentul de lungă durată cu steroizi nu este recomandat 
datorită efectelor sale secundare mai ales la femeile tinere şi 
obeze. Din acest motiv, la pacienţii cu sindroame atenuate de 
hipertensiune intracraniană benignă se folosesc diureticele de tipul 
acetazolamidei sau cele tiazidice, care atenuează durerea de cap 
dar eficienţa lor în prevenirea tulburărilor, vizuale este nesigură. 

Limitele tratamentului medical lasă loc chirurgiei, mai ales 
în cazurile cu tulburări de câmp vizual progresive şi dureri de cap 
persistente. Operația preferată este instalarea unui şunt 
lomboperitoneal, tehnică preferată datorită volumului mic al 
ventriculilor cerebrali, dar din păcate încă imperfectă, fiind 
necesare reintervenţii chirurgicale la aproximativ 20% dintre 
pacienţi. Din aceste motive, o tehnică chirurgicală alternativă 
folosită mai ales în Statele Unite este cea în care se face 
decompresia nervului optic prin secționarea tecii acestuia. Acest 
procedeu determină retrocedarea rapidă a edemului papilar chiar la 
ambii ochi după secţionări unilaterale. Nu este clar dacă 
ameliorările de lungă durată sunt datorate formării unei fistule 
lichidiene de drenaj în orbită sau a unei fibrozări de meninge cu 
prevenirea transmiterii presiunii crescute a LCR la capătul anterior 
al nervului optic. Uneori, durerea de cap nu dispare după această 
operație, astfel încât, șuntul lombo-peritoneal nu poate fi evitat. 
Există totodată şi riscul postoperator al pierderii vederii. 

În mod obişnuit, pare rezonabil să se înceapă tratamentul cu 
diuretice, rezervând steroizilor un loc terapeutic temporar, la 


pacienţii cu simptome severe. Dacă devine necesar tratamentul 
chirurgical, procedura logică ar fi şuntarea lombo-peritoneală, 
urmată de decompresia nervului optic, dacă se constată o repetată 
ineficiență a şuntului. 

Pentru pacienții obezi se recomandă o dietă pentru scăderea 
ponderală deși eficacitatea acesteia este încă neevaluată. 


Sarcina 


Pericolul major este pentru făt, iar avorturile spontane sunt 
frecvente. Remisiunile spontane ale hipertensiunii intracraniene 
benigne în timpul sarcinii apar de regulă, deşi numărul de studii în 
acest sens este mic. Pare rezonabil ca tratamentul de început să fie 
cu diuretice iar uneori este necesar tratanient cu steroizi sau chiar 
operaţia de şuntare lombo-peritoneală. 


Prognosticul 


Hipertensiunea intracraniană benignă este o boală cronică 
pentru cei mai mulți pacienţi, dar remisiunile şi recăderile 
spontane sunt frecvente. Există probe prin puncții lombare că 
presiunea intracraniană se menţine crescută la pacienții în 
remisiune de durată (ani). Mortalitatea în hipertensiunea 
intracraniană benignă este nulă, deşi uneori, tromboza sinusului 
sagital poate fi mortală. Scăderea de vedere permanentă poate să 
se producă în 50% din cazuri iar un handicap semnificativ pe 
această linie apare în 10% din cazuri. Deoarece alegerea 
tratamentului este dictată în primul rând de progresia tulburărilor 
nervilor optici, analizarea periodică a câmpului vizual constituie 
un reper important de apreciere a progresiei bolii. 


Bibliografie 


Ahiskog, J.E. (1982). Pseudotumour cerebri. În: Annals of Internal 
Medicine 97, 249-56 

Corbett, J.J. and Thompson, H.S. (1989). The rational managemnet of 
idiopathic intracranial hypertension. În: Archives of Neurology 
46, 1049-51. 

Janny, P., Chazal, J., Colnet, G., Irthum, B. and Georget, A. (1981). 
Benign intracranial hypertension and disorders of CSF 
absorption. În: Surgical Neuroloay 15, 168-74. 

MeComb, J.G. (1983). Recent research into the nature of 
cerebrospinal fluid formation and absorption. În: Journal of 
Neurosurgery 39, 369-83. 

Rush, J.A. (1980). Pseudotumour cerebri: clinical profile and visual 
outcome in 63 patients. În: Mayo Clinic Proceedings 55, 541-6. 

Sergoit, R.C., Savino P.J., and Bosley, T.M. (1988), Modified optic 
nerve sheath decompresion provides long term visual 
improvement for  pseudotumour  cerebri. În: Archives of 
Ophtalmology 106, 1384-90. i 


14. Traumatisme craniocerebrale 


G.M. TEASDALE 
(Traducerea: Sanda Nica) 


Anual, în Marea Britanie ajung la spital un milion de 
pacienți cu traumatisme craniocerebrale. Din fericire, majoritatea 
leziunilor se dovedesc a fi medii: 80% dintre pacienţi nu au pierdut 
conştienţa şi doar unul din cinci este spitalizat; cei mai mulți dintre 
aceştia rămân mai puţin de 48 de ore în spital. Cu toate acestea, 
aproximativ 5000 de pacienți mor anual şi mulți alții 
supraviețuiesc cu infirmităţi psihice. Urmările traumatismelor ar 
putea fi ameliorate într-o oarecare măsură printr-o mai promptă şi 
mai bună recunoaştere şi tratare a complicaţiilor secundare 
leziunilor. 

Multe victime ale traumatismelor craniocerebrale sunt 
bărbaţi tineri, iar traumatismul craniocerebral este cauza principală 
de deces sau de invaliditate psihică restantă în anii de maximă 
productivitate. Mai mult de jumătate dintre traumatismele cele mai 
grave sunt cauzate de accidente rutiere; alte cauze comune sunt 
căderile sau violențele fizice, adesea legate de consumul de alcool. 


Patologia traumatismelor 
craniocerebrale 


Leziunile scalpului şi craniului 


Leziunea scalpului este prezentă la 40% dintre pacienţii care 
sunt spitalizaţi, dar o fractură craniană nu se evidenţiază decât la 
1,5%. Deşi fiecare semn poate indica localizarea și severitatea 
impactului asupra craniului, acestea sunt mai puţin importante din 
punct de vedere al diagnosticului decât contribuţia lor în stabilirea 
existenței traumatismului craniocerebral — în condiţiile în care 
datele anamnestice nu sunt disponibile — şi a riscului compli- 
caţiilor consecutive. Vindecarea rapidă a scalpului după toaleta şi 
sutura chirurgicală reflectă vascularizaţia bogată, dar aceasta poate 
duce în cazul leziunilor care sângerează abundent la instalarea 
şocului hemoragic. Riscul este mai mare la copii sau vârstnici cu 
leziuni întinse ale scalpului. 

O fractură a craniului poate fi descrisă prin câteva 
caracteristici: 1) localizarea: bolta craniană, fosa posterioară, sau 
baza craniului, 2) configurația: lineară (fisură) sau cotninutivă; 
3) dacă fragmentele sunt înfundate;, 4) dacă este deschisă sau 
inixtă — este asociată cu o rană locală care formează un pasaj între 
exteriorul şi interiorul cavităţii craniene. 


Leziunile traumatice ale creierului 
(tabelul 14.1) 


O parte dintre leziunile cerebrale apar în momentul 
traumatismului şi într-o leziune închisă, ce nu este cauzată de 
pătrunderea unui corp străin (de exemplu glonț), acestea sunt 
rezultatul forțelor de forfecare care apar în interiorul craniului în 
timpul impactului. Mult mai importante decât aceste leziuni 
primare, cel puţin din punct de vedere al conduitei iniţiale, sunt 
complicațiile care duc la leziuni secundare cerebrale. De obicei 
într-un traumatism sever se întâlnește mai mult decât o singură 


leziune; într-adevăr, interacțiunile dintre variatele procese 
fiziopatologice ilustrate în fig. 14.1 pot duce la o gravă amenințare 


a creierului, ischemia fiind mecanismul final cel mai important în 
majoritatea cazurilor, 


Leziunile traumatice primare ale creierului 


Leziunea difuză axonală apare când forțele de forfecare 
între diferitele părţi ale creierului duc la deformarea, întinderea şi 
Chiar ruperea axonilor în substanța albă a emisferelor sau a 
trunchiului cerebral. Leziunile neuronale foarte mici care rezultă 
sunt distribuite pe suprafețe întinse şi difuze şi, în prezent, se 
crede că aceste leziuni, fie că sunt reversibile fie că sunt definitive, 
constituie principalii factori determinanți pentru gradul de 
severitate iniţială a leziunii creniene. Clinic, semnul caracteristic 
este o alterare imediată a stării de conştiență. În forma medie, 
aceasta se poate reduce la o pierdere tranzitorie de conştiență şi de 
memorie pentru câteva minute, denumită clasic "comoţie 
cerebrală”. La polul opus, pacientul poate fi în comă profundă şi 
prelungită. Leziunile difuze ale substanţei albe, se crede că stau, de 
asemenea, la baza multor simptome şi a celor mai multe inabilități 
care apar după recăpătarea stării de conştienţă. 


Tabelul 14.1. Leziuni traumatice cerebrale 


Leziuni primare 
Difuze: leziuni axonale 
Focale (localizate): contuzii corticale şi dilacerări 
Complicaţii secundare 
Extracraniene: hipoxia, hipotensiunea 
Intracraniene: hematomul, infecția 
Consecințe şi complicații 
Edem cerebral, hipertensiune intracraniană 
Tracţionarea trunchiului 


Leziuni cerebrale hipoxice/ischemice 


Contuziile şi dilacerările sunt evidenţiate focal, în special 
în cortexul cerebral. Oricare ar fi locul impactului cu capul, 
contuzia este localizată în principal la nivelul suprafeţelor lobilor 
frontal şi temporal şi se datorează deplasării creierului și 
contactului cu creasta osoasă ascuţită de la baza craniului. 
Conceptul de "conirecoup" - contralovitură, evidențiind leziunea în 
zona opusă impactului, este în prezent infirmată. O. lovitură 
puternică cu un obiect ascuţit poate produce o fractură mixtă, cu 
înfundare şi o contuzie directă sub rană. 

Când contuzia se produce într-o zonă importantă a 
cortexului, pot apărea semne neurologice de focar în stadiul acut. 
Contuziile în lobii frontal şi temporal pot contribui la modificările 
de personalitate şi psihice şi la epilepsia ce poate fi secundară 
traumatismului cranian. 


Leziunile cerebrale secundare 


Leziunile cerebrale secundare apar după un interval liber şi 
pot fi tratate sau prevenite. Leziunile cerebrale suni, în ultimă 
instanță, rezultatul ischemiei, secundare unui debit neadecvat de 

oxigen, şi sunt, de obicei, fie consecința unei scăderi a 
oxigenării sângelui, fie a unui flux sanguin cerebral 
necorespunzător. Diferenţa dintre presiunea arterială sistemică 
şi presiunea intracerebrală (PIC) este denumită presiunea de 
perfuzie cerebrală. 


Hipoxie 
Hipoitensiune 


Hematorn 
infecție 


Fig. 14.1. Interacțiunile dintre deteriorările determinate de impactul cerebral 
şi complicațiile care duc la deteriorări ischemice cerebrale secundare. 


Fluxul sanguin cerebral poate fi ameninţat fie de o presiune 
intracraniană crescută, fie de o combinaţie a celor doi factori, care 
este şi mai periculoasă. 

În mod normal, creierul face față scăderii oxigenării 
sângelui sau presiunii de perfuzie cerebrală prin adaptarea 
circulației cerebrale la menţinerea unui flux sanguin şi oxigenării 
adecvate. Iniţial leziunile cerebrale interferă cu mecanismele sale 
de autoreglare, aşa încât fluxul poate deveni total dependent de 
presiunea de perfuzie şi, de aceea, creierul este şi mai vulnerabil 
după un traumatism craniocerebral. 


Tabelul 14.2. Cauze ale hipoxiei sau hipotensiunii după traumatismul 
cvaniocerebral 


Hipoxia 
Obstruoţia căilor aeriene 
Leziuni toracice (fracturi, torace ineficient respirator, hemo/ 
pneumotorax) d 
Infecţii toracice și colaps pulmonar 
Șunt pulmonar 
Embolie grăsoasă 
Sindromul de detresă respiratorie a adultului 
Edem pulmonar neurogenic (rar) 
Hipotensiunea 
Multiple leziuni cu pierderi de sânge 
Asocierea leziunilor medulare 
„Sâ ngerarea mare a scalpului, de la o fractură de bază de craniu, sau la 
copil, cu hematom extradural 
Leziuni miocardice sau infarct 


Complicaţii extracraniene 


Cea mai importantă complicaţie a pierderii imediate a stării 
de conştiență, caracterizând un traumatism craniocerebral, este 
obstrucția căilor respiratorii şi/sau ventilația insuficientă. Atât 
timp cât conştiența este abolită, şi în special dacă pacientul are şi 
alte leziuni grave, există mai mulți factori care pot duce la hipoxie 
sau hipotensiune (tabelul 14.2). Hipoxia şi hipotensiunea apar mai 
probabil în timpul transportului pacientului între -diferite 
departamente ale spitalului sau între două spitale. Episoade scurte 
se întâlnesc chiar în timp ce pacientul este adus în serviciul de 

terapie intensivă, dar poi să treacă neobservate până la 
monitorizarea pacientului. 


Complicaţiile intracraniene 


Hematomul intracranian traumatic 


Deşi doar 1 din 500 de pacienţi spitalizați au o sângerare 
intracraniană, imposibilitatea prevederii acesteia este cauza 
caracterului neprevăzut al traumatismelor craniocerebrale. 

Un hematom extradural este, de obicei, asociat cu o fractură 
a craniului şi este rezultatul sângerării între locul de fractură şi 
dura subiacentă. 

Hematoamele intradurale sunt mult mai frecvente (trei din 
patru cazuri). Sângerarea poate apărea în spaţiul subdural 
(hematoame subdurale) sau în interiorul creierului (hematoame 
intracerebrale). Într-o treime din cazuri există o combinaţie între 
sângerarea  subdurală, dilacerarea corticală și hemoragia 
intracerebrală, aşa-numita "explozie" a lobului frontal sau 
temporal. Mulţi pacienţi au o fractură de craniu, dar hematoamele 
intradurale adesea nu sunt atât de strâns legate de fractură, cum 
sunt cele extradurale. 

Vasele sanguine care determină apariția unui hematom 
intracranian posttraumatic sunt, probabil, lezate în momentul 
impactului, dar, uneori, este: necesar un timp până când 
dimensiunea hematomului să fie suficientă pentru a depăşi 
capacitatea creierului de a compensa existența unei formaţiuni 
ocupatoare de spațiu. Astfel, rezultă o combinaţie între deplasare şi 
mecanismul de distorsiune a creierului şi, de asemenea, al scăderii 
fluxului sanguin cerebral, secundară creşterii presiunii 
intracraniene. Cel mai important semn clinic a! ischemiei cerebrale 
rezultate este modificarea stării de conştienţă. 

Intervalul dintre traumatism şi simptomatologie este, de 
obicei, de ore, zile, dar poate fi şi de câteva minute doar, sau, mai 
rar, de câteva săptămâni. În timpul acestei perioade pacientul este 
rar foarte bine, majoritatea au o stare confuzională sau alterarea 
stării de conştiență ca urmare a leziunilor primare. 


Tabelul 14.3. Riscul unui hematom întracranian în traumatismele 
craniocerebrale ale adultului. Pacienţi evaluați la momentul inițial de 
îngrijire 


Risc de hematom 


Procentajul de leziuni 
craniene 


Fără fractură craniană 


Total orientaţi 1 din 6000 

Dezorientaţi 1 din 120 

Cu fractură craniană 

Total orientaţi 1 din 20 
„_Dezorientaţi 1 din 4 


Riscul unui hematom 


În timpul "intervalului liber”, informaţiile despre prezența 
sau absența unei fracturi craniene sau dacă starea de conştiență a 
pacientului este alterată sau nu pot fi utile în estimarea riscului de 
apariție ulterioară a unui hematom. (Datele pentru adulți sunt 
prezentate în tabelul 14.3, riscurile la copii sunt uşor mai mici, dar 
au aceleaşi tendințe.) Un grad mai mare de diminuare a stării de 
conştiență atrage un risc mai mare. Chiar în absenţa fracturii, 
persistența comei determină un risc de apariție a hematomului de 
la. 

Infecția 


Meningita şi abcesele cerebrale sunt complicaţii fie ale unei 
fracturi cu înfundare a bolții craniene, fie ale unei fracturi deschise 
a bazei craniului. În acest ultim caz, când fractura ajunge la 
cavitățile aerice paranazale, indiciul riscului de infecţie este 
prezența scurgerii lichidului cefalorahidian prin nas (rinoree) sau 
urechi (otoree). Alte semne de fractură de bază a craniului sunt 
hemoragiile corneene sau conjunctivale fără o limită posterioară, 
echimoza periorbitară bilaterală sau echimoza retroauriculară 
(semnul Battle). 60% dintre cazuri se datorează pneumococului, 
dar pot fi implicaţi o mare varietate de germeni. Infecția se poate 
dezvolta în câteva zile, săptămâni, sau, uneori ani după 
traumatism. 


Edemul cerebral 


Substanţa cerebrală din jurul unei contuzii sau hematom se 
poate edemaţia progresiv, edemul poate să apară şi difuz în unul 
sau în ambele emisfere cerebrale. Cauza poate fi o congestie a 
vaselor sau un edem real. Edemul sau congestia sunt mai puţin 
frecvente decât se crede în general. Ele apar, se pare, ca răspuns la 


leziune, mai degrabă decât ca mecanism primar în producerea 
leziunii. 


Alte complicaţii neurologice 


„Alte structuri care pot fi lezate în traumatismele craniene 
sunt nervii cranieni (în special nervii olfactiv, optic, oculomotor, 
facial şi auditiv) şi, în leziunile grave, glanda hipofiză şi 
hipotalamusul. Cofoza şi vertijul pot fi cauzate şi de leziuni ale 
urechii medii sau interne, fie ca rezultat al forţelor iniţiale ale 
impactului, fie al fracturii bazei craniului. 


Conduita în faza acută 
Resuscitarea 


ABC-ul resuscitării” este prioritatea pentru acei pacienți care 
ajung la spital în stare de comă, sau care au leziuni multiple. Căile 
aeriene (A) trebuie permeabilizate și menținute libere cât mai 
repede posibil. Ca măsură temporară, acestea se pot obţine 
menținând pacientul. într-o poziţie de semipronaţie;, apoi se 
foloseşte sonda endotraheală sau orofaringeală dacă este nevoie. 


De la termenii din limba engleză airway, breathing, circulation (n.t.). 


Fig. 14.2. Diagrama scorului Glasgow pentru 
comă la un pacient cu o revenire progresivă după 
un traumatism Cranian primar (Reprodus prin 
amabilitatea Journal of the Royal College of 
Physicians). 


Dacă respirația (B) este ineficientă, evaluând această 
situație cu ajutorul măsurătorilor gazelor sanguine, este necesară 
ventilația mecanică. Menţinerea unei circulații (C) adecvate este 
esențială, hipotensiunea este rar rezultatul traumatismului 
craniocerebral şi trebuie să fie semnalul pentr căutarea unor 
leziuni importante extracraniene, 


Diagnostic 


La un pacient cu tulburări ale stării de conștiență, 
diagnosticul corect iniţial poate fi dificil, dar este important să se 
răspundă la două întrebări: 1) Pacientul a suferit un traumatism 
craniocerebral? 2) Pacientul a suferit doar un traumatism 
craniocerebral? Erorile obişnuite includ nediagnosticarea unui 
traumatism craniocerebral, considerând pacientul ca fiind beat sau 
suferind un accident vascular, sau omiterea unor leziuni importante 


cu alte localizări, la un pacient cu un traumatism craniocerebral 
evident. 


Evaluarea leziunilor cerebrale şi a evoluţiei lor 


Modificarea stării de conştiență este mai importantă decât 
semnele neurologice de focar şi dovedeşte o disfuncţie sau o 
leziune cerebrală generală. Aprecierea repetată a gradului de 
alterare a stării de conştiență constituie un ghid al severității 
inițiale a leziunilor cerebrale şi al modalităţii de refacere. Când 
pacientul a suferit doar leziuni primare, se poate anticipa o 
refacere sigură, dacă starea de conștiență nu se îmbunătăţeşte, şi 
mai ales dacă ea se deteriorează, se poate aprecia apariţia 
leziunilor secundare. De aceea, este important să cunoaştem cât 
mai mult posibil despre efectele imediate ale traumatismului 
asupra stării de conştiență şi de a-l reevalua frecvent. Comunicarea 
acestor informaţii între cadrele medii şi medici şi între medicii din 
spitale diferite este o parte esenţială a conduitei şi acest lucru se 
poate face, simplu, prin folosirea scorului Glasgow de evaluare a 
comei (vezi subcapitolul 4.4). Această scală urmăreşte trei aspecte 
ale stării de conştiență: deschiderea ochilor, răspunsul verbal şi 
răspunsul motor şi poate fi cuantificat clar şi simplu (fig. 14.2). 
Folosirea ei în stările de comă este descrisă mai detaliat în 
subcapitolul 4.4. Compararea mişcărilor și forței membrelor poate 
fi folosită în evaluarea deficitelor focale, dar reflexele tendinoase 
şi plantare sunt puţin folositoare. Modificarea răspunsului pupilar 
la lumină este un semn important al lezării perechii a III-a de nervi 
cranieni şi indirect al deplasărilor intracraniene şi al compresiei 
trunchiului cerebral. 

Investigaţii radiologice (fig. 14.3) 


O radiografie a craniului poate aduce informaţii utile, 
deoarece evidențierea unei fracturi creşte mult riscul complicațiilor 
intracraniene. Fracturile bolţii sunt uşor evidenţiabile radiologic, 
dar cele ale bazei craniului se vizualizează cu dificultate, deoarece 
unele oase sunt foarie subțiri, iar altele extrem de groase şi dense. 
Trebuie să suspectăm o fractură, dacă se pune în evidenţă aer sau 
apar niveluri lichidiene în sinusurile paranazale. 

Fig. 14.3. Exemple de radiografii ale unor pacienți cu traumatisme 
craniocerebrale, arătând: 

a - fractură lineară traversând traiectul ramurii posterioare a arterei meningee 
mijlocii; b - o fraciură cu înfundare a bolții craniene. 


Tabelul 14.4. Principiile călăuzitoare pentru indicarea unei radiografii la 
un pacient cu un traumatism craniocerebral recent 


Examenul clinic este indispensabil dar următoarele criterii sunt folositoare: 


1. Pierderea conştienţei sau amnezia 

2. Semne sau simptome neurologice 

3. Rhinoree, otoree, rinoragie sau otoragie 

4. Suspiciunea unei plăgi penetrante 

Ș. Echimoza sau edemul scalpului 

6. Dificultăţi în evaluarea pacientului (de exemplu: intoxicația 
alcoolică, epiiepsia, copii) 

Radiografia de craniu nu este necesară pentru toate 
traumatismele craniocerebrale şi criteriile clinice care ajută la 
selecționarea pacienţilor ce beneficiază de radiografie sunt arătate 
în tabelul 14.4. De câte ori se pune problema unor traumatisme 
multiple se fac radiografii cu incidențe speciale ale coloanei 
cervicale, toracelui, pelvisului. 


Tomografia computerizată (CT) 


CT (fig. 14.4) poate evidenția doar formele cele mai severe 
de leziuni cerebrale, dar capacitatea sa de a evidenția clar prezența 
hematoamelor a modificat conduita în traumatismele cranio- 
cerebrale. Selecţionarea pacienților pentru tomografia compu- 
terizată este descrisă mai departe. 


Monitorizarea presiunii intracraniene (PIC) 


Monitorizarea PIC este folosită în unele unități pentru 
urmărirea celor mai severe leziuni. Multe dintre complicațiile 
traumatismelor craniene determină o creştere a PIC şi 
monitorizarea poate atenționa din timp asupra creşterii sale şi, 
deci, o conduită adecvată. 


Conduita în complicațiile intracraniene 


Hematoame intracraniene 


Până de curând, diagnosticul unei hemoragii. intracraniene 
se făcea în principal prin modificarea responsivității. Aceasta 
ducea la internarea multor pacienţi pentru supraveghere, 1-2 zile, 
majoritatea dovedindu-se că nu aveau hematoame. Practic nu 
există o secvență caracteristică a modificărilor stării de conştiență 
şi întârzierea recunoaşterii deteriorării acesteia îngăduie apariția 
leziunilor cerebrale secundare. Capacitatea CT de a da 
posibilitatea  diagnosticării, înainte ca modificările să fie 
importante sau compresiunea cerebrală să devină ireversibilă, s-a 
dovedit utilă pentru multe intervenţii. Rezultatul CT determină, 
adesea, transferul pacientului într-un serviciu de neurochirurgie și, 
de aceea, este considerată a fi o metodă de selecționare cu 
beneficiu maxim pentru pacienți. 

Datele despre fractura craniană, starea inițială de conştiență 
şi riscul apariţiei unui hematom (tabelul 14.3), reprezintă indicii 
după care pacienţii trebuie să fie spitalizați pentru supraveghere, 
pot să fie trimişi acasă, sau cărora irebuie să li se facă CT de 
urgenţă. Tabelele 14.5 şi 14.6 arată criteriile folosite în Scoţia, 
criterii similare au fost propuse de o asociaţie națională de 
neurochirurgi şi acceptată de un Grup de lucru Guvernamental şi 
se speră că folosirea lor va îmbunătăți rezultatele conduitei în 
traumatismele craniocerebrale. 

Rezultatul intervenţiei pentru un hematom extradural este de 
obicei bun, cu o mortalitate de 10-15%. Deşi un hematom 
intradural este adesea asociat cu leziuni primare cerebrale şi 
mortalitatea este de la 30% până la 40%, evacuarea rapidă a 
acestuia este frecvent urmată de vindecare. 


Fractura craniană cu înfundare 


Fractura deschisă a bolţii craniene necesită debridare 
chirurgicală şi sutura atât a pielii, cât şi a durei. Aceasta din urmă 
formează o bună barieră pentru infecțiile subiacente. Dacă operația 
se practică în primele 24 desore, riscul de infecție este minim, dar 
rănile contaminate sunt tratate profilactic cu antibiotice. 

Fig. 14.4. Imagini CT de traumatisme craniocerebrale: a - zonă mică de sângerare (leziune albă) în ganglionii bazali şi trunchi (săgeată) la un pacient cu leziuni 
axonale severe; b - contuzii corticale în lobii frontal şi temporal; c - un hematom extradural; d - sângerare subdurală şi intracerebrală (săgeată). 


Tabelul 14.5. Criteriile de spitalizare ale adulţilor cu traumatisme 
craniocerebrale . 


1, Confuzia sau orice diminuare a stării de conştiență în momentul 
examinării 

2. Fractura craniană 

3. Semne şi simptome neurologice 

4, Dificultăţi în evaluarea pacienților, de exemplu: alcool, epilepsie 

3. Alte condiţii medicale, de exemplu: hemofilia 

6. Condiţiile sociale ale pacienților sau lipsa unei rude cu responsabillitate 

Amnezia posttraumatică sau tulburarea de conştiență cu revenire completă 

nu este obligatoriu un criteriu de internare | 

Pacienţii trimişi acasă trebuie avertizaţi să revină imediat ce apare o 

deteriorare 


Pierderile de lichid cefalorahidian şi fractura 
bazei craniului 


Traumatismele de bază de craniu sunt adesea asociate cu 
leziuni primare importante ale creierului, dar multe dintre aceste 
fracturi se vindecă spontan. De aceea, de obicei, operaţia se 
temporizează, iar fistula se închide doar pacienţilor la care persistă 
scurgerea lichidului cefalorahidian mai mult de o săptămână. Deşi 
există controverse în ce priveşte utilitatea lor, cei mai mulți 
neurochirurgi britanici recomandă antibioterapia profilactică în 
timpul acestei perioade. Se administrează penicilină, deoarece este 
eficace împotriva pneumococului, şi sulphadimidine, deoarece au 
proprietatea de a pătrunde în lichidul cefalorahidian. 

Tabelul 14.6. Criterii pentru consultul neurockhirurgical al pacienților cu 
traumatism craniocerebral 


1. Fractura craniană: 
cu confuzie sau înrăutățirea stării de conştienţă, sau 
cu semne neurologice de focar, sau 
cu crize sau cu orice alte semne sau simptome neurologice 
2. Comă prelungită după resuscitare — chiar fără fractura craniului 
3. Deteriorarea stării de conştiență sau ale altor semne neurologice 
. Confuzia sau alte tulburări neurologice persistând mai mult de 6-8 ore, 
chiar în absenţa unei fracturi craniene 
„ Fracturi cu înfundare a bolţii craniene 
6. Suspiciunea unei fracturi de bază de craniu (rinoree sau otoree, 
hematom orbital bilateral, hematom mastoidian) sau alte răni 
penetrante (împușcare eto.). Pacienţii din grupele 1-3 sunt urgenţe 
neurochirurgicale 
Notă. În toate cazurile diagnosticul şi tratamentul inițial al leziunilor 
grave extracraniene sunt prioritare faţă de transferul într-o 
unitate neurochirurgicală , 


ES 

Traumatismele multiple 


Diagnosticul şi ttatamentul acestor leziuni sunt de 
importanță vitală în scopul stabilirii condițiilor generale ale 
pacientului cu traumatism craniocerebral. Acestea devin prioritare 
înaintea investigaţiilor şi intervenției pentru leziunile 
întracraniene, mai ales în cazul victimelor accidentelor rutiere. Pe 
de altă parte, este de preferat să se evite intervențiile chirurgicale 
mari, cum ar fi rezolvarea fracturilor grave ale membrelor, care pot 
fi adesea temporizate pentru câteva zile, timp în care este 
suficientă fixarea externă. Anestezia prelungită şi chirurgia 
generală împiedică monitorizarea stării pacientului. Dacă există o 
hemoragie mare, cu hipotensiune, sau dacă substanța anestezică 
creşte presiunea intracraniană, pot să apară leziuni cerebrale 
suplimentare. Tabelul 14.7 arată recomandările pentru urmărirea şi 
conduita faţă de pacienții în comă, cu leziuni multiple prioritare 
faţă de transferul într-un serviciu neurochirurgical, în spitalele din 
vestul Scoției. 


Coma persistentă 


Aceasta creşte riscul disfuncţiilor respiratorii şi infecțiilor, al 
tulburărilor hidro-electrolitice şi nutriționale,  contracturilor 
articulare, escarelor şi infecţiei urinare. Evitarea acestora se poate 
face într-o unitate de terapie intensivă bine dotată cu personal şi 
aparatură, 


Ventilația 


Este necesară pacienţilor a căror disfuncție respiratorie 
amenință oxigenarea normală. Aceasta poate fi rezultatul unei 
ventilaţii ineficiente datorate unei obstrucții a căilor aeriene, unor 
leziuni toracice sau unor schimburi. necorespunzătoare de gaze - 
atelectazie, prin aspirare de sânge sau conținut gastric. 
Hiperventilaţia scade volumul sanguin cerebral şi, ca urmare, 
presiunea întracraniană, dar poate de asemenea să reducă fluxul 
sanguin cerebral şi să apară ischemia, astfel că în prezent ea se 
foloseşte cu discemământ şi cât mai puţin posibil. 


Substanțe osmotice 
Substanțe ca manitolul sau furosemidul se administrează 


intravenos pentru a diminua edemul cerebral şi a scădea efectiv 
presiunea intracraniană, Pot fi utile în obținerea unei ameliorări 

temporare ca, de exemplu, pentru a câştiga timp suficient în scopul 
investigării complete intracraniene, dar repetarea dozelor duce la 
pierderea eficacităţii şi poate determina hipovolemie cu reducerea 
presiunii de perfuzie cerebrală, ca şi apariţia dezechilibrelor 
electrolitice. 


Medicamente 


Medicamentele folosite pentru a preveni sau ameliora 
leziunile cerebrale includ corticosteroizii (în speranța reducerii 
edemului cerebral) şi barbituricele (pentru diminuarea meta- 
bolismului cerebral). Deşi experimental s-a demonstrat utilitatea 
lor în cazul administrării înaintea unui traumatism craniocerebral, 
studii clinice recente au arătat că aceste tratamente nu au valoare, 
şi chiar pot creşte riscul de infecție şi hipotensiune. În prezent, se 
află în studiu experimental mai multe medicamente neuro- 
protectoare specifice. 


Tabelui 14.7. Criterii de țilude medicală pentru pacienții în comă sau 
cu leziuni multiple 


1. Evaluarea insuficienţei respiratorii, șocului, leziunilor interne, în 
special după traumatisme prin accidente rutiere 
2. Se efectuează: a) radiografie toracică; b) determinarea gazelor 
sanguine; c) radiografia coloanei cervicale; ) alte investigații 
edificatoare 
3. Tratamentul adecvat poate include: 
Intubarea (cum ar fi în cazul obstrucţiei căilor aeriene) 
Ventilaţia (exemplu cianoză, PaO2< 60 mmHg, PaCO» > 45 mmHg 
Începerea perfuziilor IV (1500 ml/24h) 
Manitol, doar după consultul cu neurochirurgul 
Imobilizarea coloanei cervicale (colar sau, la nevoie, corecție prin 
tracțiune) 
Imobilizarea fracturilor, tratamentul leziunilor interne 
4. Dacă trebuie transferat, pacientul va fi obligatoriu însoțit de personal 
capabil să monteze sau să repoziționeze o sondă endotraheală şi să 
înceapă sau să menţină ventilația 


Sechele şi tulburări după 
traumatisme craniocerebrale 


Amnezia 


Revenirea după alterarea stării de conştiență este adesea 
urmată de o perioadă de confuzie şi pierdere de memorie. Absența 
amintirilor din momentul accidentului, până la revenire, este 
denumită amnezie posttraumatică (APT) şi durata ei este un 
indicator fidel, deşi retrospectiv al severităţii leziunilor cerebrale. 
O pierdere din memorie a evenimentelor imediat anterioare 
traumatismului este obişnuită, dar această amnezie retrogradă este 
relativ scurtă şi se micşorează cu trecerea timpului. 


Simptome postcomoționale 


Chiar şi un traumatism aparent minor poate fi urmat de 
multiple simptome, incluzând cefalee, veriije, dificultăți de 
concentrare şi tulburări de memorie. Deoarece sâmnele clinice pot 
fi mascate şi unele nereguli sunt abia sesizabile, elementele de 
bază ale acestor simptome trebuie luate în considerare. În prezent 
este dovedit că pierderi de conştiență chiar de durată foarte scurtă 
(5 min) pot să apară în leziuni difuze axonale. Aceasta constituie o 
bază reală pentru multe acuze, mai ales când apar în primele zile 

după traumatism. La mulţi pacienţi, simptomele dispar spontan, 
uneori lent, dar ele pot persista în cazul reluării precoce a 
activității sau în cazul asocierii anxietăţii sau depresiei. Când 
există un interval de câteva săptămâni între traumatism şi 
instalarea simptomelor postcontuzionale, un rol în apariţia lor îl au 
mai ales factorii psihologici. 


Tabelul 14.8. Scala Glasgow pentru aprecierea evoluției traumatismelor 
craniocerebrale grave 


Deces 


Majoritatea apar în prima săptămână dar sunt 
Stare vegetativă 


posibile şi după câteva luni. Sunt prezente 
respiraţia spontană, deschiderea ochilor şi 
ciclurile somn-veghe, dar nu există nici un semn 
de răspuns mediat psihic, nu vorbeşte nu 
execută ordine 
Conştient, comunică verbal, uneori fără defecte 
fizice, dar cu modificări mentale, care duc la 
dependența pacientului; de exemplu: nu poate 
merge la cumpărături, nu poate călători cu 
mijloace de 
transport în comun 
Independent, dar incapabil să-şi desfăşoare 
toate activităţile anterioare traumatismului, 
poate 
munci, dar cu capacitate redusă 
Capabil să desfăşoare activitățile dinaintea 
traumatismului, chiar în situația persistenței 


unor deficite neurologice uşoare 


Tulburări severe 


Tulburări moderate 


Recuperare bună 


Tulburări după traumatisme severe 


Pierderea stării de conştiență prelungită în stadiile inițiale 
creşte riscul invalidităților permanente şi, adesea, sunt aproape 
constante când amnezia posttraumatică depăşeşte o lună. Deficitele 
fizice evidente, ca hemipareza şi ataxia, sunt mai rare şi mult mai 
puțin importante față de modificarea funcţiilor intelectuale şi, în 
special,ale memoriei şi personalităţii. Evaluarea consecinţelor unui 
traumatism cranian trebuie, de aceea, să urmărească reintegrarea 
socială, cum este ilustrat în tabelul 14.8. 


Epilepsia posttraumatică 
(a se vedea şi capitolul 4) 


Epilepsia ce apare în prima săptămână de la traumatism 
trebuie diferențiată de cea cu apariţie tardivă. Principalul factor de 
risc pentru epilepsia tardivă este prezenţa în faza acută a unui 
hematom intracranian, a unei fracturi cu înfundare a craniului, în 
specia] cu dilacerarea durei şi amnezia pentru mai mult de 24 de 
ore. Dacă oricare dintre aceşti factori este prezent, pacientul va 
trebui să obțină aprobarea Departamentului de Transporturi pentru 
reluarea şofatului. Tratamentul epilepsiei posttraumatice se face cu 
medicamente antiepileptice convenţionale. Tratamentul profilactic 
este considerat oportun dacă riscul este apreciat ca foarte mare, dar 
- receptivitatea pacientului este redusă până la apariția primei crize. 


Hematomul subdural cronic 


O colecție sanguină între dura mater şi creier poate apărea 
chiar în cazul unui traumatism de intensitate medie, în special la 
vârstnici, alcoolici sau la pacienții cu modificări ale 
coagulabilităţii. În aproape jumătate din cazuri, nu se poate preciza 
traumatismul. Simptomele pot să apară la câteva ore sau la câteva 
luni de la traumatism. Dacă hematomul apare după un traumatism 


grav, cu stare de comă, pacientul îşi recapătă starea de conştiență 
pentru a reintra în comă. În cazurile cronice, evoluţia tipică este 
fluctuantă. În special la vârstnici, traumatismul de mică 
importanţă este adesea nesesizat. Simptomul cel mai frecvent este 
cefaleea şi, dacă starea se înrăutățeşte, apar vărsăturile, 
Diagnosticul poate pune probleme la vârstnici, mai ales în cazul 
modificărilor de comportament, iritabilităţii,  incontinenţei 
sfincteriene sau somnolenței, toate putând fi în mod eronat 
atribuite senescenței. Semnul neurologic cel mai frecvent este 
inegalitatea pupilară şi semnele de fibre lungi, cu mişcări 
asimetrice ale membrelor şi uneori extensie plantară. Disfazia 
apare la circa o cincime dintre pacienți. Crizele nu sunt 
frecvente, deşi apar la aproximativ 5—10% dintre cazuri. 

Hematomul trebuie suspectat la orice pacient cu alterarea 
stării generale după o perioadă iniţială de ameliorare 
posttraumatică, sau care prezintă un tablou neurologic neobişnuit 
la orice vârstă. În majoritatea cazurilor, diagnosticul se poate face 
cu ajutorul CT, deşi datorită caracterului izodens al colecției, în 
unele momente ale evoluţiei, interpretarea poate fi dificilă. 
Examenul cu izotopi este o metodă eficace în aproape 90% dintre 
cazuri. Tratamentul de elecţie este evacuarea hematomului printr- 
un orificiu de trepan. Colecţiile mici pot fi lăsate să se resoarbă 
spontan, sub o atentă supraveghere. Corticoterapia ar putea avea 
un rol, deşi incert, în cazurile medii, hematomul subdural nu va fi 
niciodată tratat fără avizul specialistului neurochirurg. O privire 
asupra rezultatelor recente arată o mortalitate generală de 6%, care 
s-a modificat puţin după apariţia CT. Alţi 5% rămân cu deficite 
majore, în timp ce 89% au o evoluţie favorabilă. De menţionat că 
prognosticul nu este legat de vârstă și de aceea hematoamele 
trebuie căutate şi tratate la orice vârstă. 


Hidrocefalia 


Hidrocefalia este rară, ca rezultat al obstrucției circulaţiei 
lichidului cefalorahidian, şi nu trebuie confundată cu lărgirea 
ventriculilor ex vacuo, care se însoţeşte de atrofia corticală 
secundară traumatismului cranian sever. Hidrocefalia poate fi 
cauzată de fibroză, sechelă a sângerării în fazele inițiale, iar aceşti 
pacienţi beneficiază de montarea unui şunt ventriculo-peritoneal 
pentru drenarea lichidului cefalo-rahidian. 


Leziuni cerebrale la boxeri; encefalopatia 
posttraumatică 


Se cunoaşte de mult că unii boxeri dezvoltă un sindrom 
caracterizat prin diminuarea memoriei, iritabilitate, dizartrie, 
manifestări piramidale şi ataxie. Acestea apar în general după o 
carieră fără succese — ceea ce a sugerat termenul de "beţia 
pumnului". Deşi în unele cazuri tulburările apar ca simple 
accelerări ale procesului fiziologic de îmbătrânire, alteori evoluţia 
este mult mai rapidă. În astfel de cazuri, studiile anatomo- 
patologice au arătat o mai importantă lezare a hipocampului şi a 
corpilor mamilari. 

Este demonstrat clinic faptul că traumatismele 
craniocerebrale minore repetate din multe alte sporturi (de 
exemplu: echitaţia) pot fi cauze cumulative pentru leziuni 
cerebrale și, în prezent, există preocuparea de a avertiza, sportivii 
asupra riscurilor practicării unor sporturi. Deşi în mod obişnuit 
boxerii care au suferit un knock-out sunt sfătuiți să suspende 
pentru un timp activitatea competițională, nu se ştie exact cât timp 
ar trebui să dureze pauza sau dacă practicarea în continuare a 
boxului după o pauză ar fi "sigură" din punctul de vedere al 
sănătăţii lor. 

15. Infecţiile sistemului nervos — prezentare clinică 


15.1. Meningitele bacteriene 

D.A. WARRELL 


(Traducerea: Carolina lonete-Gubavu, Adina Petrea) 


Meningita bacteriană, cunoscută de asemenea ca meningită 
piogenică sau purulentă, este o inflamație a leptomeningelui cu 
infectarea lichidului cefalorahidian (LCR) în spaţiul 
'subarahnoidian al creierului, măduvei spinării şi în sistemul 
ventricular, 


Anatomia spațiului subarahnoidian 


În absența unor blocaje patologice, bacteriile intrate în 
spaţiul subarachnoidian la orice nivel se pot răspândi pe suprafața 
creierului şi în spaţiile perivasculare Virchow Robin. După ce 
ajung în cisternele bazale, bacteriile pot trece prin orificiile 
Luschka şi Magendie în ventriculul al patrulea, de aici prin 
apeductul cerebral Sylvius ajung în ventriculul al treilea, iar prin 
orificiul interventricular al lui Monro în ventriculii laterali. 
Empiemul subdural (pahimeningita internă) sau exsudatul ce 
complică leptomeningita se pot răspândi liber pentru că arahnoida 
“şi dura mater sunt aproape complet separate. În contrast cu 
aceasta, datorită aderenţei foarte puternice a durei mater pe 
periostul cranial, colecţiile epidurale de puroi sunt localizate. La 
nivelul măduvei spinării, spațiul epidural constă în cea mai mare 
parte din grăsime, ceea ce permite extensia abceselor epidurale 
spinale posterior la nivelul mai multor niveluri vertebrale. În 
interiorul spațiului subarahnoidian şi al sistemului ventricular, 
infecția bacteriană poate produce blocaje ale circulației LCR în 
special la nivelul găurilor de comunicare sau apeductului cerebral, 
producându-se hidrocefalia obstructivă sau blocajul spinal. Dacă 
reabsorbția LCR la nivelul granulaţiilor subarahnoidiene este 
blocată de un hematom subarahnoidian, sau de un empiem sau de 
tromboza venelor cerebrale şi a sinusurilor venoase, se va produce 
o hidrocefalie comunicantă. În cazul pacienţilor cu meningită, 
hipertensiunea intracraniană poate fi determinată de prezența unui 
edem cerebral, de dilataţia ventriculară urmată de hidrocefalie, sau 
de colecţiile purulente subdurale sau epidurale. Hidrocefalia 
obstructivă şi colecțiile purulente intracraniene prezintă cele mai 
mari riscuri de hernieri cerebrale după o eventuală puncție 
lombară. 

Datorită faptului că traseul nervilor cranieni şi a arterelor 
cerebrale străbate meningele bazal inflamat, aceste elemente 
anatomice poi fi lezate secundar în cadrul unei meningite 
bacteriene, Unii nervi cranieni pot fi comprimaţi de hipertensiunea 
intracraniană (VI), prin hernieri cerebrale ((II) sau pot suferi 
ischemii determinate de o vasculită. 


Meningitele acute bacteriene 


Clasificare 


Meningitele bacteriene apar într-un număr mare de situaţii 
clinice, fiecare dintre ele prezentând particularități etiologice, 
clinice, terapeutice şi prognostice. Meningita spontană este cea 
mai importantă categorie clinică şi poate fi împărțită în trei tipuri 
clinice: meningita -neonatală (sau a nou-născutului), meningita 
copilului şi meningita adultului. Meningita posttraumatică apare 
după o intervenție neurochirurgicală sau o fractură de craniu. 
Meningita poate apărea ca o complicaţie a unui şunt sau drenaj al 
LCR. Meningita bacteriană poate fi, de asemenea, considerată ca o 
infecție dobândită în comunitate sau nosocomială (dobândită în 
spital) (tabelul 15.1). i 


Tabelul 15.1. Factorii predispozanţi în 404 episoade unice de meningită 
bacteriană spontană la adult, Massachusetts General Hospital, Boston, 
USA, 1961-88. 


Dobândită în 
comunitate 
N=253)(% 


Spitalicească 


Factor (N=151.)%) 


Otită medie acută 


Otită medie cronică 8) 
Sinuzită 4 
Pneumonie 8 
Endocardită 1 
Traumatism cerebral 

Recent 13 

Vechi 0 
Intervenţie neurochirurgicală recentă“? 68 
Dispozitive neurochirurgicaleP) „32 
Status imun alterat 31 
Diabet zaharat 6 
Alcoolism 5 
Fistulă LCR 


Niciunul din factorii de mai sus 


(4 Recent însemnă traumatism cranian sau neurochirurgical la mai puţin de o 
lună înainte de debutul meningitei; vechi, peste o lună înainte de debutul 
meningitei. 

CI Dispozitivele neurochirurgicale includ ventriculostomii, şunt ventriculo- 
peritoneal,  şunt  ventriculoatrial, cateter lombar  epidural,  cateter 
lomboperitoneai şi stimulator dorsal spinal. 

(Reproducere după Durand şi colab. (1993), cu permisiune) 


Agenţi etiologici şi epidemiologie 


Speciile bacteriene care pot cauza meningita variază după 
regiunile geografice şi cu categoriile clinice menţionate anterior. 
Vârsta şi condiţiile socio-economice au de asemenea o influență 
majoră asupra numărului de infecții şi mortalităţii prin meningita 
bacteriană spontană. 

Meningita neonatală este de obicei cauzată de trei specii: 
streptococii din grupul B (Streptococcus agalactiae), Escherichia 
coli K1 capsulată şi Listeria monocytogenes. Un număr mare de 
alte microorganisme au fost raportate ca agenți cauzali ai 

meningitei bacteriene. Cel mai adesea infecțiile pot apărea în 


perioada post partum, dar pot apărea şi mai târziu de 6 săptămâni 
după naştere. Ruperea prematură a membranelor şi greutatea mică 
la naştere sunt factori majori de risc. 

Meningita spontană la copii (sub 14 ani) este de obicei 
cauzată de Neisseria meningitidis, Streptococcus pneumoniae şi 


Flaemophilus influenzae. Din 1990, în multe țări din lume a fost | 


introdus programul de vaccinare împotriva Faemophilus influenzae 
tip B (Hib), astfel că s-a produs o scădere până la dispariţie a 
meningitelor Hib. Rata cea mai mare de atacuri a celor trei specii 


bacteriene este situată la copiii sub 1 an şi scade rapid cu creşterea - 


în vârstă. Scăderea susceptibilităţii la aceşti agenţi cauzali rezultă 
din obținerea de protecție imunitară datorată creşterii eficienței 
porții nasofaringiene în această privinţă. 

La adult, meningita spontană dobândită este de obicei 
cauzată de Neisseria meningitidis şi Streptococcus pneumoniae 
care însumează aproape 70 — 80% din cazuri. Listeria mono- 
cytogenes, bacili aerobi Gram-negativi (ca Escherichia coli), 
Hoemophilus influenzae şi Staphylococcus aureus produc aproape 
20 — 30% din meningitele adulților (tabelul 15.2). 


Tabelul 15.2. Riiologia meningitei bacteriene unice la adult, 
Massachusetts General Hospital, Boston, USA, 1962-1988 


Microorganisme Dobândită în Spitalicească 
comunitate, N=253 N=151 (%) 

Streptococous 9738) 8(5) 
pneumoniae 
Bacili Gram negativi 94) 57(38) 
Neisseria meningitidis 35(14) 1) 
Streptococi 177) 13(9) 
Enterococ 0 4(3) 
Staphylococus aureus 13(5) 13(9) 
Listeria 2911) 5(3) 
monooytogenes 
Haemophilus 9(4) 6(4) 
infhuenzae 
Specii mixte 6(2) 10(7 
Stafilococi coagulazo- 0. 13(9) 
negativi 
Alte 4(2) 


„Culturi negative 34(13 


Procentajele nu totalizează totdeauna 100% datorită rotunjirilor. 
Raproducere după Durand şi colab. (1993), cu permisiune. 


Numărul de. infecții date de Neisseria meningitidis este de 
obicei mic (1-5 cazuri / 105 persoane / an) şi considerat endemic, 
deși ocazional incidența acestei meningite poate creşte şi chiar 
poate atinge proporțiile unei epidemii (de exemplu > 300 cazui / 
10” perscanb. I an). Aglomerarea pare să joace un rol important în 
aste epidemii, de exemplu î în cazul recruţilor militari, minerilor 
fricani şi a altor grupuri de populaţii ce trăiesc într-un mediu 
închis. Numărul de meningite ca Neisseria meningitidis poate 
creşte secundar unei epidemii de gripă A. Totuşi, originea precisă 
lor epidemii ce au afectat țări ca Brazilia în 1970 şi Africa 
subsahariană au rămas de neexplicat. Capsula bacteriană joacă un 
rol important în determinarea capacității de invazie a Neisseria 
ineningitidis. Serogrupurile incapsulate A, B şi C apar sporadic şi 
produc izbucniri ale infecţiei, în timp ce serogrupurile Y,W, Z, 
47.135 şi 29-E produc numai cazuri sporadice. 

Rata meningitelor cu Streptotoccus pneumoniae (1-2 cazuri/ 
10% persoane / an) este constantă în lume. Aceasta poate creşte la 
persoanele în vârstă (> 70 ani), Un număr mare de meningite 
pneumococice arată un focar de infecţie asociat. Otita medie şi 

sinuzita sunt găsite în aproximativ 30% din cazuri, iar pneumonia 
în peste 25% din cazuri. Hipogammaglobulinemia (primară sau 
secundară — de exemplu sindromul nefrotic sau leucemia cronică 
limfocitară), talasemia şi traumatismele cutiei craniene sunt factori 
de risc pentru apariția unei meningite pneumococice. - 

Streptococcus suis (Grup R hemolitic), serotipurile 2,4 şi 14 
sunt cauze importante ale meningitelor (şi rar ale endocarditelor 
infecțioase) în Estul îndepărtat (Hong-Kong, Thailanda) şi în alte 
țări, legate de contactul ocupaţțional cu porcinele. În Olanda, 
incidența meningitelor cu Streptococcus suis în cazul lucrătorilor 
cu porcine sau la abator a fost de 3 / 10% persoane / an şi este acum 
cauza cea mai frecventă de meningită bacteriană în Hong-Kong. 
Căile posibile de intrare a microorganismului includ leziuni 
cutanate la peste 40% din pacienţi, ii şi tractul respirator şi 
cel digestiv.. 

Listeria monocylogenes pănă doar câteva cazuri de 
raeningită, cu o rată de 0,2-0,4 cazuri/105 persoane/an sau 1-5% 
din cazurile de meningită. Creşterea numărului acestor meningite a 
fost asociată cu consumul de alimente contaminate cum sunt 
brânzeturile din lapte nepasteurizat, pateurile şi carnea de pui 
prost refrigerate. Persoanele la vârste extreme, femeile însărcinate 
şi pacienţii imunosupresaţi cu corticoizi, agenţi alchilanți ca 
azatioprină, prezintă un risc crescut de listerioză. Staphylococcus 
aureus determină 1-5% din cazurile de meningită spontană şi de 
obicei apare în asociere cu endocardita infecțioasă. Meningita cu 
Haemophilus influenzae capsulat tip B şi necapsulat numără peste 
5% din cazurile de meningită la adulţi. Meningita cu bacili aerobi 
Gram negativi (Escherichia coli) apare în special la indivizii în 
vârstă, taraţi sau diabetici. Sursa în aceste infecţii este de obicei 
situată în tractul urinar. 

Meningita posttraumatică apare la pacienţii care au suferit 
trawmatisme craniene sau vertebrale (de exemplu: fractură 
craniană) sau care au suferit o intervenție chirurgicală la nivelul 
capului, gâtului sau coloanei vertebrale. Ea apare de obicei în 
asociere cu o fistulă LCR, curând după traumatism dar şi la câțiva 
ani după acesta. Riscul de producere a meningitei este ridicat la 
25% în cazul fistulei LCR aparentă clinic. Etiologia depinde de 
faptul că infecția este spitalicească sau comunitară. Majoritatea 
celor spitaliceşti este cauzată de bacili aerobi Gram negativi cum 
sunt Escherichia coli, Klebsiella pneumoniae, alte Entero- 
bacteriaceae, Acinetobacter spp şi Pseudomonas spp (tabelul 
15.2). Mai puţin frecvent se întâlnesc Sireptococus pneumoniae, 
Haemophilus influenzae, Staphylococcus aureus şi alte bacterii din 
flora căilor respiratorii superioare. Meningita posttraumatică 
comunitară este cauzată în principal de Streptococus pneumoniae 
(> 90%) şi Haemophilus infiuenzae. Alte specii bacteriene au fost 
raportate drept cauze rare ale meningitei posttraumatice. 

Meningita asociată dispozitivelor neurochirurgicale este bine 
recunoscută ca entitate şi apare la pacienţii cu drenaj sau şunt al 
LCR. Cele mai multe infecţii sunt nosocomiale şi sunt cauzate de 
stafilococii coagulazo-negativi (50-60%) şi Staphylococcus aureus 
(15-30%). Bacilii aerobi Gram-negativi, Streptococcus  spp., 
Corynebacteria spp. şi Propriobacteriuim acnes suni, de aseinenea, 
citați. Aceste infecţii apar de obicei în primele luni de la montarea 
dispozitivelor. Ocazional au fost citați şi Streptococcus 
pneumoniae, Neisseria meningitidis şi Haemophilus influenzae. 

Meningita recurentă este mai rară (< 10% din totalul 
meningitelor), dar bine definită ca entitate clinică. Aceste cauze de 
meningită recurentă prezintă frecvent asocierea cu un defect 
anatomic (de exemplu fistulă LCR san spina bifida) sau cu un 
defect imunologic. Deficitele imunologice care predispun cel mai 
adesea la meningită recurentă sunt hipogammaglobulinemia și 
deficiențele complementului seric. 

Patogenie 


Contaminarea şi modul de invazie al LCR variază cu tipul de 
meningită. Totuşi, o dată infecția stabilită, afectarea inflamatorie şi 
fiziopatologia sunt remarcabil de asemănătoare pentru toate 
tipurile de meningită. 

În cazul meningitei neonatale, contaminarea se face prin 
contactul cu vaginul şi perineul mater sau cu mediul ambiant 
postnatal. Trei germeni şi anume Streptococcus agalactiae 
(streptococ din grupul B),: Bscherichia coli şi Listeria 
monocytogenes invadează gazda, produc septicemie şi ca rezultat 
meningita. O trăsătură neobişnuită pentru tulpinile de Escherichia 
coli şi pentru o mare parte din tulpinile de Streptococcus 
agalactiae (tip KI şi respectiv tip II capsulate) este capsula lor 
constituită din acid polisialic. Remarcabila asemănare a acestui tip 
de capsulă la cele două tulpini sugerează un anume rol în 
patogenia meningitelor neonatale. 

Microorganismele care provoacă meningitele spontane, 
Streptococcus pneuomoniae, Haemophilus influenzae şi Neisseria 
meningitidis sunt achiziționate prin contact interpersonal. La 
purtătorii asimptomatici există un echilibru stabil între microbi şi 
gazdă şi acesta este cazul majoritar. Invazia şi infecția gazdei cu 
apariția bolii este din fericire rară şi reprezintă o ruptură 
catastrofică a relaţiei de echilibru dintre bacterie şi gazdă. Invazia 
gazdei are loc la scurt timp după contaminare, astfel încât gazda 
este surprinsă nepregătită imun. La purtățorii sănătoşi a existat 
suficient timp pentru obținerea imunității şi a rezistenței față de 
boală. Cel mai mare risc de boală este deci situat în primii ani de 
viață când o gazdă nepregătită imunologic vine în contact cu aceşti 
agenţi patogeni. Poarta de intrare nu este cunoscută precis pentru 
nici unul din cei trei agenţi patogeni. Studii experimentale 
sugerează că nasofaringele este probabila poartă de intrare pentru 
Haemophilus influenzae. Invazia poate fi asigurată de un singur 
microorganism pătruns în sânge, care se multiplică şi produce 
septicemia. Bacteriile pătrund ulterior în LCR proporțional cu 
bacteriemia realizată, deci, invazia în LCR este probabil 
dependentă de concentrația microorganismelor din sânge şi, de 
asemenea, de speciile de germeni care determină bacteriemia (de 
exemplu, bacterii ca enterococii pot realiza bacteriemii ridicate cu 
pătrunderi rare în LCR, în timp ce Neisseria meningitidis, 
Haemophilus influenzae şi Streptococcus pneuomoniae pătrund 
frecvent în LCR). Germenii, o dată pătrunşi în LCR, se multiplică 
Şi meningita purulentă devine inevitabilă. 

Germenii meningitelor posttraumatice pătrund în LCR prin 
invazie directă, la nivelul defectelor anatomice. Bacteriemia, un 
eveniment comun, este deci secundară meningitei. Meningitele datorate 
şunturilor neurochirurgicale sunt cauzate de germeni care populează 
pielea şi care contaminează plăgile chirurgicale şi materialele protetice 
în timpul actului chirurgical. Şunturile infectate devin în timp acoperite 
de un strat bacterian aderent denumit în mod obişnuit biofilm. 
Germenii care alcătuiesc biofilmul nu sunt afectaţi de nivelurile 
plasmatice ale antibioticelor atinse în clinică în mod curent. Aceste 
infecţii sunt deci incurabile dacă nu se schimbă materialul 
neurochirurgical folosit. 

Îndată ce bacteriile au pătruns în spaţiul subarahnoidian, ele se 
multiplică, în LCR multiplicarea nefiind inhibată de mecanismele de 
apărare ale gazdei. Neutrofilele care se acumulează rapid în LCR 
infectat au un rol inhibitor slab asupra înmulțirii bacteriei la animalul 
de experiență. Complementul este atât de scăzut în LCR încât nu pare 
să aibă vreun efect antibacterian. Investigațiile făcute asupra 
mediatorilor răspunsului inflamator sunt incomplete, dar studiile făcute 
asupra meningitelor cu pneumococ şi cu Faemophilus infuenzae au 


identificat unele trăsături importante ale reacției inflamatorii. 
Membrana pneumococului are un mare potențial inflamator. Această 
proprietate poate fi atenuată cu inhibitori de ciclooxigenază şi astfel se 
poate aprecia rolul prostaglandinelor în acest lanț patogenic. Rolul 
citokinelor în LCR nu a fost încă pe deplin elucidat în acest tip de 
meningite. Totuşi membrana pneumococului este un puternic inductor 
sistemic de interleukină ] (IL 1) dar nu şi de factor de necroză tumorală 
(INF). Rolul exact al acestor mediatori în meningitele pneumococice 
rămâne neprecizat. Componentul bacterian principal din Faemophilus 
influenzae tip b pentru inducerea inflamaţiei este lipopolizaharidul 
(LPS sau endotoxina), un inductor puternic al TNF şi IL 1, care 
mediază răspunsul inflamator în spaţiul subarahnoidian. Există sugestii 
asupra efectului doză-răspuns între lipopolizaharid şi mediatorii 
inflamatori şi astfel procesul care eliberează lipopolizaharidul poate 
exacerba reacția inflamatorie. A mai fost sugerat că unele antibiotice 
care cresc eliberarea de lipozaharid pot să exapereze temporar 
inflamația după modelul reacției Jarisch-Herxheimer. 

Reacţia inflamatorie din meningite este asociată cu un număr 
de modificări majore în fiziologia normală a LCR. În primul rând 
creşte permeabilitatea barierei hematoencefalice, posibil de 
măsurat prin creşterea penetrării albuminei în LCR; de asemenea 
este mult crescută penetrarea antibioticelor în LCR. În al doilea 
rând, apare hipertensiunea intracraniană rezultată din edemul 
cerebral datorat acumulării de lichid interstiţial, hidrocefalia 
comunicantă este cauzată de scăderea reabsorbției LCR, iar edemul 
structurilor tisulare nervoase este secundar agresărilor menționate 
mai sus. În al treilea rând, apare o vasculită care afectează vasele 
ce traversează spaţiile subarahnoidiene. Această afectare vasculară 
nu numai că perturbă procesele normale de autoreglare a circulației 
cerebrale, dar, în cazurile severe, produce infarcte de parenchim 
cerebral vasculitice. Efectul major al hipertensiunii intracraniene şi 
al vasculitelor este scăderea perfuziei cerebrale care determină 
hipoxia cerebrală generalizată. 


Patologie 


În cadrul meningitei bacteriene există o inflamație acută a 
arahnoidei şi pieimater, însoţită de migrarea neutrofilelor şi apariţia 
unui exsudat, de fibrină în LCR. Secreţia purulentă se acumulează la 
suprafaţa creierului, la baza acestuia, în special în jurul originii nervilor 
cranieni şi în jurul măduvei spinării. Vasele meningelui sunt dilatate, 
congestionate şi pot fi înconjurate de puroi. Secreţia purulentă şi fibrina 
sunt regăsite şi în ventriculi unde există o ventriculită, cu distrugerea 
stratului ependimar şi o glioză subependimară . Dilatarea sistemului 
ventricular poate rezulta datorită unei hidrocefalii obstructive sau 
comunicante. Mai pot apărea şi alte modificări precum sufuziuni 
subdurale sau empiemul, tromboza septică a sinusurilor venoase, 
hematomul subarahnoidian, compresiunea structurilor cerebrale cu 
producerea hipertensiunii intracraniene şi, în secundar, hernierea 
lobului temporal sau a cerebelului. Modificări grave precum conul de 
presiune, care poate constitui o cauză importantă de deces, sunt foarte 
rar regăsite. În unele cazuri moartea poate fi determinată de o 
septicemie secundară (fig. 15.1) deşi cunoscuta hemoragie 
suprarenaliană bilaterală (Sindromul Waterhouse-Friederichsen) poate 
fi mai degrabă un fenomen terminal decât o cauză de insuficiență 
suprarenală cum s-a considerat inițial. Pacienţii cu septicemie 
meningococică pot dezvolta edem pulmonar acut, Miocardita este foarte 
frecvent întâlnită la anumite grupuri de pacienţi. Histologic se descrie 
miocardită acută interstițială, uneori cu necroză miocardică şi tromboză 
a micilor arteriole. Pericardita şi exsudatele pericardice sunt 
caracteristice în special infecțiilor meningococice din grupul C. 
Miocardita şi sindromul Waterhouse-Friederichsen apar, de asemenea, 
dar mai puţin frecvent decât în septicemiile meningococice, în 

septicemiile cauzate de Foemo-philus înfluenzae, pneumocorice, 
streptococice şi infecțiile stafilococice, 


Fig. 15.1. Pacient nigerian cu meningită pneumococică şi septicemie care a 
dezvoltat uremie şi ulterior a decedat prin isuficiență renală. Aceasta ilustrează 
importanţa complicaţiilor septicemice în afara sistemului nervos central ce poi 
determina mortalitate (Copyright D.A. Warrell). 


Manifestări clinice 


Meningita acută bacteriană prezintă o mortalitate de 
70 — 100% la pacienții netratați. Întârzierea introducerii 
tratamentului creşte riscul unor sechele neurologice permanente. 
Diagnosticul cât mai precoce este de aceea foarte important şi este 
foarte clar din experiența noastră şi din literatura medicală că 
suspiciunea clinică de meningită este imposibilă mai ales la nou- 
născuţi şi la copii mici. Când meningita este secundară unei alte 
infecţii, cum este pneumonia pneumococică sau otita medie cu 
Haemophilus influenzae, simptomele principale sunt cele ale 
infecţiei originare. Perioada de incubație este doar de câteva zile. 
Ocazional, progresia este atât de rapidă (Neisseria meningitidis) 
încât pacientul devine comatos în câteva ore după primele 
simptome. Manifestările prodromale includ stare generală proastă, 
neliniște sau iritabilitate urmate de febră, cefalee, mialgii şi 
vărsături. Convulsiile apar la nou-născuţi şi la copii şi meningita 
trebuie întotdeauna să intre în diagnosticul diferențial al 
convulsiilor febrile la copil. Fotofobia, somnolența sau alterarea 
stării de conştienţă apar mai târziu. Cefaleea devine rapid severă şi 
domină tabloul clinic. La copiii mai mari şi la adulți, simptomele 
cele mai sugestive de meningită sunt iritabilitatea, cefaleea severă 
şi vărsăturile iar în infecțiile meningococice diareea este un 
sindrom nespecific comun iar erupția cutanată de tip vasculitic este 
un semn crucial. Un simptom timpuriu al septicemiei 
meningococice este durerea în gambe. 

Rar există dubii că adulții sau copiii cu meningită sunt grav 
bolnavi. Meningismul este cel mai bine evidenţiat prin flexia pasivă 
uşoară sau rotația gâtului pacientului culcat. Dacă pacientul îşi poate 
flecta foarte bine capul, este puţin probabil să fie meningită. Obţinerea 
semnului lui Keznig se face prin flectarea membrelor inferioare din 


articulația şoldului. Pacienţii cu meningism flectează genunchii. 
Semnul iu Brudzinsky este obținut mai bine când pacientul stă în 
decubit dorsal, cu membrele inferioare întinse. Flexia uşoară a gâtului 
va produce o flexie compensatorie a coapselor, genunchilor şi uneori şi 
a membrelor superioare. Mai târziu, pacienții cu meningism important 
stau într-o poziție caracteristică, cu gâtul şi spatele în extensie maximă 
(fig. 15.2), ca în opistotonusul tetanic. Cauzele locale ale contracturii 
gâtului cum sunt infecțiile locale (de exemplu în muşchii nucali), 
spondiloza cervicală (în special la bătrâni),  artritele 
temporomandibulare, afecțiunile dentare şi leziunile faringiene trebuie 
considerate în diagnosticul diferenţial. Meningismul este găsit, de 
asemenea, şi la pacienții fără meningită şi care au alte boli febrile cum 
ar fi pielonefrita. Meningismul poate fi redus sau absent la pacienții 
imunosupresați. Fundul de ochi trebuie examinat înainte de puncția 
lombară. Edemul papilar este sugestiv pentru edemul cerebral sau 
procese înlocuitoare de spațiu precum abcese cerebrale sau colecții 
purulente subdurale ori epidurale. Absența edemului papilar nu exclude 
totuşi un edem cerebral şi, dacă există dubii, se poate efectua şi un 
examen computer tomografic care trebuie să preceadă puncția lombară. 
Pulsaţiile venelor retiniene exclud o hipertensiune intracraniană, 
Retinopatia hipertensivă poate sugera o encefalopatie hipertensivă, iar 
hemoragiile subhialoidiene pot sugera o hemoragie subarah-noidiană. 
Pacienţii cu meningită meningococică asociată cu antigenemie 
meningococică prezintă o erupție peteşială (fig. 15.3) care poate apărea 
de la început pe fața anterioară a gambei sau pe fața volară a 
antebraţului. Peteşiile pot fi vizibile şi pe conjunctiva bulbară şi tarsală 
(fig. 15.4) şi pe palat. O erupție identică este uneori observată la 
pacienți cu infecţie cu echovirus tip 9, leptospiroză, Staphylococcos 
aureus, Streptococcus pneuomoniae, Streptococcus suis (Planşa II) 
Haemophilus influenzae, Salmonella typhi şi alte infecţii, în special 
cele asociate cu endocardita bacteriană. Leziunile de tip vasculitic, de 
culoare brună sau roşie din meningita meningococică sunt 
inconfundabile (fig. 15.5 şi 15.6) şi caracteristic acesteia, halucele şi 
degetele devin necrotice (fig. 15.7). 


Fig. 15.2. Fată nigeriană în comă datorată unei meningoencefalite 
meningococice severe. Observaţi extensia capului, privirea disociată şi 
herpesul labial. (Copyright D.A. Warrell). 

Fig. 15.3. Peteşii cutanate la un pacient cu meningită acută meningococică. 
(Copyright D.A. Warrell). 

(fig. 15.8), II, VII, VIII şi II. Pacienţii care devin inconștienți 
(meningoence-falomielită) pot pierde toate semnele de 
meningism şi dezvoltă semne neurologice de focar, crize 
parțiale convulsive, pareze disociate ale privirii, semne 
piramidale şi mişcări involuntare. Leziunile vasculare pot 
produce hemipareze sau tetrapareze, modificări de limbaj şi 
defecte de câmp vizual. Surditatea senzorială bilaterală apare 
devreme, la 2-9 zile după debutul simptomelor, la majoritatea 
pacienţilor cu meningită cu Srrepto-coccus suis tip 2. Iniţial 
asociată cu tinitus şi vertij, aceasta poate evolua spre surditate 
completă în 24 de ore. Bacteriile probabil invadează cohleea 
prin canalul cohlear din spaţiul subarahnoidian şi produc o 
labirintită supurată şi surditate acută. Semnele asociate ale. 
meningitei cu Streptococcus suis includ paralizia de nerv III, 
artrită septică (Planşa I) şi - leziuni cutanate purpurice 
(Planşa II). 


Fig. 15.4. Peteşii conjunctivale la un băiat nigerian cu meningită 
meningococică. (Copyright D.A.Warrell). 


Se asociază în plus o hipotensiune importantă, şoc cu cianoză 
periferică şi hemoragii spontane sistemice. Herpesul labial 
este observat frecvent în toate formele de meningită 
bacteriană, fiind provocat de febră (fig. 15.2 şi 15.8). 
Examenul fizic trebuie să excludă otita medie, sinuzita, 
mastoidita, infecțiile nasofaringiene şi alte posibile locatizările 
septice. La pacienții cu meningită bacteriană recurentă trebuie 
căutat un sinus dermal congenital care este, de obicei, situat pe 
linia mediană între ceafă şi coccis şi este frecvent marcat de un 
grup de fire de păr lungi. Scurgerile apoase din nas şi ureche 
trebuie recoltate şi testate pentru glucoză, pentru a exclude o 
fractură de bază de craniu cu fistulă LCR secundară. 

Leziunile nervilor cranieni pot fi evidente pe măsură ce 
boala evoluează. Cel mai frecvent sunt atinşi nervii VI 


Fig. 15.6. Erupţie vasculitică la un băiat din Vietnam cu meningită 
meningococică şi meningococemie. (Copyright D.A. Warrell). 


Edemul papilar, cu sau fără semne de hipertensiune 
intracraniană (vărsături, comă, hipertensiune arterială, 
bradicardie) şi semnele neurologice de focar sugerează o 
efuziune subdurală sau un empiem. Aceasta este mai frecventă 
la copiii sub doi ani cu meningită dată de Haemophilus 
influenzae. 


fig, 15,7, Gangrenă a degetelor la un bărbat cu meningococemie fulminantă. 
Trei din membrele sale vor trebui probabil amputate. (Copyright D.A. 
Yarrell). | i 


Rig, 15,8. Bărbat nigerian convalescent după meningită meningococică, 
Observaţi leziunea nervului VI drept şi herpesul labial. (Copyright D.A. 
Warrell), 


Meningita este un diagnostic dificil la această grupă de 
vârstă. Sugarii devin izitabili sau apatici şi prezintă bomibarea 
fontanelelor,  dehiscența  suturilor craniene,  meningism şi 
tonus şi pot dezvolta convulsii. Aceste sernne nu se întâ Inesc 
la nou-născut care poate prezenta uneori depresie respiratorie, 
diaree şi icter, 

Meningita posttraumatică 


Această entitate este deseori greu de diferențiat de meningita 
spontană. Totuşi, la pacienții obnubilaţi sau inconştienți care au 
suferit un traumatism cranian recent, câteva semne clinice pot fi 
prezente. Febra şi o deteriorare a stării de conştiență sau scăderea 
funcţiilor vitale pot fi singurele semne ale meningitei. 
Descoperirea unei fistule LCR ajută la susținerea existenței unei 
meningite la aceşti pacienţi, însă în multe cazuri nu se poate 
detecta nici o fistulă. 


Infecția şuntului LCR 


Pacienţii se prezintă cu semnele clasice ale meningitei 
spontane, mai ales dacă sunt implicate microorganisme virulente. 
Cel mai frecvent tablou clinic este reprezentat de apariția 
insidioasă a semnelor de blocaj al şuntului, cu cefalee, vărsături, 
febră şi alterarea stării de conştiență. Febra este un semn important 
dar inconstant şi este prezent în maximum 20 % din cazuri, 
Şunturile pot fi infectate fără a cauza meningită şi în acest caz 
simptomele infecției sunt situate în porțiunea distală a șuntului. 
Şunturile care se termină în sistemul venos produc o afecțiune 
similară cu endocardita bacteriană subacută asociată cu 
glomerulonefrită (nefrită de şunt). Infectarea părții distale a 
şuntului peritoneal produce tabloul clinic al peritonitei. 


Diagnostic 
Examinarea lichidului cefalorahidian 


Analiza LCR este crucială pentru diagnosticul meningitei. 
Riscul cel mai important al puncţiei lombare este decesul prin 
angajarea conului de presiune. Acest risc este maxim la pacienţii 
cu procese înlocuitoare de spațiu sau cu edem cerebral 
posttraumatic. În cazurile cu meningită spontană este din fericire o 
complicație rară. Pacienţii cu semne clinice sugestive de 
hipertensiune intracraniană (de exemplu edem papilar, pierderea 
pulsațiilor venelor retiniene, semne neurologice de focar, 
bradicardie şi comă) trebuie investigați prin CT sau RMN cerebral, 
dacă este posibil, pentru a exclude o leziune înlocuitoare de spațiu 
sau un edem cerebral sever. În meningită, presiunea LCR. este 
frecvent crescută (> 200 mm), fiind rareori şi mai mare de 500 
mm, ceea ce sugerează un pericol potenţial de producere a conului 
de presiune. Alte contraindicaţii pentru puncţia lombară sunt 
procesele septice locale a locul puncţiei şi orice suspiciune clinică 
de compresie medulară. 

În cazul suspiciunii unei meningite este foarte important 
examenul microscopic al LCR pentru hematii, leucocite, 
microorganisme, dozarea glucozei şi proteinelor şi însămâ nțarea pe 
culturi (tabelul 15.3). Creşterea numărului de leucocite în LCR 
apare în majoritatea cazurilor de meningită bacteriană, însă rareori 
numărul poate fi normal (< 6 leucocite/ul, limfocite). În 
majoritatea cazurilor (>90%) există un număr mai mare de 100 de 
lencocite/ul. De asemenea, este important şi tipul de leucocite 
prezente. Ceie mai multe cazuri (>80%) prezintă >80% neutrofile. 
A fost găsită ocazional şi o predominanță limfocitară, în special la 
debutul meningitelor bacteriene şi în asociere cu Listeria 
monocytogenes. Uneori se pot decela şi hematii sau o xantocromie. 
Un număr foarte mare din infecțiile nebacteriene şi alte stări 
noninfecțioase determină pleiocitoză în LCR. În acest sens, 
debutul meningitelor virale, focarele septice parameningeale, 

tumorile cerebrale și meningeale, infarctele cerebrale, meningita 
Chimică, meningita  aseptică secundară administrării de 
imunoglobuline, vasculitele cerebrale, demielinizarea nu pot fi 
diferențiate de o meningită bacteriană. 


Tabelul 15.3. Modificările LCR în 493 de cazuri de meningită bacteriană 
la adulți în Massachusetts General Hospital, Boston, USA, 1962-88 


Meningite E A 
g Nosocomiale 


Variabile dobândite spontan (N=197) (%) 

Presiunea LCR (mm H20) 

1-139 23 

140-299 52 

300-399 u 

> 400 15 
Număr de leucocite/mm 

0-99 10(13) 17(19) 

100-4999 61(59) 65(62) 

5000-9999 15(15) 11(12) 

> 10 000 13(13) 7(8) 
Procent de neutrofile 

0-19 2 2 

20-79 19 31 

> 80 66 
Proteine totale (mg/dl) 

0-45 6 

46-199 42 

> 200 52 
Glucoză < 40mg/dl 45 


Germeni Gram - pozitivi 
Culturi pozitive 
Reproducere după Durand şi colab. (1993), cu permisiune. 


Detectarea bacteriilor în LCR confirmă diagnosticul de 
meningită bacteriană. Coloraţia Gram decelează bacteriile în 
50 — 80% din cazuri. Coloraţia Gram poate identifica anumite 
specii bacteriene, dar trebuie ştiut că până la 10% din examenele 
efectuate sunt interpretate greşit. De aceea este prudent să se 
administreze inițial o terapie empirică adecvată care să poată fi 
schimbată într-una specifică doar când microorganismele 
infectante au fost izolate şi identificate. Culturile acestor 
microorganisme au o senzitivitate de aproximativ 80% în cazurile 
netratate. Microorganismele sunt mult mai greu de descoperit în 
cazurile parțial tratate. Izolarea unui microorganism nu este de 
ajutor doar în stabilirea unui diagnostic, dar permite şi 
identificarea şi sensibilitatea acestor agenţi etiologici. Cultura 
obținută poate fi folosită, de asemenea, pentru a decide dacă este 
necesară o antibioprofilaxie, izolarea pacienților şi alte măsuri de 
sănătate publică. 

Măsurarea nivelului glucozei în LCR este utilă pentru 
diagnosticul de meningită bacteriană. O concentraţie a glucozei 
< 40 mg % este considerată mică şi este găsită la 50-70% din 
cazuri. În multe cazuri ea poate fi chiar nedozabilă. Nivelul 
glucozei din LCR depinde de nivelul acesteia din ser, o măsură 
mai fiabilă a hipoglicorahiei (scăderea glucozei în LCR) fiind 
raportul dintre concentrațiile glucozei în LCR şi ser. Un raport sub 
0,31 din glucoza serică indică o hipoglicorahie. Câteva alte situații 
patologice pot duce la scăderea concentraţiei glucozei în LCR. 
Acestea sunt: tuberculoza, sifilisul, meningita parazitară, fungică 
sau urliană, encefalita herpetică, meningita carcinomatoasă, 
sarcoidoza meningeală, hemoragii subarahnoidiene, hipoglicemia 
severă sistemică şi foarte rare cazuri de vasculite ale sistemului 
nervos central. 

Un nivel crescut al proteinelor în LCR este frecvent prezent, 
dar nespecific. Similar, măsurarea lactatului în LCR este utilă, dar 
nespecifică pentru meningite. Testele pentru antigenele bacteriene 
pot fi utile în detectarea prezenţei capsulei bacteriene antigenice 
polizaharidice a pneumococilor, meningococilor, Haemophilus 
influenzae şi streptococilor din grupul B. Aceste teste ating o 
sensibilitate şi o specificitate de peste 90% în detectarea unor 
cauze specifice de meningită bacteriană. Detectarea lipopoli- 
zaharidelor prin testul Limulus este sugerată de anumiţi autori. 

Interpretarea rezultatelor examenului LCR depinde de 
tabloul clinic şi de evoluţia bolii. Meningita acută virală este cel 
mai comun diagnostic diferenţial al meningitei bacteriene. LCR. în 
meningita virală tipică conține cu preponderență limfocite 
<1000/ul şi un nivel normal al glucozei. Din fericire, cei mai mulţi 
pacienţi cu meningită bacteriană prezintă o combinaţie a semnelor 
clinice şi ale LCR suficientă pentru diagnostic. Totuşi, în multe 
cazuri este imposibilă diferenţierea dintre o meningită aseptică, o 
meningită cronică, o meningită bacteriană parțial tratată şi o 
meningită acută bacteriană la debut. În aceste condiţii este 
necesară inițierea unei terapii antibiotice empirice. În funcţie de 
tabloul clinic al pacientului, poate fi necesară repetarea puncției 
lombare care poate pune diagnosticul (de exemplu în meningita 
cronică). Totuşi, este importantă și aprecierea modificărilor 
secundare ale LCR din meningita bacteriană cum sunt pleiocitoza 
cu neutrofilie, scăderea nivelului glucozei şi creşterea nivelului 
proteinelor, care pot persista pentru o săptămână sau chiar mai 
mult, dar trebuie să apară apoi o evoluţie favorabilă progresivă cu 
tratamentul adecvat. Pleiocitoza şi hipoglicorahia tipică meningitei 
acute bacteriene persistă mai multe zile după începerea 
tratamentului şi este posibilă, astfel, diagnosticarea meningitei 
parţial tratate, în ciuda culturilor şi coloraţiilor negative. 


Alte teste 


Hemoculturile ar trebui obținute la toți pacienții suspectaţi 
de meningită. Examenele radiologice ale sistemului nervos central 
pot fi de ajutor. CT poate arăta dacă există un șunt obstruat sau nu, 
o fractură de bază de craniu, focare septice parameningeale 
(sinuzită, abces spinal epidural, abces cerebral). 


Diagnosticul diferenţial 


lritaţia meningeală este observată în multe afecțiuni febrile, 
în special la copii. Infecţiile locale ale nasofaringelui, ale lanţului 
ganglionar cervical, ale coloanei vertebrale şi ale musculaturii 
vertebrale pot produce redoarea cefei. Tetanosul poate fi uşor 
confundat cu meningita dacă persistă rigiditatea şi dacă spasmele 
musculare recurente nu apar. În toate aceste condiţii, LCR este 
normal. Hemoragia subarahnoidiană poate determina cefalee 
bruscă, redoarea cefei, alterarea stării de conştiență, iar cu evoluție 


mai puțin dramatică simptomele pot fi remarcate şi în tumorile 


intracraniene. Meningitele tuberculoase şi criptococice şi alte 
meningite fungice evoluează, de obicei, mai insidios decât 
meningita acută bacteriană. Ele pot fi diferenţiate prin examenul 
LCR. Criptococii şi amoebele vii pot fi confundate cu limfocitele 
din LCR, dar examenul cu tuş de India arată capsulele de 
criptococi şi mişcările caracteristice ale amoebelor. Meningita 
aseptică cuprinde un număr larg de afecțiuni, multe dintre ele sunt 
determinate de virusuri şi prezintă semne de iritație meningeală şi 
modificări ale LCR. Tot aici intră şi meningita bacteriană parțial 
tratată şi meningita chimică rezultată din introducerea unor 
substanţe iritante în spațiul subarahnoidian (substanțe de contrast, 

agenți antimicrobieni şi contaminări în cursul puncţiei lombare sau 
anesteziei rahidiene). Concentrația glucozei în LCR poate fi foarte 
joasă. Evacuarea unui tuberculom poate produce o reacţie 
meningeală sterilă, iar evacuarea conţinutului unui craniofaringiora 
sau a unui chist epidermoid în spaţiui subarahnoidian poate 
determina, de asemenea, o meningită chimică. Encefalopatia 
saturnină poate prezenta meningism, pleiocitoză cu limfocitoză şi 
proteinorahie crescută. 


Meningita purulentă recurentă 


Această entitate sugerează de obicei prezența unui defect cu 
acces în spațiul subarahnoidian, congenital sau posttraumatic, 
precum spina bifida oculta sau o fractură a bazei craniului. 
Fistula LCR poate apărea în 50% din cazurile de meningită 
recurentă posttraumatică. Traumatismul cranian poate să fi avut 
loc cu mulţi ani în urmă, iar legătura cu spaţiul subarahnoidian 
poate fi clinic inaparentă. Streptococcus pneumoniae şi Haemo- 
philus influenzae sunt agenţii etiologici preponderenţi în cazurile 
comunitare, Bacilii Gram-negativi aerobi sau Staphylococcus 
aureus sunt cauzele principale în cazurile nosocomiale. 

Mai rar, meningita recurentă poate fi determinată de 
episoadele de sepsis parameningeale (de exemplu sinuzită sau 
mastoidită) sau de un deficit al complementului. Deficiența în 
numărul componentelor complementului a fost pusă în evidență la 
unii pacienți cu meningită recurentă. Meningita produsă de 
Neisseria meningitidis din diferite serogrupuri este prezentarea 
uzuală în asemenea cazuri. 

Meningita Mollaret (meningita recurentă aseptică benignă 
sau meningita recurentă limfocitară benignă) este de menționat 
aici, deoarece este un diagnostic diferențial important al 
meningitelor bacteriene recurente. Este o condiţie patologică 
sporadică care apare între $ şi 60 de ani. Simptomele sunt tipice 
pentru meningita acută: stare generală alterată, febră, vărsături, 
redoare de ceafă, convulsii şi comă. Este complet remisibilă 
spontan, de obicei în câteva zile, apoi urmează un interval liber de 
zile până la ani. Aproximativ 50% dintre pacienţi prezintă şi alte 
tulburări neurologice precum halucinaţii, diplopie, paralizii de 
nervi cranieni, sindrom piramidal. Pleiocitoza este mai mică de 
3000 de celule /ul, cu predominenţa limfocitelor, monocitelor şi a 
unor celule endoteliale mari (Mollaret), dar ocazional predomină 
neutrofilele. Proteinorahia este crescută, cu creşterea imuno- 
globulinelor. Glicorahia poate fi scăzută. Recent s-a pus în 
evidenţă în aceste cazuri prezenţa virusului Herpes simplex tip | şi 
2, utilizându-se reacţia în lanţ a polimerazei LCR. Alte cazuri de 
meningită recurentă includ sindromul Behşet, sindromul Vogt- 
Koyanagi-Harada, sarcoidoza, lupusul eritematos sistemic şi 
meningite virale nediagnosticate (de exemplu cele date de virusul 
encefalomiocarditic). 


Tratament 


Meningita bacteriană evoluează rapid şi are o mortalitate 
crescută. Tratamentul antibiotic trebuie de aceea început cât mai 
curând posibil după suspiciunea clinică a meningitei. Acest lucru 
are o importanță vitală în meningita meningococică/septicemie. 
Dacă această entitate clinică este suspicionată de către practician 
(în Anglia primul medic care vede pacientul este generalistul), este 
obligatoriu să se înceapă fără întârziere tratamentul cu 
benzilpenicilină (intravenos sau intramuscular TV /IM), cefotaximă 
(TY/1M) sau cloramfenicol (IV), preferabil după recoltarea unei 
hemoculturi (tabelelul 15.4). Aceste medicamente trebuie 
administrate chiar de la camera de gardă. Antigenul poate fi căutat 
în LCR mai târziu în spital. Pacienţii fără edem papilar sau semne 
neurologice de focar care să sugereze un proces înlocuitor de spațiu 

şi fără alte contraindicații (vezi mai sus) trebuie puncționaţi 
imediat pentru recoltarea LCR. Tratamentul antibiotic trebuie apoi 
continuat, bazându-ne pe semnele clinice înainte de a avea 
rezultatul examenului LCR. 


Tabelul 15.4. Tratamentul recomandat imediat în cazul suspiciunii de 
meningită meningococică /septicemie 


Antibiotic 


Benzilpenicilină | 
Cefotaximă 
Cloramfenicol 


Tratamentul antimicrobian 


Succesul tratamentului antimicrobian în meningită (tabelele 
15.5 şi 15.6) depinde de agenţii care trec bariera hematoencefalică 
şi de capacitatea medicamentelor de a atinge o concentraţie în LCR 
mai mare de 10 ori decât nivelui minim bactericid (nivel care 
asigură sterilizarea spaţiului subarahnoidian). Înainte de izolarea 
agentului etiologic, tratamentul empiric poate fi eficient, de aceea 
se începe încă de la stabilirea diagnosticului de meningită. O dată 
ce agentul patogen a fost izolat, tratamentul specific poate fi inițiat 
conform antibiogramei. 

Tratamentul empiric (tabelul 15.5) depinde de circum- 
stanţele clinice ale cazului, de caracteristicile agentului etiologic şi 
de susceptibilitatea sa la antibiotice. Meningita neonatală este 
cauzată de streptococi din grupul B, Ecoli şi Listeria 
monocytogenes. De aceea, tratamentul iniţial cuprinde amino- 
glicozide şi penicilină sau ampicilină, ca alternativă poate fi 
folosită o cefalosporină de generaţia a 3-a şi penicilină sau 
ampicilină. 

În comunitate, copiii prezintă un risc crescut de meningită 
cu Neisseria meningitidis, Streptococcus pneumoniae şi rar, la 
copiii vaccinaţi cu Hib, cu Haemophilus influenzae. Următoarele 
trei scheme de tratament sunt acceptate: ceftriaxonă, cefotaximă 
sau cloramfenicol plus ampicilina. Meningita spontană la adult 
este de obicei cauzată de Streptococcus pneumoniae sau Neisseria 
meningitidis totuşi, la pacienţii în vârstă (>50 de ani) şi la cei 
imunosupresați cronic,. există un risc crescut de Listeria 
monocytogenes sau de infecţii cauzate de Enterobacteriacee (de 
exemplu, E. coli). Astfel, la adulții tineri, penicilina (2,4 g 
i.v./4 ore) poate fi folosită singură, ca alternativă se mai poate 
folosi cefotaxima sau ceftriaxona; în schimb, la vârstnici şi 
imunosupresaţi, se poate folosi penicilina sau ampicilina singure, 
ori în combinaţie cu cefotaxima sau cefiriaxona. În toate grupele 
de vârstă, pacienţii care au tablou clinic de meningococemie 
trebuie imediat să primească penicilină (de exemplu, 2,4 g sau 
4 milioane de unităţi) parenteral. Meningita cu Streptococcus suis 
poate fi tratată cu penicilină, iar în cazurile rare, rezistente la 
penicilină, cu ampicilină. 

Meningita posttraumatică comunitară este cauzată în special 
de Sireptococeus pneumoniae, Haemophilus influenzae şi alte 
microorganisme. Pot fi administrate cefotaximă (2 g î.v./6 ore), 
cefiriaxonă (2 g i.v./zi) sau cloramfenicol (1 g/6 ore) plus 
ampicilină (2-3 g i.v./6 ore). Meningita posttraumatică 
nosocomială este frecvent cauzată de germeni de spital 
imultirezistenți cum sunt Klebsiella pneumoniae, Escherichia coli, 
Pseudomonas aeruginosa şi Staphylococcus aureus. În funcție de 
sensibilitatea germenului, pot fi alese ceftazidima (2 g î.v./8 ore), 
cefotaxima sau ceftriaxona. Cefiazidima se preferă în infecțiile cu 
Pseudomonas aeruginosa. 

Tabelul 15.5. Tratamentul empiric al meningitelor“ 


Tipul 

= Medicamentul Doza Durata 
Meningita nou- Ampicilină plus aminoglicozide (gentamicină) sau cefotaximă Depinde de vârstă Până la izolarea 
născutului microorganismului 
SAU 2 săptămâni 
Meningite spontane 
— la copil Cefotaximă 200 mg/kgc/zi la 6 ore i.v. Până la izolarea 
Cloramfenicol 100 mg/kgc/zi la 4 ore i.v. microorganismului 
plus "SAU 
Penicilină 200 mg/kgc!zi la 4 ore i.v. 2 săptămâni 
sau 
Ampicilină 200 mg/kgc/zi la 4 ore i.v. 
Ceftriaxonă 100 mg/kgc!/zi o dată/zi i.v, 
— la adult Probabilitatea de microorganisme cu rezistenţă la penicilină 
sau de Staph. aureus este puţin probabilă 
Penicilină 24giv.la —  4ore 
Probabilitatea de bacterii rezistente la cloramfenicol sau de 
Staph. aureus este puţin probabilă 
Cloramfenicol lgiv.la — 6 ore Până la izolarea 
Posibilitate de organisme rezistente la penicilină >5 % sau microorganismului 
Staphylococcus aureus probabilă A 
Cefotaximă 2giv.la — 4 ore SAU 
sau 2 săptămâni 
Cefiriaxonă 2giv.la — 12 ore 
Mare probabilitate de pneumococi rezistenți la penicilină (CM 1 mg/ml) 
Vancomicină lgiv.ia = 12 ore 
(măsurarea nivelurilor serice) 
Imunosupresaţi, grăvide sau vârste >65 de ani 
Ampicilină 2givla — 4 ore _ 
plus Până la izolarea 
cefotaximă 2giv.la = 4 ore microorganismului 
sau SAU 
ceftriaxonă 2givla = 12 ore? 3 săptămâni 
Meningite 
posttraumatice 
— comunitare Tratamentul este ca şi în meningita spontană a adultului Până la izolarea. 
microorganismului 
SAU 
2 săptămâni 
— nosocomiale Probabilitate mare de Pseudomonas spp 
Cefiazidima 2fiv.la = 8 ore Până la izolarea 
Probabilitate mică de Pseudomonas spp.. microorganismului 
Cefotaximă 2giv.la — 4 ore SAU 
sau 3 săptămâni 
Cefiriaxonă 2giv.la — 12 ore” 
Meningita asociată 
şuntului LCR 
— cu debut insidios Vancomicină lgiv.la — 12'ore Până la izolarea 
şi microorganismului 
5-10 g intratecal SAU 2 săptămâni 
48-72 ore 


— cu debut acut Tratată cao meningită posttraumatică nosocomială 


2 Tratamentul empiric trebuie început imediat ce diagnosticul a fost pus, şi în acest tabel nu sunt date rezultate ale coloraţiilor Gram sau teste de antigene, 
Hemoculturile se recoltează de obicei înainte de administrarea antibioticului. Dacă examenul-LCR nu a fost realizat, trebuie făcut cât mai rapid posibil după 


începerea terapiei. 
i.v. - administrare intravenoasă 


* O dată ce pacientul devine stabil şi starea generală se ameliorează, se pot administra 2 g î.v. o dată pe zi. 


Meningita asociată cu şuntul LCR este cauzată de un număr 
mare de microorganisme, inclusiv stafilococi rezistenți la 
meticilină (cei mai mulți stafilococi coagulazonegativi) şi bacili 
aerobi multirezistenți. Cazurile cu şunt şi debut insidios sunt 
cauzate probabil de germeni cu patogenitate scăzută, iar 
tratamentul empiric este mai puţin urgent de introdus. Totuşi, când 
tratamentul antibiotic este administrat, vancomicina este introdusă 
intravenos (1 g i.v./12 ore) şi intrarahidian prin şunt iar 
concentraţia ei trebuie măsurată. În cazurile cu debut acut poate îi 


administrată o cefalosporină de generaţia a 3-a precum cefotaxima, 
ceftazidimă (care are activitate antipiocianică) sau ceftriaxonă plus 
vancomicină intravenos şi pe şuni. Şuntul infectat sau alt drenaj 
trebuie eliminat în cele mai multe cazuri. 


O dată ce agentul etiologic a fost izolat şi antibiograma este 
efectuată tratamentul empiric trebuie modificat (tabelul 15.6). 
Durata optimă a tratamentului nu a fost foarte riguros determinată, 
totuşi tratamentul este în exces față de minimul necesar vindecării. 

Tabelul 15.6. Tratamentul specific al meningitei 
Tipul Medicamentul (Doza |] Durata 
Pneumococică (alegerea Penicilină 24 iv. 4 ore 
depinde de antibiogramă) sau 
i cloramfenicol lgiv. 6 ore 
sau 
ceftriaxonă 2giv. 12 ore 2 săptămâni 
sau 
cefotaximă 2 giv. 4 ore 
sau 
vancomicină l giv. 12 ore J 
Meningococică Penicilină 14 giv. 4 ore a 
sau i 
cloramfenicol l giv. 6 ore 7 zile 
sau 
ceftriaxonă 2giv. 12 ore 
sau 
cefotaximă 2giv. 4 ore 
Haemophylus influenzae Cloramfenicol l gi.v. 6 ore 
sau 
ceftriaxonă 2giv. 12 ore 14 zile 
sau 
cefotaximă 2giv. 4 ore 
Bacili Gram-negativi Ceftriaxonă 2giv. 12 ore 
(Escheria coli) sau i 3-4 săptămâni 
cefotaximă 2gi.v. 4 ore 
Pseudomonas aeruginosa Ceftazidimă 2fiv. 8 ore 3-4 săptămâni 
Listeria monocytogenes Ampicilină 2giv. 4 ore 3 săptămâni 
plus 
gentamicină 1 mg/kg i.v. 3 ore 2 săptămâni 
sau 
trimetoprim/ 
sulfametoxazol” 5 mg/kg trimetropim i.v. 12 ore 3 săptămâni 
Staphylococcus aureus Flucloxacilin 2mg iv. 4 ore 
sau 4 săptămâni 
naficilină 2 mg î.V. 4 ore : 


” Trimetopritm/ sulfametoxazol este alcătuit dintr-o raţie fixă cuprinzând o parte trimetoprim şi 5 părţi sulfametoxazol. 


Măsuri generale şi tratamentul complicațiilor 
Măsuri generale 


La pacienţii conştienţi, cefaleea severă necesită tratament cu 
opiacee iar febra asociată necesită tratament antipiretic sau răcire a 
organismului cu burete umed sau ventilatoare. Mulţi pacienţi sunt 
inconştienți şi trebuie îngijiți corespunzător. Căile respiratorii 
trebuie menținute libere sau au nevoie de intubație pentru 
eliberarea lor şi menținerea ventilaţiei. Este necesară montarea 
unei sonde urinare. i 

Septicemia asociată la pacienţii cu meningită poate 
determina șoc septicemic. Aceşti pacienţi necesită monitorizarea 
atentă şi tratarea şocului. Este necesară o administrare combinată 
de fluide pentru a expanda volumul sanguin, vasopresoare şi 
substanțe inotrop pozitive. Insuficiența multisistemică poate 
necesita suport medical intensiv, inclusiv ventilaţie artificială şi 
dializă. i 


Tratamentul complicaţiilor 


Hipertensiunea intracraniană este o complicaţie importantă a 
meningitei bacteriene. Clinic, debutul ei poate fi sugerat prin 
alterarea stării de conștiență, inegalitate pupilară sau midriază, 
paralizii ale nervilor cranieni, bradicardie şi hipertensiune. Pot fi 


luate măsuri variate pentru a scădea tensiunea intracraniană, 
printre care ridicarea capului la 30* faţă de corp, administrarea de 
manitol şi intubaţie cu ventilație mecanică. Aceste măsuri se 
folosesc pentru a menţine o presiune de perfuzie intracraniană, 
măsurată prin monitorizare intraarterială sau intracraniană. Efectul 
acestor măsuri pe evoluția pacientului cu hipertensiune 
intracraniană nu a fost evaluat sistematic. Rolul corticosteroizilor 
în scăderea presiunii intracraniene rămâne incert, dar se acceptă 
utilizarea lor mai ales pentru reducerea sechelelor meningitei, efect 
demonstrat printr-un mare număr de studii. 


Cel mai pronunțat dintre acestea este scăderea surdității la 
copiii infectați cu Haemophilus influenzae şi trataţi cu cefuroximă 
(o cefalosporină cu efect mai scăzut decât cefotaxima sau 
ceftriaxona). În trei studii recente asupra meningitei bacteriene la 
copii (în special cu Haemophilus influenzae), trataţi cu ceftriaxonă, 
dexametazonă (0,4 mg/kc/12 ore timp de două zile administrată cu 
10 minute înaintea antibioticului) a redus incidența sechelelor 
neurologice şi auditive. Studiile de la Cairo sugerează că 
dexametazona reduce semnificativ mortalitatea şi incidența 
sechelelor permanente la adulții cu meningită pneumococică. 


Epilepsia apare la mai mult de 40% dintre pacienţii cu 
meningită şi crizele subclinice trebuie considerate la pacienţii cu 
comă persistentă. Profilaxia cu anticonvulsivante poate fi 
considerată utilă la pacienţii cu meningită pneumococică. 
Controlul rapid al crizelor convulsive poate fi obținut prin 

administrarea intravenoasă de diazepam sau lorazepam. Fenitoinul 
poate fi utilizat în tratamentul de lungă durată. Cazurile severe pot 
să nu răspundă la tratamentul medicamentos şi în acest caz se 
execută intubarea pacientului şi administrarea de doze mari de 
fenobarbital. 

Mulţi pacienți cu meningită au hiponatremie ca rezultat al 
secreției inadecvate de hormon antidiuretic, ceea ce determină în 
aceste cazuri restricție în aportul de fluide. Pot apărea complicaţii 
precum tromboza venelor cerebrale şi a sinusurilor cavernoase, dar 
acestea sunt dificil de diagnosticat. Anticoagulantele şi 
fibrinoliticele pot fi utile în cazul acestor pacienți pentru 
îmbunătățirea prognosticului (vezi cap.6). 


Prognosticul şi sechelele 


În Europa şi America de Nord, media mortalităţii prin 
meningită cu Neisseria meningitidis este de aproximativ 714%; 
pentru Haemophilus influenzae 3—10%, Streptococcus pneummiae 
15-60% şi pentru streptococii din grupul B şi Listeria 
monocytogenes peste 20%. Mortalitatea este mai ridicată la copii 
şi bătrâni, sau la pacienții taraţi de alte afecţiuni. Studiile din 
Zaria, Nigeria, au demonstrat că mortalitatea în meningita cu 
pneumococ a fost de 32 % la pacienții conştienţi, de 40 % la cei 
confuzi, de 54 % la cei somnolenţi şi de 94 % 1a cei comatoși. 

Sechelele neurologice permanente includ retardare mentală, 
surditate, paralizii de nervi cranieni şi hidrocefalie. Incidenţa 
surdităţii senzorineurale după meningită este cuprinsă între 5 şi 
40%. Un număr mare de pacienţi recuperează în câteva luni. 
Neisseria meningitidis şi Haemophilus influenzae sunt principalele 
cauze ale surdităţii. Surditatea permanentă apare în peste 50% 
dintre cazurile de meningită cu Streptococcus suis. Aceasta este 
bilaterală, completă şi asociată cu leziuni vestibulare. Haemophilus 
influenzae apare ca o cauză majoră pentru retardarea mentală în 
S.U.A. Această complicaţie este regăsită la 30-50% dintre 
pacienții care au suferit o meningită cu Haemophilus influenzae. 


Profilaxie 
Vaccinare 


Vaccinurile pentru cele trei tipuri majore de meningită sunt 
disponibile astăzi. Vaccinul pentru ZHaemophilus  influenzae 
capsular tip B este larg utilizat şi reduce dramatic incidența 
meningitei cu Haemophilus influenzae tip B. În Finlanda acest 
vaccin a eliminat aproape complet această afecțiune. Vaccinul 
capsular polizaharidic împotriva infecţiei cu Neisseria meningitidis 
(serogrupurile A, C, Y şi W35) şi cel împotriva lui Streptococcus 
pneumoniae (23) sunt mai puţin eficiente decât vaccinul Hib, în 
special la copiii sub 2 ani. Nu există nici un vaccin eficient 
împotriva ' Weisseria meningitidis serogrupul B. Vaccinarea 
grupelor adulților cu risc crescut cum sunt cei care lucrează cu 
publicul, militarii, minerii, a fost foarte eficientă în prevenirea 
meningitei meningococice produse de serogrupurile A şi C. 
Vaccinarea în masă a populaţiei (de exemplu cu vaccin Hib) cu 
vaccinuri antimeningococice sau antipneumococice nu este 
necesară şi nici eficientă. Totuşi, îmbunătăţirea tipurilor de vaccin 
contra pneumococului şi meningococului determină vaccinarea 
activă a grupelor de vârstă cu risc crescut, copii între 6 luni şi 
4 ani, cu o eficiență economică bună. 


Chimioprofilaxia 


Rata apariției meningitei este crescută în cazul contactului 
direct cu meningita meningococică (peste 1000 de ori) sau cu 

Haemophilus influenzae tip B (Ge 500 de ori la copiii sub 4 ani) 
decât în restul populaţiei. Administrarea de rifampicină sau 
ciprofloxacină elimină posibilitatea de purtător sănătos şi riscul de 
meningită secundară. Efectul preventiv major al chimioprofilaxiei 
cu sulfadiazină a fost arătat pe larg în cazul meningitei 
meningococice printre militari, deşi recent au apărut frecvent 
tulpini rezistente la sulfonamide. Rifampicina şi ciprofloxacina 
sunt considerate cu efect similar. Contacţilor adulți cu meningită 
meningocociocă li se administrează rifampicină 300 mg de două ori 
pe zi pentru două zile, sau o singură doză. de ciprofloxacină 750 mg 
oral (ciprofloxacina încă este evitată la copii, dar este acceptată 
astăzi ca profilaxie). Contacţii cu Haemophilus influenzae tip B 
(inclusiv adulții) primesc rifampicină pentru 4 zile, iar vaccinul 
Hib este administrat copiilor sub 4 ani. Totuşi, în unele ţări, 
vaccinarea cu Hib a fost implementată, iar chimioprofilaxia este 
revizuită. Medicii, asistentele şi lucrătorii medicali nu necesită 
chimioprofilaxie decât dacă au efectuat o resuscitare gută la gură. 

Deşi se administrează antibioterapie profilactică în fracturile 
de băză de craniu cu fstulă LCR, aceasta nu are un beneficiu 
evident. Închiderea chirurgicală a fistulei LCR este singura măsură 
de prevenţie efectivă în aceste cazuri. Totuşi, de când multe fistule 
acute se vindecă spontan, intervenţiile chirurgicale sunt necesare 
doar în fracturile largi sau în cazurile de meningită recurentă. 

Profilaxia în cazul meningitei asociate şuntului LCR ţine de 
controlul riguros al şuntului. Drenajul lombar şi ventricular ar 
trebui schimbat cât mai des posibil. Inserţia şuntului trebuie 
efectuată în condiţii de asepsie tehnică iar profilaxia antibiotică 
reduce, de asemenea, riscul infecţiei şuntului. 


Meningita tuberculoasă 
Epidemiologie 


Meningita tuberculoasă a fost o cauză majoră de deces în 
țările în curs de dezvoltare. Mycobacterium tuberculosis forma 
umană este agentul etiologic în majoritatea cazurilor. În țările din 
Vest, incidența meningitei tuberculoase a scăzut în paralel cu cea a 
tuberculozei. De exemplu, în 1940 au fost 2000 cazuri /an în Anglia 
şi Ţara Galilor, numărând 10-20% din cazurile de meningită; dar 
după anii 1970 acest procent a scăzut sub 4%, 

În Marea Britanie, imigranții din Pakistan, India, Africa şi 
Indiile de Vest sunt mai susceptibili la contractarea acestei boli. 
Cele mai multe cazuri de meningită tuberculoasă sunt la copii, dar 
primoinfecția poate fi contactată şi mai târziu, iar în ultimii ani un 
număr mare de pacienţi cu meningită tuberculoasă au fost adulți. 
Boala nu este frecventă, dar este severă în cazul femeilor gravide. 

Recent, există o creştere a incidenţei tuberculozei în multe 
țări din lume şi aceasta este legată de epidemia de infecţie cu HIV. 
Pacienţii infectați cu HIV, care fac tuberculoză, prezintă un risc 
crescut de reacție meningeală. În unele zone de tuberculoză 
endemică, meningita tuberculoasă este o complicaţie importantă a 
pacienţilor infectați cu HIV. 


Patogeneză 


În creier, meninge şi mai puţin frecvent în oasele craniului şi în 
vertebrele din apropierea meningelor spinale se dezvoltă mici tuberculi 
cazeoşi. Aceştia provin prin diseminare hematogenă de la infecția 
primară sau dintr-o zonă cu infecţie cronică. Mulţi pacienți dezvoltă o 
tuberculoză miliară în stadiul de diseminare hematogenă. Infecția 
meningelui rezultă prin ruptura micro-tuberculilor cu descărcare de 
tuberculină şi micobacterii în spaţiul subarahnoidian. La pacienții 
sensibilizați (pozitivi la IDR la PPD), acest proces este marcat de un 

episod febril şi iritație meningeală, datorită reacției intratecale la 
tuberculină. Inflamaţia subacută, în special la nivelul meningelui bazal, 
produce ulterior paralizii ale nervilor cranieni, arterită cerebrală ce va 
determina infarcte cerebrale, împiedicarea absorbției de LCR sau 
obstruarea circulaţiei sale cauzând hidrocefalie, iar la nivelul măduvei 
spinării o arahnoidită spinală ce determină radiculite multiple sau 
mielopatie. 


Fig. 15.9. Paralizie de pereche a VI-a la o fată tailandeză cu meningită 
tuberculoasă. Biopsia din ganglionii cervicali a fost pozitivă pentru bacilii 
acidoalcoolorezistenți. (Copyright Prida Phuapradit). 


Anatomie patolologică 


Tuberculii miliari meningeali pot fi găsiți pe suprafaţa creierului 
la cei mai mulţi pacienți cu miliară tuberculoasă. Aceşti tuberculi se pot 
uni în plăci cazeoase şi se găsesc la nivelul sulcusurilor cerebrale cum 
ar fi scizura sylviană. Creierul pacienţilor decedați cu meningită 
tuberculoasă prezintă de obicei edem marcat, înconjurat de o masă 
groasă cenuşie de exsudat ce umple cisternele bazale. La nivelul 
sistemului ventricular există un proces de ependimită cu un exsudat 
similar în jurul plexurilor coroide. Exsudatul conţine limfocite, 
plasmocite, celule gigante, focare de cazeum, dar micobacteriile sunt 
rare. La nivelul bazei creierului, nervii cranieni şi arterele carotide 
interne şi ramurile lor sunt prinse şi afectate de acest exsudat. Arterele 
sunt obliterate prin endarterită, producându-se infarcte cerebrale la 
nivelul suprafeţei creierului, capsulei interne, ganglionilor bazali şi 
trunchiului cerebral. Există dilatare şi flebită a venelor meningeale. 
Exsudatul. inflamator şi procesul de arterită sunt reacții de 
hipersensibilitate întârziată la tuberculina din micobacterii. 
Hidrocefalia de diferite grade poate apărea în multe cazuri. De obicei, 


hidrocefalia este comunicantă şi este determinată de obstrucția 
cisternelor bazale. Mai puţin comun, blocajul găurilor lui Luschka și 
Masendie la nivelul ventriculului IV sau al apeductului cauzează 
hidrocefalie obstructivă. Exsudatul se poate extinde la nivelul măduvei 
spinării şi produce arahnoidită spinală şi blocaj spinal al LCR. 


Simptomatologie 


Simptomele meningitei sunt precedate cu 2 până la 
8 săptămâni de simptome  prodromale  necaracteristice 
tuberculozei. Această fază este caracterizată printr-o stare generală 
alterată, iritabilitate, insomnie, apatie, anorexie, cefalee, durere 
abdominală, vărsături şi modificări de comportament, ce pot apărea 
după un traumatism cerebral, operaţie, rujeolă, gripă, otită medie. 
Aceste condiţii precipită apariția infecției meningeale. Pacienţii au 
subfebrilitate dar poate să apară şi hiperpirexie. Când pacienţii 
dezvoltă semne şi simptome tipice de meningită, boala este deja 
avansată. Jumătate dintre pacienți au simptome şi semne de 
tmberculoză pulmonară sau cu altă localizare. Rar, meningita 
tuberculoasă se prezintă sub formă dramatică, printr-o 
encefalopatie acută cu cefalee severă, redoarea cefei, vărsături, 
crize convulsive care mimează o meningită acută bacteriană, o 
encefalită virală sau o hemoragie subarahnoidiană. 

În stadiul secundar există semnele evidente de iritaţie 
meningeală (cefalee, vărsături, redoare de ceafă), leziuni ale 
nervilor cranieni, hidrocefalie şi endarterită cerebrală. Sugarii sunt 
iritabili, cu opistotonus şi fontanele sub presiune. Leziunile 
nervilor cranieni observate în 25% din cazuri cuprind una sau mai 
multe perechi: IL. II, IV, VI, VII şi VIII. Pupilele pot fi dilatate, 
inegale şi areactive, iar mulți pacienţi prezintă un strabism 
convergent prin pareză de nervi VI (fig. 15.9). Examenul fundului 
de ochi relevă edem papilar în 40% din cazuri şi uneori atrofie 
optică. Tuberculii coroidieni sunt ocazional observați (fig. 15.10). 
Scăderea acuităţii vizuale şi atrofia optică sunt caracteristice 
arahnoiditei chiasmei optice. Creşterea presiunii intracraniene, o 
complicaţie comună și gravă a meningitei tuberculoase, rezultă din 
obstrucţia LCR în cisternele bazale de către exsudat sau, mai puţin 
rar, din obstrucția găurilor de comunicare a ventriculului IV. 
Hidrocefalia, care însoţeşte frecvent hipertensiunea intracraniană, 
trebuie suspectată la toți pacienţii cu meningită tuberculoasă. 
Intensificarea cefeleei, vărsăturilor şi tulburarea stării de 
conştiență sunt mai degrabă rezultatele hidrocefaliei decât ale 
iritației meningeale. De asemenea, aceştia prezintă foarte des 
cefalee severă, paralizii de nervi cranieni, semne piramidale la 
membrele inferioare şi incontinenţă urinară. Dacă pacienții nu sunt 
trataţi, ei devin stuporoşi sau comatoşi şi prezintă semne de 
suferință a trunchiului cerebral, cum sunt crizele de rigiditate prin 
decerebrare, tulburări respiratorii şi tulburări ale reflexelor de 
trunchi cerebral. În aproximativ 20% din cazuri, pacienţii dezvoltă 
semne neurologice de focar, precum hemipareza, hemianestezia, 
afazia şi hemianopsia. Acestea sunt consecințe ale infarctelor 
cerebrale cauzate de arterită. Crizele convulsive sunt frecvente la 
copil şi rare la adult. Circa 10% dintre pacienți dezvoltă simptome 
şi semne de arahnoidită spinală (fig. 15.11), care variază de la 
durere radiculară, deficit motor radicular la nivelul membrelor 
inferioare şi retenție urinară până la paralizie cu nivel de 
sensibilitate. Sindromul secreției: inadecvate de hormon 
antidiuretic (SIADH) este frecvent la pacienţii cu meningită 
tuberculoasă. Aici apare alterarea stării de conştiență, dar 
rigiditatea prin decerebrare sau alte semne de suferință a 
trunchiului cerebral nu sunt regăsite. Alte modificări neurologice, 
mai puţin frecvente, includ oftalmoplegie internucleară, hemicoree 
sau modificări hipotalamice, ducând la pierderea controlului 
presiunii arteriale, a temperaturii corpului şi la diabet insipid. 

Fig. 15,10. (a,b) Coroidită tuberouloasă la o femeie tailandeză de 23 de ani. 
(Copyright Prida Phuapradit). 


Pacienţii infectați cu HIV şi cu tuberculoză prezintă un risc 
crescut de a face meningită tuberculoasă comparativ cu pacienții 
non-HIV cu tuberculoză. Pacienţii infectați cu HIV au frecvent 
limfadenopatie periferică, intratoracică şi intraabdominală, dar 
manifestările clinice ale meningitei tuberculoase sunt nemodificate 
de infecția HIV. 


Diagnosticul pozitiv 


Hemograma este, de obicei, normală, dar ocazional este 
marcată de o leucocitoză, uneori mai mare de 20 000/ul. Examenul 
LCR este crucial. Puncţia lombară nu prezintă acelaşi pericol ca în 
meningita acută şi această metodă poate fi folosită chiar ca 
tratament pentru hipertensiunea intracraniană la pacienţii cu 
meningită tuberculoasă, chiar dacă există edem papilar. Presiunea 
LCR este crescută în majoritatea cazurilor, dar poate fi şi scăzută 
la cei care dezvoltă o arahnoidită spinală. LCR este clar sau ușor 
tulbure şi poate forma văl după un timp de la recoltare. 
Mecanismul acestui văl este neclar, dar nu pare a fi produs de 
concentraţii crescute de proteine. La pacienţii cu blocaj spinal al 
ICR, acesta poate fi xantocrom, cu o concentraţie mare de proteine 
şi poate precipita foarte repede (sindromul Froin). Numărul de 
celule poate fi între 10 şi 1000/ul. La început, limfocitele şi 
neutrofilele sunt prezente în proporţie egală; mai târziu, primele 
pot ajunge până la 70% din totalul celulelor. În 90% din cazuri, 
celulele din LCR numără mai puţin de 500/ul. Rar, celularitatea 


depăşeşte 1000/ul. Concentrația glucozei din LCR este scăzută în 
aproximativ 90% din cazuri. Deşi nespecifică, această informaţie 
poate fi foarte utilă practic pentru a diferenția o meningită 
tuberculoasă de una virală. Meningita tuberculoasă trebuie 
suspectată la orice pacient cu meningită limfocitară şi glucoză 
scăzută în LCR. Concentrația proteinelor din LCR este, de obicei, 
crescută şi creşte de la normal până la 5 g /|. Un nivel mai mare de 
5 g [| sugerează un blocaj spinal. Detectarea bacililor Koch în LCR 
prin coloraţii cu acid, auramină sau prin fluorescență poate fi 
crescută cu 10-20% prin centrifugarea unui volum mai mare de 
LCR (10-20 ml) şi examinarea atentă a sedimentului sub 
microscop. Repetarea puncției lombare creşte şansa găsirii 
bacililor tuberculoşi şi permite observarea în dinamică a 
modificărilor lichidiene. Pleoicitoza cu neutrofilie poate fi 
observată tranzitor în asociere cu apariția bruscă a cefaleei, 
creșterea redorii cefei şi febră, toate sugerând o meningită 
bacteriană. Acest fenomen este autolimitat şi se consideră a fi 
rezultatul rupturii unui microtubercul în spațiul subarahnoidian. 
Culturile pentru micobacterii sunt pozitive în 10-90% din cazuri. 
Alte produse decât LCR (de exemplu: spută, spălătură gastrică la 
copii, urină etc.) pot fi, de asemenea, însămânțate. Creşterea pe 
medii de cultură a micobacteriilor necesită două luni, astfel că s-au 
descoperit metode mai rapide de diagnosticare a meningitei 
tuberculoase. Testul de segregare cu brom nu este utilizat azi, 
deoarece nu are specificitate, el apărând pozitiv şi în alte tipuri de 
meningite şi chiar în malaria cu determinări cerebrale. Nu este mai 
de folos în diagnostic decât concentraţia glucozei în LCR. 


Fig. 15.11. Arahnoidită spinală evidenţiată prin mielografie la un pacient 
tailandez cu meningită tuberculoasă. (Copyright Prida Phuapradit). 


Testele pentru detectarea antigenelelor membranare ale bacililor 
tuberculoşi în LCR prin ELISA sau latex. sunt dezaprobate astăzi 
pentru că nu sunt reproductibile şi nu au o sensibilitate şi o 
specificitate suficientă pentru uzul clinic. Detectarea acidului 
tuberculostearic (un lipid prezent în peretele micobacteriei) în 
LCR prin metoda cromatografică cu gaz şi spectroscopie de masă 
este foarte sensibilă şi specifică, dar aparatul este foarte scump şi 
tehnica prea complicată pentru uzul clinic. În prezent, detectarea 
genomului Mycobacterium tuberculosis în LCR prin reacţie în lanţ 
a polimerazei (PCR) este specifică, sensibilă şi practică în 
diagnosticul rapid al meningitei tuberculoase. Probele de LCR pot 
fi folosite pentru PCR chiar dacă sunt ținute la temperatura 
camerei pentru câteva săptămâni, şi în țările în curs de dezvoltare 
probele de LCR pot fi trimise din zonele rurale în centre care au 


posibilități de detectare prin PCR. Detectarea altor focare de 

tuberculoză la nivelul organismului este foarte utilă. Radiografia 
pulmonară este normală în 50% din cazuri iar miliara tuberculoasă 
este observată într-un număr mic de cazuri. Examenul CT este util 
în detectarea complicaţiilor meningitei tuberculoase. Hidrocefalia 
comunicantă şi exsudatele bazale caracteristice ei se pot vizualiza 
prin CT în 80% din cazuri (fig. 15.12). De asemenea, se pot 
observa infarcte cerebrale secundare procesului de arterită sau 
chiar tuberculoame (fig. 15.13). 


Fig. 15,12. CT craniană cu contrast care arată exsudat bazal gros şi 
hidrocefalic. (Copyright Prida Phuapradit). 


Fig, 15,13. CT scan la un pacient cu meningită tuberculoasă ce arată multipie 
tuberculoame dezvoltate lângă cistemele bazale. (Copyright Prida 
Phuapradit). 


Imunitatea mediată celular trebuie apreciată. Testul la 
tuberculină este pozitiv la 50-95% dintre pacienţii cu meningită 
tuberculoasă. Reactivitatea este suprimată în cazul pacienților 
imunodeprimaţi. Testele serologice pentru infecția cu HIV şi 
numărul de celule CD4 trebuie determinate, dacă este posibil, la 
fiecare caz. 


Diagnosticul diferenţial 


Deşi un număr mic de cazuri de meningită tuberculoasă 
prezintă un debut acut, majoritatea au o evoluţie subacută sau 
cronică. Clinic, diagnosticul diferenţial trebuie să includă 
meningita cu criptococ, meningitele subacute sau cronice care 
includ şi meningitele bacteriene parțial tratate, infecțiile 
parameningeale, infiltrația neoplazică şi granulomatoasă a 
meningelui (de exemplu, carcinoamele, leucemiile, limfoamele, 
sarcoidoza) şi tumorile cerebrale. ; Meningitele fungice 
(Criptococcus, Coccidioides, Histoplasma, Candida) se pot 
prezenta ca o meningită tuberculoasă. Alte condiţii patologice care 
pot crea confuzie în anumite regiuni geografice sunt sifilisul 
meningovascular, meningita cu toxoplasmă la pacienții 
imunosupresați cu SIDA,  cisticercoza,  meningoencefalita 
amoebică, tripanosomiaza din Africa şi mielopatia schistosomială. 
Diagnosticul diferențial poate fi făcut cu ajutorul examenului LCR 
incluzând citologia acestuia, preparatele cu tuş de India, teste 
imunodiagnostice (pentru aglutinarea în latex a criptococului), 
teste serologice şi culturi microbiene. 


Tratament 


Mortalitatea în meningită tuberculoasă netratată este 
aproape de 100%. Tratamentul complet trebuie început atunci 
când diagnosticul este suspectat după semnele clinice și după 
recoltarea de probe pentru microscopie, culturi şi imunodiagnostic. 
Alegerea medicamentelor tuberculostatice se bazează, în principal, 
pe proprietăţile antibacteriene şi farmacocinetice. Izoniazida, 
pirazinamida, etionamida şi cicloserina pătrund uşor în LCR. 
Penetraţia este limitată dar încă suficientă în lunile după debutul 
meningitei în cazul rifampicinei, etambutolului şi streptomicinei. 
Acidul paraaminosalicilic nu poate fi folosit deoarece nu pătrunde 
în LCR. Cel puţin două tuberculostatice la care există sensibilitate 
trebuie utilizate. Totuşi, în primele două luni, chimioterapia de 
atac trebuie să cuprindă trei sau patru medicamente antitu- 
berculoase, deoarece modificarea barierei hematoencefalice în 
stadiul activ al meningitei tuberculoase permite intrarea în LCR a 
majorităţii drogurilor antituberculoase în cantitate suficientă 
pentru distrugerea microorganismelor şi oferă şansa eliminării 
micobacteriilor din LCR după o perioadă scurtă de tratament. 
Combinația dintre izoniazidă şi rifampicină timp de 12 luni, cu 
pirazinamidă şi streptomicină în primele 2 luni, este schema cea 
mai utilizată. La adulţi, doze unice zilnice de 300 mg de izoniazidă, 
600 mg de rifampicină şi 1500 mg de pirazinamidă permit un nivel 
adecvat în ser şi LCR pentru meningita tuberculoasă. Doze mai 
mari de tuberculostatice nu sunt necesare şi pot determina o 
incidență crescută a hepatotoxicității. Incidenţa reacțiilor adverse 
la medicamentele antituberculoase în meningita tuberculoasă este 
acceptabilă şi similară cu cea din tratamentul tuberculozei 
pulmonare. 

În țările în care rifampicina nu există, se poate utiliza tripla 
asociere de izoniazidă, pirazinamidă şi streptomicină. Meningita 
tuberculoasă la pacienţii cu HIV trebuie tratată la fel, răspunsul şi 
evoluţia fiind aceeaşi. Rezistenţa izolată la medicamente a 

Mycobacterium tuberculosis, care a fost găsită în creştere, pune 
probleme de tratament atât azi, cât şi în viitor. Etionamida, 
kanamicina sau amikacina şi cicloserina pot fi considerate ca fiind 
în această situaţie. Descoperirea unor noi antituberculoase eficace 
este extrem de necesară. 

Răspunsul la chimioterapia antituberculoasă este lent, mai 
ales ja pacienții care nu primesc corticosteroizi (a se vedea mai 
J05). În timpul primelor 2 luni de la începutul tratamentului optim, 
poate apărea o creştere a febrei, a concentraţiei proteinelor în LCR 
şi pleiocitoză cu neutrofilie tranzitorie. Totuşi, unele semne clinice 
se îmbunătățesc în primele săptămâni de tratament. Răspunsul 
clinic cel mai rapid este scăderea în intensitate a cefaleei, 
ameliorarea stării generale şi scăderea presiunii intracraniene. O 
revenire rapidă la normal a compoziției LCR în câteva zile exclude 
diagnosticul de meningită tuberculoasă, caz în care tratamentul 
antituberculos trebuie oprit. De obicei, trebuie să treacă câteva 
săptămâni până la câteva luni pentru ca celularitatea, glucoza şi 
proteinele din LCR să revină la normal. La unii pacienți o creştere 
a proteinorahiei poate persista. 

Chimioterapia de probă este justificată atunci când există o 
suspiciune clinică de meningită tuberculoasă, în special când 
continuat până la 12 luni, mai puţin în cazul în care există o 
remisiune rapidă a stării clinice şi a compoziţiei LCR care ar 
sugera altă cauză de meningită aseptică. În câteva cazuri severe, la 
pacienţii care prezintă semne clinice de meningită acută bacteriană 
(de exemplu pleiocitoză cu neutrofilie), dar la care iniţial datele de 
laborator nu sunt de ajutor, este necesară inițierea unui tratament 
"orb" pentru meningita bacteriană şi tuberculoasă simultan. În 
aceste cazuri, din fericire rare, izoniazida, rifampicina şi 
streptomicina sau etambutolul împreună cu penicilina sau o 
cefalosporină de generaţia a treia pot fi administrate. 


Tratamentul complicaţiilor 


Complicaţiile meningitei tuberculoase sunt frecvente şi 
unele destul de grave pentru a determina o morbiditate severă şi 
decesul pacienţilor în ciuda tratamentului activ cu 


antituberculoase. Creşterea presiunii intracraniene se regăseşte la , 


peste 90% dintre pacienţi şi este frecvent asociată cu hidrocefalie 
comunicantă, cauzată, de obicei, de arahnoidită bazală. Mai rar 
este cauzată de edem cerebral difuz, cu diminuarea de volum a 
ventriculilor laterali. În cazul acestor pacienți, : tratamentul 
conservator cu puncţii lombare repetate în combinaţie cu 
acetazolamidă, cu sau fără furosemid şi corticosteroizi, poate fi 
încercat. În primele 4-6 săptămâni de tratament, presiunea LCR 
revine la normal la majoritatea pacienţilor şi edemul 
transependimal (hipodensitate periventriculară pe CT) scade. 
Totuşi, de obicei, mărimea ventriculilor rămâne nemodificată în 
primele 4-6 săptămâni de tratament. Această situaţie este 
caracteristică hidrocefaliei manifeste. În general, în circa 6 luni, 
ventriculii revin la normal. Hialuronidaza intratecală poate fi 
benefică în tratamentul hidrocefaliei comunicante şi arahnoiditei 
spinale. Dacă aceste metode conservatoare sunt depăşite, 
tratamentul chirurgical va fi necesar pentru rezolvarea 
hidrocefaliei. Pacienţii cu hidrocefalie comunicantă şi stare 
generală alterată, cu tulburări ale conştienţei, vor trebui să 
beneficieze rapid de un şunt ventricular extern temporar. Șuntul 
chirurgical, ca primă intenţie de tratament, va trebui rezervat 
pacienţilor cu hidrocefalie necomunicantă. 

Corticosteroizii pot reduce reacţia inflamatorie şi organizarea 
fibrotică a exsudatului de la nivelul creierului şi măduvei spinării. 
Un studiu recent pe un număr mare de cazuri a demonstrat că 

dexametazona creşte supraviețuirea şi scade riscul sechelelor la 
copiii cu meningită tuberculoasă.  Corticosteroizii trebuie 
administrați la pacienții cu hidrocefalie, la cei cu suspiciune de 
blocaj spinal, tulburări vizuale prin arahnoidită optochiasmatică, la 
cei care dezvoltă semne neurologice datorită arteritei sau la cei cu 
forme severe. Calea de administrare este intramusculară pentru 
dexametazonă (16 mg/zi la adulţi şi 0,5 mg/kc/zi la copii) în doze 
divizate şi orală pentru prednisolon (60 mg/zi pentru adulți, 
2 mg/ke/zi pentru copii) care se administrează pentru 3-6 
săptămâni. Nu există încă o dovadă că administrarea de corticoizi 
ar interfera cu penetrarea medicamentelor antituberculoase în 
LCR. Nu este necesară injectarea intratecală de corticosteroizi. 
Dezechilibrele  hidroelectrolitice şi  acidobazice sunt 
frecvente ca urmare a vărsăturilor, administrării inadecvate de 
lichide şi SIADH. Pierderea progresivă a acuității vizuale dată de 
exsudatul fibrinos din jurul chiasmei optice poate răspunde la 
decomprimarea chirurgicală. Tuberculoamele cerebrale se pot 
dezvolta chiar în timpul tratamentului meningitei tuberculoase. 
Leziunile caracteristice sunt reprezentate de noduli mici şi medii 
adunaţi în ciorchine şi care sunt situați la suprafața creierului 
lângă cisternele bazale, cum sunt cisterma interpedunculară şi 
cisterna perichiasmatică (fig. 15.13). Aceşti pacienţi pot fi tratați 
conservator şi răspunsul la tratamentul antituberculos urmărit cu 
ajutorul CT. Biopsia sau intervenţia chirurgicală nu sunt necesare 
şi pot fi periculoase. Tuberculoamele răspund de obicei foarte lent 
la tratamentul antituberculos şi, frecvent, sunt necesare minimum 
24 de luni pentru ca leziunile să dispară. Îngrijirea pacienţilor este 
importantă mai ales la pacienţii cu alterarea stării de conştiență, 
precum şi în perioada lungă a convalescenţei și reabilitării. 
Anticonvulsivantele sunt frecvent necesare, în special la copii. 


Prognostic şi sechele 


În țările industrializate din Vest, mortalitatea prin meningită 
tuberculoasă este încă mare, de aproximativ 15-30%, iar în țările 
în curs de dezvoltare rămâne între 30-50%. Prognosticul este 
foarte prost şi riscul de sechele este foarte mare la pacienţii în 
comă cu semne de afectare a trunchiului cerebral, la vârstele 
extreme, la femeile gravide, la malnutriți sau cu alte afecțiuni 
coexistente. Evoluţia meningitei tuberculoase la pacienţii infectați 
cu HIV este similară cu a pacienţilor seronegativi. Rămân sechele 
permanente la 10—30% dintre supraviețuitori. Deficitul intelectual 
este frecvent mai ales la sugari şi copii mici. Peste 60% dintre 
pacienţii care prezintă convulsii în cursul bolii vor prezenta 
recurența acestora. Până la 25% dintre supraviețuitori prezintă 
suferințe de nervi cranieni incluzând orbire, surditate şi strabism. 
10-25% dintre supraviețuitori prezintă deficite motorii reziduale 
după o hemipareză sau parapareză. Circa 10% dintre pacienți 
dezvoltă blocaj spinal al LCR în diferite stadii ale bolii, dar 
recuperarea completă apare la cel puţin jumătate dintre ei. 
Ocazional, deficitul neurologic poate progresa sau apărea mai 
târziu, după luni de zile, pe măsură ce exsudatul arahnoidian se 
fibrozează sau se calcifică. 


Profilaxie 


Vaccinarea BCG la naştere reduce riscul infecţiei cu cel 
puţin 80%, dar se pare că aceasta variază de la o ţară la alta. 
Vaccinarea este recomandată la toţi copiii născuţi în comunități 
unde prevalența tubercolozei este mare, inclusiv la asiaticii din 
Anglia sau emigranții ce trăiesc în țările tropicale. Pentru 
profilaxia meningitei tuberculoase la contacţii familiali ai unei nou 

diagnosticate tuberculoze pulmonare, profilaxia cu izoniazidă 


10 mg/kc/zi pentru 6-12 luni este recomandată pentru toţi copiii 
sub 5 ani cu reacția IDR Mantoux pozitivă. 

15.2. Infecţii virale ale 
sistemului nervos central 


D.A. WARRELL ȘI P.G.E. KENNEDY 


(Traducerea: Carolina Ionete-Gubavu, Adina Petrea) 


Virusurile invadează şi afectează SNC în două moduri: 
direct prin infectarea leptomeningelor, creierului şi măduvei 
spinării şi indirect prin reacţiile autoimune induse para- sau 
postinfecțios. În ambele cazuri, termenii de meningită, encefalită şi 
mielită se folosesc singular ori în combinații. Meningita presupune 
inflamarea meningelor fără alterarea stării de conştiență, fără 
convulsii sau semne neurologice de focar, în encefalită există o 
scădere a funcţiilor cerebrale, frecvent însoțită de alterarea 
conștienței, cu convulsii şi semne neurologice de focar, mielita 
indică implicarea măduvei spinării. Infecţiile virale lente ale 
sistemului nervos central sunt dezvoltate în alt capitol (vezi 
subcapitolul 3.8). 


Virusologie 


Există o variaţie considerabilă geografică şi sezonieră în 
tipurile de virusuri care pot cauza o meningită, o mielită sau o 
encefalită, dar, comparativ cu infecțiile bacteriene ale sistemului 
nervos central, există o mică variație cu vârsta sau statusul imun. 

Enterovirusurile sunt responsabile pentru 80-90% din 
cazurile diagnosticate de meningită virală. Aproape toate 
serotipurile sunt implicate în cazurile sporadice şi unele vârfuri au 
fost asociate cu virusurile coxsackie A7 şi 9, toate tipurile de 
coxsackie B şi multe din enterovirusuri, în special 4, 6, 9, 11, 14, 
16 şi 30. Virusul urlian este responsabil de 10—20% din cazurile 
de meningită virală. Alte cauze mai puțin comune includ virusurile 
herpes zoster, herpes simplex (în special tipurile 2, HSV-2), 
rujeolos, adenovirusuri, virusul Epstein-Barr şi, în Statele Unite, 
togavirusurile precum sunt St. Louis, virusul encefalitei equine de 
est şi vest şi bunyavirusuri precum este virusul encefalitei 
California (La Crosse). 


INFECŢIILE SISTEMULUI NERVOS — PREZENTARE CLINICĂ 


Virusurile polio sunt aproape singurele cauze de mielită 
paralitică virală din toată lumea, dar şi coxsackie A7 (AB IV) pot 
da ocazional cazuri ca şi alte tipuri coxsackie A şi B, echovirusuri 
şi enterovirusuri 70 ce pot da cazuri sporadice. Virusurile de 
herpes zoster, rabia paralitică, Epstein-Barr şi Herpes simiae B pot 
da mielite sau paralizii ascendente şi HSV-2 poate cauza 
mieloradiculite lombosacrate. 

Virusurile ce produc encefalite variază de la o ţară la alta. 
Virusul B al encefalitei j japoneze este cel mai răspândit togavirus 
din lume şi este cauza majoră de encefalită din întreaga Asie. În 
Tailanda există în medie 1500 de cazuri în fiecare an, cu 370 de 
decese. În America de Nord virusul herpes simplex este cea mai 
frecventă cauză de encefalite sporadice letale, urmate de virusurile 
din grupul encefalitei California, herpes zoster, virusul encefalitei 
St. Louis, enterovirusuri, virusul urlian şi rujeolos. În Statele 
Unite, encefalita cu herpes simplex are o incidenţă estimată la 
2,3/milion de persoane/an;, HSV-l numără peste 95% din cazuri; 
HSV-2 produce encefalită mai ales la nou-născuţi şi la 
imunosupresați precum pacienţii care au suferit transplanturi şi cei 
infectați cu HIV. În Marea Britanie, virusul urlian este cea mai 
frecventă cauză de meningită virală urmată de echovirusuri, 
virusuri coxsackie, virusul rujeolos, herpes simplex, herpes zoster, 
Epstein-Barr şi adenovirusuri (în special adenovirusul 7). 
"Louping ill” este unicul virus artropodic indigen infectant în 
Anglia şi a produs câteva cazuri de encefalită. În multe ţări în curs 
de dezvoltare, rabia este o cauză importantă de encefalită virală. 
Alte cauze regionale sunt virusul febrei Rift Valley în Africa şi 
Orientul Mijlociu, arenavirusuri (Junin, Guanarito, Sabiâ, Lassa, 
şi Machupo) în America Latină şi Africa, virusurile Marburg şi 
Ebola în Africa şi virusul febrei Colorado în America de Nord. 

Encefalomielita postinfecţioasă este comună după rujeolă, 
vaccinia, varicelă, rubeolă, oreion şi gripă.. Sindromul Guillain- 
Barre, o polineuropatie senzitivo motorie (capitolul: 17), a fost 
asociat cu infecția cu virus Epstein-Barr, citomegalovirus, 
coxsackie B şi herpes zoster. Vaccinul antirabic poate da o 
encefalită postvaccinală, în timpă ce vaccinarea antirabică, 
antigripală şi antivariceliană poate da un sindrom Guillain-Barre. 

Pacienţii imunosupresaţi sunt vulnerabili la unele infecţii 
virale, Aceia cu imunitate mediată celular deprimată (boală 
Hodgkin) pot dezvolta encefalită cu herpes zoster şi 
citomegalovirusul poate cauza o encefalită subacută la pacienţii cu 
SIDA. La copiii sau adulţii cu  hipogammaglobulinemie, 
enterovirusurile, inclusiv vaccinul antipolio cu virus atenuat, pot 
produce o meningoencefalită progresivă şi letală. Leucoencefalo- 
patia multifocală progresivă, o infecție cronică şi letală cu 
papovavirusuri, este descrisă la pacienții cu imunitatea mediată 
celular deprimată. Infecția HIV a creierului şi meningelui poate fi 
responsabilă pentru  meningoencefalita acută din timpul 


seroconversiei şi pentru demenţa de la pacienţii cu SIDA (vezi | 


subcapitolul 15.3). 
Epidemiologie 


Majoritatea infecțiilor virale ale sistemului nervos central 
apar în vârfuri sezoniere sau epidemii, iar unele precum encefalita 
cu herpes simplex sunt sporadice. Epidemia de encefalită japoneză 
apare vara sau în sezonul ploios, datorită prezenței de vectori 


țânțari (în principal Cullex tritaeniorhynchus) care au fost infectați |. 


prin înțeparea păsărilor (egrete, bâtlani) sau mamiferelor 
rezervoare. Copiii indigeni şi adulţii neimunizaţi (imigranții) sunt 
cei mai susceptibili. Encefalita de la căpuşe apare vara şi 
primăvara când căpuşele sunt mai active. Encefalita urliană este 

mai frecventă la sfârşitul iernii sau timpuriu primăvara, în timp ce 
infecția cu enterovirusuri apare mai frecvent vara şi la începutul 
toamnei. Encefalitele de la rozătoare prin arenavirusuri sunt mai 
comune când rozătoarele sunt mai numeroase fie pe câmpiile 
întinse (virusurile Machupo şi Junin) fie în case (virusul 
coriomeningitei limfocitare). Virozele zoonotice dispar în perioada 
rece, în care ciclul nevertebrate-vertebrate este suspendat datorită 
hibernării vectorilor şi rezervoarelor. 

Invazia sistemului nervos central pare a fi rară în cazul 
infecțiilor virale. În cazul togavirusurilor cum este encefalita 
japoneză, pentru un caz de encefalită există 500-1009 de infecții 
asimptomatice. Virusul encefalitei equine de est produce o 
proporție mai mare de cazuri de encefalită decât alte togavirusuri. 

Infecţiile date de majoritatea virusurilor neurotrope sunt cel 
nai frecvente la copii şi bătrâni şi sunt foarte severe. Encefalita cu 
herpes simplex atacă toate grupele de vârstă, dar cea mai mare 
incidență de găseşte între 5-30 de ani şi peste 50 de ani. Când 
HSV-2 pătrunde în sistemul nervos central este probabil că 
produce o meningită benignă limfocitară la adult, dar la 
nou-născuţi, de obicei, produce o encefalită severă. Dintre 
encefalitele transmise de țânțari, encefalita de California este cea 
mai comună la copii, encefalita St. Louis la bătrâni, în timp ce 
encefalita equină de est şi vest şi virusul encefalitei japoneze atacă 
atăt copiii cât şi bătrânii. Encefalita postinfecțioasă este mai 
frecventă la copil, pentru că ea apare ca o complicaţie a diferitelor 
febre eruptive. Este cea mai frecventă boală demielinizantă din 


lume. 


Patogeneză 


Această temă a fost revizuită complet de Johnson (1982), 
Mims şi White (1984). şi Tyler şi Fields (1988). Majoritatea 
infecțiilor virale ating sistemul nervos central de la focarul inițial 
de infecție şi se multiplică prin curentul sanguin. Virusurile 
inoculate prin piele includ virusurile transmise de artropode, 
virusul rabiei, herpes simplex, Herpes simiae B şi virusul 
coriomeningitei limfocitare. Se presupune că virusurile transmise 
de artropode se multiplică în ganglionii limfatici locali şi 
endoteliul: vascular și circulă legați de macrofage, determinând 
viremia. Virusul rabiei se multiplică local în citoplasma celulelor 


„musculare înainte să pătrundă în nervii periferici. Virusurile. ce 
“pătrund prin tractul respirator (de exemplu rujeoios, urlian, 


varicelian) sau prin poarta digestivă (enterovirusurile) se 
multiplică în țesutul limfoid local înainte de a pătrunde în torentul 
sanguin. Viremia este o caracteristică a majorității infecțiilor 
virale, pe cârid invazia sistemului nervos central e rară la cele mai 
multe dintre ele. Explicaţia acestui fapt nu este cunoscută, dar 
sistemul nervos central are un număr de bariere fizice contra 
agenților infecțioşi cum sunt virusurile. Aceste bariere cuprind 
bariera hematoencefalică cu-"joncțiunile strânse" ale sale, prezența 
unor celuie rezistente la infecția virală şi absența drenajului 


- limfatic. Mecanismele nespecifice de la nivelul -porţilor de intrare, 


precum aciditatea gastrică sau cilii tractului respirator, joacă, de 


_ asemenea, un rol protector. În cazul rabiei, herpes simplex, herpes 


zoster, virusul pătrunde în sistemul nervos central prin nervii 
periferici. Deşi spațiul subarahnoidian înconjoară nervii olfactivi 
până la nivelul lamei ciuruite şi dedesubtul său se găsește mucoasa 
nazală, această cale de infecție pare a fi extrem de rară la oameni 
şi a fost demonstrată doar în câteva cazuri de infecție rabică prin 
inhalare şi în encefalita cu herpes simplex. Au fost cazuri de 
inoculare directă în sistemul nervos central prin grefă cornesană 
pentru transplant infectată (rabia) sau prin infectarea unor electrozi 
aplicaţi pe suprafața sau în parenchimul creierului (boala 

Creutzfeldt-Jacobs). Encefalita cu herpes simplex poate complica o 
infecţie primară herpetică la copil şi adultul tânăr, dar, în cele mai 
multe cazuri de encefalită cu herpes simplex, cauza este 
reactivarea virusului latent (HSV-1) ce se găseşte în ganglionul 
trigeminal, ganglionii vegetativi sau în creier. 
nele virusuri, cum sunt enterovirusurile sau virusul urlian, 
afectează de obicei meningele mai mult decât paremchimul 
sistemului nervos central, în timp ce altele, precum togavirusurile, 
produc frecvent encefalită. Johnson (1982) a considerat că 
diferitele celule nervoase au vulnerabilitate selectivă față de 
diversele virusuri neurotrope. De exemplu, predilecţia virusului 
polio pentru motoneuronii din coarnele anterioare ale măduvei 
spinării şi ale virusului rabiei pentru neuronii sistemului limbic 
sau celulele Purkinje. Efectele patologice ale infecțiilor virale 
asupra sistemului nervos central includ: 
1) distrugerea și fagocitoza neuronilor (neuronofagia) ca 
rezultat al invaziei virale per se sau a lizei imune, 
2) demielinizarea; 
_3)edemul inflamator cu efect compresiv şi creşterea 
presiunii intracraniene, 
4) leziuni vasculare (în unele cazuri). 
În rabie, o encefalită universal fatală, gradul mediu de neuronoliză 
i-a intrigat dintotdeauna pe neuropatologi. Totuşi, recent, studiile 
sugerează că virusul rabiei poate produce o alterare gravă a 
neurotransmisiei atât central cât şi periferic la nivelul sinapselor 
colinergice. Virusul produce, de asemenea, efecte sistemice severe, 
posibil ca rezultat al diseminării centrifuge (de exemplu în cazul 
miocarditei şi aritmiilor cardiace) sau al efectelor sale focale pe 
centrii bulbari vasomotori şi respiratori. 
Encefalita postinfecţioasă şi sindromul Guillain-Barre sunt 


considerate ca rezultat al reacției de hipersensibilitate contra. 
mielinei centrale şi periferice. Modelul animal experimental al 


acestor forme clinice este encefalomielita experimentală alergică, 
ce poate fi produsă la un număr mare de animale după o imunizare 
împotriva proteinei bazice a mielinei. Un model animal similar 
pentru sindromul Guillain-Barre este cunoscut ca nevrita alergică 
experimentală. Este încă incert cum o infecție virală anterioară 
poate “induce un răspuns autoimun. În cazul encefalitelor 
postvaccinale antirabice, explicaţia este mult mai clară, pentru că 
acest vaccin conţine mielină de la animalul în care virusul a 
crescut. 

Răspunsurile imune variate ale gazdelor contra infecțiilor 
virale joacă un rol crucial în combaterea infecțiilor. Aceste 
răspunsuri pot fi direct împotriva particulelor virale sau celulelor 
infectate cu virusuri şi pot fi mediate umoral sau celular. Un 
răspuns imun local important la nivelul suprafețelor infectate este 
asigurat de ÎgA, care este prezentă în secrețiile digestive, salivă, 
” respiratorii. Acest fapt este important, de exemplu în stadiile 
inițiale ale infecției .cu virus poliomielitic unde anticorpii 
neutralizează virusurile prin combinarea cu suprafața proteică 
virală. Infecția sistemică virală poate fi limitată de către anticorpii 
circulanți de tip IgM sau IgG, care pot neutraliza virusul pe diferite 
căi. Răspunsurile imune pot, de asemenea, să apară local în 
sistemul nervos central, unde sinteza locală de imunoglobuline, 
uneori în benzi oligoclonale, ca răspuns la infecția virală, poate fi 
evidenţiată. Creşterile acestor anticorpi pot fi cu valoare 
diagnostică importantă (a se vedea mai jos). În anumite condiţii, 
răspunsurile imune la infecțiile virale pot singure declanșa 
procesele imunopatologice care conduc la apariţia bolii. Boala 
poate apărea într-un număr diferit de căi, cum ar fi depunerile în 
peretele vascular ale complexelor imune dintre anticorpii antivirali 
şi antigenele virale. În alte cazuri, precum infecția cu virusul 
coriomeningitei limfocitare, producerea de limfocite citotoxice T 
specifice este ea însăşi responsabilă de producerea encefalitei. 


Anatomie patologică 
Meningita 


Leptomeningele bazal, ependimul şi plexurile coroide sunt 
infiltrate cu celule mononueleare, iar parenchimul este normal. În 
meningita urliană poate să apară o exfoliere a celulelor 
ependimare. 


Poliomielita 


Virusul este prezent peste tot în creier şi în măduva spinării, 
posibil chiar şi în cazurile nonparalitice, dar, de obicei, singurele 
celule care suferă cromatoliză şi fagocitoză sunt motoneuronii din 
coarnele anterioare ale măduvei spinării, bulbului şi substanţei 
cenuşii din girusul precentral. 


Encefalita 


Majoritatea encefalitelor sunt caracterizate prin infiltrația 
limfocitară a meningelui şi spaţiilor perivasculare (Virchow- 
Robin) la nivelul cortexului şi substanței albe subiacente, cu 
limfocite, plasmocite, histiocite şi unele neutrofile, microglii 
proliferative cu formare de noduli gliali. Neuronoliza şi 
demielinizarea sunt variabile în gravitate şi localizare. Neuronii 
infectați pot prezenta incluzii caracteristice în nucleu (rujeolă, 
herpes simplex şi adenovirusuri) sau în citoplasmă (corpusculii 


- Negri în rabie). Pot fi găsite microhemoragii şi focare de necroză. 


Encefalita cu herpes simplex 


Caracteristicile acestei encefalite sunt prezența unui edem 
cerebral important, hemoragii severe şi encefalită necrozantă care 
este frecvent asimetrică, localizată în partea inferioară şi medială a 
lobului temporal, a insulei şi în partea orbitală a lobului frontal. 
Secţiunile histologice arată incluzii intranucleare eozinofilice 
Cowdry tip A cu marginaţia cromatinei în neuroni, oligodendrocite 
şi astrocite, reacții inflamatorii şi hemoragice perivasculare, dar 
fără demielinizare. Incluziile Cowdry tip A sunt găsite, de 
asemenea, în encefalitele cu herpes zoster şi citomegalovirus. 
Explicaţia localizării unice cerebrale a encefalitei cu herpes 
simplex nu a fost satisfăcătoare, dar este probabil rezultatul 
răspândirii virale de-a lungul căilor neurale specifice, mai mult 
decât o susceptibilitate diferențiată a populațiilor celulare. Deşi 
teoria cea mai des întâlnită este că virusul herpes simplex se 
răspândeşte de-a lungul căilor olfactive la baza creierului şi în 
lobii temporali, este, de asemenea, posibil că virusul se poate 
răspândi din ganglionul trigeminal de-a lungul fibrelor senzitive ce 
inervează dura mater adiacentă acestor regiuni. Ultimul mecanism 
este confirmat de prezența în formă latentă a HSV-l în ganglionul 
trigeminal, în ganglionii cervicali superiori şi în ganglionii vagali 
într-o proporție mai mare decât la normali, indiferent dacă au avut 
infecția herpetică cutaneo-mucoasă. Deşi în ultimul caz virusul 
HSV-1 latent poate fi reactivat de o multitudine de stimuli cum 
sunt soarele, febra, traumatismele şi stresul, mecanismele de 
latenţă şi reactivare în sistemul nervos central nu sunt foarte bine 
cunoscute. Chiar dacă encefalita cu herpes simplex este într-adevăr 
cauzată de reactivarea virusului care a rămas latent în. ganglionul 
trigeminal, acest fapt este relativ rar față de numeroasele infecții 
asimptomatice şi a rămas încă neexplicat. 


INFECŢIILE SISTEMULUI NERVOS — PREZENTARE CLINICĂ 


Encefalita japoneză B 


Modificările microscopice sunt tipice ca şi ale celorlalte 
encefalite virale, există edem, congestie, hemoragii focale în creier 
şi meninge şi în spaţiile perivasculare, neuronofagie şi noduli gliali 
în parenchim. Neuronoliza şi neuronofagia sunt neobişnuit de 
răspândite în cortexul cerebral, ganglionii bazali, trunchiul 
cerebral, cerebel (cu distrugere a celulelor Purkinje) şi în măduva 


spinării. Antigenul viral este localizat în neuroni, mai ales în cei 
din trunchiul cerebral şi talamus. 


Encefalomielita postinfecțioasă 


Este o encefalită perivenoasă microglială şi demielinizantă. 
Necroza fibrinoidă a arteriolelor este o leziune asociată într-o 
formă mult mai severă denumită leucoencefalita acută hemoragică. 


Manifestări clinice 
Meningita 


Simptomele prodromale asemănătoare gripei urmate de o 
perioadă scurtă de remisiune sunt tipice infecţiei cu virus 
coriomeningitic limfocitar şi altor meningite enterovirale (de 
exemplu echo 9) dar, în majoritatea cazurilor de meningită virală, 
simptomatologia debutează brusc. Ca şi în meningita bacteriană 
apare febră, cefalee, redoarea cefei şi vărsături, mai ales la copii. 
Spre deosebire de meningita bacteriană, aici cefaleea este mai 
puţin severă şi localizată frontal sau retroorbital (mişcările globilor 
oculari pot fi dureroase) iar redoarea de ceafă este mai puţin 
marcată. Greaţa, anorexia, durerile abdominale, mialgiile şi 
inflamaţia faringelui sunt frecvente în meningitele enterovirale. 
Mialgia severă este caracteristică infecţiei cu virus coxsackie B. Ca 
şi în forma bacteriană, sugarii au iritabilitate, fontanelele în 
tensiune, iar copii mici febră, iritabilitate sau apatie. Hiperemia 
conjunctivală, faringita şi adenopatia cervicală pot fi prezente. 
Exantemul macular ori peteşial sau enantemul apar în infecțiile cu 
coxsackie A şi B şi echovirusuri (în special echo 9). Erupția 
veziculară la nivelul mâinilor, picioarelor şi a cavităţii bucale a 
fost raportată însoţind infecțiile cu virus coxsackie A 16 şi 
enterovirus 71. Prin definiţie, starea de conştiență este normală în 
meningita simplă. Alte manifestări neurologice includ vertij, 
“mistagmus, ataxie de tip cerebelos, spasm facial şi mişcări 
involuntare. 

Cauza specifică a meningitei virale poate fi sugerată de alte 
semne în afara sistemului nervos, precum vezicule genitale sau 
rectale la grupele de vârstă active sexual (HSV-2), leziuni cutanate 
de herpes zoster, edemul glandelor parotide (oreion şi ocazional 
coxsackie, coriomeningita limfocitară şi virusul Epstein-Barr), 
orhită (virus urlian sau virusul coriomenigitei limfocitare) şi artrită 
(virusul coriomeningitei limfocitare). Alte semne clinice de ajutor 
precum simptomele gastrointestinale din infecțiile enterovirale şi 
parotidita din oreion pot fi complet absente la pacienții cu 
meningită. | 


Poliomelita paralitică 


Infecția este dobândită prin răspândirea şi receptarea 
picăturilor prin tractul respirator sau prin calea fecal-orală. Infecția 
"minoră". coincide cu viremia şi este un episod nespecific 
asemănător gripei — febră, cefalee, fâringe iritat, stare generală 

proastă şi semne gastrointestinale moderate — care se remit în 
câteva zile. Majoritatea pacienţilor infectați nu vor dezvolta 
simptome ulterioare, dar într-o mică parte, apare boala "majoră", 
uneori după câteva zile de la remiterea simptomelor iniţiale. 
Semnele clinice sunt ale meningitei virale: mialgii, crampe 
musculare şi modificări ale sensibilităţii care preced sau 
acompaniază dezvoltarea unei paralizii (flaşte) periferice. Poate fi 
observată orice combinaţie de deficit motor periferic (fig. 15.14). 
Este neobişuit ca paralizia să se extindă după primele 3 zile sau 
după scăderea febrei (fig. 15.15). Paralizia centrilor respiratori 
bulbari este fatală. Encefalita este rară. Cea mai comună cauză de 
moarte este aspirația şi obstrucția căilor aeriene rezultate din 
paralizia centrilor bulbari şi a musculaturii respiratorii. 
Perturbările respiratorii şi ale ritmului cardiac datorită afectării 
centrilor medulari vasomotori şi respiratori sunt extrem de rare. 
Alte complicaţii includ scăderea controlului asupra temperaturii 
corpului şi asupra tensiunii arteriale, hemoragii digestive, 
pneumonia de aspirație şi paralizia colonului şi a vezicii urinare 


Fig. 15.14. Poliomelită paralitică la o fetiţă tailandeză de 3 ani. Observaţi 
afectarea sistemică şi paralizia brațului drept. (Copyright D.A. Warrell). 


Encefalita 


Majoritatea pacienţilor cu encefalită virală prezintă şi 
semnele meningitei (febră, cefalee, redoarea cefei, vărsături) 
împreună cu alterarea stării de conştiență, convulsii şi uneori 
semne neurologice de focar, semne ale creşterii presiunii 
intracraniene sau simptome psihice. 

Fig. 15.15. . Evoluţia infecției poliomielitice 


Encefalita cu herpes simplex 


Este o encefalită relativ sporadică ce poate apărea la orice 
grupă de vârstă. Originea virusului este de cele mai multe ori 
necunoscută. Majoritatea cazurilor se presupune că apar prin 
reactivarea virusului latent, posibil HSV-l din ganglionul 
trigeminal. La nou-născuţi encefalita cu herpes simplex este 
cauzată de HSV-2. i 


Alături de semnele clinice prezente într-o encefalită 
virală severă, pacienţii cu encefalită cu herpes simplex 
prezintă simptome legate de localizarea encefalitei (cortexul 
frontal, temporal şi sistemul limbic). Acestea includ tulburări 
de comportament, halucinaţii olfactive şi gustative, anosmie, 
amnezie, afazie expresivă şi crize epileptice temporale. Leziuni 
cutanate sau mucoase herpetice floride sunt rar găsite, cu 
excepția infecției genitale acute cu HSV-2 sau proctită. Un 
istoric recent cu erupție herpetică labială nu este rar. Efectul 
edemului cerebral este neobişnuit de sever. Pacienţii intră de 
obicei în comă la sfârşitul primei săptămâni şi cei mai mulți 
mor în primele două săptămâni. 


Ri - 
În secrețiile 
faringiene 


paralitice. (Reproducere după Christie, 1981, 
Medicine International, 1, 139. Adaptat după 
Bodian, D. (1957). Mecanismele infecției cu 
virusuri polio. În Cellular biology, nucleic acids, 
and viruses. New York Academy of Sciences, cu 
permisiune). 


Encefalita japoneză B 


După o perioadă de incubație de 7-14 zile, pacienții dezvoltă 
simptome prodromale nespecifice (febră, cefalee, stare generală 
proastă, greţuri şi vărsături) pentru 2-3 zile. Simptomele 
neurologice debutează brusc cu creşterea cefaleei, deteriorarea 
stării de conştiență şi convulsii generalizate care pot ajunge până 
la status epilepticus. Există meningism şi mimică absentă, semne 
piramidale sau de mielită, leziuni ale nervilor cranieni (de 
exemplu perechea a VII-a), ataxie, mişcări involuntare (fig.15.16) 
şi, în cazurile severe, comă prelungită, hemi- sau tetrapareze, 
rigiditate prin decerebrare şi insuficiență respiratorie. Febra 
persistă pentru 6-7 zile şi la supraviețuitori simptomele 
neurologice durează 1-2 săptămâni. Mortalitatea este 50% la 
pacienţii peste 50 de ani, dar mai mică de 20% la copii. Cele mai 
multe decese apar în primele 7-10 zile prin insuficiență 
respiratorie, sau prin pneumonie de aspirație, hipertensiune 
intracraniană şi crize convulsive necontrolabile. Peste 50% din 
supraviețuitori suferă deficienţe intelectuale, tulburări psihice, 
epilepsie persistentă sau stare vegetativă cu tetrapareză şi afectare 
a ganglionilor bazali cu distonia membrelor, trunchiului, rigiditate 
şi tremor (fig.15.16). 


INFECŢIILE SISTEMULUI NERVOS — PREZENTARE CLINICĂ 

Fig. 15.16. Encefalită japoneză B în Anuradhapura, Sri Lanka: a - pacientă în comă prezentând mişcări coreoatetozice simetrice ale membrelor superioare; b - 
copil comatos prezentând mişcări distonice ale membrelor superioare şi inferioare, c - copil convalescent, conştient, dar cu distonie reziduală a tuturor membrelor; 
d - copil convalescent cu cap balant şi mişcări involuntare ale tuturor celor patru membre; e - băiat convalescent cu slăbiciune reziduală a mușchilor flexori ai 


gâtului. (Prin bunăvoința dr. D. T. D. J. Abeysekera). 


Encefalomielita postinfecțioasă 


Debutul este brusc, cu convulsii, comă febră sau pareze care 
apar la 10-14 zile după vaccinare (vaccina sau vaccin antirabic cu 
țesut nervos) sau după infecția cu virus rujeolos, varicelă, rubeolă, 
oreion sau gripă. În cazul rujeolei, varicelei şi rubeolei, 
simptomele encefalomielitice apar la 2-12 zile după apariţia 
erupției iar în oreion înainte sau după tumefacția parotidiană. 
Mişcările involuntare, leziunile de nervi cranieni. (VI, Ul), 
inegalitatea pupilară, nistagmusul, ataxia, şi semnele piramidale 
sunt comune. 


Diagnostic 


Detalii clinice şi epidemiologice 


Sezonul de apariţie, epidemiile cunoscute, vârsta pacienţilor, 
ocupaţia lor şi țările vizitate recent sunt de ajutor în aflarea 


etiologiei. Diagnosticul specific poate fi sugerat de semne clinice 
distinctive pentru encefalită (de exemplu hidrofobia în rabie, 
afectarea lobului temporal în encefalita cu herpes simplex) sau 
pentru o infecție asociată (de exemplu parotidita urliană, erupția 
Tujeoloasă, leziuni cutanate şi mucoase herpetice, şi semne 
digestive în infecțiile cu enterovirusuri). 


Investigaţii de laborator 


Acestea trebuie să ajute la identificarea agentului viral 


“(important în special pentru infecția herpetică potenţial tratabilă) 


sau la excluderea unor potențiale cauze tratabile nonvirale de 
meningită sau encefalită (tabelul 15.7). Cea mai importantă 
investigaţie este examenul LCR. Contraindicaţiile puncţiei 
lombare sunt asemănătoare celor din meningitele acute bacteriene 
(subcapitolele 2.6 şi 15.1). Dacă există semne neurologice de focar 
sau semnele unei hipertensiuni intracraniene, un exemen CT 
trebuie efectuat înainte de puncția lombară, pentru a exclude o 


306 


NEUROLOGIE 


leziune intracerebrală înlocuitoare de spațiu. Presiunea LCR este 
mare în special în encefalita cu herpes simplex unde există un 
edem cerebral important. Pleiocitoza atinge zeci până la sute de 
celule/ul. LCR-ul conține hematii sau poate fi xantocrom în 
encefalite hemoragice precum encefalita cu herpes simplex și 
leucoencefalita acută necrotică. Proteinorahia este de obicei 
crescută, între 50-150 mg/dl, cu creşterea raţiei de IgG pe măsură 
ce boala progresează. Pătrunderea în LCR a IgG din ser şi sinteza 
intratecală de IgG indicată de o bandă monoclonală sunt 
mecanismele creşterii acestei fracțiuni în LCR. 


Nivelul de glucoză din LCR este de obicei normal sau 
crescut, dar au fost descrise şi niveluri scăzute în special în oreion 
şi meningita coriolimfocitară. Măsurarea lactatului, proteinei 
„C“-reactive, LDH, creatinkinazei (CK-BB), muramidazei şi 
variatelor citokine în LCR nu s-au dovedit de ajutor în 
diferenţierea infecțiilor virale de alte tipuri de infecţii. Examenul 
LCR poate fi interpretat greşit dacă acesta este normal, cum apare 
în 10—15% din cazuri la debutul encefalitei herpetice sau dacă în 
LCR există neutrofilie ori glicorahia este scăzută. Proteina bazică a 
mielinei poate fi detectată în LCR-ul pacienţilor cu encefalomielită 
acută. 


Tabelul 15.7. Cauze de meningită asepticăl” cu sau fără encefalită sau mielită, altele decât virusuri sau sindroame postinfecțioase/postvaccinale. 


Cauză 
Bacterii 
Meningita bacteriană acută (parțial tratată) 
Abcese/empieme intracraniene/spinale 


Diagnostic clinic sau de laborator 


LCR-detectarea Ag în LCR (CIE, LA), repetarea examenului LCR 
Examen fizic (care să excludă otite medii, traumatisme, sinus dermoid etc.), radiografii, CT/RMN, 


(Infecţii parameningeale) mielografie 
Brucella LCR, hemoculturi, serologie 
Bacilul bolii zgârieturilor de pisică Proba Warthin-Starry, teste cutanate 
Mycobacteria Examen microscopic LCR, LA, culturi, test Mantoux, radiografie pulmonară 
Mycoplasma LCR+1gM serice (IFA) 
Spirochete 
Leptospira Serologie 
Febra recurentă Frotiu sanguin, inoculare la şoareci 
Boala Lyme Serologie (EIA, IFA), culturi, biopsie cutanată, IgG în LCR (EIA, IFT) 
Sifilis Serologie (FTA-ABS) şi examen LCR 
Spirillum minus Microscopie din plagă sau biopsie ganglionară, inoculare la şoareci 
Ricketsii 
(Febra Rocky Mountain, tifos murin, epidemic) Serologie (Weil-Felix), biopsie cutanată IFT (RMSF) 
Fungi i 
Blastomyces Culturi LCR, EIA, evidenţierea altor zone infectate, plămâni, piele, biopsie 
Candida Culturi LCR (repetate) 
Coccidioides LCR - CFT, cultură, microscopie 
Cryptococcus LCR - cu tuş de India, LA - poate fi fals pozitiv 
Histoplasma LCR - culturi (repetate), evidențierea altor zone infectate, frotiu sanguin, ser, urină, Ag în LCR 
(ARI) 
Protozoare 
Amoebe (Acanthamoeba, Naegleria) Microscopia LCR (nativ-+cu tuş de India), culturi 
Malaria (cerebrală) Frotiu sanguin 
Toxoplasma (La imunosupresaţi-SIDA) - inoculare de LCR la animale, serologie, biopsie cerebrală 


Trypanosomiaza (africană şi sud-americană) 
Helminţi 

Angiostron 2ylus cantonensis 

Cisticercoza 

Gnathostoma spinigerum 

Hidatidoza 

Paragonimuus 

Schistosomiază 


Sparganosis 

Strongyloides stercoralis 
Sindromul Behget 
Carcinoame, leucemii, limfoame 
Chimice 
Medicamente 
Boala Kawasaki 
Encefalopatia saturniană 
Meningita Mollaret 
Sarcoidoză 
Lupus eritematos sistemic şi alte colagenoze sau 

vasculite 
Sindromul Vogt-Koyanagi-Harada 


Frotiu sanguin, biopsie ganglionară, microscopie LCR şi IgM, serologie, xenodiagnosatic 


Larve în LCR, eozinofilie 

CT/RMN, radiografii, examen pentru chisturi subcutanate, LCR-CFT, histologie 

Papule cutanate migratoare, eozinofilie în LCR 

IDR Casoni, serologie, CT/RMN. radiografie 

Ouă în LCR, eozinofilie, serologie, CT/RMN sau radiografii de craniu, histologie 

Mielită transversă joasă, ouă în urină sau scaun, CT/RMN, eozinofilie în LCR, mielografie, 
histologie 

Histologie, CT/RMN 

(Pacienţi imunosupresaţi) larve, ouă în scaun, în lichidul duodenal etc. 

Sindrom clinic 

Citologia LCR, dovada bolii în alte părți 

Puncţie lombară recentă, anestezie spinală, mielografie, cisternografie izotopică 

AINS, imunomodulatori, antibiotice (exemplu trimetoprim) 

Clinic, ecocardiografie, angiografie coronariană etc. 

Plumbemie, frotiu sanguin, coproporfirine urinare 

Recurenţă, celule Mollaret în LCR (PCR pentru HSV) 

Histologie, test Kveim, test Mantoux, calcemie, dozare de enzimă de conversie 

Anticorpi antinucieari, anticorpi anti ADN, celule lupice 


Semne clinice 
Semne clinice, histologie jejunală 


Boala Whipple 


î Meningita aseptică: pleiocitoză în LOR dar fără bacterii decelabile prin colorația Gram şi fără culturi bacteriene standard pozitive, CFT - test de fixare a 
complementului, CIE - imunelectroforeză contracurent, EIA - test imunoenzimatic, FTA - ABS - test de fixare Ag-Ac treponemici, IFA - anticorpi 
imunofluorescenți, LA - aglutinare pe latex, ARI - test de radioimunitate, RMSF - febra Rocky Mountain, IDR - intradermoreacție;, AINS - antiinflamatoare 
nonsteroidiene; PCR - reacția în lanț a polimerazei, HSV - virusul herpes simplex. 

Virusologie 


Un virus specific este implicat în 70—75% din cazurile de 
meningită limfocitară şi 30-40% dintre pacienții cu meningo- 
encefalită (tabelul 15.8). În stadiile adecvate de boală, un 
diagnostic rapid prin imunofluorescență directă poate fi făcut 
pentru herpes simplex (piele şi creier), herpes zoster (leziuni 
cutanate), rujeolă (aspirat nasofaringian), rabie (piele şi. creier) şi 
în anumite cauze nonvirale cum este febra Rocky Mountain (piele). 
Microscopia electronică din leziunile cutanate poate detecta herpes 
simplex. Unele virusuri pot fi izolate din LCR (de exemplu virusul 
urlian, enterovirusurile, virusul coriomeningitei, encefalita din 
Europa centrală şi HIV). Virusuri recoltate din alte locuri pot 
ajuta în diagnostic (de exemplu polio şi alte enterovirusuri din 
materiile fecale, sau virusuri transmise de artropode din 
hemoculturi), dar ele pot fi neînsoțţite de semne neurologice (de 
exemplu citomegalovirusul din faringe şi urină, herpes simplex din 
piele sau mucoase sau adenovirusuri în scaun detectate prin 
microscopie electronică). Anticorpii de tip IM specifici pot fi 
detectați în ser în oreion, în infecția cu virus Epstein-Barr în 
citomegalovirus sau rujeolă sau utilizând o tehnică de u-captură , 
în LCR pentru virusul encefalitei japoneze. Metoda este utilizată 
tot mai frecvent pentru IeM determinate de alte virusuri. 

Diagnosticul este de obicei întârziat până la decelarea de titruri 
crescute de anticorpi în convalescență. Aceasta se întâmplă de 
obicei în oreion, coxsackie şi virusuri purtate de artropode. 

Un progres semnificativ este introducerea în diagnostic a 
reacției în lanţ a polimerazei (PCR). Utilizând PCR, care amplifică 
foarte mult o cantitate de acizi nucleici virali, a fost posibil, de 
exemplu, să fie identificat virusul herpes simplex în LCR la 


„cazurile suspecte de encefalită cu herpes simplex, la scurt timp de 


la debutul simptomelor. PCR este bine de utilizat în viitor în 
diagnosticul precoce al unei mari varietăţi de infecţii virale ale 
sistemului nervos central (tabelul 15.8). 


Biopsia cerebrală 


Pentru un diagnostic rapid al unor encefalite virale nu există 
în prezent un substituent al biopsiei cerebrale. Electro- 
encefalograma, tomografia computerizată sau rezonanța magnetică 
nucleară, angiografia sau scintigrafia pot fi de ajutor în 
direcționarea atenţiei chirurgului spre aria cerebrală afectată. În 
absența acestora, biopsia din -suprafața inferioară sau medială a 
lobului temporal este cea mai în măsură să pună diagnosticul. 
Părerile sunt împărțite asupra siguranței și importanței acestei 
investigaţii. 


Tabelul 15.8. Recoltări pentru diagnosticul virusologic al meningitelor acute sau meningoencefalomielitelor (După Johnson 1982; Jackson şi Johnson 


1989). 


Adenovirus 
Arenavirus 
Coriomeningita 
limfocitară 
Enterovirusuri 
Virus polio 
Coxsackie şi 
echovirusurif 
Herpes virusuri 
Citomegalovirus 
Epstein-Barr 
Herpes simplex 
Tipl 
Tip 2 
Herpes simiae (B) 
Herpes varicelo-zosterian 
Virus urlian 
Rabdovirusuri 
Rabia 


Retrovirusuri 
HIV-1 
HIV-2 
HILV-l 

Togavirusuri 


* Izolare sau anticorpi prezenţi poate reprezenta o activare nespecifică. 

” Prea puţine date pentru a indica ajutorul în diagnostic. 

* În ser/sânge. 

d De asemeni în scaun. 

* De asemeni în creier. 

“Unele serotipuri coxsackie A ( în special A1-6) nu pot creşte în celule. 


ie CSF 


Conva- 
- lescenţă 
+ 2-3 luni 
+ 
+ 
Urină* + 
+ 
Creier 
Lichid vezicular + 
Lichid vezicular + 
Lichid vezicular + 
Salivă, urină + 
Biopsie piele, | ? + 


salivă, creier 

Imagistica creierului şi a măduvei spinării 


CT şi RMN cerebrale şi medulare sunt extrem de importante 
în diagnosticul topografic pentru stabilirea naturii şi întinderii 
leziunii şi a edemului asociat, pentru empieme sub sau epidurale, 
pentru diagnosticul meningitelor, cerebritelor şi ventriculitelor, 
pentru detectarea hipertensiunii intracraniene, a hidrocefaliei, a 
hernierilor cerebrale sau de trunchi, a demielinizărilor şi a altor 
anomalii anatomice (a se vedea subcapitolul 2.1). 

CT este superioară pentru detaliile osose şi calcificări, este 
mai rapidă și mai puțin dependentă de starea pacientului. CT 
repetate pot aduce riscul de cataractă. Rezoluţia RMN este mai 
mare pentru leziunile parenchimatoase, dar aceasta nu se poate 
efectua la pacienţii cu pace-makere şi poate fi periculoasă la cei cu 
clipsuri metalice pe vasele cerebrale. 


Diagnosticul diferenţial 


Infecţiile virale ale sistemului nervos central trebuie 
diferențiate de multe alte situații patologice care produc o 
simptomatologie similară, precum și alte modificări ale LCR (vezi 
tabelul 15.7). Diagnoasticul diferențial al meningitelor virale 
include şi alte cauze de meningite aseptice, precum meningitele 
bacteriene parțial tratate, meningita tuberculoasă, infecţii cu 
spirochete (leptospiroze, borelioze, boala Lyme şi sifilis), 
meningite fungice, amoebice, neoplazice, granulomatoase şi 
idiopatice. Mielitele virale trebuie diferențiate de alte cauze de 
mielită transversă şi de sindrom Brown-Sequard. Acestea includ 
compresii spinale prin tumori, abcese, chisturi parazitare sau boli 
vertebrale. 

Diagnosticul diferențial al poliomielitei paralitice include 
polineuroradiculopatii postinfecţioase sau autoimune, precum 
sindromul  Guillain-Barre şi paralizia ascendentă Landry, 
neuropatii metabolice ca în porfiria acută, rabia paralitică, 
polineuroradiculopatii neoplazice şi cazuri rare precum infecția cu 
virus Herpes simiae B sau paralizia dată de căpuşe. Absența 
tulburărilor de sensibilitate în poliomielită o diferenţiază de obicei 
de aceste condiții patologice. 

Diagnosticul diferenţial al encefalitelor virale include alte 
encefalopatii infecțioase- bacteriene, fungice, cu protozoare şi 
parazitare, abcese sau tumori cerebrale, encefalopatii toxice sau 
metabolice, şocul termic. Diagnosticul encefalitelor virale trebuie 
pus foarte riguros pentru că poate uneori întârzia tratamentul unor 
afecţiuni curabile care prin neglijare duc la deces. 


Tratament 


Chimioterapia antivirală 


Acyelovir (Zovirax?) şi mai puţin răspândita vidarabină 
(citozin-arabinozida) s-au demonstrat a fi eficiente în tratamentul 
encefalitelor cu herpes simplex. Acycloguanozina (acyclovir, 
zovirax*) este preluat doar de celulele infectate cu herpes simplex 
şi nu este toxică pentru celulele normale, neinfectate. Datorită 
acestei nontoxicități remarcabile, tratamentul poate fi început cât 
mai rapid la o suspiciune clinică de encefalită cu herpes simplex, 
fără a mai aştepta confirmarea prin biopsie cerebrală. Acyclovirul a 
fost, de asemenea, utilizat pentru encefalita cu herpes zoster, dar 
nu există încă dovezi clare ale eficienţei lui și în infecția cu virus 
citomegalic. Prezenţa encefalomielitei dată de Herpes simiae B, 
rară dar foarte severă, poate fi tratată cu acyclovir. Ribavirina este 

eficace împotriva anumitor virusuri ARN, precum cele care produc 
febra Lassa, febra hemoragică cu sindrom renal şi posibil eficace 
în febra hemoragică argentiniană, febra hemoragică congo- 
crimeană şi febra Rift Valley. 

Interferonii pot fi folosiţi în administrarea intravenoasă, 
intratecală sau intraventriculară în tratamentul infecției cu virusul 
rabiei, herpes zoster şi alte encefalite herpetice, dar nu s-a 
demonstrat eficacitatea lor. 

Plasma hiperimunizată administată în primele 8 zile de la 
debut reduce mortalitatea în febra hemoragică argentiniană 
(cu virus Junin) de la 20—30% la 1-3%. Gammaglobulinele umane 
s-au dovedit eficace în tratamentul febrei hemoragice congo- 
crimeană. 


Tratamentul simptomatic 


Corticosteroizii au fost utilizați în cele mai multe 
encefalomielite, atât pentru combaterea edemului cerebral (în 
special în encefalita cu herpes simplex), cât şi pentru efectele lor 
antiinflamatoare. Evidenţele clare ale beneficiului acestora nu au 
fost obținute din studiile efectuate, dar nici efectul imunosupresor 
nu este important din punct de vedere clinic, cu excepţia probabil a 
unor cazuri de mielite difuze. Corticosteroizi sau ACTH-ul au fost 
utilizate, de asemenea, în encefalomielitele postinfecțiose şi 
postvaccinale, dar eficacitatea lor nu este evidentă. Hipertensiunea 
intracraniană severă poate fi tratată cu manitol intravenos sau 
ventilație mecanică. Îngrijirea generală este aceeaşi ca şi în 
meningita bacteriană (vezi subcapitolul 15.1) şi în cea 
tuberculoasă. Crizele epileptice trebuie controlate prin tratament 
profilactic cu fenitoin, febra trebuie scăzută prin răcirea corpului, 
insuficiența respiratorie trebuie tratată prin ventilație mecanică şi 
menţinerea echilibrului acidobazic şi hidroelectrolitic trebuie 
realizat prin perfuzii de corecție. Hiponatriemia poate să apară 
printr-o secreție inadecvată de hormon antidiuretic. 


Poliomielita paralitică 


Cei mai mulți autori recomandă repausul şi chiar uşoară 
sedare în timpul stadiului preparalitic al "bolii majore", datorită 
supoziției că efortul fizic ar creşte paralizia. Durerile musculare 
severe şi spasmele sunt tratate cu analgezice uşoare precum 
salicilaţii şi căldură locală. În timpul fazei de pareză, pacienții 
trebuie supravegheați atent şi dacă este posibil evaluați în vederea 
apariţiei paraliziei bulbare şi respiratorii ce pune viața în pericol. 
Pacienţii cu tulburări de deglutiţie vor trebui îngrijiţi pentru a 
preveni aspiraţia. Traheostomia închisă cu tub poate fi evitată 
printr-o poziționare atentă, supraveghere permanentă şi aspirație. 
Indicaţiile pentru ventilație mecanică sunt declinul progresiv al 
capacității respiratorii la mai puţin de 30-50% din normal, 
hipoxemia sau tulburările grave de ritm respirator (apnee, 
respirație Cheyne-Stokes) ce sugerează leziuni ale centrilor 
respiratori. Pareza musculaturii respiratorii fără leziuni bulbare 
poate fi tratată într-un tanc respirator care nu necesită 
traheostomie. Uneori pacienţii cu paralizie respiratorie progresivă 
severă necesită rapid traheostomie şi ventilaţie intermitentă cu 
presiune pozitivă. Supraventilarea trebuie evitată. Ventilația 
asistată poate fi folosită timp îndelungat, dar pacientul trebuie 
urmărit şi scos de la aparat cât mai curând după ce starea sa 
permite decuplarea. Fluctuaţiile severe ale temperaturii corpului şi 
ale tensiunii arteriale care amintesc de cele din tetanos sau rabie, 
necesită terapie intensivă. Pacienţii care rămân imobilizaţi la pat 
pentru multe luni pot dezvolta complicaţii date de această 

imobilizare prelungită ca escare, osteomalacie, hipercalciurie cu 
producție de calculi renali, infecţii recurente urinare prin sondaj 
urinar prelungit, precum şi contracturi musculare şi retracții 
tendinoase . cu deformări musculoscheletice care vor necesita 
corecție ortopedică. Unele dintre acestea pot fi prevenite prin 
mişcări pasive şi întinderea articulaţiilor. Fizioterapia şi 
psihoterapia sunt necesare în faza de recuperare. 


Prognostic şi sechele 


Meningitele virale au un prognostic bun, dar unii pacienţi cu 
infecții cu HSV-2 au atacuri recurente cu atingerea măduvei 
spinării sau a nervilor spinali. Procentul deceselor în cazurile de 
encefalomielită este de 100% în rabie; în encefalita cu herpes 
simplex (netratată) de 40-75% (mai mare la nou-născuţi şi la 
peste 30 de ani), encefalita equină de est 50%; encefalita japoneză 
10-40%, rujeolă 10-20%; varicelă 10-30%; encefalita equină de 
vest 8%, encefalita St. Louis 3%, encefalita California, encefalita 
Venezuela şi oreion mai mică de 1%. Mortalitatea în poliomielita 
paralitică creşte de la 5% la copii mici la peste 20% la adulți. 
Encefalomielitele postinfecțioase şi postvaccinale dau o mortalitate 
de 15-40%. 

Sechelele neurologice apar la 5-75% dintre supraviețuitorii 
encefalitei japoneze şi cu herpes simplex şi sunt regăsite mai ales 
la sugari. Acestea includ retard mental, scăderea memoriei, 
tulburări de limbaj (inclusiv afazie expresivă), hemipareze, ataxie, 
distonie, leziuni de trunchi cerebral, de nervi cranieni, convulsii 
recurente şi tulburări variate de comportament şi personalitate. 
Sechelele sunt mai frecvente în encefalita postinfecțiosă. O sechelă 
neobişnuită după un interval de timp de câţiva ani de la o 
poliomielită paralitică este caracterizată. prin deficit „motor 


progresiv şi atrofii musculare, care are unele asemănări cu boala 


neuronului motor. 


Profilaxie 


Vaccinarea antirujeolică şi antipoliomielitică a eradicat 
teoretic encefalita dată de aceste virusuri în multe țări. Vaccinarea 
postexpunere rabică s-a dovedit, de asemenea, eficace în 
prevenirea encefalitei rabice, iar vaccinul cu celule diploide este 
utilizat din ce în ce mai mult pentru profilaxia preexpunerii. 
Vaccinul inactivat în formol din creier de şoarece se utilizează în 
encefalita japoneză şi este produs în Osaka. El pare a fi eficace şi 
are un risc minim de complicaţii neurologice (1 caz/1 milion). Alte 
vaccinuri pentru uz uman au fost preparate împotriva altor virusuri 
purtate de artropode (de exemplu, pentru encefalita de căpuşă din 
Europa). 

Seruri hiperimunizate cu gammaglobuline au fost utilizate 
pentru profilaxie (şi în unele cazuri încercări de tratament) în 

„rujeolă, herpes zoster, HSV-2, vaccina, rabie şi alte infecții, în 
grupele de risc. Pacienţii imunosupresaţi, precum cei cu leucemie 
care sunt contacți cu infecții cu herpes zoster vor primi profilactic 
imunoglobuline şi dacă apar leziuni cutanate vor trebui să 
primească tratament cu acyelovir pentru a preveni o afectare 
severă. 

Interferonul a fost utilizat cu succes în unele cazuri pentru 
prevenirea infecțiilor cu herpes, la cei cu risc de infecții cu 
citomegalovirus, cum sunt cei cu transplant renal. Totuşi, studiile 
nu justifică încă indicarea lui în terapie. 

Naşterea prin cezariană înainte de ruptura membranelor la o 
sarcină la termen (mama având herpes genital) poate preveni o 
encefalită cu HSV-2 la nou-născut. Dacă leziunile herpetice sunt 

descoperite în timpul sau după delivrenţa vaginală, trebuie aplicat 
acyclovir local pe ochii nou-născutului, care sunt calea de intrare 
cea mai probabilă. 

Controlul vectorilor animali şi al rezervoarelor: encefalitele 
cu virusuri purtate de artropode pot fi controlate prin evitarea și 
controlul vectorilor artropozi (de exemplu plase pentru țânțari, 
insecticide etc.), prin controlul speciilor de vertebrate sălbatice 
rezervoare sau prin imunizarea animalelor domestice precum caii 
(encefalitele equine de est şi de vest), şi porcii (encefalita 
japoneză). Pentru controlul rabiei, principalii vectori sălbatici 
mamiferi trebuie reduşi la număr sau imunizați (de exemplu | 
vulpile sălbatice primesc vaccin oral în momeli). Câinii şi pisicile 
domestice trebuie vaccinați. Pentru prevenirea encefalitelor 
transmisibile prin animălele de laborator (de exemplu 
coriomeningita limfocitară de la şoareci şi şobolarii, Herpes simiae 
B de la maimuțe), acestea trebuie puse în carantină, îngrijite, iar 
lucrul cu ele trebuie supravegheat. 


Sindromul Reye 


Este o aucdfalopdlie acută ce afectează copiii între 2 şi 16 
ani. El este rapid letal în 10-40% dintre cazuri. Caracteristicile 
definitorii sunt alterarea bruscă a stării de conştiență, creşterea 
transaminazelor (sau încărcarea grasă a ficatului dacă se efectuează 
o biopsie) şi absenţa altor boli. Simptomele se dezvoltă în câteva” 
zile după varicelă sau afecțiuni respiratorii ori digestive. 
Aglomerarea de cazuri (media de vârstă la 11 ani) a fost asociată 
cu epidemia de gripă B, în timp ce cazurile sporadice (media de 
vârstă de 6 ani) urmează varicelei, infecției cu coxsackie şi alte 
virusuri. Studii recente din S.U.A. au sugerat o asociere între 
sindromul Reye şi utilizarea salicilaților, dar nu a paracetamolului, 
în timpul infecției virale. Aceasta a făcut să se interzică aspirina la | 
copiii sub 12 ani, cu excepția celor care au afecțiuni reumatice 
specifice. În Tailanda, în apariția sindromului Reye a fost 
implicată aflatoxina. În S.U.A. incidenţa anuală de sindrom Reye 
sub 18 ani este de 0,42/100 000 locuitori urbani şi 1,8/100 000 
locuitori rurali şi suburbani. i 

Copiii prezintă vărsături cu 1-2 zile înainte de a deveni 
confuzi sau comatoşi și necesită internarea în spital. Cei mai mulți 
sunt afebrili şi au hematosplenomegalie fără icter clinic. Febra se 
dezvoltă mai târziu. LCR este de obicei normal sau conține câteva 
celule mononucleare. Iritabilitatea, agitația marcată, agresivitatea, 
delirul sunt urmate de comă şi deces în 2—3 zile. Crizele de 
decorticare şi decerebrare și crizele convulsive pot fi parțial 
atribuite hipoglicemiei care apare în majoritatea cazurilor. 
Deteriorarea neurologică cu pierderea reflexelor pupilare şi 
oculovestibulare se datorează hipertensiunii intracraniene şi comei 
profunde; aceasta este urmată de deces. Sechelele neurologice sunt 
comune la supraviețuitori. Concentrația de amoniac este crescută 
peste limita de 48 ug/dl în majoritatea cazurilor. Modificarea 
histologică caracteristică este încărcarea grasă a hepatocitelor. 
Modificările mitocondriale, dar fără leziuni inflamatorii, au fost de 


_ asemenea descrise în hepatocite şi neuroni. 


Diagnosticul diferenţial include encefalopatia acută hepatică, 
în special cea produsă de intoxicații, encefalopatiile infecțioase 
cum este malaria (de obicei diagnosticată pozitiv pe examenul de 
sânge în picătură groasă) sau meningoencefalitele bacteriene, 
virale sau fungice (care prezintă modificări caracteristice ale LCR). 

Nu există un tratament specific, dar mortalitatea poate fi 
redusă prin tratarea hipoglicemiei, edemului cerebral, insuficienței 
respiratorii, modificărilor hemodinamice şi hidroelectrolitice şi a 
altor complicaţii. Aceste măsuri sunt descrise în subcapitolul 15.1. 

Alte infecţii virale sau afecţiuni în 
care virusurile poi juca un rol în 
patogenia leziunilor neurologice 


Panencefalita sclerozantă subacută 


Această afecțiune este o formă de encefalită subacută ce 
afectează copiii şi adultul tânăr, datorită persistenței infecției cu 
virus rujeolos. Acest titlu greoi, prescurtat în mod obişnuit ca 
PESS, derivă din leucoencefalita subacută şi encefalita cu incluzii, 
acum cunoscute drept aceeaşi afecțiune. 


Etiologie 


O cauză infecțioasă a fost de mult suspectată şi acum este 
clară  incriminarea virusului rujeolos.  Titrul anticorpilor 
antirujeoloşi este extrem de crescut în sânge şi LCR; antigenul 
rujeolos a fost demonstrat în creier, iar virusul a fost uneori izolat, 
însă cu dificultate. Cei mai mulți copii afectaţi avuseseră rujeolă la 
vârste neobişnuit de mici şi apoi a existat un interval de 
aproximatix 6 ani între infecţie şi debutul encefalitei. Boala poate 
să apară şi la copii vaccinaţi cu virus atenuat, dar riscul este mult 
mai mic decât în cazul apariţiei rujeolei ca atare. 

Virusul rujeolos din PESS apare incomplet la nivelul 
matricei (M) proteice necesare pentru fixarea nucleocapsidei de 
membrană înainte de înmulțirea sa. Nu se ştie dacă absența 
proteinei M din creier este rezultatul unei anomalii virale sau a 
gazdei şi, dacă ar fi a acesteia din urmă, dacă este moştenită sau 
dobândită. Se consideră că, în timpul perioadei lungi dintre 
infecţie şi boală, acumularea de material viral ar duce la leziuni 
celulare. Paradoxul dintre prezența unui titru crescut de anticorpi 
antirujeoloşi, exceptând anticorpii antiproteină M, şi persistența 
virusului nu a fost pe deplin explicată. Apariţia infecţiei rujeoloase 
sub vârsta de 2 ani poate incrimina imaturitatea sistemului imun 
care ar permite intrarea şi persistența virusului în creier. 


Anatomie patologică 


Aşa cum arată şi numele său, boala atinge atât substanţa 
cenușie cât şi cea albă, cu infiltrare perivasculară şi infiltrate 
celulare difuze, cu distrugeri neuronale, demielinizare şi reacție 
_ glială variabilă sau scleroză. Incluzii nucleare acidofile nu au fost 

niciodată evidenţiate. Nu au fost găsite leziuni viscerale. 


Manifestări clinice 


În marea majoritate a cazurilor, debutul este în primele două 
decade ale vieţii, dar poate fi afectat şi adultul tânăr. Boala este de 
două ori mai frecventă la băieți decât la fete. Incidența a scăzut 
rapid în ţările în care se face vaccinarea antirujeolă în masă; 
incidența anuală în Anglia şi Ţara Galilor a scăzut de la 20 la 5. 
PESS rămâne frecventă în estul Europei, Egipt şi Liban. Nu există 
factori predispozanţi identificați, copiii imunodeprimați nu au un 
risc special, dar pot dezvolta o encefalită acută cu inchuzii nucleare. 

Debutul este extrem de variabil ca desfăşurare, dar există, 
de obicei, o perioadă prelungită de modificări ale 
comportamentului, de deteriorare a intelectului, de scădere a 
interesului, toate interpretate ca nevroză. După câteva săptămâni 
sau luni apar deficitele motorii sau semne neurologice de focar 
care atrag atenția asupra substratului organic al leziunilor. Apar 
apoi mişcări involuntare periodice, cele mai comune fiind 


miocloniile care constau în mişcări stereotipe de ridicare şi 
coborâre a membrelor, frecvent asimetrice, cu o frecvenţă de 
3-6 c/s. Uneori, miocloniile pot duce la cădere bruscă, mai ales la 
debut. Semnele vizuale pot fi pregnante, cu edem papilar, retinită, 
atrofie optică şi cecitate corticală. Leziunile coroidoretiniene sunt 
prezente în peste 30% din cazuri. În alte cazuri debutul este relativ 
brusc, cu absența unui stadiu prodromal. Nu există febră sau alte 
semne de infecție sistemică. 

Mai departe, evoluţia bolii este marcată de deteriorare 
intelectuală, rigiditate, spasticitate şi creşterea dependenţei de 
celelalte persoane. 40% dintre bolnavi mor după un an, iar 40% 
supraviețuiesc până la 2 ani. Poate să apară o perioadă de oprire a 
evoluţiei bolii la unii pacienţi, cu prelungirea supraviețuirii. Chiar 
ŞI în aceste cazuri există dovada radiologică de progresie a 
leziunilor cerebrale; boala este întotdeauna letală. 


Investigaţii de laborator 


Examenul LCR pune în evidenţă creşterea cantității de 
imunoglobuline şi apariţia benzilor oligoclonale de IgG, datorită 
sintezei intratecale de imunoglobuline. Pleiocitoza şi proteinorahia 
nu sunt semnificative. Titrul anticorpilor antirujeoloşi în sânge şi 
în LCR este de obicei crescut, dar uneori poate avea şi valori 
normale. În cazul bolii manifeste, electroencefalograma arată 
descărcări periodice caracteristice, sincronizate cu miocloniile care 
pot persista şi în absența acestora din urmă. CT arată prezența 
unor hipodensități în substanța albă şi existența unei atrofii 
cerebrale. 


Tratament 


Nu există încă un tratament eficient pentru PESS. Agentul 
antiviral inosiplex administrat în cantitate de 100 mg/kg/ zi oral, în 
doze divizate, poate prelungi supraviețuirea la pacienţii cu debutul 
bolii la o vârstă mai mare şi cu evoluţie mai lentă. Totuşi, studii 
controlate corect nu s-au putut efectua. Interferonul introdus 
intraventricular s-a dovedit inductor al unei remisiuni parțiale, 


Leucoencefalopatia multifocală 
progresivă 


Această afecțiune este determinată de o infecție oportunistă 
cu virusurile papova, cei mai frecvent fiind implicaţi virusurile JC 
sau SV-40. Un număr mare de adulți au anticorpi pentru aceste 
virusuri, care sunt ubiquitari. Rezervorul de virus SV-40 este 
maimuța şi virusul se transmite prin vechile vaccinuri 
antipoliomielitice, fără a produce un efect patogen evident. Acest 
virus este potenţial oncogen, dar nepatogen pentru oameni, cu 
excepţia pacienților imunocompromişi. 

Afecţiunile ce determină compromiterea sistemului imun 
sunt bolile limfo- și mieloproliferative, sarcoidoza, alte afecțiuni 
granulomatoase, SIDA şi tratamentul cu imunosupresoare. În 
aceste condiții pot să apară leucoencefalopatia multifocală 
progresivă. Cei mai mulți pacienţi au peste 50 de ani, dar apariția 
infecției: HIV duce la afectarea frecventă a populaţiei tinere, în 
special a sexului masculin. 


Anatomie patologică 


Virusul invadează în special nucleii oligodendrogliei, 
determinând demielinizarea substanţei albe a emisferelor cerebrale 
în focare multiple. Cerebelul şi trunchiul cerebral sunt structuri 
mai puţin afectate, iar măduva spinării este neafectată. Examenul 

microscopic demonstrează formarea de oligodendrocite gigante, cu 
incluzii eozinofile, iar intranuclear se pot pune în evidență 
particule virale. Antigenele virale JC pot fi identificate prin 
imunofluorescență sau imunohistochimie. Prin studiul ADN-ului 
viral s-au pus în evidență fragmente virale dezintegrate în 
oligodendrocite, astrocite, celule endoteliele şi în organe 
extraneurale ca rinichiul, ficatul, splina, ganglionii limfatici. 


Tabloul clinic 


Debutul este, de obicei, progresiv, cuprinzând semnele 
afectării emisferice cum sunt  pareza membrelor,  afazia, 
modificările de câmp vizual (hemianopsie omonimă). În evoluţia 
afecțiunii apar modificări de personalitate, deterioarea intelectului, 
dizartrie, afazie fluentă şi ulterior tetrapareză. Crizele convulsive 
sunt rare. Nu există semne clinice de afectare sistemică. Oprirea 
temporară a evoluției: sau remisiunea parțială sunt obişnuite, pe 
când. evoluția progresivă duce la deces în 6-12 luni. Deşi sunt 
înregistrate din ce în ce mai multe cazuri cronice, rata de 
supravieţuire este în mod excepţional până la 5 ani. 


Investigaţii de laborator 


Examenul LCR este, de obicei, normal, iar ocazional se 
poate decela o uşoară pleiocitoză şi proteinorahie. EEG poate 
decela prezenţa de unde lente bilateral. CT poate arăta la început 
modificări minore sau uneori decelează leziuni întinse de 
hipodensitate care nu se încarcă cu substanță de contrast şi sunt 
situate în substanța albă. RMN este mult mai utilă decât CT. 
Titrul anticorpilor din ser nu este util în diagnostic, dar răspunsul 
imun din LCR nu a fost complet evaluat. Diagnosticul poate fi 
confirmat numai prin biopsia cerebrală din substanță albă. Această 
metodă ajută la diferenţierea leziunilor de cele din limfom şi mai 
rar de o encefalită cu herpes simplex care atinge substanța albă. 


Tratament 


Nici un tratament nu are o valoare dovedită, dar citozin- 
arabinozida poate duce la o remisiune parțială. 


Panencefalita rubeolică progresivă 


Este o afecţiune foarte rară care apare ca urmare a unei rubeole 
congenitale sau după o rubeolă în prima copilărie. Această complicație 
apare la aproximativ 10 ani de la boala inițială şi se caracterizează prin 
retard menta] progresiv, însoțit de tulburări de comportament, 
convulsii, ataxie, spasticitate, atrofie optică sau degenerâre maculară. 
Modificările anatomopatologice sunt ale unei encefalite cu infiltrat 
perivascular. LCR. poate arăta o creştere a celularității sau a albuminei, 
o creştere a gammaglobulinelor şi anticorpilor antirubeolici mai mult 
decât în ser, sugerând producția locală de anticorpi în sistemul nervos 
central. EEG poate arăta modificări similare cu cele văzute în 
panencefalita sclerozantă subacută. Mecanismul responsabil pentru 
apariția acestor modificări este necunoscut şi de aceea nu există 
tratament specific. 


Sindromul Vogt-Koyanagi-Harada 


Cauza acestui sindrom rar se consideră a fi o reacție 
autoimună inflamatorie ca răspuns la un virus neidentificat. 
Leziunile afectează țesuturile care au o origine embriologică 

comună: uvea, leptomeningele, melanoblastele, pigmenții retinieni 
şi pigmenții labirintului auditiv, originare din crestele neurale. 
Semnele dermatologice cuprind pete albicioase la nivelul genelor 
şi sprâncenelor, pe pielea scalpului, alopecie şi vitiligo. 
Manifestările neurologice includ: meningoencefalită, creşterea 
presiunii intracraniene, surditate senzorială, tinitus, nistagmus, 
ataxie, pareze oculare şi deficite neurologice de focar. Semnele 
oculare sunt uveita cu dureri şi fotofobie, inflamaţia globilor 
oculari, rstinopatie şi scăderea acuității vizuale. Aceste simptome 
tind să. se autolimiteze în timp, dar pot determina sechele 
permanente oculare sau neurologice. Steroizii şi imunosupresoareie 
au fost utilizate pentru a limita progresia unor simptome. 


Neuromiastenia epidemică 


Existența acestei afecțiuni, uneori cunoscută ca encefalită 
mialgică benignă sau epidemică, este negată de unii autori, dar 
apare cu incidență crescută după o infecție virală. Simptomele 
principale sunt cefaleea, febra, durerile musculare, modificările 
psihice precum astenia, depresia şi posibil reacţii isterice. Pot să 
apară simptome respiratorii şi limfadenopatii. Paralizii tranzitorii 
oculomotorii, paralizii periferice, modificări de reflexe şi 
modificări de sensibilitate au fost înregistrate la unii pacienți 
consideraţi a avea această afecțiune. LCR. este normal. Limfocite 
anormale au fost găsite în sângele periferic la unii pacienți, dar nu 
s-a izolat nici un agent etiologic infecțios specific, deşi 
enterovirusurile coxsackie B au fost implicate în unele cazuri. 


Cauze virale ale bolilor psihice 


Modificările cognitive sunt frecvente la pacienții cu 
encefalită. Gripa, mononucleoza infecțioasă şi hepatita infecțioasă 
sunt uneori urmate de sechele psihice, în special reacţii depresive. 
Psihoza după encefalita letargică a fost raportată ocazional. 


Alte posibile infecții virale în care 
sistemul nervos central este afectat 


Encefalomielita acută diseminată este descrisă în capitolul 9. | 
Sindromul Reye este descris mai sus. Meningita Mollaret este | 
descrisă în subcapitolul 15.1. i 

15.3. Manifestări neurologice în 
infecția cu virusul imuno- 
deficienței umane tipul 1 


R.K.H. PETTY șI P.G.E. KENNEDY 


(Traducerea: Carolina lonete-Gubavu, Adina Petrea) 


Manifestările neurologice sunt frecvente în infecția cu HIV-1 
(tabelui 15.9). Acest virus este membru al grupului lentivirus din 
familia retrovirusurilor. El are tropism pentru două tipuri de 
celule: linia macrofag-monocit (în sistemul nervos central 
omologul tor este microglia) şi limfocitele T helper, manifestările 
neurologice rezultă din infecția combinată a celor 2 tipuri celulare. 


Evoluţia bolii poate fi divizată în 3 etape: infecția primară; 
perioada asimptomatică în care pot apărea unele modificări 
mediate imunologic; în final, stadiul în care modificările legate de 
infecția  macrofagelor şi  imunosupresia sunt evidente. 
Manifestările neurologice vor fi discutate în Folie şi în funcție 
de patogenie. 


Infecția primară 


O afectare apare probabil la majoritatea indivizilor în 
momentul infecţiei primare, În cele mai multe cazuri aceasta este 
asemănătoare febrei  "glandulare“”, dar într-o minoritate, 
aproximativ 10%, apar şi fenomene neurologice. 


Meningita 


Cea mai frecventă manifestare este meningita aseptică. LCR 
arată o pleiocitoză cu limfocitoză, iar virusul poate fi izolat din 
lichid. Nu există nici un semn neurologic care să distingă acest tip 
de meningită de alte meningite virale, deşi semne generale de 
acompaniament grupate ca febră "glandulară” pot face o oarecare 
diferențiere. Câţiva pacienți pot dezvolta în asociere mono- sau 
polineuropatie craniană, cea mai frecventă fiind atingerea perechii 
a VII-a, care trebuie să ridice suspiciunea de seroconversie HIV-1. 


Encefalita 


Un număr mic de pacienţi dezvoltă semnele unei encefalite, 
de asemenea, clinic nediferenţiată de alte encefalite virale, cu o 
limfocitoză medie în LCR (20-30 de limfocite/mm?) şi un traseu 
EEG sugestiv pentru encefalită. Virusul poate fi izolat din LCR la 
unii pacienți şi poate permite diagnosticul înainte de 
seroconversie, care poate fi întârziată cu 6 luni sau chiar mai mult 
după infecție. Recuperarea completă poate fi aşteptată şi de la 
meningită şi de la encefalită în circa 2-3 săptămâni. - 

Aceste afecțiuni sunt indicii clare ale invaziei sistemului 
nervos central de către HIV-1. Nu este clar dacă invazia timpurie a 
sistemului nervos central apare la toți pacienții, doar o mică parte 
sunt simptomatici, sau dacă simptomele infecției primare diferă de 
la un pacient la altul. Afectarea timpurie a sistemului nervos 
central poate predispune la boala tardivă a sistemului nervos 
central și la o progresie foarte rapidă. Rolul azidotimidinei (AZT), 
agent antiretroviral, în acest stadiu este incert; nu există o evidență 
că utilizarea acestui agent afectează virusul sau titrul de anticorpi. 


Manifestări rare 


Manifestări rare asociate cu seroconversia au inclus cazuri 
izolate de anpeită cerebrală şi rabdomioliză acută care au fost 
fatale, mielită transversă şi amiotrofie neuralgică care s-au remis 
parţial, şi neuropatie inflamatorie Guillain-Barr6 cu recuperare 
completă. 


Manifestările neurologice ale infecţiei 
asimptomațice 
După manifestările primare, pacienții intră în faza 


asimptomatică, Este clar că în acest stadiu al infecției se produc 
modificări imunologice cu scăderea numărului de limfocite CDa şi 

creşterea celor CDs, cu creşterea policlonală a imunoglobulinelor 
în ser şi scăderea capacităţii de răspuns a limfocitelor T. Acestea 
se presupun a fi asociate cu modificările mediate imunologic, care 
sunt observate în acest stadiu al bolii. Ele includ purpura 
trombocitopenică, prezența de activitate anticoagulantă lupus-like 
şi artropatie seronegativă, ca şi alte manifestări neurologice. 


Meningita aseptică 


O meningită cronică aseptică poate fi demonstrată la peste 
40% dintre pacienți. Se descrie o pleiocitoză moderată în LCR, rar 
peste 100 de limfocite/mm5, cu o uşoară creştere a proteinelor şi 
hipergammaglobulinemie.  Glicorahia este normală. Benzile 
oligoclonale pot fi detectate în LCR şi pot avea o specificitate anti 
HIV-1. Sudiile post-mortem, pe pacienţii care au decedat în 
această perioadă, majoritatea narcomani, au arătat o meningită 
limfocitară, neasociată cu detectarea virusului HIV-l. Existenţa 
modificărilor lichidiene la o proporție foarte mare dintre pacienţii 
asimptomatici trebuie reținută pentru a interpreta în dinamică 
diferitele probe LCR în diverse stadii ale infecției. 


Polimiozita 


O miopatie inflamatorie necrozantă poate apărea şi este 
clinic nediferenţiabilă de polimiozită. Pacienţii se prezintă cu o 
miopatie proximală dureroasă cu durata de câteva luni, cu 
creşterea nivelului seric de creatinkinază şi o electromiogramă 
(EMG) cu modificări de tip miopatic. Biopsia musculară, esențială 
pentru diagnostic, arată fibre musculare necrozate cu infiltrat 
celular limfocitar CDe şi macrofage care pot prezenta antigen 
HIV-1. Acumularea de nemalină este de obicei predominantă, iar 
infiltratul inflamator nu este obligatoriu. Aceste caracteristici 
ridică întrebarea dacă modificările trebuie privite ca o polimiozită 
sau ca o entitate distinctă specifică HIV-l. Patogeneza este 
obscură; HIV-l nu a fost detectat în fibrele musculare. 
Tratamentul cu prednisolon în dozele utilizate pentru polimiozită 
poate produce răspuns clinic bun şi nu există dovezi că ar produce 
un risc mai mare al infecțiilor oportuniste sau accelerarea 
declinului funcțiilor imunologice, 


Neuropatiile inflamatorii 


Există o creştere a incidenţei polineuropatiei demielinizante 


inflamatorii cronice la pacienţii infectați cu HIV-1, dar nu este clar 
dacă același lucru este valabil şi pentru polineuropatia 
demielinizantă inflamatorie acută (sindromul Guillain-Barre ). 
Tabloul clinic al ambelor afecţiuni este identic cu cel al subiecților 
seronegativi. Studiile asupra vitezei de conducere nervoasă 
confirmă neuropatia demielinizantă, dar examenul LCR arată în 
plus o uşoară creştere a conținutului proteic şi o pleiocitoză 
moderată, ceea ce se distinge de sindromul Guillain-Barre. Acest 
fapt poate reflecta o patogeneză diferită sau o caracteristică a 
meningitei limfocitare cronice subelinice despre care s-a menționat 
anterior. Biopsia de nerv arată demielinizare cu un infiltrat 
inflamator cu limfocite CDs şi macrofage. Pacienţii se pot vindeca 
spontan, dar tratamentul cu plasmafereză sau gammaglobuline a 
fost raportat ca fiind benefic. 


Declinul intelectual subelinic 


Apariția unui declin intelectual  subelinic rămâne 
nedescoperit şi anomaliile din faza asimptomatică sunt discrete. 
Demența manifestă nu se dezvoltă în absența imunosupresiei. 

Poate fi anticipată prezenţa unor modificări identificabile având în 
vedere invazia timpurie a sistemului nervos central de către virusul 
HIV-l. Există date neuropatologice (cele mai multe de la 
consumatorii de droguri) despre meningita cronică limfocitară cu 
infiltrat mononuclear perivascular, uneori insuficient de intens 
pentru a fi numit vasculită şi în plus apare o paloare difuză a 
substanței albe cu proliferare astrocitară şi microglială care se 
regăsesc şi la pacienţii fără semne neurologice. HIYV-l poate fi 
decelat într-un număr mai mic din aceste leziuni și s-a considerat 
că aceste modificări stau la baza leucodistrofiei şi a mineralizării 
vasculare observată tardiv în encefalita HIV-1 (a se vedea mai jos). 
În plus, virusul poate fi izolat din LCR la pacienţii asimptomatici, 
şi aceasta reflectă replicarea continuă în creier. CT şi RMN 
cerebrale pot demonstra atrofia cerebrală care poate apărea în 
proporţie foarte mare la pacienţii fără semne neurologice. 


Tabelul 15.9. Manifestări neurologice în infecția cu HIV-1 


În momentul seroconversiei 
Meningită 
Encefalită 
Mono- şi polineuropatii craniene 
Rare: 
Angeite 
Rabdomioliză 
Mielită transversă 
Amiotrofii neuralgice 
Polineuropatie inflamatorie acută 
Perioada asimptomatică 
Meningita aseptică 
Polimiozită 
Polineuropatie demielinizantă cronică inflamatorie 
Neuropatie senzitivă axonală subclinică 
Nedovedite: 
Polineuropatie inflamatorie acută 
Deficiențe intelectuale 
Infecția HIV-1 simptomatică (SIDA) 
Efecte directe ale HIV-1 
Modificări motorii şi cognitive asociate infecției HIV-l 
Neuropatie periferică 
Miopatie 
Mielopatie 
Infecţii 
Toxoplasmoză 
Meningită criptococică 
Infecţie micobacteriană 
Neurosifilis 
Leucoencefalopatia multifocală progresivă 
Herpes virusuri, în special virusul citomegalic 
Tumori i 
Limfoame primare cerebrale 
Sarcom Kaposi secundar 
Limfoame sistemice secundare 
Boli cerebrovasculare 
Endocardită bacteriană 
Endocardite nebacteriene 


Totuşi, nu există nici o corelație între modificările 
patologice şi radiologice, pe de o parte, şi deficitele 
neuropsihologice înregistrate de anumiţi autori în perioada 
asimptomatică pe de altă parte şi s-a dovedit dificilă demonstrarea 
acestor modificări în progresie. Modificările au inclus tulburări în 
memoria verbală, în procesul de învățare, şi chiar ale potenţialelor 
evocate (cel mai adesea P 300). Alți autori n-au găsit nici o 
evidență a unui declin intelectual timpuriu şi nici modificări ale 
funcţiilor neurologice la pacienții seropozitivi față de lotul de 
control. Aceste anomalii subclinice, decelate la o parte dintre 
pacienţi, pot fi legate de o seroconversie foarte timpurie. Unele 
studii longitudinale au sugerat progresia acestor modificări în timp 
la pacienţii asimptomatici, dar aceasta nu este universal acceptată. 


314 


NEUROLOGIE 


Neuropatia senzitivă 


Există evidențe clare utilizând testarea pragului senzitiv 
pentru existența unei afectări neuropatice senzoriale subclinice în 
timpul fazei asimptomatice şi aceasta a fost legată de pacienții cu 
un nivel relativ crescut de CD şi scăzut de limfocite CDs. Nu este 
clar dacă aceste modificări sunt începutul neuropatiei senzitivo- 
motorii ce apare la pacienţii cu sindrom al imunodeficienței umane 
dobândite (SIDA) (a se vedea mai jos). 

S-a sugerat că toţi pacienţii prezentând simptomele anterior 
amintite trebuie examinați pentru infecția cu HIV-1. Acest lucru 
trebuie să fie reținut de practicieni şi să fie luate în calcul şi vârsta 
pacientului, datele locale de epidemiologie HIV, riscul estimat şi 
faptul că diagnosticul timpuriu al infecției permite un tratament 
profilactic cu azidotimidină pentru îmbunătățirea calității vieţii, ca 
şi pentru reducerea riscului de răspândire a infecţiei. 


Manifestări neurologice în SIDA 


Semnele neurologice sunt frecvente când numărul de 
limfocite CD, din sângele periferic scade până la 500/mm?. Este 
important de recunoscut că majoritatea modificărilor neurologice 
apar la un nivel cunoscut de imunosupresie (judecând după nivelul 
de CD, din sângele periferic), toxoplasmoza cerebrală este 
neobişnuită, de exemplu, la un nivel de limfocite CD, mai mare de 
150-200 /mm:. 

Aproximativ 80-—90% dintre pacienţii cu SIDA vor dezvolta 
simptome neurologice de diferite tipuri, 50% au deficite 
neurologice şi peste 20% prezintă patologie neurologică legată de 

"SIDA. Pot fi atinse toate nivelurile nevraxului, mecanismele 
patologice sunt diferite dar pot fi divizate, în mare, în infecţii 
oportuniste, neoplasme şi modificări considerate a fi date în mod 
direct de prezența HIV-l în sistemul nervos central. Când 
examinăm un pacient cu SIDA este important să ne reamintim că 
în această boală nu se respectă regula lui Occam, diagnosticele şi 
patologiile multiple sunt regulă. Mai mult, imunosupresia poate 
modifica tabloul afecțiunii. Este, de asemenea, important de 
recunoscut că delimitarea între disfuncţiile focale şi difuze nu este 
utilă întotdeauna în SIDA; de exemplu, toxoplasmoza poate da o 
leziune difuză encefalopatică necrozantă fără leziuni focalizate, iar 
encefalita HIV-1 poate fi asociată cu prezența unor leziuni focale. 
În final, în tratamentul acestor pacienţi este important să se 
identitice patologia locală a afecțiunii, incidenţa toxoplasmozei şi a 
criptococozei variază larg în S.U.A. şi Europa, iar rezultatele 
studiilor nu sunt obligatoriu de aplicat în practica proprie. 


Boli determinate direct de 
infecția cu HIV-1 


Complexul cognitiv-motor 
asociat infecției HIV-1 


Deficitul intelectual în diverse grade este frecvent întâ Init în 
infecția HIV-l. Acesta este legat, la majoritatea pacienților, de 
factori precum afecțiuni sistemice  intercurente, infecţii, 
medicamente, depresie şi malnutriție, dar rămân unele deficite în 
care există o progresie a deteriorării asociată cu simptome 
neurologice în care nu se poate găsi o cauză. Modelul deficitului 
intelectual este de obicei "subcortica!” (a se vedea mai jos) şi este 


etichetat cu denumiri ca "boala organică a creierului legată de 
SIDA", "demenţă asociată HIV-l" sau "complexul demenţial 
SIDA"; este important de recunoscut că acesta este un sindrom 
Clinic, posibil cu o varietate de mecanisme patopsihologice 
asociate cu un număr mare de modificări patologice. Termenul de 
complex -cognitiv-motor asociat infecției cu HIV-l (HCMC) va fi 
utilizat aici fără a fi legat de o anumită patogeneză şi este cel mai 
utilizat termen pentru acest sindrom clinic. Incidența HCMC nu 
este stabilită. Studii încrucişate, care au folosit diferite criterii de 
selecție, sugerează prezența la peste 70% dintre bolnavi, dar date 
mai recente sugerează o incidență de 10% sau chiar mai mică la 
pacienţii cu SIDA. 


Anatomie patologică şi patogeneză 


Modificări nespecifice, precum atrofia şi glioza difuze au 
fost găsite la marea majoritate a celor cu progresie spre SIDA. O 
leucoencefalopatie caracterizată prin paloare difuză cu distrugerea 
mielinei şi fagocitoză şi o astrocitoză reactivă mai marcate în 
centrul semioval sunt observate în peste 40% din cazuri. În unele 
cazuri aceste schimbări sunt multifocale, sugerând o componentă 
vasculitică. Celule multinucleate gigante au fost observate în 
asociere cu aceste procese. 

"Encefalita" HIV-1, regăsită la peste 40% dintre cazuri, este 
caracterizată prin celule gigante multinucleate cu infiltrate 
multifocale perivasculare cu macrofage şi noduli microgliali 
formați din numeroase microglii şi macrofage conţinând virus 
HIV-1. Acestea sunt cel mai frecvent observate în substanța albă, 
trunchiul cerebral şi ganglionii bazali. În plus, pacienţii prezintă o 
reducere a numărului de neuroni din cortexul frontal, nu neapărat 
în asociere cu una din modificările anterioare. Rata distrugerii 
neuronale în creier este încă studiată, dar aceastră pierdere nu a 
fost găsită la pacienţii seropozitivi asimptomatici. 

În final este important, când descriem sindromul cognitiv 
motor (HCMO), să recunoaştem că aceste modificări sunt 
suprapuse peste altele la toți pacienţii autopsiaţi, incluzând 
encefalita cu citomegalovirus (25-69%), toxoplasmoza (20-60%), 
tumori inclusiv limfoamele cerebrale primare şi limfoamele 
nonhodgkiniene (5% sau mai mult) şi infarcte (peste 20%), una 
sau mai multe afecţiuni complicând diagnosticul la majoritatea 
pacienţilor. 

Este, de asemenea, recunoscut că în timp ce poate exista o 
relație de suprapunere între sindromul cognitiv-motor, encefalita 
cu celule gigante HIV-l specifică, şi modificările din substanța 
albă, toate trei pot apărea şi independent şi nici una din aceste 
leziuni să nu fie sigur corelată cu starea clinică a pacientului, unii 
pacienți cu demență gravă au leziuni minime în sistemul nervos 
central decelate la autopsie și alții cu modificări anatomo- 
patologice severe nu au prezentat semnele demenţei în timpul 
vieții. Aceste diferențe au dus la speculații despre mecanisme 
patogenice decelate în aceste leziuni; cea mai răspândită ipoteză 
este cea a infecției liniei monocitare care prin mişcarea lor prin 
creier duc la infectarea macrofagelor din sistemul nervos central şi 
a celulelor gliale. 

În stadiile iniţiale ale bolii, rata replicării este lentă şi există 
modificări patologice minime sau chiar absente în sistemul nervos 
central. Pe măsură ce imunosupresia progresează, două procese 
apar: primul, o infectivitate în creştere a celulelor microgliale din 
sistemul nervos central, şi al doilea, legat de procese infecțioase ce 
apar în sistemul nervos central secundar imunosupreșiei şi care 
determină intrarea suplimentară de monocite infectate şi macrofage 
în sistemul nervos central, ceea ce creşte încărcarea cu virusuri la 
acest nivel. Acestea ca şi prezența de monocite şi macrofage 

activate duc la manifestările clinice şi neuropatologice prin 
mecanisme variate. Acestea includ acţiunea proteinelor virale ca 
atare, în special gp 120 care a fost evidenţiată in vitro ca fiind 
toxică pentru culturile neuronale, producând liză neuronală. 
Proteinele virale pot, de asemenea, acționa ca falşi neuro- 
transmiţători (gp 120 are similitudini cu polipeptidul intestinal 
vasoactiv VIP). Limfokinele, precum factorul de necroză tumorală 
o (TNFo), pot produce demielinizare iar alți produşi de activare 
macrofagică, precum acidul guinolinic, pot fi toxici pentru mielina 
din sistemul nervos central şi, în plus, acţionează ca excitotoxine. 
Proteinele virale au. fost identificate, deşi nu foarte exact, în 
celulele endoteliului vascular şi infectarea lor poate duce la 
ruperea barierei hematoencefalice, ceea ce produce disfuncţii 
neuronale. Este evident că infecția paralelă a sistemului nervos 
central cu alţi agenţi, ca citomegalovirusurile, poate creşte rata de 
replicare a HIV-l şi astfel. creşte efectul distructiv prin 
mecanismele menţionate anterior. Până acum nu există date 
convingătoare in vivo a infecției directe a celulelor gliale sau 
neuronilor cu virus HIV-]. 


Tabloul clinic 


Simptomele inițiale sunt nespecifice şi includ lentoarea 
gândirii, neadaptarea la condiţiile sociale şi lipsa de interes 
general, Acestea sunt lent progresive de-a lungul mai multor luni 
şi studii neuropsihologice indică un model primar subcortical al 
deficitelor: bradifrenie, lipsa concentrării, deficite de atenţie, 
scăderea coordonării vizuo-motorii şi deficite de memorie. 
Simptomele disfuncției corticale cum sunt agnozia, afazia şi 
apraxia sunt neobişnuite. Mai târziu, apar semne neurologice 
precum leziuni oculomotorii, spasticitate, ataxie şi mișcări 
involuntare. Pacienţii în stadiu terminal prezintă mutism, stare 
vegetativă, parapareză şi incontinență. Boala, de obicei, evoluează 
spre demență severă în câteva luni. Nu există studii clare privind 
legătura dintre demență şi vreunul dintre semnele de deficit 
intelectual din faza asimptomatică a infecţiei discutate anterior. Nu 
există teste diagnostice, pentru că imagistica, examenul LCR şi 
EEG arată doar modificări nespecifice şi diagnosticul este de 
excludere a unor intoxicații medicamentoase, a unor deficiențe 
metabolice, a unor otrăviri, infecţii, tumori sau boli depresive. 
HCMC apare în cortexul unei imunosupresii severe şi diagnosticul 
ar trebui pus cu atenție mare în stadiile iniţiale ale afecțiunii unde 


observându-se doar o ameliorare temporară şi modestă a 
parametrilor neuropsihologici după tratamentul cu azidotimidină 
sau alte medicamente antiretrovirale. Aceste tratamente pot 
determina îmbunătăţirea stării generale mai mult decât efecte 
asupra mecanismului principal al afecțiunii. Un studiu simplu 
retrospectiv din Olanda a sugerat o scădere a incidenței HCMC 
după introducerea azidotimidinei şi unele studii longitudinale 
susțin utilizarea ei în HCMC. Penetrarea azidotimidinei în creier şi 
LCR este mică, iar doza optimă nu este încă stabilită şi poate fi 
mult mai mare decât cea utilizată curent în tratamentul SIDA. În 
cazul copiilor există un răspuns mai evident la tratament, dar nu 
există o explicaţie clară a acestui fapt. 


Mielopatia HIV-1 


Există trei tipuri distincte de mielopatie descrise în infecția 
HIV-l. Primul este mielopatia vacuolară la care modificările 
neuropatologice sunt similare cu cele din degenerescența subacută 
a măduvei combinată cu vacuolizarea cordoanelor laterale şi 
posterioare. Tabloul clinic cuprinde o parapareză spastică-ataxică 


subacută, cu evoluție progresivă, frecvent cu nivel de sensibilitate, 
iar diagnosticul se bazează pe excluderea unor procese compresive 
sau a unui proces de meningită cronică. A foșt descrisă o raţie 
anormală de metilare a LCR, aşa cum se observă în avitaminoza 
By, deşi nu există evidenţa unei avitaminoze By şi cauzele rămân 
încă neelucidate. Aceste modificări nu sunt asociate cu 
encefalopatia HIV-l sau cu leucoencefalopatia şi apar ca o boală 
distinctă. Este interesant de reţinut că modificări similare au fost 
descrise rar la pacienţii neinfectați cu HIV, dar care au fost 
imunosupresaţi prin alte mecanisme. 

Al doilea tip constă în degenerescență la nivelul tractului 
gracilis care are „ca rezultat apariția mersului ataxic prin 
dezaferentare; poate să apară după necroza ganglionilor spinali şi a 
rădăcinilor posterioare şi a fost găsită la anumite persoane 
infectate cu citomegalovirus. 

În al treilea tip, modificările caracteristice infecției cu HIV- 
1, caracterizate prin celulele gigante multinucleare găsite în creier, 
se pot extinde şi la nivelul măduvei spinării. Acestea apar mai 
frecvent la copil decât la adult. Caracteristicile clinice sunt, de 
asemenea, nespecifice şi diagnosticul este unul de excludere. 


Afectarea nervilor periferici 


A treia entitate clinică majoră legată direct de infecția cu 
HIV-1 este o neuropatie senzitivo-motorie axonală difuză. Aceasta 
se poate dezvolta în faza asimptomatică, dar cu cât imunosupresia 
devine mai severă, neuropatia apare mai frecvent, afectând peste 
50% dintre pacienți după semnele clinice şi peste 90% dintre 
pacienţi după criterii neurofiziologice. Cauza acestei neuropatii nu 
este clară, studiile anatomopatologice arată o axonopatie distală cu 
infiltrate cu macrofage proximal, în nervii periferici. În acest 
stadiu al bolii, pacienţii au pierdut considerabil în greutate, sunt pe 
o terapie cu multiple medicamente şi pot fi infectați cu numeroase 
alte microorganisme, toate acestea putând fi factori patogenici. 
Simptomele sunt reprezentate de disestezii distale lent progresive 
însoțite de deficit motor şi areflexie. Simptomele senzitive pot 
conduce la invalidări, deşi este neobişnuit pentru pacienți să 
devină incapabili să meargă datorită pierderii sensibilităţii. 
Simptomele vegetative pot apărea, probabil datorită afectării 
fibrelor subțiri, evidente la peste 50% dintre pacienți. Tratamentul 
este dificil şi implică tratarea tuturor cauzelor potenţial reversibile 
menționate anterior. Sunt descrise cazuri de evoluție favorabilă o 
dată cu introducerea agenţilor antiretrovirali ca azidotimidina, dar 
tratamentul este direcționat către ameliorarea simptomelor cu 
droguri ca fenitoinul, carbamazepina sau alte tehnici cum ar fi 
stimularea nervoasă transcutanată. 


Miopatia HIV-1 


O astenie musculară difuză este aproape intotdeauna 
decelată în cazurile avansate de SIDA. La majoritatea pacienţilor 
aceasta apare datorită caşexiei asociate cu neoplazia şi infecțiile 
multiple, dar există şi evidențele unor leziuni mici date de HIV-1. 
Aceasta trebuie deosebită de miopatia produsă de AZT descrisă 
mai jos şi de miopatia inflamatorie ce apare în perioada 
asimptomatică. Pacienţii se prezintă cu mialgii proximale, 
slăbiciune, niveluri serice crescute ale creatinkinazei. EMG poate 
arăta modificări de tip miopatie şi biopsia relevă degenerarea . 
miofibrilelor, incluzii citoplasmatice, depozite de nemalină şi 
scăderea numărului de miofibrile. Etiologia acestei miopatii și 
relaţia ei precisă cu alte miopatii descrise în infecția cu HIV-l 
rămâne necunoscută. Din punct de vedere practic, o miopatie va 
trebui suspectată la orice pacient cu slăbiciune musculară sau la 
care este pus diagnosticul de boală consumptivă sau sindrom 

consumptiv HIV-1. Dacă pacientul primeşte AZT, medicamentul 
trebuie oprit, iar dacă pe biopsie se observă modificări 
inflamatorii, o terapie steroidică va trebui iniţiată. 


Boli infecțioase în SIDA 


Toxoplasmoza 


Toxoplasmoza, datorată reactivării unei infecţii latente, este 
cea mai obişnuită infecţie oportunistică a sistemului nervos central 
la pacienţii cu SIDA, în Marea Britanie apărând la 10-15%, în 
Franța şi sudul Statelor Unite procentul fiind mai mare. Ea se 
dezvoltă de obicei când limfocitele CD, scad sub 150/mm? sau mai 
mult. Tabloul simptomatic este, de obicei, dominat de semnele 
date de un proces expansiv cu evoluție lentă şi cuprinde cel mai 
frecvent hemipareza şi ataxia însoțite de febră, cefalee şi convulsii. 
Cazurile fulminante pot prezenta o encefalopatie difuză, fără semne 
de focar. Diagnosticul se bazează pe asocierea dintre aspectul 
clinic şi neuroimagistică, care arată leziuni unice sau multiple 
iodofile, în formă de inele pe CT, mai ales la utilizarea unei doze 
duble de contrast, sau prin utilizarea RMN când este disponibil; 
acesta decelează leziunile multiple într-o proporție mai mare de 
pacienți. Tratamentul este dificil. La pacienţii cu istoric 
convingător şi leziuni multiple, se obișnuiește să se trateze 
toxoplasmoza și să se aştepte un răspuns clinic care ar trebui să 
apară din prima săptămână, în speranța evitării unei biopsii 
cerebrale. Dacă există un edem cerebral sever, se poate administra 
dexametazonă în doze divizate, de 12-16 mg/zi, dar care poate 
conduce la o progresie a unor abcese cerebrale date de alte 
microorganisme. La cei cu un istoric atipic sau cu o singură leziune 
la CT, unii clinicieni preferă un tratament de probă pentru 
toxoplasmoză şi efectuează biopsie cerebrală doar la pacienţii care 
nu răspund la terapie, în timp ce alții fac biopsie de la început. În 
această situație, studiile post-mortem şi biopsia cerebrală indică un 
grad ridicat de eroare, leucoencefalopatia multifocală progresivă şi 
limfoamele sunt cele mai frecvente leziuni descoperite. Nu există 
metode alternative de diagnostic pentru confirmarea toxo- 
plasmozei; serologia din sânge şi LCR nu este de mare ajutor, 
existând o mare posibilitate de reacţii fals pozitive, dar şi fals 
negative, în timp ce utilizarea reacției în lanţ a polimerazei (PCR) 
pentru identificarea ADN-ului toxoplasmei în sânge sau LCR are o 
valoare nedovedită. Mai mult, datorită edemului cerebral, puncția 
lombară este contraindicată la majoritatea pacienţilor. 

Terapia de primă intenție este o. combinație între 
pirimetamină (50-100 mg/zi) şi sulfadiazină (4 g/zi) cu acid folic 
(20 mg/zi). Cu acest tratament rata de răspuns este de peste 80%. 
Ulterior va trebui făcută o profilaxie îndelungată cu pirimetamină 
25 mg/zi şi sulfadiazină 2 g/zi, deoarece studiile arată la toți 
pacienţii trataţi o evoluţie a leziunilor microscopice de encefalită, 
iar fără o profilaxie secundară, recăderile sunt frecvente. Reacţiile 
adverse sunt frecvente. O terapie alternativă este clindamicina 
(Q -4 glzi) în asociere cu pirimetamina şi alte noi macrolide 
precum. claritromicina, azitromicina sau atovaquona. În unele 
regiuni, toxoplasmoza este acum atât de frecventă, încât profilaxia 
primară se impune (ca şi pentru pneumonia cu Pneumocystis 
carinii) pentru pacienții care sunt seropozitivi pentru toxoplasmoză 
într-un stadiu timpuriu al bolii. Clindamicina singură apare a fi 
prea toxică şi pirimetamina, cu sau fără dapsonă, este încă în 
evaluare. Există studii preliminare care arată că profilaxia pentru 
toxoplasmoză poate fi coefect la utilizarea cotrimoxazolului pentru 
profilaxia pneumoniei cu Pneumocystis carinii. 


Meningita cu criptococ 


Cryptococcus neoformans poate produce fie o meningită 
cronică fie, mai puţin frecvent, hidrocefalie sau criptococoma. 
Prevalenţa variază în întreaga lume; în Marea Britanie circa 
5-10% dintre pacienţi vor dezvolta o meningită criptococică. 
Simptomele pot fi tipice pentru o meningită cronică, cu febră, 
cefalee şi redoarea cefei, dar pacienţii se pot prezenta doar cu 
stare generală proastă, afectare de nervi cranieni sau convulsii, 
Hidrocefalia poate conduce la tulburări de echilibru. Diagnosticul 
se pune pe examenul LCR după ce examenul CT exclude 
hidrocefalia. LCR poate fi acelular, iar proteinorahia şi glicorahia 
pot fi, de asemenea, normale. Diagnosticul pozitiv se pune pe 
prezența microorganismelor în LCR sau pe detectarea antigenelor 
criptococice în sânge şi/sau în LCR. Reacţia în lanţ a polimerazei 
este în curs de evaluare ca o metodă rapidă şi precoce de 
diagnostic. Tratamentul este dificil, deoarece nici un agent nu și-a 
dovedit valoarea şi 75% dintre pacienţi supraviețuiesc doar 3 luni 
de la diagnosticare. Terapia standard la pacienţii fără SIDA este o 
combinaţie de amfotericină B (0,25-1,5 mg/ke/zi) cu flucitozină 
(100-200 mg/ke/zi). Totuşi, amândouă sunt toxice, iar fluco- 
nazolul (200 mg/zi) a fost adjudecat ca terapie alternativă. Cu toate 
acestea, numai 40-—50% dintre pacienţi au un răspuns clinic, dar 
tratamentele alternative cu itraconazol nu şi-au dovedit 
eficacitatea. O rată mare de recăderi există la cei cu răspuns 
moderat şi, de aceea, un tratament pe termen lung este necesar, şi 
aici fluconazolul (200 mg/zi oral) s-a arătat a fi superior față de 
administrarea săptămânală intravenoasă de amfotericină B 
(Img/kc/săpt.). 


Alte infecţii bacteriene 


Alte infecţii bacteriene ale sistemului nervos central sunt 
mai puţin frecvente. Micobacteriozele date de bacilul tuberculozei 
sau alte mycobacterii atipice (în special Mycobacterium avium 
intracellulare) sunt o problemă majoră în Africa Centrală, unde 
60% din populaţie a fost expusă la tuberculoză. Boala este similară 
cu cea de la pacienţii neimunosupresaţi, dar cu o incidență a 
tuberculozei extrapulmonare mult mai mare şi o evoluție mult mai 
rapidă. Diagnosticul de meningită tuberculoasă poate fi dificil, 
deoarece sunt prezente doar câteva microorganisme (LCR este 
normal la 10% dintre pacienţi) şi tratamentul se face după scheme 
terapeutice. Recăderile după tratament sunt obişnuite. Cu toate 
acestea, mortalitatea este de aproximativ 20%, putând fi mai mare 
la cei cu un nivel al limfocitelor CDu în sânge mai mic de 
200/mm:. Aceste infecţii pot fi o mare problemă în viitor, există o 
creştere cu 16 % a cazurilor de tuberculoză în S.U.A. din 1985, cu 
o creştere a rezistenței bacilului la medicamente. Infecţiile cu 
mycobacterii atipice afectează peste 50% dintre pacienții decedați 
cu HIV-l. Meningita sau afectări intracerebrale pot apărea frecvent 
dar ele sunt mascate de semnele clinice sistemice. Diagnosticul 
pozitiv se pune pe biopsie şi cultură şi opțiunile terapeutice sunt 
foarte limitate. 


Sifilisul 


Incidența neurosifilisului este în creştere în Statele Unite 
unde se găseşte la circa 1,5% din pacienți. Evoluţia către stadiul 
terțiar poate fi neobișnuit de rapidă, iar ocazional serologia 
treponemică poate deveni negativă, mai ales în cazurile severe de 
imunosupresie. Manifestările clinice cum sunt demența şi 

meningita nu pot permite o distincţie clară faţă de alte leziuni şi 
este important să se suspecteze şi această afecțiune tratabilă. 
Diagnosticul se bazează pe demonstrarea serologiei pozitive pentru 
treponema în LCR. Este important de amintit că stimularea 
policlonală a celulelor B cu infecția cu HIV-l conduce la o rată 
mare de teste reaginice fals pozitive (ca de exemplu testul VDRL). 
Penicilina rămâne în prima linie de tratament, iar terapiile 
agresive pot fi folosite la pacienţii cu HIV-l: penicilina G 2-4 
milioane unităţi, la patru ore, timp de 10-14 zile. 


Leucoencefalopatia multifocală progresivă 


Leucoencefalopatia multifocală progresivă este o afecţiune 
demielinizantă rapid progresivă dată de infecția oligodendrocitelor 
cu un papovavirus (virusul JC) şi apare la 2—5% dintre pacienţi cu 
SIDA, fiind definitorie pentru SIDA la 50% dintre pacienţi. Acest 
agent este ubicuitar, majoritatea populaţiei prezentând markerii 
infecției la adult. Sediul de latență este necunoscut, dar 
imunosupresia este asociată cu o infecţie care este posibil să se 
producă în celulele B. Apoi apare infecția oligodendrocitelor, deşi 
este neclar cum pătrunde agentul în sistemul nervos central. 
Virusul poate fi recunoscut în nucleii oligodendrocitelor şi infecția 
conduce la liză celulară, demielinizare şi astrocitoză reactivă. 
Manifestările clinice reflectă acest proces cu hemi- sau parapareză, 
ataxie, hemianopsie şi, în final, demență. Diagnosticul este posibil 
numai prin biopsie cerebrală, deşi un examen RMN ar putea ridica 
suspiciunea, relevând ariile de demielinizare din substanța albă ce 
arată semnal anormal în T. Reacţia în lanț a polimerazei a 
demonstrat prezenţa virusului în creier, dar mai puţin frecvent în 
LCR. Leucoencefalopatia multifocală progresivă apare de obicei în 
cazuri de imunosupresie severă, dar sunt citate şi cazuri în care 
există peste 500 limfocite CD, / mm?. În aceste cazuri este 
cunoscut că, în contrast cu boala la pacienţii neinfectați cu HIV-I, 
oprirea sau regresia acestui proces poate apărea, cu supravieţuire 
de peste un an. Această evoluţie beningnă este asociată cu o reacție 
inflamatorie perivasculară. Nu există un tratament dovedit, dar se 
menţionează, rar, doar un răspuns simptomatic la azidotimidină şi 
citarabină, ambele administrate intravenos sau  intratecal. 
Prognosticul este rezervat, cu doar 15% supravieţuire la un an. 
Există cazuri care evoluează cu recăderi şi remisiuni, ca şi în 
scleroza multiplă, în care RMN şi examenul LCR arată leziuni 
similare. Nu este clar dacă aceasta reprezintă o leucoencefalopatie 
multifocală progresivă, este o coincidență a două afecţiuni 


obișnuite, o boală nouă sau este o altă manifestare a stării de 


imunosupresie din HIV-l care determină o incidență mai mare a 
sclerozei multiple adevărate. 


Alte infecţii virale 


Alte infecţii virale intercurente includ infecțiile cu virusuri 
din grupul herpes. Virusul varicelozosterian poate produce leziuni 
cutanate ce se pot extinde pe mai multe dermatoame. Tratamentul 
cu acyclovir este recomandat pentru a evita o diseminare eventuală 
a infecției. Virusurile herpetic 1 şi 2 pot determina meningite sau 
encefalite, dar acestea sunt neobişnuite la pacienții infectați cu 
HIV-I. 

Virusul citomegalic este un agent patogen important în 
SIDA. Reactivarea diseminată cu virusuri detectabile în sânge, 
urină şi LCR este frecventă în stadiile avansate ale bolii şi poate 
conduce la patologia multor organe. Cele mai frecvent infectate 


sunt retina şi plămânii. Scăderea acuităţii vizuale mono- sau . 


binoculare se produce şi este subacută. Orice zonă a retinei poate fi 

afectată, dar, la debut, polul posterior este de obicei atins. 
Examenul fundului de ochi arată o retinită granulară, edematoasă 
şi hemoragică, lăsând ulterior o retină avasculară necrotică cu 
atrofie optică. În contrast cu retinita din Toxoplasma şi Candida, 
aici nu există leziuni de vitrită sau uveită. Netratată, aceasta duce 
rapid la o pierdere permanentă a vederii. Tratamentul cu 
gancyclovir (Smg/kg de două ori pe zi timp de 21 de zile) produce 
o oprire a retinopatiei în 80% din cazuri. Gancyclovirul este toxic 
(mai ales în combinaţie cu azidotimidina) şi foscarnetul 
(< 200 mg/kc/zi depinzând de funcţia renală, timp de 21 de zile) 
poate oferi o alternativă terapeutică, deşi eficacitatea nu este încă 
stabilită ca la gancyclovir, existând un răspuns mai lent la 
tratament, iar recăderile fiind mai frecvente. Terapia de întreținere 
este esențială cu scopul de a evita recurenţa leziunilor oculare. 

Citomegalovirusul este, de asemenea, implicat în patogeneza 
unei radiculopatii lombosacrate rapid progresive şi necrozante, ce 
apare frecvent în contextul unei imunosupresii severe cu HIV-l. 
Pacienţii prezintă frecvent dovada unei infecții active cu 
citomegalovirus în alte organe şi prezintă evoluţie în câteva zile 
către un sindrom de coadă de cal cu dureri sacrate, hipo și 
disestezii ascendente, scădere de forță musculară şi retenţie 
urinară. Membrele superioare rămân de obicei neafectate, deşi se 
citează cazuri cu afectarea lor, în cazurile netratate. LCR arată o 
pleiocitoză cu polimorfonucleare, de obicei peste 1000 mm, 
Proteinorahia este crescută iar glicorahia este scăzută. 
Citomegalovirusul poate fi cultivat din LCR. Studiile EMG arată o 
denervare acută, iar examenul post-mortem arată prezența 
citomegalovirusului în rădăcinile anterioare şi posterioare. Măduva 
spinării poate fi afectată cu apariţia unui sindrom spinal cu nivel 
de sensibilitate. Tratamentul precoce şi agresiv cu gancyclovir este 
esențial pentru recuperarea funcției medulare. 

Rolul citomegalovirusului în alte neuropatii asociate cu 
infecția cu HIV-1 este puţin cert, cazuri de mononevrită multiplex, 
o rară manifestare a infecției cu HIV-l au fost recunoscute, 
prezentând necroză endoneurală şi incluzii cu citomegalovirus în 
nervii periferici, cu răspuns simptomatic la ganciclovir. Este 
important de recunoscut că unele dintre aceste cazuri, prezentate ca 
mononevrite multiplex, mimează o neuropatie multiplex. Alţi 
autori au raportat o neuropatie disestezică periferică ce se dezvoltă 
în timp de câteva luni, în asociere cu o infecție activă cu 
citomegalovirus şi au sugerat că aceasta se datorează infecției 
citomegalice la nivelul ganglionilor rădăcinilor dorsale. 

Virusul Epstein-Barr a fost implicat în etiologia limfomului 
primitiv cerebral din SIDA; celulele tumorale au prezentat ARN 
viral asociat cu virusul Epstein-Barr care ar induce transformarea 
limfocitară, la fel ca un virus Epstein-Barr latent a cărui membrană 
proteică a fost, de asemenea, implicată în geneza limfoamelor. 
Există dovezi ale unei rate mai mari de dezvoltare a limfoamelor 
Burkitt la copiii din Africa Centrală infectați cu HIV-1. 


Tumorile sistemului nervos central în SIDA 


Limfoamele primitive ale sistemului nervos central, care 
trebuie diferenţiate de limfoamele sistemice imunoblastice şi de 
limfomul Burkitt, se dezvoltă în cazul unei imunodepresii severe și 
sunt acum observate în 2% din cazurile din Statele Unite, unde 
este dovedit că sunt mai obişnuite decât glioamele în populația 
generală. În plus, limfoamele sistemice şi, mai puţin, sarcomul 
Kaposi pot metastaza în sistemul nervos central. Precizia 
diagnosticului este în creştere; în trecut multe cazuri au fost 
diagnosticate numai prin examinare post-mortem. Pacienţii 
prezintă semne clinice nespecifice ca cefalee, dificultăți cognitive, 

convulsii şi, mai rar, semne neurologice de focar. CT şi RMN arată 
modificări la majoritatea acestor pacienţi , dar poi fi şi normale sau 
cu leziuni infiltrative difuze tumorale ce sunt nespecifice. Biopsia 
este, de obicei, efectuată ca să se poată exclude alte leziuni 
infecțioase tratabile. Prognosticul este grav, majoritatea pacienţilor 

-mor în 2 luni de la diagnostic, ori prin celelalte afecțiuni 
coexistente, ori prin efectele directe ale tumorii. Există comunicări 
asupra unui răspuns în cazul combinației unei radioterapii cu o 
chimioterapie agresivă, dar starea clinică a pacientului trebuie 
luată în considerare când se ia decizia de instituire a acestui 
tratament. 


Bolile cerebrovasculare 


Incidenţa âfecțiunilor cerebrovasculare în cursul infecţiei cu 
HIV-l nu este clară. Studiile anatomopatologice raportează că 
peste 20% dintre pacienți au prezentat infarcte sau hematoame; 
studiile clinice sugerează o frecvență mai scăzută. Aceste diferențe 
se datorează criteriilor de selectare şi variațiilor în tehnica de 
examinare. Cea mai frecventă situaţie este embolia cu punct de 
plecare endocarditic în cazul consumatorilor de droguri şi 
endocardita marantică la alți pacienţi, sau sângerări intratumorale 
şi hemoragii la hemofilici. Rămâne totuşi un grup de pacienţi cu 
ischemii cerebrale fără o etiologie clară şi s-a sugerat că aceste 
modificări ar apărea datorită unor tulburări de coagulare ce ar avea 
loc în infecția cu HIV-I, incluzând purpura trombotică trombo- 
citopenică sau prezența anticoagulântului lupic. Cauze rare includ 
angeita cerebrală care poate urma unui zoster trigeminal şi 
complicațiile endarteritice din sifilis şi meningitele cronice. 


Toxicitatea medicamentoasă în SIDA 


Medicamentele folosite specific în boala dată de HIV-1 pot 
ele însele conduce la probleme neurologice. Azidotimidina poate 
determina apariția unei miopatii caracterizate prin mialgii şi 
deficite motorii proximale, cu creşterea nivelului seric de 
creatinkinază. Biopsia relevă un număr de modificări, incluzând 
pierderea  miofilamentelor,  microvacuolizări şi acumulări 
mitocondriale la periferia fibrelor. Ultimele modificări pot fi legate 
de inhibiția polimerazei y ADN mitocondriale, care pot conduce 
apoi la scăderea sintezei de proteine mitocondriale, scăderea 
funcțiilor mitocondriale şi proliferare mitocondrială în încercarea 
de a restaura metabolismul energetic celular. Miopatia apare legată 
de doza totală de azidotimidină utilizată şi se asociază frecvent cu 
toxicitate hematologică. Aceste complicații răspund la oprirea 
administrării medicamentului, deşi cu o întârziere de aproximativ 
1-2 luni. Unii pacienți răspund la administrarea de steroizi, iar 
unii autori contestă existența unei miopatii azidotimidinice 
distincte, deşi leziunile morfologice descrise anterior şi răspunsul 
la oprirea medicaţiei par a defini acest sindrom. 

Medicamente antiretrovirale noi incluzând dideoxyinozina 
(dd]) şi dideoxyeytozina (ddC) sunt utilizate din ce în ce mai 
frecvent și ambele pot produce o neuropatie senzitivă axonală 
distală, dureroasă şi reversibilă, la doze de peste 0,18 mg/kc/zi 
pentru ddC şi de peste 12,5 mg/kc/zi pentru ddl. 

Alte medicamente utilizate în infecția HIV-l pot fi toxice. 
Neuropatia motorie este asociată cu utilizarea de dapsonă iar 
crizele convulsive sunt asociate cu ciprofloxacina şi foscarnetul. 


Manifestări neurologice în infecția 
cu HIV-1 la copil 


Global se estimează a fi 500000 de copii infectați cu 
HIV-1 Majoritatea sunt expuşi la infecție in utero şi circa 40% din 
fetuşii expuşi devin infectați. Diagnosticul serologic nu este posibil 
în copilăria precoce datorită prezenţei anticorpilor materni care pot 
persista peste 10 luni şi uneori, în cazuri rare, peste 18 luni. 
Tehnici alternative de diagnostic sunt în studiu, incluzând şi 
reacția în lanţ a polimerazei. Caracterul afectării neurologice diferă 
faţă de adult, la care infecțiile oportuniste cum sunt toxoplasmoza, 
criptococoza şi leucoencefalopatia multifocală progresivă, sunt 
mult mai frecvente ca la copil, dar la copil există un risc mult mai 
mare de infecții bacteriene şi tulburări de dezvoltare psihomotorie 
ce apar la peste 90% dintre cei infectați in utero. Acestea se 
manifestă sub forma unei întârzieri în dezvoltarea psihomotorie, 
pierderea unor etape în această dezvoltare, microcefalie, semne 
piramidale şi crize convulsive. Studiile imagistice arată atrofie 
cerebrală asociată cu leucoencefalopatie calcifiantă şi calcificări în 
ganglionii bazali. Această encefalopatie pare să răspundă la 
azidotimidină, cu recuperarea deficitelor motorii, dar ca şi la adult 
boala evoluează progresiv, însă mai lent. Există diferenţe 
anatomopatologice, cu mineralizare vasculară şi perivasculară, 
proliferare intimală şi noduli cu microglie şi celule gigante 
multinucleare ce apar în peste 75% din creiere. O mielopatie 
vacuolară este rară, dar extinderea encefalitei spre măduvă este 
mai frecventă ca la adult. O altă diferență este prezenţa mai puţin 
obişnuită a neuropatiei periferice, cel puţin din punct de vedere 
clinic. 

Caracteristicile bolii observate la hemofilici, majoritatea lor 
fiind prezenţi în populaţia pediatrică, apar a fi dependente de 
vârsta la care copii au fost infectați, cei infectați după vârsta de 
5 — 10 ani au o evoluţie asemănătoare cu cea a adulților. 

15.4. Abcesele intracraniene 
P.J.TEDDY 


(Traducerea: Carolina Ionete-Gubavu, Adina Petrea) 


Abcesele intracraniene pot să apară în spațiile extradurale, 
subdurale, sau pot fi intracerebrale. Ocazional, abcesele pot exista 
în mai mult de un singur spațiu. Abcesele intracerebrale şi cele 
subdurale se pot rupe în spaţiul subarahnoidian şi se pot însoți de 
meningită, cele intracerebrale se mai pot rupe în sistemul 
ventricular, producând ventriculită. 


Incidenţă 


O unitate de neurochirurgie din Marea Britanie, care are în 
grijă o populaţie alcătuită din aproximativ 3 milioane de oameni, 
înregistrează cel puţin 12 cazuri de abcese cerebrale pe an şi 
aproximativ $ cazuri de empieme subdurale, nelegate de 
traumatisme sau intervenții  neurochirurgicale.  Abcesele 
extradurale sunt mai puțin frecvente. 


Etiologie 


Abcesele extradurale sunt de obicei legate de un focar de 
osteomielită a craniului, de o mastoidită sau sinuzită nazală, de 
leziuni penetrante ale craniului şi uneori apar ca o complicație rară 

“a craniotomiei. Ele sunt ocazional găsite în combinaţie cu 

empiemul subdural sau ca o complicaţie a unui sinus dermal 
infectat al scalpului. 

Empiemul subdural este legat cel mai frecvent de infecția 
sinusurilor paranazale şi a urechii medii. Alte cazuri includ 
septicemia din bolile cianogene cardiace congenitale, abcesele 
pulmonare, traumatismele sau chirurgia intracraniană. 

Cel mai frecvent abces intracranian este cel intraparen- 
chimatos, în circa 60% din cazuri el fiind în legătură cu o infecţie a 
urechii medii, iar în 20% cu o sinuzită frontală. Alte cauze stabilite 
sunt septicemia din bolile cardiace congenitale cu şunt dreapta- 
stânga, abcesul pulmonar, bronşiectaziile, plăgi penetrante ale 
capului şi bacteriemia după extracţiile dentare. În aproximativ 
10% din cazuri nu se decelează sursa infecției primare. Datorită 
conexiunilor strânse cu afecțiunile sinusale şi ale urechii medii, 
cele mai multe abcese intracerebrale se găsesc în lobii frontali și 
temporali, sau în cerebel. Infecția diseminează prin torentul 
sanguin şi determină însămânțări în mai multe locuri, rezultând 
multiple abcese în oricare parte a creierului. Abcesele cerebeloase 
sunt aproape în exclusivitate legate de infecțiile urechii medii, dar 
aproximativ 60% din abcesele produse de infecțiile urechii medii 
se găsesc în interiorul lobului temporal.. Sinuzita frontală este cea 
mai frecventă cauză de abces al lobului frontal sau de empiem 
subdural. La sugari, empiemul subdural apare cel mai frecvent ca 
o infecție secundară după o meningită bacteriană. 

Extinderea indirectă a infecţiei spre alte locuri, la distanță. 
este realizată probabil pe cale venoasă, fie prin emboli răspândiți 
de-a lungul căilor venoase, fie prin extensia unei tromboze venoase 
cu infecţie piogenică. 


Microbiologie 


Cu 15 ani în urmă, până la 30% din culturile din puroiul 
abceselor intracraniene erau de aşteptat să nu crească. Acest 
procent a scăzut considerabil, datorită unor metode de cultură şi de 
identificare mai bune pentru microorganismele anaerobe. 
Evidenţierea unor astfel de germeni anaerobi în abcesele 
intracraniene, şi instituirea unei terapii adecvate a fost probabil un 
factor major în scăderea mortalităţii prin abcese cerebrale de-a 
lungul acestei perioade. 

Cele mai frecvente microorganisme asociate cu empiemul 
subdural sunt streptococii aerobi, anaerobi şi microaerofilici, 
Staphylococcus aureus şi speciile de Bacteroides. La sugarii cu 
empiem subdural secundar meningitei bacteriene, germenii 
principali sunt Haemophilus influenzae, Neisseria meningitidis şi 
Streptococcus pneumoniae. Chiar şi în aceste cazuri, organisme 
anaerobe pot fi decelate în culturi aparent sterile. 

Abcesele cerebrale asociate cu otita medie, mastoidita şi 
sinuzita nazală prezintă frecvent o cultură mixtă de organisme 
aerobe şi anaerobe, incluzând streptococi anaerobi şi 
microaerofilici şi  bacteroides. Streptococcus viridans şi 
Staphylococcus aureus sunt frecvent întâ Iniţi. Infecţiile la distanţă 
de sursă prezintă, de asemenea, culturi mixte care cuprind frecvent 
streptococi anaerobi şi microaerofilici, stafilococi, Klebsiella și, 
uneori, Actinomyces şi Pseudomonas. Speciile de Listeria au 
tendinţa de a produce mai degrabă arii de cerebrită focalizată decât 
veritabile abcese. 


Anatomie patologică 


Infecţiile din sinusurile nazale sau din stânca temporalului 
pot produce o arie de osteită localizată exact lângă dura mater, ce 
se poate apoi extinde intracranian. Iniţial poate fi în întregime 


limitată la spaţiul extradural, dar procesul poate eventual penetra . 

dura mater şi se extinde subdural sau, dacă arahnoida adiacentă 
este lipită de dura mater inflamată, atunci se poate extinde în 
spaţiul subarahnoidian, determinând apariția meningitei. Dacă 
spaţiul subarahnoidian a fost depăşit, infecția penetrează creierul 
producând iniţial o cerebrită focală. De obicei, după circa zece 
zile, zona de cerebrită devine o arie delimitată de celule gliale şi 
după circa trei săptămâni se formează o capsulă dură în jurul 
puroiului. Abcesele intracerebrale mari se pot rupe în sistemul 
ventricular producând ventriculită. Abcesele cu pereţi îngroşaţi 
sunt mai frecvent asociate cu leziuni penetrante ale scalpului şi cu 
afecțiuni ale urechii medii sau ale mastoidei, iar cele asociate cu 
afecţiuni cardiace congenitale sau diseminate hematogen au mai 
frecvent pereții subțiri. 

Abcesele cerebrale sunt de obicei înconjurate de o zonă de 
edem cerebral, care poate exercita un efect de masă considerabil. 
Un empiem subdural mare este mai rar, în schimb abcesele 
subdurale pot fi extrem de întinse, cu puroiul întinzându-se pe 
întreaga convexitate a creierului, ajungându-se până la spațiul 
dintre falx cerebri şi suprafața medială a emisferei. Această 
caracteristică este importantă din punct de vedere terapeutic. 
Abcesele cerebrale pot fi unice sau multiple, iar cel unic este 
frecvent multilocular. 


Tabloul clinic 


Manifestările clinice ale abceselor intracraniene sunt în 
funcție de localizare, mărime şi număr al leziunilor, precum și în 
funcție de structurile vecine implicate, cum ar fi ventriculii 
cerebrali şi sinusurile venoase. Semnele sunt regionale, dar 
diagnosticul trebuie avut în vedere în orice caz când există o sursă 
de infecție primară asociată cu semne evidente fie de hipertensiune 
intracraniană, semne neurologice de focar, crize epileptice sau cu 
semne de iritație meningeală, fie cu orice combinație dintre 
acestea. 

Abcesele extradurale sunt uneori dificil de decelat clinic, dar 
uneori se manifestă prin cefalee severă şi rebelă la tratament, 
asociată cu sinuzită sau mastoidită. Pacienţii cu empiem subdural 
prezintă frecvent stare toxico-septică cu hiperpirexie, cefalee 
severă, scăderea nivelului de conştiență, hemipareză contralaterală, 
edem papilar, iritație meningeală şi convulsii. Există frecvent o 
sinuzită frontală de însoţire cu senzație de tensiune, roşeață şi 
edem al pleoapelor sau semne de infecție mastoidiană ori a 
scalpului. Dintre pacienții cu abcese cerebrale, circa 70% vor avea 
cefalee, 60% alterarea stării de conştiență, 40% hemipareze şi 30% 
convulsii. Semnele neurologice de focar depind de localizarea 
abcesului, leziunile lobului temporal vor produce o cvadrananopsie 
omonimă superioară precoce, împreună cu disfazie, dacă este 
implicat lobul temporal dominant. De asemenea, pot determina 
apariția unui deficit motor faciobrahial. Abcesele cerebeloase sunt 
acompaniate de hemiataxie ipsilaterală, hipotonie şi de nistagmus. 
Abcesele produse pe cale hematogenă sunt observate în regiunea 
parietală şi determină foarte discrete semne de focar la început. 

Ca orice leziune expansivă, cele mai importante simpiome 
sunt cele legate de creşterea presiunii intracraniene cu cefalee, 
vărsături, alterarea nivelului de conştiență şi frecvent, dar nu 
întotdeauna, edem papilar. 


Diagnostic 


În ciuda terapiei antimicrobiene eficace şi a investigaţiilor 
radiologice, abcesul intracranian rămâne o boală cu o mare 
mortalitate şi morbiditate. Evoluţia este strâns legată de nivelul 
stării de conștiență anterior instituirii tratamentului şi unul din 


factorii majori de morbiditate este diagnosticul pus tardiv, 
Dezvoltarea unui edem cerebral important cu compresie pe trun- 
chiul cerebral, ventriculita secundară sau meningita, precum şi alte 
leziuni multiple neideintificate contribuie la o mare morbiditate. 

Dacă se suspectează un abces cerebral, trebuie căutate cu 
atenţie toate sursele de infecție, mai ales cele la distanță, deoarece 
abcesele cerebrale prin diseminare hematogenă sunt frecvent 
fulminante în evoluția lor, spre deosebire de cele asociate 
infecțiilor locale craniene. Dacă este posibil un examen CT, 
scanarea bazei craniului, incluzând mastoidele şi sinusurile, este 
necesară, Pe de altă parte, sunt necesare radiografii ale sinusurilor, 
Vor trebui efectuate şi radiografii de torace. . 

Învestigaţiile recomandate în toate cazurile de suspiciune de 
abces sunt fie CT cu sau fără contrast, fie RMN. 

CT arată prezența empiemelor subdurale şi extradurale, 
poate evidenția cerebritele difuze în cazurile timpurii şi va arăta 
fireşte abcesele intracerebrale ca un inel hiperdens ce înconjoară 
leziunea cu hipodensitate centrală (fig. 15.17 şi 15.18). 


Fig. 15.17. CT cu contrast arătând un empiem subdural drept multilocular, 
masiv, secundar unei pansinuzite (săgeata A). Observaţi edemul cerebral (£) şi 
asimetria sistemului ventricular (C). Copilul a fost complet recuperat după 
evacuarea colecţiei şi terapie antimicrobiană. 


Fig. 15.18. CT cu contrast arătând un abces cerebral frontal mare (4), 
înconjurat de edem (B) şi insoțit de compresiune veniriculară (C). 

Totuşi, există şi omisiuni în cazul stadiilor iniţiale ale 
empiemului subdural sau al abcesului cerebral. Empiemul 
subdural poate fi inițial foarte subțire, întins pe toată scoarța 
cerebrală, producând o deplasare minoră a liniei mediane şi poate 
fi izodens la examenul CI. În aceste situaţii, examenul RMN (mai 
ales în secțiunile coronale) este de o reală valoare. Dacă examenul 
RMN nu este posibil, atunci o radiografie de sinusuri poate avea 
importanță pentru diagnostic. Dacă starea pacientului o permite, 
examenul CT ar trebui repetat după câteva zile, dar dacă examenul 
CT este neconcludent, iar efectuarea RMN nu este posibilă, 
angiografia cerebrală poate arăta deplasarea vaselor periferice. 

În cazurile acute, dacă există un grad mare de suspiciune de 
empiem subdural şi starea pacientului este prea gravă pentru a 
putea fi transportat într-un centru RMN, trebuie efectuată o 
intervenţie chirurgicală exploratoare (un orificiu de trepan) chiar 
în prezența unui CT normal. 

Pacienţii care arată pe CT prezența unei arii de cerebrită 
adiacentă sinusurilor sau urechii medii vor trebui să repete CT 
după câteva zile. Radiografiile de craniu şi CT pot arăta prezenţa 
aerului când există în interior microorganisme formatoare de paz. 

Diagnosticul diferențial principal în abcesele cerebrale se 
face cu meningita, hematomul subdural şi tumorile intracraniene. 
Nu se poate face întotdeauna diferența între un abces cerebral şi o 
tumoare pe CT, mai ales când există o capsulă, şi atunci biopsia 
cerebrală devine necesară. Totuşi, examenul RMN arată un 
hiposemnal al capsulei în imaginile ponderate in T2 şi poate fi de 
ajutor în diagnosticul diferenţial. 

Important este diagnosticul diferenţial între meningită şi 
abcesele intracerebrale. Ambele se pot prezenta cu febră, redoarea 
cefei şi cu unele semne de focar, dar dacă apar semnele de 
hipertensiune întracraniană sau există suspiciunea unui abces, 
puncția lombară trebuie evitată până când se face un consult 
neurochirurgical. Puncţia lombară în prezența unui abces cerebral 
poate conduce la hernie amigdaliană sau transtentorială şi, în orice 
caz, LCR poate fi normal. 


Tratament 


Tratamentul abceselor intracraniene constă în tratamentul 
abcesului propriu-zis şi al cauzei declanşatoare. Cu excepția 
abceselor multiple sau inabordabile chirurgical, şi în cazul în care 
starea pacienților este atât de gravă încât intervenția chirurgicală 
ar agrava-o, tratamentul infecțiilor intracraniene necesită 
evacuarea puroiului şi doze mari de antibiotice administrate 
intravenos. 

Deşi acum este evident că examenul CT seriat şi terapia 
antimicrobiană eficientă a redus mortalitatea şi morbiditatea 
abceselor intracerebrale în ultimele decade, factorul principal în 
asigurarea unei evoluții favorabile este diagnosticul precoce. 
Tratamentul inițial include recoltarea unor hemoculturi şi a 
culturilor din orice leziune infectată extracranială, abordarea unei 
căi venoase pentru perfuzarea cu lichide, administrarea de 
anticonvulsivante şi, în cazul unei deprecieri a stării de conştiență 
prin edem cerebral masiv vizibil pe CT, administrarea intravenoasă 
de dexametazonă. 

Puroiul din focarul primar va trebui colectat şi însămânţat 
imediat pe medii aerobe şi anaerobe. Puroiul intracranian trebuie 
de asemenea însămânţat. Tratamentul antimicrobian, folosind doze 
masive intravenoase, trebuie început imediat, fără a aştepta 
rezultatul culturilor şi ulterior pote fi modificat după antibiogramă. 
Tratamentul antimicrobian trebuie să includă penicilină 


(4 milioane unităţi la patru ore), metronidazol, ampicilină şi fie 


gentamicină, fie cloramfenicoi, în funcție de tipul sursei şi al 

agentului patogen. Administrarea intravenoasă trebuie continuată 
pentru minimum o săptămână înainte de trecerea la administrarea 
orală. 

Cele mai multe abcese supratentoriale pot fi sterilizate prin 
aspirare printr-o gaură de trepan şi uneori se utilizează chiar 
instilarea de antibiotice. Aspiraţia trebuie repetată de câteva ori, 
dar în 30% din cazuri o singură aspirație este suficientă. O dată cu 
sterilizarea abcesului, capsula se ratatinează şi formează o cicatrice 
glială în creier. Micşorarea abcesului şi cudarea capsulei poate fi 
observată prin examenul CT. Empiemul subdura! trebuie evacuat 
prin craniotomie mai bine decât prin gaură de trepan, deoarece 
frecvent puroiul se extinde mai ales de-a lungul coasei creierului. 
Empiemul extradural este evacuat prin craniotomie, pentru 
colecţiile mari, sau prin trepanație. 

Abcesele cerebeloase, când sunt diagnosticate precoce, 
trebuie aspirate printr-o gaură de trepan, dar o excizie totală 
imediată este adeseori recomandată, deoarece dimensiunile mici 
ale fosei posterioare pot predispune la hernieri amigdaliene şi 
deces. Unele abcese superficiale supratentoriale cu capsulă groasă 
sunt mai bine excizate decât evacuate şi în puţine cazuri în care 
există un edem masiv şi pericolul angajării se pote efectua excizia 
prin craniotomie. În cazul otitei medii sau a sinuzitei frontale, 
mastoidectomia sau drenajul sinusului frontal trebuie efectuate în 
paralel cu terapia neurochirurgicală. Când există o osteită, osul 
cranian infectat trebuie de asemenea înlăturat. 


Prognostic 


Până foarte recent, mortalitatea pentru abcesele intra- 
craniene rămânea între 30 şi 50%. Utilizarea CT seriat pentru 
localizarea leziunii şi pentru evaluarea tratamentului neuro- 
chirurgical, progresul investigaţiilor microbiologice şi terapia 
antimicrobiană au condus la o scădere a mortalității în jur de 10%, 
dar problemele pricipale rămân acelea ale diagnosticului tardiv şi 
bacteriilor rezistente. Chiar şi în cazul evoluţiilor favorabile, 
epilepsia poate continua în circa 30% din cazuri, mai ales la 
pacienţii cu abcese de lob temporal sau empiem subdural. 

15.5. Neurosifilisul 


R.]. GREENWOOD 
(Traducerea: Carolina lonete-Gubavu, Adina Petrea) 


Introducere 


in Marea Britanie, doar 89 cazuri noi de sifilis au fost 
raportate din 1982. Neurosifilisul este astfel o boală rară în această 
țară, văzut doar o dată sau de două ori pe an de medicii neurologi. 
Aceleaşi date nu sunt valabile şi pentru Statele Unite, unde, în 
1985, s-a calculat că incidența neurosifilisului în California a fost 
de două ori mai mare decât a sclerozei laterale amiotrofice şi de 
circa o jumătate aţă de cea a sclerozei multiple. Această diferență 
este observată şi în numărul de cazuri noi de sifilis iniţial şi tardiv: 
în Anglia şi Țara Galilor au fost raportate 3564 cazuri în 1982, 
cifră care s-a schimbat foarte puţin în ultimii 25 ani, scăzând între 
1538 şi 1305 din 1987 până în 1990; în Statele Unite, numărul de 
cazuri noi a crescut de 5 până la 7 ori din 1950 şi aproximativ 50 
000 de cazuri au fost raportate în 1990. 

În ciuda rarităţii neurosifilisului, detectarea rapidă rămâne 
țelul important, tratamentul cu penicilină înainte de debutul 
modificărilor ireversibile neurologice realizând vindecarea efectivă 
a bolii. Semnele clasice descrise în neurosifilis sunt rare, iar 
diagnosticul trebuie stabilit înainte de apariţia semnelor clasice de 
tabes dorsal, pareză generală sau sifilis meningovascular. Studiile 
prospective au arătat că din 251 de cazuri nou apărute între 1965 şi 
1970, 43% au fost descoperite întâmplător, 24% au prezentat 
convulsii, 11% accidente vasculare, 3% amețeli şi 2% tulburări de 
personalitate. Aceste simptome erau binecunoscute înainte de era 
antibioticelor, iar conceptul de neurosifilis "modificat" sau "atipic" 
este produs de o expunere accidentală la antibiotice, văzută ca 
factor al acestei neclarități. Infecția cu HIV produce o creștere a 
frecvenţei şi o evoluţie rapidă a sifilisului, chiar cu rezistență la 
terapie şi cu tulburări oculare mai frecvente, mai ales la pacienţii 
imunosupresaţi. 


Manifestări clinice şi 
evoluţia naturală 


Invazia sistemului nervos central de către 7reponema 
pallidum apare în primele câteva săptămâni sau luni de la 
primoinfecție. În timpul acestei perioade, majoritatea pacienților 
sunt din punct de vedere neurologic normali. La mulţi pacienți cu 
sifilis primar san secundar netratat, 41% în studiile recente, există 
modificări minore ale LCR, cuprinzând o creştere a proteinorahiei 


şi celularităţii, cu serologie pozitivă, de obicei mai mult specifică 
decât nespecifică. Acesta este neurosifilisul asimptomatic. 

Dacă nu se tratează, la sfârşitul stadiului secundar al 
sifilisului, aceste modificări lichidiene dispar la majoritatea 
pacienților. 1-2% din pacienţi dezvoltă o meningită acută, în timp 
ce doar 5—10% incep să dezvolte neurosifilis terțiar (meningo- 
vascular) sau tardiv (paralizie generală sau tabes dorsal): într-un 
studiu, doar 6,5% din pacienţii cu sifilis netratat dezvoltă 
neurosifilis simptomatic (fig. 15.19). 

Boala, dacă este congenitală sau tardivă, pote fi considerată 
ca o meningovasculită, care poate fi ocazional acută, dar care este, 
de obicei, mai mult sau mai puţin cronică. Astfel, la unii pacienţi 
există precoce o leptomeningită şi o arterită meningovasculară 
neurosifilitică. La alții, elementul meningitic este mai puţin clar şi 
apare predominant o degenerescență parenchimatoasă. . Factorii 
care contribuie la această mare variaţie în manifestările clinice nu 
sunt cunoscuţi. 


Neurosifilisul meningeal și vascular 


În timpul primilor 10-12 ani de infecție se pot vedea o serie 
de modificări histopatologice. Apar diverse combinaţii de 
leptomeningită difuză  subacută sau cronică, degenerare 
parenchimatoasă subpială în trunchiul cerebral şi măduvă şi 
inflamație a tunicilor medie şi adventiciale ale pereților vaselor 
mari şi mijlocii, cu proliferare intimală fibroblastică (endarterita 
obliterantă Heubner), aceste modificări conducând la ocluzie 
vasculară cu infarctizare. Totuşi, testele serologice sunt esenţiale la 
pacienţii tineri ce prezintă meningită, accidente vasculare, pareze 
izolate de nervi cranieni, edem papilar de cauze necunoscute, vertij 
acut sau surditate senzorială recentă. Debutul simptomelor este 
mai degrabă gradat decât abrupt, uneori precedat câteva 
săptămâni de cefalee sau modificări de personalitate. 

Meningita acută sifilitică apare de obicei în primii doi ani de 
infecție. Pacienţii sunt afebrili, iar iritația meningeală poate fi 
evidentă clinic sau vizibilă doar după puncția lombară. Poate 
apărea o limfocitoză considerabilă în LCR, deşi în stadiul acut 
predomină polimorfonuclearele şi ocazional se găseşte şi un nivel 
scăzut al glucozei. Trebuie căutate şi alte manifestări ale sifilisului 
secundar, în special erupția şi hepatomegalia sau semne de 
disfuncție hepatică. Caracteristic, apar paralizii ale nervilor 
cranieni, în special ale nervilor II, VI,VII şi VIII, uneori bilaterale; 
se mai pot observa edem papilar şi crize convulsive. Mai puţin 
comun, apar infarcte arteritice în creier sau măduva spinării sau 
meningită bazală ce poate produce hidrocefalie. Tratamentul, 
asigurat cât mai precoce, este frecvent eficient. 


Fig. 18.19. Intervalul aproximativ dintre infecția 
primară şi neurosifilisul simptomatic (dupa Hook şi 
Marra, 1992). 

Sindromul neurosifilitic cronic meningovascular rezultă din 
fibroza leptomeningelui. Astfel, meningita bazală cronică poate 
produce hidrocefalie şi afectarea unor nervi cranieni, inclusiv 
nervul optic şi chiasma. Pot apărea leziuni hipotalamice. 
Leptomeningita poate produce cefalee, vertij şi semne corticale, 
inclusiv crize convulsive. La nivelul măduvei spinării, 
leptomeningita cronică este de obicei acompaniată de o 
demielinizare subpială (halou sifilitic). Meningomielita sifilitică 
este însoțită de simptome de iritaţie a rădăcinilor spinale şi rezultă 
deficite motorii și senzitive radiculare ca, de exemplu, sciatică şi 
paralizii ale piciorului. Dacă tabloul clinic este în principal 
reprezentat de o parapareză foarte lent progresivă cu mici tulburări 
de sensibilitate, atunci rezultă semnele paraparezei spastice Erb. 
Localizarea leptomeningitei în regiunea cervicală produce o 
meningomielită amiotrofică cu deficit motor de obicei asimetric în 
musculatura brațelor şi pe extensorii gâtului, de obicei cu 
simptome senzitive puţine şi durere moderată. Poate apărea un 
debut cu paralizii ale extensiei pumnului. Combinația dintre 
îngroşarea leptomeningelui şi durei (pahimeningită hipertrofică) 
apare mai ales în regiunea cervicală. Rădăcinile dorsale sunt 
prinse şi pot predomina simptome senzitive şi dureri ale braţelor. 
Aceste sindroame medulare pot fi confundate cu boala neuronului 
motor dar în general nu produc fasciculaţii atît de răspândite şi 
nici amiotrofii. 

Ocluzia arteritică a vaselor mari şi medii apare independent 
sau poate însoți afectarea leptomeningeală. Orice vas poate fi 
implicat, în special arterele cerebrale medii şi posterioare, 
producând rezultate similare celor din ocluziile arteriosclerotice, 
deşi apar mai ales la pacienții tineri. Angiografia relevă îngustări 
multifocale ale vaselor intradurale, asemănătoare cu cele văzute în 
alte forme de vasculită cerebrală. 

Gomele izolate sunt foarte rare deşi încă apar. Ele sunt 
formate din îngroşarea meningeală granulomatoasă focală, 
incluzând dura măter și producând simptomele unor procese 
înlocuitoare de spaţiu. Excizia chirurgicală adăugată tratamentului 
cu penicilină poate fi necesară. 


Paralizia generală progresivă 


Paralizia generală asociată demenţei este o meningo- 
encefalită progresivă subacută, ce apare la 5-20 de ani de la 
infecție. Macroscopic există o ependimită ventriculară granulo- 
matoasă şi atrofie, în special în lobii frontali și temporali, deasupra 
cărora meningele este îngroşat şi unde se observă numeroase 
spirochete. Persistenţa lor după mulți ani de la infecţie şi 
localizarea lor anatomică rămân de mneexplicat. Modificările 
microscopice sunt similare celor văzute în alte forme de encefalită, 
cum este boala somnului. Simptomele de prezentare sunt vagi, ca 
în orice demenţă, constând din modificări de personalitate greu de 
definit, cu tulburări de memorie, iritabilitate şi cefalee, scădere în 
greutate, scăderea capacităţii de concentrare şi a celei de muncă. 
Tulburările de comportament apar gradat, cu afectarea progresivă a 
memoriei, înțelegerii .şi judecății. Îmbrăcămintea, fizicul şi 
comportamentul social sunt neadecvate. Excesul de alcool, 
vagabondajul, aberaţiile sexuale şi diferite idei psihotice pot 
apărea, deşi demența simplă este cea mai adesea întâlnită. Delirul 
de grandoare este rar. Convulsiile şi deficitele neurologice 
tranzitorii pot însoți deteriorarea mentală sau o pot anunța. 
Semnele motorii apar gradat, până când pacientul devine dement 
Şi cu paralizie generalizată, imobil, mut şi incontinent. Decesul 
este frecvent determinat de o infecţie intercurentă. 


Semnele fizice apar, de obicei, după agravarea statusului 
mental. Cel mai frecvent apare o hipomimie facială, tremorul feţei, 
limbii şi buzelor şi frecvent al întregului corp, dizartrie importantă, 
modificări pupilare de tip Argyll-Robertson şi, cu timpul, o 
tetrapareză severă progresivă. Tabesul dorsal poate coexista 
(tabopareză). 


Tabesul dorsal 


[ 


Apariţia tabesului dorsal la 10-25 de ani după infecţie este 
frecventă, deşi intervalul de timp poate fi mai lung. Histologic se 
observă o atrofie a rădăcinilor posterioare ale ganglionilor spinali, 
mai ales în regiunea lombară şi toracică inferioară, față de cea 
cervicală. Fasciculele posterioare sunt degenerate probabil ca 
fenomen secundar. Poate exista o îngroşare leptomeningeală 
moderată şi difuză, precum şi o degenerare a nervilor cranieni. 
Patogeneza tabesului rămâne neelucidată. 

Tabloul clinic este format din triada frecvent întâlnită: 
dureri lancinante, ataxie a membrelor inferioare şi disfuncție 
sfincteriană datorită hipotoniei vezicale. Aceste simptome sunt 
frecvent acompaniate de modificări pupilare de tip Argyll- 
Robertson, absența reflexelor rotuliene şi ahiliene, absența 
sensibilităţii vibratorii, mioartrokinetice şi apariția unor dureri în 
membrele inferioare care pot fi testate prin ciupirea tendonului lui 
Ahile (semnul lui Abadie). Simptome similare sunt mai rar 
întâlnite la nivelul membrelor superioare. Mersul este cu bază de 
susținere lărgită, stepat şi agravat de închiderea ochilor 
(rombergism). Durerile în membre sunt vii, lancinante. Alte 
modificări disestezice, uneori cu distribuţie radiculară, apar în 
membre şi trunchi deşi sensibilitatea superficială este bine păstrată 
Şi se observă o reducere a discriminării tactile la nivelul tibiilor, 
sternului, antebraţelor şi zonelor malare ale feţei (zonele Hitzig). 
Pot apărea crize dureroase şi disfuncţii ale diferitelor organe, cele 
mai frecvente sunt crizele gastrice cu dureri epigastrice sau dureri 
în umăr cu sau fără vărsături sau chiar vărsături fără dureri. 
Nivelurile lichidiene pot fi vizualizate prin radiografia abdominală. 
De asemenea, mai pot fi prezente: articulațiile de tip Charcot, de 
obicei la picior sau la coloana lombară; ulcere perforante ale 
piciorului, hipotonie musculară, ptoză, atrofie optică, distensie 
colică şi vezicală, disfuncţii genitale şi chiar coexistența cu 
paralizia generală progresivă (tabopareza). 


Afectarea neurooftalmologică 


Argyll Robertson a descris în 1869 modificările pupilare ce 
apar în neurosifilis. Modificările oculare pot fi observate în orice 
stadiu al afecțiunii, dar cel mai frecvent în tabes și de multe ori ele 
permit confirmarea diagnosticului. În stadiile tardive, pupilele sunt 
complet areactive la lumină dar se contractă brusc la convergență 
sau acomodare (disocierea lumină-apropiere). Pupilele sunt mici, 
neregulate şi există un răspuns slab la stimularea simpatică sau la 
midriatice. Modificările unilaterale pure sunt foarte rare în 
contrast cu pupilele tonice. Dilatarea pupilară slabă, atrofia irisului 
şi pupilele neregulate sunt probabil rezultatul unei afectări locale 
iar mioza şi disocierea lumină-apropiere sunt rezultatul gliozei 
sub-ependimare din zona  periapeductală a  tegmentului 
mezencefalic. Această leziune poate fi şi cauza unei ptoze 
bilaterale care contribuie la „faciesul tabetic“. Şi alte afecţiuni se 
pot localiza în această zonă cu producerea disociației lumină- 
apropiere şi, ocazional, mioză ca şi ptoză, dar nu prezintă semne 
locale oculare. Este frecvent uitat că absența răspunsului parțial la 

lumină cu pupila largă sau mijlocie, mai rar miotică, poate fi 
observat în pupila tonică. 

Afeciarea nervului optic poate fi rezultatul inflamaţiei şi 
arteritei nervului în sine în afectarea meningovasculară din sifilisul 
secundar sau terțiar şi poate produce subacut un scotom central cu 
scăderea importantă a acuităţii vizuale (nevrita optică). Vasculita 
papilară cu edem papilar, dar fără afectarea acuității vizuale 
(perinevrita optică), poate apărea, de asemenea, în sifilisul 
secundar. În contrast, atrofia optică tabetică, care poate apărea 
singură sau însoţind tabesul, evoluează de obicei lent, şi începe 


unilateral, înainte de a se bilateraliza. Histologic există o * 


degenerescenţă a nervilor optici intracranieni şi inflamație pială şi 
arahnoidiană în jur. O varietate de defecte de câmp vizual pot fi 
decelate dar o limitare constrictivă a câmpurilor periferice cu 
scotom central sau paracentral este frecventă. Tratamentul este, de 
obicei, ineficient. 


Diagnosticul de laborator 


Testele serologice pentru sifilis se împart în cele care 
decelează anticorpii împotriva antigenelor lipidice secundare 
interacțiunii dintre treponema şi gazdă (reagine) şi testele ce 
decelează antigenele derivate din Treponema pallidum. 


Serologia sanguină 


VDRL (Venereal Disease Research Laboratory) este cel mai 
frecvent utilizat test reaginic şi se bazează pe flocularea unei 
suspensii de cardiolipină, lecitină şi colesterol antigenici, cu serul 
pacientului. EI este cuantificat; titrurile mai mari decât 1/8 arată 
prezența unor infecţii active. Titruri mai mici ce pot apărea sunt 
reacții fals pozitive şi pot fi prezente în bolile de colagen, bolile 
febrile, după vaccinare sau în lepră, la bătrâni, în sarcină, sau în 
abuzul de droguri. În peste 40% din cazurile active de neurosifilis, 
de obicei în fazele tardive, reacția VDRL este negativă şi poate fi 
la fel şi în caz de SIDA. 

Testele antitreponemice specifice cel mai des utilizate sunt 
TPHA (Treponema pallidum hemaglutinare) şi FTA-ABS (anti- 
corpi treponemici fluorescenţi în serul din care anticorpii 
antitreponemici au fost anterior absorbiți utilizându-se treponeme 
nepatogene). Ele sunt pozitive în aproape toate cazurile de sifilis 
activ la debut sau tardiv. Aceste teste sunt necuantificabile, dar 
amândouă sunt mult mai sensibile şi mai specifice decât testele 
reaginice. Reacţiile pozitive la aceste teste pot fi găsite persistente 
după un tratament adecvat al sifilisului, când titrurile pentru 
VDRL scad şi devin negative, reacţiile biologice fals pozitive sunt 
neobișnuite, dar au fost raportate în cazul unor imunoglobuline 
anormale. Serologia negativă din sânge aproape exclude o 
afecțiune activă, cu excepţia pacienţilor infectați cu HIV; numai în 
cazuri foarte rare de boală activă, serologia din LCR este pozitivă 
în prezenţa serologiei specifice din sânge negativă. 

Dacă serologia din sânge este pozitivă, examinarea LCR 
poate fi utilizată pentru a identifica o afectare simptomatică 
neurologică non luetică, dar este irelevantă pentru sifilisul 
"decapitat" sau tratat, Estimarea de anticorpi IgM specifici în LCR 
şi ser pentru confirmarea unei boli active, dobândite sau 
congenitale, poate fi utilă, dar nu este larg răspândită. 


Lichidul cefalorahidian 


Serologia specifică din LCR este aproape întotdeauna 
pozitivă în boala activă şi frecvent rămâne pozitivă şi după un 
tratament adecvat sau în tabesul vindecat, în timp ce VDRL devine 

deseori negativ. Astfel, testele serologice specifice nu sunt 
indicatori buni pentru afecțiunea activă, în timp ce reacția pozitivă 
a VDRL din LCR este mai potrivită pentru a indica neurosifilisul 
activ, în special la titruri de peste 1/8. Ocazional poate exista o 
reacţie fals pozitivă la FTA-ABS, dar testarea VDRL și TPHA din 
LCR sunt reacţii specifice pentru neurosifilis. 

Mai multe informaţii sunt obținute din numărarea celulelor 
şi concentraţiei de proteine din LCR. Neurosifilisul activ de orice 
tip produce, de obicei, o creştere a celularității de peste 200 
elemente /mm* mononucleare, predominant limfocite şi uneori 
plasmocite şi creşterea concentraţiei de proteine până la 2 g 7. 
Ambii parametri sunt în mod obişnuit normali când boala este 
inactivă şi sunt cei mai sensibili indicatori ai efectului 
tratamentului. Neurosifilisul produce creşterea IgG în LCR şi 
electroforeza LCR arată o creştere a IgG catodic, care poate fi 
difuză sau în benzi. Aceste modificări pot persista în ciuda 
tratamentului şi nu arată în mod obligatoriu o afecţiune activă. 


Tratament 


Tratamentul în stadiile inițiale ale oricărei forme de 
neurosifilis opreşte, de obicei, evoluţia bolii şi chiar permite 
vindecarea totală. Dacă tratamentul este întârziat, modificările 
progresive pot fi doar parțial reversibile. Pacienţii cu semne de 
neurosifilis dar cu LCR nereactiv, cum apare în tabesul tardiv, nu 
se recuperează cu tratament şi se pot chiar agrava. În ultimii ani au 
fost câteva comunicări despre neurosifilisul dezvoltat după 
tratamentul cu penicilină de obicei administrată ca benzatin 
penicilină pentru sifilisul la debut şi în special la pacienţii infectați 
cu HIV. 

Discuţiile sunt încă deschise despre schemele exacte care ar 
putea fi adoptate pentru tratamentul tuturor cazurilor de 
neurosifilis. Neurosifilisul activ necesită tratament care este sigur 
eficient, iar repetarea examinării LCR este necesară pentru 
evaluarea vindecării. Nivelurile spirochetocide de penicilină din 
LCR sunt produse prin penicilină G (12-24 mil i.v./zi, pentru 
10-15 zile). Procain penicilina (2,4 mil. intramuscular zilnic) 
asociat cu probenecid oral 2g/zi sau 3g de două ori pe zi de 
amoxicilină cu probenecid pentru 14 zile pot fi utilizate. 

Benzantin penicilina trebuie evitată dacă complianța este 
discutabilă. Pacienţii alergici la penicilină trebuie să primească 
tetraciclină oral în doze de 500 mg la fiecare 6 ore pentru trei 
intervale de câte 15 zile, cu o lună pauză între ele. Acoperirea cu 
corticosteroizi (de exemplu prednisolon 40 mg / zi) pentru primele 
3 zile de tratament, penicilina începând după 24 h de la începerea 
steroizilor, este necesară pentru prevenirea reacției de tip 
Herxheimer. Această reacție alergică constă din stare generală 
proastă, febră, cefalee, artralgii şi uneori agravarea leziunilor 
focale, care este de obicei temporară. Această reacție este cel mai 
probabil să apară în paralizia generală progresivă. O cură mai 
lungă de steroizi în atrofia optică poate fi favorabilă. 

Numărul de celule din LCR ar trebui să revină la normal în 
3 luni, iar proteinele în 6 luni. Acest răspuns trebuie verificat, mai 
ales după tratamente care nu includ penicilină, prin puncții 
lombare repetate la 6 săptămâni şi la 3 luni după terminarea 
terapiei şi după aceea la interval de 6 luni, până când celulele şi 
proteinele au ajuns la normal în 2 determinări succesive. Titrul 
VDRL, de obicei, scade şi poate deveni normal, iar IgG şi 
electroforeza pot reveni la normal, dar serologia specifică poate 
rămâne deseori pozitivă. 


INFECȚIILE SISTEMULUI NERVOS — PREZENTARE CLINICĂ 


Tratamentul simptomatic poate fi necesar pentru confuzie, 
ataxie, articulațiile de tip Charcot şi retenţie urinară. Durerile 
lancinante se pot trata cu Carbamazepim sau Fenitoin, crizele 
gastrice cu adrenalină subcutanat (0,5 ml din soluția 1:1000). 
Partenerii sexuali trebuie verificați, mai ales la cei cu posibilitatea 
de a fi în stadiile iniţiale ale bolii. 

16. Bolile neuronului motor 


M. DONAGHY 
(Traducerea: Sanda Nica) 


Introducere 


Bolile neuronului motor sunt rezultatul pierderii selective a 
funcțiilor primului sau/şi celui de-al doilea neuron motor care 
controlează motilitatea voluntară a membrelor sau a musculaturii 
bulbare. Termenul de “boală a neuronului motor” este mai adecvat 
descrierii unui grup de boli între care se poate face diagnostic 
diferențial, în trecut el a fost sinonim sclerozei laterale 
amiotrofice, cea mai gravă dintre aceste afecțiuni. Diagnosticul 
corect este esențial pentru a putea avertiza .pacientul asupra 
prognosticului, pentru identificarea acelor boli cu determinism 
genetic şi pentru administrarea terapiei  imunosupresoare 
pacienţilor cu sindroame de neuron motor periferic dobândite. 


Tabelul 16.1. Clasificarea bolilor neuronului motor 


Sindroame de neuron motor central şi periferic 
Scleroza laterală amiotrofică: 
— sporadică (4, V) 
— familială, cu debut la adult (*D), (4) 
— familială, cu debut juvenil (*R), (C) 
Sindroame de neuron motor periferic 
Neuronopatia motorie proximală ereditară: 
— forma acută infantilă (Werdnig-Hoffimann) (*R) () 
— forma cronică a copilului (Kugelberg-Welander) (*R), (, C) 
— cu debut la adult (*R), (4) 
— cu debut la adult (*D), (C,A) 
Paralizia bulbară ereditară 
— cu surditate (Brown-Violetto-van Laere) (*) (CA) 
— fără surditate (Fazio-Londe) (*R) (C) 
Neuronopatia bulbo-spinală X-legată (*) (4,P) 
Deficiența de hexosaminidază (*R) (C,4) 
Neuronopatia motorie multifocală (4,P) 
Sindromul postpolio (P) 
Sindromul postiradiere (4,V) 
Atrofia musculară spinală ce afectează un membru, 
focală sau segmentală (4) 
Sindromul de neuron motor central 
Scleroza laterală primară (4,V) 
Paraplegia spastică ereditară (*D), (4,P) 
Lathyrism (4) 
* Boli ereditare: D= dominante; R = recesive 
Vârsta de debut: J = prima copilărie; C = copilărie; A = adult (15-50 ani); 
V = vârstnici (peste 50 ani). 


În practică, diagnosticul diferenţial necesită o clasificare 
clinică şi electrofiziologică a bolilor care pot afecta neuronul motor 
central, periferic sau pe ambii. Această diferenţiere anatomică se 
măreşte cu vârsta de debut, cu gradul de invaliditate şi cu 
incidența familială (tabelul 16.1). Sensibilitatea şi funcțiile 
cognitive nu sunt afectate în bolile neuronului motor. 

Semnele clinice de afectare a neuronului motor periferic 
constau în amiotrofii, fasciculaţii şi deficit motor flasc. Reflexele 

: osteotendinoase sunt adesea păstrate până la denervarea masivă 
sau transformarea fibroasă a mușchiului afectat. Fasciculaţiile 
sunt mişcări uşoare în interiorul unui muşchi, care sunt 


insuficiente pentru producerea mişcării, electromiografia arată că 
ele corespund unor descărcări simultane ale tuturor fibrelor 
musculare ce formează o unitate motorie. Studiile conducerii 
nervoase exclud o neuropatie periferică (vezi capitolul 17). 
Electromiografia ajută la diferenţierea unei denervări de o 
miopatie (vezi capitolul 2.5). Biopsia musculară este adesea 
necesară pentru excluderea unei miopatii, mai ales în cazul 
sindroamelor ce determină deficit motor proximal progresiv. 

Afectarea neuronului motor central determină apariţia 
spasticităţii, clonusului, răspunsului plantar în extensie şi deficit 
motor. Reflexele cutanate abdominale sunt adesea nemodificate în 
bolile neuronului motor central. Aceasta contrastează cu absența 
lor în afectări medulare prin tumori, compresiuni sau boli 
demielinizante. Controlul sfincterian şi funcția sexuală sunt în mod 
normal conservate în bolile neuronului motor, chiar dacă deficitul 
de forță al musculaturii trunchiului și abdomenului fac evacuarea 
lentă şi dificilă. 

În marea majoritate, bolile neuronului motor sunt incurabile 
şi, de aceea, tratamentul are rolul de a minimaliza diversele 
invalidări. Malnutriţia datorată disfagiei poate fi prevenită prin 
alimentare pe sondă nazogastrică sau gastrostomă. Deficitul 
musculaturii respiratorii poate fi compensat prin forme variate de 
respirație asistată, incluzând presiunea pozitivă continuă în căile 
aeriene prin mască facială. Spasticitatea de la nivelul membrelor 
poate fi diminuată cu baclofen, dantrolen sau diazepam. Scaunele 
cu rotile sau dispozitivele pentru membrele superioare pot ajuta la 
depăşirea deficitelor funcţionale ale membrelor. Aparatura 
electronică de comunicare este utilă celor cu un limbaj 
incomprehensibil.  Amitriptilina poate ajuta la diminuarea 
labilităţii emoționale a pseudobulbarilor. Modificări casnice şi la 
locul de muncă pot permite pacientului să fie independent în ciuda 
invalidărilor. 


Sindroame de neuron motor central şi 
periferic 


Scleroza laterală amiotrofică 


Scleroza laterală amiotrofică are o răspândire generală, cu o 
incidență de 1-1,5 la 100 000 locuitori şi o prevalență de 4-6 la 
100 000. Este mai frecventă la bărbaţi, iar incidenţa creşte o dată 
cu vârsta; este o boală puţin obişnuită înainte de a cincea decadă 
de viață. Cauzele formelor obişnuite sporadice ale sclerozei 
laterale amiotrofice nu se cunosc. Incidenţa sa este mai crescută în 
zonele Pacificului de vest, în special în insula Guam şi peninsula 
japoneză Kii, unde debutează la adulţi tineri și se poate asocia cu 
demenţă şi parkinsonism. Transmiterea autosomal dominantă este 
evidenţiată la circa 5% dintre pacienţii cu scleroză laterală 
amiotrofică instalată la adulți şi se asociază uneori cu o mutație a 
genei superoxid dismutazei. Are tendința de a debuta la adultul 
tânăr şi se poate însoţi de simptome senzitive minore. În Africa de 
Nord a fost descrisă o formă juvenilă rară, autosomal recesivă de 
scleroză laterală amiotrofică, cu afectare predominant bulbară, 

Patologie 


Motoneuronii sunt distruși în zonele afectate clinic ale 
măduvei şi bulbului. Neuronii restanți pot avea incluzii 
citoplasmatice (corpusculi Bumina) şi acumulări de neurofilamente 
proximal, la nivelul axonilor (sferoizi). Numărul celulelor Betz din 
cortexul motor scade, iar tracturile piramidale degenerează. Se 
afirmă tot mai mult că şi alți neuroni pot fi afectaţi în boala 
neuronului motor, chiar dacă acest lucru nu este totdeauna evident 
clinic. Pot fi afectaţi neuronii senzitivi periferici şi neuronii 
columnelor Clarke şi până la 10 % dintre pacienţi pot dezvolta 
demență medie, adesea de tip frontal. Studii recente dovedesc că 
scleroza laterală amiotrofică este fie o afecțiune neurodegenerativă 
în care motoneuronii reprezintă esența bolii, fie se asociază, în 

„unele cazuri, cu alte degenerescențe neuronale. Totuşi, pentru 
diagnosticul clinic precoce al sclerozei laterale amiotrofice se iau 
în considerare doar manifestările pur motorii. 


Semne clinice 


Iniţial, pacientul are fie semne bulbare, fie spinale, deşi, pe 
măsură ce boala avansează, se întâlnesc ambele tipuri de 
simptome. 

Forma bulbară determină disfagie, disfonie şi aspirația 
alimentelor datorată deficitelor de forță la nivelul limbii, faringelui 
şi laringelui. Limba este atrofiată, lipsită de forță, cu fasciculații, 
mişcările palatului sunt reduse şi forța tusei este diminuată 
datorită paraliziei corzilor vocale. Această paralizie bulbară este în 
mod obişnuit asociată sau chiar precedată de o afectare 
pseudobulbară variabilă. Limba este spastică şi imobilă, vorbirea 
este disfonică şi există instabilitate emoțională, cum ar fi râs sau 
plâns necontrolat. Afectarea funcției respiratorii poate să apară 
datorită deficitului musculaturii intercostale şi diafragmului;, mai 
rar, în scleroza laterală amitrofică, apare dispneea. Deficitul 
diafragmului poate fi evidențiat clinic observând retragerea 
abdomenului superior în loc de bombarea sa în a doua jumătate a 
inspirației. Mai mult, capacitatea vitală este substanțial redusă în 
clinostatism, comparativ cu ortostatismul, deoarece greutatea 
hepatică nu mai ajută la coborîrea diafragmului. 

Forma spinală de scleroză laterală amiotrofică se însoţeşte 
adesea de amiotrofii şi deficit motor distal al unui membru, şi 
frecvent asociază deficitul distal al unui membru superior cu cel 
distal de la nivelul unui membru inferior. Afectarea asimptomatică 
a celuilalt membru este adesea evidenţiabilă prin examenul clinic. 
Este imporțant pentru diagnostic să se evidențieze asocierea 
semnelor de neuron motor central şi periferic la cel puţin două 
membre. Fasciculațiile generalizate, clonusul sau hiperreflec- 
tivitatea osteotendinoasă sunt semne importante. Cu timpul, 
membrele devin neutilizabile prin denervarea progresivă. Pacienţii 
devin dependenţi de un scaun cu rotile sau imobilizați la pat, sunt 
incapabili să-şi folosească braţele pentru autoîngrijire sau 
alimentaţie. În ciuda poziției culcate îndelungate, apariția escarelor 
nu este frecventă, deoarece reglarea circulației tegumentare şi a 
secrețiilor nu este afectată. Controlul sfincterian nu este modificat, 
deşi, ca urmare a imobilizări şi a slăbirii centurii abdominale, pot 
apărea tulburări de tranzit intestinal. 


Prognostic 


Scleroza taterală amiotrofică are caracter progresiv, atât în 
ceea ce priveşte severitatea cât şi în privința extinderii 
musculaturii afectate. Decesul survine în mod obişnuit ca urmare a 


tulburărilor respiratorii prin sufocare sau pneumonie de aspirație; 
malnutriția contribuie şi ea. Supravieţuirea medie de la primul 
simpiom, la cei cu afectare bulbară este de aproximativ 20 luni, cu 
supravieţuire de peste 5 ani de doar 5%. Diagnosticul diferențial 
cu neuronopatia bulbospinală X-legată trebuie luat în considerare 
în aceste situații de supraviețuire mai îndelungată. Media de 
supraviețuire pentru cei cu formă spinală este de aproximativ 29 
luni, cu aproape 15% supraviețuire de 5 ani. Deşi a fost descris un 
sindrom subacut şi reversibil asemănător sclerozei laterale 
amiotrofice, acesta este atât de rar, încât nu poate influența 
prognosticul formei comune. 


Diagnosticul diferenţial şi investigaţiile 


Diagnosticul de scleroză laterală amiotrofică este, de obicei, 
evident de la examenul clinic. Adesea, doar examenele electro- 
fiziologice sunt necesare pentru confirmarea degenerării, pentru a 
exclude o posibilă miopatie curabilă sau o neuropatie demie- 
linizantă. Uneori, afectarea neuronului motor central nu poate fi 
demonstrată clinic, mai ales la pacienţii fără semnul Babinski, 
datorită unei degenerări severe a extensorului propriu al halucelui. 
Aceste cazuri pot fi elucidate prin măsurarea conducerii centrale 
motorii după stimularea electromagnetică a creierului. Dacă 
pacientul se prezintă cu o combinaţie între denervare la nivelul 
membrului superior şi semne de neuron motor central la membrele 
inferioare, trebuie investigat canalul spinal cervical cu ajutorul 
rezonanţei magnetice sau mielografiei, pentru a exclude o leziune 
compresivă, cel mai adesea o radiculomielopatie spondilozică. 

Problemele de diagnostic diferențial ale sclerozei laterale 
amiotrofice sunt puse în general de alte boli ale neuronului motor. 
Lipsa afectării neuronului motor central duce la alte posibilități de 
diagnostic diferenţial. Sindromul postpoliomielitic se datorează 
unei deteriorări lente la nivelul membrelor sau a funcţiilor bulbare, 
la câteva decenii după poliomelita acută. Neuronopatia bulbo- 
spinală X-legată are o progresivitate mai lentă decât scleroza 
laterală amiotrofică;, grimasele constau, de obicei, din contracții 
caracteristice la nivel facial inferior, ginecomastia, diabetul zaharat 
sau conducere nervoasă senzitivă modificată sunt adesea 
evidenţiabile;, de asemenea, alți membrii de sex masculin din 
familie pot fi afectaţi. Neuronopatia apare de obicei insidios 
afectând în special braţele, se poate asocia cu paraproteinemie sau 
anticorpi antigangliozidici şi poate determina diminuarea 
conducerii motorii sau bloc de conducere. Neuronopatia motorie 
proximală ereditară a adultului are o progresivitate foarte lentă, cu 
afectare precoce şi simetrică a musculaturii proximale şi afectare 
rară a celei bulbare. 


Dialogul medic-bolnav 


Medicii şi rudele sunt adesea tentate din compasiune să 
ignore faţă de bolnav diagnosticul de scleroză laterală amiotrofică. 
Dacă pacienţii depistează acest complot, îşi pierd încrederea într- 
un moment când amenințarea decesului nu este departe, iar 
relaţiile bazate pe încredere au o valoare inestimabilă. Când li se 
dă posibilitatea, pacienţii arată că doresc să știe numele bolii, 
evoluţia şi pot dori detalii despre modul de deces. Desigur, trebuie 
să se răspundă cinstit la întrebări, deşi uneori este preferabil, în 
anumite etape, să se discute cu soțul/soția, pentru a diminua 
impactul negativ asupra psihicului bolnavului. O dată diagnosticul 
spus, medicul trebuie să specifice particularităţile prezentate de 
pacientul cu scleroză laterală amiotrofică înainte ca acesta să fie 
demoralizat de informaţiile sumare pe care şi le poate procura din 
diverse cărți. 


328 


Tratament 


În scleroza laterală amiotrofică nu există nici un tratament 
eficace. Totuşi, se pot face multe pentru depăşirea invalidităţilor şi 
uşurarea suferințelor cu ajutorul unei echipe de îngrijire formată 
din logoped, psihoterapeut, terapeutul profesional, sociolog şi 
medic. Asociaţia pentru Bolile Neuronului Motor este adesea utilă 
în procurarea materialelor necesare. Disfagia gravă este tratată 
prin gastrostomă percutană. Este util ca pacientul sau ajutorul lui 
să poată folosi bine membrele superioare și să nu prezinte tulburări 
de vedere pentru a putea schimba la domiciliu pungile cu substanțe 
nutritive. Dacă vizualizarea deglutiţiei arată că disfagia se 
datorează unui spasm cricofaringian, poate fi utilă secționarea 
mușchiului cricofaringian. Tulburările de limbaj pot fi depăşite cu 
ajutorul unor dispozitive computerizate de comunicare, acţionate 
prin modalități adecvate, cum ar fi apăsarea, suflarea, înclinarea 
capului, în raport cu musculatura rămasă puternică. Decizia în 
privința instituirii respirației asistate pune probleme complexe 
practice şi etice. Pacienţii cu deficit diafragmatic şi dispnee 
nocturnă pot fi ajutați de presiunea pozitivă continuă în căile 
aeriene, obținută cu ajutorul unei măşti. Rar se recomandă 
intubaţia endotraheală şi ventilaţia într-o afecţiune cu deficite 
generalizate şi ireversibile. 


Sindroamele de neuron motor periferic 


Aceste forme de boală a neuronului motor au în general un 
caracter mult mai benign decât scleroza laterală amiotrofică. Aici 
sunt incluse bolile descrise înainte ca atrofia musculară spinală şi 
atrofia musculară progresivă. Diagnosticul diferențial între 
sindroamele de neuron motor periferic este legat în special de 


vârsta apariției, caracterele deficitului şi un eventual istoric 
familial. 


Neuronopatia motorie proximală ereditară 


Forma acută infantilă 
(Boala Werdnig — Hoffmann) 


Aceasta este una dintre cele mai comune boli autosomal 
recesive fatale ale copilului. Frecvența bolii, de aproximativ 
1:25 000 în Anglia, rezultă dintr-o frecvență a genei de 1:160. 
Înainte de 6 luni, sugarii devin inactivi, lipsiţi de forţă, hipotoni, se 
alimentează prost, iar achiziţiile motorii sunt extrem de lente. Pot 
prezenta malformații congenitale ale membrelor şi, privind 
retrospectiv, mişcările fetale pot fi adesea absente sau rare. Pot 
avea deficit lingual şi fasciculaţii la nivelul limbii. Controlul de 
poziție a extremității cefalice este dificil, iar lipsa reflexivității şi a 
mişcărilor proximale adecvate ale membrelor conferă copilului o 
poziție de “broască”. Mişcările respiratorii sunt diminuate, cu 
afectarea marcată a musculaturii intercostale. Jumătate dintre 
sugari mor până la 6 luni şi aproape toţi până la 18 luni, în general 
ca urmare a complicaţiilor pulmonare. 


Forma cronică a copilului 
(Boala Kugelberg — Welander) 


Această formă poate debuta de la vârsta de sugar până la 
adolescenţă. Este tot antosomal recesivă, poate fi neomogenă 
genetic şi poate debuta diferit în cadrul aceleaşi familii. Poate fi 
asemănătoare bolii Werdnig-Hoffmann dacă debutează devreme, 

dar are un caracter mai benign. Peste 90% dintre pacienţi pot sta 
fără sprijin şi potinerge la un moment dat, deşi aceste achiziţii pot 
fi ulterior pierdute. Afectarea limbii se întâ Ineşte doar la jumătate 
dintre pacienți, iar o disfagie marcată este neobişnuită. Unii 
pacienți prezintă insuficiență respiratorie ca urmare a afectării 
musculaturii intercostale. Deficitul motor proximal de la nivelul 
membrelor are o progresivitate lentă şi se poate stabiliza spontan. 
Cei cu deficite motorii severe precoce pot prezenta malformații 
secundare vertebrale şi articulare. Prognosticul variază, deşi 
supraviețuirea spre vârsta medie este frecventă. Este important, 
deşi inițial dificil, să se diferenţieze cei cu debut precoce şi fără un 
istoric familial de boală Werdnig-Hoffmann. 


Formele adultului 


Forma autosomal recesivă a adultului debutează între 15 şi 
60 de ani, cu maximum de frecvență în decada a patra. Se 
instalează un deficit motor proximal lent progresiv la nivelul 
membrelor, dar numai în decadele a şasea sau a şaptea poate să 
apară imposibilitatea mersului. Speranţa de viață este doar uşor 
redusă. Poate fi afectată şi musculatura distală, reflexele 
osteotendinoase sunt în general absente, dar afectarea bulbară este 
neobişnuită. Absența semnelor de neuron motor central şi a 
afectării bulbare şi, în special, progresivitatea lentă o diferențiază 
de scleroza laterală amiotrofică. 

Formele autosomal dominante sunt rare şi se împart în două 
tipuri, cu debut în copilărie şi, respectiv, la adultul tânăr. Deficitul 
la nivelul membrelor este predominant proximal, poate să apară 
afectarea bulbară, deşi aceasta este neobișnuită. Forma juvenilă se 
poate stabiliza în adolescenţă şi mersul rămâne posibil până la 
vârste mai înaintate. Formele adultului se însoțesc de mai multe 
inabilități. Absența semnelor de neuron motor central diferenţiază 
această formă de scleroza laterală amiotrofică. 


Neuronopatia bulbospinală recesivă X-legată 
(sindromul Kennedy) 


Această afecțiune apare doar la bărbaţi, cu debut în decadele 
a treia până la a cincea de viață. Se datorează unei mutații ce 
determină creşterea lungimii secvențelor CAG la nivelul genei 
receptoare androgene. Testele diagnostice actuale se bazează pe 
analiza genetică moleculară. În general, deficitul motor afectează 
iniţial musculatura centurii scapulare sau pelviene, iar simptomele 
bulbare nu sunt uneori prezente mai devreme de 20 ani sau nu apar 
deloc. Fasciculaţiile sunt în mod obişnuit vizibile la nivelul 
membrelor, limbii şi musculaturii faciale. Caracteristic, contracția 
musculaturii bărbiei se face prin strângerea buzelor sau grimase, 
Deficitul este doar lent progresiv. Majoritatea pacienților 
supraviețuiesc până în decada a şaptea sau a opta, cu excepția 
cazurilor când afectarea bulbară este deosebit de gravă. Boala este 
uneori greşit diagnosticată ca scleroză laterală amiotrofică, până 
când se sesizează evoluţia neobişnuit de lentă. Spre deosebire de 
scleroza laterală amiotrofică, nu apar semne de neuron motor 
central, pacienţii prezintă ginecomastie, diabet zaharat şi nu există 
potenţiale de acțiune ale nervilor senzitivi. 


Deficiența de hexosaminidază 


Gangliosidoza GM, autosomal recesivă determină multiple 
aspecte neurologice, uneori ca sindrom de neuron motor pur, 
datorat afectării neuronului motor periferic şi, mai rar, a celui 
central. Frecvent se asociază şi alte deficite neurologice, cum ar fi 

ataxia cerebeloasă sau demența. Determinarea hexosaminidazei se 
face doar acelor pacienți cu debut precoce al unor tulburări 
neobişnuite de neuron motor, în special la evreii Ashkenazi. 


Paralizia bulbară ereditară 


Sindromul Brown-Violetto-van Laere apare la adolescenţi cu 
surditate senzorineurală bilaterală, urmată după câţiva ani de 
deficit motor bulbar, facial, al membrelor şi uneori al musculaturii 
respiratorii. Boala Fazio-Londe este o paralizie bulbară a copilului, 
fără surditate, la care afectarea musculaturii respiratorii poate 
determina decesul în câţiva ani. În general are caracter autosomal 
recesiv. i 


Neuronopatia motorie focală sau segmentală ce 
afectează un membru 


Această afecțiune este cunoscută şi ca atrofie musculară 
spinală cronică asimetrică sau focală. Deşi majoritatea cazurilor 
descrise provin din Japonia şi Asia, boala poate fi întâlnită oriunde 
în lume. În general, apare sporadic la bărbaţi tineri. Debutul este 
cu deficit motor la o mână sau un antebraţ. Boala progresează net 
în primii 2 ani, fie înainte de a se stabiliza, fie de a se instala o 
progresie lentă. Iniţial poate fi diagnosticată ca scleroză laterală 
amiotrofică, dar afectarea neuronilor motori centrali sau bulbari nu 
apare şi extinderea la alte membre nu este frecventă. Este necesară 
studierea conducerii nervoase pentru a elimina o posibilă 
neuropatie compresivă sau o neuropatie motorie multifocală cu 
bloc de conducere. Examinarea RMN a măduvei cervicale poate 
 decela o cavitate siringomelică sau alte boli ale măduvei. 


Sindromul de neuron motor postiradiere 


Poate să apară după luni sau ani de la o iradiere a măduvei 
toracale sau lombare făcută pentru tumori testiculare sau 
limfoame. În general, sunt afectate ambele membre inferioare, mai 
rar unul singur, dar sunt respectate sfincterele şi sensibilitatea . În 
plexopatia de iradiere nu apar dureri iar electrofiziologic nu se 
evidențiază descărcări miokimice sau potenţiale de acţiune 
senzitive anormale. Se exclude recurența tumorilor prin imagistica 
normală a plexului lombosacrat şi a cozii de cal, precum şi, pe plan 
clinic, prin absența durerilor. 


Sindromul postpoliomielitic 


Un deficit motor lent progresiv poate afecta, după mai bine 
de douăzeci de ani, musculatura deja afectată de o poliomielită 
acută paralizantă. Deşi afectează în principal membrele, 
aproximativ jumătate dintre pacienţi prezintă tulburări respiratorii 
moderate sau disfagie. Deteriorarea lentă, lipsa afectării 
neuronului motor central şi mai ales istoricul pot ajuta la 


diferenţierea sindromului postpoliomielitic de scleroza laterală - 


amiotrofică. Electromiografia evidențiază unități motorii gigante 
tipice de reinervare intinsă în timpul refacerii după poliomielita 
acută. 


Neuropatia şi neuronopatia motorie multifocală 


Pacienţii cu această suferință pot avea oricând în viața 
adultă un deficit motor multifocal şi lent progresiv pentru circa 20 
ani. Aspectul clinic este foarte diferit. Cea mai afectată este 

musculatura distală a membrelor, adesea asimetric. Primele şi cele 
mai severe simptome apar la nivelul brațelor. Absența reflexelor 
este limitată la nivelul musculaturii afectate. Din punct de vedere 
neurofiziologic există o mare variabilitate, mergând de la 
denervarea musculară, până la blocul multifocal de conducere al 
nervilor motori şi, uneori, o neuropatie pur motorie, periferică, 
difuză, demielinizantă. Anticorpii serici antigangliozidici GM, se 
evidențiază la cel puţin jumătate dintre pacienţi, dar nu au o 
semnificație patogenică dovedită. Prezenţa acestor anticorpi a fost 
considerată specifică până au fost evidenţiaţi şi în alte boli 
neurologice. Adesea apare paraproteinemia, în particular IgG. 
Aceste neuropatii motorii în general au un caracter lent progresiv, 
uneori evoluează în trepte şi, ocazional, pot apărea remisiuni 
spontane. Este importantă depistarea subgrupelor de pacienți cu 
bloc de conducere motorie multifocală sau cu neuropatie 
demielinizantă difuză, deoarece ei pot beneficia de terapia 
imunopresoare. Deși ciclofosfamida se dovedeşte utilă, ea este 
folosită doar pentru pacienţii cu deficite severe sau scădere 
progresivă a forței. Terapia cu doze mari de imunoglobuline umane 
intravenos poate duce la ameliorări spectaculoase temporare. Din 
păcate, neuropatia motorie multifocală nu este ameliorată de 
terapia steroidiană care poate chiar precipita agravările ulterioare. 


Sindroamele de neuron motor central 


Sindroamele de neuron motor central sunt cele mai rare 
forme ale bolilor neuronului motor. Pot fi luate în considerare doar 
după ce imaginile de rezonanță magnetică exclud boli structurale 
sau demielinizante la nivelul măduvei, foramenului magnum sau a 
creierului. În general, în bolile neuronului motor central, 
spasticitatea este adesea severă, dar, din nefericire, medicaţia 
antispastică este aproape lipsită de eficacitate. Rar, pot fi întâ Inite 
sindroame de neuron motor central asociate sifilisului, bolii Lyme 
şi infectări cu HILV-l. 


Scleroza laterală primară 


Această formă rară şi sporadică de boală a neuronului motor 
debutează în jurul vârstei de 50 ani şi are o progresie lentă de 
aproximativ 15 ani. Semnele clinice sunt în totalitate datorate 
degenerării neuronilor motori centrali destinaţi măduvei sau 
motoneuronilor bulbari. Spasticitatea şi deficitul motor încep în 
general insidios la nivelul membrelor inferioare şi au un caracter 
ascendent, în final afectând musculatura bulbară. Mai rar, 
pacienţii prezintă dizartrie izolată sau simptome de paralizie 
pseudobulbară. Labilitatea emoțională pseudobulbară este adesea 
chinuitoare pentru aceşti pacienți, datorită funcţiilor lor cognitive 
normale şi adesea răspunde bine la tratamentul cu amitriptilină. 
Funcţia vezicală este în general păstrată, cel puţin până în stadiile 
finale. Electromiografia nu relevă denervarea musculară aşteptată , 
în formele -de scleroză laterală amiotrofică în care predomină 
afectarea neuronului motor central. Imaginile RMN evidențiază 
atrofia cortexului motor al girusului precentral, reflectând 
pierderea neuronilor Betz unde îşi are originea tractul piramidal. 
Conducerea motorie centrală este net diminuată după stimularea 
electromagnetică a cortexului rotor. 


Paraplegia spastică familială “pură”, 
autosomal dominantă 


Pot fi moştenite multe forme de parapareză spastică 
simetrică lent progresivă, cel mai adesea cu caracter autosomal 
dominant cu debut din decada a patra până în a șasea de viaţă, 

Gradul de spasticitate a membrelor inferioare depăşeşte adesea 
severitatea deficitului motor. Afectarea bulbară este foarte rară, iar 
funcţiile membrelor superioare sunt păstrate în ciuda unei grave 
afectări a membrelor inferioare. Boala este lent progresivă; poate 
rămâne asimptomatică la unii membrii din familie, putând fi 
evidenţiată când se caută caracterul familial al bolii. Controlul 
sfincterian nu este afectat, dar poate să apară impotență sexuală. 


E athirismul e 


Neurolathirismul este o parapareză spastică datorată 
ingestiei regulate de măzăriche (lintea pratului sau Lafhyrus 
sativus) timp de câteva luni. Este endemică în unele zone ale 
Indiei şi poate fi epidemică în timpuri de foamete. Pacienţii au o 
parapareză spastică, atât subacută cât şi cronică, cu mers 
caracteristic forfecat, în care greutatea este preluată mai ales de 
către călcâie. O dată instalată, boala nu este în general progresivă, 
dar Vindecarea este limitată sau nu se poate produce, chiar dacă 
încetează ingestia de măzăriche. 

17. Neuropatia periferică 
P.K. THOMAS 


(Traducerea: Sanda Nica) 


Consideraţii fiziopatologice 


Nervii periferici sunt formaţi din fascicule de axoni 
mielinizaţi sau nemielinizaţi, care îşi au corpul celular în coarnele 
anterioare, ganglionul dorsal sau în ganglionul vegetativ. 
Fasciculele sunt înconjurate de o teacă lamelată, perinervul, care 
este o barieră ce separă compartimentul intrafascicular sau 
endoneural de țesutul extracelular.  Trunchiurile nervoase 
periferice sunt formate în general din câteva fascicule delimitate 
de principala tunică conjunctivă epineurală. Vasele de nutriţie sunt 
în legătură cu o reţea anastomotică longitudinală de arteriole şi 
venule din epinerv. Aceasta comunică prin vase perforante cu o 
reţea capilară anastomotică intrafasciculară longitudinală. Sistemul 
anastomotic este extrem de eficient: experimental, este greu să se 
producă ischemia trunchiurilor nervoase prin ligaturarea vaselor de 
nutriție. De aceea, apariția unei neuropatii ischemice implică o 
insuficiență vasculară întinsă. Există o barieră nerv-sânge, la 
nivelul nervilor periferici (exceptând ganglionii senzitivi şi 
vegetativi) comparabilă cu bariera hemato-encefalică. Aceasta, 
alături de bariera de difuziune reprezentată de perinerv, reglează 
probabil compoziția lichidului celular din țesutul conjuctiv 
endoneural şi, prin aceasta, mediul ionic al fibrelor nervoase. 

Toate fibrele nervoase, mielinizate sau nu, sunt în contact 
strâns cu celulele satelite, celulele Schwann. Este cert că aceste 
celule constituie un suport metabolic pentru axoni, care adesea se 
întind la distanțe considerabile de perikarion. În fibrele 
mielinizate, segmentele de mielină provin din spiralarea 
membranei celulelor Schwann în jurul axonilor. Axonii sunt 
expuşi la nivelul nodurilor Ranvier, care reprezintă întreruperi ale 
segmentelor de mielină adiacente. Conducerea în axonii 
nemielinizați se face prin propagarea unei unde continue de 
depolarizare, potenţialul de acţiune, care migrează de-a lungul 
axolemei. În fibrele mielinizate, datorită rezistenței electrice mari 
a lipidelor din lamelele de mielină, generarea potențialului de 
acțiune este limitată la zona nodurilor Ranvier. Ca urmare, 
conducerea este saltatorie, sărind de la un nod la altul prin curenți 
locali ce traversează axonul şi lichidul extracelular. Prin aceasta, 
viteza de conducere creşte de la circa 1 m/s în axonii nemielinizaţi 
până la 60-70 m/s în fibrele groase mielinizate ale nervilor. 

Majoritatea mecanismelor de sinteză din neuroni au loc în 
corpul celular. Materialele sintetizate sunt apoi transportate de-a 
lungul axonilor către terminaţiile fibrelor printr-un sistem de 
transport activ. Aceasta implică un sistem rapid cu o viteză în jur 
de 400 mm/zi şi un sistem lent în care proteinele structurale se 
deplasează cu 1-2 mm/zi. Sistemul este bidirecțional: în afara 
celor două fluxuri anterograde, există şi un sistem retrograd de 
transport, inclusiv al factorilor neurotrofici, înapoi, din periferie 
către corpul celular. Sistemul retrograd este implicat în reglarea 
sintezei proteinelor în corpul celular și, probabil, transportă 
semnalul pentru cromatoliză care decurge din secțiunea 
transversală a fibrei nervoase. 

Tulburările funcțiilor nervilor periferici pot fi clasificate în 
raport cu locul modificărilor primare. Bolile care duc la moartea 
neuronului în întregime, cu pierderea corpului celular şi a 
axonului, sunt numite neuronopatii. Bolile care afectează în mod 


selectiv axonii sunt numite axonopatii. Se poate pune în evidenţă o 
lezare selectivă a conducerii nervoase în intoxicații cu 
tetradotoxină care blochează canalele de sodiu la nivelul nodurilor. 
Axonopatiile pot fi focale sau generalizate. Axonopatiile focale 
apar ca rezultat al unor factori ca traumele sau ischermia. 
Întreruperea axonală duce la degenerescența walleriană dincolo de 
locul leziunii. Refacerea se realizează prin regenerarea axonală 
care este un proces lent: media regenerării axonale este de circa 
1-2 mm/zi. 

Axonopatiile generalizate determină adesea o degenerare 
selectivă a porțiunii distale a fibrelor, care apoi se extinde 
proximal. Axonii sunt afectați retrograd către corpul celular, 
fenomen ce se cunoaşte sub numele de “die-back”. Acest mod de 
evoluţie este prezent în multe neuropatii toxice sau prin deficite 
nutriționale. Este posibil, în aceste cazuri, ca lezarea axonală să se 
datoreze interferenţei enzimelor afectate în glicoliză şi care asigură 
metabolismul energetic pentru mecanismul de transport axonal, fie 
deficienței fie inactivării cofactorilor. Deoarece enzimele sunt 
sintetizate de corpul celular şi apoi transportate de-a lungul 
axonilor, cu cât distanța față de celulă este mai mare cu atât este 
mai probabilă apariția insuficienței metabolice. Aceasta constituie 
probabil cauza distribuţiei distale a multor astfel de neuropatii, cu 
cât axonii sunt mai lungi, cu atât ei sunt mai vulnerabili. 
Refacerea se realizează tot prin regenerare axonală. În multe 
axonopatii distale care afectează sistemul nervos periferic, nu 
apare doar degenerarea porțiunii distale a axonilor motori şi 
senzitivi din periferie, ci şi o degenerare a porțiunii terminale a 
axonilor centrali derivați din celulele ganglionului rădăcinii 
dorsale. Ca urmare, degenerarea se poate întâlni în regiunile 
rostrale ale coloanelor posterioare. Acest proces este cunoscut ca 
axonopatie  distală  centro-periferică.  Neuropatia datorată 
iminodiproprio-nitrilului blochează sistemul de transport axonal 
lent şi duce la umflarea porțiunii proximale a axonilor, care conțin 
agregate de neurofilamente (axonopatie proximală). 

Alte neuropatii afectează primar mielina, fie direct, fie prin 
interferența cu funcțiile celulelor Schwann. Urmarea este o 
demielinizare selectivă cu o păstrare relativă a integrităţii axonale. 
Aceasta se poate limita la nodurile Ranvier (demielinizare 
paranodală) sau afectează întregul segment internodal (demie- 
linizare segmentală), cu bloc de conducere consecutiv. Afectarea 
selectivă a mielinei poate apărea, de exemplu, ca rezultat al unui 
răspuns mediat celular asupra mielinei de către celulele 
mononucleare sensibilizate, aceasta fiind cea mai probabilă 
explicaţie a sindromului Guillain - Barre. Alt exemplu este în 
neuropatia difterică, unde demielinizarea este considerată a fi 
secundară interferenţei cu metabolismul proteic al celulelor 
Schwann. O compresie locală poate determina o lezare selectivă a 
mielinei prin efectul mecanic, deşi o presiune mai importantă 
poate determina o întrerupere axonală. În  neuropatiile 
demielinizante difuze, distribuţia efectelor clinice, ca şi în 
axonopatiile distale, este adesea maximă la periferie. Probabil, 
acesta este un efect sfatistic: cu cât fibrele nervoase sunt mai 
lungi, cu atât mai probabil va apărea un bloc de conducere prin 
demielinizare regională. 

Vindecarea după demielinizarea paranodală sau segmentală 
apare prin remielinizare. Iniţial, mielina nou formată este subțire, 
ceea ce duce la o viteză de conducere anormal de redusă. Această 

diminuare a vitezei de conducere poate fi localizată , de exemplu, 
în legătură cu defectele locale ale mielinei în neuropatiile 
compresive sau întinse ca în sindromul Guilain - Barre sau sau ca 
în neuropatiile demielinizante ereditare. În acestea din urmă, 
viteza de conducere motorie este diminuată uneori până la 10 m/s 
sau mai puțin. 

in sfârşit, în alte neuropatii, fibrele nervoase pot fi secundar 
lezate prin procese ce afectează primar țesutul conjunctiv al 
nervilor sau vasa nervorum. De obicei, se întâlneşte o combinare a 
demielinizării şi pierderii axonale. 


Forme clinice de neuropatii 


Mononeuropatia, neuropatia multifocală şi 
polineuropatia 


Neuropatiile periferice se pot grupa în două categorii în 
raport de distribuţia leziunilor. Prima categorie cuprinde leziuni 
ale nervilor periferici izolați sau ale rădăcinilor nervoase denumite 
mononeuropatii sau leziuni multiple izolate, denumite neuropatii 
“multifocale”  (mononeuropatie multiplă sau  “mononevrită 
multiplex”). Leziunile într-o neuropatie multifocală întinsă se pot 
suma şi determină o tulburare simetrică, dar anamneza sau o 
examinare minuțioasă pot dovedi afectarea fiecărui nerv. Lezarea 
izolată sau leziunile multiple izolate ale nervilor periferici apar ca 
urmare a unor condiții ce determină distrugeri locale, cum ar fi 
lezarea mecanică, compresiunea nervilor, lezarea termică, electrică 
sau prin iradiere, cauze vasculare, granulomatoza, neoplaziile sau 
alte tipuri de infiltrații, tumorile nervoase. 

În cea de-a doua categorie se întâlnesc leziuni difuze şi 
simetrice ale nervilor, care sunt numite polineuropatii. Dacă acest 
proces afectează rădăcinile spinale sau/şi rădăcinile spinale şi 
trunchiurile nervoase periferice se foloseşte termenul de 
poliradiculopatie sau poliradiculoneuropatie. În general, polineuro- 
patiile apar ca urmare a unor cauze ce acționează difuz asupra 
sistemului nervos periferic, cum ar fi: tulburările metabolice, 
agenții toxici, stări carenţiale, unele cazuri de reacții imune. 
Lezarea izolată a unui nerv se poate suprapune uneori peste o 
polineuropatie simetrică, ca o consecință a unei leziuni compresive 
la pacienții imobilizați la pat. În anumite polineuropatii există o 
predispoziție către astfel de leziuni compresive. 


Simptomatologie 


Scăderea de forță musculară sau parezele pot apărea atât ca 
urmare a blocului de conducere motorie, cât şi datorită degenerării 
axonale. Blocul de conducere este asociat demielinizării, cu 
păstrarea continuității axonale (neurapraxia). Y/indecarea poate să 
se producă prin remielinizare şi poate fi rapidă şi totală. Aşa se 
întâmplă în leziunile nervoase localizate, cum ar fi “paralizia de 
sâmbătă noaptea” a nervului radial sau în polineuropatii mai 
întinse, ca polineuropatia acută idiopatică (sindromul Guillain - 
Barre). Dacă se: produce întreruperea axonală, degenerarea 
axonilor apare dincolo de zona de întrerupere. Deficitul motor se 
însoţeşte de atrofie de denervare şi de semne electromiografice de 
denervare. În cazurile reversibile, refacerea se produce prin 
regenerare axonală, care adesea este lentă şi incompletă. Un 
mecanism important de refacere, în cazurile în care muşchiul este 
parțial denervat, este reinervarea fibrelor musculare denervate prin 
colaterale generate de axonii indemni. 

In polineuropatiile generalizate, simetrice, deficitul motor şi 
atrotiile au în general distribuţie periferică, cu debut la membrele 

inferioare. Aceasta determină imposibilitatea flexiei dorsale a 
piciorului şi mers “stepat”, în care pacientul îşi ridică anormal 
piciorul pentru a evita atingerea solului cu vârful acestuia. 
Afectarea membrelor superioare debutează cu deficit motor şi 
atrofii la nivelul muşchilor mici ai mâinilor şi, în general, scăderea 
de forţă afectează mai întâi extensorii degetelor și ai pumnului și, 
ulterior, musculatura flexoare. Uneori, în polineuropatii apare o 
lezare simetrică a musculaturii proximale a membrelor, ca în 
sindromul Guillain - Barr6, sau neuropatia porfirinică. Fascicu- 
laţiile datorate contracţiilor spontane ale unităţilor motorii izolate 
sunt în general caracteristice bolilor ce afectează celulele 
coarnelor anterioare, dar pot fi întâ Inite în neuropatiile periferice, 
ca și crampele musculare. Tremorul postural, care afectează în 
special membrele superioare şi seamănă cu cel esenţial, poate fi 
întâlnit la pacienţi cu polineuropatii demielinizante cronice cu 
viteză de conducere diminuată. Acest “tremor neuropatic” este mai 
frecvent întâlnit în neuropatia motorie şi senzitivă ereditară de tip 
I, polineuropatia demielinizantă cronică inflamatorie şi neuropatia 
paraproteinemică. O manifestare rară a neuropatiei periferice este 
apariția descărcărilor continue repetitive în fibrele nervoase 
motorii, care duc la apariția rigidității musculare sau “neuro- 
miotoniei” (sindromul Isaacs sau sindromul activității continue a 
unității motorii), 

Absența reflexelor osteotendinoase se asociază frecvent 
neuropatiilor periferice şi, în general, debutează la nivel achilean. 
În interpretarea semnelor clinice este important să ne amintim că 
reflexele achiliene pot să dispară la vârstnici, probabil ca urmare a 
unor modificări senile ale nervilor periferici. 

Tulburările de sensibilitate şi anestezia în polineuropatiile 
simetrice au o distribuţie distală, ducând la afectarea specifică “în 
mănuşă” şi “în şosetă”. Foarte rar se poate întâlni o foraoă 
proximală. Anestezia poate afecta toate tipurile de sensibilitate sau 
se poate limita la anumite tipuri de sensibilitate. Dacă tulburarea 
de sensibilitate este selectivă, se pot distinge două mari categorii. 
În prima categorie este afectată predominant sensibilitatea 
mioartrokinetică, vibratorie şi pentru presiune, corespunzând 
afectării fibrelor nervoase mielinizate groase. Pierderea sensi- 
bilității posturale poate duce la ataxia senzorială a membrelor şi la 
“pseudoatetoză”, care constă în apariția unor mişcări involuntare, 
mai frecvent la nivelul degetelor şi mâinilor, în special când 
pacientul ţine braţele întinse cu ochii închişi. În a doua categorie 
de tulburare de sensibilitate este afectată predominant sensi- 
bilițatea termoalgică, adesea asociată cu pierderea funcţiilor 
vegetative, corespunzând afectării axonilor mielinizați subțiri şi 
nemielinizaţi. Neuropatiile periferice se pot complica cu “tulburări 
trofice”. Cel mai important factor cauzator al acestora este 
pierderea efectului protector al senzaţiei dureroase, care este 
urmată de ulcere atone sau pierderi întinse de ţesut, mai ales la 
nivelul piciorului şi al articulaţiilor afectate. 

Paresteziile sunt frecvent întâ Inite în neuropatiile periferice. 
Acestea au în general caracter de furnicături (înțepături), dar pot 
atinge şi sensibilitatea termică, adesea sub formă de arsură. 
Paresteziile pot fi accentuate de atingerea sau frecarea 
tegumentelor. Stimulii care în mod normal nu produc durere pot 
genera senzații neplăcute (alodinia), iar stimulii dureroşi pot 
genera un răspuns anormal sau hiperpatic, în care stimulul, de 
exemplu. o înțepătură, este resimțit anormal de putemic. Repetând 
stimularea în acelaşi loc, durerea se poate extinde şi atinge o 
intensitate de nesuportat. Un simptom mai frecvent întâlnit în 
neuropatia uremică este cel al “picioarelor neliniştite” (sindrom 
Ekbom). Descrierea simptomelor este variabilă de la un bolnav la 
altul şi ține de experienţele fiecăruia, dar întotdeauna sunt calmate 
de mişcarea picioarelor. Sindromul Ekbom poate să apară şi în 
absenţa unei boli detectabile. 

Polineuropatiile generalizate se pot acompania şi de dureri 
spontane cu caracter continuu sau lancinante. În nevralgia 
trigeminală apar paroxisme severe ale durerii de tip lancinant, dar 
aici leziunea este localizată la nivelul sistemului nervos central. 
Cauzalgia reprezintă un sindrom dureros particular, cel mai adesea 
urmând plăgilor împuşcate ale nervului median, ale trunchiului 
inferior al plexului brahial sau ale nervului tibial. Este o durere 
persistentă, severă, adesea cu caracter de arsură, accentuată de 
stările emoţionale. Simpatectomia poate uşura în mare măsură 
aceste cazuri. 

Tuburările funcţiilor vegetative sunt uneori semnele cele mai 
proeminente în neuropatia periferică, cum ar fi sindromul Riley- 
Day, sau pot însoți alte manifestări şi se pot întâ Ini atât în leziuni 
localizate ale nervilor periferici, cât şi în neuropatiile generalizate. 


Diagnostic şi investigaţii 


Anamneza şi examenul clinic pot evidenția tulburări ce 
afectează nervii periferici. Dacă este necesară, confirmarea 
diagnosticului se poate face prin studiul vitezei de conducere. 
Viteza de conducere se poate determina la nivelul fibrelor motorii 
şi senzitive şi se pot obţine informaţii atât despre neuropatiile 
localizate, cât şi despre cele generalizate. O diminuare severă a 
vitezei de conducere poate fi rezultatul unei demielinizări 
segmentale sau a conducerii nervoase în axonii regenerați de 
calibru mic după degenerare axonală. 

Examenul LCR nu are o valoare deosebită în diagnosticul 
neuropatiilor periferice, deşi creşterea proteinorahiei poate fi utilă 
în diagnosticul sindromului Guillain - Barre, ca şi în unele neuro- 
patii inflamatorii. i 

Biopsia nervoasă nu este decât rar necesară în diagnosticul 
neuropatiilor periferice, dar poate avea valoare în stabilirea 
etiologiei neuropatiilor, în special în cazul afectării vasa nervorum, 
țesutului conjunctiv nervos sau în tulburări de stocare. 


Nervii periferici 
Nervul frenic (C2 4) 


Acest nerv inervează diafragmul. Când diafragmul este total 
paralizat, lipseşte bombarea normală a porțiunii superioare a 
abdomenului în timpul inspirului sau este înlocuită de retractarea 
lui. Radiologic, paralizia poate fi evidențiată prin ascensionarea 
uni- sau bilaterală a diafragmului pe radiografia pulmonară şi prin 
absența coborârii lui în inspir. Nervul frenic poate fi lezat în 
traiectul său cervical sau toracic prin răni, tumori, cum ar fi 
carcinomul bronșic sau este uneori afectat în neuropatia de plex 
brahial idiopatică (nevralgia amiotrofică). 


Nervul mușchiului dinţat anterior (Cs) 


Muşchiul dințat anterior acționează ca fixator al scapulei, 
ținând-o lipită de peretele toracic când braţele exercită o presiune 
în faţă. Este implicat în mişcările de antepoziţie ale umărului ca în 
fandările floretiştilor şi în ridicarea brațului când scapula este 
basculată. Dacă există o paralizie izolată a dințatului anterior, in 
repaus, poziția scapulei este normală, dar aspectul de “scapula 
alata” devine evident dacă braţele exercită o presiune înainte, 
împotriva unei rezistențe. Marginea vertebrală a scapulei, în 
special în porţiunea inferioară, rămâne la distanță de peretele 


toracic. Nervul pentru muşchiul dințat anterior poate fi lezat în 
cazul rănilor penetrante, dar adesea se asociază cu leziuni de plex 
brahial. Poate fi lezat în traumatismul putemic al umărului. 
Deficitul la nivelul muşchiului dințat anterior este un semn 
obişnuit pentru neuropatia idiopatică de plex brahial (nevralgia 
amiotrofică) şi nu este rar întâlnit ca leziune izolată tără o cauză 
aparentă. 


Plexul brahial 


Plexul brahial poate fi lezat prin răni penetrante ale gâtului, 
în fracturi şi luxaţii ale umărului şi claviculei, ca rezultat al 
tracționării braţului, prin presiunea exercitată de un anevrism sau o 
coastă cervicală şi de procese neoplazice. 


Leziunile prin tracțiune 


Tracţioriarea braţului poate determina leziuni ale plexului 
însuşi sau poate smulge rădăcinile :spinale de la nivelul inserției 
lor în măduvă. Dacă rădăcinile sunt smulse, potențialele de acțiune 
senzitive vor fi conservate, dacă se înregistrează de la nivelul 
degetelor afectate, în ciuda anesteziei totale, şi răspunsul 
histaminic va fi păstrat la nivelul tegumentelor lipsite de 
sensibilitate. Aceasta este urmarea faptului că fibrele nervoase 
sunt întrerupte proximal de ganglionul dorsal și de aceea axonii 
periferici ai sensibilităţii nu degenerează. 

În elongaţiile severe, adesea cauzate de accidentele de 
motocicletă, întregul plex poate fi afectat. În deplasările forțate ale 
umărului în jos, ca atunci când cineva este împins înainte şi 
umărul se izbeşte de un obstacol, doar partea superioară a plexului 
este lezată, la care contribuie rădăcinile nervilor Cs şi Ce. Aceasta 
poate fi întâlnită şi ca traumatism obstetrical prin tracționarea 
capului sau prin tracționarea trunchiului în prezentația pelvină 
(paralizia Erb) şi rar la pacienţi sub anestezie în timpul operațiilor 
sau la indivizi care cară rucsacuri grele. Lezarea selectivă a 
porțiunii inferioare a plexului, la care participă rădăcinile nervilor 
Ce şi Ti, apare ca urmare a tracționării cu braţul în extensie, ca în 
încercarea de salvare prin agățare de o proeminență. Poate să apară 
şi ca traumatism obstetrical, ca urmare a tracționării de un braţ în 
extensie (paralizia Klumpke), dar este mai rară decât paralizia 
obstetricală de plex superior. : 

Lezarea selectivă a porțiunii superioare a plexului (rădă- 
cinile Cs şi Cs sau trunchiul cervical superior) duce la paralizia 
deltoidului, bicepsului, brahialului, brahioradialului şi uneori a 
supraspinosului,  infraspinosului şi subscapularului. Dacă 
rădăcinile sunt smulse de la nivelul măduvei, vor fi afectaţi şi 
romboizii, dințatul anterior, ridicătorul scapulei şi muşchii 
scaleni. Braţul atârnă, rotat intern din umăr, cu cotul extins şi 
antebraţul în pronație, în “poziţia de chelner”. Abducţia umărului 
şi flexia cotului nu sunt posibile. Reflexul bicipital este abolit. 
Tulburarea de sensibilitate afectează zona laterală a umărului şi 
brațului și marginea radială a antebraţului. Paralizia selectivă a 
plexului brahial inferior (Ce Ti) duce la paralizia tuturor mușchilor 
intrinseci ai mâinii cu deformarea în “gheară” a acesteia, deficit 
motor al degetului mic şi flexorilor incheieturii pumnului şi 
tulburări de sensibilitate de-a lungul marginii mediale a 
antebraţului şi mâinii şi al ultimelor două degete. Se poate asocia 
adesea paralizia cervicală a simpaticului, care determină apariția 
sindromului Horner. 

Când rădăcinile sunt smulse de la nivelul măduvei, 
regenerarea este imposibilă şi durerea spontană şi netratabilă poate 
fi o sechelă importantă. Dacă leziunea este distală de ganglionul 

rădăcinii posterioare, afectarea plexului brahial superior se 
recuperează mai bine decât cea de la nivelul plexului inferior. 
Intervenţia chirurgicală rămâne încă o posibilitate terapeutică 
controversată. În paralizia Erb prin traumatism obstetrical, 
deficitul în abducţia umărului şi flexia cotului sunt adesea 
persistente, deşi se menține doar o tulburare minoră de 
sensibilitate. Vindecarea completă se înregistrează la o treime din 
cazuri şi ea este mai puțin probabilă în leziunile inferioare ale 
plexului sau în cele totale. Diagnosticul precoce şi măsurile de 
reducere a riscului de contractură a articulaţiilor sunt importante. 
Tratamentul chirurgical nu este util. 


Sindromul de apertură toracică 


Rădăcinile nervilor cervical opt şi toracal unu, care intră în 
compunerea. plexului brahial, pot fi lezate printr-o coastă anormală 
sau, mai frecvent, printr-un ţesut fibros care porneşte de la a şaptea 
vertebră cervicală şi se uneşte cu prima coastă. Deşi structurile 
locale, cum ar fi tendonul scalenului anterior, pot fi implicate în 
producerea acestui sindrom, împărțirea în “sindrom de scalen 
anterior” şi “sindrom de compresie costoclaviculară” nu se 
justifică. Artera subclavie poate fi lezată de coastele cervicale 
determinând dilataţii anevrismale şi simptome vasculare cum sunt 
sindromul Raynaud şi fenomene embolice, dar apariția simultană a 
tulburărilor neurologice şi a celor vasculare este rară. 

Lezarea părții inferioare a plexului brahial duce la deficit 
motor şi atrofii ale muşchilor mici ai mâinii, ale regiunii mediale a 
antebraţului şi ale flexorilor degetelor. Uneori se poate asocia cu 
afectarea eminenţei tenare, mimând până la un punct un sindrom 
de tunel carpian. Furnicăturile, durerea, paresteziile apar de-a 
lungul marginii interne a antebraţului şi a mâinii, extinzându-se 
către degetele 3 și 4. Durerea poate fi provocată de purtarea unor 
greutăţi în mână. Sindromul Horner poate fi un semn al leziunii. 
Studiul conducerii nervoase este util când există dificultăţi de a 
diferenţia un sindrom de coastă cervicală de o leziune de nerv 
cubital sau :median, doar pe baza semnelor clinice. Îndepărtarea 
chirurgicală a coastei sau a țesutului fibros duce în general la 
dispariţia durerii şi paresteziilor, dar recăpătarea forţei în muşchii 
mici ai mâinii este de mică importanţă. 


Leziuni neoplazice 


Tumorile se pot dezvolta local la nivelul plexului brahial, de 
exemplu  neurofibromatoza din boala Von Recklinghausen 
(neurofibromatoza de tip I) sau neurinoamele solitare, sau plexul 
poate fi invadat de tumori ce se dezvoltă în alte structuri vecine. 
Din această a doua categorie, o cauză obişnuită de infiltrare a 
plexului brahial inferior este carcinomul apical pulmonar 
(sindromul Pancoast) care determină amiotrofii şi deficit motor al 
muşchilor mici ai mâinii, ale zonei mediale a antebraţului şi ale 
flexorilor degetelor, durere şi hipoestezie la nivelul marginii 
mediale ale antebraţului şi mâinii şi paralizie a simpaticului 
cervical. Alte tumori care pot invada plexul brahial sunt: 
carcinomul de sân şi limfomul malign ce afectează ganglionii 
limfatici cervicali. 


Nevralgia amiotrofică 


Până la al doilea război mondial, această entitate nu a fost 
bine diferențiată de alte modificări paralizante însoțite de dureri 
ale umărului şi brațului, cum ar fi comprimarea rădăcinilor prin 
hernie de disc. A fost descrisă în termeni diferiţi, ca: “neuropatia 


NEUROLOGIE 


idiopatică de plex brahial” sau “nevrita brahială paralitică”. Poate 
fi urmarea unor imunizări, mai ales administrarea de ser 
antitetanic, a unor operaţii, sau poate să apară fără o cauză 
decelabilă. Ocazional, neuropatia de plex brahial este întâlnită la 
mai mulți membri ai unei familii, sugerând o transmitere 
autosomal dominantă cu penetranță variabilă. 

Boala debutează acut, cu durere intensă la nivelul umărului, 
care dispare complet în câteva săptămâni, deşi poate să diminueze 
după câteva zile. Paralizia musculaturii centurii scapulare apare la 
una-două zile de la instalarea durerii, uneori extinzându-se şi la 
nivelul brațelor sau al diafragmului. Poate fi uni- sau bilaterală şi 
se poate asocia cu tulburare de sensibilitate. La un moment dat, pot 
fi afectaţi şi muşchii distali ai membrului superior, ca și nervul 
frenic şi uneori nervul laringeu recurent. LCR este întotdeauna 
normal. Electromiografic, în muşchii afectaţi se pune în evidență 
fenomenul de denervare, dar vindecarea este până la urmă 
satisfăcătoare. Nu toate cazurile se vindecă complet, iar uneori pot 
recidiva. 

Caracteristicile afectării musculare şi ale tulburărilor de 
sensibilitate sugerează o afectare a plexului brahial de tip 
polimorf. Este posibilă existența unei reacţii imune, dar aceasta nu 
este demonstrată. Boala are aceeaşi evoluţie dacă apare sau nu 
după o imunizare. Corticoterapia nu influenţează nici durerea 
inițială şi nici evoluţia ulterioară. 


Neuropatia de plex brahial postiradiere 


Lezarea plexului brahial poate fi o sechelă a radioterapiei 
pentru carcinom de sân sau pentru tumori ale gâtului. Simptomele 
apar în general la câţiva ani după tratament, dar nu este exclusă 
apariția lor nici după câteva luni. Poate fi dificil de diferențiat de o 
recidivă tumorală, dar neuropatia de iradiere este de obicei mai 
puţin dureroasă. Imaginile RMN pot fi utile. 


Nervul radial (Cs.3) 


Traiectul lung al nervului radial şi poziția sa în vecinătatea 
humerusului îl fac deosebit de susceptibil la compresiunile 
exteme. E] este continuarea trunchiului posterior al plexului 
brahial. La nivelul brațului inervează tricepsul şi muşchiul anconeu 
şi tegumentele feţei posterioare a braţului prin nervul cutanat 
brahial posterior. “Teritoriul lateral al porțiunii inferioare a braţului 
este inervat de ramura cutanată brahială laterală inferioară, iar cel 
posterior al antebraţului de nervul antebrahial posterior. Ramurile 
musculare ale nervului radial inervează brahioradialul, lungul şi 
scurtul extensor radial al carpului. Ramura superficială a nervului 
constituie terminația sa. Ea coboară de-a lungul marginii radiale a 
antebraţului şi inervează tegumeniele zonei dorsale a mâinii, 
policelui, indexului şi degetului mijlociu. Ramura profundă 
inconjoară fața laterală a radiusului, trece prin muşchiul supinator 
pe care îl inervează şi apoi inervează extensorul degetelor, 
extensorul degetului mic, extensorul ulnar al carpului și, uneori, 
scurtul extensor radial al carpului. Apoi se continuă cu nervul 
interosos dorsal, care se distribuie lungului abductor al policelui, 
lungului şi scurtului extensor al policelui şi extensorului indexului. 

Nervul poate fi lezat în axilă, când paralizia afectează şi 
tricepsul, ducând la imposibilitatea extensiei cotului. Cea mai 
frecventă formă de leziune este comprimarea lui în treimea medie 
a braţului pe planul osos al humerusului. Aceasta este cunoscută ca 
“paralizia de sâmbătă noaptea”, când subiectul în stare de 
ebrietate adoarme cu brațul pe marginea scaunului. Tricepsul este 
respectat, dar brahioradialui, supinatorul şi toți muşchii extensori 

ai antebraţului sunt paralizați. Tulburarea de: sensibilitate este 
limitată la nivelul feţei dorsale a mâinii. De obicei, leziunea este 
un bloc total localizat de conducere (neurapraxie), aşa încât nu 
apar amiotrofii şi răspunsul muscular poate fi obținut prin 
stimularea nervului dincolo de nivelul leziunii. Vindecarea este 
completă în câteva săptămâni. Poate fi utilă o atelă ce fixează 
articulația pumnului, atunci când vindecarea întârzie. Uneori se 
poate asocia degenerarea axonală, astfel încât, electromiografia 
evidențiază denervarea, iar vindecarea este întârziată cores- 
punzător. 

Mulţi muşchi care nu sunt dependenţi de nervul radial au o 
activitate limitată când extensia degetelor şi a pumnului este 
paralizată. Aceste deficiențe nu trebuie confundate cu paraliziile 
altor nervi. Pensa mâinii este slabă datorită poziţiei cu pumnul în 
flexie, dar dacă se testează forța de flexie a pumnului şi a degetelor 
cu mâna fixată în extensie, se constată că aceasta este normală. 
Mişcările de abducţie şi adducţie a degetelor realizate de muşchii 
interosoşi sunt, de asemenea, diminuate când încheietura mâinii 
este în flexie, dar forța este normală dacă activitatea acestor 
muşchi este testată cu mâna întinsă pe o masă. 

Ramura profundă a nervului poate fi lezată distal de 
mușchiul supinator. Acest muşchi este evident respectat, împreună 
cu brahioradialul şi extensorul radial al carpului şi nu apar 
tulburări de sensibilitate. Leziunea interososului dorsal determină 
deficitul abducției şi extensiei policelui şi extensiei indexului. 


Nervul axilar (Cs) 


Acesta este o ramură a trunchiului posterior al plexului 
brahial. Inervează deltoidul şi mușchiul rotund mic şi tegumentul 
de la nivelul deltoidului, prin nervul cutanat brahial lateral 
superior. Poate fi afectat în leziuni ale umărului şi simptomul 
principal este imposibilitatea ridicării braţului la nivelul umărului. 
În trecut, leziunea lui se întâlnea la purtătorii de cârje (“paralizia 
de cârje”). 


Nervul musculocutanat (Cs,) 


Acest nerv este rar afectat singur, dar poate fi implicat în 
leziuni ale plexului brahial . Inervează coracobrahialul, bicepsul şi 
brahialul şi tegumentele zonei laterale ale antebraţului prin nervul 
cutanat antebrahial lateral. Flexia cotului este păstrată prin 
brahioradial, dar se face cu forță scăzută, iar sensibilitatea poate fi 
diminuată de-a lungul marginii radiale a antebraţului. 


Nervul median (Cs sT.) 


Nervul median ia naştere din trunchiurile medial şi lateral 
ale plexului brahial şi coboară cu artera brahială de-a lungul 
braţului, intrând la nivelul antebraţului profund, în aponevroza 
bicepsului. Nu are ramuri musculare deasupra cotului. Înervează 
toți muşchii din loja anterioară a antebraţului, cu excepția 
flexorului ulnar al carpului şi a jumătăţii mediale a flexorului 
profund al degetelor. Principalul trunchi al nervului inervează 
mușchiul rotund pronator, flexorul radial al carpului, lungul 
palmar şi flexorul superficial al degetelor. Prin ramura interosoasă 
anterioară se distribuie şi lungului flexor al policelui, porțiunii 
laterale a flexorului profund al degetelor şi pătratului pronator. 
Principalul trunchi trece profund spre retinaculul flexorilor de la 
nivelul încheieturii mâinii şi ramurile musculare recurente se 
distribuie scurtului abductor al policelui, opozantului policelui și 
contribuie la inervarea scurtului flexor al policelui. De asemenea, 


inervează cei doi muşchi lumbricali laterali şi tegumentul 
teritoriului lateral al palmei şi cele trei degete şi jumătate la 
nivelul palmar şi zonele distale dorsale ale lor. 


Leziuni la nivelul antebraţului 


Nervul median poate fi lezat la nivelul cotului sau 
comprimat la nivelul muşchiului rotund pronator. Neuropatia prin 
compresiune la nivelul porțiunii superioare a antebraţului, este 
neobișnuită. Rar, ramura interosoasă anterioară poate fi lezată 
izolat. 

Leziunea completă a nervului median la nivelul cotului duce 
la paralizia mușchilor rotund pronator, flexorului radial al carpului, 
lungului flexor al degetelor, cu excepția jumătăţii cubitale a 
flexorului profund, celei mai mari părți a musculaturii eminenței 
tenare şi a celor doi lumbricali radiali. Pe scurt, există 
imposibilitatea flexiei indexului şi falangei distale a policelui, 
flexia degetului mijlociu este dificilă, iar opoziţia policelui este 
defectuoasă. Aspectul mâinii a fost descris ca “mâna simiană””, 
apare o deviaţie cubitală, indexul şi degetul mijlociu sunt mai 
extinse decât în mod normal, iar policele se află în acelaşi plan cu 
celelalte degete. 

Pronaţia este incompletă şi dificilă. Pacientul încearcă să 
depăşească acestea prin rotația întregului membru din umăr. 
Paralizia flexiei mâinii este mai evidentă dacă mişcarea se face 
împotriva unei resistențe. Tendonul flexorului ulnar al carpului 
iese singur în relief , iar mâna capătă o deviaţie cubitală. Flexia 
degetelor este bună la nivelul ultimelor două degete, deşi este mai 
scăzută decât normal. Indexul nu poate face flexia, iar degetul 
mijlociu doar incomplet. Flexia în articulațiile metacarpo- 
falangiene este posibilă pentru toate degetele, inclusiv indexul şi 
flexia în aceste articulaţii cu extensia articulaţiilor interfalangiene 
este realizată de interosoşi şi lumbricali. Dacă se mobilizează 
falanga proximală a policelui, se constată că flexia falangei distale 
este abolită datorită paraliziei lungului flexor al policelui. Paralizia 
mușchilor tenari determină o abducţie şi o opoziție defectuoasă a 
policelui. Cu ajutorul abductorului, policele poate fi adus spre 
palmă, dar, cum primele trei degete nu pot face flexia iar policele 
nu face opoziția, este imposibilă efectuarea pensei medianului. 

Tulburarea de sensibilitate apare la nivelul primelor trei 
degete şi jumătate din inelar şi zona laterală a palmei, dar apar și 
variaţii individuale. Există o anestezie aproape totală la nivelul 
celor două falange distale ale indexului şi degetului mijlociu. 
Această tulburare de sensibilitate împreună cu deficitul motor fac 
aproape de nefolosit policele şi indexul, iar paralizia de nerv 
median devine astfel cea mai importantă leziune de nervi periferici 
de la nivelul membrului superior. 

Adesea apar modificări vasomotorii şi trofice. Tegumentele 


“în zona de distribuţie a nervului median devin roşii, uscate şi 


atrofice. Pulpa degetelor afectate este atrofiată, pot apărea ulceraţii 
la vârful indexului. Unghiile pot fi albe şi atrofice. 

După secţionarea completă a nervului la nivelul cotului, 
chiar în cazul unei neurorafii satisfăcătoare, vindecarea este lentă 
şi foarte rar completă, în special în ceea ce priveşte inervaţia 
mâinii. 

O consecinţă neplăcută a leziunii parțiale a nervului median 
la nivelul braţului sau antebraţului este cauzalgia. Aceasta apare 
cel mai adesea după răni împuşcate. Durerea poate să apară după 
câteva ore până la 45 zile de la leziune. Durerea este severă şi 
continuă, frecvent descrisă ca o arsură sau ca o usturime. Peste 
această durere se pot suprapune paroxisme provocate de atingere 

sau iritarea membrului superior şi de factori emoţionali. Se pot 
asocia tulburări vasomotorii sau sudorale. Tegumentele devin, în 
general, uscate, se descuamează, dar, hipersudoraţia poate fi de 
asemenea întâlnită. Pacientul adoptă o poziţie de protecţie a 
membrului, astfel încât pot apărea redori ale articulaţiilor 
degetelor sau încheieturii mâinii, ca şi modificări atrofice ale 
tegumentelor şi țesutului subcutanat. Circa 80% dintre cazurile de 
“cauzalgie sunt uşurate de simpatectomie. Netratată, durerea 
diminuează în luni sau ani de zile. 


Leziuni la nivelul pumnului 


Poziţia superficială a nervului median la nivelul încheieturii 
mâinii face ca acesta să fie expus lezării în cazul rănirilor prin 
cădere pe fereastră cu mâna întinsă sau în tentative de suicid. 
Poate fi lezat şi în cazul celor care prin profesie exercită presiuni 
repetate la acest nivel. 

Sindromul de tunel carpian se întâlneşte în situaţia în care 
nervul median este comprimat în retinaculul flexorilor. Adesea, 
pacienții vin cu acroparestezii. Ele reprezintă senzaţii de 
furnicături, înțepături sau arsuri la nivelul mâinii şi degetelor, 
durerea iradiind uneori în antebraț, până la cot sau chiar mai sus, 
în umăr sau baza gâtului. Paresteziile sunt uneori limitate la 
primele degete, dar le pot afecta pe toate, dacă fibre provenind de 
la nervul median se distribuie şi degetului cinci prin comunicarea 
cu nervul cubital la nivelul reţelei palmare. Crizele dureroase şi 
paresteziile sunt mai frecvent nocturne şi adesea trezesc pacientul 
din somn. Ele pot fi diminuate prin scuturarea mâinii. Mâna pare 
amorțită şi este de nefolosit dimineaţa la trezire, dar îşi revine 
după câteva minute de mişcare. Simptomatologia poate să reapară 
în cursul zilei după mişcare, sau în timp ce pacientul stă cu 
mâinile nemişcate. Aceste acroparestezii pot persista mulţi ani fără 
să apară simptome de lezare a nervului median. La alți pacienți 
apare deficit motor al musculaturii tenare, în special pentru 
abducția policelui şi se asociază cu atrofie a teritoriului lateral al 
eminenţei tenare (fig. 17.1). Tulburările de sensibilitate pot să 
apară la nivelul vârfului degetelor inervate de median. Uneori, 
pacienții se prezintă cu simptome de deficit ale nervului median la 
nivelul mâinii, fără accese de acroparestezii sau semnele motorii şi 
senzitive sunt descoperite incidental, în absența simptomelor, mai 
ales la vârstnici. 

Simptomele sunt de obicei caracteristice. Dacă este necesară 
confirmarea în cazurile atipice, aceasta se obține prin studiul 
conducerii nervoase. La pacienţii care prezintă crize frecvente de 
acroparestezii, simptomele pot fi provocate cu ajutorul unei 
manşete manometrice umflate în jurul braţului, la valori peste 
tensiunea arterială timp de două minute. Uneori, percuţia deasupra 
canalului carpian evidenţiază semnul Tinel sau simptomele pot să 
apară prin hiperextensia mâinii sau flexia ei prelungită (semnul 
Phalen). 

Majoritatea cazurilor apar la vârsta medie adesea la femei 
obeze. La femeile tinere se asociază în general cu folosirea în 
exces a mâinii iar la bărbaţi poate să apară după activităţi 
neobişnuite care solicită mâna, cum ar fi zugrăvitul. În aceste 
cazuri, cauza este o tenosinovită a tendoanelor flexorilor. Poate să 
mai apară în tenosinovite tuberculoase ale încheieturilor mâinii 
sau în afectarea articulației pumnului din artrita reumatoidă. Poate 
să apară şi ca o consecință a osteoartrozei carpiene, posibil legată 
de o fractură veche. Alte cauze predispozante sunt sarcina, 
mixedemul, acromegalia şi infiltrarea retinaculului flexorilor în 
amiloidoza primară şi ereditară. 


Fig. 17.1. Amiotrofia tenară la un pacient cu sindrom de tunel carpian. 


În cazurile în care deficitul de forță şi amiotrofiile sau 
tulburările de sensibilitate sunt prezente când pacientul este văzut 
pentru prima oară, tratamentul trebuie să fie decomprimarea 
nervului prin secționarea retinaculului flexorilor. La pacienţii care 


prezintă doar acroparestezii, la care cauza este probabil o 


tenosinovită a încheieturii mâinii, reducerea activităţii mâinii 
poate fi suficientă pentru dispariția simptomelor. Injectarea în 
canalul carpian de preparate cortizonice cu activitate îndelungată 
poate determina reducerea temporară a simptomelor. Imobilizarea 
încheieturii pumnului pentru reducerea mişcărilor în cursul zilei 
poate fi, de asemenea, utilă. Dacă simptomele persistă în ciuda 
măsurilor conservatoare, este indicată decompresiunea. 

Majoritatea pacienților cu  acroparestezii beneficiază de 
decompresie. În cazul pacienţilor cu tulburări de sensibilitate şi 
hiperestezie cutanată, aceste simptome pot persista mult timp, iar dacă 
apare denervarea musculaturii tenare, vindecarea nu se mai produce, 


Nervul cubital (Cs T.) 


Acest nerv ia naştere din trunchiul medial al plexului, de 
obicei, şi cu participarea trunchiului lateral. Coboară în partea 
medială a brațului, trece în jurul cotului prin şanțul cubitalului şi 
intră în antebraț pe sub aponevroza dintre capătul humeral şi 
cubital al muşchiului flexor ulnar al carpului. Apoi merge 
superficial față de flexorul profund al degetelor către încheietura 
mâinii şi ajunge la nivelul mâinii printre osul piziform şi cârligul 
osului cu cârlig, superficial de retinaculul flexorilor. După ce 
pătrunde în muşchii hipotenari, ramura sa profundă traversează 
palma şi se termină la nivelul flexorului scurt al policelui. 

La nivelul brațului pomesc ramuri pentru flexorul ulnar al 
carpului şi porțiunea medială a flexorului profund al degetelor. La 
nivelul antebraţului, ramurile dorsale înconjoară cubitusul şi se 

distribuie tegumentelor teritoriului dorsal al mâinii, şi medial al 
degetului cinci şi jumătăţii mediane a degetului patru. La nivelul 
mâinii, o ramură superficială se distribuie scurtului palmar şi 
tegumentelor zonei mediale a palmei şi mediale a ultimului deget şi 
jumătate din penultimul. Ramurile profunde, după ce inervează 
musculatura hipotenară, se distribuie interosoşilor, lumbricalilor trei şi 
patru, adductorului policelui şi unei părţi din scurtul flexor al policelui. 


Leziuni la nivelul cotului 


Paralizia completă prin leziunea la acest nivel, incluzând 
ramurile pentru flexorul ulnar al carpului şi flexorul profund al 
degetelor, determină atrofie de-a lungul regiunii mediale a 
musculaturii flexoare a antebraţului. Apare un deficit de flexie a 
degetelor patru şi cinci. Dacă porțiunea proximală a acestor degete 
este imobilizată, nu este posibilă flexia falangei distale. Când 
mâna este în flexie cubitală contra unei rezistențe, tendonul 
flexorului cubital al carpului nu este palpabil. Paralizia 
musculaturii hipotenare determină absența abducţiei degetului 
cinci. Paralizia interosoşilor şi a celor doi lumbricali mediali 
determină deformarea “în gheară” a mâinii (fig. 17.2) 


Fig. 17.2. Deformarea “în gheară” la un pacient cu leziune a nervului cubital. 


Acţiunea acestor muşchi este de a face flexia degetelor la 
nivelul asticulaţiilor metacarpofalangiene, cu degetele în extensie 
la nivelul articulaţiilor interfalangiene. În paralizia de nerv cubital, 
poziţia degetelor este modificată în sens opus, adică în extensie la 
nivelul articulaţiilor metacarpofalangiene şi flexie la nivelul 
arțiculaţiilor interfalangiene. Deşi toți interosoşii sunt paralizați,» 
deficitul se observă mai ales la ultimele două degete, deoarece 
lumbricalii radiali inervaţi de nervul median sunt activi. Lungul 
extensor al degetelor, neavând opozant, extinde suplimentar 
articulațiile proximale, iar flexorul superficial al degetelor 
flectează articulațiile interfalangiene proximale. . 

La nivelul mâinii, apare atrofia musculaturii hipotenare, a 
interosoşilor şi a zonei mediale a eminenţei tenare. Mişcările de 
abducţie-adducţie ale degetelor sunt lipsite de forță, ca şi adducţia 
policelui extins spre palmă. Tulburarea de sensibilitate apare la 
nivelul feței dorsale şi palmare a zonei mediale a mâinii, a 
degetului cinci şi a jumătății mediane a degetului patru. 

Nervul cubital poate fi lezat prin luxaţia sau fractura cotului 
sau prin comprimare la persoane care în mod obişnuit se spijină pe 
coate. Compresia nervului cubital poate să apară la nivelul 
tunelului cubital, nervul trecând pe sub aponevroza dintre cele 
două capete ale flexorului ulnar al carpului. Aceasta apare mai ales 
la cei ce efectuează muncă manuală grea sau dacă există un unghi 
la nivelul cotului, cum ar fi după o fractură humerală 
supracondiliană prost consolidată (“paralizie cubitală tardivă”). 
Peretele medial al canalului cubital este format de articulaţia 
cotului, artroza cotului poate duce la procese osteofitice în tunel, 
care comprimă nervul. În sindromul de tunel cubital, nervul 
îngroșat este frecvent palpabil în şanţul ulnar şi pe o mică distanţă, 
mai proximal. Lezarea nervului cubital este frecventă în lepră. 
Aici, îngroşarea nervului are tendința să fie maximă la o mică 
distanță deasupra cotului. 

Dacă nervul a fost supus unor compresiuni repetate la 
nivelul cotului, trebuie să se ia în considerare transpoziția 
chirurgicală înaintea epicondilului medial. Dacă nervul este 
comprimat în tunelul cubital, este suficientă decomprimarea prin 
secționarea aponevrozei. 


Leziuni la nivelul încheieturii pumnului 
sau la nivelul mâinii 


Lezarea nervului la încheietura pumnului nu afectează 
ramura dorsală, astfel încât sensibilitatea pe faţa dorsală a mâinii 
şi degetelor este respectată. O leziune, chiar deasupra încheieturii 
pumnului, va duce la afectarea sensibilităţii doar în teritoriul 
palmar al mâinii şi degetelor şi deficit motor la nivelul tuturor 
mușchilor intrinseci ai mâinii , inervaţi de cubital. O leziune puţin 
mai distală respectă ramura superficială a nervului şi de aceea, nu 
apar tulburări de sensibilitate. În sfârşit, leziunea ramurii profunde 


palmare respectă musculatura hipotenară, dar determină deficit. 


motor al celorlalți muşchi mici ai mâinii inervaţi de nervul cubital. 
Leziunea la nivelul încheieturii pumnului sau la mână este de 
obicei rezultatul comprimării de către ganglioni sau al 
traumatismelor repetate din activităţile zilnice. Lezarea ramurii 
profunde palmare, de exemplu, poate fi datorată unei presiuni 
puternice exercitate de o şurubelniţă sau de o bormaşină. Dacă 
leziunea este cauzată de activități profesionale, vindecarea apare la 
încetarea cauzei. Dacă vindecarea întârzie un timp mai îndelungat, 
este indicată intervenţia chirurgicală pentru a elimina un eventual 
ganglion care determină simptomatologia. 

Nu întotdeauna se poate stabili dacă leziunea este la nivelul 
cotului sau al încheieturii pumnului exclusiv pe baza examenului 
clinic. De exemplu, compresiunea nervului la nivelul tunelului 
cubital poate respecta ramurile pentru flexorul ulnar al carpului și 
flexorul profund al degetelor. În aceste cazuri, studiul conduceri! 
nervoase poate fi util, putând să diferențieze o leziune de ne» 
cubital de una a rădăcinii Ca şi Ti. 


Plexul lombosacrat 


Lezarea plexului lombosacrat nu este frecventă. Plexul poaie 
fi implicat în neoplazii ale pelvisului, cum ar fi carcinomul de coi 
uterin, de vezică, de prostată sau de rect, sau poate fi locul de 

dezvoltare a unor tumori nervoase. El poate fi comprimat de 
hematoame la pacienţi cu tratament anticoagulant sau suferinzi de 
hemofilie, sau poate fi lezat în fracturi ale bazinului. Trunchiurile 
nervoase lombosacrate pot fi comprimate contra marginii 
pelvisului osos de capul fătului în travaliu, cu apariția consecutivă 
a unui deficit motor al musculaturii tibiale anterioare şi peroneale 
și cu tulburare de sensibilitate în teritoriile dermatoamelor La şi 
Ls. Nervul fesier superior poate fi şi el implicat. Vindecarea poate 
fi bună inițial, dar nu este completă. Rar, se pot întâlni şi 
neuropatii idiopatice de plex lombosacrat, similare celor ce 
afectează plexul brahial. 


Nervul femural (L= 4) 


Acest nerv ia naștere din plexul lombar, traversează fosa 
iliacă între muşchii psoas şi iliac şi pătrunde în coapsă, profund, 
prin mijlocul ligamentului inghinal. În fosa iliacă se distribuie 
muşchiului iliac şi la nivelul coapsei muşchiului pectineu, croitor 
şi cvadriceps, dând şi ramuri cutanate anterioare pentru zona 
anterioară a coapsei. Continuarea nervului femural este nervul 
saten, care se distribuie tegumentelor mediale ale gambei până la 
nivelul maleolei mediale. 

Lezarea nervului femural determină deficit motor pentru 
extensia genunchiului, atrofia cvadricepsului, pierderea reflexului 
rotulian şi tulburări de sensibilitate pe faţa anterioară a coapsei şi 
în teritoriul de distribuţie a nervului safen. În cazul unei leziuni 
proximale, poate să apară şi deficit al flexiei coapsei pe abdomen, 
prin paralizia muşchiului iliac. 

Nervul femural poate fi lezat în fracturi ale bazinului sau 
femurului, luxaţii coxofemurale şi uneori în intervenţii chirurgicale 
la nivelul articulației coxofemurale. Poate fi implicat în abcesele 
psoasului, în tumori sau în răni ale coapsei. Poate fi adesea 
implicat în cazul hematoamelor mari ale psoasului la hemofilici. 
Datorită dispoziţiei ramurilor la nivelul coapsei, lezarea parțială a 
nervului este posibilă în răni la acest nivel. Ramura pentru 
cvadriceps este cel mai des lezată. Rezultă o paralizie ce determină 
dificultăţi la mers, genunchiul neputând fi ţinut în extensie, mai 
ales la coborâtul treptelor. Nervul safen este uneori afectat în 
intervenţii chirurgicale pentru varice ale gambelor. 


-Nervul obturator (L» 4) 


Nervul obturator porneşte de la nivelul marginii laterale a 
psoasului, traversează peretele lateral al pelvisului şi pătrunde în 
coapsă prin foramenul obturator, unde se distribuie muşchilor: 
gracilis, lung şi scurt adductor, adductorul mare, obturatorul extern 
ŞI, uneori, pectineului, precum şi tegumentelor de la nivelul zonei 
mediale inferioare a coapsei. 

Lezarea nervului obturator determină deficit al adducţiei şi 
rotației interne la nivel coxofemural, durere la nivel inghinal şi 
tulburări de sensibilitate pe faţa medială a coapsei. Nervul poate fi 
implicat în cazul infiltrărilor neoplazice din pelvis şi poate fi lezat 
de capul fătului sau de forceps în timpul travaliului. 


Nervul cutanat lateral al coapsei (L») 


Acest nerv ia naştere din plexul lombar, trece oblic peste 
iliac şi pătrunde în coapsă pe sub partea laterală a ligamentului 
inghinal. Se distribuie tegumentelor anterolaterale ale coapsei. 

Meralgia parestezică este o neuropatie compresivă, apărută 
ca urmare a compresiei nervului la trecerea pe sub ligamentul 
inghinal. Este mai frecventă la bărbați, adesea obezi, şi poate fi 


uni- sau bilaterală. Simptomele constau în parestezii în teritoriul 
nervului, asociate cu furnicături şi senzaţie de arsură provocate de 
ortostatismul prelungit sau ca urmare a mersului îndelungat. 
Scăderea în greutate poate fi utilă şi, în multe cazuri, apare o 
remisie spontană. Rar este necesară decompresia nervului. 


Nervul seiatic (Las S13) 


Nervul sciatic pătrunde în coapsă prin gaura sciatică. Este 
format din componentele tibială şi peronieră, care , de obicei, sunt 
învelite de o teacă comună. El coboară prin zona posterioară a 
coapsei, inițial profund, în fesierul mare şi dă ramuri pentru 
semitendinos, semimembranos şi capul lung al bicepsului, prin 
ramura sa peroneală. Se separă apoi în nervul tibial (sciatic 
popliteu intern) şi peronier comun (Sciatic popliteu extern) la 
nivelul inferior al coapsei, care se distribuie tuturor mușchilor de 
sub genunchi şi ambii nervi contribuie la formarea nervului sural. 

Întreruperea totală a nervului sciatic determină imposi- 
bilitatea mobilizării piciorului. Mersul este posibil, dar pacientul 
nu poate sta pe vârfuri sau călcâie cu piciorul afectat, iar glezna nu 
este stabilă. Toate mişcările de sub genunchi sunt paralizate. Dacă 
leziunea este la nivelul superior al coapsei, atunci şi flexia 
genunchiului este dificilă. Tegumentele sunt complet anesteziate la 
nivelul întregului picior, cu excepția marginii sale mediale, 
inervată de nervul safen. Pot apărea escare la presiune. Anestezia 
se întinde în sus pe fața postero-laterală a gambei, în cele două 
treimi inferioare. Sensibilitatea mioartrokinetică este dispărută la 
nivelul piciorului şi degetelor. Dincolo de acest teritoriu de 
anestezie, există o zonă întinsă de hipoestezie. Sudoraţia este 
absentă la nivelul tălpii şi feţei dorsale a piciorului, dar se 
păstrează în zona medială. Reflexul achilean este absent, dar se 
păstrează cel rotulian. 

Nervul sciatic poate fi afectat în tumori pelviene sau fracturi 
ale bazinului sau femurului. După radial şi cubital, este mai 


“frecvent implicat în răni împuşcate decât alți nervi. Lezarea 


parțială a fasciculului nervului tibial poate fi urmată de cauzalgie. 
Lezarea incompletă a nervului poate fi datorată comprimării sale 
pe marginea tare a unui scaun la pacienţi care adorm sub influența 
alcoolului. Leziuni similare pot apărea la diabetici, la care nervii 
periferici sunt mai susceptibili la neuropatii prin compresiune. 

Sindromul de durere radiculară şi sciatica sunt discutate în 
subcapitolul 3.11. 


Nervul sciatic popliteu intern (Las S1.3) 
Sinonim: nervul tibial 


După separarea de sciaticul popliteu extern la nivel inferior 
al coapsei, acesta trece prin fosa poplitee şi intră în gambă profund 
în gastrocnemian prin arcul fibros al mușchiului solear. Coboară 
prin gambă spre marginea medială a gleznei, trece pe sub 
retinaculul flexorilor şi se divide în nervii plantar medial şi lateral. 
Se distribuie muşchiului popliteu, tuturor mușchilor gambei și, 
prin nervii plantari, mușchilor mici ai plantei şi tegumentelor 
acesteia. 

Când nervul este întrerupt, pacientul nu poate face flexia 
plantară, inversiunea piciorului şi flectarea degetelor. Nu poate sta pe 
vârful piciorului. Paralizia interosoşilor determină deformarea degetelor 
sub formă de “degete în ciocan”. Tulburările de sensibilitate apar la 
nivelul plantei. Cauzalgia poate apărea după leziuni parțiale. Leziunea 
în porțiunea distală a nervului prin răni penetrante sau profunde ale 
gambei duc la paralizia muşchilor intrinseci ai piciorului, dar respectă 

mușchii gleznei. Tulburarea de sensibilitate apare la nivelul plantei şi 
aceasta se poate asocia cu durerea. Dacă leziunea este distală de locul 
de origine a ramurilor pentru lungul flexor al halucelui şi flexorul lung 
al degetelor, aceasta poate scăpa examenului deoarece paralizia 
mușchilor mici ai piciorului şi tulburarea de sensibilitatea plantară pot 
fi uşor ignorate. 

Nervul sciatic popliteu intern poate fi ocazional comprimat 
sub retinaculul flexorilor (sindromul de tunel tarsian) adesea 
favorizat de osteoartroze sau deformări posttraumatice ale gleznei 
sau de tenosinovite. Apar dureri sub formă de arsură și parestezii 
la nivelul plantei, adesea ca urmare a poziţiei ortostatice prelungite 
sau a mersului. Simptomatologia este în general unilaterală. 
Examenul atent poate evidenția atrofia muşchilor intrinseci ai 
zonei mediale a piciorului şi tulburări de sensibilitate la nivelul 
tălpii. Studiul conducerii nervoase poate fi util pentru diagnostic. 
Tratamentul constă în secționarea chirurgicală a retinaculului 
flexorilor. 

Pe ramurile digitale ale nervilor plantari se pot dezvolta 
neurinoame dureroase. Acestea pot determina sindromul de 
metatarsalgie Morton, în care apare durere în partea anterioară a 
piciorului în ortostatism. O zonă lipsită de sensibilitate poate fi 
detectată la palpare. Simptomatologia dispare prin extirparea 
neurinomului. 


Nervul sciatic popliteu extern (Las S:-2) 
Sinonim: nervul peroneal comun. 


După separarea de nervul sciatic popliteu intern în partea 
inferioară a coapsei, acest nerv coboară prin fosa poplitee, 
înconjoară gâtul fibulei şi se divide în ramurile sale superficială şi 
profundă. Ramura superficială coboară în faţa fibulei, se distribuie 
lungului şi scurtului peronier şi merge către picior, distribuindu-se 
tegumentelor zonei latero-inferioare a gambei. Traversează 
retinaculul extensorilor şi se distribuie tegumentelor de la nivelul 
feței dorsale a piciorului şi degetelor, cu excepția halucelui. 
Ramura profundă a nervului continuă să se înfășoare în jurul 
fibulei, străbate septul intermuscular anterior şi coboară pe 
membrana interosoasă anterioară. Inervează tibialul anterior, 
lungul extensor al halucelui, lungul extensor al degetelor şi 
peronierul tertius. Trece profund de retinaculul extensorilor, unde 
se distribuie extensorului scurt al degetelor şi tegumentelor zonei 
adiacente a primului şi celui de-al doilea deget. 

Lezarea nervului sciatic popliteu extern este mai frecventă 
decât lezarea celor două ramuri, datorită poziţiei lui superficiale, 
care îl face vulnerabil la nivelul gâtului fibulei. Determină 
paralizia flexiei dorsale a piciorului şi eversiunii la nivelul gleznei 
şi a extensiei degetelor. Sensibilitatea cutanată este afectată la 
nivelul zonei laterale a gambei inferioare şi gleznei şi la nivelul 
feţei dorsale a piciorului. 

Sciaticul popliteu extem poate fi comprimat la nivelul 
colului fibulei prin poziţia șezând picior peste picior sau aşezat “pe 
vine”, poate fi comprimat în timpul somnului sau a anesteziei şi în 
multe alte situaţii. Poate fi lezat prin tracționare cauzată de 
fracturile tibiei şi fibulei şi uneori prin ischemie, ca în sindromul 
tibial anterior. Paralizia datorată comprimării externe determină 
bloc local de conducere (neurapraxie), cu refacere satisfăcătoare în 
câteva săptămâni. Dacă electromiografia evidențiază că s-a instalat 
degenerescența nervului, este necesar un suport pentru picior în 
timp ce se aşteaptă regenerarea axonală. 

Nervul sural (Ls S.2) 


Acesta ia naştere din nervul sciatic şi coboară prin zona 
posterioară a gambei, înconjoară partea laterală a gleznei şi ajunge 
la marginea laterală a piciorului. Se distribuie tegumentelor din 
această zonă. Tulburarea de sensibilitate poate apărea prin 
compresia nervului, acesta având o poziţie superficială la nivelul 
gambei. 


Neuropatii generalizate 


Neuropatii legate de tulburări 
metabolice şi endocrine 


Diabetul zaharat 


O neuropatie periferică importantă apare la circa 15% dintre 
pacienţii cu diabet, dar un număr semnificativ mai mare au 
simptome minore fără semne neurologice obiective sau o 
neuropatie obiectivabilă la un examen clinic amănunțit sau prin 
decelarea anomaliilor conducerii nervoase. În general, neuropatia 
ce apare se poate clasifica într-o polineuropatie senzitivă simetrică 
cu mneuropatie vegetativă, pe de-o parte, şi leziuni nervoase 
periferice izolate sau neuropatii multifocale pe de altă parte. 
Adesea apar sindroame mixte. 

Cea mai frecventă formă este polineuropatia senzitivă 
simetrică, care determină parestezii la nivelul membrelor 
inferioare distal şi, mai rar, la nivelul distal al membrelor 
superioare. Un aspect caracteristic poate fi durerea lancinantă la 
nivelul piciorului şi plantei, bilateral, predominant nocturnă. La 
examen se pune în evidenţă alterarea sensibilităţii vibratorii la 
nivelul piciorului, diminuarea reflexelor achiliene şi tulburări de 
sensibilitate cutanată, distale, de intensitate medie. Mai rar apare o 
meuropatie senzitivă severă uneori denumită “pseudotabes 
diabetic”. Absența sensibilităţii dureroase poate duce la ulcere 
perforante ale piciorului, degenerare neuropatică a articulaţiilor, în 
special la nivelul articulaţiilor degetelor şi la tarsiene. Tulburarea 
de sensibilitate mioartrokinetică determină mersul ataxic. O 
neuropatie diabetică acută dureroasă poate să apară, de asemenea, 
predominant Ja membrele inferioare. Instalarea este adesea 
asociată cu un dezechilibru al glicemiei şi o scădere marcată în 
greutate (“neuropatia diabetică caşectizantă””). 

Neuropatia vegetativă se asociază frecvent celei senzitive şi 
poate fi manifestarea predominantă. Modificările pupilare se 
manifestă adesea prin scăderea răspunsului la lumină. Sudoraţia 
feței legată de senzațiile gustative este probabil legată de o 
regenerare aberantă. Poate să apară anhidroză distală la nivelul 
membrelor, dacă este generalizată, poate afecta şi trunchiul, ceea 
ce duce la intoleranță la căldură. Simptomele digestive includ 
disfagia prin afectare esofagiană,episoade de vărsături legate de 
atonia gastrică şi diaree nocturnă tranzitorie, adesea alternând cu 
perioade de constipaţie. Cele legate de tractul genitourinar includ 
impotenţa, ejacularea retrogradă şi atonie vezicală cu dificultăți de 
golire şi retenție urinară cu pierdere prin prea plin. Denervarea 
vasculară duce, adesea, la hipotensiune ortostatică, iar denervarea 
cardiacă poate fi evidenţiată prin tahicardie de repaus şi absența 
variaţiei ritmului cardiac cu mișcările respiratorii. 

Leziunile nervoase izolate apar mai ales la pacienţi diabetici 
vârstnici. Uneori se instalează insidios, alterori instalarea este 
acută, însoţită de durere. Dintre nervii cranieni, cel pentru muşchii 

extrinseci ai globului ocular, în special nervul oculomotor dar şi 
nervul facial sunt cel mai frecvent afectaţi. Spre deosebire de 
efectele compresiei nervului oculomotor comun prin anevrism 
carotidian, inervaţia pupilară este în general respectată. La nivelul 
membrelor, leziunea apare mai ales la locurile de comprimarea 
nervilor sau la nivelul încarcerărilor. Se pare că nervii periferici ai 
diabeticilor au o mare vulnerabilitate la presiune. 

Amiotrofia diabetică este un exemplu particular de 
neuropatie multifocală care apare în general la diabeticii vârstnici 
şi obezi. Aceasta constă în apariţia unui sindrom motor proximal 
asimetric ce afectează musculatura anterioară a coapsei și flexorii 
şoldului şi uneori şi musculatura anterolaterală a gambei. Mai rar 
este simetrică. Instalarea poate fi acută sau insidioasă, adesea 
asociată cu durere, predominant nocturnă. În general, nu există 
deloc sau doar foarte discretă tulburare de sensibilitate. Reflexele 
rotuliene sunt în general diminuate sau absente. 

Cauza neuropatiei diabetice nu este stabilită. Apare mai 
frecvent -la diabeticii cu glicemii greu de controlat, dar această 
observaţie nu este suficientă. Poate să apară la instituirea 
tratamentului insulinic sau pot fi simptome ale diabetului de 
maturitate. Este cert că microangiopatia diabetică are un rol 
important în generarea leziunilor nervoase izolate. Probabil! că 
factorii metabolici sunt mai importanți în polineuropatia simetrică, 
dar cauza ei este necunoscută. Creşterea concentrației de sorbitol 
secundară hiperglicemiei poate fi o cauză a disfuncției nervilor. 

Leziunile focale ale nervilor periferici şi amiotrofia 
diabetică, dacă se instalează brusc, în general se remit la fel, ca şi 
neuropatia diabetică dureroasă, în care se obţine o vindecare 
mulţumitoare. O dată instalată o neuropatie simetrică senzitivă şi 
vegetativă, recuperarea este mai puţin satisfăcătoare, chiar în cazul 
unui diabet bine compensat. Neuropatia poate fi stabilizată prin 
corectarea hiperglicemiei cu ajutorul insulinei administrată 
subcutanat continuu sau al transplantului de pancreas. Încercările 
de a reduce acumularea de sorbitol cu ajutorul inhibitorilor de 
aldozreductază nu şi-au dovedit utilitatea în ameliorarea 
neuropatiei. 

“Îngrijirea picioarelor este deosebit de importantă în 
neuropatia senzitivă pentru prevenirea ulcerelor cronice. Durerea 
poate fi uneori ameliorată de carbamazepină, antidepresive 
triciclice, fenotiazine sau mexiletină. Hipotensiunea ortostatică 
poate fi ameliorată prin menținerea capului pe o pernă mare în 
cursul nopţii sau cu ajutorul bandajelor elastice la membrele 
inferioare; în cazurile mai severe este necesar tratamentul cu 
fludrocortizon.  Pareza gastrică se poate ameliora cu 
metoclopramid,  domperidone sau  eritromicină.,  persistența 
vărsăturilor poate necesita o gastroenterostomie “Roux-en-Y”. 
Diareea diabetică poate fi ameliorată de doze mici de tetraciclină şi 
difenoxilat, loperamid sau codeină fosforică. Cistopatia diabetică 
poate fi ameliorată în fazele iniţiale de golirea regulată a vezicii şi 
tratament colinergic cu bethanecol. Infecţiile tractului urinar 
trebuie tratate prompt. Rezecţia cervixului vezical poate fi utilă în 
cazuri selecționate cu grijă. Papaverina injectabilă poate fi folosită 
pentru îmbunătățirea erecției. Implantele de silicon trebuie evitate 
datorită riscului de infecţie. 


Amiloidoza 


Nervii periferici pot fi afectaţi în amiloidoza primară sau în 
cea provocată de mieloame. Există şi neuropatii amiloidozice 
ereditare dominante, cea mai importantă fiind cea Portugheză (a se 
vedea mai jos). Leziunile izolate pot să apară prin infiltrarea 
amiloidului în nerv sau prin compresia nervului median în tunelul 
carpian, datorită depunerilor amiloide în retinaculul flexorilor. 
Poate să se dezvolte şi o neuropatie generalizată. Ea începe prin 


pierderea selectivă a sensibilităţii dureroase şi termice la picioare 
şi mai apoi la mâini. Afectarea motorie, absența reflexelor 
tendinoase şi afectarea altor tipuri de sensibilitate apar mai târziu. 
Afectarea  vegetativă este precoce, ducând la impotență, 
hipotensiune ortostatică, atonie vezicală şi tulburări ale funcţiei 
digestive. Depozitele de amiloid sunt prezente în trunchiurile 
nervoase periferice, care pot fi mărite, în rădăcinile dorsale şi în 
ganglionii simpatici. Nu există un tratament care să inflențeze 
progresivitatea neuropatiei, cu excepția poate a formei moştenite. 
Durerile spontane pot fi ameliorate de carbamazepin. Îngrijirea 
este necesară pentru prevenirea leziunilor la nivelul zonelor lipsite 
de sensibilitate, a membrelor inferioare distal sau a mâinilor. 
Simptomele vegetative necesită un tratament similar celui din 
neuropatia diabetică. 


Uremia 


Neuropatia uremică a devenit o problemă clinică doar după 
apariția hemodializei în stadiile terminale ale insuficienței renale 
cronice grave. S-a evidenţiat mai mult la pacienți sub hemodializă 
periodică, dar acum ea este o problemă de frecvență şi importanță 
mai mică. Simptomele sunt de obicei predominant senzitive, cu 
amorțeli şi furnicături la nivelul picioarelor. “Sindromul picioa- 
relor neliniştite” (sindromul Ekbom) este adesea semnul cel mai 
evident. Se poate asocia o neuropatie motorie şi, uneori, cazurile 
sunt pur motorii. Simptomele sunt ameliorate prin creşterea 
frecvenţei hemodializei şi, în formele dramatice, prin transplantul 
renal. Cauza ar fi reținerea unui metabolit, care nu a fost încă 
identificat. 


Mixedemul 


Compresia nervului median în tunelul carpian a fost deja 
discutată. În mixedem apare rar o neuropatie mixtă, senzitivă şi 
motorie, care se ameliorează sub tratamentul hipotiroidiei. 

Contracţia şi relaxarea lente în cazul reflexelor tendinoase 
nu se datorează unei modificări a funcţiilor nervilor periferici, ci 
unei alterări a mecanismului de contracție a fibrelor musculare. 


Acromegalia 


Apariţia sindromului de tunel carpian în acromegalie este 
menționată. O manifestare rară a acestei afecțiuni este o 
polineuropatie senzitivo-motorie, în care nervii periferici se 
subțiază datorită creşterii peste măsură a țesutului conjunctiv 
neural. O neuropatie asemănătoare se poate întâlni şi în 
gigantismul pituitar. 


Polineuropatia din bolile severe 


Se poate observa o polineuropatie generalizată determinând 
o degenerare axonală întinsă la pacienţii din unități de terapie 
intensivă, cu leziuni septice sau leziuni organice multiple. 
Neuropatia se descoperă când se încearcă scoaterea de la aparatul 
de ventilație. Cauza acestei polineuropatii nu se cunoaşte. 
Vindecarea este lentă. 


Alte tulburări metabolice 


Se crede că poate să apară o neuropatie periferică 
generalizată în insuficiențe hepatice acute sau cronice, dar această 
situație este rară. Se poate întâlni o neuropatie senzitivă cu dureri 
moderate în ciroza biliară primară, uneori legată de depuneri 

xantomatoase în trunchiurile nervoase cutanate. Neuropatia 
motorie poate fi şi sechelă rară a hipoglicemiei severe recurente. 


Neuropatii toxice 
Cu substanţe industriale şi din mediu 
Acrilamida 


Această substanță este în prezent larg folosită în industrie. 
Monomerul este neurotoxic şi produce neuropatie periferică cu 
aspect mixt, senzitiv şi motor. Predomină ataxia, care este probabil 
cauzată de leziuni concomitente ale cerebelului. Degenerarea 
axonală afecteză periferia fibrelor, determinând o vindecare lentă 
în cazul încetării expunerii la toxic. 


Arsenicul 


Intoxicația arsenică este ocazional întâ Inită în cazul ingestiei 
accidentale sau cu scop suicidal al insecticidelor ce conţin arsenic 
sau al unor leacuri indigene în India. După ingestia acută apar 
simptome gastrointestinale, urmate, după 1-3 săptămâni, de o 
neuropatie mixtă, senzitivă şi motorie. După circa 6 săptămâni, 
apare descuamarea tegumentelor picioarelor şi mâinilor iar la 
nivelul unghiilor apar linii albe (striurile Mees). În cazul ingestiei 
cronice de cantități mici, semnele gastrointestinale sunt mai puţin 
supărătoare şi apare o neuropatie lent progresivă. Tegumentele 
devin pigmentate, cu aspect de “picături de ploaie” şi poate să 
apară hiperkeratoza palmelor şi plantelor. 

Refacerea este lentă, după încetarea expunerii la toxic. 
Agenţii chelatori sunt utili în tratamentul complicațiilor non- 
neurologice, dar nu este cert că ar avea valoare în tratamentul 
neuropatiei. 


Plumbul 


În prezent, în Marea Britanie, neuropatia plumbemică este 
rară, ea este considerată a fi o consecință a contaminării apei 
potabile cu plumbul din ţevile de plumb din instalaţiile de apă ale 
clădirilor vechi. O neuropatie subclinică poate fi detectată la 
muncitorii ce folosesc plumb. În unele zone ale lumii, se mai 
foloseşte spoitul vaselor cu plumb. Neuropatia plumbemică este 
predominant motorie, determinând paralizii distale la nivelul 
membrelor care afectează mai ales muşchii extensori, realizând 
aspectul de mână sau picior “căzut”. “Colica saturnină”, care poate 
apărea, este probabil manifestarea afectării neuropatice vegetative. 
Alte semne ale intoxicației plumbemice pot fi: anemia sidero- 
blastică şi gingivita plumbemică (lizereul gingival). Neuropatia se 
ameliorează la încetarea ingestiei de plumb, utilitatea 
tratamentului cu BAL, EDTA sau penicilamină nu este cu efect 
cert asupra neuropatiei. 


Mercurul 


Expunerea la săruri mercuriale anorganice şi la compuşi 
organici mercurici poate determina leziuni neurologice, ca în 
“boala Minamata”, care este legată de consumul de peşte 
contaminat cu mercur organic. Demenţa, cecitatea corticală şi 
ataxia apar împreună cu modificările de sensibilitate la nivelul 
membrelor, datorate neuropatiei senzitive, deşi nu se ştie până 
unde acestea au un caracter exclusiv periferic. Cu valoare istorică, 


341 


neuropatia periferică prin ingestie de mercur a fost un semn 
important al “bolii roz”, care era cauzată de administrarea unor 
purgative conţinând mercur. 


Thaliumul 


Acesta este prezent în diferite pesticide şi otrăvuri pentru 
rozătoare şi a fost altădată folosit ca agent depilator. Se 
înregistrează ocazional intoxicații accidentale sau cu scop suicidal. 
Durerea abdominală şi diareea sunt urmate la 2—5 zile de apariția 
unei neuropatii mixte senzitive şi motorii, adesea dureroasă. Se pot 
pune în evidență afectări ale sistemului nervos central prin 
tulburări de comportament, neuropatie optică şi mişcări coreice, 
Mai târziu, apare alopecia, iar după circa 2-3 săptămâni apare o 
insuficiență renală. În tratament se poate folosi dietilditio- 
carbamatul, un produs chelator care leagă taliumul. 


Triortocresyl fosfatul (TOCP) 


Această substanță este folosită în industrie ca lubrifiant la 
temperaturi ridicate. Apariţia neuropatiei senzitivo-motorii se 
insoţeşte adesea de leziuni ale sistemului nervos central, ce apar 
periodic, ca urmare a contaminării ingredientelor alimentare sau 
obiectelor folosite. Descrierea inițială a fost legată de distilarea 
ilegală a unor băuturi alcoolice în Statele Unite în timpul 
prohibiţiei (“ginger jake paralysis”). Mai recent, au apărut mai 
multe cazuri în Maroc, prin utilizare de uleiuri alimentare 
contaminate. Vindecarea este lentă şi adesea incompletă. 


Alte substanțe industriale 


Disulfitul de carbon folosit la fabricarea vâscozei poate duce 
ocazional la o neuropatie senzitivă moderată. Neuropatia poate să 
apară ca urmare a expunerii industriale la solvenţii organici 
n-hexan şi metil-n-butil-cetonă. Există forme ce apar ca urmare a 
aspirării solvenţilor unor cleiuri, n-hexanul, care are o acţiune 
toxică, a fost folosit în trecut ca solvent pentru unele cleiuri. Alt 
agent industrial cauzator de neuropatie este etilenoxidul şi bromura 
de metil. Tricloretilena (sau o componentă impură) determină 
neuropatia trigeminală. 


Neuropatii datorate medicamentelor 
(neuropatii iatrogene) 


Cisplatinul 


Acest derivat de platină (cis-diamminedichloroplatinum) 
este folosit în tratamentul neoplaziilor, inclusiv în carcinomul de 
ovar. După câteva cure, poate să apară o neuropatie senzitivă care 
se remite cu dificultate. Mai frecventă este ototoxicitatea 
cauzatoare de surditate pentru tonurile înalte şi de tinitus. 


Isoniazida 


O neuropatie mixtă senzitivo-motorie poate să apară după 
administrarea de isoniazidă, mai ales la cei care acetilează 
medicamentul mai lent. Neuropatia este legată de interferența cu 
metabolismul piridoxinei. În nervii periferici apare degenerarea 
axonală. Neuropatia se remite lent după încetarea administrării 
medicamentului şi poate fi prevenită prin administrarea de 

piridoxină, care nu influențează cu acţiunea antituberculoasă a 
izoniazidei. 


Nitrofurantoinul 


Nivelurile plasmatice ridicate ale acestei substanțe ce apar la 
pacienții cu insuficiență renală pot determina apariția unei 
neuropatii mixte, senzitive şi motorii. 


Vincristina 


Neuropatia apare la toți pacienţii dacă aceştia primesc o 
cantitate suficientă din acest agent citotoxic. Simptome senzitive 
medii şi abolirea reflexelor tendinoase sunt acceptate în cazul în 
care trebuie să se obțină un efect terapeutic satisfăcător al 
medicamentului. Dacă neuropatia progresează, apare deficitul 
motor al extensorilor pumnului şi degetelor, urmat de deficite mai 
extinse. Neuropatia se ameliorează mulțumitor dacă medicamentul 
nu se mai foloseşte sau se reduc dozele. 


Alte substanţe 


Medicamentele mai puţin importante care pot duce la 
neuropatii sunt: almitrina, amiodarona, dapsona, disulfiramul, 
aurul, metronidazolul, mizonidazolul, protoxidul de azot (cu 
mielopatie), perhexilenul, suraminul şi zimeldina. O neuropatie 
senzitivă medie se poate dezvolta după administrarea prelungită de 
* fenitoin. Neuropatia poate fi o complicație produsă şi de 
thalidomidă. Piridoxina, dacă este administrată în doze mari, poate 
determina o neuropatie senzitivă. 


Neuropatiile carențiale 


Neuropatia Beri-Beri 


Această boală apare în special la populațiile a căror dietă 
este bazată pe orez decorticat, dar o neuropatie similară apare şi în 
alte comunități subnuirite. Este probabil cauzată de deficiența de 
tiamină, dar poate fi implicat şi deficitul altor vitamine din grupul 
B. Neuropatia senzitivă şi motorie care apare este acompaniată de 
dureri vii, spontane, la nivelul extremităților, hiperestezie cutanată 
cu o sensibilitate exagerată a tegumentelor picioarelor şi gambelor. 
Afectarea nervilor laringei poate determina apariţia răguşelii. 
Neuropatia se poate asocia cu cardiomiopatia (“beri-beri umed”). 
Deficiența de tiamină este evidenţiată prin reducerea activității 
transketolazei eritrocitare. Această enzimă necesită tiamina drept 
cofactor. 

Degenerarea axonală apare în nervii periferici, iar o refacere 
lentă apare după aportul vitaminic. 


Sindromul Strachan 


Sindromul Strachan, inițial descris în Jamaica, dar evidențiat 
şi în alte zone ale lumii cu deficiențe nutriționale, se caracterizează 
prin asocierea unei neuropatii senzitive dureroase cu ambliopie şi 
la un moment dai, surditate şi dermatită orogenitală. Se presupune 
a fi cauzat de deficiența de vitamina B, dar deficitul nu a fost 
identificat cu certitudine, 


Neuropatia alcoolică 


Aceasta apare pe fondul unor deficiențe nutriționale. Dieta 
alcoolicului este bogată în hidrocarbonate şi deficitară în vitamine. 
Mai mult, se ştie că alcoolicul are o capacitate redusă de absorbție 
a tiaminei. De asemenea, este luat în consideraţie şi un efect toxic 
direct al alcoolului asupra nervilor periferici. Semnele clinice din 
neuropatia alcoolică sunt similare celor din beri-beri. Pot coexista 
şi alte stări deficitare, ca sindromul Wernicke-Korsakoff. 
Refacerea apare prin aport de vitamine, dar tratamentul pacienților 
alcoolici întâmpină multe dificultăți. 


Deficiența de piridoxină 


A fost deja atrasă atenția asupra faptului că neuropatia 
isoniazidică este legată de interferența cu metabolismul 
piridoxinei. Deficiența de piridoxină poate contribui la neuropatia 
din stările nutriționale deficitare şi probabil contribuie la 
neuropatia moderată din pelagră. 


Deficiența de acid pantotenic 


Experimental, deficiența de acid pantotenic la voluntari 
determină o neuropatie senzitivă, iar administrarea de acid 
pantotenic ușurează simptomele (arsuri ale picioarelor) care apar 
în situația deficitară. 


Deficiența de vitamină Bi 


Deficiența de vitamină Bi, de orice cauză, poate duce la o 
neuropatie senzitivă cu tulburări de sensibilitate “în mănuşă şi 
ciorap”, parestezii şi areflexie, atât izolată, cât şi asociată cu 
mielopatie sau alte manifestări ale sistemului nervos central. 
Modificările hematologice nu sunt întotdeauna prezente. 
Neuropatia periferică tratată se ameliorează semnificativ mai bine 
decât modificările centrale. Această situație este detaliată în 
subcapitolul 3.9. 

Neuropatia periferică este una dintre componentele 
neuropatiei ataxice nigeriene în care alte semne sunt degenerarea 
coloanelor dorsale, surditatea senzorială şi atrofia optică. Se pare 
că interferența metabolismului vitaminei Bi2 cu derivații de 
cianură din manioc, asociată cu deficiențele nutriționale, poate fi 
cauza simptomatologiei. 

S-a stabilit de curând că deficiența cronică severă de 
vitamină E poate cauza o neuropatie periferică combinată cu 
degenerescența spinocerebeloasă. Aceasta apare în a-beta- 
lipoproteinemie, în deficiența izolată de vitamină E, ambele cu 
transmitere autosomal recesivă şi în atrezia biliară congenitală, în 
fibroza chistică şi, uneori, la adulţii cu malabsorbție intestinală 
Cronică. 


Neuropatii inflamatorii şi postinfecţioase 


Sindromul Guillain - Barre (polineuropatia 
inflamatorie acută idiopatică) 


Sindromul Guillain - Barre se caracterizează printr-o poli- 
neuropatie ce se dezvoltă în decurs de câteva zile până la 
maximum 4 săptămâni. Cazurile care au o progresivitate mai lungă 
de 8 săptămâni (sindromul Guillain - Barr6 subacut) constituie 

probabil o entitate distinctă. Instalarea neuropatiei poate fi 
precedată cu 1-3 săptămâni de o infecție identificabilă. În general, 
aceasta este o infecţie obişnuită a căilor respiratorii superioare sau 
o infecție cu enterovirus, virusul Epstein-Barr sau micoplasma. 
Mai recent, o cauză importantă pentru pacienţii cu imunodeficiență 
prin infecţie cu HIV este Campylobacter jejuni. Alteori, poate să 
apară după intervenţii chirurgicale. În aproximativ 40% din cazuri 
nu se pot evidenția nici un fel de antecedente. 

Neuropatia poate fi anunţată de durere severă lombară sau 
interscapulară. Afectarea motorie este, de obicei, mai importantă 
decât tulburarea de sensibilitate şi poate avea o distribuție 
proximală, distală sau generalizată, iar în cazurile severe afectează 
şi musculatura respiratorie. Sunt frecvente paresteziile distale la 
nivelul membrelor, şi, dacă apar, tulburările de sensibilitate 
afectează sensibilitatea tactilă, vibratorie şi posturală. Pot fi 
afectaţi nervii cranieni, în special nervii faciali, dar pot să apară şi 
afectări bulbare. Se poate instala un sindrom “locked-in”. Se pot 
asocia şi tulburări vegetative, incluzând atonie vezicală, ileus, 
hipertensiune (probabil ca urmare a denervării sinusului 
carotidian) şi hipotensiune ortostatică. Se poate înregistra şi 
lezarea sistemului nervos central, în special după infecții cu 
mononucleoză, şi aceste cazuri nu sunt întotdeauna diagnosticate 
ca sindrom Guillain - Barre. Poate să apară uneori şi edem papilar, 
probabil datorat tulburării resorbției LCR prin creşterea 
proteinorahiei. Alte forme asociază oftalmoplegia externă, ataxia şi 
areflexia tendinoasă (sindrom Miller-Fisher) sau afectarea difuză a 
nervilor cranieni, polinevrita de nervi cranieni ca în neuropatia 
„senzitivă acută sau pandisautonomia. 

Studiile conducerii nervoase pot evidenția în majoritatea 
cazurilor demielinizări, dar la un moment dat poate apărea şi o 
axonopatie (sindrom Guillain - Barr “axonal”), cum se întâ Ineşte 
în neuropatia motorie acută ce apare anual, cu caracter epidemic la 
copiii din nordul Chinei. Proteinele din LCR sunt de obicei 
crescute, adesea semnificativ, dar pot fi şi normale, mai ales în 
stadiile precoce ale bolii. Celularitatea LCR este de obicei 
normală, dar se poate înregistra şi o pleiocitoză medie cu 
limfocitoză;, aceasta apare mai ales în cazurile cu infecție HIV sau 
cu mononucleoză. Histologic, anomaliile sunt mai importante la 
nivelul rădăcinilor spinale, dar apar şi difuz de-a lungul nervilor 
periferici. În forma demielinizantă, acumulările focale de celule 
inflamatorii  perivasculare se asociază cu  demielinizarea 
segmentară a fibrelor nervoase şi cu respectarea relativă a 
continuității axonale. Vindecarea se produce prin remielinizare. 
Boaja este probabil o reacţie de hipersensibilitate mediată celular, 
în care mielina este îndepărtată de către celulele mononucleare. 
Nu este încă sigur dacă şi demielinizarea mediată prin anticorpi 
este prezentă. În cazul sindromului Guillain - Barre axonal, 
distrugerea axonală severă poate fi un efect al demielinizării sau 
poate reprezenta o leziune directă. 

Majoritatea cazurilor de sindrom Guillain - Barre se recupe- 
rează satisfăcător în câteva săptămâni sau luni. Pacienţii cu forme 
severe, în special cei care necesită asistare respiratorie sau la care 
apare o degenerare axonală întinsă, recuperează încet şi cu deficit 
motor rezidual. Uneori există recurenţe care pot fi multiple. 

Deşi larg folosit în trecut, tratamentul cu corticosteroizi s-a 
dovedit a fi lipsit de eficacitate pe loturile controlate. Plasmafereza 
şi dozele mari de imunoglobuline umane administrate intravenos 
şi-au dovedit utilitatea în creşterea ratei de recuperare, dacă se 
practică înainte de momentul de maximă gravitate al bolii. 
Datorită morbidităţii semnificative, în special pentru plasmafereză, 
şi a costului ridicat, aceste tratamente sunt indicate cazurilor 
severe. Unii pacienți pot necesita îngrijire în serviciile de terapie 

intensivă, 
vegetative. 


datorită  insuficienței respiratorii şi disfuncțiilor 


Polineuropatia demielinizantă 
inflamatorie cronică 


Există cazuri de neuropatii periferice care seamănă cu 
sindromul Guillain - Barre în care afectarea neurologică este 
predominant motorie, iar nivelul proteinelor din LCR este crescut, 
dar care are fie o evoluţie recidivantă cronică , fie una progresivă 
cronică, Se asociază cu demielinizare întinsă la nivelul rădăcinilor 
spinale şi a nervilor periferici şi cu infiltrat inflamator. Viteza de 
conducere nervoasă este de obicei semnificativ redusă şi apare 
blocul de conducere multifocal. Se înregistrează şi cazuri cu leziuni 
localizate, mai frecvent la nivelul plexului brahial. Atât formele 
generalizate cât şi cele localizate pot răspunde favorabil la 
corticoterapie, plasmafereză , doze mari de imunoglobuline umane 
intravenos sau medicamente citotoxice. Răspunsul este mai puțin 
favorabil în cazurile cronice progresive. 

Au fost recent identificați pacienţi cu neuropatie motorie 
cronică multifocală cu bloc de conducere persistent asociat cu 
anticorpi gangliozidici GMI. Aceştia au probabil o variantă a 
polineuropatiei inflamatorii demielinizante cronice. Pot răspunde 
favorabil la terapia imunosupresoare sau la plasmafereză. 


Borelioza Lyme 


Borelioza Lyme este o boală multisistemică cauzată de o 
spirochetă, Borrelia burgdorferi. Sistemul nervos periferic este 
frecvent implicat, atât în faza precoce de infecţie diseminată, cât şi 
în etapele tardive. Boala se caracterizează, în etapele iniţiale, prin 
neuropatii craniene sau radiculonevrite acute sau subacute şi, în 
etapele tardive, printr-o neuropatie predominant distală, medie. 
Biopsia nervoasă evidențiază perivasculită şi degenerescența 
fibrelor nervoase, dar nu se evidențiază spirochetele. Diagnosticul 
de laborator se bazează pe evidențierea anticorpilor specifici anti 
Borrelia burgdorferi, dar apar şi cazuri seronegative ca şi reacţii 
fals pozitive. Tratamentul, care se face cu doxiciclină și 
amoxicilină, trebuie, de aceea, administrat în cazul suspiciunii 
clinice de boală. 


Infecția cu virusul imunodeficienței umane 
(a se vedea subcapitolul 15.3) 


O largă varietate de neuropatii pot fi legate de infecția cu 
HIV-1, forme particulare având tendinţa să apară în anumite faze 
ale bolii. Caracteristic, sindromul Guillain - Barre sau poli- 
neuropatia demielinizantă inflamatorie cronică apar în momentul 
seroconversiei, când pacientul este altfel bine, iar neuropatia 
vasculitică multifocală apare în formele simptomatice inițiale de 
boală. O neuropatie adesea predominant senzitivă şi dureroasă, 
distală, apare mai ales în fazele tardive de SIDA, uneori, în 
cazurile avansate de boală se înregistrează o poliradiculoneuropatie 
lombosacrată gravă prin infecția cu citomegalovirus. Neuropatia 
poate să mai apară la pacienți cu infecții cu HTLV-I. 


Neuropatia sarcoidozică 
Sarcoidoza poate duce la neuropatie multifocală cu tendință 


particulară de afectare a nervilor faciali sau la o neuropatie 
generalizată. Neuropatia poate fi limitată la nervii cranieni 

(polinevrită craniană), Nu întotdeauna sunt prezente semnele de 
afectare a altor sisteme, iar țesutul sarcoidozic poate fi evidenţiat 
sau nu prin biopsie nervoasă. 


Neuropatia difterică 

Neuropatia din difterie este cauzată de o exotoxină, care 
produce demielinizarea segmentară prin interferența cu funcția 
celulelor Schwann, probabil prin afectarea sintezei proteice. Nervii 
nu sunt invadaţi de bacili. 

Deficitul velopalatin apare la 2—3 săptămâni după faringita 
difterică iar paraliziile musculare localizate apar după acelaşi 
interval de la difteria cutanată. După 4-5 săptămâni poate să apară 
paralizia acomodării şi uneori a musculaturii oculare extrinseci. 
După 5-7 săptămâni se instalează o neuropatie generalizată, 
predominant motorie, cu distribuţie distală. În cazurile severe 
există afectarea musculaturii respiratorii, iar decesul poate surveni 
de obicei prin asocierea unei miocardite. 


Neuropatia în bolile autoimune ale 
țesutului conjunctiv 


Lezarea nervilor periferici se înregistrează cu incidență mare 
în bolile de colagen. Poliarterita nodoasă determină în mod 
caracteristic o neuropatie multifocală, adesea cu dureri importante. 
Granulomatoza Wegener se poate asocia cu o neuropatie acută. În 
ambele situaţii lezarea nervilor periferici este cauzată de angeita 
necrozantă din vasa nervorum. Astfel de modificări pot apărea în 
artrita reumatoidă, asociată cu neuropatie acută multifocală; 
alteori, apare o neuropatie mai blândă, fie sub formă de neuropatie 
senzitivă distală, fie localizată doar la nivelul degetelor. În artrita 
reumatoidă apar şi neuropatii compresive, ca în cazul nervului 
median comprimat în tunelul carpian prin modificări articulare sau 
ale tecilor tendinoase. 

Sindromul Sjăgren se poate asocia cu o neuropatie senzitivă 
ataxică datorată inflamaţiei ganglionilor senzitivi. Sindromul sicca 
se caracterizează prin simptome clinice care asociază o neuropatie 
senzitivă distală cu o neuropatie senzitivă trigeminală şi pupile 
miotonice. În sindromul Sjogren se poate observa şi o neuropatie 
multifocală. 

Neuropatia din poliarterita nodoasă sau artrita reumatoidă 
răspunde la corticoterapie- sau la ciclofosfamidă. Neuropatia din 


“sindromul Sjogren este rezistentă la tratament. 


Neuropatia neoplazică şi paraneoplazică 


Neuropatia periferică poate să fie o complicaţie non- 
metastatică a carcinoamelor, mai ales bronşice sau gastrice sau a 
modificărilor  proliferative  limforeticulare. Nu se cunoaşte 
mecanismul de producere al neuropatiei. Neuropatia poate să 
preceadă depistarea carcinomului cu 2-3 ani. În cazul 
carcinoamelor bronşice, neuropatia poate fi pur senzitivă, fie 
subacută, fie cronică, adesea cu disestezii distale, sau mixtă, 
senzitivă şi motorie. Neuropatia senzitivă se asociază cu anticorpi 
circulanți anti-Hu. Sindromul Guillain - Barre se poate întâlni în 
boala Hodgkin şi în leucemia limfatică cronică, iar în limfoame se 
întâ Ineşte o neuropatie predominant motorie subacută. Neuropatia 
neoplazică nonmetastatică poate retroceda după extirparea tumorii 
dar poate şi să persiste. 

În cazul infiltrării neoplazice a meningelui sau a plexurilor 
cervical şi lombosacrat din tumori locale, pot fi invadați direct 


nervii cranieni sau rădăcinile spinale. Infiltrarea trunchiurilor 
nervoase periferice este întâ Inită mai ales în limfoamele maligne. 


Neuropatia paraproteinemică 


În ultimii ani, o cauză importantă pentru nenropatiile cu 
instalare tardivă o constituie polineuropatia senzitivă sau senzitivo- 
motorie legată de  paraproteinemia  benignă  monoclonală 
gammopatia monoclonală de cauză nedeterminantă). Este, de 
obicei, o fomă demielinizanta cu semne similare cu ale 
polineuropatiei  demielinizante inflamatorii cronice, Semnul 
dominant este adesea un tremor postural al membrelor superioare. 
Paraproteina este în general o IgM, mai rar o IgG sau IgA. 
Paraproteina IgM poate fi evidenţiată în tecile de mielină intacte, 
prin biopsie de nerv, unde probabil acținonează ca anticorpi 
demielinizanți. Neuropatia asociată paraproteinelor IeG şi IA 
poate răspunde favorabil la corticoterapie, medicaţie imuno- 
supresoare sau plasmafereză;, tratamentul în neuropatia din 
paraproteinemia IgM nu are eficacitate. Deşi în cazul mieloamelor 
se înregistrează o neuropatie axonală senzitivo-motorie şi adesea 
dureroasă, putem întâlni şi o neuropatie demielinizantă asociată cu 
un sindrom dermato-endocrin, cunoscut ca sindrom Crow-Fukase 
sau sindromul POEMS (polineuropatie, organomegalie, edem, 
proteină M şi modificări tegumentare). Neuropatiile sunt frecvent 
întâ Inite în mielomul osteosclerotic. 

În mielom, limfom, lupus eritematos sistemic, artrita 
reumatoidă sau macroglobulinemia Waldenstr&m poate fi întâlnită 
o neuropatie multifocală, predominant la membrele inferioare 
datorată unor crioglobuline unice sau mixte. Neuropatia poate fi 
efectul unei vasculite produse prin depozitarea complexelor imune 
în pereții vasa nervorum. sau precipitării intravasculare a 
crioglobulinelor. Această neuropatie poate răspunde favorabil la 
tratamentul cu imunosupresoare sau medicaţie citotoxică sau la 
plasmafereză repetată. 


Neuropatii genetice 
Porfiria 


O neuropatie predominant motorie se poate asocia atacurilor 
din porfiriile cu transmisie autosomal dominantă, porfiriile acută 
intermitentă şi variegata şi din coproporfiria ereditară, precum şi 
din deficienţa de acid 5 - aminolevulinic dehidratază cu transmisie 
recesivă. Această neuropatie afectează în special musculatura 
proximală. Uneori, se asociază şi tulburări de sensibilitate, care, 
deşi au o distribuţie distală, pot afecta trunchiul şi porțiunile 
proximale ale membrelor. Reflexele osteotendinoase sunt abolite, 
uneori cu păstrarea paradoxală a reflexului achilean. Semnele 
vegetative asociate includ durerea abdominală şi vărsăturile, 
tahicardia şi hipertensiunea arterială; confuzia, comportamentul 
psihotic şi epilepsia se pot asocia de asemenea. 

Explicaţia afectării neurologice nu există. În nervii periferici 
apare degenerarea axonală, aşa încât refacerea este lentă şi adesea 
incompletă. 

Atacurile pot fi provocate de multe medicamente cum ar fi 
barbituricele, sulfonamidele şi contraceptivele orale, de alcool, 
probabil prin inducție enzimatică la nivel hepatic. 

“Tratamentul cu glucoză orală sau intravenoasă sau cu 
perfuzii cu levuloză sau hematină poate diminua excreția urinară 
de precursori de porfirină, dar nu a fost evidenţiat şi un efect 
benefic asupra modificărilor neurologice. 

Polineuropatia amiloidozică familială 


S-au evidenţiat neuropatii amiloidozice ereditare, legate de o 
mutație la nivelul genei pentru transthyretină, cunoscută inițial ca o 
prealbumină care se găseşte la nivelul cromozomului 18. Cea mai 
frecventă este forma portugheză, în care exista o substituție a valinei cu 
metionina în molecula de transthyretină.  Neuropatia debutează cu 
afectarea fibrelor nervoase mici, determinând tulburări de sensibilitate 
dureroasă şi termică şi modificări vegetative. Caracteristică este durerea 
spontană, frecvent apare şi o acropatie mutilantă. Debutul este în 
general în decada a patra sau a cincea, modificările progresând lent şi 
determinând decesul în circa 10 ani. Transthyretina este produsă în 
special în ficat şi sunt comunicări care sugerează că transplantul hepatic 
poate stopa progresivitatea bolii. În alte tipuri de neuropatie 
amiloidozică ereditară cu aspecte clinice diferite, amiloidul provine 
dintr-o variantă a apoproteinei A (forma Iowa) sau gelsolin plasmatic 
(forma finlandeză). 


spori 


Fig.17.3. Pacient cu neuropație motorie şi senzitivă ereditară tip 1 (boală 
Charcot-Marie-Tooth) cu amiotrofii distale simetrice la membrele inferioare.  . 


Neuropatia ereditară motorie şi senzitivă tip | 
şi II şi X-legată (boala Charcot - Marie - Tooth, 
atrofia musculară peroneală) 


___ Neuropatia motorie şi senzitivă ereditară (NMSH) tip I şi [l apare 
adesea în copilărie sau adolescență cu dificultăți de mers sau datorate 
deformărilor piciorului. Deformările mai frecvente sunt pes cavus, 
asociat cu degete “în ciocan” şi, uneori, cu o poziţie a piciorului în echi- 
novarus. Deficitul motor apare mai ales la musculatura distală a picio- 
rului, determinând imposibilitatea flexiei dorsale a piciorului bilateral 
cu mers stepat. Atrofia musculară este în general localizată sub genun- 
chi, determinând aspectul de “picior de barză” (fig, 17.3). Deficitul 
motor şi atrofia mușchilor mici ai mâinilor apar mai târziu. Reflexele 
osteotendinoase diminuează sau dispar şi se înregistează un grad mediu 
de tulburare de sensibilitate distală. Progresivitatea bolii este lentă şi 
sunt frecvente cazurile cu inabilitate mică sau asimptomatice. 

În tipul I familial, care este mai frecvent, apare o neuropatie 
demielinizantă difuză. Debutul este adesea în prima decadă de vârstă. 
Modificările piciorului şi scoliozele apar mai frecvent decât în NMSH 
tipul IL Tulburările de sensibilitate şi ataxia sunt mai importante şi 
apare în mod constant areflexia osteotendinoasă, Deficitul la nivelul 
mâinilor apare precoce. Nervii periferici pot fi îngroşaţi. Cazurile cu 
tremor al membrelor superioare şi ataxie sunt cunoscute ca sindroame 
Roussy-Levy. Acestea nu sunt distincte din punct de vedere genetic. 
Debutul în tipul II care este o neuropatie axonală, apare în decada a 
doua, dar se poate întinde până la adulți de vârstă medie sau chiar 
vârstnici. Transmiterea atât în tipul | cât şi în tipul Il al NMSH este de 
obicei autosomal dominantă. Modificarea în cazul unor familii cu 
NMSH 1 apare la cromozomul 1 (NMSH Ib) şi în prezent se ştie că se 
datorează mutaţiei la nivelul genei pentru proteina mielinei Po. 
majoritatea cazurilor (NMSH Ia) boala se datorează unei duplicări 
segmentare a cromozomului 17 care înclude şi gena pentru proteina 
mielinei 22 (PMP 22). NMSH cu transmisie dominantă X-legată este 
foarte rară. Simptomatologia clinică este similară celei din NMSHI, dar 
femeile purtătoare sunt asimptomatice sau prezintă o afectare uşoară. 
Modificarea se datorează mutaţiei genei pentru conexina 32, o proteină 
a spaţiului sinaptic. 

Viteza de conducere nervoasă este marcat redusă în cazurile 
tipului 1, moderat redusă în forma X-legată şi fie normală fie uşor 
scăzută în NMSHII. 

Pacienţii pot fi ajutaţi prin folosirea ortepelor şi, uneori, de 
corecţii chirurgicale ale deformărilor piciorului sau transpoziții 
tendinoase. 


Neuropatie ereditară motorie şi senzitivă tip III 
(Dejerine - Sottas) 


Deşi în trecut termenul de boală Dejerine-Sottas a fost larg 
utilizat, în prezent este limitat la o polineuropatie lent progresivă, 
mixtă, senzitivo-motorie cu debut în copilărie, adesea asociată cu 
ataxia. Transmiterea este de obicei autosomal recesivă. La nivelul 
nervilor periferici există o hipomielinizare şi demielinizare întinsă 
şi se pot asocia modificări tronculare nervoase hipertrofice 
(proliferarea concentrică a celulelor Schwann), modificări numite 
neuropatie hipetrofică interstițială. Uneori se pot palpa îngroşări 
marcate ale trunchiurilor nervoase periferice sau pot fi chiar 
vizibile proeminând sub piele. 


Boala Refsum 


Este o boală rară, cu transmitere ereditară autosomal 
recesivă, care duce la o polineuropatie mixtă senzitivo-motorie 
asociată cu multe alte semne clinice, incluzând ataxia, anosmia, 
degenerescență pigmentară a retinei, anomalii pupilare, surditate, 

cardiomiopatie şi ihtioză. Debutul este în adolescență sau la 
adultul tânăr, iar evoluţia poate fi progresivă sau cu recăderi. 
Nervii periferici se îngroaşă şi apar modificări hipertrofice. Viteza 
de conducere nervoasă este mult scăzută. 

Modificările se datorează incapacității de a metaboliza 
acidul fitanic, un acid gras cu lanț lung care se acumulează în 
sânge şi țesuturi. În cea mai mare parte este de origine alimentară, 
iar ameliorarea clinică poate fi obțiută printr-o dietă săracă în acid 
fitanic, Pentru episoadele acute este utilă plasmafereza. 


Neuropatiile ereditare senzitive 


Neuropatiile predominant senzitive pot să apară fie cu 
transmitere autosomal dominantă, fie recesivă. Simptomele în 
ultima situaţie sunt prezente de obicei de la naștere; în cealaltă 
situație simptomele apar în decada a doua sau a treia. În ambele 
situaţii, tulburarea de sensibilitate duce adesea la acropatie 
mutilantă, cu degenerări neuropatice ale articulaţiilor sau ulcere 
cutanate cronice, în special la nivelul piciorului (fig. 17.4). O altă 
neuropatie recesivă rară asociază anestezia congenitală la durere şi 
anhidroza. Majoritatea cazurilor de “anestezie congenitală la 
durere” sunt probabil neuropatii de fibre subțiri. 


Fig.17.4. Ulceraţie cronică a piciorului şi deformări într-un caz de neuropatie 
senzitivă ereditară. 


Disautonomia familială 


Cunoscută şi sub numele de sindromul Riley - Day, această 
boală cu transmitere recesivă se întâ Ineşte mai ales la evrei. Este o 
aplazie a neuronilor vegetativi periferici, care determină o 
simptomatologie variată ce include: absenţa lacrimilor, pirexie 

inexplicabilă, pete cutanate şi accese de transpiraţii episodice. 
Aceste simptome sunt prezente de la naştere şi sunt însoţite de 
anestezie dureroasă congenitală legată de o neuropatie senzitivă 
asociată. La sugari există o dificultate în alimentaţie datorita forţei 
reduse de supt precum şi episoade repetate de pneumonie. Mai 
târziu, devin evidente încetarea creşterii şi cifoscolioza. Defectul 
este legat de anomalii ale cromozomului 9. 


Alte neuropatii ereditare 


Leziuni ale nervilor periferici apar şi în leucodistrofia 
metacromatică şi cu celule globoide, în adrenomieloneuropatie, în boala 
Fabry şi în deficiențele ereditare de lipoproteine (boala Tangier şi 
abetalipoproteinemia ereditară). Unele familii au o sensibilitate 
moştenită pentru paralizia prin presiune cu transmisiune genetică 
autosomal dominantă. Fibrele nervoase prezintă zone focale de 
îngroşare  mielinică (tomacula) şi se datorează modificării 
cromozomului 17, afectând gena pentru PMP 22. Neuropatia axonală 
gigantă este o formă rară autosomal recesivă cu debut în copilărie, 
caracterizată prin îngroșări segmentare ale axonilor, care conțin 
acumulări de neurofilamente. Copiii cu această afecţiune au de obicei 
un păr anormal de cârlionțat. 


Neuropatia idiopatică 


În ciuda unor investigaţii amănunțite, cauza unui număr 
apreciabil de neuropatii periferice rămâne nedeterminată. Aceasta, 
mai ales în axonopatii progresive cronice, unele dintre ele putând 
fi forme cu debut tardiv ale neuropatiei motorii și senzitive 
ereditare tip Il. O anamneză atentă în aceste cazuri poate evidenția 
neuropatii nediagnosticate la rudele pacientului. Urmărirea altor 
cazuri poate duce la descoperirea unor neoplazii. 

17.1 Sindromul POEMS 


J.G.G. LEDINGHAM 
(Traducerea: Sanda Nica) 


Introducere 


Acronimul POEMS a fost pentru prima dată sugerat de 
Bardwick şi colaboratorii în 1980 ca denumire potrivită pentru a 
descrie un sindrom care se caracterizează prin neuropatie 
periferică, organomegalie, endocrinopatie, gammopatie mono- 
clonală și modificări tegumentare. Termenul este în prezent larg 
utilizat, dar sinonimele includ sindromul Crow-Fukase, sindromul 
Takatsukis şi PEP (polineuropatie, endocrinopatie şi discrazia 
celulelor plasmatice). 

Cauza acestui sindrom rar este necunoscută şi semnele 
majore nu sunt toate prezente în majoritatea cazurilor. Este mai 
frecvent întâlnit la populația Japoniei, dar aceasta s-ar putea 
datora diagnosticării mai frecvente la japonezi. Cea mai constantă 
şi precoce manifestare este, fără îndoială, neuropatia caracteristică 
şi majoritatea sunt de acord că nu se poate pune diagnosticul în 
absenţa acesteia. Au fost semnalate şi o serie de modificări ce nu 
sunt incluse în acronim, dar care se întâlnesc mai des decât s-ar 
întâmpla doar ca urmare a hazardului (a se vedea mai jos). 


Neuropatia periferică 


În aproape toate cazurile se pune în evidență o 
polineuropatie progresivă senzitivo-motorie şi aceasta este cea mai 
frecventă caracteristică a sindromului. Debutâ nd distal, aceasta are 
o evoluţie proximală, afectarea musculaturii respiratorii poate fi 
întâlnită, dar durerea ca şi semnele prinderii nervilor cranieni sau 
disfuncţiile vegetative sunt neobişnuite. De obicei se inregistrează 
o creştere a proteinelor din LCR, uneori depăşind 200 mg/100 ml 
fără modificări ale celularității. Viteza de conducere motorie şi 
senzitivă la nivelul nervilor este mult scăzută, iar biopsia țesutului 
nervos evidențiază demielinizarea segmentară şi degenerarea 
axonală. În unele cazuri au fost determinaţi anticorpi anti- 
glicoproteine asociate mielinei, în prezenţa unei paraproteine IeM, 
şi s-a admis lezarea nervilor prin intermediul complementului. 
Edemul papilar este frecvent asociat creşterii presiunii LCR, 
evidențiindu-se în 40—60% din cazuri. 


Organomegalia 


Ficatul este organul cel mai adesea mărit de volum (în unele 
cazuri până la 80%) şi splenomegalia este evidențiată în aproape 
un sfert dintre cazuri. Este frecventă limfadenopatia (60% din 
cazuri) și la mulţi pacienți patologia este cea din boala Castleman 
(hiperplazia angiofoliculară a ganglionilor), aceasta poate fi sau de 
tip vascular hialin sau de tip celular plasmatic, în acest caz 
asociindu-se simptome “generale (sistemice) şi adesea un 
prognostic rezervat. Adenopatiile se întâlnesc cel mai obişnuit la 
nivelul mediastinului şi abdomenului. 

Endocrinopatia 


Cea mai frecventă disfuncție endocrină asociată sindromului 
POEMS este gonadală, cu amenoree, prezentă la aproape toate 
cazurile înregistrate la femeile adulte. La 70% dintre pacienţii de 
sex masculin se întâlneşte ginecomastia, impotența sau ambele. 
Frecvent întâlnită este şi hipotiroidia cu sau fără creşterea 
nivelurilor plasmatice ale hormonului stimulator tiroidian, mai rar 
se înregistrează insuficiență adrenocorticorenală, intoleranță la 
glucoză şi hiperprolactinemie. 


Gammopatia monoclonală 


La 60-75% dintre pacienţii cu alte manifestări ale 
sindromului POEMS se evidențiază creşterea monoclonală a 
imunoglobulinelor, mai adesea IgG decât IgA. Spre deosebire de 
aspectele caracteristice mielomului, unde predomină lanțurile 
uşoare Kappa față de cele Lambda în proporție de 2:1, în 
sindromul POEMS la circa 80% din cazuri sunt în exces lanțurile 
Lambda. Aceste anomalii ale imunoglobulinelor se asociază cu 
multiple leziuni mielomatoase la nivelul oaselor. Acestea pot fi 
leziuni sclerotice, unice, adesea nedureroase, care apar la 60% 
dintre cazuri. S-au înregistrat aşa-numitele leziuni circumscrise, cu 
o zonă periferică de scleroză în jurul unui centru translucid, dar 
zonele clasice translucide, ca în mielomul multiplu, sunt rare. 
Biopsia zonelor osoase afectate evidențiază un exces de celule 
plasmatice monoclonale, dar examinarea de rutină a măduvei 
osoase arată o astfel de crestere a celulelor plamatice doar la 40% 
din cazuri. 

Există şi câteva exemple de creştere policlonală a 
imunoglobulinelor ce se asociază altor manifestări ale sindromului 
POEMS, la pacienţii care au fost expuşi solvenţilor organici sau 
altor substanțe chimice. 


Alte semne 


Au fost descrise o serie de semne mai rar întâlnite, şi 
acestea sunt prezentate în tabelul 17.1. Unele combinaţii ale 
acestor semne pot coincide cu evidențierea unui titru crescut de 
anticorpi antinucleari şi/sau factor antinuclear. Datorită afectării 
multisistemice în majoritatea cazurilor de sindrom POEMS, 
diagnosticul diferenţial cu lupusul eritematos sistemic poate fi în 
unele cazuri foarte dificil. 


Tabelul 17.1. Simptome asociate sindromului POEMS 


Edem, revărsate pleurale şi ascită 

Policitemie cu leucocitoză şi trombocitemie 

Febră şi stare generală proastă 

Fenomene Raynaud 

Hipocratism digital 

Cardiomiopatie dilatativă 

Proteinurie şi modificări microangiopatice ale glomerulilor renali 
Erupţii similare sindromului carcinoid 

Calcificări vasculare periferice premature inexplicabile 


Tratament 


Raportarea unor cazuri de remisiune după îndepărtarea sau 
iradierea leziunilor osoase focale sugerează că, cel puţin în unele 

cazuri, producţia de celule plasmatice anormale poate juca un rol 
important în apariția sindromului. S-a sugerat că interleukina 6 ar 
fi mediator în unele cazuri, fără a se demonstra acest lucru. 

Mai frecvent este necesară o terapie medicamentoasă şi o 
mare diversitate de produse au fost utilizate cu succes. Există 
multe studii care comunică răspunsuri favorabile sau foarte bune la 
doze mari de corticoizi. Alte preparate folosite includ: azatioprina, 
ciclofosfamida, clorambucilul, citozinarabinozida, tioguanina şi 
chiar tamoxifenul şi interferonul recombinat. Datorită numărului 
mare de comunicări cu privire la eficacitatea acestor produse este 
totuși recomandabil să se înceapă tratamentul cu o combinație de 
prednison (40-60 mg/zi) şi azatioprină (2—2,5 mg/kc/zi) sau o doză 
similară de ciclofosfamidă. Eficacitatea tratamentului este foarte 
variabilă. Multe cazuri au o evoluţie bună mai mulți ani. Altele nu 
au, și aceasta este probabil o reflectare a heterogenităţii bolii, pe 
care o putem recunoaşte la un moment dat prin descriere, fără a-i 
înțelege patogenia. 

18. Anomalii de dezvoltare ale sistemului nervos 


D.GARDNER-MEDWIN 
(Traducerea: Ioana Crețescu, Virgil Apostol) 


Introducere 


În aproximativ 1% din totalul naşterilor, nou-născutul 
prezintă o malformaţie a sistemului nervos. Aproximativ 2% dintre 
copiii de vârstă școlară prezintă retard mental şi cel puțin 3% 
dintre cei postşcolarizați au o anume formă de handicap 
neurologic. 

Tuburările de dezvoltare sunt definite prin coexistența 
efectelor reciproce ale leziunilor sau funcțiilor patologice şi 
continuarea creşterii şi dezvoltării. Agenezia primară sau 
distrugerea timpurie a unor structuri este urmată de dezvoltarea 
anormală sau disgenezia structurilor corelate. Acest fenomen este 
mai clar dacă se produce în timpul embriogenezei, dar are loc în 
sens anatomic cel puţin până la vârsta de 2 ani, iar toate leziunile 
neurologice timpurii au efecte în dezvoltarea funcțională şi în 
integrarea socială a copiilor atât timp cât personalitatea şi tiparul 
de viață continuă să se formeze. 

Sindromul Down, spina bifida şi sindromul X fragil sunt 
cele mai frecvente entități, dar câteva sute de anomalii şi 
sindroame se adaugă şi o varietate de defecte genetice, agenți 
toxici şi accidente, majoritatea puţin înţelese, pot interfera cu 
dezvoltarea complexă a sistemului nervos înainte sau după naştere. 
În mod ideal, ar trebui să fie posibilă clasificarea tulburărilor de 
dezvoltare după trăsături clinice sau patogenie, după procesul de 
dezvoltare implicat sau după cauză. În practică, nici una dintre 
acestea nu este complet fezabilă. O varietate de cauze pot produce 


Tabelul 18.1. Dezvoltarea creierului şi malformațiile 


Procesul de dezvoltare 


Stadiul postovulaţiei 


Gametogeneză 
Preconcepţie până la ziua a 3-a Gametogeneză, diviziune celulară 


timpurie 


Embriogeneză 
Zilele 15-17 
Zilele 18-30 


Placă neurală 


Notocord prezent 


Zilele 22—24 la peste 40 
Zilele 24-26 

Zilele 26-32 

Zilele 26-28 

Zilele 28-32 

Ziua 30 — săptămâna 25 

(mai ales săptămânile 10-18) 
Săptămânile 7-20 + 


Închiderea neuroporului anterior 
Proliferarea celulelor crestelor neura 
Închiderea neuroporului posterior 
Formarea rădăcinilor nervilor spinali 


Proliferare neuronală şi vasculară 


Migrarea neuronală 


Săptămânile 4 — 8 Formarea vermisului cerebelos 
Dezvoltare fetală tardivă 
Săptămâna 20 — 4 ani 
Săptămâna 18 — a doua decadă 
(mai ales săptămâna 32-2 ani) 


Proliferare glială 


Formarea mielinei 


După săptămâna 18 până la peste 4 ani Formarea sinapselor 


Apar telencefalul şi veziculele optice 


aceleaşi efecte clinice şi patologice şi durata tulburării este, de 
obicei, mai importantă decât natura ei în determinarea 
consecințelor. În ultima decadă, un număr crescând de sindroame 
malformative a fost găsit a fi produs de microdeteriorări genetice. 
Cu toate acestea, în cele mai multe malformații de dezvoltare 
cauza este necunoscută şi, în timp ce pentru unele originea poate îi 
datată într-un anume stadiu al embriogenezei, pentru altele 
defectele se întind în mod evident pe o lungă perioadă de 
dezvoltare. Tabelele 18.1 și 18.2 ilustrează anumite asociaţii 
cunoscute, dar clasificarea în acest capitol se face după o bază 
clinică şi anatomică. 

Evaluarea neurologică a pacientului cu tulburări de 
dezvoltare ale sistemului nervos trebuie să permită identificarea: 

1) sediului leziunii leziunilor, 

2) morfopatologia leziunilor; 

3) natura şi gradul efectelor handicapului asupra pacientului 
şi familiei, 

4)riscul de recurenţă genetică pentru alți membri ai 
familiei, 

5) orice posibilitate de tratament specific. 

Tratamentul destinat uşurării handicapului este posibil în 
toate cazurile, fiind îndreptat fie către îmbunătăţirea perfonnanței 
pacientului fie pentru tulburările cu cel mai mare handicap, pentru 
a aduce alinare părinţilor şi familiei care sunt cei mai atectaţi în 
astfel de situații. 


Malformaţii corelate 


Anomalii cromozomiale, tuburări genetice mutante 


Nici una sau letale 


Tulburări de inducţie - modificări vertebrale ?, cordoame ? 
teratoame?, holoprozencefalie? 


Holoprozencefalie 
Anencefalie | 
le | Sindroamele neurocutanate (?) 
Spina bifida 

Intoxicaţie cu thalidomidă 


Microencefalie primară ?, megalencefalie ?; tumori cu 
celule embrionare 


Sindromul Sturge-W eber (?) 


Lissencefalie luna 3-6; Sindromu! Zellweger ?, sindrom alcoolic fetal; 
agenezia de corp calos, săptămânile 10-15; craniofaringioame ?. 
Distrucţia produce hidranencefalia sau polimicrogiria 


Sindromul Dandy-Walker, sindromul Joubert 


Malnutriţie fetală, microcefalie secundară 


Tulburări ale aminoacizilor şi leucodistrofii 


Fenilketonuria ?, sindroamele de “deprivare” secundare 


350 


NEUROLOGIE 


Tabelul 18.2. Unele cauze ale malformaţiilor prenatale 


Cauza 

Translocarea parentală echilibrată 
Microdeteriorări 
Defecte unice de genă 
Vârstă maternă scăzută 
Vârstă maternă înaintată 
Vârstă paternă înaintată 
Tradieri 
Traumatisme 
Febră maternă 
Toxine exogene 
Toxine endogene 

Materne 

Fetale 
Deficiențe nutriționale generale sau insuficienţă placentară 
Deficiențe nutriționale specifice 
Înfecţii intrauterine 
Moartea unui făt gemelar 


Tabelul 18.3. Cauze de retard menial sever O 


Tuburări metabolice şi genetice 
Sindromul Down 
Alte anomalii cromozomiale 
Sindroame cu anomalii multiple 
Malformaţiile congenitale ale sistemului nervos central 
Infecţii prenatale 
Infecţii postnatale 
Encefalopatii perinatale 
Traumatisme postnatale etc. 
Necunoscute cu semne neurologice: 

— cu crize epileptice dar fără semne 

— fără crize epileptice sau semne neurologice 
Altele 


(a) Cifre procentuale adaptate după datele originale. 


(b) 1378 de rezidenţi instituționalizaţi ((Q< 50 în 78% din cazuri), toate vârstele. 


(6) 1000 de copii cu IQ< 51; sindromul Down estimat separat. 
Retardul mental 


Întârzierea mintală sau deteriorarea intelectuală este definită 
ca o alterarea permanentă a inteligenței ce necesită îngrijire sau 
instruire specială; în deteriorarea severă, pacientul este incapabil 
de a avea o viața independentă și de a se apăra singur față de 
solicitări exterioare excesive. Din scopuri educaţionale, copiii sunt 
clasificați ca având “scăderea abilității de a învăța” moderată sau 
severă. Coeficientul de inteligență variază între 50 şi 69, sau, 
respectiv, sub 50. Inabilitatea profundă de învăţare implică un 
coeficient de inteligență sub 30. Printre copiii de vârstă şcolară 
indicele de prevalenţă pentru scăderea moderată a abilității de 
învățare variază între 15 şi 25 la 1000, iar pentru cea severă între 
3 şi 4 la 1000. În plus, mulţi copii suferă de grade mai scăzute, şi 
frecvent de un anume model de dificultăți de învățare ce necesită 
ajutor special la şcoală. 

Retardul mental sever este întâ Init aproape la fel de frecvent 
în toate grupurile socio-economice Este de obicei asociat cu 0 
patologie cerebrală identificabilă (tabelul 18.3). Handicapul 
moderat este asociat mai rar cu o patologie cerebrală identificabilă: 
anumite cazuri fac parte din zona inferioară a scalei inteligenței 
umane normale, altele au la bază doar o leziune minimă. Factorilor 

Efecte sau exemple 
Tuburări cromozomiale 
Sindromul Angelman, de Lange 
Exemple: Sindroamele Crouzon, Meckel, Aicardi, Zellweger 
Displazia septo-optică?; paralizie cerebrală 
Sindrom Down 
Mutaţii genetice 
Microcefalie, retard, defecte cerebeloase 
Exemple: amniocenteză, tentativă de avort, hipotensiune maternă 
Retard şi dismorfism 
Exemplu: thalidomide. alcool, substanțe organomercuriale 


Fenilketonuria maternă sau diabet 

Exemplu: sindromul Zellweger 

Microcefalie, retard; predispoziţie pentru asfixia perinatală 
Deficiența de iod (endemică ?), vitamine; defecte de tub neural 
Citomegalovirus, rubeolă, etc. 

Microcefalie, encefalomalacie la supravieţuitor 


Moser şi Wolf 
1Q < 70) 


Turner 


39,3 (63% pacienţi de sex masculin) 


poligenici ereditari din familiile cu grad de inteligenţă scăzută li se 
adaugă şi efectele privării de stimulare intelectuală sau de formare, 
insuflare a unor tipare maladaptative de comportament şi, în 
anumite familii, efectele subnutriției, deprivării emoţionale sau 
agresiunilor. 

Responsabilităţile medicului pentru această parte importantă 
a societăţii se îndreaptă către trei mari arii: 

1) diagnosticul precoce al retardului mental şi diagnosticul 
diferenţial cu alte cauze de întârziere sau deviere a dezvoltării, 

2) identificarea cauzelor specifice ale retardului mental și 
sfat genetic sau, dacă este posibil, tratament; 

3) identificarea şi tratarea oricăror handicapuri asociate, 
implicând tulburări de vedere, de auz, de comportament, de 
îndemâ nare motorie sau epileptice. 

Retardul poate fi previzibil de la naștere dacă se identifică 
un sindrom malformativ important sau microcefalie. Cu toate 
acestea, anumiţi nou-născuţi cu aspect anormal, de exemplu cei cu 
sindrom Treacher-Collins sau sindrom Moebius, sau cu anumite 
disostoze craniofaciale, pot avea o inteligență normală. Alţi copii 
cu risc de handicap din cauza unor factori agresanţi în perioada de 
gestație sau la naștere sau cu simptome cerebrale severe în faza de 
nou-născut trebuie evaluaţi în mod regulat şi le trebuie oferite o 
stimulare specială şi sprijin până când. statusul de dezvoltare se 

conturează. Aceşti copii, cât şi cei care trebuie luaţi în atenţie din 
cauza unor întârzieri în dezvoltarea motorie, a limbajului sau 
comportamentale, nu trebuie să fie considerați retardaţi intelectual 
atât timp cât alte posibilităţi, mai ales surditatea, handicapuri 
specifice motorii sau ale limbajului, autismul infantil, deprivarea 
emoțională sau boala cronică nu au fost excluse. Tehnici de 
apreciere a gradului de dezvoltare pot fi folosite pentru screeningul 
populației de copii întârziați, analiza naturii şi gradului 
handicapului impune evaluări repetate făcute de echipe competente 
pentru perioade lungi ale copilăriei, asociate întotdeauna cu 
stimularea, oferirea unor posibilități de a învăța şi evaluări 
repetate ale răspunsurilor la aceste intervenţii. 

O dată identificat sau suspectat handicapul mental, trebuie 
căutată cauza sa. În cele mai multe studii efectuate pe scară mare, 
20-40% din cauze sunt de natură necunoscută şi, din ceea ce 
rămâne, aproximativ 2/3 au originea înainte de naștere şi 1/3 sunt 
dobândite în perioadă perinatală sau mai târziu. Un istoric de 

„gestație sau naştere prelungită poate releva “factori de risc”. 
Căutarea şi găsirea unor trăsături dismorfice pot oferi argumente 
nu numai pentru sindroame specifice dar, uneori, şi pentru 
precizarea momentului leziunii în relație cu embriogeneza. 
Anomalii ale staturii sau ale creşterii capului sunt alte argumente 
în multe cazuri. În această etapă, cercetarea bibliografiei sau a 
unor baze de date despre sindroamele dismorfice poate preveni 
efectuarea altor investigaţii. Profunzimea investigaţiilor pentru un 
copil cu handicap mental va depinde de datele clinice dar, de 
obicei, este îndreptată spre identificarea infecțiilor congenitale, a 
anomaliilor cromozomiale, a sindroamelor de deteriorări sau a 
erorilor metabolice care sunt compatibile cu tabloul clinic. Unele 
dintre tulburările metabolice ale aminoacizilor sau mucopoli- 
zaharidelor pot prezenta retard necaracteristic. Tablourile clinice 
ce necesită investigaţii extinse pentru erori metabolice includ: 

1) involuţie; 

2) microcefalie sau megalencefalie progresive; 

3) epilepsie deteriorantă, 

4) semne neurologice progresive, 

5) deteriorarea neurologică intermitentă, mai ales în timpul 
infecțiilor sau postului, 

6) anomalii sugestive oculare, scheletice, abdominale, ale 
pielii sau părului; 

7) un istoric familial sugestiv. : 

La pacienţii de sex masculin cu retard mental necaracteristic 
şi neexplicat trebuie excluse sindromul X-fragi! şi stadiul preclinic 
al distrofiei musculară Duchenne. 

Cauzele tratabile (sau parţial tratabile) ale retardului mental 
-sunt puţine şi, de obicei, sunt indicate de simptome progresive sau 
fluctuante. Exemple şunt hipotiroidismul congenital, fenilketo- 
nuria, galactosemia şi anumite tulburări neuro-metabolice cu 
răspuns la vitamine, tulburări compresive, mai ales hidrocefalia, 
hematoamele subdurale bilaterale sau craniosinostoza şi anumite 
sindroame epileptice ce pot duce la status epileptic minor. 


Tulburările specifice de învăţare 


Handicapurile uşoare sau medii sunt mai frecvente, sunt 
recunoscute mai tardiv şi adeseori mai prost îngrijite decât cele 
severe. Copilul cu inteligența în “limite normale”, dar sub media 
familiei sale, şi copilul cu inteligență normală dar cu o tulburare 
specifică de învăţare, cu un uşor handicap motor, sau cu o 
tulburare de comportament pot suferi din cauza lipsei de răbdare şi 
de înţelegere a familiei şi profesorilor. Dacă ajung să fie supuse 
atenției medicale simptome ca dislexia, neîndemânarea sau 
hiperkinezia, ele riscă să fie ridicate în mod fals la stadiul de 


diagnostic. În astfel de cazuri, căutarea semnelor neurologice de 


rutină de către neurolog trebuie completată de către un psiholog 
dornic să analizeze defectele de percepţie şi de concentrare, de 
deconectarea senzorimotorie etc. Această oferă un punct de plecare 
pentru analiza cauzelor tulburărilor şi pentru planificarea 
remediilor educaționale. Etiologia tulburărilor specifice de învățare 
este arareori identificabilă cu certitudine. Factorii genetici şi 
prenatali sau factorii de risc perinatali trebuie examinaţi în mod 
critic înainte de a fi acceptaţi ca fiind relevanţi. Epilepsia sau un 


"istoric de traumatism craniocerebral, encefalita sau meningita sunt 


găsite doar într-o minoritate de cazuri. Tulburările cognitive sunt 
în mod ocazional simptomul decelabil al panencefalitei sclerozante 
subacute sau al adrenoleucodistrofiei, coreei Huntington sau al 
altor encefalite evolutive genetice, în cazurile neobişnuite este 
necesară urmărirea pacientului pentru 'a decela suferința 
progresivă. Există o incidență crescută a apraxiei congenitale în 
tulburările de reduplicare a cromozormilor sexuali. 


Autismul infantil 


Aceasta este o formă particulară de deviere şi întârziere în 
comportament, descrisă în 1943 de Kramer. Copiii autişti arată 
normal, chiar plăcut, dar tulburarea severă de limbaj şi lipsa 
raportului emoțional sau chiar al contactului cu privirea sunt 
bariere importante în comunicare. Singuratici şi ordonaţi, frecvent 
chinuiți de schimbările în viața de rutină, tratează oamenii ca pe 
obiecte, uneori ca pe obiecte favorite, şi se exprimă cu sunete 
lipsite de sens. Vorbirea şi gestica sunt absente la început, în cel 
mai bun caz reprezentate de ecouri sau stereotipii. Aproximativ 


- jumătate ajung la un limbaj folosibil cam pe la vârsta de 5 ani, dar 


nu şi la conversații. Jocul este repetitiv, lipsit de plăcere şi de 
imaginaţie, ritualistic dar uneori cu îndemânare mecanică. 
Înţepatul obiectelor şi mersul pe vârfuri sunt obiceiuri frecvente. 
Comportamentul adaptativ este adeseori întârziat în mod marcat, 
deşi uneori este aproape normal: 40% au coeficient de inteligență 
sub 50 şi 30% au peste 70. Aproximativ 25% dezvoltă epilepsie, 
de obicei în adolescență. 10% devin adulţi parţial independenți. 
Cei mâi mulţi copii autişti sunt anormali încă de la naştere, la 
câţiva, o regresie a limbajului şi a comportamentului apare în al doilea 


“an, după o perioadă iniţială normală de dezvoltare. La aceşti copii, 


bolile neurodegenerative, sindromul Rett, sindromul afazic epileptic, 
statusul epileptic minor şi psihozele intră în diagnosticul diferențial. 

Comportamentul autistic este uneori întâlnit la copiii cu: 
surditate sau la cei cu tulburări grave ale limbajului, aici, acest 
comportament pare să rezulte din bariere în comunicaţie. Este de 
asemenea frecvent dar nu constant în anumite entități clinicopatologice, 
mai ales în scleroza tuberoasă şi în sindromul X-fragil. Într-adevăr, el 
poate fi întotdeauna secundar sau nespercific şi autismul pur, Sti- 
generis, ar putea fi inexistent, dar comportamentul tipic este atât de des 
întâlnit fără o cauză evidentă, încât rămâne un concept nosologic 
folositor până când etiologia sa va fi mai bine înţeleasă. Nu au fost 
găsite modificări neuro-patologice sau biochimice importante, deşi -* 
hipoplazia cerebeloasă, deficitul de arginilsuccinază sau anomalii 
minore ale metabolismului purinic au fost descrise în câteva cazuri. 
Incidenţa este de 0,2 până la 0,4 la 1000 şi este mai mare la băieți 
decât la fete. 

Sindromul Asparger este un sindrom comportamental 
analog, posibil o variantă de autism, cu inteligența uşor afectată 
sau normală, afectând de obicei băieţii. Cei afectaţi au tendința de 
a merge şi de a vorbi mai târziu, rămânând neîndemânatici. Ei 
sunt în mod tipic mai mult neadaptați social decât rezervaţi, 
neprietenoşi, mai mult ignoranți decât nepăsători faţă de 
sentimentele celorlalţi, pedanţi în maniere, cu interese intense dar 
înguste, implicând mai ales fapte din memorie decât înțelegerea 
imediată. Fiziopatologia este necunoscută. 

În ambele sindroame, identificarea naturii problemei aduce 
un sprijin părinților şi îndreaptă mijloacele educaţionale speciale 
împotriva prognosticului social în general rezervat. 


Anomalii cromozomiale 


Sindromul Down (Trisomia 21) 


Aceasta este cea mai frecventă cauză unifactorială de retard 
mental. Contribuie cu 20—30% la prevalența în populaţia totală iar 
în spitalele mari pentru retardați mintali, aproximativ 15—20% din 
internaţi au sindrom Down. Faciesul familiar poate fi recunoscut în 
picturile renascentiste, dar prima descriere de caz a fost făcută în 
1846 de către Seguin, cu 20 de ani înaintea prezentării lui Langdon 
Down. În 1959, la 3 ani după ce s-a descoperit că numărul 
cromozomilor umani este de 46, un cromozom suplimentar G a fost 
descoperit în sindromul Down de către Lejeune şi Jacobs şi 
colaboratori. 

Trisomia 21 prin lipsa disjuncţiei este responsabilă de 92% 
din cazuri. Restul se datorează translocării, de obicei către 
grupurile cromozomiale F sau G, sau arareori mozaicismul 
parental. Neuropatologia consecutivă nu este foarte evidentă, dar 
greutatea creierului este scăzută cu hipoplazia relativă a girilor 
temporali superiori şi a cerebelului. Tiparul girilor este simplificat 
iar densitatea neuronilor corticali şi a numărului de sinapse sunt 
scăzute. 

Incidenţa naturală este de aproximativ 1,5 la 1000 de naşteri 
vii pentru cele mai multe dintre rase. Ea creşte exponențial cu 
creşterea vârstei materne (0,38% la vârsta de 35 ani, 3,75% la 
vârsta de 46 de ani). Există anumite dovezi că hipotiroidismul 
matern este un factor predispozant ocazional. Studiile asupra 
avoturilor spontane sugerează că 2/3 din fetuşii cu trisomie 21 nu 
ajung la termen. Folosirea crescândă a amniocentezei pentru 
screeningul anomaliilor cromozomiale la mame peste vârsta de 
35 de ani a dus la scăderea incidenţei. 


Trăsături clinice 


Trăsăturile clinice majore sunt faţa rotundă şi plată, cu fante 
palpebrale uşor oblice în sus, aspect pătat al irisului, epicanthusul, 
brahicefalia, statura mică, membre scurte, mâinile şi degetele 
mici, falangele scurte la degetul cinci, clinodactilia, şanţuri 
palmare transverse, limba cu fisuri evidente, urechile hipoplazice 
şi hipotonia infantilă. Anumite anomalii dermatoglifice (mai mult 
de 8 şanţuri digitale ulnare şi triradii axiale distale) sunt 
caracteristice. Pliuri cutanate ample la nivelul cefei şi hipotonia 
pot fi foarte evidente la naştere. Dezvoltarea mersului este 
întârziată şi de-a lungul vieţii el rămâne cu bază largă de 
susținere, vorbirea este de obicei dizartrică şi răguşită. Strabismul, 
nistagmusul şi miopia sunt obişnuite. 

Coeficientul de inteligență variază în mod obişnuit între 20 
şi 80, cel mai frecvent fiind între 35 şi 55. Rarele cazuri de 
mozaicism sunt mal inteligente. 

Îndemâ narea pentru actele de autoîngrijire, afectul personal, 
un anume sens al umorului, posibilitatea de a imita, aprecierea 
muzicii sunt relativ bine păstrate, în timp ce gândirea abstractă şi 
aptitudinile matematice sunt foarte sărace. O scădere a gradului de 
inteligență este uneori observată în copilăria târzie sau ulterior. 
Responsabile pentru aceasta pot fi instituționalizarea sau 
hipotiroidismul, dar demenţa asociată cu modificări structurale 
caracteristice bolii Alzheimer este, de asemenea, o complicație 


frecventă şi specifică chiar şi în copilărie dar mai frecvent după 
vârsta de 30 de ani. Aceasta pare a fi asociată cu localizarea pe 
cromozomul 21 a genei proteinei precursoare a amiloidului (una 
dintre numeroasele mutații genetice care pisi pa] la boala 
Alzheimer). 

Puţini adulţi supraviețuiesc după vârsta de 50 de ani. 


Complicaţii 


Complicaţiile neurologice în copilărie includ epilepsia 
centrencefalică până la 10% din cazuri, spasmul infantil fiind în 
mod special asociat cu un handicap ulterior sever. Ocazional, 
compresia medulară datorată dislocării atlantoaxiale produce o 
tetrapareză bruscă sau progresivă. 

Complicaţiile grave pot apărea în prima copilărie ca rezultat 
al unor malformatii frecvent asociate, mai ales boli congenitale 
cardiace (în aproape 40% din cazuri), atrezie duodenală (2,5%) sau 
anus neperforat (0,7%). Defectele cardiace sunt, în ordinea 
descrescătoare a frecvenţei, defecte septale atriale şi ventriculare, 
tetralogia Fallot şi ductul patent. Obstrucţia respiratorie prin 
vegetaţii adenoide în faringe hipoplazic şi pneumonia de aspirație 
sunt, de asemenea, frecvente. Leucemia acută mieloblastică la nou- 
născut şi leucemia limfoblastica la copiii mai mari sunt ambele 
relativ frecvente, dar răspunsul leucemoid tranzitor este o sursă de 
eroare; împreună, ele afectează 1% din toate cazurile de sindrom 
Down. Hipotiroidismul autoimun dobândit reprezintă o asociere 
frecventă. Multe fete sunt subfertile, dar sarcina se poate produce; 
băieții sunt sterili. O complicație supărătoare în viața adultă este 
încețoşarea corneeană consecutivă keratoconusului. 

Adesea, timpuriu în viaţă, trebuie luate decizii dificile legate 
de tratarea complicațiilor ce ameninţă viața. Abordarea cu îndoială 
a tratării bolilor cardiace sau a epilepsiei, de exemplu, duce adesea 
la simptome ulterioare mai grave şi mai supărătoare. Este bine de 
tratat prompt şi eficient problemele nonfatale ale .pacienţilor, 
pentru a împiedica atât suferința acestora, cât şi pentru a ajuta 
părinții în încercările lor de a face viața copilului cât mai 
suportabilă. Cei mai mulţi copii cu sindrom Down sunt crescuţi de 
familiile lor şi ulterior, în viață, abilitatea lor socială relativ bună 
face posibilă instituționalizarea cu posibilități de muncă. 

Prevenţia depinde de screeningul mamelor “vârstnice” prin 
amniocenteză sau biopsie de vili corionici sau prin sfat genetic 
după controlul ambilor părinți şi, dacă este necesar, a altor rude, 
pentru translocări echilibrate. Un nivel scăzut de alfafetoproteină 
serică maternă este un marker potenţial folositor pentru sindromul 
Down şi un nivel normal poate reduce necesitatea amniocentezei în 
sarcinile cu risc scăzut. 


Alte trisomii 


Trisomia 13 şi trisomia 18 sunt sindroame malforimative 
relativ frecvente la naştere, dar sunt aproape întotdeauna letale. 
Următoarele trisomii rare sunt compatibile cu supraviețuirea până 
la vârsta adultă. 

În trisomia 22 inteligența poate fi normală, deşi cele mai 
multe cazuri au handicap mental. Trăsăturile obişnuite sunt 
palatoschisis, coloboma irisului, apendice preauriculare, atrezie 
anală şi boli cardiace congenitale, existând şi numeroase variante. 
Mulţi supraviețuiesc până la vârsta adultă. Afectarea familială 
este frecventă şi determinarea cariotipului şi sfatul genetic sunt 
importante. 

Trisomia 8 şi normal /trisomia 8 mozaic. Inteligența variază 
de la normal la handicap sever. Se întâlnesc vertebre suplimentare, 
dolicocefalie, hipertelorism, buza de jos groasă şi căzută, urechi 
displazice, nas bulbos, palat înalt arcuit,. patele absente, şanturi 

palmare şi plantare adânci, piele groasă şi boli congenitale 
cardiace. Agenesia corpului calos se întâlneşte în cele mai multe 
cazuri, dacă nu chiar la toate. Tonusul muscular crescut şi 
redoarea articulară pot apărea mai târziu. 

Trisomia 9p este caracterizată de retard mental, statură mică, 
microcefalie, hipertelorism, punte nazală proeminentă, urechi 
' simple, degete mici (mai ales al cincilea) şi unghii hipoplazice. 


Aspecte neurologice ale aneuploidiilor 
cromozomului sexual 


Retardul mental se întâlneşte în unele cazuri de sindrom 
Klinefelter (sindromul XXY), în care coeficientul de inteligență 
obişnuit este inferior cu 10 puncte față de normal, dar se întâ Ineşte 
cu frecvență şi severitate crescute în sindroamele XXXY şi 
XXXXY. Apatia, lipsa emoțiilor şi oboseala sunt obişnuite, iar 
hipotonia, tulburările specifice de învățare, tremorul şi apraxia 
congenitală pot fi asociate cu aceste boli, dar nu în mod constant. 
Bărbaţii cu XYY sau XYYY au de obicei un retard mental uşor 
sau nu sunt retardati, dar aceste anomalii au fost asociate cu un 
comportament antisocial. Fetele cu sindrom Turner (45X) sunt în 
general de inteligență medie, dar se întâlneşte o importantă 
scădere a îndemânării în comparaţie cu limbajul, împreună cu un 
simţ defectuos al numerelor şi cu dezorientare dreapta-stânga. 


Sindroamele de deleţie şi alte defecte 
structurale cromozomiale 


Deleţiile importante ale unor părți cromozomiale sunt fatale 
- înainte de naştere sau în prima copilărie. Deleţiile mici, deşi 
compatibile cu supraviețuirea, sunt mai greu de demonstrat. 
Grouchy, în 1963, a descris un pacient cu 18p”. Puțin după aceea, 
Lejeune şi colaboratorii săi au descris primul pacient cu sindromul 
“cri du chat”, în care deleția relativ mare a braţului scurt al 
cromozomului 5 (5p”) este compatibilă cu supraviețuirea cel puţin 
până în decada a şasea. Sindroamele asociate cu delețiile 4p „13p', 
189 şi 21p” au fost identificate în anii 60. Cu tehnici 
îmbunătăţite, deleţiile mici, duplicaţiile şi defectele structurale 
cromozomiale au fost asociate cu sindroame bine cunoscute 
dinainte ca, de exemplu, sindromul Prader-Willi şi, mai important, 
cu anumite cazuri de retard mental legat de cromozomul X care nu 
erau identificate ca având o entitate recunoscută până la 
descoperirea locusului fragil pe cromozomul X, care actualmente 
dă şi numele sindromului. Dezvoltarea geneticii moleculare din 
ultima decadă a confirmat prezicerile anterioare că multe 
sindroame malformative familiale sunt provocate de deleţii 
cromozomiale şi fără îndoială că vor mai fi descoperite şi altele. 
Cele mai multe deleţii sunt mutații sporadice de novo, dar, în 
unele împrejurări, transmiterea după modele mendeliene simple le 
fac să semene cu defectele de genă simple. Exemplele următoare 
sunt de sindroame de deleţie cu implicaţii dincolo de perioada 
primei copilării. 


Sindromul “cri du chat” (5p ) 


Acesta se întâlneşte la aproximativ o naştere la 50 000. 
Anumite cazuri sunt familiale, cu translocare echilibrată a 
fragmentului deleționat la unul dintre părinți. Retardul menial este 
de obicei profund, dar poate fi şi atât de uşor încât să cuprindă o 
tulburare selectivă de învățare, gradul de retard fiind strâns corelat 
cu dimensiunea deleției. Alte trăsături importante sunt remarcabil 
de constante: statura mică, un țipat mieunat în primii ani de viață 

şi o anatomie laringiană modificată, microcefalie, o punte nazală 
largă, epicantus, uneori hipertelorism şi micrognaţie. Dificultățile 
în hrănirea neonatală şi cele respiratorii sunt frecvente. 
Aproximativ 30% din cazuri au boli congenitale cardiace. Multe 
cazuri ajung la vârsta adultă. 


(8) 
Fig.18.1. Sindrom Prader-Willi. Acelaşi pacient la 3 săptămâni (2) şi la 5 ani 


(b), hipotonie infantilă severă iar mai târziu retard mental moderat şi 
obezitate. 


a-Talasemia și retardul mental 


Două sindroame distincte combină aceste trăsături. Atenţia 
asupra lor a fost mai întâi atrasă de descoperirea în eritrocite a 
incluziunilor de hemoglobină H, dar în cel de-al doilea sindrom 
acestea nu au fost întotdeauna detectate. 

Într-un sindrom, anemia semnificativă şi întârzierea mintală 
moderată, relativ lipsită de trăsături, sunt asociate cu deleția 
complexului de gene al a-globinelor la 16p13.3. Un singur părinte 
poartă caracterele genetice ale alfatalasemiei. 

Celălalt sindrom produce doar o anemie ușoară, dar cu retard 
mental important, iar deleția nu există în genele a-globinelor. 
Moştenirea este legată de sex şi gena, acum identificată ca XH», 
codifică pentru un factor de transcripție care este exprimat în viata 
fetală timpurie. Hipotonia şi organele genitale mici la naştere, 
mersul întârziat şi imposibilitatea dezvoltării limbajului sau a 
continenţei sunt asociate cu un facies caracteristic (fante palpebale 
mici, telecantus, hipoplazia feţei în zona mijlocie şi a punţii nazale, 
nări răsfrânte, incisivi distanțați, limba protruzionată), cu 
microcefalie şi statură mică. ş 


Sindromul Angelman 


Numit mai demult sindromul “cățelului fericit”, din cauz 
zÂâmbetului fericit caracteristic, cu cascade de râs nemotivai 
mişcări bruşte şi mers ataxic cu bază largă de susținere, e 
provoacă întotdeauna retard mental sever fără posibilitate: 
vorbirii, dar cu anume abilitate de a se exprima prin gesturi, alt 
trăsături sunt microcefalia, protruzia linguală, prognatismul 

epilepsia în aproape 80% din cazuri (frecvent rezistentă, în crizele 
grupate) şi o electroencefalogramă caracteristică (vârfuri şi unde 
lente ritmice la închiderea ochilor), Sindromul nu este progresiv şi 
este de obicei sporadic, cu o incidenţă de aproximativ 1 la 20 000. 
O deleţie de novo 15q11-13 a cromozomului provenit de la 
mamă, este găsită în cel puţin 2/3 din cazuri: altele câteva arată 
disomie uniparentală, derivând ambele copii ale cromozomului 
15 de la tată şi ceea ce rămâne se presupune a avea o mutație 
punctiformă în gena maternă. În acest din urmă grup, rudele pot fi 
alectate. Aceeași deleţie 15q11-13, când afectează cromozomul 
patern, produce un sindrom diferit, Prader-Willi (a se vedea mai 


jos). Patogeneza diferită pentru aceste două sindroame rămâne o 
enigmă. 


Sindromul De Lange 


Această tulburare se distinge prin întârziere mentală severă, 
statură mică, strigăt ascuițit, microcefalie, hirsutism, gene lungi, 
nas mic şi cârn, mâini şi picioare mici şi anomalii scheletice 
minore variate. De obicei este sporadic. Deleţiile cromozomiale, 
duplicarea şi translocaţia au fost găsite în sau aproape de 3q26.3 în 
mai multe cazuri. 


Sindromul Prader-Willi 


Problema principală. de debut este hipotonia neonatală cu 
dificultăți de înghiţire, necesitând de obicei hrănire prin gavaj 
pentru mai multe zile sau săptămâni. Faciesul tipic poate fi 
recunoscut incă din prima copilărie (fig. 18.1,a) iar marginea 
ulnară a mâinii este neobişnuit de dreaptă. Organele genitale sunt 
hipoplazice, frecvent cu criptorhidie. În ciuda hipotoniei, paralizia 
musculară nu este caracteristică şi biopsia musculară arată doar 
imaturitate în dezvoltarea musculară. În viața mai târzie, 
trăsăturile cele mai importante sunt mâinile şi picioarele mici, 
obezitatea severă (evidentă de la 9-15 luni) şi retardul mental (IQ 
variază între 20-90, de obicei 50-80) (fig. 18.1,b). Hiperfagia 
importantă necesită restricție calorică pentru a fi controlată. 
Diabetul non-insulinodependent este o complicaţie frecventă. Alte 
anomalii endocrine minore sunt probabil secundare obezității, mai 
degrabă decât cauzale. Un defect în lipoliză a fost luat în 
considerație. Cele mai multe cazuri apar de novo şi riscul de 
recurenţă la rude este mai mic de 2%. Incidenţa în populație de 1 
la 20 000 este poate subestimată. Deleţii de novo 15q11-13 ale 
cromozomului 15 provenit de la tată sunt găsite în cele mai multe 
cazuri şi aproximativ jumătate din cei ce rămân au disomie 
monoparentală pentru cromozomul derivat de la mamă, inversul 
situației găsite în sindromul Angelman (a se vedea mai sus). 


Sindromul Rubinstein-Taybi 


În acest sindrom există retard mental, de obicei sever, 
statură mică, întârziere în creşterea osoasă, microcefalie, palat 
înalt arcuit, nas ascuţit, urechi jos implantate, police şi haluce late 
şi numeroase alte anomalii mai puțin constante, incluzând 
agenezia corpului calos. Este o tulburare sporadică, provocată de 
microdeleţie la 16q13—3. 


Sindromul X-fragil 


Această cauză importantă de întârziere mentală, 
răspunzătoare probabil pentru 10-15% din totalul cazurilor, a fost 
identificată abia în 1969. Locusul fragil la Xq27.3 (aproape de 
vârful braţului lung al cromozomului X) poate fi demonstrat 


citogenetic numai cu dificultate, folosind condiţii speciale de 
concentraţii joase de ser de vițel, timidină şi folat în mediul de 
cultură. Cariotiparea de rutină, chiar cu tehnici noi, nu are valoare 
pentru excluderea lui. Situsul fragil nu poate fi găsit întotdeauna 
nici la rudele cazurilor dovedite şi ocazional este găsit la bărbaţi 
sănătoşi. Cu toate acestea, tehnici moleculare genetice au 
identificat mutaţiile ca fiind un număr crescut de CGG repetate 
într-un exon al genei. Exonul normal conţine 15-50 de repetări ale 
acestei secvenţe, o mică “inserție” aducând numărul acestora la 
70-—200 şi constituind o permutație, în timp ce un număr mai mare 
de repetări CGG devin metilate si apoi duc la manifestări atât 
citogenetice câi şi clinice la bărbaţi şi, frecvent, la femei 
heterozigote. Mamele (dar nu şi taţii) cu permutații tind să aibă 
copii cu inserții mai mari. Aceste observaţii explică unele dintre 
trăsăturile enigmatice până acum ale moştenirii (inclusiv 
manifestările variabile la femei și transmiterea ocazională de către 
bărbați neafectați) şi, mai mult, oferă o metodă de detecție cu 
acuratețe a purtătorului şi de diagnostic prenatal. 

Diagnosticul clinic nu este uşor. Coeficientul de inteligență 
variază între 20-30, fiind de obicei 35-60. Bărbaţii afectaţi de vârstă 
adultă sunt de statură normală, dar în mod tipic au fruntea înaltă, 
mandibule largi, urechi proeminente (fig. 18.2) şi, mai caracteristic, 
testicule mari, dar aceste observaţii nu sunt constante. Examenul 
neurologic este de obicei normal, dar tremorul, apraxia şi mersul cu 
bază largă de susţinere sunt observate uneori. Bâlbâiala este frecventă. 
Epilepsia este întâlnită în 20% din cazuri. Băieţii tineri afectaţi sunt 
mai greu de identificat. Macroorhidia este uneori absentă, greutatea la 
naştere şi circumferința craniană sunt uşor crescute. Femeile purtătoare 
ale genei pot fi ele însele cu retard mental, deşi cele mai multe sunt 
normale. Turner a găsit că 7% din retardul mental nespecific la femeile 
cu coeficient de inteligență între 55 şi 75 este asociat cu heterozigoţie 
pentru „X-fragil”. Dovada incidenței reale este încă nesigură, probabil 
ceva mai puţin de 1 la 1 000 de bărbaţi şi 1 la 2 500 de femei. 


Fig.18.2. Sindrom X-fragil, băiat cu retard mental sever şi macroorhidie, (Prin 
bunăvoința dr. M.Bate). 

Neuropatologia este subtilă — structura sinapsei este uşor 
anormală, cu sărăcirea spinilor dendritici. 


Sindroame malformative complexe 


Numeroase sindroame destul de specifice au fost iden- 
tificate, cele mai multe reprezentând defecte genetice unice şi 
împreună contribuind la aproximativ 5% din întârzierile mentale. 
Următoarele sunt câteva dintre cele mai frecvente sau teoretic 
importante. 


Sindromul Aicardi 


Aici, principalele trăsături sunt retardul mental, spasmul 
infantil şi mai târziu epilepsia, multiple defecte lacunare retiniene, 
agenezia corpului calos şi activitate electrică independentă a celor 
două emisfere la EEG. Această boală se manifestă doar la fete (şi 
este probabil cu transmisie dominantă legată de sex, letală la 
băieţi). 


Sindromul Cockayne 


Trăsăturile sunt: retard mental, statură mică, orbite adânci, 
microcefalie, hiperpigmentare retiniană, surditate senzorineurală, 
rash fotosensibil iar mai târziu neuropatie periferică şi ataxie. 
Calcificări cerebrale şi leucodistrofii pot fi decelate la CT. 
Culturile celulare, incluzând amniocitele, arată scăderea sintezei 
de AND şi ARN după expunerea la raze ultraviolete. Un defect al 
ligazei ADN poate fi răspunzător. Deleţia cromozomială la 10921 a 
fost găsită în unele cazuri, dar transmiterea este de obicei 
autosomal recesivă. 


Sindromul Coffin-Lowry 


În acest sindrom există întârziere mentală severă, moderată 
întârziere în creştere, fante palpebrale înclinate în Jos, 
hipertelorismn, maxilar mic, nas lat, stern scurt, scolioză şi anomalii 
vertebrale la radiografii, mâini mari şi moi, degete conice, falange 
distale cu ciocuri (la radiografii) şi laxitate ligamentară. Este 
transmis recesiv legat de cromozomul X; mamele pot avea scolioză 
şi anomalii digitale. Această genă este localizată pe Xp22. 


Sindromul Smith-Lemli-Opitz 


Acest sindrom cuprinde retard mental, greutate scăzută la 
naştere, imposibilitatea de a creşte viguros, iritabilitate, micro- 
cefalie, hipotonie severă (centrală), nas întors înainte, ptoză, 
margini alveolare maxilare largi, criptorhidie şi hipospadias la 
băiaţi. Este transmis autosomal recesiv. Există multiple anomalii 
ale creierului, cerebelului şi măduvei spinării. În mod excepţional 
pentru un sindrom malformativ, există un marker biochimic, 
acumularea în sânge a 7-dehidrocolesterolului. 


Sindromul Sotos (gigantismul cerebral) 


Acest sindrom este caracterizat prin retard mental de la uşor 
la moderat, greutate mare la naştere, macrosomie în copilărie fără 
vârstă osoasă avansată şi fuziune epifizală timpurie, 
megaencefalie, mâini şi picioare mari, frunte înaltă, ochi uşor 
coborâți, facies caracteristic, coordonare dificilă, incidență 
crescută a convulsiilor febrile şi frecvent scolioză. Este sporadic şi, 

probabil, transmiterea autosomal dominantă se limitează la 
mutanții noi. 


Sindromul Williams (hipercalcemia 
infantilă severă idiopatică) 


Aici există retard mental moderat sau uşor, facies “de 
spiriduş” şi stenoză supravalvulară aortică. Hipercalcemia poate fi 
severă în copilărie, dar nu este persistentă. Există o imposibilitate 
timpurie de a creşte armonios şi de a vomita. Retardul afectează 
mai puţin vorbirea decât îndemânarea perceptuală şi motorie. 
Sindromul este sporadic şi etiologia şi semnificaţia hipercalcemiei 
sunt necunoscute. Absorbţia calciului este crescută şi sensibilitatea 
la vitamina D poate fi cauza. Restricţia de calciu şi vitamină D pot 
fi folositoare în faza hipercalcemică a bolii, dar nu sunt curative. 


Sindromul Zellweger (cerebrohepatorenal) 


Trăsăturile acestui sindrom sunt retardul avansat, hipotonia 
severă centrală, areflexia, dificultățile în hrănire, fruntea înaltă, 
hepatomegalia, ciroza şi uneori insuficiența hepatică, multiple 
chisturi renale mici şi frecvent convulsii timpurii. Supravieţuirea 
este de obicei sub 6 luni. Trăsăturile neuropatologice sunt 
micropoligiria, pahigiria şi defecte de migrare neuronală. Defectul 
de bază este absența totală a peroxizomilor din toate celulele 
organismului şi, în consecință, absenţa oricărei activități 
peroxizomale. Deci, pacienţii nu pot metaboliza acidul fitanic sau 
acizii graşi cu lanţuri foarte lungi (cu lungimea lanțurilor carbonice 
de 24-26 de atomi) şi nu pot sintetiza plasmalogeni. Acest sindrom 
neobişnuit este un exemplu rar de malformaţie cerebrală provocată 
de un defect biochimic cunoscut. Transmiterea este autosomal 
recesivă; gena este localizată pe 7q11. 


Infecţii şi teratogeni 
Infecţii congenitale 


În primul trimestru de sarcină creierul afectat se dezvoltă 
anormal dar răspunsul inflamator nu apare sau apare doar în mică 
măsură. Astfel că, în general, supraviețuitorii unor infecţii fetale 
precoce rămân cu malformații cerebrale, în timp ce infecțiile fetale 
tardive se prezintă cu leziuni inflamatorii mai evidente, asociate cu 
necroză şi calcificări secundare. Pricipalii agenţi care pot provoca 
anomalii cerebrale congenitale sunt virusul rubeolei, citomegalo- 
virus, herpes simplex, virusul imunodeficienței umane (SIDA) şi, 
mai rar, varicela sau vaccina, şi alte microorganisme variate, mai 
ales cele ale sifilisului şi toxoplasmozei şi, ocazional, al listeriozei, 
tuberculozei şi malariei. Hamsterii pot dezvolta stenoza de apeduct 
Sylvius după infecția urliană în timpul gestaţiei, această asociere 
fiind suspectată dar nedovedită la oameni. 

Retardul mental este asociat mai ales cu rubeola, 
citomegalovirusul sau toxoplasmoza congenitală. Microcefalia, 
hidrocefalia şi calcificările intracraniene pot apărea în infecțiile cu 
citomegalovirus, herpes simplex şi toxoplasmoză. În toate aceste 
situații o meningoencefalită activă poate exista încă de la naştere, 
infecția poate persistea şi în anumite cazuri poate provoca 
simptomatologie progresivă. Surditatea poate apărea în oricare din 
aceste situaţii, dar mai ales în rubeolă şi citomegalovirus, în timp 
ce epilepsia este neobişnuită în rubeola congenitală, dar este 
frecventă după infecția perinatală cu herpes simplex. Corioretinita 

este frecventă în 
toxoplasmoză. 

Infecția cu citomegalovirus este probabil cea mai sever 
handicapantă infecţie perinatală în Marea Britanie, cu o posibilă 
incidență combinată a surdităţii cu handicap mental de 1 la 
1000 — 3000 de naşteri vii (infecția congenitală inaparentă este de 
10 ori mai frecventă). Cu toate acestea, diagnosticul retrospectiv 
este rareori posibil dacă dovada infecției (exudat faringian, 
microscopie electronică a urinii sau cultură sau anticorpi IsM 
specifici pentru citomegalovirus în sânge) nu a fost obținută în 
primele 3 săptămâni de la naştere. Infecția maternă primară (nu 
reinfecţia) în stadii variate ale sarcinii poate să conducă la 
handicapuri ale sistemului nervos central, deși nu a fost identificat 
un “sindrom” care să poată fi definit ca atare; în aceste cazuri apar 
frecvent surditate, retard, convulsii, microcefalie şi calcificări 
periventriculare. 


rubeolă, infecția cu citomegalovirus şi 


Leziunile fetale determinate de alcoolism 


Alcoolismul patent. în sarcină provoacă un grup relativ 
uniform de anomalii. Principalele trăsături sunt tulburări ale 
creşterii înainte şi după naştere, retard mental (1Q 60-70), 
comportament iritabil în prima copilărie şi, mai târziu, 
hiperkinezie, microcefalie, fante palpebrale mici, nas scurt, buza 
superioară subțire, contracturi articulare, anomalii ale şanțurilor 
palmare şi defecte septale cardiace. Câteva cazuri au anomalii 
vertebrale cervicale, defecte ale tubului neural sau hidrocefalie. 
Caracteristicile neuropatologice includ microcefalia, defecte ale 
migrării neuronale și, în unele cazuri, agenezia de corp calos şi 
hipoplazia cerebeloasă. Atrofia cerebrală uşoară şi hipoplazia 
cerebeloasă pot fi evedenţiate prin tomografie computerizată. În 
anumite cazuri se poate pune în evidență fibroza hepatică. 
Consumul de alcool mai redus este asociat cu anomalii mai uşoare, 
dar un efect măsurabil asupra cresterii şi greutăţii fetale poate fi 
întâlnit în cazurile în care consumul mater este echivalent cu 

două pahare zilnic (100 g alcool pe săptămână), nu a fost stabilită 
“o doză “sigură”. Efectul publicității a fost de a opri complet 
consumul de alcool al femeilor în timpul sarcinii. Cu toate acestea, 
studii de supraveghere mai ales în Suedia, New York şi Glasgow 
au arătat o incidenţă continuu crescută a sindromului în unele 
populaţii (de la 1 la 600 la 1 la 1000 de naşteri vii). 


Alţi teratogeni 


Nu există dovezi directe ale existenței unui anume agent 
care să provoace anomalii ale sistemului nervos central la fătul 
uman. Momentul de acţiune al stimulului nociv este la fel de 
important ca şi natura lui, după cum reiese din diferitele 
malformații ale sistemului nervos central care rezultă din 
expunerea experimentală a fetușilor de şobolan în diferite stadii 
ale gestaţiei la raze X sau vitamina A. Importanța momentului de 
expunere la thalidomidă sau la virusul rubeolei sunt exemple 
umane echivalente. Efectele dozelor, ale duratei expunerii, ale 
susceptibilității individuale sau ale variațiilor în metabolismul 
matern sau de dietă sunt încă neînţelese. 

Există o asociere relativ consistentă între ingestia maternă 
de thalidomidă la 24 — 40 zile de la concepție şi defectele de 
dezvoltare ale membrelor, secundare neuropatiei senzitive 
embrionare sau ale expunerii mai timpurii ce provoacă microtie şi 
surditate. Mai puţin consistentă dar foarte frecventă este incidența 
malformaţiilor sistemului nervos central (hidrocefalie, anencefalie) 
şi a dismorfismului după ingestia de aminopterin sau methotrexat 


la 4-10 săptămâni de gestație, microcefalia, retardul mental şi 
atrofia optică după ingestia de warfarină în trimestrul al doilea sau 
al treilea (expunerea precoce provoacă o embriopatie asemănătoare 
sindromului Conradi, o formă cu transmitere dominantă a 
condrodisplaziei punctata), retard, microcefalie, cecitate şi 
surditate după intoxicația maternă cu metilmercur, şi microtie, 
surditate şi microcefalie cu sau fără stenoza de apeduct, 
hidrocefalie şi microftalmie după ingestia de doze mari de 
vitamină A sau după tratament antiacneic cu derivați de acid 
retinoic. 

Efectele altor toxine asupra fetusului sunt mai puţin 
uniforme şi efectele ocazionale necesită studii populaţionale foarte 
mari pentru a le putea distinge de asocierile întâmplătoare. Aşa s-a 
întâmplat cu sindromul alcoolic fetal (a se vedea mai sus) şi cu 
sindroamele asociate cu anticonvulsivante ca valproatul de sodiu, 
carbamazepina şi fenitoinul. Sindromul fenitoinic fetal constă în 
statura mică, hipertelorism, punte nazală scurtă şi plată, nas scurt, 
buză de Cupidon, despicarea buzei sau a palatului, hipoplazie 
digitală distală, malformații scheletale diverse şi hirsutism. Pot 
există frecvent retard mental şi microcefalie. Ca şi în sindromul 
alcoolic fetal, numai un număr mic din fetuşii expuşi manifestă 
acest sindrom şi nu se poate stabili o corelaţie clară doză-efect sau 
o “doza sigură”. Alte substanţe cu risc crescut de malformații 
fetale ale sistemului nervos central sunt troxidona, bromurile, 
heroina, cocaina şi alte droguri cu dependență, ca şi difenil- 
policlorinaţii şi solvenţii organici. 

Febra maternă crescută în săptămânile 4-14 de gestație 
poate provoca o incidenţă crescută de defecte ale tubului neural, 
hipotonie centrală, convulsii, microcefalie, heterotopie sau 
polimicrogirie, microftalmie şi alte dismorfisme variate. 

Deficiența maternă de iod poate provoca retard mental, 
diplegie spastică, surditate şi defecte cerebeloase, ca şi întârziere 
de creștere a fetusului. Fenilketonuria maternă necontrolată 
provoacă retard mental sever şi microcefalie, frecvent cu 
spasticitate şi convulsii. 


Defecte nespecifice ale embriogenezei 


Numeroase malformații ale sistemul nervos central apar În 
circumstanţe atât de variate încât ele se datoreaza în mod evident 
unor etiologii multiple, malformaţiile implică unul sau mai multe 
momente distincte ale embriogenezei astfel încât originea lor poate 
fi datată ca fiind anterioară acelor momente (vezi tabelul 18.1). 
Următoarele exemple implică creierul şi nervii cranieni, dar spina 
bifida este un alt exemplu important (a se vedea mai jos). 


Holoprosencefalia 


Aceasta reprezintă o malformaţie complexă a telencefalului 
şi diencefalului în care un ventricul anterior unic poate imita 
hidranencefalia. Imposibilitatea prosencefalului de a forma diver- 
ticuli telencefalici, optici , olfactivi şi hipofizari poate reflecta 
imposibilitatea inducerii formării acestora de către mesodermul 
adiacent sau de către creasta neurală. Emisferele nu se formează 
parțial sau total (forme lobare, semilobare sau alobare), sistemul 
olfactiv este frecvent absent. (arinencefalie) şi pot exista 
malformații sau aplazii ale nervilor optici, ale ochilor sau ale 
glandei pituitare. Malformaţiile faciale asociate reflectă severitatea 
anomaliilor cerebrale şi variază de la anoftalmie la ciclopie cu 
proboscis (nas lung, „în trompă”), până la malformații nazale 
variate, hipertelorism cu buza “de iepure” şi malformații uşoare ale 

liniei mediane a feţei. Microcefalia şi retardul mental sever sunt 
obișnuite, dar gradul în care apar depinde de severitatea leziunii 
cerebrale. Cele mai severe forme sunt letale încă din stadiul de 
sugar. 

Anomaliile cromozomiale (mai ales trisomia 13, trisomia 18 
şi 13q”, a se vedea mai sus despre deleţia 7q34-36) sunt cauze 
frecvente de holoprosencefalie. Multe tulburări genetice izolate pot 
provoca aceste malformații şi multe alte cazuri sunt de cauză 
necunoscută. Formele cele mai uşoare pot fi întâlnite la adult şi 
aduc un risc crescut de transmitere dominantă sau legată de sex, 
astfel încât identificarea anomaliei trebuie urmată de diagnos- 
ticarea precisă a provenienţei sale. 


Agenezia corpului calos 


Aspectul câracteristic al acesteia la examenul ultrasonic 
sau tomodensitometric fac această malformaţie să fie uşor de 
diagnosticat. Împreună cu alte anomalii poate fi întâlnită în 
sindromul  Dandy-Walker,  holoprosencefalie, sindromul 
Aicardi, sindromul Rubinstein-Taybi, trisomiile 8 şi 13 sau în 
embriono-patia rubeoloasă (a se vedea mai sus) iar ca tuburare 
aparent izolată este însoţită de retard mental. Agenezia parțială 
afectează de obicei partea posterioară a corpului calos. 
Disocierea funcțiilor emisferice nu este o trăsătură obligatorie 
aşa cum ar fi de asteptat, probabil pentru că nu sunt implicate 
şi celelalte tracte de fibre interemisferice. Arareori, agenezia 
asimptomatică de corp calos se asociază tardiv cu episoade 
severe de hiperhidroză şi hipotermie. Corpul calos se formează 
în a 70-100 zi de gestație, astfel încât agenezia datează din 
această perioadă, posibil mai devreme. Atrofia secundară de 
corp calos, identificabilă la RMN poate fi consecința unor 
leziuni mai târzii ale substanţei albe cerebrale. 


Lisencefalia şi pachigiria 


Aceasta reprezintă o malformaţie în care girusurile cerebrale 
sunt puţin evidente sau absente (agirie) sau îngroşate (pachigirie) 
iar scoarței cerebrale îi lipsesc cele 6 straturi histologice normale. 
Tracturile piramidale sunt hipoplaziate şi există în mod frecvent şi 
alte anomalii cerebrale. Tulburarea caracteristică pare a fi defectul 
de migrare neuronală în săptămânile 8-16 de gestație, dar acesta 
mu este întotdeauna cauza principală. Microcefalia, retardul 
mental, spasticitatea şi convulsiile (frecvent spasmul infantil) sunt 
trăsături clinice principale. O anumită formă (sindromul Miller - 
Dieker) este caracterizată prin existența unei frunți înalte, verticale 
şi a unui nas scurt, cu urechi jos implantate şi malformații 
congenitale cardiace, renale şi genitale, ea se asociază cu o deleţie 
cromozomială anume (17p1-—3"). Un exces de ritmuri rapide este 


pus în evidența la EEG. Au fost comunicate cazuri familiale dar. 


există şi forme sporadice de etiologie neprecizată. Tomografia 
computerizată demonstrează prezența agiriei. Pachigiria este în 
mod obisnuit sporadică şi neexplicată, dar ea este una din 
manifestările existente în multe sindroame malformative severe, 
inclusiv în sindromul Zellweger (vezi mai sus). Ea reprezintă 
totodată trăsătura principală a unei forme de displazie cerebrală 
unilaterală numită hemimegalencefalie, în care hemipareza 
existentă, întârzierea de dezvoltare şi epilepsia netratabilă pot fi 


ameliorate de emisferectomia radicală. Combinația de pachigirie şi: 


lisencefalie este observată într-un grup de distrofii musculare 
congenitale printre care tipul Fukuyama şi sindromul Walker- 
Warburg (în care displazia retiniană este o altă trăsătură 
caracteristică). 

Displazia optic-septală 


Aceasta este un sindrom de hipoplazie unilaterală sau 
bilaterală de nerv optic cu displazie variabilă de septum 
pellucidum şi de diencefal. Papila optică mică, caracteristică, 
înconjurată de un halou peripapilar (semnul “dublului inel”) 
deosebeşte acest sindrom de atrofia optică congenitală. Se 
însoţeşte de întârziere în dezvoltare, scăderea acuității vizuale și 
mişcări de căutare ale globilor oculari. Displazia optic-septală este 
sporadică, în legătură cu vârsta maternă scăzută. Complicaţiile 
perinatale ce includ icterul neonatal şi hipocalcemia pot provoca 
uneori retard mental suplimentar, dar, în absența acestora, retardul 
mental este foarte ușor, existând însă frecvent insuficiență 
hipotalamică sau pituitară. Multe cazuri prezintă convulsii. 
Etiologia nu este înţeleasă şi poate fi plurifactorială, acționând 
probabil în primele 40 de zile de gestație. 


Malformaţiile cerebeloase 


Tipuri variate de agenezie cerebeloasă sau de hipoplazie se 
pot asocia cu alte anomalii cerebrale, bine evidenţiate la RMN. 
Multe dintre ele nu sunt precis definite iar clinic prezintă ataxie 
cerebeloasă. Următoarele tipuri sunt cele mai importante, dar 
există multe altele cu determinism genetic în care diagnosticul 
precis este dificil. 


- Sindromul Joubert 


Agenezia vermiană sau cel putin a părţii sale postero- 
inferioare se asociază cu retard mental sever, incoordonare, mişcări 
pendulare ale globilor oculari şi, în mod carcateristic, în perioadă 
neonatală, cu momente de frecvență respiratorie foarte crescută 
(120-180/min), alternând cu apnee. Transmiterea este autosomal 
recesivă. Pot exista și alte defecte asociate, ca meningocelul şi 
degenerare sau anomalii retiniene. 


Malformaţiile Chiari 


Chiari a descris apariţia în cazuri de hidrocefalie a hernierii 
amigdalelor cerebeloase (tipul 1) sau a unor părți ale trunchiului 
cerebral, vermisului şi ale ventriculului IV (tipul II) în canalul 
spinal. Tipul II este frecvent asociat cu meningocelul, dar poate îi - 
prezent din stadiul de nou-născut cu hidrocefalie şi disfuncție de 
trunchi cerebral (stridor şi dificultăți de deglutiție). Momentul 
originar este la închiderea neuroporilor, în săptămâna a 4-a de 
dezvoltare embrionară. eo 

În cazurile în care hidrocefalia este uşoară sau absentă, 
anomaliile de tip 1 sau II pot apărea mai târziu în viață, de obicei 
asocindu-se cu semne ale siringomieliei (vezi subcapitolul 3.9) sau 
siringobulbiei, iar uneori cu dureri cervicale, cefalee occipitală, 
vertij, atacuri de cădere, ataxie sau spasticitate, Simptomele sunt 
de obicei uşoare, dar pot fi precipitate de tuse sau strănut. Semnele 
clinice tipice sunt nistagmusul vertical şi parapareza spastică, 
frecvent asociate cu gât scurt şi cu implant pilos jos, cu sau fără 
tulburare de sensibilitate disociată, atrofie a musculaturii mâinii 
sau paralizii ale nervilor cranieni bulbari. Anomalia este vizibilă la 
RMN. Radiografia de craniu poate arăta impresiunile bazilare 
(platibazia — deplasarea în sus a bazei craniului şi a procesului 
odontoid) şi anomalii ale vertebrelor cervicale. Decompresia 
chirurgicală a foramenului magnum este de ajutor atunci când 
există fenomene compresive demonstrabile, ce coniribuie la 
simptomatologie, dar efectuarea unui şunt pentru hidrocefalie, dacă 
acesta există, este esențială. 

„NEUROLOGIE 


Sindromul Dandy-W alker 


În acest tip de malformaţie hipoplazia vermiană este asociată 
cu dilatația chistică a ventriculului IV. Fosa posterioară se 
expansionează, devine palpabilă, şi frecvent apare hidrocefalia 
secundară. Atrezia foramenului Magendie este un factor posibil, 
dar el nu reprezintă defectul primar. Malformaţiile multiple ale 
creierului şi măduvei spinării sunt în mod frecvent prezente, 
datând probabil din săptămâna a 7-a de gestație. Simptomele sunt, 
de obicei, clare încă de la naştere, dar hidrocefalia se poate 
dezvolta mai târziu şi poate mima o tumoare de fosă posterioară, în 
copilăria târzie sau chiar la vârsta adultă. CT şi RMN dovedesc 
existenţa chistului în fosa posterioară şi aplazia de vermis. Este 
necesară efectuarea de șunt pentru hidrocefalie, dar uneori chistul 
însuși necesită şuntare. 


Anomalii ale nervilor cranieni 
Sindromul Moebius 


Reprezintă paralizia facială bilaterală congenitală în 
majoritatea cazurilor asociată cu paralizie bilaterală de nerv VI şi, 
mai rar, cu paralizia totală a privirii orizontale sau cu leziuni ale 
nervilor II, IV, V motor, X sau XII. Uneori leziunea este 
unilaterală. Trăsături ocazionale sunt picior echin, artrogripoză 
întinsă şi retard mental (doar în 10-15% din cazuri). Surditatea 
este rară. Nou-născutul are dificultăți în a suge şi mai târziu poate 
prezenta dizartrie, precum şi consecințe sociale şi emoţionale ce 
provin din lipsa de expresie facială. Aproape toate cazurile sunt 
sporadice, dar a fost comunicată şi existența unor cazuri cu 
transmisie dominantă. Timp de 100 de ani a persistat controversa 
dacă este implicată aplazia sau degenerarea nucleilor nervilor 
cranieni. Dovezi anatomopatologice convingătoare au fost găsite 
pentru ambele posibilități şi sindromul are probabil mai multe 
cauze. Paralizie facială bilaterală există şi în formele congenitale 
de distrofie miotonică, precum şi în distrofia musculară 
facioscapulohumerală. 


Alte anomalii ale nervilor cranieni și ale 
mişcărilor globilor oculari 


Paraliziile izolate congenitale ale nervilor III, VII, XII sau ale 
altor nervi cranieni nu sunt rar întâlnite. Două tulburări 
congenitale ale mişcărilor globilor care creează frecvent confuzie 
clinică sunt sindromul Duane şi apraxia oculomotorie congenitală. 


Sindromul Duane 


În această tulburare, hipoplazia nucleului nervului cranian 
VI şi fibroza muşchiului drept extern provoacă paralizia abducției 
şi retracția globului ocular cu ptoză în adducţie. Poate fi unilaterală 
sau bilaterală, uneori poate fi moştenită ca trăsătură dominantă şi, 
ocazional, poate să se asocieze cu pseudoedem papilar, surditate 
sau sindrom Klippel-Feil. 


Apraxia oculomotorie congenitală 


Aceasta reprezintă o tulburare a mișcărilor voluntare de 
lateralitate a globilor oculari cu păstrarea motilităţii reflexe. 
Mişcări lente de urmărire sunt posibile, dar nu şi mişcări rapide 


sacadate, iar pacientul clipeşte şi îşi mişcă brusc capul pentru a 
realiza alternarea rapidă a privirii prin reflexul “ochilor de 
x» 


păpuşă”. Această anomalie reprezintă o trăsătură frecventă a 
ataxiei telangiectazice. 


Creşterea anormală a extremității 
cefalice în copilărie 


Măsurarea circumferinței craniului în prima copilărie și 
compararea creşterii cu tabelele standardizate oferă un ghid util în 
evaluarea dezvoltărilor excesive sau defectuoase. Până la vârsta de 
2 ani are loc 66% din creşterea normală postnatală a circumferinței 
craniului, iar până la 12 ani 90% din aceasta. După vârsta de 2 ani 
procesele înlocuitoare de spaţiu tind să ducă la creşterea presiunii 
intracraniene, în loc de creşterea în volum a extremității cefalice. 
Edemul papilar este rar întâlnit înaintea vârstei de 2 ani. 
Dehiscenţa suturilor craniene poate să se producă rareori după 
vârsta de 12 ani, moment în care fuziunea acestora este, de obicei, 
completă. Astfel, circumferința craniului la un adult cu 
hidrocefalie poate fi un reper de cronicitate. 

În prima copilărie o creştere accelerată a circumferinței 
poate indica un exces de lichid cefalorahidian (în hidrocefalie, 
hidranencefalie sau în chistul arahnoidian), hematoamele 
subdurale, ocazional fiind efectul direct al unor tumori foarte mari 
sau al unei creşteri difuze cerebrale anormale (megaencefalie). 


Megaencefalia 


Creşterea marcată a craniului în absenţa hidrocefaliei este în 
mod frecvent rezultatul unei megaencefalii benigne familiale, dar 
scleroza tuberoasă (vezi capitolul 8), neurofibromatoza (vezi 
capitolul 8), achondroplazia şi sindromul Sotos (a se vedea mai 
sus) sunt cele mai frecvente asocieri cu megaencefalia. 


Megalencefalia progresivă 


Această tulburare este mai rară şi sugerează o suferință 
metabolică ca boala Hurler, boala Tay-Sachs, boala Canavan (vezi 
capitolul 8) sau boala Alexander (în care prezența corpusculilor 
refractili din astrocite se asociază cu epilepsie, megaencefalie şi 
tetraplegie spastică). 


Hidranencefalia 


Aceasta reprezintă absenţa celei mai mari părți a ambelor 
emisfere cerebrale cu existența unui craniu normal şi a unor 
meninge intacte şi normal destinse. Copilul este aparent normal la 
naştere şi poate chiar supraviețui pentru mai multe luni. 
Întârzierea în dezvoltare şi creşterea uneori excesivă a extremității 
cefalice conduc (prin ultrasonografie sau transiluminare) la 
descoperirea existenței doar a diencefalului şi a unor părți 
variabile din lobii occipitali şi temporali, ceea ce lipseşte din 
emisferele cerebrale fiind înlocuit cu lichid cefalorahidian. 
Răspunzătoare de apariţia acestei anomalii sunt procese distructive 
variabile ce apar în luna a 3-a de gestație sau, eventual, mai tardiv, 
de natură în special infecțioasă sau ischemică, 


Hidrocefalia 


Hidrocefalia reprezintă dilataţia ventriculilor cerebral ce 
rezultă din obstrucția drenajului, din tulburări ale absorbției 

lichidului cefalorahidian sau, rareori, dintr-o producție excesivă a 
acestuia. Dilatarea ventriculilor poate să apară şi în atrofia 
cerebrală, care poate fi deosebită de hidrocefalie prin absenţa 
creşterii presiunii intracraniene şi, de obicei, prin asocierea în 
copilărie a microcefaliei. În hidrocefalia comunicantă, obstrucția 
circulaţiei lichidului cefalorahidian se face la nivelul cisternelor 
bazale sau în spaţiul cerebrai subarahnoidian. (ceea ce permite o 
“comunicare” de la nivelul ventriculilor laterali către spațiul 
cerebral subarahnoidian lombar cu împiedicarea absorbției 
lichidului cefalorahidian prin vilii arahnoidieni). În hidrocefalia 
necomunicantă obstrucţia este la nivelul sistemului ventricular sau 
la nivelul orificiilor de drenaj ale ventriculului IV. 

În prima copilărie, hidrocefalia comunicantă este în mod 
obişnuit consecința hemoragiei intraventriculare (frecventă la 
copilul prematur), hemoragiei subarahnoidiene (prin traumatism 
obstetrical) sau meningitei. Mai rar sunt răspunzatoare infecțiile 
congenitale, mai ales toxoplasmoza sau cea cu cytomegalovirus. 
Poate apărea ca o consecință a meningitei tuberculoase la nou- 
născut. Rareori poate fi consecința producerii excesive de lichid 
cefalorahidian cu conţinut proteic ridicat de către un papilom de 
plex choroid, mai frecvent, proteinorahia crescută este de cauză 
necunoscută.  Hidrocefalia necomunicantă apare în stenoza 
apeductală, în obstrucţia foramenului Monro, a apeductului sau a 
ventriculului IV prin ventriculită sau prin procese tumorale, sau, în 
alte malformații variate ca malformația Chiari sau sindromul 
Dandy-Walker (a se vedea mai sus). 

Incidența hidrocefaliei congenitale, excluzând spina bifida, 
este de aproximativ 0,4 la 1 000 de naşteri vii. 

În mod normal, cantitatea lichidului cefalorahidian creşte de 
la 50 ml la naştere la 120-150 ml la adult; rata secreției active de 
către plexurile choroide este de 0,3-0,4 ml/min, iar granulaţiile 
arahnoide sunt capabile să resoarbă în mod pasiv în sinusurile 
venoase, sub gradient de presiune crescut, până la de 4 ori această 
rată de producere. Presiunea normală a lichidului cefalorahidian 
(în decubit) variază între 20 şi 80 mm H20O la copil şi până la 
150-200 mm HO (10-15 mmHg) la adult. Mici fluctuații au loc 
cu respirația și pulsul. În presiunea intracraniană crescută, 
monitorizată intraventricular, o presiune de fond normală sau 
crescută este marcată de unde în platou de 70 mm Hg sau mai 
mult, pentru perioade de 10-20 minute,sau prin vârfuri scurte de 
presiune înaltă. Primele pot fi însoțite, atunci când sunt severe, de 
“atacuri clinice de hidrocefalie”. Există posibilitatea ca presiunea 
să crească până la valori apropiate de tensiunea arterială, cu 
diminuarea fluxului sanguin cerebral, ceea ce reprezintă o situaţie 
potenţial fatală. 


Diagnostic 


În copilărie, creşterea rapidă a craniului cu destinderea 
fontanelelor se însoţeşte de somnolenţă, iritabilitate şi vărsături. 
Retracţia pleoapelor cu imposibilitatea privirii în sus (ochii în 
“apus de soare”) şi înălțarea frunții dau un diagnostic de inspecție 
(mimat însă de anumite cazuri de hematom subdural bilateral). 
Craniile mari cu formă normală sau atipică sunt rareori hidro- 
cefalice. Pot să apară strabismul, spasticitatea sau opistotonusul. 

La copii mai mari, cu fontanelele închise, în cazurile acute 
poate să apară edem papilar, dar acesta este neobişnuit în cazurile 
cu instalare progresivă. Cefaleea, ataxia, incontinența şi 
spasticitatea sunt trăsăturile caracteristice, împreună cu tulburările 
intelectuale selective ce implică mai ales producția verbală şi mai 
puțin performanța motorie (pe scala Weschler). Performanța 
motorie de finețe ca şi puterea de concentrare sunt scăzute. 


359 


Dilatarea ventriculului III poate induce defecte ale creşterii și, 
rareori , tulburări endocrine. Nistagmusul şi mai ales paraliziile de 
nerv VI însoțesc fecvent creşterile bruşte de presiune. 

Formele supraacute sau severe pot duce rapid la comă, 
precedată de cefalee intensă, greață, hipertensiune arterială, 
bradicardie, opistotonus, imposibilitatea privirii în sus, pupile 
miotice sau, mai rar, midriatice, şi respirație Cheyne-Stokes. 
Aceste “atacuri” de hidrocefalie impun drenajul veniricular de 
urgenţă pentru salvarea vieții pacientului. 

Ultrasonografia este necesară mai ales la nou-născuţi 
pentru măsurători ventriculare repetate. Radiografiile craniene 
pot evidenția existența suturilor dehiscente la nou-născut, 
eroziuni ale șeii turceşti după vârsta de 9 ani, expansiunea şeii 
în stenoza apeductală cronică şi calcificări în toxoplasmoză sau 
în infecții cu cytomegalovirus, tuberculoză cu evoluţie 
îndelungată sau anumite tumori. CT evidențiază lărgirea 
ventriculilor (ce nu implică şi ventriculul IV în stenoza 
apeductală), existența unui chist în fosa posterioară în 
sindromul Dandy-Walker şi îngustarea şanţurilor cerebrale şi a 
fisurii interemisferice, ce contrastează cu lărgirea acestora din 
atrofia cerebrală. Hidrocefalia ce provoacă creşterea presiunii 
intracraniene poate apărea la nou-născutul cu microcefalie sau 
la adultul cu semne de demență impunând un diagnostic 
delicat cu atrofia cerebrală. Pentru realizarea acestei distincţii 
se foloseşte încă cisternografia radioizotopică. Rezonanța 
magnetică nucleară demonstrează existența malformațiilor 
asociate de trunchi cerebral. Diagnosticul prenatal precoce prin 
ultrasunete este posibil și poate conduce la conduita 
terapeutică adecvată. 


Atitudine terapeutică 


Toate cazurile trebuie investigate pentru a se putea exclude o 
cauză tratabilă şi pentru identificarea locului obstrucţiei. La riou- 
născutul cu hemoragie intraventriculară, puncţiile lombare repetate 
pot înlătura suficient sânge şi lichid cefalorahidian astfel încât să 
poată fi evitată necesitatea unui alt tratament. Hidrocefalia care nu 
duce la creşterea rapidă a extremității cefalice sau la semne de 
hipertensiune intracraniană trebuie lăsată netratată, până când 
devine evident că produce o tulburare a funcţiilor motorii sau 
intelectuale, moment în care se pune problema efectuării şuntului. 
Atunci când această decizie este dificilă, o perioadă de 
monitorizare a presiunii intracraniene este utilă, dar rezultatele 
obținute nu trebuie să capete o pondere decizională mai mare decât 
creşterea dimensiunilor craniului sau decât rezultatele testelor 
psihologice. 


Şunturile şi complicațiile lor 


Hidrocefalia simptomatică care nu se datorează unor cauze 
corectabile necesită şuntare. Şuntul Torkildsen (de la nivelul 
ventriculului lateral la fosa posterioară) poate fi folosit în stenoza 
apeductală, dar nu este satisfăcător la copilul în creştere. Șunturile 
ventriculo-peritoneale sunt acum folosite în mod preferenţial față 
de şunturile ventriculoatriale în aproape toate cazurile. Ambele 
sunt însă supuse apariției de numeroase complicaţii. 

1) Drenajul excesiv poate conduce la scăderea presiunii 
intracraniene cu consecinţe ce variază de la cefalee posturală la 
hemoragie subdurală secundară severă. Acesta este riscul care 
apare atunci când se tratează o hidrocefalie cronică la adolescenți 
sau adulţi şi poate fi prevenit printr-o selecție atentă a valvelor. 

2) Blocarea san desprinderea conduc la reapariţia brutală sau 
intermitentă a presiunii crescute şi implică revizuirea şuntului. Cei 
mai mulți copii necesită revizuiri repetate, mai puţin cei cu şunt 
ventriculoperitoneal. Revizuirea “profilactică” pe măsură ce 
copilul creşte este recomandată doar la cei cu şunt ventriculoatrial. 

3) Infecția. Şuntul acţionează ca un loc preferențial de fixare 
bacteriană şi care nu poate fi sterilizat prin tratament antibiotic. 
inlăturarea acestuia şi drenajul extern trebuie deci folosite ori de 
câte ori meningita sau ventriculita complică hidrocefalia cu şunt. 
Cel mai frecvent sunt implicaţi stafilococii. Această situaţie trebuie 
luată in considerare atunci când apare o pirexie neexplicată, 
anemie sau splenomegalie. Infecția şuntului ventriculoatrial poate 


duce la forme uşoare de septicemie, endocardită bacteriană 
subacută sau glomerulonefrită. 


4) Tromboza la vârful şunturilor ventriculoatriale poate duce 
la microembolism pulmonar cronic, hipertensiune pulmonară şi 
insuficiență cardiacă sau la tromboză de venă cavă superioară. 
Tromboza poate avea loc cu sau fără infecția şuntului şi este mai 
probabilă atunci când procesul de creştere trage de vârtul şuntului 
afară din atriul drept şi îl aduce înăuntrul venei cave. 

Tratamentul medical al hidrocefaliei cu acetazolamidă sau 
isosorbid este de valoare redusă cu exceptia cazurilor la care se 
urmăreşte temporizarea şuntării. 


Sfatul genetic 


Acesta este important mai ales în cazurile asociate cu spina 
bifida (a se vedea mai jos) şi atunci când există malformații 
asociate care se pot datora unui defect genetic unic. Laurence 
consideră riscul de recurenţă al hidrocefaliei necomplicate ca fiind 
1 din 40 după un băiat afectat şi de 1 din 80 după o fată afectata. 
După un caz de stenoză apeductală, riscul pentru un frate al unui 
băiat afectat este de 1 din 22 şi pentru o soră de 1 din 50. 


"“Stenoza apeductală 


Aproximativ o treime din toate hidrocefaliile din copilărie 
(excluzând spina bifida) rezultă din stenozarea apeductului Sylvius 
care, în mod normal, măsoară numai 0,2 până la 1,8 mm la 
naştere. Stenoza poate urma hemoragiei intraventriculare sau 
ependimitei ca, de exemplu, în meningita bacteriană, toxoplasmoza 
prenatală şi probabil după encefalita fetală sau postnatală cu virus 
urlian. În aceste cazuri apare glioza în jurul apeductului. Această 
anomalie poate fi asociată cu neurofibromatoza şi poate apărea ca o 
tulburare genetică X-legată caracterizată prin retard mental sever, 
spasticitate şi hipoplazia primului metacarp bilateral cu adducția 
policelui. Este frecvent întâlnită în malformaţia Chiari suplimentar 
față de obstrucția orificiilor de evacuare ale ventriculului IV. Ca un 
defect izolat în care bifurcarea sau existența unor treceri “oarbe” 
ale apeductului sunt evidenţiabile la necropsie, stenoza apeductală 
poate fi prezentă cu simptomatologie insidios progresivă la orice 
vârstă, deşi mărirea dimensiunilor craniului oferă în mod obişnuit 
dovada originii încă din copilăria. Trăsăturile clinice din viaţa 
târzie sunt ataxia mersului (fără semne de implicare cerebeloasă), 
incontinenţa şi demența cu semne piramidale uşoare ce se adaugă 
celorlalte semne şi simptome de presiune intracraniană crescută. 
Epilepsia şi hipopituitarismul sunt mai puţin frecvente. În mod 
caracteristic, palparea craniului şi radiografierea acestuia pun în 
evidenţă o fosă posterioară mică. 

Alte anomalii de dezvoltare care 
afectează craniul şi creierul 


Encefalocelul 


Defectele de fuziune craniană sunt mai rare decât spina 
bifida (aproximativ 1 la 2 000-5 000 de naşteri). Probabil numai 
encefalocelul occipital nu şi cele cu alte localizări reprezintă 
defecte de tub neural. Un sac meningeal conținând o cantitate 
variabilă de ţesut cerebral sau cerebelos proemină prin defectul 
cranian, de obicei fără să existe şi un defect al scalpului. 
Aproximativ 75% din encefalocele sunt occipitale, iar CT şi RMN 
precizează conţinutul acestora şi demonstrează frecvent şi existența 
unei  hidrocefalii asociate.  Meningocelul occipital ca şi 
encefalocelul de dimensiuni mici pot fi corectate tipuriu şi 
îndepărtarea parțială a masei de tesut cerebral herniat poate fi 
necesară. Encefalocelul de dimensiuni mari poate fi inoperabil. 
Chiar şi leziunile mici pot fi asociate cu un grad descurajant de 
retard mental. Leziunile de linie mediană frontală şi nazală ca şi 
cele orbitale sunt mai puţin frecvent asociate cu retard, dar pot 
pune probleme foarte mari pentru închiderea chirurgicală şi 
reconstrucția facială. Leziunile transfenoidale pot fi asociate cu 
hipopituitarism. Sindromul Meckel (encefalocel occipital şi rinichi 
polichistic) se transmite autosomal recesiv. Alte encefalocele 
occipitale au un risc de recurenţă echivalent cu al spinei bifida. 
Pentru alte localizări, riscul de recurenţă este scăzut. 


Microcefalia 


O greutate cerebrală sau o circumferință craniană mai mică 
decât media normalului se poate datora mai multor cauze. 
Microcefalia este un semn fizic de malformaţie cerebrală şi nu un 
diagnostic. În general, poate proveni din hipoplazie sau distrucție, 
dar în timpul dezvoltării prenatale timpurii, acestea două 
modificări sunt inseparabile. În cazurile în care circumferința 
craniului scade în mod progresiv mult sub medie, trebuie luate în 
considerație o leziune distructivă recentă (“encefaloclastică”) 
hipoxică sau inflamatorie sau o leziune degenerativă. Cauzele 
prenatale şi mai timpurii duc la microcefalie la naştere cu creştere 
ulterioară paralelă cu media. Anomaliile cromozomiale, 
sindroamele malformative complexe, infecțiile sau intoxicaţiile 
intrauterine precum şi o varietate de defecte genetice unice pot 
provoca microcefalie. Ca o trăsătură izolată, în microcefalia 
autosomal recesivă, aceasta se asociază cu retard mental sever, dar 
celelalte funcţii se păstrează relativ normale. În întârziere - de 
creştere datorată insuficienței placentare, creşterea craniului este 
în general neimplicată, astfel încât la copiii cu nanism şi relativă 
microcefalie trebuie căutată o altă cauză. 


Craniosinostoza 


Fuziunea prematură a tuturor suturilor craniene este aproape 
întotdeauna efectul unei anomalii de creştere cerebrală şi nu cauza 
acesteia. Excepţiile sunt însoţite de presiune intracraniană 
crescută. Fuziunea prematură selectivă duce la apariția unui craniu 
deformat, care în mod obişnuit nu este şi microcefalic. Cu excepția 
sinostozei sagitale pure, craniosinostoza selectivă este mai frecvent 
întâlnită într-una din numeroasele disostoze cu determinism 
genetic (ca, de exemplu, sindromul Crouzon, care cuprinde şi 
hipoplazia liniei mediane a feței, orbite adâncite şi proptosis). 
Diagnosticul precis şi sfatul genetic sunt importante. În cazurile 

severe, tratamentul chirurgical în primele luni de viață poate 
îmbunătăţi aspectul ulterior al craniului sau, dacă se dezvoltă edem 
papilar acest tratament poate fi impus pentru protecția nervilor 
optici. 


Chisturile intracraniene 


Chistul arahnoidian 


Dezvoltarea intracraniană a chistului arahnoidian poate avea 
loc între emisfere, în regiunea supraselară sau în fosa posterioară, 
provocând simptome compresive sau presiune intracraniană 
crescută, Ele se întâlnesc cel mai frecvent în fosa craniană mijlocie 
unde se extind şi unde comprimă şi deplasează partea anterioară a 
lobului temporal şi lobul frontal adiacent. Trăsăturile clinice 
caracteristice sunt epilepsia și, mai puţin frecvent, semnele de 
hipertensiune intracraniană, iar diagnosticul trebuie luat în 
considerare prin creşterea în dimensiune a fosei mijlocii, 
evidenţiată la radiografia craniană. Şuntul chistoperitoneal este 
soluția pentru cazurile cu hipertensiune intracraniană dar, de 
obicei, nu ameliorează epilepsia. Originea chisturilor rămâne 
controversată. 

Numeroase alte chisturi meningeale secundare hidrocefaliei, 
traumelor şi meningitei provoacă o simptomatologie asemănătoare. 
Anomaliile ca sindromul Dandy-Walker sau encefalocelul pot 
provoca chisturi de dimensiuni mari. Chisturile cu dezvoltare 
intracerebrală (“gliale”) apar, de obicei, în tulburări de dezvoltare 
mai complexe ca, de exemplu, în neurofibromatoză. 


Alte chisturi 


Porencefalia 


Reprezintă un pseudochist secundar unui infarct sau unui alt 
proces distructiv cerebral. 


Schizencefalia 


Reprezintă o formă locală, simetrică, cu aspect de 
despicătură, de agenezie de emisfere cerebrale, asociată în mod 
obişnuit cu epilepsie şi retard mental sever. Îşi are originea înainte 
de 8 săptămâni de gestație, când distrucția corticală, agenezia şi 
malformaţiile sunt greu de diferențiat una faţă de alta. 


Tumorile chistice 


Tumorile chistice ca, de exemplu, craniofaringiomul şi 
astrocitomul cerebelos, deşi sunt anomalii de dezvoltare, sunt 
discutate în capitolul 12.. 


Malformaţiile cerebrovasculare 


Malformaţiile arteriovenoase şi anevrismele sunt discutate 
în capitolul 6. La nou-născut, malformaţiile arteriovenoase conge- 
nitale mari ale venei Galen se însoțesc de insuficiență cardiacă de 
suprasarcină. Tratamentul chirurgical este hazardat. Atunci când 
anastomozele vasculare fetale dintre sistemul carotidian şi cel 
vertebral nu se dezvoltă, rezultă persistența arterelor trigeminală, 
acustică sau hipoglosă ce pot comprima structurile nervoase de 
vecinătate. Artera trigeminală, de exemplu, poate afecta nervii UI, 
IV şi VI în fosa mijlocie. 

Sindromul Sturge - Weber 


Acest sindrom este caracterizat de un nev facial “în pată de, 
vin de Porto” asociat cu angiomatoza meningeală la suprafața 
emisferei ipsilaterale, cu convulsii focale şi generalizate 
contralaterale şi frecvent cu hemipareză şi cu hemianopsie. 
Retardul mental este o trăsătură frecventă ca şi glaucomul 
congenital de aceeaşi parte cu nevul. Angiomul este, de obicei, 
parietal sau occipital şi apar calcificări ale cortexului subiacent 
care prezintă semnele caracteristice radiologice în “şină de 
tramvai”. În principiu, toate cazurile sunt sporadice, deşi 
moştenirea dominantă a unor nevi asemănători necomplicaţi au dus 
la credința comună falsă că sindromul Sturge-Weber este transmis 
genetic. 


Anomaliile de dezvoltare ale coloanei 
vertebrale 


Spina bifida este de departe cea mai frecventă anomalie 
vertebrală. 


Sindromul Klippel - Feil 


Fuzionarea a două sau mai multor vertebre existentă în acest 
sindrom este asociată cu un gât scurt şi cu o limitare a motilității. 
Mişcările “în oglindă” ale mâinilor pot proveni din anomalii 
asociate ale măduvei, iar tetrapareza spastică: secundară datorată 
subluxaţiei este o complicație ocazională. Un defect de segmentare 
a somitelor cervicale înainte de săptămâna a 7-a de gestație pare a 
fi cauza. Mai multe tipuri de defecte apar în asociație cu anomalii 
variate. Un sindrom anume, cu anomalie Duane (a se vedea mai 
sus), asimetrie facială şi surditate, este întâlnit numai la sexul 
feminin. 


Agenezia de sacrum 


Agenezia sacrului cu defecte reductive ale motilității 
membrelor inferioare (sindromul de regresie caudală) este frecvent 
asociat cu diabetul matern. Într-un alt sindrom, un meningocel 
anterior însoţeşte agenezia parțială de sacru. Acesta se poate 
prezenta ca o formaţiune tumorală pelvină şi uneori poate provoca 
denervare vezicală. 

i] 


Chistul arahnoidian spinal 


Acesta poate provoca dureri lombare sau compresiuni 
minore medulare sau radiculare, simptome care pot varia cu 
postura. Cele mai severe pot provoca disfuncție sfincteriană sau 
sexuală. Evidenţierea mielografică necesită filme “întârziate” 
obținute la câteva ore după injectarea substanței de contrast. 
Rezultatele intervențiilor chirurgicale sunt variabile. Aceste 
chisturi trebuie deosebite de meningocelul anterior. În ultimul caz 
se întâlneşte o anomalie a sacrului decelabilă radiologic şi, 
frecvent, există o formaţiune tumorală simptomatică în pelvis. 


Spina bifida 


În anii”80 şi “90 a existat o creştere a frecvenței cazurilor de 
spina bifida chistica ce au atins vârsta adultă, consecință a 
progreselor chirurgicale din anii *60; efectele acestor progrese 


362 


depăşesc deocamdată puterea noastră de înțelegere. Ele atrag după 
sine multe probleme de îngrijire medicală. 


Definiţii 


Defectele tubului neural includ spina bifida şi anencefalia. 
Spina bifida reprezintă fuzionarea defectuoasă a arcurilor 
vertebrale posterioare. Aceasta poate fi limitată la o singură 
vertebră și este nesemnificativă (la 5% din populaţie), sau, în 
spina bifida ocultă simptomatică, procesul poate fi extins şi asociat 
cu existența unui smoc de păr sau cu un hemangiom, cu un lipom 
intraspinal sau extraspinal, cu un con jos, cu diastematomielie, cu 
sinusuri dermale sau chisturi. În spina bifida chistică meningele 
herniază prin defect, fie fără nici un ţesut neural (ca în 
meningocel), fie cu rădăcini nervoase sau cu măduvă displazică (ca 
în meningomielocel, printr-o deschidere mai largă rahischisisul). 
Meningocelul este de obicei acoperit cu epiteliu, iar meningo- 
mielocelul numai în mod ocazional. Anencefalia reprezintă absența 
emisferelor cerebrale şi a învelişurilor lor, lăsând diencefalul 
expus la suprafață; este incompatibilă cu supraviețuirea, dar, ca 
parte a defectelor de tub neural, este de importanță 
epidemiologică. 


Embriogeneza şi incidența 


Tubul neural se diferențiază din ectodermul ce înveleşte 
notocordul în ziua a 18-a. Închiderea începe în ziua a 22-a şi se 
extinde în sus şi în jos, neuroporul caudal închizându-se în ziua a 
26-a. Țesutul neural caudal de neuropor provine din masa celulară 
caudală,a cărei anomalie de dezvoltare provoacă agenezia de sacru 
şi teratoame cam în a 28-a zi. Meningele se diferențiază la 40-50 
de zile şi închiderea arcurilor vertebrale continuă din aceste zile 
până la termen. Astfel, în timp ce defectele simple de fuziune pot 
fi iniţiate mai târziu, leziunile chistice ce provin din defectele de 
închidere ale tubului neural au loc înainte de ziua a 26-a. Defectele 
neuroporului cranial induc anencefalie, iar cele localizate puţin 
mai jos induc apariția de encefalocel occipital. Cauze rare 
recunoscute ca producând spina bifida includ expunerea fetală la 
aminopterină sau (cu-un risc mult mai scăzut), expunerea la 
anticonvulsivante ca valproatul de sodiu sau carbamazepina, 
anomalii cromozomiale variate, inclusiv trisomia 13 sau 18 şi, în 
special, sindromul Meckel, o afecțiune autosomal recesivă. Cu 
toate acestea, cauza primară a spinei bifida rămâne necunoscută; 
disfuncția notocordului poate fi implicată aşa cum se întâmplă şi 
în alte anomalii vertebrale ca diastematomielia, hemivertebra şi, 
de asemenea, chistul neurenteric în care țesutul endodermal 
(aparţinând intestinului) este găsit în chisturi paravertebrale, în 
canalul spinal, sau chiar expus dorsal la suprafață. Meningocelul 
anterior este probabil diferit ca patogenie. 

Incidenţa spinei bifida chistica s-a modificat în ultimul secol 
şi, de asemenea, variază geografic. Ea este mai crescută la sexul 
feminin. Incidenţa pentru Marea Britanie în anii 1960-1990 a fost 
de aproximativ 10 ori mai mare decât cea pentru Asia de Sud-Est 
sau Africa, şi a variat de la 4-4,5 la 1000 de naşteri în Irlanda şi 
sudul Ţării Galilor 1a 1,5 la 1000 de naşteri în Sud-Estul Angliei. 
Atunci când se include şi anencefalia aceste cifre par a se dubla. 
Din 1991 incidenţa spinei bifida a scăzut la 0,15 la 1000. 
Diferenţele dintre rase variază şi tind să fie mai importante decât 
factorul geografic în comunitățile multirasiale. Gemenii monozigoți 
sunt frecvent discordanți în privința spinei bifida excluzând cauza 
genetică simplă, deşi riscul de recurenţă la rude este de 1 la 20, 

după un caz, şi de la 1 la 10 după două cazuri de spina bifida sau 
anencefalie. Spina bifida oculta simptomatică produce aproape 
acelaşi risc de recurenţă. Adulții afectați au 4% risc de a avea un 
copil afectat. 

Incidenţa în Boston, S.U.A., s-a ridicat la un vârf între1925 
şi 1945 şi de atunci continuă să scadă. În Marea Britanie, incidența 
la naştere a descrescut progresiv, dar probabil nu continuu, între 
1960 şi inceputul anilor *90, până la 10% din nivelul ei anterior. 
Avorturile terapeutice au contribuit doar într-o mică măsură la 
această descreştere. Aportul suplimentar de acid folic înainte de 
concepţie şi în primele 12 săptămâni de gestație scade în mod 
evident riscul de apariţie a defectelor de tub neural la făt şi este 
recomandat de Departamentul Sănătăţii, dar este aplicat doar la o 
mică proporție dintre femei şi nu pare a fi răspunzător de declinul 
incidenței. Dozele recomandate sunt de $ mg/zi pentru femeile 
având un făt afectat anterior şi de 0,4 mg/zi la celelalte. 

Diagnosticul prenatal este posibil pentru 90% din defectele 
grave ale tubului neural prin ultrasonografie fetală şi prin 
amniocenteză cu măsurarea nivelului amniotic al a//a-fetoproteinei 
şi acetilcolinesterazei. Prevenţia efectivă depinde de selecționarea 
cazurilor pentru amniocenteză şi trebuie efectuată femeilor cu 
antecedente familiale de defect de tub neural, nivelul seric al al/fa- 
fetoproteinei fiind un indicator util în sarcinile cu risc crescut. 


Spina bifida chistica 


În plus faţă de defectul chistic însuşi, cele mai multe cazuri 
au anomalii extinse de dezvoltare ale măduvei spinării şi ale 
creierului posterior. Meningocelul este aproape în mod invariabil 
asociat cu malformaţia Chiari de tip II (a se vedea mai sus). 
Hidrocefalia apare la aproximativ 95% din cazuri. De obicei este 
atribuită obstrucției de drenare a ventricului IV provocată de 
malformaţia Chiari, dar poate apărea şi prin stenoză apeductală. 
Reduplicarea măduvei spinării, atât proximal cât şi distal faţă de 
defect, defectele de tracturi posterioare, lipoamele de filum 
terminale sau ale durei, siringomielia şi hidromielia sunt prezente 
în cele mai multe cazuri în combinaţii diferite. Defectele însele pot 
apărea la orice nivel, dar leziunile toracolombare şi lombosacrate 
sunt cele mai fecvente. Asocierea de anomalii costale, ale 
corpurilor vertebrale şi denervarea musculaturii paravertebrale, 
duce la cifoscolioză. Asocierea cu anomalii renale şi microftalmie 
sugerează un sindrom Meckel autosomal recesiv (vezi mai sus). 


Tratamentul problemelor neonatale 


Copiii născuţi cu spina bifida chistica necesită urgent o 
evaluare competentă. Complicaţiile majore ale meningocelului 
sunt paraliziile mebrelor inferioare, anestezia, incotinența urinară 
şi fecală, hidrocefalia şi hidronefroza. Evaluarea din prima zi este 
destinată aprecierii calității vieţii prin dimensiunile şi poziția 
defectului, gradul de tulburări funcţionale existente deja şi gradul 
de hidrocefalie. Întârzierile în tratament duc la atrofia mem- 
branelor şi rădăcinilor nervoase, la deteriorarea funcțiilor 
membrelor inferioare şi sfincteriene şi la un risc crescut de 
meningită. Tratamentul meningocelului epitelizat este mai puţin 
urgent. O dată ce s-a efectuat închiderea chirurgicală a defectului, 
rata de supravieţuire creşte foarte mult, pentru cele mai multe 
cazuri fiind curând necesară şuntarea hidrocefaliei, declanşâ ndu-se 
o secvență de multiple intervenţii chirurgicale şi necesitând 
supraveghere medicală pe toată durata vieţii. Amânarea 
intervenţiei chirurgicale duce la complicaţii fatale, de obicei 
meningite, la aproximativ 90% din cazuri iar pentru restul, 


ANOMALII DE DEZVOLTARE ALE SISTEMULUI NERVOS 


epitelizarea sponată a defectului poate prelungi supraviețuirea, dar 
cu invalidare severă şi progresivă. Situaţia poate necesita 
închiderea întârziată a leziunii şi şuntarea hidrocefaliei. În 
practică, în ultimii 10 ani, unele dintre criteriile folosite pentru 
selectarea nou-născuţilor pentru operaţie au fost absenţa: 

1) paraliziei severe cu nivel motor deasupra lui 1; 

2) cifozei sau scoliozei severe; 

3) hidrocefaliei severe cu o circumferință a craniului mai 
mare de 39 cm la naștere sau un cortex cu o grosime mai mică 
de 1 cm; 

4) malformaţiilor cardiace asociate sau a altor defecte 
majore; 

S) altor factori individuali majori. 

În funcţie de abordarea problemei, diferite unități tratează 
între 25 şi 75% din cazuri, iar din cei tratați supraviețuiesc 
70-85%,, 

Meningocelul necesită doar excizie simplă, dar în 
aproximativ 20% din cazuri se poate dezvolta hidrocefalie. 


Tratamentul în copilărie şi adolescență 


Problemele complexe ale spinei bifida sunt tratate în 
copilărie şi adolescență de echipe complexe ce includ pediatri, 
neurochirurgi, urologi, ortopezi, psihiatri, psihologi, psihoterapeuţi 
şi asistenți sociali ca şi medicul familiei şi asistența comunității. 
Echipe echivalente destinate tratării cazurilor adulte s-au format 
doar rareori. Dificultăţile legate de aceste tulburări se întind însă 
pe toată durata vieţii şi pacienţii sunt afectaţi de infirmități severe 
la vârsta adultă. 


Hidrocefalia 


Șunturile ventriculoperitoneale sunt folosite acum in mod 
obişnuit, dar în anii 1960-1970 erau folosite de regulă şunturile 
ventriculoatriale. Ventriculita şi meningita sunt cauze potenţiale de 
handicapuri neurologice suplimentare.  Şunturile necesită 
readaptări frecvente în copilărie. Problematica este discutată în 
capitolul hidrocefaliilor (a se vedea mai sus). 


Paralizia 


Nivelul lezional este determinant pentru existența parezei de 
tip neuron motor periferic sau pentru o combinație a acesteia cu 
spasticitatea musculaturii datorată unei secțiuni medulare 
sublezionale. Aceste afectări vor determina tipul paraliziei şi al 
deformării membrelor inferioare caracteristice pentru fiecare caz. 
Puţini pacienţi cu leziune deasupra lui L, pot merge cu bare de 
susținere pe toată lungimea membrului inferior ataşate cu o 
centură de mijloc sau în aparate tip pivot, cei mai mulți fiind 
țintuiţi în scaune cu rotile. Pacienţii cu leziuni intre Lo şi Ls au o 
rată de reuşită mai mare, dar sunt obligaţi la folosirea barelor de 
susținere de la genunchi în jos, în timp ce cei cu leziuni mai jos de 
S2 nu necesită, de obicei, aparate de susţinere în timpul mersului. 
Situaţia este însă dependentă în mare măsură de inteligența 
pacientului şi de prezența sau de absenţa altor deformări asociate, 
pe lângă gravitatea paraliziei. Procedurile ortopedice sunt 
practicate în copilărie pentru a preveni complicații frecvente ca 
dislocarea articulației şoldului, hiperextensia sau deformarea în 
flexie a genunchilor sau o largă varietate de deformări ale 
piciorului care depind de localizarea lezională. Tratamentul acestor 
deformări trebuie să aibă un obiectiv funcțional specific, de obicei 
realizarea mersului sau aşezatul confortabil, sau alte beneficii de 

ordin cosmetic. Adducţia spastică a coapselor necesită uneori 
tenotomie corectivă pentru îmbunătățirea igienei şi pentru acces 
vezical. În adolescenţă, mersul poate deveni din ce în ce mai 
dificil, astfel încât cei mai mulți adolescenți ajung la scaunul cu 
rotile. 


Piederea sensibilităţii şi escarele de decubit 


Copiii trebuie avizaţi de timpuriu despre pericolul de a se 
arde fără a simţi durerea, de a sta aşezaţi timp îndelungat pe 
suprafețe care provoacă presiune locală, precum şi acela de a 
neglija leziunile cutanate incipiente. Ei trebuie învățați să-şi 
controleze punctele dorsale de presiune folosind o oglindă. O 
atenţie deosebită trebuie acordată alegerii încălțămintei şi a 
aparatelor de susținere. Este de aşteptat ca o dată cu creşterea în 
vârstă complicațiile tulburărilor de sensibilitate să devină mai 
importante, mai ales dacă îngrijirea din parțea părinților devine 
limitată. Sunt importante tratamentul susținut al escarelor 
incipiente prin evitarea presiunii, prevenirea infecțiilor şi, mai 
târziu, dacă devine necesară, excizia chirurgicală. La adolescenți şi 
adulți creşterea presiunii pe punctele de sprijin în decubit şi 
scăderea standardelor de îngrijire pot agrava escarele. Se pot 
dezvolta artropatii Charcot. Fracturile nedureroase care apar la 
membrele paralizate trebuie tratate prin metodele cele mai simple: 
imobilizarea în gips presupune riscul apariției escarelor. 
Deplasarea în fractură este rar întâlnită. Aparatele de susținere 
deja folosite reprezintă atele eficiente, astfel încât deplasarea cu 


scaunul cu rotile este posibilă de la bun început. 


Deformarea coloanei vertebrale 


Cifoza constatată la naştere are un prognostic prost din cauza 
deformării persistente. Scolioza congenitală poate proveni din 
anomalii vertebrale, dar, mai frecvent, se instalează scolioza 
paralitică ce evoluează progresiv în copilărie. Metodele de 
susținere sunt greu de adaptat în mod eficient, mai ales atunci 
când există tulburări de sensibilitate. Protezele tip Milwaukee sunt 
eficiente, dar protezele mulate sunt mai confortabile și mai puţin 
restrictive. Fuziunea spinală locală tipurie se impune în curburile 
congenitale ale coloanei. Mai frecvent, fuziunea este practicată în 
adolescența timpurie, când curbarea vertebrală în progresie este o 
cauză obişnuită de pierdere a posibilității de deplasare. Compli- 
caţiile datorate anesteziei cutanate, deformarea articulaţiilor 
şoldului, restricţiile respiratorii şi slaba posibilitate de cooperare 
cu copiii retardați sunt întâ Inite în mod obişnuit. 


Vezica neurogenă 


Cei mai mulţi copii cu meningocel au vezica urinară 
neurogenă, ale cărei consecințe obişnuite sunt incontinența urinară, 
infecțiile şi refluxul urinar cu dilatarea tractului urinar superior. 
Doar câțiva rămân cu micţiuni fiziologice. Pentru cei mai mulți 
dintre adulţi, incontinența urinară rămâne o problemă principală. 
Evaluarea tipurie este destinată identificării urinatului prin 
supraplin şi a imposibilității sfincterelor de a se relaxa în timpul 
contracţiei detrusorului, precum şi controlului funcției renale. O 
explorare combinată de cistogramă micțională şi cistometrogramă 
poate fi efectuată şi la nou-născut. Dacă nu există reflux 
semnificativ sau obstrucția colului vezical, aplicarea de presiune 
intermitentă manuală la fiecare 2 ore va impiedica acumularea 
urinei reziduale şi infectarea ei. Dacă apare reflux ureteral, se 
impune cateterizarea temporară. Tratamentul cu propanielină este 

util pentru a scădea contractilitatea excesivă a detrusorului, iar cel 
cu efedrină este util pentru creşterea rezistenței: colului vezical. 
Mai rar este folosită fenoxibenzamina pentru a diminua rezistența 
alfa-adrenergică a colului vezical (a sfincterului vezical intern). 
Aceste măsuri sunt de obicei suficiente până la introducerea 
cateterizării intermitente, cu folosirea unei tehnici igienice, dar nu 
neapărat sterile. Controlul incontinenţei urinare prin folosirea 
acestei metode de către părinţi şi, mai târziu, ori de câte ori este 
posibil de către copilul însuşi reprezintă un progres major în 
conduita terapeutică din spina bifida şi constituie metoda de elecţie 
în 70% din cazuri, uneori în combinaţie cu terapia medica- 
mentoasă. Există posibilitatea ca sondajul vezical intermitent să nu 
poată fi efectuat din cauza unor deformări severe, sau poate îi 
foarte stânjenitoare în cazurile cu atele pe toată lungimea 
membrului inferior.  Sfincterectomia  transuretrală, plicarea 
sfincteriană, instrumente de drenaj penian, tampoanele pentru 
incontinenți şi devierea căii urinare pe cale ileală sunt acum 
metode de a doua alegere, dar folositoare în anumite cazuri. 
Devierea căii urinare a constituit cândva aproape o rutină şi mulți 
adulti tineri au ileostomii in situ. Complicaţiile tardive ca, de 
exemplu, refluxul 'ureteral şi pierderea tonusului ileal pot necesita 
reimplantarea ureterelor în vezica urinară şi reintroducerea 
cateterizării obişnuite. Vezica nefuncțională infectată poate 
necesita drenaj chirurgical. Deteriorarea tardivă a funcției urinare 
poate fi provocată de hidromielie sau diastematomielii (a se vedea 
mai jos). Oricare ar fi metodele folosite pentru asigurarea funcției 
vezicale, sunt necesare controale repetate în scopul decelării 
refluxului urinar, infecțiilor urinare, disfuncției renale şi 
hipertensiunii arteriale. 


Incontinența fecală 


Tulburarea senzaţiei de defecaţie şi tonusul sfincterian 
scăzut contribuie împreună la provocarea constipației şi 
incontinenței prin supraplin. Toaleta regulată, laxativele, învățarea 
unor tehnici de contracție activă a musculaturii abdominale, 
evacuarea manuală şi clismele regulate fac parte din tratament. Cei 
mai mulţi pacienţi capătă o continență acceptabilă, exceptând 


episoadele de diaree intercurentă, dar puţini reuşesc aceasta fără . 


măsuri active de control. 


Inteligența şi educația 


Numeroase cazuri de meningocel care nu necesită şuntare au 
un coeficient de inteligenţă cu aproximativ 10 puncte sub valoarea 
de control. Cei care necesită şuntare au valori cu aproximativ 30 de 
puncte sub nivel. Ca şi la ceilalţi copii cu hidrocefalie, nivelul de 
pe scala de performanță WISC (Wechsler) este mai scăzut decât 
cel de pe scala verbală. Percepția vizuală, conştientizarea propriei 
imagini corporale şi posibilitatea de înțelegere suni frecvent 
diminuate. Dexteritatea manuală, în special cea pentru scris, poate 
fi afectată atât prin anomalii spinale uşoare cât şi prin 
hidrocefalie. Educaţia copiilor cu spina bifida este în general 
preluată cu succes de către şcoli speciale pentru cei cu handicap 
fizic, ei reprezentând categoria de diagnostic cea mai numeroasă. 
Reintegrarea socială reprezintă însă un obstacol major pentru cei 
ce părăsesc școala. Cursurile intensive pentru obținerea 
independenţei domestice şi sociale pentru adolescenți organizate 
de către Asociaţia pentru Spina Bifida şi Hidrocefalie reprezintă o 
piatră de temelie importantă. Măsurile active în scopul oferirii de 
facilităţi cores-punzătoare, transport şi locuri de muncă, sunt vitale 
dacă adevărata independenţă poate deveni posibilă. 


Spina bifida oculta (disrafismul spinal) 


Spina bifida oculta simptomatică nu apare aproape niciodată 
fără anumite semne exterioare, o arie de atrofie cutanată, un smoc 
de păr, un hemangiom, un por sau orificiu vizibil sau un lipom 
subcutanat suprapus leziunii. Regiunile cervicale şi lombare sunt 
localizările cele mai obişnuite. Porul poate oferi o poartă de acces 
pentru bacterii, ceea ce provoacă meningite recurente, astfel încât 
el trebuie să fie excizat. Altfel, cele mai multe leziuni sunt 
asiptomatice. Unii copii dezvoltă pes cavus şi tulburări de creştere 
a piciorului sau a membrului inferior, de obicei asimetrice, cu sau 
fără tulburări de sensibilitate şi scăderea de forță musculară, cu 
respectarea teritoriului radicular de distribuție şi cu pierderea 
reflexelor osteotendinoase corespunzătoare. Unii bolnavi au vezică 
neurogenă. Aceste semne sunt neobişnuite la nastere, dar pot să 
apară la orice vârstă, problemele vezicale maifestându-se uneori 
târziu, în viaţa adultă. Deformarea piciorului prin dismorfism 
spinal poate fi confundată cu cea din piciorul strâmb familial, pes 
cavus familial, din neuropatia senzori-motorie ereditară, din ataxia 
ereditară sau din leziuni compresive medulare. RMN poate 
evidenția un lipom intradural, un pinten osos sau cartilaginos care 
fixează o măduvă despicată (diastematomielie), sau zone 
translucide reprezentând benzi fibroase de fixare între măduvă şi 
dură, rădăcini nervoase anormal de angulate, un film terminal lat, 
sau, mai rar, un con jos plasat (sub L3). Nivelul normal al conului 
terminal la adult, între Ti — La (aproape întotdeauna la Ii — 1»), 
este atins în mod obişnuit la vârsta de 5 luni, nivelul mediu la 
30 săptămâni de gestație fiind la La şi la termen la Lo. Astfel, 
concepţia potrivit căreia ancorarea conului poate provoca tracțiune 
crescută asupra măduvei în copilărie este puţin veridică. Indicaţiile 
pentru explorare imagistică şi chirurgie sunt controversate, dar 
toate cazurile cu tulburări sfincteriene necesită RMN, aşa cum 
merită şi toate cele cu pinten osos vizibil la radiografii spinale şi 
toate cazurile cu deformări progresive sau scădere de forță 
musculară la ambele membre inferioare. Chirurgia este adresată 
îndepărtări pintenilor fibroşi şi osoşi, a chisturilor dermoide şi a 
lipoamelor compresive atunci când este posibil, precum şi 
secționării benzilor fibroase anormale şi frecvent şi a filumului 
terminal. Este în general acceptat că metodele chirurgicale sunt 
folositoare pentru prevenirea deteriorărilor neurologice ulterioare 
şi rareori pentru îmbunătățirea evidentă a stării prezente. 


Lipomeningocelul 


Lipomeningocelul este aşezat la limita dintre spina bifida 
chistica și spina bifida oculta. Meningocelul mic este găsit la CT şi 
RMN ca fiind adiacent lipomului care se extinde dintr-o masă 
vizibilă, frecvent asimptomatică, subcutanată, care pătrunde în 
despicătura suprafeței dorsale a măduvei spinării prin defectul 
durei. Măduva poate fi comprimată de o bandă fibroasă exact 
deasupra lipomului şi tratamentul chirurgical este de obicei 
necesar. 


Paraliziile cerebrale 


Termenul de “paralizie cerebrală” descrie situaţia generală 
în care o leziune neprogresivă ce apare în creierul în dezvoltare, 
înaintea, în timpul sau după naştere, lasă copilul cu un handicap 
predominant motor. Este un concept nesatisfăcător în etapele 
timpurii în care accentul se pune pe îngrijirea copilului bolnav şi 

când se consideră că există la dispoziţie ani de evaluare a naturii şi 
gradului de handicap. Este mai util ca diagnostic retrospectiv când 
se impune ca posibilitate de diferenţiere de aite tulburări motorii, 
progresive sau dobândite. Deficitul motor este foarte variabil ca 
distribuţie, natură şi grad, iar relaţia dintre etiologie şi patologie 
este departe de a fi consistentă. Clasificarea simplă din tabelul 
18.4 este adecvată celor mai multe scopuri, dar formele mixte sunt 
frecvente. 


Tabelul 18.4. Clasificarea paraliziilor cerbrale 


Spastică Hemiplegia 
Hemiplegia bilaterală (tetraplegia) 


Diplegia 


Diskinetică Atetoza 

Distonia 
Ataxică Ataxia pură 

Diplegia spastică - ataxică 
Mixtă 


Prevalenţa specifică pe grupe de vârstă variază între 1,3 şi 
5 la 1000 în diferite comunități şi diferența reprezintă standarde 
diferite de îngrijire a nou-născuţilor pentru prevenirea deceselor şi 
a handicapului. În cele mai multe țări dezvoltate, prevalența este 
de aproximativ 2,0 la 1000 de nou-născuţi vii, confirmată la vârsta 
şcolară. 


Etiologie şi patologie 


Leziunile cerebrale prenatale cu cât au loc mai devreme cu 
atât este mai probabil să fie însoțite de o dezvoltare aberantă care 
să conducă la apariția unei malformații. Hidranencefalia reprezintă 
exemplul extrem. Infarctul cerebral prenatal a fost asociat cu 
moartea unui făt gemelar, cu hipotensiunea maternă, cu hipoxia, cu 
trauma sau intoxicația, dar, frecvent, rămâne fără explicaţie. 
Atunci când cauza nu este clară, cel mai bun lucru care poate fi 
făcut este să fie listați statistic toți factorii de risc asociați ca: 
multiparitatea, sarcina gemelară, toxemia, creşterea fetală redusă, 
ca şi nivelul scăzut de sănătate maternă şi de supraveghere 
prenatală şi să se aleagă cel/cei mai posibil dintre ei. 

Copii născuţi înainte de termen au fost întotdeauna 
vulnerabili. Datorită îngrijirilor neonatale modeme ei pot 
supraviețui după 24 săptămâni de gestație şi cântărind nu mai 


mult de 500g. Ischemia şi hemoragia cerebrală, hipoxia 
consecutivă suferinței respiratorii, acidoza,  hipotermia, 
hipoglicemia datorată  imaturității hepatice, imposibilitatea 


autoreglării debitului sanguin cerebral în corelație cu tensiunea 
arterială, la care se adaugă traumatismele, chiar uşoare, reprezintă 
unii din factorii care predispun la leziuni cerebrale la copiii născuţi 
înainte de termen. Terapia intensivă neonatală a redus atât 
mortalitatea cât şi rata de apariție a paraliziei cerebrale la copiii 
sub 2 000g la naștere, dar dintre cei sub 1000 g cei mai mulţi 
supraviețuiesc atât cu cât şi fără paralizie cerebrală. 

La copiii prematuri, necroza ischemică a substanței albe 
(leucomalacia periventriculară) şi hemoragia provenind din 
matricea germinativă sunt principalele modificări anatomo- 
patologice. Matricea  germinativă reprezintă centrii locali 
subependimari ai multiplicării neuronale, a căror funcție încetează 
şi degenerează la 24-35 săptămâni de gestatie. Înainte de 20 de 
săptămâni, o multiplicare neuronală activă se extinde prin tot 
țesutul subependimar. Ultrasonografia arată că aproximativ 
jumătate dintre copiii cu greutate la naştere sub 1500 g dezvoltă 
hemoragii matriceale în primele ore după naştere. Corelarea cu 

paralizia cerebrală depinde de extensia ei şi de asocierea cu 
leucomalacia. 

În oricare stadiu al gestaţiei, asfixia la naştere (datorată 
naşterilor precipitate, prelungite sau dificile, hemoragiilor 
antepartum etc. traumatismele obstreticale care afectează venele 
subdurale sau sinusurile durale, meningita neonatală, incompa- 
tibilitatea de factor Rhesus ce provoacă icter nuclear prelungit sau 
hipoglicemia sunt cauze bine stabilite de paralizie cerebrală. 
Sângerarea  subdurală este principala modificare anatomo- 
patologică la copiii lezaţi care supraviețuiesc naşterilor traumatice 
şi la cei cu leziuni neaccidentale tardive. Sângerarea subarah- 
noidiană şi intraventriculară pot duce la hidrocefalie. 

Hipoxia perinatală şi ischemia pot produce leziuni ale 
substanței albe atât la copiii născuţi la termen cât şi la cei 
prematuri, dar infarctul cortical este întâ Init și la copiii la termen, 
dar cu asfixie la naştere. Sunt caracteristice atât necroza corticală 
laminară, mai evidentă în adâncimea sulcusurilor, cât şi necroza 
talamusului, hipocampului, trunchiului cerebral şi a cerebelului. 
Durata asfixiei neonatale (cu apneea, bradicardia şi acidoza ce o 
însoțesc) se corelează destul de bine cu paralizia cerebrală 
consecutivă, deşi starea fătului cu puţin timp înainte de travaliu şi 
în etapa incipientă a acestuia aduce o contribuție importantă, dar 
rareori identificabilă. Cu un scor Apgar de 3 sau mai mic de 
3, pentru 5 minute proporţia celor cu paralizie cerebrală conse- 
cutivă este de 1 %, pentru 15 minute este de 9 % şi apoi rata creşte 
progresiv. Convulsiile neonatale prelungite sunt un alt factor de 
prognostic ingrijorător. Episoadele de hipoxie por fi răspunzătoare 
de infarcte în zonele arteriale de graniţă. La supraviețuitorii pe 
termen lung, degenerescența chistică este combinată cu 
micropoligiria, iar în ganglionii bazali pierderea neuronală şi 
glioza sunt combinate cu fibre mielinice aberante (status 
marmoratus). Identificarea intrapartum a asfixiei prin monito- 
rizarea gazelor sanguine fetale şi a pH-ului prin spectroscopie în 
infraroșu (şi, probabil, în viitorul apropiat prin spectroscopie cu 
rezonanță magnetică) a devenit mai demnă de încredere. 
Evidenţierea precoce a suferinței se poate face prin ecografie şi 
RMN. Deşi sunt valoroase în terapia intensivă precum şi în 
formularea protocoalelor de îngrijire în unităţile de neuropatologie, 
aceste tehnici trebuie folosite evitându-se totuşi formularea unui 
prognostic care să domine aşteptările părinţilor referitoare la 
copilul lor. Ele nu sunt infailibile şi, în orice caz, handicapul 
fiecărui copil, capacitățile şi personalitatea lui sunt cel mai bine 
evaluate pe parcursul unei îngrijiri prelungite şi competente 
nedominate de scepticism. 

Cauzele postnatale importante de paralizie cerebrală sunt 
encefalita, meningita, traumtismele (mai ales cele neaccidentale) şi 
hipoxia sau tulburarea de perfuzie cerebrală din statusul epileptic 
sau din timpul intervențiilor chirurgicale majore, mai ales cele 
pentru defecte cardiace congenitale severe. 


Diagnostic 


Efectele unei agresiuni în timpul procesului de dezvoltare 
cerebrală pot să devină evidente numai după ce sistemul neuronal 
lezat devine funcțional. Mai mult decât atât, în cazul în care 
leziunea apare suficient de devreme, plasticitatea dezvoltării 
timpurii a creierului permite ca anumite funcții să fie preluate de 
grupuri neuronale altemative. De aici rezultă că diagnosticul 
precoce al severităţii paraliziei cerebrale trebuie să fie întotdeauna 
precaut. După un episod major de hipoxie, traumatism sau de 
infecție ce a provocat hipotonie severă, lipsă de reacţie sau comă, 
gradul de paralizie cerebrală va deveni evident în timpul unei 

perioade de urmărire necesare pentru evaluare şi terapie de 
susținere. Orice episod de tulburare mentală, de limbaj, vizuală, 
auditivă sau de funcție senzorială va fi evaluat astfel încât un 
diagnostic clar al handicapului să poată fi făcut în momentul 
intrării la şcoală. Copiii care au fost supuşi unui factor de risc 
trebuie evaluați într-un mod regulat chiar dacă nu prezintă un 
handicap iniţial evident. O tulburare prenatală nerecunoscută poate 
fi evidentă la naştere, dacă copilul este microcefalic sau dacă are o 
tulburare de tonus sau de mișcare. În multe cazuri, întârzierea în 
dezvoltarea motorie, apariția timpurie a unor “stângăcii” sau 
apariția unor mişcări involuntare sau a unor tulburări de echilibru 
pot fi primele manifestări. Un istoric detaliat al achiziţiei şi al 
pierderii abilității motorii permite o distincţie clară între paralizia 
cerebrală şi boli progresive ca ataxia Friedreich sau parapareza 
spastică ereditară. Mişcările atetozice sau distonice apar 
întotdeauna în primii ani de viață pe fondul unei hipotonii sau al 
unor deficite motorii prelabile; pierderea îndemânării motorii 
achiziţionate anterior necesită investigaţii pentru cauze alternative. 
Dezvoltarea redusă a membrelor afectate este un indiciu util pentru 
debutul precoce al hemiparezei ce devine evidentă mai târziu în 
viață. Măsurători seriate ale craniului pot evidenția hidrocefalia ca 
o cauză potențial tratabilă de paralizie cerebrală. 

Baraitser (1982) a revizuit riscul genetic la rude în paralizia 
cerebrală. Pentru cazurile cu cauză evidentă sau cu semne 
asimetrice, riscul este de 1 — 2%, iar pentru cauzele neexplicate de 
diplegie spastică, atetoză sau ataxie este de aproximativ 10%. 


Diplegia spastică 


În 1861, William Little a descris asocierea dintre hipertonia 
spastică a membrelor cu naşterile premature sau anormale. 
Membrele inferioare sunt mai sever afectate decât cele superioare, 
fiind în adducție spastică şi extensie. Există o fază inițială 
hipotonică urmată de distonie înainte ca spasticitatea să devină 
evidentă. Copiii dezvoltă “tforfecarea” membrelor inferioare în 
susţinere verticală, iar mai târziu mersul este laborios şi “ţopăit” 
cu plantiflexie severă şi adducție. Creşterea piciorului poate să fie 
limitată, Dizartria spastică este frecventă, adeseori cu salivare 
abundentă. Membrele superioare, deşi mai puţin atinse, sunt cel 
puţin cu hiperreflectivitate şi scădere a dexterităţii. Sensibilitatea 
şi inteligența sunt de obicei destul de bine păstrate. Strabismul 
convergent este foaite frecvent şi necesită corecție chirurgicală. 
Aproximativ un sfert din cazuri prezintă crize majore. 

Există o strânsă corelaţie cu gestaţia de scurtă durată şi cu 
leucomalacia periventriculară. Incidenţa diplegiei spastice a scăzut 
copiilor prematuri, dar a crescut recent, probabil, o dată cu 
supraviețuirea unor copii şi mai mici. Cazurile năcute la termen 
fără nici o cauză evidentă necesită investigaţii, unele dintre ele 
fiind probabil de origine genetică. 


Hemiplegia spastică 


Aceasta reprezintă forma cea mai fecventă de paralizie 
cerebrală. Incidenţa nu a suferit modificări în ultimii ani. Din 
motive necunoscute, în aproximativ 55% din cazuri sunt afectate 
membrele de partea dreaptă. Aproape întotdeauna leziunea implică 
şi cortexul, astfel încât epilepsia şi tulburările de învăţare suni 
frecvente. Aproximativ 40% din cazuri prezintă retard mental. 
Severitatea disabilității depinde nu numai de gradul de paralizie, ci 
şi de tulburarea asociată de sensibilitate corticală care poate să 
meargă până la completa ignorare a hemicorpului afectat. 


NEUROLOGIE 


Hemianopsia este un handicap suplimentar frecvent. Dominanţa 
cerebrală pentru limbaj şi pentru mâna folosită preferențial se 
poate dezvolta în emisfera opusă dacă leziunea apare suficient de 
devreme, dar cazurile nefericite, cu debut încă de la naştere, 
prezintă frecvent leziuni bilaterale care, deşi asimetrice, împiedică 
acest lucru. Întârzierea dobândirii limbajului şi retardul global 
sunt mai frecvente decât afazia bine delimitată dacă instalarea se 
face înaintea vârstei de 2 ani. 

Între o treime şi jumătate din cazuri sunt prenatale, iar 
aproximativ 40% au origine perinatală. Frecvent, creşterea fetală 
întârziată şi asiixia perinatală sunt factori asociaţi. Asimetria 
posturală şi modul de folosire al mâinilor pot să nu fie observate 
până la 3-12 iuni de viață. Acesta reprezintă modelul cel mai 
frecvent de paralizie cerebrală ce se dezvoltă după naştere, ca 
urmare a meningitei, encefalitei, stărilor febrile prelungite şi a 
altor stări convulsivante, a traumatismelor, migrenelor, anemiei cu 
celule “în seceră”, a bolilor congenitale cardiace, bolii moya-moya 
şi a altor tulburări vasculare. Atunci când leziunea nu este urmarea 
unei ocluzii arteriale simple, incidența epilepsiei ulterioare este 
foarte mare. Hemiplegia postnatală precoce se însoţeşte de un 
element distonic care provoacă tulburări tot mai marcate în 
adolescență şi multe cazuri justifică intervenția chirurgicală 
stereotaxică pentru a-l ameliora. 


Hemiplegia bilaterală şi tetraplegia 


Leziunile emisferice bilaterale fac ca aceasta să reprezinte 
cea mai severă dintre toate paraliziile cerebrale. Retardul mental 
este invariabil şi de obicei sever, epilepsia este foarte frecventă și 
implicarea bulbară severă provoacă dificultăți în alimentare. 
Spasticitatea bilaterală, mai severă la membrele superioare, 
cecitatea consecutivă atrofiei optice sau lezării corticale şi 
strabismul sunt în mod obişnuit trăsăturile caracteristice. Atunci 
când originea este perinatală, microcefalia este de obicei evidentă 
încă de la naştere, dar uneori există hidrocefalie (în infecții 
prenatale) sau hidranencefalie. Asfixiile perinatale cele mai severe 
sau dezastrele anesteziei duc frecvent la astfel de cazuri. Pentru 
cazurile fără explicaţie, tulburările metabolice sau boala Alpers 
(o degenerare corticală genetică) trebuie luate în considerare, dacă 
nu este decelată nici o cauză metabolică şi dacă prin urmărire 
regulată deteriorarea progresivă este confirmată, biopsia cerebrală 
îşi poate găsi justificare pentru a permite sfatul genetic. Rata 
mortalităţii este crescută la copiii cu tetraplegii severe şi, la 
intrarea în şcoală, ei reprezintă numai 5% din totalul paraliziilor 
cerebrale. 


Paraliziile cerebrale diskinetice 


Atetoza 


Ieterul nuclear prelungit şi asfixia perinatală sunt 
principalele cauze ale acestei forme de paralizie cerebrală (a se 
vedea mai sus). Pentru prima situaţie, tulburări ale privirii în sus 
şi surditatea sunt alte trăsături caracteristice. În mod obişnuit, 
copilul este iniţial hipotonic, iritabil şi, ulterior, letargic. După 
câteva luni apar mişcări de împingere a limbii care fac ca hrănirea 
să devină foarte dificilă, dar mişcările coreice şi ulterior mişcările 
lente, atetozice, ale membrelor şi trunchiului pot să nu devină 
evidente decât în anul al doilea sau al treilea de viaţă, uneori chiar 
mai târziu. Dezvoltarea motorie este mult întârziată. Inteligența 
poate fi normală, dar vorbirea este extrem de dizartrică cu aceleaşi 
caracteristice de “spasm mobil” ca şi la membre. Salivarea 

excesivă şi disfagia sunt neplăcute. Convulsiile sunt neobişnuite. 
Dintre toate paraliziile cerebrale aceasta poate fi cel mai uşor 
confundată cu un retard mental. Icterul prelungit ce provine din 
incompatibilitate de Rh, cândva foarte frecvent, este acum foarte 
rar în țările dezvoltate. Cu toate acestea, icterul neonatal sever 
poate fi încă întâlnit în incopatibilitatea ABO, în sindromul 
Crigler - Najjar, sau în deficiența de glucoză 6-fosfat-dehidro- 
genază şi necesită fototerapie sau exsanguinotransfuzie pentru a 
preveni icterul nuclear prelungit. 


Distonia 


O fază distonică intervine frecvent între stadiile hipotonic şi 
spastic ale paraliziei cerebrale diplegice. Rareori distonia sau 
rigiditatea rămân trăsături dominante, adesea cu un element de 
tremor sau mioclonus. Aceste cazuri trebuie investigate cu atenţie 
pentru depistarea bolilor metabolice genetice. 


Paralizia „cerebrală“ ataxică 


Deși hipoglicemia şi hipotiroidismul pot afecta în perioada 
neonatală în mod predominant cerebelul, paralizia „cerebrală” 
ataxică este de obicei rezultatul unor malformații cerebeloase 
apărute timpuriu în timpul dezvoltării embrionare (a se vedea mai 
sus). Ele sunt frecvent de origine genetică. Hipotonia la un nou- 
născut alert precede cu mult timp tremorul identificabil şi poate fi 
greşit interpretată ca o boală neuromusculară, dar asocierea cu un 
retard mental este foarte frecventă. Sindromul de dezechilibru este 
o formă separată, adeseori, dacă nu întotdeauna, de origine 
genetică (autosomal recesivă) în care hipotonia precoce şi 
dificultățile de hrănire sunt urmate de o foarte târzie dezvoltare a 
echilibrului în ortostatism (la 7-9 ani). Pacienţii au reflexe de 
redresare slabe, ei tinzând să cadă ca un “buştean”. 


Diplegia spastică ataxică 


Această asociere frecventă este uneori înrudită cu diplegia 
spastică. Frecvent este asociată cu hidrocefalia de care poate fi 
răspunzătoare hemoragia intraventriculară la copilul prematur, dar 
care în unele cazuri poate rezulta şi dintr-o malformație 
cerebeloasă. Dilatarea ventriculilor poate contribui în sine, în mare 
măsură, atât la spasticitate cât şi la ataxie. Semne foarte 
asemănătoare apar într-un număr mare de boli genetice, şi în 
cazurile fără explicaţie este importantă observarea unor tulburări 
progresive. 


Alte tipuri 


Monoplegiile reprezintă mai puţin leziuni localizate cât mai 
ales hemipareze incomplet identificate. Triparezele sunt frecvente, 
adeseori ele reprezentând combinaţii între hemipareze şi 
monopareze. Combinaţiile dintre semnele spastice şi dischinetice 
sunt foarte frecvente. “Paralizia cerebrală hipotonică” este, de 
obicei, faza timpurie a formelor diplegice sau, mai ales, atetozice 
sau ataxice. Copiii cu hipotonie musculară persistentă, cu dovezi 
de distuncție cerebrală, pot avea o anomalie cromozomială, 
sindrom Prader-Willi (a se vedea mai sus), sau alt sindrom 
malformativ complex ca, de exemplu, sindromul Smith-Lemli- 
Opitz (a se vedea mai sus). Copiii cu hipotonie congenitală severă 
de orice cauză sunt predispuşi la asfixie perinatală. Paralizia 
cerebrală hipotonică nu este un diagnostic acceptabil prin e! însuşi. 

Tratamentul paraliziilor cerebrale 


O apreciere corectă a îndemâ nării individuale a copilului şi 
a handicapului acestuia sunt imposibile până la vârsta de cel puţin 
5-10 ani. În acest răstimp, unele aspecte ale handicapului pot fi 
mult modificate prin tratament activ. Astfel, copilul cu “risc” este 
tratat mai înainte ca diagnosticul să fie exact şi complet. 
Tratamentul este complex şi necesită evaluare din partea unor largi 
categorii de medici şi terapeuţi, precum şi o intervenţie activă a 
unora dintre ei. Scopurile acestuia sunt: 

1) identificarea şi tratarea handicapului şi a complicaţiilor 
asociate; 

2) prevenirea unui handicap secundar de “deprivare”, 

3) educarea şi sprijinirea familiei în îngrijirea copilului, 

4) îndepărtarea obstacolelor din calea dezvoltării copilului, a 
educării şi promovării independenței sale, 

Handicapurile asociate tratabile includ strabismul, viciile de 
refracție, surditatea, contracturile şi deformările corporale şi 
epilepsia. Surditatea este frecventă mai ales la copiii cu greutate 
scăzută la naştere şi după icter nuclear prelungit. Salivarea 
excesivă poate fi ameliorată prin folosirea de scopolamină cu 
administrare transdermală, prin terapie comportamentală, sau în 
cazuri extreme, prin intervenţii chirurgicale asupra glandelor sau 
ductelor salivare. Dificultăţile în hrănire fac necesare evaluarea 
expertă şi sfai cu hrănirea pe cale nazogastrică sau uneori prin 
gastrostomă. Dislocarea congenitală sau secundară a şoldului este 
frecvent neglijată la copiii cu spasticitate marcată, putându-se 
dezvolta deformări ale acestuia şi scolioză. Pot apărea multe alte 
deformări sau contracturi, cazuri în care chirurgia ortopedică poate 
contribui la corectarea deformărilor şi la îmbunătățirea funcțio- 
nalității prin tenotomii, transplant de tendon sau artrodeze. 
Folosirea baclofenului şi a dantrolenului în spasticitatea severă pot 
fi de ajutor. Rolul rizotomiei posterioare pentru acelaşi scop 
necesită evaluări relative la viitorul bolnavului. 

Pierderea acestor posibilități favorabile poate împiedica 
dezvoltarea normală a funcţiilor din partea de creier neafectată de 
leziunea iniţială. Exemplele includ aici posibilitatea de a pierde 
discriminare tactilă la mâna paretică nefolosită, probleme de 
percepție vizuală la copilul care nu a adoptat poziția verticală cu 
posibilitatea de a explora spaţiul înconjurător, tulburări de 
dezvoltare a limbajului la copilul cu surditate sau, mai contro- 
versat, la copilul cu dizartrie marcată. Mare parte din terapie este 
adresată cuprinderii acestor probleme şi, în acelaşi timp, de a 
dezvolta cele mai bune funcţii reziduale ale copilului pentru a-i 
putea favoriza în viitor îndemânarea. 

Contactul regulat cu terapeuţi pricepuţi oferă părinților o 
sursă de sfaturi precum şi şansa de a învăţa tehnicile hrănitului, 
mânuirii şi comunicării cu copilul la domiciliu. Lipsa dovezilor 
convigătoare statistic despre eficacitatea tehnicilor de terapie 
fizică, marea varietate de “metode” disponibile şi justificările 
foarte teoretice sunt descurajante pentru părinți. Este recunoscut 
faptul că manipularea îndemânatică poate atenua anumite reflexe 
nedorite, că întinderea mușchilor duce la creşterea volumului 
acestora şi împiedică instalarea spasticităţii, că mișcările pasive 
repetate pot fi urmate de unele mişcări active, că poziția şezând 
poate preveni dezvoltarea unor poziţii distonice şi poate oferi o 
bază solidă pentru efectuarea anumitor activități şi că exersări 
ghidate îinbunătăţesc performanţa, iar echipamentul specializat 
bine ales poate oferi posibilitatea unor noi activităii 3? dobândirea 
independenţei. Două dintre cele mai importante instrumente care 
poi fi de folos sunt tipul adecvat de cărucior şi un echipament 

special care să permită copilului cu handicap sever dar inteligent 
să folosească maşina de scris, tabelul cu simboluri, comunicarea 
electronică, sistemele de control al mediului, ajutându-se de orice 
posibilitate de mișcare controlată (a mâinii, piciorului, capului). 
Multe aspecte ale tratamentului, incluzând terapia vorbirii şi 
educația pot fi realizate în şcoli care practică “educația 
conductivă”. Ingram (1964) a găsit acum 30 de ani că dintre 
cazurile de paralizie cerebrală cu supraviețuire, care au părăsit 
şcoala, 35% dintre băieţi şi 12 % dintre fete erau angajaţi şi 48, 
respectiv 61% erau neangajaţi. Astăzi, rezultatele sunt probabil 
mai bune. 


Tulburări diverse de dezvoltare 


Apraxia congenitală şi copilul 
neîndemâ natic 


Neindemânarea deranjantă poate afecta 2—5% din populaţie, 
mai mult băieţi decât fete, şi pentru câțiva dintre aceştia ea este 
profund invalidantă. Problema scapă de obicei neobservată la 
întâ Inirea socială sau la examinarea neurologică de rutină, dar este 
evidentă la şcoală sau pe terenul de sport. Apraxia sau agnozia pot 
fi decelate în anumite cazuri. Neîndemânarea este datorată uneori 
unei “paralizii cerebrale minime” cu unii dintre aceiași factori 
epidemiologici de risc dar cu semne neurologice minore; alteori, 
numeroase sindroame de disconecţie, defecte senzoriale corticale 
specifice, tulburări de dominanță cerebrală şi înregistrarea 
defectuoasă a noilor achiziţii pentru modele senzorimotorii pot juca 
un rol de la caz la caz. Uneori, defectul este genetic. În plus faţă de 
defectul primar de dezvoltare tardivă a unor îndemânări motorii de 
fineţe (hrănirea, îmbrăcatul, legarea şireturilor, încheiatul 
nasturilor, scrisul, jucatul cu mingea) există frecvent şi simptome 
emoționale secundare. Analiza detaliată neuropsihologică poarte fi 
necesară pentru identificarea naturii defectului în cazurile severe, 
dar in marea majoritate se recurge la soluţii raai simple. Terapia 
constă dintr-o îmbinare judicioasă de practici intensive, 
diversificarea activităţii atunci când copilul este mai competent şi 
explicarea detaliată a naturii problemei copilului, părinţilor şi 
profesorilor 


Tulburările de vorbire în dezvoltare 


Aproximativ 5% dintre copii sunt neinteligibili pentru 
străini atunci când încep şcoala şi 1% au o întârziere serioasă de 
dezvoltare a limbajului. Retardul mental şi surditatea sunt 
motivele cele mai serioase, împreună cu paralizia cerebrală, 
palatoschisis şi autismul. Mulţi au defecte de articulare minore sau 
imaturitate, ambele cu prognostic bun. Există însă un grup mic 
(aproximativ 0,8 la 1000) care au dizartrie severă sau întâ rziere de 
limbaj specifică. 


Paralizia pseudobulbară 
Paralizia pseudobulbară este o tulburare localizată, bilaterală 


a neuronului motor central, caracterizată prin disfagie, hiper- 
salivaţie, paralizie de văl palatin şi reflex mentonier viu. 


Dispraxia de articulare 


Dispraxia de articulare este indicată de scăderea motilității 
voluntare a buzelor şi limbii în timpul vorbirii cu păstrarea unor 
reflexe ca, de exemplu, acela de a-și linge cu dexteritate buzele de 
resturi alimentare. 


Tulburările de limbaj specifice 


Tulburările de limbaj specifice pot fi identificate ca fiind 
predominant expresive sau predominant receptive (“surditate 
verbală”), dar frecvent ele sunt complexe. Sunt cu mult mai 
frecvente la băieţi şi uneori sunt profund handicapante, 
împiedicând toate aspectele educaţiei şi contactului social. 
Prognosticul pentru dezvoltarea unui limbaj inteligibil este 
rezervat, dar antrenamentul intensiv poate crea un sistem de 
comunicare nonverbal. Terapia limbajului este îmbunătățită de 
folosirea tabelelor de simboluri Bliss (Blissymbolics), sistemul de 
comunicare prin semne şi de folosirea mijloacelor electronice de 
comunicare. Câţiva copii cu tulburări specifice de limbaj au şi 
anomalii cromozomiale. 

19. Tulburări metabolice şi carenţiale ale sistemului nervos 


C.D. MARSDEN 
(Traducerea: Mihai Apostol, Virgil Apostol) 


Pentru a-şi asigura suportul energetic, creierul are nevoie de 
glucoză şi oxigen. Necesarul de glucoză şi oxigen este asigurat de 
fluxul sanguin cerebral. În condiții de repaus acesta este de 
aproximativ 50 ml sânge pe 100 g de țesutul cerebral/minut, 
cantitate corespunzând la 15-20 % din ejecţia cardiacă de repaus. 
Fiecare 100 g din creierul normal utilizează aproximativ 0,31 mol 
(5,5 mg) de glucoză pe minut. În condiţiile bazale creierul 
consumă aproximativ totalul de glucoză produsă de ficat. 
Consumul de glucoză al creierului variază de la regiune la regiune, 
variaţii care depind de modificările funcționale locale. Creierul 
conține numai mici rezerve de glucoză şi de glicogen, astfel încât, 
dacă fluxul sanguin cerebral este în mod brusc întrerupt, el poate 
funcționa încă numai 2-3 minute. Dacă creierul este privat de 
glucoză și oxigen, cum se întâmplă, de obicei, în stopul cardiac, 
metabolismul energetic cerebral normal poate continua pentru 
numai 10-15 s. 


Tulburările metabolice generale 
Hipoglicemia 


Coma hipoglicemică este greu de diagnosticat, ea este foarte 
periculoasă. În toate cazurile de comă, stupor sau confuzie de 
etiologie necunoscută trebuie măsurată glicemia şi nivelul de 
insulină iar apoi, dacă este cazul, trebuie administrate intravenos 
25 g de glucoză cu tiamină. O astfel de injectare nu poe fi în nici 
un caz dăunătoare şi poate salva viaţa. 

Cea mai obişnuită cauză de hipoglicemie este supradozarea 
de insulină sau administrarea în exces a drogurilor hipo- 
glicemiante. Cauze mai rare sunt hiperinsulinismul datorat unui 
adenom al insulelor Langerhans din pancreas, hipoglicemiile 
prediabetice sau sarcoamele retroperitoneale. Hipoglicemiile pot 
apărea în alcoolism sau în boli hepatice, după chirurgie gastrică şi 
într-o gamă variată de suferințe metabolice. 

Hipoglicemia se manifestă,de obicei, în patru forme: 1) ca o 
stare confuzională cu somnolență, confuzie, comportament bizar 
sau manie; 2) ca o comă neexplicată cu disfuncţii ale trunchiului 
cerebral incluzând rigiditate prin decerebrare, hiperventilație 
neurogenă dar cu păstrarea reflexelor oculocefalogire şi pupilare; 
3) ca o suferință focală neurologică asemănătoare celor din 
atacurile vasculare cerebrale; 4) cu crize convulsivante. 
Hiperinsulinismul poate determina, foarte rar, apariţia unei 
neuropatii periferice predominant motorii. 

Hipoglicemia se stabileşte prin măsurarea concentraţiei de 
glucoză din sânge şi prin răspunsul clinic la administrarea 
intravenoasă de glucoză. Hiperinsulinismul este uneori greu de 
diagnosticat, dar acest diagnostic poate fi stabilit dacă se 
îndeplinesc criteriile triadei Whipple: simptomele de hipoglicemie 
asociate cu scăderea nivelului de glucoză în sânge şi o creştere 
disproporționată a insulinemiei cu răspuns clinic bun la 
administrarea de glucoză. După un post de 72 ore, măsurătoarea 
glicemiei matinale şi a nivelul de insulină din sânge poate detecta 
aproape toate adenoamele insulare pancreatice. 


Anoxia 


Anoxia cerebrală poate fi datorată insuficienței fluxului 
capacității sânseui de a transporta oxigenul, tulburărilor 
metabolice de utilizare a oxigenului sau combinării acestor factori. 


O anoxie prin ischemie cerebrală globală de scurtă durată 
determină apariția unei sincope. Dacă durata se prelungește pot apărea 
mioclonii sau crize tonico-clonice, iar dacă anoxia a fost prelungită, 
postanoxic pot apărea perioade de confuzie şi amnezie reziduală. 


Anoxia cerebrală severă prelungită se datorează în mod 
obişnuit stopului cardiac secundar unor boli cardiace, celui care 
poate să apară în timpul chirurgiei cardiace sau celui din cursul 
anesteziei. Intoxicația cu oxid de carbon, de obicei, cu scop 
suicidal, deteriorează, de asemenea, creierul prin anoxie. 


Anoxia acută duce rapid la pierderea conştienței, la crize 
convulsive generalizate cu apariţia midriazei bilaterale şi a 
reflexelor plantare în extensie bilaterală. Dacă lipsa de de oxigen 
durează câteva minute, pot apărea tulburări cerebrale prelungite 
dar reversibile sau tulburări permanente. Anoxiile severe pot duce 
la comă ireversibilă, flască, cu pierderea tuturor funcţiilor reflexe 
cu excepția activităţii cardiace şi a reflexelor osteotendinoase. 
Pupilele rămân dilatate şi areactive iar electroencefalograma 
(EEG) plată la examinări repetate (drogurile şi hipotermia pot 
determina apariţia de trasee EEG plate dar cu posibilitatea de 
revenire la normal). Se poate spune că aceşti pacienţi sunt în stare 
de moarte ireversibilă dacă toate semnele funcţiilor trunchiului 
cerebral sunt absente la examinări repetate care să acopere o 
perioadă de 12-24 ore (vezi subcapitolul 4.5). Alţi pacienți afectaţi 
mai puţin sever pot recupera parţial unele funcţii reflexe cum ar fi 
reactivitatea pupilară, mișcările oculare reflexe, tonusul muscular 
şi pot ajunge să respire spontan; totuşi, conştiența nu revine, nu 
apar răspunsuri adecvate la stimuli externi şi ei pot rămâne luni 
sau ani într-o astfel de stare denumită “stare vegetativă 
persistentă”. Grade mai uşoare de anoxie pot determina apariția 
unor stări comatoase cu revenirea conştienței, dar cu diverse 
tulburări reziduale de tip demență, sindrom amnestic, paralizii 
pseudobulbare, semne piramidale, ataxie, incontinenţă. Unii dintre 
aceşti pacienţi pot fi grav invalidaţi de tulburări de moltilitate ca 
miocloniile de acţiune, care constau în secuse musculare rapide, 
uneori ample, ce parazitează mişcările voluntare. Aceste tulburări 
sau deficite reziduale care urmează anoxiei cerebrale prelungite 
dar cu supravieţuire pot fi permanente, la unii pacienți apărând cu 
timpul ameliorări gradate. Potenţialul de recuperare poate dura 
luni sau ani, dar un prognostic în această privinţă nu poate fi 
niciodată cert. Un prognostic optimist poate fi justificat doar dacă 
recuperarea funcţiilor apare precoce; la polul opus se află pacienții 
cu semne certe de moarte cerebrală. 


La un număr redus de pacienţi, aparent recuperați după o 
anoxie cerebrală severă, după un interval de săptămâni sau luni 
apare encefalopatia anoxică tardivă care se manifestă iniţial cu 
iritabilitate crecută, apatie, confuzie, urmate apoi de apariția unui 
sindrom akinetic-rigid cu sau fără distonii care poate progresa în 
gravitate pe parcursul mai multor săptămâni sau luni. 
Encefalopatia anoxică este deseori interpretată, inițial, ca o 

tulburare psihiatrică, eroare care este înlăturată ulterior de apariţia 
semnelor neurologice obiective ce clarifică diagnosticul. Cauza 
encefalopatiei postanoxice tardive nu este cunoscută; anatomo- 
patologic există o degenerare severă şi difuză a substanței albe 
emisferice şi a ganglionilor bazali. 

Anoxii cerebrale subacute pot să apară în anemii severe, 
insuficiență cardiacă, boli pulmonare precum şi în expunerea fără 
antrenamente la altitudine mare (“răul de munte”). Acestea pot 
produce inatenţie, oboseală, dureri de cap, deteriorare intelectuală, 
urmate de tulburări ale memoriei şi ataxie. 

“Anoxia cerebrală este cauza principală a unor simptome 
neurologice într-un număr de alte condiţii patologice. Coagularea 
intravasculară diseminată care rezultă din agregarea plachetară şi 
formarea de fibrină poate fi produsă de un număr de boli care includ 
infecțiile şi bolile maligne. Pacienţii acuză dureri de cap, dificultăţi în 
concentrarea mentală, vertije, vedere neclară şi dificultăți de vorbire. 
Starea confuzională poate progresa către stupor şi comă, cu semne 
focale sau generalizate de suferință cerebrală. Sunt obişnuite 
sângerările spontane, mai ales sub forma peteşiilor sau echimozelor 
cutanate, a celor observate la examenul oftalmoscopic, sau chiar sub 
forma hemoragiei intracraniene. Malaria cerebrală, o complicaţie a 
infecţiei cu Plasmodium falciparum, trebuie avută în vedere ca o cauză 
a comelor fără explicaţie care apar la pacienţi recent sosiți din zone cu 
potenţial de contaminare. Pacienţii descriu frisoane şi febră care preced 
cu câteva zile starea de apatie, stuporul şi, mai apoi, coma. Diagnosticul 
se stabileşte prin decelarea parazitului prin examenul microscopic al 
sângelui pe frotiuri sau în picătură groasă. Emboliile grase apar după 
traumatisme severe, mai ales ale membrelor, dar pot să apară şi după 
arsuri sau alte afectări sistemice severe; microemboliile pulmonare 
grase pot determina apariția unei insuficiențe respiratorii cu hipoxie 
progresivă, Micro-emboliile cerebrale multiple produc confuzie, apatie, 
stupor şi comă. De obicei, simptomele apar după ore sau zile de la 
traumatism şi sunt acompaniate de febră şi hiperventilaţie. În a doua 
sau a treia zi apare o erupție peteşială caracteristică în jumătatea 
superioară a corpului. De asemenea, pot să apară hemoragii la 
examinarea fundului de ochi. La examinarea radiologică pulmonară pot 
să apară imagini lineare radiare din regiunile hilare, opacităţi izolate 
sau chiar aspectul plămânului de şoc. Anomaliile coagulării merg de la 
o trombocitopenie uşoară până la coagularea intravasculară diseminată 
acută, Tratamentul constă în corectarea hipoxiei, în cazuri severe cu 
protezare respiratorie, cu presiune pozitivă (“positive end-expiratory 
pressure — PEEP”) şi corectarea tulburărilor de coagulare. Chirurgia 
cardiacă, cel puţin în prima perioadă de folosire a oxigenării prin 
pompe by-pass, producea frecvent tulburări neurologice tranzitorii. 
Îmbunătăţirile tehnice ca, de exemplu, folosirea filtrelor pe liniile de 
perfuzie cu sânge, au determinat scăderea numărului de complicații 
neurologice; şi astăzi pot să apară postoperator semne de suferință 
cerebrală difuză sau focală dar pacienţii care supraviețuesc episodului 
acut au un prognostic în general bun. 


Complicaţiile metabolice ale 
insuficiențelor de organ 


Însuficienţa hepatică 


La pacienţii cu boli hepatice de orice cauză pot să apară 
come hepatice acute sau forme cronice de encefalopatii hepatice cu 
tulburări comportamentale şi alte simptome neurologice. 


Coma hepatică acută 


Apare ca umare a necrozei hepatice masive datorate 
hepatitelor severe sau intoxicaţiilor cum ar fi cea cu paracetamol. 
La alți pacienţi care pot avea funcţii hepatice relativ bine 
conservate dar cu şunturi portosistemice extinse coma poate fi 
precipitată de pătrunderi bruşte de substanțe azotate în tubul 
digestiv cum se întâmplă în sângerări digestive, în infecţii sau în 
diete bogate în proteine. Starea confuzională, apatia, lipsa de 
concentrare mentală şi uneori stări de agitaţie care necesită sedare 
pot îi urmate în câteva ore sau zile de stupor şi comă. 
Caracteristice sunt asterixisul (“flapping tremor”) observabil mai 
uşor la bolnavul cu membrele superioare întinse şi mâinile în 
extensie precum şi halena hepatică. Corea şi semnele piramidale 
pot să apară pe măsură ce pacientul intră în comă. Postura 
decerebată este obişnuită în acest stadiu când pot să apară semne 
focale de deficit cum ar fi hemiplegia. Nistagmusul, deviaţiile 
conjugate ale globilor oculari, “skew deviation”, mişcările 
disociate ale globilor oculari pot fi evidente, dar mişcările reflexe 
ale globilor oculari şi reflexele pupilare sunt conservate până când 
bolnavul devine total neresponsiv sau moare. Paroxismele de unde 
lente trifazice de voltaj crescut care mai apoi se transformă în 
activitate peristentă de unde lente persistă pe EEG până când apar 
semne de moarte cerebrală. Coma hepatică are drept cauză 
multiple anomalii metabolice între care se include hiperamoniemia 
(mai mare de 145 umol/! sau 200 mg/d!) care rezultă din digestia 
intestinală “cu şuntarea ciclului hepatic de sinteză a ureei. 
Hipoglicemia şi alcaloza respiratorie secundară hiperventilaţiei 
sunt aproape întotdeauna prezente. Aminoacizi şi  neuro- 
transmițători modificaţi, mai ales acidul y-aminobutiric, formarea 
unor amine toxice ca octopamina şi a unor acizi grași cu lanţ scurt, 
sunt, de asemenea, factori incrminaţi în apariția comei hepatice. 
Coagularea intravasculară diseminată şi alte tulburări ale 
mecanismelor coagulării determină apariţia unor leziuni vasculare 
cerebrale secundare. Comele hepatice au o mortalitate ridicată, dar 
dacă pacientul poate fi menţinut în viată poate apărea recuperarea 
prin regenerare hepatică. Tratamentul include sterilizarea 
conținutului intestinal, corecţia tulburărilor metabolice şi stoparea 
sângerărilor, administrarea de lactuloză şi neutralizarea toxinelor. 


Encefalopatia hepatică cronică 


Această noțiune se referă la dezvoltarea unor modificări 
intelectuale, cognitive şi de conştiență, deseori asociate cu alte semne 
neurologice (tremor, coree, sindrom akinetic-rigid, ataxie, chiar 
parapareză spastică) la bolnavi cu insuficiență hepatică cronică şi, mai 
ales, la cei cu anastomoze portosistemice extensive. Natura exactă a 
substanțelor care sunt responsabile de apariția encefalopatiei hepatice 
cronice nu este stabilită încă. În mod caracteristic, tulburările sunt 
fluctuante cu episoade confuzionale marcate, stări de agitație sau comă 
hepatică patentă. În plus, modificările intelectuale, parkinsonismul, 
ataxia sau spasticitatea pot fi progresive. Tratamentul constă în dietă 
hipoproteică, administrare de antibiotice pentru sterilizarea intestinului 
şi de lactuloză. 


Insuficienţa renală 


Însuficienţa renală se asociază cu complicaţii neurologice 
variate. Înainte de utilizarea dializei, encefalopatia uremică era o 
suferință obişnuită. Pacientul devine somnolent, stuporos, apoi 


„intră în comă. Hiperventilaţia, miocloniile multifocale, tremorul, 

asterixisul, tetania şi crizele convulsive generalizate sunt 
obişnuite. Mişcările oculare şi reflexele pupilare nu sunt 
modificate. Uremia, acidoza metabolică, hiperkaliemia, tulburările 
hidrice şi electro-litice (calciu, sodiu) şi encefalopatia hipertensivă 
contribuie la realizarea aspectului clinic. Dializa normalizează 
rapid anomaliile metabolice ale uremiei, dar tulburările 
encefalopatice se clarifică în câteva zile. Unii pacienţi dezvoltă 
sindromul de dezechilibrare prin dializă. Corectarea rapidă a 
tulburărilor metabolice poate agrava asterixisul, miocloniile, 
delirul, convulsiile, stuporul şi chiar coma. Demenţa prin dializă 
apare la o parte din pacienţii dializaţi cronic cu lichide care au un 
conţinut crescut de aluminiu. Astfel, după 3—7 ani de dializă, apar 
tulburări de vorbire, anomalii intelectuale şi cognitive, convulsii, 
mioclonii şi, uneori, anomalii neurologice focale. Alte complicaţii 
ale insuficienței renale includ miopatia datorată hipocalcemiei 
cronice, o neuropatie periferică rezistentă la procedura de dializă 
sau o encefalopatie Wernicke datorată dializei fără suplimente 
vitaminice. Pacienţii cu boli renale sunt în mod particular 
predispuşi la apariția unor complicaţii ale intoxicaţiilor cu 
medicamente cu eliminare renală: neuropatii periferice determinate 
de nitrofurantoin, leziuni labirintice determinate de streptomicină 
sau atrofii optice determinate de etambutol. 


Insuficienţa respiratorie 


Hipoventilaţia datorată bolilor pulmonare sau tulburărilor 
neurologice poate duce la encefalopatie sau comă. Hipoxia, 
hipercapnia, insuficiența cardiacă congestivă, infecțiile sistemice, 
oboseala datorată unei respiraţii laborioase şi apneea din timpul 
somnului nocturn contribuie la conturarea acestui sindrom. 
Acidoza serică prin ea însăşi probabil că nu este un factor 
important, deoarece perfuziile cu substanţe alcaline fără asistare 
ventilatorie nu îmbunătăţesc funcţiile cerebrale la aceşti pacienți. 
Bolnavul devine obtuz, are dureri de cap difuze, apare progresiv 
somnolența, stupoarea şi apoi coma. Mişcările oculare şi reacțiile 
pupilare sunt nomale. La o mică parte dintre pacienți apar distensii 
ale venelor oftalmice şi edem pupilar. La cei mai mulți se pot 
obseva mioclonii multifocale şi asterixis, dar crizele convulsive 
sunt neobişnuite. Encefalopatia respiratorie poate să se instaleze 
gradat sau poate fi precipitată de o infecţie sau de administrarea de 
droguri sedative. Toţi aceşti pacienţi sunt hipoventilaţi şi cei cu 
emfizem obstructiv suflă greu şi se sufocă. Tratamentul cu oxigen 
în aceste împrejurări poate fi periculos, deoarece, dispărând 
stimularea automatismului respirator prin hipoxie, pacientul poate 
ajunge la o hipercapnie letală. Dacă concentrațiile slabe de oxigen 
determină depresia respiratorie, atunci poate deveni necesară 
ventilația asistată. 


Tulburări metabolice datorate bolilor 
endocrine 


Diabetul zaharat 


Diabetul determină apariţia unor tulburări neurologice variate. 
Stuporul şi coma pot fi produse de hiperosmolaritate, de ketoacidoze, 
de acidoze lactice, de hipoglicemii spontane (pre-diabetice) sau datorate 
tratamentului, de uremie sau de encefalopatii hipertensive. Atacurile 


ischemice tranzitorii şi ictusurile datorate aterosclerozei cerebrale și 
hipertensiunii sunt obişnuite la diabetici. Leziuni ale nervilor periterici 
pot fi decelate la diabetici sau pot fi simptomele de debut ale diabetului 
zaharat. Leziuni dureoase la nivelul unui nerv (mononevrite) cum ar fi o 
paralizie izolată de nerv ocular, o paralizie de nerv facial, o paralizie de 
nerv sciatic popliteu extern sau o neuropatie de nerv intercostal sunt 
obişnuite şi se datorează unor leziuni vasculare ale nervului. Un 
sindrom de tunel carpian sau o paralizie de nerv ulnar pot apărea la 
diabetici datorită unei susceptibilități deosebite a nervilor periferici la 
compresiunile trunchiurilor nervoase de către structuri de vecinătate. 
Pot apărea mononevrite multiplex. Amiotrofia diabetică apare printr-o 
neuropatie motorie proximală care determină scăderea de forţă şi 
amiotrofii, deseori dureroase, cu afectarea, de obicei asimetrică, a 
muşchilor cvadricepşi. Această neuropatie se datorează ischemiei sau 
hemoragiei nervului femural sau a plexului lombosacrat. O neuropatie 
periferică simetrică distală la diabetici se poate prezenta cu tulburări de 
sensibilitate, mai ales cu abolirea simțului vibrator la nivelul distal al 
membrelor inferioare şi cu abolirea reflexelor achiliene Mai puțin 
obişnuită este o neuropatie senzitivo-motorie progresivă şi severă care 
afectează inițial membrele inferioare, apoi membrele superioare. 
Neuropatia autonomă este obişnuită în diabet provocând impotență, 
diaree, anhidroză şi anomalii pupilare. Acestea din urmă pot fi 
neregulate ca formă şi areactive la lumină, mimând pupila de tip 
Argyll-Robertson. Neuropatia autonomă a diabeticului poate determina, 
de asemenea, hipotensiune ortostatică, sincopă şi, uneori, stop cardiac. 


Sindromul Cushing 


Hiperadrenalismul spontan este, cel mai frecvent, datorat 
tumorilor suprarenale dar, uneori, poate să apară şi în adenoamele 
hipofizare bazofile, ca după adrenalectomia pentru cancer de sân. 
Hiperadrenalismul iatrogen, datorat administrării îndelungate şi 
excesive a  steroizilor, determină apariția unor tulburări 
neurologice asemănătoare. Sindromul Cushing duce frecvent la o 
encefalopatie manifestată prin modificări comportamentale cu stări 
de bună dispoziţie nemotivată sau, dimpotrivă, cu stări de 
depresie. Tulburările psihice patente pot fi asociate uneori cu 
dureri de cap, edem papilar şi pot progresa spre stupor şi comă. 
Sindromul Cushing poate determina apariția unei miopatii 
proximale care poate fi uneori severă şi dureroasă. 


Boala Addison 


Hipoadrenalismul datorat  insuficienței  adrenalinice 
determină hipotensiune, hiponatriemie, hiperkaliemie şi, deseori, 
hipoglicemie. Pacienţii cu boală Addison netratată acuză scăderi de 
forță musculară şi oboseală iar stuporul şi coma pot fi precipitate 
de proceduri chirurgicale sau de alte boli intercurente acute. Pot să 
apară atacuri de paralizii periodice asociate cu hipokaliemia. (9) 
neuropatie periferică este rară. Crizele addisoniene pot fi 
acompaniate de convulsii generalizate atribuite hiponatriemiei şi 
intoxicației cu apă. De asemenea, pot să apară o hipertensiune 
intracraniană benignă cu edem papilar şi o miopatie proximală. 


Mixedemul 


Hipotiroidismul se poate manifesta cu o stare confuzională, 
cu psihoză sau cu demenţă. Infecţiile, traumatismele, expunerea la 
frig sau sedarea pot provoca comă hipotermică. La pacienţii cu 
tiroidite au fost observate stări encefalopatice episodice. 
Mixedemul este uneori însoțit de o tulburare particulară a decon- 
tractării musculare (psendomiotonie) care determină prelungirea 

duratei reflexelor tendinoase şi uneori crampe musculare, dureri şi 
înţepenirea mușchilor.  Hipertrofia musculară (sindromul 
Hoffmann) este rară. Poate să apară un sindrom de tunel carpian 
datorită depunerii de ţesut mixedematos în jurul nervului median 
la acest nivel, rareori, aceste depuneri relizează aspectul clinic de 
neuropatie pariferică. Uneori, mixedemul se poate prezenta 
neurologic cu ataxie, sugerând o boală cerebeloasă. 


Tireotoxicoza 


Simptomele hipertiroidismului includ anxietatea, tremorul, 
tahicardia şi insomnia. Pot apărea coreea sau sindroame maniacale. 
O miopatie proximală severă este obişnuită, iar uneori pot să apară 
miastenia gravis sau paralizii periodice hipokaliemice. Boala 
ochiului distiroidian poate apărea la pacienți hiper- sau 
eutiroidieni. Diplopia datorată scăderii forței muşchiului drept 
superior este cel mai comun simptom iniţial, dar cu timpul poate să 
apară o oftalmoplegie externă cu exoftalmie şi chemosis. 


Tulburări metabolice datorate 
dezechilibrelor acido-bazice sau ale 
electroliților 


Hiponatriemia sau “intoxicația cu apă” 


Sodiul este cel mai abundent cation seric, aşa că 
hiponatriemia este aproape întotdeauna cauza hipoosmolarității. 
Osmolaritatea serică este aproximativ egală cu dublul concentrației 
serice de sodiu plus 10 dacă nivelul glucozei şi ureei sunt normale. 
Osmolaritatea normală a serului este de 290+5 mosmol/kg; 
osmolaritatea serică sub aproximativ 260 sau peste aproximativ 
330  mosmol/kg poate să producă modificări cerebrale. 
Hiponatriemia înseamnă o cantitate în exces de apă în organism cu 
exces de apă şi în țesutul cerebral. Modificările rapide ale 
osmolarităţii serului determinate de sodiu produc efecte 
neurologice mult mai importante decât modificările lente 
determinate de hiponatriemia cronică. Hiponatriemia apare în boli 
renale, ca rezultat al perfuziilor intravenoase excesive, în diareele 
acute, în vărsături, în transpiraţii excesive; ea poate fi rezultatul 
secreției neadecvate de hormon antidiuretic care apare în 
carcinomul bronşic, în leziuni cerebrale difuze posttraumatice, în 
meningite sau encefalite, în hemoragii subarahnoidiene sau în 
leziuni hipotalamice focale datorate neoplaziilor sau infecțiilor. 
Pacienţii cu hiponatriemie devin confuzi şi neliniştiți, au asterixis, 
mioclonii multifocale, convulsii generalizate, stupor şi comă. 
Simptomele pot apărea când nivelul de sodiu plasmatic scade sub 
aproximativ 120 mmol/l iar crizele convulsive şi coma apar când 
valorile ajung sub 110 mmol/l. Un număr redus de pacienți cu 
hiponatriemie cronică pot dezvolta sindromul mielinolizei pontine 
centrale. Tratamentul rezidă în restricție hidrică; perfuziile cu 
soluţii saline hipertonice sunt rareori necesare. 


Hipernatriemia 


Cauza obişnuită a hiperosmolarităţii este diabetul, care 
produce hiperglicemie severă. Hiperosmolaritatea consecutivă 
hipernatriemiei este rară , cu excepția cazurilor de deshidratare în 
climate fierbinți. Pierderea cronică de apă fără compensare 
corespunzătoare în diabetul insipid netratat poate avea ca rezultat 


hipernatriemii moderate, dar aceşti pacienți pot dezvolta 
hipernatriemii severe dacă nu au un aport hidric adecvat. La 
pacienții cu diabet insipid simplu, senzația de sete este conservată, 
dar dacă afecţiuni intercurente determină pierderi excesive de apă 
cu compensări neadecvate apar semnele deshidratării, somnolența, 
stupoarea şi starea de inconştiență. Diabetul inspid simplu se poate 
datora chirurgiei hipofizare, traumatismelor sau tumorilor 
hipofizare. Dacă procesul patologic se extinde în hipotalamus se 
poate întâmpla ca nu numai secreția de hormon antidiuretic să fie 
deficitară ci şi senzaţia de sete să fie abolită. Leziunile 
hipotalamice care determină hipernatriemii severe apar în tumori 
hipofizare mari, în craniofaringioame, în tumori hipotalamice, în 
sarcoidoză, în boala Hand-Schiiler-Christian. Lipsa senzaţiei de 
sete la aceşti bolnavi precipită deseori instalarea comei 
hipernatriemice cu o creştere a nivelului de sodiu în ser la peste 
160-170 mmol/l. Hipernatriemia poate rezulta şi din pierderi 
masive de apă, mai ales la copiii cu diarei intense. 


Hipercalcemia 


O concentraţie serică crescută de calciu se poate datora 
hiperparatiroidismului primar, imobilizării, sarcoidozei, intoxi- 
caţiei cu vitamină D sau metastazelor osoase multiple. Simptomele 
includ anorexie, greţuri, vărsături, setea intensă, poliuria şi 
polidipsia. Scăderea de fortă musculară, oboseala şi o ence- 
falopatie uşoară sunt tulburări obișnuite. Encefalopatia poate 
consta din iluzii, modificări de dipoziţie, astfel încât aceşti pacienţi 
sunt trataţi inițial în servicii de psihiatrie. Pot să apară deasemeni 
stări confuzionale cu apatie şi stupor, însoţite uneori de convulsii 
generalizate sau focale şi edem papilar. 


Hipocalcemia 


Reducerea concentraţiei serice de calciu poate fi provocată 
de chirurgia tiroidiană/paratiroidiană, de insuficiența renală 
cronică sau de utilizarea de lungă durată a drogurilor 
anticonvulsivante. Ea apare în hipoparatiroidismul primar idiopatic 
(când nivelul seric al parathormonului este scăzut) şi în 
pseudohipoparatiroidism (în care nivelul seric al parathormonului 
este normal sau crescut dar nu există răspuns la hormonul 
paratiroid;, dismorfismul şi deformările scheletice sunt, de 
asemenea, prezente). Pseudopseudohipoparatiroidismul este un 
sindrom cu anomalii dismorfice şi scheletice similare dar cu 
nivelurile serice de parathormon și calciu normale. Hipocalcemia 
provoacă iritabilitate neuromusculară, tetanie cu semnul Chvostek 
pozitiv şi uşoară en- cefalopatie. Hipocalcemiile severe produc 
convulsii, tulburări comportamentale psihotice, stupor şi comă. 
Poate să apară hipertensiune intracraniană cu edem papilar. De 
obicei, hipocalcemia este greşit diagnosticată ca retard mental, 
demență sau epilepsie. Modificările cutanate şi cataracta sunt 
caracteristice. Calcificările din nucleii bazali sunt vizibile pe 
radiografia simplă de craniu sau pe CT. Rarcori, calcificările 
nucleilor bazali pot fi asociate cu tulburări extrapiramidale. 


Magneziul 


Bolile renale pot împiedica eliminarea normală de magneziu 
care este cardiotoxic. Hipomagneziemia datorată aportului 
insuficient sau piederii excesive pe cale renală sau intestinală 
determină apariția unei hipocalcemii secundare. 

Tulburările echilibrului acidobazic 


Acidozele sau alcalozele sistemice apar în multe boli care 
determină apariția comelor metabolice, dar din cele patru tulburări 
ale echilibrului acidobazic (acidoza şi alcaloza respiratorii şi 
acidoza şi alcaloza metabolice) numai acidoza respiratorie 
acționează ca o cauză directă pentru stupor şi comă. Hipoxia 
asociată cu acidoză respiratorie poarte fi importantă în producerea 
unor anomalii neurologice. Acidoza metabolică, prin ea însăşi, 
provoacă în mod obişnuit numai stări delirante, cel mult 
somnolență. Rațiunea pentru care chiar tulburări severe ale 
echilibrului acidobazic nu interferează cu buna funcţionare a 
creierului este că acesta posedă mecanisme puternice de protecţie 
ale propriului echilibru acidobazic, aici fiind incluse compensări 
respiratorii, modificări ale fluxului sanguin cerebral şi neutralizări 
celulare active din țesutul nervos. Coma din acidoza metabolică 
datorată diabetului ketozic sau hiperosmolar, acidozei lactice, 
uremiei, intoxicației cu alcool sau ingestiei de etilenglicol, alcool 
metilic sau paraldehidă este în mod obişnui datorată asocierii unor 
anomalii metabolice sau a efectelor directe ale unor toxine care 
apar în aceste condiţii anormale. Acidoza respiratorie severă 
produce o reducere a vigilenţei, proporțională cu gradul acidozei. 
Alcaloza respiratorie deşi produce vasoconstricție arteriolară 
cerebrală şi în paralel scăderea fluxului sanguin cerebral, 
influențează rar funcţiile cerebrale. Un pacient în comă cu 
alcaloză respiratorie datorată hiperventilației are şi alte suferințe 
asociate, cum ar fi o infecție, o suferință hepatică, un infarct 
pulmonar sau o intoxicație medicamentoasă (de exemplu cu 
salicilați). Chiar alcalozele metabolice severe produc numai stări 
confuzionale dar nu stupor sau comă. 


Alcoolul 


Alcoolul afectează sistemul nervos pe multe căi. Unele sunt 
rezultatul intoxicației acute sau cronice iar altele sunt consecința 
deficienţelor de vitamine asociate. Nu se vor discuta aici efectele 
acute ale consumului de alcool ca starea de beţie alcoolică acută 
sau deliriumul tremens ci consecințele neurologice ale consumului 
cronic Şi excesiv de alcool. 


Sindromul W ernicke-Korsakoff 
Etiologie 


Aportul neadecvat de tiamină, de orice cauză ar fi, poate 
duce la apariția unor focare de hiperemie marcată cu mici 
hemoragii multiple care afectează în mod particular trunchiul 
cerebral superior, hipotalamusul, talamusul adiacent ventriculului 
II şi corpii mamalari. Din punct de vedere histologic, în aceste 
zone se observă o proliferare de vase capilare dilatațe cu hemoragii 
perivasculare. Extensiunea acestor modificări patologice poate 
varia considerabil de la caz la caz şi poate fi asociată cu alterări 
induse de alcool în cortexul cerebral, cerebel şi nervii periferici. 

Aceste modificări morfopatologice pot fi 
experimental la animale printr-o dietă deficitară în tiamină. 
Deficiența tiaminică poate fi demonstrată la pacienţii cu sindrom 
Wernicke-Korsakoff iar administrarea de tiamină poate determina 
retrocedarea multor simptome și semne ale acestui sindrom. 
Tiamina şi pirofosfatul său sunt cofactori pentru cel puţin patru 
enzime: piruvat — decarboxilaza, G-ketoglutarat dehidrogenaza, a 
sistemului de decarboxilare ketoacidă a lanțurilor ramificate şi a 


realizate . 


transketolazei. Deficitul de tiamină reduce conversia piruvatului la 
acetil CoA, ceea ce determină creşterea nivelurilor plasmatice şi 
tisulare de piruvat cu scăderea fluxului de parcurgere a ciclului 
Krebs şi în consecinţă, cu reducerea producției de ATP şi anularea 
unor surse energetice. În plus, apare şi o scurtare a grupurilor 
acetil necesare biosintezei. 

Alcoolismul combinat cu o dietă neadecvată este astăzi cea 
mai frecventă cauză de apariţie a sindromului Wernicke-Korsakoff. 
Malnutriţia prizonierilor de război sau foametea pot fi, de 
asemenea, cauze responsabile. Vărsăturile cronice din timpul 
sarcinei sau datorate unor afecțiuni gastrointestinale, bolile 
maligne sistemice, hrănirea prelungită cu substanţe perfuzabile şi 
anorexia nervoasă sunt cauze mai rare. 


Aspecte clinice 


Debutul poate fi insidios sau subacut cu inatenţie şi apatie 
progresivă care duc la o stare confuzională tipică cu dezorientare în 
timp şi spaţiu, pierderea memoriei şi modificări ale conştienţei. 
Apare oftalmoplegia cu diplopie. Cele mai obişnuite semne oculare 
sunt nistagmusul orizontal sau vertical, paralizii de nerv abducens 
sau tulburări ale mişcărilor conjugate ale globilor oculari. Pot să 
apară hemoragii retiniene. Cei mai mulţi pacienți alcoolici au 
semne de neuropatie periferică iar mulţi dintre ei sunt ataxici. 
Netrataţi, ei intră în stupor, comă, apoi mor. Poate apărea şi o 
hipotermie. 

În cazurile mai puţin acute sau în cele cu recuperare din faza 
acută confuzională pot apărea trăsăturile caracteristice ale psihozei 
Korsakoff numită şi sindrom amnestic. Pacientul are un important 
deficit de memorie pentru evenimentele recente, astfel încât noile 
informaţii nu pot fi reţinute pentru mai mult de câteva minute sau 
ore. Pacientul este vigil dar dezorietat în timp şi spaţiu. În ciuda 
severității afectări memoriei recente cea stocată este bună. Golurile 
din memorie pentru faptele recente sunt umplute cu evenimente 
imaginare, confabulatorii. Mulţi pacienți recuperaţi după un episod 
sever de sindrom Wernicke-Korsakoff rămân cu tulburări ale 
memoriei recente, astfel încât ei trebuie să-şi noteze într-un jurnal 
personal evenimentele importante pentru a-şi suplini deficitele de 
memorie. 


Diagnostic 


Diagnosticul este esențialmente clinic. Lichidul 
cefalorahidian este în mod obişnuit normal, proteinorahia putând fi 
uşor crescută. CT este normală dar trebuie ţinut cont de faptul că 
deseori alcoolicii cad şi prin CT se pot decela hematoame 
subdurale posttraumatice, Reducerea activităţii transketolazei 
eritrocitare sau creşterea nivelului plasmatic de piruvat sunt 
modificări ameliorate rapid de reluarea unei alimentaţii normale. 


Tratament 


Sindromul Wernicke-Korsakoff trebuie avut în vedere la 
orice subiect cu confuzie inexplicabilă, stupor sau comă, în 
prezenţa semnelor oculare, a unei neuropatii periferice sau a unor 
antecedente apropiate cu consum exagerat de alcool sau vărsături 
incoercibile. La toţi aceşti pacienţi trebuie administrată tiamină 
(250 mg zilnic) în asociere cu vitamina C şi alte vitamine din 
grupul B injectabile până când administrarea orală de vitamine 
devine posibilă. 

O problemă particulară este ridicată de cazurile de stupor 
sau comă de etiologie neprecizată aduse în seviciile de terapie 

intensivă. La toate aceste cazuri se vor administra perfuzii de 
glucoză cu doze mari de tiamină. Riscul de a administra glucoza 
fără tiamină în cazurile de sindrom Wernicke-Korsakoff este mare, 
întrucât prin această atitudine bolnavul suferă de o agravare rapidă 
şi poate muri. Cei cu deficit de tiamină nu pot profită de încărcarea 
cu glucoză. Medicul care asigură tratamentul de urgenţa al acestor 
cazuri trebuie să manevreze două seringi: una cu tiamină şi una cu 
glucoză. 

Tratamentul eficient determină recuperarea conştienței, 
ameliorează sau normalizează semnele oculare dar, din păcate, nu 
poate ameliora întotdeauna  sindomul amestic  Korsakoff. 
Tratamentul în sindromul Wernicke-Korsakoff este un tratament 
de urgență: cu cât este instituit mai precoce cu atât este mai 
eficient. 


Neuropatia periferică determinată de alcool 
(a se vedea şi capitolul 17) 


Etiologie 


Ca şi in sindromul Wernicke-Korsakoff, deficiența de 
tiamină se consideră a juca un rol important în apariția neuropatiei 
periferice la alcoolici. Anatomopatologic, aspectul leziunilor 
nervilor periferici este foarte asemănător cu cel observat în beri- 
beri. Neuropatia este predominant axonală de tipul “dying back” 
cu afectarea fibrelor somatice şi uneori a celor vegetative. Totuşi, 
deficitul de tiamină nu poate fi cauză unică a unei astfel de 
neuropatii. Şi alte deficiențe vitaminice, precum şi efectul toxic 
direct al alcoolului pot contibui la realizarea acestor leziuni 
nervoase. | 


Aspecte clinice 


Neuropatia periferică etanolică interesează mai ales nervii 
senzitivi, producând parestezii distale la nivelul membrelor 
inferioare apoi şi la cele superioare, parestezii însoțite de dureri 
caracteristice, uneori foarte intense. Compresia musculară la 
nivelul gambelor este dureroasă iar stimularea cutanată a plantelor 
produce senzaţii neplăcute. Într-un stadiu mai avansat apar 
scăderea de forţă musculară şi amiotrofiile distale (a nivelul 
picioarelor şi mâinilor). Reflexele tendinoase sunt diminuate sau 
abolite. Neuropatia autonomă se manifestă prin reacţii pupilare 
anormale și tahicardie; hipotensiunea posturală apare rar iar 
sfincterele nu sunt în mod obişnuit afectate. 


Tratament 


Trebuie interzis alcoolul şi administrate doze mari de 
vitamine din grupul B timp de 10 zile parenteral apoi pe cale orală. 
Prognosticul depinde de precocitatea tratamentului. Dispariţia 
simptomelor se produce în câteva săptămâni iar în cazurile mai 
severe în câteva luni; uneori recuperarea rămâne incompletă. 


Degenerarea cerebeloasă alcoolică 


Unii alcoolici dezvoltă un sindrom ataxic relativ pur, cu 
instabilitate progresivă la mers şi la mişcările membrelor 
inferioare fără sau cu slabă afectare a membrelor superioare. 
Vorbirea nu este afectată şi nu se observă nistagmusul. Mulţi 
pacienți au şi semnele unei neuropatii periferice alcoolice. 


Anatomopatologic, se observă o degenerare a cortexului cerebelos, 
mai ales a celulelor Purkinje, precum şi a nucleilor olivari. 
Modificările cerebeloase afectează în mod caracteristic partea 
anterosuperioară a vermisului şi emisferele. Această complicaţie a 
alcoolismului nu pare să fie datorată deficitului de tiamină. 
Interdicţia alcolului şi tratamentul vitaminic duce la vindecări. 


Demenţa alcoolică 


În trecut, au existat multe discuţii dacă alcoolul poate sau nu 
să producă demenţă. Actualmente, a devenit clar că un mare număr 
de consumatori de alcool în cantităţi mari au tulburări cognitive. 
Ele pot varia de la modificări minore la demenţe globale difuze 
severe. Aceste tulburări sunt asociate cu atrofii ale cortexului 
cerebral şi creşteri în volum ale sistemului ventricular, observabile 
la examenul CT. 

Demenţa se prezintă cu modificări ale personalităţii, lipsă de 
memorie, tulburări ale capacităților intelectuale şi instabilitate 
emoțională. În mod obişnuit, sunt pacienţii care îşi neglijează 
serviciul şi familia. Derapajul gradat către o viaţă de mizerie este 
bine redat în literatură şi uşor observabil pe străzi. Traumatismele 
craniocerebrale prin cădere şi crizele convulsive pot să apară, 
contribuind la completarea aspectului demenţial. Cazul tipic îl 
reprezintă un individ dement cu manifestări antisociale, cu vorbire 
dizartrică, cu tremor, mers ataxic, cu o neuropatie periferică care 
păstrează o sticlă cu băutură în buzunar sau printre obiectele care 
îi aparţin. 

Demenţa din alcoolism nu este legată în mod unic de 
deficiența de tiamină. Părăsirea obiceiului de a bea, dacă acest 
lucru este posibil, şi administrarea de vitamine pot duce la 
ameliorări. Se pot observa ameliorări şi pe imaginile CT. Cu toate 
acestea, prognosticul este prost, mai ales din cauza lipsei de voință 
a bolnavului de a renunţa la alcool. 


Boala Marchiafava - Bignami 


Această boală rară a fost pentru prima dată descrisă la 
băutorii italieni de vin roşu neprelucrat (natural) dar ea poate 
apărea şi la consumatorii de alte băuturi alcoolice. Se prezintă ca o 
boală demenţială subacută, precoce asociată cu crize, rigiditate şi 
paralizii, evouând în câteva luni către comă şi moarte. 
Anatomopatologic se observă procese întinse de demielinizare cu 
modificări axonale la nivelul corpului calos şi în substanța albă 
centrală a emisferelor cerebrale ca şi în chiasma optică şi în 
pedunculii cerebeloşi mijlocii. 


Mielinoliza pontină centrală 


Este o altă boală rară care apară la alcoolici precum şi într- 
un număr de alte boli, inclusiv boli hepatice sau renale severe şi în 
tulburări metabolice. În mod obişnuit, boala este acompaniată de 
hiponatriemie şi apare mai ales atunci când se tentează corectarea 
rapidă a nivelului seric de sodiu prin administrarea parentală de 
fluide şi electroliți. Ea constă dintr-o cvadriplegie flască sau 
spastică cu instalare rapidă, cu implicarea musculaturii inervate de 
nervii cranieni bulbari, ceea ce produce dizartrie şi disfagie. 
Conştienţa şi mişcările globilor oculari rămân normale. În cazurile 
grave, pacientul nu poate să vorbească şi să înghită şi nu poate face 
nici o mişcare cu excepția mobilizării globilor oculari, care este 
posibilă. Moartea este obişnuită în această situație, dar pot să se 
obțină uneori recuperări remarcabile. 

Miopatia alcoolicilor 


Intoxicația acută cu alcool poate produce o miopatie toxică 
dramatică cu dureri severe şi redori musculare, edeme, scădere de 
forță, asociate uneori cu mioglobinurie, tulburări renale şi 
hiperkaliemie, S-a descris şi o miopatie subacută nedureroasă, care 
cedează la abstinenţa de la alcool. 


Ambliopia prin alcool și tutun 


O complicaţie rară a consumatorului excesiv de alcool la 
marii fumători constă în apariţia bruscă sau subacută a unei scăderi 
bilaterale a acuității vizuale cu scotoame centrocecale bilaterale. 
Boala a fost atribuită acțiunii cianidei din tutun care tulbură 
metabolismul vitaminei Bi. Tulburări vizuale şi atrofie optică pot 
să apară la pacienţii cu anemie percinoasă, mai ales dacă sunt 
fumători. O boală înrudită este ambliopia tropicală care apare în 
Africa, datorită consumului excesiv de rădăcini de manioc, ce 
conțin cianidă. Tratamentul constă în injecții cu hidroxico- 
balamină. 


Alte stări deficitare 


Deficienţele de acid folic şi de vitamină Bu au fost discutate 
în subcapitolul 3.9. 

20. Tulburări neurologice datorate agenţilor fizici 


C.D. MARSDEN 
(Traducerea: Mihai Apostol, Virgil Apostol) 


Șocul caloric 


Şocul caloric apare fie la tinerii care fac sport în condiţii 
neobişnuit de calde, fie la oamenii mai în vârstă care fac 
tratamente anticolinergice (de exemplu pentru boala Parkinson) şi 
se expun la temperaturi înalte. Orice factor care împiedică 
transpiraţia poate provoca şocul caloric. De obicei, acești pacienți 
devin agitaţi şi au stări confuzionale înainte de a deveni stuporoşi 
sau comatoşi, uneori convulsii generalizate. Pielea pacienților este 
în mod obişnuit fierbinte şi uscată; se constată că sunt tahicardici 
şi că au hipotensiune. Moartea se poate produce datorită colapsului 
circulator, dacă pacientul nu este în mod rapid expus unei 
ambianţe răcoroase. Pacienţii care supraviețuiesc şocului caloric 
pot rămâne cu complicaţii neurologice permanente care includ 
amnezie, dizartria, ataxia, demența şi hemipareze. Uneori, 
polineuropatia poate complica hipertermia. 


Hipertermia malignă 


Este o tulburare rară a metabolismului muscular carac- 
terizată printr-o creştere bruscă şi neaşteptată a metabolismului 
general şi a temperaturii pacienţilor expuşi anesteziei. Febra 
înaltă, acidoza metabolică şi respiratorie şi rigiditatea musculară 
difuză apar la subiecții susceptibili în timpul anesteziei generale cu 
agenţi ca halotanul sau administrare de succinilcolină. Hipertermia 
malignă este urmarea unei anomalii metablice musculare care este 
moştenită genetic şi transmisă după un model autosomal dominant. 
Unul din 20 000 de pacienți expuşi la anestezie fac acestă 
tulburare. 


Hipotermia 


Hipotermia accidentală este urmarea expunerii prelungite la 
frig, cu ocazia unor excursii la altitudine sau a imersiunii în ape 
reci. Ea poate să apară la bătrânii neglijaţi (fără hrană şi căldură) 
precum şi în mixedem şi hipotiroidism. Temperaturi scăzute ale 
corpului apar în come metabolice ca cea din hipoglicemie sau în 
come prin intoxicații exogene (barbiturice, fenotiazine, alcool). 
Pacientul în hipotermie este confuz, apoi stuporos şi apoi comatos. 
Respiratia este lentă şi superficială, frisonul este în mod obişnuit 
absent, pulsul este rar iar tensiunea arterială poate deveni 
nemăsurabil de mică. Astfel de pacienţi pot fi consideraţi morţi la 
o examinare superficială. Temperatura corpului este, de obicei, 
mai mică de 32,20 C. 


Boala de decompresiune 


Această suferință afectează scufundătorii în ape la adâncimi 
mari, muncitorii la tunele care lucrează în condiţiile unei atmosfere 
presurizate şi scufundătorii autonomi neantrenaţi pentru diferite 
profunzimi ale scufundării. Boala se datorează eliberării unor bule 


de azot în sângele circulant în timpul decompresiei prea rapide (la 


revenirea spre suprafaţă), ceea ce provoacă embolii gazoase şi 
microinfarcte în sistemul nervos. Procesul este asemănător 
decompresie conținutului unei sticle de băutură carbogazoasă la 
scoaterea dopului acesteia când apare abundența de bule la 
suprafața conţinutului. Cum azotul este solubil în grăsirni, el este 
eliberat în cantitate mai mare în țesutul nervos şi decompresia este 
mai gravă pentru persoane cu țesut adipos bogat și mai uşoară la 
persoanele slabe. Simptomele neurologice includ hemiplegia, 
paraplegia, tulburări de vedere şi vertije. Oricare suferință din cele 
de mai sus obligă la recompresie urgentă în camere speciale, 
urmată de decompresie lentă, controlată. Recupararea este lentă, 
dar poate fi completă. Se poate întâmpla să persiste o suferință 
mielopatică. 


Agresiuni electrice 


Electrocutarea poate fi imediat fatală prin stop cardiac, 
Șocurile electrice mai puţin severe provoacă arsuri şi necroze 
tisulare locale. Tulburări ale sistemului nervos apar mai ales când 
curentul a fost aplicat pe craniu. Un şoc electric sever produce 
comă cu instalare imediată. Şocuri de intensitate mai mică produc 
dureri asociate cu hemiplegii, paraplegii sau tetraplegii flaşte sau 
tulburări ale nervilor periferici. Astfel de complicații neurologice 
acute pot să dipară în aproximativ 12 ore, dar unele pot rămâne 
permanente, ca sechele. S-au observat şi efecte întârziate ale 
şocurilor electrice, cum ar fi mielopatii, neuropatii sau boala 
neuronului motor. 


Agresiuni prin radiaţie 


Deteriorări ale sistemului nervos pot fi produse prin 
proceduri radioterapice . ţintite asupra sa, folosite în leziuni 
tumorale cerebrale sau spinale sau pot fi produse incidental în 
timpul procedurilor radioterapice pentru tumori craniocervicale sau 
de sân. Mielopatia prin iradiere poate fi acută, apărând în cursul 
radioterapiei concentrată pe regiuni vertebrospinale sau poate fi 
tardivă. Cea acută este, de obicei, tranzitorie şi cedează pe 
parcursul a câteva săptămâni. O parapareză sau o tetrapareză lent 
progresivă pot să apară la 1-4 ani după cure de iradiere aplicate pe 
regiuni vertebromedulare. Astfel, apar paralizii cu spasticitate, 
progresivă inexorabilă. Doza de radiație depăşeşte aproape 
întotdeauna 40 Gy şi, deobicei variază între 60-80 Gy. 
Encefalopatia prin iradiere apare după iradieri cu doze similare ale 
extremității cefalice, ca în cazul tumorilor hipofizare. Necrozele 
prin iradiere pot produce edem, leziuni cu aparenţă tumorală sau 
degenerări multifocale în substanța albă. Efectul acestor modificări 
poate apărea la luni şi ani după iradiere. radierea regiunii nervului 
optic sau a plexului brahial pot produce, destul de rar însă, atrofii 
optice sau, respectiv, neuropatii brahiale tardive. Necroza tardivă 
prin iradiere pare să fie rezultatul afectărilor vasculare cu 
modificări ischemice. Tratamentul este încă necunoscut. 

21. Complicaţiile neurologice ale bolilor sistemice 


M.J].G. HARRISON 
(Traducerea: Mihai Apostol, Virgil Apostol) 


Multe boli multisistemice şi neoplazice produc complicaţii 
neurologice importante. În unele, cauza este atribuită unor 
vasculite (cazul colagenozelor) în altele, infiltraţiilor granulo- 
matoase (cazul sarcoidozei), iar în altele invaziei metastatice 
(cazul  neoplaziilor). Deseori. mecanismul de apariţie al 
complicaţiilor neurologice este puţin înțeles, ca, de exemplu, în 
cazul aşa-numitelor complicații non-metastatice ale cancerelor. 

În multe cazuri diagnosticul depinde de corecta identificare a 
bolii sistemice, dar de multe ori implicaţiile neurologice pot 
constitui motivul inițial al prezentării la medic sau pot chiar 
rămâne manifestări clinice unice. Cunoaşterea acestor sindroame 
devine astfel importantă. - 


Bolile reumatice autoimune 
(colagenozele) 


Aceste boli pot afecta sistemul nervos central sau periferic 
prin intermediul unor microinfarcte datorate proceselor vasculitice 
care lezează vasele mici. O combinaţie de semne neurologice care 
implică atât sistemul nervos central cât şi sistemul nervos periferic 
la acelaşi pacient şi în acelaşi timp va ridica suspiciunea unei 
astfel de suferințe. În sistemul nervos central pentru vasculită este 
sugestivă combinaţia unor semne de suferință cerebrală difuză sau 
de encefalopatie cu unele semne de focar, iar în sistemul nervos 
periferic o neuropatie parcelară sau mononevrite multiplex. 


Lupusul eritematos sistemic 


Este probabil cea mai comună boală de colagen autoimună, 
afectând cel mai adesea sexul feminin în perioadă de fertilițate. Este în 
mod special frecventă la femeile de culoare din America de Nord şi 
Centrală. Între 1/3 şi 1/2 dintre pacienţi au probleme neurologice, cele 
mai multe datorate unei vasculite a sistemului nervos central care 
afectează vasele mici cu diametrul de aproximativ 100um. Aceste vase 
sunt sediul unor necroze fibrinoide şi a unor îngroşări proliferative ale 
pereţilor lor. Totuşi, post-mortem, se pot observa microinfarcte fără 
vasculită asociată. Rolul depoziltelor de complexe antigen-anticorpi (în 
plexurile coroide, de exemplu) este incert. 

Osler a descris atacuri recurente de hemiplegie la un medic 
tânăr care ulterior a făcut nefrită şi astfel de episoade 
asemănătoare ictusurilor ischmice în emisferele cerebrale sau în 
trunchiul cerebral nu sunt rare. Mai frecvente sunt modificările 
mentale care probabil că afectează 50% dintre pacienți. Acestea 
pot fi de tip depresie, manie, psihoză schizoidă cu halucinații, 
paranoia şi chiar cu catatonie. Starea mentală nu se poate deosebi 
de psihoza cortizonică dacă pacientul este sub un asemenea 
tratament în scopul tratării bolii de bază. Testele psihometrice 
arată existenţa unor tulburări cognitive la 2/3 dintre pacienţi. 

Modificările focale EEG, leziunile în substanţă albă decelate 
la RMN şi anomaliile LCR sunt argumente importante în favoarea 
lupusului cu afectarea sistemului nervos central. 

În cele din urmă, crizele comițiale apar la peste 1/3 din 
cazuri şi sunt datorate probabil microinfarctelor. Ele pot răspunde 


la medicaţie cortizonică. O posibilitate de confuzie apare atunci 
când un pacient epileptic face un sindrom de lupus eritematos 
indus de medicaţia anticonvulsivantă. 

Coreea a fost, de asemenea, semnalată şi ea nu se poate 
distinge de cea datorată febrei reumatice sau de cea asociată cu 
folosirea contraceptivelor orale. Ea este asociată cu anticorpi 
antifosfolipidici (a se vedea mai jos). 

Microinfarctele medulare pot rareori produce în mod brusc 
paraplegii cu nivel de sensibilitate şi implicare sfincteriană. 
Glicorahia poate fi scăzută. În mod obişnuit, recuperarea este 
modestă. Tendinţa de microinfarctare la nivelul trunchiului 
cerebral, a măduvei spinării şi a nervului optic poate produce un 
aspect clinic asemănător sclerozei multiple iar LCR poate conţine 
IgG oligoclonal. Trăsăturile sistemice ale bolii cu artrite, leziuni 
cutanate, alopecie, afectări pleurale, fenomen Raynaud şi nefrite 
contrbuie la diagnosticul diferenţial cu scleroza multiplă. 

Implicarea mai rară a sistemului nervos periferic poate apărea ca 
o neuropatie cu expresie clinică variabilă (fig. 21.1). Microinfarctarea 
nervilor periferici poate produce o mononevrită multiplex sau o 
neuropatie difuză. Mai rar, un debut acut poate aminti de un sindrom 
neuropatic Guillain-Barre. Polimiozita trebuie diferențiată de o 
miopatie cortizonică prin EMG, măsurarea enzimelor serice 
(creatinkinaza) şi/sau biopsie musculară. A fost descrisă o asociere cu 
miastenia gravis peste limitele unor coincidențe întâmplătoare. 


“Fig. 21.1. Mână cu deformaţie în gheară datorată combinației leziunilor de 
nerv median şi ulnar într-un caz de vasculită, probabil manifestare a unui lupus 
eritematos sistemic. 

Diagnostic 


În mod obişnuit, EEG arată anomalii nespecifice iar examenul 
LCR arată o albuminorahie şi o celularitate crescute, deşi nu există 
semne clinice de meningism. Nivelul comple-mentului în LCR poate fi 
scăzut, dar speranța că această modificare ar putea fi un marker 
confident al bolii nu este împlinită. CT cerebrală poate ilustra infarcte, 
hemoragii sau, mai frecvent, atrofii cerebrale. Metabolismul oxidativ 
cerebral măsurat prin tomografia cu pozitroni (PET) arată tulburări 
parcelare în masa cerebrală; aceste modificări necesită confirmări în 
continuare. 

RMN poate arăta mici leziuni pe imaginile ponderate în T2. 
Ele sunt situate predominant în substanţa albă şi sunt similare cu 
leziunile din scleroza multiplă. Deseori, aceste leziuni sunt 
subcorticale şi nu periventriculare şi lipseşte orientarea radiară 
frecvent observată în scleroza multiplă. 

“În mod esenţial, diagnosticul rămâne să fie stabilit pe plan 
clinic având în vedere implicările multisisternice şi sprijinit de 
prezență anticorpilor anti-ADN şi cardiolipinici.  Afectarea 
concomitentă a sistemului nervos central şi periferic constituie un 
motiv de a suspecta această boală. Afectarea sistemului nervos 
central, de obicei evidentă în primul an de boală, are un prognostic 
inițial bun. Pentru aceste afectări sunt recomandate tratamente 
conservatoare, dacă ele nu sunt însoţite de complicaţii severe. 
Aceste tratamente includ corticoizii, de obicei combinaţi cu agenți 
citotoxici; se poate încerca plasmafereza. 


Complicaţiile lupusului eritematos sistemic 


Acestea pot avea răsunet asupra sistemului nervos central. 
Insuficiența renală poate determina apariția durerii de cap, a 
confuziei, somnolenței, tremorului, miocloniilor şi crizelor 
convulsive. Hipertensiunea poate fi responsabilă de semne 
neurologice focale, dureri de cap, crize sau, în cazul encefalopatiei 
hipertensive, poate apărea coma. Tendinţa la infecţii include 
posibilitatea apariției meningitei iar emboliile pot fi provocate de o 
endocardită  Libman-Sacks. Două complicaţii hematologice 
provoacă sechele neurologice importante. 


Anticorpii antifosfolipidici 


Aceşti anticorpi nu sunt rari la pacienţii cu lupus. Pot fi 
găsiți, de asemenea, la pacienţi cu livedo reticularis, avorturi 
frecvente şi episoade trombotice care nu au și alte trăsături ale 
lupusului. Sindromul antifosfolipidic determină apariția unor 
fenomene  trombotice datorită prezenței  aşa-numitului 
anticoagulant lupic. Această proteină cu o denumire nepotrivită 
afectează complexul protrombinic şi sinteza de prostaciclină, 
determinând apariția de tromboze venoase profunde, embolii 
pulmonare şi infarcte cerebrale. Suferinţa trebuie bănuită la 
pacienţi tineri cu ictusuri cerebrale ischemice şi, mai ales, la cei cu 
antecedente trombotice sau avorturi repetate. Se recomandă un 
tratament antitrombotic permanent. De obicei se prescrie 
warfarină, cu excepţia perioadelor de sarcină când sunt preferate 
heparina sau aspirina şi prednisonul. 


Purpura trombotică trombocitopenică 


Această rară complicaţie a lupusului eritematos sistemic este 
probabil datorată formării de complexe imune. Fa determină o 
purpură trombocitopenică cu anemie hemolitică, anomalii 
neurologice, febră şi semne evidente de suferință renală. 90% din 


cazuri au simptome şi semne neurologice de obicei fugace. În faza 
terminală apar crize convulsive frecvente, febră şi comă iar la 
autopsie apar numeroase ocluzii ale vaselor mici cerebrale. 
Evoluţia bolii este în general agresivă dar unii pacienți pot fi ținuți 
în viaţă prin tratament imunosupresor, antiagregant plachetar şi 
prin plasmafereză. 


Poliarterită nodoasă 


Această boală rară dar gravă se caracterizează prin necroza 
fibrinoidă a mediei cu implicare, prin extensiune, a adventicei și 
intimei arterelor de mărime medie şi mică. Acest răspuns 
inflamator vizibil în cele trei structuri ale peretelui arterial poate fi 
secundar. Necroza peretelui arterial determină apariția unor arii de 
rezistență scăzută care sunt determinante pentru apariţia 
anevrismelor (de unde epitetul “nodoasă"). Vasculita determină 
apariţia de tromboze, infarcte şi hemoragii. Majoritatea pacienţilor 
sunt bărbaţi şi au febră, stare generală alterată, artrite, dureri 
abdominale, boli renale, hipertensiune şi implicări pulmonare, 
manifestări care apar în combinaţii variabile. 

Complicaţiile neurologice sunt obişnuite. 50% dintre 
pacienți au o neuropatie periferică şi la autopsie, în 75% din 
cazuri, apar semne de implicare a vaselor nervilor. O mononevrită 
multiplex care, deseori, afectează nervul peroneal şi care se 
manifestă clinic cu aspectul de "picior căzut" poate fi primul semn 
al bolii. Suferințele izolate ale nervilor pot deveni manifeste în 
câteva ore şi au caracter fugace cu remisiuni şi recidive. 
Neuropatia este mai mult motorie decât senzitivă, afectând mai 
frecvent membrele inferioare decât pe cele superioare. Mai puțin 
obişnuită este o polineuropatie mixtă, difuză şi simetrică, 
acompaniată frecvent de anorexie şi pierdere în greutate. Prin 
examenul vitezei de conducere pe nerv şi prin biopsie se poate 
detecta o neuropatie infraclinică. Mai rar pot apărea tulburări de 
sensibilitate cutanată circumscrise, care au drept cauză afectarea 
unor ramuri ale nervilor cutanaţi. 

Durerile musculare sunt acuzate de mulți pacienţi şi ele se 
datorează fie unui sindrom asemănător polimialgiei reumatice, fie 
polimiozitei, creatinkinaza este crescută iar la biopsia de muşchi se 
observă arterite şi microinfarcte. Multe din biopsiile musculare 
rămân însă negative datorită caracterului parcelar al modificărilor. 

Manifestările din partea sistemului nervos central sunt 
proteiforme şi fluctuante în timp. Astfel pot să apară psihoze 
organice, demențe, crize convulsive, leziuni focale determinate de 
ocluzii vasculare, hemoragii subarahnoidiene sau cerebrale. Poate 
să apară o suferință meningeală cu sau fără paralizii de nervi 
cranieni dar cu o celularitate ridicată în LCR. Măduva spinării este 
mai rar afectată prin trombozarea arterelor spinale. 

Diagnosticul de poliarterită nodoasă poate fi sugerat de 
febră, scădere ponderală, purpură, artrite, proteinurie, prezenţa de 
hematii în urină, dureri abdominale prin ischemie intestinală şi de 
insuficiența renală. Viteza de sedimentare a hematiilor este 
crescută şi, de obicei, se găseşte leucocitoză la numărarea 
elementelor figurate din sânge. Biopsia confirmă diagnosticul și 
poate fi obținută din muşchi, nervi sau rinichi. Polimiozita ŞI 
mononevrita multiplex pot răspunde la tratamentul cu steroizi, dar 
rezultatul nu poate fi prevăzut. Implicarea sistemului nervos 
central nu este prea frecventă dar are un prognostic prost. 


Sclerodermia 


Această colagenoză afectează mai ales sexul feminin. Este o 
boală rară; în Marea Britanie apar circa 2,7 cazuri noi pe an la 

1 milion de locuitori. Este o boală cu expresie clinică mai severă la 
negri. Se manifestă ca o scleroză întinsă și progresivă care 
afectează pielea, plămânii, rinichii, tubul digestiv superior şi 
miocardul. Boala Raynaud şi înțepeniri dureroase ale mâinilor sunt 
trăsăturile de debut ale bolii împreună cu oboseala şi durerea de 
cap. Peste 5% din cazuri au tulburări de motilitate esofagiană şi 
mulţi au pe radiografia pulmonară umbre reticulare. Hiperten- 
siunea pulmonară progresivă şi insuficiența de cord drept apar mai 
târziu, în cursul bolii. Afectarea renală este obişnuită aducând cu 
ea un prognostic prost. Totuşi, evoluţia progresivă nu este o regulă 
şi la unii pacienţi această boală poate chiar regresa. 

S-a estimat că 10-15% dintre pacienţii cu sclerodermie au şi 
o formă de miozită care se manifestă prin scăderea forței proximale 
la nivelul membrelor. Scăderea de forță musculară şi amiotrofiile 
musculaturii cefei pot fi foarte evidente. Nivelul seric de 
creatinkinază este ridicat iar examinările EMG arată anomalii de 
unitate motorie împreună cu activitate de inserţie şi potențiale de 
fibrilaţie. În aceste cazuri se recomandă tratamentul cu 
corticosteroizi. La alți pacienţi nivelul seric de creatinkinază este 
normal sau aproape normal iar examanul EMG este sugestiv 
pentru o miopatie şi mai puţin pentru o miozită, caz în care terapia 
corticosteroidiană este puţin probabil să fie de vreun folos. 

Pot să apară leziuni ale nervilor cranieni cu pierderea 
sensibilităţii cutanate pe teritoriul nervului trigemen şi senzaţia de 
durere la acest nivel. Această tulburare: poate să se instaleze 
insidios şi să fie acompaniată de afectarea nervului facial care 
mimează o paralizie de tip Bell. Neuropatia trigeminală poate 
preceda orice alt semn al bolii. Aceste leziuni de nervi cranieni pot 
fi datorate sclerozelor perineurale sau microangiopatiilor. O 
neuropatie periferică asemănătoare cu cea văzută în artrita 
reumatoidă şi un ictus ischemic datorat îngustării progresive a 
arterei carotide la nivel cervical sunt complicaţii rare. S-au mai 
descris demența şi un aspect pseudotabetic datorat degenerărilor 
cordoanelor medulare posterioare. 


Artrita reumatoidă 


Aprecierea complicaţiilor neurologice este dificil de făcut 
datorită deformărilor şi durerilor articulare. Scăderea de forță şi 
atrofiile muşchilor pot fi datorate lipsei de folosire a segmentelor 
afectate ca şi neuropatiei iar pentru a face diferențierea între aceste 
cauze trebuie să se recurgă la examinării EMG. Și 

La unul din trei pacienţi apare scăderea de forță musculară. fn 
unele cazuri, aceasta se datorează miopatiei cortizonice cu atroiie de 
fibre de tip II, dar acelaşi aspect histologic este găsit şi la pacienții care 
nu au primit steroizi (“miopatia reumatică”). Mai rar, biopsia 
musculară arată o miozită inflamatorie. Modificările histologice minime 
sunt mai frecvente, dar patogenia lor nu este pe deplin înțeleasă. 

La unii pacienți, mai ales la cei cu stigmate cutanate de vasculită, 
apare o neuropatie periferică care este predominant motorie şi mai net 
exprimată la nivelul membrelor inferioare dar care, ocazional, pe lângă 
scăderea de forță musculară şi amiotrofii poate produce tulburări de 
sensibilitate la toate modalităţile acesteia. Pacienţii au de obicei artrite 
vechi, noduli cutanaţi, semne cutanate de leziuni vasculitice, scădere 
ponderală şi febră, precum şi un titru înalt de factor reumatoid. Mult 
mai mulţi pacienți au semne de neuropatii compresive (de încarcerare), 
de exemplu suferință de nerv median din cauza unui tunel carpian 
compromis de modificările reumatoide sau de nerv ulnar încarcerat la 
nivelul cotului. Atrofiile mușchilor mici ai mâinii pot fi datorate astfel 
nefolosirii datorate unor modificări articulare distructive, neuropatiei de 
nerv ulnar şi median sau neuropaliei periferice, distincția fiind făcută 
prin examen EMG şi testarea vitezelor de conducere pe nervii 

interesaţi. Pallis şi Scott au atras atenţia asupra unei ncuropatii digitale 
neobişnuite la bolnavi cu artrită reumatoidă. Testările sensi! 
televa hipoestezie algică restrânsă numai la fața mediană sau laterală a 
unui deget. 

Prognosticul pentru implicaţiile nervilor periferici este bun, 
mai ales în leziuni solitare de nerv deşi uneori este necesară o 
decompresie chirurgicală. Se pot obține oarecare recuperări în 
cazul neuropatiei predominant senzoriale dar nu şi în cazul 
neuropatiei mixte severe sau a mononevritei multiplex, care par să 
fie rezultatul unor procese vasculitice agresive, Aceşti pacienți 
sucombează în mod obişnuit prin septicemii sau prin efectele 
leziunilor arteriale coronare sau mezenterice. 

Seriografiile radiologice ale coloanei cervicale arată că 
pacienţii seropozitivi pantru factorul reumatoid lgM și mai ales 
femeile sub tratament cortizonic tind să dezvolte subluxaţie 
atlanto-axială sau subaxială (fig. 21.2). Aceste modificări şi 
mişcările de verticalitate ale odontoidei sunt rezultatul deterio- 
rărilor ligamentare şi ale decalcefierilor osoase (de exemplu ale 
osului occipital). Aceste modificări de coloană cervicală au 
implicaţii neurologice: reflexele tendinoase sunt vii ia membrele 
superioare iar în stadii tardive poate să apară o mielopatie 
periculoasă. În aceste împrejurări, pacientul poate avea o 
paraplegie sau atrofii ale mușchilor mâinii cu pierderea 
sensibilităţii dureroase la acest nivel. Durerile radiculare occipitale 
(C2) apar des. Dacă odontoida este deplasată în sus, pot să apară 
nistagmusul şi dizartria care să se adauge semnelor neurologice de 
compresie cervicală înaltă. Imobilizarea externă sau internă este 
esențială dar este dificilă şi deseori riscantă. 

Foarte rar, sistemul nervos central este afectat de vasculite 
care pot provoca crize convulsive, modificări cognitive sau semne 
focate. Aceleaşi manifestări pot fi provocate de nodulii reumatoizi. 


„Fig. 21.2. Vedere radiografică laterală a coloanei cervicale la un pacient cu un 


istoric lung de artrită reumatoidă care ilustrează o dislocare atlanto-axială cu 
separare largă între arcul aflasului şi odontoidă (prin bunăvoința Dr. M. 
Chapman). 

Sindromul Sjogren 


Este un sindrom caracterizat prin infiltrate limfocitare ale 
glandelor lacrimale şi salivare la un pacient cu o boală de țesut 
conjunctiv, de obicei, artrită reumatoidă sau lupus eritematos 
sistemic. În unele cazuri nu se decelează boala de bază, 
colagenoza. Cheratoconjunctivita sicca poate să fie acompaniată de 
xerostoma (“gura uscată”) şi de mărirea în volum a glandelor 
salivare. 90% din pacienţi sunt femei. O arterită asociată poate 
determina apariţia unei neuropatii trigeminale izolate, cum se 
poate bserva şi în scleroza sistemică progresivă, iar 10% dintre 
pacienți suferă de o polineuropatie senzitivă distală uşoară. 
Tulburările psihice sunt cele mai obişnuite manifestări ale 
determinărilor în sistemul nervos central. 

In unele zone s-a remarcat o formă mai floridă a 
determinărilor cerebrale care mimează din punct de vedere clinic 
scleroza multiplă, dar astfel de cazuri nu au fost observate în 
Marea Britanie. 


Sarcoidoza 


Această boală sistemică este definită anatomo-patologic prin 
apariția unor formaţiuni granulomatoase în multe organe. O 
meningoencefalită granulomatoasă stă la baza multor manifestări 
neurologice, dar formațiuni granulomatoase confluente pot produce 
leziuni expansive în sistemul nervos central. 

Leziunile nervilor cranieni şi neuropatiile pot apărea precoce 
în această boală. Nervii II şi VII sunt cei mai frecvent afectaţi, 
astfel încât sarcoidoza trebuie suspectată ori de câte ori se observă 
o paralizie facială de tip periferic (Bell) bilaterală, asociată cu 
nevrită optică. Mai pot fi observate disfagia, surditatea şi paralizia 
corzilor vocale. Aceste suferințe de nervi cranieni pot fi tranzitorii. 
Diagnosticul este sugerat de coexistența modificărilor intratoracice 
şi a unor boli oculare cum ar fi uveita sau creşterea în volum a 
glandelor lacrimale. Din cauza granulomatozei apărută în meninge, 
pot fi văzute, de asemenea, leziuni radiculare spinale sau craniene. 
LCR este în mod obişnuit anormal, cu pleiocitoză limfocitară, 
albuminorahie crescută şi, la aproximativ 1/3 din cazuri, cu 
glicorahie scăzută. În LCR pot fi decelate IgG oligoclonale, fapt 
care ridică suspiciunea de sceroză multiplă. 

Târziu, în evoluţia bolii, poate fi implicat şi sistemul nervos 
central mai ales prin aria hipotalamo-hipofizară, ceea ce poate 
provoca diabet insipid, amenoree sau somnolenţă. Înaintea 
efectuării biopsiei, formațiunea tumorală nu poate fi deosebită de 
un gliom. Determinările din sistemul nervos central sunt de obicei 
cronice. Când ele apar fără boala sistemică, diagnosticul depinde 
de datele furnizate de CT sau RMN (fig. 21.3), de modificările 
lichidiene şi de testul Kveim care este pozitiv în 75% din cazuri. 
Biopsia hepatică, din ganglionii limfatici sau din muşchi poate 
avea, de asemenea, valoare diagnostică chiar la bolnavii fără 
simptome sau semne hepatice, ganglionare sau musculare. 
Ocazional, pacienţii pot dezvolta o miopatie, caz în care biopsia 
musculară decelează granulomatoza. 

Este bine de încercat tratamentul cortizonic fără să se poată 


„preciza eficiența sa. S-a sugerat că prognosticul pentru leziunile 


nervoase periferice este mai bun decât pentru cele centrale. 

Sarcoidoza sistemică poate determina apariţia unor 
simptome neurologice prin hipercalcemia care o însoţeşte. Astfel 
pot să apară confuzia, iritabilitatea sau scăderile de forță 
musculară proximală care trebuie diferențiate de efeciele 
sarcoidozei per se. 


Fig. 21.3. Imagine RMN care arată focare mici, vizibile în ponderarea Ty, 
după injectare de gadolinium - DTPA la un bolnav cu sarcoidoză cerebrală 
simptomatică. 


Fig. 21.4. Imagine SPECT (single photon emission tomography) după 
injectarea cu 99Tc” - hexametilpropilenoxim, la un pacient cu boală Behget 
care arată o asimetrie marcată de flux sanguin cerebral regional în fosa 
posterioară datorată unei leziuni recente de trunchi cerebral localizată în 
stânga. 


Sindromul Behcet 


Behqet, un dermatolog turc, a descris un sindrom cu o triadă 
simptomatică recurențială, constând în ulceraţii orale, genitale şi 
uveită. Artritele şi modificările cutanate ca eritemul nodos sunt, de 
asemenea, semne frecvente iar determinările în sistemul nervos 

apar la 10-15 % dintre pacienți. Cum complicațiile neurologice au 
tendinţă la recurenţă, cu perioade de remisie, diagnosticul diferenţial cu 
scleroza multiplă devine deseori necesar, Sindromul Behqet produce 
hemiplegii sau paralizii pseudobulbare mai frecvent decât scleroza 
multiplă, este asociat cu o viteză de sedimentare a hematiilor crescută 
iar în LCR există o uşoară pleiocitoză limfocitară. O dată cu fiecare 
recurenţă neurologică, apar simptome sistemice ca ulceraţii bucale și 
genitale, dureri articulare, uveită şi tromboze vasculare. Episoadele cu 
recurenţe în trunchiul cerebral pot fi confundate cu atacurile vasculare 
cerebrale recurente. Modificările anatomo-patologice. responsabile de 
suferințele focale neurologice includ necroze şi demielinizări urmate de 
cicatrizări. Unele vase sunt, de asemenea, sediul unui infiltrat 
inflamator. Alte aspecte clinice ale bolii ca, de exemplu, cefaleea cu 
edem papilar, reflectă prezența unei meningoencefalite sau a unei 
tromboflebite cerebrale; Examenul LCR arată deseori o pleiocitoză. 
Neexistând teste specifice, diagnosticul se bazează pe câteva date 
cardinale între care se notează un istoric îndelungat cu afte bucale, 
genitale și uveită; complicațiile neurologice fiind tardive, nu: se includ 
în datele cardinale. Pacienţii trebuie întrebaţi în mod direct despre afte 
şi ulcerații oro-genitale, pentru că ei sunt de obicei acomodaţi cu 
existența lor și pot scăpa relatărilor anamnestice spontane. CT, RMN şi 
SPECT (fig. 21.4) pot arăta leziuni nespecifice sau aspecte de tumoră. 
O dată stabilit diagnosticul de sindrom Behget, trebuie încercată 
corticoterapia. Puţini pacienţi mor din cauza determinărilor neurologice. 


Granulomatoza Wegener 


Este o formă rară de vasculită necrozantă a tractului 
respirator superior și inferior cu formare de granuloame, de obicei, 
acompaniată de glomerulonefrită. Ulceraţiile mucoasei nazale sunt 
frecvente şi deseori pacienții vin la medic pentru sinuzite 
hemoragice sau infiltrate pulmonare. Radiografia pulmonară arată 


infiltrate difuze sau opacități nodulare deseori asemănătoare - 


metastazelor pulmonare. Diagnosticul se bazează pe biopsia 
mucoasei nazale, pulmonare sau renale. Într-un sfert din cazuri 
coexistă afectarea sistemului nervos. Vasculita determină tulburări 
ale sistemului nervos central sau ale nervilor periferici când este 
realizat aspectul clinic de mononevrită multiplex. Mai puţin 
comună este afectarea orbitară prin nazofaringe care determină 
suferințe din partea nervilor cranieni din zonă. Tratamentul 
modern se face prin combinarea steroizilor cu agenţi citotoxici, de 
obicei ciclofosfamidă. 


Bolile maligne 


La 1 din $ pacienți cu cancer generalizat apar semne de suferință 
din patea sistemului nervos central. Metastazele se dezvoltă deseori în 
creier sau în spaţiile epidurale şi la moarte, 10—20% din victimele 
cancerului fiind găsite cu metastaze cerebrale (fig. 21.5). Alţi pacienți 
cu semne sau acuze neurologice suferă din cauza efectelor adverse ale 
medicaţiei antineoplazice, fie că este vorba de radioterapie, fie de 
chimioterapie. La un al treilea grup, aspectele neurologice nu sunt 
legate de răspândirea tesutului malign. La acest grup, mecanismul de 
producere a complicaţiilor neurologice este puţin înţeles, deşi unele 
dintre acestea se produc la pacienţi imunodeficitari la care apar infecții 
oporiuniste. La alți pacienți apar complicații neurologice non- 

- metastatice sau “la disianță” ale cancerului. Aceste manifestări sunt 
„ produse atât de limfoame cât şi de cancere, dar există importante 


diferenţe între cele două situaţii. 


Fig. 21.5. Scintigrafie cerebrală după injectarea de 99Tc” glucoheptonat care 
arată metastaze multiple de la un carcinom de sân (prin bunăvoința Dr. P. EI). 


Limfomul 


Limfoamele generalizate determină rar depozite intracerebrale, 
dar compresiile. medulare datorate unor formaţiuni epidurale apar în 
până la 5% din cazuri. Durerea locală vertebrală este obişnuită şi 
deseori acompaniată de dureri radiculare. Cei mai mulți pacienţi au 
depozite limfomatoase situate între regiunea cervicală medie şi toracală 
medie. Primele semne neurologice pot fi abolirea reflexelor abdominale 
şi extensia plantară bilaterală, iar diagnosticul trebuie stabilit în stadii 
precoce prin RMN sau prin mielografie în vederea instituirii rapide a 
tratamentului cu cortizon şi radioterapie. Mai târziu apar tulburările de 
sensibilitate, scăderea forței musculare şi tulburări sfincteriene, uneori 
cu instalare acută manifestată prin şoc spinal (hipotonie musculară, 
areflexie). O dată paralizia instalată sunt puţine şanse de recuperare. 

Deşi masele limfomatoase cerebrale sunt rare, depozitele din 
nazofaringe şi din orbite nu sunt neobişnuite, mai ales în 
limfoamele non-Hodgkiniene (fig. 21.6). Pacienţii se prezintă la 
medic pentru o exoftalmie sau pentru pareze de nervi din zonele 
învecinate. 

O masă tumorală locală trebuie să fie decelată clinic şi 
radiologic pentru a diferenția o leziune extracraniană de o 
meningită limfomatoasă care poate şi ea să determine paralizii de 
nervi cranieni. În cazul din urmă, durerea de cap şi vărsăturile sunt 
pregnante iar citologia din LCR are valoare diagnostică. Dacă nu 
sunt văzute celule cu valoare diagnostică, mielografia sau RMN 
arată uneori prezența nodulilor. Astfel de p=irnți necesită 
radioterapie şi chimioterapie intratecală. Examenul CT trebuie să 
preceadă puncţia lombară. 

Fig. 21.6. Imagine CT pe care se vede o masă de țesut în partea stângă a 
nazofaringelui care obliterează trecerea aerului. Pacientul s-a prezentat cu o 
paralizie de nerv VI. Biopsia a confirmat că tumoarea nazofaringiană este un 
limfom non-Hodgkinian 


Fig. 21.7. Imagine RMN ponderată în T> care arată o arie mare de hipersemnal 
în substanța albă a emisferei cerebrale stângi datorată unei leucoencefalopatii 
multifocale progresive confirmată prin biopsie într-un caz de SIDA. 


În limfoame, infecțiile oportuniste sunt frecvente, determinând 
apariţia de meningite cu sau fără hidrocefalie sau abcese cerebrale. Din 
punct de vedere etiologic trebuie luate în consideraţie listerioza, herpes 
zoster, criptococoza, toxoplasmoza, cocidiomicoza şi aspergiloza cu 
testările corespunzătoare pentru decelarea de anticorpi în LCR. O 
invazie particulară cu virus papova - like poate produce. tulburări 
emisferice uni- sau bilaterale progresive cu tulburări de vedere, 
hemipareze şi modificări mentale. Imaginile CT arată modificări 


hipodense în substanța albă, neinfiuențate de substanţa de contrast, iar 
imaginile RMN arată arii de hipersemnal pe imaginile ponderate în T2 
care nu au efect de masă. 

Această condiţie numită leucoencefalopatie multifocală 
progresivă este rapid fatală în majoritatea împrejurărilor (fig. 21.7) 
(vezi şi subcapitolul 15.2). Alternativ poate apărea o suferință 
encefalitică cu modificări mentale, ajungând până la demenţă sau 
la stări amnestice severe. Deşi există modificări inflamatorii 
concentrate uneori în structurile limbice, nu au putut fi încă 
identificați agenții infecţioşi responsabili pentru acestă condiţie 
patologică. Crizele convulsive sugerează posibilitatea mai rară a 
existenţei unei tumori limfomatoase intracerebrale. 

Şi alte complicaţii nonmetastatice pot fi observate la 
pacienţii cu limfoame. O ataxie cerebeloasă subacută poate 
provoca invalidări grave în câteva luni. Pot fi întâlnite neuropatii 
periferice variate, mergând de la o suferință acută de tip Guillain- 
Barre până la o neuropatie mixtă foarie asemănătoare cu cea 
diabetică. Atrofii musculare asimetrice cu scăderea de forță 
musculară şi fasciculaţii apar frecvent în asociere cu limfoame; în 
aceste cazuri, responsabilă este afectarea motoneuronilor din 
coarnele medulare anterioare, existând asocieri cu modificări 
cordonale posterioare deşi tulburările de sensibilitate sunt uşoare. 
Când apare o neuropatie senzitivă subacută cu tulburarea 
preferenţială a simțului mioartrokinetic, ea este datorată infiltrării 
ganglionilor rădăcinilor dorsale cu celule mononucleare. 
Polimiozitele şi mielopatiile necrotice sunt alte sindroame 
paraneoplazice care pot fi obsevate. 

Limfoamele primitive ale sistemului nervos central erau 
formaţiuni tumorale ale creierului puţin obişnuite înainte de 
apariția sindroamelor de imunodeficienţă dobândită (SIDA). De la 
prima descriere a acestui sindrom, în 1981, s-a descris un număr 
mereu în creştere de tumori cu celule B care afectează exclusiv 
sistemul nervos central. Durerea de cap, crizele convulsive, 
tulburările mentale şi deficitele neurologice sunt datorate unor 
mase tumorale intracerebrale probate de CT sau RMN. Biopsia 
este necesară pentru diagnostic. Leziunea este radiosensibilă, dar 
mulți pacienți sunt sever imunodeprimaţi iar prognosticul 
suferinţei lor este sumbru. 


Carcinoamele 


Metastazele 


În cazul carcinoamelor, metastazele cerebrale (fig. 21.5) 
predomină, afectând de exemplu, 20-40% dintre pacienţi cu 
cancer bronşic. Aproape orice tumoare primară poate metastaza în 
creier şi, o dată cu creşterea perioadei de supraviețuire prin 
tratamente moderne, s-a constatat că şi cele mai neobişnuite tumori 
pot provoca determinări cerebrale secundare. Cele mai obişnuite 
surse de metastaze cerebrale sunt tumorile de plămân, de sân, de 
testicule şi de piele (melanoamele). Debutul nu este diferit de cel 
al tmmorilor intracerebrale primare până când, cu prilejul 
investigaţiilor, nu se decelează şi alte leziuni canceroase. 
Metastazele multiple sunt mai frecvente decât cele unice, iar 
creierul este rareori sediul unic al răspândirii neoplazice. 
Scintgrafia, CT şi RMN sunt metode de investigaţie paraclinică 
adecvate. Chirurgia poate fi indicată în cazul unei determinări 
unice în fosa posterioară pentru împiedicarea producerii vertijelor 
şi a vărsăturilor, iar radioterapia şi corticoterapia pot adăugă vieții 
câteva luni calitativ bune. 

Uneori, metastazele au sediul în baza craniului şi se manifestă cu 
semne de suferință din partea nervilor cranieni sau pot avea sediul în 
vertebre şi au ca mMamlestare sindroame compresive medulare. În 
cazurile din urmă, radiografiile simple pot deseori arăta erodări de 
pediculi vertebrali. RMN sau mielografia sunt, de obicei, necesare 
pentru stabilirea planului terapeutic, 

Radioterapia şi corticoterapia sunt indicate la astfel de 
pacienţi dacă tumoarea este radiosensibilă, dar uneori devine 
necesară laminectomia, mai ales atunci când nu apar semnele 
favorabile ale tratamentelor amintite mai sus sau când nu există 
diagnosticul tipului de tumoare stabilit prin biopsie. O meningită 
carcinomatoasă care determină apariţia unor paralizii multiple de 
nervi cranieni poate fi determinată de limfoame. Infecţiile 
oportuniste pot, de asemenea, să apară iar leucoencefalopatia 
multifocală progresivă este rară. 


Complicaţii nonmetastatice 


Complicaţiile nonmetastatice sunt mai obişnuite. Astfel, o 
ataxie progresivă subacută cu invalidare severă poate apărea mai 
ales în cazul unor cancere bronşice, de sân sau de ovar. La 
pacienţii cu cancere bronşice, poate să apară o neuropatie 
periferică deseori terminală. Scăderea de forță musculară la nivelul 
membrelor poate fi datorată caşexiei sau unei neuropatii sau pot 
apărea tablouri clinice mixte în care trăsăturile miopatice (scăderea 
de forță musculară proximală) sunt asociate cu cele neuropatice 
(absența reflexelor tendinoase). Un sindrom neurologic particular 
poate fi datorat unei neoplazii atunci când el asociază abolirea 
reflexelor tendinoase (ahiliene) ca urmare a unei neuropatii, cu 
răspunsuri plantare în extensie, la un pacient cu un sindrom 
cerebelos. O  mielopatie subacută poate determina apariţia 
paraparezei, ceea ce necesită examinare RMN sau mielografie 
pentru diagnosticul diferenţial cu compresiile medulare. 

Polimiozita cu sau fără modificări cutanate este deseori asociată 
cu un neoplasm, mai ales la bărbaţii peste 50 ani. Scăderea forței 
musculare proximale se asociază cu dureri şi redori musculare, acestea 
din urmă putând lipsi. Modificările EMG, creşteri ale creatinkinazei 
serice şi o viteză de sedimentare a hematiilor crescută confirmă 
diagnosticul clinic dar cel de certitudine va depinde de rezultatul 
biopsiei musculare care arată afectări ale fibrelor musculare şi infiltrate 
inflamatorii. Corticoterapia este utilă, prognosticul pentru termen scurt 
fiind bun în privința miozitei, dar cel pentru malignitatea care o 
provoacă rămâne neinfluențat. Atrofiile musculare pot fi datorate şi 
Caşexiei. 

Rareori poate fi Observat un sindrom cu oboseală musculară. 
Este cazul sindromului Faton-Lambert în care un proces autoimun 
afectează eliberarea cuantelor de acetilcolină la nivelul joncțiunilor 
nevromusculare. Pacienţii au o scădere de forță musculară de tip 
mistenic care afectează mai frecvent musculatura membrelor decât pe 
cea oculară, ceea ce este în contrast cu tulburările obişnuite observate în 
miastenia gravis. Diagnosticul poate fi sugerat clinic de scăderea sau 
absenţa reflexelor tendinoase care apar după efectuarea unor contracții 
musculare voluntare repetate. Acest fapt este cel mai bine demonstrat 
prin stimularea electrică repetitivă a nervului periferic cu înregistrarea 
potenţialelor evocate de acţiune ale muşchilor, care pot creşte de 2 până 
la 6 ori. Forţa musculară poate fi ameliorată cu guanidină. 

Unii pacienţi canceroşi dezvoltă o encefalită care afectează 
ariile limbice ( cu amnezie, halucinaţii şi epilepsie), măduva 
spinării sau ganglionii spinali dorsali (cu apariţia unei ataxii 
senzitive) cum se descrie în cazul limfoamelor. Aceste sindroame 
pot fi însoțite de un răspuns celular în LCR. Nu există tratamente 
specifice. Au fost identificați anticorpi anticelule din ganglionii 

spinali sau anticelule Purkinje, aceste encefalomielite fiind 
considerate deci urmarea unor procese autoimune. Opsoclonusul 
(mişcările haotice ale globilor oculari) şi miocloniile pot complica 
neuroblastoamele la copil. 

Bolile vasculare pot fi datorate unei endocardite marantice 
care apare mai ales în cazul unor carcinoame pulmonare. 
Ecocardiografia poate pune în evidență vegetaţii iar angiografia 
cerebrală poate decela ocluziile arteriale. Dacă starea pacientului 
permite se poate folosi heparina, cu rezultate bune. 


Mielomatoza multiplă 


Această boală afectează în mod obişnut vertebrele şi se 
manifestă cu dureri dorsale şi compresii medulare deseori cu nivel 
de sensibilitate. Diagnosticul este confirmat de o viteză de 
sedimentare a hematiilor crescută, de creşterea fosfatazelor serice, 
de modificările electroforezei proteinelor serice și prin biopsia de 
măduvă osoasă. Hipercalcemia, care însoţeşte mielomul sau care 
poate fi datorată metastazelor carcinomatoase osoase mutiple, 
poate prin ea însăşi să determine simptome ca scăderi de forță 
musculară, apatie, somnolență, stări confuzionale sau delir, 
Simptomele apar la o calcemie de 3,5 nmol şi sunt nelipsite la o 
calcemie de 4 nmol. La pacienţii cu mielom poate să apară o 
neuropatie periferică chiar şi atunci când mielomul este unic. 
Amiloidoza poate complica mielomul determinând apariția unei 
neuropatii de fibre subțiri, dureroasă, cu tulburări vegetative şi 
tulburări distale de sensibilitate termoalgică. Dacă proteina 
mielomului determină un sindrom de hipervâscozitate , pot să 
apară stări confuzionale, tulburări ale conştienței şi tulburări 
vizuale datorate hemoragiilor şi exudatelor retiniene. 


Leziunile de plex brahial 


Cancerele de sân pot afecta plexul brahial prin infiltraţii 
locale. Poate să apară o paralizie progresivă dureroasă a 
membrului superior. Aceasta trebuie diferențiată de tulburările 
prin iradiere care apar după radioterapia ganglionilor axilari 
afectaţi. Acestea din urmă pot fi nedureroase şi afectează mai 
frecvent rădăcinile cervicale superioare (Cs — Cs) decât pe cele 
inferioare (Ca — T.). Aspectele EMG şi imagistica pot ajuta în 
diagnosticul diferenţial, dar uneori este necesară explorarea 
chirurgicală. 


Leucemiile 


Tratamentul actual a crescut durata de viață a pacienţilor cu 
leucemie, astfel încât a crescut posibilitatea apariţiei complicaţiilor 
neurologice. Celulele leucemice pot fi găsite în pereţii venelor 
cerebrale, în arahnoidă şi în parenchimul cerebral. Unii pacienți 
fac episoade multiple cu complicaţii neurologice iar remisiunile 
pot să apară când se remite şi suferința sistemică. Creierul este un 
sediu favorabil pentru celulele  leucemice pentru că 
chimioterapicele pot să nu treacă bariera hematoencefalică. 
Aceasta a dus la problema tratamentului profilactic al 
determinărilor cerebrale (deci încă asimptomatice) ca de exemplu 
la copil, în cazul leucemiei limfatice acute, când se utilizează o 
combinație de radioterapie şi de injectare intratecală de droguri 
citotoxice, 

Implicarea sistemului nervos central în leucemie reprezintă o 
agravare serioasă în evoluția acestei boli şi ea este de prognostic 
sumbru. În mod obişnuit apare un tablou meningeal cu cefalee, 

somnolenţă, vărsături, edem papilar şi redoare de ceafă. Presiunea LCR 
este crescută, cu pleiocitoză dar cu glicorahie scăzută. Important este 
faptul că se poate stabili natura celulelor din ICR. Un pacient cu 
leucemie poate avea celule leucemice în LCR cu infiltrări ale 
arahnoidei şi ale durei, dar poate avea un lichid modificat de către o 
meningită virală supraadăugată datorată, de exemplu, infecției cu 
herpes zoster, caz în care celulele sunt limfocite mature. Imaginea CT 
poate arăta o hidrocefalie datorată unui bloc meningeal. 

Hemoragia cerebrală este un eveniment terminal obişnuit și 
se asociază cu un număr crescut de leucocite în sânge şi uneori cu 
prezența unor noduli leucemici intracerebrali. În substanța albă 
apar hemoragii multiple asociate cu o tendință generalizată la 
sângerări, datorată trombocitopeniei. 

Infiltrările leucemice pot determina lezarea unor nervi cranieni 
sau periferici, existând posibilitatea afectării lor şi de către o neuropatie 
nonmetastatică. S-a descris în mod obişnuit o encefalopatie cu apatie, 
stare confuzională şi somnolență care poate avea cauze variate. De 
asemenea, pot să apară o hipertensiune intracraniană prin infiltrarea 
meningelui şi hidrocefalie, o hipervâscozitate sanguină datorită 
numărului crescut de leucocite în sânge, un hematom subdural datorat 
tendinței crescute la sângerare, o coagulare intravasculară difuză cu 
infarctări multiple, o leucoencefalopatie multifocală progresivă. Multe 
din aceste complicaţii pot fi decelate prin examinare CT sau RMN. 

În fine, pacienţii cu leucemie sunt vulnerabili la infecţii 
oportuniste, mai ales la meningite şi la abcese cerebrale fungice. 


Complicaţiile tratamentului 


Afectarea plexului brahial prin radioterapia axilară la 
pacienți cu cancer de sân a fost deja menţionată. Afectări 
asemănătoare poate suferi plexul lombosacrat după radioterapie 
pentru cancer de col uterin sau sigmoidian. 


Fig. 21.8. Imagine CT care ilustrează o arie de hipodensitate în emisfera 
stângă datorată radionecozei după radioterapia practicată pentru o tumoare de 
glandă parotidă, Pacientul avea epilepsie de lob temporal. 


Radioterapia poate afecta măduvă spinării fie tranzitor, când 
poate să apară semnul lu Lhermitte, fie, mai rar, progresiv, cu 
realizarea unui sindrom medular pe parcursul a 6 luni după 


iradiere. Această necroză medulară prin iradiere poate fi fatală şi 
este rezistentă la tratament deşi se poate încerca corticoterapi€. 
Responsabile de această complicație sunt tratamentele radio- 
terapice agresive pentru cancere laringiene sau bronşice. În aceste 
cazuri, trebuie excluse compresiunile metastatice prin metode 
imagistice (RMN sau mielografie). 

Necroza prin iradiere poate apărea şi în creier (fig. 21.8) şi 
ea se prezintă ca o leziune expansivă, comportându-se clinic ca o 
tumoare şi nu poate fi diferențiată de o tumoare cerebrală recentă 
sau de recurenţă tumorală decât cu ajutorul biopsiei cerebrale. 
Dacă necroza produce un sindrom de hipertensiune intracaniană, 
excizia neurochirurgicală se impune. 

Alţi pacienţi dezvoltă demielnizări sau leziuni atrofice în 
zone dependente de câmpul terapeutic. Aceste modificări sunt cel 
mai bine vizualizate prin RMN. Ele pot provoca epilepsii, tulburări 
de memorie, somnolență, semne de trunchi cerebral. Riscul 
radionecrozelor depinde de doza totală şi de modul de 
administrare; este lipsită de precauție folosirea dozelor care 
depășesc 200 cGy şi care pot determina radionecroze ale creierului. 

Dintre medicamentele folosite la pacienţii cu cancere, unele, 
cum ar fi cisplatinium şi vincristina, pot determina apariția de 
neuropatii periferice. După administrarea de doze mici de 
vincristină (5 mg) poate apărea areflexia tendinoasă iar după 
administrarea a trei doze pot apărea parestezii în degete. Se 
notează frecvent scăderea de forță a extensiei degetelor şi 
deteriorări ale fibrelor vegetative din nervii periferici cu 
hipotensiune posturală consecutivă. Modificările sunt reversibile 
dacă administrarea medicamentului este întreruptă precoce. 
Metotrexatul este neurotoxic, provocând ataxie cerebeloasă, 
epilepsie şi întârzieri în dezvoltarea intelectuală când este 
administrat intatecal în combinaţie cu radioterapia pentru 
profilaxia determinărilor cerebrospinale în leucemiile copilului. 

22. Bolile musculaturii voluntare 


J. WALTON 
(Traducerea: Virgil Apostol) 


22.1. Introducere 


Anatomia şi fiziologia mușchiului 


Muşchiul voluntar este alcătuit din fibre musculare care sunt 
celule multinucleate ce conţin miofibrile, sarcoplasmă şi organite 
intracelulare, dintre care amintim mitocondriile, ribozomii şi 
sistemul sarcotubular. Fiecăre fibră este cuprinsă într-o membrană 
sarcolemală sub care sunt situaţi nucleii şi pe care există o zonă 
numită placă motorie, la nivelul căreia se termină fibrele nervoase. 
Sarcolema este alcătuită din trei straturi: cel interior este constituit 
din membrana plasmatică, cel mijlociu din membrana bazală iar 
cel exterior din colagen. 


Fig, 22.1. Dimensiunile și aranjamentul componentelor contractile ale 
mușchilor. Muşchiul (a) este alcătuit din fibre (b) care conţin miofibrile cu 
striațiuni transversale (e, d). Acestea sunt alcătuite din două tipuri de filamente 
proteice (e) aranjate după cum se vede în fig. 22.2. (Reprodus după Huxley şi 
Hanson, 1960, cu permisiune). 


Membrana plasmatică are o grosime de 10 nm şi este un 
dublu strat lipoproteic. Ea are o permeabilitate diferențiată pentru 
diverşi ioni, această proprietate menţine o compoziție ionică 
diferită a fluidelor din interiorul şi din exteriorul celulei, fapt 
responsabil de existenţa în repaus a unui potenţial de membrană a 
fibrei musculare (a se vedea mai jos). Permeabilitatea membranei 
este modificată în diferite boli. Membrana bazală este amoriă, are 
o grosiume de aproximativ 50 nm, acţionează ca un schelet al 
fibrei musculare şi are proprietăți mai specializate în regiunea 
plăcii motorii, unde conţine enzima numită acetilcolinesteraza care 
degradează acetilcolina (ACh). 


Fig. 22.2. Diagramă a aranjamentului filamentelor proteice într-o miofibrilă 
(filamente groase = miozină; filamente subțiri = actină). Sus sunt reprezentați 
trei sarcomeri văzuţi longitudinal. Jos sunt secţiuni transverse prin zona HI şi 
prin alte părți ale benzii A, unde filamentele groase şi subțiri sunt întrepătrunse. 
Planul secţiunii determină dacă (în micrografii electronice) între două 
filamente groase (de miozină) par să fie una sau două filamente subţiri (de 
actină). (Reprodus după Huxley şi Hanson, 1960, cu permisiune). 


În condiţii normale, o fibră musculară nu se contractă 
niciodată izolat, unitatea funcțională a activității musculare este 
unitatea motorie care cuprinde grupul de fibre musculare 
dependente de terminalele axonale ale unui singur neuron. 
Descărcarea unui motoneuron (un neuron din corul anterior al 
măduvei spinării) determină contracția simultană a tuturor fibrelor 
musculare inervate de el. Fibrele musculare care alcătuiesc 
unitatea motorie sunt uneori separate unele de altele în interiorul 
mușhiului. Activitatea electrică care însoţeşte contracția unei 
unităţi motorii şi care poate fi înregistrată electromiogratic depinde 
de mulţi factori fizici care includ caracteristici ale electrodului de 
înregistrare şi ale muşchiului examinat. La nivelul bicepsului 
brahial al unui subiect normal tânăr, potenţialul de acțiune al 
unităţii motorii este bi- sau trifazic, cu o durată de 5 — 8 ms şi o 
amplitudine de cel puţin 250 uV, existând între anumite limite o 
variaţie normală în formă, durată şi amplitudine. Probabil că multe 
din aşa-numitele potenţiale de unitate motorie sunt produse prin 

sumarea activităţii electrice a unei părți a fibrelor componente (ce 
constituie o subunitate) şi nu prin contracția tuturor fibrelor 
unității motorii. 

În 1934, Dale a demonstrat că transmisia impulsului nervos 
la nivelul joncțiunii neuromusculare este dependentă de ACh. 
Veziculele sinaptice din terminaţiile axonale motorii conţin mici 
cantități (cuante) de ACh care sunt eliberate în mod continuu, 
determinând microdepolarizări la nivelul terminalelor axonale 
(potenţialele miniaturale de placă motorie), aceste mici depola- 
rizări pot fi înregistrate cu ajutorul unui microelectrod. Când un 
potenţial de acțiune al nervului ajunge la terminala axonală, ionii 
de calciu (Ca2") pătrund din spaţiul extracelular și multiple cuante 
de ACh de pe versantul nervos al joncţiunii neuromusculare sunt 
eliberate sincron. Odată eliberate, cuantele de ACh difuzează în 
spațiul sinaptic combinându-se cu receptorii de pe versantul 
muscular al joncțiunii neuromusculare. Aceşti receptori (AChR) 
sunt foarte concentrați pe expansiunile terminale ale cutelor 
joncționale postsinaptice ale membranei plasrnatice;, densitatea lor 
ajunge la 10“/um?. Moleculele AChR au aproximativ 11 nm în 
lungime şi 8,5 nm în diametru, traversează dublul strat lipidic al 
membranei şi ajung la 5,5 nm deasupra ei. Aceste structuri recep- 
toare au o greutate moleculară de aproximativ 250 000 şi sunt 
compuse din cinci subunități polipeptidice glicosilate. În muşchiul 
matur normal, receptorii ACh sunt localizaţi pe placa neuro- 
musculară, dar după denervarea unei fibre musculare se pot forma 
receptori extrajoncționali. Potenţialul de acțiune al nervului 
produce o depolarizare localizată a membranei fibrei musculare, 
determinând apariţia unui potențial de placă motorie. Când 
potenţialul de placă motorie atinge un nivel critic, este indus un 
potenţial de acțiune care se transmite de la nivelul plăcii pe toată 
suprafața membranei fibrei musculare. În condiţii de repaus, în 
interiorul fibrei musculare se înregistrează o negativitate electrică 
de aproximativ 80 mV în raport cu mediul exterior, când 
potenţialul de acțiune interesează fibra musculară, polaritatea de 
membrană se inversează, astfel încât interiorul fibrei devine 
pozitiv. Această inversare de polaritate este produsă prin creşterea 
permeabilității membranare pentru sodiu. Unda de excitație se 
extinde în fibră printr-un sistem transvers de tubuli (sistemul 7); 
eliberarea de ioni de calciu în reticulul sarcoplasmic inițiază 
contracția fibrilelor. 

Tabelul 22.1. Caracteristicile histochimice și fiziologice ale celor trei tipuri majore de fibre musculare 


RA RE E E RR EEE E E E EEE Tai 


1 
Reacţii enzimatice 
Reductaza NADH — tetraziolium şi SDH +++ 
ATPaza miofibrilară 
pH=9,6 + 
pH=4,6 pr 
pH>=4,3 +++ 
____ Fosforilaza + ui 
Proprietăți fiziologice 
Rapiditate Lentă 
Rezistenţa la oboseală Lama 
Nomenclatura 
Peter şi colab. (1972) Lentă, oxaditivă 


Burke şi colab. (1971) 


PN N 


Tipul de i 
2a 
Ea + 
++ hop 
= a: 
++ ar 
Rapidă Rapidă 
E ip 

Fig. 22.3. Secţiunea transversală printr-un muşchi scheletic uman colorată 
pentru reacția ATP-azei musculare la un pH de 4,6. Sunt notate fibrele tip 1, 
2a şi 28. În colorarea pentru reacția ATP — azei musculare la un pH de 9,4 
(mai utilizată) fibrele de tip 1 sunt de culoare deschisă iar cele de tip 2 de 
culoare închisă. În această așa-numită reacţie ATP-azică inversată, la pH = 
4,6, fibrele 2a sunt mai uşor de deosebit de fibrele '2b. Mărire x 150 (imagine 
oferită de Dr. Margaret Johnson). 


Fig. 22.4. Secţiune transversală printr-un muşchi scheletic uman obținut prin 
biopsie de la un pacient cu atrofie musculară spinală şi coloraţie pentru reacţia 
ATP-azei miofibrilare după preincubare la PH = 4,6. Se evidenţiază gruparea 
fibrelor după tipul lor, mai ales a fibrelor tip 1, rezultat al reinervării. Mărire 
x 150, (imagine oferită de Dr. Margaret Johson). 


Cele două tipuri majore de fibre se deosebesc Şi prin 
proprietățile lanțurilor lor uşoare de miozină, prin conţinutul de 
trompomiozină şi troponină, aceste proteine fiind imunochimic 
distincte în fibrele de tip 1 față de cele din fibrele de tip 2. Nervul 
motor controlează nu numai comportamentul fiziologic dar şi 
structura histochimică a fibrelor, transpoziţia unui nerv motor de la 
un grup de fibre „rapide“ la un grup de fibre „lente“ poate inversa 
caracteristicile fiziologice şi histochimice ale acestora. Deci, toate 
fibrele inervate de un neuronu motor sunt de acelaşi tip histochimic 
şi astfel, într-un sens invers, putem cataloga şi neuronii în tip 1 şi 
tip 2. Când un muşchi a fost parțial denervat, ca în atrofia 
musculară spinală, neuronii restanți pot, printr-un proces de 

„înmugurire“ a terminaţiilor axonilor lor, să „adopte“ fibrele 
musculare denervate care vor deveni reinervate şi vor lua 
proprietăţile fibrelor dependente de neuronul restant. Se produce 
astfel o grupare a unui tip de fibre (fig. 22.4). 

În fine, ar fi de menţionat anumite substanțe care acţionează 
la nivelul joncțiunii neuromusculare. ACh este scindată de către 
colinesterază, care este prezentă în aparatul subneural al plăcii 
motorii şi a cărei prezență poate fi demonstrată histochimic. Curara 
acționează la nivelul membranei postjoncționale şi reduce sau 
anulează efectul depolarizant al ACh. Substanțe ca neostigmina 
distrug colinesteraza şi permit acumularea de ACh. Guanidina 
clorhidrică şi 4-amidopirina acționează prin creşterea fluxului de 
ACh. Iniţial, ACh produce contracția musculară prin depolarizarea 
membranei fibrei, dar, dacă se acumulează în exces, depolarizarea 
devine persistentă şi poate bloca potenţialele de acţiune (bloc de 
depolarizare). În timp ce substanțe ca gallamina şi curara sunt 
competitive cu ACh pentru receptorii joncţionali, fiind deci 
cunoscute ca inhibitori competitivi, decametoniul şi suxametoniul 
produc paralizie musculară mai întâi prin bloc de depolarizare iar 
mai apoi prin bloc competitiv, acest tip de acțiune se numește 
„dual“. 


Comentarii generale asupra bolilor 
musculare 


Bolile neurogene care afectează mușchiul au fost deja 
discutate, această secțiune se va referi numai la bolile care 
afectează în mod primar mușchiul voluntar. Termenul de 
„miopatie“ poate fi folosit pentru boli sau sindroame în care 
simptomele şi semnele pacientului pot fi atribuite unor modificări 
electrofiziologice, biochimice sau patologice ale fibrelor musculare 
sau ale țesutului interstițial muscular şi în care nu există simptome 
sau semne secundare tulburărilor sistemului nervos central sau 
periferic. Acest grup de suferințe includ multe boli determinate 
genetic, altele de origine metabolică, iar altele datorate unor 
procese inflamatorii. 


Clasificare clinică 


Durerea, scăderea de forță şi oboseala musculară sunt cele 
mai importante simptome ale bolilor musculare. Crampele 
musculare ale vârstnicilor, mai ales cele nocturne, sunt frecvente Şi 
pot fi ameliorate de o doză vesperală de chinină sau fenitoin; la 
tineri, crampele musculare pot fi urmarea unor exerciții fizice 
neobişnuite dar pot fi şi expresia unor boli metabolice. Durerea 
musculară spontană de repaus apare în boli inflamatorii iar cea de. 
efort este datorată fie ischemiei musculare, fie unor boli 
metabolice ca hipotiroidismul, deficiența de fosforilază sau 
deficiența unor enzime necesare degradării glicogenului sau 
lipidelor în mușchi. Există un sindrom benign, rar, cu durere 
musculară la efort, pentru explicarea căruia nu s-a putut găsi încă 
vreo cauză, durerile din muşchii gambelor la efort pot fi un semn 
precoce de spasticitate care poate să apară de exemplu în scleroza 
multiplă. Orice medic care acordă interes bolilor musculare 
consultă pacienţi cu dureri musculare difuze incluse de efort ce îşi 
restrâng semnificativ activitatea fizică, dar la care nu se pot decela. 
cauzele fizice sau biochimice. Unii dintre aceşti pacienți sunt 
introspectivi şi obsedați iar simptomele lor pot fi de origine 
emoțională; tratamentul cu tranchilizante este însă rareori folositor 

la această categorie. În alte cazuri asemănătoare, medicul poate 
presupune existența unei boli metabolice încă nedemonstrate;, şi 
aici tratamentul simptomatic (antialgic, miorelaxant) are efecte 
minime sau nule. În aceste împrejurări, rareori este vorba de 
deficiența de ATP-ază miozinică, când durerea poate fi parțial 
controlată cu verapamil. 

- Scăderea de forță musculară este simptomul predominant al 
celor mai multe forme de miopatie. Este important să se ia în 
consideraţie distribuţia şi durata de instalare a acestui deficit. 
Scăderea de forță musculară proximală la membrele superioare se 
traduce prin dificultatea de a ridica braţele deasupra capului iar la 
membrele inferioare prin dificultatea de a urca o scară sau de a se 
ridica din poziţia aşezată sau dintr-un fotoliu nu prea înalt. În cele 
mai multe boli musculare cu determinare genetică, scăderea de 
forță se instalează în luni sau ani; o instalare mai rapidă sugerează 
că pacientul are mai probabil o miopatie inflamatorie sau 
metabolică. Atacurile periodice de scădere de forță musculară cu 
refacere completă între perioade sugerează una din paraliziile 
periodice. Oboseala musculară este caracteristică pentru miastenia 
gravis sau pentru sindroamele miastenice. Termenul implică faptul 
că scăderea de forță musculară creşte după efort, mulți pacienți 
relatează că pe măsură ce depun eforturi îşi simt muşchii din ce în 
ce mai slabi sau că slăbiciunea se accentuează spre orele serii. 
Antecedentele heredocolaterale sunt importante; dacă există rude 
de sânge afectate, este probabil vorba de o boală musculară cu 
determinism genetic. 

Examenul obiectiv general este important pentru că poate 
deceda modificări oculare, ale pielii, ganglionare sau viscerale, caz 
în care slăbiciunea musculară poate fi considerată numai o 
manifestare a unor boli multisistemice. Examinarea mușchilor 
poate căpăta valoare diagnostică când se constată existența 
atrofiilor, hipertrofiilor, fasciculaţiilor musculare sau a contrac- 
turilor musculare şi a deformărilor scheletice. Fibrilaţiile 
(contracția spontană a unei fibre musculare unice) sunt fenomene 
bioelectrice ce pot fi înregistrate electromiografic din muşchii 
denervați dar care nu pot fi observabile cu ochiul liber la 
examinarea bolnavului. Fasciculaţiile (contracția spontană a unui 
fascicul din muşchi) este observabilă mai ales la bolnavi cu boli 
ale neuronului motor din cornul anterior medular, ele sunt rareori 
observate în bolile musculare primitive, deşi pot să apară în 
polimiozite şi miopatia tiroidiană. Fasciculaţii impresionante cu 
apariţia mai ales în musculatura gambelor pot apărea la subiecți 
normali. Când aceste fasciculaţii benigne sunt prezente pe zone 
extinse şi sunt acompaniate de hiperhidroză, se foloseşte termenul 
de miokimie. Acest termen se mai foloseşte şi în cazul „„bătăii 
pleoapelor“ la persoanele obosite („miokimia benignă a ploapelor 
inferioare“), în cazul unor secuse musculare involuntare de la 
nivelul unei hemifeţe („miokimia facială“, de obicei de cauză 
neprecizată dar ocazional datorată sclerozei multiple) şi în cazul 
unui sindrom. rar denumit şi „neuromiotonia“ sau „sindromul cu 
spasme şi activitate continuă a fibrelor musculare“ în care fasci- 
culaţiile grosolane sunt asociate cu spasme musculare cu întârziere 
a relaxării şi cu activitate musculară continuă care poate fi 
înregistrată electromiografic în muşchii afectaţi. 

Întârzierea relaxării musculare după contracție sau urmând 
percuției mușchiului este cea mai importantă caracteristică a 
miotoniei, un diagnostic care trebuie confirmat electromiografic; în 
hipotiroidism atât contracția cât şi relaxarea musculară sunt 
încetinite, încetinire care se observă şi în testarea reflexelor 
tendinoase. Mioidema este apariție unei proeminențe musculare 
care rămâne câteva secunde la locul de percuție a muşchiului,; 
această proeminență este electromiografic tăcută şi se observă 
frecvent la pacienţi malnutriţi sau caşectici din cauza unor afectări 

maligne precum şi la unii hipotiroidieni. Contractura fiziologică 
diferă de cea patologică (cu scurtarea muşchilor și a tendoanelor 
datorată fibrozei din bolile musculare cronice), contractura 
fiziologică este o scurtare reversibilă a muşchiului care durează 
câteva minute, urmează unui efort şi apare în boala Me Ardle 
(deficitul de fosforilază musculară) şi în bolile cu tulburări ale 
glicogenolizei.  Reflexul idiomuscular constă în contracția 
mușchiului la percuţia acestuia. Ca şi reflexele tendinoase, -acest 
reflex este viu la anxioşi şi exagerat la pacienţii cu tetanie şi 
hipocalcemie. 

Examinarea tonusului muscular are valoare diagnostică. 
Hipertoniile (spasticitatea şi rigiditatea) apar în boli ale sistemului 
nervos central, în timp ce bolile musculare primitive se însoțesc de 
hipotonie; diagnosticul diferenţial al bolilor cu modificări de tonus 
muscular poate fi dificil în perioada copilăriei. Palparea mușchilor 
poate ajuta la diagnosticul clinic. O consistență anormal crescută 
sau o redoare a mușchiului pot să fie determinate de inflamație, 
infiltrări grase, prezență de ţesut conjuctiv sau de calciu în exces, 
sau chiar de neoplazii, dar tumorile musculare sunt rare iar o 
proeminenţă în masa mușchiului poate să fie datorată mai degrabă 
unui hematom, rupturii de tendon, hernierii musculare prin fascie 
şi, mai rar, infarctului muscular (ca în poliarterita nodoasă) sau 
leziunilor inflamatorii severe (miozite piogene, tropicale sau 
nodulare locale). 

Examinarea forței musculare este atât de importantă încât ar 
putea justifica existența unui capitol special. Testarea forței 
fiecărui muşchi şi cuantificarea acesteia este o fațetă importantă a 
examinării clinice. Modelul implicărilor musculare este diferit de 
la boală la boală: atrofia selectivă şi scăderea de forță musculară a 
unor mușchi cu respectarea altora poate da cheia unor diagnostice. 
Reflexele tendinoase în bolile musculare sunt în general diminuate 
sau pierdute când musculatura implicată este afectată de boala 
miogenă. În distrofiile musculare, reflexele tendinoase dispar 
precoce, în miastenia gravis şi în polimiozite deseori rămân 
neaşteptat de vii chiar în prezența scăderii de forță, iar în 
miopatiile din bolile metabolice ale oaselor sunt deseori exagerate 
chiar în prezenţa unor muşchi cu forță foarte scăzută. 


Metode diagnostice 


Când implicarea musculară este doar o parte dintr-o boală 
metabolică sau inflamatorie, sunt necesare investigații multiple de 
laborator clinic care includ hemoleucograma, VSH, electroforeza 
proteinelor serice, ionograma, calcemia, fosforemia; rezultatele 
pozitive pot fi importante şi vor fi discutate în relaţie cu entitățile 
morbide specifice prezentate ulterior, în acest capitol. La toți 
pacienţii cu scădere de forță musculară este necesar să se 
determine dacă aceasta este secundară unor boli care au afectat 
primitiv alte organe sau ţesuri. Dacă această situaţie a fost exclusă, 
următorul pas este să se determine dacă procesul patologic implică 
neuronul motor periferic, joncțiunea neuromusculară sau mușchiul 
însuşi. Tehnica cea mai valoroasă de obținere a informațiilor în 
diagnosticul neurogen/miogen, pe deoparte, şi în stabilirea 
suferinței  miogene specifice, pe de altă parte,” este 
electromiografia; acestei metode i se adaugă tehnici biochimice 
speciale pentru măsurarea enzimelor serice, biopsia musculară şi 
studii ale recombinării ADN. 


Diagnosticul biochimic 


În diagnosticul miopatiilor endocrine sunt necesare. teste 
endocrinologice de laborator. În paraliziile periodice este necesară 
măsurătoarea repetată a potasemiei şi manevre cunoscute că 
precipită atacurile (în scop diagnostic), sunt cazuri în care trebuie 
măsurate cantităţile urinare de sodiu şi potasiu eliminate pe unitate 

de timp şi chiar stabilirea balanței sodiu/potasiu urinar. La 
pacienții cu dureri musculare generalizate și forță musculară 
scăzută, trebuie căutată mioglobina în urină iar la cei cu dureri 
musculare după efort este necesar să se excludă unele forme de 
glicogenopatii prin măsurarea lactatului din sângele venos, după o 
perioadă de efort local în condiții de ischemie (sânge recoltat distal 
de manşeta tensiometrului). Ulterior, pot fi necesare măsurători ale 
fosforilazei, ale altor enzime glicolitice şi ale deaminazei AMP 
prin biopsie musculară. Identificarea altor glicogenopatii cu 
implicare musculară care nu determină apariția unor dureri 
musculare la efort se poate face prin măsurători ale conţinutului 
total de glicogen din muşchi şi ale altor enzime cum ar fi maltaza 
acidă. În mod similar, în miopatiile cu acumulare de grăsimi, poate 
fi necesară măsurarea lipidelor musculare totale, a acizilor graşi, a 
carnitinei sau a unor enzime specifice cum ar fi carnitin-palmitil 
transferaza. Miopatiile mitocondriale sunt atât de complexe încât 
uneori pentru diagnosticul lor sunt necesare multe tehnici 
biochimice sofisticate (a se vedea mai jos). 

În multe forme de boli musculare pot apărea hiper- sau 
hipocreatinurii, dar de multe ori ele nu au specificitate ca, de 
exemplu, în aminoacidurii. Aldolaza serică şi transaminazels pot fi 
substanțial crescute în diverse forme de miopatii, dar cea mai utilă 

măsurătoare enzimatică din ser în diagnosticul acestor boli este 


indiscutabil cea a creatinkinazei (CK), cu valori normale < 75u.i./]. 
În distrofă musculară de tip Duchenne, la cazurile preclinice sau 
precoce se pot găsi valori ale CK de 300 de ori mai mari; 
modificări tot atât de mari pot fi întâlnite în polimiozitele acute sau 
subacute. Valori nu chiar atât de mari apar în forme de miopatii 
mai puțin dureroase şi în forme mai benigne de distrofii 
musculare. În unele miopatii metabolice sau endocrine şi în 
miopatiile congenitale benigne, nivelul seric al CK este deseori 
normal, la fel cum este și în cazul bolii neuronului motor. Totuşi, 
în atrofiile musculare spinale cronice (cum ar fi sindromul 
Kugelberg - Welander) şi în unele cazuri de boală a neuronului 
motor, procesele continue şi repetate de denervare şi de renervare 
a fibrelor musculare combinate cu traumatismele prin cădere 
datorate muşchilor a căror forță este slabă, pot produce deseori 
creşteri considerabile ale CK. Aceleaşi procese pot determina şi 
apariția unor potențiale miopatice la examenul EMG în diferite arii 
ale mușchilor parțial denervați precum şi aspecte sugestive pentru 
miopatie din anumite zone ale biopsiei musculare, toate aceste date 
luate împreună pot conduce la un diagnostic greşit, de miopatie, la 
o boală neurogenă.. 


Fig. 22.5, Marcarea imună a distrofinei pe secţiuni de țesut folosind anticorpi monoclonali (Dy 4/6D3). Vizualizarea este realizată prin tehnica imunoperoxidazei indirecte cu o 
contracolorare cu hematoxilină; a — muşchi scheletic de la un adult normal care arată clar marcarea imună la periferia. tuturor fibrelor musculare; b — distrofie musculară 
Ducherne la un pacient de 5 ani care arată lipsa completă de marcare a distrofinei, c — distrofie musculară Becker la un pacient de 17 ani care arată scăderea uniformă a 
marcării distrofinei precum şi unele variaţii ale marcării de la fibră la fibră; d— purtător sănătos de distrofie musculară Duchenne care arată fibre „negative“ și „pozitive“ pentru 
marcarea distrofinei, precum şi fibre marcate intermediar. Măriri x 250 (oferită de Dr. Louise Nicholson şi reprodusă de Walton, 1993, cu permisiune). 

Biopsia musculară 


În timp ce cu ajutorul studiului secțiunilor prin mușchiul 
obținut din biopsia musculară este posibil să se facă diferenţierea 
între atrofiile musculare secundare denervării şi cele din miopatiile 
primitive, diagnosticul diferenţial dintre diferitele forme de 
miopatii este mult mai puţin exact. Tehnicile moderne care includ 
colorarea intravitală a plăcilor neuromusculare, histochimia, 
imunochimia şi microscopia electronică au adăugat precizie 
diagnosticului histologic. Astfel, grupările pe tipuri de fibre (grupe 
mari de fibre histochimic uniforme) sunt o trăsătură diagnostică 
pentru atrofia cronică prin denervare (fig. 22.4). Trăsăturile histo- 
logice ale distrofiilor musculare sunt monotone, variind doar 
gradul de severitate de la o formă de boală la alta. Aspectele 
obişnuite sunt variația remarcabilă a mărimii fibrelor, unele din ele 
despicate, cu nucleii sarcolemali migrați central, atrofii parcelare 
ale fibrelor musculare, nuclei dispuşi în lanţuri, arii segmentare cu 
necroză fibrilară unde se observă fagocitoză şi sarcoplasmă 
necrozată, bazofilie sarcoplasmatică precum şi mărirea nucleilor 
sarcolemali care conțin un număr sporit de nucleoli (ceea ce indică 
regenerarea), există infiltrate grase şi conjunctive printre fibrele 
musculare. În polimiozitele cronice sau subacute, modificările pot 
fi asemănătoare, dar semnele de distrugere şi de reparare ale 
fibrelor (necroză, fagocitoză, regenerare) sunt mai evidente şi mai 
extinse; în plus, există infiltrate inflamatorii perivasculare sau 
interstițiale cu prezență de limfocite şi celule plasmatice. În 
dermatomiozite există deseori mai puţină necroză de fibre dar 
atrofia perifasciculară de fibre şi aspectele de vasculită sunt mai 
des întâlnite. Limforagiile perivasculare sunt observate în 
miastenia gravis şi în miopatia tireotoxică deşi, în general, 
modificările histologice din miopatiile endocrine nu sunt specifice. 
În distrofia miotonică se pot observa inelele striate (ringbinden) 
constituite din miofibrile striate dispuse transversal şi circular, 
înconjurând un mănunchi de fibre normal dispuse, longitudinal; se 
mai pot observa lanţuri nucleare proeminete în interiorul fibrelor şi 
mase periferice de sarcoplasmă colorate omogen şi palid (mase 
sarcoplasmice). Nici aceste modificări ale sarcoplasmei nu sunt 


specifice, ele pot fi prezente în mixedemul cu simptome 
musculare. 


Fig. 22.6. Secţiune transversală a unui muşchi de la un pacient cu deficiență 
de carnitină, colorat cu Sudan Black B. Acumularea masivă de grăsimi neutre 
este evidentă mai ales în fibrele de tip 1, mărire x 196. 


Tehnicile de imunocitochimie care folosesc colorarea 
anticorpilor monoclonali în scopul localizării unor proteine 
specifice ca distrofina (total absentă în distrofia Duchenne, parțial 
prezentă în varietatea Becker şi la purtătorii sănătoşi Duchenne), 
au mărit precizia diagnostică (fig. 22.5) ca şi tehnicile de colorare 
pentru enzimele specifice ca citocrom - oxidaza, deficientă în unele 
cazuri de miopatie mitocondrială. Tot cu coloraţii adecvate se pot 
identifica subtipuri de limfocite T infiltrate în țesutul muscular. 


Fig. 22.7. Secţiune transversală a unui muşchi scheletic de la un pacient cu 
miopatie mitocondrială colorată pentru reacţia NADH — TR. Fibrele de tip 1 
sunt închis colorate şi au aspectul tipic reticulat sau rugos (aşa - numitele 
„ragged-red fibres“), se observă şi anomaliile mitocondriale care în multe din 
fibre apar în profunzimea sarcolemei. Mărire x 384 (oferită de Dr. Margaret 
Johson). : : 

Modificările vacuolare cu largă răspândire din fibrele 
musculare sunt indicative pentru anomalii metabolice de stocare şi 
sunt, în mod particular, frecvente în bolile cu stocare de glicogen. 
Coloraţiile pentru glicogen (colorația PAS) înainte sau după 
digestia diastazei sunt de ajutor pentru identificarea materialului 
stocat. În mod similar, coloraţiile pentru lipide neutre ca Oil Red O 
sau Sudan Black B identifică stocarea anormală de grăsimi cum se 
întâmplă în miopatia prin deficiență de carnitină (fig. 22.6). Pe 
secțiunile la gheaţă, colorate pentru enzime oxidative ca NADH - 
diaforaza, inelele sau grămăjoarele rotunde închise la culoare de la 
periferia fibrelor musculare tip 1 indică mitocondriile anormale; 
arhitectura internă deranjată a fibrelor este de asemenea vizibilă 
(aspectul denumit „ragged — red fibers“: fibre roşii rugoase) — 
fig. 22.7, mitocondriile anormale sunt observabile cu claritate în 
secțiuni examinate cu ajutorul microscopului electronic (fig. 22.8). 
Tot la microscopul electronic au fost identificate vacuole 
„înrămate“ sau „cu margine“, care apar în miozitele cu incluziuni 
corpusculare şi într-o formă rară de miopatie distală. Vacuolizări 
mai puţin dense sunt deseori văzute în prelevările de mușchi de la 
pacienții cu paralizii periodice în plin atac. În unele miopatii 
congenitale benigne şi neevolutive descrise recent sunt necesare 
coloraţii speciale pentru a scoate în evidență anomalii morfologice 
specifice, acestea vor fi menţionate în secțiunile următoare 
corespunzătoare. 

Rig. 22.8. Secţiune transversală a unui muşchi cvadriceps de la un pacient cu 
miopatie mitocondrială care ilustrează raze de incluziuni paracristaline dintr-o 
mitocondrie afectată. Măsura de jos stânga = 1 um (oferită de Dr. Michael 
Cullen). 

22,2. Distrofiile musculare 


Distrofiile musculare pot fi definite ca miopatii degenerative 
primare cu determinare genetică, unele miopatii mai rare sunt tot 
genetic determinate, dar nu sunt considerate distrofii musculare în 
toată accepțiunea acestui termen Şi acestea vor fi descrise mai jos. 


Clasificare 


Clasificarea este singurul ghid sigur pentru aprecieri 
prognostice și sfat genetic; cea mai satisfăcătoare clasificare 
clinicogenetică a distrofiilor musculare „pure“, bazată pe cunoş- 
tinţele curente , este prezentată în continuare. 

1) Distrofii musculare legate de cromozomul X: 

a) severă (Duchenne);, 

“b) benignă (Becker); 

c) benignă cu contracturi precoce (Emery-Dreifuss), 
d) benignă cu acantocite (Sindromul McLeod); 

e) scapuloperoneală (rară). 

2) Distrofii musculare autosomal recesive: 

a) forma centurilor (de obicei scapulohumerală, rar 
pelvifemurală); 

b) tipul infantil, aserhănător cu Duchenne; 

c) tipul distal; | 

d) distrofia musculară congenitală. 

3) Distrofii musculare autosomal dominante: 

a) facioscapulohumerală; 

b) scapuloperonieră, 

c) proximală (a centurilor) tardivă; 

d) benignă cu debut precoce şi contracturi (Bethlem? 
Emery — Dreifuss?); 

e) distală, 

f) oculară; 

8) oculofaringiană. 

Deşi această clasificare este cuprinzătoare, apar cazuri 

dificil de încadrat în vreunul din tipurile de mai sus. 


Etiologie 


Astăzi, există dovezi clare ca în distrofia Duchenne 
membrana plasmatică a fibrei musculare permite pătrunderea 
necontrolată a ionilor de calciu. Aceasta produce arii de hiper- 
contracții miofibrilare şi acțiunea protezelor neutre activate de 
calciu care, la rândul lor, produc necroza fibrelor musculare. Gena 
responsabilă pentru distroia Duchenne a fost izolată în 1987 în 
porțiunea Xp 27 a cromozomului X. Este una dintre cele mai mari 
gene cunoscute în genetica umană, având o lungime de aproape 
două megabaze. Genele pentru distrofiile Duchenne şi Becker sunt 
alelice. Expresia lor clinică depinde, cel puţin în parte, de numărul 
şi de extinderea deteriorărilor din genă. Totuşi, unii pacienţi cu 
distrofie Duchenne nu au deteriorări în genă şi la ei se presupune 
că ar exista o mutație punctuală. Identificarea genei a condus la 
izolarea lipsei produsului genei, o proteină numită distrofină care 
este total absentă în aproape toate cazurile de distrofie Duchenne şi 
foarte redusă la cei cu varietate Becker. Distrofina este un 
component structural vital al membranei fibrei musculare 
scheletice, absența sau deficiența sa determină incompetența 
funcțională a membranei plasmatice, ceea ce conduce la procesul 
de distrugere a fibrelor amintit mai sus. Astăzi se ştie că gena 

responsabilă pentru distrofia musculară X - legată Emery-Dreifuss 
este localizată pe partea distală a brațului lung al cromozomului X 
(428), cea responsabilă pentru distrofia facioscapulohumerală a 
fost identificată pe cromozomul 4, cea responsabilă pentru distrofia 
forma centurilor pe cromozomul 15 iar cea a distrofiei miotonice 
pe cromozomul J9; continuă în permanență să apară noi date 
despre lipsuri sau defecte genice în alte tipuri de distrofii 
musculare, ceea ce determină îmbogățirea informaţiilor despre 
patogeneza acestor boli. 

Distrofiile musculare sunt boli oarecum rare dar apar 
pretutindeni şi afectează toate rasele, tipul Duchenne este cel mai 
frecvent cu o incidență de 13 — 39 la 100 000 de naşteri normale. 
Prevalenţa a fost estimată la 2,48 la 100 000, iar pentru forma 
Becker la 2,38 la 100 000 (aceşti pacienţi trăiesc mult mai mult — 
incidența cumulativă la naştere în cea de a doua condiție — Becker 
— este de 1/3 față de prima — Duchenne —). Unele variante ale 
bolii sunt mai frecvente în anumite părţi ale lumii comparativ cu 
altele (a se vedea mai jos). 


Anatomie patologică 


Modificările au fost schițate în secţiunea despre biopsia 
musculară. 'Trăsătura histologică patognomonică a distrofiei 
Duchenne precoce este că pe secţiuni transversale ale mușchiului 
colorate cu hematoxilin — eosină apar fibre hialinizate opace, 
dispersate (datorate hipercontracţiei miofibrilare descrise mai sus). 
Alte trăsături distrofice care includ necroza segmentară, 
regenerarea şi, ca un corolar, variabilitatea în mărimea fibrelor etc. 
sunt mai puţin evidente la început dar apar în evoluţia bolii ca şi în 
alte forme de distrofii. Din motive încă neclare, infiltratele celulare 
perivasculare nu sunt rare în varietatea facioscapulohumerală. În 
distrofia Duchenne şi, într-o mai mare măsură în varietatea 
Fukuyama a distrofiei congenitale, se întâlnesc forme variate de 
disgenezie cerebrală, în timp ce în distrofia miotonică este obişnuit 
un oarecare grad de atrofie corticală cu dilataţie ventriculară. 


Electromiografia 


(a se vedea şi secțiunea 2.5) 


Aceasta evidențiază activitatea musculară voluntară 
caracteristică oricărei forme de miopatie, activitatea spontană este 
de obicei absentă dacă muşchiul este relaxat, deși ocazional pot 
apărea potenţialele de fibrilaţie spontane şi unde ascuţite pozitive, 
mai ale în cazurile rapid evolutive. 


Simptome şi semne 


Simptomele şi semnele bolii depind de muşchii implicați 
inițial în procesul patologic şi de evoluție. Slăbiciunea centurii 
pelviene determină încetinire mersului, imposibilitatea fugii, 
căderi frecvente, dificultăți în urcarea scărilor, în ridicarea de jos 
şi, uneori, accentuarea lordozei lombare şi mers clătinat. Căţăratul 
pe propriile picioare la ridicarea de la podea (semnul Gowers) este 
caracteristic dar nespecific pentru că apare în orice tulburare în 
care centura pelvină este slabă. Implicarea centurii scapulare dă o 
aparență de moliciune şi tendința de proeminență a scapulelor la 
abducția brațelor. Mulţi pacienţi folosesc un truc pentru a ridica o 
mână la nivelul feței sau capului prin susținerea cotului cu cealaltă 

mână. Scăderea de forță la musculatura facială, ca în distrofia 
facioscapulohumerală, determină inabilitatea de a fluiera, de a 
mişca buzele în diverse grimase sau de a închide ochii. Afectarea 
distală de la nivelul extremităților (ca în varietatea distală) 
determină scăderea de forță la strângerea mâinii şi a mişcărilor 
degetelor şi apariția aspectului de picior căzut. Contracturile sunt 
obişnuite în toate formele de distrofii aflate în stadii evolutive 
avansate, dar sunt văzute mai ales în tipul Dunchenne. Ele sunt 
datorate scăderii forței în muşchii ai căror antagoniști rămân 
puternici, deformitatea în echinovarus al piciorului este văzută în 
cazuri avansate de distrofie Duchenne, ceea ce determină pacientul 
să meargă pe vârfuri; în acest caz muşchiul tibia] anterior este slab 
în timp ce mușchii posteriori ai gambei rămân puternici. 
Contracturile sunt accentuate de factori posturali, mai ales la 
pacienţii dependenți de scaunul pe rotile; la aceştia, bicepşii şi 
muşchii posteriori ai coapsei se scurtează. Cea mai importantă 
trăsătură clinică a tuturor formelor de distrofie este că muşchii sunt 
afectaţi selectiv. Deşi există diferențe în modelul afectărilor 
musculare la diferite subvarietăţi, cel mai des afectaţi la nivelul 
membrului superior sunt dințatul, pectoralii, bicepsul şi 
brahioradialul care sunt slabi şi atrofici, în timp ce deltoidul şi 
tricepsul rămân relativ neafectați. La membrul inferior, 
cvadricepsul şi tibialul anterior sunt primii afectaţi, în timp ce loja 
posterioară a gambei rămâne indemnă; în forma centurilor, | 
musculatura coapsei este deseori afectată în întregul ei. 


Tipul Duchenne sever X - legat 


Deşi această suferință este datorată unei gene recisive X- 
legate, aproape jumătate dintre băieții afectați sunt cazuri 
sporadice şi în aproape o treime din cazuri se presupune că boala 
apare ca rezultat ale unei noi mutații care are loc în celulele 
ovariene ale mamei sau bunicii materne. 

De obicei, boala apare spre sfârşitul celui de al treilea an de 
viață cu încetinirea mersului, căderi frecvente şi cu dificultăți în 
urcarea scărilor. Totuşi, biopsia musculară obținută în primele 
săptămâni după naştere la cazurile preclinice (estimarea CK serice 
la naștere, frați cu boala clinică sau preclinică) arată că boala este 
activă chiar la naştere şi mulţi copii afectați deprind târziu mersul 
(la 18 luni sau mai târziu). Fără îndoială că simptomele şi semnele 
precoce, chiar dacă sunt uşor recunoscute de părinți care le-au 
observat la proprii copii mai mari, sunt foarte greu de decelat de 
către medic. Este important să se ia în considerație posibilitatea 
apariţiei acestei boli la un băiat cu mers întârziat sau cu dificultăți 
la mers, când măsurarea CK serice este disponibilă şi pozitivă. 
Hipertrofia muşchilor gambei şi uneori a cvadricepşilor şi deltoi- 
zilor apare în 90 % din cazuri într-un anumit stadiu de boală, după 
care se estompează. Acest fenomen deseori numit pseudo- 
hipertrofie este cel mai des datorat adevăratei hipertrofii a fibrelor 
musculare neafectate. Majoritatea pacienților evoluează lent spre 
deteriorare, devenind incapabili de a merge pe la vârsta de 10 ani, 
existând o perioadă de aparentă ameliorare între 5 şi 8 ani, când 
rata deteriorării este mascată de procesul normal de dezvoltare 


__ musculară. Când băiatul bolnav devine dependent de scaunul cu 


rotile, apar deformări scheletice progresive şi atrofii. Moartea se 
produce prin inaniţie, infecții respiratorii sau insuficiență cardiacă, 
Dacă îngrijirea este bună şi ea include prevenirea scoliozei şi 
tratamentul precoce al complicaţiilor, inclusiv asistarea respira- 
torie cu controlul cronic al ventilaţiei alveolare la cazurile care 
necesită aceasta, mulți suferinzi pot supraviețui până în decada a 
treia de viață. Unii pacienți slăbesc iar alții devin obezi, uneori se 
poate observa macroglosie şi$au absența unor dinți incisivi. 

Coeficientul de inteligenţă este cu cel puţin 10 % mai scăzut decât 
într-un grup de control comparabil ca vârstă şi sex. Atrofia 
scheletică poate afecta oasele lungi care se pot fractura la 
traumatisme minime. Afectarea miocardului este invariabilă, deşi 
inițial nedecelabilă clinic, ECG arată în mod tipic unde R înalte în 
deviaţiile precordiale drepte şi unde Q adânci în derivaţiile 
membrelor şi în precordialele stângi. 


Tipul benign X - legat (Becker) 


În această boală, debutul are loc între 5 şi 25 de ani; ea poate 
fi transmisă de bărbaţi afectaţi prin fiice purtătoare la nepoți. 
Deseori există o fază iniţială de hipertrofie musculară generalizată 
înaintea apariției scăderii de forță şi a atrofiilor din musculatura 
centurilor, iniţial pelvină, apoi şi cea scapulară. Mulţi pacienți nu 
mai pot merge după 25 de ani (sau mai mulți) de la debut. 
Înteresarea cardiacă este în general absentă, contracturile şi 
deformările scheletice apar târziu şi mulţi pacienţi, deşi sever 
handicapaţi, supraviețuiesc până la o vârstă normală. 


Tipul Emery - Dreifuss 


Această distrofie musculară X-legată este datorată unei gene 
localizate pe regiunea X4 28 a brațului lung al cromozomului X, 
legată de gena Factorului VIII. Slăbiciunea musculară şi atrofiile 
au o distribuție predominantă humeroperoneală; debutul lor se 
produce la vârsta de 5 — 15 ani, progresia bolii este lentă, dar cu 
apariția precoce a contracturilor (mai ales la nivelul cefei, 
genunchilor şi a gleznelor) şi a implicării cardiace care determină 
anomalii de conducere, mulți dintre pacienți necesitând instalarea 
unui pace — maker. 


Tipul scapuloperonier X- legat 


Deşi atrofia musculară scapuloperonieră este în mod obișnuit 
mai de grabă neurogenă decât miogenă şi mai des cu transmisie 
dominantă decât X-legată, au fost familii în care s-a descris 
această miopatie X-legată. Condiţia se aseamănă cu varietatea 
Emery - Dreifuss, dar cu certitidine că acestea sunt două boli 
diferite. 


Miopatia McLeod 


Această rară tulburare X-legată a sistemului antigen 
eritrocitar Kell care produce acantocitoză se datorează unei gene de 
pe brațul scurt al cromozomului X. Indivizii afectați au creşterea 
CK serice şi o miopatie nespecifică subelinică cu modificări 
histologice în mușchiul biopsiat care aminteşte oarecum de cele 
din distrofia musculară. 


Screeningul neonatal 


Prin utilizarea tehnicii luciferazei pentru estimarea CK 
serice folosind o singură picătură de sânge pe o hârtie de filtru, a 
devenit posibil să se identifice la naştere (cu confirmarea ulterioară 
din sânge vgnos) băieții nou-născuţi care vor dezvolta ulterior 
distrofie musculară Duchenne. Acest test simplu şi performant 
permite identificarea preclinică a bolii şi practic poate duce la o 
prevenire a nașterilor ulterioare de băieţii afectați precum şi la 

stabilirea unui diagnostic precoce, cu speranța că terapia genei (a 
se vedea mai jos) va deveni curând disponibilă. Observațiile de 
până acum sugerează că majoritatea mamelor ar vrea să ştie după 
naştere dacă copilul lor va dezvolta o boală cu handicap sau nu. 


Dezvoltări ale geneticii moleculare, 
detecția purtătorilor, diagnosticul 
prenatal şi cercetări pe embrioni 


În familiile în care se ştie că a fost transmisă gena pentru 
distrofiile Duchenne sau Becker, orice soră a unui băiat distrofic 
are 50 % şansa să fie purtătoare; dacă ea este purtătoare, 50 % din 
băieţii ei vor fi afectați de boală iar 50 % din fetele ei vor fi de 
asemenea purtătoare. În familiile în care un caz izolat este 
prezumat a fi urmarea unei noi mutații, probabilitatea statutului de 
purtător sănătos a surorii unui băiat distrofic este mult mai mică şi 
a diferi, desigur, dacă mutaţia s-a produs în ovarul mamei sau 
bunicii sale (în acest din urmă caz mama sa ar fi purtătoare). Unele 
purtătoare sănătoase arată semne minore clinice, biochimice și 
histologice de distrofie musculară. La altele (purtătoare manifeste) 
aceste semne sunt mai severe. Faptul se datorează lyonizării 
inegale a cromozomului X. 

Mulţi ani, estimarea CK serice prin metoda Bayesiană cu 
scopul de a determina probabilitatea ca o femeie tânără să fie sau 
nu purtătoare a fost cea mai bună metodă de detectare a 
purtătorilor şi totodată cea mai facilă de efectuat pe adolescente. 
Multe femei purtătoare astfel detectate se hotărau să nu aibă copii; 
altele preferau avortul selectiv al fătului de sex masculin, 
identificat prin amniocenteză, la vârsta de aproximativ 14 
săptămâni. Dar, situaţia s-a schimbat după descoperirea genei bolii 
Duchenne. Utilizarea unei tehnici ADN (DNA restriction fragment 
length polymorphisms — RFLP —) legate de genă a făcut ca 
decelarea purtătorilor să se facă cu mare acuratețe în multe familii 
(cu un grad de siguranță de aproximativ 98 %). Totuși, folosirea 
probelor complementare ADN şi relația în lanț a polimerazei 
detectează încă numai 65 % dintre mutații, analizele de linkage 
sunt utile numai în familiile cu purtători cunoscuți şi nu în cele cu 
cazuri sporadice. Compararea anomaliilor distrofinei decelate prin 
imunofluorescență şi analiza immunoblot cu colorarea distrofinei 
pe secțiuni din biopsii musculare (colorare care arată pătată, 
mozaicată, la purtătorii manifeşti) se dovedeşte a fi una din cele 
mai bune tehnici de detectare a purtătorilor. 

După introducerea biopsiei de vilozităţi corionice ca metodă 
alternativă de stabilire a sexului fetusului, o procedură posibil de 
efectuat la 8 — 9 săptămâni de la concepție şi cu complicaţii mai 
reduse decât amniocenteza, diagnosticul prenatal la fetuşii masculi 
folosind RFLP devine posibil în vederea avortului selectiv al 
fătului masculin afectat. De o importanță chiar mai mare este 
următorul pasaj din legea despre „Fertilizarea umană şi acţiuni 
asupra embrionilor umani“ din Marea Britanie, adoptată în 1990, 
care permite experimente sub licență asupra preembrionilor în 
primele 14 zile după fertilizarea naturală sau după fertilizarea in 
vitro a ovulului femeii purtătoare cu sperma soțului, în cazul 


fertilizării in vitro se poate stabili un diagnostic la preimplantare. 
Aceasta va permite femeilor purtătoare de gene responsabile 
pentru distrofiile musculare Duchenne sau Backer să aibă copii 
sănătoşi (băieţi neafectaţi şi/sau fete nepurtătoare). 


BOLILE MUSCULATURII VOLUNTARE 


Distrofia musculară forma centurilor 


Această formă de boală apare în mod egal la ambele sexe 
începând din a doua sau a treia decadă de viață dar, uneori, poate 
apărea şi mai târziu. Este cea mai puţin definită dintre formele 
comune de distrofie musculară; există sugestii că multe cazuri sunt 
distrofii Becker, purtători manifeşti de gene Duchenne sau bolnavi 
cu atrofie musculară spinală, polimiozită sau miopatii metabolice. 
Unii autori care preferă să folosească termenul de „sindrom al 
centurilor“ se întreabă dacă o distrofie musculară forma centurilor 
există de fapt iar alții sugerează că această formă ar trebui 
împărțită în subvarietăţile scapulohumerală și pelvifemurală. Cu 
certitudine, în multe cazuri şi familii, boala este datorată unei gene 
autosomal recesive localizată recent pe cromozomul 15. Totuşi, în 
familiile în care apar cazuri cu debut întârziat, moştenirea este în 
mod clar autosomal dominantă iar transmisia dominantă a fost 
găsită la o familie ai cărei bolnavi aveau vârstă de debut tânără şi 
dezvoltau precoce contracturi (așa- numită miopatie Bethlem) şi 
deseori cu cardiomiopatie care aminteşte de cea observată în 
distrofia Emery - Dreifuss. 

Situarea exactă a „sindromului de spate rigid“ în care 
contracturile apar la indivizi de sex masculin cu vârsta între 10 şi 
20 de ani, la nivelul muşchilor cefei, paraspinali şi deseori la 
nivelul coatelor şi genunchilor, indivizi la care există şi semnele 
unei miopatii generalizate de gravitate medie este încă incertă. 
Situația rămâne deci confuză şi va fi clarificată numai când va fi 
posibil să se dovedească că varietatea centurilor include una sau 
două sau mai multe entităţi diferite de boală. 

În aproape jumătate din cazuri, slăbiciunea musculară începe 
la nivelul muşchilor centurii scapulare iar musculatura centurii 
pelvine poate să nu fie afectată mai mulți ani; în celelalte cazuri, 
musculatura centurii pelvine este prima implicată, boala afectând 
musculatura centurii scapulare după perioade de până la 10 ani. 
Creşterea în volum a musculaturii gambei nu este rară. Uneori 
scăderea de forță şi atrofiile musculare nu sunt inițial simetrice şi 
câte odată boala staţionează pentru un timp dar, de obicei, pacienții 
sunt sever handicapaţi după 20 de ani de evoluţie a acesteia. 

Evoluţia este în general mai bună la forma cu debut 
scapular. Contracturile şi deformările scheletice apar târziu, dar au 
o progresie rapidă dacă pacientul devine dependent de scaunul cu 
rotile. Mulţi bolnavi sunt sever handicapaţi la vârste medii şi mulți 
mor înainte de vârsta normală de deces. 


Distrofia musculară a copilăriei cu 
transmisie autosomal recesivă 


Existenţa acestei varietăți oarecum rare a fost confirmată de 
apariția ocazională la tinere fete a unei distrofii musculare care la o 
privire superficială semăna cu Duchenne, cazurile apăreau în 
familii în care consangvinitatea parentală sugera o modalitate de 
transmisie genetică autosomal recesivă. Această formă este clinic 
similară cu tipul Duchenne, dar mai benignă. De regulă, este mai 
benignă şi decât forma adecvată de distrofie Duchenne care apare 
la fete cu translocarea cromozomală Xp,2]. Această varietate de 
boală, rară în Marea Britanie şi în America de Nord, este mult mai 
frecventă în Orientul Mijlociu şi în Africa de Nord. Debutul poate 
să fie în al doilea an de viață, dar este cel mai frecvent între 6 şi 10 
ani, sunt cazuri rare cu debut tardiv, până la 14 ani. Evoluţia bolii 
este relativ lentă şi pacienţii devin incapabili de a merge în a doua 
decadă de viață cu limite variind între 15 şi 40 de ani. Modelul 
clinic al bolii este similar cu cel din boala Duchenne şi cei mai 
mulți pacienți mor la vârste medii. 

Distrofia musculară congenitală 


Această boală rară se prezintă cu hipotonie musculară severă 
de la naştere, care este acompaniată de scădere de forță musculară 
şi amiotrofii relativ nonprogresive. Mulţi copii afectați au 
contracturi musculare întinse care sugerează artrogripoza conge- 
nitală multiplă. Uneori, scăderea forței musculare se accentuează 
rapid după naştere şi boala se termină fatal în primul an de viaţă 
dar, în cele mai multe cazuri, această scădere de forță musculară 
nu este progresivă. Puţini dintre pacienţii afectați sunt capabili să 
stea în şezut sau să se ridice neajutaţi şi prognosticul este constant 
nefavorabil. Diagnosticul diferenţial cu o atrofie spinală neuro- 
patică este dificil şi se bizue pe EMG, studiul enzimelor serice şi 
biopsie musculară. Implicarea ocazională a unor rude confirmă că 
această boală rară poate fi datorată unei gene autosomal recesive. 
Ea poate fi diferențiată de miopatiile congenitale benigne, 
discutate mai jos, în primul rând prin severitatea mai mare, iar în 
al doilea rând prin faptul că la biopsia musculară apar modificări 
similare cu cele observate în alte forme de distrofie musculară. 

Au fost identificate două subvarietăţi relativ specifice. În 
varietatea hipotonă — sclerotică (sindromul Ulrich) există o 
miopatie congenitală nonprogresivă cu volum muscular armonios 
scăzut, contracturi proximale, hipotonie distală severă şi hiper- 
extensibilitate, cu respectarea musculaturii faciale, cu proeminența 
calcaneului, arc palatal înalt, hiperhidroză şi inteligență normală. 
Varietatea Fukuyama este datorată unei gene autosomal recesive; 
este obişnuită în Japonia şi mai rară în alte țări. Trăsăturile 
principale sunt distrofia musculară progresivă cu debut precoce la 
care se asociază retardul mental şi epilepsia. Muşchiul este 
modificat ca în distrofia Duchenne, creierul este sediul a 
numeroase displazii cerebrale şi cerebeloase, micropoligiriei, a 
numeroase fascicule aberante de fibre mielinizate, există o paloare 
a mielinei şi glioză în substanţa albă. 


Distrofia musculară facioscapulohumerală 


Această varietate moştenită printr-un mecanism autosomal 
dominant şi datorată unei gene de pe cromozomul 4 apare în mod 
egal la cele două sexe şi poate să apară la orice vârstă, din 
copilărie până în viaţa adultă, dar este mai frecveni observată în 
adolescenţă. Implicarea facială cu buzele țuguiate („de tapir”) şi 
dificultăţi la închiderea ochilor este vizibilă de la început şi este 
acompaniată de slăbiciunea muşchilor centurii scapulare cu 
scapule alate şi pectorali atrofici. Hipertrofiile musculare sunt rare; 
la membrele inferioare muşchii anteroexterni ai gambei sunt de 
obicei primii implicaţi, determinând apariția aspectului de picior 
căzut bilateral. La mulţi pacienţi, evoluţia este lungă, cu perioade 
de oprire aparentă a acesteia, aşa încât contracturile şi deformările 
scheletice apar târziu. Totuşi, uneori, evoluţia este mai rapidă şi 
apare precoce o hiperlordoză lombară. În alte cazuri boala este 
abortivă şi, odată ce anumiţi mușchi au fost afectaţi, extinderea la 
alții încetează. Mulţi indivizi afectați supraviețuiesc şi rămân 
activi până la vârste normale. Miocardul nu este afectat iar 
inteligența este în limite normale. Ca şi în distrofia musculară 
forma centurilor, este clar că, în unele cazuri rare cu un sindrom 
clinic atipic, procesul patologic este mai de grabă neuropatic 
(atrofie musculară spinală) decât miopatic. In unele cazuri 
miopatice, la biopsia musculară se observă infiltrate inflamatorii 
neaşteptat de extinse dar nu se obțin rezultate favorabile la 
tratamentul cu steroizi. 

Diagnosticul depinde de nivelul enzimelor serice, de 
aspectul EMG, dar mai ales de aspectul mușchiului la biopsia 
musculară; localizarea recentă a genei implicate face ca folosierea 
unor îehnici ADN (RFLP) să permită stabilirea unui diagnostic 
mult mai precis. 

Recent, s-a individualizat o asociere între această formă de - 


distrofie şi surditate neurosenzorială, retard mental, teleangiectazii 
retiniere cu exsudate sau dezlipiri (sindromul Coat). Cazurile pot fi 
individuale sau familiale. Tulburările de debut pot fi diplegia 
facială şi surditatea neurosenzorială. Semnificația acestor asocieri 
morbide inconstante este încă incertă, dar tulburările de debut sunt 
importante în perspectiva aplicării unui tratament corespunzător. 


Distrofia musculară distală 


Distrofia musculară distală cunoscută şi sub denumirea de 
tipul Welander este rară în Marea Britanie şi în Statele Unite, dar 
nu şi în Suedia. Este transmisă printr-un model autosomal 
dominant şi debutează de obicei între 40 şi 60 de ani. Este întâlnită 
la ambele sexe. Scăderea de forță musculară începe la muşchii 
mici ai mâinii şi în loja anterolaterală a gambei, nu implică 
musculatura proximală, ceea ce o diferențiază de atrofia musculară 
peronieră cu care este deseori confundată. În Suedia, această boală 
este relativ benignă, dar în alte țări au fost observate forme mai 
grave prin severitate şi evoluţie. 

Recent a fost recunoscută o formă distală care apare la 
adulţii tineri printr-o modalitate de transmitere autosomal recesivă; 
boala se aseamănă histologic dar nu şi clinic cu forma Duchenne, 
afectând inițial muşchii gastrocnemieni, soleari şi tibiali anteriori, 
extinzându-se mai târziu spre coapse şi fese. La membrele 
superioare apare o moderată implicare a musculaturii antebraţului 
cu respectarea muşchilor mici ai mâinii, Această varietate trebuie 
deosebită de o alta, de asemenea autosomal recesivă, în care există 
o atrofie progresivă de fibre musculare cu pierderea acestora şi cu 
prezența unor vacuole cu dublu contur (sau „înrămate“) care conţin 
corpuri lamelare concentrice, însă fără necroze sau regenerări de 
fibre. Acest tip este mai sever, implică muşchii flexori ai 
membrelor superioare, mai rar extensorii şi se poate asocia cu 
cardiomiopatie. 


Varietăţiile oculară şi oculofaringiană 


Implicarea musculaturii extrinseci a globilor oculari este rară 
în distrofiile musculare, apărând uneori în distrofia miotonică (vezi 
subcap. 22.4). În trecut, pacienţii cu ptoză şi limitare progresivă a 
mişcărilor globilor oculari fără diplopie erau etichetaţi ca având o 
oftalmoplegie nucleară progresivă, dar Kiloh şi Nevin au 
interpretat modificările histologice ca fiind miopatice. Ei au tras 
concluzia că ofialmoplegia extemă progresivă este o formă de 
distrofie musculară pe care au denumit-o miopatie oculară. Au fost 
comunicate cazuri sporadice şi cazuri familiale cu transmisie 
autosomală fie dominantă, fie recesivă. Mai târziu s-a constatat că 
unii dintre aceşti pacienţi aveau şi semne de afectare a sistemului 
nervos şi pigmentare retiniană (sindromul Kearns — Sayre). La 
această ultimă categorie de bolnavi s-a observat o patologie mito- 
condrială larg răspândită în muşchi şi creier. 

Astăzi a devenit clar că multe dar nu toate cazurile de 
oftalmoplegie externă progresivă sunt miopatii mitocondriale. 
Puţini dintre aceşti pacienți au atrofie musculară spinală cu 
pierderea neuronilor din nucleii oculomotorii precum şi cu 
neuropatii periferice. Deşi termenul de miopatie oculară sau de 
distrofie musculară oculară îşi pierde din popularitate, el rămâne 
cel mai satisfăcător pentru a desemna puține cazuri inexplicabile 
de oftalmoplegie externă progresivă. 

Aceeaşi concluzie trebuie trasă în relație cu miopatia 
oculofaringiană, un termen introdus de Victor şi colab. în 1962 
pentru a identifica pacienți cu oftalmoplegie externă progresivă 


tardivă asociată cu disfagie. Unele cazuri sunt sporadice, dar s-au 
decelat şi transmisii autosomal dominante în familiile cu strămoşi 
canadieni - francezi. În mod cert, la autopsie, aspectul este de 
miopatie dar, ca şi în miopatia oculară, la unele cazuri a fost 
observată patologia mitocondrială, în timp ce la mulți alții s-au 
observat variate modificări ale fibrelor musculare (cariate sau 
„mâncate de molii“, „ragged-red fibers“ sau fibre roşii — rugoase, 


„ Vacuolizări „înrămate“). Oftalmoplegia externă apare în mod 


obişnuit la 40 — 50 de ani dar rareori devine simptomatică (deci 
rareori deranjează bolnavul) în timp ce disfagia devine din ce în ce 
mai supărătoare; sunt, de asemenea, prezente uşoare tulburări ale 
forței musculare la nivel facial, al cefei şi în musculatura 
proximală a membrelor. 


Tratament 


Întrucât tratamentul cronic cortizonic este mult prea puțin 
eficient în reducerea progresiei distrofiei Duchenne, „se consideră 
că dezavantajele acestui tratament întrec avantajele. În prezent nu 
există nici un tratament medicamentos pentru vreo formă de 
distrofie musculară. Totuşi, s-au depus multe eforturi, mai ales 
pentru forma Duchenne dar şi pentru alte tipuri de boli 
neuromusculare, de a se putea preciza modelul evolutiv al bolii şi a 
se asigura un tratament simptomatic şi al complicaţiilor. Infecţiile 
respiratorii necesită terapie antibiotică, fizioterapie şi chiar 
aspirații orotraheale. Speranța stă în terapia genetică, având ca 
obiectiv înlocuirea unui produs al genei defecte sau care lipseşte 
cum ar fi distrofina, reparare care trebuie să fie cât mai precoce, 
eventual in utero. Transferul de mioblaşti care poate reface 
distrofina în muşchii deficitari ai şoarecilor mdx şi în extensorul 
scurt al degetelor băieţilor cu distrofie Duchenne nu pare să 
devină un tratament eficient, din cauza numărului mare de 
mioblaşti necesari pentru a se obține un efect clinic notabil, chiar 
dacă problema respingerii grefelor ar fi astăzi complet rezolvată. 
Blocanţii de ioni de calciu, ca flunarizina şi nifedipina, nu sunt 
eficienți iar diltiazemul s-a dovedit a avea un efect favorabil 
limitat.  Electrostimularea cronică de joasă frecvență a 
cvadricepşilor băieților cu distrofie Duchenne poate produce o 
ușoară creştere a forței musculare locale, dar această metodă nu 
pare să-şi găsească un loc în tratamentul actual. 

Exerciţiile fizice moderate pot întirzia agravarea deficitul de 
forță musculară şi apariția contracturilor. Un program regulat de 
exerciţii trebuie început curând după stabilirea diagnosticului sub 
supravegherea unui fizioterapeut, apoi continuat la domiciliu. 
Întinderea pasivă a tendoanelor care au tendința să se scurteze (mai 
ales a tendonului lui Achille) este utilă ca şi poziționarea 
favorabilă a membrelor inferioare în cursul somnului de noapte. 
Susținerea spinală este utilă pentru a întârzia instalarea scoliozei, 
dar astăzi este clar că în multe cazuri fuziunea spinală (operaţia 
Luque) este mult mai eficientă pe termen lung şi ar trebui luată în 
considerație ca mijloc profilactic, când riscul apariţiei — cifosco- 
liozei (cu sindromul restrictiv respirator secundar) este mare. 
Dispozitivele mecanice de extensiune şi de facilitate a ortostațiunii 
pot ajuta mulți pacienţi pentru perioade lungi de timp. Chirurgia 
asupra tendonului Achille în cazuri bine selecționate este benefică, 
deși multă vreme ea a fost privită cu mari rezerve, şi alte proceduri 
chirurgicale pot aduce beneficii bolnavilor dacă ele sunt urmate 
imediat de mobilizarea acestora cu ajutorul unor dispozitive 
mecanice de mers. Când crampele mușchilor gambei devin 
supărătoare (în distrofia Becker), fasciotomia pastrocnemianului 
poate ajuta. Imobilizarea pacienţilor cu distrofie musculară trebuie 

evitată cât de mult este posibil, pentru că aceasta duce frecvent la 
deteriorarea stării bolnavilor. Metodele chirugicale pot ajuta un 
timp bolnavii cu distrofie Duchenne (pentru 1 — 2 ani), dar trebuie 
gândită perioada de acomodare la scaunul cu rotile. Multe alte 
dispozitive adecvate stării fizice a bolnavului pot deveni utile, 
influențând calitatea vieţii, iar sfaturile terapeutice ocupaţionale 
pot avea un efect de neprețuit. 

S-a crezut mult timp că într-o boală progresivă, cum ar fi 
distrofia musculară, asistarea respiratorie în stadiile terminale este 
nejustificată pentru că prelungeşte suferința printr-o străduință 
inutilă. Dar astăzi este clar că, mai ales în prezența unei 
cifoscolioze care prin insuficiența respiratorie determină hipo- 
ventilație şi hipercapnie, asistarea respiratorie diminuează efectele 
hipoventilării alveolare: cefaleea, letargia, somnolența care pot 
agrava suferințele preexistente ale bolnavilor. La pacienții obezi cu 
boală Duchenne poate să apară în somn apneea obstructivă iar la 
pacienţii cu alte boli neuromusculare (miopatii congenitale variate, 
distrofii miotonice, boli ale neuronului motor) pot apărea 
insuficiențe respiratorii severe datorate paraliziei diafragmului. 
Aceste situaţii se pot întâlni la bolnavii din ambulator, când 
capacitatea vitală scade sub 700 ml, viaţa lor este în pericol. 
Hipoventilația este mai accentuată în timpul nopţii. Metodele de 
supleere a deficienței respiratorii includ paturi care se pot înclina, 
aparate de respirat sau măşti respiratorii cu presiune pozitivă ca şi 
antrenamente pentru mişcări inspiratorii eficiente. Ventilația cu 
presiune pozitivă prin mască aplicată intermitent în cursul nopții 
poate duce la o îmbunătăţire dramatică a calității vieţii diurne şi la 
o mai lungă supravieţuire. 

Nu de mai mică importanță este asistența psihologică a 
pacienților care poate cere multă răbdare şi înțelegere din partea 
părinților, medicilor, surorilor, şi a asistenţilor sociali. Optimismul 
şi încurajările, deşi nejustificate în fond datorită deteriorării 
continue a stării bolnavilor, sunt foarte necesare şi un suport 
psihologic constant trebuie menținut. 


Evoluție şi prognostic 


Aceste aspecte au fost menţionate la fiecare subvarietate a 
acestor boli. 

22.3. Sindromul copilului moale 


Hipotonia musculară generalizată la copil poate fi datorată 
multor cauze care includ paralizia cerebrală, retardul mental, 
tulburări metabolice variate, boli cerebrale degenerative şi un 
“număr de tulburări neuromusculare. Atrofia musculară spinală 
(boala Werdnig - Hoffman) este una din cauzele importante şi în 
aceste cazuri hipotonia este, de obicei, accentuată şi extinsă, cu 
areflexie generalizată, cu slăbiciunea muşchilor respiratorii şi 
deseori cu fasciculații linguale. Diagnosticul poate fi confirmat 
prin EMG şi biopsie musculară. Această condiţie cu prognostic 
grav poate fi imitată de distrofia musculară congenitală, descrisă 
mai sus. 


Hipotonia infantilă congenitală 
benignă 


Termenul este deseori folosit pentru copilul cu musculatura 
moale la care hipotonia nu este rezultatul unei boli metabolice 
specifice, a handicapului mental sau a unor boli ale sistemului 
nervos central sau periferic; în aceste cazuri investigaţii complete 
care includ EMG şi biopsia musculară nu pot decela vreo anomalie 
specifică a fibrelor musculare, cu excepția poate (în unele cazuri) a 
scăderii în grosime a acestora. Uneori, toate fibrele par să fie de 
acelaşi tip histologic, fapt care sugerează o tulburare a diferențieri 
lor, dar aceste cazuri sunt rare. În altele, există o disproporție 
marcată între numărul şi mărimea tipurilor de fibre histologice 
diferite (disproporţia congenitală de tipuri de fibre). Etiologia 
acestei ultime condiţii este necunoscută şi de obicei această 
disproporție creşte cu vârsta. 

Diagnosticul diferențial este dificil din cauză că evoluţia 
„clinică a atrofiei musculare spinale la copil este foarte variabilă. 
Au fost descrise trei variante clinice şi toate par să fie datorate 
unei gene de pe cromozomul 5412 — q14. Arthrogryposis multiplex 
congenita, un sindrom cu scăderea extensivă de forță musculară, 
atrofii şi hipotonie cu contractura extremităților care este prezent 
de la naştere, poate fi datorat distrofiei musculare congenitale, 
atrofiei musculare spinale fetale, neuropatiei periferice congenitale 
sau creşierii excesive a presiunii intrauterine, 

Fără îndoială că hipotonia infantilă congenitală benignă este 
multietiologică. Unii pacienți care au hipotonie difuză similară 
precoce arată ulterior ameliorări, deşi muşchii rămân slabi, subțiri 
şi hipotonici pentru tot restul vieţii şi aceste cazuri pot fi privite ca 
exemple de „miopatie congenitală benignă“ chiar dacă EMG şi 
biopsia musculară practicate la aceştia sunt deseori nespecifice. 
Unii dintre aceşti pacienți par să sufere de boli musculare 
specifice, benigne, care vor fi menţionate în cele ce urmează. 


„Central core disease“ 
(boala sâmburelui central) 


Shy şi Magee, în 1956, au descris o familie în care copii 
afectați nu puteau merge până la vârsta de 4 ani. Exista o hipotonie 
musculară extinsă iar biopsia musculară arăta fibre musculare 
mari, multe din ele având unul sau doi sâmburi centrali, având 
totodată şi afinități la colorare diferite faţă de celelalte fibre. 
Sâmburele central este lipsit de enzime oxidative şi de activitate 
fosforilazică, părând să fie nonfuncţional. Această suferință este cu 
probabilitate datorată unei gene autosomal recesive şi are o 
evoluţie bună, patogenia ei este obscură; au fost descrise și 
transmisiuni recesive legate de cromozomul X. 

Într-un sindrom clinic similar în fibrele afectate pot apărea 
sâmburi multipli (7nulticore disease) iar în alte cazuri sunt 
prezentați minisâmburi (minicores). Boala cu multi- şi mini- 
sâmburi este autosomal dominantă. Gena pentru boala sâmburelui 
central se află pe cromozomul 79q şi este legată de cea a 
hiperpirexiei maligne. 


Miopatia nemalinică” 


Este o altă miopatie congenitală relativ neprogresivă la care 
în interiorul fibrelor musculare, subsarcolemal, se pot observa la 
microscop formaţiuni sub formă de baghete sau bastonaşe subțiri. 
Există semne clinice de miopatie difuză, slăbiciune a muşchilor 
feței, arcuire palatală, prognatism mandibular şi modificări 
scheletice sugerând arahnodactilia, adică toate stigmatele sindro- 
mului Marfan. Examenul muşchilor acestor cazuri la microscopul 
electronic arată că baghetele subsarcolemale sunt edemațieri 
selective şi degenerări de bandă Z, cu distrugerea consecutivă a 
miofilamentelor părților vecine din fibra musculară. 

Deşi suferința are o evoluţie benignă, la cei mai mulți 
pacienţi există şi cazuri severe cu deces în copilărie iar insuficiența 
respiratorie progresivă nu este rară. Nu există tratament specific, 
dar prognosticul poate fi ameliorat prin tratarea corectă a 
infecțiilor pulmonare, prin protezare respiratorie nocturnă 
intermitentă cu mască şi prin controlul eventualelor deformări 
scheletice periculoase. 


Miopatia cu corpi dermatoglifici („în 
amprentă digitală“), cu agregate tubulare 
şi alte miopatii congenitale rare 


Alte forme de miopatie asociate cu scădere de forță 
musculară neprogresivă la nou- născut şi la copii au fost descrise 
recent. intr-o formă există hipertrofia de fibre musculare tip 2 cu 
incluziuni dermatoglifice a căror prezență este demonstrată prin 
microscopie electronică. Într-o altă formă se constată prezența 
extinsă a unor agregate tubulare în toate fibrele. Cauze rare de 
hipotonie infantilă includ miopatia cu corpi reductori („reducing 
body myopathy“), miopatia sarcotubulară, miopatia cu corpi cito- 
plasmatici şi miopatia autofagică benignă („benign autophagic 
myopathy“). Miopatiile mitocondriale şi cele cu stocare de lipide 
(a se vedea subcap. 22.9) pot să conste în hipotonie şi întârzieri în 
dezvoltare. Natura şi specificitatea unor modificări ultrastruc- 
turale găsite în aceste suferințe rămân dubitabile, 


Miopatia centronucleară sau miotubulară 


În anul 1966, Spiro, Shy şi Gonatas au prezentat cazul unui 
copil de 9 ani cu o formă a sindromului Măbius caracterizat prin 


Nema (greceşte) = subțire (n.t.) 

diplegie facială, paralizii oculare extrinseci, scăderea maselor 
musculare, scădere de forță musculară oarecum simetrică şi 
dezvoltare deficitară a tuturor muşchilor membrelor. Cele mai 
multe fibre musculare conțineau nuclei centrali, deseori aranjaţi în 
anțuri, aspectul mușchiului era similar celui de miotubi văzut în 
mușchii fetali umani din primele luni ale vieţii intrauterine. Aceste 
fibre sunt totuşi diferite de miotubii fetali prin mai multe aspecte; 
fără îndoială că această condiţie pare să reprezinte un exemplu de 
oprire în dezvoltarea celulară. Evoluţia este benignă, cu 
îmbunătățire clinică progresivă, dar au fost şi cazuri severe cu 
deces în copilărie. S-au observat şi cazuri cu revenire completă la 
normal. În multe familii, suferința pare să fie datorată unei gene 
autosomal recesive, dar a fost descrisă şi transmisia autosomal 
dominantă, s-au. observat, de asemenea, cazuri rare cu debut tardiv 
al bolii. 

Deşi este nesigur dacă toate sindroamele menţionate mai sus 
sunt. boli cu entități specifice, în interiorul dificilei noțiuni de 
„miopatie congenitală benienă“ progresele se înregistrează cu 
rapiditate; multe anomalii structurale aparent specifice ale fibrelor 
musculare, anomalii descoperite recent şi presupuse că aparțin 
hipotoniei congenitale şi întârzierilor în dezvoltare, trebuie 
cercetate şi clasificate în continuare prin tehnici moderne, mai 
sigure, 

22.4. Tulburările miotonice 


Miotonia este continuarea contracției active a unui muşchi 
după încetarea efortului voluntar sau a stimulării, fenomenul este 
acompaniat cu o postdescărcare electrică vizibilă pe EMG. Clinic, 
există o încetinire a relaxării musculare după mişcări de apucare a 
unor obiecte (sau strângerea pumnului) şi de persistența unei 
contracții musculare anormale la locul de percuție a muşchiului, de 
exemplu a eminenţei tenare sau a limbii. Această reacţie se 
datorează unor anomalii de fibră musculară, pentru că ea persisită 
după secționarea sau blocajul nervului motor precum şi după 
curarizare;, ea se asociază cu conductanța joasă pentru clor în 
membrana fibrei. 

Miotonia apare în trei sindroame ereditare, majoritatea cu 
transmitere autosomal dominantă: miotonia congenitală, distrofia 
miotonică şi paramiotonia. Acestea trei sunt cu certitudine boli 
diferite. În timp ce în distrofia miotonică există modificări 
distrofice în diverşi muşchi, această boală este cu certitudine mai 
apropiată de condiția de miotonie decât de cea de distrofie 
musculară. Există de asemenea o strânsă relație între para- 
miotonie, pe de o parte, şi paraliziile periodice, pe de altă parte. 

Într-un sindrom rar de miokimie denumit variabil 
pseudomiotonie,  neuromiotonie, sindromul de miotonie -— 
miokimie — hiperhidroză sau sindromul de activitate continuă de 
fibre musculare şi spasm, un fenomen clinic similar dar 
electromiografic diferit de miotonie, la miokimie (fasciculații 
grosiere benigne) se asociază crampe musculare, hiperhidroză şi 
câteodată amiotrofii. Natura acestui sindrom este puţin înțeleasă, 
deşi argumente recente aduc sugestii puternice că ar fi vorba de o 
etiologie autoimună, în acest sindrom, tulburarea de relaxare a 
muşchiului poate fi ameliorată, ca şi în miotonie, de fenitoin şi 
medicamente înrudite (vezi mai jos). 

Miotonia poate fi produsă experimental de droguri ca 
diazocolesterol, acid diclorofenoxiacetic, triparanol sau clofibrat, 
mai rar de propranolol şi alți agenţi f - adrenergici. Clinic, 
fenomenul miotonic poate fi rareori simptormatic în polineuropatii, 
polimiozite şi în boala neuronului motor, dar în aceste cazuri 
trebuie diferențiat de „pseudomiotonia“ electrică care este foarte 
diferită din punct de vedere EMG de adevărata miotonie şi care 
poate să apară într-o varietate: de miopatii metabolice şi boli cu 
denervare. 


Miotonia congenita 


- Varianta clasică cu transmisie dominantă mai este denumită 
boala lui Thomsen, după numele medicului danez care a descris-o 
pe el însuşi şi la membrii familiei sale; în mod obişnuit boala este 

prezentă de la naştere. Miotonia este generalizată, accentuată de 
repaus şi de frig şi treptat ameliorată de mişcare. În prima copilărie 
aceşti copii pot fi alimentaţi cu dificultate şi scot un țipăt 
strangulat, înăbuşit, particular. Mai târziu, manifestările miotonice 
de la nivelul limbii determină apariţia dificultăților la vorbire. 
Hipertrofia musculară difuză persistă de obicei toată viaţa, deşi 
fenomenul miotonic tinde să se diminueze cu vârsta, rareori, 
iniotonia este accentuată de efort (miotonia paradoxală) şi în aceste 
împrejurări se pune problema diagnosticului diferenţial cu 
înțepenirile şi crampele musculare din boala McArdle. Gena 
responsabilă de boala Thomsen a fost localizată pe cromozomul 
7q 35, este situl genei canalelor de clor a mușchiului uman și este 
legată de locusul genei TCRB. | 

O variantă cu transmisie recesivă a miotoniei congenita este 
clinic mai uşoară şi mult mai comună decât boala Thomsen, ea 
apare tardiv, în copilărie, în prima decadă. În aceste cazuri 
“înțepenirea mușchilor este urmată de scăderea tranzitorie a forței 
acestora. În unele cazuri există asociere cu hipertermia malignă şi, 
în consecință, la acești bolnavi, trebuie să se aprecieze judicios 
oportunitatea anesteziei generale şi a administrării de droguri 
miorelaxante. Totuşi, se ştie că gena hipertermiei maligne este 
legată de cea pentru boala  sâmburelui central („central core 
disease“). 


Distrofia miotonică 


Distrofia miotonică sau distrofia miotonică atrofică sau boala 
Steinert este o boală sistemică difuză în care miotonia, miopatia 
facială şi atrofiile musculare distale sunt acompaniate de cataractă, 
calviție frontală la bărbaţi (fig. 22.9), atrofie gonadică, cardio- 
miopatie, tulburări ventilatorii pulmonare, anomalii endocrine 
minore, modificări osoase, deficiențe mentale sau demenţă şi 
anomalii ale imunoglobulinelor serice. Familiile afectate înre- 
gistrează un declin social progresiv, în generaţii succesive, prin 
diminuarea fertilității şi a creşterii ratei mortalității infantile. 
Boala este aproape la fel de frecventă ca distrofia musculară de tip 
Duchenne. Gena responsabilă este localizată pe cromozomul 
19q 13.3 şi este flancată strâns de markerii genetici ERCCI 
proximal şi D19551 distal. O secvenţă din această regiune conține 
un fragment ADN (o repetare triplă anormală de trei baze, CTG) 
care este mai larg la indivizii afectaţi decât la rudele normale sau 
la indivizii controlați dar neafectați. Mărimea acestui fragment 
variază între rudele afectate şi creşte de la o generaţie la alta în 
paralel cu creşterea severității expresiei clinice a bolii, acest fapt 
explică binecunoscutul fenomen de anticipație (boala creşte în 
precocitate şi severitate în generații succesive). Se presupune, ca în 
toate transmisiile dominante, că o proteină dăunătoare produsă de 
o genă implicată distruge țesuturile, spre deosebire de situația din 
transmisiile recesive în care, de obicei, „există o lipsă a unei 
proteine sau a unei enzime care este esențială pentru dezvoltarea 
sau integritatea unor structuri. Identificarea unor astfel de gene, 
posibilă astăzi, face diagnosticul preclinic sau antenatal posibil, 
astfel încât avortarea selectivă a embrionilor sau fetuşilor afectați 
să devină posibilă, | 

Simptomele de debut sunt scăderea de forță la mâini şi 
dificultățile de mers, miotonia fiind rareori supărătoare în această 
fază. Scăderea acuității vizuale, scăderea ponderală, impotenţa, 
ptoza şi transpirația abundentă sunt obişnuite. În copilărie se pot 
constata scăderea serioasă de forță musculară, hipotonia, 
întârzierea dezvoltării fizice şi mentale; aceşti copii pot fi eronat 

diagnosticaţi ca având miopatie congenitală benignă sau hipotonie 
până când existența distrofiei miotonice este recunoscută la un 
părinte, aproape invariabil la mamă. Mai des, boala devine 
aparentă clinic între 20 şi 50 de ani. Rațiunea pentru. care formele 
infantile sunt moştenite aproape exclusiv de la mamă şi nu de la 
tată nu este cunoscută. Sugestia că acizii biliari circulanți pot fi 
responsabili nu s-a confirmat şi inprintingul genomic nu pare să 
explice acest fenomen curios. 

Fig. 22.9. Faciesul tipic al unui bolnav cu distrofie miotonică. 


Aspectul facial al unui adolescent sau adult afectat este 
alungit şi istovit;, ptoza palpebrală este obişnuită dar rareori există 
ofialmoplegie externă. Atrofia maseterilor, a muşchilor temporali 
şi a stermnocleidomastoidienilor este invariabilă iar la nivelul 
extremităților sunt afectați în mod particular muşchii antebraţului 
(cu respectarea muşchilor mici ai mâinii) şi ai gambelor. Atrofiile 
musculare par să se datoreze unei scăderi selective a sintezei 
proteinelor musculare. Implicarea mușchilor oculari este obişnuită 
iar potențialele evocate vizuale arată modificări de amplitudine şi 
latență bilateral. Hipoacuzia neurosenzorială este de asemenea 
obişnuită. Examenul oftalmologic cu lampa cu fantă decelează în 
cele mai multe cazuri existența cataractei. Tulburările de condu- 
cere în miocard şi/sau cardiomiopatia sunt obişnuite iar capacitatea 
vitală pulmonară şi presiunea expiratorie maximă sunt deseori 
diminuate, astfel încât bolnavii tolerează prost eventuala anestezie 
barbiturică. Somnolența este frecventă. Disfagia este urmarea unor 
tulburări în contractilitatea esofagiană. Testiculele sunt de obicei 
mici iar din punct de vedere histologice modificările sunt 
asemănătoare cu cele din sindromul Klinefelter. Femeile au 
tulburări ale ciclului menstrual, infertilitate şi naşteri prelungite. 
Funcţia hipofizară este de obicei normală, deşi poate să existe o 
insuficiență selectivă a funcţiei androgenic - adrenaliană iar, 
ocazional, activitatea tiroidiană şi utilizarea glucozei pot fi 
dereglate. Mulţi pacienți au un răspuns excesiv al insulinei 
endogene la efectuarea testului hiperglicemiei provocate, dar 
insulinemia postprandială respectă o curbă normală. Hiperostoza 
bolții craniene şi o şea turcească mică pot fi decelate pe 
radiografiile de craniu, retardul mental şi mai ales defectele 
cognitive sunt comune dar relativ stabile. Demenţă progresivă, 
altădată considerată frecventă, este azi rar decelată. Există 

frecvente anomalii EEG iar CT şi RMN pot decela atrofii corticale 
şi hidrocefalii interne. Catabolismul excesiv al imunoglobulinelor 
G (IG) şi anomaliile de sensibilitate a trombocitelor şi a 
membranei eritrocitare la acțiunea adrenalinei au fost dermonstrate 
la unele cazuri. 


Paramiotonia 


Este o miotonie care apare la expunere la frig. În plus, frigul 
poate precipita atacurile de slăbiciune musculară generalizată ca 
cele care apar în paraliziile periodice hiperkaliemice familiale. La 
unii pacienţi, miotonia este mai de grabă accentuată decât 
ameliorată de exerciţiul fizic iar hipertrofia musculară este 
frecventă, fără să existe stigmate ale distrofiei miotonice; 
paramiotonia nu este o alelă a distrofiei miotonice. Diagnosticul se 
stabileşte cel mai bine prin testarea răspunsului muscular la frig, 
cum ar fi imersia mâinii sau a unui braț în apă cu gheaţă. 
Înţepeneala musculară creşte cu frigul, după care urmează o 
scădere de forță sau chiar paralizia segmentului expus la frig. 
Exagerearea fenomenului miotonic durează căteva minute, în timp 
ce scăderea de forță durează circa 1/2 de oră. La mulţi pacienţi se 
observă fenomenul „id — lag “ (la coborîrea rapidă a privirii în jos 
mușchiul ridicător al pleoapei rămâne în urmă) . Cazurile cu o 
miotonie foarte uşoară dar cu episoade severe de slăbiciune mus- 
culară fără legătură cu frigul, numite deseori paralizii periodice 
miotonice, reprezintă probabil o altă boală. În paramiotonie 
exercițiul fizic, ca şi frigul, poate să scadă excitabilitatea 
membranei iar expunerea la frig măreşte mult permeabilitatea 
membranei musculare pentru sodiu. 


Miotonia condrodistrofică 


În această condiție denumită şi sindromul Schwartz - 
Jampel, miotonia apare la înghițitul unor băuturi reci şi se asociază 
cu contractura sau dislocarea şoldului notate în copilărie şi urmate 
de deformări progresive ale şoldului şi de alte anomalii scheletice. 
Creşterea normală stagnează, muşchii devin ţepeni şi hipertrofiaţi, 
copii afectaţi au gura cu buze ţuguiate („de tapir“) şi încordate, 
blefarospasm, fisuri palpebrale înguste şi gene neregulate. 
Miotonia, rezultată dintr-un defect la nivelul canalelor de sodiu, 
este extinsă iar atrofiile musculare apar deseori în a doua parte a 
copilăriei. 


Diagnostic 


Miotonia trebuie deosebită de încetinirea contracției şi 
decontracției musculare care poate să apară în hipotiroidism 
precum şi de relaxarea musculară întârziată însoțită de reacția 
miotonică la percuţia muşchiului care sunt rar întâlnite la 
pacienţi cu poliomiozite, polineuropatii sau atrofii musculare 
spinale. Contractura dureroasă fiziologică care poate să urmeze 
efortului muscular sau a celei observate la pacienți cu 
deficiență de miofosforilază (boala Mc Ardle) pot de asemenea 
să ridice probleme de diagnostic diferenţial, dar aceste boli pot 
fi excluse prin examinare EMG. Atrofia musculară distală şi 
areflexia din distrofia miotonică şi hipotonia musculară difuză 
care apare la copii afectaţi pot fi elemente de confuzie cu 


* Nota traducătorului, 


403 


fenomene similare, care apar în alte boli neuromusculare, până 
în momentul în care fenomenul miotonic este recunoscut clinic 
sau EMG la pacient sau la rudele sale. În distrofia miotonică, 
examenul EMG demonstrează nu numai salvele miotonice 
evocate de mişcările de explorare ale electrodului, dar poate să 
evidenţieze şi modificări miopatice de la nivelul mușchilor al 
căror răspuns la contracția voluntară este slab. CK serică este 
normală în miotonia congenita şi în paramiotonie dar poate fi 
crescută de 2 — 10 ori peste limita normală în distrofia 
miotonică. Biopsia musculară poate să arate în miotonia 
congeniia şi în paramiotonie numai hipertrofia fibrelor 
musculare şi poate ocazional inele striate (ringbinden) iar în 
distrofia miotonică apar modificări similare celor din 
distrofiile musculare, aspecte de nuclei centrali dispuşi uneori 
în lanțuri, uneori inele striate sau mase sarcoplasmatice 
periferice. Aceste modificări sunt mult mai puţin evidente în 
biopsii musculare luate în timpul vieţii şi mult mai evidente 
din materiale recoltate postmortem. Atrofia selectivă de fibre 
musculare tip 1 este caracteristică secțiunilor musculare făcute 
la gheaţă şi studiate histochimic. 


Tratament 


Nu - există tratament capabil să influențeze favorabil 
slăbiciunea şi atrofiile musculare care apar în distrofia miotonică, 
principiile de tratament includ exerciţii fizice moderate dar 
regulate cu prevenirea contracturilor şi diformităţilor. Terapia 
ocupațională este importantă ca şi numeroasele dispozitive 
mecanice care pot fi de ajutor bolnavilor. Dacă sunt simptomatice, 
tulburările de conducere cardiace necesită medicația cores- 
punzătoare iar dacă insuficiența respiratorie devine severă, 
ventilaţia nocturnă pe mască cu presiune pozitivă este necesară ca 
şi în oricare altă boală neuromusculară cu insuficiență respiratorie. 
Hipersomnia este datorată cel mai frecvent unor disfuncţii centrale 
şi nu insuficienței respiratorii şi poate răspunde favorabil la 
metilfenidat. Testosteronul poate creşte masa musculară dar nu şi 
forţa acestuia. 

În timp ce sindroamele paramiotonice pot răspunde la 
tratamentul cu lidocaină sau derivate iar atacurile de paralizie 
periodică hiperkaliemică de la pacienţii fără miotonie pot îi 
controlate cu diuretice tiazinice, reversul nu este în mod necesar 
adevărat. Totuşi, tocainida, un drog prescris pentru controlul 
aritimiilor ventriculare, a fost găsit a avea efecte favorabile în doze 
de 400 — 1200 mg zilnic, atât în paramiotonie cât şi în miotonia 
generalizată recesivă. Medicamentele folosite în trecut pentru 
tratamentul miotoniei în caz de miotonie congenita dominantă sau 
recesivă includeau chinina, steroizi, procainamida şi fenitoina, 
ultima dovedindu-se utilă la o doză de 3 x 100 mg pe zi. Alţi autori 
au putut constata că disopiramida este tot atât de eficientă ca 
procainamida, având însă mai puţine efecte secundare iar efecte 
favorabile dramatice au fost comunicate la pacienţi care au primit 
trimeprazină, un antihistaminic, dat întâmplător, cu alte scopuri. 
Alţi autori au considerat că acetazolamida este eficientă în 
miotonia congenita. Deci în prezent nu se poate recomanda un 
singur agent medicamentos în ioate cazurile, încercările şi erorile 
cu diferite remedii sunt bine venite, mai ales în acele cazuri cu 
distrofie miotonică în care miotonia este severă şi foarte 
supărătoare. 

Evoluție şi prognostic 


Miotonia congenita şi paramiotonia sunt esențialmente boli 
benigne care nu scurtează durata vieţii. Mulţi pacienţi cu distrofie 
miotonică suferă o deteriorare progresivă şi devin handicapaţi şi 
incapabili de a merge la 15 — 20 ani de la debut. Moartea prin 
infecţii respiratorii sau prin insuficiență cardiacă are loc înainte de 
vârsta normală. 


Bibliografie 


Abdalla, J.A., Casley, W.L,, cousin, H.E, et al. (1992). Linkage of auto 
somal dominant myotonia congenita to TCRB gene locus on 
chromosom 7035. În: Neurology, 42, 1426 (abstract). 

Aberfeld, D.C., Namba, T., Vye, M.V., and Grob, D. (1970). 
Chondrodystrophic myotonia: report of two cases. În: Archives 
of.Neurology, 22, 4553-62. 

Avrahami, E., Katy, A., Bornstein, N., and Korezyn, A.D. (1987). 
Computer tomographic findings of brain and skull on myotonic 
dystrophy. În: Journal of Neuroloey, Neurosurgerp and 
Psychiatry, 50, 435-8. 

Becker, P.E. (1966). Zur genetik der myotonien. In Progressive 
muskeldystrophie, myotonie, myasthenie (ed. E. Kuhn), pp. 247- 
55, Spriger, New York. 

Bird, T.D., Follett, C., and Griep, e. (1983). Cognitive and personality 
function in myotonic muscular dystrophy. În: Journal of 
Neurology, Neurosugery and Psychiatry, 46, 971-80. 

Buzton, J., er al.(1992). Direction of an unstable fragment of DNA 
specific to individuals with myotonic dystrophy. în: Nature, 35, 
5471-48. 

Caughey, J.E. and Myrianthopoulos, N.C. (1963). Dystrophia myotonica 
and related disorders. În: Thomas, Springfield, Ellinois. 

„Coccagna, G., Mantovani, M., Parchi, C., Mironi, F., and Lugaresi, E 
(1975). Alveolar hypoventilation and hypersomia in myotonic 
dystrophy. În: Journal of Neurology, Neurosurgery and 
Psychiatry, 38, 9771-84. 

Dodge, P.R.., Gamstorp, L., Byers, R.K., and Russell, P. (1965). 
Myotonic dystrophy in infancy and childhood. În: Pediatrics, 35, 
3-19, 

Dyken, P.R. and Harper, P.S. (1973). Congenital dystrophia 
myotonica. În: Neurology, 23, 465-73. 

Gardner-Medwin, D. and walton, I.N. (1969). Myokymia with impare 
muscular relaxation. În: Lance, i, 127-30. 

Griggs, R.C., Jozefowicz, R. Kingston, W., Nair, K.S., Herr, B.E., and 
Halicits În myotonic muscular dystrophy. În: Journal of 
Neurology, Neurosurgery and Psychiatry, 53, 1011-13. 

Mertens, H.G. and Zschocke, S. (1965). Neuromyotonie. În: Klinische 
Wochenschrifi, 43, 9171-25. 

Riidel, R., Ricker, K., and Lehmann-Horn, F. (1988). Transient 
weakness and altered membrane characteristics in recessive 
generalized myotonia (Becker). În: Muscle and Nerve, 11, 202- 
MI. 

Streib, E.W. (1987). Paramyotonia congenita: successful treatment 
with tocainide. Clinical and electrophysiologic findings in seven 
patients. În: Muscle and Nerve, 10, 155-62. 

Swick, H.M., Werlin, S.L., dodds, W.J., and Hogan, W.J.(1981). 
Pharyngoesophageal motor function in patients with myotonic 
dystrophy. În: Annals of Neurology, 10, 454-7. 

van der Mech6, F.G.A., Boogaard, J.M., and van den Berg, B. (1986). 
Treatment of hypersomnolence in myotonic dystrophy with a 
CNS stimulant. În: Muscle and Nerve, 9, 341-4. 

vant Hoff, W. (1962). Familial myotonic periodic paralysis. 
În: Quarterly Jounal of Medicine, 31, 385-402. 

Walton, Î.N. and Warmick, C.K. (1954). Osseous changes in 
myopathy. În: British Journal of Radiology, 27, 1-15. 


22.5 Miopatiile inflamatorii 


Miopatiile inflamatorii constituie grupul cel mai mare de 
miopatii dobândite care pot să apară atât la vârsta adultă cât şi la 
copii. Trăsătura comună pentru acest grup este prezența 
infiltratelor celulare inflamatorii în muşchii scheletici, 
acompaniate de obicei de distrugeri de fibre musculare. Unele sunt 
de natură identificabilă: virală, bacteriană sau cu alți agenţi 
infecţioşi, altele sunt determinate de mecanisme imunologice. 
Tabelul 22.2 conturează clasificarea generală a acestor boli, tabelul 
22.3 enumeră cauzele miozitelor acute virale iar în tabelul 22.4 
sunt listate infecțiile micotice şi parazitare care pot determina 
apariția acestor suferințe musculare. 


Tabelul 22.2. Clasificarea miopatiilor inflamatorii 


Datorate agenţilor infecțioşi 

virale 

bacteriene 

fungice 

cu protozoare 

helmintice 

Idiopatice 

generalizate 
polimiozite 
dermatomiozite 
miozite cu incluzii corpusculare 
miozite granulomatoase 
miozite cu eosinofilie 

focale 
miozite focale interstiţiale 
miozite focale cu esosinofilie 
miozite locale nodulare 
miozite monomelice 
miozite orbitale 
inflamatorii pseudotumorale 
miozite proliferative 


Reprodus după Mastaglia şi Walton (1992), cu permisiune. 


Miopatiile datorate agenţilor 
infecţioși şi parazitari 


Miozitele virale 


Unele virusuri ADN şi ARN pot fi cauza unor miopatii acute 
(tabelul 22.2). Sindroamele clinice sunt variate: de la miozitele 
localizate autolimitante până la miopatii necrotice generalizate 
asociate cu mioglobinurie (rhabdomioliza acută). 


Gripa 


Există o mialgie comună, difuză, care poate preceda sau 
însoţi gripa, dar există şi o miozită posteripală ale cărei manifestări 
sunt bine definite. Acest sindrom este întâlnit la o săptămănă după 
atacul de gripă şi este caracterizat prin redoare musculară cu dureri 
severe şi uneori cu edemațierea maselor musculare, mai ales la 
nivelul gambelor, uneori fiind implicată şi masa musculară a 
coapselor. Vindecarea este de obicei spontană şi se produce într-o 
săptămână. CK serică este crescută. Ocazional pot să apară semne 
de miopatie inflamatorie necrozantă cu mioglobinurie. Miozita 
posteripală apare mai ales la copii după gripe cu virusuri B, A» 
Hong Kong şi cu virus A, dar ea poate fi observată şi la adulți. 

Enteroviroze 


Virusurile B-Coxsackie, mai ales B1, Ba, Ba şi Bs determină 
pleurodinia epidemică (boala Bomholm), o boală autolimitată care 
apare în mod obişnuit în copilărie şi care se caracterizează prin 
dureri acute şi severe însoţite de redoare musculară la nivelul 
musculaturii umerilor, toracelui şi abdomenului. S-au observat şi 
miozite acute fulminante cu mioglobinurie datorate unor infecții cu 


virusuri Coxsackie dar şi cu virusuri Echo şi alte virusuri (tabelul 
22.3). 


Tabelul 22.3 Sindroamele de miozită acută virală şi agenții etiologici 


Miozite acute benigne 
Gripa A şi B 
Virusuri paragripale 
Adenovirusuri 2 
Miozite mioglobinurice acute 
Gripa A şi B 
Virusul parainfluenţei 3 
Coxsackie As, Ba, B3, Bs 
Echovirusul 9 
Adenovirusul 21 
Virusul herpes simplex 2 
Virusul Epstein - Barr 
Pleurodinia epidemică 
Coxsackie B+, Bz, Ba, Bs 


Reprodus după Mastaglia şi Walton (1992), cu permisiune. 


Există argumente că virusurile Coxsackie şi Echo pot 
precipita procese autoimune răspunzătoare de polimiozite şi/sau 
dermatomiozite. 


Infecţiile cu HIV şi SIDA 


Actualmente este recunoscut că multe sindroame 
neuromusculare apar la pacienţii infectați cu HIV şi mai ales în 
sindromul de imunodeficiență dobândită (SIDA). Au fost descrise 
numeroase neuropatii şi miopatii. Miopatiile includ miozite 
nespecifice, miozite cu celule gigante, miopatii nemalinice, 
miopatii necrozante cu mioglobinurii şi o miopatie datorată 
probabil tratamentului cu zidovudină. Fiziopatologia acestor 
sindroame este incertă; nu se ştie dacă ele sunt datorate invaziei 
virale sau dacă sunt efectele imunodeficienței gazdei. 


Sindromul de oboseală postvirotică 


Această afecțiune debilitantă, altădată numită frecvent 
encefalomielită mialgică benignă, poate urma unor infecţii virale 
iar unii autori au incriminat în mod direct infecția virală cu 
virusuri Coxsackie B, sugerând organicitatea acesteia prin 
persistența virusurilor în organism. Mulţi autori de prestigiu cred, 
totuşi, că în cele mai multe cazuri suferința este mai degrabă 
psihică decât organică, deseori datorată unei stări depresive severe 
şi cronice postinfecțioase. Uneori, răspunsul la terapia cu 
antidepresive triciclice este foarte bun, dar la pacienţii nevrotici şi 

„hipocondrici răspunsul terapeutic este mai slab. 


Miozitele bacteriene 


Miozitele acute supurative (tropicale) 


Deşi miozitele supurative pot complica rănirile penetrante 
sau escarele și uneori artritele -piococice, ele sunt rare în țările 
dezvoltate. În țările tropicale şi subtropicale, polimiozitele 
stafilococice supurative ale muşchilor scheletici sunt frecvente şi 


405 


se întâlnesc mai frecvent la bărbaţi decât la femei, în general, cei 
afectaţi nu au antecedente personale patologice. Muşchii cel mai 
frecvent afectați sunt fesierii şi muşchii coapselor. Pot apărea 
abcese unice sau multiple. Tratamentul se face cu doze mari de 
penicilină şi drenaj chirurgical. Recuperarea funcțională este bună. 


Miozitele cu clostridii 


Clostridium Welchi produce o toxină şi enzime cum ar fi 
colagenaza şi hialuronidaza care determină necroza fibrelor 
musculare şi a țesutului interstițial cu congestie vasculară, 
exsudate de fibrină, infiltrate polimorfonucleare intense şi 
hemoragii. Toxina de clostridium poate afecta membrana 
plasmatică a fibrei musculare ce duce în secundar la necroza 
acesteia din urmă. 

Această condiție cunoscută sub denumirea de „gangrenă 
gazoasă“ se datorează unor răniri septice extinse ale musculaturii 
scheletice. Dacă infecția este controlată de antibiotice iar țesutul 
necrozat este îndepărtat în totalitate, regenerarea poate fi eficientă. 
Rămân însă o fibroză şi atrofii musculare secundare importante. 


Alte forme de miozite bacteriene 


Miozitele tuberculoasă şi sifilitică au devenit azi aproape 
necunoscute, deşi în regiunile tropicale se mai pot întâlni 
granuloame musculare tuberculoase. Leziunile musculare leproase 
apar rar, mai ales când există o atrofie prin denervare determinată 
de granulomatoza nervilor intramusculari. Miozita poate fi o 
complicaţie ocazională a infecţiei cu Borrelia burgdoiferi (boala 
Lyme). 


Miozitele parazitare (tabelul 22.4) 


Tabelul 22.4. infecţii musculare fungice şi parazitare 


Fungice 
candidiazică 
actinomicotică 
coccidioidomicotică 
sporotricozică 

Cu protozoare 
cu toxoplasma 
sarcosporidiozică 
tripanosomiazică 
microsporidiozică 
amoebiazică 

Helmintică 
trichinozică 
cisticercozică 
echinococozică 

Reprodus după Mastaglia şi Walton (1992), cu permisiune. 


Infecţiile cu helminți 
Trichineloza 


Este cea mai frecventă infecție parazitară a muşchiului. 
Agentul etiologic este Trichinella spiralis, un nematod care 
infestează omul prin carnea de porc, de urs sau de cal insuficient 
tratată termic. Larvele trec prin mucoasa intestinului subțire şi, 
prin căi limfatice sau sanguine, sunt diseminate în întregul 
organism. Muşchii sunt invadați după aproximativ 7 zile de la 
ingestia alimentului infestant. Apar mialgia severă şi redoarea 

musculară acompaniate uneori de scădere de forță musculară 
generalizată san limitată la un grup muscular, cum ar fi cel al 
globului ocular. Frecvent, pot să apară edeme palpebrale şi o 
erupție cutanată. Eosinofilia este obişnuită iar biopsia musculară 
demonstrează existența parazitului în faze variate de dezvoltare sau 
închistare. Cu excepția unor infestări severe, vindecarea este 
obişnuită. 


Cisticercoza 


Este frecventă în India şi în Europa de Est şi mai puţin 
frecventă în alte părţi ale lumii; cisticercoza rezultă din infestarea 
cu larve în stadiul de închistare a unei tenii a porcului, Taenia 
solium. Larvele de paraziți din intestin se răspândesc pe cale 
sanguină în tot organismul, cu precădere în muşchi şi creier. În 
stadiul acut apar redoarea musculară, febra şi eosinofilia; deseori, 
semnele de invadare ale mușchiului sau creierului sunt găsite mulţi 
ani mai târziu, când pacientul se prezintă cu o miopatie hipertrofică 
sau cu epilepsie. Nodulii parazitari pot fi palpaţi în limbă sau în 
alți mușchi dar, uneori, poate să apară hipertrofia musculară 
importantă la nivelul membrelor. În țesutul interstițial al mușchilor 
pot fi găsite chisturi fuziforme la biopsia musculară. 


Echinococoza 


Miozita este foarte rară chiar în țările în care boala hidatică 
este frecventă. Chistul muscular este de obicei unic, mare ŞI 
înconjurat de ţesut inflamator de granulaţie cu infiltrații 
eozinofilice. Uneori, chisturile mari se rup cu formarea unor 
chisturi multiple, secundare. Când sunt implicaţi muşchii, cei mai 
frecvent afectaţi sunt cei posteriori ai trunchiului, loja internă a 
coapsei, muşchii cefei şi ai membrului superior. 


Infecţiile cu pretozoare 
Toxoplasmoza 


Toxoplasma gondi poate determina apariția unei miozite 
focale diseminate; protozoarul poate fi observat prin biopsie 
musculară. În focare, fibrele musculare necrotice sunt înconjurate 
de infiltrate cu neutrofile, limfocite şi celule plasmatice. 
Pseudochisturile rotunde sau ovalare de 20 — 60 um în diametru 
conţin multipli paraziți, pseudochisturile se pot observa ocazional 
Şi în fibre musculare aparent sănătoase. 


Sarcosporidioza 


Sarcocystis lindemanni invadează rar muşchii scheletici ai 
omului iar când acest lucru se întâmplă aspectul clinic este tăcut, 
asimptomatic, parazitul fiind decelat întâmplător, cu ocazia unei 
biopsii musculare. Rareori, chisturile pline cu o mulţime de 
sporozoiți de 1 — S mm în lungime determină apariţia unor dureri 
musculare, uşoară scădere de forță a acestora şi abolirea reflexelor 
tendinoase, 


Tripanosomiaza cruzi (boala Chagas) 


Această parazitoză din America de Sud este caracterizată 
prin polimiozită focală diseminată, miocardită şi encefalomielită. 
Paraziţii se localizează în fibrele musculare formând chisturi mici, 
cu pereţi subțiri, plini cu tripanozomi;, uneori este dificil de făcut 
deosebirea între aceste chisturi şi pseudochisturile din toxoplasma. 


Miozitele fungice 


Actinomicoza poate invada mușchii scheletici prin extensiune 
directă de la un focar infecțios pleural sau cutanat; abcesele fistulizate 
evacuează un material purulent care conţine granule galbene, 
caracteristice, compuse din colonii fungice. Coccidioidomicozele. şi 
sporotricozele sunt cauze rare de apariție a unor granuloame în muşchi; 
în candidoza diseminată pot apărea febra, erupția cutanată, durerea 
musculară difuză şi redoarea musculară. 


Afectări musculare în colagenoze, 
sarcoidoze şi în sindromul Sjogren 


În artrita reumatoidă secțiunile biopsiei musculare pot arăta 
focare de infiltrate celulare inflamatorii, dar aceste miozite 
nodulare focale nu sunt acompaniate de scădere de forță sau atrofii 
musculare. Acestea sunt secundar determinate de suferința 
articulaţiilor. Rareori o miopatie inflamatorie de tip polimiozită 
sau dermatomiozită poate să complice o boală reumatoidă, 
Polineuropatia este o complicaţie mult mai frecventă. 

În sarcoidoză, afectarea musculară poate determina 
slăbiciune şi amiotrofii în musculatura proximală iar la biopsia 
musculară se pot observa granuloame sarcoide tipice. Durerea 
musculară localizată, edemul subcutanat şi redoarea pot să apară ca 
urmare a infarctărilor musculare din poliarterita nodoasă și din 
granulomatoza Wegener. În lupusul eritematos sistemic (LES), 
afectarea musculară este unori severă și difuză, devenind 
confundabilă cu.cea din polimiozită. Polimiozita acompaniază rar 
un sindrom Sjogren şi poate complica boala cronică a respingerii 
grefei de către organismul gazdă. Ea apare mai des în bolile mixte 
de ţesut conjuctiv în care coexistă trăsături ale sclerozelor 
sistemice, LES și artritelor. Modificări locale asemănătoare 
polimiozitelor pot fi găsite în muşchii de sub ariile morfeei lineare 
sau sclerodermiei. 


Tabelul 22.5. Clasiticarea polimiozitelor (PM) şi dermatomiozitelor (DM) 


În copilărie 
miozite infantile 
DM juvenilă 
La adulţi 
PM izolată 
DM izolată 
PM sau DM asociate cu boli maligne 
PM sau DM asociate cu colagenoze 
PM sau DM asociate cu stări imunodeficitare 
PM sau DM asociate cu alte tulburări sistemice 
PM sau DM induse medicamentos 
miozite cu incluzii corpusculare 
miozite localizate nodulare 
neuromiozite 
miozite eosinofilice 
miozite granulomatoase 


Modificare cu permisiune după Mastaglia şi Walton (1992). 


Polimiozitele și dermatomiozitele 


Aceşti termeni sunt în general utilizaţi pentru identificarea 
unui grup de cazuri în care slăbiciunea şi atrofia musculară pot fi 
asociate cu dureri şi redori musculare sau cu aspecte ale unor 
forme de colagenoză. Cazurile cu modificări cutanate sunt 
îndreptățit denumite dermatomiozite, aceste sindroame idiopatice 
exclud tulburări ca polimialgia reumatica precum și miozitele 
infecțioase sau parazitare descrise mai sus. O clasificare a 
polimiozitelor şi dermatomiozitelor bazată pe cunoştinţele actuale 
este dată în tabelul 22.5. 

Etiologie 


“Faptul că miozita alergică experimentală poate fi produsă la 
animale prin injecție de omogenate musculare cu adjuvant Freund 
şi că limfocitele pacienţilor cu polimiozită sunt citotoxice pentru 
muşchii din culturile de ţesut susține punctul de vedere că acest 
sindrom este datorat la om hipersensibilității întârziate mediate 
limfocitar sau imunității mediate celular. Rolul jucat de limfocitele 
T killer în distrugerea fibrelor musculare a fost amplu confirmat în 
cazul polimiozitelor. Studiile imunocitochimice care folosesc 
anticorpi monoclonali markeri au arătat că multe leucocite din 
infiltratele celulare sunt celule T activate cu un amestec de celule 
CD38 + (supresowcitoxic) şi CD4 + (helper/inducer) precum şi cu 
macrofage. Antigenele complexe de histocompatibilitate majore 
din clasa 1 (MHC), exprimate pe suprafaţa fibrelor musculare care 
nu sunt necrozate, suferă invazia limfocitară, ceea ce susține 
punctul de vedere că distrugerea de fibre musculare este 
determinată de limfocite T citotoxice, pentru că aceste celule 
necesită prezența de molecule MHC din clasa | pentru a-şi 
exercita acţiunea lor. În dermatomiozite, mai ales în forma din 
copilărie, modificările microvasculare care în aparență seamănă cu 
microinfarctele sunt obişnuite. Imunoglobulinele şi complexul 
antimembrană C5b-9 sunt deseori găsite în pereţii vaselor de 
sânge, infiltratele celulare conţin o cantitate mare de celule B şi 
arată o raţie crescută CD4+ /CD8+. În aceste condiţii, pare că 
există o stimulare a celulelor B dependentă de celulele T he/per 
pentru secretarea imunoglobulinelor. Astfel, în polimiozite, 
procesele autoimune sunt în mod primar mediate celular, pe când 
în dermatomiozite acestea sunt în mare parte, dacă nu în totalitate, 
mediate umoral. Această situaţie poate deci sugera că polimiozita, 
boală în care clinica arată că procesul patologic este limitat la 
mușchi, poate fi privită ca o bgală autoimună cu specificitate de 
organ, în timp ce cazurile care arată şi implicarea pielii şi 
articulaţiilor pot fi privite ca manifestări musculare ale unei boli 
autoimune fără specificitate de organ. Bine cunoscuta relație dintre 
polimiozită şi dermatomiozită, pe de-o parte, şi boala malignă, mai 
ales cea de la bărbaţii de peste 45 de ani, pe de altă partie, 
sugerează că suferința este uneori un rezultat al unui răspuns 
autoimun condiționat de prezența unui cancer. Relaţiile strânse 
între aceste suferințe şi alte boli ale țesutului conjuctiv sunt 
susținute de existența unor cazuri care pot prezenta în mod 
succesiv manifestări de polimiozită, LES şi/sau sclerodermie sau 
scleroze sistemice. 

Polimiozitele apar în lumea întreagă la multe rase şi la 
ambele sexe. La adulți este mai frecventă decât distrofia 
musculară; la copil situaţia este inversă. Aproximativ 15 % din 
cazuri apar până la vârsta de 15 ani, alte 15 % apar între 16 şi 30 
de ani, 25 % apar între 31 şi 45 de ani şi 33 % apar între 46 şi 60 
de ani. Polimiozitele pot debuta spontan sau pot urma unor boli 
febrile sau administrării unor medicamente variate ca 
- sulfonamidele sau penicilamina. 


Simptome şi semne 


În afara unor cazuri acute rare în care apar durerile 
musculare, febra, modificarea stării generale şi instalarea unor 
paralizii cu progresie rapidă, deseori asociate cu deficit respirator, 
cazurile obişnuite au un debut subacut sau cronic. Durerea şi 
redoarea musculară ca şi disfagia apar la aproximativ 1/2 din 
cazuri. La 2/3 din cazuri se observă modificări cutanate sub forma 
unor eriteme întinse cu descuamări, mai ales în regiunea feţei şi pe 
ariile expuse ale trunchiului, alteori pe tegumentele întregului 

corp. Eritemele şi edemele periorbitale heliotrope sunt în mod 
particular caracteristice ca şi congestia paturilor unghiale. Uneori, 
modificările cutanate sunt minore, cu un rash „în fluture“ pe faţă, 
alteori, mai ales la copii, pot apărea ulcerații la nivelul 
proeminențelor osoase însoțite de calcificări subcutanate. 
Sindromul Raynaud este frecvent întâlnit şi la mulți pacienţi tineri 
se pierde elasticitatea cutanată la nivelul degetelor, feței şi 
toracelui anterior, modificări greu de deosebit de cele din 
sclerodermie sau acroscleroză. 

Durerile şi redoarea articulaţiilor apar la un moment dat la 
aproximativ un sfert dintre pacienți. Muşchii proximali ai 
membrelor sunt aproape invariabil implicaţi iar muşchii cefei sunt 
frecvent afectaţi (la aproape un sfert dintre pacienți), însă puţini 
dintre ei au dificultăți în menţinerea capului în poziția normală. 
Implicarea mușchilor distali ai membrelor este mai rară, dar 
scăderea de forță musculară este generalizată la aproape o treime 
din cazuri, iar cînd această slăbiciune are o evoluție subacută sau 
cronică apar contracturile musculare (miozită fibrozantă cronică). 
Deficitul de motilitate facială şi afectarea muşchilor oculari 
extrinseci sunt rare. Uneori apare o fatigabilitate musculară ca în 
miastenie, care răspunde parțial la edrofoniu sau la neostigmină 
dar tratamentul cu aceste droguri produce de cele mai multe ori 
ameliorări temporare. Reflexele tendinoase pot fi diminuate la 
nivelul mușchilor afectaţi, dar uneori pot fi surprinzător de vii în 
ciuda forței scăzute. 


Diagnostic 


În multe cazuri, aspectul clinic este caracteristic dar, când 
afectarea cutanată şi articulară sunt discrete şi evoluţia bolii este 
subacutată, pot să existe confuzii cu distrofia musculară sau cu 
diverse miopatii metabolice. La pacienţii de peste 55 de ani, 
polimialgia reumatica deseori asociată cu arterita cu celule gigante 
poate fi o posibilitate de confuzie diagnostică dar, la aceste cazuri, 
durerea și înțepeneala împiedică efectuarea mişcărilor şi nu 
scăderea de forță musculară, în aceste cazuri, examenul EMG şi al 
enzimelor serice sunt normale iar VSH este întotdeauna crescută. 

Modelul implicării musculare în polimiozită şi derma- 
tomiozită nu are selectivitatea caracteristică distrofiei musculare, 
potasiul seric, calciul şi fosforul au valori normale iar semne 
asociate de boli endocrine sunt absente. CK serică este deseori 
mult crescută în cazurile acute sau subacute;, VSH este deseori dar 
nu întotdeauna crescută şi poate există o creştere a 
gamaglobulinelor serice, cu o creştere ocazională marcată a IgG. 
Electromiografia arată un model miopatic la contracția voluntară, 
dar pot există în plus potenţiale de fibrilație spontane, unde 
ascuţite pozitive şi rare descărcări pseudomiotonice înregistrate din 
muşchii în repaus. Biopsia musculară evidențiază necroze întinse 
cu fagocitarea fibrelor musculare şi infiltrate celulare inflamatorii 
perivasculare şi interstițiale constând mai ales din limfocite şi 
celule plasmatice. În polimiozite predomină necroza de fibre 
musculare, regenerarea şi infiltratele inflamatorii interstiţiale, în 
timp ce în dermatomiozite cele mai frapante modificări sunt 
atrofiile perifasciculare şi infiltratele celulare perivasculare cu 
evidențierea proceselor vasculitice (cele din urmă mai bine 
exprimate la copii). Totuşi, este important de notat că în unele 
cazuri tipice o biopsie musculară unică poate da rezultate negative 
sau nespecifice. 


Tratament 


Aceste afecțiuni trebuie tratate cu 60 mg prednison pe zi, 
timp de 4 —5 zile, cu reducerea dozei în zilele următoare la 50 mg 


pe zi, apoi ajustarea acesteia în raport de nivelul seric al CK şi de 
starea clinică. Uneori sunt necesare doze mai mari de prednison, 

până la 120 mg/zi. Tratamentul cu prednison din două în două zile 
(aiternate - day treatment) poate să înceapă când controlul 
terapeutic a fost realizat şi este mai avantajos de administrat 
copiilor pentru că  minimizează efectele secundare ale 
corticoterapiei la aceştia, mai ales cele legate de încetinirea 
creşterii. Corticoterapia trebuie menţinută perioade lungi, uneori 
mai mulţi ani, şi apoi, la momentul oportun, trebuie retrasă cu 
scăderea progresivă a dozelor. Infecţiile urinare şi respiratorii 
trebuie tratate cu antibiotice, iar în unele cazuri poate deveni 
neclară asistarea respiratorie intermitentă. Cei mai mulți autori 
asociază la prednison şi un drog imunosupresor ca azatioprina, 
metotrexatul sau ciclofosfamida în doze dependente de starea 
bolnavului, vârsta acestuia şi greutatea sa. Astfel, în mod obișnuit, 
azatioprina se administrează în doze de 100 mg zilnic, aproximativ 
6 luni de la debutul bolii, după care doza se înjumătățeşte pentru 
încă 6 — 12 luni. În dermatomiozita severă a copilului cu vasculită 
se administrează parenteral 2 mg prednison la 6 ore, timp de o 
lună, urmat de tratamentul oral cu prednison din două în două zile; 
agenţii chelatori nu par să influențeze calcinoza, dar probenecidul 
poate fi uneori eficient. Engel şi Emslie-Smith au constatat că 
administrarea în bolus intravenos a metilprednisolonului este 
superioară tratamentului oral, mai ales în cazuri grave. 
Ciclosporina A s-a dovedit eficientă în unele cazuri rezistente, mai 
ales la copii, dar ea poate produce o miopatie per se. Dacă toate 
tratamentele de mai sus rămân ineficiente, se poate încerca 
tratamentul prin iradiere a țesuturilor limfoide sau a întregului 
corp; tratamentul intravenos cu imumoglobuline poate avea efecte 
favorabile surprinzătoare dar, în prezent, este foarte costisitor. 
Plasmafereza este utilă în cazuri severe de dermatomiozită, ea 
determină remisiuni temporare prompte, spre deosebire de efectele 
oarecum întârziate ale steroizilor şi agenţiilor imunosupresori. 


Variantele clinice ale polimiozitelor și 
dermatomiozitelor 


Miopatia sarcoidă, polimialgia reumatica şi miozitele 
nodulare focale au fost deja menţionate. Alte boli înrudite sunt cele 
ce urmează. 


Miozita nodulară localizată 


Este o afecţiune rară în care apar tumefacţii dureroase în 
unul sau mai mulți muşchi scheletici (cum ar fi cvadricepșii sau 
chiar maseterii) la care biopsia demonstrează o necrozare masivă a 
fibrelor musculare cu infiltrări celulare. Mulţi pacienți vor 
prezenta semnele şi simptomele unei polimiozite difuze. 


Miozita infantilă 


Este o afecțiune rară cu modificări inflamatorii tipice la 
biopsia musculară, această miozită determină slăbiciune şi atrofii 
musculare cu hipotonie, care apar la nou- născuți sau în prima 
copilărie. Apariţia artrogripozei la unele cazuri a ridicat problema 
unor infecții intrauterine. Se poate asocia microcefalia cu întârziere 
intelectuală şi în timp ce manifestările musculare pot fi influențate 
favorabil de corticoterapie, cele ale sistemului nervos central 
rămân neinfluenţate. 


Neuromiozita 
Acest termen se foloseşte pentru a identifica cazuri cu 


afectare clinică sau paraclinică concomitentă a nervilor periferici. 
Miopatia inflamatorie şi o polineuropatie demielinizantă pot 


apărea împreună la pacienţii cu colagenoze sau cu boli maligne. Nu 
este deci surprinzător că o boală autoimună care afectează 
mușchiului să afecteze totodată şi nervii periferici. A privi 
neuromiozita ca pe o entitate morbidă de sine stătătoare este 
nefolositor şi chiar fals. 


Miozita cu incluzii corpusculare 


Această miozită este o varietate distinctă a miopatiilor 
inflamatorii idiopatice. Este o miopatie relativ cronică neasociată 
cu colagenoze sau boli maligne. Apare mai ales la bărbaţii între 60 
şi 70 de ani, dar poate fi văzută ocazional la pacienţi mai tineri. O 
scădere de forță musculară nedureroasă și lent progresivă afectează 
atăt musculatura distală cît şi pe cea proximală, observându-se 
deseori şi disfagie. Evoluţia este variabilă, unii pacianţi devenind 
handicapaţii într-un interval de 2 ani. Tratamentul cortizonic şi/sau 
cu agenţi imunosupresori este în mod obişnuit neeficient. 

Trăsătura anatomopatologică distinctivă a acestei afecțiuni 
este în primul rând apariția unor incluzii granulare albăstrui în 
jurul unor vacuole aparent crestate sau crăpate din fibrele 
musculare colorate cu hematoxilin - eosină. Aceste granule pot fi 
îndepărtate cu solvenţi pentru grăsimi; ele par să aibă o activitate 
fostatazică acidă iar ultrastructural sunt compuse din spirale 
polimorfice membranare. Este vizibil, de asemenea, un infiltrat 
celular inflamator interstiţial. O altă trăsătură distinctivă este că la 
microscopia electronică se observă mase de filamente sau 
microtubuli filamentoşi, cu diametrul de 15 — 18 nm, în interiorul 
nucleului sau citoplasmei fibrei musculare. Sugestia că această 
afecţiune este datorată unei infecții cronice cu virus urlian nu mai 
este acceptată; cum reacția celulelor T citotoxice care apare în 
această boală poate fi direcționată împotriva mai multor antigene 
virale, este încă nesigur dacă unul sau mai multe virusuri sunt 
implicate. Nu s-a realizat încă izolarea virusurilor din fibrele 
musculare. 


Polimiozita eosinofilică 


Această miopatie inflamatorie rară apare ca parte a unui 
sindrom hipereosinofilic caracterizat prin eosinofilie, anemie, 
hipergamaglobulinemie, afectare pulmonară şi cardiacă, modificări 
cutanate, neuropatii periferice şi encefalopatie. Miozita se 
manifestă cu o tumefacţie musculară sensibilă la nivelul gambei 
sau coapsei, mimând localizarea miozitei modulare. CK serică este 
crescută şi deseori se dezvoltă miopatii proximale mai extinse. 

Afecţiunea poate fi uşor confundată cu fasciita eosinofilică 
sau perimiozita care poate apărea spontan sau în alte cazuri după 
administrarea de L-triptofan (probabil ca răspuns la un 
contaminant). Afecţiunea determină apariția de dureri difuze în 
membre şi redoare musculară, mai rar un sindrom mialgic 
recurent, de obicei fără alte manifestări sistemice sau cu VSH sau 
CK crescute dar cu eosinofilie în sângele periferic. Poate răspunde 
favorabil la steroizi. 


Miozita granulomatoasă 


Leziuni granulomatoase ca cele din sarcoidoză apărute în 
afara oricărui alt semn de sarcoidoză şi ducând la aspectul clinic de 
polimiozită constitue trăsătura principală a acestei miozite, 
Răspunsul la tratamentul cu steroizi este la fel de bun ca în 
polimiozitele subacute. 

Evoluție şi prognostic 


Chiar fără tratament, evoluţia acestor boli este variabilă. 
Uneori aceasta este fluctuantă, cu exacerbări şi remisiuni spontane. 
Deteriorarea progresivă cu evoluţie fatală în câteva săptămâni sau 
luni este constatată, mai ales în dermatomiozita acută dar, uneori, 
se pot observa opriri spontane din evoluţie. Evoluţiile insidioase şi 
lent progresive se observă la vârste medii iar recuperările 
spectaculoase se pot observa rareori la copii. Înaintea erei 
steroizilor, mortalitatea era de 50 %. Cu tratamentul modern 
agresiv, 50 % dintre bolnavi se pot vindeca iar la 25 % dintre ei 
progresia bolii este oprită. 

Incidenţa crescută a asocierii cu bolile maligne indică faptul 
că toți pacienţii care dezvoltă acest sindrom la vârste medii sau 
avansate trebuie investigaţi pentru neoplazii oculte. Prognosticul 
este mai bun la copii şi adulți tineri, după vârsta de 30 de ani unii 
dintre adulți vor face o colagenoză (LES sau scleroză sistemică) 
care nu va răspunde la tratament în timp ce după vârsta de 50 de 
ani prezența unei boli maligne mai ales la bărbaţii cu 
dermatomiozită întunecă prognosticul prin această asociere. 

22.6. Alte boli musculare 


Sindromul picioarelor neliniștite (Ekbom) 


Etiologia sindromului Ekbom este necunoscută şi el se 
manifestă prin dureri sau senzații neplăcute în membrele inferioare 
când pacientul se odihneşte într-un fotoliu sau pe pat. Aceste 
senzații neplăcute duc la tendința de mişcare permanentă a 
picioarelor, însoțită uneori de crampe musculare care deranjează 
somnul sau siesta din fotoliu. Semnele fizice sunt absente iar 
EMG, vitezele de conducere în nervi şi biopsia musculară sunt 
toate normale. Nu există dovezi că acest sindrom este provocat de 
o suferință musculară primitivă, el fiind prezent la pacienţii 
uremici cu neuropatii, unele cazuri sunt fără îndoială idiopatice, 
patogenia fiind incertă. Unii pacienţi au un răspuns favorabil la 
administrarea de clorpromazină şi/sau diazepam sau fenitoin, 
levodopa părând să aibă efecte chiar mai bune. 


Sindromul tibial anterior 


În muşchii tibiali anteriori, uni- sau bilateral pot să apară 
dureri severe, penibile, după eforturi musculare neobişnuite; cauza 
este o edemațiere ischemică a muşchiului în interiorul compar- 
timentului său fascial inextensibil. Uneori, poate să se producă 
necroza musculară însoțită de dureri foarte severe. În cazurile 
cronice cu manifestări mai uşoare pot să apară episoade dureroase 
după eforturi fizice, ameliorate de. descompresii chirurgicale ale 
lojii anterolaterale a gambei. Un sindrom similar a fost descris în 
musculatura antebraţului şi mai frecvent în cea a coapsei, ambele 
datorate compartimentărilor fasciale locale inextensibile. Necroze 
de muşchi înduse de efort în zone necompartimentate fascial (deci 
fără compresie musculară) s-au putut observa la alergătorii de 
maraton. 


Miozita osificantă progresivă 


Osificări localizate în muşchii voluntari pot apărea după 
numeroase traumatisme locale legate de un anunit exercițiu 
sportiv sau de o anumită ocupaţie (de exemplu în cazul călăreţilor) 
Şi poate fi văzută ocazional în muşchii din jurul şoldului, ca urmare 


"a paraparezei spastice. Miozita osificantă progresivă este însă o 


boală determinată genetic, în care se întâlnesc multiple osificări 
larg răspândite în musculatura scheletică, de obicei precedate de 

scleroza țesutului conjuctiv intramuscular. Multe cazuri apar în 
copilărie şi afectează indivizii care deseori au și anomalii ale 
degetelor, mai ales la picior. Afecţiunea este probabil datorată unei 
gene dominante cu penetranță incompletă. De obicei, debutează cu 
una sau mai multe tumefacţii la nivelul muşchilor cefei (mimând 
torticolisul congenital) sau la nivelul mușchilor trunchiului, 
wmerilor şi mai des la nivelul celor ai centurii pelvine, aceste 
modificări musculare se osifică. Pielea care acoperă leziunea se 
poate uicera, episodul terminal fiind de cele mai multe ori o 
pneumonie de aspirație. Evoluţia poate să fie uneori şi benignă, cu 
durata de câteva decade. Tratamentul cu difosfonat poate permite 
resorbția țesutului osos în unele cazuri. 


Sindromul omului ţeapăn (sfiff - man 
syndrome) 


Acest sindrom se manifestă cu o rigiditate musculară 
fluctuantă dar progresivă însoțită de spasme musculare, el 
afectează bărbaţii adulți la care, după o fază prodromală constând 
din încordări musculare dureroase ale mușchilor axiali, încep să 
apară înțepeneli simetrice, continue ale musculaturii scheletice pe 
care se suprapun spasme dureroase ce pot fi precipitate de mișcări. 
Cauza acestui sindrom este incertă dar există dovezi de activitate 
crescută a sistemului neuronal adrenergic central care determină 
creşterea excitabilității motoneuronilor spinali. Deci, afectarea este 
mai de grabă neuronală decât musculară. De asemenea, în ser şi în 
LCR s-au găsit anticorpi împotriva neuronilor şi a terminalelor 
axonale GABA-ergice, fapt care sugerează o cauză autoimună 
pentru acest sindrom. Această afecțiune transmisă uneori dominant 
poate fi cu greu deosebită de neuromiotonie (a se vedea mai sus); 
la unii pacienţi, semnele clinice şi electrofiziologice ale celor două 
afecțiunii sunt suprapuse. Rezultate terapeutice bune se pot obţine 
cu diazepam, baclofen, clonazepam sau valproat de sodiu. 


Alte miopatii variate 


Printre miopatiile rare se pot enumera miopatia amiloidă 
care determină deficit motor proximal al membrelor sau hipertrofie 
musculară extinsă, la cei cu amiloidoză difuză, precum şi o altă 
miopatie rară datorată metastazelor carcinomatoase musculare 
difuze. 

22.7 Tulburări ale transmisiei 

Miastenia gravis 


Introducere 


Miastenia gravis este o boală postsinaptică mediată imun, 
caracterizată prin fatigabilitate musculară. Ea poate debuta la toate 
vârstele. Este una dintre cele mai bine înţelese boli autoimune. 
Antigenul (receptorii de acetilcolină, AChR) şi anticorpii anti - 
AChR au putut fi identificaţi la nivelul sinapselor neuromusculare 
şi, respectiv, în serul majorității pacienţilor. S-a putut stabili şi 
modalitatea prin care AChR sunt deterioraţi şi se pierd. 
Recunoaşierea naturii autoimune a miasteniei gravis a ajutat la 
explicarea efectelor uneori benefice ale timectomiei şi a dus la 
folosirea crescândă a medicaţiei imunologice, ambele îmbunătățind 
prognosticul acestei boli. 

Miastenia gravis afectează toate rasele, dar formele clinice 
pot varia la acestea. Miastenia oculară şi debutul în copilărie sunt 
mai frecvente la populația orientală decât la cea caucaziană. 
Prevalența miasteniei gravis este de 7 — 9 la 100000 în Europa de 
Nord, ceva mai mare pentru femei decât pentru bărbaţi, cifre 
relativ similare ale prelevanței provin din Japonia. Incidenţa 
anuală este de aproximativ 4 la un milion. 


Fiziopatologie 


Transmisia  neuromusculară depinde de deschiderea 
canalelor ionice ale zonei musculare receptoare de Ach (AChR) 
sub acţiunea eliberării cuantelor de ACh determinate de sosirea 
potenţialului de acțiune al nervului la nivelul terminalei axonale. 

Potenţialul de placă motorie care rezultă poate determina 
potenţialul de acţiune al fibrei musculare ce duce la contracția 
musculară. Anomalia primitivă în miastenia gravis este lipsa 
AChR observabilă prin reducerea captării unui blocant specific 
marcat radioizotopic, 121 - o, - bungarotoxină (BUTX), un compo- 
nent al veninului unui şarpe indian. 


Mecanismele de pierdere a receptorilor de 
acetilcolină (AChR) 


Pierderea de AChR este determinată de anticorpi anti - 
ACNR care sunt IgG heterogene şi care pot fi detectaţi în ser prin 
teste radioimune (folosind '%I - o BUTx) la aproximativ 85 % 
dintre pacienţii cu miastenia gravis. Argumente pentru rolul 
patogenic al autoanticorpilor sunt aduse de răspunsul clinic 
favorabil al plasmaferezei, de transferul unor modificări fizio- 
patologice similare la animalele de experiență prin injectare de 
plasmă sau IgG de la bolnavii de miastenis gravis şi de realizarea 
unui model experimental al bolii la animale prin imunizare cu 
produse purificate având afinitate pentru AChR. Mecanismele prin 
care antorpii anti - AChR determină lezarea şi dispariția AChR 
includ liza mediată de complement, legături încrucişate cu reglări 
succesive şi blocul agonist direct. Dintre acestea, liza mediată de 
complement pare să fie cea mai importantă. Imunoglobulinele şi 
componentele complementului sunt prezente pe membrana 
postsinaptică iar studiile morfologice au stabilit în cazurile clare o 
simplificare marcată a faldurilor (crestelor) postsinaptice precum şi 
lărgirea spaţiilor sinaptice, aspecte congruente cu procese locale 
distructive. Când sunt severe, aceste modificări pot limita capa- 
citatea de refacere completă, chiar dacă prezența autoanticorpilor 
este total suprimată. 


Miastenă gravis „seronegativă“ 


La 15 % dintre pacienţii cu miastenia gravis tipică care sunt 
„seronegativi“ pentru anticorpi anti - AChR prin testarea 
radioimună standard, factorii umorali apar fără îndoială că sunt 
responsabili de boală, deoarece pacienții răspund favorabil la 
plasmafereză şi la administrarea de droguri imunosupresoare, iar 
prin plasma sau imunoglobulinele lor se poate transmite 
experimental boala neuromusculară la şoareci. Prin metode de 
colorare se poate decela existența complementului la nivelul 
plăcilor motorii ale acestor pacienţi. La unii dintre aceştia, factorii 
activi pot fi copurificați cu IsM. 


Anomaliile timusului 


Timusul este frecvent anormal în miastenia gravis. Cel mai 
frapant fapt este prezenţa sa la 60 % dintre pacienţii care fac boala 
cu debut precoce (vîrsta < 40 ani, tabelul 22.6). Se constată 
prezența în țesutul timic a multor foliculi limfoizi cu centre 
germinative care seamănă foarte bine cu cei găsiți în ganglionii 


Tabelul 22.6. Miastenia gravis — trăsături tipice şi subgrupe clinice 

limfatici periferici. AChR sunt prezenți în celulele mioide timice 
atât în cazurile cu miastenia gravis cît şi în cazurile non- 
miastenice. Totuşi, numai în miastenia gravis celulele timusului 
sunt capabile să sintetizeze în mod spontan anticorpi anti - AChR, 
existînd o bogăţie de celule T AChR — reactive. Deși timusul nu 
este singurul loc în care pot apărea anticorpi specifici (alte locuri 
includ ganglionii limfatici, sângele periferic şi măduva osoasă), el 
pare să fie un loc important, fapt demonstrat şi de efectele 
favorabile ale timectomiei la grupul de bolnavi miastenici cu debut 
precoce. 

Un număr mic de pacienţi (10 %) au un timom, o tumoare 
timică cu celule epiteliale, care apare situată în mediastinul 
anterior şi în care celulele epiteliale sunt amestecate cu limfocite 
imature. Unele tumori sunt local invazive, putând însămânța în 
cavitatea pleurală, dar metastazările la distanță sunt rare. În mod 
curios, ablația timusului nu ameliorează întotdeauna miastenia 
gravis şi, ocazional, timectomia poate induce apariția miasteniei 
până atunci oculte. 

Grupul de pacienţi cu debut tardiv (cu vârste de peste 40 de 
ani) au în mod obişnuit un timus normal sau atrofic, la fel ca şi 

grupul de seronegativi. 


Clasificare 


Miastenia gravis dobândită trebuie să fie deosebită de 
formele de boală ereditare/congenitale care nu sunt imunologice. 
Dar miastenia dobândită pare să fie o boală heterogenă (tabelul 
22.6), afirmaţie argumentată de diferențele în patologia timusului, 
vârstele de debut, titrele anticorpilor anti - AChR şi asocierile 
răspunsurilor imune. Aceasta implică diferențe în privința 
factorilor declanșatori. Astfel miastenia gravis indusă de 
penicilamină, care se întâlnește în artrita reumatoidă şi în boala 
Wilson, prezintă o asociere HLA clasa II care o face deosebită de 
alte forme de miastenia gravis; în rest nu apar alte diferenţe iar 
anticorpii anti - AChR sunt prezenți. 

Diferitele subgrupe de miastenia gravis dobândită au 
indicaţii terapeutice diferite. Cazurile cu debut precoce răspund la 
timectomie în contrast cu cele cu debut tardiv sau seronegative, în 
timp de formele cu debut tardiv sau cele oculare seronegative par 
să răspundă în mod particular favorabil la terapie cu prednison. 
Miastenia gravis indusă de penicilamină dispare după cîteva luni 
de la suprimarea administrării drogului. 

Miastenia gravis neonatală este datorată transferului 
transplacentar al anticorpilor anti - AChR care duce la o boală 
miastenică tranzitorie a nou-născutului. Ca şi în alte situaţii care 
reduc capacitatea fătului de a se mişca, poate să apară artrogripoza. 
Este interesant că miastenia gravis a nou-născutului s-a putut 
observa şi în cazul mamelor cu miastenia gravis seronegativă, 


fapt ce aduce argumente suplimentare în favoarea naturii sale 
mediate prin anticorpi. 

„Miastenia gravis familială“ este un termen nesatisfăcător, 
deoarece creşterea frecvenței familiale se poate produce atât prin 
mecanisme de dobîndire cât şi prin cele ereditare /congenitale. La 
gemenii monozigotici, concordanța pentru miastenia gravis 
dobîndită este de aproximativ 50 %, în timp ce la gemenii 
dizigotici ea nu există. 


Trăsături clinice 


Caracteristica esenţială a miasteniei gravis este scăderea de 
forță a musculaturii scheletice, care se accentuează în paralel cu 
efortul fizic. Spre deosebire de oboseala mușchiului sănătos, în 
miastenia gravis nu există dureri asociate. O infecţie, un stres 
emoțional sau folosirea unui relaxant muscular în timpul unei 
intervenţii chirurgicale sub anestezie generală poate precipita 
apariția primului episod clinic manifest de miastenia gravis. 
Simptomele la femei pot fi accentuate premestrual sau 1-3 luni 
postpartum. 

Simptomul de debut cel mai frecvent este diplopia şi ptoza 
care apar la aproximativ 2/3 din cazuri, dar semnele oculare pot să 
apară oricând în evoluţie. La unii bolnavi, simptomele rămân 
numai la muşchii globului ocular (miastenia — forma oculară) şi 
titrul anticorpilor este de obicei scăzut sau absent. Mai frecvent, 
însă, simptomele sunt generalizate. Slăbiciunea musculară 
miastenică determină apariţia unei vorbiri nazonate, a unor 
dificultăți în masticaţie şi deglutiție, care cresc pe măsura 
desfăşurării actului alimentar, pot să apară regurgitări nazale şi un 
zâmbet tipic „rânjit“ („zimbetul miastenic“). Uneori apar dificul- 
tăți de susținere a capului. Slăbiciunea musculară în membre 
afectează în mod particular braţele şi muşchii proximali ai 
membrelor inferioare care determină uneori căderea pacienţilor. 
Afectarea muşchilor respiratori este rară ca afectare de dehut, dar 
poate fi ulterior o complicaţie redutabilă mai ales la bolnavii cu 
slăbiciune a musculaturii bulbare. 

Semnele miasteniei gravis sunt exclusiv motorii şi uneori, în 
cazurile uşoare, pot fi puse în evidență numai după teste de 
oboseală. Stresurile emoţionale pot accentua slăbiciunea muşchilor 
prin apariţia, de exemplu, a ptozei şi dizartriei după consumarea 
unor stări conflictuale. Diplopia poate fi accentuată o dată cu 
efortul vizual iar semnele oculare pot fi asimetrice. Ptoza de 
oboseală este deseori prezentă și determină bonavul să depună 
eforturi de menţinere a ploapelor în poziţie ridicată, eforturi care 
se aseamănă uneori cu un tic (semnul Cogan). Scăderea de forţă se 
poate manifesta şi în ocluzia palpebrală, în musculatura mimicii, în 
deschiderea sau închiderea gurii și în flexia sau în extensia cefei. 
La nivelul membrelor, slăbiciunea la efort este obişnuită în 
musculatura proximală dar şi la nivelul tricepsului brahial şi 
mușchilor mici ai mâinilor. Amiotrofiile sunt rare şi apar numai la 
cazuri cu evoluţie îndelungată. Reflexele tendinoase sunt vii; când 
ele sunt diminuate sau absente se ridică posibilitatea unui 
diagnostic alternativ, cum ar fi sindromul miastenic Eaton - 
Lambert. 

Ocazional, pot apărea aritmii cardiace care sunt deseori 
însoțite de depistarea anticorpilor antifibră miocardică. Alte 
tulburări autoimune şi alți anticorpi apar mult mai frecvent decât 
ar apărea întâmplător, aici pot fi incluse bolile tiroidiene, LES, 
polimiozitele, diabetul insulinodependent, ŞI, mai rar, sindromul 
Eaton - Lambert. 

Istoria naturală a miasteniei gravis include o perioadă activă 
de 5 — 7 ani, care poate fi progresivă, urmată de o perioadă de 
relativă liniştire, deşi recăderile ulterioare pot să apară. 
Remisiunile spontane apar la aproximativ 1 % din cazuri pe an şi 
sunt mai obişnuite la copii şi la cei cu boală seronegativă. 


Diagnostic 


Prezenţa unui titru seric crescut de anticorpi anti - AChR (> 5 x 
10 mol/1) este specifică pentru miastenia gravis, fapt ce stabileşte în 
mod definitiv diagnosticul. Titrurile de 2-5 x 10'1%mol/l sunt echivoce 
şi sunt caracteristice pentru forma oculară. Când testul nu este 
disponibil sau când titrul este normal, trebuie făcut un test: 
intravenos cu edrofonium (tensilon). În testul cu tensilon pot să 
apară efecte adverse, fiind necesar să existe la dispoziţie un 
echipament de resuscitare precum şi o premedicaţie cu 0,6 mg 
atropină administrată intravenos. O doză test de edrofonium 2 mg 
i.v. provoacă o îmbunătățire clară a fenomenului miastenic, În 
aceste cazuri o testare suplimentară nu mai este necesară. Altfel, 
trebuie administrate în continuare 5 — 8 mg; răspunsul este 
evident în aproximativ 30 s şi durează în medie 5 minute. 

Cel mai sensibil indicator electromiografic în defectul 
transmisiei neuromusculare este creşterea ji/fer-ului, (a se vedea 
capitolul 2.5) dar acesta nu este specific pentru miastenia gravis. 
La pacienții cu miastenie oculară jitter-ul poate fi crescut numai la 
nivelul orbicularului ochiului. Un decrement la stimularea electrică 
repetitivă de 3 c/s este detectabil la unii pacienți. În miastenia 
gravis seronegativă, care include pe mulţi dintre cei cu miastenie 
gravis forma oculară, diagnosticul va depinde de trăsăturile clinice, 
de răspunsul la edrofonium şi de anomaliile EMG. 

Timomul este decelabil prin CT mediastinală, deşi tumorile 
mari pot fi evidenţiabile şi prin radiografii simple. Mulţi pacienţi 
cu timoame au niveluri serice decelabile de anticorpi antimuşchi 
striați, aceştia din urmă pot fi decelați şi la pacienţii fără timoame. 
Timomul mu apare în miastenia gravis seronegativă. CT 
mediastinală poate decela un timom proeminent în miastenia 
gravis non = timomatoasă la grupul de bolnavi cu debut precoce. 


Tratament 
Tratamentul anticolinesterazic 


La toți pacienții se vor constata ameliorări simptomatice 
după administrarea de droguri anticolinesterazice, dar cele mai 
nete se obțin în cazuri de gravitate medie. Drogul de elecţie este 
piridostigmina, administrată de 3 — 5 ori zilnic. Doza de început de 
30 mg (pentru adulți) trebuie uneori crescută la 60 — 90 mg, dar 
dozele mari trebuie administrate cu precauţie pentru evitarea 
apariţiei efectelor secundare colinergice şi scăderea pragului de 
reacție a AChR la anticolinesterazice care a fost dovedită 
experimental la administrarea unor doze mari de astfel de droguri. 
Efectele secundare colinergice (colicile intestinale, secrețiile 
excesive) pot fi ameliorate de probantină (15 mg). Neostigmina nu 
pare să aibă avantaje clare asupra piridostigminei, având în plus o 
acțiune de mai scurtă durată. La pacienţii în care simptomele 
persistă în ciuda unui tratament anticolinesterazic optim trebuie să 
se recurgă la terapii adiţionale după cum se va vedea mai departe. 


Timomul 


Timomul trebuie extirpat pentru că există riscul extinderii 


- locale prin infiltrare. Când extirparea este incompletă, este 


necesară radioterapia locală sau chimioterapia, mai ales în cazul 
însămânțărilor pleurale. În general, simptomele miastenice nu se 
ameliorează după timectomie şi este necesară administrarea unui 
tratament imunosupresor postoperator (a se vedea mai jos). 


BOLILE MUSCULATURII VOLUNTARE 


Miastenia oculară 


Simptomele oculare care nu răspund la anticolinesterazice 
trebuie întotdeauna tratate cu prednisolon (formula de administrare 
alternativă, din 2 în 2 zile). Răspunsul terapeutic este mai bun, iar, 
dacă acesta lipseşte, diagnosticul poate deveni incert. Mulți 
pacienți vor avea remisiuni complete. O doză inițială de 5 mg 
predmisolon din 2 în 2 zile, luată dimineaţa, poate fi crescută 
săptămâna] cu 5 mg, continuându-se fie până la o remisiune totală 
fie până la atingerea unei doze maxime acceptabilă. Această doză 
ar trebui menţinută 2 — 3 luni, apoi redusă progresiv. (cu 5 mg pe 
lună) până la stabilirea dozei minime eficiente. De obicei, 

„simptomele revin dacă corticoterapia este complet stopată. 


Miastenia gravis generalizată seropozitivă cu 
debut precoce 


Pacienţii cu simptome generalizate şi debut precoce, 
seropozitivi, beneficiază de obicei de timectomie. Rezultatele unor 
statistici clinice consistente arată că 30 % dintre pacienţi vor avea 
remisiuni şi 40 — 50 % vor constata o îmbunătăţire substanțială a 
stării lor într-o perioadă de 1-3 ani postoperator. La restul de 
cazuri efectele timectomiei par a fi nule. Timectomia este astfel 
tratamentul de elecţie al acestui grup care rămîne simptomatic în 
ciuda administrării în mod optim a medicaţiei anticolinesterazice. 
Cei mai mulţi chirurgi optează pentru o abordare transsternală, în 
scopul de a extirpa total țesutul timic. Timectomia transcervicală 
este mai simplă, dar extirparea timusului poate rămâne deseori 
incompletă. Intubarea nazotraheală va fi necesară de obicei 24 de 
ore postoperator şi cel mai bun lucru este ca bolnavul să rămână în 
secția de terapie intensivă câteva zile, din cauza riscului unei 
deteriorări rapide determinate de infecții intratoracice la care 
contribuie ineficienţa tusei. Riscul infecției este redus de adminis- 
trarea de cefuroximă (1,5 g i.v. x 3/24 ore) intra- şi postoperator 
precum şi de fizioterapie postoperatorie. Folosirea excesivă de 
anticolinesterazice trebuie evitată, mai ales administrate sistemic, 
pentru că ele cresc cantitatea de secreții bronşice. 


Miniastenia gravis seropozitivă cu debut tardiv şi 
seronegativă 


Dovezile că acest grup ar beneficia de timectomie sunt 
neconvingătoare. Mulţi dintre bolnavi vor răspunde favorabil la 
medicația imunosupresoare care, în prezent, este considerată 
medicaţia de elecție pentru cei cu simptome generalizate inadecvat 
controlate cu piridostigmină. 


Criza miastenică 


Crizele pacienților cu diagnostic cert de miastenia gravis vor 
fi tratate iniţial pentru eliberarea căilor respiratorii superioare, 
ceea ce, de cele mai multe ori, înseamnă intubaţie orotraheală şi, 
în secundar, medicamentos, cu anticolinesterazice. Tratamentele 
imunologice (plasmafereza şi administrare de drogun imunosupre- 
soare) vor fi apoi aproape întotdeauna necesare pentru ameliorarea 
stări pacientului. 


Plasmafereza 


Este o metodă prețioasă de obținere a ameliorărilor de scurtă 
durată. Efectele cele mai bune se obțin printr-o procedură cu 

durată de 4-5 zile, timp în care la fiecare schimbare se înlocuiesc 
50 ml de plasmă pentru fiecare kg-corp. Ameliorarea maximă se 
obține la 2-3 zile după procedură şi durează 2-4 săptămâni. 
Durata ameliorării depinde de severitatea bolii. Accesul venos via 
vena femurală s-a dovedit a fi cel mai lipsit de efectele nocive. 
Indicaţiile acestei metode sunt: 

— criza miastenică; 

— controlul simptomelor pre- şi posttimectomie la bolnavii 
cu scădere severă de forță musculară, 

— la inițierea tratamentului cortizonic la pacienţii cu formă 
generalizată sau bulbară de miastenia gravis, moment în care pot 
apărea deteriorări în starea bolnavilor, 

— la bolnavii cu evoluţie îndelungată care au necesitat 
multiple cure, inclusiv cu droguri imunosupresoare şi care trebuie 
readuşi sub control. 


Tratamentul imunosupresor 


Acest tratament are valoare la bolnavii cu simptome 
necontrolate sau insuficient controlate de către anticolinesterazice 
sau de către timectomie în cazurile selectate pentru această 
operaţie. Prednisolonul singur sau în asociere cu azatioprina 
formează baza acestui tratament. Administrarea inițială de doze 
mari de prednisolon poate agrava simptomele miastenice. Acest 
risc este redus prin creşterea progresivă a dozei inițiale (10 mg la 
două zile) până la doza de 1-1,5 mg/kg corp administrată din două 
în două zile. Creşterea se face pe parcursul a două luni, interval în 
care încep să apară efectele favorabile, 

Prednisolonul combinat cu azatioprina (2,5 mg/kg corp) se 
recomandă actualmente în cazurile severe de miastenia gravis. 
Azatioprina acţionează lent şi de aceea nu se prescrie ca 
medicament unic. Doza maximă tolerată va fi continuată până la 
remiterea totală a simptomelor sau până la atingerea maximului de 
efect favorabil stabil; atingerea acestor obiective poate dura mai 
multe luni. Această doză poate apoi să fie redusă lent (de exemplu 
pentru prednisolon cu 5 mg/lună) până la valori minime capabile 
să controleze simptomatologia. La pacienţii care primesc 
azatioprină, trebuie controlate săptămânal timp de 8 săptămâni 
hemoleucograma şi funcțiile hepatice iar apoi controalele se vor 
face periodic, la 1—3 luni. 

Unii pacienţi nu tolerează tratamentul cu prednisolon şi/sau 
azatioprină la doze maxime sau nu răspund favorabil după 
tratamentul adecvat aplicat timp de un an. La aceștia se va încerca 
tratamentul alternativ cu  ciclofosfamidă,  metotrexat sau 
ciclosporină A, la care efectele secundare pot fi mai supărătoare. În 
cazurile rezistente a fost ocazional folosită iradierea limfoidă 
totală. 


Prognostic 


Tratamentul imunologic a îmbunătățit  prognosticul 
pacienților cu miastenia gravis. Plasmalereza împreună cu 
tehnicile de terapie intensivă sunt metode valoroase în tratarea 
cazurilor cu acutizări. Tratamentul cu prednisolon induce remisia 
sau îmbunătățirea remarcabilă la majoritatea pacienţilor cu 
miastenie oculară iar tratamentul combinat prednisolon - 
azatioprină aduce ameliorări substanțiale sau remisiuni în multe 
cazuri altădată nesatisfăcător controlate sau imposibil de controlat. 
Fără îndoială că aceste tratamente sunt nespecifice şi pot produce 
efecte secundare inacceptabile. Într-o boală mediată de anticorpi 
cum este miastenia gravis, unde antigenul este cunoscul, 
imunoterapia selectivă va deveni posibilă în viitor. 


Sidromul miastenic Eaton - Lambert 


Sindromul miastenic Eaton - Lambert (SMEL) este o boală a 
versantului presinaptic, mediată prin autoanticorpi, care determină 
scăderea de forță musculară predominant proximal şi simptome 
autonome. Ţinta antigenică sunt canalele de calciu dependente de 
voltaj (adică stimulate de potasiu) din terminalele axonale de care 
depinde eliberare de ACh. Acest sindrom se asociază specific în 
majoritatea cazurilor cu cancerul pulmonar cu celule mici (CPCM). 
Natura sa autoimună a fost relativ recent demonstrată şi este de un 
interes particular pentr că stabileşte legături necunoscute în 


prealabil între unele boli neurologice şi cancere, oferind astfel un 


model de explicare a altor boli neurologice paraneoplazice. 

Deşi inițial recunoscut a fi asociat cancerului pulmonar, mai 
târziu acest sindrom a putut fi observat şi în afara acestei asocieri. 
Cazurile din cea de a doua categorie apar la copii şi ia unii adulți. 
Prevalenţa cazurilor de SMEL asociate cu cancer pulmonar este de 
2-3 ori mai mare decât a celor neasociate, dar incidența poate fi 
încă şi mai mare pentru că, în cazurile cu asociere, durata de 
supraviețuire a pacienţilor este mult mai scurtă. Un studiu 
prospectiv asupra apariției SMEL la pacienţii cu CPCM stabileşte 
o prevalență de aproximativ 3 %, ceea ce înseamnă o incidență 
anuală de 4 la un milion, cifră similară cu cea a miasteniei gravis, 
iar exprimat în alți termeni înseamnă că în Marea Britanie se 
decelează cam 250 cazuri noi pe an. Raritatea raportării acestei 
boli sugerează că în practica medicală acest diagnostic este uneori 
trecut cu vederea. 


Fiziopatologie 


Defectul primar în SMEL este reducerea numărului de 
canale de Ca"? dependente de voltaj la nivelul terminalelor 
axonale, ceea ce duce, în secundar, la scăderea numărului de 
vezicule (cuante) eliberate sub influența potenţialului de acţiune al 
nervului cu consecința apariției unui bloc de conducere. 


Mecanismul degradării canalelor de calciu 
dependente de voltaj 


Anticorpii IgG anticanale de calciu suni responsabili de 
pierderea acestora. Argumentele pro includ răspunsul clinic la 
plusmafereză, reproducerea la şoareci de experiență a aceloraşi 
modificări fiziologice şi morfologice prin injectare de IG - SMEL 
precum şi imunolocalizarea leG - SMEL în zona activă 
presinaptică. Degradarea (pierderea) canalelor de calciu pare să se 
producă printr-o modulare secundară de către anticorpi bivalenţi cu 
acţiune încrucişată asupra canalelor adiacente. În contrast față de 
miăstenia gravis, în acest caz nn există dovezi de implicare a 
complementului în pierderea canalelor ionice. 

Dezvoltarea testelor diagnostice radioimune pentru anticorpi 
anticanale de calciu a fost stânjenită de lipsa certitudinii asupra 
cărora dintre subtipurile recent descoperite de canale de calciu 
dependente de voltaj i se datorează eliberarea transmițătorului la 
nivelul terminalelor axonale. O toxină a unui mele marin 
radiomarcată - 121 - « - conotoxina, care este un blocant specific a 
canalelor tip N - detectează anticorpi prin teste imune la o parte 
dintre pacienţi. Totuşi, titrurile sunt clar crescute (peste cele ate 
inartorilor) numai la 40 % dintre pacienţi, mai ales la cei mai sever 
afectaţi, 

Rolul cancerului pulmonar cu celule mici 


Cancerul pulmonar cu celule mici se crede că este de origine 
neuroeciodermală şi poate deci să aibă determinanţi antigenici în 
sistemul nervos. Este tipul de cancer cu cele mai multe asocieri 
neurologice paraneoplazice care includ printre altele neuropatia 
senzilivă subacută, degenerările cerebeloase, encefalitele limbice 
şi mielopatiile. 

Canalele de calciu membranare dependente de voltaj sunt 
influențate de celulele CPCM, influxul de Ca”? dependent de voltaj 
(adică stimulat de potasiu) putând fi demonstrat la nivelul liniilor 
celulare ale CPCM. Infiuxul de Ca” este substanţial redus în 
SMEL asociat eu CPCM, comparativ cu cazurile de control (SMEL 
neasociat cu CPCM) când celulele CPCA M sunt preincubate în ÎgG- 
SMEL. Reducerea influxului de Ca'“ se corelează cu un index 
electromiografic al severităţii bolii. Canalele de calciu tumorale 
provoacă apariția de anticorpi anticanale de calciu, părere susținută 
de observația că infiliraţia cu macrofage a tumorii este mai 
importantă decât în cazurile non - SMEL şi că terapia specifică 
tumorală — rezecția sau radioterapia locală — este deseori urmată 
de îmbunătățirea afeciării neurologice. Deci, în cazurile de SMEL, 
CPCM provoacă și susține răspunsul la antoanticorpi;, stimulul în 
SMEL neasociat cu CPCM este încă necunoscut, 


Trăsături clinice 


Sindromul miastenic Eaton - Lambert poate apărea cu sau 
fără cancer pulmonar cu cehe mici. În prima posibilitate, 
tulburările neurologice preced în mod tipic apariția semnelor 
radiologice ale suferinței pulmonare cu 2 ani şi în mod excepțional 
cu până la 5 ani, ceea ce înseamnă că răspunsul autoimun este 
inițiat precoce în această tumoare cu malienitate crescută. Ca şi în 
alte boli autoimune, răspunsul imun particular creşte progresiv. 
HLA — B8 este în mod clar crescut în SMEL neasociat cu CPCM, 
dar mai puțin convingător crescut în SMEL asociat cu CPCM. În 
ambele forme există o asociere cu markeri specifici ai unor lanţuri 
grele imunoglobulinice. 

__ Simptomele de debut sunt ale mersului: membrele inferioare 
par grele, înțepenite sau slabe, Simptome vegetative ca uscăciunea 
gurii, constipaţia, impotența la bărbaţi sunt de obicei prezente. 
Parezele sau paraliziile bulbare sunt rare dar diplopia apare în 
unele cazuri. Oboseala (fatigabilitatea) musculară nu este trăsătura 
dominantă ca în miastenia gravis. Simptomele pot fi uşoare în 
unele cazuri, dar în altele pot fixa bolnavul la pat.. Debu atul este de 
obicei progresiv dar la unii pacienţi este subacut, conturând boala 
în 2—3 săptămâni. 

Mersul pacientului este legănat. Ptoza palpebrală este uneori 
prezentă iar muşchii feței şi ai cefei pot fi slăbiţi. La nivelul 
membrelor scăderea de forță poate fi uniformă dar musculatura 
proximă este mai sever afectată. Tonusul muscular este normal şi 
nu există amiotrofii. Trăsătura diagnostică este o creştere de forță 
în primele momente ale unui efort maximal însoțită de reapariția 
unor retiexe tendinoase absente sau diminuate, testate înainte de 
efori. În cazuri avansate clinic, aceste manevre pot rămâne 
nedemonsirabile. Nu se pot decela tulburări ale sensibilităţii, 

În SMEL apar cu frecvenţă crescută şi alte boli autoimune: 
vitiligo, boli tiroidiene precum şi oii crescută a altor 
autoanticorpi. 


Diagnostic 


Diagnosticul se pune pe baza unor date EMG caracteristice 
care consiau în amplitudinea inițial redusă a unor potenţiale de 
acțiune musculară culese cu electrozi de suprafață şi evocate de 
aproximativ 6 stimulări electrice supramaximale ale nervului 

corespunzător, urmate de creşterea cu mai mult de 100 % a 
amplitudinii răspunsurilor la continuarea stimulării. Electro- 
nuografia de fibră unică poate arăta un jifter crescut şi un 
decrement anormal al răspunsului, dar nici unul din aceste ultime 
comportamebhte nu sunt specifice SMEL şi diagnosticul poate fi 
eronat dacă nu se măsoară şi răspunsul EMG cu increment descris 
mai sus. Detectarea creşterii ciare a titrului anticorpilor anticanale 
de calciu prin testul cu 121 - a) - conotoxină este un argument 
diagnostic puternic în favoarea prezenței SMEL la pacienţii cu 
modificări EMG sugerând miastenia gravis. Biopsia musculară 
arată o lipsă frapantă de fibre musculare tip 1, suficient de 
- neobişnuite pentru a putea sugera diagnosticul de SMEL la cazuri 
nediagnosticate sau insuficient diagnosticate prin alte metode. În 
cazurile cu manifestări clinice incomplete la pacienţii cu risc de 
cancer pulmonar (fumători), investigaţiile trebuie repetate la 
intervale regulate, chiar dacă iniţial ele au fost negative. 


Tratament 


Investigaţiile trebuie să urmărească depistarea cancerului 
pulmonar. Dacă acesta este depistat şi tratat, va avea loc o 
ameliorare clinică a SMEL cu remisie în 3-6 luni. 

Mulţi pacienți pot beneficia de administrarea orală de 3,4 - 
diaminopiridină 10 mg x 3 — 4 ori pe zi, cu creşterea dozei la 20 
mg dacă este necesar. Acest drog acţionează prin blocarea 
conductanţei de K* la nivelul terminalei axonale, prelungind astfel 
potențialul de acţiune al nervului şi crescând posibilitatea de 
eliberare a transmiţătorului. Acest drog poate determina apariția 
unor parestezii periorale şi distale timp de aproximativ 90 minute 
după ingestie. Supradozarea provoacă o stare de excitație centrală 
şi crize. Preparatul este în mod curent disponibil numai în centre 
speciale. Guanidina poate fi de asemenea utilă, dar riscul 
toxicității este mai mare. 

Plasmafereza poate aduce beneficii pentru termen scurt în 
cazurile severe la ambele tipuri de SMEL. Prednisolonul (până la 
100 mg la 2 zile) poate fi util în SMEL asociat cu CPCM. In 
SMEL neasociat cu CPCM, tratamentul care pare optim constă din 
asocierea de prednisolon cu azatioprină (2,5 mg/kg corp), unii 
pacienţi fiind total recuperați cu acest tratament. Când rezultatul 
este bun, se va recurge la utilizarea pentru un timp îndelungat a 
unor doze minime efieciente. Timusul în SMEL este normal iar 
timectomia nu este indicată. 


Prognostic 


În SMEL neasociat cu CPCM, prognosticul este substanțial 
îmbunătățit prin introducerea tratamentului imunosupresor, deşi 
unii bolnavi sunt foarte rezistenți la acest tratament. În SMEL 
asociat cu CPCM, prognosticul bolii neurologice este bun la 
pacienţii care supraviețuiesc peste 2 luni după tratamentul 
cancerului. Apariţia SMEL mult înainte CPCM permite tratarea 
precoce a celui din urmă, cu prognostic vital şi al suferinței 
neurologice mult îmbunătățite. 


Miastenia ereditară/congenitală 


Această grupă de boli este heterogenă, diferită genetic şi în 
care nu există anomalii imunologice. Cazurile pot fi sporadice sau 
transmise autosomal recesiv sau dominant. Defectul transmisiei 
neuromusculare poate fi presinaptic (tulburarea eliberării transmi- 
țătorului), posisinoptic (deficiența sau anomaliile AChR) sau 
datorat unui deficit de acetilcolinesterază. 

Miniastenia ereditară/congenitală trebuie suspectată la copii 
rezultați din căsătorii consanguine care dezvoltă simptome precoce 
sau din familiile cu antecedente de miastenie. Absența decelării 
anticorpilor anti - AChR este un criteriu diagnostic esenţial, iar un 
debut foarte precoce face din miastenie un diagnostic foarte puţin 
probabil. Examenul EMG poate arăta decrement iar jitter-ul este 
crescut în examinarea de fibră unică. O definire deplină a 
tulburărilor necesită examene EMG, morfologice şi un studiu de 
captare a a - bungarotoxinei pe placa neuromusculară, vizualizat 
pe lamele de biopsie musculară. Unii pacienţi răspund favorabil la 
administrarea intravenoasă de edrofonium (tensilon) şi la 
administrarea orală de piridostiamină, dar acest tratament nu este 
eficient în toate formele de boală. 


Neuromiotonia dobândită 


Neuromiotonia defineşte o stare cu contracții musculare 
continue şi spontane determinate de hiperexcitabilitatea nervilor 
periferici. Pacientul simte pe deplin tresăririle musculare spontane 
şi crampele musculare care apar după eforturi. Transpiraţia poate 
fi excesivă. Neuromiotonia dobândită este o afecțiune rară care 
apare spontan şi este distinctă de neuromiotonia care se poate 
asocia cu neuropatiile ereditare senzorimotorii. Examinarea pune 
în evidență miokimia (trăsăririle sau fasciculațiile musculare) care 
pot fi larg răspândite. Muşchii sunt câteodată hipertrofici. 
Reflexele pot fi normale sau diminuate, iar uneori forța musculară 
este scăzulă. 

Cercetările recente au arătat că unele neuromiotonii 
dobândite sunt mediate prin anticorpi. Această boală poate fi 
asociată cu timomul şi cu miastenia gravis. Probe recente 
sugerează că ținta antigenică pot fi canalele de K* dependente de 
voltaj de la nivelul terminalelor axonale care, în mod normal, 
controlează excitabilitatea nervoasă. 

Diagnosticul se stabileşte prin prezența descărcărilor EMG 
caracteristice. Ele constau din descărcări musculare în dublete, 
triplete sau multiplete a căror apariţie este neregulată şi frecventă. 
La mulţi pacienţi aceste descărcări anormale sunt controlate de 
către fenitoină sau carbamazepină. În cazurile rezistente se pot 
încerca plasmafereza sau terapia imunosupresoare. 

22,8 Miopatiile metabolice şi 
endocrine 


D. HILTON - JONES 


În această secțiune vor fi prezentate tuiburări ale 
musculaturii voluntare care se presupune că apar fie ca rezultat al 
unor dezechilibre primare sau secundare ale metabolismului 
muscular intracelular, fie ca rezultat al unor dezechilibre în fluxul 
ionic, deşi în multe situații mecanismul sigur nu a fost încă definit. 

Termenul de miopatie metabolică este cel mai frecvent 
folosit în cazul acelor tulburări în care există un defect primar, de 
obicei o deficiență de enzimă, pe calea biochimică de generare a 
energiei necesare contracției musculare (sinteza de ATP). Acest 
grup cuprinde bolile mitocondriale care sunt extrem de importante 
şi care au fost scoase din obscuritate și descrise pe parcursul 
ultimilor 20 de ani, ele sunt răspunzătoare de miopatii metabolice 
primare văzute în practica medicală în mod obişnuit și care vor 
face subiect de discuţii într-un capitol următor (22.9). 

Miopatiile endocrine, nutriționale şi toxice, inclusiv cele 
induse de medicamente pot fi considerate miopatii metabolice 
secundare. 

Modificarea conductanței membranare pentru sodiu din 
paraliziile periodice primare şi modificarea conductanței pentru 
clor din miotonia congenita sunt în relaţie cu disfuncţiile canalelor 
ionice. Mecanismul tulburărilor homeostaziei calciului din 
hipertermia malignă rămâne incert, dar poate fi în relație cu 
disfuncția receptorilor şi eliberarea de calciu în reticulul 
sarcoplasmic. 


Miopatiile metabolice primare 


Sursa energetică principală a celulelor vii este 
adenosintrifosfatul (ATP). În timp ce în unele organe rata de 
utilizare a ATP este destul de constantă, în muşchii voluntari 
modiiicările de la repaus la o activitate susținută pot creşte această 
rată de câteva mii de ori. Dacă cererea de ATP nu este satisfăcută, 
va apărea incapacitatea de contracție (de exeplu oboseala sau 
scăderea de forță musculară) care poate fi însoţită de distrugerea 
de fibre musculare. Se presupune că în multe miopatii metabolice 
primare simptomele derivă din insuficiența generării ATP şi, deşi 
aceasta ar putea fi o presupunere greşită, ea este totuşi folositoare. 
Simptomele sunt deseori induse de o activitate musculară 
viguroasă care uneori rămâne fără efecte simptomatice, unii 
pacienți pot dezvoltă o miopatie progresivă cronică. 

Substanțele majore producătoare de energie pentru geneza 
ATP în mușchii scheletici sunt glicogenul, acizii grași şi glucoza 
(fig. 22.10). Contribuţia fiecăreia dintre aceste substanțe depinde 
de stare de nutriție şi, mai important, de intensitatea şi durata 
exerciţiului (efortului) muscular. O suprasimplificare a acestor căi 
metabolice aţută la înțelegerea unor trăsături clinice als diferitelor 
forme de miopatie metabolică, 

În repaus, sursa majoră producătoare de energie sunt acizii 
graşi liberi circulanți cu o contribuție mai mică a glucozei 
circulante. Mici cantități de ATP pot fi generate în mod direct din 
glicoliză, dar mult mai importantă este reducerea cu producere 
macroergică de nicotinamid — adenin dinucleotidă (NADH) sau de 
flavin — adenin dinucleotidă (FADH») din glicoliză, din f - oxi- 
darea acizilor graşi şi din ciclul Krebs. Transferul electronilor lor 
la oxigenul molecular prin lanţul transportor de electroni al mito- 
condriilor eliberează energie pentru generarea ATP (fosforilare 
oxidativă). 

Creşterea cererii de generare de ATP în cursul eforturilor 
musculare susținute nu poate fi asigurată numai pe această cale 
oxidativă. În aceste împrejurări, fluxul sanguin asigură eliberări 
insuficiente și inadecvate de oxigen și alte substanțe energetice iar 
compresia vaselor de sânge de către muşchii în contracție 
exacerbează deprivarea. ATP trebuie, aşadar, generat pe o cale 
alternativă prin ruperea moleculelor de glicogen depozitate în fibra 
musculară. Lipsa relativă de oxigen duce la o creştere a nivelului 
de NADH şi de piruvat. Acumularea de NADH va inhiba gliocoliza 
şi, în acest mod, generarea de ATP, fapt evitat prin reducerea 
piruvatului ia lactat, ceea ce explică acidoza lactică observată în 
tuiburările metabolismului oxidativ. 

Procesele adaptative au loc pe măsura continuării activităţii 
musculare; fluxul sanguin pentru muşchi creşte, frecvenţa ratei 
respiratorii creşte şi acizii graşi liberi sunt mobilizați din 
depozitele adipoase. Sursele principale de energie vor deveni 
stocul de glicogen din muşchi şi acizii graşi liberi circulanţi cu o 
mult mai mică contribuţie din partea glucozei circulante. 

Din cele de mai sus se pot face unele deducţii confirmate şi 
în practica -clinică. Tulburările metabolismului glucozei şi 
glicogenului pot fi asimptomatice în repaus, dar simptomatice în 
perioada incipientă a efortului muscular. Dacă este susținut un 
regim de efort muscular scăzut, simptomele pot fi minore, pe 
măsura creşterii oxidării acizilor graşi (fenomenul celui de „al 
doilea suflu“ din boala McArdle), Tulburările metabolismului 
acizilor graşi, insuficiente să determine tulburări în repaus, devin 
simptomatice în timpul unei activități musculare susținute. Rolul 
central al fosforilării oxidative explică de ce tulburările lanţului 
respirator pot fi simptomatice în repaus. Aspectul clinic va depinde 
de defectul enzimatic, în funcţie de faptul dacă acesta este restrâns 
la nivelul mușchilor scheletici sau este generalizat. Aspectele 


sistemice pot fi dominante în tulburări ale A - oxidazei şi în bolile 


Fig. 22.10. Căile majore de producere a energiei 
în muşchii scheletici. ACAS: acyl - CoA sintetaza;, 
ADP: adenosin difosfat, ATP: adenozin trifosfat; 
CoA: coenzima A; CPT: carmitin - palmitil 
transferaza; FAC: carnitin - acil - acizi graşi, FAD: 
flavin - adenin dinucleotidă; FADH;: FAD redusă, 
mm: membrană mitocondrială; NAD: nicotinamid 
- adenin dinucleotidă, NADH: NAD redusă; 
PDHC: complex piruvat dehidrogenază, PT: 
piruvat translocază, RC: lanț respirator, TG: 
trigliceride. 


mitocondriale, dar sunt absente în boala Mc Ardle pentru că 
defectul enziinatic are specificitate musculară. 


Tulburările metabolismului glucozei şi 
glicogenului 


Multe din glicogenoze au implicări semnificative în 
activitatea muşchilor scheletici. Căile metabolice majore și 
enzimele asociate acestor tulburări sunt ilustrate în fig. 22.11. Ele 
sunt tulburări transmise autosomal recesiv, cu excepția deficienței 
de fosfogliceratkinază care este transmisă recesiv prin cromozomul 
X. În cele mai multe dintre aceste tulburări, CK serică este 
crescută masiv după distrugeri musculare determinate de etort 
muscular. 

acidă 
"iisosomală. 


Fig. 22.11. Căile glicogenolizei şi ale glicolizei. Sunt indicate enzimele 
asociate unor sindroame clinice particulare, 


Deficiența de maitază acidă 
(Giicogenoza tip ID) 


Maltaza acidă este o enzimă lisosomală iraplicată indirect pe 
căile energetice, iar simptomele induse de efortul muscular sunt 
absente. În forma infantilă (boala Pompe) există organomegalie 
extinsă ca şi afectări ale mușchilor scheletici. Boala este mortală în 
jurul vârstei de 2 ani şi se datorează unor insuficiențe cardiace şi 


NEUROLOGIE 


respiratorii. Forma de la adulţi este de o importanţă considerabilă 
şi a fost probabil ignorată în stabilirea unor diagnostice. Cea mai 
clară trăsătură a bolii este o miopatie proximală, lent progresivă şi 
nedureroasă. Afectarea diafragmului este obişnuită și un număr 
semnificativ de pacienți se prezintă la medic cu simptome de 
insuficiență respiratorie. Ventilaţia asistată nocturn ameliorează 
starea şi poate prelungi viața pentru mai mulți ani. Biopsia 
musculară este de obicei sugestivă, pentru că se observă vacuole 
care conțin glicogen dar diagnosticul este tranşat de teste 
enzimatice pe muşchi, fibroblaste sau leucocite sau prin 
demonstrarea granulelor de glicogen la coloraţia PAS în limfocitele 
din sângele periferic. 

Există şi o formă clinică intermediară, juvenilă, cu 
supraviețuire limitată. 


Deficiența de miofosforilază 
(Glicogenoza tip V sau boala Mc Ardle) 


Debutul simtomelor are loc în .copilărie iar aspectele 
cardinale sunt durerea musculară, scăderea de forță în muşchi, 
înțepeneala precoce a acestora în timpul exerciţiului fizic, cu 
ameliorare în repaus. Exerciţiile fizice susținute induc contracturi 
musculare dureroase cu linişte electrică la examenul EMG. 
Distrugerea fibrelor musculare este reflectată de existența 
mialgiilor şi a mioglobinuriei (urini închise la culoare, roşii) care 
dacă este severă poate determina apariția insuficienţei renale. Dacă 
se menţine un nivel scăzut de activitate mușculară, simptomele 
sunt uşoare pentru că acizii graşi liberi şi glucoza devin disponibili 
ca alternative energetice (fenomenul denumit „al doilea suflu“). 

Paraliziile musculare proximale progresive constituie 
motivul de prezentare la medic în cazurile cu debut tardiv. 

Lipsa de formare a lactatului în timpul solicitării la efort a 
musculaturii antebraţului ischemiat (cu manşetă sau garou) are 
valoare diagnostică, dar nu este o probă specifică şi poate da 
rezultate înşelătoare dacă deficitul enzimatic este parţial. 
Diagnosticul de certitudine se stabileşte prin demonstrarea 
absenței colorării fosforilazei sau prin teste enzimatice făcute pe 
secțiuni din biopsia musculară. 


Deficiența de amilo - 1,6 - glucozidază numită şi. 
enzimă debranşantă 
(Glicogenoza tip III sau boala Cori - Forbes) 


În copilărie, trăsăturile principale ale acestei tulburări sunt 
hepatomegalia, hipoglicemia şi tulburările de creştere. În 
adolescență simptomele din partea musculaturii devin mai 
evidente. Un mic grup dintre pacienții adulți pot să acuze 
simptomele musculare, dar evocă faptul că în copilărie aveau un 
abdomen proeminent. Sunt prezente însă intoleranța la exerciţiu 
fizic şi o miopatie proximală lent progresivă. 

S-a putut constata recent că cei mai mulți pacienţi dezvoltă o 
cardiomiopatie fatală. 

Testul ia efort al antebraţului ischemiat arată o diminuare a 
formării de lactat, biopsia musculară arată acumulări de glicogen 
iar administrarea de glucagon nu produce un răspuns 
hiperglicemiant. Testele enzimatice pot fi efectuate pe țesuturi din 
mușchi, ficat, pe eritrocite sau pe leucocite. 


Deficiența de fosfofructokinază 
(Glicogenoza tip VII sau boala Tarui) 


Aspectul clinic este similar deficienței de miofosforilază, dar 
deficiența de  fosfofructokinază manifestată şi. în eritrocite 
determină în plus apariţia unei anemii şi a gutei. Diagnosticul se 
stabileşte prin teste imune pe ţesut muscular biopsiat. 

Tulburări ale gliocolizei distale 


Deficiența de fosfogliceratkinază, fosfogliceratmutază şi de 
lactat - dehidrogenază au fost descrise recent. Toate trei se prezintă 
cu intoleranță la efort şi cu mioglobinurie. Este foarte probabil să 
existe şi alte defecte ale glicolizei cu simptome similare care 
urmează să fie descoperite. 


Tratamentul 


Nu, există încă tratament specific pentru vreuna din bolile 
descrise mai sus. Măsurile dietetice s-au dovedit ineficiente. 
Pacienţii trebuie să fie conştienţi de riscurile asupra funcţiei renale 
provocate de mioglobinurii şi deci să evite efortul fizic intens. 


Tulburările metabolismului lipidice 


Spre deosebire de glicoliză, metabolizarea lipidelor este în 
întregime dependentă de procesele oxidative şi există o strânsă 
relație între tulburările ce vor fi descrise mai jos şi defectele 
lanţului respirator mitocondrial (a se vedea subcap. 22.9). Acumu- 
larea de lipide în muşchi, decelabilă histologic, este o consecință a 
tulburării lanțului respirator mitocondrial. 

Acizii graşi liberi, în principal din sânge dar şi din 
particulele de trigliceride stocate în fibrele musculare, sunt sursa 
majoră de energie pentru muşchii în repaus sau în activitate 
(fig. 22.10). Ei sunt transformați într-un complex conținând 
coenzima A (CoA) pe faţa extemă a membranei mitocondriale, iar 
în interiorul matricei mitocondriale pot suferi o f - oxidare. Un 
transportor care include carnitina şi un sistem enzimatic numit 
carnitin - palnitil transferaza (CPT) este necesar pentru a permite 
complexului acid gras - CoA să traverseze membrana internă 
mitocondrială. Defectele de carnitină, CPT şi f - oxidative vor fi 
descrise în cele ce urmează. 


Deficiența de carnitină 


Deficiența de carnitină musculară determină fluctuații de 
forță musculară şi stocare de lipide, iar deficiența sistemică de 
carnitină produce scădere de forță musculară şi episoade de 
sindroame Reye - like care pot fi recurente şi uneori fatale. A 
devenit din ce în ce mai clar că, în cele mai multe cazuri, aşa- 
numita deficiență sistemică de carnitină şi poate chiar şi în unele 
cazuri pure de miopatie, deficiența acestei enzime este secundară 
altor tulburări metabolice, de cele mai multe ori ale f - oxidării 
sau ale lanţului respirator mitocondrial. 


Defectele f - oxidative 


S-au descris multe defecte enzimatice, dar puţine sunt cu 
trăsături clinice clare. Acestea pot să se manifeste la nou-născuţi 
cu hipotonie, hipoglicemie, cardiomiopatie, tulburări de creştere şi 
moarte precoce. Debuturile mai tardive se manifestă cu crize 
Reye- like, scădere de forță musculară şi cardiomiopatie care pot 
explica unele morţi subite ale copiilor bolnavi. Deficiența 
secundară de carnitină este obişnuită. 

O dietă bogată în hidraţi de carbon şi săracă în grăsimi poate 
fi favorabilă. 


Deficiența de carnitin - palmitil transferază 


Este o tulburare care apare predominant la sexul masculin. 
Simptomele apar după efort muscular prelungit (mers prelungit) 
sau după posturi prelungite şi constă din dureri musculare urmate 

de mioglobinurii care pot determina instalarea insuficienței renale. 
Diagnosticul poate fi sugerat de apariţia corpilor cetonici în sânge 
după posturi prelungite dar poate fi certificat de teste enzimatice 
făcute pe muşchiul scheletic. O dietă bogaiă în dulciuri şi săracă în 
grăsimi poate reduce numărul atacurilor. 


Deficiența de mioadenilat - deaminază 


Această deficiență a fost considerată a fi o cauză o mialgiilor 
induse de efort muscular, a scăderii de forță şi a crampelor 
musculare, dar există încă controverse în această privință. Enzima 
catalizează reacţia AMP — IMP" + amoniu. În mod teoretic, 
această reacție poate facilita producerea ATP prin retragerea AMP, 
cu creşterea fluxului prin reacția adenilateiclazei 2 ADP — ATP + 
AMP. Acest diagnostic se stabileşte prin constatarea lipsei creşterii 
amoniului plasmatic în timpul testului de efort al antebraţului 
ischemiat şi prin demonstrarea histochimică a lipsei activității 
enzimatice. 


Miopatiile endocrine 


Scăderea de forță este deseori întâlnită în bolile endocrine. 
Mecanismele sunt uneori greu de înțeles, miopatiile răspund 
favorabil la tratamentul dezechilibrului hormonal iar investigarea 
intensivă a componentei miopatice a suferinței este rareori 
necesară. Cel mai comun model clinic de atingere musculară este 
scăderea forţei la nivelul centurilor. 


Miopatiile din tulburările tiroidiene 
Tireoioxicoza 


În mod tipic, scăderea forței musculare apare la scurt timp 
după debutul altor semne de tireotoxicoză astfel că 80 % din 
pacienţi se prezintă la medic cu scădere de forță musculară 
demonstrabilă clinic. Musculatura scapulară este afectată înaintea 
celei pelvine. Atrofiile musculare sunt de obicei discrete. Deficitul 
motor distal asimetric, mialgiile, crampele şi fasciculaţiile pot să 
apară, dar sunt rare. 

CK serică este de obicei normală. EMG arată semne de 
suferință musculară. Miopatia răspunde favorabil la tratamentul 
tireotoxicozei, 


Paraliziile periodice tireotoxice 


Cele mai multe cazuri au fost comunicate în Orient, cu mare 
predominanţă pentru sexul masculin. Trăsăturile clinice mimează 
pe cele din paralizia periodică familială hipokaliemică, iar 
atacurile încetează la reglarea funcţiei tiroidiene. Debutul atacului 
cu paralizie urmează, de obicei, simptomelor de hipertiroidie. 


Oftalmoplegia Graves 


Trăsăturile clasice ale acestei afectări includ lagoftalmia, 
retracţia şi infiltrarea pleoapelor, infiltrarea mușchilor extrinseci ai 
globilor oculari şi a țesuturilor moi intraorbitare, ceea ce determină 
apariție ptozei cu exoftalmie şi diplopie iar, în cazuri severe, 
ulceraţii corneene, edem papilar şi atrofie optică. O variantă 
importantă dar uneori trecută cu vederea este cea cu manifestări 
minime constând numai din diplopie. 

În cazurile de gravitate medie, examenul CT orbital este 
important pentru că arată creşterea în volum a mușchilor extrinseci 
ai globilor oculari. Testele simple ale funcţiei tiroidiene pot îi 

normale. Uneori esie necesar să fie testați anticorpii 
antitireogiobulinici şi antimicrosomali sau să fie măsurat hormonul 
eliberator de tireoctrofină (TRH). Imunoglobulinele stimulatoare 
pentru iiroidă sunt prezente la cei mai mulţi dintre pacienți. 

Dacă pacientul este tireotoxic, este necesar tratamentul 
endocrin pentru a se ajunge la eutiroidie. Retracţia pleoapelor 
poate să răspundă favorabil la administrarea topică de guanetidină 
în soluție de 10 %. Persistenţa unor probleme majore în legătură 
cu globii oculari necesită tratamentul cu doze mari de prednison, 
plasmafereză sau decompresie orbitală. Tarsorafia protejează 
corneea, 


Boala tiroidiană şi miastenia 


Pacienţii cu miatenia gravis au o incidență crescută a bolii 
tiroidiene incluzând hipertiroidismul, hipotiroidismul, tiroiditele 
Hashimoto precum şi creşterea anticorpilor antitireoglobulinici şi a 
fracţiunilor microsomale. Boala tiroidiană poate să preceadă sau să 
urmeze debutul miasteniei şi ea poate fi considerată ca un factor 
destabilizator în evoluţia celei din urmă. Aproximativ 5 % dintre 
pacienţii cu miastenia gravis vor face boli tiroidiene, dar numai 
0,1 % dintre pacienții tireotoxici vor face miastenie. 


Hipotiroidismul 


Miopatia tiroidiană poate fi asimptomatică, dar o uşoară 
scădere de forță musculară este probabil! prezentă în majoritatea 
cazurilor. Chiar şi în absenţa scăderii de forţă, nivelul CK. serice 
este uneori mult crescut. Relaxarea lentă a reflexelor tendinoase 
poate fi o prezență izolată. De regulă, apar crampe musculare 
dureroase. La copii, combinaţia hipotiroidism (cretinisin), slăbi- 
ciune musculară însoțită de hipertrofia acestora este cunoscută ca 
sindrom Kocher - Debr& - Semelaigne. La adulţi, sindromul 
Hoffman circumscrie combinaţia hipotiroidism, scădere de forța şi 
hipertrofie musculară, crampe musculare şi micedem (formarea 
unor proeminențe ale masei musculare la locul de percuție a 
mușchiului). Probabil că acestea sunt variante ale aceleaşi 
afecțiuni. 

Toate simptomele miopatiei hipotiroidiene răspund favorabil 
la tratamentul cu tiroxină. 


Tulburări ale axei hipofizo - adrenaliene 


Din punct de vedere clinic, cea mai importantă suferință din 
această categorie este miopatia steroidiană iatrogenă. 


Acromegalia 


Scăderea de forță în musculatura proximală mai net 
exprimată pelvin decât scapular este prezentă la aproximativ 1/2 
dintre pacienţi ale căror acuze mai cuprind oboseala şi miaigiile; 
amiotrofiile sunt rare. CK serică este uşor crescută sau normală. 
Prin normalizarea nivelului de hormon de creştere, miopatia se 
ameliorează dar recuperarea poate fi incompietă. 


Tipopituitarismui 


Deficitul de hormon de creştere în copilărie împiedică 
dezvoltarea armonioasă musculo-scheletică;, slăbiciunea musculară 
nu este o trăsătură a acestei disfuncţii. La adulți, panhipopi- 
înitarismul determină apariția slăbiciunii musculare şi a oboselii 
care, de obicei, răspund la un tratament complex de substituție cu 
tiroxină şi cortizon, 

Excesul de ACTE 


Se poate datora unui adenom hipofizar hipertuncţional sau 
unei producții ectopice şi consiă într-un nivel crescut de 
giucocorticoizi, ceea ce determină apariţia unui sindrom Cushing 
hipotizar sau ectopic. Scăderea de forță musculară este comună, 
fiind datorată excesului de glucocorticoizi. Aceeaşi tulburare 
musculară poate să apară în sindromul Nelson în care exsistă un 
nivel crescut de ACTII dar nu de glucocorticoizi. 


Excesul de glucocorticoizi 


Miopatia din sindromul Cushing este probabil legată de 
excesul de glucocorticoizi şi trăsăturile clinice sunt asemănătoare 
miopatiei steroidice iatrogene, Steroizi 9 o-fluorinați ca 
dexametazonul, triamcinolonul şi betametazonul au cei mai inare 
potenţial de producere a miopatiei. Steroizii cu aplicare topică pot, 
de asemenea, produce miopatie. 

Aspectul clinic cel mai frecvent esie un deficit motor 
proximal lent progresiv, mai accentuat pelvin decât scapular, 
deseori dureros. Forma iatrogenă poate avea un debut mai acut, 

Miopatia fără alte semne clinice de exces de glucocorticoizi 
este neobişnuită. CK. serică este de obicei normală, iar biopsia 
musculară arată o atrofie nespecifică de fibre musculare tip 2. 

Oprirea administrări steroizilor este urmmată de ameliorare 
după câteva luni. Dacă terapia steroidiană trebuie continuată, este 
indicată folosirea preparatelor  non-fiuorinate cum ar fi 
prednisolonul, preferabil după formula alternativă (la 2 zile). 
Tratamentul cu succes al sindromului Cushing duce la recuperare, 


Sindromul Conn 


Scăderea de forță musculară este prezentă la aproximativ 
75% dintre pacienţi şi este datorată hipokaliemiei asociate. Pot să 
apară şi paralizii periodice hipokaliemice secundare. 


Boala Addison 


Scăderea de forță musculară, oboseală şi durerea musculară 
apar la aproximativ 1/2 dintre pacienţi. Rarele miopatii constau în 
contracturi progresive în flexie şi  paralizii periodice 
hiperkaliemice secundare. CK serică este normală sau uşor 
crescută. tratamentului substitutiv cu giuco-corticoizi este curativ. 


Tulburările calciului, vitaminei D şi ale 
> pi 
metabolismului parathormonului 
Există interacțiuni complexe între metabolismul vitaminei 
D, homeostazia calciului şi a fosfaților şi activitatea 
parathormonului. Miopatiile apar în unele situaţii clinice, dar 
mecanismele fiziopatologice sunt neclare. 


Osteomaliacia 


La 1/3 dintre pacienți simptomul de debut este scăderea 
forței musculare afectând centura pelvină. Există dureri osoase 
supărătoare. CK serică este de obicei normală. 

Durerea răspunde favorabil destul de rapid la tratamentului 
cu vitamina D, dar scăderea de forță răspunde mult mai lent. 

Hiperparatiroidismul primar 


Mialgia, înțepeneala musculară și oboseala sunt obişnuite, 
dar scăderea de forță musculară este rară. Situaţia se rezolvă când 
ademonul paratiroid secretant este extirpat şi nivelul seric al 
calciului scade la normal. 


Osteodistrofia renală 


Stadiul final de insuficiență renală este frecvent acompaniat 
de o miopatie care afectează în principal muşchii centurii pelvine, 
uneori cu dureri în fese şi coapse. Simptomele răspund favorabil la 
dializă, transplant renal sau tratament cu vitamina D. 


Osteodistrofia de dializă 


Unii pacienţi dializaţi dezvoltă o miopatie severă cu dureri 
osoase, fracturi și rezistență la tratamentul cu vitamina D. Boala 
este probabil legată de toxicitatea aluminiului. 


Miopatia ischemică 


Rareori apar miopatii ischemice dureroase datorate 
îngustării lumenului arterial prin depuneri calcare secundare 
insuficienței renale. Pot să mai apară ulceraţii cutanate şi infarcte 
ale colonului 


Miopatii toxice şi nutriționale 


În timp ce malnutriția determină atrofii musculare, efectele 
miopatice specifice ale deficienței nutriționale sunt rare, cu o 
excepție notabilă amintită mai sus: deficitul de vitamină D. 
Miopatiile toxice sunt frecvente şi se datorează consumului de 
alcool şi al unor medicamente.. 


Miopatiile alcoolice 


Alcoolicii cronici pot dezvolta afectări musculare proximale 
subacute sau lent progresive, cu amiotrofi uşoare care afectează în 
principal membrele inferioare. Încă nu este clar dacă efectele 
toxice se reflectă asupra mușchilor, nervilor sau a ambelor 
structuri şi dacă cauza este toxică directă sau este legată de 
malnutriția care coexistă la alcoolici. Abstinența duce la 
ameliorări. 

Mult mai dramatică este miopatia acută alcoolică, care de 
obicei apare după o beţie. Pot apărea crampe extinse, dureri şi 
scădere de forță, dar trăsătura caracteristică este tumefierea extrem 
de dureroasă a maselor musculare, care poate fi generalizată sau 
localizată. Mioglobinuria este prezentă ca şi hiperkaliemia care 
apare în cazuri severe. CK serică este crescută iar biopsia 
musculară arată necroză acută. Recuperarea care poate fi 
incompletă are loc în mai multe săptămâni. 


Deficiența de vitamină E 


Deficiența de vitamină E determină probabil apariția unei 
miopatii, dar interpretarea acesteia este confuză datorită prezenţei 
adiționale a unor neuropatii şi a ataxiei. 


Miopatiile medicamentoase 
Sunt de multe ori nerecunoscute şi necomunicate. 


Numeroase droguri sunt implicate şi tot atâtea mecanisme 
patogenice sunt responsabile (tabelul 22.7), unele droguri pot 

afecta în mod egal muşchii şi nervii periferici (de exemplu: 
vincristina, D-penicilamina, perhexilina). 


Tabelul 22.7 Miopatiile induse medicamentos 


Intramuscular 
Opiaceele 
Antibioticele 
Paraldehida 

Heroina 

Clofibratul 

Acidul epsilonaminocaproic 


Distrugeri locale/fibroze 


Necroze 


Heroina 
Metadona 
Amfetaminele 
Barbituricele 


Mioglobinurie/rhabdomioliză 


Diazepamul 
Isoniazida 
Carbenoxolonul 
Fenforminul 
Amfotericina B 
Procainamida 
D-Penicilamina 
L-Dopa 
Diureticele 


Miopatii inflamatorii 


Paralizii hipokaliemice 
Carbenoxolonul 


Gliciriţia (laxativ) 

Purgativele 
Miopatii proximale subacute sau  Corticosteroizii 
Cromce 

Clorochina 

f- Blocanţii 


Sindroame miastenice D-penicilamina 

Antibiotice aminoglicozidice 

Hipertermia malignă Suxametoniul” 

- Ciclopropanul 
Halotanul 
Enfluranul 


Ketamina 


Tulburări ale fluxului ionic 


Unele miopatii sunt datorate fluxurilor ionice alterate iar la 
unele dintre ele s-au putut decela defectele specifice ale canalelor 
ionice. 


Paraliziile periodice 


Hipokaliemia marcată şi hiperkaliemia de oricare cauză pot 
produce scădere de forță musculară sau paralizii (paralizii 
periodice secundare). Paraliziile periodice primare sunt familiale, 
de obicei transmise dominant şi caracterizate clinic prin atacuri 
recurențiale de paralizie, ele au fost împărțite altădată în 
hiperkaliemice, hipokaliemice şi normokaliemice pe baza nivelului 
kaliemiei serice din cursul atacului. Argumente recente arată că 
defectul primar este o anomalie a conductanței pentru sodiu a 
membranei musculare care în forma hiperkaliemică este secundară 
unei mutații a canalelor de sodiu de la nivelul mușchiului scheletic 
adult. Bazele moleculare ale paraliziilor periodice hipokaliemice 
nu au fost încă determinate, dar ele nu se înrudesc cu ale 
paraliziilor hiperkaliemice. 

Paraliziile periodice hipokaliemice 


De obicei, atacurile încep în decada a doua de viaţă iar apoi 
variază în frecvenţă, între episoade putând să se interpună zile sau 
ani. Scăderea de forță musculară poate fi prezentă la trezirea din 
somn sau să apară în cursul zilei, în mod tipic ca răspuns la excese 
alimentare cu hidrați de carbon sau în timpul repausului după 
eforturi musculare susținute. Paraliziile ating mai mult membrele 
inferioare decât pe cele superioare, musculatura proximală mai 
mult decât pe cea distală, putând exista asimetrii. Paraliziile 
bulbare sau respiratorii sunt rare. Atacurile durează ore sau zile. În 
timpul atacului reflexele tendinoase sunt diminuate sau abolite. O 
paralizie proximală dar permanentă se poate instala spre vârstele 
mijlocii. 

Nivelul potasiului seric scade în cursul atacului, dar nu în 
mod necesar sub limita inferioară a normalului. Dacă există dubii 
diagnostice, un atac patent se poate declanșa prin administrare de 
glucoză şi insulină. 

Acetazolamida (până la 1,5 g/zi) este tratamentul de elecție 
pentru prevenirea atacurilor. Atacurile acute răspund favorabil la 
administrare de potasiu. Atacuri aparent identice apar în asociere 
cu tireotoxicoza şi se pot rezolva o dată cu realizarea eutiroidiei. 


Paraliziile periodice hiperkaliemice 


Atacurile apar la o vârstă mai precoce decât în forma 
hipokaliemică dar nu durează atât de mult. Factorii precipitanți 
includ frigul, postul alimentar, repausul după exerciţii fizice, 
sarcina, consumul de alcool şi încărcarea cu potasiu. Atacul poate 
fi avortat dacă se administrează băuturi dulci. Poate să apară o 
miopatie proximală progresivă. Miotonia este uneori prezentă (a se 
vedea mai jos). 

Nivelul seric de potasiu poate creşte în timpul atacului, dar 
„ modificările sunt de multe ori minore. 

Atacurile uşoare se corectează cu ingestii de hidrocarbonate. 
Diureticele kaliuretice previn de obicei atacurile. 


Paramiotonia congenita 


Paramiotonia congenita este o suferință moștenită prin 
transmisie dominantă caracterizată prin paralizii şi ințepeneală a 
mușchilor induse de frig şi care deseori este asociată cu paralizii 
periodice. Relaţiile între această tulburare şi paralizia periodică 
hiperkaliemică primară au fost mult timp dezbătute, dar argumente 
recente au arătat că paralizia periodică hiperkaliemică, paralizia 
periodică hiperkaliemică ca miotonie, paramiotonia congenita şi 
paramiotonia congenita cu paralizii periodice sunt tulburări alelice 
care implică sistemul de canale de sodiu tetrodotoxin — sensibil 
din muşchiul scheletic uman adult, 


Miotonia congenita 


Sunt recunoscute forme de transmisie autosomal dominante 
şi recesive. În formele dominante, debutul tinde să fie mai precoce, 
dar ambele apar de obicei în copilărie. Înțepenirea musculară este 
accentuată după repaus şi de frig, nu apare scăderea de forță sau, 
când apare aceasta, este minimă. Fenomenul miotonic la percuţia 
mușchiului este prompt. În forma recesivă, hipertrofia musculară 
este mai accentuată, 

Investigaţiile  electrofiziologice indică o tulburare a 
conductanţei pentru clor la nivelul membranei fibrelor musculare, 
iar date mai recente aduc sugestii asupra unor mutații diferite ale 
canalelor de clor din mușchiul scheletic, diferențe în corelație cu 
cele două forme: dominantă şi recesivă. 


Hipertermia malignă 


Trăsătura clinică cea mai importantă este o creştere rapidă a 
temperaturii corpului însoțită de rigiditate musculară generalizată 
care apar în timpul anesteziei. Alte semne includ erupții cutanate, 
cianoză, tahipnee, tahicardie, aritmii cardiace şi instabilitate 
autonomă. Atacurile la indivizi succeptibili pot fi declanşate de 
administrare de suxametoniu sau agenţi anestezici (halotan, 
ciclopropan, enfluran, ketamină). O tulburare asemănătoare dar 
având la bază un alt mecanism poate apărea în șocul termic. 

Atacurile pun în pericol viaţa. Tratamentul constră în 
evitarea medicamentelor declanşatoare pentru atacuri, reechilibrare 
hidroelectrolitică şi administrare de dantrolen 2 mg/kg corp. 

La baza atacurilor stă o tulburare a homeostaziei calciului, 
cu influx crescut de calciu ionic în reticulul sarcoplasmic. Baza 
moleculară a suferinței este incertă. Gena candidată a acestei 
tulburări a canalelor de calciu este situată pe cromozomul 19, dar 
studiile de cosegregare sugerează o heterogenitate genetică. 

Boala este transmisă autosomal dominant. Screeningul 
pentru susceptibilitate include biopsia musculară şi testarea în 
vitro a reducerii pragului contractilității sub influența halotanului 
şi cofeinei. Sunt frecvente false rezultate pozitive dar falsele 
rezultate negative sunt foarte rare. Se speră ca în viitorul apropiat 
să se imagineze teste specifice de biologie moleculară. 


Mioglobinuria 
Mioglobina este o proteină care acționează ca depozit de 


oxigen în interiorul fibrelor musculare. Mioglobinuria determină 
apariția unor urini de culoare roşie închisă și problema principală 


vorba de ruperea membranei plasmatice a fibrei musculare. 
Cauzele aparent idiopatice sunt, cu probabilitate, datorate unor 
defecte metabolice neidentificate sau unor infecţii. 


Tabelul 22.8. Cauzele mioglobinuriei 


Metabolice Glicogenozele 
Deficiența de carnitin — palmitil transferază 
Tulburări electrolitice severe 

Activitate fizică Alergătorii de maraton 

intensă, stări febrile Antrenamente militare 


Status epilepticus 

Hipertermia malignă 

Sindromul neuroleptic malign 
Medicamente şi 
substanțe toxice 


Infecţii 


Diverse droguri (vezi tabelul 22.7) 
Toxine animale şi veninuri 


Virale 
Şoc toxic 
Infecții cu clostridii 


Traumatisme Sindromul de zdrobire 

Coma i 
Alte cauze de ischemie severă 
Sindroame compartimentale 


Şocuri electrice 


Dermatomiozite 
Polimiozite 


Miopati inflamatorii 

22.9 Miopatiile şi encefalomio- 
patiile mitocondriale 


A.E. HARDING 


Definiţie 


Termenele de miopatie şi encefalomiopatie mitocondriale 
desemnează un grup de boli heterogene din punct de vedere clinic 
Şi biochimic exprimate prin anomalii structurale mitocondriale 
majore în muşchii scheletici. Fibrele roşii rugoase (ragged red 
fibres) care conţin acumulări periferice şi intermiofibrilare de 
mitocondrii anormale sunt puse în evidență prin coloraţia 
tricromatică Gomori, ele reprezentând caracteristica histologică 
principală a acestor tulburări. Aspectul a fost inițial observat la 
pacienţii cu sindrom de oftalmoplegie externă progresivă cronică 
(OPE) şi/sau cu miopatie proximală, deseori ca scădere de forță 
indusă sau acentuată de efort fizic. Acelaşi aspect a fost apoi găsit 
la copii şi la adulţi cu afectări multisistemice tomplexe cu afectare 
predominantă sau exclusivă a sistemului nervos central. Aceste 
boli mai pot cuprinde în combinaţii variate următoarele 
manifestări: retard psihomotor, demență, retinopatie pigmentară, 
ataxie, crize, tulburări ale motilității, episoade pseudoictale 
(stroke-like), surditate, neuropatii perierice precum şi manifestări 
non-neurologice: cardiace, endocrine şi hematopoietice, 


Etiologie 
Biochimia 


Mulţi pacienţi cu encefalomiopatie mitocondrială au o 
creştere patologică a concentraţiei de lactaţi serici în timpul sau 
după exerciţii fizice, fapt sugestiv pentru o tulburare a 
metabolismului aerob din mitocondriile musculare şi defecte ale 
canalelor respiratorii mitocondriale, modificări demonstrate în 
majoritatea cazurilor investigate. Produsele principale rezultate din 
oxidarea piruvaților şi a acizilor graşi în matricea mitocondrială 
sunt bioxidul de carbon şi NADH. NADH este principalul substrat 
pentru cele patru complexe enzimatice ale lanturilor respiratorii (| 
— TV) care sunt încorporate în membrana mitocondrială internă. 
Electronii aparținând NADH (şi FADH») merg pe lanţul 
transferului de electroni, eliminând în mod gradat energia care 
pompează protonii prin membrana internă. Acest proces utilizează 
oxigenul şi creează un gradient electrochimic protonic peste 
membrana internă. Acesta din urmă conduce la producerea de ATP 
din ADP şi fosfat prin complexul enzimatic ATP-sintetaza 
(complexul V) captat de pe membrana mitocondrială internă. 
Acesta energie este de asemenea folosită la transportul piruvatului, 
a altor substrate enzimatice mitocondriale şi a proteinelor 
mitocondriale incodate nuclear în matricea mitocondriilor. 

Studiile funcției lanțurilor respiratorii şi a fosforilării 
oxidative în mușchi au identificat o varietate de defecte la pacienţii 
cu encefalomiopatii mitocondriale care implică complexe de 
lanțuri respiratorii unice sau multiple, toate asociate cu o mare 
varietate de sindroame clinice. 


Genetica 


Lanţul respirator mitocondrial are ca trăsătură caracteristică 
specială incodarea în două sisteme genetice: ADN mitocondrial 
(nt ADN) şi genele nucleare. Mitocondriile mamiferelor conţin 

fiecare câte 5-10 molecule circulare de ADN aranjate în 
torsade duble de aproximativ 16,5 kilobaze (kb) lungime. 
ADN-ul mitocondrial incodează de la 13 până la aproximativ 
67 subunități de lanţuri respiratorii mitocondriale şi sisteme de 
fosforilare oxidative: şapte subunități ale complexului I; 
citocromul b (complexul III); subunitățile L, II, şi II ale 
citocrom-oxidazei (complexul IV), subunitățile VI şi VIII ale 
ATP-sintetazei. Genomul nuclear  incodează restul 
polipeptidelor din lanţul respirator şi controlează transportul 
lor în interiorul mitocondriilor. Replicarea, transcrierea şi 
translaţia “ genomelor  mitocondriale sunt de asemenea 
dependente de produsele nucleare, deşi mr ADN incodează 
propriul său sistem de translație prezent sub forma a doi ARN 
ribozomali şi 22 ribozomi de transfer ( ARN). Funcţia de 
codare a mt ADN şi modul său de transmisie duce la ipoteza că 
defectele acestui genom ar putea produce encefalomiopatia 
mitocondrială. Cum mt ADN este un constituient al 
citoplasmei ovulului, el este deci transmis numai matern. 
Majoritatea pacienţilor cu encefalomiopatii mitocondriale nu 
au un istoric cu rude afectate, dar, când indivizii sunt afectaţi 
în mai mult de o generaţie, transmiterea maternă spre 
descendenţi este mult mai frecventă decât cea paternă. 

În cazurile cu encefalomiopatie mitocondrială au fost 
comunicate mai multe tipuri de defecte ale mr ADN (tabelul 
22.9). Cea mai obișnuită este o mare deteriorare ca lungime 
variabilă, între aproximativ 1,5 şi 9 kb. Deteriorarea mt ADN 
coexistă cu molecule normale în muşchi şi, uneori, în alte 
țesuturi ale pacienţilor, ea este rareori detectabilă în sânge. 
Pacienţii cu astfel de deteriorări nu au rude afectate şi se pare 
că deteriorarea survine în timpul oogenezei mamei pacientului. 
Duplicaţiile mt AND au fost de asemenea descrise şi acestea 
probabil că reprezintă dimeri deterioraţi. În contrast cu 
pâcienţii cu deteriorări, cei cu mutații punctuale ale mt ADN 
au în general rude afectate fie similar fie mai puţin sever din 
punct de vedere fenotipic. ADN mitocondrial mutant coexistă 
ca ADN mitocondrial normal în proporții variabile în diferite 
țesuturi, o situație denumită heteroplasmie. 

Nu s-a comunicat niciun defect al genomului nuclear care să 
determine diferențe de subunități ale lanţului respirator specific, 
deşi este probabil că ele pot exista. Două defecte ale mr ADN care 
au fost descrise se pare că sunt secundare unor anomalii genetice. 
Într-una din ele deteriorările multiple ale mr ADN sunt transmise 


Tabelul 22.9. Defecte ale ADN mitocondrial în encefalomiopatii mitocondriale 


autosomal dominant. Acesta se pare că se datorează unui defect de 
genă nucleară implicată în replicarea mt ADN. În cea de a doua, 
există un grad variabil de depleţie de mt ADN în diferite ţesuturi şi 
aceasta este (se pare) transmisă autosomal recesiv. Una peste alta, 
defectele primare ale mt ADN sunt răspunzătoare pentru 65% 
dintre. encefalomiopatiile mitocondriale. Există o corelație mai 
bună între aspectele clinice şi defectele mt ADN decât între 
aspectele clinice şi leziunile biochimice, aşa cum se va discuta mai 
Jos. 


Aspectele clinice 


Acestea sunt diverse dar pot fi sistematizate în patru mari 
categorii. 


Acidoza lactică infanțilă 


Prezintă fenotipul cel mai sever, constând dintr-un copil 
moale la care se constată absenţa creșterii şi întârzieri în 
dezvoltare. Cheia diagnosticului este acidoza lactică, deşi 
deficienţa lanţului respirator nu este singura cauză a acestui 
sindrom, altele includ deficienţa de piruvat — dehidrogeneză şi 
defecte de f-oxidare. Pot exista trăsături extraneurologice care 
includ tulburări ale hematopoiezei, acidoza tulbură renală şi 
insuficiența cardiacă. Studiile biochimice tind să arate defecte 
de complex [, IV sau multiple. Baza genetică a acestui tablou 
clinic este încă puţin cunoscută. Într-un grup de pacienți cu 
pancitopenie, insuficiență pancreatică şi hepatică (sindromul 
Pearson) exsistă un defect al mt ADN uşor detectabil în sânge. 
Alţii cu boli multisistemice au depleții de mr ADN 
demonstrate în unele țesuturi, gradul şi distribuţia acestora 
determinând  fenotipul care poate include  miopatie, 
encefalopatie, disfuncție renală şi insuficiență hepatică. 
Biopsia musculară de la copiii cu encefalomiopatie 


„ mitocondrială tinde să arate deficiența de citocrom-oxidază, ce 


se poate demonstra prin coloraţii histochimice şi mai puţin 
prin aspecte de fibre roşii rugoase. În unele cazuri, situația 
este reversibilă, prognosticul fiind bun. Se crede că aceasta 
reflectă existență unei izoforme specifice de subunități de 
citocrom-oxidază care are relaţii cu diferite faze ale 
dezvoltării. 


O 0 E N 
Defectul 


Boala 


ÎN PI 0 N Ra N NN 
D 


efecie mt ADN primare 
Deteriorări/duplicări simple mari (sporadice) 
Mutaţii punctuale (pot fi FH materne) 
în genele 1 ARN (bp): 
8344, 8356 
3243, 3250, 3271 


MERRF* 
MELAS/alte encefalomiopatii* 


PEO, Sindromul Kearns Sayre 


3260 miopatie/cardiomiopatie* 


în structura cititoare (de copiere) 


8993 paralizii neurogenice, ataxie, RP* 


Defecte mt ADN secundare unor mutații nucleare prezumtive 
Deteriorări multiple (AD) 
Depleţii (variază între țesuturi 


AR 


PEO, miopatii, surditate, neuropatie . 
Miopatie/encefalopatie/insuficienţă renală/insuficiență hepatică 


* Detectabile în sânge, deci cu un screening de teste utile; există alte mutații mai puțin comne. AD — autosomal dominant; AR — autosomal recesiv; bp — 
pereche de bază, FH — istoric familial, MELAS -encefalopatia mitocondrială cu acid lactic şi episoade ictale (stroke-like), MERRF — epilepsie mioclonică cu 
Îibre roşii rugoase (ragged red fibres), PRO — ofialmoplegie externă progresivă; RP — retinitis pigmentosa. 

Sindromul Kearns-Sayre şi oftalmoplegia 
externă progresivă 


Ofialmoplegia externă progresivă are debut insidios şi apare 
de obicei în copilărie sau adolescență şi se manifestă cu ptoză şi 
limitarea oculomotilității în toate planurile. Oboseala, retinopatia 
tip „sare şi piper“ şi scăderea de forță proximală la nivelul 
membrelor sunt trăsături obişnuit asociate, iar prezenţa retinopatiei 
fixează diagnosticul de  encefalomiopatie mitocondrială. 
Ofialmoplegia extemă progresivă cuprinde o gamă largă de 
diagnostice diferenţiale incluzând miastenia gravis, boala oculară 
din distiroidii, miopatia congenitală şi distrofia oculofaringiană. 
Ultima debutează de obicei la adulții şi are o modalitate de 
transmisie autosomal dominantă; disfagia este obișnuită, ea fiind 
rară în encefalomiopatia mitocondrială. 

Sindromul Kearns-Sayre (KSS) este definit de oftalmoplegie 
externă progresivă şi retinopatie pigmentară cu debut înaintea 
vârstei de 20 de ani, cu una sau mai multe din asocierile 
următoare: ataxie, hiperproteinorahie (> 1g/l) şi tulburări de 
conducere cardiacă. Mai pot să apară diabetul, hipopara- 
tiroidismul, statura scundă şi surditatea. Mulţi pacienţi cu 
encefalomiopatie mitocondrială au oftalmoplegie extemă pro- 
gresivă şi unele, dar nu toate, elementele sindromului Kearns- 
Sayre, ceea ce indică că oftalmoplegia externă progresivă, oftalmo- 
plegia externă progresivă „plus“ şi sindromul Kearns-Sayre sunt 
zone ale aceluiaşi spectru de boli, iar acest concept este susținut de 
date genetice. Deteriorări ale mr ADN în muşchi au fost observate 
în 80-90% dintre pacienții cu sindrom Kearns-Sayre, un procentaj 
similar a fost observat şi la cei cu oftalmoplegie externă progresivă 
şi retinopatie, procentaj aproape dublu față de cel observat însă la 
bolnavii cu oftalmoplegie externă progresivă izolată. Pacienţii cu 
un fenotip similar au uneori duplicaţii în tandem ale mr ADN. Toţi 
pacienți cu sindrom Kearns-Sayre şi majoritatea celor cu 
oftalmoplegie externă progresivă sunt cazuri sporadice care reflectă 
în multe cazuri asocierea cu un defect mt ADN. Totuşi, unii 
pacienţi cu oftalmoplegie externă progresivă au mutații punctuale 
la perechea de bază 3243 (tabelul 22.9) şi, dacă acesta este cazul, 
poate fi vorba de o moştenire maternă. În unele familii, la care 
ofialmoplegia externă progresivă este transmisă dominant, 
pacienţii au deteriorări multiple şi diferite de mt ADN. Defectul 
genetic care stă la baza oftalmoplegiei externe progresive şi a 
sindroamelor de oftalmoplegie externă progresivă „plus“ nu a fost 
încă precizat la toți pacienţii cu encefalomiopatie mitocondrială. 


Miopatiile 


O proporţie restrânsă (aproximativ 15%) dintre pacienţii cu 
encefalomiopatii mitocondriale au scădere de forță la nivelul 
membrelor şi al feţei izolată sau uneori acompaniată de ptoză, fără 
restricție de oculomotilitate. Unii pacienţi au retinopatii. Scăderea 


de forță musculară este uneori agravată de efort şi asociată cu. 


creşterea concentrației serice de lactat proporțională cu efortul 
fizic. Deficiența de complex I este caracteristică acestui grup. 
Poate să existe un istoric familial sugerând o transmisie fie 
matemă fie autosomal recesivă. Baza genetică a acestui sindrom 
este în mare parte necunoscută, deşi au fost observate mutații 
punctuale la perechea de bază 3243 sau mutații la poziția 3260, 
ultimele fiind asociate clinic şi cu cardiomiopatii. 


Encefalomiopatiile 


Printre sindroamele encefalomiopatice mitocondriale sunt 
două care din punct de vedere clinic sunt foarte dinstincte şi anume 
epilepsia mioclonică cu fibre roşii rugoase (MERRE) şi 
encefalopatia mitocondrială cu acidoză lactică şi episoade 


425 


pseudoictale (stroke-like episodes) (MELAS). Ele reprezintă mai 
mai puţin de o jumătate din numărul de cazuri cu encefalomiopatii 
şi există o suprapunere parțială, uneori considerabilă, între ele. 
Trăsăturile clinice caracteristice ale MERRF sunt mioclonusul, 
epilepsia şi ataxia. Debutul se situează în decada a doua sau a treia 
de viață. Aspectul clinic mai poate cuprinde surditatea, scăderea de 
forță musculară, demenţa, atrofia optică, neuropatia şi lipomatoza 
multiplă. Crizele de pierdere a conştienței sunt deseori foto- 
sensibile şi includ absenţe, atacuri de cădere şi crize generalizate 
tonico-clonice. Miocloniile sunt induse de zgomote sau lumini 
bruşte iar electrofiziologic au trăsăturile mioclonusului reflex 
cortical. Studiile de biochimie musculară tind să arate o reducere a 
activității enzimatice a lanțurilor respiratorii. Sindromul este în 
mod obişnuit moştenit matern şi acesta reflectă o mutație 
punctuală a mt DNA la poziția 8344, în aproximativ 80% din 
cazuri. Studiile genetice au arătat triada cardinală (mioclonus, 
epilepsie, ataxie) la cazurile tipice, iar rudele mateme cu mutații 
pot fi asimptomatice sau pot fi parțial exprimate fenotipic numai . 
cu surditate şi/sau epilepsie. În cadrul unor familii există unele 
corelaţii între proporţia de mutant mt ADN şi gravitatea clinică. 
Diagnosticul diferenţial al ataxiei mioclonice progresive cu 
epilepsie este larg şi include tulburări neurodegenerative genetice 
multiple, cum ar fi boala cu corpi Lafora şi boala Unverricht — 
Lundborg. 

Pacienţii cu sindrom MELAS se prezintă la medic de obicei 
în copilărie sau la vârsta adultă tânără pentru episoade pseudo- 
ictale (stroke — like episods). Ei au deseori elemente migrenoase 
cu dureri de cap, vărsături şi tulburări de vedere, iar deficitul 
neurologic este deseori anunțat de o criză focală. Hemiparezele sau 
hemianopsiile persistă zile sau luni şi, de obicei, lasă sechele 
neurologice minore; după episoade multiple, efectele cumulative 
sunt handicapante, putând duce la demenţe, tetrapareze, cecitate 
corticală şi ataxie. Alte trăsături ca statura scundă, neuropatia 
periferică, surditatea şi oftalmoplegia externă progre-sivă sunt în 
mod obişnuit întâlnite. Deficiența de complex 1 este defectul 
biochimic cel mai obişnuit. Aproape jumătate dintre pacienţi au 
rude materne afectate şi 80% din pacienţii cu acest sindrom au o 
mutație punctuală a mt AND la o genă a unui t ARN, la poziţia 
3243. Ca şi în cazul mutaţiei de la 8344 (MERRF), rudele materne 
cu mutații pot avea un fenotip mai puţin sever (de exemplu numai 
surditate sau scădere de forță musculară) sau pot fi neafectaţi 
Clinic, Scăderea de forță musculară nu apare la unii pacienți şi nu 
toți au fibre roşii rugoase. Spre deosebire de mutaţia MERRF, 
mutaţia 3243 este asociată cu un fenotip mult mai variat prezentat 
şi proporția mutantului mt ADN nu se corelează cu severitatea 
clinică. Episoadele pseudoictale apar la numai 50% din cazurile cu - 
această mutație şi unii au oftalmoplegie externă progre-sivă sau/şi 
numai miopatie sau gruparea surditate, ataxie şi demenţă cu debut 
la vârsta adultă. Cu acest defect mt ADN este în mod obişnuit 
asociat diabetul şi la o serie de rude apare asocierea diabet- 
surditate sau diabet sau surditate fără alte semne neurologice. 

Un sindrom transmis matern cu scădere de forță musculară, 
ataxie şi retinită pigmentară este asociat cu o mutație punctuală a 
mt ADN, care este neobişnuită prin faptul că este situată într-o 
genă codificatoare pentru proteine (subunitatea 6 ATP-ază) mai 
degrabă decât într-o genă 7 ARN. Sindromul Leigh, definit ca un 
sindrom de disfuncţie a trunchiului cerebral recidivant şi progresiv 
cu patologie caracteristică, este cel mai sever fenotip al acestui 
defect genetic în care există o mutație la perechea de bază 8344. 


Diagnostic 


Diagnosticul diferenţial al sindroamelor de encefalomiopatie 
mitocondrială este bogat mai ales pentru cele cu implicare a 
sistemului nervos central. Aceste diagnostice ar trebui luate în 

considerație la copii şi adulții cu boli ale sistemului nervos central 
de origine neclară şi cu afectări multisistemice. În afară de 
fenotipurile clare ca oftalmoplegia externă progresivă, MERRF, 
MELAS şi sindromul Leigh, combinaţiile de ataxie, demenţă şi 
epilepsie împreună cu trăsături ca statura scundă şi surditatea sunt 
sugestive pentru bolile mitocondriale. În sindroamele posibil 
encefalomiopatice este logic să se facă examenul mt ADN din 
sânge, ca metodă simplă şi neinvazivă. La majoritatea pacienţilor 
simtomatici cu mutații la perechile de bază 3243 şi 8344, acestea 
sunt detectabile în sânge, deşi detectarea în mușchi este mmai sigură 
pentru că aici modificările sunt mai constante. Dacă analizele sunt 
negative, analiza histochimică a mușchiului biopsiat este cea mai 
folositoare investigaţie. În afară de fibrele roşii rugoase, există 
dovezi de deficite focale de citocrom-oxidază detectabile 
histochimic. Totuşi, fibrele roşii rugoase nu sunt prezente în 
muşchii tuturor pacienților cu atingerea predominantă a sistemului 
nervos central. Pe de altă parte, fibrele roşii rugoase se pot observa 
într-un mic procent (< 3%) la subiecţii normali în vârstă sau în alte 
boli musculare, inclusiv în distrofiile musculare şi în polimiozite. 
O creşte a concentrației lactice în sânge şi LCR, mai ales 
după eforturi fizice, este obişnuită în encefalomiopatia mito- 
condrială, dar nu este prezentă întotdeauna, parţial din cauza 
dificultății pacienţilor în a efectua eforturi fizice consistente. CK 
plasmatică este deseori normală sau numai puţin crescută iar EMG 
- poate fi normală în encefalopatii. În astfel de cazuri, examenele CT 
sau RMN pot arăta o serie de anomalii incluzând hipodensități 
multifocale, atrofii cerebrale sau cerebeloase sau calcificări ale 
ganglionilor bazali. Astfel de anomali sunt mai frecvente în 
sindromul MELAS. Implicări mai vaste pot fi constatate la ECG, 
ecocardiografii precum şi prin investigaţii renale, endocrine şi 
hepatice. 


Prognostic 


Prognosticul este determinat de vârsta de debut şi de gradul 
de afectare a sistemului nervos central. Prognosticul este mai prost 
la pacienţii cu acidoză lactică infantilă care nu pot supravieţui mult 
timp şi la encefalopatiile tip MELAS care apar în copilărie. La 
cazurile cu oftalmoplegie externă progresivă izolată, tulburările pot 
fi minime iar speranța de viaţă este normală. Când oftalmoplegia 
externă progresivă este asociată cu retinopatie, trebuie efectuat 
anual un examen ECG pentru decelarea aritmiilor care, dacă apar, 
necesită implant de pace-maker Pacienţii cu scădere de forță 
musculară la efort sunt extrem de susceptibili la acidoza lactică 
precipitată de efort, alcool, infecţii intercurente; precauţii în aceste 
direcţii ar trebui să fie luate de toți subiecții cu tulburări ale 
lanţului respirator. Sunt uneori necesare perfuzii lente cu soluţii 
bicarbonatate. În general, tratamentul acestor afecţiuni este 
dezamăgitor, Steroizii sau unii cofactori ai lanţului respirator, cum 
ar fi ubiquinona, menandiona şi acidul acorbic deşi subiecte de 
încurajare pentru bolnavi şi vânzări în farmacii, nu au demonstrat 
efecte convingătoare cu îmbunătățirea stării pe termen lung. 
Disfuncţia lanțului respirator poate să se asocieze cu deficitul 
secundar de carnitină, aportul suplimentar de carnitină ameliorează 
simptomele musculare ale acestor pacienţi. 

22.10. Piomiozitele tropicale 
(miozitele tropicale) 


D.A. WARRELL 
Definiţie 


Termenul de polimiozite tropicale ar trebui restrâns la 
abcese musculare primare care apar în interiorul muşchilor 
scheletici. Această condiţie trebuie diferențiată de abcesele extinse 
la muşchi fie de la infecţii cutanate sau subcutanate fie de la 
osteomielite sau de la supurații localizate în alte locuri decât în 
muşchi. 


Distribuţie geografică 


Miozitele tropicale apar mai ales în Africa tropicală, 
Malaysia, Tailanda, Indonezia, Oceania, America de Sud, Centrală 
şi Caraibeană. Este des întâlnită în multe ţări tropicale constituind 
4% din spitalizări în Uganda şi 2,2% din internările chirurgicale în 
spitalele din estul Ecuadorului. În climatele temperate, 
piomiozitele sunt extrem de rare, dar au fost descrise cazuri, mai 

ales în asociere cu imunosupresii, cum ar fi cele din infecția cu 
HIV, din splenectomii şi sindroame Felty. 


Etiologia 


Staphylococcus aureus este germenele ce mai frecvent găsit 
în culturile prelevate din aceste abcese. Streptococcus pyogenes (în 
mod obişnuit aparținând grupului A) este responsabil pentru puţine 
dintre cazuri, dar piomiozitele tropicale trebuie diferenţiate de 
miozitele necrozante streptococice (cunoscute şi sub denumirile de 
piomiozite streptococice superacute sau miozite gangrenoase 
streptococice spontane) care sunt fulminante şi mai difuze, având o 
mortalitate foarte ridicată. Printre alţi germeni s-au mai găsit S. 
pneumoniae, Haemophilus influenzae, E. coli şi specii de 
Pseudomonas. Incidența mare a acestor piomiozite în ţările 
tropicale nu a putut fi explicată. În Africa şi America de Sud, boala 
este mai frecventă la populaţia indigenă. În cele mai multe 
comunicări se susține că în 20% din cazuri există antecedente 
recente traumatice la nivelul muşchilor afectați. S-a sugerat că, 
prin analogie cu osteomielita, un hematom muscular constituie un 
cuib pentru înmulțirea unor germeni aflați în fluxul sanguin. Au 
fost sugerați câţiva factori predispozanţi: infecţii virale în 
antecedente apropiate (de exemplu cu arbovirusuri), debilitate 
generală, infecții cu  nematode, mai ales  zoxocara, 
Lagochilascaris minor sau filaria. Nu există argumente 
convingătoare pentru rolul vreunuia din factorii de mai sus în 
apariția piomiozitei, dar anemia cu celule „în seceră“ poate fi o 
cauză predispozantă într-o minoritate a cazurilor. Multe din 
abcesele asociate cu infecții helmintice nu ar trebui numite 
piomiozite pentru că ele sunt mai degrabă abcese inter- decât 
intramusculare. De exemplu, Dracunculus medinensis poate 
determina apariția unor abcese intermusculare profunde, infectate 
secundar cu Staphylococcus aureus. 


Anatomie patologică 


Abcesele pot fi mari, de obicei localizate dar septate şi sunt 
situate în mușchii scheletici, profund subfascial. Histologic se 
constată necroză focală de mușchi cu infiltrate celulare 
mononucleare şi edem inflamator. 


Aspecte clinice 


Piomiozitele tropicale pot să apară la orice vârstă, dar 
incidența cea mai mare se plasează în a doua decadă de viață. Sunt 
mai frecvente la bărbaţi. Simptomele de debut constau în durere şi 
împăstare musculară localizată la muşchiul afectat. Orice muşchi 
scheletic poate fi afectat, dar mai frecvent atinşi sunt mușchii 
trunchiului şi ai membrelor inferioare. De obicei există un abces 
unic dar pot exista abcese multiple în muşchi diferiți. La palpare, 
într-un stadiu incipient, se constată împăstare nedelimitată cu 
edem a zonei supraiacente. Mai târziu se constituie o tumefacție, o 
formaţiune proeminentă localizată, foarte sensibilă şi caldă. Se 
poate observa roşeaţa şi edemul pielii supraiacente care nu este 
însă primar implicată. Umflătura este nonfluctuentă şi nu există 
limtadenopatie locală. Simptomele şi semnele apar în câteva zile. 
Leucocitoza poate să nu existe. Eosinofilia este frecvent semnalată, 
dar ea există în mod obişnuit la populaţia în cauză. În ciuda unor 
distrugeri musculare considerabile la nivelul abcesului, enzimele 
musculare serice pot să nu fie crescute dar în unele cazuri poate să 


existe mioglobinemie, mioglobinurie şi insuficiență renală acută. 
Complicaţiile sunt rare şi pot include extensia infecției de la 
nivelul muşchiului afectat la structuri vecine, cum ar fi articulațiile 
cu apariția artritelor septice, cavitatea pleurală cu apariția 
empiemului pleural sau diseminările hematogene la valvele inimii. 
Mortalitatea pentru cazurile spitalizate este mai mică de 1,5%. 


Diagnostic 


Diagnosticul dierenţial se face cu colecţiile purulente din 
alte țesuturi sau organe, cu hematoamele musculare, cu rupturile 
musculare, cu tumorile intens vascularizate sau necrotice ale 
mușchilor sau ale țesutului conjunctiv din mușchi (cum ar fi 
rhabdomiosarcomul) şi cu edemele alergice sau inlamatorii mus- 
culare legate de migrarea unor helminți ca Loa loa, Gnathostoma, 
Paragonimus sau Sparganum. Staphylococcus aureus apare de 


"obicei în culturile însămânțate cu puroiul din leziune dar 


hemoculturile sunt pozitive la mai puțin de 5% din cazuri. 
Examenul cu ultrasunete sau CT sunt utile pentru localizarea 
abceselor şi pentru ghidarea acelor folosite în aspirații făcute în 
scop diagnostic sau chiar terapeutic. 


Tratament 


Se face explorare chirurgicală largă cu debridări şi drenaje. 
Deoarece cavitatea abceselor este deseori septată, aspiraţia prin ac 
este ineficientă. Tratamentul parenteral cu antibiotice de tipul 


penicilinei rezistente la f-lactamoză (flucloxacilină) trebuie 
început imediat, iar dacă agentul microbian este un streptococ din 
grupul A, antibioticul de elecţie este benzil-penicilina. 

Encefalopatia spongiformă bovină 200 

Encefalopatii mioclonice 241 

Ependimomul 262 

Epilepsia parțială continuă 242 

Epilepsiile (cauze) 125, 267, 283 

Epilepsiile (clasificarea tipurilor de crize) 120 

Epilepsiile (complicaţii, aspecte sociale) 135 

Epilepsiile (definiţie) 119 

Epilepsiile (descrierea tipurilor de crize) 121 

Epilepsiile (diagnostic diferențial) 128 

Epilepsiile (droguri de elecţie în funcţie de tipul 
crizelor) 132 

Epilepsiuile (epidemiologie) 120 

Epilepsiile (factori declanşatori ai crizelor) 128 

Epilepsiile (investigaţii) 129 

Epilepsiile (prognostic) 134 

Epilepsiile (tratament) 130, 134 

Epilepsiile mioclonice 242 

Fluorografia digitală 18 
Funcţia auditivă, testare 72 
Funcţia autonomă, testare 88 
Funcţia vestibulară; testare 77 
Furtul subclavian 168 

G.C.S. (Scala Glasgow pentru evaluarea comei) 142 


Ganglioneuromul şi gangliogliomul 264 | 
Ganglionii bazali, corelaţii anatomoclinice 62 
Glicoliză (defectele distale ale) 419 

Glomusul jugular (tumori de) 264 


Granulomatoza Wegener (complicaţii neurologice) 383 

Hemangioblastomul 264 

Hematomul intracranian traumatic 278, 283 

Hemibalismul (hemicoreea) 241 

Hemopatii determinante pentru ischemia/infarctul 
cerebral 167 

Hemoragia epidurală 101 

Hemoragia intracraniană spontană (cauze) 179 

Hemoragia intracraniană spontană (tratament) 179 

Hemoragia intracraniană spontană 178 

Hemoragia subarahnoidiană spontană 179 

Hemoragia subarahnoidiană (tratament) 181 

Hexozaminidază (deficiența de) 328 

Hidranencefalia 358 

Hidrocefalia 358 

Hidrocefalia, şunturi şi complicaţii 359 

Hipercalcemia (tulburări neurologice) 373 

Hipernatriemia (tulburări neurologice) 373 

Hiperparatiroidismul primar (miopatia din) 421 

Hipersomniile 140 

Hipertensiunea intracraniană benignă 273 

Hipertermia malignă 377, 422 

Hipocalcemia (tulburări neurologice) 373 

Hipoglicemia (tulburări neurologice) 370 

Hiponatriemia (tulburări neurologice) 373 

Hipotensiunea ortostatică 9] 

Hipotermia 377 

Hipotonia congenitală benignă 400 

HIV-1 (infecția cu) 312 

HIV-I (manifestări neurologice în infecția cu) 312, 343 
HIV-i (manifestări neurologice în infecția la copil) 318 
Holoprosencefalia 356 

Ictusurile cu agregare familială (cauze) 165 

Imagistica circulaţiei cerebrale 170 

Inervaţia motorie radiculară 111 

Înervaţia senzitivă (nervi periferici) 112, 113 

Inervaţia senzitivă (radiculară) 112, 113 

Infarctele cerebrale (cauze de deteriorare neurologică 
după ictus) 177 

Infarctele cerebrale (complicații) 176 

Infarctele cerebrale 171 

Infecţii congenitale 355 

Infecţiile virale ale sistemului nervos central 
(diagnostic) 305 , 

Infecţiile virale ale sistemului nervos central (tratament) 308 

Infecţiile virale ale sistemului nervos central 
(generalități) 300 

Insuficienţa autonomă (teste clinice) 89 

Insuficienţa autonomă primară 90 

Insuficienţa renală (tulburări neurologice) 371 

Insuficienţa respiratorie (cauze neurologice) 95 

Insuficienţa respiratorie (tulburări neurologice) 371 

Insuficienţa ventilatorie periferică 96 

Ishihara - planşe pseudoizocromatice 51 

Lathirismul 330 

LCR în meningite (modificări ale) 43 

Leucemii (complicaţii neurologice) 385 

Leucodistrofii 206 

Leucoencefalopatia multifocală progresivă 310 

Leziuni cerebrale traumatice (evaluare) 279 

Leziuni medulare nontraumatice 109 

Leziuni medulo-spinale;, tratamentul tulburărilor de 
» micțiuni 106 

Leziuni neoplazice infiltrative de plex brahial 385 

Leziuni radiculare (cauze) 111 

Leziuni spinale; tratament 104 

Leziuni subcorticale: capsulare şi de trunchi cerebral 59 

Limfomul (complicaţii neurologice) 383 

Limfomul cerebral 264 

Lisencefalia 357 

Lobul frontal (leziuni ale) 55 

Lobul occipital 71 

Localizarea leziunilor cerebrale şi tulburări 

comportamentale 45 
Lupusul eritematos sistemic (complicaţii neurologice) 379 


M 


Malformaţii arteriovenoase 181 

Malformaţii arteriovenoase spinale 102 
Malformaţiile Chiari 357 

Măduva spinării (anatomie) 97 

Meduloblastomul 262 

Megaencefalia 358 

Memoria şi categorii de memorie 55, 56 

Memoria topografică; dezorientarea topografică 53 
Meningiomul 262 

Meningita acută virală (manifestări clinice) 303 


Meningita purulentă recurentă 292 


Meningita tuberculoasă 295 

Meningite aseptice (cauze) 306 

Meningite bacteriene (tratament empiric şi 
specific) 293, 294 


Meningite şi meningoencefalomielite virale (diagnostic 


virusologic) 307 
Meningitele bacteriene (tratament) 292 
Meningitele bacteriene 285 
Metastazele intracraniene 264 
Mezencefalul; sindroame mezencefalice 59 
Miastenia congenitală/ereditară 415 
Miastenia gravis 410 
Miastenia şi bolile tiroidiene 420 
Microcefalia 360 
Mielinizarea (relaţiile cu țesutul glial) 212 
Mielinoliza centrală pontină 220, 375 
Mielita 101, 214 
Mielita transversă 214 
Mielografia 22 
Mielografia asistată de calculator (CAM) 22 
Mielomul multiplu (complicaţii neurologice) 385 
Mielopatia cervicală spondilozică 117 
Mielopatia de iradiere 101 
Migrena 252 
Mini examinarea stării mintale 188 
Mioadenilat deaminaza (deficiență de) 419 
Mioclomusul esenţial benign 242 
Mioclonii (cauze) 238 
Mioclonii spinale 242 
Miocloniile palatale 242 
Mioclonusul postanoxic 241 
Mioglobinuria 422 
Miopatia alcoolicilor 376 
Miopatia centronucleară sau miotubulară 400 
Miopatia din acromegalie 420 
Miopatia din boala Addison 420 
Miopatia din deficiență de vitamină E 421 
Miopatia din excesul de ACTH 420 
Miopatia din excesul de glucocorticoizi 420 
Miopatia din hipopituitarism 420 
Miopatia din hipotiroidism 420 
Miopatia din tireotoxicoză 419 
Miopatia ischemică 421 
Miopatia McLeod 396 
Miopatia nemalinică 400 
Miopatii (alte) 410 
Miopatii congenitale rare 400 
Miopatii medicamentoase 421 
Miopatii metabolice primare 416 
Miopatii mitocondriale 423 
Miotonia condrodistrofică 403 
Miotonia congenita 401 
Miotonii (diagnostic) 403 
Miotonii (tratament) 403 
Miozita cu incluzii corpusculare 408 
Miozita granulomatoasă 408 
Miozita infantilă 408 
Miozita nodulară localizată 408 
Miozita osificantă progresivă 409 
Miozite bacteriene 405 
Miozite din infecţii cu protozoare 406 
Miozite fungice 406 
Miozite parazitare 405 
Miozite virale 404 


Miozitele din bolile de colagen, sindromul Sjăgren 


Şi sarcoidoză 406 

Mixedemul (tulburări neurologice) 372 
Moartea cerebrală şi starea vegetativă 144 
Mucopolizaharidozele (Hurler, Sanfilippo) 210 
Muşchiu! voluntar (anatomie şi fiziologie) 388 

Narcolepsia 138 

Neglijarea vizuo-spaţială unilaterală 53 
Nervii oculomotori (II, IV, VD) 81 

Nervul axilar (Cs.6) 335 

Nervul cranian acustico-vestibular (VIII) 72 
Nervul cubital (Cz.s T1) 336 

Nervul cutanat lateral al coapsei (12.3) 338 
Nervul facial (VII) 83 

Nervul femural (L.4) 338 

Nervul frenic (Ca.4) 333 

Nervul glosofaringian (IX) 84 

Nervul hipoglos (XII) 85 

Nervul median (Ce-s 1) 335 

Nervul musculocutanat (Cs.5) 335 

Nervul mușchiului dințat anterior (Cs.7) 333 
Nervul obturator (L2.4) 338 

Nervul olfactiv (I) 80 

Nervul optic (II): leziuni 28, 66, 214 

Nervul radial (Cs.s) 334 

Nervul sciatic (Las S1.3) 338 

Nervul spinal accesor (XI) 85 

Nervul sural (Ls S1.2) 339 

Nervul trigemen (V) 81 

Nervul vag (X) 84 

Neuroacantocitoza 241 

Neurofibromatoza von Recklinghausen 207 
Neurolipidozele 205 

Neuromiastenia epidemică 311 
Neuromiotonia dobândită 415 

Neuromiozita 408 

Neuronopatia bulbospinală X- legată 209, 328 
Neuronopatia motorie focală sau segmentară 329 
Neuronul motor central 57 

Neuronul motor periferic 57 

Neuropatia alcoolică 342, 375 

Neuropatia Beri-Beri 342 

Neuropatia diabetică 339 

Neuropatia din acromegalie 340 

Neuropatia din amiloidoză 340 

Neuropatia din boli metabolice diverse 340 
Neuropatia din boli severe 340 

Neuropatia din colagenoze 344 

Neuropatia din deficiența de acid pantotenic 342 
Neuropatia din deficienţa de piridoxină 342 
Neuropatia din deficienţa de vitamină By 342 
Neuropatia din difierie 344 

Neuropatia din mixedem 340 

Neuropatia din paraproteinemii 344 
Neuropatia din porfirii 344 

Neuropatia din sarcoidoză 343 

Neuropatia idiopatică 346 

Neuropatia neoplazică şi paraneoplazică 344 
Neuropatia şi neuronopatia motorie multifocală 329 
Neuropatia uremică 340 

Neuropatii ereditare (alte) 346 

Neuropatii ereditare senzitive 346 
Neuropatii medicamentoase 341 

Neuropatii periferice 331 


Neuropatii toxice cu substanţe industriale şi din mediu, 341 

Nevralgia amiotrofică 334 R 

Nevralgia trigeminală 82 inc AT 

Nevrita optică 28, 214 Radiația optică 71 

Nistagmusul 74 Radiografii simple ale coloanei vertebrale 22, 104 
Radiografii simple de craniu 11 

O Rădăcinile nervilor spinali (anatomie) 110 

Oftalmoplegia externă progresivă 425 eul ea egala ular 251 

Oitalmoplegia Graves 419 Respirația: mecanisme nervoase de control 93 

Oligodendrogliomul 262 P : 


Respirația: tulburări centrale 94 

Retardul mental 350 

Rezonanța magnetică nucleară (RMN) craniocerebrală 13 
Rezonanța magnetică nucleară (RMN) medulo-spinală 23 


Osteodistrofia de dializă (miopatia din) 421 
Osteodistrofia renală (miopatia din) 421 
Osteomalacia (miopatia din) 420 


Oxidarea f (tulburări) 419 Rezonanţa magnetică nucleară funcțională (RMNf) 17 
P S 
Pachigiria 357 


Pacientul afazic (examinare) 48 

Panencefalita sclerozantă subacută 310 

Panencefalită rubeolică progresivă 311 

Papilomul de plex coroid 263 

Paralizia Bell 83 

Paralizia bulbară ereditară (Sindromul Browm-Violetto-van 
Laere) 329 

Paralizia Erb-Duchenne 111 

Paralizia Klumpke 111 

Paralizia pseudobulbară 58, 368 

Paralizia supranucleară progresivă 230 

Paralizii periodice în tireotoxicoză 419 

Paraliziile cerebrale (tratament) 367 

Paraliziile cerebrale 364 

Paraliziile cerebrale diskinetice 366 

Paraliziile periodice 421 

Paramiotonia 403 

Paraplegia spastică ereditară 205 

Paraplegia spastică familială „pură“ autosomal 
dominantă 329 

Paraplegii nontraumatice 98 

Parkinsonism - demență (asociere) 224 

Percepția corporală (tulburări ale) 54 

PET 21, 130 

-Piomiozite tropicale 426 

Plexul brahial 333 

Plexul lombosacrat 337 

Pneumoencefalografia 21 

Poliarterita nodoasă (complicaţii neurologice) 380 

Polimiozita eosinofilică 408 

Polimiozite 406 

Polineuropatia amiloidozică familială 345 

Poliomielita paralitică (manifestări clinice) 303 

Potenţiale evocate (generalităţi) 27 

Potenţialul evocat auditiv (PEA) 32, 73 

Potenţialul evocat somatosenzorial (PES) 30 

Potenţialul evocat vizual (PEV) 28 

Prevenirea ictusului cerebral 182 

Prionii (natura lor) 196 

Prosopagnozia 54 

Proteina precursoare a amiloidului (PPA) 191 

Protruziile discale 114 

Puncţia lombară (PL) 41 

Puntea; sindroame pontine 59 

Pupila, anomalii pupilare 81 

Purpura trombotică trombocitopenică 380 


Sarcoidoza (complicaţii neurologice) 382 
Schwannomul 262 

Scintigrafia cerebrală radioizotopică 20 
Scintigrafia vertebrală radioizotopică 22 
Sclerodermia (complicaţii neurologice) 380 


Scleroza combinată subacută a măduvei spinării 99 


Scleroza laterală amiotrofică 326 

Scleroza laterală primară 329 

Scleroza multiplă 214 

Scleroza tuberoasă Bourneville 208 

Sialidoza 209 

SIDA (boli cerebrovasculare în) 318 

SIDA (boli infecțioase în) 316 

SIDA (manifestări neurologice) 314 

SIDA (toxicitatea medicamentoasă în) 318 
SIDA (tumorile sistemului nervos în) 317 
Sifilisul nervos 322 

Sincopa (cauze) 136 

Sincopa (diagnostic) 138 

Sincopa (generalităţi) 135 

Sincopa (tratament) 138 

Sindroame dismielinizante 220 

Sindroame rigido - akinetice la copil 233 
Sindroame rigido - axinetice la adult (cauze) 223 
Sindromul „cri du chat“ (5p') 353 

Sindromul Aicardi 355 

Sindromul Alpers-Huttenlocher 210 

Sindromul Angelmann 353 

Sindromul Balint 53 

Sindromul Behcet (complicaţii neurologice) 382 
Sindromul Brown-Sequard 98, 105 

Sindromul Cockayne 210, 355 

Sindromul Coffin-Lowry 355 

Sindromul Conn şi paraliziile periodice 420 
Sindromul copilului moale 400 

Sindromul Crow-Fukase 347 

Sindromul Cushing (tulburări neurologice) 372 
Sindromul Dandy-Walker 358 

Sindromul de hipertensiune intracraniană 266 
Sindromul De Lange 354 

Sindromul de neuron motor postiradiere 329 
Sindromul Dowm (trisomiia 21) 352 

Sindromul Duane 358 

Sindromul Ekbom (al picioarelor neliniștite) 409 
Sindromul Gerstmann 51 

Sindromul Gerstmann-Străussler-Scheinker 199 
Sindromul Gilles de la Tourette 243 

Sindromul Guillain-Barre 342 
Sindromul Joubert 357 

Sindromul Kearns-Sayre 425 
Sindromul Kleine-Levin 140 
Sindromul Klippel-Feil 361 
Sindromul Lennox-Gastaut 124 
Sindromul Lesch-Nyhan 210, 236 
Sindromul Menkes 210 

Sindromul miastenic Eaton-Lambert 414 
Sindromul Miller-Fisher 343 
Sindromul Moebius 358 

Sindromul omului țeapăn (stiff-man) 410 
Sindromul Pancoast 334 

Sindromul Pickwick 140 

Sindromul POEMS 347 

Sindromul postpoliomielitic 329 
Sindromul Prader-Willi 354 
Sindromul pseudo-Hurler 206 
Sindromul Ramsay-Hunt 84 
Sindromul Reye 309 

Sindromul Rubinstein-Taybi 354 
Sindromul Shy-Drager 232 

Sindromul Sj&gren (complicaţii neurologice) 382 
Sindromul Smith-Lemli-Opitz 355 
Sindromul Sotos 355 

Sindromul! Strachan 342 

Sindromul Sturge-Weber 361 
Sindromul tibial anterior 409 
Sindromul Vogt-Koyanagi-Harada 311 
Sindromul Wermnicke-Korsakoff 374 
Sindromul West 124 

Sindromul Williams 355 

Sindromul X - fragil 354 

Sindromul Zellweger 355 
Siringomielia 100 

Siringomielia posttraumatică 109 
Sistemul auditiv 72 

Sistemul motor 57 


Sistemul nervos autonom (anatomie şi fiziologie) 85 


Sistemul senzitiv 58 

Sistemul vestibular 74 

Spasmul hemifacial 84, 243 
Spasticitatea 108 

SPECT 20, 130 

Spina bifida 361 

Spina bifida oculta (disrafismul spinal) 364 
Spondiloza vertebrală 114 

Starea vegetativă persistentă 147 
Status epilepticus 133 

Stenoza apeductală 360 
Stimularea magnetică cerebrală 34 
Sughițul 96 


“Sufluri arteriale cervicale (cauze) 168 

Șocul caloric 377 

Talamusul, corelaţii anatomoclinice 62 
Temporo - mandibulară (durerea) 257 
Teratogeni 356 
Testul Token 48 
Testul Wada 46 
Ticurile (cauze) 238 
Tireotoxicoza (tulburări neurologice) 373 
Tomografia axială computerizată (CT) craniocerebrală 11 
Tomografia axială-computerizată (CT) medulospinală 22 
Torticolisul spasmodic 245 
Tractul optic 71 
Tratamentul atacurilor ischemice tranzitorii 170 
Tratamentul endovascular asupra vaselor cerebrale 19 
Tratamentul infarctelor cerebrale 177 
Traumatisme craniocerebrale (sechele şi tulburări după) 282 
Traumatisme craniocerebrale 277 
Traumatisme medulare 102 
Traumatisme medulare (complicații cardiovasculare) 106 
Traumatisme medulare (complicaţii respiratorii) 105 
Traumatisme medulare (durerea) 109 
Traumatisme medulare (funcţiile sexuale) 109 
Traumatisme medulare (îngrijirea escarelor) 108 
Traumatisme medulare (tulburări vegetative) 106 
Tremorul esenţial benign 237 
Trisomii (alte) 352 
Tromboze venoase intracraniene (cauze) 174 
Tulburări ale percepției vizuo-spațiale 53 
Tulburări extrapiramidale induse medicamentos 248, 249 
Tulburări metabolice şi carențiale ale sistemului 

nervos central 370 
Tulburări specifice de învăţare 351 
Tulburări de vorbire în dezvoltare 368 
Tumori intracraniene (clasificare) 261 
Tumori intracraniene (diagnostic diferențial) 268 
Tumori intracraniene (generalități) 260 
Tumori intracraniene (prognostic, tratament cronic) 269, 271 
Tumori intracraniene (tratament) 269 
Tumorile glandei pineale 262 
Tumorile medulare 101 

Ultrasonografia cerebrală 21 
Unghiul pontocerebelos (tumori ale) 77 
Uthoff (fenomenul) 69 


V 


' Vascularizaţia creierului 163 


Ventriculografia 21 
Vertebroplastia 24 
Vertijul episodice 79 

